
PROLOGUS 

Non desunt bona manualia theologiae moralis. Pauca tamen 
saeculo elapso prodierunt e schola thomistica. Et quae aliunde 
ortum habent , plerumque deficiunt in methodo aut doctrina 
S. Thomae, vel et in accurata declaratione et demonstratione 
notionum et principiorum. Complures e moralistis magis attenti 
sunt practicis applicationibus, aut contenti recitare opiniones 
aliorum plus minusve probabiles ; et pleraque eorum opera, 
nuperrime dictum fuit, exiguitate vel ipsa forma catechistica 
quaestionum et responsionum, minus adultam scientiae aetatem 
profiteri visa sunt. 

Reditus ad doctrinam et methodum S . Thomae, qui fructus 
tam salutares habuit in metaphysica et dogmatica, non eodem 
gradu se extendit ad theologiam moralem, propter nocivum 
persistens divortium inter theologiam speculativam et piacti- 
cam. 

Quibus perspectis, non erit forsan ingratum e schola tho- 
mistica audire vocem quae, magis quam possit esse in aliquorum 
votis, scholastice et principialiter doctrinam exponat, intra 
limites tamen cuiusdam summae moralis. 

Cum autem iterum iterumque affirmarent praedicto fini, 
quantumvis imperfecte et deficienter , respondere eas quas in 
collegio theologico Lovaniensi pro cursu elementari tradebamus 
praelectiones, has publici iuris iam facere intendimus. 

Ad mentem sunt D. Thomae, Doctoris communis; et ad 
normam luris Novi, canonici atque civilis. 



PROLOGUS 


Ius Romanum ubique est abolitum , ipsumque in opere prac- 
tico exponere potius generaret in mentibus confusionem quam 
scientificam utilitatem. Solum igitur ius spectamus hodiernum, 
imprimis gallicum, quod prius elaboratum et in patria nostra 
partim vigens, in multis fuit aliorum exemplar, licet recen- 
tissimi quidam codices videri possint aptius efformati atque 
perfectius. 

Pari modo Decretalia et Corpus luris relinquentes, solum 
codicem luris Canonici a Benedicto XV promulgatum 
respicimus, quin tamen ordinem eius sequendum eligeremus 
quia, quantumvis congruere scientiae iuris ipse possit, in 
quaestionibus tamen moralibus, ordini theologiae scientiae 
supremae cuncta sunt adaptanda et subor dinanda. 

Faxit Deus, ut patrocinante B. Virgine cunctarum gratia- 
rum mediatrice, in cleri institutionem atque utilitatem schola- 
rum opus conferre possit. 


Romae, in Collegio Angelico, festivo 
27 a iunii 1930. 


die SS. Cordis, 
Auctor. 

1. Notio Theologiae. — Theologia est scientia ex 
principiis revelationis deducta de Deo et aliis rebus in ordine 
ad Deum. Lumine enim supernaturali revelationis ducta, 
scientifice agit de ipsa deitate i.e. de Deo ut Deo. Est autem 
Deus, sub ratione deitatis, supernaturale ens, in quantum 
est super omnem naturam creatam et naturalem cognitio- 
nem absolute elevatus et sola revelatione cognoscibilis, ac 
supernaturale principium seu causa et finis rerum, praeser- 
tim hominis. 

Complectitur theologia duplicem partem : i° una est 
mere speculativa : « de Deo in se et ut est principium et 
finis rerum », quae agit de Deo in se uno et trino, et de 
ipsius operibus ad extra, praesertim de homine quem 
destinavit Deus ad finem supernaturalem : visionem sui 
intuitivam, in quam homo pervenire potest per divinam 
gratiam, quam nobis largitur Christus. Ex hoc 2 0 sponte 
nascitur altera pars practica: si enim Deus est nostri 
principium et finis, sequuntur in nobis erga eum officia ; 
debemus scii, eum auctorem nostri agnoscere, et ad eum 
finem ultimum tendere. Haec immediate agit de actibus 
humanis quibus in Deum tendimus, et etiam, sed conse- 
quenter, de ipsorum regulis et principiis. Unde inscribitur a 
S. Thoma : « de motu rationalis creaturae in Deum » \ 


1. Ita in I, q. 2 in proaemio. — Est tractatus de homine ut imagine 
Dei « secundum quod per imaginem significatur intellectuale , et arbitrio 
liberum, et per se potestativum (Dam. de Fide orth. II, 12)... i. e... secun- 
dum quod ipse est suorum actuum principium, quasi liberum arbitrium 
habens et suorum operum potestatem » S. Thomas, I-II, in prologo. 

Breviter • theologia est scientia religionis supernaturalis. Religio 
est morale vinculum inter Deum et hominem. Unde theologia 
tractat non solum de Deo auctore et fine supernaturalium, et 
de homine ad finem supernaturalem destinato ; — verum etiam 
de vinculis officiisque quibus homo ligatur Deo et de relationibus 
etiam moralibus quae inter utrumque intercedunt. 

2. Discrimen inter theologiam speculativam et 
pracdcam. — Differunt speculativa et practica theologia 

i° fine : speculativa directe et unice tendit ad cognitionem veri- 
tatis, quam quaerit propter se, i. e. propter perfectionem intellectus 
et in qua sistit; — practica ulterius tendit ad rectam operationem 
et quaerit veritatem propter aliud > i. e. propter perfectionem volun- 
tatis: quaerit scii. illas veritates quae sunt necessariae ad bene agen- 
dum, imo quia est regula agendi, directe et principaliter intendit 
dirigere actus et mores humanos ; unde speculatur circa praxim ; 

2° materia: speculativa agit de mere cognoscendis vel et 
credendis, quae vocantur res fidei seu dogmata, et ideo appellatur 
dogmatica; practica agit de cognoscendi? simul et agendis, quae 
vocantur res morum, unde appellatur moralis. 

3. Definitio Theologiae Moralis. — Theologia 
moralis definitur: scientiae theologicae pars quae de 
actibus humanis in ordine ad Deum finem supernaturalem 
agit ordinandis secundum principia revelata. Dicitur 

1 ° scientiae ; est enim cognitio evidens et certa veritatum 
quae ex principiis certis deducuntur et in synthesim logico 
nexu et ordine inter se coordinantur j et sic distinguitur 
a cognitione vulgari et catechetica, quam omnes fideles 
aliquo modo habent de actibus humanis et officiis suis j 
2° theologicae i. e. ex principiis revelationis deductae, et 
sic distinguitur a scientiis humanis et mere rationalibus 
quae ex solo lumine rationis naturalis procedunt ; 

3 ° pars , quia non est species distincta sed tantum pars 
integralis et constitutiva scientiae theologicae : theologia 
enim non complectitur plures scientias sicut philosophia, 
sed est scientia omnino una, quia habet unum subiectum : 
Deum, et nnam rationem formalem (obieetum formale quo): 
revelationem ; unde theologia moralis est una et eadem 
scientia cum dogmatica, quamvis sint alia et alia pars ; 

4 ° quae de actibus humanis agit : haec est materia specialis, 
de qua agit theologia moralis et circa quam immediate 
versatur, scii, actus humani omnes, et ideo respicit omnia 
quae ad illos pertinent, et sic distinguitur a dogmatica ; 

5° ad Deum finem ultimum supernaturalem ordinandis : 
considerat theologia moralis omnia in ordine ad Deum, 
finem ultimum supernaturalem, seu ad Deum ut Deum. 
Theologia enim habet unum subiectum princeps, Deum, 
de quo agit dogmatica, et alia omnia, etiam actus humanos 
ordinandos, considerat in ordine et conformiter ad Deum 
qui horum est supernaturale principium, exemplar et finis. 
Unde moralis non est scientia mere descriptiva, sed norma- 
tiva, quae diudicat actus humanos et dirigit in ul timum 
finem ; et tamen specie differt ab ethica naturali quae eos 
dirigit ad finem naturalem ; 

6° secundum principia revelata : est ratio formalis, seu 
motivum proximum et medium immediatum quo cogno- 
scuntur subiectum quod est finis supernaturalis et actus 
ad eum necessarii : principia enim revelata lumine divino 
fidei admissa sunt medium perveniendi ad conclusiones 
theologicas et illas intelligendi K 

4 . Relatio inter Theologiam Moralem et alias disci- 
plinas. — Ex praedicta definitione intelligitur : 

A. Quomodo theologia moralis differat : 

1) A Philosophia Morali : haec considerat actus humanos in 
ordine ad finem naturalem et nititur solis principiis rationis; illa 
autem considerat operationes humanas ut ordinantur ad finem 
supernaturalem et eius medium cognitionis proprium est divina 
revelatio ; unde differunt materia et fine sirnul ac motivo formali. 

Attamen a) finis supernaturalis non excludit sed potius continet 
finem naturalem sicut perfectum continet minus perfectum ; 
item b) revelatio rationem non destruit sed potius perficit eam ; 
denique c) revelatio multas etiam docet et expresse confirmat 
veritates morales rationales et alias sibi connexas habet. Et 
ideo theologia moralis in multis convenit cum philosophia morali 
et huius materiam includit. At excedit ipsam, quia latius se 
extendit etiam ad revelata, scii, ad actiones, virtutes, leges super- 
naturales, et quia altiori lumine nos dirigit. 

2) A fortiori a Scientia luris civilis, Politica, Sociologica, CEcor 
nomica, etc. quae proximum finem habent temporalem, vel et 
particularem, non ipsum finem ultimum. 

3) A Dogmatica, ut iam dictum est, n° 2. 

4) A Theologia Ascetica et Mystica: moralis strictius dicta 

1. Ipsae conclusiones sunt proprie obieetum scientiae theologicae, et 
sunt de Deo et de rebus in ordine ad Deum, speciatim, pro parte morali, 
u' act '^ us humanis ; quamvis haec etiam a modernis soleant vocari 
obieetum ; Deus scii, obieetum primarium, alia secundarium. Sed intelli- 
gunt obieetum de quo agit theologia, non obieetum quod asserit : hoc sunt 
conclusiones theologicae. 

magis agit de actibus necessariis ad finem quatenus in praecepto 
sunt (secundum viam a peccato purgativam) ; ascetica et mystica 
de actibus quatenus sunt de perfectione et consilio, ut melius et 
plenius finis attingatur : docent enim vias perfectionis, vel ad 
proficiendum in virtute et perfectionem acquirendam (secun- 
dum viam illuminativam), vel ad perfectionem exercendam et 
unionem contemplativam Cum Deo (secundum viam unitivam 
et mysticam). 

Si tamen in sensu pleno et complete spectatur, moralis asce- 
ticam et mysticam includit, quae iisdem innituntur principiis. 
At, sicut iam separa tim tractari solent dogmatica et moralis, 
quae tamen sunt duae partes unius et eiusdem scientiae theo- 
logicae ; ita nihil prohibet quominus speciatim et distincte 
declarentur, uti fieri solet, ea quae magis sunt de praecepto, 
et ea quae sunt de perfectione et consilio, sed tamen ut partes 
integrales unius scientiae practicae ad finem ultimum super- 
naturalem ordinatae. 

5) A Scientia luris Canonici et Liturgiae, quae student scien- 
tificae cognitioni legum i. e. earum originis, interpretationis et 
mutuae ad invicem et ad finem suum proprium relationis : ver- 
santur enim immediate circa leges quibus ordo externus Ecclesiae 
vel cultus publicus determinatur, et consequenter aliqui actus 
fidelium diriguntur, sed proxime ad ordinem et regimen societatis 
Christianae, non ad finem ultimum. Unde spectant directe 
ordinem socialem et forum externum ; moralis autem immediate 
versatur circa actus, et tantum consequenter circa leges etiam 
ecclesiasticas, sed has leges sumit in relatione ad finem ultimum 
et agit de earum Valore in foro conscientiae. Et sic spectatae, 
leges positivae iam pertinent ad scientiam moralem, cuius sunt 
pars integralis, 

6) A Pastorali ; haec proprie non est scientia, sed practica 
methodus et ars, qua pastor animarum secundum principia 
theologiae moralis et asceticae animas sibi creditas ducit ad 
salutem et perfectionem. 

B. Quod aliis scientiis practicis praestat 1) fine et necessitate : 
non enim sicut illae ad finem ulteriorem tendit sed circa ipsum 
finem ultimum versatur; 2) extensione: omnes e nim operationes 
in ordine ad finem ultimum attingit ; 3) certitudine : nititur in 
ipso lumine divino. Hinc est scientia practica suprema, et ideo 
est a) aliarum norma qua regulandae sunt, in quantum quoad 
finem sibi proprium et quoad electionem et usum mediorum 
honestae esse debent, conformes fini ultimo ; item b) magistra, 
quia aliae ipsi inserviunt quatenus iis utitur tamquam auxiliis, 
disponendo de iis ad suum finem. 

C. Quod moralis, cum versetur circa ipsum ultimum finem, 
est vera scientia felicitatis. 

D. Quod ad differentiam Ethicae, quae hypothetice supponit 
et fingit hominem qualis esse potuit sed nunquam fuit neque 
erit, scii, in statu naturali. Theologia Moralis hominem considerat 


qualis revera est. Et ideo sola est absolute practica morum scien- 
tia 1 . 

E. Quod inferior est Dogmaticae : 1) agit enim de actibus 
humanis qui sunt quaedam materia secundaria, dogmatica autem 
de Deo qui est praecipuum et proprium subiectum theologiae ; 
unde 2) dogmatica est fundamentum partis moralis ; imo 3) finis, 
cum pars moralis ordinetur ad theologiam speculativam per- 
fectam in coelis. Ibi scii, cessat motus in Deum, et iam est in 
Deo perfecta quies. 

5. Divisio Theologiae Moralis. — Theologia moralis 
dividitur in duplicem partem : 

a) Pars generalis explicat notiones et principia generalia 
et communia, quibus tamquam fundamento insistendum 
est in solvendis variis quaestionibus moralibus. Unde agit 

1 ° de ultimo hominis fine , ad quem et secundum quem 
omnes actus humani ordinandi sunt : licet enim sit ultimus 
in executione, est tamen primus in intentione, cuius 
cognitio praesupponi debet tamquam ceterorum omnium 
fons, radix et cardo, quia nihil volitum nisi praecognit um ; 
unde se habet quasi principium in moralibus et operabili- 
bus, cum a fine moveamur ad media actusque nostri 
habeant impulsionem, et ita a fine omnia dependent et 
reguntur ; 

2° de actibus humanis seu voluntariis, in finem ordinandis ; 

3 0 de eorum regulis, quibus conformari debent, pro xima 
et remota, scii, de conscientia et de lege ; 

4° e converso de actibus a conscientia ac lege difformibus, 
seu de peccatis ; 

5° de actuum humanorum principiis seu habitibus bonis 
et malis, virtutibus et vitiis. — De quibus omnibus agit 
non in particulari sed in genere. 

b) Pars specialis agit speciatim de singulis actibus bonis 
et malis, de singulis speciebus conscientiae, de singulis 
virtutibus et vitiis, de singulis praeceptis ad haec omnia 
pertinentibus. 

6. Methodus. — In theologia morali utuntur triplici me- 
thodo : a) positiva, dum magis desumunt probationes ex docu- 
mentis revelationis et canones enuntiant ; b) scholastica, dum 
magis ratione principia illustrant, conclusiones statuunt, omnia- 

1. Vermeersch, Th. M. I, n. 1. 


14 SUMMA THEOLOGIAE MORALIS 

que systematice et ordinatim proponunt; c) casuistica , dum 
praesertim applicant principia ad practicos casus. Praestat autem 
triplici methodo simul uti, ita ut non negligamus documenta 
revelationis, praesertim insistamus fundatis rationibus et syste- 
maticae propositioni, et claritatis gratia etiam applicemus 
principia ad quosdam casus. 

7, Fontes Theologiae Moralis sunt iidem ac pro 
dogmatica, qui in theologia fundamentali de locis theolo- 
gicis exponi solent. Innititur enim theologia revelationi , 
tamquam fonti proprio et principali, quam ex Cone. Trid., 
sess. 4, scimus <t esse fontem omnis et salutaris veritatis 
et morum disciplinae » atque « contineri in libris scriptis, 
et sine scripto traditionibus » ; — ut fonti subordinato 
innititur rationi, quae ex istis deducit conclusiones. 

A. Fontes proprie theologici continent vel testantur 
revelationem ; sunt : 

i° S. Scriptura. Nam « omnis scriptura divinitus in- 
spirata utilis est ad docendum, ad arguendum, ad corri- 
piendum, ad erudiendum in iustitia, ut perfectus sit homo 
Dei, ad omne opus bonum instructus » II Tim. III, 16-17. 
Praebet enim Scriptura, ut ait Leo XIII (encycl. Provi- 
dentissimus), « plena sanctitatis praecepta, suavitate et vi 
condita hortamenta , exempla in omni virtutum genere in- 
signia ; gravissima accedit ipsius Dei nomine et verbis 
praemiorum in aeternitatem promissio, denuntiatio poena- 
rum ». 

Tradit : I . Notiones et principia fundamentalia moralitatis in 
perfecta lucis claritate. 

2. Veritates morales, non systematice sicut in manuali, sed 
tamquam doctrinam Dei eiusve legatorum, vel ut practicam 
pro aliquibus aut pro omnibus normam, vel sub forma precum, 
oraculorum sapientiae, promissionum, poenarum, aut laudis et 
approbationis personarum. 

3. Exempla quoque vitae moralis, et casus quosdam practice 
solutos. 

Notetur tamen a) doctrinam V. L.esse imperfectiorem quam 
in N, T. (Ezech. XX, 25 ; Gal. IV, 9) 1 

b) praecepta legis caeremonialia et iudicialia, ad differentiam 
moralium praeceptorum, in N. L. fore abolenda ; 

c) exempla sanctorum non semper a Scriptura commendari, 
nec esse semper probanda, cum error in vita eorum morali 
fuerit possibilis ; 

d) in N. T. doctrinam moralem revelatam crescere potuisse 
usque ad mortem apostolorum ; deinceps solum adfuisse plenio- 
rem eiusdem doctrinae agnitionem, explicationem atque fecun- 
dationem, adaptando scii, eam diversis gentibus, culturis, quae- 
stionibus atque temporum necessitatibus ; 

e) a praeceptis stricte dictis sedulo distinguenda esse mera 
consilia ; 

f) quaedam etiam referri quae non sunt nisi statuta particularia 
et temporanea, ut v. g. Act. XV, 28. 

2° Traditio divina quae, si doctrinalis sit, directe; si 
mere practica aut disciplinaris, scientiam moralem solum 
indirecte notificat in quantum exinde deduci doctrina 
possit. 

Complet Scripturas ; normae morales, praesertim quoad cultum 
Dei, ab initio potius ore quam scripto fuerunt traditae. Confert 
quoque firmitatem et interpretationem verbo scripto, quia divinam 
eius auctoritatem atque rectum sensum certificat. 

3° 5 . Pontificum decisiones, scii, infallibiles definitiones 
de veritatibus practicis revelatis aut naturalibus, — theses 
damnatae, — leges practicae pro universali Ecclesia statutae, 
quae, licet alicui non viderentur opportunae, malae aut 
perversae esse non possunt, quippe quod Ecclesiae repu- 
gnaret sanctitati ; — denique decisiones Congregationum 
romanarum quae non solum leges ecclesiasticas condunt, 
sed etiam legem naturalem aut divinam authentice inter- 
pretantur. 

4 0 Conciliorum decreta oecumenicorum, sive infallibiles 
sint definitiones doctrinales, sive sint leges aut decreta 
disciplinaria ; item decreta concilioru m particularium, prae- 
sertim si fuerint universaliter recepta. 

5° Sensus Ecclesiae et praxis, quae innotescunt, sive ex 
exercitio magisterii ordinarii Pontificum et episcoporum in 
praedicatione universali aut doctrina catechetica, sive ex 
ipsius Ecclesiae liturgia, pietate, moribus, consuetudine 
ac vita. 

6° Patrum unanimis consensus in quaestionibus moralibus, 
si ipsam Ecclesiae doctrinam testantur, aut si Ecclesia 
aliquam eorum doctrinam confirmat in particulari ; secus 
recedere ab unanimi sententia eorum non esset nisi 
temerarium. 

7° Theologorum unanimis consensus, eodem modo ac 
iisdem conditionibus ac pro Patribus diximus. 

Notetur autem : a) approbationem generalem alicuius Doctoris 
qua eius doctrina ut conformis proclametur doctrinae Ecclesiae, 
non ideo valere pro singulis omnino punctis ; b) specialem appro- 
bationem datam fuisse S. Thomae ob eius auctoritatem in tota 
theologia etiam morali supra omnes longe eminentem, qua 
meruit coelestem patronum renuntiari omnium scholarum catho- 
licarum, atque doctorem communem totius Ecclesiae, ita ut 
semper sit eius principiis inhaerendum et in omnibus ad eius 
principia sit recurrendum; c) in ordine practico etiam S. Alphonsi 
doctrinam specialiter fuisse approbatam, quatenus non sint 
inquietandi qui generatim sequantur omnes eius opiniones ; 
quin tamen reprehendendi sint, qui opiniones ab aliis probatis 
auctoribus traditas sequantur (S. Poen. 5 iul. 1831). 

B. Fontes subsidiarii seu omnibus rationalibus et hu- 
manis scientiis communes, sunt : 

1° Ratio humana quae conclusiones deducit ex principiis 
practicis revelatis, aut veritates morales naturales demon- 
strat et illustrat, atque ex utrisque facit applicationes. 

Ipsa revelatio docet rationem esse normam moralitatis proxi- 
mam quae a natura indicatur ut talis ; unde theologia moralis 
etiam considerare debet principia et conclusiones rationis. Ut 
moralis disciplina ceteroquin regat vitam, non solas normas 
generales tradere debet, sed etiam ad concretam praxim vitae 
privatae descendere ; quod sine cognitione rationali eiusque usu 
est omnino impossibile. 

2° Scientia philosophorum, quae ancillatur theologiae, 
maxime illorum qui ethicam excolunt, et aliae disciplinae 
humanae affines, quae subsidium afferunt, uti sunt iuridicae, 
sociales, oeconomicae. 

3 0 Historia, praesertim Ecclesiae et theologiae, scientiae 
moralis humanae, iuris canonici et civilis. 

8. Historia Theologiae Moralis dividitur in tres epochas, 
secundum historiam humanae culturae 1 . Doctrina moralis qui- 
dem eadem mansit in generalibus principiis et regulis, sed 
cognitio et propositio eius fuit diversa ; ipsa scientia syste- 
matica ab initio non extitit, sed decursu saeculorum lente fuit 
elaborata. 


1 . Praeter opera specialia conferri possunt Bouquillon, Theologia 
moralis fundamentalis; item Koch, Mausbach, Priimmer et Vermeersch 
in suis manualibus. 

I, Ortus et initia theologiae moralis sunt in aetate antiquitatis 
et Patrum. Prima testimonia plerumque sunt aedificationis, 
pronuntiata in stylo populari,et data occasione prolata per modum 
instructionis, hortationis aut applicationis ; solum exceptiona- 
liter adversus systemata falsa aliquando extant dissertationes 
scientificae de re morali. 

1. Ante concilium Nicaenum, durante persecutione, ethica 
christiana, conformiter ad methodum asceticam, habet characte- 
rem practicum pareneticum. Ita Didache seu Doctrina Apostolo- 
rum, exponens duas vias (vitae et mortis) atque varia monita, 
est brevis doctrinae moralis complexus ; et Pastor Hermae 
duodecim mandata tradit in ordine ad praxim poenitentialem. 
Quibus postea accesserunt illae partes Constitutionum apostali- 
carum quae ad hoc tempus assurgunt. 

Expositio scientifica incepit in schola alexandrina catechetica. 
Clemens alexandrinus in Paedagogo tradit ethicam fere comple- 
tam ; et in libro : Stromata, regulas morales fundamentales 
philosophice scrutatur, et defendit contra scientiam paganam et 
laxismum. In Occidente exsurgit Tertullianus, cuius scripta 
moralia aspectum simul philosophicum, iuridicum, et religiosum 
praebent. Uterque spiritu sat rigoroso praeditus est ; scripta 
S. Cypriani magis ponderata sunt atque clariora. 

2. Patres maiores, post Nicaenum, in praedicationibus, commen- 
tariis Scripturae, epistolis, et specialibus operibus moralibus, 
materiam reliquerunt abundantem pro scientia futura. Speciatim 
de virginitate scripserunt multi : Gregorius Nyssenus, Chrysosto- 
mus, Methodius, Ambrosius, Hieronymus, Augustinus ; de 
officiis clericorum Ambrosius ; de sacerdotio Chrysostomus. 
Scripta S. Augustini maximi fuerunt momenti pro re morali, 
uti : De moribus Ecclesiae catholicae ; De opere monachorum ; 
De bono coniugali ; Contra mendacium. Philosophicam ethicae 
indolem, intimam naturam ethicae supernaturalis, psychologicam 
et asceticam realisationem vitae moralis perfectae profunde expo- 
suit, simul multa tradens utilia in re mystica et casuistica. 

Post ipsum notissimus est S. Gregorius M., cuius scriptum : 
De cura pastorali, fuit quasi prima theologia casuistica, et qui per 
epistolas et opus celeberrimum ; Liber moralium, fontem prima- 
rium constituit scientiae asceticae pro tempore medii aevi; eodem 
modo ac Dionysius mysticus fontem primarium exhibuit scientiae 
mysticae. Immensumipsiinfluxum exercuere in aetatem sequentem 

II . Ipsa constructio aedificii scientiae moralis Christianae facta 
est a Scholasticis, tempore medii aevi. Initio scriptores toti 
sunt in colligendis sententiis Patrum ; varii prodierunt libri 
sententiarum ad instar Isidori Hispalensis et Iohannis Damasceni 
Materiae moralis et iuridicae coadunatio promota fuit praeceptis 
Ecclesiae poenitentialibus, quae in libris poenitentialibus collecta 
et ordinata fuerunt tam in Oriente quam in Occidente. 

A saeculo XI 0 , in tota theologia intellectualis methodus pene- 
tratior adhiberi consuevit, quae summum attigit saeculo XIII°, 
non minus pro parte morali quam pro dogmatica. Ita expositio 
scieptifica doctrinae moralis seiuncta fuit a mystica et a casuistica. 

Liber Sententiarum Petri Lombardi est liber textus, in quem 
scripserunt commentarium etiam maximi doctores, uti S. Albertus 
M., S. Thomas Aquinas, S. Bonaventura, Scotus, Aegidius 
Romanus, et alii post eos. Summae theologicae elaboratae fuerunt 
a Gulielmp Altissiodorensi, ab Alexandro Alensi, a S. Thoma, 
ab Alberto Magno duae, a Henrico Gandavensi. In omnibus 
istis operibus uniunt moralem et dogmaticam, et positivis 
documentis Scripturae et Patrum adjungunt rationalia et specula- 
tiva fundamenta, quibus praecipue insistunt secundum formam 
dialecticam et methodum scholasticam. Tendentiae primitivae 
quae erat potius platonico-augustiniana successit aristotelico- 
thomistica, quae saniore et profundiore philosophia utitur ad 
illustrandam doctrinam revelatam. Opus perfectissimum non- 
dum superatum est Summa theologica Aquinatis, quae inter 
omnia eminet synthetica unitate simul et amplitudine doctrinae, 
psychologica ingenii acuitate, metaphysica profunditate, ac men- 
surato iudicio de rebus etiam practicis et iuridicis. 

Doctrina S. Thomae impugnata fuit a schola scotistica, a 
qua ortus est Nominalismus, qui scholasticam adduxit prope 
ad ruinam. 

Specialia quoque scripta ediderunt de virtutibus et vitiis, v. g. 
Gulielmus Peraldus et Hervaeus Natalis ; varios tractatus morales 
scripserunt Gulieltnus Alvernus et Iohannes Gerson. Ad finem 
medii aevi stat S. Antoninus, in sua Summa theologica scholasticam 
artem exhibens simul et casuisticam. 

Ascetica et mystica generatim manet sub influxu Augustini, 
Dionysii, Gregarii M. ; eam praesertim excoluerunt Hugo et 
Richardus a S. Victore, S. Bernardus, Eckart, Taulerus, Suso, 
Ruusbroeck, Dionysius Carthusianus, Thomas a Kempis. 

Collectiones canonum et praeceptorum poenitentialium occa- 
sionem praebuerunt exercendi methodum casuistico-iuridicam. 
Multae prodierunt summae casuum morales et summae poenifen- 
tiales, in quibus magna pars est pastoralis aut canonica. Celebrior 
est summa S. Raymundi de Pennafort ; post illum recoli merentur 
Astesanus, Angelus de Clavasio, S. Antoninus, Sylvester Prierias, 
Tabiena, Barth. Fumus. 

III. A tempore concilii Tridentini nova orta est efflorescentia 
theologica : in Hispania, Salmanticae, ducibus Fr. de Victoria, 
Melchiore Cano, Dominico Soto j in Italia, ubi prius iam floruit 
Thomas de Vio Caietanus, qui in commentando S. Thomam 
nulli secundus, etiam plura edidit practica scripta. 

Ab hoc tempore in scholis commentati sunt Summam theolo- 
gicam S. Thomae. Commentaria in eam inter alios scripserunt : 
Seraphinus a Porrecta, Bannez simul et B. de Medina, Sylvius, 
Arauxo, Iohannes a S. Thoma, Salmanticenses, Gonet, Billuart, 
etc. qui omnes pertinent ad scholam thomisticam ; item e 
Societate Iesu: Toletus, Gr. de Valentia, Vasquez,Suarez, Tanner, 
Arriaga, etc. ; doctores quoque Sorbonici : Gammachaeus et 
Ysambertus. Alii secuti sunt Scotum. 

Monographiae morales maioris molis editae fuerunt : de 
Legibus et de Virtute ac Statu Religionis scripsit Suarez ; de Iure 

et Iustitia Molina, Dom. Soto, Lessius, Lugo, quaestiones iuris 
naturalis etiam spectantes, in quo ipsis iam praeiverat Fr. de 
Victoria. 

Apologetae et polemistae, ut Eckius, magni Lovanienses, 
Bellarminus, Becanus, Bossuet, non solum dogma sed et moralem 
catholicam vindicant. 

Adfinem saeculi XVI 1 , disciplina moralis seiunctim a dogmatica 
tradi cepit. Ita v. g. AzOr, Th. Sanchez, P. de Ledesma, Laymann, 
Castropalao, Bonacina, Candidus, Sayrus, Sporer, Amort, — 
postea Martinez de Prado, Reiffenstuel, Lacroix, Salmanticenses 
morales, Roncaglia, Cunfliati, Concina, Patuzzi. 

Id occasio fuit minus excolendi principia, et methodum 
sequendi casuisticam, ita ui opera moralia replerentur multis 
casibus et practicis animadversionibus. Sic ortae collectiones 
casuum, medullae, directoria confessariorum plurima, etc. ; 
omnibus noti sunt Azpilcueta Navarrus, Busembaum, Elbel, 
Wigandt, etc. 

Ascetica et mystica se prodiit innumeris scriptis. Celebriores 
habentur Lud. Blosius, Lud. Granatensis, S. Iohannes a Cruce 
et S. Theresia, S. Franciscus Salesius, demum S. Alphonsus. 

A medio saeculo XVII 0 magna controversia de efformatione 
conscientiae et de usu opinionum probabilium viguit inter Rigo- 
ristas et Laxistas, Probabilioristas et Probabilistas, usquedum 
S. Alphonsus, sanctae pacis studio simul ac ponderato et practico 
ingenio ductus, pro multis saltem quaestionibus mediam ostendit 
viam per quam generatim in praxi tuto incedere possimus. 

Iamvero processus infelix moralem seiungendi a dogmatica, 
praeponderantia data methodo casuisticae,et acris inter moralistas 
controversia, una cum politicis commotionibus, moralem theo- 
logicam adduxerunt ruinae. 

Ultimis autem temporibus scientia theologica instaurata fuit, 
etiam in parte sua morali. Ad ethicam redeunt positivam et 
supernaturalem ; et, promoventibus inde a Leone XIII Pontifi- 
cibus, etiam ad theologiam scholasticam S. Thomae. Multa 
edita sunt optima manualia, quorum catalogum conficere videtur 
sat otiosum. Maiora tamen et vere scientifica opera de re morali 
adhuc plurimum desunt. Et si reditus ad theologiam scholasticam 
fructus tulerjt in re dogmatica, id pro parte morali nondum 
sufficienter factum esse omnium oculis patet. Extra scholam 
thomisticam, in qua Summa theologica per totum commentario 
subiici solet, perseverat semper noxia illa separatio dogmaticae 
et moralis, speculativae et practicae, quae nocet profundiori et 
vere scientifico studio practicae doctrinae. 

Tria videntur iam incumbere moralistis officia : x. ut, redinte- 
grata methodo scholastica, rationalem investigationem plenius 
perficere, et intrinsecam rerum rationem magis inspicere stu- 
deant ; — 2. ut non solum de peccatis, praesertim mortalibus, 
agant, sed etiam doctrinam de virtutibus exponant, etiam in iis 
quae sunt de perfectione aut consilio ; — 3. ut novis factis et 
hodiernis necessitatibus, quae ex psychologicis, politicis, sociali- 
bus aut oeconomicis adiunctis natae sunt, magis attendant atque 
accuratiores solutiones prosequantur. 

Bibliographia. Pro tota parte generali utiliter conferri possunt : 

1) S. Thomas, cum commentariis Caietani, Medina, Iohannis a 
S. Thoma, Sylvii, Salmanticensium, Billuart. 

2) Ex philosophis : Goudin, Roselli, Zigliara, Gredt, Philosophie 
Neo-Scolastique (scholae Lovaniensis) in notis manualibus ; inter opera 
specialia : Meyer, Institutiones luris Naturalis ; Cathrein, Philosophia 
moralis; BeysenSj Ethiek of Zedenleer ; Lehu, Philosophia Moralis et 
Socialis ; De Bie, Philosophia moralis; Van Hoonacker, Moraalfilosofie ; 
Sertillanges, La Philosophie Morale de S. Thomas d'Aquin; Wittmann, 
Ethik; E. Janssens, Cours de Morale generale ; Van Oorschot, Beginselen 
der christelijke Zedeleer. 

3) Ex theologis recentioribus : Bouquillon, Theologia Moralis funda- 
mentalis; Raphael a S. Ioseph, Institutiones fundamentales theologiae 
moralis , et alia opera generalia omnibus nota ut Ballerini, Lehmkuhl, 
Noldin, et Vermeersch ; Haine, Theologia Mechliniensis, et Tanquerey; 
Prilmmer ; Goepfert, Mausbach, et Schiiltng. 

4) Ex historiographis : De la Barre, La Morale d’apr&s S. Thomas 
d'Aquin ; Dom Lottin, Les elements de la mor alite des actes chez S. Thomas 
d’Aquin; Wittmann, Die Ethik des h. Thomas von Aquin. 

5) Ex oratoribus sacris : Janvier, Conferences de N. D. 


TRACTATUS 

DE ULTIMO ACTUUM HUMANORUM FINE 
SEU DE BEATITUDINE. 


INTRODUCTIO. 

S. Thomas, I, q. 5 i q. 44, a. 4 ; q. 103, a. 2 ; I-II, q. 1, a. 1, 2, 3 ; 

II-II, q. 145, a. 3 ; C. Gent. III, 1, 2, 3, 16, 17, 18, 19, 24. 

9. Notio Finis. — Finis etymologice significat quem- 
cumque terminum et sic dicitur mors finis vitae, sensu 
stricto autem designat id quod finit seu terminat tendentiam 
seu actionem, ex quo obtento agens cessat agere et ab 
agendo quiescit. Quia autem ens rationale seipsum dirigit 
ad terminum quem cognoscit ut bonum, ideo finis est 
etiam causa qua? ad agendum impellit, quatenus desiderium 
seu appetitum sui excitat et sic causam efficientem ad 
agendum allicit : « finis, ait S. Thomas, I-II, q. 1, a. 1, 
ad 1, etsi sit postremus (seu terminus) in executione, 
est tamen primus (seu principium) in intentione agentis, 
et hoc modo habet rationem causae », imo est omnium 
causarum prima. Unde definitur : id ad quod vel propter 
quod , i . e. cuius gratia aliquid fit. 

Spectari potest in fine : a) res quam obtinere appetimus 
(finis qui seu obiectivus ) ; b) eius consecutio seu actio 
qua eius possessio obtinetur (finis quo seu formalis ) ; 
c) persona cui possessio rei appetitur (finis cui seu subiecti- 
vus ) ; haec tamen tria non sunt fines distincti et separati 
in concreto, sed elementa integrantia unum finem totalem : 
non enim appetimus rem nisi ut ab aliquo possidendam. 

10. Divisio Finis. — Distinguitur : 1) Ratione subiecti, 
finis operis seu intrinsecus , ad quem opus ex natura sua 

; ordinatur, qui confunditur cum obiecto : ita sublevatio 

l miseriae respectu eleemosynae ; — et finis operantis, ad quem 

S operans opus ordinat seu quem intendit : hic aliquando 

i est idem ac finis operis, aliquando diversus et tunc relate 

( ad obiectum et finem operis est extrinsecus et accidentalis, 

j sive etiam prior intendatur et ipse priori sit adiunctus 

j (ut si quis vult eleemosynam ob misericordiam et Dei 

j gloriam), sive priore neglecto ipse solus intendatur et 

j actum dirigat (ut eleemosyna unice ob fornicationem data), 

j 2) Ratione termini, finis est ultimus vel intermedius : 

j ille est qui propter se intenditur et in quo sistitur, sive sit 

simpliciter et absolute ultimus i. e. in omni genere actionis et 
respectu totius vitae, sive sit ultimus secundum quid i, e. in 
aliqua actionum serie, ut sanitas vel victoria in operationi- 
bus medicinae vel belli ; — quod si referatur ad finem ulte- 
riorem, fit intermedius : hic intenditur propter alium finem 
ad quem refertur, uti sublevatio pauperis ad honorem Dei. 

Non autem sunt confundendi finis intermedius et proxi- 
I mus, ultimus et remotus : proximus est si immediate, nullo 

| alio interposito, intenditur ; — remotus si a voluntate 

j intenditur sed mediante alio fine ; unde ultimus finis 

( potest esse proximus seu immediate intentus, uti fit in 

actu charitatis. 

3) Ratione causalitatis seu influxus, finis (praesertim 
; operantis) est totalis seu adaequatus si operans propter 

| illum solum agat v.g. eleemosynam ob misericordiam ; — 

vel partialis seu inadaequatus si simul agat propter alium 
' v.g. ob misericordiam et inanem gloriam. Fines partiales 

1 vel a) sunt aeque principales si parem influxum collateraliter 

j exercent et concomitanter movent ad agendum, ita ut 

; unusquisque sufficiat ad actum ponendum (ut adire urbem 

! { ad negotia et ad spectaculum extraordinarium) ; — vel 

!■ b) unus est primarius seu motivus et alter secundarius seu 

j j impulsivus, prout operans ad agendum moveatur per se 

primo et principaliter (ut sacerdos missam celebraturus 
ob Dei cultum), vel minus principaliter, consecutive et 
i * subordinate alioque praesupposito, etiam si aliter non ageret 

I (v.g. sacerdos simul celebrans ob stipendium, sine stipendio 

non celebraturus). 

4) Ratione effectus, finis dicitur effectus seu productus, 
vel obtentus, prout operatione agentis fit et producitur, ut 
sanitas operatione medici, vel operatione agentis obtinetur 
sed non producitur, cum e contra alterius interventu 
efficiatur, ut praemium certaminis. Qui fines non differunt 
secundum causalitatem finalem : uterque enim movet in 
quantum est in intentione ; sed secundum esse, quia unus 
existit ante operationem, quamvis non adhuc sit obtentus, 
et dicitur antecedens, alter post operationem a qua efficitur, 
et dicitur consequens. 

11. Notio et divisio Boni.— Id ad quod ens tendit ut ad 
terminum nequit esse nisi id quod sibi convenit ; similiter 
nihil aliquem movere potest ad agendum nisi quod aptum 
cognoscitur ad ipsum perficiendum ipsique conveniens videtur 
(sive vere conveniat sive secundum apparentiam) ; hinc finis 
et bonum sunt idem in re quamvis conceptu distinguantur 1 . 

Ratione perfectionis bonum est supremum seu perfectum quod 
naturam plene perficit et est finis absolute ultimus; et imperfectum 
seu participatum quod aliqua ratione perficit. 

Ratione autem appetibilitatis est triplex : a) honestum seu 
rationale quod est in se et propter se appetibile naturae rationali 
ipsique convenit : est semper verum bonum ; b) utile quod 
appetibile est propter aliud, in quantum alteri servit, seu iuvat 
ad alterum consequendum, v.g. medicina ad sanitatem ; c) delec- 
tabile quod est appetibile in quantum quietat appet um sui 
fruitione ; hoc potest esse bonum apparens et falsum- si es 
inhonestum : in rebus enim inhonestis etiam delectari possumus a . 

Tria illa sunt diversa sed non opposita, ita ut simul inveniri 
possint : ita exercitium virtutis in se honestum est, utile ad salu- 
tem, et delectationem procurat. 

12. Quid supponimus ex theologia dogmatica. — 

Praeter notiones traditas, e philosophia reali et theologia 
dogmatica supponimus notum : 

1 . » Ratio boni in hoc consistit quod aliquid sit perfectivum alterius 
per modum finis » Q. D. de Ver. 3, a. 2. « Finis est in quo quiescit 
appetitus agentis... Hoc autem est de ratione boni quod terminat appeti- 
tum, nam bonum est quod omnia appetunt. Ergo omnis actio et motus 
est propter bonum » C. G. III, 3. 

2. Est divisio analogica, nam I q. 5, a. 6, ad 3 : « Bonum non dividitur 
in ista tria, sicut univocum aequaliter de his praedicatum ; sed sicut 
analogum, quod praedicatur secundum prius et posterius. Per prius 
enim praedicatur de honesto ; et secundario de delectabili ; tertio de 
utili •. 

l° Deum in rerum universitatis productione ut finem 
operantis necessario intendisse ipsam sui bonitatem intrin- 
secam, non augendam, sed communicandam et mani- 
festandam, et ideo ipse Deus est prima causa finalis seu 
finis cui externus absolute ultimus totius universi et 
omnium creaturarum. Unde Prov. XVI, 4: Universa propter 
semetipsum operatus est Dominus (Rom. XI, 36 ; Apoc. I, 8; 
XXI, 6 ; XXII, 13 ; Hebr. II, 10). Est de fide ex. Cone. 
Vat. sess. 3, c. 1 \ 

2° Deum etiam intendisse finem operis, ipsis creaturis 
praefixum, et hunc esse gloriam eius externam scii, suae 
perfectionis manifestationem et glorificationem per crea- 
turas. Hic est finis qui primarius omnium creaturarum 
(Ps. XVIII, 2 ; Is. VI, 3 ; XLIll, 7 ; Eccli. XVII, 7). 
Est de fide ex Cone. Vat. sess. 3, c. 1. can. 5. 

3° Omnes creaturas hanc Dei gloriam procurare suo 
modo proprio conformiter ad naturam ipsarum, speciatim 
creaturas irrationales solam procurare gloriam obiectivam 
quae consistit in repraesentatione et manifestatione per- 
fectionis Dei quam participant, creaturas rationales etiam 
gloriam formalem, perfectionem divinam agnoscendo, 
laudando et amando. 

4° Ex positiva voluntate et gratuita bonitate Deum nos 
destinasse ad gloriam suam supernaturalem,quae procuratur 
per gratiam habitualem et virtutes infusas hic in terris 
et visione ipsius Dei intuiti va in coelis (I Cor. II, 6-12 et 
XIII, 12 ; I Ioh. III, 2). Est de fide ex Cone. Vien. a. 4 et 
5, et ex Benedicto XII, Const. Ben. Deus, et ex Cone. Vat. 
sess. 3, c. 2. 

5° Deum insuper dedisse singulis creaturis finem ipsis 
proprium et internum, naturae suae proportionatum, qui 
est ipsa perfectio seu bonum creaturarum, quod cum asse- 
quantur, eo ipso tamquam partes universi concurrunt ad 
finem universalem totius ordinis creati et ita ad gloriam 
Dei. Creaturae rationali finem proprium Deus dedit 
felicitatem.Hic est finis qui secundarius, primario subordina- 
tus (Gen. I, 27 sq. ; Sap. XI, 24-25, XII, 13 ; Ps. VIII, 5). 


Est de fide ex Cone. Vat. sess. 3, c. 2, et ex Cone. Lat. IV, 
c. 1. 

6° Hominem, ad differentiam aliorum entium quae 
moventur et ducuntur in finem, proprie et formaliter agere 
propter finem, i. e. cognoscendo finem ut talem et voluntate 
se libere movendo et ducendo ad illum (S. Th. l-II, 
q. 1, a. 2). 

13. Obiectum tractatus. — In praesenti tractatione non 
quaerimus de fine primario universi quem homo cum aliis crea- 
turis habet communem, sed de fine secundario qui est homini 
proprius, scii, de eius beatitudine : ex eo enim quod sit ad 
visionem et gloriam Dei creatus, non adhuc affirmatur in hoc 
consistere hominis beatitudinem. Et hic finis spectari potest 
dupliciter ; 1) externe et passive quatenus ex intentione Creatoris 
homini est praefixus, et hic aspectus est ontologicus ac proinde 
metaphysicus et dogmaticus; 2) interne et active, quatenus homo 
ad finem inclinatur et illum propria voluntate intendere debet 
et ad hoc moraliter obligatur ; ac proinde in quantum finis 
est fons et radix et quasi norma actionum humanarum, et hic 
aspectus est psychologicus et moralis. Et in hoc sensu quaerimus 
de fine seu beatitudine hominis. Porro considerari potest dupli- 
citer : a) formaliter et in abstracto secundum ipsam rationem 
ultimi finis (quid sit) ; b) materialiter et in concreto secundum 
ipsam rem quae est ultimus finis (in quo sit). Iamvero non 
quaerimus solum de fine in abstracto, sed praesertim in quonam 
consistat in concreto. 

14. Divisio tractatus. — Tractatus dividitur in quinque 
quaestiones : 

i° de fine ultimo hominis in communi ac beatitudine 
in abstracto (quod sit) ; 

2° de beatitudine obiectiva (in quo sit) ; 

3 0 de beatitudine formali (quid sit) ; 

4 0 de qualitatibus seu dotibus beatitudinis (quaenam 
ad eam requirantur) ; 

5 0 de modo consequendi beatitudinem (quomodo obti- 
neri possit). 


r. Cfr. S. Thomas, in II Sent., d. I, q. 2, a. I et 2. 

QUAESTIO PRIMA. 

DE FINE ULTIMO IN COMMUNI. 

S. Th. I-II, q. i J C. Gent. III, i, 2, 3. 

Supposito hominem non solum, sicut entia irrationalia, moveri 
et duci in finem, sed proprie et formaliter agere propter finem, 
illum ut finem cognoscendo et voluntarie ac libere illum inten- 
dendo, secundum doctrinam S. Thomae sequentes statuimus 
theses 1 : 

15. Thesis I. Homo in omnibus actionibus deliberatis 
et voluntariis seu humanis, modo sibi proprio agit 
propter aliquem finem seu bonum. — Probatur : 

a) Ex notione boni: Omnes actiones quae procedunt 
ab aliqua potentia causantur ab ea secundum rationem 
sui obiecti. Obiectum autem voluntatis est bonum et finis. 
Unde oportet ut actus voluntarii seu humani propter 
finem sint (q. 1, a. 1). 

b) Ex notione finis : In causis per se subordinatis, quarum 
una non movet nisi moveatur ab alia, non datur processus 
in infinitum, sed subtracta prima, necesse est alias subtrahi. 
Sed finis est prima inter causas, quia nihil agit nisi ex 
determinata intentione finis : si enim agens non esset 
determinatum ad aliquem effectum, non magis vellet aut 
ageret hoc quam illud. Ergo omnes actus humani pendent 
ac derivantur ab intentione finis, et sic fiunt propter finem 
(a. 2 et 4). 

c) Ex inductione argumentum adducit Billuart 2 : Om- 
nes actus humani sunt eliciti vel imperati a voluntate. 
Eliciti versantur vel circa finem, et tunc sunt propter 
finem qui bonitate sua allicit voluntatem ad illum aman- 
dum ; vel circa media, et tunc etiam sunt propter finem 
cum voluntas ea non velit nisi ad finem. Item actus 
imperati, quia voluntas eos imperat ex amore finis, 

1. Nisi aliter notetur, loca in textu indicata sunt Summae S. Thomae, 
in 1* 2", quaestionibus quas commentario subiicimus. 

2. Diu. 1, art. 2. 

ut per eos tamquam per media assequatur finem. Ergo 1 

16. Corollarium. — Exinde sequitur omnes actus humanos 
speciem (saltem physicam) recipere ex fine, sive a) considerentur 
active , ut actio ab agente procedens seu motio qua homo movet 
seipsum, et tunc speciem habent a principio formali ; princi- 
pium autem actus voluntatis est eius obiectum, quod est bonum 
et finis (in intentione) ; — sive b) considerentur passive ut passio 
tendens ad aliquid, et motus quo homo movetur a seipso ad 
terminum, et tunc specificantur a termino ; id autem ad quod 
terminatur actus humanus est id quod voluntas intendit tamquam 
finem (in executione) (a. 3). 

17, Thesis II. Homo in omnibus actibus deliberatis, 
saltem implicite agit propter finem ultimum totius 
vitae, saltem abstracte et in communi conceptum, seu 
propter bonum perfectum. — Probatur : 

a) Ex notione boni : Omne quod homo appetit, appetit 
sub ratione boni ; bonum autem appetitur vel ut bonum 
perfectum satiativum et ultimus finis, vel ut inchoatio 
et pars boni perfecti et ideo ut tendens ad bonum perfectum 
et ultimum finem, quia semper inchoatio alicuius ordinatur 
ad consummationem ipsius, sicut omnis pars ad totum 
(a. 6). 

b) Ex notione ultimi finis: Ultimus finis se habet in 
movendo voluntatem sicut primus movens in motionibus, 
quia est primus in intentione. Sed in moventibus non datur 
processus in infinitum, quia secunda moventia non movent 
nisi secundum quod moventur a primo movente. Ergo 
bona secundaria seu fines intermedii et subordinati non 
movent appetitum nisi in ordine ad perfectum bonum, quod 

1. Doctrinae praedictae non opponitur ipsum finem ultimum con- 
sistere in quibusdam actionibus, ac proinde omnes actiones humanas 
non esse propter finem. — Resp. S. Thomas, a. 1, ad 2 : « Si actio 
humana sit ultimus finis, oportet eam esse voluntariam, alias non esset 
humana... Actio autem aliqua dupliciter dicitur voluntaria : uno modo 
quia imperatur a voluntate, sicut ambulare vel loqui ; alio modo quia 
elicitur a voluntate, sicut ipsum velle. Impossibile autem est quod 
ipse actus a voluntate elicitus sit ultimus finis ; nam obiectum voluntatis 
est finis, sicut obiectum visus est color. Unde sicut impossibile est quod 
primum visibile sit videre, quia omne videre est alicuius obiecti visibilis, 
ita impossibile est quod primum appetibile, quod est finis, sit ipsum 
velle. Unde relinquitur quod si actio humana sit ultimus finis, ipsa sit 
imperata a voluntate ; et ita aliqua actio hominis, ad minus ipsum velle, 
est propter finem. Quidquid ergo homo faciat, verum est dicere quod 
homo agit propter finem, etiam agendo actionem quae est ultimus finis ». 

est ultimus finis (a. 6). — Et sane, si in finibus daretur 
processus in infinitum et si omnes essent fines intermedii 
ac subordinati, nullus esset finis quem voluntas propter se 
intenderet et in quo ultimo sisteret, nullus a quo voluntas 
primo moveri inciperet, ac proinde nihil unquam vellet, 
nihil unquam operari inciperet ; sicut nec actio incepta 
unquam terminaretur. Et sic nullus esset actus humanus ; et 
etiam si esset aliquis, esset omnino vanus (a. 6 et 4). 

18. Thesis III. Homo non potest simul eligere duos 
ultimos fines sed tantum unum. 

Quod intelligendum est non solum de ultimo fine formaliter 
sumpto et in abstracto, seu de beatitudine in communi et ipsa 
ratione s ummi boni, quae evidenter est una ; sed etiam de 
ultimo fine materialiter sumpto in concreto , i. e. de re in qua 
homo bonum supremum reponit. Non quidem si finis conside- 
retur partialiter, quia ad illum tamquam partes possunt con- 
currere plura collective sumpta quae simul unum bonum perfe- 
ctum et integrum constituunt ; sed si consideretur totaliter, 
quia ratio summi boni non potest pluribus rebus tribui divisim 
et separatim, ita ut homo in plures res disparatas tendat ut in 
ultimos fines totales et adaequatos ad invicem non subordinatos, 
ac si unaquaeque sola sine aliis esset totus ultimus finis. Et 
ideo ait Christus (Mt. VI, 24) : Nemo potest duobus dominis 
servire, scii, ad invicem non subordinatis. 

Probatur: a) Ex eo quod ultimus finis habet rationem 
perfecti : Illud appetit aliquis ut ultimum finem quod appetit 
ut bonum perfectum et completivum sui ipsius ac plene 
satiativum (ex intentione appetentis) ; alias in illo non 
sisteret et illud finis ultimus non esset ; ergo ultimus finis 
ita implet et satiat totum hominis appetitum quod nihil 
extra ipsum appetendum relinquatur. 

Atqui non impleret nec plene satiaret si aliquid extra 
ipsum, scii, alius finis appeti posset et ad eius perfectio- 
nem requireretur. 

Unde non potest esse quod in duo sic tendat voluntas, 
ac si utrumque sit bonum perfectum ipsius et ultimus finis. 

Confirmatur : Si essent duo ultimi fines, neuter esset summum 
ac plenum appetentis bonum, neuter perfecte satiaret appetitum, 
cum uno obtento, alius esset appetibilis. Unde essent simul 
plene satiativi, quia ultimi fines ; et non essent, quia extra quem- 
libet restaret aliquid appetendum quod non subordinaretur ipsi, 
scii alius finis. 


b) Ex eo quod ultimus finis habet rationem primi boni naturalis : 
Quod naturaliter appetitur non potest esse nisi unum, quia 
natura est determinata ad unum et non tendit nisi ad unum ; 
unde sicut unius rei non est nisi una forma et una species, 
ita nec est nisi una inclinatio naturalis, 

Atqui finis ultimus seu summum bonum naturaliter appetitur. 

Ergo finis ultimus est unus. 

Minor constat experientia interna, et etiam intelligitur : sicut 
in ratione principium est id quod naturaliter inditum cognoscitur, 
ita in voluntate principium est id quod naturali tendentia desi- 
deratur ; unde amor finis seu boni supremi est inditus voluntati, 
quia est principium in appetibilibus. 

• 

c) Ex eo quod ultimus finis habet rationem primi specificantis : 
In omni genere causandi et operandi, est unum principium a quo 
omnia derivantur ; secus non esset genus unum. 

Atqui omnes actus humani constituunt unum genus operandi 
et causandi, quia omnia appetibilia voluntatis sunt unius generis, 
scii, bonum homini conveniens ; ultimus autem finis est primum 
principium in hoc genere quia propter se appetibilis. 

Ergo ultimus finis est unus. — « Cum actiones voluntariae 
ex fine speciem sortiantur, ait S. Thomas, oportet quod a fine 
ultimo, qui est communis, sortiantur rationem generis » (a. 5) 

19. Thesis IV. Finis ultimus hominis revera est 
felicitas seu beatitudo. — Probatur: 

Finis ultimus est summum et perfectum hominis 
bonum. Beatitudo autem seu felicitas non est nisi 
possessio huius summi boni sufficientis et completi, 
quod ultimo perficit et terminat omnem tendentiam ac 
plene satiat et totaliter quietat totam appetitionem intel- 
lectualis naturae, quae hanc silam plenam sufficientiam 
in bono cognoscit conscia et de ea gaudet (I, q. 26, a. 1). 
Ergo ultimus hominis finis est beatitudo. 

Hinc definiri potest beatitudo tum obiectiva : bonum 
perf ectum totaliter quietans et satians appetitum (q. 2, a. 8), 
seu bonum completissimum quod complet totam appetitio- 
nem agentis rationalis, ita ut nihil desiderandum relinqua- 
tur, seu perfectum et sufficiens bonum, omne malum 
excludens et omne desiderium implens (q. 5, a. 3), ultima 
perfectio rationalis seu intellectualis naturae (I, q.62, a. 1) ; 
— tum formalis: stabilis possessio et quies in ultima 
perfe ctione, possessio boni perfecti quod totaliter quietat 
desiderium nostrum, seu status omnium bonorum aggre- 
gatione perfectus (Boetius). 

Hanc beatitudinem revera existere et nobis esse possibi- 
lem probatur : Homo appetitu innato et instinctiva neces- 
sitate tendit ad perfectam beatitudinem, ita ut impossibile 
sit de ea non frequenter cogitare et eam non desiderare, 
aut sincere oppositum velle. Atqui appetitus innatus non 
potest esse inanis, secus enim natura nostra esset male 
constituta ; insuper Dei sapientiae, veritati et bonitati 
repugnat, ut inclinationem et appetitum nobis indidisset 
ad aliquid quod non existit aut quod attingere non valemus. 
Ergo. 

20. Corollaria. — 1 . Finis est causa, origo et radix omnium 
affectuum. Quod « declarari amplius potest non solo exemplo 
lucis, quae quia est primum summumque visibile, est ratio 
videndi omnia colorum discrimina ; aut exemplo motus cordis, 
qui, quia est primus vitae motus, est causa a qua profluunt 
omnes vitales motus ; sed adhuc longe praeclarius comparatione 
apud S. Thomam frequentissima intellectus cum voluntate. Sic 
enim se habet amor ultipii finis in appetibilibus, sicut cognitio 
principiorum in intelligibilibus ; unde sicut prima principia 
sunt prima cognita, ita beatitudo seu finis ultimus primum 
volitum. Et sicut non assentimur particularibus conclusionibus 
nisi quatenus cohaerent cum primis principiis, ita nec volumus 
bona particularia nisi quatenus connexa sunt cum ultimo fine, 
scii, beatitudine. Et deriium sicut cognitio principiorum movet 
ad omnes alias cognitiones, quatenus per eam illustrati, cetera 
intelligimus, ideoque radix est omnium cognitionum, imo ceterae 
cognitiones non sunt nisi quaedam illius primi luminis propaga- 
tiones et diffusiones, ita primus ille beatitudinis amor movet 
ad alios amores, quatenus per illum excitati, ea, quae ad ipsum 
ducunt, quaerimus, estque prima omnium^ affectuum radix ; 
imo ceteri affectus non sunt nisi quidam illius primi amoris 
rami, propagines, ac diffusiones ; seu lineae ab hac circumfe- 
rentia natae, et in eius centrum, scii, beatitudinem, terminatae. 
Unde praeclare Boetius, 3 de Cons., Prosa 2 : Omnis mortalium 
cura, quam multiplicium studiorum labor exercet, diverso quidem 
calle procedit, sed ad unum tamen beatitudinis finem nititur perve- 
nire. Et D. Augustinus, 1. 13 de Trin., c. 5 : Omnes homines 
beati esse volunt, et hoc ardentissime appetunt, et propter hoc cetera 
appetunt ». Ita Goudin, Phil. p. 3, q. i, a. i, § t, conci. 2. 

2. Beatitudo potest considerari : 

a) In abstracto, et sic est bonum universale et completum 
quod homo necessario vult et non potest non velle, et ideo in 
hoc omnes conveniunt. 

b) In concreto, pro re cuius possessio nos beatos et perfecte 
bonos reddere debet, et sic homo qui eam non possidet, libere 
ad eam tendit, quia non necessario videt necessariam huius vel 
illius boni cum beatitudine connexionem ; unde sub hoc respectu 
homines non conveniunt in ultimo fine (q. 5, a. 8; q. 1, a. 7). 


QUAESTIO SECUNDA. 

DE BEATITUDINE OBIECTIVA. 

S. Th. I-II, q. 2 ; C. Gent. III, 27-33, 48 i Comp. theol. II, 9. 

21. Thesis I. Beatitudo hominis, secundum doctrinam 
catholicam , non consistit in bonis creatis neque exter- 
nis, neque internis corporis aut animae, sive ista 
omnia distributive sumantur sive collective. 

Quod est per partes probandum. Ad probationem considerare 
oportet conditiones requisitas ad beatitudinem, quae non inve- 
niuntur in praedictis bonis. Beatitudo enim est status omnium 
bonorum aggregatione perfectus, seu stabilis possessio boni 
perfecti qupd totaliter quietat animam. Unde ut aliquod bonum 
possit hominem beare, perfecte complere et satiare, debet esse 

a) in se perfectum, seu ultimo appetibile propter se et non 
propter aliud, 

b) sufficiens et summum , seu omnes legitimas aspirationes 
intellectus et voluntatis explere, 

C) stabile atque indeficiens. 

Quibus positis, dicendum hominem non posse consequi suam 
beatitudinem in bonis creatis : sive externis fortunae, — sive cor- 
poris, — sive animae, quae licet sub multiplici respectu sint desi- 
derabilia, tribus praefatis conditionibus carent (q. 2, a. 4). 

22. Probatur i a pars A : Beatitudo non consistit in 
bonis externis, qualia sunt divitiae, dignitates, honores, 
fama, gloria, potestas, etc. Haec enim : 

a) Non simt per se appetibilia , sed solum propter aliud, 
scii, propter hominem, in quantum vel iuvant ad comparan- 
da animi vel corporis bona: ita divitiae quaeruntur adsusten- 
tandam vitam aut voluptatibus fruendum, potestas datur 
propter rempublicam et inservit felicitati tamquam me- 
dium ; vel perfectionem potius supponunt et consequuntur : 
ita honores, fama et gloria non faciunt excellentiam sed 
supponunt aliquam excellentiam homini inesse cuius 
signum sunt et testimonium. 

b) Non sunt sufficientia quia non excludunt omne malum, 
cum sint bonis et malis communia, imo ex iis potest malum 
provenire : saepe enim quo magis abundant divitiae et 

honores eo magis desiderium incendunt ; haud raro etiam, 
post aliquod tempus, nauseam et taedium ingerunt, insuper 
indifferenter se habent ad bonum et malum ita ut iis 
possit quis male uti, unde perfectio magis est in bono 
usu eorum quam in ipsis ; — praeterea haec omnia haben- 
tibus deesse possunt plura alia ad felicitatem necessaria, 
prout sanitas corporis, sapientia, animi tranquillitas, etc. 
Non ergo omnes legitimas hominis aspirationes explent. 

c) Nec stabilia sunt : facile enim aliquo infortunio 
amittuntur ; hinc cum labore acquiruntur, cum sollicitudine 
et timoris anxietate retinentur, cum dolore amittuntur, ac 
tandem aliquando mortis tempore transeunt. 

d) Beatitudo acquiritur principiis interioribus, studiosis 
scii, actibus nostris intellectus et voluntatis, et perficit 
hominem intrinsece, cum ad ipsam homo naturaliter ordine- 
tur ; sed ista magis sunt a causis exterioribus, imo saepe 
a fortuna. 

Quod docent Scripturae : de divitiis, Mt. V, 3 ; Eccli. XXXI, 
8 ; Eccl. V, 9 ; Ps. LXI, 11 ; de honore, III Reg. X, 24 et XI, 4 ; 
de fama et gloria. Is. XL, 6 sq. ; de potestate, Sap. VI, 1 sq. 

23 . Probatur i a pars B: Beatitudo non consistit in 
bonis corporis, quae consistunt in sanitate, robore, vigore, 
pulchritudine, voluptate sensuali et sensuum delectatione : 

a) Natura sua bonis animae subordinantur, unde non 
propter se sunt appetenda; nec vere utilia sunt nisi in 
quantum animae operationibus et perfectioni inserviunt. 
Ipsum esse corporis non est finis, quia non est summum 
bonum : esse enim animae est principalius quia esse corporis 
dependet ab anima et non vice versa. Unde bona corporis 
ordinantur ad animam. 

b) Non omnia hominis legitima explent desideria, nam 
brutis et hominibus sunt communia, nec proinde nobiliores 
animae appetitus satiant, nec constituunt finem proprium 
hominis, nec excludunt omnia mala sed bonis et malis 
sunt communia. Imo quando quis immoderate corporis 
delectationibus indulget, deprimuntur animi vires, et homo 
fit bruto similis, cum iisdem delectetur voluptatibus et 
in eis, contra rectum rationis ordinem, quiescat. 

Ceterum delectatio per se non est principaliter beatitudo, sed 


accidens eius, quod consequitur beatitudinem totalem vel par- 
tialem ; a fortiori delectatio corporalis, quae sequitur bonum 
sensibil.* quod pertinet ad corpus, et ideo non est perfectum 
hominis bonum. 

c) Praeterea quam incerta et instabilia sint nemo est 
qui npn fuerit expertus (cfr. Gen. III, 19; Sap. II, 1-9). 

24 . Probatur i a pars C : Beatitudo non consistit in 
bonis animae. 

a) Non est ipsa subttantia animae, quia haec est ab 
extrinseco complenda, utpote in potentia ad actum et 
ulteriorem perfectionem v.g. sapientiam et virtutem, unde 
non est finis ultimus sui ipsius. 

b) Non facultates aut habitus, quia sunt etiam in potentia 
ad actum. 

c) Non ipsi actus, quia sunt aliquod finitum. Appetitus 
autem humanus tendit ad bonum universale et completum ; 
quodlibet autem bonum inhaerens ipsi animae, etiam actus, 
est bonum participatum et per consequens particulatum. 
Unde impossibile est quod aliquod eorum sit ultimus 
hominis finis. — Ceterum actus ab obiecto dependent, et 
ideo solum perfecti sunt ac humanum appetitum satiare 
possunt si attingunt universale verum et summum bonum, 
quae in rebus finitis animae intrinsecis inveniri nequeunt. 
Et ideo ipsa res quae nos reddit beatos non est bonum 
creatum animae intrinsecum, sed extra animam existit, 
quamvis ipsa adeptio et possessio eius sit actus animae. 

Hinc speciatim beatitudo non sunt sapientia et virtus, quae 
ceteroquin in hac vita non ponunt nos in possessione boni 
completi. Virtus enim non satiat sed rectum facit appetitum 
et amitti potest, est via ad beatitudinem, et ipsa felicitas est 
praemium virtutis. Sapientia est medium veri acquirendi, ten- 
dens ad veritatem totalem et perfectam. Sed ista perfecte 
quietare appetitum non valent. 

2 5- — Probatur 2 a pars : Beatitudo non consistit in 
bonis creatis collective sumptis. 

Inhabilitas eorum ad beatitudinem non ex eorum 
quantitate, sed ex natura, intrinseca imperfectione et 
limitatione provenit, ac proinde per solam accumulationem 

tolli non potest. Et nemo haec omnia simul possedit vel 
possidere poterit. Cfr. Eccli. I, 2 ; XII, 8 ; 13-14 i 
Ps. LXXII; Eccl. II, ii ; Sap. II ; Mt. XVI, 21-26. 

26. Obiiciunt multos esse qui parum de Deo curent, et feli- 
citatem nonnisi in creatis reponant. — R. Haec perversio moralis 
est factum humanitatis peccato corruptae. Quod duplici ex 
causa explicatur : 1) ex eo quod bona aeterna, utpote invisibilia 
et futura, videantur a nobis remotiora, et ideo minus afficiant 
mentem ; dum e contra bona creata, visibilia et praesentia, 
appareant propinquiora et actualem delectationem procurent. 
Nihilominus hisce, transeuntibus et imperfectis, anteponenda 
esse aeterna bona et futura recta ratio docet, ac fides, monente 
Apostolo, II Cor. IV, 17: « Id enim quod in praesenti est momen- 
taneum et leve tribulationis nostrae, supra modum in sublimitate 
aeternum gloriae pondus operatur in nobis » j — 2) ex eo quod 
homines, terrenis voluptatibus contra conscientiam indulgendo, 
animales facti sunt, delectationes sensuales magis quam spiritualia 
prosequentes ; « animalis autem homo, ait Apostolus, I Cor. II, 14, 
non percipit ea quae sunt Spiritus Dei ». Ratio tamen ostendit 
bona intellectualia, utpote superiora, esse sensibilibus praeferen- 
da, cuncta sensibilia autem et terrena esse finem habitura ; 
quibus consideratis, homo qui recte agere intendit, aeternam 
elici tatem exoptat perpetuo duraturam l . 

27. Thesis II. Solus Deus est vera et completa beati- 
tudo hominis. — Probatur : 

i° Indirecte ex eo quod beatitudo non consistit in ullo 
bono creato ; ergo in bono increato, Deo. 

2° Directe : « Beatitudo enim est bonum perfectum, quod 
totaliter quietat appetitum, alioquin non esset ultimus 
finis, si adhuc restaret aliquid appetendum. Obiectum 
autem voluntatis, quae est appetitus humanus, est univer- 
sale bonum, sicut obiectum intellectus est universale 
verum. Ex quo patet, quod nihil potest quietare voluntatem 
hominis nisi bonum universale ; quod non invenitur in 
aliquo creato, sed solum in Deo, quia omnis creatura 
habet bonitatem participatam. Unde solus Deus voluntatem 
hominis implere potest... In solo igitur Deo beatitudo 
hominis consistit» i a 2 ae q. 2, a. 8. Hinc S. Augustinus, 
Conf. 1. I, n. 1 : Deus, « fecisti nos ad te, et inquietum 

1. Tanquerey, Th. M. fundamentalis, n. 17. 

est cor nostrum, donec requiescat in te ». Cfr. Ps. XV, 
2, 5, 10 ; LXXII, 25-26 ; CII, 5. 

Obiiciunt praedictum argumentum non valere. Bonum uni- 
versale enim vel est abstractum ( universale in praedicando ), et 
tunc non sequitur conclusio, quia tale bonum invenitur in quo- 
cumque bono creato ; — vel est bonum universale concretum 
seu completum ( universale in essendo), et tunc fit petitio principii, 
nam bonum universale concretum non est nisi Deus. — R : 

1) In argumento S.Thomae, bonum universale sumi abstractum, 
at non formaliter tamquam abstractum ab existentia concreta 
seu ut bonum in communi , quod potest esse aliquod quodeumque 
bonum ; sed latissime ut illimitatum , et absolute ut omne bonum, 
praescindendo a finito et infinito et non contractum ad hoc vel 
illud bonum l . Limitatum autem existit in singulis entibus creatis. 
Ergo ista non sunt universale bonum, quod est beatitudo hominis. 
Potentia intellectus scii, se extendit ad omne verum, et ideo po- 
tentia voluntatis ad omne bonum ; unde non satiatur si unum 
bonum possidet, cum adhuc se extendere possit ad aliud. Aliquod 
bonum participatum et finitum non exhaurit extensionem obiecti ; 
id facit solum bonum infinitum. 

2) Etiamsi intelligeretur bonum universale concretum, posset 
argumentum valere, intelligendo bonum non absolute, sed 
bonum completum hominis. Homo autem non solum verum 
creatum et finitum valet cognoscere sed etiam increatum et 
infinitum, et ideo etiam bonum increatum seu infinitum potest 
appetere. Bonum itaque completum hominis est bonum non 
finitum sed infinitum. 

28. Corollarium. — Ex his omnibus sequitur supremam 
hominis beatitudinem revera coincidere cum ultimo fine 
universi, et essentialiter consistere in huius consecutione ; 
et non solum in eodem obiecto sed et in eodem actu 
cognitionis et amoris, videlicet in cognoscendo, amando, 
proindeque glorificando Deum. Ita dum gloriam Dei, finem 
primarium, prosequitur, eo ipso propriam felicitatem promo- 
vet homo, quae est finis secundarius quia bonum creaturae 
bono Creatoris ut fini ultimo subordinari debet ; — ct 
assequendo suum bonum, etiam Deum glorificat, et tenden- 
do in bonum proprium,eo ipso tendit in bonum universi. 
Unde duo fines realiter confunduntur, sed ratione differunt. 
Summa Dei gloria est beatitudo nostra, et summum bonum 
nostrum non potest esse nisi summa Eius gloria. Ita per 
beatitudinem homo finem ultimum universi adimplet,quia 

1. Ita Caietanus, in q. 2, a. 7 et 8, Sylvius, Medina, Salmanticenses, 
Lehu. 

beatitudinem obiectivam proxime quaerit ut bonum suum 
sed simul ultimate tamquam bonum divinum. 

29. Animadversiones. — 1* Ut Deus obiectum humanae 
beatitudinis esse possit, non requiritur proportio entitatis (i. e. 
quantitativae commensurationis seu aequalitatis) inter naturam 
humanam et Deum, sed sufficit proportio obiectiva habitudinis et 
finalis relationis (proportionalitatis), i. e. capacitas et ordinatio 
appetitus ad illum attingendum. Suppi. III p. q. 92, a. 1, ad 6. 

2 a Hoc sensu appetitus humanus dici quodammodo potest 
secundum obiectum et appetitionem et habitudinem ac capacitatem 
infinitus, quamvis subiective quoad esse sit finitus. Ita et beatitudo 
subiectiva est bonum cuius homo capax est ut rei intrinsecae 
et inhaerentis ac proinde finitae ; obiectiva est bonum cuius est 
capax ut obiecti, quod est infinitum. I-II, q. 2, a. 8, ad 3. 

3 a Nihilominus homo non appetit Deum modo infinito possi- 
dendum (quod creaturae est impossibile), sed tendit ad possiden- 
dum quantum viribus suis possibile sit, scii, vario gradu secun- 
dum uniuscuiusque propriam capacitatem, dispositionem et 
praeparationem. Ib. q. 3, a. 8, ad 2. 

4 !l Homo non appetit Deum ut merum medium quo utitur ad 
se beandum ac si Deus esset bonum utile quod tantum amaretur 
propter aliud, sed ut summum bonum, causam beatitudinis et 
fontem omnis perfectionis ac finem ultimum, qui amatur propter 
se et cui proinde homo ipse ultimatim se subordinat. A. v. non 
tam quaerit Deum propter beatitudinem,sed potius beatitudinem 
propter Deum. 

5 a Ex parte obiecti, ad hominis beatitudinem praeter Deum 
nulla bona creata essentialiter requiruntur, quia ipse est bonum 
infinitum capax omnes appetitiones satiandi. Plura tamen sunt 
bona creata, sensibilia et corporea quae ad beatitudinem pertinent 
consequenter, sed ex essentiali beatitudine quasi sponte sequuntur. 
Vi enim divinae possessionis beatus certo habebit quae rationa- 
biliter desiderat. 

6 a Beatitudo animae est etiam beatitudo omnium facultatum 
sensitivarum et corporalium. Est enim homo ens vere substantia- 
liter unum, una natura tendens ad unum finem. Et ideo pars 
sensitiva et vegetativa non habent finem diversum exclusive 
sibi proprium, sed subordinantur parti intellectivae et assequuntur 
perfectionem suam et verum suum finem, quando in assecutione 
boni rationalis parti superiori perfecte subserviunt et auxiliantur. 
Unde quando pars rationalis ultimam suam perfectionem in 
possessione Dei obtinet, attingit finem totius naturae, et eo 
ipso aliae partes complentur immediate vel mediate modo eorum 
naturae proportionato. Quod in altera vita post resurrectionem 
perfecte fiet, quia nulla amplius erit pugna inter facultates humanas 
sed perfecta ad invicem subordinatio. 


QUAESTIO TERTIA 

DE BEATITUDINE FORMALI 

S. Th. I-II, q. 3 ; C. Gent. III, 25, 26, 37, 40, 44. 

30. Status quaestionis. — Beatitudo formalis (’Eu8ai.[jtovia) 
est Summi Boni possessio aut fruitio. Summum Bonum est Deus. 
Cum autem Deus sit bonum a nobis distinctum et externum, 
beati non erimus nisi aliquo modo ipsi coniungamur. Hinc, 
quamvis quantum ad causam vel obiectum sit alTquid ihcreatum, 
ipsa beatitudo tamen secundum essentiam seu formam est aliquid 
creatum in ipso homine existens. 

Unde iam quaeritur quo modo creato fiat illa adeptip, seu quae- 
nam sit illa unio ad Deum qua beatitudo subiectiva constituitur 
(q., 3-a. 2). 

31. Thesis I. Beatitudo formalis consistit in perfe- 
ctissima, quam homo pro sua capacitate acquirere 
potest, Dei cognitione et sequenti amore. — Probatur : 

i° Beatitudo formalis consistit in coniunctione conscia 
nostri cum obiecto beatificante Deo. 

Atqui Deus, utpote immaterialis, directe et formaliter, 
attingi non potest sensu sed sola mente, i. e. facultatibus 
immaterialibus, intellectu et voluntate : est enim bonum 
intelligibile, non sensibile. 

Ergo beatitudo formalis consistere non potest nisi in 
actu intellectus et voluntatis, seu in cognitione et amore. 

Est autem cognitio relative perfectissima pro uniuscuius- 
que capacitate, ita ut nihil ei remaneat desiderandum ; 
secus enim non esset ultima nostra perfectio seu vera 
beatitudo. 

2° Ex S. Thoma post Aristotelem: Beatitudo formalis consistit 
in actu, non inferioris et sensitivae, sed intellectivae partis, et 
quidem in contemplatione Dei et sequenti amore. Nam 

a) non est in potentia vel habitu, sed in actu, quia ultima 
perfectio hominis est in actu et operatione quae est ultimus actus 
operantis : cum enim potentia ordinetur ad actum, nihil est 
perfectum nisi sit in actu secundo. Unde res dicitur esse propter 
operationem (a. 2) ; 

b) est in operatione, non sensitivae partis quam homo habet 
communem cum brutis et qua Deo coniungi non potest ; — 
sed in operatione partis praestantissimae quae maxime est propria 
homini, scii, partis intellectivae (a. 3) ; 

c) est in optima operatione intellectivae partis, scii, respectu 
optimi obiecti : facultates spirituales tantum plene perficiuntur et 
satiantur cum hoc obiectum plene attingunt, per contemplatio- 
nem Summi Veri et fruitionem Summi Boni. Ergo beatitudo 
consistit in cognitione et amore Dei ; et quidem in gradu pro 
posse perfectissimo (a. 5). 

3 0 « Unumquodque tendit in divinam similitudinem sicut in 
proprium finem (seu proprium bonum. Omne enim ens est 
perfectum in quantum participat pro posse de bonitate summi 
boni). Illud igitur per quod unumquodque maxime Deo assimi- 
latur est ultimus finis eius. Deo autem assimilatur maxime 
creatura intellectualis, per hoc quod intellectualis est : hanc 
enim similitudinem habet prae caeteris creaturis et haec includit 
omnes alias. In genere autem huius similitudinis magis assimilatur 
Deo secundum quod actu intelligit... ipsum Deum, nam Deus 
intelligendo se intelligit omnia alia. Intelligere igitur Deum est 
ultimus finis omnis intellectualis substantiae » (C. Gent. III, 25). 

4° Unde Scripturae et Patres finem hominis vocant vitam 
aeternam. Vita autem est motus viventis ex ipso procedens et 
non est in habitu sed in operatione : est scii, operatio vitalis 
qua in actu secundo vivit. Haec vita est cognitio Dei, secundum 
Ioh. XVII, 3 ; est amor charitatis (I Cor. XIII, 8-13) et intima 
amicitia (Apoc. XIX, 7 ; XXI) j et in hoc consistit beatitudo 
nostra (Mt. V, 8 ; XXV, 21, 34, 46). 

32. Thesis II. In praesenti ordine Providentiae, 
beatitudo non est naturalis, in sola cognitione Dei 
abstractiva, mediata et analogica, licet perfectissima, sed 
supernaturalis, in immediata, intuitiva et propria 
visione essentiae divinae consistens. 

Finis naturalis est ille ad quem destinati fuissemus, si Deus 
gratuita bonitate non elevasset rios ad finem supernaturalem, 
Ipsius visionem in se. Porro finis naturalis est adeptio Dei per 
solam rationem cogniti, seu contemplatio abstractiva Dei per 
\ creaturas, sed perfectissimo mocjo quo viribus nostris fieri possit, 
scii, per scientiam ita perfectam totius universi ut nihil naturaliter 
cognoscendum remaneret : si enim natura omnia possidet ad 
quae pervenire potest suis viribus, iam omnia eius absoluta desi- 
deria sunt impleta et nihil desiderandum remanet. Haec est 
felicitas' nostra naturalis, naturae debita. 

Nunc autem destinamur ad finem supernaturalem ultra exi- 
gentias et vires naturae nostrae, scii, ad videndum Deum intuitivo 
modo, facie ad faciem, sine intermedio, i. e. ad Deum videndum 
et amandum et eo fruendum eodem modo (licet non eodem 
gradu) ac Deus seipsum videt et amat et seipso fruitur, ita ut 
ipsi vitae divinae participemus (S. Th. I, q. 62, a. 1 ; Q. D. de 
Ver. 27, a. 2). 


Sic habebimus felicitatem non solum naturalem, sed ipsius 
felicitatis divinae erimus participes. 

Probatur: i° Ex Scripturis, a) S. Paulus, describens 
statum finalis perfectionis, docet illum esse in visione 
Dei, facie ad faciem (I Cor. XIII, 12). Locutio : facie ad 
faciem, ex usu loquendi hebraico semper indicat praesentiam 
personae ad personam, et videre facie ad faciem signi fi cat 
visionem intuitivam in se, praesertim quod opponitur 
cognitioni mediatae ( per speculum ), et imperfectae ac 
obscurae (in aenigmate ), et analogicae (ex parte). Unde 
addit Apostolus : tunc cognoscam sicut et cognitus sum i.e. a 
Deo ; Deus autem nos intuitive videt ; ergo et nos intui- 
tive videbimus Deum. 

b) S. Iohannes qui vitam aeternam dixit cognitionem 
Dei (XVII, 3), addit quod ea videbimus Pepm sicuti est, 
quia similes erimus Deo (I Ioh. III, 2) qui seipsum videt ; 
Deus autem seipsum videt intuitive ; ergo et nos, similes, 
eum sic videbimus. 

2° Ex Traditione, cuius testes sunt Benedictus XII in 
Const. Ben. Deus (1336), et Cone. Flor, (pro un* Graec.) 
post Cone. Vien. (a. 5), quae definiunt tamquam dogma 
fidei, beatitudinem esse Dei visionem. Haec autem est 
supernaturalis, ut scimus ex C. Vat. sess. 3, c. 2 et can. 3. 

3 0 His positis, ex ratione probat S. Thomas finem 
naturalem non amplius satiare hominem posse, nec proinde 
esse felicitatem perfectam : Homo non est perfecte beatus 
quamdiu restat ei aliquid desiderandum et quaerend um . 
Quaerit autem intellectus cognitionem perfectam ipsius 
esseKiae rerum : ita videns effectum, naturaliter desiderat 
perfecte cognoscere ipsam essentiam causae, prout ipsi 
est possibile. Sed intellectus humanus cognoscit effectus 
Dei et ita scit quod sit Deus. Unde remanet ei naturale 
desiderium ad cognoscendam perfecte ipsam essentiam 
Dei (quod possibile scimus ex revelatione), et ita nondum 
est perfecte beatus nisi eam videat 1 (a. 8). 

1. Addimus : prout est possibile,... quod possibile scimus ex revelatione. 
Etenim argumentum S.Thomae non est stringens et rigorosum, nisi prius 
cognito visionem Dei nobis in praesenti ordine esse de facto possibilem, 
et hoc non sciimus nisi ex revelatione, sed probatum fuit in I q, 12, 
a * 1 » secus enim non estiet efficax et absolutum desiderium videndi 

Exinde sequitur beatitudinem naturalem non esse felicitarem 
. simpliciter et absolute perfectam, utpote non totam felicitatem 
secundum se possibilem quae homini contingere potest, sed 
solum esse perfectam secundum quid et relative pro solo statu 
naturali j — in ordine autem supernaturali elevationis ad visionem 
intuitivam Dei, nullo amplius sensu posse dici perfectam. Unde 
Scholastici finem ultimum naturalem non solent vocare felicitatem 
perfectam, sed nomen reservant fini ultimo supernaturali visionis 
Dei. 

33, Thesis III. Bea titudo, quamvis secundum essentiam 
quasi physicam complectatur tres actus visionis, amoris et 
fruitionis, secundum essentiam suam logicam seu 
metaphysicam in sola Dei cognitione consistit. 

Est sententia S. Thomae, dum Scotus beatitudinem in solo 
actu amoris ponit, S. Albertus M. autem, S. Bonaventura et 
Suarez utrumque actum requirunt intellectus et voluntatis. 

In entibus essentia spectari potest dupliciter : a) complete in 
concreto, pro complexu omnium elementorum quae rem in 
sua specie constituunt et ab aliis distinguunt, et haec est essentia 
physica; b) abstracte et in elemento suo fundamentali, pro per- 
fectione quae primo et per se rem constituit et ab aliis distinguit 
et radix est omnium quae ad rem pertinent, et haec est essentia 
metaphysica seu logica. Quae notiones applicari possunt beatitu- 
dini, sed analogice, quia non est ens per se sed solum actio 
ac proinde accidens. Iamvero dicimus beatitudinem, si spectetur 
complete secundum omnia elementa essentialia et necessaria, 
actum complecti non solum intellectus sed etiam voluntatis ; sed 
si spectetur secundum elementum suum fundamentale tamquam 
ipsa consecutio summi boni ex qua alia bona profluunt, seu ut 
actio qua homo primario assequitur et possidet summum bonum, 
dicimus eam esse solum actum intellectus. 

Probatur i° Negative: Beatitudo non consistit in actu 
voluntatis, amoris scii, aut gaudii, quia iste non potest 
esse consecutio summi boni. 

Voluntas enim inclinatur ad aliquid et solo affectu termi- 
natur ad rem eamque attingit, nOn autem effective et realiter. 

Deum, sed mere inefficax et conditionatum videndi « si esset possibile », 
quale desiderium non impedit beatitudinem et impleri non debet, cum 
id naturaliter sit impossibile. ■ — Quod si diceres talem restrictionem 
non apponi a S. Thoma, proinde in eius argumentatione non esse 
supplendam, tunc argumentum spectandum esset vel ut merae conve- 
nientiae, non ut apodicticum, vel ut ostendens illam potentiam obe- 
dientialem specialem quae homini naturaliter inest et qua valet elevari 
ad visionem divinae essentiae. 

Inclinatio autem non est assecutio boni ; secus sufficeret 
aliquid intense velle ad illud possidendum (a. 4). 

Et sane omnis actus voluntatis erga bonum, vel est inclinatio 
ad bonum absens, et tunc non est assecutio rei ; vel quietatio in 
bono praesenti, et tunc supponit iarri possessionem et assecutio- 
nem. Ita in specie : fruitio seu quies in bono possesso non facit 
possessionem boni sed eam consequitur ; desiderium est tendentia 
in bonum absens ; et amor abstrahit a 'praesentia et absentia 
boni, quo proinde nullum bonum praesens fit. Nullus ergo actus 
voluntatis facit nos possidere Deum, nec est essentia beatitu- 
dinis. 

2° Positive et assertive : Beatitudo consistit, saltem partia- 
liter, in actu intellectus. 

Essentia enim beatitudinis est actus potentiae maxime 
propriae homini et nobilissimae. Hoc autem est intellectus, 
tum quia eius obiectum est universalius, simplicius, 
immaterialius et abstractius, tum quia est potentia propin- 
quior animae et a qua ipsa voluntas oritur. Ergo (a. 5). 

Neque dicas voluntatem esse nobiliorem quae ipsum intelle- 
ctum movet. Nam, e contra, « primo et per se intellectus movet 
Voluntatem : a) Voluntas enim in quantum huiusmodi movetur 
a suo obiecto quod est bonum apprehensum ; voluntas autem 
movet intellectum quasi per accidens, in quantum scii, intelligere 
ipsum apprehenditur ut bonum et sic desideratur a voluntate. 
Ex quo sequitur quod intellectus actu intelligit, et in hoc ipso 
voluntatem praecedit : nunquam enim voluntas desideraret intelli- 
gere, nisi prius intellectus ipsum intelligere apprehenderet ut 
bonum, b) Et iterum voluntas movet intellectum ad operandum 
in actu per modum quo agens movere dicitur ; intellectus 
autem per modum quo finis movet, nam bonum intellectum 
est finis voluntatis. Agens autem est posterior in movendo 
quam finis, nam agens non movet nisi propter finem. Unde appa- 
ret intellectum simpliciter esse altiorem voluntate, voluntatem 
vero intellectu per accidens et secundum quid <• (C.Gent. III, 26). 

3° Positive et exclusive : Beatitudo consistit in solo actu 
intellectus. — Etenim : 

a) Essentia felicitatis est Consecutio summi boni, quod 
est bonum intelligibile. Atqui summum bonum intelligibile 
possideri nequit nisi solo actu intellectus : voluntas enim 
fertur ad obiectum extra se, et est tantum inclinatio in 
illud, dum intellectus apprehendit obiectum et attrahit ad 
se et sic sistit illud sibi praesens et coniungitur illi 

realiter et effective, et ita vere possidet. Ergo essentia 
felicitatis obtinetur non voluntate sed solo intellectu. 

b) Essentia beatitudinis est primus actus qui vere attingit 
ipsum Deum et radix est omnium aliorum quae ad beati- 
tudinem requiruntur. Atqui hoc est solus actus intellectus, 
quia prius attingit Deum et est radix ex qua necessario 
oritur amor et gaudium. Ergo essentia beatitudinis est 
solus actus intellectus, non voluntatis (a. 4). 

‘XI. Corollaria. — Ex praedictis concludi potest cum 
S.Thoma: 

a) Beatitudinem magis consistere in intellectu speculativo 
quam practico (a. 5), quod patet ex tribus : i° quia optimum 
obiectum potentiae intellectivae est bonum divinum, quod non 
est obiectum practici intellectus sed speculativi ; unde in con- 
templatione divinorum maxime consistit beatitudo ; — 2° quia 
contemplatio maxime quaeritur propter seipsam, dum actus 
intellectus practici non quaeritur propter seipsum sed propter 
actionem ; ipsae autem actiones ordinantur ad aliquem finem. 
Unde manifestum est quod ultimus finis non potest consistere 
in vita activa sed in contemplativa ; — 3 0 quia in vita contem- 
plativa homo communicat cum superioribus, scii, cum Deo et 
angelis, quibus per beatitudinem assimilatur ; sed in his quae 
pertinent ad vitam activam, etiam animalia cum homine aliqualiter 
communicant. Et ideo ultima et perfecta beatitudo tota principa- 
liter consistit in contemplatione. 

b) Beatitudinem tamen non consistere in scientiis speculativis 
humanis (a. 6). 

c) Nec consistere in cognitione spirituum (a. 7). 

35. Animadversiones. — i a Amor novo et ita perfectiore 
modo coniungit Deo sed solum affective, non autem realiter. 
Et quamvis voluntas tendat ad possessionem Dei, tendit ad 
hoc mediate, per actum quo possideri Deus potest, scii, per 
actum cognitionis. 

2 a Beatitudo est obiectum voluntatis, ut appetibilis, non autem 
ut assequibilis. Similiter beatitudo est consecutio ultimi finis, 
non ut boni appetibilis voluntatem allicientis, sed ut realiter 
possessi ab intellectu. 

3 a Actus intellectus ad amorem et delectationem ordinatur, 
non sicut medium ad finem, sed sicut causa ad effectum et 
essentia ad proprietatem consequentem. 

4 a Beatitudo est ultima perfectio per modum consecutionis 
boni, non autem per modum proprietatis et complementi. 

5 a Essentia metaphysica non debet esse summum bonum, nec 
implere omnia desideria, nec reddere perfecte beatos formaliter , 

sed solum radicaliter et fundamentaliter : eodem modo, sola ratio- 
nalitas non reddit hominem perfectum formaliter sed funda- 
mentaliter. 

6 a Actus voluntatis est perfectior quam actus intellectus 
perfectione morali, non autem perfectione physica et naturali 
nisi aliquo modo per accidens ; et nunquam est perfectior in 
genere consecutionis et possessionis. 

7 a Ad visionem beatificam requiritur ex parte intellectus nostri 
clivinum lumen gloriae, quod intellectum elevat et roborat et 
capacem reddit intuendi Deum (Cone. Vien., a. 5); ex parte 
obiecti nulla species intelligibilis requiritur. Quae explicantur 
in theologia dogmatica. 

8 a Visio beatifica non est naturae debita, quia non datur 
appetitus innatus ad illam obtinendam, sed solus appetitus 
elicitus naturalis, non efficax tamen sed inefficax et condi tionatus, 
i. e. in tantum in quantum illa visio sit possibilis ; creaturae 
rationali scii, solum innata est potentia obedi en tialis immediata, 
quae positiva ordinatione non postulat visionem Dei aut ad 
illam inclinatur, sed quae elevari ad Deum videndum apta est. 
Ut explicatur in eadem dogmatica. 

9 a Beatitudo non consistit in Dei illatione in essentiam animae 
(uti dixerunt Henricus Gandavensis et Iohannes de Ripa), quia 
sola operatio nos reddit perfectos et conscios possessionis Dei ; 
— nec in visione Dei increata communicata creaturae (ut voluit 
Magister Bonae Spei) : actus enim debet esse ab intrinseco et 
procedere ab operante ; actio Dei non est nobis intrinseca et 
a nobis non procedit ; ergo non reddit nos beatos nec videntes 
Deum. 


QUAESTIO QUARTA. 

DE QUALITATIBUS BEATITUDINIS. 

S. Th. I-II, q. 4, et q. 5, a. 4. 

Qualitates beatitudinis, quae ex ipsa essentia necessario conse- 
quuntur, distinguuntur tres in anima, scii, summa delectatio 
seu gaudium — impeccabilitas — et inamissibilitas ; praeterea 
requiri videtur perfectum corpus, perfecto animae statui adaptatum, 
quod proinde a Deo resuscitari debet. 

36. Thesis I. Delectatio summa seu ineffabile gau- 
dium, quod amorem supponit et includit, ex essentia 
beatitudinis necessario sequitur. 

Constat ex Cone. Vien. (a. 5) et ex Benedicto XII : 
declarant in beatitudine esse visionem Dei et fruitionem. 

Beatitudine enim homo perfectam cognitionem summae 
veritatis et possessionem summae bonitatis consequitur, 
atque intelligit nihil sibi melius esse. Unde voluntas totis 
viribus in hoc summe fertur, ac proinde amando, de 
illo summo bono gaudet et in illo quiescit. 

Et quidem necessario amat et gaudet ita ut non possit 
non amare nec gaudere. Ita dicimus contra Scotistas. 
Intellectus enim, summa cum evidentia, proponit Deum 
ut summum bonum summe amabile, et eius amorem 
ut infiniti boni amplexum et fruitionem, nec aliter reprae- 
sentare potest quia immunis est ab errore, ita ut non possit 
apparere vel umbra mali aut disconvenientis aut impeditivi 
maioris boni in Deo et fruitione Dei ; imo non potest 
intellectus de hoc non cogitare. Atqui voluntas est essen- 
tialiter appetitus sequens intellectum. Unde necessario et 
singulis momentis summum bonum necessario amat et 
de eius possessione gaudet. — Aliis verbis, beatus in Deo 
consistere suam beatitudinem necessario et sine interrup- 
tione videt, scii, necessariam connexionem huius obiecti, 
Dei, cum sua beatitudine. Nemo autem potest velle 
non esse beatus. Ergo beatus necessario vult Deum et 
amat et gaudet. 

Quod Scripturae enuntiant (Ioh. XVI, 22 ; Mt. V, 12 ; 
Rom. VIII, 18), ac variis metaphoris declarant satietatis, 
ebrietatis, torrentis voluptatum (Ps. XXXV, 9 ; XVI, 15), 
ita ut omne malum, dolor et tristitia a beatis auferatur 
(Apoc. Vll, 16-17, XXI, 4) et hi possideant regnum 
(Apoc. XXII, 5 ; Mt. V, 3, 10). 

Itaque contemplatio summi veri, Dei, est radix omnium ad 
felicitatem requisitorum (Boetius, 1 . 3 de Consol.; S. Thomas, 
c, Gent. III, 63 ; Goudin, Phil. p. 3, q. 1, a. 3, c. 3) : excellenter 
enim tribuit a) sufficientiam quam promittunt divitiae, nam Deus 
habetur qui solus sufficit, et veritas perfecte cognoscitur sicut 
intellectualis natura desiderat ; — b) iucunditatem quam promit- 
tunt deliciae, quia contemplatio veritatis est unica voluptas 
mentis, et omnibus voluptatibus eo maior quo spiritualior et 
purior (sine mixtione tristitiae et sollicitudinis) ; — c) celebritatem 
quam promittit fama, quia hominem clarum apud Deum et 
creaturas intellectuales efficit ; — d) reverentiam quam promittit 
sapientia, nam summe sapiens est ille qui summam veritatem 
perfecte contemplatur et Deo coniungitur ; — - e) securitatem a 

malis et in bonis, quam promittit potentia, quia summa illa 
contemplatio est aeterna et inamissibilis. Deoque arctissime 
coniungit in quo est omne bonum et ad quem nullum malum 
accedere potest. 

37. Animadversio. — Delectatio quae beatitudinem comi- 
tatur, causatur ex hoc quod appetitus requiescit in bono possesso ; 
non tamen est principalis in beatitudine sed visio est potior 
delectatione, tum quia causa est potior effectu, tum quia delectatio 
est propter operationem et non e contra : delectatio enim con- 
sistit in quadam quietatione voluntatis ; quod autem voluntas 
in aliquo quietetur, non est nisi propter bonitatem eius in quo 
quietetur ; si ergo voluntas quietatur in operatione, id facit 
propter bonitatem operationis et quaerit delectationem ih opera- 
tione quia operatio est bonum eius. Et sic principalius bonum 
est ipsa operatio in qua quietatur voluntas, quam quietatio 
voluntatis in ipso. 

38. Thesis II. Ex beatitudine etiam sequitur impec- 
cabilitas seu rectitudo voluntatis. 

Quod est de fide ex Benedicto XII, et indicatur ab 
Apostolo dicente charitatem nunquam excidere in altera 
vita (I ad Cor. XIII, 8) ; unde haec vocatur haereditas 
incontaminata (I Petr. I, 4). — Probatur : 

1° Peccatum est maximum malum ; hoc autem stante 
possessione summi boni excluditur. 

2° Peccatum supponit errorem vel inconsiderationem : 
voluntas enim nihil vult nisi sub ratione boni ; ad peccatum 
ergo requiritur ut intellectus aliquod malum repraesentet 
sub specie boni, vel ad aliquid non attendat cui deberet 
attendere ; quo fit ut proponat voluntati aliquid volendum 
hic et nunc, vel hoc modo volendum, quod non erat volen- 
dum. Atqui error aut inconsideratio, utpote malum intel- 
lectuale, in statu summi boni admitti nequit. Ergo 1 . 

3° Si beati peccare possent, gloriam et beatitudinem 
possent amittere, cum tamen ab iis non possit auferri, ut 
dicetur in thes. seq. 

Haec impeccabilitas oritur ab intrinseco , ut explicant Thomistae 
contra Scotum : 

1. Ita dicimus, quia aliqui asserunt omne peccatum non esse ex errore, 
sed posse oriri ex sola inconsideratione. Quaestio videtur esse de verbis : 
quamvis enim non semper oriatur ex errore speculativo vel ex explicito 
errore practico, tamen semper videtur supponi et implicite includi 
iudicium erroneum practicum, quod bonum sit ita inconsiderate agere 
sine consideratione debita. 

a) Ex contemplatione Dei. Homo necessario vult ultimum 
finem seu beatitudinem in abstracto, et non potest aliquid velle 
nisi in ordine ad finem ultimum seu felicitatem. Sed beatus 
indesinenter et necessario et semper videt Deum esse summum 
bonum et perfectam beatitudinem. Ergo non potest aliquid 
velle nisi quod sit in ordine ad Deum. Peccatum autem est 
aliquod non ordinatum ad Deum. Ergo beatus non potest 
peccare (I, q. 62, a. 8 et ad 3 ; I-II, q. 4, a. 4). 

Vel etiam : Intellectus, contemplans Deum, clare videt Deum 
et huius voluntatem esse summum et omne bonum necessario 
amandum ; ac proinde nihil extra Deum esse bonum, si sit 
contra illum aut ad illum non ordinetur. Unde paecatum quod 
est contra voluntatem Dei non potest ipsi apparere bonum. 
Atqui homo non potest aliquid velle nisi sub ratione boni. Ergo 
beatus non potest velle peccatum 1 . 

b) Ex amore beatorum. Amore beatifico homo convertitur actu 
continuo et sine interruptione ad Deum ut ultimum finem. Per 
peccatum autem a Deo ultimo fine homo avertitur vel saltem 
deflectit. Atqui aversio et defectio actualis a Deo simul stare 
non potest cum conversione et adhaerentia actuali quam exclu- 
dit. Ergo amor beatificus continuo actu excludit peccatum 
(C. Gent. IV, 92) 2 . 

39. Thesis III. Beatitudo est inamissibilis et aeterna 
(q. 5, a. 4 ; C. Gent. III, 62). 

Quod docet fides , uti constat ex Symbolis, et ex Cone. 
Lat. IV, c. 1, et ex Benedicto XII, ac clare indicant Scrip- 
turae multis in locis (Mt. XXV, 46 ; VI, 20 ; Ioh. X, 28 ; 
I Thes. IV, 17 ; II Cor. IV, 17 ; Apoc. III, 12) ; unde 
beatitudo vocatur haereditas immarcescibilis et incorruptibilis 
(I Petr. I, 4) ; corona incorrupta (I Cor. IX, 25). Et sane : 

Beatitudo omne malum excludere debet, quod non 
faciet nisi sit perpetua. Nam beatus aut sciret suum 
statum non esse perpetuum, et tunc summo affectaretur 
malo tristitiae et doloris ; — aut nesciret, et tunc aut erraret 
sibi persuadendo eam esse perpetuam et hoc esset malum 
gravissimum erroris ; aut dubitaret et multum timeret ne 
tanto bono privaretur, qui timor amittendi etiam est malum. 
Ergo beatitudo necessario debet esse perpetua. 

1. « Cuicumque sufficit quod habet, non quaerit aliud extra ipsum. 
Sed quicumque est beatus, sufficit ei id in quo est vera beatitudo ; alias 
non impleretur eius desiderium. Ergo quicumque est beatus, nihil aliud 
quaerit qupd non pertinet ad id in quo vera beatitudo consistit. Nullus 
autem habet perversam voluntatem, nisi per hoc quod vult aliquid 
quod repugnat ei in quo vera beatitudo consistit. Nullius igitur beati 
voluntas potest mutari in malum » C. Gent. IV, 92. 

2. 1 Non potest esse simul quod a fine avertatur et fine fruatur » Ib. 

Est autem ita ab intrinseco , ut tenent Thomistae contra Scotum : 

i° Ex natura beatitudinis in communi. Beatitudo perfecta, ex 
natura sua (et ideo ab intrinseco), naturali desiderio hominis 
respondet quod debet quietare. Atqui homo, quia semper existet 
et naturaliter desiderat retinere bonum et securitatem retinendi 
obtinere, desiderat beatitudinem tempore non limitatam sed 
nullis limitibus circumscriptam. Ergo beatitudo, ut illi desiderio 
respondeat, ex natura sua debet esse perpetua. 

2° Ex natura supematuralis beatitudinis. Nulla datur causa 
qua visio beatifica possit amitti. Ergo ex se est inamissibilis. 
Nam non potest cessare 

a) ex parte subiecti videntis ; quia clare videns Deum esse 
summum bonum, non potest propter illam rationem velle cessare 
ab illa visione, cum nullum malum vel incommodum in illa 
percipiat ; sicut nec potest velle non esse beatus ; 

b) ex parte causae creatae ; quia visio immediata Dei est supra 
omnem causam creatam, quae proinde in illam agere non potest 
nec illam auferre aut impedire ; 

c) ex parte obiecti. Dei ; quia Deus semper eodem modo se 
habet et non elongatur a nobis nisi in quantum elongamur ab 
ipso. Subtractio enim beatitudinis est poena, unde non potest 
a Deo iusto iudice infligi nisi propter culpam ; culpa autem in 
beato esse non potest, cum sit impeccabilis. 

Speciatim lumen gloriae, utpote habitus ex se permanens et 
permanenter a Deo datus, nequit desinere : a) nec per sui 
corruptionem, cum sit qualitas simplex ; b) nec per corruptionem 
subiecti cum id omnino sit immateriale, quapropter lumen 
incorruptibiliter recipitur secundum conditionem recipientis et 
dantis ; c) nec per dispositionem contrariam quae non esset 
nisi peccatum quo quis voluntarie se averteret a Deo ; peccatum 
autem est impossibile, quia ille qui videt Deum, necessario illum 
amat. 

40. Thesis IV. Corpus nullo modo requiritur ad 
ipsam essentiam beatitudinis etiam physicam; atta- 
men requiritur ad integritatem et perfectionem seu 
ad bene esse eius. 

i a Pars est de fide ex Benedicto XII et ex Cone. Flor., 
et constat ex Apostolo, II Cor. V, 6-8 : Dum sumus in corpore 
peregrinamur a Domino : per fidem enim ambulamus, et non 
per speciem. Audemus autem, et voluntatem habemus peregri- 
nari a corpore, et praesentes esse ad Dominum. — Probatur : 

a) Pro beatitudine supematurali : Intellectus ad suam 
operationem non indiget corpore nisi propter imagines 
sensibiles in quibus veritatem intelligibilem intuetur. 
Atqui Deus per imagines sensibiles videri non potest. 

Unde beatitudo perfecta quae est in visione Dei non 
dependet a corpore. Et ideo sine corpore potest anima 
simpliciter esse beata quoad substantiam. 

b) Pro beatitudine in communi: Anima beata non est 
in quantum est forma corporis, sed secundum quod 
intellectualis transcendit omnia organa corporalia et ope- 
rationes spirituales exercet quae ex natura sua a corpore 
sunt independentes. Ergo ad beati tudinem, quoad essen- 
tiam, corpore non eget (a. 5, ad i um ). 

2 a Pars : corpus ad omnimodam perfectionem seu bene 
esse beatitudinis requiri, eodem modo ac pulchritudo 
corporis vel velocitas ingenii pertinent ad perfectionem 
hominis, quamvis non ad eius essentiam, tenet S. Thomas 
post S. Augustinum ; cui contradicunt Scotus, Suarez et 
multi recentiores l . 

« Cum enim, ait S. Doctor, a. 5, operatio dependeat ex natura 
rei, quanto anima perfectior erit in sua natura, tanto perfectius 
habebit suam propriam operationem in qua felicitas consistit ». 
Atqui anima cum corpore perfectior est in sua natura quam 
habet completam. Ergo perfectior est in sua operatione et bea- 
titudine quam habet completam, quatenus etiam se extendat ad 
corpus ut hoc suo modo ipsi participet. 

« Appetit anima sic frui Deo quod etiam ipsa fruitio derivetur 
ad corpus per redundantiam, sicut est possibile ; et ideo quamdiu 
ipsa fruitur Deo sine corpore, appetitus eius sic quiescit in eo 
quod tamen adhuc ad participationem eius vellet suum corpus 
pertingere (ad 4). ..Desiderium animae separatae totaliter quiescit 
ex parte appetibilis quia habet id quod suo appetitui sufficit 
(Deum) ; sed non totaliter quiescit ex parte appetentis, quia 
illud bonum non possidet secundum omnem modum quo possidere 
vellet. Et ideo, resumpto corpore, beatitudo crescit, non intensive 
sed extensive » (ad 5) 2 . 


1. S. Thomam pro more impugnant Scotus, in IV, dist. 43, q. 2, 
et Suarez, in I-II, disp. 15, sect. 2, n. 7, et in III, djsp. 44, sect. 7 . 
quos sequuntur multi recentiores, uti Mierts, De Resurrectione corporum, 
et De Bie, Phil. Mor. I, p. 527 sq. Plures, ut Ferrariensis, Billot et Terrien 
sequuntur S. Thomam, negant tamen eius argumenta esse stricte 
demonstrativa. Necessitatem resurrectionis defendunt Athenagoras 
(saec. II), De Resurrectione mortuorum, XVIII-XlX ; Freppel, Les 
Apologistes chretiens au ID siicle ; Costa Rosetti, Phil. Mor., p. 41 sq. ; 
Mercier, Psychologie, ed. 7“, n. 291 ; Reindstaedler, Elementa Philosophiae. 

2. Ibi tacite retractavit S. Thomas quod scripsit iunior in Commentario 
super Sententias, et quod refertur in Suppi, q. 93, a. 1 : « anima separata 
naturaliter appetit corporis coniunctionem et propter hunc appetitum... 
eius operatio qua in Deum fertur est minus intensa ». 

Corpus autem debet esse perfectum : « Cum enim naturale sit 
animae corpori uniri, non potest esse quod perfectio animae natu- 
ralem eius perfectionem excludat; et ideo ... ad beatitudinem 
omnibus modis perfectam, requiritur perfecta dispositio corporis », 
tum « antecedenter », ne corpus aggravet animam et ita eam 
a visione beatifica aliquo modo avertat, tum « consequenter, 
quia ex beatitudine animae fit redundantia ad corpus ut et 
ipsum sua perfectione potiatur » (a. 6). 

41. Resurrectio corporis necessaria est et ab ipsa 
natura postulatur, unde, ait S. Thomas, ipsi evidens 
ratio suffragatur 1 (C. Gent. IV, 79). — Probatur : 

1) Ex ipsa natura et immortalitate animae. Anima im- 
mortalis corpori naturaliter unitur quia secundum essentiam 
suam est corporis forma (Cone. Vien.), et ideo naturaliter 
non cognoscit nisi cum concursu imaginationis, et quidem 
non intelligibilia pura sed intelligibilia in sensu. Est 
igitur contra naturam animae sine corpore esse, ut ex 
eo patet quod anima nostra a morte vehementer refugiat. 
Sed nihil quod est contra naturam potest esse perpetuum, 
saltem in iis qui finem consequuntur. Non igitur perpetuo 
erit anima sine corpore. Sed perpetuo manet quia est im- 
mortalis. Ergo oportet ut iterum corpori coniungatur 2 . 

2) Ex fine hominis seu naturali desiderio felicitatis . Naturale 
nobis inest desiderium felicitatis completae. Felicitas autem 
est ultima perfectio non solius animae sed totius hominis. 
Sed anima a corpore separata est aliquo modo imperfecta 
sicut omnis pars extra totum existens : anima enim natu- 


1. Quidam magistrum in alium sensum detorquere conati sunt. 
Ferrariensis evidentem rationem interpretatur probabilem; Billot et 
Terrien intelligunt rationem evidentem per modum persuadentis, non 
autem demonstrantis. At probabilem aut suadentem rationem nemo dicit 
evidentem. 

2. Respondet Ferrariensis id quod est contra naturam esse perpetuum, 
si in natura non manet principium naturale activum ad illud tollendum. 
Sed hoc non est ad rem, quia contra sapientem providentiam auctoris 
naturae est aliquid destinare ad statum perpetuum naturae contrarium. 
Unde Deus, ut auctor naturae, sibi debet talem statum tollere, et corpus 
tenetur reddere beatis, sicut etiam debet animae separatae ideas infundere 
ut actum intellectionis exercere valeat. — Item non obstat quod anima 
iuxta naturam appetat uniri corpori corruptibili, ex quo necessario sequi- 
tur separatio a corpore, ut obiicit Suarez. Anima enim ordinatur ad 
corpus qua tale, quod prius est corruptibile secundum naturam mate- 
riae propter quam anima creatur, sed in resurrectione est incorruptibile 
quia producitur propter animam incorruptibilem cuius naturae debet 
conformari. 

raliter est pars humanae naturae. Insuper nequit habere 
completam beatitudinem hominis. Ergo homo non potest 
completam consequi felicitatem nisi anima iterato corpori 
uniatur 1 . 

3) Ex convenienti retributione. « Ex divina Providentia 
peccantibus poena debetur et bene agentibus praemium. 
In hac vita homines ex anima et corpore compositi peccant 
vel recte agunt. Debetur igitur hominibus et secundum 
animam et secundum corpus praemium vel poena. Mani- 
festum est autem quod in hac vita praemium ultimae 
felicitatis consequi non possunt..., multoties etiam peccata 
in hac vita non puniuntur. Necesse igitur est ponere 
renovatam animae ad corpus coniunctionem, ut homo in 
corpore et anima praemiari et puniri possit ». 

Corpus scii, est animae socius et instrumentum, non 
mere passivum et externum quod moralitatem non partici- 
pat, cum sit pars compositi humani, sed vere animatum 
eiusque operum sive bonorum sive malorum particeps. 
Operatio enim non est solius animae sed totius compositi ; 
non anima agit aut corpus, sed ipse homo ut talis secundum 
animam et secundum corpus facit bonum et malum. 
Operanti autem debetur operis merces. Debetur ergo 
hominibus, et secundum animam et secundum corpus, 
praemium vel poena. Et ideo iterata erit animae ad 
corpus coniunctio, ut homo in corpore et in anima prae- 
mium recipere et puniri possit. 

Ultimum argumentum valet etiam pro peccatoribus, sed est 
solius convenientiae, quia opera corporis per se non sunt bona 
aut mala, sed solum ex communicatione voluntatis. Duo priora 


1. Ne dicatur cum Ferrariensi, esse desiderium inefficax seu meram 
velleitatem, quia anima cognoscit uniri non posse corpori, propter 
defectum principii activi naturalis quod id efficere valet ; aut cum Suarez, 
esse desiderium conditionatum, quia homo non aliter appetit consequi 
suam felicitatem, nisi dum existit, unde pro corpore appetit beatitudi- 
nem temporalem in hac vita, beatitudinem aeternam pro sola anima. — 
Respondetur desiderium esse absolutum et efficacissimum quia est ex 
appetitu animae innato quo vult esse cum corpore, quia anima essentialiter 
est pars, et ex ipsa essentia animae est quod sit forma et ad unionem 
cum corpore destinetur. Appetitus autem innatus, quia est ab inclinatione 
naturae, ac proinde ab ipso Creatore naturae inditus, nequit esse frustra, 
quia contra sapientiam infinitam esset alicui dare inclinationem nunquam 
satiandam. 

autem nobis videntur cogentia, saltem pro resurrectione ius torum; 
nam pro impiis forsan dici posset Deum corporis sui privatione 
eos punire. Et quamvis per se valeant pro beatitudine naturali, 
etiam probant pro beatitudine supernaturali seu visione beatifica, 
quia ordo supernaturalis non destruit ordinem naturalem sed 
perficit. 

Adversarii autem iis obiiciunt animam habere duplicem 
modum essendi, aeque perfectum, et duplicem modum operandi, 
imo habere naturalem cognitionem Dei perfectiorem quando 
est a corpore separata ; unde separationem praefert. — Id 
negamus : tunc enim non intelligitur cur anima tam vehementer 
appetat esse cum corpore et a separatione refugiat ; nec intelligitur 
cur anima, etiam in hac vita, nequeat cognoscere absque depen- 
dentia a corpore. Si enim corpus nihil tribueret perfectioni 
intellectus humani, unio cum illo esset contra naturam animae. 
Similiter modus intelligendi animae separatae, quamvis sit abso- 
lute et in se perfectior, non tamen est relative ad animam, sed 
minus perfectus pro ipsa quia eius imperfectioni non proportio- 
natur. Cfr. I q. 84, a. 7 ; q. 89, a. 1. 

42. Animadversiones. — i a Factum resurrectionis non est 
mysterium proprie dictum, cum ratio eius possibilitatem videat 
imo et necessitatem, sed modus quo resurrectio fit, in corpore 
glorioso, est mysterium quod ratio nec detegere nec intelligere 
valet. De quo cfr. Th. dogm. in tr. de Novissimis. 

2 a Notat S. Thomas, in art. 7 et 8, ad beatitudinem nullo 
modo requiri bona externa, quae inserviunt ad sustentationem 
et propagationem animalis vitae. Visio enim beatifica vel erit in 
anima sine corpore, vel erit in anima unita corpori non animali 
et corruptibili sed incorruptibili et spiritualisato, sicut convenit 
coelesti vitae. Requiritur tamen societas amicorum, non de neces- 
sitate ad essentiam beatitudinis, quia habet homo totam plenitu- 
dinem suae perfectionis in Deo, sed ad omnimodam perfectionem 
seu bene esse beatitudinis, quia homo est ens sociale, et ideo 
convenit quod beati invicem videant, et de sua societate gaudeant. 


QUAESTIO QUINTA. 

DE MODO OBTINENDI BEATITUDINEM. 

S. Th. I-II, q. 5. 

43. Thesis I. Homo est capax perveniendi ad beati- 
tudinem etiam supernaturalem ; — hanc tamen non 
potest consequi viribus naturalibus, sed auxilio gratiae 
divinae eam valet obtinere, et quidem in vario gradu. 
— Probatur: 

1° Homo est capax perveniendi ad bealitudinem etiam 
\ supernaturalem, quia est capax perfecti boni, cum eius 

1 intellectus cognoscere universale et perfectum bonum ac 

j| voluntas illud appetere possit (a. i). Est de fide, explicite 

j: definitum in Cone. Vat. sess. 3, c. 2, can. 3 ; et inclu- 

ditur in facto quod visio Dei sit ultimus finis hominis, 
quod est de fide ex C. Flor., ex Benedicto XII, et ex 
y C. Trid. sess. 25. 

(i 2° Non tamen potest consequi beatitudinem supernaturalem 

viribus naturalibus. Est de fide ex C. Vien. a. 5 et ex C. 
j Araus. II, can. 7, 10, 18, 19, 20 (Cfr. Vat. sess. 3, can. 3 ; 

et prop. 11 Baii damn.). Videre Deum per essentiam 
est supra naturam non solius hominis sed omnis creaturae. 

! Naturalis cognitio enim est proportionata naturae cogno- 

I scentis et ideo fit secundum modum cognoscentis. Omnis 

cognitio quae fit secundum modum substantiae creatae 
( non potest cognoscere Deum ut est in se sed deficit a 

' visione divinae essentiae, quae infinite excedit omnem 

; substantiam creatam. Unde nec homo nec aliqua creatura 

l potest consequi beatitudinem supernaturalem naturalibus 

( viribus, sed eget auxilio gratiae divinae (Ioh. I, 18 ; 

j VI, 46 ; Mt. XI, 27 ; I Cor. II, 11 ; I Ioh. IV, 12). — 

!y Ex quo etiam sequitur quod non possumus beatitudinem 

,1 immediate consequi actione creaturarum sed solius Dei, 

; quamvis possimus ab illis adiuvari ministerialiter ut dispo- 

namur ad eius consecutionem (a. 5 et 6 ; I, q. 12, a. 4). 

3 0 Potest fiomo obtinere beatitudinem in vario gradu ita 
ut unus sit altero beatior, non quidem secundum beatitu- 
dinem obiectivam, quia non est nisi unum Summum 
Bonum, Deus, cuius fruitione omnes sunt beati, sed 
quantum ad possessionem et fruitionem quia quanto 
magis aliquis Deo fruitur tanto beatior est. Contingit 
autem aliquem perfectius frui Deo quam alium, ex eo quod 
i! 'i est melius dispositus vel ordinatus ad eius fruitionem se- 

jl eundum diversitatem gratiae et charitatis ac meritorum 

|j (a. 2). Quod etiam est de fide ex C. Flor. (decr. unionis) 

1 p et ex C. Trid. sess. 6, c. 16, can. 32 (Cfr. Ioh. XIV, 2 : 

|J I Cor. XV, 41-42). 

1 

44. Thesis II. Beatitudo perfecta non est possibilis 
in praesenti sed tantum in altera vita. Est de fide 
ex C. Vien., a. 4 (Cfr. Ben. XII, et C. Araus. II). — 
Probatur : 

1) Ex notione beatitudinis in abstracto : Beatitudo, 
cum sit perfectum et sufficiens bonum, omne malum 
excludit et omne desiderium implet. Atqui io hac vita 

a) non omne malum excluditur, uti ignorantia ex parte 
intellectus, inordinata affectio et cupiditas ex parte appe- 
titus, infirmitas et labor afflictivus ex parte corporis ; — 

b) non omne desiderium impletur, cum bona essentialiter 
sint instabilia, etiam spiritualia, ut virtus quae obnoxia 
est vitio propter libertatis mutabilitatem, et scientia quae 
oblivione perditur, imo ipsa vita terrestris, dum tamen 
perpetuo permanere vellemus et mortem naturaliter refu- 
gimus (a. 3). 

2) Ex notione beatitudinis in concreto : 

a) Visio Dei in se nunc est impossibilis (I Tim. VI, 
16 ; I Cor. XIII, 12 ; I Ioh. III, 2) ; imo etiam perfecta 
cognitio naturalis summae veritatis et Dei, quia plurimis 
obnoxia est impedimentis et difficultatibus, pluries obscu- 
ratur et dubiis ac erroribus admiscetur, nec dat certitu 
dinem perennitatis sine qua felicitas non habetur. 

b) Voluntas in terris non adeo in bonis firmatur ut a 
vero obiecto beatitudinis nunquam deflectat et peccet, 
sed cupiditatibus et necessitatibus praesentis vitae impedi- 
tur quominus summo amore in Deum indesinenter feratur. 

Potest nihilominus in hac vita esse inchoata seu imperfecta 
felicitas, ac status inchoatae perfectionis et imperfectae beatitudinis, 
quae plus minusve appropinquat ad beatitudinem perfectam et 
consistit in cognitione, amore et imitatione Dei, seu in rectitudine 
voluntatis et operatione virtutis, ad quam requiruntur quasi 
instrumentaliter etiam bona corporis et aliorum hominum auxi- 
lium (q. 4, a. 7) : illa praestant homini amicitiam Dei et inde 
fluens gaudium, pacem conscientiae et tranquillitatem cordis 
atque futurae beatitudinis spem, quae oriines delectationes 
terrenas antecellunt. Est itaque via et tendentia ad beatitudinem 
perfectam seu Deum ; sicut finis intermedius naturaliter et 
necessario tendit ad finem ultimum cuius bomtatem participat. 


45, Thesis III. Beatitudo operibus praesentis vitae 

bonis praecedentibus obtineri potest a Deo. Est de fide 
ex C. Araus. II, c. 18 ; C. Lat. IV, c. I, et Trid. sess. 6, 
c. 16, can. 32. 

Ita non necessario fit : absolute enim potuisset Deus statim 
dare beatitudinem et simul hominem disponere ad illam, i. e. 
eodem momento facere voluntatem recte tendentem in ultimum 
finem et hunc obtinentem, sicut simul in instanti potest disponere 
materiam et infundere formam (v. g. in resurrectione mortui). 
Sed ita non fecit, uti constat ex eo quod beatitudinem in praesenti 
vita non consequimur. Et ceteroquin ordo divinae sapientiae 
exigit ne ita fiat. 

Probatur: Etenim habere perfectum bonum sine motu 
et dispositione praecedenti, convenit ei qui naturaliter 
habet illud. Solus Deus possidet naturaliter beatitudinem. 
Ergo Dei proprium est quod ad beatitudinem non moveatur 
et disponatur per operationem praecedentem. Et ideo, cum 
beatitudo excedat omnem naturam creatam, nulla pura 
creatura convenienter beatitudinem obtinet absque motu 
operationis praecedentis per quam tendit in ipsam ; et 
ita beatitudo fit praemium virtuosae operationis (a. 7). 

Hinc in Scripturis constanter exhibentur, tum bona opera 
ut ratio et titulus propter quem conceditur gloria aeterna (Mt. 
XXV, 21 ; 34-36 ; II Cor. IV, 17) eo modo ac poena datur pro 
malis (Rom. III, 7, 8), tum gloria aeterna ut merces pro operibus 
iustorum (Mt. V, 12 ; XIX, 29) et retributio haered itatis coelestis 
(Coi. III, 24 ; Hebr. X, 35 ; XI, 16), ut bravium (I Cor. IX, 24 ; 
Phil. III, 14), corona (lac. I, 12 ; Apoc. II, 10), imo corona 
iustitiae (II Tim. IV, 8) quae proportionatur operibus maior 
aut minor (Mt. XXV, 14 sq . ; Luc. XIX, 11. sq. ; II Cor. IX, 
6 ; Gal* VI, 8 ; Apoc. XXII, 12). Unde Apostolus, I Cor. XV, 
58, ait : Labor in Domino non inanis. 

46. Corollarium : Vita terrestris est via ad finem et 
beatitudinem. — Vita itaque terrestris, utpote finienda, 
non est status ultimae perfectionis et felicitatis sed via 
qua ad illam actibus nostris tendere debemus. Ad quos 
actus exercendos : 

1) In ordine ad finem naturalem consequendum haberet 
homo 

a) media interna scii, ipsam naturam humanam cum 
eius potentiis, praesertim ratione et libera voluntate, et 


virtutibus moralibus, ope illarum acquisitis, ad bonum 
facilius operandum sub motione Dei ordinaria; 

b) medium externum : societatem cuius est hominem 
promovere ad bonum simul spirituale et temporale. 

2) In ordine autem praesenti ad finem supernaturalem 
Deus tribuit nobis : 

a) media interna huic fini proportionata, gratiam scii, 
tum habitualem cum virtutibus theologicis et moralibus 
infusis ac Spiritus Si. donis connexis, tum actualem tam 
intellectus quam voluntatis ac motionem specialem Spiri- 
tus Si; 

b) medium externum : societatem supernaturalem. Ec- 
clesiam, cuius Christus est institutor et caput, et quae 
homines ad finem supernaturalem ducit propositione fidei, 
legibus et sacramentis. 


II 


TRACTATUS 

DE ACTIBUS HUMANIS IN SE. 

INTRODUCTIO. 

S. Th. I-II, q. i et q. 21. 

47. Notio actus humani. — Post tractatum de ultimo 
fine, considerandi sunt actus humani quibus ad illum 
debemus pervenire. 

Secundum S. Thomam, qui omnium primus distinctum 
conscripsit de actibus humanis tractatum 1 : 

1) Illae solae actiones proprie dicuntur humanae, quae 
sunt propriae hominis in quantum est homo, seu quae proce- 
dunt ab homine agente in quantum differt ab irrationalibus 
creaturis, non solum quoad substantiam sed etiam quoad 
modum operandi. 

Sed differt in modo operandi ab irrationalibus creaturis 
in quantum agit libere, et ita est suorum actuum dominus. 

2) Unde illae solae actiones vocantur proprie humanae 
v quarum homo est dominus. 

Est autem suorum actuum dominus per deliberationem 
rationis et electionem voluntatis. 

3) Illae ergo actiones proprie humanae dicuntur quae ex 
deliberata voluntate procedunt. Aliae autem actiones quae 
ab homine fiunt, dicuntur actus hominis ; et quamvis 
quaedam sint humanae quoad substantiam, v.g. actiones 
necessariae intellectus et voluntatis, non tamen quoad 
modum operandi, nec proprie humanae cum non sint 
hominis agentis tamquam homo (q. 1, a. 1). 

Actus humanus itaque definiri potest actus qui ex volun- 
tate hominis deliberata procedit (q. 1, a. 1), vel actus 

1. Cfr. articulus noster : Le iraiti des Actions humaines dans la Morale 

thomiste, in Revue des Sc. phil. et theol. 1926. 

qui est a ratione procedens voluntarius (Q. D. de Malo 2, 
a. 6) *. 

Hinc : 1) Non Sunt hu nani 

a) actus (vegetativae vel sensitivae vitae) quos homo cum 
brutis habet communes tum quoad substantiam tum quoad 
modum operandi, uti absque deliberatione comedere, videre, 
ambulare, sentire ; 

b) actus illius qui inhabilis est ad deliberandum : infanus, 
plene somnianus, deliranus, ebrii, aut amentis, ab hypnorismi 
influxu perfecte pendentis ; 

c) actus illius qui deliberare potest sed sine ulla deliberatione 
positi v. g. ab homine plene distracto : vocantur motus primo 
pripii. 

2 ) Actus quoad substantiam proprii homini, ut intelligere, 
velle, ridere, flere, admirare, loqui, non sunt tamen humani 
nisi fiant ex deliberatione ; e contra actus communes cum brutis 
uti comedere, bibere, fricare barbam, ambulare, sunt humani 
si ex deliberatione fiant. 

3) Amor beatificus, licet sit actus proprius homini quoad 
substantiam, non tamen quoad modum operandi, quia non est 
liber; unde non est actus humanus 2 . 

48. Proprietates actus humani.— Actus humani ita vo- 
cati quatenus ponuntur modo agendi hominum proprio, dicuntur 
etiam liberi quatenus a libera voluntate procedunt, — morales 
quatenus sunt conformes vel difformes cum regulis morum ; 
inclinatione in finem ultimum, recta ratione, lege, ac proinde 
rationem habent rectitudinis vel peccati ; — imputabiles in 
quantum homini ut auctori et domino tribui possunt qui de iis 
rationem reddere debet, et sic laude vel reprehensione sunt 
digni, laudabiles vel culpabiles 3 ; — meritorii quatenus referuntur 

1. S. Thomas aliquando asserit actus esse humanos in quantum sunt 
a ratione (v. g. Q. D. de Malo 2, a. 4 et 6 ; I-II q. 88, a. 6 ; q. 63, a. 2 ; 
q. 19, a. 1, ad 3 ; q. i8, a. 5 et 9 ; q. 58, a. 2 ; III, q. 19, a. 2), aliquando 
in quantum sunt a deliberata voluntate (de Malo 2, a. 5 ; a. 4, ad 10 ; 
a. 7> a- 3 i I-II, q. 18, a. 5 et 6 ; q. 19, a. 1 ; Q. D. de Ver. 5, a. 10 ; 
II Sent. d. 24, q. 3, a. 2 ; d. 41, q. 2, a. 1 ; c. Gent. II, 23 ; III, 9-10). 
Sed nulla est contradictio. Sunt a deliberata voluntate tamquam a 
principio immediato et formali ac proximo fundamento ; a ratione ut 
a principio primo, radicali, et ideo superiore regulante : ratio enim 
utpote primum principium est eorum mensura, et etiam ipsa est quae 
potest ordinare in finem, qui est principium in agendis. Hinc sunt 
humani omnes actus qui procedunt a viribus rationalibus, sive per essen- 
tiam, sive per participationem, uti est appetitus concupiscibilis et 
irascibilis. Cfr. II Sent. d. 25, q. 1, a. 3. 

2. Potest tamen dici eminenter humanus : voluntarium enim necessa- 
rium in amore summi boni cum plena universalitate est radix libertatis, 
et ideo iberum virtualiter eminenter continet, et ita talis actus est huma- 
nus eminenter non tamen formaliter. Cfr. Billuart et Gredt in o. c. 

3. Differun t imputabilitas et responsabilitas. Imputatio est attributio 
actus moralis seu judicium 'quo actus moralis auctori tribuitur tamquam 

ad alterum in cuius profectum vel nocumentum cedunt, sive 
personae singularis, sive communitatis, sive Dei rectoris universi 
et finis ultimi. 

Sunt omnes illi actus realiter iidem, quamvis ratione distin- 
guantur in quantum considerantur sub diverso respectu 1 (q. 2t). 

49. Divisio tractatus. — Tractatus dividitur in 3 partes : 

i a agit de actibus humanis secundum esse materiale seu 
physicum et psychologicum : 

A. de conditione actuum humanorum : i° de elemento 
subiectivo actus humani : a) de voluntario tum secundum 
se, — tum positivo et negativo, directo et indirecto, — 
tum in se et in pausa ; b) de impedimentis voluntarii, i.e. 
de violentia, de metu, de concupiscentia, de ignorantia ; 
c) de libero; d) de impedimentis liberi, scii, de passione, de 
habitu, de impedimentis remotioribus ; — 2 0 de elemento 
obiectivo actus humani : a) de obiecto, b) de circumstantiis. 

B, de divisione actuum humanorum : a) de actibus 
elicitis ; b) de actibus imperatis. 

2 a Pars agit de actibus humanis secundum esse formale 
seu morale: 

A. de moralitate actuum humanorum in genere : i° de 
essentia moralitatis et speciebus ; 2 0 de fundamentis 
moralitatis : a) de intrinseco discrimine inter bonum et 
malum ; b) de criterio subiectivo seu norma moralitatis ; 
c) de criterio obiectivo ac ultimo moralitatis fundamento ; 


ipsius actus domino ; unde imputabilitas est proprietas actus humani 
ratione cuius tribuitur auctori tamquam ipsius actus domino. — Respoa- 
sabilitatis conceptus est cognatus ; sed imputabilitas se habet ex parte 
actus, responsabilitas ex parte agentis ; actus est imputabilis, homo est 
responsabilis in suo actu. Responsabilitas est proprietas vi cuius homo 
obligatur ad respondendum de suis actibus. Est duplex : moralis et 
iuridica, prout quis respondere debet in foro conscientiae vel in foro 
externo coram iudice. Ita Lehu, Phil. Mor. et soc., c. 4, a. 2. 

1. Caietanus, in I-II, q. 21, a. 1 : « Actus humanus constituitur in 
esse boni vel mali quasi ex causa formali, et super hoc fundatur quod 
ex ordine ad finem recti vel peccati, ex ordine ad efficiens laudabilis vel 
culpabilis, ex ordine ad alterum meritorii vel demeritorii rationem habet ». 
Conformiter ad S. Thomam : « Sic igitur patet quod actus bonus vel 
malus habet rationem laudabilis vel culpabilis, secundum quod est in 
potestate voluntatis ; rationem vero rectitudinis et peccati secundum 
ordinem ad finem ; rationem vero meriti et demeriti secundum retribu- 
tionem iustitiae ad alterum » q. 21, a. 3. 

d) de erroribus hac in materia notandis ; e) de facultate 
cognosckiva moralitatis ; 3 0 de principiis seu fontibus 
moralitatis in genere ; 4 0 de distinctione specifica inter 
actum bonum et malum ; 5 0 de distinctione specifica inter 
varios actus bonos aut malos a) ex obiecto, b) ex circum- 
stantiis, c) ex fine. 

B. de moralitate actuum humanorum in specie : i° de 
bonitate et malitia actus interioris ; 2 0 de bonitate et 
malitia actus exterioris; 3 0 de bonitate et malitia effectus 
externi ; 4 0 de bonitate et malitia passionum ; 5 0 de 
bonitate et malitia aliarum circumstantiarum. 

3 a Pars agit de actibus humanis secundum esse super- 
naturale et meritorium: 1) de merito supernaturali; 2) de 
conditionibus meriti. 

50. Tractatus est theologicus simul et philosophi- 
cus. — In statuta divisione, prima pars est potius philosophica 
quae notiones praebet necessarias ad intelligentiam reliquarum ; 
tertia tota est theologica utpote agens de elemento supernaturali ; 
secunda simul est theologica et philosophica quia non ex ratione 
solum sed et ex revelatione sumitur : haec enim divina traditione 
orali et partim scripturis sacris etiam et certius nos docet principia 
moralia universalissima et eorum conclusiones immediatas et 
generaliores, ex quibus tota scientia moralis deducitur. Unde 
ista declarare, confirmare, explicare et applicare pertinet ad 
theologiam sicut ad philosophiam. 

5 1 * Momentum tractatus. — Tractatus est omnium prin- 
cipalior, quia est ; 

1) universalior, cum tradit notiones et principia generalissima 
totius scientiae moralis in omnibus partibus applicanda; et ideo 

2) fundamentalior, quia ipsi superstruitur aedificium totius scien- 
tiae moralis : haec enim non agit nisi de actibus humanis, et 
omnia alia, sive fines, sive media, sive regulas aut consilia, sive 
virtutes aut vitia solummodo considerat in quantum pertinent ad 
actus humanos ; unde tractatus inscribitur de ipsis actibus huma- 
nis secundum se. Hinc 

3) est necessarius magis : impossibile enim est cognitionem, non 
vulgarem aut mere historicam rerum moralium sed scientificam, 
in ratiociniis fundatam, sibi acquirere nisi doctrina de actibus 
humanis bene intelligatur et recte applicetur. 

PRIMA PARS. 

DE ACTIBUS HUMANIS 

SECUNDUM ESSE MATERIALE ET PSYCHOLOGICUM. 

Sectio A. 

DE CONDITIONE ACTUUM HUMANORUM. 

52. Elementa actus humani. — In actu humano 
distinguere possumus esse essentiale seu elementa quae 
ipsum constituunt, et esse accidentale , quod ipsi iam 
constituto additur ; item elementum subiectivum seu ipsam 
activitatem agentis, et elementum obiectivum seu obiectum 
(i.e. finis seu bonum) totaliter spectatum cum omnibus 
quae ad illud pertinent. 

I" Elementum subiectivum totum est essentiale ; ad quod 
requiruntur tria : 

a. Deliberata ratio, i.e. praevia cognitio intellectus pro- 
ponentis bonum, quia nihil volitum nisi praecognitum, 
et quidem deliberata, sine qua homo non esset dominus 
sui actus ; 

b) Tendentia voluntatis in bonum a ratione propositum ; 

c) Libertas huius tendendae, secus enim voluntas non 
eligeret nec ageret modo hominum proprio. 

De cognitione deliberata nil speciale est dicendum, quia 
voluntas supponit cognitionem, et libertas deliberationem ; 
unde sufficit explicare alia duo elementa ; essentia ergo 
actus humani est ut sit voluntarius et liber. 

2° Elementum obiectivum autem esi duplex : 

a) aliud essentiale scii ipsum obiectum seu finis vel 
bonum ad quod agens tendit; 

b) aliud accidentale scii, circumstantiae quae obiecto 
adduntur et illud afficiunt. 

De quibus omnibus nunc dicendum est speciatum 

CAPUT I. 

DE ELEMENTO SUBIECTIVQ ACTUS HUMANI. 

QUAESTIO PRIMA. 

DE VOLUNTARIO. 

Articulus I. 

De Voluntario in se. 

S. Th. I-II, q. 6, a. 1 et 2 . 

53. Voluntarium, ex Aristotele, Ethic. III, c. 1, est 
id quod procedit a principio intrinseco cum cognitione finis. ^ 
Dicitur : 

1) id i.e. quodcumque, sive actus, sive ipsius omissio, 
sive effectus ex alterutro procedens ; 

2) quod procedit, scii, quocumque modo, sive immediate 
sive mediate, sive directe sive indirecte : qui enim causam 
ponit, vel, quando debet ponere, omittit, vult et causat 
effectum quem praevidet inde secuturum ; 

3) u principio intrinseco i. e. a potentia et inclinatione 
propria illius quod operatur ; 

4) cum cognitione finis seu boni : cum principium 
agendi sit duplex, efficiens et finale, illud proprie ab 
intrinseco procedit, quod habet principium intrinsecum 
efficiens et finale, ita ut non solum moveatur sed se moveat 
in finem ; unde ad voluntarium requiritur non tantum ut 
sit a proprio principio efficiente ex inclinatione naturali, 
sed etiam a praevia aliqua cognitione finis ex inclinatione 
intentionali, qua ens agat propter bonum cognitum. Hinc 
ut aliquid sit totaliter voluntarium, debet secundum omnes 
circumstantias cognosci ; quodsi una ignoretur, secundum 
hanc non erit voluntarium, ut si quis occidit hominem, 
nesciens esse clericum, reus est homicidii, non sacrilegii. 

Differt ergo voluntarium : 

a) a naturali, cuius principium efficiens est intra, non autem 
finale, uti motus cordis, vitae vegetativae, qui fiunt sine cogni- 
tione finis i 

b) a violento, cuius principium est ab cxtrinseco, reni tente 
subiecto, ut si quis contra voluntatem ab externa vi trahatur J 

c) a volito simpliciter : hoc enim est obiectum iritentionale, 
sed non realis effectus voluntatis ab ipsa procedens ut a causa, 
id in quod voluntas tendit affective, sed quod non procedit 
ab ea effective, id quod vult sed non causat ; sic pluvia agricolae 
est volita sed non voluntaria, item mors naturalis inimici de qua 

, aliquis gaudet : omne siquidem voluntarium est aliquo modo 
volitum, sed non e contra 1 ; 

d) a permissivo, quod neque est voluntarium seu a voluntate 
procedens, neque volitum tamquam eius obiectum, sed tantum 
non impeditur ab illo qui potest sed non debet : sic propter iustas 
rationes et maius bonum Deus vel gubernator non impediunt 
peccata quae tamen ipsis displicent et ab ipsis non fiunt. 

54. Divisio voluntarii secundum cognitionem finis. 

— C um voluntarium procedat ex cognitione finis, hinc 
secundum diversam cognitionem finis , diversum est volun- 
tarium : 

i° Cognitio finis est materialis seu improprie dicta quando 
cognoscitur id quod est finis sed non ut finis ; cognitio 
autem est formalis seu proprie dicta quando cognoscitur 
res quae est finis ut finis, i.e. ipsa ratio et dignitas finis 
et proportio eius quod ad finem ordinatur seu proportio 
mediorum ad finem : hinc voluntarium dividitur in proprie 
dictum seu perfectum quod procedit a cognitione formali 
finis et invenitur in solo appetitu superiore hominis ; — et 
improprie dictum seu imperfectum quod procedit a cognitione 
materiali finis et etiam in solo appetitu sensitivo, imo 
et in brutis invenitur ; hoc etiam vocatur spontaneum. 

2 ° Cognitio formalis potest esse deliberata et indeliberata ; 
hinc distinguitur voluntarium necessarium quod procedit 
ex iudicio et voluntate determinatis ad unum; — et liberum 
quod fit ex iudicio indifferenti cum potestate voluntatis 
ad oppositum. Liberum non est semper magis voluntarium, 
nam maior aliis est intentionalis propensio voluntatis ad 
beatitudinem, et tamen est necessaria. 

3 0 Cognitio deliberata potest esse plus minusve perfecta ; 
hinc distinguitur voluntarium perfecte liberum quod fit 

1. Licet simpliciter volitum non procedat a voluntate, ipsa volitio 
inde procedit et consequenter est voluntaria et ad rationem peccati 
sufficiens, sed cum ista volitio non sit causa voliti, non sufficit ex hac 
parte ad inducendam obligationem v. g. restitutionis. 

cum plena deliberatione, qualem prudentes adhibere solent 
in rebus alicuius momenti, et cum pleno consensu : hoc 
requiritur ad peccatum mortale ; — et imperfecte liberum 
quod fit cum aliquali deliberatione et aliquali consensu, uti 
invenitur in semidormientibus, semiebriis, distractis, vehe- 
menti passione laborantibus : hoc sufficit ad peccatum 
veniale. Hinc a theologis distingui solent : motus primo- " 
p r imi qui antecedunt omnem deliberationem (nec sunt 
proprie voluntarii aut actus humani), secundo-primi qui 
fiunt post aliqualem deliberationem et ante deliberationem 
perfectam, et secundi seu deliberati qui procedunt ex delibe- 
ratione perfecta. 

55. Divisiq voluntarii secundum intentionem 
voluntatis. — Voluntarium est ex propria inclinatione 
intentionali appetitus, unde secundum diversam intentionem 
voluntatis ex qua procedit, diversum est voluntarium. 
Aliquid enim procedere potest : 

1) Ex intentione actuali hic et nunc habita, sive sit 
explicita ut dum sacerdos baptizans dicit : volo baptizare, 
sive sit implicita in alio actu contenta, ut dum vult adire 
baptisterium et omnia de more peragere ; 

2) Ex intentione virtuali , antea habita, sed hic et nunc 
adhuc influente et in virtute perseverante, ut dum sacerdos 
distractus baptizat ex intentione initio habita ; 

3) Ex intentione habituali, antea habita et non retractata, 
sed nullo modo virtute permanente et in actum praesentem 
influente : ut dum catechumenus baptizari desiderans, 
sensibus destitutus voluntarie baptizatur 1 . 

Primum est volitum actualiter, secundum virtualiter, 
tertium habitualiter tantum 2 . 

Ad ac tum humanum non sufficit intentio habitualis I ... 
(nec a fortiori interpretativa) : haec enim non in fluit in J 
actum nec facit proinde ut ex deliberatione rationis et 
influxu libertatis procedat et humano modo fiat ; sed 

1. Effectus scii, voluntatis olim habitae perdurat, qui est conditio . 
seu dispositio necessaria effectus praesentis ab alio causati. 

2. Dicimus : volitum. Non datur voluntarium virtuale aut habituale; 
°tnne voluntarium procedit et ideo est actuale, sed procedit ex intentione 
virtuali aut habituali. 

ad minus necessaria est intentio virtualis. Ad quam requi- 
runtur tria : a) ut agens humano modo agat, secus enim 
non ageret ex intentione ; b) ut prima intentio non 
fuerit retractata ; et c) ut maneat activa in aliquo sui 
effectu, ita ut unus effectus ex altero et omnes ex primo 
profluant. 


Casu quo adsint intentiones contrariae seu incompossibiles, 
manet praedominans et influit aut effectum obtinet. Ex inten- 
tionibus simultaneis, praedominans est illa quae, secundum 
dispositionem praesentem, eligeretur si incompossibilitas cognos- 
ceretur ; quod si sint aequales, nulla persistit quia sese 
destruunt. Ex duabus intentionibus successivis , valebit posterior 
si quis eam formavit memor prioris, quia tunc prior scienter 
fuit revocata ; etiam plerumque si prioris immemor fuerit, nisi 
prior ita facta sit ut velit subsequentem saltem virtualiter 
excludere. 


56. Divisio voluntarii ratione principii. — Volun- 
tarium est a principio intrinseco, et ideo ratione diversi 
principii distinguitur in elicitum quod immediate ab ipsa 
voluntate procedit et in ea consummatur (velle, consentire, 
eligere), — et imperatum quod ex motione et imperio 
voluntatis procedit immediate ab alia potentia, sive interna 
(v.g. voluntarie cogitare aut irasci), sive externa (v.g. 
voluntarie deambulare). 

Ratione termini itaque est internum vel externum , prout 
consummatur in potentia interiori rationali aut sensitiva, 
aut in sensibus vel membris vel et effectibus exterioribus. 

Hinc voluntarium elicitum et internum, imperatum et 
externum non sunt unum et idem. 


i 

i 

f 


1 

i 

57. Divisio voluntarii ratione manifestationis. — 

Tam voluntarium quam volitum diversis modis manifestatur, 
et sic dividitur in 1) expressum quod verbis vel signis 
manifestatur ; — 2) tacitum quod manifestatur silentio, seu 
potius ex silentii circumstantiis certo dignoscitur secundum 
regulam luris 43*™ : Qui tacet consentire videtur ; — 3) prae- 
sumptum quod ex quibusdam rationibus, ut ex inclinatione 
aut dispositione animi, prudenter coniicitur nunc adesse, 
seu rationabilibus indiciis coniecturaliter colligitur : prae- 


sumptio enim est rei incertae probabilis coniectura. — 
Exempla sunt : religiosus qui librum emit consensu a 
superiore accepto, — vel praesente superiore tacente, — 
vel absente superiore quem adire nequit cum libro egeat 
omnino. 


Non omnis qui tacet consentit, nam in regula 44“ dicitur : 
Is qui tacet non fatetur , sed nec utique negare videtur. Silentium 
ergo non per se sed tantum secundum varias circumstantias 
prudenter considerandas cpnsensum vel dissensum significat. 
Hinc tacens consentire censetur a) in favorabilibus quando agitur 
de commodo vel favore uti de donatione aut promissione gratuita, 
non autem si de onere, incommodo, praeiudicio; — b) etiam in 
praeiudicialibus, si quis sine magno incommodo potest et simul 
debet contradicere, v. g. si interrogatur a iudice, vel superior 
si animadvertit transgressam regulam et tacet, vel si plures 
conveniunt ad deliberandum de sententia communi : tunc enim 
consentientibus censentur tacentes per se ad.stipulari ; — e) in 
comparatione : si pluribus propositis quis omnia neget, ad 
unum taceat, censetur affirmare ; si omnia affirmet, de uno 
taceat, censetur negare ; — d) si ita in Iure fuit determinatum, \ 
quod tamen valet tantum in foro externo, dummodo contrarium 
non probetur. 

58. Animadversio.— A praedictis omnibus distinguitur 
tam voluntarium quam volitum mere interpretativum : ita 
dictum ab intentione nullo modo habita sed quae tantum 
habere tur. At hoc nullo modo est sed tantum foret volitum 
vel voluntarium, scii, de facto non intenditur a voluntate 
nec ab illa procedit, sed intenderetur vel procederet, si ali- 
quid cognosceretur, v. g. sacerdos vellet celebrare missam 
pro patre si defunctum sciret, et episcopus, si ab ipso pete- 
retur, iurisdictionem concederet. Differt a volito prae- 
sumpto , quia hoc indicat id quod secundum prudentem 
aestimationem exstat vel exstitit, illud autem quod, sup- 
posita conditione, exstaret. 

Dicitur : mere interpretativum. Nam etiam voluntarium prae- 
sumptum ab aliis vocatur et etiam dici potest sub aliquo respectu 
interpretativum. Et multi scholastici voluntarium in causa dicunt 
interpretativum : qui enim vult causam censetur velle effectum ; 
et aln ita vocant voluntarium ex intentione virtuali (vel habituali ) : 
qui voluntarie incipit, censetur velle perseverare. 

Articulus II. 

De Voluntario tum positivo et directo, 
tum negativo et indirecto. 

S. Th. I-II, q. 6, a. 3 ; q. 71, a. 5 ; q. 77, a. 7. 

59. Notiones. — Homo non tantum est dominus sui 
velle et agere, sed etiam sui non agere et non velle, in 
quantum « volendo et agendo potest impedire hoc quod 
est non velle et non agere » x . Unde : 

1° Secundum diversa quae a voluntate procedunt, volun- 
tarium recte vocatur positivum si procedit positio actus, 

— negativum si p ro cedit actus omissio. Voluntaria enim 
omissio non est confundenda cum voluntate omittendi ; 
nam omissio fornicationis aut missae non est Voluntaria 
illi qui detinetur in carcere, et tamen iste potest habere 
voluntatem omittendi fornicationem aut missam, dum 
apud se dicat : non facerem aut non audirem, si possem ; 

— e contra omissio potest esse voluntaria etiam si quis 
non dicat : volo non audire, dummodo, tempore quo mis- 
sam audire possit, aliud voluntarie agat. In i° casu adest 
positio actus seu commissio, scii, desiderii, quod est positive 
voluntarium ( nolo agere i. e. volo non agere ) ; in 2° casu 
omissio actus, et hoc est negative voluntarium ( non volo 
agere). Potest tamen utrumque simul existere, dum ex 
voluntate omittendi quis opus omittat. 

Voluntarium positivum essentialiter includit actum, quia a 
voluntate procedit per realem influxum. Voluntarium negativum 
essentialiter non includit actum : in sua essentia enim non con- 
stituitur actu sed negatione, quia non est actus sed huius omissio ; 
haec tamen, jut a voluntate procedere possit, supponit actum 
praecedentem vel concomitantem voluntatis tamquam causam 
vel occasionem sui : vel enim homo intendit ipsam omissionem 
in se, vel saltem voluntarie ponit alium actum incompossibilem 
cum actu omisso, uti ludere, dormire, manere domi, instante 
missae celebratione. Apposite S. Thomas, q. 71, a. 5 : « Si intelli- 
gatur in peccato omissionis illud solum quod per se pertinet 


1. Ergo voluntarium negativum et indirectum semper coincidit cum 

libero. 


ad rationem peccari, sic quandoque omissionis peccatum est... 
absque omni actu vel interiori vel exteriori... Si vero in peccato 
omissionis intelligantur etiam causae vel occasiones omittendi, 
sic necesse est in peccato omissionis aliquem actum esse » l . 

2° Eodem nomine voluntarii positivi et negativi recen- 
tiores appellant, sive id quod procedit a voluntate ut q causa 
positiva scii, ab actu voluntario per verum et positiv um 
influxum, sive id quod procedit ab ea ut a causa negativa 
scii, ab omissione voluntaria, se.u id quod procedere censetur 
a voluntate non operante et agere omittente cum agere 
possit et debeat. Haec secundum modum diversum a voluntate 
procedunt, et ideo a S. Thoma respective dicuntur : volun- 
tarium directum, id quod directe ab ea procedit in quantum 
est agens (sicut calefactio a calore) et in quod voluntas 
fertur ; — et indirectum 2 , id in quod non fertur sed quod 
procedit ab ea indirecte in quantum prohibere potuit sed 
non prohibet, seu non agit dum agere debeat, sicut submersio 
navis dicitur esse a gubernatore cui commissa est guber- 
natio, in quantum cessat a gubernando. 

Voluntarium directum itaque est a voluntate agente ; 
indirectum a voluntate non agente quando agere debet. 

60. Principia. I. Ut omissio sit voluntaria s , re- 
quiritur et sufficit ut aliquis possit ponere actum qui omit- 
titur et eum advertenter omittat, nec exigitur ut illum 
ponere debeat : potest enim tam voluntarie omittere 
missam die feriali quam festivo ; — ut autem imputetur 
ipsi, requiritur aliquid plus : ad laudem ut omissionem 
intend erit ad bonum finem : bonitas enim non contrahitur 
nisi sit volita et intendatur ut talis ; ad culpam, ut actum 
omissum ponere debueri t : non enim adest culpa, nisi 
quis aliquod transgrediatur praeceptum. 

1. Addit S. Thomas : « Iudicium autem de rebus dandum est secun - 
dum illud quod est per se, et non secundum illud quod est per accidens. 
Unde verius dici potest quod aliquod peccatum (seu voluntarium) 
possit esse absque omni actu ». 

2. Vocatur indirectum, quia voluntas illud causat per modum remo- 
ventis prohibens, scii, removendo id quod potest aliud impedire. 

3 . Nomine omissionis etiam venit negatio quae cum ipsa necessario 
et directe cohaeret, uti ignorantia ex omissione addiscendi, debilitas 
virium ex omissione manducandi : talis enim negatio potius videtur 
unum quid cum omissione quam ipsius effectus. Ita S. Thomas, in 
II Sent. d. 22, q. 2, a. 1, ad 2 ; et I-II q. 76, a. 3, ad 5. 

II. Ut effectus omissionis sit voluntarius , requiritur : 

i<i Ut effectus praevideri moraliter potuerit ac debuerit, 
i. e. aliquo modo fuerit praevisus saltem in confuso, obscure 
aut indistincte, quatenus aliquis saltem dubitaverit aut 
suspicatus fuerit secuturum, vel noverit obligationem adver- 
tendi : nihil enim volitum nisi praecognitum ; 

2 ° Ut vitari potuerit, et ideo ut omissio libere locum 
habuerit : effectus enim non magis voluntarius est quam 
sua causa ; 

3 0 Ut vitari debuerit, seu ut adfuerit obligatio non 
omittendi sed ponendi actum omissum, et quidem illum 
ponendi ne sequatur effectus : effectus enim positivus non 
continetur in omissione, et ideo effectus ex causa negativa 
nequit esse voluntarius nisi sit obligatio eum impediendi. 
Nam, si praedicta obligatio desit, cum simplex omissio 
influxum realem in effectum positivum habere nequeat, 
iam deest omnis nexus, etiam moralis, causalitatis inter 
omissionem et hunc effectum, ac proinde hic est tantum 
permissus, non autem volitus in omissione nec voluntarius. 
E contra, si quis debet vitare effectum, et non vitat, 
moraliter censetur et imputabiliter est causa ipsius, scii, 
causa eius privativa. — Quodsi praedictae conditiones 
adsint, etiam imputatur effectus ad culpam, quia violatur 
aliquod praeceptum. 

61. Animadversio. — Intentio agentis nequit naturam et 
causalitatem rerum mutare* nec facere ut aliquis effectus ex 
quadam actione vel omissione tamquam a causa procedat. 
Hinc si, deficiente tertia conditione, desit obligatio vitandi 
effectum, iste non fit voluntarius etiam si quis intendat omissio- 
nem praecise ut medium propter effectum malum, vel etiam 
bonum : effectus tunc erit in se volitus, sed non erit voluntarius, 
quia deest connexio causalitatis inter effectum et omissionem, 
et haec non est vera ipsius causa. Ita si quis, praecise ut alter 
aquis immergatur, ab auxilio ferendo abstinet, dum tamen 
auxilium ferre non debet, quia v. g. maius est periculum pro 
ipso. Intentio sicut omissio vel actus cum ea positus imputabitur 
ad culpam vel laudem, non tamen ipse effectus ; imo effectus 
bonus qui sequitur omissionem nunquam imputabitur ad laudem 
quia, licet fieri possit cum intentione bona, non tamen ex inten- 
tione bona ab omissione ut a causa oritur. 


Articulus III. 

De Voluntario in se et in causa. 

S. Th. I-II, q. 77, a. 7 ; q. 20. a. 5 ; II-II, q. 43, a. 3 ; 

q. 46, a. 2, ad 2; q. 64, a. 7 et 8 ; q. 79. a. 3, ad 3 ; q. 150, a. 4. 

62. Notiones. — Ratione modi quo voluntas in illud 
fertur, voluntarium positivum et directum est vel 

i° Voluntarium in se, quando voluntas directe in 
illud fertur, i. e. aliquid immediate in se vult et simul 
age ndo causat, sive ut finem (propter se) v.g. dum quis 
vult inimicum occidere, sive ut medium ad fin em (propter 
aliud) v.g. dum fur vult occidere viatorem ad capiendam 
pecuniam ; — vel 

2° Voluntarium in causa tantum, quando voluntas 
immediate fertur in causam et non in effectum, i. e. effectum 
in se ut finem vel medi um non vult, sed tamen ipse a 
voluntate procedit in quantum haec vult et agit aliud 
quocum tamquam cum causa coniungitur, v.g. dum quis 
vult inebriari praevidens se in ebrietate blasphemias, impu- 
dicitias, homicidium commissurum 1 . Capsa potest esse 
phjsica vel moralis, immediata vel mediata, proxima vel 
remota, causa per se quae nata est producere effectum, 
quamvis per accidens effectus deficere possit (sic potus 
excessivus producit ebrietatem), vel causa per accidens 
quae non ex natura sua sed alterius interventu aliquando 
illum producere potest (sic ebrietas accedente rixa producit 
homicidium). 

Recentiores malunt dicere voluntarium directum et 
indirectum ; at melius dicerent immediatum et mediatum : 
quod enim mediante causa positiva, tamen directe a 
voluntate procedit 2 . 

63. Principia. Ut effectus sit voluntarius in causa, 
requiritur : 

i° Ut effectus praevisus aliquo modo fuerit, saltem in 

1. Hinc in solis est creaturis rationalibus, quia supponit cognitum 
quomodo unum ex altero sequatur. 

2. Itaque voluntarium in causa, quod recentiores multi dicunt indi- 
rectum, a S. Thoma vocatur directum, quia est a voluntate ut agente. 
I-II, q. 77, a. 7. 

confuso, ut dictum est n° 60, II : nihil enim volitum nisi 
praecognitum ; 

2° Ut vitari potuerit , et ideo ut causa libere posita fuerit 
seu potuerit non poni : effectus enim non est magis volun- 
tarius quam sua causa ; 

3° Ut adsit nexus causalitatis inter hanc causam libere 
positam et hunc effectum ; quod 

a) verificatur semper de causa per se si duae priores 
conditiones adsint : qui enim vult causam, censetur velle 
effectum qui naturaliter et necessario ex ea sequitur ; 

b) verificatur etiam de causa per accidens dummodo 
insuper adsit tertia conditio, ut effectus vitari debuerit , seu 
ut adfuerit obligatio non ponendi causam, et quidem 
non ponendi ne sequatur effectus : cum enim effectus 
in tali causa non sufficienter contineatur (nisi mediante 
alia causa) ac proinde nexus physicus non adsit cum 
effectu, si dicta obligatio desit, deest omnis nexus 
causalitatis, etiam moralis, inter causam et effectum, ac 
proinde effectus non erit volitus nec voluntarius in 
causa, sed tantum permissus. E contra si quis tenetur 
causam non ponere ne sequatur effectus, et nihilominus 
ponit, censetur moraliter et imputabiliter est causa huius 
effectus. 


Quodsi praedictae conditiones adsint, verificatur axioma 
Effectus malus in causa praevisus, communicat causae suam malitiam, 
nempe si ipse possit et debeat vitari. Effectus siquidem in causa 
tantum voluntarius non imputatur ad laudem, quia non intenditur ; 
ut autem imputetur ad culpam, requiritur ut adsit obligatio 
vitandi causam ne sequatur effectus, secus enim nullum prae- 
ceptum respiciens effectum violaretur. 


64. Corollaria. — Ex praedictis sequitur : 
i° Posse effectum voluntarium in causa esse in se non volun- 
tarium, si non intendatur, imo in se involuntarium, si displiceat, 
ut si quis ponat causam occisionis (v. g. emittere sagittam cum 
aliqua pracvisione occisionis) et haec non intendatur vel displiceat, 
v. g. si nolit occidere sed velit sagittam emittere non adhibita 
diligentia sufficienti ne hominem occidat. 

2 ° E contra posse effectum esse volitum in se, si placeat, 
desideretur vel etiam intendatur, et non voluntarium, si sequatur 
ex causa per accidens et desit obligatio illum vitandi quia v. g. 
etiam intenditur maior effectus bonus qui ex causa sequitur : 

tunc enim effectus malus in se Volitus, non est voluntarius, sed in 
causa tantum permittitur (Cfr. n. 173). 

Ita si quis in proprio fundo, remote a via, foveam fodit, praevi- 
dens et desiderans quod in eam possit incidere inimicus; si 
ita fiat, casus non est ipsi voluntarius, quia ipsius non est 
nisi causa per accidens. 

3° Effectum, v. g. peccatum proximi, cuius nullo modo causam 
per se sed solam meram occasionem vel conditionem aut causam 
per accidens ponimus, non esse voluntarium in causa nec impu- 
tabilem, etiam si sit in se volitus et intentus ; nisi tamen adsit 
obligatio vitandi effectum : intentio enim nostra non mutat 
occasionem in causam, nec causam per accidens in causam per se. 

Ita si quis ab avaro auferat rem exigui valoris, praevidens 
vel etiam intendens ut ille ex moerore infirmetur aut moriatur, 
et ita fiat, infirmitas et mors non sunt voluntariae quia earum 
fuit mera occasio vel causa per accidens, nullatenus causa per se. 


QUAESTIO SECUNDA. 

DE IMPEDIMENTIS VOLUNTARII SEU DE 
INVOLUNTARIO. 

65. Involuntarium est id quod non procedit ex cognitione 
finis, vel, si adsit cognitio finis, non tamen a principio intrinseco, 
seu : quod non procedit, a principio intrinseco vel saltem 
non cum cognitione finis. Deficiente sola cognitione finis, 
in illo qui cognitionis et voluntarii est capax, involuntari um 
est negat ivum seu non voluntarium et est id quod agens 
non cognoscit ac proinde non prosequitur nec aversatur : 
sic motus inhonestus ante advertentiam rationis est proprie 
non voluntarius ; deficiente autem inclinatione ex principio 
intrin seco, involuntarium potest esse positivum seu contra- 
rium et proprie dictum, et est id quod agens positivo actu 
aversatur, quodque est contra eius inclinationem : sic 
cogitatio turpis invitus habita proprie est involuntaria. 

66. Distinguitur involuntarium simpliciter quod 
agens nullo modo causat nec desiderat sed potius aversatur 
ac impedire conatur absolute et efficaciter ; — et involun- 
tarium secundum quid quod agens non vellet sed ipsi 
displiceret, spectatis quibusdam circumstantiis, at omnibus 
perpensis vult et ipsi placet ; aliis verbis : quod conditionata 

voluntate aversatur, absoluta tamen et efficaci voluntate 
amplectitur, ita ut involuntarium secundum quid sit volun- 
tarium simpliciter. Quod voluntarium non est purum , 
?ed mixtum cum involuntario. Sic proiectio mercium in 
mare, ratione tempestatis est voluntaria, sed secundum 
quid est involuntaria, nam deficiente periculo, proiectio 
non fieret 1 . 

67. Impedimenta voluntarii. — Impediunt volunta- 
rium et ita actum humanum : i° ea omnia quibus homo 
non est sui compos, ut defectus rationis, mentis alienatio, 
somnus, ebrietas, status somnambulismi vel hypnotismi 
perfecti, obsessio diabolica, etc., ex quibus tamen quaedam 
possunt esse voluntaria in causa ; 2 0 in homine sui compote 
sunt quatuor causae proximae principales (ad quas aliae 
reducuntur) quae voluntarium impediunt i.e. tollunt vel 
minuunt : violentia et metus quae inclinationem volun- 
tatis, concupiscentia et ignorantia quae impediunt intel- 
lectualem cognitionem, i.e. tollunt eam vel minuunt. Unde 
vocantur hostes voluntarii. 

Articulus I. 

De Violentia. 

S. Th. I-II, q. 6, a. 4 et 5. 

68. Violentia, quae vocatur coactio quando exercetur 
erga ens quod habet cognitionem, proprie est motio quae 
procedit a principio extrinseco, contranitente passo, i.e. 
repugnante eo quod vim patitur. Dicitur : 

1. Alii etiam ita dividunt voluntarium : voluntarium simpliciter dicunt 
illud quod quis absolute vult ; voluntarium secundum quid, quod 
conditionate Vult aut vellet, quamvis nunc absolute contrarium velit. 
/ Sed hoc quod conditionate vult, solum est obiectuin velleitatis seu 
\ volitum, non voluntarium quia non procedit a voluntate. Unde non 
datur voluntarium secundum quid ; sed omne voluntarium est volunta- 
rium simpliciter. * Quando ergo S. Thomas, II-II, q. 142, a. 3, scribit ea 
quae fiunt ex metu non esse simpliciter voluntaria sed mixta, sumit 
simpliciter , pro eo quod est idem ac pure, omnino, ex omni parte et prout 
opponitur mixto, ut patet ex terminis. Hic autem sumit simpliciter, 
pro eo quod est actu in re », ait Billuart, diss. 1, art. 7. Unde S.Thomas 
diversimode intelligit voluntarium simpliciter : vel in sensu a nobis 
supra explicato (I-II, q. 6, a. 6), vel ut voluntarium purum (Il-Il,q.i42, 
a- 3)- 


i° a principio extrinseco, et sic differt violentum a 
naturali et voluntario quae sunt ab intrinseco : nihil enim 
proprie sibi ipsi violentiam infert, secus enim simul ad 
idem tenderet et non tenderet ; 

2° contranitente passo i.e. dum patiens omni conatu 
repugnat : si enim aliquid naturaliter vel voluntarie dispo- 
situm sit vel non indispositum sed indifferens ad patiendum 
id quod est ab extrinseco, passio erit naturalis aut volun- 
taria vel permissa, non violenta. 

Hinc distinguitur a) violentia stricte dicta seu absoluta et 
perfecta, quando patiens resistit quantum potest, v.g. mors 
illata illi qui defendit vitam; et b) violentia late dicta, imper- 
fecta et secundum quid, quando resistit sed non quantum 
potest, v.g. mors illata martyri. 

Differt a) a necessario cui addit quod sit a principio extrinseco, 
dum necessarium etiam possit esse ab intrinseco ; 

b) ab involuntario quia hoc potest esse ab intrinseco, ex cogni- 
tione mali vel defectu cognitionis finis .Omne siquidem violentum 
est necessarium, et, si agitur de cognoscente, involuntarium ; 
sed non e contra ; 

c) ab eo quod dicitur violentia moralis : cum proprie dicta 
violentia physica (quae a S. Thoma, II Sent. d. 25, q. 1, a. 2, 
vocatur sufficiens et compellens) non est confundenda improprie 
dicta seu moralis (vocatur insufficiens et impellens), quae infertur 
minando et increpando quaeque coincidit cum gravi metu incusso, 
praesertim quando aliquid resistendo non impediretur sed tunc 
externa vi efficeretur, v. g. egressio e domo facta ab aliquo 
quf secus manu militari expellitur. 

69. Violentia potestne inferri voluntati ? — 

Duplex est actus voluntatis ; unus immediate ab ea 
elicitus, scii, velle ; alter ab illa imperatus, mediante alia 
potentia exercitus, v.g. voluntarie cogitare, deambulare, 
loqui. Quantum ad priorem non potest voluntati violentia 
inferri : actus enim elicitus est ipsa inclinatio voluntatis 
ad aliquid procedens ab intrinseco principio cognoscente ; 
sed actus violentus procedit a principio extrinseco ; ergo 
impossibile est actum voluntatis esse violentum. Et sane, 
violentum est contra inclinationem passi; sed actus elicitus 
voluntatis, cum sit ipsius voluntatis inclinatio, non potest 
esse conti a inclinationem suam ; unde ait Anselmus, de 
Lib. arb. c. 6. « Invitus nemo potest velle aliquid, quia 

non potest velle nolens velle ». — Quantum autem ad 
actus imperatos violentiam pati potest, in quantum per 
violentiam potentiae nostrae externae vel internae moven- 
tur contra imperium voluntatis, vel impediuntur ne illud 
exequantur, v. g. pes ne faciat gressum, oculus, clau- 
dendo illum, ne videat, etc. Hinc : 

- a) Nullus potest cogere ipsam voluntatem, nec ipse Deus. 

b) Deus solus, utpote causa et voluntatis et ipsius actus, 
potest illam immutare i, e, transferre de uno in aliud 
et facere de nolente volentem, de volente hoc volentem 
illud ; tunc tamen non violentiam infert, seu non cogit 
voluntatem contra suam inclinationem, sed facit ut uni 
inclinationi voluntatis alia succedat. 

c) Deus, angeli, diabolus, contra voluntatem, possunt 
movere intellectum, imaginationem, appetitum sensitivum 

\ ad aliquod obiectum ; quo casu motus ille respectu harum 
facultatum non est violentus, sed respectu voluntatis. 

d) Illi omnes, et homines possunt movere membra exte- 
riora et sensus externos contra voluntatem. 

70. Principia. Violentum directe opponitur volun- 
tario, ac proinde facit involuntarium : violentum 
enim (quando infertur enti cognoscenti) est a principio 
extrinseco contra inclinationem subiecti volentis ; volun- 
tarium autem est ab intrinseco i. e. a propria inclinatione 
voluntatis (cfr. can. 2205, § 1). 

«Commune est voluntario et naturali, ait S. Thomas a. 5, 
quod utrumque sit a principio intrinseco (i.e. a propria incli- 
natione agentis) ; violentum autem est a principio extrinseco 
(contra inclinationem subiecti). Et propter hoc, sicut in rebus 
quae cognitione carent, violentia aliquid facit esse contra natu- 
ram (innaturale), ita in rebus cognoscentibus facit aliquid esse 
contra voluntatem... quod dicitur involuntarium». 

Hinc quod fit a principio extrinseco : 

1) Si subiectum externe et interne resistat quantum 
possit, est absolute violentum et omnino involuntarium , 

2) Si externe resistat, interne consentiat, non est volun- 
tarium nec involuntarium sed volitum ; 

3) Si non consentiat nec resistat, vel non resistat quantum 

possit, sed se passive habeat, dum resistere vel magis 
resistere non debeat, non est voluntarium sed permissum ; 

4) Si non consentiat, sed nec etiam resistat quantum 
debeat, est voluntarium indirecte (n. 60, II) ; 

5) Si non resistat quantum possit sed consentiat, est 
violentum secundum quid sed simpliciter voluntarium, 
eo minus tamen quo maior fuerit violentia vel quo magis 
ipsum restiterit : voluntarium enim est « uno modo secun- 
dum actionem cum aliquis vult aliquid agere, alio modo 
secundum passionem cum aliquis vult pati ab alio ; unde 
cum actio infertur ab aliquo exteriori, manente in eo qui 
patitur voluntate patiendi, non est simpliciter violentum 
quia, licet ille qui patitur non conferat agendo, confert 
tamen volendo pati ; unde non potest dici involuntarium » 
(a. 5, ad 2). 

Puella, vi oppressa, si resistit quantum potest, opprimitur 
involuntarie ; si non resistit quantum debet vel si consentit, 
voluntarie et culpabiliter; si non resistit quantum potest sed 
quantum debet, non involuntarie sed permissive. Secluso peri- 
culo consensus, non tenetur resistere mediis inutilibus, vel 
extraordinariis (occisione aggressoris), vel etiam clamando si 
adsit periculum notabilis damni, v. g. mortis, nimiae verecundiae: 
hisce in casibus oppressio non est voluntaria. Quodsi interne 
consentiat, externe resistat quantum debet, externa oppressio 
non ideo vere est voluntaria, sed tantum volita. 

Articulus II. 

De Metu. 

S. Th. I-II, q. 6, a. 6. 

71. Metus seu timor est passio appetitus sensitivi 
irascibili s qua refugimus malum sensibile futurum vitatu 
difficile . Hic sumitur pro omni motu quo refugimus a 
malo, sive sit motus passionis, sive voluntatis ; et definiri 
solet : Mentis trepidatio (i. e. inquietudo et perturbatio) 
instantis vel futuri rpali seu periculi causa. Differt a coactione, 
quia haec physice agit in hominis potentias, et est a principio 
extrinseco ; causa autem quae metum provocat est causa 
moralis quae influit per mo du m obiecti cogniti, scii, 
proponendo periculum, unde metus est a principio intrin- 
seco cum cognitione. 

72. Dividitur metus : i° Ratione causae est vel susceptus 
si proveniat ex causa naturali, sive intrinseca ut morbus, 
mentis imbecillitas, sive extrinseca ut naufragium, incen- 
dium, occursus ferarum ; — vel incussus si ex causa 
externa libera, Deo, diabolo, homine : iste ratione modi 
est iustus quando incutiens ius habet metum causandi et 
modo legitimo illum causat, v. g. pater, iudex debitis 
poenis ; vel iniustus quando non habet ius metum causandi 
vel modo illegitimo causat, sive fiat ad aliquid extorquendum 
v. g. contractum aut votum, sive ad alium finem v. g. ob 
vindictam. 

2° Ratione intensitatis metus est gravis quando malum 
quod formidatur magnum est et certo vel probabiliter 
imminens ; — et levis quando timetur leve malum, aut 
grave sed non probabiliter imminens. 

Prior est absolute gravis , quando malum in se spectatum ex 
natura sua est magnum, v.g. mors, grayis laesio aut mutilatio, 
durus carcer, exilium, stuprum, notabilis infamia, amissio status 
vel magnae partis bonorum: iste solet cadere in virum constantem 
et hominem fortis animi ; — vel relative gravis, quando malum 
solummodo est grave quantum ad personam timentem, attentis 
eius aetate, sexu, conditione, indole, etc. : iste non cadit in virum 
constantem, sed in pusillanimum qui facile timet; sic meticulosus, 
puer, mulier, senex valde timet quae vir non formidat. 

Timor reverentialis erga superiores v. g. filiorum ad parentes, 
uxoris ad maritum, pupilli ad tutorem, religiosi ad praelatum, 
clerici ad episcopum, per se censetur et generatim est levis, 
nisi accedant graves minae, verbera, aut preces instantissimae, 
quia tunc dura et gravis reputari potest Vexatio aut timeri 
diuturna indignatio. 

3 0 Ratione operis , metus est antecedens seu impellens , 
dum quis ex metu agit, quando est motivum operandi, 
v. g. si viator pecuniam dat latroni ex metu mortis ; — et 
concomitans seu repellens vel retrahens, dum quis non ex sed 
cum metu agit, quando non est motivum operis, quamvis 
illud comitetur, imo potius esset motivum non operandi, 
v. g. si latro cum metu carceris furatur, vel mercator cum 
metu altum mare conscendit, 

73 . Principia. I. Quod fit cum metu, est perfecte 
voluntarium et liberum : tunc enim adest voluntas 
fortis et deliberata quae metum superat et vincit. 


II. Quod fit ex metu, regulariter est mixtum ex 
voluntario et involuntario, quia fit partim ex inclina- 
tione, partim contra inclinationem voluntatis : est volun- 
tarium simpliciter, quia voluntas, omnibus consideratis, 
illud vult et ponit ; sed involuntarium secundum quid, 
quia illud vult et ponit cum aliqua repugnantia, nam illud 
secundum se consideratum et praecisis quibusdam circum- 
stantiis non vellet. 

Patet exemplo mercatoris qui ex metu naufragii merces proiicit 
in mare. In quo casu quatuor concurrunt : i° amor minoris 
boni, scii, mercium ; 2° amor maioris boni, scii, vitae cuius 
amissio timetur ; 3 0 consensus efficax in carentiam minoris 

boni (mercium) ad conservandum maius (scii, vitam) ; 4 0 nihilo- 
minus perseverat amor inefficax ad bonum minus, ex quo 
oritur inefficax displicentia eius carentiae. Iamvero consensus 
est conformis secundae inclinationi et ideo simplici ter voluntarius, 
sed est contra primam quae aliquatenus perseverat, et secundum 
hoc est aliquatenus involuntarius; unde est mixtus ex voluntario 
et involuntario. 

Diximus : regulariter , quia a) aliquando non est involun- 
tarium secundum quid, si metus etiam affectum ad bonum 
minus oppositum excludit, et tunc fit ex metu voluntarium 
purum, non mixtum involuntario. Aliae enim rationes 
praeter metum mali vitandi accedere possunt propter quas 
actio per se amabilis fit, et ipse metus potest esse motivum 
quod postulat ut affectus inefficax ad oppositum excluda- 
tur. Uti patet de peccatore qui dolet de peccatis ob 
timorem inferni, sed tamen affectum ad peccata non 
retinet (C. Trid. sess. 14, c. 4), et similiter nobilis fugiens 
furtum ex metu infamiae non necessario dicit : si non 
esset infamia, furarer; — b) per accidens non est voluntarium 
simpliciter, si metus tam vehemens est et ita perturbat 
rationem ut totaliter auferat eius deliberationem et usum, 
et tunc tollit voluntarium proprie dictum et liberum. 

74» Corollaria, — Ex praedictis facile intelligitur : 

1° Metum per se et regulariter non excusare a toto peccato 
quia relinquit voluntarium simpliciter quod ad peccatum sufficit; 
minuit tamen quatenus opus est involuntarium secundum quid 
et ideo minus voluntarium et liberum ( metus excusat a tanto sed 
non a toto, cfr. can. 2205, § 3), non ita tamen minuit ut de 
mortali faciat veniale quia generatim relinquit sufficientem ad 
mortale deliberationem, 

2° Metum per accidens excusare a mortali si auferat delibera- 
tionem perfectam, imo ab omni peccato, si tollat omnem delibe- 
rationem. 

3° Metum gravem, quia non aufert voluntarium liberum, per 
se ex natura rerum non invalidare actus humanos (can. 103, § 2), 
nisi forte aliquando pro illis qui ex natura sua perfectius liberum 
requirunt (votum, donatio gratuita, matrimonium). 

75. Animadversiones. — i a Levis metus in foro externo 
nunquam censetur causa efficax actionis. 

2 a Metus gravis nunquam excusat ab opere intrinsece malo 
quod a lege naturali est prohibitum utpote in se malum , saepe a 
legis positivae observantia excusat seu ab illis quae solummo- 
do sunt mala quia prohibita (can. 2205, § 2 et 3). 

Articulus III. 

De Concupiscentia. 

S. Th. I-II, q. 6, a. 7 ; q. 73, a. 6 ; q. 77, a. 5 et 7 ; q. 78, a. 2 et 4 

76. Concupiscentia : i° sensu latissimo est sive a) ha- 
bitualis inordinatio i. e. privatio rectitudinis a peccato 
originali relicta in appetitu sensitivo, speciatim quando 
ad bonum sensibile tendit, et consequenter in ratione et 
voluntate ; sive b) quaecumque passio vel motus inordinatus 
appetitus, deliberationem praeveniens, praesertim quando 
ad malum tendit aut contra rationem insurgit (motus 
primo primus) ; 

2° sensu strictissimo est specialis passio qua appetitus 
concupiscibilis tendit ad bonum sensibile absens delecta- 
bile, et opponitur timori qui est motus appetitus refugientis 
malum ; 

3 0 sensu minus stricto, hic sumitur non quidem pro omni 
passione, sed pro quacumque affectione seu motu appetitus 
sensitivi vel voluntatis tendente in bonum delectabile ad 
illud prosequendum b 

1. Moderni multi concupiscentiam putant intelligendam solam passio- 
nem, et quidem omnem passionem. Id tamen verum non est, nam metus 
est etiam passio, et de eo praecise oppositum docet S. Thomas ac de 
concupiscentia. Errant, quia duas confundunt quaestiones valde diversas : 
1) an passio quaecumque (etiam metus) minuit liberum, de qua postea 
sumus dicturi, n. 93 ; 2) an concupiscentia minuit voluntarium. In hac 
quaestione, concupiscentia intelligitur non solus motus passionis, sed 
etiam voluntatis, uti constat ex I-II, q. 73, a. 6, ad 2 ; et ex II Sent. 
d. 22, q. 2, a. 2, ad 5. 

Ratione actus voluntatis deliberatae, concupiscentia est 
antecedens quae (ordine causalitatis) praevenit consensum 
liberum voluntatis et illum causat : tunc aliquid fit ex 
concupiscentia, ut dum, visa pulchra muliere, libido trahit 
voluntatem ut de illa delectetur ; — et consequens quae 
(ordine causalitatis) consensum liberum voluntatis conse- 
quitur et ab eo procedit, ut si volens peccare cum muliere, 
concupiscentiam excitat ad peccatum perpetrandum : tunc 
aliquid fit cum concupiscentia. Palam est concupiscentiam 
consequentem, cum ad voluntarium sequatur, nullatenus 
illud impedire nec involuntarium causare, sed solum esse 
signum voluntarii et effectum. Est ergo quaestio de sola 
c oncupiscent ia antecedente, quomodo se habeat ad volun- 
tarium et involuntarium. 

77. Principium I. Concupiscentia antecedens po- 
tius causat voluntarium quam involuntarium. — 

Aliquid enim dicitur voluntarium ex eo quod voluntas in 
id fertur. Atqui per concupiscentiam voluntas inclinatur 
ad volendum id quod concupiscit. Ergo concupiscentia 
potius facit ad hoc quod aliquid sit voluntarium quam 
involuntarium. 

Itaque, ad differentiam metus, concupiscentia per se 
nunquam facit involuntarium simpliciter vel secundum 
quid, quia in illo qui ex metu agit manet prior voluntas 
repugnans ad id quod agit, sed in illo qui ex concupiscentia 
agit non manet prior voluntas quae repudiabat iUud quod 
concupiscit, et ideo concupiscens agit contra id quod vole- 
bat, dum timens contra id quod etiam nunc secundum 
se vult. Facit tamen concupiscentia involuntarium per 
accidens quando obiecto, quod concupiscitur, unitur malum 
quoddam, v. g. dum luxuriosus simul est avarus et vult for- 
nicationem ad quam procurandam debet pecuniam elargiri. 

78. Principium II. Concupiscentia antecedens auget 
vo lu ntariu m, minuit voluntarium liberum, unde 
quod fit ex concupiscentia magis est voluntarium, 
minus liberum 1 , — Talis enim concupiscentia : 

1. Ballerini eiusque discipuli, ut Bucceroni, Genicot et Noldin, propter 
confusionem de qua in nota praecedente dictum est, docent concupiscen- 

i° Semper auget voluntarium improprie dictum, quia 
ipsa, utpote motus indeliberatus appetitus, hoc modo est 
voluntaria ex natura sua. 

2° Generatim auget voluntarium proprie dictum quantum 
ad inclinationem seu propensionem, quia magis fertur voluntas 
nostra in obiectum quod concupiscimus, cum intellectus 
illud proponat ut magis concupiscibile et maiore efficacia 
prosequendum ; — minuit tamen quoad indifferentiam 
iudicii ac proinde quoad deliberationem. Facit enim ut intel- 
lectus minus percipiat rationem mali in obiecto et illud 
ut magis amabile proponat ; unde etiam minuit liberum, 
ac consequenter actus bonitatem et peccatum. 

3° Aliquando , si est valde vehemens, aufert cognitionem 
et deliberationem et usum rationis ac proinde voluntarium 
proprie dictum et liberum ; non tamen facit involuntarium: 
in eo enim qui ratione non utitur, nec voluntarium proprie 
est nec involuntarium. 

79. Animadversio. — Concupiscentia consequens nullo modo 
minuit voluntarium proprie dictum, nec liberum, nec conse- 
quenter bonitatem vel peccatum, quia ipsa est voluntatis liberae 
effectus. Unde quod fit cum concupiscentia non est minus volun- 
tarium nec liberum. Potest tamen minuere deliberationem et 
libertatem quantum ad actum ex ea sequentem ; at quantum ad 
illum est antecedens. 

Articulus IV. 

De Ignorantia. 

S. Th. I-II, q. 6, a. 8 ; q. 19, a. 6 ; q. 76. 

80. Ignorantia proprie est carentia scientiae in subiecto 
illius capaci , v. g. astronomiae in sacerdote. Differt 

i° a nescientia quae est simplex negatio scientiae in 
subiecto incapaci, v. g. in puero vel amente ; 

tiam antecedentem simpliciter minuere voluntarium, et non tantum 
sub ratione libertatis. Ita tamen non recte loquuntur. Unde Schmitt, 
in recentioribus editionibus operis Noldin, I, n. 53, id aliquatenus 
emendavit, scribens : concupiscentia antecedens minuit Ubertatem. Et 
Salsmans, in recentissima editione operis Genicot, unum verbum 
mutavit, et loco concupiscentiae posuit passionem ; sed ideo doctrina 
non est magis adaequata nec minus ambigua. 


DE ACTIBUS HUMANIS 8l 


2° ab errore qui non est mera carentia sed positivus actus 
intellectus iudicantis rem aliter se habere ac se habet : 
oritur ex ignorantia vel temeritate ; 

3 0 ab inadvertentia quae est carentia non quidem 
scientiae habitualis sed actualis considerationis ; 

4 0 ab oblivione quae est privatio cognitionis antea habitae. 

Cum autem moralistae agant tantum de debitis officiis 
et de peccatis indebitis, saepe strictius sumunt ignorantiam, 
non quidem pro negatione, sed pro privatione scientiae 
quae alicui Jnesse debet, qualis est theologia pro confessario. 

Unde quidam distinguunt ignorantiam negativam , et 
privativam, imo et positivam seu falsae dispositionis, si 
includat errorem. 

81. Dividitur ignorantia : 1) Ratione obiecti quod igno- 
ratur, est ignorantia turis, sive naturalis sive positivi, sive 
divini sive humani, sive ipsius legis sive poenae ipsi 
adnexae : qua scii, ignoratur ipsius legis existentia vel 
extensio seu sensus ; — et ignorantia facti : qua ignoratur 
factum aut concreta facti circumstantia determinans appli- 
cationem legis praesentem. 

Sic qui nescit in vigilia Pentecostes esse ieiunandum,vel libros 
haereticos esse prohibitos, est in ignorantia iuris ; qui non ad- 
vertit hanc diem esse vigiliam Pentecostes, hunc librum esse 
haereticum, in ignorantia facti. 

2) Ratione subiecti seu personae quae ignorat, ignorantia 
est invincibilis vel vincibilis. Invincibilis seu involuntaria 
est illa quae morali diligentia tolli non potuit ; — vincibilis 
vero seu voluntaria quae ita tolli potuit. 

Est autem moralis diligentia illa quam prudentes adhibere 
solent et quae variat pro variis circumstantiis seu qualitate 
negotii, personae, loci, etc.,v. g.maior erit in sacerdote ad munus 
rite exequendum quam in rustico, maior ubi de vitae quam de 
fortunae bonis agitur,ubi de notabili damno tertii quam de parvo. 

Vincibilis ignorantia est inculpabilis si tolli non debuit ; 
— culpabilis vero si debuit. Moralistae autem attendentes 
tantum ad debita et indebita, promiscue usurpant voces 
culpabilis et vincibilis ac saepe ignorantiam culpabilem 

vocant vincibilem, inculpabilem appellant invincibilem '. 

Invincibilis ex duplici capite oriri potest : vel quia de veritate 
quaerenda aut de periculo errandi quis omnino non cogitavit 
(prima enim idea non est in potestate hominis), vel quia, si 
cogitavit diligentiamque adhibuit, ad veritatem tamen non per- 
venit. Unde non est voluntaria. 

E contra vincibilis est voluntaria sive directe et in se, ut si quis 
ignorare velit ; sive indirecte tantum ex negligentia, ut si omittat 
inquirere dum inquirere debeat ; sive solum in causa, si aliquid 
velit ad quod ignorantia sequitur (v.g. ebrietatem). Multi autem 
sunt in illa gradus, qui ad tres revocari solent : a) ignorantia 
stticte seu simpliciter vincibilis quando ad eam vincendam dili- 
gentia adhibetur sed non sufficiens vel non tota quae moraliter 
est possibilis, seu non tota quam exigit qualitas negotii ac 
personae : est indirecte voluntaria ; b) crassa quando ad scientiam 
acquirendam nulla aut vix ulla diligentia fuit adhibita, et supina 
si ita fuit ad ignorantiam depellendam : est voluntaria, vel 
indirecte, vel in causa ; c) affectata, malitiosa seu directe volita 
quando quis expresse et de industria vult ignorare ad quem- 
cumque finem : sive ut pro libitu agat nec a proposito retra- 
hatur, sive ut excusationem habeat in peccatis commissis vel 
committendis, sive ob taedium, etc., maxime si studiose velit 
nescire ut non retrahatur a peccando sed liberius peccet. 

3) Ratione actus voluntatis simul et operis *, ignorantia 
est : 

a) Antecedens quae non sequitur ex voluntate sed ipsius 
actum praecedit, et tamen ipsi est causa volendi et agendi 
quod (secundum praesentem dispositionem) non vellet 
nec ageret si scientia adesset. Unde ignorantia est causa 
operis quia removet scientiam quae opus impediret, v. g. 
si quis putans occidere feram, occidit amicum quem non 


1. Speculative adhuc distingui possunt ignorantia absolute invincibilis 
si nullo modo tolli potest ; — tnoraliter invincibilis et absolute vincibilis 
si absolute tolli potest sed nonnisi aegre et difficulter (quia non datur 
potentia moralis proxima ad illam vincendam ) ; — et moraliter vincibilis si 
moraliter et ordinaria diligentia tolli potest. Sed de his non agunt 
moralistae. 

2. Moderni plures trimembrem illam distinctionem habent ut non 
rectam, quia fit respective ad duplicem terminum diversum : ignorantia 
enim est antecedens vel consequens, relative ad ipsam voluntatem igno- 
randj est vero antecedens vel concomitans relative ad voluntatem operis 
faciendi. Nihilominus videtur posse recte intelligi et defendi, dicendo 
tres praedictas ignorantias distingui ratione utriusque termini simul, 
scii, respiciendo Simul actum voluntatis circa ignorantiam et actum 
voluntatis circa opus. 

occidisset si scivisset : talis agit ex ignorantia involuntaria. 
Omnis enim ignorantia antecedens est invincibilis, sed 
non e contra, quia invincibilis non est semper ratio agendi 
id quod alias non fieret. 

b) Concomitans quae praecedit actum voluntatis, et ipsi 
est coniuncta, non tamen ut causa volendi et agendi id 
quod agitur, quia etiam si non esset, nihilominus ageretur 
(secundum praesentem dispositionem), v. g. si quis putans 
occidere feram, occidit inimicum quem etiam occidisset 
si scivisset : talis agit cum ignorantia involuntaria. Est 
etiam invincibilis. 

c) Consequens quae aliquo modo sequitur ex actu vo- 
luntatis directe nolentis aut indirecte negligentis inquirere, 
estque directe vel indirecte voluntaria et simul praecedit 
opus ita ut causa esse possit illud volendi et agendi, 
v. g. si quis voluntarie negligit inquirere de periculo 
occidendi hominem, quem, si sciret, non occideret, aut 
de die abstinentiae cum tamen, si sciret esse abstinendum, 
abstineret ; talis agit ex ignorantia voluntaria. Consequens 
est vincibilis, utpote voluntaria ; sive vincibilis sit momento 
quo opus ponitur, sive olim vincibilis fuerit, dummodo 
opus fuerit praevisum et propter illud ignorantia debuerit 
praecaveri, — secus enim esset invincibilis quoad opus 
quamvis in se vincibilis, et ideo antecedens vel concomitans 
quoad opus quod ponitur. 

82. Principia. I. Ignorantia antecedens tollit vo- 
luntarium secundum id quod ignoratur, quia est invinci- 
bilis ; imo reddit opus positive involuntarium sim- 
pliciter, quia facit aliquid contra inclinationem habitualem 
voluntatis : non enim fieret opus si ignorantia abesset. 
Unde : quod fit ex ignorantia involuntaria antece- 
dente est positive et simpliciter involuntarium ; 
ergo talis ignorantia excusat. 

Diximus : secundum id quod ignoratur, nam sub alio respectu 
voluntarium esse poterit : sic ille qui interficit hominem aut 
amicum, putans esse feram aut inimicum, voluntarie emittit 
sagittam, sed non emittit in hominem aut in amicum, et qui 
cum muliere peccat, nesciens esse matrimonio iunctam, etsi 
non adulterii, fornicationis tamen est reus. 

II. Ignorantia concomitans tollit voluntarium quia 
est invincibilis, sed non reddit opus positive involuntarium, 
quia id non est contra inclinationem voluntatis sed etiam 
fieret si ignorantia non adesset ; facit ergo non volunta- 
rium. Hinc : quod fit cum ignorantia involuntaria 
concomitante est non voluntarium, et de hac ignorantia 
dicitur : non accusat, nec excusat omnino, scii, a dispo- 
sitione habituali voluntatis. 

III. Ignorantia consequens non facit simpliciter invo- 
luntarium, sed reddit opus simpliciter voluntarium, 
quia ipsa est vincibilis et voluntaria. Facit tamen gene- 
rarim (etiam si sit affectata) involuntarium secundum 
quid, quia est contra aliquam inclinationem voluntatis, 
in quantum est causa agendi id quod non fieret scientia 
praesente ; unde minuit voluntarium et peccatum pro 
vincibilitatis gradu, ita ut etiam aliquando faciat de mortali 

\ veniale. 

Bene autem notandum ; ignorantiam exceptionaliter volunta- 
rium nullo modo minuere, si nempe sit ita affectata ut quis praecise 
eam eligat ad liberius peccandum vel ut non retrahatur a peccato : 
haec scii, nullo modo facit involuntarium, nec proinde minuit 
voluntarium ac peccatum, sed magis auget, non ratione sui sed 
ratione causae, quia adest maior affectus ad malum. Tunc enim 
ex maiore intensitate seu intensiore inclinatione voluntatis ad 
peccandum provenit quod aliquis velit ignorantiam subire. 

Hinc : quod fit ex ignorantia voluntaria seu conse- 
quenti est simpliciter voluntarium, sed ordinario 
involuntarium secundum quid, et tunc minus volun- 
tarium. Ignorantia ista non excusat, sed accusat. 

83. Animadversiones. — 1 . Doctrina generalis de ignoran- 
tia breviter exprimitur canone 2202, § 1 : « Violatio legis ignoratae 
nullatenus imputatur, si ignorantia fuerit inculpabilis ; secus 
inculpabjlitas minuitur plus minusve pro ignorantiae ipsius 
culpabilitate ». 

2. Quae de ignorantia diximus, applicari possunt inadvertentiae 
et oblivioni, ac errori. Error includit ignorantiam ; inadver- 
tentia plena et oblivio perfecta aequiparantur ignorantiae invin- 
cibili ; quodsi non sint perfectae sed ex negligentia proveniant, 
aequiparantur vincibili. Unde can. 2202, § 3 : «Quae de ignorantia 
statuuntur, valent quoque de inadvertentia et errore ». 


QUAESTIO TERTIA. 

DE LIBERO. 

S. Th. I-II, q. 10 et 13. 

84. Liberum est id quod est immune a vinculo. Sed 
duplex est vinculum : 

i° vinculum externum i. e. causa ext rinsece agens et 
determinans, a qua immune est quodcumque voluntarium, 
quod ideo dicitur liberu m q coactione et violentia, seu a 
vi extrinseca ad actum cogente contra inclinationem vo- 
luntatis. Libertas a coactione, seu execu tionis (spontaneitas), 
itaque est inseparabilis a voluntate humana, quia haec 
non potest cogi neque a Deo ; invitus enim nemo potest 
velle quia nemo potest nolens velle. Est libertas agendi 
potius quam volendi. 

2° vinculum internum seu intrinseca necessitas et 
naturalis determinatio virtutis ad unum ; hinc liberum 
proprie dictum a necessitate naturali est illud quod procedit 
ex election e volu ntatis non naturaliter determinatae, seu id 
ad quod voluntas seipsam per deliberationem determinat. 
Unde dicitur liberum arbitrium « quod est causa sui » 
i. e. sui motus, per proprium scii, iudicium et propriam 
determinationem (Q. D. de Ver. 24, a. 1 ; C. G. I, 72 
et 88) ; et libertas proprie dicta a necessitate dicitur 
indifferentiae (ad opposita ), electionis et exercitii. Est vera 
libertas volendi. 

In actibus humanis autem voluntarium semper est libe- 
rum, et ideo a moralistis hi termini saepe promiscue 
usurpantur. 

85. Libertas est qualitas abstracta quae competit 
voluntati in quantum est instructa libero arbitrio ; liberum 
arbitrium autem est potentia rationalis (arbitrium) ad 
opposita (liberum), ut ait S. Thomas Q. D. de Ver. 24, 
a. 3 ; quae ab ipso definitur (I, q. 83, a. 4 ; et q. 62, 
a. 8, ad 3) : Vis electiva mediorum servato ordine finis, i. e. 
facultas activa pro libitu agendi, non agendi, vel aliud 
agendi. Dicitur : 


I 

1) vis i. e. potentia seu facultas activa, non autem 
actus, quia liberum arbitrium est in homine naturale et 
permanens dum non agit. 

2) electiva : Consistit in uno accipiendo, altero recusato . 
Electio autem est actus voluntatis : nempe appetere aliquid 
(scii, velle unum prae altero) ad aliud consequendum ; 
quamvis praesupponat arbitrium seu iudicium practicum 
et ideo consilium seu deliberationem intellectus, qua com- 
parative existimantur motiva agendi (secundum diversam 
rationem boni et commodi vel mali et incommodi) et 
diiudicatur quid sit alteri praeferendum. 

Libertas itaque formaliter est in voluntate quae ex iudicio 
intellectus libere se determinat ad hoc vel illud, dum potest 
aliud velle aut eligere ; radicaliter et praesuppositive in intellectu 
qui obiecta cum aliqua indifferentia proponit. Est enim in volun- 
tate ut in subtecto, eo quod obiectum adaequatum voluntatis 
|| quo capacitas eius expletur non est quodcumque bonum sed 

bonum universale ; unde non efficaciter et necessario vult 
quaecumque ipsi proponuntur ut bona particularia, participata 
et secundum quid. Ergo id ex quo libertas immediate oritur 
est eminentia voluntatis supra bona particularia et eius amplitudo 
et capacitas ad omnia bona : ideo bona particularia non possunt 
eius capacitatem satiare nec amplitudinem adaequare. 

Est autem originative a ratione dirigente et regulante ut a causa : 
ex hoc enim 'voluntas potest libere ad diversa ferri quia ratio 
potest habere diversas conceptiones boni (I-II, q. 17, a. 1, 
ad 2). In variis enim obiectis particularibus videt commodum 
simul et defectum unde illa proponere potest ut aliquo sub 
respectu appetibilia et eligibilia, et sub alio respectu odibilia 
et fugibilia. Et ideo voluntas ea potest eligere in quantum sunt 
bona, sed etiam potest non eligere in quantum habent rationem 
incommodi vel defectus. Voluntas enim essentialiter est appetitus 
rationalis, et ideo non libere sed necessario fertur in obiectum 
quod ab intellectu proponitur ut simpliciter bonum sine defectu 
(I, q. 82, a. 1 et 2 ; I-II, q. 13, a. 6). 

3) mediorum : Electio in operabilibus se habet ut con- 
clusio in speculabilibus, et finis sicut principium ; finis 
ergo ut finis non eligitur quia se habet ut principium in 
operabilibus, sed tantum eliguntur media, sicut copclusio 
non est de principiis sed de consequentibus ad illa. Quodsi 
aliquando finis eligatur, tunc consideratur ut medium ad 
finem ultimum ; ultimus autem finis ut talis, seu bonum 
completum ut tale, non eligitur quia non potest ordinari 
in aliud. 

4) servato ordine finis • Media enim sunt propter finem ; 
unde si libertas divertat a fine, adest defectus, qui non 
est de essentia et perfectione liberi arbitrii, sicut conclusio 
quae deficit a principiis. 

86. Divisio libertatis. — Ratione obiecti libertas : 

1) alia est contradictionis seu exercitii (circa ipsum actum volun- 
tatis) qua possumus eligere inter duo contradictoria seu velle 
amare et velle non amare, velle agere et velle non agere, velle 
velle et velle non velle, etc. ; 

2) alia specificationis (circa obiecta actus voluntatis) qua possu- 
mus eligere inter duos actus specie diversos Seu inter duo bona 
diversa, v. g. velle stare aut sedere, ambulare vel studere, fidem 
vel spem, agere hoc vel illud ; 

3) alia contrarietatis seu moralis 1 (circa ordinem finis) qua 
possumus eligere inter duos actus contrarios relate ad finem, 
v. g. amare et odisse, velle bonum et malum. Haec non est 
nova species libertatis sed ipsa libertas specificationis inter 
contraria eligendi (cfr. S. Thomas, Q. D. de Ver. 22, a. 6 ; 
in Ioh. VIII, 34 )- 

Prima est de libertatis essentia sine qua haec esse non potest ; 
secunda est de perfectione eius ; tertia est defectus statui viae 
proprius, unde dicitur imperfectio et signum libertatis, sicut 
aegritudo est signum vitae. Via enim mediorum ad finem per- 
fectior est quo securius finem attingat. 

87 . Thesis . Homo est liberi arbitrii, etiam in statu 
praesenti naturae lapsae, — Est de fide ex C. Trid. sess. 6, 
c. 1 et can. 4, 5 et 6 ; et ex Vat. sess. 3, e. 3, can. 5 (cii . 
prop. Baii damnatas 39, 66, 67 ; Iansenii 3 am ; et i ara 
damn. ab Alex. VIII). 

i a Pars probatur: Voluntas est potentia qua homo 
appetere potest omne bonum. Si ergo bonum particulare 
ipsi exhibetur, appetere potest quia bonum, et non appetere 
quia defectus cum eo est comunctus, seu quia non est 
ipsum bonum completum nei perfecte satiativum. Cfr. 
S. Thomas I, q. 82, a 2 ; q. 83, a. 1 ; I-II, q. 10, a. 2 ; 
q. 13, a. 6 ; Q. D. de Malo VI, a. 1. 

2 a Pars probatur : i° ex Scripturis in quibus facultas 
eligendi asseritur formaliter et directe (Eccli. XV, 14 ; 

1. Libertas moralis apud modernos sumitur in sensu diverso, in oppo- 
sitione scii, ad libertatem a vinculo physico seu naturalem et physicam, 
tamquam immunitas a vinculo morali i.e. a lege et obligatione (cfr. 
Leo XIII, enc. Libertas). Et sic libertas physica est fundamentum 
libertatis moralis. 

XXXI, IO ; Gen. IV, 7 ; Deut. XXX, 15, 19 ; I Cor. VII, 
36-37), ac etiam virtualiter et indirecte, praeceptis scii, et 
consiliis, hortationibus, probationibus, praemiis et poenis ; 

2° ex testimonio conscientiae et sensu communi hominum; 
30 perpetua Ecclesiae traditione : 

a) Proponitur a Patribus apostolicis, praesertim ab Apologetis. 
Cfr. Iustinus, ap. I, 43 ; dial. 102 ; Tatianus, adv. Graec. or. 7 ; 
Theophilus Ant., ad Autol. II, 27 ; Irenaeus, adv. haer. IV, 37, 

b) Defenditur et vindicatur apud Patres : 

Contra Gnosticos : ita Tertullianus, de anima ; Methodius, de 
lib. arb. ; Origenes, de Prine. ; Ephraem, etc. 

Contra Manichaeos : ita Basilius, Gregorius Naz., Gregorius 
Nys., Augustinus 1 . 

Contra Praedestinatianos saec. VIII-IX : ita Adrianus I, 
ep. Instit. universal., Cone. Carisiacum, Cone. Valentinum. 
Cfr. Leo IX, symb. fidei. 

c) Medio Aevo libertatem etiam argumentis philosophicis 
probant Scholastici. 

d) Postea Lutherus, Baius et Jansenius damnati sunt, liber- 
tatem negantes hominis lapsi. 

4 0 ratione : Homo lapsus non desinit esse naturae intel- 
lectualis. Atqui naturam intellectualem inseparabiliter 
sequitur liberum arbitrium. 

88 . Animadversio. — Voluntas a) quoad specificationem natu- 
raliter et necessario movetur ab aliquo obiecto, ut ait S. Thomas, 
q. 10, a. 1 : Quae alicui non insunt per se sed possunt inesse 
et non inesse, reducuntur in aliquid quod per se et necessario 
inest sicut in primum ; secus procederetur in infinitum. Et ideo 
necesse est quod semper principium in his quae conveniunt 
rei sit naturale. Unde principium motuum voluntatis oportet esse 
aliquid naturaliter volitum. Hoc autem est 

1) bonum in communi seu universale bonum indeterminatum 
(quodeumque bonum ita ut non sit nisi bonum), ad quod 
voluntas naturaliter tendit sicut quaecumque potentia in suum 
obiectum ; 

2) ipse finis ultimus seu beatitudo in abstracto, tamquam sum- 
mum et completum bonum nostrum, quia est primum principium 
in operabilibus ; 

3) ea quae necessaria sunt volenti secundum suam naturam, ut 
esse et vivere et cognoscere verum, in quantum sic spectantur 
secundum se et ratione sui ut naturae convenientia (ex parte 
obiecti) quia sic non apparent nisi ut bonum ; per accidens 
tamen et ratione circumstantiarum possunt apparere ut mala et 
tunc non naturaliter appetuntur (v. g. in suicidio). 

1. Pro doctrina S. Augustini conferri possunt theologi ubi tractant de 
gratia. 

b) Quoad exercitium, saltem in statu praesenti, a nullo obiecto 
movetur necessario, nec a bono aut a beatitudine in communi, 
quia semper potest homo de illo obiecto non cogitare et. sic illud 
actu non velle (a. 2). Non ita est in statu termini, in quo intel- 
lectus semper est in actu et necessario intelligit Deum esse suam 
beatitudinem (I, q. 82, a. 2). 

Hinc intelligitur 1) voluntatem necessario velle illud quod 
ab intellectu cogitatur Ut absolute et sub omni respectu bonum ; 

2) si aliquid evidenter appareat ita necessario connexum cum 
fine et beatitudine, ut sine illo finis haberi non possit, tunc volun- 
tas illud non potest non velle ; 

3) quia tamen omnia bona particularia, etiam illa in quibus 
finis ultimus constituitur, non necessario et semper apparent 
ut omni ex parte bona et necessaria, sed apparere possunt ut 
malis connexa (v. g. ob difficultates), ideo libere appetuntur 
quoad specificationem, et quia homo potest ea non considerare, 
libere appetuntur quoad exercitium. 

QUAESTIO QUARTA. 

DE IMPEDIMENTIS LIBERI. 

89. Causae quae magis impediunt liberum, et hoc 

modo actum humanum, aliae sunt quae proxime illud 
minuunt vel tollunt, et istae non sunt nisi duae : 1) unum 
solum principium actuale, scii .passiones seu motus appetitus 
sensitivi, nam motus seu actus rationis et voluntatis 
concurrunt ad constituendum actum humanum ; 2) alterum 
habituale, scii, habitus (et dispositiones habituales) cum 
adnexa consuetudine, et isti possunt etiam inveniri in 
ratione et voluntate. Praeterea 3) sunt aliae causae quae 
magis remote influunt in liberum, quatenus ex iis passiones 
vel habitus aut dispositiones habituales oriri possunt, uti \ 
complexio corporalis, haereditas, educatio, ebrietas et i 
hypnosis imperfecta, et plures status pathologici seu morbi 
nervosi. 

Articulus I. 

De Passionibus. 

S. Th. I-II, q. 9, a. 2, et io, a. 3 ; q. 22 et 23, et 24, a. 3, ad 1 ; 
q. 73, a. 6; q. 77, a. 6 et 7 ; q. 78 a. 2 et 4. 

90. Passio est motus appetitivae virtutis ex imaginatione 
boni vel mali sensibilis cum quadam corporis mutatione ; 

seu actus appetitus sensitivi prosequentis bonum sensibile 
vel refugientis malum sensibile, dirigente imaginatione, 
cum quadam transmutatione corporali Dicitur : 

i) motus seu actus , quasi genus ; 2) appetitus sensitivi , 
ut indicetur eius subiectum ; 3) prosequentis bonum vel 
refugientis malum , ut indicetur duplex obiectum et genus 
proximum; 4) dirigente imaginatione i. e. repraesentatione 
sensibili ope cuiusdam facultatis sensitivae, ut notetur prin- 
cipium passionis quod indicat bonum et malum ; 5) cum 
quadam corporis immutatione , ut indicetur effectus quo 
distinguitur passio tum a motibus voluntatis quae fiunt 
sine transmutatione corporali, tum a cognitione sensibili 
quae fit cum sola transmutatione intentionali, sine trans- 
mutatione physica. 

Passio complecttiur duplex elementum : materiale quod est 
ipsa transmutatio corporis ; formale ex parte appetitus, quod 
est actus animae, sine quo non esset nisi passio corporalis, qua 
corpus solum pateretur : ita in ira materiale est accensio sanguinis 
circa cor, formale est appetitus vindictae. Est enim passio 
ab anima ut a principio effectivo, ab organismo ut subiectp 
(I, q. 20, a. 1, ad 2). 

91 . Undecim passiones principales esse, ad quas omnes 
reduci possunt, docent Scholastici post Aristotelem 2 . Passio 
enim est actus appetitus sensitivi. Hic autem est duplex : con- 
cupiscibilis et irascibilis. In homine enim, sicut in animalibus, 
non solum est inclinatio ad prosequendum sensibile quod est 
conveniens et ad fugiendum quod est disconveniens, sed etiam 
inclinatio ad resistendum contrariis et impedientibus. Unde est 
duplex inclinatio : inclinatio concupiscibilis circa bonum et malum 
sensibile absolute sumptum ut tale , scii, circa delectabile et dolo- 
rosum, et inclinatio irascibilis circa bonum et malum sensibile 
ut est arduum et difficile. 

Iamvero sex sunt passiones in concupiscibili : si appetitus 
feratur in bonum aut malum simpliciter, abstrahendo an sit 
praesens aut absens, est 1) amor boni, et 2) odium mali ; — si 
appetitus feratur in bonum aut malum absens, est 3) desiderium 
seu concupiscentia boni, et 4) fuga mali ; — si appetitus feratur 
in bonum aut malum praesens, est 5) delectatio boni, et 6) tristitia 
mali. 


1. Agimus non de passione corporali, sed de passione animali : 
anima pati proprie non potest per se, sed radone compositi. 

2. Quae divisio non est absolute certa nec scientifice demonstrata ; 
ped hucusque, ait Mercier (Psychologie,n. 128), nulla melior fuit adinventa. 


Quinque sunt passiones appetitus irascibilis qui fertur ad 
bonum et malum arduum : si feratur in bonum arduum, vel 
hoc erit obtentu possibile, et tunc est 1) spes, vel impossibile 
et est 2) desperatio ; — si refugiat malum arduum, vel illud est 
repulsu possibile et est 3) audacia, vel impossibile, et est 4) timor ; 
— vel tandem versatur circa malum praesens vindicandum, et 
est 5) ira, cui nulla passio opponitur. 

Passiones concupiscibilis specie differunt, et 1) secundum 
contrarietatem boni et mali quia feruntur ad obiecta opposita 
(v. g. amor et odium), et 2) secundum diversam virtutem activam 
seu diversum gradum in processu appetitivi motus ad idem ob- 
iectum (v. g. amor, desiderium et delectatio). Cfr. q. 23, a. 1 
et 4. Passiones irascibilis differunt, et 1) secundum contrarietatem 
obiecti (v.g. spes et timor), et 2) etiam secundum motum contra- 
rium, scii, secundum accessum et recessum ad idem obiectum 
(v. g. spes et desperatio, audacia et timor). Cfr. a. 2. Ira non habet 
contrarium (a. 3) 1 , 

92. Dividitur passio in ordine ad liberam voluntatem 
seu ad actum humanum : est vel antecedens , quae antecedit 
deliberationem rationis et liberum consensum voluntatis 
ac illum causat seu ad actum allicit : tunc aliquid fit 
ex passione ; — vel consequens, quae consensum liberum 
voluntatis consequitur et ab eo procedit : tunc aliquid 
fit cum passione. Quod est a) per redundantiam quando 
voluntas vehementer et intense fertur in obiectum ; talis 
vehementia enim naturaliter excitat passionem in appetitu 
sensitivo : haec est voluntaria in causa tantum ; b) per 
directam excitationem quando voluntas studiose excitat vel 
fovet passionem ut ardentius ac intensius obiectum prose- 
quatur, v. g. amorem ad intensius in aliquid tendendum, 
spem ad facilius victoriam reportandam, iram ad facilius 
sumendam vindictam, concupiscentiam ad intensius prose- 
quendum, timorem ad statim cedendum : haec est volun- 
taria in se. 

Voluntas non movetur directe a passione antecedente appetitus 
sensitivi, sed indirecte et mediate, mediante scii, obiecto intel- 


1. Praeter undecim, dantur aliae minus principales quae habent ob- 
iectum magis determinatum et particulare, inter quas attenditur diffe- 
rentia quasi accidentalis (Q. D. de Ver. 26, a. 4). Contingit dupliciter : 
1) secundum intensionem et remissionem : sic zelus est amor intensus, 
furor ira intensa ; 2) secundum materialem differentiam boni et mali : 
invidia est tristitia de prosperitate aliena in quantum aestimatur malum 
proprium ; misericordia est tristitia de adversitate aliena in quantum 
aestimatur proprium malum. 

lectus. Passione suscitata homo certo modo afficitur et ad ali- 
uam dispositionem immutatur, qua fit ut intellectus apprehen- 
at ut conveniens et bonum, quod non ita apprehendisset 
absente passione, sicut irato vel concupiscenti videtur bonum 
quod non videtur quieto (lac. I, 14). Huiusmodi immutatio 
dupliciter fieri contingit : i° quandoque, sed rarius, totaliter 
ratio ligatur, ita quod homo usum rationis non habeat, sicut 
contingit in iis qui propter vehementem iram vel concupiscen- 
tiam furiosi vel amentes fiunt, ut per aliquam perturbationem 
corporalem : in his enim non est aliquis rationis usus, nec 
consequenter voluntatis ; 2° saepius ratio non totaliter absorbetur 
a passione, sed remanet quantum ad aliquid iudicium rationis 
liberum, et tunc etiam liber manet motus voluntatis, qui non ex 
necessitate tendit ad hoc ad quod passio inclinat. Et quamvis 
ratio obnubiletur a passione, remanet tamen quantum ad aliquid 
iudicium rationis liberum, et secundum hoc potest homo vel 
totaliter passionem repellere, vel saltem se tenere ne passionem 
sequatur (q. 9, a. 2, et q. 10, a. 3). 

93. Principia. I. Passio antecedens minuit liberum, 
ac consequenter bonitatem vel peccatum, quia minuit 
indifferentiam iudicii et obnubilat rationem, quatenus 
obiectum ostendit ut appareat valde delectabile et conve- 
niens, aut valde incommodum aut disconveniens, ac magis 
quam sit. Imo aliquando, si est valde vehemens, aufert 
cognitionem et deliberationem rationis ac proinde non 
solum liberum sed etiam voluntarium proprie dictum. 
Hinc principium : Quod fit ex passione est minus 
liberum. 

II. Passio consequens nullo modo minuit voluntarium 
nec liberum, nec consequenter bonitatem vel peccatum, 
quia ipsa est voluntatis liberae effectus ; sed a) est signum 
maioris voluntarii, si ex voluntate per redundantiam 
procedat ; b) si autem directe excitetur a voluntate, etiam 
simpliciter auget voluntarium (extensive et intensive), quia 
facit ut quis etiam per passionem et intensius prosequatur 
bonum vel malum et id libere velit, ac consequenter auget 
bonitatem vel peccatum : quanto enim aliquis, iuxta 
S. Thomam, q. 77, a. 6, cum maiore inclinatione libere 
velit aliquid prosequi, tanto perfectius bonum vel malum 
agit. Hinc principium : Quod deliberate fit cum 
passione non est minus liberum sed magis volun- 
tarium. 


94. Animadversiones. — i° Doctrina generalis de passione 
breviter exprimitur can. 2206 : « Passio, si fuerit voluntarie et 
deliberate excitata vel nutrita, imputabilitatem potius auget; 
secus eam minuit plus minusve pro diverso passionis aestu ; 
et omnino tollit, si omnem mentis deliberationem et voluntatis 
consensum praecedat et impediat ». 

2° Fieri potest ut passio consequens minuat deliberationem 
et libertatem quoad actum ex ea sequentem, in quantum operans 
ulterius progrediatur quam prius constituerat, et occidat v. g. 
quem intenderat vulnerare. Sed quantum ad illum novum actum 
seu ulteriorem effectum erit antecedens, et ipsi applicanda 
sunt principia de passione antecedente. 

Articulus II. 

De Habitu et Consuetudine. 

S. Th. I, q. 83, a. 1, ad 5 ; I-II, q. 78, a. 2 et 4. 

95. Habitus est dispositio firma et permanens ex fre- 
quentatione actuum comparata, qua quis facile ac prompte 
in similes actus prorumpit, et definiri potest : facilitas 
et promptitudo iteratis actibus comparata ad similes actus 
ponendos. Consuetudo est ipsa frequentatio actuum seu 
solitus mod us agendi ; unde proprie distinguitur ab habitu 
acquisito et est ad illum sicut causa ad effectum, imo etiam 
sicut effectus ad causam : habitus enim acquirendi et 
firmandi consuetudo est causa ; habitu autem iam compa- 
rato, ipse est causa cur consuetudo continuetur. In praesenti 
tamen quaestione saepius moralistae promiscue usurpant 
unum pro altero. 

Consuetudo potest esse inadvertenter contracta et 
ideo indeliberata et involuntaria; vel scienter et libere 
contracta et ideo voluntaria et deliberata. Praeterea, habitu 
iam contracto, postquam subiectum illius fiat conscium, 
vel illum retractat efficaciter i. e. cum firmo proposito adhi- 
bendi remedia apta ad eum extir pandum, quo casu habitus 
est actualiter inv oluntarius, licet forsan antecedenter volun- 
tarie et libere acquisitus : — vel eum libere acceptat et 
conservat, aut non retractat sed extirpare negligit, quo 
casu est actualiter voluntarius et liber, licet forsan antece- 
denter involuntarius vel indeliberatus. 

96. Principia. I. Consuetudo indeliberata et invo- 
luntaria influit eodem modo ac concupiscentia antecedens ; 
unde auget voluntarium quantum ad propensionem, sed 
minuit quantum ad liberum. 

Notetur : 1) si quis unice ex tali consuetudine et ideo omnino 
inadvertenter actum ponit, hic erit non voluntarius et nullo 
modo deliberatus, ac proinde nec bonus nec malus ; 2) consue- 
tudo deliberata seu libere admissa, si retractetur efficaciter i. e. 
non sola displicentia sed firmo proposito operandi ad illam 
extirpandam, fit actualiter involuntaria ; unde actus ex illa sola 
sequentes sunt involuntarii et non imputabiles, sicut et ipsa 
causa seu consuetudo ; 3) si consuetudinarius postea negligat 
suo tempore adhibere remedia efficacia, consuetudo lex illa 
negiigentia) iterum fit indirecte voluntaria et libera, ac proinde 
actus ex ea sequentes erunt voluntarii et liberi et imputabiles. 

II. Consuetudo deliberata et voluntaria 1) semper 
auget voluntarium quantum ad propensionem ; — 2) si, 
quod rarius est, auferat omnem advertendam et delibera- 
tionem actualem in actibus sequentibus, minuit liberum 
ac consequenter bonitatem vel peccatum, quia tollit volun- 
tarium et liberum in se et solum relinquit voluntarium et 
liberum in causa, si consuetudo fuerit deliberate acquisita, 
aut voluntarium et liberum indirectum, si indeliberate 
fuerit acquisita, sed libere negligatur auferri ; — 3) s ' 
autem, quod frequentius est, sufficientem advertendam hic 
et nunc relinquit, non tollit liberum in se sed aliquatenus 
illud minuit, quia ordinarie obnubilat intellectum et actua- 
lem eius deliberationem, et minuit indifferentiam ; verum 
haec imminutio libertatis perfecte compensatur in causa, 
quia homo libere contraxit habitum et illum conservat et 
sic libere vult ipsam imminutionem deliberationis et 
libertatis, quod ostendit voluntatem eligentem intensam et 
firmatam in bono vel in malo. Unde simpliciter augetur 
voluntarium et bonitas vel peccatum. Hinc S. Thomas 
dicit illum qui ex habitu peccat, i. e. non ex inadvertentia 
vel passione, sed sola libera voluntate utitur suo habitu, 
ex mera malitia peccare. Hinc duo principia : 

1. Quod fit advertenter ex consuetudine involun- 
taria, vel inadvertenter ex consuetudine voluntaria, 

est sub aliquo respectu magis voluntarium, sed 
minus liberum. 

2. Quod fit advertenter ex consuetudine voluntaria 
- non est minus liberum, sed simpliciter magis volun- 
tarium. 

97. Animadversio. — Consuetudo bona minuit libertatem 
ad malum ; haec tamen est imperfectio voluntatis ; unde bona 
consuetudo magis voluntatem perficit. 

Articulus III. 

De Impedimentis liberi remotioribus 1 . 

98. Complexio corporalis, quae multum pendere 
potest ab baereditate, et ab educatione mutationem 
subit, prima inter causas, quae magis remote influunt in 
liberum, enumerari potest. 

1) Complexio corporalis (temperament) est complexus 
illarum propensionum quae ex organismo cuique proprio 
ipsi competunt eiusque specialem indolem constituunt ; 
cum autem nativae huiusmodi dispositiones propriis cona- 
tibus, educatione, et externis circumstantiis aliquo modo 
immutari valeant, character dicitur complexus nativarum 
propensionum quatenus propria voluntate et aliorum in- 
stitutione immutatae sunt et aliquam firmitatem acquisie- 
runt. Unde S. Thomas (c. Gent. II, 63) : « Anima regit 
corpus et repugnat passionibus quae complexionem se- 
quuntur : ex complexione enim aliqui sunt magis aliis ad 
concupiscentias vel iras apti; qui tamen magis ab eis 
abstinent, propter aliquid refrenans, ut patet in continen- 
tibus ». Complexio itaque liberi arbitrii exercitium minuit, 
sed non tollit ; sicuti dictum est de passionibus et habitibus 
quorum causa est. Quod ceteroquin constat experientia 
propria et aliena. 

2) Complexio corporis multum pendet ab haereditate 
qua a parentibus in filios traducuntur propensiones quae 

I. De his theologi non solent multa tradere ; praecipua quae hic 
subiicimus, desumpta sunt ex Vermeersch, Priimmer, Tanquerey, 
Damen et Wouters. 

| magis ab organismo pendent , et quidem non solum defectus 

| physici aut corporeae vel sensibiles qualitates, sed et 

i aptitudines mentales, imo morales propensiones quales sunt 

- inclinationes ad iracundiam, ebrietatem, vitia carnis, suici- 

dium, ita ut in plerisque regionibus, exempla allegentur 
familiarum in quibus quaedam virtutes aut vitia per multas 
' generationes fuerunt transmissa. 

j lamvero, licet quandoque a parentibus vitiosis traduci 

1 possit quaedam amentiae species quae penitus libertatem 

' tollit, ordinario tamen manet usus rationis et libertatis. 

| Contfa hodiernos deterministas contendentes liaereditatis 

: lege perimi libertatem filiorum in quos propensiones 

j traducuntur absque illorum consensu ; tenendum est haere- 

j ditariis propensionibus minui liberum arbitrium, quatenus 

i illis obnubilatur ratio et vis voluntatis aliquo modo ener- 

I vatur, prout diximus de passionibus et habitibus quibus 

i haereditariae inclinationes ortum dare et ideo assimilari 

i 

j possunt. Nec solus existit influxus corporis in animam, 

verum etiam vicissim datur influxus animae in corpus. 

3) Propensiones naturales quae ex complexione vel 
haereditate oriuntur, et ex charactere firmantur, educatione 
multum augentur et minuuntur. Influit educatio in liberum 
arbitrium tripliciter : principia inculcando , sive bona, sive 
i mala, quae facile vertuntur in praeiudicia, aut principia 

s i bona inculcare omittendo ; — exempla praebendo quibus in- 

\ directe intellectus paulatim inducitur ad approbandum id 

i quod fit a pluribus, aut etiam directe voluntas ad consen- 

tiendum trahitur passiones denique excitando et dirigendo 
j ad bonum vel malum (v. g. consiliis aut lectione librorum). 

lamvero quoad principia inculcata applicanda sunt quae 
\ diximus de ignorantia , quae non semper reddit involun- 

j ; tarium simpliciter, si ipsa ignorantia est consequens ; 

1 j quoad exempla autem et passiones excitatas valent quae 

j . tradita sunt de passionibus , quae plerumque non tollunt 

sed minuunt libertatem. 

I 

99. Alia causa sunt status pathologici seu morbi animi, 
qui ita dicuntur, non quod ipsa anima seu spirituales 
facultates in se aegrotae esse possint, sed quia propter 


DE ACTIBUS HUMANIS 


97 


male affecta organa, in specie centra cerebri, et propter 
potentias organicas sensitivas, in actione sua impediuntur 
transitorie vel permanenter. Alii sunt mere functionales , 
absque laesione organi, et dicuntur psychici ; alii organici , 
cum laesione organi, vocantur physio-psychologici. Distin- 
guuntur 1 : 

A. Psychosae , quae habitualiter rationis usum perturbant, 
saltem in materia determinata, ita ut aegroti non sint 
conscii status sui abnormalis. Ita : 

1) Dementia , quae est crescens mentis imbecillitas et 
hebetudo. 

2) Phrenisis , cuius variae numerantur species. In ea falsa 
proferunt aegroti iudicia quae radicitus insanabilia sunt, 
quia perpetuis vel temporaneis hallucinationibus deci- 
piuntur aut perturbatas habent consociationes imaginatio- 
nis, ita ut eorum vita psychica vitae somniantium aequi- 
parari possit. 

Hinc in delirio, etiam si sit monomania seu hallucinatio 
ad unum argumentum circumscripta, liberi non sunt ; 
per deliriorum intervalla nihil per se libertatem impedit. 

B. Psychasteniae, quae iudicium practicum et volunta- 
tem impediunt, sed ita ut infirmi conscii sint sui status 
abnormalis et psychicae debilitatis. Et quidem : 

1) Obsessio mentem ita occupat ut obsessus quibusdam 
rebus cogitandis aut faciendis adstringatur. Iudicium pra- 
cticum satis turbat, ita ut, si vehemens sit, saepius levi 
tantum culpae locus relinquatur, et vix in illis possit dari 
peccatum grave. Sed praeter obsessiones perpetuas, aliae 
sunt quae in quibusdam tantum adiunctis gignuntur ; 
unde extra statum obsessionis tenentur infirmi praecepto 

1. Haec non sunt omnino ad tecentissima scientiarum placita. Nolu- 
mus diversos et multiplices, quibus utuntur, terminos declarare noyas- 
que classificationes, utpote indicationes sat inutiles ad nostrum scopum. 
Expositio iuxta scientias naturales magni facienda est, in doctrina 
morali, si conferat ad elucidationem rei, et ad stabiliendam praxim ; 
secus potius relinquenda, tamquam inutilis vel et difficultatem addens. 
Ceterum non idem est sensus terminorum apud omnes, cui sane atten- 
dendum ne perperam intelligantur. 

S umm i Theologiae Moralia I. — 7 

de fugiendis occasionibus morbidae excitationis ad in- 
honesta patranda, et si id libere violent, rei sunt. 

Ad obsessionem reducuntur phobiae, ideae fixae, scrupuli 
intensiores '. 

2) Itnpulsus caeci seu propensiones invincibiles in statu 
morbido esse possunt, sive immediate obtineant actum 
non deliberatum, sive frustraneam resistentiam vincant ita 
ut actus nihilominus eliciatur.Hinc alii sunt mere mechanici 
seu rnotivi, qui saepe sunt sine affectu, ut v. g. apud 
idiotam ; — alii psycho-mechanici vel etiam mere psychici , 
qui fiunt cum distinctiore perceptione et fortiore affectu, 
ac saepe relinquunt partialem libertatem. 

Omnes supponunt personam suggestibilem, nam passiva eius 
docilitas pendet ab intensitate cuiusdam phantasmatis quod 
motum insuperabilem sat facile gignit. Ita alii noscuntur ad 
mendacia, alii ad internas blasphemias, alii ad suicidium aut 
homicidium proni, alii ad furta, ebrietates vel incendia prout 
cleptomania, dipsomania, pyromania laborant ; quibuscum tamen 
non sunt confundendi qui ex habitu sunt fures, ebriosi, men- 
daces, etc. : hi enim profecto non sunt abnormales, sed peccatores 
ex malitia. 

Non facile dignoscitur utrum impulsus sint vere irresistibiles, 
sed ex omnibus adiunctis diiudicandum est utrum solummodo 
minuatur an tollatur libertas. Ultimum facile supponi potest 
a) si actio naturali concupiscentia explicari nequeat, b) si post 
actionem malam animus quietus et contentus manserit, c) si 
aliquid fiat quod quis ceteroquin omnino abhorreat ; — non tamen 
semper tollitur libertas. Unde applicari possunt quae supra dixi- 
mus de violentia, de metu et de concupiscentia. 

3) Abulia reddit voluntatem impotentem ad volendum 
et ad imperandum efficaciter quod exoptatur, sive otiosa 
maneat, sive quasi invita, contra iudicia practica sua, 
quaedam facere vel relinquere cogatur. In i° casu, infirmus 
saepe a quibusdam positivis officiis excusatur, quia libertas 
ad minus satis diminuta est ; in 2 0 casu valent dicta de 
impulsibus. 

Abulia tamen quandoque non est universalis, sed ad 
quosdam actus aut certa tempora limitatur. Insuper potest 


1. Da remediis et educatione contra obsessionem et phobias cfr. 
Prtimmer, Th. M. I, n. 95, et Vermeersch, Th. M. I, n. 85. 


esse voluntaria et libera in causa, quando quis scienter et 
libere hunc statum induxit, v.g. sine sufficienti ratione 
voluntatem constanter abdicando. 

C. Psychoneurosae seu deordinationes ipsius systematis 
nervei : 

1) Neurasthenia est status pathologicus consistens in 
fatigatione habituali systematis nervei ex causa organica 
aut psychica ; in quo nervi apparent debilitati et exhausti, 
ita ut agens, quamvis sui compos, maxima inconstantia 
laboret, multumque physice et moraliter deprimatur. 
Quare minuitur, quin tamen tollatur, libertas. Hinc infirmi 
satis facile excusari possunt quando, taedio cedentes, 
praecepta quaedam positiva, praesertim mere ecclesiastica, 
tamquam nimium onus, negligunt. Si vero, prae tristitia, 
quaerant turpes delectationes ad quas morbus ipse non 
impellit, per se peccare existimandi sunt. 

2) Hysteria, quamvis de eius causa disputent, etiam 
secum fert deordinationem et perturbationem nervosi 
systematis, sed multo graviorem quam neurasthenia, quae 
in ingenti suggestibilitate morbida consistit, ex qua sensi- 
bilitas minuitur aut ad tempus extinguitur in quibusdam 
corporis partibus ( anesthesia ), dum m aliis multo intensioi 
redditur (hyperesthesia) ; nascuntur quoque corporis motus 
plus minusve deordinati, necnon vividae hallucinationes 
aut vehementes passiones quae valde instabiles sunt, libe- 
rumque voluntatis exercitium, sicut rectum iudicium et 
sensum moralem, valde praepediunt. Quare hysterici facile 
se et alios decipiunt. Hinc in praxi, nonnisi ex circum- 
stantiis, et ipsorum hystericorum declaratione, cognosci 
potest quanta libertas in ipsis maneat. Agitatio tamen 
hysterica ( crise , acces de grande hyst&rie) cum plena res- 
ponsabilitate et gravi reatu componi nequit. 

3) Epilepsia gravior adhuc est, illa larvata seu recondita 
quae ad varia mira, turpia, atrocia patranda impellit : ad 
iniuriam inferendam, blasphemias, turpia colloquia, per- 
cussionem, homicidium, etc. ; non quidem constanter, sed 
interpositis longioribus intervallis, quin infirmus horum 

omnium memoriam retineat. Agitatio seu crisis epileptica 
certo cum plena responsabilitate et gravi reatu componi non 
potest. Sed extra furorum tempora mens est sana, et 
perfecte libera ; nisi aliquando accedat transitoria pertur- 
batio psychica. 

Praedictae perturbationes omnes, etiam si affectum aut 
voluntatem afficiunt, originem trahere videntur ex obnu- 
bilatione aut diminutione cognitionis intellectualis 

Conspectu generali itaque, quantum ad status pathologicos, 
« casus in quibus imputabilitas tota manet, aut in quibus omnino 
tollitur, ut exceptiones veniunt considerandi. Generatim enim 
imputabilitas neque intacta manet , neque omnino tollitur, sed 
minuitur. 

Haec propositio respicit actus qui ex abnormalitate procedunt, 
et non respicit actus qui extra abnormalitatis influxum, — v. g. 
circa alias materias vel in lucidis intervallis — ponuntur ; 
... insuper respicit imputabilitatem actualem, et nihil praeiudi- 
care intendit de imputabilitate indirecta vel in causa, tum 
quoad ipsam abnormalitatem tum quoad abnormalitatis effectus. 
Haec autem imputabilitas negligi non potest. 

> Etiam in praxi — v. g. in directione — quamvis suaviter 
sit procedendum, haec imputabilitas excusationibus non est 
nimis minuenda... 

Quoad curam, inspecto statu abnormalitatibus laborantium, 
munus sacerdotis, medici, amicorum et familiae, et eorum 
omnium collaboratio determinari debent. Quoad hanc collabo- 
rationem, attendatur ne fiducia aegrotantis uni ex indicatis 
personis, noceat fiduciae quam infirmus praesertim erga sacer- 
dotem et medicum habere debet. Contra, optandum est, ut 
v. g. amici quibus aegrotans confidit, operam dent, in quantum 
fieri potest, ut fiducia medico et sacerdoti semper crescat. 

Attendatur etiam ne adsint « remedia <> (consilia, suggestiones, 
etc.) opposita, ita ut eorum actio mutue infirmaretur aut practice 
nullam haberet efficaciam. Ideoque, interrogando medicum vel 
familiam vel prudenter ipsum aegrotantem, cognoscat, in quan- 
tum fieri potest, Sacerdos, quid medicus senserit et statuerit. 
Etiam amici et familia aptas habeant indicationes. Ita omnes, 
positivo et optimo modo, sanationi adlaborare possunt 1 2 ». 

ioo. Tertia causa est somnus hypnoticus. Iste a) in 
statu perfecto seu profundo, libertatis exercitium valde 

1. Conformiter ad S. Thomam, I-II, q. io, a. i : « in quantum ratio 
manet libera et passioni non subiecta, in tantum voluntatis motus 
qui manet, non ex necessitate tendit ad hoc ad quod passio inclinat ». 

2. Thiol. Mechl., Tractatus de Actibus humarrs , ed. 5 a , curante H. De 
Mesmaecker, n. 41. 

minuit imo, quamdiu perdurat, fere tollit, nisi forsan quoad 
res quibus persona est omnino opposita ; — b) in statu 
imperfecto levioris somni, libertas minuitur ; — c) quoad 
suggestiones autem postea in statu vigiliae adimplendas, 
res disputatur : schola enim Nanceiensis contendit hypno- 
tisatum, etiam in hoc casu non posse moraliter suggestioni 
resistere, dum schola Parisiensis asserit non penitus tolli 
sed solum minui libertatem. 

In praxi itaque sedulo et caute interrogari debet hypno- 
tisatus ut, ex ipsius testimonio, dignosci possit utrum et 
quantum in actione perficienda aliquatenus liber fuerit. 
Possunt tamen actiones quas in hypnosi patratur, liberae 
esse in causa, quando libere suam voluntatem abdicavit, 
et somno hypnotico consensum praebuit, praevidens huius- 
modi actiones suggestas iri vel huic periculo se exponens. 

CAPUT II. 

DE ELEMENTO OBIECTIVO ACTUS HUMANI. 

QUAESTIO PRIMA. 

DE ELEMENTO ESSENTIALI SEU OBIECTO. 

S. Th. I-II, q. 18, a. 2. 

101. Obiectum etymologice est id quod obiicitur alicui ; 
unde obiectum actus humani est omne id quod obiicitur 
deliberationi rationis et electioni voluntatis, et sic etiam 
comprehendit circumstantias. In praesenti tamen sumitur 
sensu strictiore et designat id, sive res sit sive persona, 
quod primo et per se attingitur ab actu , et sic distinguitur a 
circumstantiis quae non attinguntur nisi secundario et per 
accidens et ratione alterius : sumere rem alienam est 
obiectum furti ; parum vel multum est circumstantia. 

De elemento obiectivo essentiali nihil generale dici 
potest, quia, cum omnia obiecta singularia sunt, variat 
cum diversis obiectis. 

QUAESTIO SECUNDA. 

DE ELEMENTO ACCIDENTALI SEU DE 
CIRCUMSTANTIIS. 

S. Th. I-II, q. 7- 

102. Circumstantia vi vocis significat id quod stat 
circa aliquid ; unde designat aliquid extrinsecum rei quod 
tamen attingit ipsam vel appropinquat eam secundum 
locum. Hinc quod est extra substantiam actus et tamen 
aliquo modo ipsum attingit, velut accidens eius, dicitur 
actus circumstantia, quae proinde definitur : accidens actus 
humani ipsum in esse constitutum afficiens. 

De substantia furti sunt homo arripiens, res aliena, et 
eius appropriatio invito domino, — quod homo sit sacerdos 
vel laicus, dives vel pauper, quod fiuretur rem sacram vel 
profanam, pretiosam vel vilem, ubi furetur : in ecclesia 
vel platea, sunt circumstantiae. 

103. Septem circumstantiae solent enumerari : Quis, 
quid, ubi, quibus auxiliis, cur, quomodo, quando, quibus 
addit Aristoteles : circa quid, quod ab aliis comprehenditur 
Sub quid. 

Attingere enim circumstantiae possunt vel ipsum actum 
humanum, vel ipsius causam, vel effectum. Ipsum actum 
afficiunt tum duae mensurae, scii, locus seu ubi et tempus 
seu quando, tum qualitas vel modus agendi: quomodo; 
ex parte causae finalis habetur circumstantia : cur seu 
propter quid; ex parte agentis principalis : quis; ex parte 
instrumenti : quibus auxiliis ; denique ex parte causae 
materialis : circa quid, et ex parte effectus : quid. 

Notetur circumstantias designare non essentiales sed 
accidentales conditiones loci, temporis, modi, effectus, 
agentis, etc., item accidentalem finem. 

104. Animadversiones. — i a ) Considerandae sunt circum- 
stantiae a theologo : hic enim considerat actus 1) in ordine ad 
finem ultimum, 2) secundum quod in ipsis invenitur bonitas 
vel malitia, et quidem maior vel minor, 3) secundum quod 
meritorii sunt et demeritorii. Atqui a) actus humani proportio- 
nantur fini secundum quod fiunt cum debitis circumstantiis ; 

b) secundum has sunt boni vel mali, meliores et peiores j imo 

c) meritorii et demeritorii : actus enim voluntarii ac proinde 
meritorii sunt vel involuntarii secundum cognitionem vel igno- 
rantiam circumstantiarum. Ergo. 

Quae magis patebunt ex infra dicendis. 

2 a ) Principabor omnium circumstantiarum est propter quid 
seu finis, quia est motivum et obiectum voluntatis ; sequitur 
circumstantia quid quae actus effectum et simul quantitatem et 
qualitatem obiecti indicat, et sic ipsam substantiam actus attingit. 

3 a ) Non datur circumstantia quoties, quia non afficit eumdem 
actum sed actus multiplicat, 

Sectio B. 

DE DISTINCTIONE ACTUUM HUMANORUM. 

105. Actus eliciti et imperati. — Ratione principii a 
quo procedunt, actus humani sunt b voluntate eliciti vel 
tantum imperati. 

Actus eliciti sunt actus ipsius voluntatis, scii, illi qui a voluntate 
procedunt ut a causa propria, immediate ab illa producuntur 
et in ipsa recipiuntur et consummantur (sive a nullo alio actu 
voluntatis imperentur, sive ab alio praecedente dependeant) : 
sunt diversi actus seu modi volendi. Actus tantum imperati sunt 
illi qui immediate non procedunt a voluntate, sed ab alia potentia 
interna vel externa voluntati subiecta et ab ea mota. 

Ratione termini actus potest esse internus vel externus; unde 
differunt actus internus et elicitus, externus et imperatus : 
omnis actus elicitus est internus, sed omnis imperatus non est 
externus ; actus internus, v. g. intellectus vel appetitus sensitivi 
aut sensuum internorum, imperari potest. 

QUAESTIO PRIMA. 

DE ACTIBUS ELICITIS. 

S. Th. I-II, q. 8 et n-16. 

106. Sex sunt actus eliciti voluntatis : tres circa 
finem : simplex volitio, intentio et fruitio, tres circa media : 
consensus, electio et usus activus. Sed omnis actus voluntatis 
a praevia cognitione dependet : quamvis enim voluntas ut 
causa efficiens moveat alias facultates ad exercitium (i. e. 
ad agendum vel non agendum), ips a tamen ab intellectu 
ut a causa finali movetur quoad specificationem (seu deter- 
minationem actus), in quantum hic proponit ipsi specie 

diversa bona vel actiones et voluntatem movet ut potius in 
hac specie actionis operetur quam in alia. Ergo dantur 
etiam sex actus intellectus qui actus elicitos voluntatis 
praecedunt. 

107. Duodecim hisce actibus opus morale comple- 
tur tum in intentione tum in executione. In intentione 

A. circa finem, habetur 1) simplex apprehensio intellectus 
qua cognoscit aliquid, v. g. sanitatem, ut bonum (vel ma- 
lum) ; 2) sequitur simplex volitio i. e. nuda complacentia 
et appetitus inefficax boni propositi (vel displicentia 
inefficax mali) ; 3) si volitio sit fortis, movetur intellectus 
ad examinandum an bonum conveniat et acquiri possit 
(vel an malum non conveniat et fugi possit) : est iudicium 
taliter proponens bonum , scii, ut conveniens et possibile ; 
4) sequitur intentio voluntatis quae est desiderium efficax 
boni (vel fuga efficax mali), seu finis per media acquirendi. 

B. circa media, 5) vi intentionis movetur intellectus ad 
inquirenda media congrua ad bonum obtinendum, et hoc 
est consilium i. e. inquisitio et deliberatio de mediis, qualia 
sunt v.g. deambulatio, medicina, bona manducatio, exer- 
citia corporalia ; 6) sequitur consensus voluntatis approbans 
media utilia ; 7) vi consensus movetur intellectus ad discer- 
nenda media aptiora et hoc est iudicium discretivum seu 
practicum ; 8) sequitur electio voluntatis quae unum me- 
dium prae alio acceptat, v. g. deambulationem, et sic 
completur ordo intentionis. — 

Sequitur praedictorum exeeutio ordine inverso, quae 
incipit 

A. circa media, 9) per imperium: vi electionis enim 
intellectus imperat exeeutionem mediorum, v.g. deambu- 
lationis ; 10) sequitur ex parte voluntatis usus activus i. e. 
applicatio potentiarum exeeutivarum, in casu potentiae 
locomotivae, ad agendum ; cui respondet in his potentiis 
Usus passivus i. e. exeeutio mediorum, hic ipsa deambulatio. 

B. Ex hisce 11) sequitur finis acquisitio et acquisitionis 
cognitio ; ex qua habetur 12) fruitio seu delectatio et gaudium 
voluntatis et iucunda quies in bono seu fine possesso. 

108. Animadversiones. — 1. Praedicti actus omnes ad opus 
morale concurrunt, quando non praecipitanter, aut ex imagina- 
tione vel passione, sed prudenter et mature peragitur, etiamsi 
tam subito sibi succedant ut ab operante discerni non possint. 

2. Omnes actus sunt propter finem, excepto ultimo : fruitione. 

QUAESTIO SECUNDA. 

DE ACTIBUS IMPERATIS. 

S. Th. I-II, q. 17; q. 9, a. 2, ad 3. 

109. Imperium proprie est actus rationis practicae : 
est enim voluntatis expressio qua opus faciendum alicui 
intimatur ( 'fac hoc), et. ordinatio illum cui imperatur necessi- 
tans ad opus faciendum ; exprimere autem et ordinare 
sunt rationis, non voluntatis. — Dicitur nihilominus 
voluntas imperare aliis potentiis quorum actus vocantur 
imperati: a) sumendo imperare improprie pro movere, 
quia voluntas alias facultates movet ad exercitium et 
ad finem ; b) etiam proprie : quia enim electio voluntatis 
movet rationem ad imperandum, ideo imperium a voluntate 
habet vim et efficaciam movendi alias potentias ; actus 
autem potius tribuendus est potentiae moventi quam po- 
tentiae motae (v. g. occisio magis tribuitur voluntati quam 
manui) ; unde imperium potius tribuitur voluntati quam 
intellectui. 

110. Imperium et actus imperatus sunt unus actus 
humanus. — Nam imperium et actus ab ipso imperati 
dicunt ordinem ad invicem ; et ideo licet physice sint 
plures, moraliter tamen sunt simpliciter unus et idem actus 
humanus, sicut quoddam unum totum : in quo imperium 
movens se tenet ut elementum formale, actus imperatus se 
habet materialiter ; — plures tamen sunt secundum partes. 

m. Imperari possunt actus qui sunt in dominio 
seu potestate nostra, et ad quos ratio suadens movere 
nos potest ; scii. 

1° actus voluntatis qui est maxime in nostra potestate 
et de quo intellectus sicut iudicare ita imperare potest : 
ex uno enim actu voluntas potest se movere ad alterum, 

quatenus movet rationem ad hunc proponendum vel im- 
perandum ; quo casu iste erit simul elicitus a voluntate et 
ab ipsa imperatus. Excipitur primus actus voluntatis ad quem 
homo non se movet ex alio actu, sed movetur a solo Deo ; 

2° actus rationis, non quoad obiecti perceptionem, nec 
quoad assensum seu adhaesionem tali vel tali obiecto nisi 
agatur de rebus inevidentibus ; — sed quoad exercitium 
seu applicationem : voluntas enim movet rationem ad 
agendum, et ista reflectit super actus suos et sic potest de 
suis actibus disponere, — excepto primo actu rationis qui 
praecedit omnem actum voluntatis nec ab ipsa dependet, 
nisi quantum ad sui continuationem ; 

3 ° actus vitae sensitivae, quoad exercitium et applicatio- 
nem, non quidem ut a dispositione corporis sed quatenus 
a vi sensitiva dependent et ab imaginatione, ac rationem 
et voluntatem non praeveniunt sed sequuntur ; 

4° actus sensuum exteriorum et membrorum quae moventur 
a potentiis sensitivis, uti oculus, manus, pedes, lingua. 

E contra non possunt imperari : 

a) primus actus rationis et voluntatis ; 

b) actus potentiarum sensitivarum rationem praevenientes ; 

c) actus vitae vegetativae qui sequuntur appetitum natu- 
ralem ; 

d) actus membrorum exteriorum, quae a potentia natu- 
rali moventur, uti motus cordis et membri genitalis ; nisi 
aliquando indirecte, quatenus influxu systematis nervei et 
partis sensitivae acceleratio potest fieri in circulatione 
sanguinis et ita commotio cordis vel organi genitalis. 

ii2. Dominum voluntatis in alias potentias potest 
esse perfectum seu despoticum (quale est dominium domini 
ad senum) quando ipsi non resistitur : tali modo movet 
seipsam, et per se potentiam locomotivam, sensus externos 
et aha membra exteriora ; — at, post peccatum originale, 
saepe est imperfectum seu politicum (quale est dominium 
regis ad liberos), cui aliquando resistitur vel non obtempe- 
ratur : tali modo movet intellectum, sensus internos et 
appetitum sensitivum : cogitationes enim vel passiones 
contra voluntatem insurgunt, nec semper sequuntur si a 
voluntate eligantur et excitentur. 

SECUNDA PARS. 

DE ACTIBUS HUMANIS 

SECUNDUM ESSE MORALE. 

113. Duplex est esse actus humani: esse physicum 
et esse morale ; esse physicum seu naturae, quod di- 
citur materiale, scii, ipsa entitas physica et naturalis ten- 
dentia ad obiectum; et esse morale seu moris, quod dicitur 
formale quia actui competit praecise in quantum est 
humanus et liber. 

Morale dicitur a more ; mos autem distinguitur duplex : 
mos improprie dictus qui est mera assuetudo seu solitus modus 
agendi et invenitur etiam in brutis ; et mos proprie dictus, de quo 
hic loquimur, qui est modus quo solet agere vel etiam agit ens 
liberum in ordine ad aliquem finem secundum aliquam normam, 
ac proinde bene vel male, et modo digno sive laude et praemio, 
sive reprehensione et poena. Actus humanus ergo dicitur moralis, 
prout pendet a deliberata voluntate cum subiectione ad actus 
regulas ; et esse morale est tendentia actus ad obiectum ut subditum 
regulis morum. 

Morale quod dicitur prius de actu libero, consequenter etiam 
indicat quidquid fundatur in libera activitate, uti entia moralia 
quae deliberata voluntate effinguntur aut producuntur : personae 
morales, effectus morales, facultates morales ; vel quodcumque 
ad illam pertinet, uti moralis causa, impotentia, certitudo, virtus, 
lex, ordo, scientia, etc, 1 . 

Dicemus de moralitatis essentia et speciebus — fundamentis — 
principiis — et specifica distinctione. Et de his pro actibus in 
genere et in specie. 

Sectio A. 

DE MORALITATE ACTUS HUMANI IN GENERE 

QUAESTIO PRIMA. 

DE ESSENTIA ET SPECIEBUS MORALITATIS. 

S. Th. I-II, q. 18, a. I et 8. 

114. Moralitas est attributio actuum humanorum 
secundum quam dicuntur boni vel mali, i. e. convenientes 
vel disconvenientes. Speciali modo attenditur bpnum et 

1. Cfr. Bouquillon, Theologia Moralis fundamentalis, n. 341. Notat 
Billuart : « Voluntas denominatur moralis quia producit actum moralem ; 
lex, quia ipsum dirigit; obiectum, quia ipsum terminat; finis, quia 
ad ipsum movet ; circumstantiae, quia ipsum afficiunt. Ergo nihil 
dicitur morale nisi per ordinem ad actum moralem ; ergo in eo solo 
est principaliter et formaliter moralitas. Patet haec ultima consequentia, 
quia analoga attributionis dicuntur per ordinem ad illud in quo princi- 
paliter et formaliter est forma denominans » diss. 4, a. 1. 

malum in actibus humanis. Etenim, bonum et malum 
dicuntur per comparationem ad finem; ergo ubi specialiter 
est ratio finis, ibi specialiter est ratio boni. Atqui speciali 
modo competit homini agere propter finem, in quantum 
ipse libere sibi determinat finem. Ergo in actu humano, 
praeter bonitatem metaphysicam actus, omnibus entibus 
in quantum sunt communem, datur alia bonitas quae 
consistit in eo quod homo recte determinet sibi finem. Et 
hoc est bonum morale, cui opponitur malum morale l . 

115. Moralitas est conditio omnis actus humani 

et definiri solet : conformitas vel difformitas actus humani 
cum sua regula, recta ratione. 

Probatur : Bonum est id quod convenit enti per compa- 
rationem ad finem, et malum est id quod disconvenit ; 
unde bonum in actu humano est id quod convenit actui 
humano per comparationem ad finem. Quod convenit actui 
humano convenit homini agenti in quantum est homo. 
Quod convenit homini agenti in quantum est homo con- 
venit rationi, quae est primum principium actuum humano- 
rum et cuius est convenienter ordinare in finem. Ergo 
bonum in actu humano est id quod convenit rationi seu 
quod est secundum rectam rationem, per comparationem 
ad finem ; et malum quod non convenit rationi seu quod 
est contra rectam rationem. 

Recta ratio autem non est nisi participatio legis aeternae Dei, 
cuius fundamentum est finis absolute ultimus. Hinc quasi 
triplex distingui potest regula : finis ultimus, lex aeterna, recta 
ratio. 

Unde S. Thomas, Q. D. de Malo, q. 2, a. 4 : « Bonum et malum 
in actibus est accipiendum secundum id quod est proprium 
homini in quantum est homo. Hoc autem est ratio. Unde bonum 
et malum in actu humano consideratur secundum quod actus 
concordat (et convenit) rationi informatae lege divina vel natura- 
liter, vel per doctrinam, vel per infusionem ». 

116. Essentia moralitatis. — Moralitas non consistit : 

a) In actu libero vel in eius libertate (quod tribuitur ScotO) : 

hoc enim est mera aptitudo moralis, scii, materia vel fundamen- 
tum et conditio moralitatis, quae aliquid huic superaddit, unde 
multiplex potest esse in eodem actu moralitas, una tantum liber- 
tas ; insuper libertas pertinet ad esse physicum actus, nam etiam 
si moralitas non esset, remaneret actus liber. 

1. Cfr S. Thomas, in II Sent., d. 27, a. 2, ad 2. 

b) Neque in imputabilitate (Pufendorf) : haec enim est mora- 
litatis sequela, nam ut actus imputetur ad laudem vel culpam 
supponitur fuisse bonus vel malus. 

c) Neque est mera denominatio actui extrinseca (Suarez) vel 
relatio rationis (Vasquez) : actus ratione sui est bonus vel malus ; 
et bonitas vel malitia in actibus realiter et proprie inhaeret et 
existit etiam si ratio illos non consideret vel denominet 1 ; unde 
S. Thomas, a. 4, ad 2 : « debita proportio ad finem et relatio in 
ipsum inhaeret actioni ». 

d) Neque est relatio realis proprie dicta seu praedicamentalis : 
haec enim est ad terminum ut purum terminum, dum actus 
se habet ad regulam ut ad suum perfectivum ; insuper non per- 
tinet ad essentiam actus humani, sed est accidens quod ipsi 
accedit, dum tamen moralitas ipsi est essentialis quia competit 
ei ratione proprii sui obiecti a quo habet speciem. 

e) Sed moralitas est intrinsecus respectus seu relatio transcen- 
detitaii s . i. e. intrinseca habitudo ipsius actus, qua tendit ad 
obiectum praecise ut conforme vel difforme cum regulis morum. 
Est sententia Thomistarum. 

Probatur: 1) Moralitas est ordo seu dispositio quam facit ratio 
deliberata in actibus voluntariis. Sed ratio praecise facit in his 
actibus ut intrinseca eorum habitudo seu physica tendentia ad 
obiectum sit tendentia ad obiectum ut subditum regulis. Ergo 
moralitas est respectus seu ordo intrinsecus quem ratio facit 
in actibus humanis et quo tendunt ad obiectum conformiter vel 
difformiter ad eorum regulas. 

2) Essentia cuiuscumque actus est intrinsecus ordo ad obiec- 
tum. Ergo actus moralis essentialiter est tendentia intrinseca ad 
obiectum morale. Obiectum autem est morale in quantum subiici- 
tur regulis morum. Ergo et moralitas essentialiter est intrinseca 
actus tendentia ad obiectum ut subditum regulis morum. 

117. Divisiones moralitatis. — ■ Cum moralitas sit 
habitudo actionis ad regulam, hinc secundum variam habi- 
tudinem ad variam regulam varia est moralitas : 

i° Regula est remota et obiectiva scii, lex, sive aeterna 
Dei, sive temporalis seu recta ratio humana praecipiens ; 
vel proxima et subiectiva scii, actualis conscientia legis et 
conformitatis vel difformitatis actus ad illam. Hinc distin- 
guitur moralitas materialis seu obiectiva, quae est confor- 
mitas vel difformitas elementi obiectivi i. e. actus secundum 

1. Moderni auctores e S. I. uniunt primam et tertiam sententiam, et 
dicunt moralitatem esse libertatem simul cum duplici denominatione 
extrinseca. Ita v. g. Frins et Cathrein aiunt esse dependentiam actus 
a voluntate libera operante et ratione advertente ad honestatem vel 
turpitudinem obiecti. Ubi sunt tria : denominatio intrinseca voluntarii, 
et denominatio extrinseca duplex : relatio dependentiae a voluntate 
libera, et relatio dependentiae a ratione advertente. Similiter Fesch 
ait in eo esse quod voluntas libere fertur in obiectum apprehensum sub 
ratione boni aut turpis {Zeitschrift ftir K. Th ., 1887, p. 867). 

se spectati cum sua regula obiectiva, lege, nulla habita 
ratione agentis ad regulam, seu independenter a iudicio 
practico agentis ; — et subiectiva seu formalis, quae est 
conformitas vel difformitas elementi subiectivi, i. e. actus 
in quantum procedit ab agente, et ipsius operantis cum 
regula subiectiva seu iudicio practico conscientiae. Una 
potest esse sine altera, ut dum quis ex ignorantia invin- 
cibili ponit actum malum quem putat bonum, actus erit 
materialiter malus sed formaliter bonus ; et vice versa. 
Sic blasphemia ab amente prolata est materialiter mala, 
prolata a compote sui est etiam formaliter mala. 

2° Regula est imperans , vel approbans et consulens, et 
ideo distinguitur moralitas obligatoria quando aliquid prae- 
scribitur vel prohibetur et libera quando aliquid tantum 
approbatur et consulitur. Malum semper prohibetur ; 
bonum autem non semper praecipitur sed illud tantum 
quod necessarium iudicatur. 

3° Regula est necessaria et naturalis, vel positiva, et ideo 
distinguitur moralitas intrinseca et necessaria, ex natura 
rerum exsurgens : haec competit iis quae sunt ex natura 
sua bona vel mala, et necessario praecepta vel prohibita ; 
— et extrinseca , nascens ex positiva libera voluntate prae- 
cipientis : haec competit iis quae solum sunt bona vel 
mala quia praecepta vel prohibita. 

118. Species moralitatis. — Duplex est species 
moralitatis suprema et fundamentalis : bonitas et malitia. 
Dicitur : suprema, quia multae possunt esse moralitatis 
species infimae, quae desumuntur ex obiectis specie diver- 
sis, ut infra explicabitur in q. 5. 

Probatur: Actus enim humanus vel est conformis suis 
regulis vel ab ipsis difformis. In primo casu est bonus : 
bonum enim et ens convertuntur, unde tantum habet 
aliquid de bonitate quantum habet de esse ; si ergo actus 
habet plenitudinem essendi sibi debitam et convenientem 
est bonus. Sed id quod est conforme suis regulis habet 
omne quod habere debet. Ergo actus ipsis conformis est 
bonus. — In secundo casu est malus : quod enim habet 
aliquid de plenitudine essendi secundum hoc est ens et 

bonum, at in quantum non habet totum esse quod habere 
debet, deficit a bonitate et dicitur malum. Sed actus qui 
aliquo modo est difformis a suis regulis non habet totum 
esse quod habere debet. Ergo talis actus est malus. Hinc 
axioma : Bonum ex integra causa, malum ex quocumque 
defectu . 

Itaque bonum definitur id quod convenit regulae rationis 
et naturae rationali, malum id quod disconvenit. 

II 9 » Animadversio. — In terminologia modernorum saepius 
sumitur actus moralis vel moralitas in sensu sat diverso. Oppo- 
nitur actus moralis actui immorali et tunc idem est ac actus 
honestus : sic Kant distinguit actus morales, immorales, et 
amorales. Apud S. Thomam nunquam in hoc sensu dicitur 
actus moralis, nec unquam usurpatur verbum immoratis, sed 
actui morali opponitur actus non moralis. Similiter moralitas 
apud modernos saepius accipitur pro honestate et opponitur 
immoralitati. — At iuxta significationem vocis, sicut mores sunt 
boni vel pravi, ita duplex est moralitas : bonitas et malitia 1 . 


QUAESTIO SECUNDA. 

DE FUNDAMENTIS MORALITATIS. 

120 . Obiectum quaestionis, — Supposita distinctione inter 
bonum et malum morale, iam quaerendum est de huius discri- 
minis ratione, criteriis et fundamentis, atque fundamentali 
principio. Ad quod dicemus 1) de differentia intrinseca inter 
bonum et malum morale ; 2) de criterio subiectivo seu norma 
secundum quam determinari valet moralitas ; 3) de moralitatis 
criterio obiectivo atque ultimo fundamento ; 4) de erroribus 
hac in materia notandis et confutandis ; 5) de facultate cognoscitiva ' 
moralitatis : est enim quaestio cum praecedentibus connexa. 

Articulus I. 

De Intrinseca Differentia Bonum inter 
et Malum. 

S. Th. I-II, q. 18, a. 1 et 8 ; C. Gent. III, 129. 

121. Status quaestionis. — Primo quaerendum occurrit 
de ratione discriminis inter bonum et malum, utrum scii. 

1. Apposite Ballerini, Op. theol. mcrr. I, n. 135 : « Quae tamen notiones 
(modernorum) nihil habent commune cum prima nominis impositione, 
iuxta quam, sicut mores possunt esse boni et pravi, etiam actus moralis 
est bonus vel malus, atque ideo tum bona tum mala debet dici moralitas. 
Et idcirco perinde deberet dici de moralibus actibus ac de humanis, 
videlicet quemlibet actum aut humanum, esse aut non humanum, mora- 
lem aut non moralem ». 

dantur aliqui actus humani qui ab intrinseco sint obiective 
boni vel mali seu ex natura re i, vel e contra solum ita sint 
ex determinatione extrinseca et positiva voluntate. Circa 
quod plures sunt errores, qui comprehenduntur sub 
communi nomine Positivismi moralis 1 . 

Ad duplicem classem reducuntur: 

1) Alii enim dicunt determinationem positivam boni et mali 
factam fuisse ab hominibus, sive a) a legibus civilibus (Hobbes) 
aut a contractu sociali (Rousseau), sive b) ab educatione (Mon- 
taigne), sive c) ab opinione publica et consuetudine populorum 
(St Lambert), sive d) ab inventione sapientium et potentium 
(Mandeville), sive e) ab evolutione sensus moralis vel conscientiae 
collectivae aut culturae (Evolutionistae, v. Hartmann, Levy- 
Bruhl, Durkheim). 

2) Alii derivant discrimen a libera Dei voluntate : ita Nominales 
ut Occam et Gerson, Cartesius, Pufendorf, item Grotii com- 
mentatores, ut Osiander, Gronovius, Cocceius 

Contra quos tenet doctrina catholica quasdam actiones 
ex natura sua esse ~bonas vel malas, independenter ab 
omni positiva voluntate. 

122. Thesis. Quaedam dantur actiones intrinsece 
bonae vel malae, independenter a qualibet voluntate 
etiam divina. 

Fatemur quidem multas esse actiones, quae ideo moraliter 
bonae sunt quia aliqua lege divina aut humana praeceptae, et 
multas similiter malas esse, quia prohibitae ; sed quaedam sunt 
quae praecipiuntur aut prohibentur tamquam in se honestae vel 
inhonestae. 

Probatur: i)Argumento conscientiae et historicae inductio- 
nis. Psychologice et historice constat quasdam esse actiones 
quae, ex communi conscientia et perpetua ac invincibili 
hominum persuasione, ut naturaliter in se honestae aut 
inhonestae semper habitae fuerint : ita v.g. parentes amare, 
proximo benefacere, verum dicere, pacta servare, etc.j ex 
adverso parentes odio prosequi, innocentes absque legitima 

1. Ex antiquis ita docuisse dicuntur Archelatls, Protagoras et 
Gorgias sophistae, Theodorus Cyrenaicus, Pyrrho scepticus, Carneades ; 
recentioribus temporibus A^. Comte, Kirchmann, R. v. Ihering, etiam 
forsan Fr. Paulsen ; item Fr. Iodi, Ed. Westermarck, Bebei, Kautsky 
et multi alii inter quos M. Stirner et Fr. Nietjsche, qui totam moralem 
esse arrogantem falsificationem asseruit fraude introductam in favorem 
miserorum : homo enim <■ superior * est extra limites boni et mali. 

2. Scotus etiam quandoque citatur, sed id solum docet pro praeceptis 
secundae tabulae, in III Seni. d. 27, q. un., sch. 5-8. 


ratione occidere, amicos iniuste prodere, promissa frangere, 
mendacium proximo perniciosum proferre aliaque eius- 
dem generis, ut quid turpe et inhonestum aestimantur. 
Quae quidem persuasio apud omnes gentes, etiam barbaras, 
viget ; nec minuitur aut amittitur ab aliquo, nisi minuto 
aut deleto sensu morali. Atqui persuasio tam constans et 
universalis, alte inhaerens mentibus tam diversis et circa 
omnia fere alia dissentientibus, non a lege civili aut 
consuetudine oritur quae apud varias nationes diversa est, 
et ceteroquin leges et consuetudines dicuntur bonae et 
malae, quapropter non sunt criterium primarium ; — nec 
ab educatione, contractu sociali aut publica opinione, quae 
pariter apud diversos populos eadem non sunt ; sed ab 
ipsa natura derivatur. 

Neque dici valet horum actuum moralitatem a libera Dei 
institutione pendere : haec enim institutio non cognoscitur a 
multis populis qui revelationem non habent, unde non explicat 
universalitatem facti. Caeterum quaedam actiones ex se et essen- 
tialiter tam honestae apparent aut inhonestae ut neque divina 
voluntas earum moralitatem mutare valeat (v. g. Deus facere 
nequit ut blasphemia sit actus laudabilis, nec ut pietas sit 
peccatum) : essentiae rerum scii, non pendent a libera voluntate 
Dei, nec proinde relationes essentiales inter illas. Unde S. Thomas, 
Q. D. de Ver. 23, a. 6 : « Voluntas non habet rationem primae 
regulae... ; dirigitur enim per rationem et intellectum, non 
solum in nobis, sed in Deo... ; dicere, quod ex simplici voluntate 
dependeat iustitia, est dicere quod divina voluntas non procedat 
secundum ordinem sapientiae, quod est blasphemum ». 

2) Ex ratione philosophica : Bonum entis est id quod 
convenit naturae ipsius, malum quod disconvenit. Atque 
plures sunt actiones quae per se et naturaliter naturae v 
humanae rationali conveniunt vel disconveniunt. Ergo 
plures sunt actiones quae ex ipsa sua natura per se et ' 
naturaliter sunt bonae vel malae. 

Prob. min. ex S. Thoma, III c. Gent. 129 : « Quorum- 
cumque est natura determinata, oportet esse operationes 
determinatas quae illi naturae conveniant (vel e contra 
disconveniant) : propria enim operatio uniuscuiusque natu- 
ram ipsius sequitur. Constat autem hominum naturam esse 
determinatam. Oportet igitur esse aliquas operationes 
secundum se homini convenientes » (vel e contra discon- 
venientes). 

Conclusio inductive probatur ex tribus materiis principa- 
libus circa quas versatur actio humana, i. e. circa a) relationes 
sociales cum aliis, in quantum homo est ens sociale ; — 
b) usum rerum exteriorum ac gubernationem corporis et 
virium inferiorum, in quantum est ens rationale; — c) re- 
lationes cum Deo ultimo fine, in quantum homo est ens 
creatum. Et in tribus istis materiis actiones sunt natura 
sua convenientes vel disconvenientes : 

a) circa relationes sociales cum aliis hominibus : « Cui- 
cumque est aliquid naturale, oportet esse naturale id sine 
quo illud haberi non potest : natura enim non deficit in 
necessariis. Est autem homini naturale quod sit animal 
sociale ; quod ex hoc ostenditur quia unus homo solus 
non sufficit ad omnia quae sunt humanae vitae qecessaria. 
Ea igitur sine quibus societas humana conservari non 
potest. Sunt homini naturaliter convenientia : huiusmodi 
autem sunt unicuique quod suum est conservare, et ab 
iniuriis abstinere. Sunt igitur aliqua in humanis actibus 
naturaliter recta ». 

b) circa usum re' ufn exteriorum ac gubernationem corporis 
et virium inferiorum : « Homo naturaliter hoc habet quod 
utatur rebus inferioribus ad suae vitae necessitatem. Est 
autem aliqua mensura determinata (naturaliter) secundum 
quam usus praedictarum rerum humanae vitae est con- 
veniens, quae quidem mensura, si praetermittatur, fit 
homini nocivum, sicut apparet in sumptione inordinata 
ciborum. Sunt igitur aliqui actus homini naturaliter incon- 
venientes. 

Item secundum naturalem ordinem corpus hominis est 
propter animam et inferiores virtutes animae propter 
rationem ; sicut et in aliis rebus materia est propter 
formam et instrumenta propter principalem agentem. Ex 
eo autem quod est ad aliud ordinatum, debet ei auxilium 
provenire, non autem aliquod impedimentum. Est igitur 
naturale rectum quod sic procuretur ab homine corpus 
et inferiores vires animae, ut ex hoc et actus rationis et 
bonum ipsius minime impediatur, magis autem iuvetur. 
Si autem secus accideret, erit naturaliter peccatum. Vino- 
lentiae igitur et comessationes et inordinatus Venereorum 

usus, per quae actus rationis impeditur, et subdi passioni- 
bus, quae liberum iudicium rationis esse non sinunt, sunt 
naturaliter mala ». 

c) circa relationes cum Deo : « Unicuique naturaliter 
conveniunt ea quibus tendit in finem suum naturalem ; 
quae autem e contrario se habent sunt ei naturaliter 
inconvenientia... Homo naturaliter ordinatur in Deum 
sicut in finem. Ea igitur quibus homo inducitur in cogni- 
tionem et amorem Dei sunt naturaliter recta ; quaecumque 
vero e contrario se habent sunt naturaliter homini mala ». 

«Patet igitur, ut concludit S. Thomas, quod bonum et 
malum in humanis actibus non solum sunt secundum 
legis positionem, sed etiam secundum naturalem ordinem ». 

3) Ex consectariis adversae sententiae : Si nullum sit 
essentiale et obiectivum discrimen inter bonum et malum, 
lata via aperitur scepticistno morali. Nam a) quod hodie 
ut malum habetur, cras, mutatis legibus, aut traditione 
vel educatione, tamquam licitum haberi potest ; ideoque 
vera notio obligationis moralis perit : haec enim concipitur 
ut quid permanens et universale, non hypothetice, sed 
categorice quasdam actiones praescribens, dum leges civiles 
traditionesve populorum sunt quid instabile et particulare, 
nec possunt nisi hypotheticam obligationem creare. Sublato 
igitur hoc discrimine, eo ipso ruit ordo moralis ; — b) mores 
quaedam extiterunt pessimae, quarum impugnatio a heroi- 
cis et sanctis viris ducta generatim laudatur ut progressus. 
Et tamen secundum positivismum omnes morales sunt 
bonae ; nec datur idealis et permanens regula ad progressum 
mensurandum ; — c) adversarii ut fundamentum supponere 
debent principium : Praecipienti Deo (vel praecipientibus 
hominibus) obedire bonum est et resistere malum. Ergo 
aliquod admittendum est bonum vel malum ante positivum 
Dei (vel hominum) praeceptum. Et si nullum admittatur, 
ruit fundamentum totius ordinis moralis. 

123. Obiiciunt positivistae et evolutionistae exempla quae- 
dam de polygamia, de sacrificiis humanis, de genitorum occisione 
ex pietate, scii, ad senectutis aut captivitatis incommoda vitanda, 
quae aliquando reputantur honesta et iusta ; unde concludunt 
conscientiam publicam delicto non laedi quia actus malus est, 

sed e contra actum esse malum quia laedit conscientiam publicam. 

R. Error existit non quoad omnia intrinsece honesta et in- 
honesta, sed quantum ad aliqua : natura scii, non in omnibus 
' sed in aliquibus deficere potest, et ita aliqui depravatam rationem 

habent ex passione, vel ex mala consuetudine, vel ex mala habi- 
( tudine naturae, et errare potuerunt quoad aliqua ut in casu 

! polygamiae, aut sacrificii humani, aut latrocinii quod apud 

; quosdam non reputabatur iniustum, aut occisionis parentum 

, ad miseriam auferendam patratae. Sed potius erraverunt circa 

’ modum pietatem colendi quam circa ipsam obligationem parentes 

! , aptandi ; sicut circa modum colendi Deum, iustitiam servandi, 

; aut matrimonium ordinandi, non circa ipsa principia, quod 

1 bonum sit amare Deum, iuste vivere et educationem generis 

I humani per matrimonium tueri. Unde iam S. Thomas, in Eth., 

1. 3 : ‘ Quaedam (non omnia), quae a quibusdam reputantur 
! iusta et honesta, a quibusdam iniusta et inhonesta secundum 

differentiam temporum et locorum et personarum. Aliquid enim 
reputatur vitiosum uno tempore aut in una regione quod in alio 
tempore aut in alia regione non reputatur vitiosum. Et ex ista 
differentia contingit quosdam opinari quod nihil est naturaliter 
iustum vel honestum, sed solum secundum legis positionem ». 

Articulus II. 

De Norma Moralitatis. 

S. Th. I-II, q. 19, a. 3 et 4 ; 21, a. 1 ; 71, a. 6 ; 72, a. 4 et 8 ; 74, a. 7 ; 

86, a. 1 et 2 ; 63, a. 2 ; De Malo, q. 2, a. 4 ; q 16, a. 2. 

Supposito intrinseco boni et mali moralis discrimine, iam 
quaerendum de huius discriminis fundamentis, et quidem primo 
de eius criterio subiectivo seu moralitatis norma ; et tunc de 
criterio et ultimo fundamento obiectivo. Circa primum duplex 
statuitur thesis. 

124. Thesis I. Norma propinquior et intrinseca 
moralitatis est recta ratio humana practiea. 

Explicatur : Dicitur : 1) ratio, et non solum conscientia, 
quae est regula moralitatis subiectivae actuum huma- 
norum, dum hic agitur imprimis de norma moralitatis 
obiectivae : conscientia scii, est ratio particularis, qua 
/ determinata persona iudicat de moralitate talis actus in 
particulari et legem applicat ad determinatum casum con- 
cretum, hic autem magis spectatur ratio universalis quae 
iudicat de moralitate actuum in universali et enuntiat legem , 
ac est per essentiam in omnibus hominibus communis; 

2) recta , i. e. iudicans conformiter ad legem aeternam, 

a qua profluit ut a fonte et regula omnis boni ; nam, ut 
ait S. Thomas, II Sent. d. 24, q. 3, a. 3, ad 3 :« Corrupta 
ratio non est ratio, sicut falsus syllogismus proprie non 
est syllogismus, et ideo regula humanorum actuum non 
est ratio quaelibet sed ratio recta », quae sola valet conve- 
nienter ordinare in finem et sicut oportet ; 

3) est norma propinquior, potius quam norma proxima : 
ista enim est conscientia quae applicat legem ad actum 
concretum, et ita est regula omnino proxima et immediata 
agendi, et respectu illius ratio universalis seu lex iam est 
regula remotior ; et nihilominus haec est propinqua regula 
respectu regulae supremae et ultimae quae est lex aeterna 
ipsius Dei ; 

4) et intrinseca : ratio enim intrinseca est homini, dum 
lex Dei aeterna ipsi est extrinseca. 

Probatur thesis i° Factis : Actio moralis bona dicenda 
est, sicut quodlibet ens, quando suum finem attingit aut 
saltem recte et ordinate ad proprium finem tendit. Atqui 
ad rationem practicam hominis spectat detegere quisnam 
sit ultimus finis noster, quaenam media ad hunc finem 
attingendum necessaria sint aut utilia. Ergo ratio humana 
est norma bonitatis vel malitiae actuum humanorum. 

Probatur minor : 

a) Generatim experientia ; 

b) Speciatim ex differentia inter naturam rationalem et irra- 
tionalem (I-II, q. 91, a. 2) : constat enim hominem seipsum 
regere et actus suos ordinare in finem ; cum igitur ordo sit 
secundum regulam, debuit homini inseri regula qua se regeret 
et actus suos ordinare posset : quae non est nisi ratio. 

c) Nam sicut ratio speculativa verum cognoscere nata est, 
ita ratio practiea bonum (sub ratione veri) percipere valet, i. e. 
ordinatam actuum relationem ad finem ultimum, v, g. dictat 
blasphemiam esse malam utpote contrariam Deo ultimo fim, 
intemperantiam esse peccatum quia homines abutuntur ad sen- 
suum delectationem iis quae ad sui conservationem ordinantur. 

Breviter ; Iudicium practicae rationis ut obiectum habet 
convenientiam et disconvenientiam actus cum fine. Sed bonitas 
actionis residet in relatione convenientiae et subordinationis 
ad finem ultimum naturae rationalis ; malitia in relatione dis- 
convenientiae. Ergo iudicium rationis practicae hanc relationem 
ostendens est criterium subiectivum eam manifestans, ac ita 
norma bonitatis ac malitiae. 

ij 2° Ratione desumpta ex S. Thoma, I-II, q. 90, a. 1 : 

^ In unoquoque genere id quod est principium est mensura 

1 et regula illius generis . Ratio est primum principium actuum 

r humanorum, quia eius est ordinare ad finem, qui est 

Jl primum principium in agendis. Ergo regula et mensura 

A actuum humanorum est ratio. 

Ii! 

'i 125. Thesis II. Norma suprema et exfrinseca et 

| r ultima regula moralitatis est ratio Dei seu ipsa lex 

aeterna. 

; Dicitur : 1) norma suprema , quia ab ista plus dependet 

> moralitas quam a regula propinqua. Plus enim dependet 

i effectus a causa prima quam a causa secunda, cum causa 

secunda non agat nisi in virtute causae primae; unde quod 
'* ratio humana sit regula moralitatis, hoc habet a lege 

Vi aeterna. Ergo magis dependet moralitas a lege aeterna 

quam a ratione humana (q. 19, a. 4) ; 

! (' 2) ultima: norma scii, propinquior fundatur ultimatim 

! | in norma remota et fundamentali seu lege aeterna. Unde 

'|| dicitur humana ratio norma moralitatis propinqua, subor- 

dinata et regulata; lex aeterna norma ultima et suprema 
et regulans (q. 71, a. 6 ; q. 21, a. 1) ; 

3) est lex aeterna, i. e. ratio divina quatenus concipit 
omnium actionum ordinationem easque ordinat ad ultimum 
finem, voluntas Dei quatenus necessario vult hanc ordina- 
tionem ab homine servari, ac ratio Dei quatenus hanc 
ordinationem imperat nobisque imponit. 

Probatur : 1) Ratio humana vera vel falsa est secundum 
quod est conformis veritati vel non : est enim cognoscitiva, 
non factiva, veritatis. 

Atqui omnis veritatis mensura est ratio Dei quae est 
prima veritas et factiva omnis alius veritatis. 

Ergo ratio humana est vera regula secundum quod est 
conformis rationi Dei (q. 19, a. 4). 

2) In actibus humanis bonum et malum dicitur ex 
ordine ad finem ultimum. Sed finis ultimus constituitur 
et intenditur ab auctore naturae. Ergo ordinatio suprema 
actuum humanorum est a Deo ; et actus sunt boni vel 
mali secundum ordinationem Dei. 

3) Eline damnata fuit propositio Syllabi 3 a : « Humana 
ratio nullo prorsus Dei respectu habito, unicus est veri et 
falsi, boni et mali arbiter ». 

Obiidunt : Non cognoscimus legem aeternam ; ergo non est 
regula. — R. Innotescit ex creaturis et specialiter ex cognitione 
naturae humanae, nam omnia a lege aeterna habent quod ordi- 
nentur et moveantur in finem suum et in finem totius universi : 

« Licet lex aeterna sit nobis ignota secundum quod est in mente 
divina, innotescit tamen nobis aliqualiter vel per rationem 
naturalem, quae ab ea derivatur (et derivari cognoscitur) ut 
propria eius imago, vel per aliqualem revelationem superaddi- 
tam» (q. 19, a. 4) ad 3)- 

126. Corollarium, — Humana ratio est regula secundaria et 
propinqua propria seu homogenea, et immanens ; lex aeterna 
norma primaria et suprema, heterogenea, et transcendens (q. 19, 
a. 4, ad 2 ; q. 21, a. 1 ; q. 71, a. 6). 

Articulus III. 

De Fundamento Obiectivo Moralitatis. 

Non solum quaerendum est de criterio subiectivo moralitatis 
seu de norma qua dignoscatur , sed etiam de obiectivo criterio 
ac fundamento intrinseci discriminis bonum inter et malum, 
seu de principio ontologico ex quo originem et vim regula 
moralitatis habeat, et in quo ratio recta nitatur ad iudicandum 
quid sit bonum vel malum. 

127. Thesis. Fundamentum obiectivum moralitatis 
proximum seu regulae rationis est natura humana % \ 
cum eius fine et relationibus essentialibus, ultimum 

seu legis aeternae est ipsa essentia divina* 

Multi recentiores dicunt ipsam naturam humanam rationalem 
ut talem in se esse normam proximam moralitatis ; — vel et 
naturam humanam complete spectatam cum omnibus suis rela- 
tionibus essentialibus, scii, ut rationalis (et non solum sensitiva), 
ut socialis, et ut creata 1 ; — imo addunt quidam esse normam 
fundamentalem seu fundamentum ipsius legis aeternae et vo- 

1. Ita Vasquez, Suarez, Lessius, Laymann, Lugo, Frins, Schiffini, 

Costa RoSetti, De Bie, Elter. Liberatore ait : norma est ordo 
essentialis rerum. Tanquerey, qui normam dicebat esse rationem, in 
ultimis editionibus infeliciter mutavit sententiam, et iam statuit normam 
esse naturam humanam. E contra Cathrein qui prius docuerat esse 
naturam humanam, postea dixit esse rationem, sed nomine rationis 
intellexit conscientiam. P. Lehu in opere : Philosophia moralis et socialis 
optime totam quaestionem tractat ; item nuperrime in scripto : La 
raison rigle de moraliti d’ apris S. Thomas. 

luntatis Dei 1 . Sed omnes isti confundunt normam cum suo 
fundamento obiectivo. — E contra negant moralitatem pendere 
a fine ultimo ad quem natura humana tamen ordinatur 2 , aut 
etiam ab ordine essentiali rerum 3 . Dicendum autem : 

i° Natura humana rationalis ut talis, vel etiam complete 
spectata cum suis relationibus, non est formalis regula et 
mensura seu criterium quod distinguit moralitatem (et 
etiam si quis vellet dicere regulam, saltem non esset 
regula proxima ), sed fundamentum obiectivum secundum 
quod ratio discernit quid sit bonum vel malum : ex hoc 
enim obiectum vel actus bonus aut malus discernitur quia 
relationem convenientiae vel disconvenientiae habet cum 
natura rationali. Unde norma propinqua et criterium sub- 
iectivum moralitatis est solum iudicium practicum rationis. 
Et ideo S. Thomas distinguit inter bonum physicum 
et bonum morale, inter opera naturae et opera voluntatis, 
et ait naturam esse regulam operum naturalium, rationem 
esse regulam actuum voluntatis 4 . 

Etenim ratio est recta ex conformitate ad legem aeternam. 
Lex aeterna innotescit ex creaturis, et praesertim ex natura 
humana. Ergo natura humana se habet ut medium inter 
legem aeternam et rationem, et hoc sensu dicitur , at non 
est regula, nisi fundamentaliter i. e. fundamentum regulae 
rationis. 

2 ° Consequenter etiam finis ultimus hominis ad quem 
ipsa natura rationalis naturaliter ordinatur, et ipse ordo 
essentialis rerum seu obiectivus ordo exsurgens ex neces- 
sariis relationibus agentis humani ad varia entia, propter 
eamdem rationem, possunt dici fundamentum obiectivum 
moralitatis. Sunt regula fundamentaliter, seu fundamentum 
regulae rationis 5 „ 

3° Natura humana tamen et ordo essentialis rerum non 
sunt regula fundamentalis nec fundamentum regulae supre- 
mae et legis aeternae, quia ante ideam Dei et independenter 
ab ea, essentiae creatae et ordo inter illas nihil omnino 

1. Ita Vasquez et Frins. 

2. Suarez, Frins, Cathrein. 

3. Cathrein. 

4. I-II, q. 21, a. 1 ; q. 77, a. 3 ;Q. D. de Malo 2, a. 4. 

5. I-II, q. 21, a. 2, ad 2 ; q. 77, a. 8 ; q. 109, a. 8 ; Q. D. de Pot. 3, 
a. 6, ad 12. 

sunt et nullum esse habent nec reale nec ideale ; unde 
legis aeternae, sicut omnium rerum, fundamentum est sola 
essentia Dei, quae est finis absolute ultimus. 

128. Animadversio. — Ne difficultas nascatur ex eo quod 
bonum et malum definiamus secundum conformitatem vel 
difformitatem, sive naturae rationali, sive rationi, sive fini ultimo ; 
haec enim omnia in idem reincidunt. Bonum enim est id quod 
convenit naturae alicui ; natura rationalis constituitur ratione ; 
natura quoque est principium operationis tendens ad finem 
proprium. Ergo idem est dicere : bonum morale convenire naturae 
rationali, aut rationi, aut fini ultimo humanae naturae. 

Articulus IV. 

De Falsis Systematibus circa Fundamenta 
Moralitatis . 

129. Systemata falsa opponuntur doctrinae catho- 
licae denatura, regula et fundamento moralitatis, quae bonitatem 
moralem in solo bono honesto reponit et illam fundat in natura 
humana rationali, lege aeterna Dei, ac tendentia ad perfectam 
felicitatem, in altera vita obtinendam ; — sive per defectum sive 
per excessum. Ipsa conformis est philosophiae aristotelicae, et 
vocari potest eudaemonismus rationalis , quia intendit perfectionem 
rationalem, summum bonum hominis. Cui 

a) per defectum opponitur purus eudaemonismus (euSaifrovia 
= beatitudo, bien-itre, toelzijn, lusi) seu voluntarismus ethicus 
( gemoeds -, begeerte- of strevingsmoraal, geluksmoraal, geluk- 
strevingsmoraal, geluksdrang) qui tendit ad felicitatem terrenam 
eamque collocat, sive in bono delectabili : Hedonismus aut sen- 
sualismus, sive in bono utili pro felicitate temporali : Utili- 
tarismus, qui sub varia forma Subsistit, v. g. utilitarismi indivi- 
dualis, aut socialis, aut evolutionis tici , ethicae sociclogicae, pro- 
gressismi, pragmatismi, etc. 

b) e contra per excessum opponitur purus rationalismus seu 
formalismus : rationalismus scii, autonomisticus et ethicus, qui 
proponit Tmnum honestum exaggeratum et quidem rationis 
autonomae, absque respectu ad naturam humanam in sua tota- 
fifate spectatam, ad legem aeternam Dei, vel ad felicitatem, aut 
praemium etiam alterius vitae. Sub variis formis existit quarum 
praecipuae sunt Stoicismus et Kantismus E 

1. De variis systematibus historice et singulatim dicetur in excursu 
per modum appendicis in fine voluminis. Conferri possunt : Fouillec, 
Critique des systimes de morale contemporaine ; De Baets, Les bases de 
la morale et du droit ; Sertillanges, Les bases de la morale et les recentes 
discussions (in Rev. de Phil. 1903) ; inter opera philosophiae moralis : 
Meyer, Cathrein, De Bie, Lehu, Manuel de Philosophie neo-scalastique 
(scholae Lovaniensis) ; item Beysens, Ethiek ; Van Hoonacker, Grond- 
slagen der Moraalfilosofie ; E. Janssens, Cours de Morale generale; 
M. Gilla,Z,u morale et les morales ; inter manualia theologica : Priimmer, 
Tanquereyet Mausbach ; item Annales de ilnstitut de Philosophie, III, 

130. Hedomsmus (7 i6ovt, = voluptas) seu sensualismus mora- 
lis ( genietingsmoraal ) ait : Felicitas est summa voluptatum. Bonum 
est in voluptate sensuali, malum in dolore. Supremum bonum 
est maxima voluptas corporis praesens , et quaelibet voluptas 
est bona, etsi turpissima actione obtineatur. Unde suprema norma 
est : voluptas est expetenda, fugiendus dolor ; ad quod impellit 
natura. Hinc bonae sunt actiones quae plus afferunt voluptatis 
quam doloris ; et ideo virtus solum ut medium ad voluptatem 
bona est. 

Contra quod systema opponi potest: 

1) Hedonismus fundatur in systemate positivismi tijoralis : 
voluptas enim variat et multum pendet ab adiunctis, consuetu- 
dine, legibus temporum et locorum ac indole individuorum, et 
correspondet tendentiis particularibus : trahit sua quemque 
voluptas ! 

2) Falso supponit finem ultimum esse in delectatione summa 
huius' vitae. 

3) Bonum delectabile non est primum obiectum appetitus, 
nam delectatio sequitur ex appetitione et operatione quae natu- 
raliter praecedit et eam generat. Unde delectatio erit bona 
(aut mala) secundum ipsam naturam operationis. Non ergo est 
principium aut norma moralitatis. 

4) Negat hedonismus distinctionem classicam inter bonum 
honestum, utile et delectabile : historice tamen et realiter 
differentia est inter delectabile sensui et conveniens homini ; 
unde systema adversatur naturali hominis conscientiae ; et 
redactum ad statum praesentis vitae, omnia crimina iustificat. 

5) Considerat solummodo unum elementum hominis : homo 
autem est spiritus et cor, non solum cor. 

6) Bonum delectabile est relativum ad individua, ac proinde 
subjectivum et variabile ; ergo non constituit critefium discriminis 
obiectivi et intrinseci inter bonum et malum. 

7) Delectatio quaesita sine restrictione et discretione seipsam 
destruit : experientia ostendit illam afferre dolorem et in dolorem 

\transformari. Si autem delectatio ut talis sit bona, nunquam 
nimia erit ; et nihilominus delectatio potest esse nimia : quantitas 
enim eius displicet ita ut non amplius delectatio sit. 

Oblidunt : 1) Inclinationes naturales sunt verae ; ergo de- 
lectatio ad quam natura inclinat est verus finis et verum bonum. 

, — Resp. Inclinationes illae verae sunt, non quia ad delectationem 
tendunt, sed quia naturam internam hominis ostendunt. Unde 
non absolute bonum est illas sequi, sed quatenus naturae humanae 
ut tali, ac ipsi rationi conveniunt, cui omnes aliae inclinationes 
' sunt subordinandae, sicut inferiores superiori. 

2) Non quaelibet voluptas est bona aut finis, sed voluptas 
certi indolis aut qualitatis, quae ratione discernitur. — Resp. 
Tunc ipsa voluptas ut talis iam non est ultima norma ; sed qualitas 
aut conditio determinata voluptatis. Quod iam est negatio sys- 
tematis. 

Est tamen in ipso aliquid veri : nexus scii, inter virtutem 
et felicitatem ac delectationem, non quidem viliorem sensus. 

sed nobiliorem mentis. Exercitium virtutis solum veram felici- 
tatem procurare potest : imperfectam causare in vita praesenti, 
et mereri perfectam alterius vitae. Sed actus non erit bonus 
quia nos felices reddit ; reddit felices, quia bonus. 

131. Utilitarismus (nuttigheidsmoraal ; Niitzlichkeits- 
moral; Erfolgsmoral) in genere finem non reponit praecise 
in sola voluptate sed in summa bonorum ; — et bonum morale 
in quocumque bono utili ad felicitatem terrenam vel individui 
vel societatis, etiam in voluptate quam ratio probat ut vere utilem. 
Ita voluptas manet criterium moralitatis secundarium. 

lamvero norma praedicta, praeterquam falso supponat bonum 
creatum esse finem hominis : 

1) Non est sufficiens , utpote non universalis : plures enim 
actus honesti vel inhonesti sunt sine respectu ad bonum privatum 
vel sociale, v. g. contra utilitatem conservatur fides data . Uti- 
litarismus scii, socialis negat officia hominis erga Deum et erga 
seipsum, nisi prout ad bonum sociale ordinantur ; utilitarismus 
individualis non probat officia erga Deum aut erga alios. Quodsi 
bonum individuale dicant necti cum sociali, resp. : ita forsan 
in abstracto, transeat ; in concreto, nego, nam de facto saepe 
opponuntur et pugnant. 

2) Est practice impossibilis: omnes enim sequelae (commodi 
vel incommodi) praesentes et futurae deberent adaequate perspici 
et ad invicem conferri, ut statui posset quid sit vere utile. 

3) Non est immutabilis : felicitas enim terrena subiectiva appa- 
ret et relativa, nec proinde eodem modo ab omnibus concipitur, 
sed pro variis temporibus et regionibus et individuis diverso 
modo intelligitur, ita ut nihil sit magis mutabile quam huiusmodi 
regula ; unde redderet moralitatem subiectivam et mutabilem. 

4) Est falsa: actus enim ab omnibus ut inhonesti habiti, 
possunt esse utiles homini v. g. furtum et homicidium, aut ad 
bonum sociale ordinari v. g. periurium, homicidium, mendacium ; 
et vice versa, actus certe honesti possunt esse inutiles. Unde 
norma felicitatis vitae vaga est et indeterminata quia omnia 
potest legitimare ; et simul ita restricta quod non possit legitimare 
multa officia, ut iam dictum est sub 1). 

5) Est incompleta et manca : considerat magis aspectum em- 
piricum et affectivum (egoismus vel altruismus) quam aspectum 
rationalem, cui secundum locum assignat et quod postponit 
inclinationi et tendentiae ; cum tamen rationale primas partes 
habeat in moralitate, utpote directivum et regulans, 

In specie A. Utilitarismus individualis, privatus seu egoisticus 
(toelbegrepen eigenbelang), moralitatem ponit in quolibet bono 
quod unicuique, pro suo felicitatis studio, sibi consequendum 
praestituerit. Unde non est sola voluptas. Sed id quod secundum 
se et secundum effectus et adiuncta maiorem utilitatem praebet 
etiam futuram pro tota vita. 

Contra utilitarismum individualem afferri possunt multa quae 
opponuntur hedonismo, nimirum : 

1) Fundatur in positivismo morali : utilitas pendet a multis 
adiunctis, legibus, consuetudine, et indole personali. 

2) Falso supponit finem ultimum esse in felicitate huius vitae. 

3) Negat distinctionem classicam inter bonum honestum, 
utile et delectabile. Et tamen utile ut tale non est finis sed medium. 
Unde finis debet esse vel bonum delectabile (hedonismus), vel 
bonumconsideratum in ordine ad finem naturae (ethica rationalis). 
Utilitas ergo non est primum criterium, Unde systema adversatur 
conscientiae morali omnium temporum, quae tamquam perfe- 
ctionem moralem admittere recusat quaestum lucri sicut et 
voluptatis. 

4) Solum considerat unum aspectum hominis ; homo autem 
per se est individuus et per se ex natura sua est socialis. Unde non 
sola utilitas individualis est finis ordinis moralis. 

5) Bonum utile non est criterium universale i est enim relativum 
et variabile, unde non est criterium discriminis obiiectivi et 
intrinseci ; imo ad maxima crimina ducere potest ; — e contra 
actus optimi, ut sanguinem fundere pro Deo, virtute, patriae 
defensione, possunt esse inutiles. 

6) Hinc utilitas individualis regatur oportet educatione et 
legislatione. 

7) Unde damnatur prop. 58 Syllabi : « Omnis morum disci- 
plina honestasque collocari debet in cumulandis et augendis 
quovis modo divitiis ac in voluptatibus explendis ». 

B. Utilitarismus socialis seu altruisticus felicitatem communem 
esse normam moralitatis statuit. Actiones ergo sunt bonae vel 
malae prout felicitatem communem promovent vel impediunt, 
et quo magis actio ad bonum commune conferat, eo melior est ; 
quo magis impediat, eo peior. 

Huic formae speciatim opponi potest : 

1) Ut felicitas aliorum sit finis, oportet scire in quo consistat 
illa felicitas. Unde systema non tradit ultimum responsum, nec 
definitive solvit quaestionem, sed eam retroducit. Utile scii, non 
est mensura, quia est medium, non finis. Non ergo est criterium 
supremum. 

2) Non est criterium universale. Ethica praecedit organisatio- 
nem societatis. Conscientia testatur, etiam praeter bonum sociale, 
esse actiones bonas et malas, uti intemperantia, blasphemia, 
parricidium,quae mala sunt etiam in vita individuali vel familiali. 
Porro individuum et societas manent distincta, quamvis non sint 

/disiuncta aut separata. — Insuper ad societatem homo directe 
j refertur per solos actus externos ; et tamen actus interni sunt 
morales, imo moralitas primo est in eis. 

3) Non est criterium primum. Finis enim societatis est finis 
individuorum. Unde distinctio inter bonum et malum sociale 
subordinatur distinctioni inter bonum et malum individuale ; 
et si bonum unius non est morale, nec bonum multorum. Homini 
naturale est inire societatem, quia bonum est i. e. conforme 
rationi. Ibi scii, proprie est finis, ubi proprie est operatio. Societas 
non est unum per se, sed solum unitatem ordinis habet ; et idea 
ut talis non est apta felicitatem consequendi. 

4) Ponit finem in vita praesenti et legitimat omnia crimina, \ 
v. g. nationum potentium adversus debiliores. 

5) Secundum ipsa principia empirismi et utilitarismi, egoismus 
valet altruismum ; et in casu conflictus inter bonum sociale 
et felicitatem individualem, ex principiis utilitarismi conflictus 
solvi non potest. 

132. Rationalismus purus seu Formalismus. In gene- 
re, asseclae rationalismi autonomici, 'reiecta lege aeterna omnique 
ad rationem et voluntatem Dei personalis relatione exclusa, 
moralitatem et obligationem moralem unice deducunt ex confor- 
mitate actus cum ipsa ratione aut natura ut rationali, sine respectu 
ad utilitatem, aut delectationem, aut felicitatem et sanctionem. 
Unde moralitatem pure rationalem praedicant, et bonum morale 
non est nisi in parte rationali hominis ; et ideo consistit in rationali 
decentia, et unice ex motivo decentiae est quaerendum, scii, 
virtutis aut officii, propter seipsum (Jormalismus ). 

Prodiit prius in Graecia, apud scholam cynicam, sed ibi 
praesertim floruit in schola stoica. 

Fundamentum moralitatis est : « naturae conformiter vivere », 
et cum natura humana sit rationalis, virtus est in vita secundum 
rationem instituta. Summum et unicum bonum est vita secundum 
virtutem ; unde virtus est finis jn se : bonum enim propter 
sei psum est aman dum et quaerendum, non propter aliud. 
Virtus et felicitas re idem sunt : « idem est beate vivere ac 
vivere secundum naturam », ait Seneca ; praeter virtutem nulla 
re opus est ad felicitatem- Nihilominus virtus non est propter 
felicitatem appetenda ; felicitas numquam ut finis est appetenda. 

Reliqua omnia vel sunt res indifferentes (ut sanitas, divitiae, 
aegritudo, paupertas) pro circumstantiis appetendae vel fugien- 
dae ; — vel vitia semper fugienda, uti passiones quae sunt malae, 
contra rationem : sequi passionem vel affectum vel delectationem 
est contra moralitatem. Virtus est sapientia : vere sapiens omnia 
incommoda patienter sustinet, et a variis gaudiis abstinet (sustine 
et abstine) ; omnes affectus et passiones rationi subdit, imo 
extirpat per quamdam apathiam seu impassibilitatem, ita ut 
super omnia elevetur et nullo influxu doloris aut voluptatis 
turbari possit : sic liberatur ab affectu. 

Sed contra est : 1) Identitas virtutis et plenae felicitatis seu 
beatitudinis non existit hic in terra, in qua sunt numerosi et 
nimii dolores. 

2) Error fundamentalis quo virtutem colendam esse docet 
unice propter seipsam, ita uLomnis consideratio propriae felici- 
tatis excludatur, ipsi communis est cum Kant ; et ideo argumenta 
contra hoc punctum doctrinae kantianae afferenda etiam hic 
valent (cfr. n. seq., 2 et 3). 

3) Naturam cui conformiter est vivendum dicit rationem ; 
at intelligit rationem sensu prorsus exclusivo. Ita ut non sola 
sit praeponderantia et dominatio rationis, sed pura rationalitas, 
ceteris omnibus a moralitate exclusis. 

4) Hinc vita affectiva caret omni moralitate. In servitutem 
redigendae et extirpandae sunt passiones, potius quam regendae 

et moderandae, ita ut perfecta sit apathia (qua ab iis homo non pa- 
tiatur), et propria vita uniuscuiusque ipsi fiat indifferens! 

5) Insuper plura etiam falsa ibi continentur. Ita: nullus ad- 
mittitur moralitatis gradus, sed bonitas vel malitia in omnibus 
actibus aequalis habetur, passiones quoque habentur ut ex se 
malae. 

6) Denique in applicandis principiis multi occurrerunt errores 
et quidem perniciosissimi, siquidem mendacium, suicidium, et 
multa foeda contra naturam de facto habebant licita. 

133* Kantismus. Stoicismum aliquatenus secutus est Kant 
(1724-1804), criticae philosophiae auctor. Postquam ostendere 
conatus sit pura ratione speculativa nos tantum phenomena, non 
autem numena posse cognoscere seu quid sint ipsae res in se ; 
sed de iis haberi cognitionem mere subiectivam sine obiectivo 
valore, ac proinde certo probari non posse Dei existentiam, 
hominis libertatem et animae immortalitatem ; — alia via ethicae 
fundamenta statuere decrevit ope purae rationis practicae. 

Ex omnium hominum conscientiae testimonio, nihil est sim- 
pliciter bonum, nisi bona voluntas ( ratio-voluntas ) ,* et haec sola 
est moralis. Voluntas autem bona est non ex obiecto, sed ex motivo 
quo movetur ad agendum : hoc non aliud esse potest nisi officium 
adimplendum ; quod officium non est nisi corlformitas cum lege 
morali universali. Voluntas igitur ut sit bona moraliter, facere 
debet quod imperatur et unice quia imperatur : « agere iuxta 
officiunt et propter officium ». Unde moralitas est ex sola forma 
(quae sola est universalis), independenter a materia 1 : nam si 
legem adimplet propter aliquem finem empiricum, vel eudaemo- 
nisticum (ut est satisfactio naturalis tendendae, timor potestatis, 
vitandum malum), seu propter aliquam felicitatem vel utilitatem 
consequendam, iam voluntas prosequitur utile, et habet motivum 
egoisticum, moralitatis destructivum, nec proinde est bona 
moralitas ; sed solum quando ex pura reverentia legis impellitur. 
I Kant itaque omne elementum eudaemonisticUm a moralitate 
| non tantum formaliter distinguit, sed tamquam aliquid cum ea 
\ incompossibile excludit. 

Unde Ethica a) pura ab omni elemento empirico experientiae 
( esse debet et procedere a priori ; ac proinde non pendet a natura 
V humana concreta et est sine respectu ad psychologiam : 
f b) non obligatio a moralitate, sed moralitas ab obligatione 
'-dependet. 

Lex autem moralis universalis se exhibet homini ut aliquid 
imperans, non conditionaliter et hypothetice (si velis esse beatus, 

1. Notat Lehu : Iuxta Kant « Ethica materialis est impossibilis. Nam 
lex moralis debet esse universalis. Ethica vero materialis non potest 
esse universalis, quia a) vel bonitatem actionis concludit ex ordine ad 
felicitatem, sed non omnes habent eamdem felicitatem ; b) vel desumitur 
ex ordine ad quoddam summum bonum, sed haec opinio contradicit 
naturali appetitui felicitatis. Ideo voluntas non erit bona nisi ex parte 
formae, quae sola potest esse universalis, et consistit in hoc quod servatur 
lex propter unicum motivum legis » o. c. n. 320. 

hoc agas), sed absolute et categorice (bonum facias) : unde est 
imperativum categoricum practicae rationis, cui obedire oportet 
simpliciter et sine ullo respectu ad obtectum et ad consectaria 
actus aut ad praemium obtinendum, et absque ulteriore inquisi- 
tione de eius fundamento vel auctoritate ; hinc dicitur formale im- 
perativum. Lex moralis enim procedit a ratione seu natura rationali 
ut tali, quae est finis in se, ita ut homo non possit tamquam medium 
ad alium finem ordinari. Moralitas scii, essentialiter est autonoma, 
qua voluntas propriam legem observat ; ratio scii, sicut moralitatis 
sola est mensura, ita et unicum fundamentum. Nam, in hetero- 
riomia, si subiicimur legi alterius, etiam Dei, semper ducimur 
motivo utilitario seu eudemonistico (amoris, spei, timoris), et 
imperativum non erit categoricum sed conditionatum : « si iste 
praecipiat, si velis obedire, ad attingendum quid materiale, 
ita agas ». Unde finis ultimus est impletio officii plene possibilis 
seu autonoma officii prosecutio, qui est finis in se et valorem 
habet absolutum in se : in dominio finium subditus est et legis- 
lator. Autonomia scii, est solum fundamentum proprii valoris, 
sicut fundamentum ultimum moralitatis et obligationis. 

Imperativum autem Categoricum est regula inconditionata et 
universalis. Unde 

a) regula subiectiva (seu « maxima », ut dicitur) prima et funda- 
mentalis, quae erit moralitatis criterium, haec est : * Ita age ut 
regula tuae voluntatis fieri semper possit principium legislationis 
universalis », i. e. antequam agas sedulo perpende utrum aliquid 
absurdum sequeretur ex tua actione, si omnes iuberentur eam- 
dem agere, et ita de facto agerent. Ex qua regula sequuntur duae 
aliae : 

b) altera quae determinat moralitatis finem : « Ita age ut 

humanitatem in te et in aliis habeas tamquam finem, non 
autem tamquam medium quo uteris » ; si enim te aut aliis 
tamquam medio utaris, eo ipso propter utilitatem aut volup- 
tatem, non propter officium agis, et imperativum iam erit 
conditionatum, non categoricum ; 

C) tertia quae indicat moralitatis fontem : « Sic age ut consideres 
voluntatem tuam (ex parte materiae) ut legislatricem univer- 
salem » ; autonomia necessaria est omnino, secus iam non agere- 
mus propter officium. 

Iamvero, ut ethica sit possibilis, tria sunt postulata rationis 
practicae, quae licet theoretice indemonstrabilia, tamquam veri- 
tates sunt admittendae et credendae. Nam 

1) lex moralis postulat libertatem: si enim voluntas cogeretur 
ad agendum, bona moraliter esse non posset ; unde non est 
libertas phenomenalis, sed datur numenalis quae determinat 
operationes phenomenales ‘j 

1. Voluntas in phenomenis non est libera ; in quantum est super 
phenomena, ad mundum intelligibilem pertinens, est libera. Ratio 
theoretica tamen non cognoscit libertatem, sed cognoscit limitationem 
quae praebet fundamentum cogitandi possibilitatem libertatis : est 
notio vacua ab omni obiectivo contento, sed conceptibilis. Fundamentum 
positivum existentiae libertatis, est a ratione practica. Hinc primatus 
rationis practicae quae ipsum numenon attingit. 

2) voluntatis creatae necessarium obiectum et finis est efficere 
summum bonum, quod consistit in intima unione felicitatis et 
virtutis. Hoc autem in praesenti vita attingi non potest, nam 
eo ipso obligatio cessaret. Unde voluntas destinatur ut versus 
summum bonum perpetuo progressu tendat ; ad quod postulatur 

- ut anima sit immortalis ; 

3) homo nequit cogitare summum bonum nisi iunctum summae 
felicitati. Atqui ordo moralis est oppositus ordini felicitatis. 
Ergo postulatur ut sit aliqua causa quae moralitatem cum beati- 
tudine coniungat, et haec non potest esse nisi Deus. Hinc erit 
retributio, quia virtus digna est retributione, quamvis non possit 
exerceri intuitu retributionis. Retributio in hac vita est impossi- 
bilis. Ergo est in altera vita, et ideo est Deus. 

Ita Deus ut finis ethicae introducitur, quin sit fundamentum 
moralitatis. 

Ex quibus postulatis resultat primatus rationis practicae et 
voluntatis super rationem speculativam. 

Kant multi quoad substantiam secuti sunt ; et plura eius 
principia influxum habuerunt in universam philosophiam mo- 
dernam. Eius systemati tamen non pauca opponi possunt *. 

1. Nititur in tribus fundamentis falsis, nempe supponit a) systema 
ideologicum et criticum rationis speculativae ; b) characteres 
« universalis » et « necessarii » non ab experimentaliter notis 
posse derivari ; c) omnia principia « materialia » motivum repo- 
nere in facultate appetitiva inferiori et homines illis non moveri 
nisi mediante delectatione ; unde homo honeste agere nequit 
nisi « ob formam » legis scii, ex pura reverentia legis. Ubi duplex 
est error, scii, a) legem non movere nisi per facultatem inferiorem, 
cum bonum duplici facultate appeti possit ; p) ex sola reverentia 
legis agi vel ex motivo delectationis, nam multa alia sunt motiva 
appetitus superioris, v. g. convenientia cum natura humana aut 
cum ordine recto, amor Dei, excellentia virtutis, etc. 

2. Non explicat moralitatem aut normam moralitatis, 

nam a) tollit finem realem, beatitudinem ; unde impossibilem 
reddit relationem actuum ad finem ac consequenter tollit regulam 
morum ; 

ideo b) si non adsit regula moralis, nec erit vera lex seu regula 
obligatoria. Obligatio enim est necessitas agendi. Sed voluntas 
non 'sollicitatur nisi causa finali seu bono volito. Ergo imperativum 
categoricum quod excludere intendit omnem finem realem, non 
potest fundare obligationem realem, et ideo non est lex ; 

imo c) norma tradita est psychologice impossibilis. Oportet 
enim agere unice ex motivo officii, sine consideratione boni 
proprii et affectu appetiti vae facultatis. Sed id est impossibile. 
Voluntas ut obiectum proprium habet bonum, et quidquid vult 
sub ratione boni vult, Unde non potest agere ex pura reverentia 
legis, nisi hoc sit ipsi conveniens et bonum ; — secus esset 
bonum quod alienum maneret a voluntate et ipsam movere non 

1. Cfr. E. Janssens, La morale de Vimperatif caUgorique et la morale 
du bonheur. 


DE ACTIBUS HUMANIS 


129 


posset. Impossibile igitur est excludere affectum appetitivae 
facultatis : quod aliquid sit bonum homini et pertinens ad felici- 
tatem, si non semper sit principale motivum, est tamen conditio. 
sine qua non appetitionis. Hinc ethica kantiana mutilat naturam 
humanam, et ideo est antinaturalis et infecunda ; 

revera d) assumit ut ex communi persuasione notum, illam 
solam voluntatem esse simpliciter bonam quae vult et quod lex 
praecipit et quia praecipit. Sed talis persuasio non existit, nam 
homines saepe vocant honestas, actiones quae nulla lege praeci- \ 
piuntur, v. g. si quis ultro se servitio pauperum et aegrotorum 
vel obsequio patriae mancipat ; insuper et praescriptas habent 
bonas si ex alio motivo fiant (non prohibito alia lege) ut miseri- 
cordiae, amoris proximi, etc. : sic manifestatur bona voluntas. 

3. Honestas actionis non corrumpitur necessario per intentionem ' 
eudaemonologicam. Nam duplex est perfectionis gradus, scii. 

a) agere propter honestatem vel ob finem deontologicum ; 

b) agere propter felicitatem, licet non exclusive propter eam 
solam, sed cum debita subordinatione ad finem deontologicum, 
utendo spe praemii aut poenae timore ad honestatem efficacius 
prosequendam 1 . Quod manet bonum, quia ita homo agit iuxta 
naturam adaequate spectatam. Haec natura, appetitu invincibili 
a Creatore indito, tendit ad bonum suum seu felicitatem. Unde 
sic agendo bonum honestum, homo vult id ad quod per naturam 
a Creatore inducitur. Aliunde regula kantiana non est propor- 
tionata naturae : impossibile enim est ut ens quod toto pondere 
naturae inclinaturin propriam felicitatem, hanc continuo negligat 
in agendo ; ut ceteroquin confirmatur modo agendi universali 
hominum etiam perfectissimorum. 

Falsum itaque est quod ratio prohibeat sequi inclinationem 
ad felicitatem aut delectationem; appetitus iste dirigi a recta 
ratione potest. 

4. Nam sibi contradicit: a) asserendo ex una parte actionem 
propter spem beatitudinis elicitam non esse bonam, et ex altera 
parte supremum bonum in coniunctione virtutis et beatitudinis 
consistere. Si id enim verum est, cur prohibemur eam exoptare 
et quaerere? Malum enim non est quaerere quod perfectius 
est ; perfectius autem est virtutem colere et simul beatum esse ; 
ergo. 

b) item asserendo ex una parte solum motivum honestum 
esse officium adimplendum ; et ex altera parte hominem con- 
siderandum esse ut finem, imo regulam agendi ab unoquoque 
ita esse constituendam ut possit valere pro omnibus. Hoc autem 
est introducere elementum materiale distinctum ab officio, ac 
proinde reddere imperativum conditionatum. 

5 . Imo, ex systemate plura sequuntur absurda : 

a) naturam humanam esse finem sibi, eiusque perfectionem 

1. Si homo motivum honestatis excluderet, eo ipso male ageret, 
nec proinde praemium obtineret aut poenam vitaret. — Quaestio proprie 
pertinet ad tr. de spe. 

Su mm a Theologiae Moralia I. — 9 

esse absolutam autonomiam : natura enim humana non est 
autonoma, cum homini dependentia sit essentialis ; 

b) rationem simul esse superiorem et inferiorem, facere legem 
et rebellem esse sibi ipsi : « est enim simul regula et simul sub- 
dita » et « non raro rebellis » ; 

c) iudicia practica esse synthetica a priori (quibus scii, a priori 
idea obligationis cum actione coniungitur), quae innituntur fidei 
caecae de bonitate et sanctitate legis rationis : a priori supponitur 
humana ratio praecipere bona, cum e contra in suis iudiciis 

I debeat pendere a veritate obiectiva. Ita adstruitur obligatio sine 
\ fundamento ontologico ; 

d) materiam actionis nullo modo ad moralitatem pertinere : 
undenam enim dignoscitur regulam aptam esse ut fiat principium 
universale, v. g. actum (mendacium) dignum esse ut prohibeatur 
lege universali, nisi quia materia seu obiectum in se habet 
turpitudinem et est contra rationem? 

e) nullum actum esse bonum qui non sit praeceptus imperativo 
v categorico : discrimen tamen est inter licitum, obligatorium et 
- heroicum, inter bonum praeceptum et bonum non praeceptum ; 

imo obligatio posterior est moralitate ; 

f) bonitatem et malitiam constitui imperativo categorico : 
estne malus actus unice quia prohibitus, bonus quia praeceptus, 
vel e contra prohibitus tamquam in se malus, et praeceptus 
ut in se bonus? 

6. Demum conducit ad fatalismum vel pantheismum. Oportet 
enim obedire rationi, vel caece quia ratio dictat, non quaerendo 
de ulteriore fundamento, et hoc est fatalismus ; vel habere 
rationem humanam ut absolutum et Deum, quod est pantheismus. 

134* Conclusio. — Ex his iam constat quid censendum sit 
de moralitate absolute independenti seu laica. Praeter hoc quod 
sit. incompleta, videtur sub aliquo respectu aliquid utopicum 
includere. Nam in genere: 

1) In ordine logico , impossibile est ethicam iustificare sine fine 
absoluto qui in se subsistit, et qui non est nisi Deus, summum 
et infinitum bonum ; secus omnes nostrae ad bonum aspirationes 
abirent in vacuum aut nihilum. Unde ultra bona contingentia 
creata oportet esse Finem absolutum, qui est finis in se. 

2) In ordine ontologico, omnia fundantur in eo quod Deus 
amat seipsum amore necessario nec potest aliquid velle nisi 
propter se ; secus non posset se communicare aliis entibus 
quae participent eius perfectioni, nec iis finem dare communi- 
cationem suae bonitatis. 

3) In ordine practico executionis, sine recursu ad Deum, 
observantia moralitatis non sufficienter obtinebitur, defectu 
efficacis sanctionis ; nempe, si homo certus non esset Deum, 
infinite iustum et omnipotentem, aeternam statuere harmoniam 
et concordiam inter virtutem et felicitatem, vitium et infelici- 
tatem. 

In specie , qui moralitatem independentem tuentur, loco mora- 
litatis theisticae vel Christianae proponunt vel 

1) Ethicam solidaritatis, qua tenemur erga alios. Oriretur 

obligatio vel ex contractu, vel ex haereditate qua omnia obtinemus 
a generationibus praecedentibus. Non ex contractu, nam con- 
tractus non est validus nisi libere initus ; individui autem non 
obligantur, quia non assumpserunt obligationem, imo societatem 
non libere susceperunt. Non ex haereditate, quia patrimonium 
generationum anteriorum non habet naturales haeredes determi- 
natos, sed ad omnes et singulos pertinet ; unde si eo utamur, 
nullum exinde debitum contrahimus erga alios 1 . — Vel 

2) Ethicam sociologicam, quae moralitatem fundat super idea 
societatis quae est persona moralis distincta ab individuis eisque 
superior quae praecipere possit. Sed societas non est persona 
seu ens realiter distinctum ab individuis, nec est finis absolutus 5 
in se : est propter bonum individuorum et isti non sunt simpliciter j 
propterillam. Quod si individui obedire teneantur, non est quia 
societati est ius absolutum praecipiendi ad praecipiendum, sed 
quia praeceptum ad bonum individuorum confert et ita legitimari 
potest. — Vel 

3) Ethicam naturae, quae fundatur in subiectione hominis ad 
suam naturam. Finis ultimus est : esse nos ipsos, nos ipsos 
conservare et perficere sub respectu individuali et in ordine 
ad societatem. Id recto sensu potest intelligi de natura rationali 
ut tali, ordinata ad finem ultimum, Deum ; sed de facto illi 
qui Deqm et auctorem universi non agnoscunt, quid intelligunt 
nomine naturae quae est norma? Variis modis atque oppositis 
illud interpretantur. Insuper instinctus qui ad bonam ordinatio- 
nem naturae sunt reformandi, ab ipsa natura aeque procedunt 
ac illi qui exstimulandi sunt ; ergo oportet esse alia regula 
discriminans : ratio humana, irradiatio ipsius rationis divinae. 

Articulus V. 

De Facultate Apprehensiva Moralitatis. 

135 . Thesis. Facultas cognoscitiva moralitatis non 
est nisi intellectus, qui sub hac ratione vocatur 
practicus. 

Probatur : A. indirecte, exclusione aliarum opinionum. 
Facultas moralitatis cognoscitiva non est experientia, nec 
sensus, nec instinctus, nec affectio subiectiva. Ergo (cfr. 
n. 136-137). 

B .directe : 1° Moralitas est conformitas seu convenientia 

1. Notat Lehu, o. c. n. 322 : « i° Lex est naturae quod homo vivat, 
in societate ; sed non omnes leges naturae inducunt obligationem, 
v. g. frigus hiemale est lex naturae, sed non obliganir homo ad_ non 
vitandum frigus. 2 0 Certe homo debet aliquid societati, sed determinare 
quantitatem istius debiti non adeo facile est. 3°MuIti homines aestimant 
societatem esse male ordinatam ex eo quod ab ipsa plus mali quam 
boni acceperint : talesnon admittunt societatem esse iustum fundamen- 
tum obligationis ». 

cum regula rationis et fine ultimo, vel difformitas seu dis- 
convenientia. Sed illud pertinet ad obiectum rationis seu 
intellectus. Ergo cognoscitur mor alitas ab intellectu, 

2° Iudicium de rebus moralibus est quaedam veritas. 
Atqui veritas est obiectum proprium intellectus. Ergo 
iudicium de rebus moralibus pertinet ad intellectum. 

Vocatur practicus quia ut obiectum habet proportionem 
mediorum ad finem, et ita ordinatur ad dirigendos actus 
voluntatis in finem. Intellectus autem practicus non diversus 
est ab intellectu speculativo. Non diversificatur facultas 
per differentiam accidentalem obiecti. Sed obiectum intel- 
lectus speculativi et obiectum intellectus practici differunt 
mere accidentaliter : accidit enim alicui apprehenso per 
intellectum quod ordinetur ad opus vel non ordinetur. 
Ergo intellectus practicus non differt realiter ab intellectu 
speculativo (I, q. 79, a. 11). 

136. Doctrinae praedictae opponitur Empirismus 
moralis, qui cognitionem moralitatis unice ab experimentali 
observatione repetit utilitatis. Omnia sunt mutabilia ; absolutum 
est illusio metaphysica ; et ideo moralitas est essentialiter muta- 
bilis secundum circumstantias. Unde systema de facto reducitur 
ad evolutionismum qui innititur impulsionibus ex repetitis 
experientiis sensibilibus per omnes generationes habitis et 
transmissis. In quo ratio solas partes habet secundarias: sequitur 
enim inclinationes, et experitur quod est, non autem dictat quid 
esse debet. Et sic ethica est scientia descriptiva et explicativa, 
non normativa. 

Iamvero ethica organica, ut vocari solet : 

A. Quantum ad fundamentum, supponit materialismum vel 
positivismum, ac proinde solam ethicam utilitarismi aut sensua- 
lismi agnoscit. 

B, Quantum ad methodum, 1) est incompleta : ad determinandam 
morum regulam certo utilis est, arhon sufficit historica et psy- 
chologica factorum et actionum observatio, quia non solum 
quaeritur quid homines fecerint aut faciant, asd etiam et praecipue 
quid facere conveniat aut oporteat. Ad quod determinandum 
non sufficit experientia, sed requiritur ipsius rationis exercitium, 
quo cognoscamus causam et originem huius convenientiae aut 
obligationis moralis ; 

2) est manca: asserunt quidem nullum esse hominem qui 
nonnisi propter proprium commodum ultimo agat. Et tamen 
experientia etiam docet esse viros qui propter Deum aut 
proximum se suaque omnia expendunt ; atque notionem ho- 
nesti et iusti (apud multos saltem) a notione felicitatis esse 


distinctam : habentur enim quidam actus tamquam boni, imo 
optimi aut heroici, qui nedum voluptatem afferant, tristitiam et 
detrimentum causant ; alii vero pravi quamvis commodum 
procurent, ut si quis, fraude in ludendo adhibita, victoriam sibi 
atque multam lucretur pecuniam. 

C. Quantum ad rem: i)est insufficiens. Valor principii necessarii 
non est ab experientia, et impulsiones instinctivae non constituunt 
principium moralitatis. Oportet enim quaeramus an impulsiones 
aut dispositiones organicae sint vera manifestatio boni, an potius 
hallucinatio. Si primum, id non erit nisi quia conveniunt 
rationi, et sic redimus ad criterium nostrum. Si alterum, 
oporteret explicare universalitatem et persistentiam illarum 
hallucinationum ; 

2) est illogica, utpote opposita experientiae : si enim ideae 
et inclinationes morales ab haereditate proveniunt, quomodo 
ethica nobis facit facultatem et aliquando officium agendi contra 
instinctus ? 

3) est erronea : falso asserit officium esse necessitatem instincti- 
vara naturalem vel intellectualem ; obligationem autem oriri ex 
sanctione intrinseca (v. g. effectus nocivi) et extrinseca (seu timore 
poenarum), quae est triplex : socialis qua fortiores imponunt 
voluntatem, civilis qua timetur princeps necessarius ordini sociali, 
religiosa qua timentur animae defunctorum (praesertim principis). 
Iamvero 

a) non illa est notio quam habemus officii seu obligationis ; 

b) multi non percipiunt istas sanctiones morales; qui autem eas 
cognoscunt, dicere possent se cedere vi, non autem agnoscere 
obligationem ; 

c) talis obligatio non habet vim et efficaciam in conscientia, 
sed potius est destructio quam explicatio obligationis moralis : 
non enim esset nisi actio solo metu extorta. 

4) Unde systema non in positiva experientia fundatur, sed 
potius ex serie hypothesium constituitur. 

137. Opponitur quoque Intuitionismus moralis, quo 

generali nomine designantur omnes qui in eo conveniunt, quod 
bonum et malum ex quodam intuitu alicuius facultatis immediate 
affirmatur (sicut Nativistae et Innatistae pro psychologia), seu qui 
asserunt moralitatem cognosci instinctu aut sensu speciali, quo 
sponte homo bonum et malum sine inductione experientiae et 
sine deductione rationis affirmat. Quam 

A. alii aiunt cognosci sensu physico seu corporali, ut Sensistae 
et Phrenologistae, qui non admittunt nisi cognitionem sensitivam. 
Contra : 

1) Assertio nititur in fundamento falso ; supponit materialis- 
mum et falsum systema de criterio veritatis. 

2) In systemate sensistico, nulla remanet libertas, quae sup- 
ponit indifferentiam iudicii, quod sine intelligentia dari non 
potest. Unde destruit moralitatem in suo principio. 

3) Universalia, abstracta et immutabilia (qualis est norma 
moralis) non agnoscuntur a sensu qui essentialiter est mutabilis. 

et variat secundum circumstantias et dispositiones subiectivas. 
Ergo destruit moralitatem in sua essentia. 

4) Regula moralis ordinat actus humanos. Ordinare pertinet 
ad intellectum. Ergo ad intellectum pertinet cognitio moralitatis. 

5) Sensus non experitur ex obiectis nisi voluptatem et dolorem ; 
ergo logice sensismus debet ducere ad hedonismum seu sen- 
sualismum 1 . 

B. Alii dicimt cognosci quodam sensu spirituali intui tionis vel 
instinctivo, qui differt ab intellectu et correspondet instinctui 
caeco quo prima principia, sicut speculativa, ita et practica 
immediate cognoscimus. Qui sensus est ordinis affectivi, et 
consistit in quadam interna affectione aut sympathia vel gustu. 
Ita schola scotica, Sentimentalistae et multi recentiores ; qui 
omnes de facto sunt altruistae. Hoc systema : 

1) Plerumque fundatur in systemate criteriologico falso. 

2) Est inaedaquatum. Negat elementum rationale, et primas 
partes tribuit elemento affectivo, quod tantum est secundarium. 
Ratio scii., secundum illos, solum observat, non dictat; et utilitas 
socialis amplectenda est non quia rationi conformis, sed quia 
affectus et instinctus ad eam inclinat! E contra affectus non est 
nisi praeludium aut resonantia iudicii rationis, quod est norma 
moralitatis. 

3) Non praebet criterium certum sed fallax. Non enim semper 
afficimur sympathia erga bonum morale, nec semper antipathia 
erga malum ; ap etiam possunt aliae causae non morales, ut 
talenta, qualitates, felix exitus, fruitio, gaudium, eosdem excitare 
affectus. 

4) Non praebet criterium universale : multitudo enim et so- 
cietas erga quam sympathiae affectu tenemur, mutationi sub- 
iicitur ; quid autem si in diversa inclinentur homines, erga 
quos sympathice teneamur affici? 

5) Non praebet criterium obiectivum, sed subiectivum: sym- 
pathia et antipathia mutantur secundum circumstantias et per- 
sonas. 

6) Non praebet criterium ultimum: sympathiae enim et 
antipathiae ipsae sunt bonae vel malae. Quare, nisi quia conformes 
vel difformes rationi? 

7) Sicut ratio humana de veritate speculativa ratiocinatur, ita 
et de veritate practica. Sed repugnat absolute quod prima 
principia rationis speculativae instinctu caeco admittantur et 
sine evidentia. Ergo et idem repugnat pro primis principiis 
rationis practicae, in rebus practicis seu moralibus. 

8) Alii sunt instinctus et intuitiones, scii, egoisticae. Cur 
autem sympathiae inclinationes debemus prosequi, non egoisti- 
cas ? Vel quia sunt rationi conformes ; — vel quia factum sunt 
evolutionis : in hoc ultimo casu non sequitur quod sint legitimae 
et bonae. Et ceteroquin personae indolis egoistici possunt 
antipathiam provocare. 

Sensus moralis ab aliis experimentis distingui non valet 
nisi adsit prius Certa notio moralitatis; i. e. nisi ratio invesci- 

gaverit moralitatis ideam et valorem, ac distinxerit eam ab 
impressionihus mere sensitivis, aestheticis, aut socialibus. 

Obiiciunt spontaneitatem et universalitatem et persistendam 
conscientiae moralis apud omnes homines et per omnia tempora ; 
quae nequeunt explicari nisi instinctu et speciali sensu ; — et 
hoc est unicum quod afferant argumentum, — Resp. : id probare 
dispositionem constantem et nativam ad cognoscenda prima 
principia moralia, scii, synderesim seu habitum primorum prin- 
cipiorum practicorum (sicut est habitus intellectus pro primis 
principiis speculativis), non autem probare caecum instinctum 
aut specialem sensum. Inutile scii, est recurrere ad facultatem 
specialem distinctam ; quia ratio practica synderesi informata 
id valet explicare, et ipsa non est facultas distincta a ratione 
speculativa. 

C. Alii qui profitentur transcendentalem obiectivismum, aut \ 
inde ortum idealismum transcendentalem seu absolutum, recurrunt \ 
ad caecum instinctum ipsius intellectus, quo veritates abstractae / 
et universales admittantur ita ut valor earum non demonstretur, 
quia nequit demonstrari eas respondere realitati. Ita Kant 
et post eum illi qui, ipsius principiis innixi, in Pantheismum 
lapsi sunt, ut Fichte, Schelling, Hegel. — Contra est : 

a; Quantum ad fundamentum , id est falsum systema criterio- 
logicum, vel et monismus pantheisticus, quo casu moralitas erit 
impersonalis et supraindividualis. 

b) Quantum ad methodum, x) haec est incompleta: licet enim 
ratio praecipue necessaria sit ad definiendum quid agere debea- 
mus, adiicienda tamen est observatio historica et psychologica 
naturae humanae, cui regulae moralitatis sint adaptandae ; 

2) ideo non est naturae humanae accommodata: ita si actus 
cum spe praemii aut metu poenae elicitus dicatur non bonus, 
cum historice et psychologice constet homines sine Respectu ad 
beatitudinem aut metu poenae bonum non agere, sequitur 
talem methodum ac normam non esse viribus humanis propor- 
tionatam ; 

3) innititur fidei caecae : si enim ratio speculativa incapax est 
veritates speculativas certo cognoscendi, cur ratio practica certior 
erit de existentia obligationis ? 

c) Quantum ad rem, quoad systema kantianum sufficienter 
dictum est, n. 133. Quoad systemata pantheistica : 

1) de facto conscientia moralis valorem tribuit actibus qui 
unice tendunt ad perfectionem individui ; in homine individuo 
etiam est exigentia moralitatis ; 

2) imo si ibi non existat, nulla amplius erit exigentia moralitatis: 
obligatio enim erga alios est, ut illi possint perfici. 


1 . Cfr. Roselli, Ethica, q. 3 , a. 2 . 

QUAESTIO TERTIA. 

DE PRINCIPIIS SEU FONTIBUS MORALITATIS. 

S. Th. I-II, q. 18, a. 2, 3, 4, 10. 

13S. Notiones. — Postquam diximus de ultimo funda- 
mento, ac primo principio obiectivo moralitatis, conside- 
randa veniunt principia immediata quae dicuntur fontes 
moralitatis ; scii, elementa actus humani ex quibus imme- 
diate fit ut sit conformis regulae et bonus, vel ab ipsa 
difformis et malus, et quidem rnagis vel minus. Sunt 
obie ctum (fons primarius), et circumstantiae (fons secun- 
darius) quarum praecipua est finis, quia maxime influit 
in actum. 

A. Obiectum in praesenti consideratur 1) non ut totum 
elementum obiectivum seu complexus omnium circum- 
stantiarum, sed in sensu proprio ut distinctum a circumstan- 
tiis : est id quod primo et per se attingitur ab actu, seu 
materia (res vel persona) circa quam versatur, id in quod 
primario et per se ex natura sua tendit ; unde idem est 
ac finis intrinsecus 1 ; 

2) non secundum esse physicum, sed secundum esse morale 
i. e. prout est conforme vel dilforme regulae rationis. 

B. Circumstantiae secundario attinguntur ab actu tam- 
quam accidentia quae afficiunt et determinant actum hu- 
manum in suo esse constitutum. Aliae afficiunt actum 
humanum secundum esse physicum, et istae sunt in- 
differentes (v. g. quod quis furetur mane vel vespere ) ; 
aliae secundum e?se morale, quod augent vel minuunt 
(v. g. quod furetur multum vel parum) : hae vocantur 
morales , ad quas solas hic attendimus. 

C. Finis hic intelligitur non finis operis seu intrinsecus, 
qui idem est ac obiectum, sed finis extrinsecus operantis 
et adiunctus « quo agens movetur ad opus ». 

1. Unde promiscue usurpantur verba : obiectum, materia, finis. 
Nam, ut ait S. Thomas, I-II, q. 75, a. 3, ad 1 : « obiectum, etsi sit materia 
circa quam terminatur actus, habet tamen rationem finis, secundum quod 
intentio agentis fertur in ipsum ». Cfr. q. 72, a. 3, ad 2. 


Cum autem ratio non sit determinata ad unum, sed ad omnia 
possit primo et per se tendere, hinc idem potest esse obiectum 
respectu unius actus et tantum circumstantia respectu alterius, 
et quidem : a) esse morale potest esse circumstantia actus spectati 
secundum esse physicum, v. g. quod res sit aliena vel deposita 
in loco sacro est circumstantia quantum ad actum sumendi, sed 
est substantia furti vel sacrilegii ; b) imo circumstantia unius actus 
potest esse obiectum et substantia alterius actus : sic non est 
circumstantia respectu furti quod sit res aliena sed quod sit 
sacra, quamvis haec non sit circumstantia quoad sacrilegium. 

139. Animadversio,— Obiectum (similiter finis et circum- 
stantia) potest considerari dupliciter : physice et materialiter in 
esse entis, prout est aliquid in rerum natura, et sic semper 
est bonum (bonitate naturae seu entis) ; — vel moraliter et in 
esse moris, prout est obiectum talis actus et prout ab operante 
attingitur , et sic potest esse bonum vel malum moraliter. Dicitur : 

1) Quoad elementum obiectivum i prout est obiectum talis actus 
humani seu ad talem actum habet debitam proportionem vel non, i. e. 
prout subest regulae rationis et huic conforme est et moraliter 
bonum, vel difforme et malum, quod talis res vel persona tali 
actu attingatur. Sic obiectum furti non est res aliena in se et 
physice spectata sed quatenus regula vetat ne ipsa auferatur 
dbinin o ; obiectum temperantiae non est cibus in se spectatus 
sed quatenus conforme est rationi quod sumatur quantum necesse 
sit. Hinc: 

a) Obiectum physice bonum potest esse moraliter malum et 
vice versa. Ita, licet Deus et peccatum secundum se sint obiectum 
bonum vel malum, tamen Deus ut odio habendus est obiectum 
malum, peccatum destruendum est obiectum bonum rationi 
conforme. 

b) Obiectum physice unum et idem potest esse bonum vel 
malum moraliter, ut rem alienam rapere vel restituere, hominem 
amare et odisse. 

c) Idem actus secundum esse physicum potest esse diversae 
speciei secundum esse morale : sic dare pecuniam est donatio 
si fiat in gratiam, eleemosyna si ad miseriam sublevandam, 
solutio si ad debiti extinqtionem, restitutio si ad iniuriae recom- 
pensationem, recompensatio si propter meritum, 

d) Actus physice idem potest esse moraliter bonus vel malus 
prout a diversis subiectis, vel ab eodem sed diversis temporibus 
fiat, v. g. actus fornicationis et actus coniugalis, esus carnis 
feria 5 a et 6 a , occisio hominis a latrone vel milite. 

e) Actus eiusdem speciei physicae possunt esse diversae speciei 
moralis, v. g. cognoscere mulierem suam vel alienam, amor Dei 
et vini, virtutis et vitii ; e contra actus eiusdem speciei moralis 
possunt esse speciei physice diversae, v. g. amor et desiderium 
eiusdem obieCti. 

2) Quoad elementum subiectivum : prout ab operante attingitur , 
i. e. cognoscitur tamquam conforme vel difforme cum regulis, 
seu prout obiectum et eius moralitas cognoscitur a conscientia 
operantis tamquam conformis vel difformis rationi. Fieri enim 


138 SUMMA THEOLOGIAE MORALIS 


potest ut obiectum in se malum sit et tamen ex ignorantia invin- 
cibili putetur bonum : sic si quis accipiat rem alienam quam 
putat esse suam erit actus formaliter bonus ; et vice versa, ut 
si quis putet hodie ieiunandum et non ieiunet, erit actus formaliter 
malus. 

Quae Omnia praedicta etiam valent de circumstantiis et de fine. 

1 14°* Principium I. Obiectum moraliter consideratum 

^ dat actui moralitatem i.e.bonitatemvel malitiam, et 
quidem fundamentalem, principalem et primariam. 

Dicitur: i) fundamentalis, quia actioni intrinsece et essentialiter 
inest, sicut obiectum sine quo actus esse non potest ; 

2) principalis, quia dat actui moralem speciem qua ab aliis 
distinguitur ; 

3) primaria, quia concipitur ante omnem aliam quae ex cir- 
cumstantiis provenit et etiam hisce mutatis perseverat. Sic in 
furto rei sacrae ob vanam gloriam, malitia ex obiecto seu iniustitia 
est prima et fundamentalis ; malitia ex circumstantiis sacri et 
finis dicitur secundaria et accidentalis. 

Probatur 1) ratione : Illud est bonum quod habet pleni- 
tudinem essendi sibi debitam, malum si non habet totum 
esse quod habere debet. Habet autem aliquid esse ac proin- 
de bonitatem primo ex eo quod ipsi dat speciem, scii, 
ex sua forma, v. g. homo generatus ex eo quod sit animal 
rationale ; e contra malitiam principalem et fundamentalem 
si non habet esse speciei quod habere debet, v.g. si loco 
hominis generetur monstrum. Atqui actus humanus habet 
speciem ex obiecto moraliter considerato,ut a forma. Ergo 
ex obiecto convenienti habet bonitatem et quidem prima- 
riam et fundamentalem ; item malitiam si non habet 
obiectum conveniens quod habere debet. 

Prob. minor : Actus humanus est motus seu tendentia 
ad obiectum moraliter consideratum, ut ad terminum. 
Atqui omnis motus habet speciem ex termino ut a sua 
forma, quia est ad terminum ut potentia ad actum. Ergo 
actus humanus habet speciem ex obiecto moraliter consi- 
derato, ut a sua forma. 

Quod sic breviter contrahi potest : Omnis res habet esse 
et bonitatem (et ideo malitiam) fundamentalem ex sua 
specie. Atqui actus humanus habet speciem ex obiecto, 
quia est motus ad illud ut terminum. Ergo actus humanus, 
sicut in ordine physico ita in ordine morali, ab obiecto 
quo terminatur suam speciem habet. 

Hinc 2) in Scripturis et in doctrina Traditionis saepe 
affirmatur bona esse facienda, mala quaecumque vitanda ; 
quod ad minus intelligendum est de iis quae sunt bona 
vel mala ratione materiae. Ita v.g. Ps. XXXIII, 14 : Diverte 
a malo et fac bonum ; Prov. III 7 : Time (i. e. cole) Deum 
et recede a malo ; Is. I, 16, 17 : Quiescite agere perverse, 
discite bene facere. Quibus alludens ait princeps apostolorum, 
I Petr. III, 10-12 : Qui vult vitam diligere et dies videre 
bonos , coerceat linguam suam a malo et labia sua ne loquantur 
dolum ; declinet a malo et faciat bonum : inquirat pacem et 
sequatur eam; quia oculi Domini super iustos et aures eius 
in preces eorum ; vultus autem Domini super facientes mala. 

Unde Christus iuveni interroganti : « Quid boni faciam 
ut habeam vitam aeternam?» (Mt. XIX, 16), respondet 
(v. 17-19) : « Si vis ad vitam ingredi, serva mandata :... 
...Non homicidium facies, non adulterabis, non furtum 
facies, non falsum testimonium dices. Honora patrem 
tuum, et matrem tuam, et diliges proximum tuum sicut 
teipsum» ; quae praecise mala vel bona sunt ex obiecto. 

14 1. Principium II. Circumstantiae morales qua tales 
actibus humanis dant bonitatem et malitiam, sed 
secundariam et accidentalem. 

Dicitur : a) circumstantiae morales, quia non considerantur in 
se et physice, sed moraliter i. e. 1) quantum ad hunc actum prout 
conforme vel difforme sit regulae rationis ut actus cum hisce 
circumstantiis ponatur ; et 2) prout id cognoscatur ab agente. 

b) qua tales, quia tribuunt quandoque etiam primam et essen- 
t ialem bonitatem vel malitiam, ut si opus ex obiecto indifferens 
bonum fit ratione circumstantiae, v. g. bibere moderate ; sed 
tunc circumstantia primo et per se est intenta et fit obiectum 
seu id quod primo attingitur. 

c) moralitatem secundariam et accidentalem, quia circumstantiae 
ut tales superveniunt actui in suo esse et specie morali constituto. 

Probatur 1) ratione : Plenitudo essendi et bonitas in 
rebus non habetur tantum ex eo quod ipsis dat speciem, 
sed etiam secundario ex supervenientibus accidentibus, v. g. 
in homine ex figura, virtute, colore, etc., quorum si desit 
aliquid quod esse debet, vel si adsit aliud quod non esse 
debet, secundum hoc res erit mala. Ergo etiam in actibus 
humanis plenitudo essendi et bonitas non tota consistit 

in specie quae provenit ex obiecto, sed secundario additur 
ex advenientibus accidentibus quae sunt circumstantiae ; 
quod si aliqua debita desit vel indebita adsit, secundum 
hoc erit actio mala. 

Confirmatur : Circumstantiae possunt importare habitu- 
dinem convenientiae vel disconvenientiae ad regulam ra- 
tionis sicut ipsum obiectum, v. g. non solum disconveniens 
est furari sed etiam furari in Joco sacro, non solum con- 
veniens orare sed etiam orare genibus flexis. Ergo. 

Hinc 2) in Scripturis , Christus (Mc. XII, 41-44) ipse 
declaravit pauperem viduam quae dedit duo minuta, plus 
dedisse quam divites qui rpulta faciebant, quia de penuria 
dedit. 

Et 3) ex Traditione scimus in confessione declarandas 
esse circumstantias peccati speciem mutantes, vel ita 
aggravantes aut minuentes ut de veniali faciant mortale 
aut vice versa (quod definivit Cone. Trid. sess. 14, c. 5, 
can. 7). Nulla autem huius rei esset ratio si malitiam non 
augerent aut minuerent. 

142. Principium III. Finis extrinsecus et adiunctus 
qua talis et moraliter spectatus actibus humanis 
dat bonitatem vel malitiam, sed secundariam et 
accidentalem, 

Dicitur 1) finis extrinsecus: finis enim operis seu intrinsecus 
est idem ac obiectum ; unde agitur de fine extrinseco et acci- 
dentali qui ab operante obiecto es additus 1 ; 

2) qua talis: finis enim quandoque induit rationem obiecti 
moralis et dat primam moralitatem,ut si quis actum indifferentem 
agat ob bonum finem vel malum, aut actum ex obiecto bonum 
unice propter solum finem extrinsecum ; 

3) moraliter spectatus, j.e.in quantum est rationi conforme vel 
difforme ut talis res tamquam finis intendatur et talis actus 
tamquam medium eligatur ad illum obtinendum. 

Probatur 1) ratione : Res quae pendet ab alio, non solum 
habet plenitudinem essendi et bonitatem ex specie et acci- 
dentibus, sed etiam ex comparatione ad causam a qua 
dependet ; sicut autem esse dependet a causa efficiente et 

1. S. Thomas : « Finis proximus est idem ac obiectum... finis autem 
remotus ponitur ut circumstantia » De Malo, q. 2, a, 7, ad 8. 

specie, ita bonitas maxime a causa finali. Atqui actus 
humanus dependet a causa efficiente et finali. Ergo praeter 
bonitatem absolutam quam habet ex esse et specie, habet 
bonitatem relativam ex fine si habet finem debitum, et 
malitiam si non habet. 

Confirmatur . Finis dicit conformitatem vel difformitatem 
ad rationem, V. g. non solum rationi conforme est dare 
eleemosynam, sed etiam dare in satisfactionem peccatorum ; 
sicut rationi repugnat non solum furari, sed etiam furari 
ad se inebriandum. Ergo fieri non potest quin bonitatem 
influat finis, si sit bonus, et malitiam, si sit malus. 

Hinc 2) in Scripturis Christus ait : «Attendite ne iustitiam 
vestram faciatis coram hominibus ut videamini ab eis... 
Lucerna corporis tui est oculus tuus. Si oculus tuus fuerit 
simplex, totum corpus lucidum erit. Si autem oculus tuus 
fuerit nequam, totum corpus tenebrosum erit » (Mt. VI, 
1, 22-23). Quae de prava intentione quae mentem obcaecat 
ac placentiam Dei in operibus tollit sunt intelligenda ; 
dum intentio recta quae omnia dirigit, Deo placet et ab 
eo retribuitur. Unde v. 33 dicitur : « Quaerite ergo primum 
regnum Dei et iustitiam eius ; et haec omnia adiicientur 
vobis ». Et Apostolus monet, I Cor. X, 31, ut omnia fiant 
in gloriam Dei. 

143. Corollarium. — In actu humano itaque quadru- 
plex bonitas inveniri potest : una secundum genus 
prout est actio, quia quantum habet de actu et entitate 
tantum habet de bonitate (physica) ; alia est secundum 
speciem i. e. secundum obiectum conveniens ; tertia est 
secundum circumstantias quasi secundum accidentia quae- 
dam ; quarta secundum finem quasi secundum habitudi- 
nem ad bonitatis causam (a. 4). 

QUAESTIO QUARTA. 

DE DISTINCTIONE SPECIFICA INTER ACTUM 
BONUM ET MALUM, 

S. Th. I-II, q. 18, a. 5 et 8 ; I, q. 48, a. 1, ad 2 ; C. G. III, 9 ; 

De Malo q. 2, a. 4 et ad 10; II Sent., d. 40, a. t. 

Bonum et malum in ordine physico non constituere differen- 
tiam specificam est manifestum : sic vestimentum bonum et 

malum, homo sanus et aeger non sunt species vestimenti aut 
hominis. Hinc quaeritur an in actibus humanis bonitas et malitia 
etiam sint mera differentia accidentalis, an e contra differant 
per se et essentialiter, ac proinde secundum speciem. De quo 
tenendum quod primus omnium docuit S. Thomas. 

144. Thesis. Actus humani secundum obiectum 
bonum vel malum differunt specie morali. — Pro- 
batur : 

a) Ex eo quod actus humanus sit rationalis. Actus speciem 
habet ex obiecto. Sed actus est humanus et moralis in 
quantum procedit a deliberante ratione, Ergo speciem habet 
ex obiecto considerato ut rationi obiicitur, seu per compa- 
rationem ad rationem. Atqui bonum et malum in obiecto 
praecise et per se differunt in quantum comparantur ad 
rationem, quatenus obiectum ipsi convenit vel repugnat ' . 
Ergo obiectum bonum et malum faciunt actus humanos 
differre specie (a. 5). 

b) Ex eo quod actus humanus sit voluntarius. Actus 
habet speciem ex obiecto. Sed actus est humanus et moralis 
in quantum voluntarius. Ergo speciem habet ex obiecto 
per comparationem ad voluntatem. Atqui obiectum volun- 
tatis est bonum seu finis. Ergo actus humanus habet 
speciem ex comparatione ad finem. Sed bonum et malum 
dicuntur per se secundum relationem ad finem : bonum 
in quantum dicit ordinem ad finem, malum in quantum 
privat hunc ordinem. Ergo in actibus humanis bonum et 
malum differunt specie (II Sent., d. 40, a. 1, ad 2 ; De 
Malo, q. 1, a. 1, ad 4 ; q. 2, a. 4, ad 10). 

145. Indifferentia estne tertia species moralitatis ? 

— Resp. : 1) Certum est non omnes actus humanos ex se 

1. Notetur distinctionem specificam non oriri ex differentiis 
per accidens, sed ex differentia per se in obiecto secundum quod per 
se comparatur ad principium actionis. « Nihil, ait S, Thomas, quod 
est per accidens constituit speciem sed solum quod est per se ». Ita 
cognoscere Colorem et sonum sunt actus specifice diversi secundum 
sensum, quia per se differunt per comparationem ad sensum, non 
ita secundum intellectum qui eos sub una ratione obiecti (entis et veri) 
attingit ; item sentire album et nigrum differunt specie secundum 
visum, quia differunt sub ratione coloris, non secundum gustum. 
Atqui actus humani et morales sunt secundum quod sunt a ratione ; 
et bonum et malum per se differunt per comparationem ad rationem. 
« Unde manifestum est quod bonum et malum diversificant speciem 
in actibus moralibus » (a. 5). Cfr. de Malo, q. 2, a. 4. 

secundum speciem esse bonos vel malos, sed aliquos indiffe- 
rentes. Actus enim habet speciem ex obiecto, et actus huma- 
nus ex obiecto comparato ad rationem a qua actus procedit. 
Ergo si obiectum ex se convenit ordini rationis, actus erit \ 
bonus secundum speciem, v. g. dare eleemosynam ; si 7 
includit repugnantiam ad rationem, erit malus secundum 
speciem, v. g. furari. Sunt autem obiecta quae nihil dicunt 
quod pertinet ad ordinem rationis, v.g, ambulare, levare 
festucam de terra, dare pecuniam, etc., et tunc actus erit 
indifferens secundum speciem. 

2) Actus ex natura sua indifferentes non videntur esse _ .. 
morales. Indifferentia enim quae est media inter bonitatem 

et malitiam, quia nec est conformitas nec difformitas ad 
regulam, n on est species moralitatis sed huius negatio. 
Moralitas scii. dicit respectum ad regulam; sed indifferens 
non dicit respectum ad regulam : est enim id de quo regula 
non curat et idem est ac si regula non esset. A. v. morali- 
tas dicitur in ordine ad rationem ad quam conformitatem 
habet vel repugnantiam ; sed indifferens nihil dicit quod 
pertinet ad ordinem rationis ; ergo indifferentia extra 
moralitatem existit (a. 8). 

Sunt tamen aliqui qui aiunt esse speciem moralitatis 
incompletam. 

3) Inter actus indifferentes quidam vocantur bene vel 
male sonantes , quorum obiectum, — etsi nec bonum nec 
malum sit, — propendet tamen magis vel in bonitatem, 
et isti actus plurimum habent formalem bonitatem, ut ire 
ad ecclesiam, visitare pauperes, dare pecuniam, etc.; — vel 
e contra in malitiam, et tunc saepius adnexam iniustitiam 
habet, ut auferre rem alterius, ponere causam ex qua 
etiam sequi potest mors alicui, locutione uti amphibologica 
vel restrictione, etc., et ideo non potest poni actus nisi ratio 
adsit cohonestans v. g. in casu necessitatis. 

146. Animadversio.— Ut contrahatur bonitas (obiecti vel 
circumstantiae") requiritur ut in se et propter se intendatur; < 
ut autem contrahatur malitia sufficit ut praevideatur et indirecte 
sit voluntaria. Etenim recta ratio dictat bonum esse prosequen- 
dum et in se amandum quia dignum est quod propter se appe- 
tatur, ac proinde qui bonum in se non intendit, illud non vult 
bene et recte, et laudabiliter, et prout intendi mereatur. Requiritur 

ergo ut bonum sit finis ab agente intentus seu motivum quo 
moveatur ad actum ponendum, vel, ut dicit S. Thomas q. 19, 
a. 7, ad 3 : « ad hoc quod voluntas sit bona, requiritur quod sit 
boni sub ratione boni i. e. velit bonum et propter bonum ». Quare 
nemo laudatur, quod infirmum visitaverit tantum confabulationis 
causa, aut ieiimaverit ad parcendum pecuniae ; quia non inten- 
ditur formaliter honestas misericordiae aut ieiunii. 

/ Non tamen debet quis explicite intendere istam honestatem 
seu conformitatem regillae ut talem, sed su fficit i mplicite, volendo 
\actum sub aliqua ratione honesta, v. g. eleemosynam quia sublevat 
pauperem. — E contra malum non tantum non amari debet 
sed praecaveri et vitari, etiam non intentum ; quod non fit ab 
illo qui praevidet et non impedit. 

Hinc, ut actus sit bonus, debet esse bonus ex integra causa et 
ex omni parte, scii, tum obiecti, tum finis, tum circumstantiarum ; 
ut actus sit malus, sufficit defectus sive ex parte obiecti, sive ex 
parte circumstantiarum aut finis. 


QUAESTIO QUINTA. 

DE DISTINCTIONE SPECIFICA INTER VARIOS ACTUS 
BONOS VEL MALOS. 

I 47 * Status quaestionis. — Vidimus species supremas in 
moralitate, scii, bonitatem et malitiam oriri ex obiecto, circum- 
stantia et fine ; at etiam spectandae sunt infimae species actuum 
moralium, secundum quas habent talem specialem bonitatem vel 
talem specialem malitiam. Unde quaeritur 

a) utrum illa distinctio oritur ex iisdem tribus fontibus ; imo 

b) cum ens naturale in una tantum specie reponatur, dubitatur 
an possint plures moralitatis species in uno actu morali reperiri. 

Quibus responsum dabimus, seorsim spectatis obiecto, cir- 
cumstantiis et fine. 

Articulus I. 

De Obiecto. 

S. Th. I-II, q. 18, a. 2 ; a. 4, ad 3 ; a. 6 ; a. 7, ad 1 ; a. 10 ; q. 1, 
a. 3, ad 3 ; De Malo, q. 2, a. 6, ad 3. 

148. Principium I. Obiectum moraliter consideratum 
actibus humanis non dat solam moralitatem gene- 
ricam sed etiam specificam. 

Declaratur. Sensus est : Obiectum non solum facit essentialem 
distinctionem inter bonum et malum, et constituit speciem 
supremam bonitatis et malitiae in actibus humanis, sed etiam 
infimam speciem qua varii actus boni vel mali inter se distin- 
guuntur. 

Probatur : Actus moralis essentialiter est motus ad 
obiectum moraliter consideratum, ut ad terminum. Atqui 
omnis motus essentialiter habet speciem infimam a termino. 
Ergo omnis actus humanus habet speciem infimam mora- 
lem, ab obiecto moraliter considerato. — Et ideo secundum 
quod obiecta diversam convenientiam cum ratione vel 
oppositionem dicunt, distinguuntur variae species actuum 
bonorum (v. g. amor Dei et proximi, fides et charitas, 
fortitudo et temperantia), vel malorum (v. g. homicidium 
et furtum, blasphemia et detractio, luxuria et ira). 

Cui doctrinae non obstat 1) circumstantiam constituere 
posse speciem infimam moralitatis in actu humano, quia 
tunc ingreditur obiectum, et fit principalis conditio eius et 
quasi differentia specifica actus humani, ut infra magis 
explicabitur, art. 2 ; 

2) actum humanum speciem recipere a fine, quia a) finis 
est obiectum voluntatis ; b) quoad actum exteriorem im- 
peratum, finis operis idem est ac obiectum, finis operantis 
adiunctus est circumstantia speciem addens, quae conside 
ratur ab agente tamquam conditio accessoria obiecti extrin- 
sece adveniens, in quantum actus fit sub influxu volun- 
tatis cuius obiectum est finis operantis (cfr. art. 3). 

149. Principium II. Unus et idem actus moralis 
habere potest multiplicem speciem moralitatis. 

Probatur : 1) Id non verificatur de actu humano secun- 
dum esse physicum, quia ens physicum specificatur per 
formam naturalem quae est determinata ad unum, ac 
proinde est una specie ; at secundum esse morale actus 
specificatur per obiectum ratione apprehensum, quod non 
est determinatum ad unum, sed sub diversa consideratione 
ad diversas species referri potest secundum conditiones 
morales supervenientes, sive species sint per se sibi invicem 
subordinatae, sive sint disparatae ut si furtum ordinetur ad 
ebrietatem (a. 7, ad 1). Ita tollere alienum de loco sacro 
diversam repugnantiam specificam ordini rationis includit, 
quae dictat iniuriam non esse faciendam loco sacro ; et 
tamen unum manet obiectum, sed e pluribus compositum. 

2) Esse morale accedit ut qualitas ipsi esse physico, et 
ideo sicut una res physica potest esse diversae speciei. 

Summa Theologiae Moralis I. — io 

perfectionis vel defectus secundum accidentia, v. g. idem 
homo albus et musicus, caecus et surdus, ita unus actus 
phys cus pcest pertinere ad plures species morales. Unde 
nil prohibe quod idem actus sit in diversis speciebus 
virtutis aut peccati. 

150* Principium III. Unus et idem actus moralis non 
potest tamen esse simul et eodem tempore bonus 
et malus. 

Probatur : Actus ut sit simpliciter bonus requirit boni- 
, tatem ex omni parte, ut simpliciter sit malus sufficit 
malitia ex quacumque parte. Ergo. 

Et nihilominus, actus ex una parte malus, ideo non 
privatur omni bonitate ex aliis fontibus proveniente : ita 
actus secundum speciem bonus potest esse malus propter 
circumstantiam, vel actus bonus secundum speciem et 
circumstantias potest ordinari in finem malum, quia, ait 
S. Thomas, « subtracto posteriori, nihilominus remanet 
prius « I Sent., d. 41, q. 1, a. 2 (Cfr. I-II, q. 18, a. 4, 
ad 3). — Excipitur si actus fiat ex sola seu totali causa mali, 
quia tunc nuJla bonitas intenditur nec contrahitur, sed 
i actus consideratur ut merum medium mali, in quantum 

t consideratur obiectum ut omnino malum. 

( 

i Articulus II. 

'1 De Circumstantiis. 

I ( S. Th. I-II, q. 18, a. io et n ; De Malo, q. 2, a. 6-8. 

i 151. Circumstanda moralis est accidens actus humani 

I ipsum in esse suo morali iam constitutum mor aliter afficiens . 

' Ad qoud triplex requiritur conditio : 

) 1) ut actus iam sit in esse morali constitutus i. e. habeat 

moralitatem ab obiecto independenter a circumstantiis : accidens 
i enim supponit substantiam. Sic non est circumstantia respectu 

j furti quod sit res aliena, sed quod sit notabilis ; similiter actus 

ex obiecto indifferens habet primam moralitatem specificam ex 
| circumstantia primo et principaliter intenta, quae ideo fit obiectum 

quia primo et per se intenditur in ratione boni vel mali ; 

2) ut circumstantia extra substantiam actus sit et eum afficiat, 
et ideo ut non destruat seu essentialiter mutet substantiale esse 
morale quod actus habet ex obiecto, ut si quis facit actum 

bonum unice ad finem malum : tunc enim non esset accidens 
sed transiret in substantiam et obiectum ; 

3) ut circumstantia attingat actum secundum esse morale, 
bonitatem aut malitiam augendo vel minuendo : sic quod aliquis 
furetur manu dextera vel sinistra est circumstantia physica et 
indifferens ; sed quod sit pretiosa res aut vilis est circumstantia 
moralis. 

Porro ratione influxus in moralitatem , aliae circumstantiae 
mutant speciem , aliae solum aggravant aut minuunt in eadem specie 1 . 

152. Principia. I. Circumstantiae morales speciem 
mutantes sunt illae quae actui ad dunt bonitatem aut mali- 
tiam specie diversam ab ea quam actus habet ex obiecto, quia 
secundum se, seorsim et independenter a morafitate quae 
provenit ab obiecto, important aliquam convenientiam vel 
repugnantiam cum recta ratione, seu specialem et distin- 
ctam conformitatem vel difformitatem cum regulis morum : 
sic quando quis dat eleemosynam ad satisfaciendum pro 
peccato vel furatur rem sacram, circumstantia finis dicit 
specialem conformitatem cum ratione et circumstantia sacri 
specialem difformitatem. Hae circumstantiae non manent 
in ratione circumstantiae sed potius considerantur ut v. - 
principalis conditio obiecti (vel ut partiale obiectum), et 
fiunt quasi differentia specifica huius : genus est sumere 
rem alienam vel dare eleemosynam ; species sumere rem 
sacram, dare eleemosynam satisfactoriam. 

II. Circumstantiae morales tantum aggravantes 
vel minuentes intra eamdem speciem, sunt illae quae non 
important aliquid per se conveniens vel repugnans rationi 
et secundum se nullum dicunt ordinem ad regulas morum, 
sed tantum ratione prioris circumstantiae aut conditionis 
obiecti habent moralitatem quam supponunt et solum 
modificant, uti sunt magi s et minus, multum et parum, 
intense et remiss e. Sic tollere multum vel parum, de se 
non dicit bonitatem vel malitiam, sed tollere multum aut 
parum de re aliena. 

Inter has quaedam sunt : 

1) Notabiliter aggravantes vel minuentes- Tales 
sunt : 

1. Plures auctores docent non dari circumstantias vere et proprie 
minuentes bonum vel malum morale ; sed in hoc non habetur nisi diversus 
modus loquendi. 

a) in materia quantitativa quae consistit in numero, pon- 
dere, mensura, illae quae seorsim sumptae et ab actu 
separatae sufficiunt ad peccatum mortale, v. g. si quis 
ultra 100 aureos furetur alios 100, vel furetur horologium 
deauratum quod putat aureum, erit circumstantia notabi- 
liter aggravans furti ; e contra si furetur horologium aureum 
quod putat esse argenteum, circumstantia notabiliter 
minuens ; 

b) in aliis materiis (duratione, intensitate, executione), 
illae quae notabiliter excedunt modum ordinarium agendi 
bene vel male in hisce materiis, v. g. si quis per annum 
perseveret in odio, aut tota nocte cum muliere in impudi- 
citiis ; aut solum per aliquod instans ei consentiat. Ali- 
quando ita notabiliter augent vel minuunt ut peccatum 
reddant de veniali mortale aut de mortali veniale, et ita 
dicuntur in infinitum aggravantes vel minuentes, v. g. 
circumstantia gravis damni pro proximo ex levi furto, aut 
circumstantia semiplenae deliberationis in blasphemia, im- 
precatione, delectatione turpi. 

2) Aliae sunt leviter aggravantes vel minuentes, 
quales sunt : 

a) in materia quantitativa illae quae seorsim sumptae 
non sufficiunt ad peccatum mortale, ut si quis loco 100 fr. 
furetur vel 101 vel 99 ; 

b) in aliis materiis , illae quae, modum ordinarium agendi 
non multum excedunt, ut si quis post rixam iratus ali- 
quantulum in odio permaneat. 

153. Regulae practicae sequuntur ex praedictis : 

i° Actus ex obiecto indifferens fieri potest bonus aut 
malus ex circumstantiis : ita temperate manducare ad vires 
reficiendas bonum est, id cum excessu facere malum ; 
tunc transit circumstantia in rationem obiecti quia primo 
et per se intenditur sub ratione boni vel mali. 

2° Actus ex obiecto bonus ex circumstantiis redditur 
malus, graviter aut leviter, secundum gradum malitiae quae 
ipsis inest, v. g. mercatura in loco sacro, labor servilis in 
die dominica, matrimonium cum persona ligata voto casti- 
tatis. Tunc circumstantia fit conditio principalis seu pars 
obiecti. 


3 0 Actus ex obiecto bonus vel malus novam bonitatis 
vel malitiae speciem ex circumstantiis accipere potest, v. g. 
qui servat castitatem ex voto contrahit bonitatem castitatis 
et religionis ; qui furatur rem sacram contrahit malitiam 
furti et sacrilegii. Haec etiam circumstantia fit conditio 
obiecti. 

40 Actus ex obiecto bonus vel malus a circumstantiis \ 
aliquem maiorem bonitatis aut malitiae gradum acquirere 
potest vel amittere, v.g. pauper eleemosynam praebens. ' 
vir excellens doctrina qui se aliis postponit ; sacerdor 
peccans, dives quasi coactus eleemosynam faciens, paupes 
furtum committens. Tales remanent merae circumstantiae, 

154, Animadversio. — A circumstantiis proprie dictjs quae 
actum afficiunt, differunt actiones internae aut externae quae 
durante actione principali aliquando fiunt, et eam solum comi- 
tantur, sine influxu in illam. Hi sunt actus vere distincti qm 
mali esse possunt, sed principalis actionis bonitatem non afficiunt. 
Ita si cura infirmorum, communio, auditio missae fiat etiam ob 
affectum sensibilem aegroti, inanem gloriam, curiositatem erit 
circumstantia mala ; e contra si fiant cum motu impatientiae, 
affectu ad peccatum veniale, distractionibus, erunt tantum mala 
quae ipsas comitantur. 

Articulus III. 

De Fine. 

S. Th. I-II, q. 18, a. 6-9 ; 19» a. 7 et 10 ; 20, a. 1, 3 et 6 ; C. G. III, 

26 ; De Malo, q. 2, a. 2, ad 5 et ii, et a. 3 ; II Sent., d. 38, q. 1, a. 4. 

Recolantur notiones de finibus, traditae supra, n. 9 et 10. 

155. Principium I. Actus humani habent speciem 
bonitatis vel malitiae ex fine. 

Probatur: Actus humanus habet speciem ex obiecto. 
Sed duplex est actus humanus : actus interior voluntatis 
cuius obiectum proprium est bonum seu finis, et actus 
exterior cuius obiectum est illud circa quod versatur. Duo 
illi actus, quia dicunt ordinem ad unum, sunt unus actus 
moralis, in quo actus interior est elementum formale quia 
voluntas determinat membra exteriora ad agendum, et 
quia actus exterior non est voluntarius et humanus nisi 
dependenter a voluntate ; unde ipse est elementum ma- 

teriale. Ergo habent unam et eamdem bonitatem vel mali- 
tiam, et ideo 

. i) actus interior habet speciem et moralitatem principa- 
lem a fine et participat moralitatem obiecti exterioris ; 

2) e contra actus exterior habet speciem et moralitatem 
ex obiecto suo et participat moralitatem finis ; 

3) actus completus praecipue et formaliter consideratur 
secundum finem intentum, materialiter et secundario se- 
cundum obiectum actus exterioris, unde qui furatur ut 
committat adulterium, magis est adulter quam fur. 

Igitur i° unus physice actus a) potest habere secundum 
esse morale duas vel plures species bonitatis vel malitiae, 
seu esse multiplex specie secundum esse morale, si habeat 
obiectum et finem, vel et fines diversae speciei, ad invicem 
subordinata, ut si quis furetur ad fornicandum et hoc ad 
secretum extorquendum ; — e contra b) si finis sit eiusdem 
speciei ac obiectum, bonitas vel malitia tantum augetur 
in eadem specie, ut si quis furetur elavem unius ad furan- 
dum aurum alterius. 

Imo 2 0 unus physice actus, ut videtur, potest esse multi- 
plex numero secundum esse morale : a) si fiat ob plures 
fines, non quidem subordinatos sed aeque principales, 
disparatos et independentes, v. g. eleemosynam ob miseri- 
cordiam et ad placendum amico, donationem ob inanem 
gloriam et ob fornicationem. Tot enim sunt actus numero 
distincti quot fines independentes, quia actus habens plura 
obiecta totalia est virtualiter et. secundum esse morale 
multiplex ; a. v. tot sunt moraliter actus quot obiecta se- 
cundum esse morale distincta seu totalia 1 etiam b) potest 

1. Id ne reputetur impossibile, eo quod si plura sint objecta, etiam 
actus erunt physice plures. Nam uno physice actu potest voluntas velle 
diversa non solum subordinatim, sed etiam independentia ab invicem 
seu mere coordinatim ; imo potest simul velle bonum seu ordinationem 
rationis in ima re et malum seu violationem ordinis in altera re, 
ut si quis incendium extinguere velit ad salvandum puerum et ad furan- 
dum. Time sdl. plura intendit propter unum, scii, bonum in communi 
seu beatitudinem in abstracto, et sic ad aliquid physice unum tendit, 
et ita uno physice motu tendentiae ad plura obiecta moraliter diversa 
simul tendere potest. Id videtur sequi ex principiis S. Thomae, a. 4, 
ad 3, et II Sent, d. 38, q. 1, a. 4, ad 4 ; sed est casus rarus cui S. Doctor 
non explicite attendit. — Alii dicunt in casu esse duos physice actus 
voluntatis, et inter fines semper unum esse principalius intentum ; 

esse bonus et malus sub diverso respectu, non tantum 
successive per mutationem moralis obiecti, ut comestio 
carnis ante feriam 6 am incepta et post ipsam continuata, 
sed etiam simultanee si quis agit ob fines bonum et malum 
disparatos, aeque principales, quia tunc finis malus non 
afficit bonum, nec vice versa. Ita v. g. eleemosyna ad 
sublevandam miseriam d«a et simul ob vanam gloriam. 

156. Regulae practicae inde sequuntur : 

i° Actus ex obiecto bonus in finem bonum relatus 
habet duplicem bonitatem si utraque intenditur, ut si quis 
vult sublevare pauperem et hoc ad poenitentiam ; — si 
non intenditur bonitas obiecti, habet solam bonitatem 
finis, quia tunc obiectum consideratur ut solum medium 
ad finem, v. g. si quis a vino abstinet, non propter 
bonum abstinentiae de quo minime curat, sed unice ad 
continentiam facilius servandam l . 

2 ° Actus ex obiecto malus in finem malum relatus 
habet duplicem malitiam obiecti et finis, v.g. furtum ad 
fornicationem. 

3 0 Actus, alias secundum se et ex obiecto bonus, relatus 
ad finem malum qui est totalis et adaequata ratio cur 
eligatur, ex nulla parte est bonus sed totus malus, v.g. 
si quis eleemosynam det unice ob fornicationem vel ad 
pauperem a religione avertendum. 

Probatur : a) ex Scripturis Mt. VI, 2, 5 > 22-23 ; Proy. XXI, 27 ; 
b) ex principio generali : Bonitas non contrahitur nisi intendatur 
et agens ab ipsa moveatur (n. 146) ; atqui in praesenti intenditur 
obiectum non ut in se bonum sed ut medium ad finem malum : 
non enim apprehenditur nisi ut quid malum, ac proinde in quan- 
tum est obiectum huius actus nor? est bonum sed malum. Obiec- 
tum scii, nullam bonitatem communicat actui sed solus finis inten- 
tus transit in rationem obiecti. — Aliis verbis : velle bonum sub 
ratione mali non est bonum sed malum ; atqui ille qui agit 
unice ob finem malum non vult bonitatem nisi sub ratione 
mali ; ergo actus est totaliter malus. 

4 0 Actus ex se seu ex obiecto bonus qui refertur ad 
finem malum sed partialem, ita ut iste non sit unica 

unde unus actus voluntatis intendit finem principalem ad quem actus 
externus ordinatur, alter actus voluntatis intendens finem secundarium 
mere comitatur operis exeeutionem. 

1. Hinc curandum est de intentione ut perfectio moralis augeatur. 

i. ratio agendi, est malus ex fine sed bonus ex obiecto, 
etiam si finis sit mortaliter malus, v. g. si quis intenderet 
facere eleemosynam ad misericordiam et etiam ad hono- 
randum idolum ; in praxi tamen fere nunquam fit ut actus 
mortaliter malus habeat finem bonum sufficienter dispa- 
ratum. 

Probatur : Actus est ex obiecto bonus si bonitas in se et propter 
se intenditur et illa intentio non vitiatur. Atqui in casu bonitas 
obiecti in se et propter se intenditur, nam actus non fit unice 
ob finem malum ; et ex altera parte illa intentio non vitiatur, 
quia bonus finis non quaeritur propter malum finem cui non 
subordinatur, neque malus intenditur propter finem bonum. 
Ergo actus est ex obiecto bonus. A. v. : intenduntur duo fines 
independentes et aeque principales : finis intrinsecus obiecti et 
finis extrinsecus operantis, et ideo unus physice actus est duplex 
actus moralis. 

5° Actus ex obiecto vel circumstantia malus in fin em 
bonum relatus manet malus, quia malum medium ad 
finem bonum non est ipsi proportionatum, et bonitas fini s 
non impedit quin defectus sit in obiecto et malum sit 
medium, ac voluntas malum appetat ; unde S. Paulus, de 
illis qui contrarium nobis calumniose exprobrant, ait ; 

« Et non (sicut blasphemamur, et sicut aiunt quidam nos 
dicere) faciamus mala ut eveniant bona : quorum damnatio 
i usta est » (Rom. III, 8 ; cfr. Eccli. XXXIV, 23-24). 

Attamen : a) Est minus malus, 1) quam actus malus in 
finem malum, et quidem tanto minus quanto bonus finis 
sit melior, quia eo minor est affectus ad malitiam; — etiam 
2) quam actus bonus ob solum finem malum exercitus, quia 
tunc corrumpitur bonitas actus ; corrumpere autem bonum est 
peius quam ordinare malum ad bonum. 

b) Ipsa intentio autem finis boni est bona, si hic absolute et 
propter se intendatur, aliquo medio indeterminate obtinendus ; 
et ideo a Deo aliquando fuit remunerata (Exod. I, 20, 21) 
est autem mala si finis non absolute sed praecise intenditur 
ut movens ad malum medium, seu ut malo et non alio medio 
obtinendus, quia tunc intenditur finis non ut in se bonus sed 
ut causa movens ad malum. 

6° Actus ex obiecto et circumstantiis indifferens fit 
bonus vel malus ex fine, qui tunc transit in rationem 
obiecti, quod dat primam moralitatem : sic cantare ad Dei 
laudem vel ad libidinem. 

I 57 * Animadversio. — Finis partialis tripliciter ad actionem 

se habere potest : 

a) potest illam mere praecedere , ita ut non influat in actionem 
postea ponendam, sed potius eius occasio sit, ut si quis ex 
respectu humano accedat ad sacrum, cui deinde debita cum in- 
tentione assistit : iste finis occasionalis non vitiat actionem ; 

b) potest comitari, ita ut simul cum alio fine bono sit causa 

actionis, ut si quis pulset organum ad laudandum Deum et 
ad vanam gloriam : iste vitiat actionem ex parte ; N 

c) potest subsequi, si actione ex bono fine iam incepta, accedat . 
malus finis, ut si quis incipit canere ad laudem Dei et deinde 
subrepat etiam aliquid ostentationis : iste finis pariter vitiat 
actionem ex parte, supposito quod vere fiat finis actionis quae 
deinde continuatur propter bonum simul et malum finem 
secus si durante actione bona, alius actus ponatur malus v. g. 
ostentationis aut inanis gloriae, quia iste non est circumstantia 
prioris actionis sed illam mere comitatur (n. 154 5 Q- r 9 > a ' 7 > a d I 2 )- 

158. Principium II. Ut actus non malus sit sed bonus, 
requiritur ut fiat propter finem debitum honestum. 

Probatur : Homo deliberate agens, in actibus suis hu- 
manis, debet agere ut homo, i. e. secundum exigentiam 
et dignitatem naturae suae entis rationalis in quantum 
distinguitur a brutis, Atqui homo differt a brutis a) in 
hoc quod positive agit propter finem ut finem ; et quidem 
b) propter finem sibi proprium i. e. propter bonum con- 
veniens suae naturae, seu honestum. Ergo in omnibus 
actibus humanis debet positive intendere finem et quidem 
honestum. Hinc ; 

1) Mali sunt actus otiosi (Mt.XII, 36),qui non vocantur 
ita quia habent malum finem, sed quia non habent finem 
debitum : otiosus enim est ille qui facit inutilia quae non \ 
facere debet dum alia utilia facere posset vel et deberet. 
Otiosi sunt actus unice positi quia placet (vel non placet) 
sic agere, et actus omissi quia non sunt praecepti : carent 
enim fine bono ; otiosi rion sunt sed boni si fiunt ad finem 
bonum v. g. ad levamen aut moderatam recreationem. 

2) Mali sunt actus qui fiunt unice ob bonum utile, in 
ipso sistendo, quia non est finis, cum non propter se sit 
appetibile sed tantum propter aliud ; hinc illicitum est 
quaerere pecuniam aut honorem propter se. 

3) Mali sunt actus qui fiunt principaliter ob bonum 
delectabile. Deus enim praecipuas delectationes ut effectum 
adnexuit quibusdam operationibus necessariis vel utilibus, 
propter ipsas, ne homo scii, ab operando abstineret, sed 

potius ut ad operandum alliceretur ; alias vero secundarias 
ut medium ad meliorem rerum intellectionem, animi defa- 
tigationem, levamen et recreationem in vita rationali. Unde 
delectationes intrinsece ordinantur ad opus ponendum. 
Ergo non est licitum intendere delectationem ut finem 
principalem, sed ut secundarium et subordinatum, scii, 
propter bonum honestum sive operationis sive recreationis : 
non quidem ut merum medium ad illud obtinendum sed 
ut eius effectum propter causam, seu ut adiumentum ad 
opus sequrius, iueundius et facilius ponendum. A. v. ope- 
rationem quaerere propter delectationem est invertere 
rerum ordinem debitum \ Hinc theologi post S. Augusti- 
num dicunt : non licere frui utendis aut uti jruendis. 

4) A fortiori mali sunt actus qui fiunt unice ob delectationem, 
in ipsa sistendo, tum quia bonum delectabile debet appeti 
propter finem honestum, ut dictum est sub 3), tum quia 
ani ma lia agunt ob solam delectationem, in ipsa sistendo : 
homo autem in omnibus debet sequi regulam rationis, ac 
proinde delectationem quaerere in quantum ratio dictat 
esse proportionatam et convenientem suae naturae, et sic 
iam fit bonum honestum. Ergo quaerere delectationem 
propter se est pervertere ordinem. Unde damnatae sunt 
prop. 8 et 9 ab Innoc. XI 2 . 

Hinc; a) Mali sunt actus qui fiunt ob delectationem quamcumque, 
si exc ludatur alius finis. 

b) Actus qui procurant delectationem sensibilem ex se indiffe- 
rentes sunt, et ideo mali sunt si non referuntur saltem implicite 
ad bonum honestum ; secus enim potentiae inferiores, quia ex 
natura sua non tendunt ad bonum honestum sed ad solam 
delectationem, non inserviunt superioribus, sed e contra ratio 
et voluntas inferiori delectationi, quod est inversio ordinis. 

c) E contra boni sunt si ex circumstantiis vel ex consuetudine 
agendi sufficienter innotescat finis honestus necessitatis vel 
utilitatis, et iste saltem implicite intendatur : sic ille qui non 
explicite cogitans, hora ordinaria tendit ad locum recreationis. 

d) A fortiori boni sunt actus qui procurant delectationem 
spiritualem ex bono honesto : haec enim natura sua est connexa 
cum bono honesto, quod ideo implicite intenditur. 

1. C. Gentes III, c. 26, n. 7. 

2. « Comedere et bibere usque ad satietatem ob solam voluptatem 
non est peccatum, modo non obsit valetudini ; quia licite potest appetitus 
naturalis suis actibus frui ». — « Opus coniugii ob solam voluptatem 
exercitum omni penitus caret culpa ac defectu veniali ». 


Praedicti actus mali, quibus solum in affectu seu affective exclu- 
ditur finis debitus, per se non sunt nisi leviter mali, quia inor- 
dinatus usus rei non illicitae non est deordinatio gravis. Si \ 
tamen quis etiam effective vellet debitum finem impedire, gravis 
esse posset. 

159. Principium III. Finis debitus intermedius vel ulti- 
mus secundum quid est quodcumque bonum honestum, 
quia hoc est conforme naturae rationali ; — finis debitus 
simpliciter ultimus est Bonum supremum seu Deus. 
Hinc: 

i° Ut actus sit bonus, non possumus Deum positive 
excludere, sive explicite, sive implicite creaturam amando 
super omnia aut ipsam Deo praeferendo. 

2° At non debemus in omni actu expresse ad Deum ten- 
dere, sed sufficit implicite, quatenus omne b onu m honestum 
participatum ex natura sua ordinatur et tendit ad bonum 
su prem um (cfr. prop. 16 et 38 Baii damnatae). 

3 0 Aliquando tamen datur praeceptum explicite tendendi 
(seu se convertendi) ad Deum per charitatem : qui autem 
amat Deum super omnia eo ipso refert implicite ad Deum 
omnia quae ad ipsum referri possunt 1 . 

Quodsi peccator id omittat, omissione peccat momento quo 
praeceptum urget ; alia opera tamen quae hoc momento vel 
postea fiunt non ideo erunt peccaminosa, quia omissio non est 
vera circumstantia in ipsa opera influens et ea afficiens, sed tantum 
illa mere comitatur (nisi tamen fuerint occasio eius). Secus enim 
dicendum foret omnia infidelium opera esse peccata ; item opera 
peracta intuitu mercedis aeternae vel ex metu gehennae facta 
essent mala, quod damnatum fuit ab Ecclesia (prop. 16 Hus ; 
prop. 22, 35, 38, 40 Baii ; prop. 15 damn. ab Alex. VIII ; prop. 
45 et 59 Quesnelli ; prop. 23 Pistor. ; C. Trid. sess. 6, can. 31 ; 
sess. 14, c. 4). 

4 0 Non datur aliud praeceptum referendi explicite omnia 
vel etiam singula opera in Deum. Verba autem Apostoli 
(I Cor. X, 31) intelligi possunt vel de consilio, — vel 
negative de obligatione nihil agendi contra gloriam Dei, et 
nihil agendi quod non sit referibile in Deum ; a. v. non 
faciendi nisi opera honesta quae implicite ad Deum 
referuntur ; — ■ vel positive de actu charitatis qui totam 


1. Cfr. I-II, q. 19, a. 9 et 10 ; q. 21, a. 4 ; q. 100, a. 10, ad 2. 

vitam sequentem ad Deum implicite ordinat ut ad ultimum 
finem. 

Notetur tamen non omnia posse ad Deum referri etiam ab 
illo qui habet charitatem : actus scii, qui non sunt proportionati 
ad gloriam Dei, uti peccata venialia, et multi actus indifferentes 
v. g. deambulatio, manducatio, etc. ; hi de se non sunt fini gloriae 
Dei proportionati et de se nihil ad honorem Dei conducunt, 
et ideo ut possint fieri propter Deum debent prius referri ad finem 
honestum ipsis proportionatum, v.g. ad sanitatem, ad sustenta- 
tionem, etc. 

160. Suntne actus indifferentes?— Ex praedictis sequi- 
tur nullos dari actus indifferentes, si actus non spectantur 
in abstracto, ex parte obiecti tantum et secundum solam 
speciem, sed in concreto seu in individuo, i.e. ex parte rei 
cum omnibus circumstantiis. Etenim homo deliberate agens, 
vel agit in debitis circumstantiis propter debitum finem 
honestum a ratione indicatum et naturae convenientem, et 
tunc actus est bonus ; — vel non agit in circumstantiis 
debitis, aut saltem non agit propter finem debitum ho- 
nestum a ratione indicatum, et tunc actus est malus. Agere 
propter finem indifferentem esset actus otiosus ; sed nec 
datur finis in concreto indifferens, quia finis est bonum, 
et hoc vel est verum bonum, vel secundum apparentiam 
tantum, et tunc est malum. 

Dicitur : homo deliberate agens. Nam actus multi po- 
nuntur ex sola imaginatione, sicut fricare barbam, movere 
pedem vel manum, etc., et tales actus non sunt proprie 
humani, boni vel mali, sed Sunt indifferentes extra genus 
mor alitatis existentes. 

161. Corollaria. — Ex praedictis intelligitur non esse ad- 
mittendam : 

1) Sententiam Scotistarum qui dicunt illicitum esse agere ob 
solam delectationem quando actus ex seipso, fine intrinseco, 
ordinatur ad aliud quam ad voluptatem, uti comedere, bibere, 
copula coniugalis ; non illicitum quando delectatio est finis 
quem actus natura sua intendit, v. g. aurium recreatio in musica, 
oculorum in visione pulchri, narium in floris olfactu : hi scii, 
actus, secundum ipsos, sunt in individuo indifferentes. — Sed 
vidimus non esse actus indifferentes in individuo. 

2) Nec sententiam Ballerini, quem sequuntur plures Iesuitae 
(Genicot, Noldin, Vermeersch), dicentes actus ob finem delecta- 
tionis exercitos esse moraliter bonos etiamsi voluntas non intendat 

alium finem honestum, dummodo finem non positive excludat, 
nec in ipsa actione aliquid deordinatum habeatur. — Sed ista 
sententia est nimis benigna. Nam ut homo agat tamquam 
homo, non sufficit ipsum vitare malum, sed et requiritur velle 
et facere bonum naturae suae conveniens, scii, honestum, quod 
impossibile est nisi positive intendat illud. Etenim a) ex una 
parte, bonum non contrahitur nisi propter se positive intendatur 
(n. 146) ; atqui appetitus sensitivus de se non tendit ad bonum 
honestum sed ad solum bonum delectabile ; ergo delectatio 
appetitus sensitivi non erit bona nisi positive intendatur propter 
bonum honestum. Alias in concreto erit mala, utpote sine debito 
fine quaesita, b) Ex altera parte, vitare malum non est finis 
positive honestus, quia inter obiective malum et obiective bonum 
mediat obiective indifferens ; ergo non sufficit velle vitare ob- 
iective malum ad hoc quod actus sit obiective bonus, sed debet 
intendi finis positive honestus. Secus actus in concreto erit 
otiosus et malus, utpote carens circumstantia debita recti finis, 
c) Innocentius XI damnavit comestionem vel actionem coniugalem 
ut illicitas ob solam voluptatem factas. Et si Scotistae possint 
explicare condemnationem propositionum ab Inn. XI, dicendo 
quod comestio, potatio, actus coniugalis non ordinantur ex fine 
intrinseco ad voluptatem, Ballerini istam explicare non valet, 
nisi detorquendo verba a sensu obvio, et dicendo quod prohibetur 
exclusio positiva finis honesti, non autem exclusio negativa. 

Ut ergo actus ob delectationem sensibilem exercitus sit bonus, 
non sufficit ut non sit in se inordinatus, neque ut de facto sit 
naturae rationali conveniens ; requiritur etiam quod ut talis 
ab agente aliquo modo sit cognitus, et saltem implicite ut talis 
intentus. 

3) E contra aliquos in modo loquendi excessisse, dicentes 
actum bonum requirere ut quis velit bonum formaliter tamquam 
honestum, vel et agat ex generali intentione recte vivendi et 
semper agendi secundum rationem. Sufficit enim ut quis aliquo 
modo intendat bonum quod est honestum et est cognitum qua 
tale, quin illud velit praecise et expresse quia honestum ; et 
ita iani implicite tendit ad ultimum finem. 

4) A fortiori errasse Iansenistas et Augustinianos (ut Noris, 
Berti) exigentes ut actus bonus explicite referatur ad Deum, 
ultimum finem. 

Practice sententia S. Thomae non multum differt a sententia 
recentiore Ballerini et sequacium, nam quando aliquis vult, in 
quaerendo delectationem, moderate agere et nihil deordinatum 
admittit, iste ordinario non tantum non excludit positive finem 
honestum, sed vix posset hunc non implicite includere. Imo 
benignior est sententia ista quam sententia Scoti, nam actus 
quem Scotistae reputant indifferentes, iuxta nos facillime fiunt 
boni, cum facile in iis perspiciatur conyenientia cum natura 
rationali, bona scii, habitudo mentis. 

Sectio B. 

DE MORALITATE ACTUUM HUMANORUM 
IN SPECIE. 

QUAESTIO PRIMA. 

DE BONITATE ET MALITIA ACTUS INTERIORIS. 

S. Th. I-II, q. 19. 

162. Principium I. Bonitas et malitia actus interioris 
proprie et per se pendet a suo obiecto. Nam bonum 
et malum morale sunt per se et proprie differentiae actus 
voluntatis ut moralis, sicut veritas et falsitas differentiae 
sunt rationis, quia bonum per se pertinet ad voluntatem 
sicut verum ad rationem. Unde voluntas moraliter bona 
et mala differunt secundum speciem moralem. Sed actus 
proprie et per se speciem moralem habet ex obiecto a 
ratione proposito, ut probatum fuit. Ergo bonitas et 
malitia in actibus voluntatis proprie et per se dependet 
ab obiecto. 

163. Principium II. Bonitas et malitia actus interioris 
dependet a solo obiecto. 

Ita S. Thomas, quem sic fere declarat P. Lehu, Phil. Mor. 
et Soc. I, n. 182 : « Sensus non est circumstantias et finem 
omnino impertinentes esse ad moralitatem actuum interiorum 
— quod esset omnino falsum... (nam circumstantiae intensitatis 
vel durationis valent ad augmentum bonitatis et malitiae, q. 20, 
a. 4)... Sic igitur debet intelligi...: Actus interior nonnisi ab obiecto 
i. e. a volito moralitatem recipit immediate, et in hoc differt actus 
interior tum ab actu exteriori, tum ab actu humano in sua inte- 
gritate spectato, qui suam moralitatem recipiunt ab obiecto, 
circumstantiis et fine, tamquam a tribus fontibus disparatis 
independentibus ; unde dari potest actus exterior bonus ex 
obiecto et malus ex circumstantiis vel fine. Non vero dari potest 
actus interior bonus ex obiecto et malus ex circumstantia ; «sup- 
posito quod voluntas sit boni, nulla circumstantia potest eam facere 
malam» (q. 19, a. 2, ad 2)... Nam, cum «dicitur quod aliquis 
vult aliquod bonum quando non debet vel ubi non debet, potest 
intelligi dupliciter. Uno modo, ita quod ista circumstantia 
referatur ad volitum. Et sic voluntas non est boni : quia velle 
facere aliquid quando non debet fieri, non est velle bonum. 
Alio modo, ita quod referatur ad actum volendi ; et sic impossibile 


est quod aliquis velit bonum quando non debet, quia semper 
homo debet velle bonum ; nisi forte per accidens in quantum 
aliquis, volendo hoc bonum, impeditur ne tunc velit aliquod 
bonum debitum. Et tunc non incidit malum ex eo quod aliquis 
vult illud bonum ; sed ex eo quod non vult aliud bonum. Et 
similiter dicendum est de aliis circumstantiis ». 

Circumstantia igitur mala malum faciet volitum, i. e. obiectum 
voluntatis, et nonnisi mediante obiecto malum reddet actum 
interiorem, quod non contingit in actu exteriori. Ideo asserimus : 
moralitatem actus eliciti pendere a solo obiecto immediate ». 

Probatur : Principium in unoquoque genere est aliquid 
unum et simplex. Atqui principium bonitatis et malitiae 
omnium humanorum actuum est ex actu voluntatis, et 
iste per se bonitatem habet ex obiecto, ut dictum est 
n° praec. Ergo bonitas et malitia voluntatis secundum 
solum obiectum attenditur et non ex accidentibus circum- 
stantiis l . 

Quia igitur finis est obiectum voluntatis, in actibus 
voluntatis non differt bonitas quae est ex obiecto a bonitate 
quae est ex fine, nisi per accidens si contingat quod finis 
dependeat ex fine et voluntas ex voluntate (a. 2, ad 1), 
v. g. si quis uno actu vult medicinam ad sanitatem et 
sanitatem ad bonum reipublicae, vel si duplici actu vult 
adulterium quia vult furtum. 

164. Corollarium I. — Bonitas et malitia actus interioris, 
quia pendet a suo obiecto, ideo pendet etiam ab illis a 
quibus pendet bonitas obiecti : 

1) A ratione, quia obiectum voluntati proponitur per 
rationem quae illud apprehendit ut bonum proportionatum 
voluntati, unde ratio proponens est mensura bonitatis 
voluntatis. 

2) A lege aeterna : omnis enim effectus plus dependet a 
causa prima quam a causa secunda, quae non agit nisi 
per virtutem causae primae. Sed quod ratio humana nobis 
ostendat quid sit bonum et ita sit regula nostrae voluntatis, 
habet ex lege aeterna seu ratione divina cuius est partici- 
patio in mente creata. Ergo multo magis dependet bonitas 
voluntatis a lege aeterna quam a ratione humana. 

1. Fundamentum argumenti est : principium in unoquoque genere 
est per se, non per accidens, nam omne quod est per accidens reducitur 
ad id quod est per se ut ad principium. 

Hinc duplex distinguitur regula actuum humanorum : prima, 
fundamentalis et extrinseca, scii, ratio divina qua Deus ab aeterno 
in essentia sua contemplatur ordinem a creaturis servandum, 
scii, relationes essentiales naturarum tum ad Deum ipsarum 
finem, tum ad se invicem ; — et secundaria, relativa et intrinseca, 
scii, ratio humana practica quatenus hunc ordinem servandum 
dictat. Prima regula est cbiectiva et omnino remota ; altera 
est duplex : ratio enim spectari potest 

a) obiective quatenus est communis omnibus hominibus, et est 
habituale lumen quod natum est dictare modo universali quinam 
actus in genere sint boni, quinam mali (v. g. bonum est laudare 
Deum, malum fornicari), et quidem natum est idem dictare in 
omnibus et generarim idem dictat : sic est lex vel legis cognitio ; 

b) subiective spectari potest quatenus est unicuique propria, 
et est actus quo aliquis in particulari iudicat talem actum in 
individuo hic et nunc ponendum esse legi conformem vel diffor- 
mem : est applicatio legis ad actus particulares, quae vocatur 
conscientia et saepe variat in variis hominibus. 

Ratio obiective spectata, licet sit regula propinquior quam 
lex aeterna, est tamen magis remota relate ad conscientiam quae 
est regula omnino proxima et immediata. 

165. Corollarium II.— Bonitas et malitia actus interioris , 
quia pendet a fine seu bono, ideo pendet ab omnibus a 
quibus pendet bonitas finis, scii, a fine ultimo et a voluntate 
divina. 

Probatur : Quod est primum in unoquoque genere est 
mensura aliorum illius generis. Atqui finis ultimus volun- 
tatis humanae quem primo intendere debet est Summum 
Bonum, quod primo et per se est proprium obiectum 
voluntatis divinae. Ergo ut voluntas humana sit recta seu 
mensurae conformis, debet (saltem implicite) tendere ad 
Summum Bonum et sic esse conformem divinae voluntati. 

166. De modo quo conformari voluntas nostra 
debet voluntati divinae. — Voluntas nostra conformari 
potest divinae voluntati, tum negative non contradicendo 
ipsi, tum positive idem volendo ac ipsa ; porro triplex 
distinguitur obiectum volitum ; volitum materiale seu id quod 
volumus v. g. vitam patris ; 1 — volitum formale seu ratio, 
finis, motivum ob quod volumus, et quidem particulare 
seu proximum v. g. quia pater bonus, familiae neces- 
sarius ; — volitum formale seu motivum ultimum et uni- 
versale i. e. gloria Dei. 

Iamvero i° tenemur in omnibus voluntati divinae con- 
formari negative, i. e. nunquam possumus quae Deus vult 
improbare (aut contra murmurari), quia est dominus 
supremus qui omnia disponit sapienter ; — 2° tenemur ipsi 
conformari positive in volito formali ultimo, nam Deus 
omnia vult propter se et suam gloriam, ad quod voluntas 
humana omnes actus saltem implicite debet referre (n° 159, 
2 0 ), uti facimus quando tendimus ad bonum sub ratione boni 
(a. 10, ad 1) ; — 3 0 generatim non tenemur ipsi conformari 
positive in volito materiali et formali proximo : eadem enim 
res sub diverso respectu potest esse bona vel mala, v. g. 
mors latronis considerata a iudice vel ab uxore ; sed 
Deus considerat res sub rationibus universalibus i. e. in 
ordine ad bonum commune et ad suam gloriam (v. g. 
damnationem, mortejn, morbum, famem patris), homo 
privatus autem non tenetur ad hoc attendere sed potest 
res considerare sub rationibus particularibus (i. e. in ordine 
ad bonum particulare) sub quibus possunt esse malae ; 
ergo potest velle opposita ac Deus, v. g. vitam patris 
morituri, sed sub diversa ratione. Et tamen non adest 
oppositio voluntatum, quia diversa volumus sed non secun- 
dum eamdem rationem (ad 3) ; — 4° tenemur ipsi confor- 
mari in volito materiali, si Deus aliquando aliquid prae- 
cipiat vel prohibeat, quia tunc Deus vult nos illud velle, 
i. e. vult obligare ad hoc volendum. 

Hinc a) non debemus positive velle virginitatem vel alia quae 
Deus tantum consulit, sed suffcit negative quod illa tamquam 
bona reputemus et non improbemus ; — b) non possumus velle 
quae Deus tantum permittit v. g. peccata, sed possumus velle 
eorum permissionem, et tenemur illam non improbare ; — c) pos- 
sumus voluntatem nostram etiam in volito materiali conformari 
voluntati divinae quae est rectissima, dummodo id velimus 
propter eamdem rationem, imo optime ex meliore motivo sic agi- 
mus ; — d) Deus multa vult voluntate antecedente et conditionata 
vel voluntate praeceptiva (v. g. salutem damnandi, vitam patris 
morituri), quae tamen non vult voluntate consequenti aut efficaci, 
imo sic vult oppositum. Hinc aliquando tenemur velle oppositum 
ac illud quod Deus vult voluntate efficaci, imo tenemur ad id 
obtinendum conari, quia Deus vult nos illud velle et procurare ; 
posito tamen facto tenemur voluntati Dei non contradicere nec 
eam improbare. 

167. Animadversio. — Duplici modo conformari possumus 
voluntati divinae : secundum rationem causae finalis, volendo 

sub eadem ratione boni divini, et secundum rationem causae 
efficientis, volendo id quod Deus vult nos velle. « Quantum ad 
utrumque aliquo modo voluntas humana conformatur voluntati 
divinae : quia secundum quod conformatur voluntati divinae 
in communi ratione (formaliter) voliti, conformatur ei in fine 
ultimo ; secundum quod non conformatur ei in volito materialiter, 
conformatur ei secundum rationem causae efficientis ; quia hanc 
propriam inclinationem... vel apprehensionem particularem huius 
rei habet res a Deo sicut a causa effectiva » (a. io). 


QUAESTIO SECUNDA. 

DE BONITATE ET MALITIA ACTUS EXTERIORIS. 

S. Th. I-II, q. 20, a. 1-4 et 6; q. 19, a. 8. 

168. Principium I. Actus externus habere potest 
duplicem bonitatem et malitiam, scilicet : 

1) Unam subiectivam et formalem, quam immediate habet 
ex fine agentis, et haec prior est in actu interno voluntatis 
et ex eo derivatur in actum exteriorem et tota dependet 
a voluntate. 

2) Alteram obiectivam et materialem, quam habet imme- 
diate ex obiecto debito et debitis circumstantiis, et haec 
magis est a ratione quam a voluntate, cum e contra ex 
ipsa dependeat bonitas voluntatis secundum quod in ipsam 
fertur ut in obiectum ; — unde in ordinatione rationis et 
intentione bonitas obiectiva prior est quam bonitas volun- 
tatis, sed in executione operis prior est bonitas voluntatis 
(a. 1 et 2). Hinc quandoque actus interior et exterior 
sunt in eadem specie bonitatis vel malitiae ; aliquando in 
diversa specie, et tunc uterque, sicut ipse actus completus 
ex utroque compositus, duplicem speciem contrahit (a. 3), 
ut dictum est n° 155. 

Ad hoc igitur quod actus externus sit simpliciter bonus, 
non sufficit formalis bonitas ex intentione finis et voluntate, 
sed etiam nullus potest esse defectus in actu externo ex 
parte obiecti et circumstantiarum : bonum enim ex integra 
causa, malum ex quocumque defectu (a. 2). 

169. Principium II. Actus externus per se, i. e. prout 
est mera executio actus interni efficacis, ipsi non super- 
addit bonitatem vel malitiam formalem et simpli- 
citer dictam (a. 4). 

Probatur : a) Ex Scriptura, quae sinceram voluntatem 
pro facto reputat, Gen. XXII, 16 ; Mt. V, 28. 

b) Ratione : Libertas est fundamentum moralitatis ; unde 
bonitas et malitia formaliter non sunt nisi ubi est libertas. 
Atqui solus actus interior voluntatis est de se intrinsece et 
formaliter liber ; actus exterior non est liber nisi a causa 
extrinseca et denominatione analogica 1 : non enim est 
voluntarius nisi voluntareitate actus interni cuius est 
effectus. Ergo bonitas et malitia formalis non sunt per se 
in actu exteriori, sed iste non est ita bonus vel malus nisi 
bonitate vel malitia actus interioris. 

Dictum est : 

1) Per se, nam per accidens seu ratione alterius addit 
bonitatem vel malitiam accidentalem, tum ratione actus 
interioris in quantum scii, actus exterior saepe est occasio 
cur actus interior multiplicetur, intensius exerceatur, 
diutius continuetur ; — tum ratione effectuum, in quantum 
illi connectitur specialis gratia, valor, privilegium, uti 
gratia data sacramento, aureola martyrio, indulgentia 
operi pio, aut ex ipso sequantur mala et incommoda, 
v. g. onus restituendi, censura, irregularitas. Hinc : 

a) Dum voluntas sit parata ad operandum si posset, et non opere- 
tur unice quia non potest vel quia non habet operandi occasionem, 
tam bona vel mala est voluntas sine actu externo ac cum illo, 
quia absentia actus externi est simpliciter involuntaria ; unde 
simpliciter et essentialiter meretur eamdem laudem vel poenam. 

b) Qui dat eleemosynam, ieiunat, corpus affligit, non plus 
meretur ac ille qui habet efficacem voluntatem hoc faciendi ; 
plus tamen satisfacit, quia valor satisfactorius pendet etiam ab 
opere exteriori in quantum est poenale, i. e. a poena prout 
reapse infligitur. 

2) Prout est executio actus interioris, et non prout est 

1. Intellige analogiam non merae attributionis (secundum dici), quae 
habetur per solam metaphoram, sed proportionalitatis per realem partici- 
pationem (secundum esse), uti patet ex exemplis (a. 3, ad 3). 

eius o bie ctum : sic enim suam bonitatem obiectivam (si 
habet) communicat voluntati quae eam intendit, et ita iam 
habetur bonitas formalis. Sed supposito quod sit obiectum 
voluntatis, ipsa executio externa non addit. 

3) Bonitatem vel malitiam formalem ; nam actus exterior 
quatenus perficit et consummat bonitatem vel malitiam 
voluntatis addit bonitatem vel malitiam materialem et 
secundum quid : licet enim bonitatem vel malitiam for- 
malem non augeat, illam eamdem tamen extendit ad actum 
exteriorem et sic perficit ; unde meretur praemium vel 
poenam accidentalem. 

■ 4) Efficacis , i. e. qui de se sufficiat ad ponendum actum 

externum et illum operaretur, si posset. Si enim ad hoc 
esset inefficax, non esset proportionatum medium ad 
I actum externum et huius effectum obtinendum : ita volun- 
tas convertendi totum mundum, alendi omnes pauperes, 
liberandi omnes animas purgatorii, quamvis sit optima 
quia aliquid participat de bonitate actus externi qui est 
ipsius obiectum, non tamen eamdem bonitatem ac ipsum 
opus habet, quia unicus actus voluntatis non valet illud 
efficere (q. 19, a. 8). 

170. Obiicitur : Actus interior et exterior sunt duo actus 
morales; ergo plus moralitatis. — Resp. S. Thomas, de Malo 
q. 2, a. 2, ad 8 : « Quantum additum quanto dicit maius, ubi 
utrumque dicitur quantum secundum eamdem rationem. Sed 
ubi unum est ratio alterius quod sit quantum, hoc non oportet. 
Sicut si lignum est longum erit linea longa, nec oportet quod 
lignum cum linea sit longius quam linea, quia linea est ratio 
longitudinis in ligno : similiter etiam dictum est quod actus 
externus habet rationem culpae ab actu voluntatis ». 

171 . Animadversio. — Actus externus recte dicitur et vere 
est bonus et malus, quia est conformis vel difformis rationi, 
simul et voluntarius ; habet etiam formalem bonitatem vel 
malitiam, non quidem propriam sed derivatam ab actu interiore. 
Cum isto enim constituit unum actum moralem ad quem con- 
currit ut elementum materiale (n° 155) ; unde etiam in confessione 
non tantum declarandae sunt malae voluntates seu intentiones, 
sed etiam actus externi : confitenda enim sunt peccata non 
tantum secundum speciem distincta, sed integra qualia de facto 
patrata fuerunt, scii, perfecta et consummata. Aliis verbis totum 
malum est dicendum (quod est vere malum), etiamsi parti- 
pative et analogice tantum sit malum (cfr. tr. de Peccatis). 

quaestio tertia. 

DE BONITATE ET MALITIA EFFECTUS EXTERNI. 

S. Th. I-II, q. 20, a. 5; q. 73 » a. 8; q. 77, a. 7; II-II, q. 64, a. 7 
et 8 ; q. 79, a. 3, ad 3 ; q. 150, a. 4 ; Quodl. IX, 15. 

In actibus humanis specialem omnino considerationem meretur 
effectus externus a quo, prout iste bonus fuerit vel malus, moralitas 
dependere potest, praesertim in actu exteriore. Doctrina enim 
de moralitate effectus maximi est momenti in praxi et quasi 
clavis qua plures iique difficiles casus solvi debent, — uti de 1 
cooperatione, de scandalo, de damnificatione, etc. Iamvero de 
ista re valent sequentia. 

172. Principia de moralitate effectus externi. 

I. Effectus bonus vel malus directe et in se voluntarius 
agenti imputatur sive ad bonitatem sive ad malitiam, unde 
auget bonitatem actus aliunde boni, et malitiam actus 
aliunde mali ; quodsi actui malo effectus bonus adiungatur, 
iste non aufert malitiam actus quamvis minuere possit. 

II. Effectus bonus solum in causa aut indirecte volitus 
non imputatur ad bonitatem , quia bonum non recte fit» 
sicut recta ratio dictat et fieri meretur, nisi sit volitum 
propter se, unde bonitas non contrahitur nisi in se inten- 
datur (n. 146). 

III. Effectus malus in causa aut indirecte volitus agenti 
imputatur ad malitiam , si tres verificentur conditiones : 

1) si praevisus fuerit aliquo modo, saltem in confuso : 
nihil volitum nisi praecognitum ; 

2) si impediri potuerit, quatenus causa potuerit non poni, 
aut posita removeri : effectus enim non est magis volun- 
tarius quam causa ; 

3) si impediri etiam debuerit, i. e adfuerit obligatio vi- 
tandi effectum, seu non ponendi causam aut causam 
removendi ne sequatur^ effectus (n. 60 et 63). 

Ad effectum malum impediendum teneri quis potest 
vel ex officio, v.g. parentes aut magister ad arcendos a 
sibi commissis pueris pravos socios, ne depraventur ; vel 
ex iustitia, uti tutor aut administrator circa res vel negotia 

sibi concredita ; vel ex religione ut consulatur honori 
divino ; vel ex omni virtute , ne producatur effectus ipsi 
directe contrarius ; vel ex charitate quae v. g. postulat 
ut clames ne alius in vitae discrimen inscius incidat. — 
E contra si necessariam valetudinis curam non habeas, non 
idcirco tibi imputabitur quod aliquo die ieiunare non 
possis, sicut nec quod pollutionem sis expertus eo quod 
manducaveris carnes die vetito : ista enim non sunt 
vitanda praecise ne sequatur talis effectus. 

173. Principium de modo licito causandi effectum 
malum. — Unaquaeque virtus generatim obligat ad vitan- 
dam causam quae producit effectum malum ipsi oppositum, 
v. g. damnum tertii, scandalum, motus inhonestos; non 
tamen semper. Licitum est ponere causam quae pro- 
ducit simul effectum bonum et malum, si effectus 
bonus saltem aeque immediate ex causa sequatur 
ac malus seu non mediante malo, et adsit ratio pro- 
portionate gravis, suppositis duobus aliis semper ne- 
cessariis, scii, actione in se licita , et recta agentis intentione. 

Quatuor ergo requiruntur : a) Duo ex parte effectus, 
ut effectus malus non imputetur ; scilicet : 

1) Quod effectus bonus saltem aeque immediate ex causa 
sequatur ac malus, seu non mediante effectu malo ; secus 
enim hic esset medium ad obtinendum bonum effectum, 
cum tamen non sint facienda mala ut eveniant bona 
(n. 156, 5 0 ) : hinc illicitum est mentiri ad hominem sal- 
vandum, procurare abortum ad vitandam infamiam aut 
foetum occidere ad salvandam vitam matris, furari pecu- 
niam ad dandam eleemosynam, etc. 

{ 2) Quod adsit ratio ponendi causam, et quidem propor- 
tionate gravis , i. e. quod bonum procuratum superet vel 
adaequet malum : ratio enim dictat minus bonum non esse 
procurandum actu ex quo maius sequatur malum ; — e 
contra si bonum compensat malum, iam nulla apparet 
ratio cur malum vitari debeat : sic non licitum est occidere 
invasorem ad conservanda bona minoris pretii, licitum 
est ad vitam conservandam. Hinc quo maior sit malitia 
effectus, eo maior debet esse ratio excusans ; atque semper 

requiritur ut effectus bonus apte obtineri aliter nequeat : 
secus enim iam non adesset ratio adducendi effectum 
malum. 

b) Ut non solum effectus malus non imputetur, sed 
etiam licite causetur, seu ut actio ipsa honesta sit, insuper 
exiguntur alia duo ex parte actionis : 

3) Quod actio in se (i. e. seclusis circumstantiis) non sit 
mala, sed honesta vel saltem indifferens : causa enim in 
se mala per se culpam includit. 

4) Quod finis agentis sit honestus, et ideo quod non 
intendatur effectus malus sed solus bonus, secus enim malus 
esset in se voluntarius vel saltem volitus ; unde requiritur 
etiam ut non adsit periculum proximum malo consentiendi 
vel illud approbandi L 

Hoc tamen principium non semper ab omnibus recte exponitur. 

a) Aliqui asserunt non requiri ut effectus bonus sit immediatus, 
sed sufficere quod non proveniat mediante malo, etiam si sit 
remotior. At videtur esse quaestio de modo loquendi : tunc 
enim possibilitas obtinendi effectum bonum iam immediate 
resultat ex actione et id iam est quidam effectus bonus. 

b) Alii principium intelligunt de sola causa per se quoad 
effectum bonum et de causa per accidens quoad effectum malum, 
ita ut effectus bonus per se et quasi necessario sequi debeat 
ex actione, et effectus malus solum per accidens. Sed, quamvis 
in hoc casu facilius possit esse ratio ponendi actionem, seu adesse 
compensatio effectus mali per bonum, non tamen probatur id 
esse conditio sine qua non, ita ut secus ab actione esset abstinen- 
dum. Nam non videtur impossibile dari causam ex qua simul 
per se sequeretur duplex effectus: unus bonus, alter malus 
(puta sanitas, et ebrietas aut abortus) ; quam tamen licitum 
foret adhibere si necesse esset ad obtinendum effectum bonum, 
dummodo iste compenset malum. Imo si effectus malus ex causa 
sequeretur per se, bonus mere per accidens, cur non possemus 
ordinare illam causam per accidens ad obtinendum effectum 
bonum, si ita certo producatur et vere praeponderet malo? 
Tali itaque restrictione videntur principium indebite limitare. 

1. Bene animadvertit Vermeersch, Th. M. I, n. 133, cavendum 
esse ne regulam dictam de duplici effectu , bono et malo, simul causato, 
applicent casui diverso actionis quae hoc vel illud esse potest, v. g. id 
quod video est fortasse homo, fortasse bestia. Voluntaria sclopeti ex- 
plosio in istam rem erit fortasse homicidium, fortasse utilis venatio. 
Hic non agitur de causalitate partiali in effectum nocivum, qui tamen 
ob rationem proportionatam boni simul causati non imputatur ; seu 
per causalitatem plenam alterutrum disiunctive fit. Ergo homicidium 
hypothetice accipitur et eligitur : est unus effectus malus probabilis. 
Quare non magis licet illum homini probabili inferre quam homini certo. 

c) Alii denique nimis materialiter applicant principium, et existi- 
mare videntur quod effectus bonus in se spectatus debeat semper 
esse aequalis effectui malo. At sufficit quod bonitas effectus, simul 
cum utilitate quam procurat agenti aut aliis, ac incommodo et 
damno (quae causa non posita orirentur) vitatis compenset 
malum, i. e. non semper effectum malum sed saltem influxum 
actionis in hunc effectum : effectus enim malus compensandus 
est ab agente quia huius actio influit in illum, unde compensandus 
est pro quanto influit actio. Hinc eo gravior requiritur ratio 
ponendi causam : 

1° quo effectus sit gravior seu peior, tum in se, tum respectu 
damni aliorum, praesertim societatis ; v. g. maior requiritur 
causa ad occidendum invasorem quam ad leviter vulnerandum, 
maior ad producendum effectum nocivum societati quam indi- 
viduo ; 

2° quo malus effectus magis active et necessario ex actione 
procedat, propinquius cum ea cohaereat, et probabilius ex ea 
sequatur ; v.g. maior requiritur ratio in eo qui prope, minor 
in eo qui remote ad alterius peccatum (e. c. confectionem libri 
pravi aut ebrietatem) concurrit, maior ad legendum librum 
pravum quam librum levioris indolis ex quo remotius oriuntur 
motus concupiscentiae, maior ad ponendam causam per se quam 
causam per accidens ; item valde urgens causa requiritur ut 
ancilla valeat servitium exercere in domo ubi a filio ad peccandum 
saepe allicitur, multo minus motivum sufficit si extraneus ali- 
quando in domum veniens sollicitet ; 

3° quo minus sit iuris agenti ad ponendam causam et certius 
sit, ipso non agente, effectum non productum iri, a. v. quo 
maior sit obligatio ex officio impediendi malum ; v.g. maior 
requiritur ratio ad locandum aedificium haereticis si nullum 
aliud invenire queant quam si facile conducere valeant, maior 
ratio ut bibliopola librum pravum Vendere possit si nullus alius 
daturus reperitur, quam si alius adsit venditurus. 

Quae omnia simul sunt consideranda ut prudenter aestimetur 
an bonum compenset malum. 

174. Quanta sit imputabilitas effectus mali. — Ad 

determinandam gravitatem culpae quae incurritur ab illo 
qui ponit causam effectus mali, valet axioma : Effectus 
in causa voluntarius non est magis culpabilis quam 
sit ipsa causa. Quod intelligendum non est de causa in 
se et independenter ab effectu spectata : fieri enim potest 
ut actio in se bona, indifferens, leviter mala, gravem mali- 
tiam contrahat ex effectu, v. g. si proiectio lapidis vel 
leve mendacium sint causa homicidii ; vice versa ut actio 
in se graviter mala levem malitiam ratione effectus habeat, 
v.g. ebrietas quae producit levem iram, homicidium infe- 
rens aliud parvum damnum. Sed intelligendum est de 

causa spectata ut causa i. e. prout in effectum influit ; 
unde considerandae sunt natura et gravitas, tum influxus 
seu causalitatis, tum ipsius effectus. Hinc 

1 ) causa quae per se, proxime et graviter influit in effectum 
malum, praeter malitiam propriam quam forsan ex se 
habet, acquirit insuper malitiam gravem vel levem effectus ; 
unde causa per se, graviter mala, quae proxime influit 
in effectum leviter malum habet malitiam levem super- 
additam ; e contra causa per se, leviter mala, quae proxime 
influit in effectum graviter malum, inde habet malitiam) 
gravem ; 

2) causa quae per se sed leviter et remote, aut nonnisi per 
accidens influit in effectum etiam gravem, ratione influxus 
non contrahit nisi malitiam levem, v.g. si ex sumptione 
immoderata cibi vel ex ebrietate vel ex delectatione morosa 
non protracta sequatur pollutio. Parvus influxus scii, in 
rem gravem ex se non est aliquid notabile. Habet tamen 
talis causa gravem malitiam ratione effectus, si iste stricte 
prohibeatur ita ut omnia sint vitanda quae ad eum etiam 
leviter concurrunt (uti fit in re iustitiae, ne damnum 
grave proximo inferatur), aut si ratione officii vel status 
adsit specialis obligatio effectum vitandi 1 . Ita ebrietatis 
influxus in pollutionem est leviter, in homicidium est 
graviter culpabilis. 

175. Quandonam contrahitur moralitas effectus ? 

— Tota bonitas vel malitia effectus contrahitur inchoative interius 
et quoad affectum, quando voluntarie ponitur causa, etiamsi per 
accidens effectus non sequatur : tunc enim intenditur effectus 
saltem in confuso ; consummative exterius et quoad effectum, 
quando effectus revera contingit, nisi hoc momento voluntas 
praeterita, quantum possibile sit, fuerit retractata : tunc enim 
effectus erit tantum materialiter bonus vel malus. 

176. Animadversio ad intelligentiam doctrinae S . Thomae. — 
In q. 20,a.5 breviter et pluribus aliis suppositis principiis genera- 
libus, S. Thomas docet plura circa moralitatem effectus, quae ex 
dictis possunt intelligi : 

A. In ordine executionis, eventus sequens volitus, sive sequatur 
sive non sequatur, non addit bonitatem vel malitiam formalem 
actioni externae, sicut « non facit actum malum qui erat bonus 

1. Tunc malitia est gravis, non ratione influxus, sed ratione specialis 
prohibitionis vel obligationis 

nec bonum qui erat malus ; puta si aliquis det eleemosynam 
pauperi, qua ille abutitur ad peccatum, nihil deperit ei qui 
eleemosynam fecit; et similiter, si aliquis patienter ferat iniuriam 
sibi factam, non propter hoc excusatur ille qui fecit ». 

Moralitas enim pendet a voluntario. Quod effectus intentus 
sequatur vel per accidens impediatur est involuntarium. Ergo 
non mutat moralitatem actus. 

B. In ordine intentionis de eventu docet tria : 

1) Eventus sequens praecogitatus , i. e. distincte praevisus et 
aliquo modo volitus 1 (eo diverso modo qui esse debet ad contra- 
hendam bonitatem vel malitiam), auget bonitatem vel malitiam 
formalem actus exterioris. 

2) Eventus sequens non praecogitatus, i.e. non distincte praevisus, 
si per se ut in pluribus sequatur ex tali actione, addit directe 
ad bonitatem vel malitiam actus, qui melior est ex suo genere 
ex quo nata sunt plura bona sequi, et peior ex quo nata sunt 
plura mala sequi. In hac doctrina tamen supponitur principium 
generale : ut bonitas illa de facto contrahatur debet intendi ; 
ut malitia contrahatur, debet aliquo modo saltem in confuso 
praevideri, quod tamen facile accidit si actio de se nata sit 
effectum malum producere. 

3) Eventus sequens non praecogitatus, si per accidens ut in 
paucioribus sequatur, directe non addit ad bonitatem vel mali- 
tiam, v. g. abusus eleemosynae a paupere. 

Intelligenda sunt illa, supposito quod ex eodem actu non 
sequatur aeque immediate duplex effectus : malus, et bonus 
sed maior et compensans. Tunc enim applicanda sunt dicta 
n° 173. 

177. Corollarium.— Ex dictis intelligitur, quare et quanto 
illicitum sit voluntarie se exponere periculo male agendi seu 
peccandi : hoc enim non est sufficienter vitare effectum 
malum vel et ponere effectus mali causam. Periculum 
autem illud potest esse e causa interna (ut est imaginatio 
prava aut passio) vel externa (occasio scii,, qualis est 
res alliciens ad malum) ; — absolutum i. e. pro omnibus 
communiter, vel relativum ad talem determinatam per- 
sonam ; — proximum seu grave quod in pluribus vel 
saltem frequenter connectitur cum peccato, vel remotum 
seu leve quod raro connectitur. Iamvero : 

1) Illicitum est sine iusta et proportionata ratione se 
exponere proximo aut gravi periculo male agendi. Qui 
enim sine ratione sufficiente vult rem, eo ipso imputabiliter 
vult omne quod cum illa probabiliter connectitur, ideoque 

1. Ita ipse S. Thomas seipsum interpretatus est q. 73, a. 8 et ad 1. 

qui periculum male agendi incurrere intendit, eo ipso vult 
malum probabiliter cum ea connexum. Et qui tenetur 
omnino vitare peccatum, tenetur etiam medium vitare quod 
probabiliter ad illud ducit. Unde qui non vitat tale peri- 
culum, cum possit, convincitur non vitare sufficienter sed 
amare illud malum, cuius periculum amat (Eccli. III, 27). 

Hinc periculum proximum grave malum committendi 
tenetur unusquisque vitare sub gravi ; periculum proximum 
leve malum committendi, sub levi. 

2) Licitum est ex iusta ratione proportionate gravi, scii, 
effectus boni compensantis, se exponere periculo etiam 
gravi et proximo male agendi. Ratio est quia ille qui 
ex iusta ratione se exponit periculo, non amat malum, 
sed causam bonam ob quam ita agit, nec proprie se 
exponit periculo sed potius periculum invitus subit. Intel- 
lige cum hac restrictione : dummodo adsit spes fundata 
periculum superandi et aptae ad hoc adhibeantur cautelae 
quibus periculum fiat remotum ; certum enim peccatum 
absolute est vitandum. 

3) Periculo levi et remoto (alicuius momenti), etiam grave 
malum committendi, sine ratione se exponere est illicitum 
sed leviter ; at licitum est ex quacumque causa rationabili 
etiam levi : aliqua enim inordinatio contra rationem in 
eo habetur quod quis, absque causa, ponat actionem 
inutilem, quacum insuper coniunctum est periculum mali . 


QUAESTIO QUAJRTA. 

DE BONITATE ET MALITIA PASSIONUM. 

S. Th. I-II, q. 24 ; Q. 26 de Verit, a. 6 et 7. 

178. Principium I. Ad moralitatem actuum humano- 
rum etiam conferre possunt passiones 1 , et quidem 

1. De passionibus conferri possunt : Mercier, Psychologie ; Bain, 
The Emotions and the Will ( Les Emotions et la Volonte, trad. Lemonnier) ; 
Paul Janet, Morale, Ribot, La psychologie des sentiments ; Janvier, Conf. 
N.-D. : Les Passi ons ; Noble, Les Passions dans la Vie morale : I. Psycho- 
logie de la Passion ; II. Morali U de la Passion; Gardair, Les Passions et 
la Volont 6 ; Descurets, La Mddecine des Passions ; Payot, L’ Educati on de 
la Volontd ; Lejeune, Les Passions. Etiam Bossuet, Connaissance de Dieu 
et de soi-meme; Schram, Theol. Mystica; Scaramelli, Directorium asce- 
tico-mysticum. 

non solum ad interioris sed etiam ad exterioris actus 
moralitatem. 

Passiones enim spectari possunt dupliciter : 

/ 1° quoad esse naturae seu physicum, quatenus sunt nobis com- 

j munes cum brutis, et sic sunt physice bonae, cum sint a Deo 
( inditae ; 

2° quoad esse morale, quatenus sunt homini propriae, et sic 

a) non sunt per se malae, nec bonae, sed indifferentes : motus 
enim appetitus sensitivi per se non sunt a ratione, nec proinde 
humani ; 

b) si considerentur prout subiacent imperio rationis et volun- 
tatis, sic sunt bonae vel malae, in quantum sunt voluntariae, 
sive directe quatenus a voluntate imperantur, sive indirecte 
quatenus ab ipsa non prohibentur. 

Probatur : i) « Propinquior enim est appetitus sensitivus 
ipsi rationi ac voluntati, quam membra exteriora ». Atqui 
actus membrorum exteriorum sunt boni vel mali moraliter 
secundum quod sunt voluntarii. Ergo multo magis ipsae 
passiones, secundum quod sunt voluntariae, sunt bonae 
vel malae moraliter (a. i). 

2) Ex Scripturis, quae a) commendant quasdam passiones 
(Ps. IV, 5 ; II Cor. VII, 9 ; Rom. XII, 15) ; b) asserunt 
ipsas in Christo inveniri quamvis ligatas ratione (Mc. XXVI, 
38 ; Mc. III, 5 j XIV, 33 ; Lc. XIX, 41 ; Ioh. XI, 33) ; 
c) et homines propter ipsas laudant vel propter earum 
absentiam reprehendunt (Exod. XXXII, 19 j Num. XXV, 
11 ; I Reg. II-III). 

Unde regi a passionibus non est malum quia ipsae ex se malae 
sunt, sed quia intervertitur ordo secundum quem pars superior 
debet regere inferiorem ; bonum autem est eas regere dummodo 
id sit conformiter ad ordinem rationis (a. 2). 

179. Corollarium.— Itaque passiones si considerentur quoad 
esse naturae non sunt moraliter bonae vel malae secundum 
speciem, sed indifferentes ; sed si considerentur ut regulatae 
a ratione possunt esse, sicut actus exteriores, secundum speciem 
bonae vel malae, prout proprium obiectum earum erit conveniens 
rationi vel non conveniens : sic v. g. verecundia seu timor 
turpium est bona, et invidia seu tristitia de bono alterius est 
mala (a. 4). 

180. Principium II. Passiones voluntariae augent 
bonitatem vel malitiam actus. — Probatur : Tanto per- 
fectius est bonum rationis seu morale quanto ad plura quae 
homini conveniunt derivatur ; unde etiam ad perfectionem 


DE ACTIBUS HUMANIS 173 

moralem pertinet quod actus exteriores ratione dirigantur. 
Atqui appetitus sensitivus potest obedire rationi. Ergo ad 
perfectionem moralem pertinet quod passiones sint regu- 
latae per rationem. Sicut igitur melius est quod homo 
velit bonum et faciat exteriori actu, ita melius est quod 
ad bonum moveatur, et secundum voluntatem et secundum 
appetitum sensitivum, ad promptius operandum (a. 3). 

Quod tamen intelligendum est de passionibus volitis 
quae a voluntate eliguntur et imperantur (modo respective 
diverso quo fieri debet pro bono et malo ; cfr. n. 146). 
Passio enim quae hominem ad bonum sensibile movet, si 
antecedit voluntatem, minuit libertatem ac consequenter 
bonitatem et malitiam ; — si consequitur per redundan- 
tiam, non est causa sed merus effectus voluntatis : non 
causa scii, sed « signum intensioris voluntatis (seu 
maioris voluntarii), et sic indicat bonitatem moralem 
maiorem » aut malitiam ; — si consequitur per electionem, 
addit ad bonitatem vel malitiam (ad i). 


QUAESTIO QUINTA. 

DE BONITATE ET MALITIA CIRCUMSTANTIARUM. 

De circumstantia principaliore propter quid sufficienter dictum 
est ubi de fine ; item de circumstantia quid ubi de bonitate et 
malitia effectus ; insuper quae notavimus de passionibus, iam 
spectant circumstantiam quomodo (quoad partem eius). Restat 
ergo dicendum de reliquis non expositis, et quidem ih ordine ad 
actum interiorem simul et exteriorem, quia hunc omnes, illum 
plures modificare possunt. 

181. Circumstantia quis non denotat ipsam personam 
operantis secundum se (sic enim pertinet ad substantiam 
actus humani), sed eius conditionem seu qualitatem acci- 
dentalem, ratione cuius in morali aestimatione actus vel 
omissio plus vel minus valet moraliter, v. g. quod agens 
sit religiosus, sacerdos vel laicus, coniugatus vel liber, 
superior vel subditus, dives vel pauper, puer vel senex, etc. 

Saepe officium vel specialem obligationem (iustitiae, 
pietatis, fidelitatis) indicat et tunc actui bono vel malo 
novam bonitatis vel malitiae speciem affert, uti, si voto 
ligatus servat castitatem aut coniugatus fornicatur ; secus 

solum est aggravans: sic ceteris paribus supposita eadem 
deliberatione vel negligentia, melius agit aut gravius peccat 
religiosus quam saecularis, doctus quam indoctus, quia 
perfectius operatur aut peccatum magis illum dedecet. 

182. Circumstantia circa quid non significat ipsum 
obiectum seu materiam (id enim ad substantiam actus 
pertinet), sed accidens illi comunctum v. g. quantitatem 
vel qualitatem, uti quod res sit sacra vel profana, patris 
vel extranei, multum aut parum, gravis vel levis, etc. 

Saepe qualitas mutat speciem, scii, si distinctam bonitatem 
vel malitiam affert, uti eleemosyna data ecclesiae pauperi, 
aut furtum rei sacrae, laus aut percussio patris vel clerici. 
Ita in actibus circa alterum , in materia castitatis ratione 
complicis, in materia religionis erga res sacras. Quando 
scii, qualitas ex parte agentis speciem mutat, id etiam 
facit eadem qualitas ex parte obiecti seu materiae; unde 
intelligitur quod duplex est malitia in adulterio aut sacri- 
legio carnali si utraque persona est coniugata vel sacra., 
quia duplex circumstantia speciem mutat. Quandoque qua- 
litas tantum aggravat, uti diligere inimicum aut benefacere 
pupillis et viduis, laedere plane innocentem. 

Quantitas autem materiae solum aggravat, v. g. ducentos 
francos loco centum dare aut furari, multis horis orare 
aut laborare die dominica. 

183. Circumstantia quibus auxiliis indicat acciden- 
talia instrumenta seu media (etiam socios) quibus u tim ur 
ad agendum, v. g. adhibere opem sancti vel daemonis, 
pecunia furto ablata se inebriari, re sacra uti ad fornican- 
dum, occidere armis prohibitis, gladio aut veneno. 

Speciem mutat si media specialem moralitatem impor- 
tant, uti usus magorum ad seducendam puellam, rituum 
sacrorum ad alterum decipiendum (Gen. XXXIV, 15), 
confessionis ad sollicitandum ; secus aggravat, uti si sacer- 
dotem inducas ad mentiendum, aut eligas ad occidendum 
arma ad cruciandum exquisita, vel si unguento pretioso 
ungantur pedes Domini (Luc. VII, 46 ; Mt. XXVI, 7 ; 
Mc. XIV, 3 ; Ioh. XII, 3). 

184. Circumstantia quomodo significat modum acci- 
dentalem quo fit actus internus vel externus, v. g. cum 
voluntario perfecte deliberato vel imperfecte, directo vel 
indirecto ; intense aut remisse ; ex malitia, passione aut 
ignorantia ; ex contemptu, levitate, vi, dolo ; caute aut 
imprudenter ; bona vel mala fide, etc. 

Aliquando mutat s pecie m : sic violentia facit de simplici 
furto rapinam, de fornicatione stuprum ; item modi contra 
naturam in luxuria. Ordinario aggravat, v. g. ex perfecta 
scientia vel voluntate in bono firmata aut malo agere, 
membratim occidere, — vel minuit, v. g. ex metu gravi, 
vehementi tenta tione, subita passione agere. Ita intense 
aut remisse non mutat speciem sed auget vel minuit. 

185. Circumstantia ubi non denotat nudum locum 
(nam omnis actus alicubi fieri debet), sed qualitatem loci 
accidentalem conferentem actui aliquid bonitatis aut mali- 
tiae, uti quod locus sit sacer, respectu orationis et cultus, 
aut furti, fornicationis, homicidii, etc. ; vel publicus, in 
scandalo aut bono exemplo (II Reg. XVI, 21). 

Saepius mutat speciem in actibus externis addendo mora- 
litatem specialem religionis vel cbaritatis ; etiam dat primam 
speciem moralitatis si opus est de se indifferens et praescri- 
bitur vel prohibetur ratione loci, uti se detegere aut mer- 
caturam in ecclesia exercere. Rarius aggravat, scii, in 
actibus internis qui non ita directe cum loco habent rela- 
tionem, v. g. meditatio in ecclesia peracta, in turpi cogi- 
tatione ibi complacentia. 

186. Circumstantia quando denotat conditionem acci- 
dentalem temporis, ut quantitatem seu durationem si actus 
diu vel parum duret (v. g. amor aut odium aut desiderium), 
vel qualitatem si actus fiat die festivo, tempore sacro, 
tempore difficiliore. 

Quantitas temporis est circumstantia aggravans vel 
minuens ; qualitas autem per se et seclusa directa inten- 
tione honorandi vel inhonorandi non multum facit ad 
augendam moralitatem, nisi actus de se bonus aut malus 
fuerit specialiter praeceptus vel prohibitus ratione temporis 
sacri (missa, ientaculum), aut per illum divino cultui spe- 

cialis reverentia irrogetur vel irreverentia, aut scandalum 
adsit, v. g. si quis die parasceves exhiberet ludos publicos 
vel statim post communionem ad concubinam vaderet aut 
se inebriaret. 

Differt tempus a loco : hic propter stabilitatem est 
capax consecrationis et sanctitatis permanentis ; tempus 
continuo transiens solum per accidens, ratione mysterii 
vel actionis quae tunc recolitur vel fit, dicitur sacrum ; 
unde per se non mutat speciem. 

Si actus de se nec bonus nec malus tempore sacro 
( praescribitur vel prohibetur, circumstantia temporis transit 
I in rationem obiecti, et dat primam moralitatem, v. g. 
laborare die sacro vel a labore abstinere, 

187. Casus. — Ut melius intelligatur concursus circum- 
stantiarum in uno actu, sequentem notamus casum, in theologia 
classicum : « Ioannes custos ecclesiae, ciborium aureum conse- 
cratum, continens hostias ad communionem paschalem necessa- 
rias, adhibitis sociis et intentione Sacramentum profanandi, ipsa 
fena 5 a in Coena D 1 , in ecclesia violenter e manibus parochi 
surripit. Quot et quae in hoc casu circumstantiae interveniunt ? » 

R. Omnes; nimirum 1) circumstantia quis : custos ecclesiae; 
2) circa quid, ratione quantitatis : ciborium aureum ; ratione quali- 
tatis : ciborium consecratum ; 3) quid, ratione effectus : privatio 
communionum paschalium ; 4) ubi : in ecclesia ; 5) quibus auxiliis : 
adhibitis sociis ; 6) cur: ex intentione Sacramentum profanandi ; 
7) quomodo : violenter ; 8) quando : ipsa feria 5* in Coena 
Domini. 


TERTIA PARS. 

DE ACTIBUS HUMANIS 

SECUNDUM ESSE SUPERNATURALE ET 
MERITORIUM. 

S. Th. I-II, q. 109, a. 5 et 6 ; q. 1x4, a. 2. 

188. Necessitas actuum supernaturalium . — Cum 

in ordine praesenti non ad naturalem sed ad supernaturalem 
finem destinemur divinum, non sufficit ut actus moraliter 

( honestos et naturali fini proportionatos, verum oportet ut 
ponamus fini supernaturali conformes, qui sint superna- 
v turales et ordinis divini : 

a) Ex principio seu elemento subiectivo ; vita aeterna 
enim scii, visio intuitiva Dei et beatifica excedit propor- 
tionem nostrae naturae ; sed actus non possunt excedere 
proportionem sui principii ; ergo ex natura sua homo 
nequit producere actus proportionatos vitae aeternae, sed 
ad hoc requiritur principium altius eum elevans, quod 
est gratia. 

b) Etiam ex obtecto formali seu mo.tivo, quod est elementum 
obiectivum. Hic valet principium : Actus specificantur ex 
obiecto. Sicut enim actus non est moraliter bonus nisi 
obiectum sit conforme fini honesto et ut tale cognoscatur 
et intendatur, ita actus non erit supernaturaliter bonus 
nisi obiectum consideretur ut conforme fini supernaturali 
et ex motivo supernaturali intendatur ; — aliis verbis 
nullus, nisi id volendo, ad finem supernaturalem tendere 
potest, nullus contrahit bonitatem supernaturalem nisi 
illam velit ; secus non humano modo se dirigeret ad finem, 
sed ad illum mere inclinaretur. 

Hinc duplex haberi potest in actibus humanis bonitas 
seu esse morale : 

1) naturale, quod est intrinseca tendentia actus ad 
obiectum ut simpliciter honestum, et consequenter ut 
conforme ad Deum ut finem naturalem, viribus scii, nostris 
quantum possumus contemplandum ; 

2) supernaturafe, quod est intrinseca tendentia actus ad 
obiectum ut conforme ad Deum finem supernaturalem, 
in se videndum, imo intrinseca dignitas actus ad vitam 
aeternam divinam, in coelis cum Deo ducendam- 

In actibus supernaturalibus itaque elementum materiale 
est ipsa bonitas moralis ; supernaturalitas actus tum ex 
parte obiecti tum ex parte principii est elementum formale. 

189. Status quaestionis. - In actu supernaturali consi- 
derari potest 

a) elementum subieCtivum seu principium scii, gratia, 
et hoc pertinet ad theol. dogmaticam, nempe ad tr . de gratia; 

b) elementum obiectivum seu obiectum, quod est aliquid 
particulare, et ideo pertinet ad moralem specialem, et de 
eo dicitur in tractatibus de singulis virtutibus in specie ; 

c) ipsa tendentia ad finem. Omnis enim res ad suum 
finem pertingit sua operatione, quae est causa perfecte 
efficiens ipsius finis quando hic non excedit virtutem 
operantis ; secus est causa dispositiva, vel et moralis, in 
quantum aliquid praestat propter quod expectatur obtentio 
finis ex dono alterius. Vita aeterna autem excedit naturam 
hominis. Ergo actus humanus non est nisi causa dispositiva 
et moralis vitae aeternae, tum meritoria, tum satisfactoria, 
tum impetratoria.. 

Porro causalitas satisfactoria et impetratoria competit acti- 
bus humanis ex particulari virtute poenitentiae aut religionis, 
et ideo in morali speciali de hoc dicitur ubi de istis virtuti- 
bus ; sed causalit as m eriti omnibus competit actibus super - 
. naturalibus ut talibus, si in debitis conditionibus ponuntur. 
Pertinet quidem ad tractatum de gratia in quantum 
consideratur ut effectus gratiae cooperantis, sed etiam 
pertinet ad moralem generalem et tractatum de actibus 
humanis, in quantum est proprietas actus humani et debitum 
est ac obligatorium actibus nostris mereri vitam aeternam. 
Et ideo obligamur conditiones cognoscere requisitas, ad 
hoc ut dictam obligationem implere valeamus. 

QUAESTIO PRIMA. 

DE MERITO PRAESERTIM SUPERNATURALI. 

S. Th. I-II, q. 21, a. 3 et 4 ; q. 114, a. 1, 2, 5-10, 

190. Meritum etymologice derivatur a voce merces, ac 
proinde designat servitium seu opus laboriosum in utilita- 
tem alterius factum, quod non solet fieri nisi a mercenariis 
ob stipendium vel mercedem. Sensu latissimo significat 
quidquid est sufficiens, idoneum, dignum ad aliquid 
obtinendum, seu id quod aliquid exigit, et sic etiam dicitur 
de rebus inanimatis v. g. de pictura ; — magis proprie 
est opus humanum cui debetur retributio ex aliqua iustitia 
stricte aut late dicta, et sic etiam dicitur de opere malo 
(Mt. XVI, 26 ; Iob, VI, 2 ; Hebr. X, 29 ; Eccli. XVI, 14, 
15); — stricto sensu autem est opus bonum factum in obse- 
quium seu beneficium alterius et ideo praemio et retri- 
butione dignum. 

I 

Spectari potest in abstracto et in concreto: in concreto' 
est opus virtutis cui debetur merces, opus retributione J 
dignum ; in abstracto est proprietas actus humani, scii, 
moralis valor operis vi cuius dignum est ut operanti aliquid 
retribuatur, bonitas in actu humano existens propter quam 
dignus est laude et praemio, seu dignitas operis et ideo 
ius vel titulus in operante ad retributionem. 

191 . Fundamentum philosophicum meriti est i n exi- 
gentia ordinis n atura e, seu in lege naturali vi cuius activitas entis 
ipsi propria est et ideo ipsi proficere debet, cum ipsam entis perfec- 
tionem ut finem habet. Unde cum persona libere agens elegit ac- 
tum in obsequium seu utilitatem alterius personae, illa persona ^ 
praestitit aliquid quod suum est ; unde aequum est et iustum ut i 
altera aliquod bonum retribuat, compensando bonum praestitum / 
(II-II, q. 106, a. 3 ; I, q. 65, a. 2). Quodsi ad aequalitatem 
exigitur et redditur, meritum est ex iustitia proprie dicta 3 secus 
ex aequitate et decentia, amicitia, ac liberalitate, quae aliquo j 
modo pertinent ad iustitiam. 

E contra cum unusquisque homo in ordine ad finem suum ulti- 
mum eiusdem sit dignitatis, utpote sui iuris, nec proinde merum sit 
medium aliis subordinatum, sed propter bonum suum existat, i 
ideo nequit privari suo ordine ad proprium bonum quin iustitia / 
recompensationem exigat poenae. Unde S. Thomas (q. 21, a. 3) : 
qui « agit in profectum (emolumentum) vel nocumentum (dam- 
num, detrimentum) alterius », « meritum aut demeritum acquirit 
in ordine ad retributionem quae fit secundum iustitiam *. 

192. Divisio meriti. — A. Ratione praemiantis, meritum 
est civile quando opus fit in utilitatem vel obsequium sive 
individui sive societatis ; — et morale quando fit in obse- 
quium Dei. 

a) Quoad meritum civile : 

1) Actus directus in bonum (vel malum) personae individuae 
habet meritum (vel demeritum) directe apud personam, indirecte 
apud societatem in quam redundat bonum personae quae aliquo 
modo est eius pars et membrum. 

2) Actus directus in bonum (vel malum) societatis habet 
meritum primario apud societatem, secundario apud singula 
membra in quantum sunt membra. 

3) Actus directus in bonum (vel malum) ipsius agentis non 
habet meritum apud ipsum agentem (quia iustitia est ad alterum), 
sed potest habere indirecte rationem meriti apud societatem 
(q. 21, a. 3). 

b) Omnis actus humanus meritum habet morale apud Deum 
(vel demeritum), in quantum tendit in profectum (vel detri- - 
mentum) non ipsius Dei sed eius honoris et ordinis ab eo 
statuti ; — et quidem : 

i) Ratione ipsius Dei: Deus est enim finis ultimus hominis. 
Atqui fini ultimo debetur ut ad ipsum omnes actus referantur. 
I Ergo qui facit actum malum non referibilem ad Deum non 

servat honorem qui ultimo fini debetur, et vice versa. 

} 2) Ratione societatis cuius Deus est rector et custos : Deus 

( est gubernator et rector totius universi. Qui autem regit commu- 

nitatem habet curam boni communis et debet retribuere pro iis 
j quae bene Vel male fiunt in societate. Ergo actus humani habent 

meritum vel demeritum apud Deum ; secus dicendum foret 
ipsum non curare de actibus humanis (a. 4). 

i 

l B. Ratione praemii , meritum aliud est naturale quod ex 

I naturae viribus procedit, et solum naturale praemium 

expectat ; unde si fit in obsequium Dei, fit in ordine ad 
1 Deum finem naturalem ; — aliud supernaturale quod fit ex 
viribus gratiae in ordine ad Deum finem supernaturalem, 
et meretur praemium supernaturale scii, bonum vitae 
! aeternae. Vocatur etiam theologicum. 

I Differunt eo quod primum sequitur ad omnem actum bonum 

ratione suae bonitatis, secundum aliquam relationem iustitiae 
I ad Deum a quo, saltem ex convenientia, meretur saltem bonum 

I temporale, et ideo importat mercedem ex ipsa ratione actus; 

— alterum importat mercedem reddendam non solum ex ipsa 
) ratione actus sed etiam ex statu personae operantis, et ideo non 

competit nisi actibus supernaturalibus et quidem solius iusti, 
cui merces debetur ipsa vita aeterna vel aliud bonum in ordine 
ad vitam aeternam l . De solo merito supernaturali hic agimus. 

C .Ratione dignitatis meritum est : Vel simpliciter dictum 
i seu de condigno, cui ex iustitia debetur praemium, ad quod 

valorem aequalem et aequalem dignitatem habet seu 
j condignitatem. Est opus cuius valor aequat valorem praemii 

:f 

■ 1. Bene animadvertit Del Prado, De Gratia et libero arbitrio, I, 

j P- 534: «Praenotari oportet quod meritum potest sumi lato modo, 

prout importat quamcumque mercedem sive debitam ex iustitia proprie 
dicta, sive ex quadam proportione vel convenientia, in quantum eonsi- 
|/ deratur dumtaxati psa ratio actuum humanorum, atque sub hac relatione 

1 tractavit de merito Angelicus Doctor, supra I-II, q. 21, et tunc merirum 

I est quid consequens ad omnes et singulos actus humanos i. e. liberos, 

j! ratione suae bonitatis (cfr. ib. a. 3, et a. 4, ad 3). Potest etiam ratio 

[ meriti accipi modo stricto, prout importat mercedem reddendam actibus 

" liberis, non tantum ex ipsa ratione actus, verum etiam ex statu personae 

agentis, et tunc sumitur meritum per ordinem ad vitam aeternam ; et 
■' merces debita est vel gloria aeterna, vel aliud quodcumquc bonum, 

lj vel spirituale vel temporale, reduplicative ut est medium ad ipsam 

gloriam vitae aeternae consequendam. Atque sub hac altiore considera- 
JJ tione agit D. Thomas de merito in tota q. 114 «. 

i! 

quia invenitur aequalitas inter meritum et praemium 
secundum rectam aestimationem ; aequalitas proinde non 
semper materialis seu quantitativa, sed moralis quae dicitur 
virtutis et proportionis, sicut est inter semen et fructum 
qui ex eo nascitur (q. 114, a. 3, ad 3). — Vel est meritum 
de congruo et secundum quid, cui nullo modo ex iustitia 
retributio fit, sed solum ex quadam decentia et aequitate ac 
amicitia aut liberalitate donantis tribuitur munus quod 
dantem decet ; et ideo non infallibiliter obtinet praemium, 
nisi retribuens promiserit, nec tunc ex iustitia sed ex 
fidelitate. Est opus cuius valor non aequat valorem praemii 
quia deest aequalitas inter praemium et meritum. 

In priori merito adest exigentia ad praemium, in altero sola 
convenientia. Prius comparari potest stipendio quod debetur 
mili ti et mercedi quae debetur famulo ; alterum distinctioni 
honorificae (v. g. ordini equestri) quam princeps non ex iustitia 
nec omnino gratis largitur militi pro rebus fortiter gestis, gratifi- 
cationi aut dono quod inferiores aut famuli acceperunt propter 
occupationes plus minusve supererogatorias. Quae divisio est non 
univoca sed analoga. 

193. Quid homo mereri potest ? — De condigno homo 
iustusstfei mereri potest augmentum gratiae habitualis, 
remissionem peccati venialis, gloriam coelestem et eius 
augmentum. De congruo mereri sibi potest infallibiliter 
gratias actuales, prima excepta. 

Christus solus aliis potuit mereri de condigno, utpote 
caput omnium hominum. De congruo aliis homo potest 
mereri sed non infallibiliter : gratias actuales etiam primam, 
gratiam habitualem eiusque augmentum, remissionem pec- 
cati et vitam aeternam. 

Quae probantur in tractatu de gratia. Cfr. S. T hornas I-II, 

q. 114- 

QUAESTIO SECUNDA. 

DE CONDITIONIBUS MERITI SUPERNATURALIS. 

S. Th. I-II, q. 114, a. 2, 3, 4. 

194. Thesis. Ad supernaturale meritum condignum 
ipsius vitae aeternae, septem requiruntur condi- 
tiones : 


1 

i : 

i A. Ex parte operis seu actus, ut sit 

I i) voluntarius et liber, et quidem libertate electionis, i. e. 

| non solum a coactione sed et a necessitate intrinseca 

\ (cfr. prop. 3 Iansenii damn.) : meritum enim proprietas 

| est actus moralis, qui eo magis est moralis quo voluntarius 

( et liber. Insuper retributio non debetur alicui, nisi quia 

I ipse de suo tribuit in obsequium praemiantis ; nemo autem 

| proprie de suo tribuit nisi id cuius dominus est ; et non 

est homo dominus sui actus nisi quem libere agit ; 

2) bonus seu honestus (Mt. VI, 1 sq.) saltem fo rmalite r, 
j nam apud Deum infinite sanctum nihil praemio dign um 

i est nisi quod sit bonum et rectum ; ceterum malum si 

1' quid meretur, non est praemium sed poena ; 

} - v 3) supern atura lis et ideo ex gratia positus, secus non 

«i esset supernaturali praemio vitae aeternae proportionatus 

(C. Trid. sess. 6, c. 16); 

4) item in obsequium Dei finis supernaturalis factus, secus 
nulla esset ratio cur ab ipso Deo exspectaretur retributio : 
est autem in obsequium Dei factus eo quod a charitate 
in Deum est relatus et imperatus. Cfr. I Cor. II, 9 ; 
X, 31 ; Coi. III, 17 ; Mt. X, 39-42 ; XIX, 29 ; Mc. IX, 
40 ; Lc. IX, 48, Gal. V, 6, 14 ; — S. Th. I-II, q. 114, a. 4. 

B . Ex parte operantis : 

5) status viatoris: qui enim ad terminum et finem 
pervenit et illum possidet, iam non potest ad illum se 
movere ac tendere vel illi magis appropinquare ; ergo non 
potest illum mereri. Status viae finem habet cum vita 
temporali, ut cum certitudine cognoscimus ex revelatione, 
et ex fide universalis Ecclesiae (II Cor. V, 10 ; Hebr. IX, 
27 ; Mt. XXV, 1 sq. ; Ioh. IX, 4 ; Lc. XVI, 9, 22 ; 
Gal. VI, 10) ; 

6) status gratiae (prop. 12, 15, 17, 18 Bali damn ; 

j( C Araus. II, can. 18; C. Trid. sess. 6, c. 16, can. 32) : 

ji v alor enim et dignitas operis praecipue est ex dignitate 

£ operantis (Gen. IV, 4) ; si ergo ipse non est dignus vitae 

'f aeternae per gratiam habitualem gratum facientem, non 

\V est idoneus ad ponenda opera vitae aeternae digna 

1 (Ioh. XV, 4). 

C. Ex parte Dei praemiantis : 

7) acceptatio seu praeordinatio operis in mercedem et 
qua si promissio, saltem implicite in largitione gratiae con- 
tenta. Non quod bonum opus valorem seu condignitatem 
intrinse cam habet ab illa acceptatione, sed quia j^ra 
condignitatem quam ex gratia habet, necessaria est ordinatio 
seu promissio de meritis acceptandis et de mercede red- 
denda, ad hoc ut qui ex gratia est bene operatus habeat 
ius ad mercedem et Deus obligetur illi reddere ex iustitia. 
Inter homines nemo ex iustitia tenetur remunerare obse- 
quium quantumvis pretio dignum, nisi illud acceptaverit 
et ita obligationem retribuendi saltem tacite susceperit. 
Acceptatio autem multo magis requiritur ex parte Dei, qui 
per se non obligatur ullis operibus hominum reddere 
mercedem, tum quia obsequia nostra illi iam debentur, 
cum sint ipsius, tum quia nullum emolumentum utilitatis 
conferunt, tum quia omnem virtutem operandi ipsumque 
actum nostrum a Deo habemus ; ergo nullo modo Deus 
potest esse debitor nostri. Sed, accedente ordinatione vel 
promissione, iam debitor est sui ipsius, et tenetur non erga 
nos sed erga seipsum, quatenus propriae suae sapientiae, 
fidelitati et voluntati debet implere in creaturis quod libera 
voluntate constituit iis dare, et iuxta proportionem operum 
praemium operibus statutum elargiri (lac. I, 12 ; II, 5 ; 
Mt. XX ; I Tim. IV, 8 ; Hebr. X, 36 ; C. Trid. sess. 6, 
c. 16). Condignitas ergo pendet ex interno valore operis, , 
praesupposita acceptatione Dei : haec non negat valorem , 
operis sed efficit ut operi, quod ratione sui valoris 
praemio dignum est, hoc praemium iam actu debeatur a 
Deo ex iustitia (a. 1). 

Hinc non existit iustitia stricte dicta inter Deum et homines '1 
secundum absolutam aequalitatem, quia opera nostra Deo nihil / 
possunt conferre, cum tota bonitas eorum (esse, posse et ipsum 
operari) sit ab eius ordinatione gratis collata ita ut illa sibi vindi- 
care posset (a. iljhac tamen praeordinatione posita, si valor 
meritorius operum attenditur secundum virtutem Spiritus S 1 ■ 
moventis nos in vitam aeternam et secundum dignitatem gratiae 
qua homo est consors divinae naturae et filius adoptivus _ cui 
debetur haereditas vitae aeternae, adest aequalitas strictae iustitiae 
inter opus et p raemium a Deo promissum, ita ut opus eiusdem sit 
ordinis ac aequalis valoris cum mercede vitae aeternae et divinum 

sicut ipsa (a. 3)- Unde vita aeterna per comparationem ad causam 
proximam, seu opera iustorum, est merces ex iustitia debita ; 


/sed per comparationem ad causam remotam, potentiam scii. 
/ operandi et gratiam ex ordinatione divina, est donum miseri- 


cordiae (C. Trid. sessi 6, c. 16 et sess. 14, c. 8). 


195. Quomodo opera meritoria oportet ordinari 
in obsequium Dei. — Non omnes id eodem modo declarant : 

a) Quidam, ut Suarez, negant requiri formalem ordinationem 
charitatis, dicentes omnem actum ex quocumque motivo super- 
naturali factum ex natura sua implicite tendere ad finem super- 
naturalem, et ideo huic esse morali aestimatione aequalem ac 
meritorium. 

b) Melius tamen cum Thomistis et Bellarmino dicitur id 
sufficere pro merito de congruo ; ad mentum de condigno 
autem requiri influxum ex actu charitatis : per id enim stricte 
meremur assecutionem finis per quod tendimus ad finem. 
Summum Bonum ut tale ; hoc autem facimus per solam chari- 
tatem qua tendimus ad Summum Bonum in se. — Practice 
tamen haec sententia non tanto differt a praecedente, quia 
influxus charitatis semper adest : 1) per modum obiecti seu mo- 
tivi : actus enim charitatis, semel exercitus et peccato mortali 
non retractatus, omnes actus sequentes totius vitae in Deum finem 
supernaturalem refert, et, si forsan non omnes actus honestos, 
saltem omnes qui ad finem supernaturalem sunt proportionati 
et ex motivo et principio supernaturales ; 2) etiam per modum 
principii, quia actus virtutum supernaturalium non procedunt 
ex gratia nisi mediante charitate, sicut non procedunt ex potentia 
nisi mediante imperio voluntatis, quod imperium ex charitate 
procedit. 

c) Imo valde probabiliter dicunt ulterius plures, hoc unico 
actu charitatis omnes actus honestos referri ad finem super- 
naturalem, et ideo ex charitatis motivo et principio fieri et sic 
esse supernaturales et meritorios, ita ut in iusto, charitatem 
exercente, actus vel sit supernaturaliter bonus et meritorius, 
vel peccatum veniale. Quod videtur esse sententia S. Thomae, 
Q. D. de Malo 2, a. 5, ad 7, et II Sent. d. 40, q. 1, a. 5 *. 

d) Ad hoc tamen nequit sufficere, ut aliquibus visum fuit 
(Ballerini, Noldin, Vermeersch), sola praesentia habitus charita- 
tis, sed requiritur huius exercitium, quia, ut ait S. Thomas, in 
II Sent. d. 40, q. r, a. 5, ad 6, « ex hoc quod est in habitu 
nullus meretur sed ex hoc quod actu operatur ». 

/ e) Quidam denique, ut S. Bonaventura et S. Alphonsus, 
V requirunt ut actus charitatis saepius repetatur, v. g. singulis 
diebus aut hebdomadis, vel etiam pro unaquaque actionum 
serie ; et propter huius sententiae probabilitatem consulendum 
est ut pluries exerceatur. 


1. Ita etiam extra Ordinem Praedicatorum tenent plures, ut Salman- 
ticenses, Billot, Van Noort, Van der Meersch, Raphafil a S. Joseph ; 
ad quos prope accedit Em. Card. Van Roey. 


DE ACTIBUS HUMANIS 


185 


196. Gradus meriti. — Actus salutares non sunt aequaliter, 
sed magis vel minus meritorii, prout magis vel minus conditiones 
meriti verificantur. Hinc, Ceteris paribus, fit maius mentum 

1) quo dignior est persona agens, secundum dignitatem super- 
naturalem gratiae habitualis gratum facientis qua homo est 
gratus Deo ; 

2) quo opus est magis voluntarium, i. e. ex promptiore voluntate 
procedit et maiore intensitate patratur ; et magis liberum, 1. e. 
quo magis de suo et de dominio proprio tribuit agens j 

a) quo opus magis est informatum charitate, scii, quo expressius, 
proximius, et actualius refertur in Deum ; unde optima est 
praxis saepe actum charitatis exercere et opera offerre Deo ad 
augendum meritum, et etiam ad ipsam charitatem, radicem menti, 
augendam ; _ 

4) quo opus est melius secundum speciem, excellentiam, nobi- 
litatem bonitatis moralis, quae nobilitas pendet ex oblecto ; 
v. g. actus melior est qui spectat virtutem excellentiorem, qui 
habet superiorem finem, qui pertinet ad plures virtutes- Prae- 
ceptum itaque non impedit meritum, imo obedientia auget 
meritum quia addit bonitatem novae virtutis ; 

5) et ideo quo opus est difficilius in se : difficultas intrinseca 
scii, quae est ex magnitudine et arduitate ipsius operis et ex 
elevatione proprii obiecti auget meritum, quia quanto aliquid 
melius est tanto supra vires hominis est elevatum ; difficultas 
autem extrinseca laboris, quam experitur agens in opere bono 
et quae provenit ex defectu operantis ac promptae voluntatis, 
non auget sed potius minuit. Secus enim quanto plus proficeret 
aliquis in virtute et minorem experiretur difficultatem, tanto 
minus haberet meritum. Per accidens tamen potest specialis 
difficultas ex parte agentis esse occasio quod aliquis maiori 
attentione et maiori conatu voluntatis tendat in bonum (q. H 4 > 
a. 4, ad 2), et tunc augetur meritum non propter difficultatem 
sed propter intensitatem voluntatis. 

197. Animadversio. — Ad congruitatem meriti in ordine ad 
quamdam retributionem supernaturalem eaedem requiruntur con- 
ditiones, exceptis statu gratiae, influxu charitatis et Dei promis- 
sione ; — "haec promissio tameri sicut et status gratiae requiruntur 
ad meritum de congruo strictius dictum et infallibile, quod seu. 
consistit in iure amicabili ad aliquod praemium, quin unquam 
requiratur operis ad praemium aequalitas. 

TRACTATUS 

DE CONSCIENTIA IN GENERALI. 


INTRODUCTIO. 

198. Obiectum tractatus. — Post considerationem de 
fine et de actibus humanis in se (secundum elementum 
materiale et formale ), agendum est 1) de actuum regulis 
secundum quas dirigi debent (causa exemplaris), et 2) 
de eorum principiis (causa efficiens). Principia sunt 
potentiae hominis, de quibus agit philosophia, et habitus 
sive boni sive mali, de quibus dicitur in tractatu de 
habitibus et virtutibus. Regulae autem sunt duae : 
remota, obiectiva et extrinseca, quae est lex, et proxi- 
ma, subiectiva et intrinseca, seu immediata, quae est 
conscientia. Unde post tractatum de actibus humanis logice 
sequitur tractatus de regula ipsorum proxima, conscientia. 
Sicut enim sagittarius cognoscere debet regulas secundum 
quas recte tendere debet ad scopum, ita homo cognoscere 
debet regulas secundum quas actus sui ordinabiles sint 
ad finem ultimum. 

Porro moralis generalis solummodo respicit conscientiam 
in generali, qualis esse debet ut sit regula actuum nostrorum 
et ad hoc habeat dotes requisitas ; nullo autem modo 
considerat singulos status particulares aut omnes conscien- 
tiae species, nec modos prudenter efformandi conscientiam 
aut contra ipsam peccandi : haec enim omnia iam pertinent 
ad moralem specialem, et quidem ad tractatum de virtute 
cardinali prudentiae cuius actus est conscientia recta et 
bene formata. In praesenti itaque dicemus de 3 quaestio- 
nibus 1 : 


1. Pro parte generati doctrinae de Conscientia, cfr. S. Thomas I-II, 
q. 19, a. 3, 5, 6 i Q. D. de Ver. 17 ; II Sent. d. 24, q. 2, a. 4 ; d. 39, 
q. 3, a. 1, 2, 3 ; Quodl. III, 26-27 i VIII, q. 16, a. 13 ; S. Antoninus, 
in Summa; S. Alphonsus, in Th. Mor.; Billuart, Bouquillon, Raphael 
a S. Ioseph, Theol. Mechliniensis, Haine, in o. c. ; Beaudoin, Tractatus 
de Conscientia; Noble, La conscience morale; Dumas, Theologia moralis 
thomistica , I. 


1) de conscientia morali secundum se (esse physicum 
seu psychologicum ) ; 

2) de conscientia ut est regula actuum moralium (esse 
morale) seu de qualitatibus ad conscientiam moralem 
requisitis, scii, a) de eius veritate et rectitudine ex parte 
obiecti ; b) de eius certitudine ex parte subiecti ; 

3) de conscientia ut est regula actuum supernaturalium 
(esse supernaturale). 

QUAESTIO PRIMA. 

DE CONSCIENTIA MORALI SECUNDUM SE IN ESSE 
PSYCHOLOGICO. 

S. Th. I, q. 79, a. 13 ; Q. D. de Verit. 17, a. 1, 2, 3 ; II Sent. d. 24, 

q. 2, a. 4. 

199. Notiones. — Conscientia (TuvsloriiH?), a voce con- 
scire i. e. simul scire, etymologice est quasi cum alio scientia, 
et ideo aliquando significat scientiam cum aliis habitam 
seu communem plurium scientiam (Cicero, or. 1 in Catii., 
1 ; Tacitus, Agr. 2) ; communius vero scientiam unius 
apud se servatam sed ad aliud consideratam et applicatam, 
unde proprie importat ordinem notitiae ad aliquid, et est 
actus quo applicamus scientiam ad factum particulare. 
Quod fieri potest dupliciter : 

1° applicando notitiam ad considerandum quod aliquid 
sit vel fuerit, et haec est conscientia mere psychologica 
qua cognoscimus nos aliquid agere, vel recognoscimus nos 
aliquid fecisse aut non fecisse : haec dicitur testificari et 
includit sensum intimum et memoriam (Gen. XLIII, 22 ; 
Rom. IX, 1 ; Eccl. VII, 23 ; II Cor. IV, 2 ; V, 11) ; 

2° fieri etiam potest applicando scientiam ad conside- 
randum an aliquid recte fiat vel factum fuerit aut non, 
et haec est conscientia moralis quae est iudicium de actibus 
bonis et malis et applicatio scientiae moralis ad opera 
nostra humana. Haec rursus est duplex : potest enim 
Scientia moralis applicari 

a) ad examinandum aliquid quod factum est et ad iudi- 
candum an fuerit bene factum vel non, et haec est conscien- 
tia consequen s quae dicitur excusare, vel accusare seu 
remordere (Hebr. IX, 14 ; Rom. II, 15 ; Tit. 1 , 15 ; II Tim. 

I, 3 ; II Cor. I, 12 ; Is. LXVI, 24 et Mc. IX, 40 : vermis 
scii, conscientiae non moritur ) ; 

b) ad dirigendum aliquid quod adhuc fieri potest, et 
iudicandum esse bonum et faciendum, vel malum et non 
faciendum, et haec est conscientia antecedens quae dicitur 
instigare, inducere, ligare, urgere, vel impedire (Rom. XIII, 
5). Haec est iudicium de moralitate actus in individuo 
hic et nunc ponendi et applicatio scientiae moralis ad 
actum determinatum. Et est conscientia moralis in sensu 
stricto quia ipsa sola est regula actuum humanorum, et de 
ea loquimur in praesenti tractatu. 

Improprie autem sumitur conscientia, sive a) pro eius obiecto 
(seu re conscita) i.e. pro eo quod est in conscientia nostra (I Tim.I, 
5), ut dum aliquis dicit : tibi dicam conscientiam meam ; exa- 
minare conscientiam, aut eam inquinari vel emundari ; sive 
b) pro eius causis : tum pro habitu quo reddimur habiles iudi- 
candi bonum et malum *, et pro dispositione habituali qua incli- 
namur ad taliter vel taliter iudicandum de honestate actionis ; 
tum pro notitia legis seu iudicio universali de moralitate actuum 
in genere quin illud ad actum determinatum applicemus, et sic 
dicimus hominem septennium habere conscientiam boni et mali. 

200. Conscientia antecedens est iudicium, sed non 

omne iudicium antecedens est conscientia. Habetur enim 

1) iudicium mere speculativum de sola rei veritate, absque 
respectu ad operationem, v. g. an Petrus pecuniam possideat ; 

2) iudicium speculativo-practicum (i. e. speculativum circa 
praxim) de moralitate actuum nostrorum in genere et in abstracto, 
quatenus considerantur secundum se et sine ordine ad subiectum 
hic et nunc activum. A. v. est iudicium de honestate ohiectiva 
et materiali, quod est duplex : homo enim 

a) vel facit iudicia moralia omnino universalia quibus assentitur 
primis principiis practicis, v. g. Bonum est faciendum, malum 
est vitandum; nulli est iniuria facienda ; quod tibi fieri non vis 
nec alteri facias ; Summum Bonum est amandum, etc., in quibus 
intellectus non errat quia naturaliter possidet ad illa percipienda 
et enuntianda habitum (seu facilitatem) qui vocatur synder esis ; 

b) vel facit iudicia minus universalia, quibus assentitur con- 
clusionibus generalibus ex primis principiis immediate vel 

, mediate deductis, v.g. furtum est vitandum, fornicatio est illicita, 
I etc., in quibus intellectus aliquando errare potest, ad quae tamen 
acquirere potest habitum qui vocatur scientia moralis ; 

3) iudicium practico-practicum de moralitate actus in particulari 
et in concreto hic et nunc ponendo a subiecto agente, quo 

1. Vocatur synderesis (uuvTT 1 pT,!ni; = conservatio, scii, primorum prin- 
cipiorum moralium) quae ideo dicitur scintilla conscientiae et igniculus 
derivatus a lumine divino. 


189 

applicamus prima principia universalia vel scientiam moralem 
ad casum particularem in conclusionibus particularibus, v. g. 
nunc auferre hanc summam Petro, ipso inscio, et sine ratione 
est furtum vitandum. Hoc est iudicium particulare conscientiae 
quod immediate ordinatur ad operationem et versatur circa 
honestatem subiectivam et formalem, et est proxime practicum 
relate ad iudicia universalia synderesis et scientiae moralis, quae 
sunt remote practica ; hinc ab aliquibus dicitur iudicium ultimo 
practicum, non simpliciter scii, sed inter illa tria quae sunt 
de~honestate ; 

4) iudicium ultimo-practicum (seu discretivum electionis), non 
de moralitate sed de convenientia actus, scii, de eo quod hic et 
nunc est eligendum et facere convenit, sive bonum sit sive 
malum : hoc consequitur conscientiam a qua dirigi debet, at 
saepe ipsi est contrarium, v. g. pecuniam Petri arripiam, quamvis 
conscientia dictet esse prohibitum. 

201. Conscientia definitur 2 dictamen seu iudicium 
intellectus practici affirmantis actum in particulari esse licitum 
vel illicitum, et ideo ponendum ( vel poni posse ) aut omittendum 
a nobis. In qua definitione indicatur 

i° genus ad quod conscientia pertinet, scii, dictamen seu 
iudicium, et sic distinguitur a ratione quae est potentia, a syn- 
deresi quae est habitus primorum principiorum practico- 
rum quo capaces sumus habendi conscientiam, a scientia 
morali quae est cognitio habitualis acquisita de moralitate 
actuum in genere, a prudentia quae est virtus inclinans 
ad recte aestimandum omnes circumstantias actus concreti, 
et ad recte iudicandum de eius moralitate seu ad habendam 
conscientiam rectam, et ad praecipiendum quod dictat : 
conscientia enim non est habitus sed actus, et ideo facile 
reformatur et deponitur ; quodsi dicatur manere, non intelli- 
gendum est quod maneat in se, sed in suis causis quae 
sunt ratio et synderesis, aut etiam aliae supradictae ; 

2° subiectum in quo residet : a) intellectus : iudicium 
enim non est in voluntate sed illam praecedit ut bonum 
velit et malum fugiat ; quodsi conscientia dicatur bona 
vel mala, non est talis formaliter in se (ac si esset subiectum 
bonitatis), sed regulative et ab effectu in quantum dirigit 
opera bona vel mala ; 

b) practici : non enim sistit in contemplatione veritatis 
sed ad opus exequendum dirigit, et sic distinguitur a 
iudiciis mere speculativis et a conscientia psychologica ; 

3 0 obtectum specificum : a) affirmantis actum in particulari 

i. e. in concreto cum fine et circumstantiis spectato, 
qualiter hic et nunc poni potest, et sic distinguitur a 
iudiciis speculativo-practicis scientiae moralis ; 

b) esse licitum vel illicitum , et sic differt ab aliis iudiciis 
practicis quae agunt de utilitate, convenientia, facilitate, etc., 
inter alia a iudicio ultimo practico ; 

c) et ideo hic et nunc ponendum vel omittendum : iudicat 
enim de actu ponendo, non de actu iam posito, et sic 
distinguitur a conscientia consequente ; 

d) a nobis : conscientia enim tantum proprios actus 
respicit et non alienos (Rom. XIV, 4 ; I Cor. IV, 4, 5). 

202. Conscientia est conclusio ratiocinii practici ; 

cuius Maior est a synderesi, v. g. malum est fugiendum 1 ; 
— minor a ratione : nunc habere concubitum cum tali 
muliere coniugata est malum ; — conclusionem infert 
conscientia : ergo mihi hic et nunc illicitus est cum illa 
concubitus. 

Sicuti autem in ratiociniis speculativis potest esse con- 
clusio falsa, ita et in conscientia, vel a) ex parte formae , 
quia male deducitur ex principiis veris quae non recte 
applicantur, v. g. Obediendum est Deo ; atqui Deus 
praecipit indigenti subveniendum ; ergo hic et nunc tali 
proximo subvenire debeo ; — vel b) ex parte materiae, quia 
deducitur ex principio falso, v. g Quod non est prohibitum 
non est malum ; sed concubitus cum tali muliere soluta 
non est prohibitus ; ergo non est malus. Quamvis enim in 
Maiore falsitas dari nequeat quia synderesis non errat circa 

1. Recentiores dicere solent Maiorem syllogismi, ex quo oritur con- 
, scientia, esse principium iuris, intelligendo etiam principium deductum 
' ex primis et universalissimis morum principiis ; imo etiam quidam 
I aiunt Maiorem semper esse principium, non quidem synderesis, sed 
i scientiae moralis, et minorem solum enuntiare factum cui principium 
applicatur. R contra S. Thomas manifeste et constanter docet Maiorem 
> esse principium universalissimum synderesis in quo error esse nequit; 
quodsi conscientia dicatur applicatio scientiae ad casum particularem, 

1 intelligendum est de minore syllogismi quae affirmatur a ratione, et 
I ad quam enuntiandam concurrunt tum scientia moralis tum recta 
\ aestimatio particularium circumstantiarum. Cfr. Q. D. de Veritate 17, 

/ i a. 2 ; et in II Sent. d. 24, q. 2, a. 4. 

prima principia, ratio tamen in minore errare potest circa 
principia particularia 1 . 

203. Principium. Conscientia est regula proxima et 
subiectiva actuum humanorum obligans non per se 
et vi sui, sed vi praecepti divini, quia applicat regulam 
obiectivam et remotam seu legem ad casum particularem 
in ordine ad operationem subiecti. Sicut si praeceptum 
imperatoris non perveniret ad cives nisi mediante legato, 
praeceptum legati non obligaret nisi quia praeceptum 
imperatoris promulgaret (q. 19, a. 5, ad 2 ; II Sent. d, 39, 
Q- 3 j a - 3 > a d 3 )* Unde conscientia est intimatio et quasi' 
promulgatio legis quoad actum hic et nunc ponendum. ; 

« Conscientia, ait S. Bonaventura, II Sent. d. 39, a. 1, q, 3, 
est sicut praeco Dei et nuntius ; et quod dicit, non mandat 
ex se, sed mandat quasi ex Deo, sicut praeco, cum divulgat 
edictum regis ; et hinc est quod conscientia habet virtutem 
ligandi ». — Alia comparatione utitur S. Thomas, Q. D. de 
Ver. 17, a. 3, vinculi scii, physici quo non ligamur nisi per 
contactum seu applicationem ad corpus, unde vinculum morale 
seu lex non ligat nisi per legis applicationem quae fit per notitiam 
praecepti et conscientiam : « Ita se habet imperium alicuius 
gubernantis ad ligandum in rebus voluntariis illo modo ligationis 
qui voluntati accidere potest (scii, necessitate moralis obligationis), 
sicut se habet actio corporalis ad ligandum res corporales neces- 
sitate coactionis. Actio autem corporalis agentis nunquam inducit 
necessitatem in rem aliam, nisi per contactum coactionis ipsius 
ad rem, in qua agit. Unde nec ex imperio alicuius regis vel 
domini ligatur aliquis, nisi imperium attingat ipsum cui impera- 

1. Non tamen omnis conscientia potest esse falsa, quia in minore 
non semper potest dari falsitas ; quando scii, agitur de conclusionibus 
immediatis quae directe ex primis principiis assumuntur, et in minore 
non sit nisi enuntiatio particularis illius quod universaliter continetur 
in Maiore. Ita : Nulli hominum est iniuria facienda, Petrus est homo, 
ergo Petro non est iniuria facienda ; — vel : Summum bonum est 
amandum ; ergo Deus est a me diligendus. Audiatur S. Thomas, de 
Ver. q. 17, a. 2 : « Sciendum tamen quod in quibusdam conscientia 
nunquam errare potest, quando scii, actus ille particularis, ad quem 
conscientia applicatur, habet de se in synderesi universale iudicium. 
Sicut enim in speculativis non contingit errare circa particulares con- 
clusiones quae directe sub principiis universalibus assumuntur in iisdem 
terminis, ut in hoc quod est : Hoc totum est maius sua parte, nullus 
decipitur, sicut et in hoc : Omne totum est maius sua parte ; ita in hoc 
quod est : Deum non esse a me diligendum, vel aliquod malum esse 
laciendum, nullus errare potest ; eo quod in utroque iudicio tam specu- 
labilium quam operabilium et Maior est per se nota, utpote in uni- 
versali principio existens, et minor etiam, qua idem praedicatur parti- 
culariter, ut cum dicitur : Omne totum est maius sua pane, hoc totum 
quoddam est, ergo maius sua parte *. 

tur. Attingit autem ipsum per scientiam. Unde nullus ligatur 
per praeceptum aliquod, nisi mediante scientia illius praecepti... 
Sicut in corporalibus agens corporale non agit nisi per contactum, 
ita in spiritualibus praeceptum non ligat nisi per scientiam. Et 
ideo sicut est eadem vis qua tactus agit et qua virtus agentis agit, 
cum tactus non agat nisi ex virtute agentis, et virtus agentis 
non nisi mediante tactu ; ita eadem virtus est qua praeceptum 
ligat et qua conscientia ligat, cum praeceptum non liget nisi per 
virtutem scientiae nec scientia nisi per virtutem praecepti. Unde 
cum conscientia nihil aliud sit quam applicatio notitiae ad actum , 
constat quod conscientia ligare dicitur vi praecepti divini ». 

Exinde sequitur conscientiam plus obligare quam prae- 
ceptum superioris humani : « Conscientia non ligat nisi 
vi praecepti divini... Unde cum praeceptum divinum 
obliget contra praeceptum praelati, et magis obliget quam 
praeceptum praelati, conscientiae ligamen erit maius 
quam ligamen praecepti praelati, et conscientia ligabit, 
praecepto praelati in contrarium existente » (ibid. a. 5). 

Sicut autem lex, ita conscientia, ratione modi quo ligat 
seu obligationis, est obligans (seu praescribens) sive negative 
prohibens sive positive praecipiens ; et non obligans (seu 
non praescribens), quae est permittens et consulens. 

204. Animadversio. — Sola conscientia antecedens, quia 
sola influit in actum, est ipsius regula, non autem conscientia 
consequens, quae actum supponit ; unde rudibus, qui contrarium 
putant, dicatur de actus praeteriti bonitate vel malitia esse 
iudicandum, non secundum scientiam quam nunc habent, sed 
secundum illam quam ante actum habuerunt. 


QUAEStlO SECUNDA. 

DE CONSCIENTIA PROUT EST REGULA ACTUUM 
MORALIUM. 

205. Principium. Conscientia ita est regula actuum 
humanorum ut nunquam licite agamus contra eam 

praecipientem aut prohibentem ; — sed semper licite 
agamus secundum eam si debitas habeat qualitates. 

Probatur : Operari contra conscientiam includit volun- 
tatem malam, nam nihil aliud est quam facere illud quod 
iudicatur a Deo prohibitum vel omittere praeceptum 

(Rom. XIV, 23). Hinc axioma : Quidquid fit contra con- 
scientiam aedificat ad gehennam. Quod intelligendum est 
de conscientia praecipiente vel prohibente, non autem de 
consulente vel permittente quia ista non obligat. — E 
contra, agere secundum conscientiam est facere quod 
iudicamus a Deo praeceptum vel saltem permissum. Atqui 
facere quod iudicamus a Deo praeceptum vel permissum 
de se includit voluntatem sese conformandi legi et voluntati 
Dei. Ergo licitum est per se ; scii, dum iudicium illud 
conscientiae habeat debitas qualitates, de quibus nunc 
sumus dicturi. 

Sunt autem duae : ex parte obiecti adesse debet veritas 
et rectitudo; — ex parte subiecti seu assensus certitudo. 
Conscientia enim est regula et mensura actuum humano- 
rum. Omnis autem mensura debet esse adaequata i. e. 
vera et recta, non falsata ; — 1 et certa, non ambigua. 
Unde conscientia debet esse vera et recta ex parte obiecti ; 
et certa ex parte subiecti. 

Articulus /. 

De Rectitudine Conscientiae. 

S. Th. I-II, q. 19, a. 3, 5, 6 ; Q. D. de Ver. 17, a. 2, 3, 4 ; in 
II Sent. d. 39, q. 3, a. 3 ; Qiiodl. III, 26, 27. 

206. Notiones. — Conscientia debet esse recta. Iamvero 
duplex ratione obiecti seu conformitatis cum lege distin- 
guitur conscientia : vera et erronea, prout rei veritatem 
dictat vel fa) sitatem . Vera scil. est illa quae ex principiis 
veris dictat aliquid in particulari esse licitum vel illicitum ) 
quod revera tale est, scii, quod est vere bonum vel malum J 
Erronea est illa quae ex falsis principiis, reputatis tamen 
veris, dictat aliquid in particulari esse licitum vel illicitum 
quod revera tale non est, v. g. malum esse quod secundum 
se est bonum vel indifferens, bonum esse quod secundum 
se est malum. Est erronea vincibiliter si morali diligentia 
vinci potest, sed voluntarie non vincitur, sive directe 
de industria, sive indirecte ex negligentia ; invincibiliter , 
si morali dilig entia vinci nequit, vel quia aliquis de veritate 
inquirenda nullo modo nec in confuso cogitavit, vel quia, 

veritatem sincere inquirendo, ad illam non pervenit. 
Quodsi conscientia erret ex errore qui antea fuit vincibilis, 
nunc est invincibilis, licet error antecedens fuerit peccatum 
et tanto gravius quo mala maiora ex ipso secutura fuerint 
praevisa, ipsum tamen actuale iudicium conscientiae est 
V revera invincibile. 

Iamvero quaeritur an utraque conscientia, vera et 
erronea, sit regula agendi et aliquo modo sufficienter recta. 
Ad quam quaestionem solvendam plures distinxerunt con- 
formitatem negativam et conformitatem cum conscientia 
positivam, dicentes omnem conscientiam semper obligare 
ne contra eam agamus, non tamen semper obligare omnem, 
scii, erroneam, ut secundum eam agamus : negative scii. 
I contra nullam conscientiam licitum esse agere, non tamen 
\ semper requiri ut iuxta eam positive agamus. Sed illa 
distinctio generaliter est inutilis : qui enim non agit 
secundum conscientiam praecipientem et prohibentem sed 
non facit quod praecipit vel non vitat quod prohibet, 
eo ipso et contra conscientiam agit, quia facit quod prohibet 
vel omittit quod praecipit. Unde pari ratione per modum 
unius simul ad utrumque respondebimus. 


207. Principium I. Conscientia vera est per se regula 
agendi, ita ut si sit praecipiens vel prohibens, teneamur 
ipsi conformari tum negative, non agendo contra illam, 
tum positive agendo iuxta illam. 

Dicitur : a) per se i. e. ex natura sua, quia fideliter 
exhibet legem ut est in se, unde ligat absolute et in omni 
eventu, et ideo actus ipsi conformis est per se bonus ; 

b) si sit praecipiens vel prohibens : si enim consulat 
aut permittat, contra illam agere non est illicitum quia 
non tenemur facere vel omittere quod iiulla lege praecipitur 
vel prohibetur : consulens enim ligat ut non contemnamus, 
non ut eam impleamus ; — at semper possumus agere 
iuxta veram conscientiam, imo et ius i ta agendi habemus. 

Probatur i° ex Scriptura, Rom. XIV, 23 : Omne quod 
non est ex fide ( uit goeder trouw, de bonne foi) peccatum 
est , i. e. qui non agit ex credulitate, persuasione, iudicio 
conscientiae peccat, uti communiter intelligunt Patres. 

2° ratione : Conscientia, quia intimat et applicat legem, 
est regula proxima actuum humanorum, secundum quam 
mensuratur eorum esse morale. Sed conscientia vera recte 
applicat legem : est enim praeco fidelis. Ergo actus qui 
ab illa deficit, non est conformis legi sed est moraliter 
malus. Confirmatur : Conscientia vera est ipsa lex a nobis 
certo cognita et ad actum applicata. Atqui legem cognitam 
sequi tenemur. Ergo. 

208. Principium II. Conscientia invincibiliter erronea 
est per accidens regula agendi, ita ut si sit praecipiens 
vel prohibens teneamur ipsi conformari tum negative, non 
agendo contra illam, tum positive agendo secundum illam- 

Dicitur : a) per accidens i. e. non ex natura sua, quia non 
est conformis legi, sed ratione ignorantiae quia creditur 
ipsi conformis, unde non ligat in omni eventu sed sub 
conditione, si duret et quamdiu non deponatur ; et ideo 
actus ipsi conformis est J>er accidens bonus ; 

b) si sit praecipiens vel prohibens : si enim consulat vel 
permittat, contra illam agere non est illicitum quia error 
invincibilis excusat a peccato ; non tamen habemus ius 
agendi secundum illam quia non datur ius sequendi 
errorem. 

Probatur i° ex Scripturis : Qui agit contra conscientiam 
invincibiliter erroneam non agit ex fide seu ex persuasione, 
ac proinde secundum Apostolum (ad Rom. XIV, 23) 
peccat. Quod magis patet ex contextu in quo Apostolus, 
loquens de esu ciborum qui per se mali non sunt sed a 
multis erronee habebantur immundi utpote a lege mosaica 
prohibiti, docet illos peccare qui revera putant esum illi- 
citum, nam v. 14 dicit : Scio et confido in Domino lesu 
quia nihil commune (i. e. immundum) per ipsum nisi ei qui 
existimat quod commune est , i. e. certus sum quod nullus 
cibus ex natura sua est immundus nisi pro illo qui putat 
esse immundum ; et v. 23 : Qui autem discernit , si mandu- 
caverit, damnatus est, quia non ex fide, i, e. qui de liceitate 
cibi dubitat, si manducaverit quod dubitat esse immundum, 
condemnatur quia non ex persuasione (bona fide) conscien- 
tiae egit ; a fortiori qui manducaret quod certo iudicaret 

immundum. — Similiter I Cor. VIII, 7 : Quidam autem 
cum conscientia usque nunc idoli, quasi idolotythum manducant, 
et conscientia illorum, cum sit infirma, polluitur. — Item 
ad Gal. V. 3 : Testificor omni homini circumcidenti se quoniam 
debitor est universae legis faciendae , i. e. qui falso putat 
circumcisionem sibi esse necessariam ad salutem, hoc 
iudicio conscientiae manente, tenetur consequenter ad 
observandam totam legem. Unde Christus Dominus docet 
errorem invincibilem excusare, non ita vincibilem (Ioh. IX, 
41 ; XV, 24). 

2° ratione : a) Si conscientia invincibiliter erronea aliquid 
proponit ut legem Dei, id accipitur ab errante ut ipsa lex ; 
si ergo ab hoc recedit, vult recedere a lege Dei et sic illam 
contemnit, et male agit. Sicut si quis falso crederet quod 
praeceptum legati esset imperatoris, contemnendo prae- 
ceptum legati, contemneret praeceptum imperatoris (a. 5, 
ad 1 et 2). 

b) Actus humanus tendit in obiectum ut a ratione 
proponitur ; si ergo ratio errans aliquid proponat ut malum 
et homo id velit, facit aliquid quod iudicat malum, et sic 
fertur in illud sub ratione mali et vult malum. Et vice 
versa de bono. Confirmatur : voluntas est potentia caeca ; 
unde eius bonitas et malitia non pendet ab obiecto ut est 
in se, sed ut a ratione proponitur et eo modo quo propo- 
nitur (a. 5 ; Quodl. III, 27). 

209. Principium III. Conscientia vincibili ter erronea 
non est legitima regula agendi. Etsi enim obliget ut 
illi praecipienti conformemur sub conditione, dummodo 
non deponatur, adest tamen obligatio illam deponendi si 
forsan sit causa agendi malum vel bonum praescriptum 
omittendi ; unde non possumus nec contra illam agere nec 
secundum illam x . 

1. Ne dicatur homo, in casu, necessario peccare, et esse perplexus 
nesciens quid agat ut malum evitet. Nam, ut ait S. Thomas, q. 19, 
a. 6, ad 3 : « sicut in syllogisticis, uno inconveniente aato, necesse est 
alia sequi, ita in moralibus, uno inconvenienti posito, ex necessitate 
alia sequuntur, sicut supposito quod aliquis quaerat inanem gloriam, 
sive propter inanem gloriam faciat quod facere tenetur, sive dimittat, 
semper peccabit ; nec tamen est perplexus, quia potest intentionem 
malam dimittere. Et similiter, supposito errore rationis vel conscientiae. 

Probatur: i° Qui contra talem conscientiam agit, facit 
quod iudicat malum et sic peccat ; — qui autem secundum 
eam agit, facit id quod recte non potest iudicare bonum, 
eo quod negligenter iudicavit de eius moralitate, et ideo 
se exponit proximo periculo formaliter male agendi ac 
temere operatur et male agit. Confirmatur : cum enim 
advertat ulterius esse inquirendum de veritate, id voluntarie 
negligit ; unde deberet timere quod actio sua sit mala, et j 
non potest habere securitatem de eius bonitate (Ioh. IX, 
41 ; XV, 24). 

2 0 Qui conscientiam vincibiliter erroneam non deponit, 
hoc ipso male agit, quia saltem indirecte malum quod 
operatur est volitum, cum volita sit ipsa ignorantia (seu 
conscientia erronea) ex qua sequitur. Et sane ignorantia 
vincibilis non excusat a culpa ; ergo non excusat a culpa 
actuali, si actualiter est vincibilis. 

210. Quaenam conscientia sit recta. — Plures rectam 
appellant solam conscientiam veram. Alii invincibiliter erroneam 
vocant rectam si sit conformis legi, uti fit si proveniat ex errore 
speculativo (v. g. conscientiam Iacob accedentis ad Liam quam' 
putabat esse Rachelem), et non rectam si sit difformis a lege, uti 
fit si proveniat ex errore practico (v. g. conscientiam illius qui - 
putat furtum esse licitum). Alii invincibiliter erroneam vocant 
rectam si logice deducatur ex principio falso, non rectam si 
illogice deducatur. Alii denique omnem conscientiam invincibi- 
liter erroneam, utpote prudenter formatam, vocant rectam, non 
simpliciter, sed secundum quid (et respectu agentis seu quoad 
nos) in ordine ad agendum, quia est recta et legitima regula 
agendi : quamvis enim speculative sit falsa, practice tamen est 
vera et dictat verum practicum, scii, id quod vere est licitum 
hic et nunc, ac conforme ad appetitum rectum seu voluntatem 
honestam : verum scii, est in his circumstantiis id esse mihi 
licitum vel illicitum. A.v. dictamen talis conscientiae est ex recta 

qui procedit ex ignorantia non excusante, necesse est quod sequatur 
malum in voluntate ; nec tamen est homo perplexus, quia potest ab 
errore recedere, cum ignorantia sit vincibilis et voluntaria ». — Similiter 
in Q. D. de Verit. 17, a. 4, ad 8 : « Dicendum quod ille qui habet con- 
scientiam (vine, erroneam) faciendi fornicationem, non est simpliciter 
perplexus quia potest aliquid facere quo facto non incidet in peccatum, 
scii, conscientiam erroneam deponere ; sed perplexus secundum quid, 
scii, conscientia erronea manente ; et hoc non est inconveniens ut 
aliquo supposito, homo peccatum vitare non possit, sicut supposita 
intentione inanis gloriae, ille qui tenetur eleemosynam dare, peccatum 
evitare non potest : si enim dat ex tali intentione peccat ; si vero non dat, 
transgressor est ». 

intentione agendi bonum et vitandi malum, quae est conformis 
principio superiori vero moralitatis : Bonum est faciendum, 
malum vitandum, et hoc modo conformis est legi aeternae Dei. 
Quod magis patebit verum ex tract. de Prudentia. 

211. Corollaria. — Ex praedictis facile concluditur : 
i° Qonscientiam ligare: veram per se, et erroneam usquedum 
deponatur ; excusare autem conscientiam invincibiliter, non 
tamen vincibiliter erroneam. 

2° Hominem habere ius absolutum sequendi conscientiam 
omnino veram, et hoc est libertas quae stricto sensu est libertas 
conscientiae. Quoad conscientiam invincibiliter erroneam, quam- 
vis homo in foro interno eam sequi possit et debeat, non habet 
ad id vere et proprie ius, quod fundatur in relationibus obiectivis 
rerum, sed solum Tus existimatum ; et praesertim non habet 
ius absolutum ut eam sequatur actu externo : auctoritas enim 
legitima potest non quidem punire illum qui probatur secutus 
dictamen conscientiae, sed impedire ne externo modo illud 
sequatur, v. g. Status catholicus jexercitium cultus haeretici vel 
infidelis, quamvis adhaerentes * non raro sequantur dictamen 
suae conscientiae. 

3° Dari posse actum seu peccatum contra legem quod non 
sit contra conscientiam, quando haec ignorat legem, sed tunc 
actus non est formaliter sed tantum materialiter malus. E contra 
dari actionem seu peccatum formaliter contra conscientiam 
erroneam quod non est contra legem de facto existentem ; est 
nihilominus contra legem existimatam, unde quamvis non sit 
materialiter contra legem, est tamen contra ipsam formaliter, et 
est contra legem aeternam quae dictat non esse agendum contra 
id quod cogitatur praeceptum vel prohibitum. Omne denique 
peccatum formale contra legem est etiam contra conscientiam. 

Hinc intelligitur conscientiam per accidens aliquo sensu plus 
obligare quam Dei legem : « Conscientia obligat non virtute 
propria sed virtute praecepti divini : non enim conscientia 
dictat aliquid esse faciendum hac ratione quod sibi videtur, sed 
hac ratione quia a Deo praeceptum est ; unde per accidens ex 
virtute divini praecepti obligat in quantum dictat ut praeceptum 
^ a Deo, et ideo Conscientia plus obligat quam praeceptum divinum 

in cuius virtute ligat. Sicut patet si praeceptum regis non perve- 
niret ad populum nisi mediante aliquo principe, si princeps 
diceret : hoc est praeceptum a rege, quamvis non esset verum, 
dictamen suum obligaret Ut praeceptum regis » (II Sent. d. 39, 
q. 3, a. 3, ad 3). 

4 0 Attamen conscientia pure erronea, seu erronea qua talis, 
per se obligare non potest, nam obligatio supponit legem non 
imaginariam sed existentem et subiecto applicatam. Hinc in 
casu conscientiae invincibiliter erroneae obligamur, non ex lege 
quae non est at quam erronee affirmat conscientia,sed ex principio 
superiori legis certo, seu ex lege naturali universali : Bonum 
est faciendum, malum est vitandum, quae vetat agere contra 
illud quod post diligentem considerationem existimamus bonum 

et a Deo praeceptum vel malum prohibitum. Unde talis con- 
scientia est aliquo modo vera, scii, practice, quia verum est quod 
stante tali conscientia licitum sit secundum eam agere ; et est 
recta, utpote conformis intentioni rectae, quae ipsa est recta 
quia conformis principio superiori et ita legi aeternae. 

Quod applicandum est omni conscientiae erroneae hic et 
nunc invincibili, etiamsi oriatur ex ignorantia antecedenter 
vincibili et culpabili, dummodo sit actualiter invincibilis quia 
non advertitur. Talis conscientia fuit culpabilis in causa, sed 
est regula legitima agendi hic et nunc, et actio ex ea sequens non 
est culpabilis in se, quamvis possit esse culpabilis in causa 1 . 

5 ° E contra conscientia vincibiliter erronea nullo modo potest 
dici recta aut vera, quia, deficiente inquisitione sufficiente, 
nequit agens sincere et in veritate iudicare actum esse bonum 
aut malum, nec sincere vult bonum agere et malum vitare. 
Haec itaque conscientia est simpliciter erronea. 

212 . Animadversio. — De modo dignoscendi et depo- 
nendi conscientiam erroneam ac de obligatione dedocendi illos 
qui in conscientia errant, sicut et de peccato agendi contra 
conscientiam, dicetur in tr. de Prudentia. 

Articulus II. 

De Conscientiae Certitudine. 

S. Th. in IV Sent. d. 21, q. 2, a. 3 ; Quodl. VIII, q. 16, a. 13. 

213. Notiones. — Conscientia etiam debet esse certa. 
Iamvero ratione subiecti i. e. ex parte actus, assensus seu 
adhaesionis ad obiectum, conscientia vel est certa si eius 
iudicium alicui adhaeret firmiter, vel incerta si non adhaeret 
firmiter ; et haec est dubia si non adhaeret sed iudicium 
suspenditur, vel opinaiiva si adhaeret sed cum formidine 
oppositi. Conscientia certa itaque est illa quae formaliter 
in se et in omnibus principiis ex quibus formatur excludit 
formidinem oppositi, et ideo firmiter et absque timore 
errandi iudicat aliquid in particulari esse licitum vel 
illicitum. 

Iamvero quaerimus an conscientia, ut sit regula agendi, 
debeat esse certa. 

214. Principium. Legitima regula agendi est sola 
conscientia certa, qua scii, homo prudenter sibi efformat 
iudicium certum actionem hic et nunc ponendam licite 

1. Hoc sensu, in a. 6, S. Thomas absolute affirmat culpabilitatem. 

et honeste poni ; unde talis conscientia requiritur ad licite 
operandum. 

Probatur i° ex Scripturis, ad Rom. XIV, 23 : Omne 
{ quod non est ex fide peccatum est ; sed qui incertus est 
non agit ex convictione, et ideo quod fit ex conscientia 
incerta non est ex fide seu persuasione , ergo est peccatum. 
Quam conclusionem explicite ponit Apostolus, eam ex 
dicto principio inferens : Qjui discernit (i. e. qui haesitat 
seu dubitat an cibum aliquem manducare sit licitum), si 
manducaverit, damnatus est, quia non ex fide. Unde Eccli. 
XXXVII, 20 : Ante omnia opera verbum verax praecedat 
te, et ante omnem actum consilium stabile. 

2 0 ratione: a) Qui agit cum conscientia incerta habet 
formidinem rationabilem et fundatum de malitia, et incer- 
titudinem de bonitate sui actus. Qui autem est incertus 
de bonitate sui actus et nihilominus agit, vult illum ponere 
sive sit contra legem sive non sit, et sic hy pothetice con- 
sentit in malum, et habet voluntatem malam, et legem 
Dei contemnit et male agit. Confirmatur exemplo famuli 
qui, dubitans an aliquid sit contra domini voluntatem, 
negligeret quaerere voluntatem domini si posset et nihil- 
ominus ageret : reus ab omnibus censeretur. Item qui 
faceret id quod suspicatur offendere amicum, censeretur 
eum hoc ipso offendere et eius amicitiam contemnere. 

b) Qui voluntarie se exponit proximo periculo peccandi 
formaliter et offendendi Deum, male agit. Qui autem 
dicit': incertum est an id reipsa sit malum, et agit, temere 
operatur quia facit id quod timet Deum offendere, et 
ita se exponit periculo proximo peccandi formaliter et 
offendendi Deum. Ergo male agit. Hinc Augustinus contra 
, Donatistas : « Accipere (Baptismum) in parte Donati,... si 
| incertum est esse peccatum, quis dubitet certum esse 
V peccatum 1 ? » 

1 1. L. de Bapt. c. Don. c. 5. — Plures theologi valorem huius argu- 

menti vocant in dubium. Bene consideranti tamen apparebit illud 
substantiaGtef non 'differre ab argumento praecedenti ; modus autem 
illud proponendi specialis iam invenitur apud i>. Thomam (Quodl. VIII, 
a. 13I, proposito casu quo quis « in quandam dubitationem inducitur 
ex contrarietate opinionum..., si manente tali dubitatione, plures praeben- 
/ das habeat, periculo se committit, et sic procul dubio peccat, utpote magis 

{ amans benehcium temporale quam propriam salutem ». Eodem modo 

c) Conscientia est regula et mensura actuum nostrorum.’ 
Atqui mensura non potest esse ambigua, sed certa esse 
oportet. Ergo conscientia debet esse certa. 

215. Applicationes. — Ex praedictis sequitur: 

1) Illum qui non habet iudicium practicum certum de 
liceitate actionis seu conscientiam certam, non posse 
agere ; et si agere omnino debeat, teneri ad faciendum 
quo d est tutius, scii, quod magis favet legi (seu obligationi) 
et magis removet a periculo male agendi. Hinc axioma : 

In dubiis practicis tutior via est eligenda. 

2) Illum qui non habet iudicium directum, speculativo- 
prac ticum, certum de honestate obiectiva et materiali 
actionis, non ideo semper carere iudicio practico certo 
de honestate subiectiva et formali, sed aliquando habere 
conscientiam certam principio superiori certo et ex iudicio 
reflexo intellectus supra actum suum reflectentis et illud 
principium applicantis, v. g. quamvis mihi dubia sit mora- 
litas talis actionis, certum mihi est quod debeam illam 
ponere si superior praecipiat, tum quia praesumptio stat 
pro superiore qui proinde iure suo praecipiendi, quod certo 
detinet, non est privandus ob dubium subditorum, tum 
quia rectus ordo boni communis vetat ne subditi obedien- 
tiam denegent nisi certo appareat superiorem abuti sua 
potestate ; — quamvis dubitem an tale opus sit servile, 
certum est quod possim illud exercere si parochus dixerit ; 

— quamvis in se incertum sit an sacramentum in tali 
materia valide et licite ministretur, certum e$t mihi quod \ 
a tali ministratione regulariter debeam ex reverentia erga 
sacramentum abstinere, in casu necessitatis eam adhibere ; 

— quamvis talis homo probabiliter sit reus, certum est 
a iudice non posse damnari nisi certo reus probetur, etc., 
nam multi sunt casus similes ut in specialibus tractatibus 
determinatur. 

3) Speciatim iudicium practicum haberi certum, ma- 

in IV Sent. d. 21, q. 2, a. 3 : < Qui aliquid committit vel omittit in 
quo dubitet esse peccatum mortale, discrimini se committit ». Item 
apud Scotum, q. 2, prol., et in IV Sent. d. 30, q. I ; et apud S. Alphonsum 
Th. M., L 1, n. 22. 

nente etiam dubio speculativo, ac oriri conscientiam certam 
specialis obligationis, quoties adest certa et absoluta obligatio 
obtinendi finem determinatum qui secus fortasse non obtine- 
retur , a.v. quoties effectus bonus (v. g. salus, sacramentum, 
sanitas) absolute est obtinendus, vel malus (damnatio, 
mors, damnum) absolute est vitandus, ac dubitetur non 
de sola honestate sed etiam de necessitate aut efficacia 
medii 1 ad hoc requisiti ac de actus seu facti validitate. 
Tunc scii, intervenit lex. superior certa quae dictat in 
dubiis de validitate actus ponendi tutius esse agendum. Ex 
quo iudicio reflexo obligatio obiective incerta fit subiective 
certa. Ratio est, quia si honestas actionis a nostra ratione 
et conscientia pendeat, non ita valor actionis aut aversio 
damni, nam dubium aut iudicium nostrum non valet 
mutare naturam rerum, nec proinde actum nullum reddere 
validum vel facere quod effectus debitus ex actione oriatur, 
aut impedire ne damnum ex ea sequatur ; v. g. dubium 
vel opinio quantumvis probabilis non potest efficere ut 
quod non est sacramentum sit sacramentum, vel ut sit 
medicina quod potius est venenum. Unde in casu lex natu- 
ralis certa prohibet se exponere periculo non obtinendi 
finem aut malum inferendi, adhibendo scii, medium quod 
forsan est inefficax vel nocivum. Cuius modi periculo se 
exponere, in specie, maxime est illicitum, in dubiis de 
necessariis necessitate medii ad salutem aeternam : in his 
gcil. maxime tutius et certius est agendum. 

4) Illum qui est incertus, non quidem de valore actus 
seu necessitate medii, sed de sola eius honestate seu 
sola necessitate praecepti, debere, antequam agere possit, 
deponere dubium sive diligentius inquirendo veritatem 
sive consultando doctiores, et sibi efformare conscientiam 
certam de honestate actionis, saltem indirecte ex iudicio 
reflexo quoddam generale principium certum applicante. 
Quod in variis casibus et dubiis quomodo fieri possit 


1 . Notetur aliud esse necessarium necessitate medii, aliud necessarium 
sola necessitate praecepti : hoc solummodo necessarium est ad finem, 
quia praeceptum v. g. auditio missae ; primum necessarium est quia 
medium sine quo obtineri finis nequit, v. g. Baptismus aut contritio 
peccatorum. 

docet, omnibus spectatis circumstantiis, prudentia, et ideo 
in tractatu de prudentia exponetur. Si autem talia media 
hic et nunc desint, ab actione debet abstinere ; vel si illam 
suspendere omnino non possit, debet eligere quod est 
tutius, ut iam dictum est supra, in 1). 


QUAESTIO TERTIA. 

DE CONSCIENTIA CHRISTIANA PROUT EST REGULA 
ACTUUM SUPERNATUR ALIUM. 

216. Quid sit conscientia supernaturalis l . — In 

ordine supernaturali, etiam conscientia supernaturalis sit 
oportet quae diiudicet qualitatem et valorem supernatura- 
lem seu moralitatem supernaturalem actuum nostrorum. 
Definiri potest : iudicium seu dictamen intellectus practici 
affirmantis actum in particulari hic et nunc ponendum esse 
supernatur aliter bonum vel et meritorium vitae aeternae, aut 
non esse. 

Differt a conscientia naturali : 

a) obiecto : naturalis conscientia respicit solam bonitatem 
naturalem actus, supernaturalis etiam bonitatem super- 
naturalem; quaerit nempe insuper an actus tendat ad finem 
supernaturalem, aut non tendat vel etiam ab eo divertat ; 

b) fine seu motivo : conscientia naturalis procedit ex 
amore naturalis honestatis, et intendit conformare actus 
rationi ; conscientia supernaturalis etiam procedit ex quo- 
dam amore ipsius Dei, saltem initiali et imperfecto, et 
intendit conformare actus ad vitam divinam inchoatam 
aut consummatam, ac vitare perditionem istius vitae ac 
ipsius Dei in aeternum ; 

c) lege cuius est applicatio : conscientia naturalis applicat 
legem naturalem, vel et humanam quae istam perficit et 
determinat ; conscientia supernaturalis etiam applicat legem 
positivam divinam, vel et ecclesiasticam quae istam deter- 
minat et complet. 

217. Relatio inter conscientiam naturalem et super- 

1. Cfr. Noble, La conscience morale. 

naturalem. — Conscientia supernaturalis non existit 
separatim et independenter a conscientia naturali, ita ut 
in fideli duae disparatae et collaterales essent conscientiae 
sese invicem alternantes (v. g. conscientia philosophica 
stoici et conscientia Christiana viri fidelis) ; sed conscientia 
supernaturalis includit naturalem eamque sibi subordinat, 
ita ut adsit harmonia et unitas in tota hominis vita et 
activitate, et haec tota regatur cum omnibus actibus a 
conscientia supernaturali. Hinc in fideli conscientia natu- 
ralis transformatur et fit supernaturalis ; facta autem super- 
naturalis, conscientiam naturalem includit sed excedit , ita 
ut fidelis teneatur 

1) etiam ut homo agere, et insuper ut filius Dei; 

2) etiam honeste agere vitam naturalem , sed et plus, 
scih supematuraliter agere vitam divinam; 

3) legem naturalem servare, sed etiam praecepta nova et 
positiva Dei et Ecclesiae relative ad sacramenta, poeni- 
tentiam, pietatem religiosam erga Deum ac amicitiam 
divinam ; 

4) bonum agere et colere virtutem secundum mensuram 
rationis, sed et secundum excellentiorem legis divinae men- 
suram, in ordine ad vitam excellentiorem divinam secundum 
exemplar Christi Iesu sese humiliantis, patientis et usque 
ad mortem obedientis. 

Uno verbo, conscientia supernaturalis non destruit sed 
perficit naturalem, sicut gratia non destruit sed perficit 
naturam. 

2i8.Efformafio conscientiae supernaturalis. — Con- 
scientia supernaturalis non sequitur alium processum ac 
conscientia naturalis, cum gratia non destruat sed perficiat 
naturam, at ordinatur ad actus humanos maioris excellen- 
tiae. Unde est conclusio ratiocinii. Sicut enim naturalis 
conscientia fundatur in principio primo synderesis : Bonum 
est faciendum, malum est vitandum, et in naturali incli- 
natione voluntatis ad bonum honestum seu rationis ; ita 
supernaturalis conscientia fundatur a) in primis principiis 
practicis fidei, v. g. Tendendum est ad Deum finem 
supernaturalem, vel : Summum Bonum in se possidendum 

visione beatifica est amandum super omnia, vel : Felicitas 
quae in visione Dei consistit est procuranda, vel ; Obe- 
diendum est Deo destinanti ad sui amicitiam et consortium 
suae vitae ; et b) si perfecta sit, in fide informata charitate 
quae inclinat ad bonum divinum, ac in gratia gratum 
faciente. 

Maior non est a sola synderesi 1 , sed praecipue a fide, 
rationem et synderesim informante ac elevante et subor- 
dinante ; fides autem in iusto auxilium obtinet a donis 
intellectus, scientiae et sapientiae sub influxu Spiritus sancti 
inhabitantis et moventis ; 

minor est a ratione sub influxu gratiae prudentiam 
supernaturalem cum suis adnexis inspirantis ; in iusto 
autem sub influxu habitus prudentiae infusae (cum virtuti- 
bus adnexis) et etiam aliquando sub influxu doni consilii 
per Spiritum sanctum : sicut enim ad vitam honeste 
agendam consilium quaerimus apud sapientes et prudentes, 
ita, loco consiliatorum hominum, ipse Spiritus sanctus 
inhabitans dignatur consiliator noster fieri in ordine ad 
vitam aeternam 2 ; 

conclusio enuntiatur sub influxu prudentiae supernatu- 
ralis cum suis adnexis. 

Principium immediatum igitur conscientiae supernaturalis est 
prudentia infusa cum virtutibus adnexis ; principia mediata 
sunt virtutes theologicae et dona Spiritus sancti inhabitantis et 
moventis, ita ut Deus ipse omnes vires huius conscientiae 
immediate largitus sit. Conscientia scii. Christiana in ortu, 
progressu et perfectione est opus gratiae divinae. 


1. Fides rationem et synderesim informat, elevat et sibi subordinat, 
unde consequenter sub lumine fidei potest synderesis enuntiare prima 
principia practica supematuralia. Et sane, supposito quod fides doceat 
Deum nos elevasse ad finem supernaturalem, et summum bonum 
nostrum non esse nisi in visione beatifica ipsius Dei, ratio videt iam ad 
illum finem esse tendendum, et summum bonum hoc modo possidendum 
in omnibus actibus esse amandum. Neque dicas synderesim non habere 
ideam finis supernaturalis ; nam synderesis non datur ad ideas Conci- 
piendas, sed suppositis ideis, videt et cum facilitate enuntiat earum 
convenientiam vel disconvenientiam. Nec dicatur id esse contra doctrinam 
S. Thomae, q. 62, a. 1 et 3 ; — S. Thomas non expresse loquitur de 
conscientia supernaturali, sed ubique dicit a synderesi poni Maiorem 
in conscientia ; loquitur autem non solum de conscientia philosophorum 
sed etiam de conscientia fidelium. Ergo. 

2. II-II, q. 52, a. 2 et ad 3. 

219. Corollaria. — 1) Itaque conscientia supernaturaiis per- 
fectior est quam naturalis hancque perficit, nam a) eam excedit, 
ut dictum est n° 217; b) est clarior, quia innititur principiis fidei, 
fide illuminatur, ac sub auxilio gratiae formatur ; c) est certior, 
quia divina revelatio in qua fundatur certior est ratione humana, 
utpote ab infallibili Dei auctoritate nobis data et ab infallibili 
auctoritate Ecclesiae proposita, et quia securitatem habet a 
lumine Spiritus sancti. 

2) Cum conscientia Christiana conscientiam naturalem includat, 
; ut sit regula honeste agendi, easdem debet habere qualitates, 
| scii, rectitudinem et certitudinem. 

3) Attamen ut conscientia sit regula actuum supernaturalium, 
non sufficit illa invincibiliter erronea qua scii, bona fide quis 
existimaret actum esse supernaturalem, vel meritorium vitae 
aeternae. Bona fides potest sufficere ad honestatem, quia honestas 

/ pendet a conscientia seu iudicio nostro, non ita valor super- 
i naturalis actus. Iudicium rationis vel conscientia enim non 
potest facere quod actus sit supernaturaiis et ex gratia procedat, 
et quod sit efficax ad obtinendam vitam aeternam. Agitur scii. 
• non de sola honestate sed et de validitate actils et efficacia 
' medii ad finem (n. 215, 3 0 ). 


TRACTATUS 

DE LEGIBUS IN GENERE. 


INTRODUCTIO. 

220. Obiectum tractatus. — Post considerationem de 
actibus humanis in se et de eorum regula proxima, 
immediata et intrinseca, quae est conscientia, logice 
sequitur tractatus de regula remota et extrinseca, tam- 
quam ipsius conscientiae principio extrinseco et regulativo, 
secundum quod actus dirigi ad finem debent, scii, de 
lege quam conscientia applicare in singulis nostris actio- 
nibus debet, et sic ipsi conformari et subordinari. 

In quo tractatu dicemus non de singulis legibus speciatim 
consideratis, sed de ipsa lege et de eius speciebus supremis 
in genere spectatis, scii. 

i° de lege in genere : a) de lege in se, b) de eius divi- 
sione, c) de eius effectibus ; — deinde in specie : 

2° de lege aeterna, 3 0 de lege naturali, 4 0 de lege humana 
seu civili, 5 0 de lege divina, 6° de lege ecclesiastica ; et pro 
singulis dicemus de earum a) essentia, b) potestate, c) muta- 
bilitate. 

Quae sex partes reducuntur ad tre s sectiones : duae 
priores spectant legem potius secundum esse psycholo- 
gicum, — duae sequentes legem ut regulam actuum 
moraliter bonorum, secundum esse morale, — duae ultimae 
legem etiam ut regulam actuum supernaturalium, secundum 
esse superna turale '. 

1. Praeter auctores pro tota morali generali allegatos, et recentes 
notiores uti sunt S. Alphonsus cum suis discipulis Aertnijs et Mare ; 
Ballerini, Lehmkuhl, Noldin, Genicot, Vermeersch, omnes ex S. I ; 
Theologia Mechliniensis, Haine, et Tanquerey ; Prtimmer ex O. P., etc., 
specialiter conferri possunt : Suarez, De Legibus; Van den Berghe, 
Tractatus de Legibus; Waffelaert, De V obligatiori en consciente des lois 
civiles; Dom Lottin , Loi morale naturelle et loi positive ; Uordre mora! 
et Tordre logique ; La definition classique de la loi (in Rev. Nio-Scol., 
1925) ; Le Droit naturel chez S. Thomas et ses predecesseurs ; A. Valensin, 
Traiti de Droit Naturel; B. Kuhlmann, Der Gesetzesbegriff des H. Thomas 
v. Aquin ; Maroto, Institutiones luris canonici, I ; Van Hove, Commenta- 
rium Lovaniense in Cad. I. C., t. II-V ; Berutti, Institutiones luris cano- 
nici, Normae generales. 


208 SUMMA THEOLOGIAE MORALIS 

Sectio A. / 

DE LEGE SECUNDUM ESSE PSYCHOLOGICUM. 

PRIMA PARS. 

DE LEGE IN GENERE. 

QUAESTIO PRIMA. 

DE IPSA LEGE IN SE. 

Articulus I. 

De Essentia Legis. 

S. Th. I-II, q. 90, a. 1, 2, 3. 

221. Notio legis. — Lex, secundum aliquos, dicitur a 
ligando (q. 90, a. i), eo quod est regula quae ligat et ne- 
cessitat ad agendum ; secundum alios a legendo, quia in 
tabulis publicis scribi solet et legi, ita autem fieri solet quia 
est delegendorum regula (Cicero, de Leg. I, 19). Hinc 

a) in sensu latissimo est regula et mensura secundum 
quam aliquid fieri debet, i. e. secundum quam aliquid 
inclinatur ad aliquem finem et inducitur ad agendum 
vel ab eo retrahitur ; quo sensu omnibus etiam 
irrationalibus praefixa est lex (lex physica : Iob, XXVIII, 
26 ; Prov. VIII, 27 ; Rom. VII, 23) ; 

b) in sensu minus^ lato lex, quia est ordinatio rationis, 
respicit solam creaturam rationalem quae sola ipsam partici- 
pat rationaliter ; et ideo est regula et mensura quorumcum- 
que actuum qui dependenter a ratione fiunt, etiam artium, 
scientiarum, etc., praescribens sive bonum sive malum 
(Is X, 1 ; — S. Th. q. 92, a. 1) ; 

c) in sensu strictiore est norma actuum humanorum seu 
_ moralium, ut recti sint , remota et materialis, et sic omne 

praeceptum dicitur iex (v. g. praeceptum patris, syndicati, 
domini) ; 

d) in sensu strictissimo est regula actuum humanorum 
data communitati, ipsi praecipiens quod rectum est (Rom. 
II, 12 sq. ; Prov. VIII, 15). 

lambero in unoquoque sensu considerari potest, tum subjectiv e : 
i° secuAdum quod essentialiter est in legislatore ut in regulante, 
et sic sumitur omnino proprie ; 2° secundum quod participative 
est in svibditis ut in regulatis (Rom. VII, 23 ; II, 14) ; et 3 0 
secundum quod est in signo' exteriore (verbo, scripto, libro) 
illam exprimente (Lc. X, 26 ; Ioh. XV, 25 ; I Cor. XIV, 21) ; 
— tum obie ctive pro obiecto legis et ipsa re praescripta (v. g. 
conditio contractus ; Ioh. VII, 19 ; Rom. II, 13). Quibus ultimis 
modis sumitur sensu minus proprio et a primo derivato. 

222. Definitio legis. — Lex strictissime et proprie 
sumpta definiri solet : Ordinatio rationis ad bonum commune 
ab eo qui curam habet communitatis promulgata (q. 90, a. 4). 

In qua definitione indicatur : 

i° Genus: ordinatio seu dispositio ad finem per media 
proportionata, i. e. non tam ipse actus ordinans quam 
ei us term inus seu dictamen ab eo constitutum ; ordinatio 
autem intelligatur stricte dicta et perfecta, i. e. a) non 
mere directiva sed imperativa et efficax obligationis, et sic 
differt lex a consilio, permissione, oratione, etc. ; b) de 
se firma, stabilis et perpetua. 

2 0 Subiectum cui lex essentialiter et originarie inest : 
r atio nis, tum quia rationis est ordinare seu disponere et 
dirigere in finem, ac imperare ; tum quia lex est regula 
actuum humanorum, horum autem regula et mensura est 
ratio, quia humani sunt in quantum ab ipsa procedunt, 
et boni in quantum ipsi sunt conformes 1 ; ergo lex est 
aliquid a ratione constitutum, et ideo in Scripturis vocatur 
lucerna, lux, praeceptum illuminans, iudicium, sermo, elo- 
quium (Prov. VI, 23; Ps. XVIII, 9; CXVIII, 105 ; 
CXLVII, 20). 

Cum tamen actus sit rationis practicae, suppo n it vo lun- 
tatem ab ista regulatam quam intimat et exprimit, et ideo 
passim vocatur in Scripturis voluntas Dei (Ps. XXIX, 6, 8 ; 
XXXIX, 9 ; CII, 7 ; CXLII, 10 ; II Macch. 1 , 3 ; Mt. VII, 21). 

1. Ratio scii, est primum principium actuum humanorum ; primum 
principium est mensura aliorum quae pertinent ad hoc genus : « Lex 
quaedam regula est et mensura actuum, secundum quam inducitur 
aliquis ad agendum vel ab eo retrahitur. Regula autem et mensura 
actuum humanorum est ratio quae est principium primum actuum 
humanorum : rationis enim est ordinare ad finem qui est primum 
principium in agendis... In unoquoque autem genere id quod est 
primum principium est mensura et regula illius generis... Unde relin- 
quitur quod lex sit aliquid pertinens ad rationem » (q. 90, a. 1). 

Summa Theologiae Moralis I — 14 

Hinc a) essentia legis concipi potest quin cognoscatur Voluntas 
legislatoris, uti videbimus dicendum de lege naturali ; je contra 
b) voluntas superioris, ut lex esse possit, debet esse ratione 
regulata seu rationi conformis, secus esset magis iniquitas quam 
lex, uti fit in lege positiva praecipiente malum 1 . 

3 ° Obiectum seu finis , quo distinguitur ab omni alia 
ordinatione : 

a) ad bonum, quia lex est regula et mensura actuum 
humanorum, actus autem humani tendere debent ad finem 
ultimum, qui est felicitas humanae vitae et beatitudo ; 

b) ad bonum commune : homo enim est pars communi- 
tatis perfectae, qua pervenire possit ad felicitatem; atqui 
omnis pars ordinatur ad totum, sicut imperfectum ad 
perfectum. Ergo lex respicit ordinem ad felicitatem com- 
munem, seu ad ultimum finem ut bonum communiter 
obtinendum. 

Sic distinguitur a prae cepto tyranni qui imperat 
unice ad prop rium commodum, vel a simplici praecepto 
et mandato quod etiam ferri potest in bonum unius vel 
aliquorum : lege enim homo ordinatur sicut pars ad 
perfectam communitatem ; inordinatum autem foret bonum 
totius ordinare ad bonum partis, cum pars sit propter 
totum et non e contra (III Reg. XIII ; Ezech. XXXIV, 
8 ; Cone. Tol. VIII, can. io). 

Hinc valet lex : 

j a) quae lata fuit ex prava fine (operantis), dummodo reapse 
tendat ad bonum commune (finem operis) ; 

b) quae aliquibus (v. g. uni provinciae) est nociva, quamdiu 
scii, vergit in bonum communitatis, quia pars subditur toti et 
bonum commune est praeferendum privato, si simul obtineri 
nequeant ; 

c) quae ymmediate unius civium classis, ut pupillorum, cleri- 
corum, militum, etc. bonum fovet, at ultimate ordinatur ad 
bonum commune, quatenus hoc exigit ut tales personae speciali 
cura et favore defendantur aut in officio contineantur, 

j i. Praeceptum est continuatio iudicii, ergo debet esse conforme 
' iudicio anteriori. Praeceptum non conforme iudicio non est rationis : 
unde lex rationi conformis esse debet : « Ratio habet vim movendi a 
voluntate... Ex hoc enim quod aliquid vult finem, ratio imperat de his 
quae sunt ad finem (en lex). Sed voluntas de his quae imperantur, 
ad hoc quod legis rationem habeat, oportet quod sit aliqua ratione 
regulata, et hoc modo intelligitur quod voluntas principis habet rationem 
legis, alioquin voluntas principis magis esset iniquitas quam lex • (a. i, 
ad 3). 


i 4° Auctor et simul subiectum cui imponitur lex : ab eo 

qui curam habet communitatis. 

i Sic distinguitur a mero praecepto quod uni personae 

aut etiam a persona privata imponi potest : ordinare 
enim et procurare bonum commune et communitati 
praecipere non potest nisi ipsa communitas vel ille qui 
ipsi praeest. Communitas autem intelligitur perfecta, i. e. 
societas de se completa quae finem habet in suo ordine 
completum et sufficientia media ad illum consequendum 
(genus humanum totum sub Deo, Ecclesia vel Status 
quantum ad fideles vel cives). Unde leges conduntur 
ab illis qui habent potestatem publicam et politicam iuris- 
dictionis gubernandi subditos (dicendo ius, ferendo leges, 
puniendo etiam gravioribus poenis transgressores), sive 
supremam in totam communitatem, sive derivatam aut in 
partem communitatis tantum (v. g. Romanus Pontifex 
et episcopi) ; — non tamen ab illis qui habent solam \ 
j potestatem privatam dominativam aut potestatem oecono- 

micam in societatem imperfectam, uti pater, maritus, 

dominus, superior domus religiosae, parochus. 

5° Conditio essentialis : promulgata i. e. communitati de- 
, nuntiata. 

223. Differt lex a praecepto. — Omnis lex est prae- 
ceptum, sed non e contra ; unde sicut species differt a 
genere, ita lex a praecepto, et quidem 

a) fine : lex directe et primario fertur ad bonum com- 
mune ; praeceptum etiam unice ordinari potest ad solum 
bonum privatum mandantis vel mandatarii ; 

b) auctore : legislator est persona publica gaudens po- 
testate publica iurisdictionis ; praecipiens potest esse per- 
sona privata solam habens privatam potestatem ; 

c) subiecto cui imponitur: lex fertur in communitatem 
qua talem (sive totam communitatem, sive certum coetum 
i. e. determinatas personas collective sumptas, v. g. omnes 
minorennes, ratione boni communis) ; praeceptum etiam 
privatis sigillatim sumptis imponi potest ; 

d) stabilitate seu duratione : quamvis enim lex etiam ad 

tempus ferri possit et abrogari, tamen ex natura suj, sicut 
ipsa communitas, est perpetua, et quidem tripliciter : ex 
parte legis quia durat donec abrogetur ; ex parte legislatoris 
quia durat ipso mortuo vel amoto ; ex parte subditorum 
quia non tantum praesentes sed et futuros obligat ; — 
praeceptum vero potest esse ex natura sua transitorium, v. g. 
datum ad unum vel alterum diem aut actum, et solos 
praesentes obligare, et, nisi aliter notetur, expirat morte 
vel recessu praecipientis ; 

e) extensione seu loco : lex enim cum feratur pro commu- 
—■ , nitate, si haec sit localis, non obligat extra eius territorium ; 

I praeceptum etiam dari potest personae et tunc ubique 
teairi comitatur. 

Apud moralistas tamen praeceptum saepe sumitur sensu 
restricto et opposito legi, pro eo quod est merum prae- 
I ceptum et non lex, scii, pro regula obligante particulari 
vel temporanea. 

224. Causae legis. — Quadruplex est causa legis : i° finalis : 
bonum commune ; 2° efficiens : ipse legislator ; 3 0 materialis, 
scii, obiectum vel materia circa quam versatur et de qua praescri- 
bit ; 4 0 formalis (essentia), scii, ipsa ordinatio seu praescriptio et 
modus quo fiat, in quo spectari possunt efformatio, promulgatio, 
acceptatio et interpretatio. 

225. Animadversio. — Cum leges sint regula iustitiae seu 
iusti in genere, et iusta statuere debeant, usu receptum est ut 
illarum complexus diceretur lus ; hinc loquimur de iure naturali, 
divino, humano, etc. 

Articulus II. 

De Promulgatione Legis. 

S. Th. I-II, q. 90, a. 4. 

226. Promulgatio ( afkondiging ) est publica et authen- 
‘ - tica testificatio de existentia legis eiusque denuntiatio 

( bekendmaking ) facta communitati. Dicitur 

1) authentica i. e. solemniter seu cum quadam solemni- 
tate facta per legitimam auctoritatem, scii, per ipsum legis- 
latorem vel eius mandatum authenticum, ita ut ex solemni- 

tate appareat et nequeat dubitari legem ab illo prodiisse in 
quo societatis potestas residet ; 

2) publica i. e. ita peracta ut lex videatur ad notitiam 
communitatis dirigi et haec ad eius notitiam facile devenire 
possit. 

j 227. Promulgatio est necessaria ut lex obliget. — 

i Regula enim, ut aliquem dirigat et liget, debet ipsi 

j applicari et imponi, quod non fit nisi ipsi innotescat (n . 203) . 

1 Sed lex non est regula pro uno vel altero facta, at pr o 

i c omm unitate lata. Ergo ut obliget, debet communitati 

innotescere. Nequit autem communitati innotescere nisi 
, ex promulgatione qua modo publico et communitati pro- 

portionato proponitur. Ergo lex non obligat nisi promul- 
getur. — Alias lex non esset nisi in superiore regulante, 
non autem in subditis regulatis. 

Hinc a) quousque promulgata non fuerit, non tenetur lege 
1 ille qui aliunde sciret eam conditam esse ; 

j b) non obligat lex dubie prom ulga ta ; libertas enim non ligatur 

[ nisi per promulgationem certo probatam ; in casu dubii scii, 

i sufficienter promulgatur dubium : an sit lex, sed non sufficienter 

! promulgatur ipsa lex : quod sit lex ; 

c) promulgatio differt a legis divulgatione, quae aliquando 
{ vocatur et est quasi promulgatio In actu secundo, qua lex ad 

i notitiam subditorum de facto pervenit. Promulgatio necessaria 

est ut lex divulgari possit: ex prima oritur .obligatio obiectiva 
i et in f oro ex terno ; at notitia legis etiam necessaria est ut adsit 

obligatio subiectiva et in foro conscientiae : nullus enim peccare 
potest violando obligationem quam ignorat. 

P rom ulgatio tamen non pertinet ad essentiam legis ; ^ 
etenim 1) est applicatio regulae et mensurae ad regulatum 
et mensuratum, unde regulam seu legem iam constitutam 
supponit ; 2) sine promulgatione lex, quia est imperium 
superioris, ex eius auctoritate habet vim et est apta ad 
dirigendum et ligandum ; unde obligatio non est a pro- 
mulgatione tamquam a causa sed tamquam a conditione 
si ne q ua non K Eodem modo applicatio ignis ad combusti- 
bile est conditio requisita ad comburendum. 

1. Notat Haine, Th. M. I, q. 34 : « Est conditio requisita, qualis 
* est propositio obiecti per intellectum, ut obiectum moveat voluntatem 

ad sui amorem. Sicut ergo, ut obiectum in actu secundo moveat ad 

228. Modus promulgationis lege naturae non deter- 
minatur : quicumque modus sufficit, sive fiat publica 
lectione in coetu, sive voce praeconis in platea, sive inser- 
tione in ephemeride, sive affixione in loco publico, etiam 
uno, frequenti, praecipuo et centrali, dummodo moraliter, 
humano modo, sat facile lex in notitiam communitatis 
devenire, si non simul, saltem successive possit. Plus quam 
sufficiens est si notificatio singulis fiat in particulari, 
sicut in lege naturali quam Deus mentibus hominum 
inseruit naturaliter cognoscendam. 

229. Facta promulgatione, lex est perfecta et com- 
pleta, et ex se incipit obligare, nisi vis eius ad tempus 
suspendatur ; hinc 

a) si legislator determinavit aliquod tempus quo incipiat 
obligatio, lex non obligat antea : sicut enim ab ipso pendet 
ut obligatio sit vel non sit, ita ut incipiat citius vel 
tardius ; 

b) si tempus non determinaverit, in communitate parum 
extensa, v.g. dioecesi, obligat moraliter statim, quia statim 
cognosci valet promulgatio ; 

c) in societate autem sat extensa, v.g. Ecclesia universali, 
lex obligat in variis regionibus successive , secundum tempus 
quod moraliter necessarium est ut ad eas notitia promul- 
gationis apud omnes communiter devenire mediis ordinariis 
possit ; unde statim obligare incipit in loco ubi promulgatio 
facta fuit et in locis vicinis, sed non statim obligat ubique, 
quia ab omnibus in toto territorio nequit statim cognosci. 


sui amorem, requiritur necessario ac indispensabiliter ut ab intellectu 
voluntati proponatur, cum nihil sit volitum quin sit praecognitum ; 
ratio tamen seu vis movendi voluntatem non est propositio obiecti 
sed bonitas in obiecto reperta ; — ita ad hoc, ut lex in actu secundo 
ad sui observantiam obliget, requiritur quidem indispensabiliter ut 
subditis promulgatione proponatur : ratio tamen seu vis obligandi non 
est ipsa promulgatio seu propositio, sed auctoritas quam lex in se habet, 
prout a legislatore, ut personam reipublicae gerente, promanat ». — 
r Nec obstat principium iuris : Leges instituuntur cum promulgantur , ut 
j ponit codex, can. 8 § 1, ex Iustiniano. Sensus enim est : per promul- 
< gationem leges definitive instituuntur et complete tamquam obligantes 
1 in actu secundo, quamvis iam sint in actu primo. Ceterum intentio 
l codicis non est quaestionem dirimere scholasticam. 

Ex quo sequitur quod, si quis ante illud tempus via 
extraordinaria legem cognosceret, non teneretur eam ser- 
vare. 


< 

f QUAESTIO SECUNDA. 

i. 

DE DISTINCTIONE LEGUM. 

S. Th. I-II, q. 91. 

i 

230. Dividitur lex imprimis et immediate ratione 
origin is. Et quidem ratione originis simul ac subiecti, 
temporis et extensionis : alia es t aete rna , suprema, inde- 
pendens et omnino universalis ; alia est temporalis et 
particularis, ab ipsa in tempore derivata et participata. 
Haec ratione fundamenti seu necessitatis simul et promulga- 
tionis, dividitur in naturalem seu necessariam quae ex ipsis 
rerum essentiis necessario oritur et ratione promulgatur, 
i et positivam seu liberam, quae, legi naturali addita, praeter 

illam posita est a lib e ra voluntate legislatoris et speciali 
promulgatione indiget. Hae distinguuntur etiam ratione 
materiae : quae enim praecipiuntur vel prohibentur lege 
naturali, sunt ex natura sua et necessario bona vel mala ; 
' quae praecipiuntur et prohibentur sola lege positiva, ideo 

solum bona sunt vel mala quia praecepta vel prohibita. — 
Positiva autem lex ratione auctoris immediati est divin a 
(quae ratione temporis et perfectionis est vetus vel nova) 
aut humana, quae est ecclesiastica seu canonica, aut civilis 
seu politica, et ratione originis, promulgationis et expressionis 
est scripta vel usu servata i. e. consuetudine introducta. 

Inter legem naturalem et divinam positivam, mediat naturalis 
hypothetica seu naturalis-divina, quae scii, participat de utraque 
(m agis t amen de naturali quam de positiva), quia data quadam 
hypothesi quae a libera voluntate Dei pendet, necessario obligatio 
oritur : sic, data revelatione, necessario oritur obligatio credendi ; 
— inter naturalem et humanam positivam mediat ius gentium, 
quod quodammodo participat de necessitate legis naturalis, et 
tamen consuetudine universali ubique est introductum. 

QUAESTIO TERTIA. 

DE EFFECTIBUS LEGIS. 

S. Th. I-II, q. 92. 

231. Effectus legis in subditis : 1) Mediatus est (quan- 
tum est ex vi legis') eos quibus datur facere bonos vel simpliciter 
et undequaque, ut facit lex charitatis, vel secundum quid et in 
certa materia, uti faciunt aliae leges particulares : sic lex naturalis 
vel divina tendunt ad hoc quod homines fiant boni virtutibus 
moralibus naturae proportionatis vel virtutibus supernaturali- 
bus 1 ; lex civilis vel ecclesiastica ad hoc quod (saltem secundum 
actus exteriores) sint bqnijcives vel boni christiani. 

> 2) Immediatus autem est obligatio passive spectata seu obligari. 

232. Actus proprii legis seu effectus immediati in 
legislatore : Recensentur quatuor, non quod a lege eliciantur et 
producantur, sed quod ex ipsis quasi integratur. 

Lex enim est de actibus humanis, quia inducit homines ad hoc 
quod sibi obediatur quantum ad quosdam actus : i° quantum ad 
actus ex genere bonos, habet praecipere vel imperare ; 2° quantum 
ad ma los ex genere, prohibere vel vetare j 3 0 quantum ad indiffe- 
rentes, et pro lege humana quantum ad parum bonos vel malos, 
permittere ; et sic secundum haec tria habet vim direclivam ; 
4° Id autem quo inducit ad hoc quod sibi obediatur ; est timor 
poenae, et ideo ponitur puni re, et sic habet lex etiam vim c oacti- 
vam. Nec inter istos actus numeratur obligare, qui est actus 
necessario consequens ex quatuor praedictis : ex praecepto vel 
prohibitione sequitur obligatio agendi vel vitandi, ex permissione 
in aliquibus oritur obligatio non impediendi, ex punitione in 
iudice obligatio poenam infligendi et in subditis illam subeundi ; 
— nec numerantur consulere et praemiari, quia non sunt proprii 
legi sed possunt etiam pertinere ad privatam personam. 

Articulus I. 

De Vi directiva seu Obligatione legis. 

233. Effectus proprius legis est obligatio. Qui me- 
dium tenet inter varios effectus legis : ultimus eius effectus 
ex parte legislatoris est obligatio active spectata seu vis 

1. Omnes tamen ulterius tendunt ad charitatem, quatenus charitas 
est finis omnis virtutis et ita omnis legis. Actus enim aliarum virtutum 
ordinantur ad charitatem ut ad finem (II Sent. d. 38, q. 1, a. 1 et 2 ; 
C. Gent. III, c. 115, 116,117), et ideo est finis legis (III Sent. d. 27, 
q. 2, a. 4, q. 3). 

ligandi quae in lege residet, cui in subditis tamquam primus 
effectus correspondet obligatio passive spectata i. e. ipsum 
morale vinculum ac obedi endi necessitas. 

Est autem obligatio necessitas moralis aliquid agendi vel 
omittendi categorica seu imperativa. Dicitur 

1) necessitas moralis seu obiectiva, quae convenit enti 
libero et qua aliquid nece ssarium est necessitate finis (ut -s 
medium vel praeceptum) ita ut sine eo finis non obtineatur. 
Unde est vinculum morale seu practica necessitas media 
eligendi ad finem, qua ex suppositione finis tale medium 
necessario est exhibendum ; et ita distinguitur a vinculo 
physico seu physica necessitate subiectiva efficientiae , tum 
n atu rali quae libertatem aufert, tum coactionis quae etiam 
destruit voluntarium ; 

2) categorica seu imperativa i. e. non solum conditionalis, 
in suppositione finis si illum quis velit obtinere, sed abso- 
luta qua et ipse finis imponatur. Unde obligatio ex duplici 
necessitate oritur : ex absoluta necessitate actus per res- s 
pectum_a~d finem ultimum, et ex absoluta necessitate 
huius finis, Et sic manifestatur quomodo non noceat 
libertati : voluntatem ligat quatenus intellectus finem pro- 
ponit et media, intactam relinquens potentiam physicam 
agendi vei non agendi L 

A. v. obligatio importat duplex debitum : unum secundum 
se, et sic finis est debitus ; alterum propter aliud, i. e. sine 
quo ad finem pervenire est impossibile. Et ita « in debito 
est ordo exigentiae vel necessitatis alicuius ad quod ordi- 
natur » (I, q. 21, a. 1, ad 3). 

Hinc obligatio, sicut moralitas, est intrinseca habitudo et 
ordo realis, seu relatio transcendentalis : 

a) in actu obligatorio, sicut moralitas est realis ordo conformitatis 
vel difformitatis, ita obligatio est realis ordo necessitatis ad 
obiectum et finem ultimum (I-II, q. 99> a- 0 5 

b) in persona obligata, non solum est relatio subiectionis ad 
personam legislatoris, quae praesupponitur, sed novam relationem 
addit qua subiicitur quantum ad hoc vel illud praescriptum 
(II-II, q. 16, a. 1). 

/ Obligatio igitur est proprietas actus humani secundum quam 
i dicitur necessario ponendus vel vitandus ad finem ultimum. 

234. Divisio legis ratione diversae obligationis. — 

Obligatio diversa est secundum quod lex habet vim di rec- 
tivam aut coactivam, et ideo ratione effectus seu diversae 
obligationis, lex alia est moralis seu praeceptiva quae tantum 
dirigit et obligat ad ponendum vel omittendum actum, alia 
poenalis quae tantum punit illum qui actum praeceptum 
omisit aut prohibitum posuit, alia mixta quae facit utrum- 
que. Omnis lex in conscientia obligat ad aliquid quod 
legislator intendit, secus non esset vera lex sed consilium ; 
haec autem est differentia inter legem pure praeceptivam 
et pure poenalem , quod prima tantum obliget ad actum 
lege statutum ponendum vel omittendum quin poenam 
transgressoribus infligat, scii. : omnis id faciat v. g. missam 
audiat ; secunda obligat solum ad subeundam poenam 
quam lex exigit ab eo qui actum statutum non posuerit vel 
omiserit, scii. : qui hoc fecerit, v. g. qui ante hanc diem 
venatus vel piscatus fuerit, solvat pecuniam : cum enim 
in lege positiva tota obligatio pendeat a legislatore, sicut 
potest non obligare, ita potest plus vel minus obligare 
vel ad solam poenam. Ab istis distinguitur lex mixta 
quae praeceptiva seu moralis est et etiam poenalis, scii, 
nemo hoc faciat sub poena : haec obligat in conscientia 
ad actum ponendum vel omittendum et simul ad subeun- 
dam poenam si non fuerit positus vel omissus ; mere 
poenalis autem non obligat in conscientia ad actum ponen- 
dum, sed sub sola poena, ad quam tamen in conscientia 
ligat *. 


1. Non unus est modus quo concipiunt legem mere poenalem. Alii 
dicunt legem moralem simul et poenalem, seu mixtam, obligare con- 
junctive ad duo : et ad faciendum opus praescriptum, et simul ad sub- 
eundam poenam si factum non fuerit ; legem vero mere poenalem 
disjunctive : vel ad ponendum opus, vel ad subeundam poenam si positum 
non fuerit. Ita videntur loqui Laymann, Salmanticenses, d’Annibale, 
Bouquillon, Hame, Mare, Tanquerey. — E contra alii asserunt legem 
mixtam obligare ad duo : ad unum absolute , scii, ad ponendum opus prae- 
scriptum, ad aliud vero conditionate , scii, ad poenam, si opus non fuerit 
positum ; legem mere poenalem solum obligare ad unum conditionate et 
hypothetice, scii, ad poenam solvendam, si opus intentum a legislatore 
non fuit impletum. Legislator enim putat et intendit suum scopum posse 

Ratione formae, moralis lex distinguitur in affirmativam 
seu praecipientem quae imponit aliquid faciendum, et 
negativam seu prohibentem quae imponit aliquid omitten- 
dum ; prior obligat semper sed non pro semper i. e. pro 
aliquo tantum tempore quo durat ; secunda obligat semper 
et pro semper i. e. pro omni tempore quo durat *. Et sane 
quovis tempore tenemur abstinere ab omni malo, non 
tamen facere omne bonum. 

Ad praeceptivam reducitur lex permittens quae praecipit 
libertatem alicuius et prohibet ne ab aliis impediatur ; 
ad poenalem potius lex irritans quae cogit invalidando 
actum contra legem positum. 

Articulus II. 

De Vi coactiva seu Sanctione legis. 

235. Sancitur lex quando decernitur sancta i. e. invio- 
labilis ; unde sanctio (bekrachtiging) est id quod legem 
firmat et urget. Hinc 

1) apud iuristas hodiernos sanctio non raro vocatur actus, 
quo rex vel reipublicae praeses subscripto nomine legem 
veluti complet et firmam reddit, ita ut promulgari et 
obligare possit ; unde iste actus promulgationem et 
denuntiationem legis praecedit ; 

2) apud moralistas potius est coactio seu coercitio 
poenalis qua lex firmatur et urgetur. Spectari potest a) 
active (tamquam vis coactiva), scii, actus seu decretum 
legislatoris quo legem violantibus malum seu poena statua- 
tur, vel e contra et legem observantibus bonum seu prae- 
mium ; et b) passive, scii, ipsa coactio poenalis aut retributio 
poenae, — vel et denegatio aut concessio praemii, — quae legi 
additur ad eam firmandam et ad compensandum detri- 


obtinere sola minatione ac obligatione poenae. Quodsi obiiciatur poenam 
supponere culpam, respondent non necessario supponere culpam in foro 
conscientiae, sed sufficere culpam juridicam in foro externo et coram 
lege humana : transgressionem ordinis a lege constitutam. Ita censere 
dicuntur Suarez, Billuart, Noldin, Koch, Wernz, Priimmer, Maroto, 
Vermeersch, A. Janssen. — S. Thomam admisisse leges mere poenales 
constat ex II-II, q. 186, a. 9, ad 1. 

1. Affirmativa et negativa non ex verbis sed ex fine sunt desumendae. 

mentum quod ex legis violatione societati provenit: poena, 
vel et praemium a legislatore statutum, in illis qui transgre- 
diuntur eam, vel eam observant. 

/ 236. Differt ab obligatione sanctio.: 1) illa ad vim 

1 directivam legis, haec ad vim coactivam pertinet ; 2) illa aeque 
omnes afficit subditos, haec primo per se et immediate solos 
legis transgressores ; 3) illa per se est conformis inclinationi 
voluntatis ad bonum, haec per se repugnat voluntati et eius 
naturali inclinationi ad bonum opponitur ; 4) obligatio est ligatio 
ad bonum ordinem, sanctio est immediate privatio alicuius boni. 

237. Sanctio itaque est legis et obligationis 
complementum. Cuius finis est triplex : 

a) ut subditi ad legis observantiam efficaciter moveantur : 
ipsa enim legis cognitio atque obligationis conscientia 
hominem, prout nunc est illecebris concupiscentiae ob- 
noxius, ad legis custodiam sufficienter non inducunt ; 

b) ut ordo moralis retributione praemii compleatur, ac 
praesertim retributione poenae restituatur : ordo e nim 
iustitiae exigit ut violationi legis poena retribuatur ad 
aequalitatem restituendam ; vel et aliquando petit ut 
observationi legis praemium concedatur ; 

c) ut subditi contra legislatorem rebelles eius auctoritati 
subiiciantur, eo quod contra suam voluntatem cogantur 
malum subire, qui legi voluntarie se subiicere recusarunt, 
Qui insurgit contra aliquem ordinem, ait S. Thomas, 
reprimi debet a principe ordinis (I-II, q. 87, a. 1). 

Lex igitur, ut efficaciter nos moveat et ad finem 
dirigat, sanctione firmetur oportet. 

Cuius duplex est influxus: 1) antecedenter sub respectu prae - 
ventivo , quando ante actus positionem, ope promissionis vel 
minarum inducit homines ad servandam legem ; unde sanctionis 
scopus est ut lex servetur : ita est ad correctionem ; 

2) consequenter sub respectu retributivo, quando post factum 
retribuitur praemium vel poena bene vel male agentibus : ita 
est ad coercitionem. 

Hinc a) in statu comminationis, finis primarius sanctionis 
est emendatio vel praeservatio, uno verbo : vitatio peccati ; 
b) in statu executionis , finis principalis est restitutio ordinis ; 
at secundarium potest habere emendationem. 

SECUNDA PARS. 

DE LEGE AETERNA 
QUAE EST FUNDAMENTUM OMNIS LEGIS. 

S. Th. I-II, q. 91 , a. 1 . 

238. Thesis. Existit lex aeterna. — Probatur : Lex est 
ordinatio rationis in principe qui gubernat communitatem. 
Atqui supposito quod mundus divina providentia guber- 
netur, tota communitas universi regitur ratione divina. 
Ergo ipsa ratio ordinans gubernationis rerum quae est in 
Deo ut in principe universi , habet rationem legis. Sed 
divina ratio nihil concipit in tempore sed ab aeterno. 
Ergo talis lex est aeterna. Cfr. Iob, XXXVIII-XXXIX ; 
Prov. VIII-IX ; Sap. VI-XII ; Ps. CXVIIJ. 

Neque dicas non esse legem, cum non sit prqmulgata. Promul- 
gatio enim non est de essentia legis ; deinde quamvis lex aeterna 
non sit passive promulgata ex parte termini seu creaturae au- 
dientis (in actu secundo), est tamen promulgata active ex parte 
Dei promulgantis (in actu primo) quia habet totum quod ex 
parte Dei ad promulgationem requiritur 1 , ita ut creatura 
existente, eo ipso huic applicetur. Nam ad promulgationem non 
requiritur ut lex innotescat, sed quod possit cognosci. Unde sicut 
lex humana futuros obligat quia, eo ipso quod membra com- 
munitatis fiant, sub lege cadunt sine nova promulgatione ; ita 
lex aeterna eo ipso quod creatura existit, cognosci ab ea potest 
et obligat (ad 2). A. v. : quamvis promulgatio non sit recepta, 
est tamen facta. 

QUAESTIO PRIMA. 

DE ESSENTIA LEGIS AETERNAE. 

S. Th. I-II, q. 93 , a. I. 

239. Thesis. Lex aeterna recte definitur a S. Augustino, 
1 . 22, c. Faustum, c. 29 : ratio vel voluntas Dei ordinem 
naturalem conservari iubens, perturbari vetans ; et a S. Tho- 
ma : ratio divinae sapientiae secundum quod est directiva 
omnium actuum et motionum in ordine ad bonum commune 
totius universi. 


1. Lex scii, essentialiter est in legislatore (n. 221). 

Probatur : Sicut in artifice praeexistit conceptus seu ratio 
eorum quae fiunt per artem, et haec vocatur idea vel 
exemplar rerum faciendarum, ita in gubernatore oportet 
praeexistat conceptus seu ratio ordinis eorum quae agenda 
sunt per eos qui gubernantur, et haec ratio, ordinatio et 
conceptio gubernantis actus subditorum vocatur lex. Deus 
autem sapientia sua est conditor omnium rerum quarum 
est artifex ; est etiam gubernator omnium actuum et 
motionum. Unde sicut ratio seu conceptio divinae sapien- 
tiae, in quantum per eam cuncta sunt creata, rationem 
/habet ideae yel exemplaris, ita ratio divinae sapientiae 
i ordinantis et moventis omnia ad debitum finem, bonum 
l totius universi, rationem obtinet legis. 

240. Differt itaque lex aeterna : 

x) ab idea divina : haec est exemplar rerum faciendarum, 
illa ordo rerum gubernandarum eis inferens necessitatem vel 
obligationem ; unde idea supponitur legi quia res est facienda 
antequam gubernanda ; 

2) a providentia : a) quia lex habet vim obligandi, non 
providentia ; b) quia lex respicit bonum totius universi, provi- 
dentia etiam bonum particulare uniuscuiusque; c) providentia 
est quasi conclusio legis et eam consequitur : haec tradit 
regulas in generali pro gubernatione mundi, providentia utpote 
pars prudentiae, iuxta legem disponit in particulari de motibus 
creaturarum. 


QUAESTIO SECUNDA. 

DE POTESTATE LEGIS AETERNAE. 

S. Th. I-II, q. 93, a. 3-6. 

241. Thesis. A lege aeterna omnes aliae derivan- 
tur. — Probatur : 

In moventibus ordinatis, virtus secundi moventis deri- 
vatur a virtute moventis primi, quia secundum non movet 
nisi in quantum movetur a primo ; unde in civitate bene 
ordinata ratio gubernationis a primo gubernante ad secun- 
dos derivatur, et in arte ratio rerum faciendarum derivatur 
ab architecto ad inferiores artifices. Atqui lex aeterna est 
ratio gubernationis in primo et supremo gubernante. 

Ergo omnes rationes gubernationis seu leges in inferiori- 
bus gubernantibus a lege aeterna derivantur. 

Etenim : a) Ratio humana habet, ut sit regula voluntatis 
et actuum humanorum, a ratione divina seu lege aeterna 
cuiqs est participatio (q. 19, a. 4) ; ergo si lex debet esse 
conformis rationi, multo magis legi aeternae. 

b) Primum nempe est mensura aliorum- Sed lex aeterna 
seu ratio divina praecedit omnem aliam rationem aut legem 
uti fons. Ergo est prima regula omnis rationis ac legis. 
Et ideo honestas praecipue aestimari debet ex com- 
mensuratione ad illam regulam. 

Lex aeterna sqil. est lex per essentiam ; omnes aliae sunt le 
per participationem, quae ab ea derivantur et quidem tripliciter : 

1° derivantur a lege aeterna tamquam a causa exemplari, 
quia omnes leges, ut sint iustae, debent esse conformes rectae 
rationi et sic legi aeternae, ut ad suam normam et mensuram : 
ita a lege aeterna habent quod sint norma rectitudinis ; 

2° derivantur a lege aeterna tamquam a causa efficiente a qua 
vim obligandi habent, quia omnis potestas legislativa inferior 
est a Deo, iuxta illud ad Rom. XIII, 1 : Non est potestas nisi 
a Deo : ita a lege aeterna habent quod sint norma obligationis. 

Utrumque significavit divina sapientia cum dixit (Prov. VIII, 
15-16) : «Per me reges regnant (quantum ad 2 um : potestatem) 
et legum conditores iusta decernunt (quantum ad i Um : rectitu- 
dinem) ; per me principes imperant et potentes decernunt 
iustitiam ». Hinc omnes leges etiam 

3° pendent et derivantur a lege aeterna tamquam a causa 
directiva et actu regulativa, quia lex aeterna, mediante lumine 
rationis, dirigit legislatores, ut videant quaenam leges secundum 
diversas circumstantias sint instituendae : ita a lege aeterna 
habent quod actu instituantur. 

242. Legi aeternae omnia subduntur quae subiici- 
untur gubernationi divinae : 

1) Omnia naturalia sive necessaria sint sive contingentia: Deus 
enim non tantum intellectualibus creaturis dedit regulam (quae 
est principium agendi), imprimendo menti earum cognitionem 
divini praecepti, sed toti naturae principia et instinctum ad 
proprios actus } et ideo dicitur praecipere toti naturae. Sic omnes 
motus et actiones totius naturae subduntur legi aeternae in 
quantum omnes creaturae a divina providentia inclinantur et 
moventur ; item defectus qui fiunt in natura contra ordinem 
unius vel alterius causae particularis, quia isti non fiunt contra 
ordinem causae primae sed et divinae providentiae subiiciuntur 
cui nihil subterfugit. 

2) Omnes res humanae : homines enim subduntur legi aeternae, 
non tantum quoad inclinationem ad id quod est legi aeternae 

conforme, sed etiam quia cognitionem legis habent : mali im- 
i perfecte in quibus inclinatio naturalis ad virtutem depravatur 

per habitum vitiosum, et naturalis cognitio boni obtenebratur 
per passiones et vitia ; boni autem perfecte quia in ipsis naturali 
! inclinationi ad bonum additur interius motivum gratiae et virtutis, 

et cognitioni naturali boni additur cognitio fidei et doni sapientiae. 
! Hinc boni semper secundum legem (actu vel habitu), sed mali 

jj saepe contra illam agunt ; at quanto ab ipsa deficiant a parte 

!i actionis, tanto magis subduntur ipsi a parte passionis, quia 

j tanto magis secundum eam puniri debent 1 . 

' 3) Non autem subduntur ea quae pertinent ad naturam vel essen- 

i tiam divinam : haec enim sunt realiter ipsa lex aeterna. Actus 

1 ' scii, mentis non differt realiter ab ipso Deo ; nihil autem potest 

!. esse subiectum sibimetipsi. 

ik Neque obstat teneri Deum non agere malum morale v. g. 

|| mentiri : ad hoc enim non tenetur vi alicuius legis id prohibentis, 

l sed ratione repugnantiae quae oritur a sua natura et perfectione, 

: j quatenus si faceret malum aut mentiretur, non esset Deus. Unde 

v dicitur quod « Deus sibi ipsi est lex » (I, q. 21, a. 1, ad 2), 

|| non proprie quia nihil potest esse subiectum sibimetipsi, sed 

i quia seipso est rectus sine lege, ac si sibi ipsi esset lex. 


1 

QUAESTIO TERTIA. 

( DE MUTABILITATE LEGIS AETERNAE. 

j S. Th. MI, q. 93, a. 2. 

j 243. Lex aeterna in se est immutabilis, sed eius 

' cognitio in nobis est mutabilis. Lex aeterna, quia est 

/ essentia Dei, nequit cognosci in se nisi a Deo et a beatis, 

sed omnes creaturae rationales illam cognoscere valent 
secundum quamdam eius irradiationem maiorem vel mi- 
jl norem. Omnis enim cognitio veritatis est irradiatio et 

participatio veritatis divinae ac proinde legis aeternae ; 
veritatem autem omnes aliqualiter cognoscunt plus vel 
minus, saltem quantum ad principia communia legis 
' naturalis, ac proinde et legem aeternam. 

Hinc quamvis lex aeterna in se sit immutabilis, eius 
tamen cognitio augeri vel minui potest in singulis, secun- 
dum quod alias leges quae sunt ipsius participatio plus 
minusve cognoscunt, ut infra dicetur. 

1. Nihil scii, potest subterfugere imperio legis aeternae : qui enim 
agit contra unum praeceptum legis aeternae directivum, in aliud incidit 
poenae taxativum quod iubet, ut quantum in actione homo defecerit, 
| tantum per passionem compensetur. 


I 

Sectio B. 

DE LEGIBUS QUAE REGUNT ACTUS MORALES. 

TERTIA PARS. 

DE LEGE NATURALI. 

S. Th. I-II, q. 91, a. 2. 

244. Thesis. In creatura rationali datur lex natura- 
lis, quae cum natura est indita et essentialiter ipsi 
coniuncta — ac naturali lumine rationis cognoscitur. 

Prima pars es t fi de certa , cum clare eam doceat magisterium N 
ordinarium Ecclesiae ex ipsa Scriptura (Ps. IV, 6-7 sec. LXX et 
Vulg.) contra atheos, materialistas, positivismi moralis defensores 
et evolutionistas ; altera est certa contra traditionalistas qui 
asserebant legem naturalem, in praesenti hominis lapsi statu, 
nonnisi supernaturalis revelationis aut traditionis lumine nobis 
innotescere. 

Probatur : 1) In Scriptura Apostolus docet (ad Rom. II, 
14-15) gentes quae legem (scii, positivam, mosaicam) non 
habent, naturaliter (i. e. duce lumine naturalis rationis) ea 
quae legis sunt (quae lege mosaica praescribuntur) facere, 
sibi esse legem (i. e. iis inesse), eam scriptam habere in 
cordibus ; esse veram legem pro cuius violatione vel obser- 
vatione a conscientia accusantur vel defenduntur ; legem 
esse a Deo latam quia conscientia accusat coram Deo 
qui secundum hoc ipsos est iudicaturus. 

2) Patres aiunt inesse omnibus legem naturalem, — eam 
non esse scriptam sed inhaerentem, innatam, insertam, — esse 
inscriptam in cordibus, — naturam esse boni operis magistram, etc. 

Ita Iustinus, dial. 93 ; Origenes, in Rom. 1. II, n. 7, 8, 9 j Ter- 
tullianus, adv. Mare. V, 13 i Hieronymus, ep. 121 ad Alg., q. 8 ; 

— Chrysostomus, hom. 12 et 13 ad pop. Ant. ; Gregorius Naz., 
or. 28, n. 16 ; Ambrosius, ep. 73 ; Augustinus, in Ps. 57, n. 1 ; 
in Ps. 118, serm. 25, n. 5 ; Gregorius M., in Evang. hom. 31, 
n. 3 ; — Origenes, in Num. hom. 10, n. 3 ; Augustinus, conf. H> 4 J 
serm. D. in monte, II, c. 9 ; Hieronymus, ep. 121 i — Ambro- 
sius, de fuga saec. 3, n. 15; ep. 73 ; Tertullianus, de cor. 6; 
Basilius, in hexam.han. 9,n. 3 et 4 i Cyrillus Al.,c.Iul.l. 3; etc. E 

3) Sensus intimus et conscientia testatur alias actiones esse 
bonas, alias malas, has finis seu boni perfecti assecutioni obstare, 

1. Cfr. Bouquillon, Theologia Moralis fundamentalis, n. 68 ; Leo XIII, 
enc. Libertas. 

Summa Theologiae Moralis I. — 15 


1 226 SUMMA THEOLOGIAE MORALIS 

< 

'a illas esse necessarias ad finem et obligatorias, ita ut qui mandato 

1 paret animi pacem assequatur, dum qui idem praetergreditur 

! conscientiae stimulis agitetur ; — ex quibus nascitur consensus 

populorum in existentiam legis independentis a potestate humana. 

j 4) Idem ratio docet, quod ita ostendit S. T hornas : 

ji Lex potest esse in aliquo dupliciter, uno modo in legislatore 

)’j sicut in regulante et mensurante, alio modo in subdito 

[.i ut in regulato et mensurato, quia in quantum aliquid 

' participat de regula et mensura, sic regulatur et mensuratur. 

| Atqui omnia quae divinae providentiae subiiciuntur, a 

< i lege aeterna regulantur . Ergo omnia participant aliquo modo 

!•' legem aeternam, in quantum habent inclinationem in 

| proprios actus et lines. Sed creatura rationalis excellentiori 

[ modo providentiae subiacet, in quantum ipsius fit particeps, 

sibi et aliis providens. Ergo in ipsa est specialis participatio 
i legis aeternae in quantum habet inclinationem ad debitum 

' actum et finem sibi cognitum ; et haec participatio est 

lex naturalis. 

, Definiri potest : ordinatio creaturae rationalis ad finem 

f ~ ullim,um in ipsa natura fundata et naturali lumine rationis 

I percepta i seu participatio legis aeternae in natura rationali, 

ordinatio menti creatae impressa qua lex aeterna in ea 
i participatur. 

j QUAESTIO PRIMA. 

DE ESSENTIA LEGIS NATURALIS. 

S. Th. I-II, q. 91, a. 2 et q. 94, a. 1. 

( 

j 245. Thesis. Participatio legis aeternae in creatura 

rationali est vera lex. — Est enim 

, 1) ordinatio rationis : creatura rationalis participat legem 

intellectualiter et rationaliter, et ideo participatio legis 
aeternae in ipsa proprie lex vocatur quia est aliquid 
rationis : dictamen a ratione constitutum ; in aliis creaturis 
i non participatur rationaliter, unde in ipsis propria incli- 

| natio non dicitur lex nisi per similitudinem ; 

j 2) est a Deo promulgata communitati: quamvis enim 

j promulgatio fiat in singulis, impressione rationis, fit tamen 

ratione non quidem ut particularis est, sed ut communis 
et eadem in omnibus, ab auctore naturae proveniens ; 

3) fit ad moralem honestatem, non unius, sed totius 
humanitatis l . 

246. Essentia legis naturalis. — Lex naturalis non est 
lex quatenus est in legislatore ut regulante, ac proinde 
non est ipsa lex aeterna, sed est lex ut est in subditis ut 
in regulatis, ac proinde est participatio, manifestatio, 
promulgatio passiva legis aeternae in nobis. 

Et quidem : 

1) Non est voluntas Dei sive necessaria sive libera 2 : non 
enim actiones sunt bonae vel malae quia a Deo volente praeci- 
piuntur vel prohibentur, sed praecipiuntur vel prohibentur ut in 
se intrinsece bonae vel malae, et quidem bonae quae exiguntur 
ut necessariae ab ordine non possunt non praecipi, et malae 
non possunt non prohiberi. Unde si per impossibile Deus non 
vellet legem naturalem, haec tamen eodem modo nobis innotesce- 
ret et obligaret, quia eodem modo a ratione divina imperante 
constitueretur natura humana, et ipsa sicut et actus nostri 
ordinarentur ad finem ultimum 8 . Lex scii, essentialiter est 
ordinatio rationis, non voluntatis. 

2) Neque voluntas aut potestas Dei necessario videtur atten- 
denda ut innotescat lex naturalis. Necessitas moralis enim seu 
obligatio est absoluta necessitas medii ad finem absolute necessarium 
(Q.D. de Ver. 17, a. 3), ita ut medium non solum sit necessarium 
sub conditione si quis velit finem, sed absolute quia et finis 
est absolute necessarius et omnino nobis impositus. Unde ad 
cognoscendam legem seu obligationem sufficit ut adsit absoluta ) 
necessitas finis qui omnino imponitur, et cognoscatur necessaria 
connexio mediorum ad finem, et consequenter obligatio ad illa 
media. Iamvero ne cessitate physica naturae nobis imponitur 
finis : summum bonum naturae rationalis et summa felicitas, 

1. « Communis vox totius naturae vel potius auctoris eius, qui licet 
loquatur ad singulos, loquitur ut persona publica, quia loquitur ut auctor 
ipsius naturae » Suarez, de Legibus, 1. I, c. 11, n. 4. 

2. Nominalistae ut Ockam, Alliacensis, Gerson ; item Cartesius et 
Pufendorf dicunt : voluntatem Dei liberam. Eodem modo loquitur 
Suarez. Liberatore, De Bie, Gutberlet dicunt voluntatem necessariam ; 
Meyer, voluntatem hypothetice necessariam. Cathrein dicit voluntatem, 
sine ulteriore determinatione. 

3. Notat Billuart, diss. 1, a. 1 : 3 Ad legem sufficit quod sit directiva ac- 
tionum humanarum, et quod habeat vim obligandi. Lex autem aeterna < 
(quoad praecepta necessaria) et naturalis haec duo habet independenter ab 
omni actu voluntatis. De primo non est dubium ; de secundo etiam patet , 
quia, hoc ipso quod ratio divinae mentis dictat et intimat Deum esse 
colendum, parentes honorandos, etc. furtum, mendacium, etc. esse 
mala et ideo fugienda, nascitur in homine obligatio ad illa suo tempore 
facienda et ista fugienda, etiamsi, per impossibile, non accederet voluntas 
ad haec obligans, quia ex intrinsecis seu natura sua sunt vel facienda 
vel fugienda, eo ipso quo per dictamen rationis intimantur ut talia ». 

ita ut non possimus illum non velle; et ratio a) cognoscere 
potest, quaedam bona particularia naturae rationali convenientia 
pertinere ad illum finem (tamquam conditionem necessariam 
verae perfectionis et ultimae felicitatis), quaedam vero non per- 
tinere, ac b) ita percipere valet necessariam connexionem aliquo- 
rum actuum, tamquam mediorum, cum illo fine. Ergo absoluta 
necessitas moralis mediorum et obligatio ex natura orta seu lex 
naturalis cognosci potest, abstrahendo a Deo, quin scii, attendatur 
ad voluntatem vel auctoritatem Dei 1 . — Quod tamen non ex- 
cludit remote et ultimate legem naturalem a Deo pendere et 
obligationem, noto Deo, plenius et perfectius percipi. 

3) Non tamen est imperativum categoricum rationis aut volun- 
tatis autonomae (Kant et Rationalistae). Autonomia enim con- 
ciliari nequit cum idea verae obligationis, quia ratio humana 
non potest seipsam obligare. Unde obligatio non constituitur 
a ratione humana, sed ex inclinatione necessaria nostrae naturae 
imponitur, quae immutari non valet a nobis quaeque immutabilis 
semper persistit. — Insuper haec sententia nititur falso funda- 
mento hominem sibi esse finem, seu finem in se (cfr. Syll. prop. 3 
et 50), dum tamen essentialiter sit creatura Dei ab eo pendens et 
ad ipsum ordinata. Finis ultimus scii, non est a ratione constitutus 
sed ab auctore naturae. 

Itaque in actu p rimo considerata, lex naturalis est habi- 
tualis inclinatio naturae rationalis ad proprios actus, scii. 
ad cognoscendum et appetendum finem seu bonum perfectum, 
et media ad illum necessario Conducentia seu actus honestos 
eligendos ; unde natura vere sibi est lex, hoc sensu quod 
ex inclinatione necessaria et ineluctabili naturae ad finem 
oritur obligatio ad media adhibenda. Aliis verbis, lex 
naturalis est lumen rationis naturalis quo discernere valemus 
quid sit bonum faciendum vel malum vitandum ; quod 
lumen ostendit bonitatem et malitiam et regula est nostro- 
rum actuum, in quantum est a lumine divino derivatum 
et impressio est divini luminis in nobis. — In actu secundo 
considerata, lex est actuale dictamen seu iudicium rationis , 
praescribens modo generali quid sit bonum faciendum, 
quid malum vitandum. Hinc 

a) quamvis lex naturalis non sit habitus , cum non sit 


t. Ita Vasquez, Gerdii, D’HuIst, Mercier (in cursu phil. moralis 
autographo) ; Manuel de philosophie neo-scolastique f scholae Lovaniensis) ; 
Gillet, Du Fondement intellectuel de la Morale d’apres Aristote ; Lottin, 
Le Probleme des Fins en morale, p. 164 ; Loi Naturelle et positive, p. 20 ; 
VOrdre moral et Vordre logique, p. 331 ; Du Rousseaux, Philosophie 
morale, p. 200 et 227 ; Garrigou-Lagrange, Dieu, p. 309 ; Fonsegrive 
in Rev. de Phil., 1910 ; Vie diocisainefl^z^, p. 383 Collectanea Mechli- 
niensia, 1928 p. 33C. 

id quo ratio agit, sed quod dictat, praecepta legis naturae 
tamen non semper actu considerantur a ratione, et tunc 
insunt ei habitualiter, et sic potest lex naturalis dici 
habitus, quia habitu tenetur ; 

b) differt a synderesi, quae non est lumen rationis 
innatum vel actuale ipsius dictamen, sed est habitus 
(seu facilitas, non stricte innata sed sponte ex intellectu 
profluens) quo facile enuntiamus non omnia sed prima 
principia moralia ; unde virtute haec principia continet ; 

c) differt a conscientia , quae non est norma agendi 
generalis sed iudicium de agendis in particulari. 

247. Fundamentum legis naturalis. — Non solum de 
essentia, sed etiam quaerendum est de fundamento legis 
seu obligationis naturalis, ac consequenter omnis obliga- 
tionis ; nam obligatio positiva fundatur super obligatione 
legis naturalis, quatenus haec praecipit superioribus esse 
obediendum. 

Iamvero ex dictis constat : 

i) Fundamentum unicum, sufficiens, aut ultimum non esse 
voluntatem Dei sive liberam sive necessariam: non liberam quia 
agitur de lege necessaria, non necessariam quia ab aliquo anteriori 
pendet a auo necessitatem habet, scii, a sapientia et essentia 
divina (Q. D. de Ver. 23, a. 6) ; ac proinde non est fundamentum 
ultimum, unicum, et sufficiens. — Aiunt quidem adversarii 
nullam dari legem sine legislatore, nullum praeceptum posse 
concipi sine voluntate et auctoritate praecipientis. Sed 

a) id verum est de lege positiva quae non est necessaria, 
non de lege naturali cuius obligatio ex natura rerum oritur et 
ex necessaria tendentia nostrae naturae ad finem ; — 

b) ceterum dicendo legem naturalem esse obligatoriam, quia 
ratio dictat voluntati Dei praecipientis esse obediendum, 
difficulter a contradictione se liberabunt, quia dictum principium 
ut a sola ratione praeceptum cognoscitur tamquam obligatorium 
et non pendet ultimate a cognitione voluntatis Dei ; secus 
daretur circulus vitiosus ; — 

c) denique prima principia legis naturalis v. g. bonum fa- 
ciendum, etc. cognoscuntur ante cognitionem Dei, sicuti hanc 
praecedit ipsa cognitio terminorum quibus constant et quibus 
cognitis statim enuntiantur 1 . Unde licet Deus in ordine onto- 
logico sit necessarium fundamentum legis naturalis, non ita in 1 
ordine logico cognitionis. 


1. Cfr. I-II, q. 94, a. 2 et 4 ; q. 58, a. 5 ; II-II, q. 47, a. 6 ; Q. D. 
de Ver. 16, a. 1 et 2. 

2) Nec fundamentum esse solam rationem humanam,quia sicut 
effectus plus pendet a causa prima quam a causa secunda, ita 
obligatio plus pendet ab auctore naturae et lege aeterna quam 
a natura et ratione humana a Deo participata : ordo enim essen- 
tialis rerum non est a ratione nec a seipso sed derivatur a lege 
aeterna. 

Videtur fundamentum distinguendum esse duplex: 
p a) Unum secundarium et proximum : ipsam naturam 
{ humanam complete spectatam cum suis relationibus essen- 
■ tialibus et necessariis, — vel finem eius ultimum absolute 
ipsi impositum, — vel ordinem essentialem rerum se- 
cundum quem quaedam necessariam connexionem habent 
cum fine ultimo ; et hoc est sufficiens ad concipiendam 
veram et proprie dictam obligationem naturalem, ut 
diximus. 

b) Alterum primarium, remotum, et ultimum : ipse 
intellectus Dei, seu lex aeterna cum eius radice, 
essentia divina. Lex aeterna enim est fons naturae et rationis 
humanae, et haec non est regula actuum nostrorum nisi 
a ratione divina cuius et participatio. Eodem modo duplex 
est fundamentum principiorum rationis speculativae et 
veritatum aeternarum : proximum scii, natura rerum et 
relationes quae inter eas vigent (quod sufficit ad veritates 
necessarias concipiendas), et ultimum quod est essentia 
et intellectus Dei. Et sicut cognoscere valemus veritatem 
primorum principiorum rationis speculativae ex solo funda- 
mento proximo, natura rerum, quin cognoscamus eorum 
ultimum fundamentum, intellectum divinum ; ita cogno- 
scere valemus veritatem et obligationem primorum princi- 
piorum rationis practicae, quin cognoscamus eorum ulti- 
mum fundamentum : intellectum divinum et legem aeter- 
nam. 

248. Corollarium : Systema moralitatis laicae seu, 
ut aiunt, obligationis a Deo independentis 1 itaque con- 
futandum est, dicendo illud esse 
( a) essentialiter incompletum , cum de Deo vero fine 
ultimo et de nostris erga Deum officiis taceat ; 


1. Hic spectamus systema sub respectu obligationis, supra diximus 
de illo sub respectu ipsius moralitatis n. 134. 

b) falsum , quatenus affirmat legem naturalem fundari 
in sola natura vel ratione, exclusa lege aeterna Dei ; 

c) inefficax , quia lex caret sufficienti sanctione, ac proinde, 
spectatis hominum propensionibus ad vitia, de facto eam 
non sufficienter observabunt. 

At non videtur dicendum contradictorium, ac si impossibile 
esset concipere legem naturalem abstrahet\do a Deo legis- 
latore, obligationem sine Deo volente ac iubente : id 
enim est nimium dicere, et non videtur verum. 

Quodsi dicatur obligatio non posse concipi nisi cognosca- 
tur finis ultimus attingendus, in concreto spectatus, qui 
est Deus ; id solum putamus necessarium ad cognitionem 
completam totius legis moralis. Ad partialem cognitionem 
sufficit notitia finis in abstracto considerati in quantum 
est summum et completum bonum naturae rationalis. — 
Sed, etiam hoc dato, non adhuc Deus esset spectandus 
supremus legislator aut voluntate iubens, sed solum ut 
Summum Bonum prosequendum. 

249. Animadversio. — Differunt itaque lex aeterna et 
lex naturalis : 

1) subiective : illa est in Deo, haec in mente creata ; — 
et ideo 

2) materialiter in esse physico : illa est sapientia (ac 
essentia) divina, haec est lumen creatum rationis ab illa 
participatum ; — ■ et consequenter 

3) cognoscibilitate : illa in se cognoscitur a solo Deo et 
beatis, haec rationis lumine percipitur. 

Conveniunt autem: 1° for malit er et in ratione dictaminis, quia 
eadem est utriusque rectitudo et obligatio cum una sit alterius 
participatio ; et ideo 

2° obiective quia eadem dictant, non quidem a) totaliter secun- 
dum totam extensionem : lex aeterna enim se extendit etiam ad 
creaturas irrationales et ad ea quae Deus lege positiva praecipit 
(vel ab aliis praecipere ordinat); sed b ) partialiter : quamvis 
enim non omne quod praecipit lex aeterna praecipiatur a lege 
naturali, omne tamen quod lex naturae praecipit etiam a lege 
aeterna praecipitur. Sunt ergo eadem lex sicut eadem est imago 
sigilli et sigillati ; sigillum tamen magis est extensum quam 
sigillatum. 

QUAESTIO SECUNDA. 

DE POTESTATE LEGIS NATURALIS. 

Articulus I. 

De Vi directiva seu Obligatione legis 
naturalis. 

S. Th. I-II, q. 94, a. 2 et 3 ; q. 100, a. 1. 

250. Lex naturalis est una, continens plura prae- 
cepta. — Lex naturalis, quamvis ratione materiae circa 
quam versatur, plura contineat praecepta, in se tamen est 
una, tum quia ad unum ultimum finem tendit, tum quia 
omnia illa praecepta fundantur in uno primo principio 
universali : Bonum est jaciendum , malum est vitandum. 

Probatur : Ratio humana tum speculativa tum practica 
est essentialiter deductiva. Sicut autem ens est primum 
quod ab intellectu cognoscitur, ita bonum est primum 
quod cognoscitur a ratione practica. Unde sicut primum 
principium speculativum fundatur in notione entis : Im- 
possibile est idem esse et non esse, ita primum principium 
practicum fundatur in notione boni ; Bonum est facien- 
dum, malum vitandum ; et ideo ratio nihil praecipit aut 
prohibet nisi quod naturaliter apprehendit ut bonum vel 
malum L 

251. Ordo et divisio praeceptorum. — Lex naturalis 
modo generali ea omnia complectitur, quae rationali naturae 
ita conveniunt vel repugnant ut ad ordinis conservationem 
ab ipso naturae Creatore necessario praecipiantur vel pro- 


1. Alii diversum primum principium statuunt, v. g. : Naturae hu- 
manae secundum omnes suos essentiales respectus consideratae confor- 
miter vive (ita varia manualia scholastica) ; vel : Imaginem Dei absolute 
sancti, per modum naturae rationalis tibi impressam, liberis quoque 
actionibus exhibe (Cari Aeger) ; vel : Rectum naturae rationalis ordinem 
tamquam divinctus sancitum servate (Meyer). bed ista lacienda sunt 
quia bona ; — insuper, saltem non sunt prunum principium, quia non 
primum m intellectu ; — nec apud vulgus habentur quod tamen cognoscit 
legem naturalem. Augustiniam vero, ut Tserti {de 1 heot. Disctpl. , i. XX, 
( c. 4, prop. 3), hoc statuunt : Ama Deum ut finem et cetera propter 
1 ipsum ; sed id est primum in ordine ontologico non in ordine logico. 

hibeantur 1 ; unde ad legem naturalem pertinent omnia 
praecepta, ad quae ex rei natura et independenter a qua- 
cumque lege positiva obligamur. Inter quae multiplex 
datur ordo : 

A. Ratione materiae , dupliciter : a) secundum triplicem 
hominis inclinationem naturalem ad bonum, sive esse natu- 
ralis i. e. existentiae conservandae, sive vitae animalis v. g. 
prolis procreandae, sive vitae rationalis sibi propriae. 

Bonum enim habet rationem finis, unde homo ut bona habet 
omnia ad quae habet naturalem inclinationem. Sed homini 
inest triplex inclinatio : 1) ad bonum secundum naturam quam 
habet communem cum omnibus substantiis, quae omnes appetunt 
conservationem sui esse ; 2) ad bonum secundum naturam 
quam habet cum animalibus communem, uti prqcreatio et 
educatio prolis j 3) ad bona secundum naturam rationis, quae 
sunt sibi propria, v. g. quod Deum colat et in societate vivat. 

Hinc distinguuntur praecepta secundum naturam sub- 
stantiae (abstineptia, fortitudo), secundum naturam ani- 
malis (castitas, prudentia), et secundum naturam hominis 
(religio, iustitia) ; 

b) secundum triplicem hominis relationem naturalem seu 
ordinem: 1) ad Deum ut ad ipsius principium primum, et 
ultimum finem ; — 2) ad seipsum : constat enim duplici 
parte, cuius una superior regat partem inferiorem oportet ; 
— 3) ad proximum : factus socialis, destinatur homo ad 
societatem coniugalem, domesticam, politicam. Hinc distin- 
guuntur praecepta in Deum, in seipsum, et in proximum, 
secundum quod homo spectatur ut ens creatum, rationale, 
vel sociale. 

Ordo ad Deum est ordo subtectionis ; ordo ad proximum est 
ordo aequalitatis et proximitatis, qua persona eius in se vel in 
rebus suis violari prohibetur, et ipse est ad instar nostri dili- 
gendus ; ordo hominis ad seipsum est conformitatis sui et 
facultatum suarum (quorum non est dominus) ad rationem et ad 
naturam rationalem ac eius proprium finem, atque subordina- 
tionts ad speciem humanam et bonum commune. 

1 . Bene animadvertit Vermeersch, Th. M. I, n. 240 : a) hominem 
subordinari non solum fini sed et ordini propter finem ultimum ; unde 
qui contra inclinationem seu ordinem agit, iam incipit agere contra 
finem ; b) et hunc ordinem non immediate imponi singulis et per singulos, 
naturae,' sed singulis per naturam; unde generatim est servandus, etsi 
in casu particulari non esset inconveniens aut damnosum pro aliquo 
individuo, quia semper de se manet inconveniens naturae. 

/ B. Formaliter, ex parte modi quo in lege continentur, seu 
ratione cognitionis et nexus logici inter principia legis naturae : 

1) alia sunt generalia, universalissima, communissima, in- 
determinata, per se evidentia, omnibus nota ex sola intelli- 
gentia terminorum, v. g. Bonum est faciendum, malum 
vitandum ; Quod tibi non vis fieri nec alteri facias ; 
Secundum rationem est vivendum ; Creatori est obedien- 
dum ; Suum cuique est tribuendum ; Summum Bonum 
est amandum ; Nulli iniuria est facienda ; Conformiter 
vive naturae tuae entis rationalis, creati, socialis, etc„ 

2) alia sunt magis propria et determinata, particularia, 
ut conclusiones ex primis deducta, et haec sunt 

a) vel immediate, proxime et evidenter ex primis deducta , 
quae sunt praecepta decalogi ; vel 

b) remotiora, quae non ita evidenter sed mediate et mul- 
tis consequentiis deducuntur, v. g. quod usura sit iniusta, 
mendacium semper sit illicitum, iniuria illata non sit pro- 
pria auctoritate vindicanda, res inventae sint restituendae. 

C. Ratione, vis et efficaciae, seu necessitatis ad finem, et 
nexus ontologici et realis 1 : 

1) alia sunt praecepta primario intenta, quae natura 
omnino exigit, quia sunt omnino necessaria ad finem quem 
natura directe et principaliter intendit : sic matrimonium 
est omnino necessarium ad debitam procreationem et 
educationem prolis ; 

2) alia sunt secundario intenta, ex primis derivata, ad 
quae natura multum inclinat, quae vel sunt necessaria, 
non quidem ut finis primarius obtineatur, sed ut obtineatur 
decenter, congrue, facilius, vel sunt necessaria ad finem se- 
cundarium quem natura non directe sed concomitanter et 
subordinate ad alterum intendit : sic unitas matrimonii con- 
gruit educationi prolis et necessaria est ad pacem familiae. 

Breviter : alia praecepta sunt circa necessaria sine quibus 
ordo moralis est impossibilis ; alia, circa valde utilia, quae 
non sunt stricte necessaria, ita ut ordo sine illis, quamvis 
minus perfecte, subsistere valeat. 


1. S. Thomas, IV Sent. d. 33, q. I, a. r, et ad 8 ; a. 2 ; et III Sent. 
d. 37 . a- 3 - 

Hinc relate ad finem omnino ultimum et primarium legis naturalis, 
qui est Deus et dilectio Dei super omnia, distinguuntur 

a) praecepta prima , quae stricte necessaria ad dilectionem Dei 
praecipiunt, vel prohibent ea quae directe illam impediunt et 
ab illa avertunt ; quorum 

1) alia immediate dicunt ordinem necessarium, vel repugnantiam, 
ad ultimum finem, Deum : sunt praecepta primae tabulae ; 

2) alia immediate dicunt ordinem necessarium, vel repugnan- 
tiam,ad dilectionem nostri vel proximi, mediate tamen ad ultimum 
finem, quatenus sunt media ex natura rei necessaria ad illum : 
dilectio nostri quidem quia est praedispositio necessaria ad 
dilectionem Dei et proximi, cum non possimus tendere nisi 
ad bonum nostrum, nec amare aliquem nisi imitando amorem 
nostri, et quia vita nostra est conditio necessaria ad obtentionem 
finis ; dilectio proximi quia societas est medium hominibus 
ex natura rei omnino necessarium ad finem obtinendum, unde 
huc spectant ea quae necessaria sunt societati sine quibus sub- 
sistere non potest : sunt praecepta secundae tabulae. 

Quae omnia graviter praecipiuntur vel prohibentur ut pmnino 
necessaria ad finem ultimum vel ipsi omnino opposita 5 

b) praecepta secunda ex primis derivata, quae praecipiunt 
ea quae necessaria sunt ut decenter, melius, facilius obtineatur 
finis, et prohibent ea quae ab illo retardant vel ad illum referri 
nequeunt, uti sunt 1) illa quae includunt parvam quamdam 
irreverentiam erga Deum, et solum deficiunt a modo cultus 
debito ; 2) iustitiae vel charitati aliquatenus detrahunt ; vel 3) 
solum necessitate aut utilitate carent. Haec praecipiuntur vel pro- 
hibentu r levit er, quia non stricte necessaria ad finem ultimum nec 
ab illo avertunt 1 . 

Ex praedictis constat non eadem esse praecepta primaria vel 
secundaria cognitu, et primaria vel secundaria necessitate et 
intentione naturae ; multa enim secundaria cognitu quae a 
primis principiis deducuntur per conclusionem (etiam remotam) 
sunt a natura primario intenta, ut prohibitio homicidii, adulterii, 
furti ; unde bene inspiciendum est quonam sensu illi termini 
apud auctores usurpentur. 

252 . 0 biecfum legis naturalis suntactus virtutum. — 

Actus virtutum, secundum genus, in quantum sunt virtuosi , omnes 
sunt de lege naturae : haec enim comprehendit omnia ad quae 
inclinatur homo secundum naturam. Unumquodque autem 
inclinatur ad operationem convenientem suae formae ; forma 
vero hominis est anima rationalis. Unde homo naturaliter 


1. Praecepta secundaria ratione praecepti universalis, possunt esse pri- 
maria in suo ordine, in hoc genere, prout respiciunt determinatas mate- 
rias, quia respiciunt finem principalem illius generis, et distinguuntur 
a secundariis, quae respiciunt finem secundarium vel aliquid accessorium 
fini principali. Quae sunt secundaria comparative ad unum finem, 
possunt esse primaria quantum ad alium. Unde ad concludendum prae- 
ceptum leviter obligare, videndum quod sub nullo respectu sit prima- 
rium. 

inclinatur ad operandum secundum rationem, quod est agere 
secundum virtutem. — Si tamen actus virtuosi spectentur 
secundum seipsos, in quantum sunt tales vel tales, secundum spe- 
ciem, non omnes sunt de lege naturae, quia plures sunt de con- 
silio, aut de iis ad quae natura non inclinat, sed quae homines 
inquisitione rationis adinvenerunt quasi utilia ad bene vivendum. 

253. Subiectum legis naturalis. — Quia lex naturalis 
cum natura rationali est indita et essentialiter ipsi coniuncta, 
hinc ipsi subiiciuntur et ea ligantur omnes creaturae 

. rationales, non tantum adulti (inter quos beati et damnati), 
i sed et pueri et perpetuo amentas : hi tamen non perfecte 
et in actu secundo quia usum rationis et legis cognitionem 
non habent, sed imperfecte et in actu primo quia poten- 
tiam ad illa habent. Hinc 

1) licet in istis non adsit peccatum formale quia deficit 
usus rationis et libertatis, peccant tamen materialiter, 
agendo contra legem naturae ipsis habitualiter inhaerentem ; 
/, 2) idem dicendum est de dormientibus, ebriis et aliis 
qui legem hic et nunc ignorant, msi tamen causam peccati 
culpabiliter posuerint, quo casu etiam peccant formaliter ; 

3) qui praedictos inducunt ad agendum contra legem 
naturalem, peccant formaliter : sunt enim horum peccato- 
rum causa moralis vel et physica, et ideo voluntate sua 
illa participant et amplectuntur : actio enim instrumenti 
merito imputatur principali agenti. Accedit quod saepe 
sint causa malae consuetudinis in illis, et scandali in 
adstantibus. 

Articulus II. 

De Vi coactiva seu Sanctione legis 
naturalis. 

S. Th. C. Gent. III, 140-141. 

254. Notiones. — Sanctio a) ex parte causae seu originis, est 
interna (et concomitans) quae naturaliter procedit et ipso facto, 
ex ipsa actione seu ex rei natura, legis observantiam vel violationem 
consequitur, v. g. tranquillitas et remorsus conscientiae, bona 
et mala fama, indispositio corporalis ex ebrietate ; — et externa 
(seu inflicta) quae provenit ex causa extrinseca, seu ex legis 
dispositione connectitur cum observantia legis vel violatione, 
v. g. si ebriosus a iudice punitur mulcta ; 

b) ex parte effectus , est perfecta seu sufficiens , quae ex natura 
Sua valet omnes subditos (sive absolute, sive relative pro certis 

adiunctis) in omni casu movere ad observantiam legis, et debitam 
habet proportionem cum merito et demerito ; — vel imperfecta 
et insufficiens. 

255. Thesis. Sanctio legis naturalis imperfecta et 
interna existit in praesenti vita ; — perfecta est in 
altera vita, ex consecutione vel amissione ultimi finis. 

a) Probatur i a pars. Adest sanctio interna, nam virtus 
est perfectum bonum huius vitae ; et culpam saepius 
sequuntur 1) remorsus conscientiae, quia « impetu malitiae 
vel passionis cessante quo mala faciunt, secundum rationem 
cognoscunt se male egisse et dolent 1 » ; 2) dolor in anima ; 
3) aegritudo in corpore. Unde Sap. XI, 17 : Per quae peccat 
quis , per hoc et torquetur. Est autem imperfecta, tum quia 
non sufficienter inducit ad legis observantiam, nam ipsam 
vitam aliquando tenemur exponere, ac multae sunt seduc- 
tiones in hac vita ad quas superandas requiritur sanctio 
bonis huius vitae praestantior ; tum quia, experientia 
testante, non retribuit unicuique secundum iustitiam. 

b) Probatur 2 a pars l) ex ordine essentiali rerum : Ubi 
est debitus ordo in finem, oportet quod ordo ad illum finem 
ducat, recessus ab ordine finem excludat. Sed ex Dei 
dispositione et lege actus humani essentialiter ordinantur 
ad finem ultimum. Oportet ergo quod servantes ordinem 
consequantur finem ultimum (quod est praemiari) ; ab 
ordine autem recedentes a fine excludantur (quod est 
puniri). Confirmatur : 

a) Sicut res naturales ordinationi divinae providentiae sub- 
iiciuntur, ita et natura humana ; ergo sicut in rebus naturalibus 
ordo servatus ex necessitate producit conservationem et bonum 
in ipsis, ita in rebus humanis oportet quod ordo legis divinitus 
impositae servatus, ex dispositione gubernantis ducat ad bonum 
retributionis, ordo legis praetermissus, ad malum poenae. 

b) Nam materia non consequitur formam nisi fuerit disposita 
Convenienter. Atqui finis est perfectio voluntatis sicut forma est 
perfectio materiae. Ergo voluntas non consequitur finem nisi 
fuerit disposita convenienter. Sed disponitur per intentionem 
et desiderium et prosecutionem finis. Ergo non consequitur 
ille cuius intentio a fine avertitur. 

c) Quod etiam valet de fine supernaturali. Nam qui recedit 
a fine naturali, etiam recedit a supernaturali fine, quia ordo 


i. S. Thomas, in IX Eth., 1 . 4. 

naturalis est fundamentum elevationis ad finem supernaturalem. 
Recedit scii, a Deo ut principio omnis perfectionis. 

2) ex sapientia supremi legislatoris : Deus, utpote legislator 
sapientissimus et providentissimus, intendit ut lex naturalis 
ab omnibus servetur. Sed experientia testante, unum 
medium efficax atque necessarium liberos homines, pravis 
Cupiditatibus et voluptatibus motos, ad hoc inducendi est 
sanctio perfecta, quae omni virtuti et difficultati legis ita 
sit proportionata ut, omnibus consideratis, nunquam vere 
utile sit homini a lege recedere. Ergo Deus sanctionem 
perfectam statuit. In praesenti autem vita deest talis sanctio 
perfecta. Ergo sanctio perfecta pertinet ad vitam futuram 
seu ad statum termini et finis, ut voluntas humana quae 
naturaliter tendit ad felicitatem, spe huius consecutionis et 
timore amissionis, ad observantiam legis efficaciter mo- 
veatur. 

3) ex sanctitate et iustitia supremi domini : Homines ab 
invicem discrimantur actibus suis, quibus competit impu- 
tabilitas atque meritum. Atqui sanctitas divina exigit ut 
hoc discrimen resultans ex imputabilitate actuum humano- 
rum in vita futura servetur ; et iustitia exigit ut praemium 
merito, poena demerito tribuatur. Ergo. Nam, si bonum 
et malum relate ad essentialem consecutionem finis aequa- 
liter se haberent, nullum esset essentiale discrimen mora- 
litatis, quia omnis moralitas ex relatione ad ultimum finem 
pendet ; et ita : a) practice destrueretur intrinseca diffe- 
rentia inter bonum et malum, et Deus videretur indifferens 
ad bonum et malum ; quod contradicit eius sanctitati ; — 
b) lex Dei impune violaretur, et creatura rebellis posset 
subterfugere eius voluntatem ac de ipso quasi triumphare ; 
quod repugnat iustitiae dominii divini. 

256. Sanctio non nocet moralitati. — Nam bonum agere 
propter praemium, malum vitare propter poenam dupliciter 
contingere potest : a) ita ut praemium vel poena unicum sit 
motivum actus, sine ullo respectu ad eius bonitatem vel malitiam, 
et talis modus est malus quia pervertit ordinem, cum medium 
praeponatur fini ; b) ita ut homo utatur spe praemii vel timore 
poenae ad bonum efficacius prosequendum et malum efficacius 
vitandum, et talis modus est conformis ordini intento a legislatore 
qui sanctionem apponit ut medium ad urgendam legis obligatio- 
nem. Quod confirmatur universali praxi parentum et magistrorum 
in educandis pueris (n. 133, 3). 

Hinc ethica Kantiana quae adstruit solum motivum obligationis 
non est perfectior quam Christiana, quam dicunt fundari in 
timore et spe. Nam ex una parte ethica christiana non docet 
moralitatem pendere a timore et spe, sed ea esse in adiumentum ; 
ex ajtera parte renuit Kant admittere naturam humanam ratio- 
nalem et ordinem essentialem rerum esse fundamentum morali- 
tatis. Et tamen ad ethicam non pertinet corrigere naturam, sed 
accipere prout de facto est et humanas actiones ita dirigere ut 
sint naturae rationali conformes 1 . 

QUAESTIO TERTIA. 

DE MUTABILITATE LEGIS NATURALIS. 

S. Th. I-II, q. 94, a. 4, 5, 6 ; q. 100, a 1 et 8. 

257. Lex naturalis est una apud omnes, spectata 
in actu primo : eadem enim est habitualis inclinatio rationis 
ad recte iudicandum conformiter ad legem aeternam, unde 
est eadem participatio et conformitas cum lege aeterna ; 
— in actu secundo i. e. quoad actualia iudicia rationis : 

1) est omnino eadem quoad substantiam i. e. quoad prin- 
cipia communissima ; 

2) quoad applicationem vero i. e. quoad principia propria 
ex primis deducta, praesertim remotiora, est eadem apud 
omnes generatim et ut in pluribus; quia tamen non omnes 
semper eodem modo iudicant et principia applicant, ideo 
aliquando non est eadem ut in paucioribus, sive 

a) quoad notitiam subiectivam : sicut enim ignorant aliqui 
deductiones ex principiis speculativis, ita habentes depra- 
vatam rationem ignorant haec principia practica ex passione, 
mala consuetudine, vel mala habitudine naturae ; sive 

b) etiam quoad rectitudinem obiectivam : deductiones prin- 
cipiorum speculativorum sunt necessariae et eaedem apud 
omnes, licet non ab omnibus aequaliter cognoscantur ; 
sed ratio practica versatur circa contingentia in quibus 
sunt operationes humanae, unde, propter particularia im- 
pedimenta, aliquando principia recte applicari nequeunt. 
Sic v. g. principium : deposita sunt reddenda, non recte 
applicaretur si deponens redditionem postularet in sui vel 

1. Cff. Lehu, o. c. 3 n.27 ; et D’Hulst, Confir. de N. D., 1891. 

alterius damnum. Et similes exceptiones dantur pro ser- 
vando secreto aut dominio privato. Unde quod rectum 
est in uno casu, non est rectum in altero. 

258. Lex naturalis est intrinsece immutabilis. — 

Quamvis mutari possit additione aliarum legum, formaliter 
(secundum ipsa principia seu tenorem legis) est ab intrinseco 
immutabilis quantum ad subtractionem, ita ut nihil desi- 
nat esse de lege naturali quod prius de ea fuerit : fundatur 
enim in natura rationali cum suis spectata relationibus 
necessariis ad alia , maxime ad finem ultimum , et oritur 
necessario ex natura rerum ; unde continet tantummodo 
id quod natura sua est intrinsece bonum vel malum , necessario 
ad finem ultimum ducens vel ab eo avertens, independenter 
ab omni positiva voluntate etiam Dei. Unde sicut eius 
fundamentum in se, obiectum et finis ultimus sunt immu- 
tabilia, ita et ipsa lex. 

Possunt tamen mutari materia quorumdam praeceptorum 
vel eius circumstantiae, quibus mutatis, lex iam non obtinet: 
alia enim sunt praecepta quae immediate et independenter 
ab omni conditione fundantur in ipsis essentiis rerum immu- 
tabilibus, et in iis nulla est mutatio : haec enim respiciunt 
illa quae essentialiter sunt bona vel mala ; — alia fundantur 
in conditionibus naturalibus et ordinariis rerum et respiciunt 
ea quae ordinario et regulariter sunt bona vel mala, non tamen 
sub omni conditione et pro omni casu : Deus enim per 
miraculum mutare potest conditiones rerum quae sunt 
materia legis, et causae secundae etiam possunt mutare 
rerum circumstantias, quibus mutatis, non mutantur prin- 
cipia legis et ipsa lex, sed non sunt applicabilia . Unde 
fieri potest quod eadem actio physice spectata quae erat 
lege naturae praecepta vel prohibita, hic et nunc non 
amplius sit, quia moraliter est alia, sive propter mutationem 
materiae per miraculum Dei, sive propter mutationem 
circumstantiarum . 

Igitur i° nulla datur mutatio in lege naturali : a) quoad prin- 
cipia primaria cognitu omnino generalia et immediate evidentia ; 

b) per se quoad principia primario intenta, quae directe et 
■ immediate ordinem dicunt necessarium vel repugnantiam ad Deum, 
quia sunt de essentialiter bonis et malis : subiectio enim ad causam 

primam est immutabilis et ordo ad ultimum finem omnino 
necessarius ; excipiuntur ea quae ortum habuerunt ex libera 
voluntate hominum, uti votum et iuramentum promissorium, 
quorum obligatio seu debitum, utpote non ex se necessarium 
sed voluntarie assumptum, a Deo potest remitti, sicut homo 
potest cedere iure suo voluntarie acquisito. 

2° Non datur mutatio generatim ut in pluribus , sed per se dari 
potest aliquando ut in paucioribus, in praeceptis quae directe et 
immediate versantur circa media ad finem, quia ordinario dependent 
ab aliquibus conditionibus. Ita 

a) quoad principia primario intenta, pro uno vel altero casu 
particulari, si conditiones rerum mutantur (ut in casu depositi 
vel secreti"), vel etiam si a Deo miraculose mutari possunt : sic 
homicidium, adulterium, furtum sunt mala, sed eaedem actiones 
possent esse licitae si Deus auferret in altero ius ad vitam, ad 
corpus coniugis, ad bona temporalia. Excipitur si exceptionaliter 
in essentiis rerum immediate fundantur, independenter ab omni 
conditione : sic peccata luxuriae contra naturam et mendacium 
sunt semper mala ; 

b) a fortiori quoad principia secundario intenta, etiam communi- 
ter et pro omnibus, durante aliquo tempore : licet erum regulariter 
servari debeant, possunt tamen aliquando non obligare propter 
speciales causas etiam naturales impedientes eorum observantiam. 
Sic unitas generatim et propter se congruit fini primario et 
necessaria est fini secundario matrimonii, per accidens tamen 
potest polygamia esse licita potest propter propagationem populi ; 
matrimonium inter fratrem et sororem per se est malum, sed 
licitum erat initio generis humani : semper enim finis minoris 
momenti principaliori, et minus praeceptum maiori cedere debet. 

Notetur insuper pleraque principia quae generali formula 
proponuntur, inadaequate exprimi et non esse universalia, sed 
includere subintellectam restrictionem, conditionem vel deter- 
minationem. Sic v. g. praeceptum : Non occides, adaequate 
expressum sonat : Non occides innocentem privata auctoritate 
et per modum aggressionis. Unde exceptiones talis principii 
non sunt nisi emendationes nostri modi loquendi, non ipsius legis. 

259. Lex naturalis est ab extrinseco immutabilis seu 
indispensabilis. — Deus enim eam mutare et abrogare 
nequit, quia non potest non praecipere bonum vel prohibere 
malum, et ceteroquin eius voluntas non sufficeret ad mu- 
tandum legem quae est ipsa natura ; dispensatio autem est 
vera mutatio et quasi abrogatio legis, scii, eius relaxatio 
et cessatio obligationis in casu particulari, facta ab habente 
potestatem, manente materia legis immutabili. Quodsi Deus 
dicatur dispensare, intelligendum est improprie seu indi- 
recte, vel a) de mutatione materiae, ut dum cedit iure sub 
et ita remittit obligationem in voto vel iuramento, quo fit 

ut materia promissa subtrahatur legi dicenti cuique suum 
tribuendum ; vel b) de declaratione et interpretatione 
authentica quod lex non obligat propter mutationem 
circumstantiarum, uti factum est pro polygamia patriar- 
charum : saepe enim periculosum est hominibus relinquere 
iudicium an circumstantiae verificentur in quibus lex non 
obligat, et tunc auctori legis reservatur potestas declarandi 
ad quosnam casus se non extendere debet. 

A fortiori Ecclesia legem naturalem mutare aut in ipsa dispen- 
sare nequit. Potest tamen eam simpliciter interpretari i. e. nude 
' explicare, et quidem authentice et infallibiliter, tum quia lex 
naturalis etiam fuit revelata, tum quia est necessarium funda- 
mentum ad mores Christianos. Potest etiam nomine Dei in voto, 
iuramento et matrimonio dispensare, sed improprie, quatenus 
declarat in quibusdam casibus legem non amplius obtinere, 
scii. Deum cedere iure suo vel vinculum annulare. 

260. Lex naturalis nequit a corde hominum abo- 
leri, si in actu primo consideratur ut est habituale lumen 
rationis ; — in actu secundo quantum ad actualem cogni- 
tionem : 

1) Quoad principia primaria cognitu seu universalissima, 
aboleri nequit et ignorari, quia sunt per se nota et ideo 
omnino indelebilia ; in applicatione tamen errare possumus 
ex passione. 

2) Quoad principia propria et particularia ex primis 
proxime deducta : 

a) per se non datur ignorantia in illo qui ratione con- 
venienter evoluta utitur, quia facillima diligentia cognosci 
possunt (ad Rom. II, 16) ; 

b) per accidens tamen dari potest ignorantia vincibilis, 
et etiam invincibilis ad breve tempus, ob impedimenta 
rationis, uti sunt malae persuasiones ex insufficienti rationis 
evolutione vel cultura in pueris et valde rudibus, pravae 
consuetudines, habitus corrupti, etc., vel etiam dum agitur 
de principiorum applicatione, praesertim si circumstantiae 
quaedam actum malum videantur cohonestare ; 

, c) imo forsan ad longum tempus in absentia omnis 
prorsus culturae. 

3) Quoad principia remotiora, quia non deducuntur nisi 

subtiliore consideratione et saepe requirunt attentionem ad 
multiplices et implicatas circumstantias, dari potest igno- 
rantia invincibilis etiam apud pios et doctos, ut experientia 
constat. 

Admittunt auctores malitiam invincibiliter ignorari posse 
actuum internorum, scii, saltem pravarum delectationum et 
forte etiam desideriorum, mendacii officiosi, periurii ad tuen- 
dam vitam, furti ad egenum sublevandum, pollutionis in pueris, 
fornicationis. 

261. Corollarium. — A praecepto naturali negativo nihil 
excusat, nec periculum mortis, quia prohibet id quod est intrin- 
sece malum. A praecepto naturali affirmativo excusat incommo- 
dum proportionate grave : lex enim affirmativa non obligat 
pro singulis momentis ; ergo ordinarie non obligat praecise 
quando adest incommodum grave, sed potest expectari momen- 
tum quo illud non adsit. Ab eo tamen non excusat periculum 
mortis, casu quo violatio cederet vel in magnum damnum com- 
mune (bonum commune praeferendum est bono privato), vel 
in extremam necessitatem spiritualem proximi (bonum spirituale 
proximi est praeferendum bono temporali proprio), vd in odium 
Dei et religionis aut contemptum Ecclesiae ; ut dicetur suis locis. 


QUARTA PARS 

DE LEGE HUMANA ET CIVILI. 

S. Th. I-II, q. 91, a. 3 ; q. 95, a. 1. 

262. Lex humana latiori sensu est illa quae positiva 
voluntate cuiuscumque hominis legislatoris lata est ad 
dirigendam societatem eiusque membra ad suum finem : 
in praesenti autem strictiori sensu sumitur pro lege civili, 
quia haec fertur potestate quae naturaliter competit homi- 
ni 1 , utpote destinato ad societatem, quaeque natura sua 
est humana, et sic distinguitur a lege christiana et eccle- 
siastica quae fertur ab homine sed potestate ipsi a libera 
voluntate Dei positive concessa. 

263. Lex humana est necessaria ad supplendum ei 
quod deest legi naturali, tum i° secundum vim directivam : 

1. Originarie tamen est ab auctore naturae, sicut ipsa natura. Cfr. n. 267. 

ad legem naturalem inculcandam quae in pluribus igno- 
i ratur, ad eam magis determinandam, ac aliis complendam 

i utilibus ad recte vivendum ; tum 2° secundum vim coacti- 

. vam : ad eius observantiam obtinendam a malis, cohibendo 

I eos. Etenim : 

i i) Principia legis naturalis in pluribus ignorantur, sunt ali- 

j quatenus abstracta, universalia, indeterminata quoad modum, 

' tempus et locum, nec continent omnia quibus homo utiliter 

J ad bonum movetur ; unde non est sufficiens ad societatem diri- 

! gendam, sed eget practica determinatione et sanctione. Atque 

| haec determinatio, ut societas ordinata sit, non sufficit casualis 

et particularis, sed communis et stabilis qua omnes viribus 
j unitis eodem modo ad bonum tendant. Talis autem determinatio 

I stabilis et communis, supplens defectum legis naturalis eamque 

1 complens est lex humana. 

j 2) Inclinatio seu aptitudo ad virtutem homini inest naturaliter, 

| sed ipsa virtutis perfectio et consummatio non advenit homini 

gnisi industria et disciplina. Ad quam disciplinam homines ordi- 
l nario non sunt sibi sufficientes, quia perfectio virtutis praecipue 

i; consistit in retrahendo homines a delectationibus indebitis ad 

quas maxime inclinantur ; ergo oportet ut homines ab aliis 
regantur. — Quibus suppositis sic argui potest : 

Homo, ut a malo declinet et virtutem addiscat, eget regimine 
aliorum. Et quidem illis qui dispositione naturae vel consuetudine 
vel dono Dei inclinantur ad virtutem, sufficit disciplina paterna 
quae fit per monitiones ; at multi sunt corrupti vel ad vitia 
,i proni qui verbis et monitionibus non facile moventur. Ergo 

necessarium fuit quod vi vel metu cohiberentur a malo, ait 
1 S. Thomas, q. 95, a. I, « ut saltem sic malefacere desistentes 

et aliis quietam vitam redderent, et ipsi tandem per huiusmodi 
assuetudinem ad hoc perducerentur quod voluntarie facerent 
(bona) quae prius metu implebant, et sic fierent virtuosi ». Id 
autem facit lex humana. 

264. Obiectio. — Neque dicas sufficere arbitria iudicum. 
« Primo, quidem quia facilius est invenire paucos sapientes qui 
I sufficiant ad rectas leges ponendas quam multos qui requirerentur 

ad recte iudicandum de singulis. Secundo, quia illi qui leges 
ponunt, ex mffito tempore considerant quid lege terendum sit ; 
sed iudicia de singularibus factis fiunt ex casibus subito exortis. 
Facilius autem ex multis consideratis potest homo videre quid 
i| rectum sit, quam solum ex aliquo uno facto. Tertio, quia legis- 

latores iudicant in universali et de futuris ; sed homines iudiciis 
praesidentes iudicant de praesentibus, ad quae afficiuntur amore 
,! vel odio, aut aliqua cupiditate, et sic eorum depravatur iudicium. 

Quia ergo iustitia animata iudicis non invenitur in multis, et 
quia flexibilis est, ideo necessarium fuit, in quibuscumque est 
possibile, legem determinare quid iudicandum sit, et paucissima 
arbitrio hominum committere ». Ibidem, ad 2. 

QUAESTIO PRIMA. 

DE LEGE HUMANA IN SE. 

Articulas i. 

De Fine legis humanae. 

265. Lex humana seu civilis recte definitur ordinatio 
rationis humanae qua societas seu Status eiusque membra , 
ab illo qui eius curam habet , diriguntur immediate ad perfe- 
ctionem et felicitatem temporalem, mediate adiuvantur ad 
finem ultimum. Finis ergo immediatus et proximus legis 
est bonum commune societatis civilis et sociorum, i. e. 
eorum conservatio, perfectio, et felicitas temporalis. Haec 
autem important praxim virtutis : felicitas enim in hac 
vita consistit formaliter in exercitio virtutis, et instru- 
mentaliter in bonorum copia ad exercitium virtutis neces- 
saria 1 (n. 44). Virtus autem ordinatur ad beatitudinem 
aeternam. Ergo finis remotus et mediatus, cui proximus 
est subordinandus, est beatitudo aeterna. 

266. Obiicitur : ita cum Machiavel et aliis politicis, publi- 
cam tranquillitatem et temporalem felicitatem esse finem politici 
regiminis. Atqui honestatis regulae et religionis praecepta pluri- 
mum adversantur publicae tranquillitati et temporali felicitati. 
Ergo princeps politicus huiusmodi regulis et principiis non 
adstringitur. 

R. 1) Dist. Mai: Publica tranquillitas et temporalis felicitas 
est finis societatis proximus, conc. ; uldmus, nego. Nullum est 
regimen quod ad Dei gloriam et felicitatem aeternam referri 
non debeat, iuxta illud Augustini (de Civ. Dei, V, 24) : « Felices 
imperatores eos dicimus si iusta (i.e. honesta) imperent, si suam 
potestatem ad Dei cultum maxime dilatandum, maiestatis eius 
famulam faciunt ». Nec exinde sequitur politicum regimen ab 
Ecclesiae regimine "non differre : sunt enim duae respublicae 
adaequate distinctae ratione finis proximi et immediati, ac pro- 
priae cuiusque materiae ; quod tamen non impedit ne in eumdem 
finem spiritualem utraque conspiret. — Licet igitur potestas 
civilis, in quantum directe praecipit, restricta sit ad propriam 
materiam, in propria tamen materia subditos regit in ordine 
ad finem salutis aeternae, tamquam ad finem remotum et ultimum. 

2) Nego min. Quis enim, nisi sit delirantis ingenii, dicet 
religionis principia et honestatis regulas felicitati temporali obesse 

1. S. Thomas, in I Eth. c. 13, lect. 19; 9. 10, lect. 10 et 16. 

' cum potius ad eam valde conferant, dirigendo ac coercendo 

improbas passiones quae communem tranquillitatem et felicitatem 
1 temporalem ^vertunt. Unde ait Aristoteles, III Pol., c. 6 : 

ij a de virtute et vitio publice cogitant quicumque curam habent 

bene instituendi civitatem ». 

Articulus II. 

De Auctore legis civilis. 

i 

267. Thesis. Potestas legislativa originarie est a Deo 
| ut ab auctore naturae. — Constat a) ex Scriptura : 

Sap. VI, 2-4 ; Rom. XIII, 1-7 ; Prov. VIII, 15-16 ; 

' Eccli. XVII, 14 ; — b) ex ratione : homo enim naturaliter 

est animal sociale ; societati autem necessaria est potestas 
I qua regatur ; ergo haec potestas est ab auctore naturae 

j (Cfr. Leo XIII, enc. Diuturnum, 29 iun. 1881 ; Immortale 

' Dei, 1 nov. 1885 ; necnon Humanum genus, 20 apr. 1884). 

f.’ 

; 

j, 268. Potestas communicatur a Deo ut causa prin- 

1 cipali, sed mediante multitudine ut causa instru- 

1 mentali. — Communitas potestatem de se illam tradere 

j tenetur, non ad tempus et modo revocabili, sed modo stabili 

in perpetuum, non ut nomine eius exercendam sed ut possidendam 
i tamquam propriam : ita enim ex natura rerum ordinario neces- 

I sarium est ad bonum regimen societatis. Tradi autem potest 

<* variis subiectis pro varia forma seu regimine societatis. Si residet 

i tota in uno, regimen est monarchicum ; si in coetu plurium opti- 

' matum optimorum vel potentium, est aristocraticum vel oligar- 

i chicum ; si in ipsa communitate aut in coetu ex omni conditione 

electorum qui ab omnibus designantur, est democraticum ; — si 
? denique simul sed partialiter residet in pluribus, est regimen 

mixtum quod in hodiernis nationibus viget : ita in Belgio residet 
fl partialiter in duplici coetu electorum qui leges condunt et in 

I rege qui leges sancit vel non sancire ac promulgare potest 

(Const. Belg.j art. 26). 

1 Potestas existit plena in suprema auctoritate ; ab illa aliquando 

ij derivatur restricta ad quosdam subalternos, uti fit in feudis, 

I statibus confoederatis, etc. 

269. Potestas non pendet per se a fide, probitate 
: vitae, bonis moribus, nec proinde a sexu, aetate aliisque 

j conditionibus subiecti in quo residet. 

j Constat a) ex Cone. Const antiensi, sess. 8, damnante prop. 15 

j Wicleff ; 

", b) ex Scriptura : tum ex verbis Christi iubentis tributa solvere 

I principi ethnico (Mt. XXII, 21) et obedire Pharisaeis malis et 

improbis (XXIlI, 3) ; tum ex verbis Apostolorum qui docent 
principes infideles esse Dei ministros quibus est obediendum in 
conscientia (Rom. XIII, 5-7 ; Tit. III, 1 ; I Petr. II, 13-15) j 
c) ratione: homo non potest praecipere quia bonus sed quia 
superior. 

Per accidens tamen a praedictis conditionibus potest pendere 
potestas, si ita specialiter in lure determinetur. 

Articulus III. 

De Qualitate legis humanae. 

S. Th. I-II, q. 95 , a. 2 et 3. 

270. Principium I. Lex humana est derivatio legis 
naturalis. 

Probatur: Lex, cum sit ordinatio rationis, debet esse 
conformis regulae rationis : non enim est vera lex nisi sit 
iusta ; iustum est idem ac rectum secundum regulam 
rationis ; ergo, in quantum lex habet de iustitia seu de 
rectitudine rationis, in tantum habet de virtute legis. 
Atqui prima regula rationis est lex naturalis. Ergo lex 
humana, in tantum habet de virtute legis, in quantum a 
lege naturae derivatur. — Si vero in aliquo ab ipsa dis- 
cordet, iam non erit lex sed legis corruptio (Greg. XVI, 
enc. Qui pluribus, 9 Nov. 1846 ; Pius IX, enc. Quanta 
Cura, 8 dec. 1864). 

271. Principium II. Lex humana est complementum 
legis naturalis. 

Probatur : A lege naturali potest aliquid derivari 1) sicut 
conclusio necessaria ex principiis, v. g. non est occidendum 
ex eo quod nulli malum est faciendum, et hoc pertinet non 
ad solam legem humanam sed etiam ex lege naturae vim 
obligandi habet ; 2) sicut conclusio conveniens vel parti- 
cularis determinatio principii communis et indeterminati, 
sive ad dirigendum homines sive ad eos cogendum, et 
hoc ex sola lege humana immediate vigorem habet. Sic 
v. g. quod contractus tali modo sit faciendus ut melius 
iustitiae consulatur est determinatio principii directivi : 
contractus secundum iustitiam sunt ineundi, et quod fures 
potius carcere quam alia poena puniantur est determinatio 
principii coactivi : fures sunt puniendi. 

Dicitur : immediate , quia omnes leges humanae iustae 
obligant mediate vi huius principii naturalis, quod superio- 
ribus inferiores obedire debent. 

272. Principium III. Lex humana debet esse propor- 
tionata tum fini, tum legi naturali et divinae. 

Probatur : Lex humana enim est medium ad finem, et 
est regula et mensura regulata et mensurata a superiori 
lege naturali ac aeterna Dei ; ergo his tribus proportionari 
debet. Hinc : 

1) in quantum est proportionata legi Dei, debet esse congrua 

2) in ac consequenter honesta, non contradicens legi aeternae; 
religioni quantum est conformis legi naturae, debet esse conveniens 
disciplinae, i. e. a) quoad obiectum : iusta seu statuens id quod 
rectum est secundum rationem ; b) quoad facultatem agentium 
Seu potestatem subditorum : possibilis et secundum naturam, quia 
impossibilia non sunt hominibus imponenda, et secundum con- 
suetudinem patriae, quia homo nequit in societate vivere aliorum 
morem non gerens ; c) quoad debitas circumstantias : loco 
temporique conveniens ; 

3) in quantum est proportionata fini, debet esse expediens saluti 
seu utilitati hominum, et ideo a) necessaria ad removendum malum 
vel utilis ad consequendum bonum ; b) manifesta i. e. clara ut 
possit intelligi, ne hominibus sit nocumentum ; c) reipublicae 
commode tradita i. e. ad bonum commune ordinata. 

Articulus IV. 

De Eflfor matione legis humanae, 

273. Leges humanae efformari possunt vel actu 
imperativo legislatoris observantiam a subditis exigentis; 
istae sunt ius constitutum seu legale, quod ordinario est 
scriptum ; vel observantia subditorum cui accedit con- 
sensus legislatoris ; istae sunt ius consuetudinarium. 

1) Consuetudo ex natura rei est fons legitimus iuris. 
Rationi scii, conforme est ut mores legem introducant : 
quae enim a membris societatis sponte servantur et evo- 
lutione sociali nascuntur, habenda sunt (nisi aliquid obstet) 
ut indoli subditorum accommodata et bono communi 
conformia ; unde a prudenti superiore non possunt non 
sanciri. Hinc consuetudo, quae definiri solet : « ius legale 
diuturnis communitatis moribus cum aliquo legislatoris 
consensu introductum », generatim in Iure romano ad- 

mittebatur ; — at non ita in Iure civili hodierno nec ad 
introducendam, nec ad abrogandam, nec ad extendendam 
vel restringendam legem ; nisi exceptionaliter, si in lege 
expresse indicetur uti fit in materia contractuum et nego- 
tiationis. 

2) Lex scripta variis et quibuscumque formis edi potest, 
decreti, epistolae , codicis seu collectionis ; etiam responsi et 
sententiae quamvis hae duae magis conveniant ad interpre- 
tandam legem iam latam quam ad introducendam noyam. 
Item vario processu pro variis temporibus apud varios 
populos efformatur ; hodie processus receptus est sequens : 
proponitur a ministris status aut a membris coetus legis- 
lativi, in coetu publice discutitur et suffragio acceptatur, 
a suprema potestate sancitur 1 . 

Naturae autem legis constitutae convenit : a) ut superior legem 
non ferat sine consilio prudentum ; b) ut verbis claris et brevibus 
exprimatur in lingua societatis ad quam dirigitur ; c) ut scripto 
proponatur : ore quidem tradi posset, scriptione tamen melius 
consulitur perspicuitati et sinceritati legis. Haec omnia tamen non 
stricte requiruntur ut lex obliget. 

274. Promulgatio variis temporibus et apud varias 
nationes variis modis facta est. In Iure romano, ab anno 
538, imperante Iustiniano, in singulis provinciis seu civi- 
tatibus metropolitanis erat facienda. 

Hodie, in regionibus excultis fieri solet actu regis, vel 
supremi magistratus reipublicae, quo testetur de lege 
condita ipsaque publici iuris fiat denuntiatione in ephe- 
meride officiali habita ; incipit autem obligari post tempus 
quod fuerit statutum. 

Ita in Belgio, secundum legem 28 febr. 1845, art. 2 m , confir- 
matum lege 18 apr. 1898 modificata 28 dec. 1909, art. 4 0 (con- 
formiter ad Const. belg. art. 129), fit authentica testificatione 
de existentia legis a rege facta et publica insertione ab ipso 
praecepta in ephemeride Status officiali : le Moniteur ; obli- 
gantque leges in toto regno, io a die post diem publicationis, 
nisi tamen aliter in lege statutum fuerit, vel nisi accidentaliter 
impossibile fuerit civibus illam cognoscere v. g. propter bellum, 
magnam immersionem, etc. aut pro subditis qui extra regnum 

1. Cfr. Const. belg., a. 27, 39, 69. 

versantur : lex enim possibilitatem eam cognoscendi aperte sup- 
ponit (art. 1 leg. 2 aug. 1822). — In Gallia, ex decr. 5 nov, 
1870, lex obligat uno die pleno revoluto postquam diariutn 
officiale pervenerit ad civitatem capitalem uniuscuiusque dis- 
trictus. — In Italia obligant leges 15 0 die a die publicationis. 

275. Thesis. Ad valorem seu vim obligandi legis 
humanae, per se acceptatio non requiritur subditorum 

approbati va seu acceptatio iuris, i. e. consensus in ob- 
servantiam legis latae. 

Probatur : 1) Apostolus, ad Rom.XIII, 2, sine restrictione 
dicit aut exceptione : Qui potestati resistit, Dei ordinationi 
resistit ; resistit autem potestati ille qui legem ab ipsa 
latam non acceptat. 

2) Si requireretur acceptatio, id esset vel ex defectu 
voluntatis in legislatore, vel ex defectu potestatis. Non 
primum : si enitn fert legem verbis praeceptivis eamque 
urget poenis, apertum est signum quod velit ad eam 
obligare ; ceteroquin bonum commune exigere potest ut 
resistentias frangat subditorum. Non secundum, quia 
potestas in exercitio ad nutum subditorum non est restricta, 
secus impossibile esset efficax societatis directio ; et cete- 
roquin tunc non esset veri nominis potestas imperandi ac 
praecipiendi sed mera facultas dandi et proponendi consi- 
lium, qua sufficienter bonum commune procurari nequit. 

3) Unde Alexander VII damnavit prop. (28) : «Populus 
non peccat etiamsi absque ulla causa non recipiat legem a 
principe promulgatam » (cfr. Syll. prop. 63). 

Per accidens tamen acceptatio necessaria est, si legislator nolit 
aliter obligare, vel si illud ius in lege populo reservetur (uti in 
Helvetia pro quibusdam legibus est referendum ad populum) ; 
at tunc acceptatio non est legis iam constitutae, sed concurrit 
ad illam constituendam. 

276, A fortiori non requiritur ad valorem legi 
tribuendum acceptatio executiva facti, seu ipsa 
observantia legis. 

Potest tamen esse necessaria ad vim legis conservandam, non 
directe, sed indirecte. Si enim superior non valet legis impletio- 
nem obtinere a maiori vel saniori parte communitatis, potest 
esse conveniens qt legis observantiam non urgeat : urgendo enim 
posset esse subditis occasio ruinae absque fructu. Quo casu obli- 
gatio non deficit directe ex non acceptatione populi, sed indirecte 


DE LEGIBUS 


251 


ex consensu tacito vel praesumpto legislatoris qui censetur, si 
legem non urgeat, nolle ruinam animarum. Quandonam autem 
talis lex censetur revocata, nequit generaliter determinari sed ar- 
bitrio prudentum relinquitur. 

Ad differentiam iuris romani, ius civile hodiernum quia omnem 
vim consuetudini abnegat, non admittit post promulgationem, 
legem suspendi recursu ad legislatorem, nec eam cessare per 
non receptionem vel non in usum deductionem ; unde nequit 
supponi consensus legislatoris. 

Articulus V. 

De Divisione legis humanae. 

S. Th. I-II, q. 95, a. 4. 

, 277* Multiplex divisio. — « Unumquodque potest per se 
dividi secundum id quod in ratione eius continetur... Sunt 
autem multa de ratione legis humanae, secundum quorum quod- 
libet lex humana proprie et per se dividi potest. 

1° Est enim de ratione legis humanae quod sit derivata a lege 
naturae... et secundum hoc dividitur ius positivum in ius gentium 
^iJULCtsile, secundum duos modos quibus aliquid derivatur a 
lege naturae (n. 271). Nam ad ius gentium pertinent ea quae 
derivantur ex lege naturae sicut conclusiones ex principiis, ut 
iustae emptiones, venditiones et alia huiusmodi sine quibus ho- 
mines ad invicem convivere non possunt ; quod est de lege 
naturae quia homo est naturaliter animal sociabile... Quae vero 
derivantur a lege naturae per modum particularis determinatio- 
nes, pertinent ad ius civile, secundum quod quaelibet civitas 
aliquid sibi accommodate determinat. 

2° Est de ratione legis humanae quod ordinetur ad bonum 
commune civitatis ; et secundum hoc lex humana dividi potest 
secundum diversitatem eorum qui specialiter dant operam ad 
bonum commune, sicut sunt sacerdotes,. ..principes, ...et milites,... 
et ideo istis hominibus specialia quaedam iura aptantur. 

3° Est de ratione legis humanae ut instituatur a gubernante 
communitatem civitatis... et secundum hoc distinguuntur leges 
humanae secundum diversa regimina civitatum. Quorum Unum... 
est regnum, quando scii, civitas gubernatur ab uno, et secundum 
hoc accipiuntur constitutiones principum. Aliud vero regimen 
est aristocratia, i. e. principatus optimorum vel optimatum, et 
secundum hoc sumuntur responsa prudentum et etiam senatus- 
consulta. Aliud regimen est oligarchia i. e. principatus divitum 
et potentum, et secundum hoc sumitur ius praetorium... Aliud 
autem regimen est populi ; quod nominatur democratia, et 
secundum hoc sumuntur plebiscita. Aliud autem est tyrannicum, 
quod est omnino corruptum ; unde ex hoc non sumitur aliqua 
lex. Est etiam aliquod regimen ex istis commixtum, quod est 
optimum, et secundum hoc sumitur lex « quam maiores natu 
simul cum plebe sanxerunt » (aut deputati plebis simul cum 
principe) (cfr. q. 105, a. 1). 


SUMMA THEOLOGIAE MORALIS 


DE LEGIBUS 


253 


252 


4 0 De ratione legis humanae est quod sit directiva humanorum 
actuum ; et secundum hoc secundum diversa de quibus leges 
feruntur, distinguuntur leges... propter res de quibus sunt ». Ita 
S. Thomas q. 95, a. 4. 

278. Divisio iuris hodierni. — Leges humanae hodiernae, 
iuxta jurisperitos, dividuntur secundum diversas personas et res 
de quibus agunt, et reducuntur ad triplex genus : 

a) Quaedam constituunt ius publicum (ius civitatis) quod etiam 
vocatur ius politicum et administrativum : spectant principaliter 
statum reipublicae, functiones et instituta socialia, et relationes 
inter rempublicam, vel eius instituta et cives. 

Ita Constitutio seu lex fundamentalis, leges quae regunt 
municipia, provincias, organisationem et administrationem iusti- 
tiae, cultum, exercitum, electiones deputatorum, thesauriam 
publicam, leges tributorum et fiscales 1 . 

b) Quaedam constituunt ius privotum seu civile arctius dictum : 
principaliter versantur circa ea quae ad utilitatem singulorum 
pertinent, et circa iura et relationes civium ad invicem. Ita 
codex civilis, codex commercialis seu negotii, et variae leges 
circa dominium proprietatis etiam litterariae et industrialis a . 

c) Quaedam constituunt ius p oenale, quae praecipue spectant 
crimina, delicta et transgressiones aut contra ventiones. Ita codex 
poenalis, et variae leges poenales et disciplinares *. 

1. In Belgio vocantur : la constitution ; — les lois provinciale, commu- 
nale, de bienfaisance publique, des cimetieres, des cultes et fabriques 
d’eglise, d’oreanisation judiciaire et d’administrarion de la justice, de 
la force publique (armee, gendarmeriel, des notariats, des consulats ; 
— les lois de comptabilite, des contributions, douanes et accises, les 
lois fiscales (d’enregistrement, de greffe, du timbre, sur la succession, 
la transmission, etc.), les lois sur le tresor public, la dette publique, 
les monnaies, la banque nationale, etc. ; — les lois sur les chemms 
de fer, postes, telegraphes, telephones, etc. ; — les lois sur les droits 
politiques, p. ex. les lois electorales, et de naturalisation ; — les lois 
sur 1’enseignement et les langues, etc. 

2. In Belgio sunt : le Code civil Cannis 1803-04 elaboratus, sed plunes 
modificatus v. g. in 1834, 1850, 1887, 1891, et adhuc recentius : continet 
theoriam iuris ordinarii), le Cod > de commerce (anno 1807 promulgatus, 
sed in Belgio quasi totaliter mutatus annis 1851, 1867, 1872, 1873, 
1874, 1877, 1879, 1883, 1891, 1913. tgrg : continet theoriam iuris 
specialis negotiatorum, et actuum commercii maritimi ac terrestris) ; qui- 
bus accedunt les lois sur la propriete litteraire et industrielle, sur les 
mines, les vices redhibitoires, les brevets d’invention, marques de fabrique 
et de commerce, warrants, etc. Ad codicem civilem qui est theoreticus 
accedit codex practicus de modo prosequendi iura civilia et commercialia : 
le Code de procedure civile (anno 1806). 

3. In Belgio sunt : le Code penal (anno 1810, sed in Belgio mutatus 
anno 1867 : determinat theoretice delicta et poenas), cui accedunt le 
Code pinal militaire, le Code disciplinaire et penal pour la marine 
marchande et la peche maritime, les lois sur la provocation, l’hypnotisme, 
les offenses et les attentats contre les souverains «itrangers, la protection 
des enfants, le vagabondage, la rr en d icite, les falsifications, les armes 
de guerre non prohibees, etc. Ad codicem poenalem qui est r theoreticus 
accedit codex practicus de via sequenda ad obtinendam alicuius punitio* 
nem : le Code d’instruction criminelle (1808), 


Ad ius civile magis quam ad poenale pertinent leges quae 
vocantur sociales et aliquando dicuntur ius novum, quae scii, 
versantur circa utilitates et iura alicuius classis civium et circa 
relationes inter diversas classes 1 . 

Ad ius poenale magis quam ad ius civile vel administrativum 
pertinent codices aut leges quae regunt agros et praedia ruralia, 
sylvas, venationem et piscationem, aut quarumdam rerum 
venditionem 2 . 


QUAESTIO SECUNDA. 

DE POTESTATE LEGIS HUMANAE. 

Articulus I. 

De Materia legis humanae. 

S. Th. I-II, q. 96, a. 1, 2, 3. 

279. Principium. Lex debet esse proportionata fini l 
qui est bonum commune (n. 272), et ideo materia circa 
quam lex civilis versatur sunt omnes actus quorum positio 
vel omissio ad bonum commune utilis est, etiam illi qui 
sunt ex se indifferentes, quatenus ad virtutem et bonum 
vel ad vitium et malum ordinari possunt. Bonum commune 
autem constat ex multis : 1) societas enim constituitur 
ex multis personis, 2) ordinatur ad bonum quod consistit 
in multis negotiis, per multiplices actiones procurandum, 

3) instituitur non ut aliquo tempore modico duret, sed 
quod omni tempore perseveret per civium successionem. 
Ergo lex debet procurare bonum non aliquorum sed mul- 
torum, non in aliqua re vel actione sed in multis, non 
pro aliquo tempore sed modo de se perpetuo. 

280. Actus ad bonum commune utiles sunt tantum : 

1) Actus mor aliter possibiles i. e. non nimis difficiles et 


1. In Belgio sunt : les lois sur les livrets de travail (1883), les saiaires 
(1887), le travail des femmes et des enfants (1889), les reglements 
d’atelier (1896), les unions professionnelles (1898), la securitd et la sant£ 
des ouvriers (1899), le contrat de travail (1900), le mesurage du travail 
(1901), les accidents du travail (1903), le repos du dimanche (1905), 
le conseil des prud’hommes (tqio), la joumee de 8 beures (1921), 
les associations sans but lucratif (1921), le contrat d’emploi (1922'', etc. 

2. Ita in Belgio: le Code forestier (1854), le Code rural (1886), les 
lois sur la chasse et la pSche (1882, 1883, 1887, 1891, 1900), la vente des 
marchandises neuves et les objets mobiliers. 

onerosi, sed accommodati hominum viribus (attenta eorum 
fragilitate non solum in communi sed etiam pro speciali 
conditione et circumstantiis), secus lex non esset rationi 
conformis nec bonum publicum promoveret, sed saepius 
esset occasio peccatorum, cum a paucis observaretur. 
Hinc : 

a) Non possunt praecipi actus heroici, nisi in extraordinaria 
necessitate publica (v. g. lex posset praecipere medicis tempore 
pestis ut mapeant in civitate), vel nisi quis libere statum elegerit 
ad quem pertinent. 

b) Quamvis lex quaecumque vitia prohibere possit, non tamen 
omnia simul seu omnes actus vitiosos : lex enim debet imponi 
multitudini hominum secundum eorum conditionem ita ut sit 

j ipsis possibilis ; sed in multitudine maior pars est imperfectorum, 

■ et ideo non prohibentur omnia vitia sed solum graviora, a quibus 
possibile est maiorem partem multitudinis abstinere, et praecip ue 
illa quae nocent aliis, uti homicidium, furta, etc. sine quorum 
prohibitione societas conservari non posset. 

2) Actus aliquo modo externi : per illos solos enim homo 
bene vel male se habet ad alios civitatem constituentes, 

j nam societas ex relationibus externis consurgit ; unde soli 
I actus externi et non mere interni directe necessarii sunt 
1 vel utiles ad finem, qui est pax qua iuribus suis cives 
tranquille uti possint, et prosperitas publica. 

Possunt tamen indirecte praecipi actus interni et per accidens, 
quatenus cum externis cpniunguntur et illis manifestantur, v. g. 
si necessarii sint ut actus externi sint humani, boni, non ficti, etc. : 
lex enim non potest nisi actus moraliter bonos praecipere. 

3) Actus futuri, unde dicitur : Lex non habet oculos retro , 
et « La loi ne dispose que pour 1’avenir ; elle n’a pas 
d’effet retroactif» (C. Civ., a. 2). 

Ita a) secundum vim directivam : cum enim lex sit regula agen- 
dorum, natura sua actus futuros respicit, non praeteritos qui regulari 
nequeunt; actus scii, praeteritos praecipere, prohibere, permittere 
vel si irrevocabiles sint irritare, esset inutile. Item b) etiam 
(ordinario secundum vim coactivam : quia scii, est valde odiosum, 
actus praeteriti regulariter puniri nequeunt, nec adhuc revocabiles 
irritari, nisi iam aliqua lege fuerint prohibiti, vel propter magnam 
necessitatem boni communis : hoc enim in casu quodcumque 
bonum partis exigi potest ad bonum totius, sed potius erit 
impositio oneris quam poenae. Hinc legislator afficere non potest 
actus praeteritos, nisi a) in lege poenali quae poenam imponit 

actui iam prohibito (saltem iure naturali) ; p) in lege statuente 
non poenam sed inhabilitatem, si ratio boni communis exigat ; 
y) in lege mere declarativa legis anterioris. 

281. Bonum commune est multiplex : 

1) Aliud societas civilis immediate intendit, scii, sui et sociorum 
perfectionem et felicitatem temporalem, i. e. bonam vitam in 
multitudine instituere, conservare et ad meliora promovendo 
perficere. Ad hoc pertinent tum bona ipsius societatis: constitutio, 
regimen, administratio, defensio et relationes civium ad ipsam 
et inter se; tum bona sociorum: a) bona intellectus: instructio 
in litteris, scientiis, artibus "humanis (quae ad bonum privatum 
et publicum valde conferunt) ; — b) bona voluntatis: delicta 
coercere, vitia oppugnare, virtutes promovere et quidem omnes : 
omnes enim quotquot sunt, sicut ad bonum privatum, ita ad 
bonum commune referri possunt, quemadmodum omnia vitia 
huic opponi, et ideo nulla virtus est de cuius actibus lex praeci- 
pere non possit. Non tamen de omnibus actibus omnium 
virtutum praecipit sed solum de illis qui ordinabiles sunt ad 
bonum commune, vel immediate sicut illa quae directe propter 
bonum commune fiunt, vel mediate sicut aliqua ordinantur a 
legislatore ad bonam disciplinam, per quam cives informantur ut 
commune bonum iustitiae et pacis conservent. Hinc lex humana 
non pr aecipit, nisi actus justitiae, et actus aliarum virtutum in 
quantum induunt rationem iustitiae ; — c) bona corporis: sanitas 
publica et propagatio debita ; — d) bona fortunae et ea quae concer- 
nunt rerum acquisitionem, transmissionem, copiam, industrias, 
agriculturam, et commercia. 

2) Aliud tantum media te intendit societas, scii, beati tudinem 
aeternam , et ideo quamvis bona temporalia ita procurare debeat 
ut non noceant aeternis, imo ut illa procurent, legem tamen 
ferre non potest immediate circa spiritualia ; nec circa mixta nisi 
concorditer cum societate religiosa. 


282. Anim adversio. — In praedictis omnibus potest vel 
legem naturalem et divinam inculcare, v. g. parentes cogendo ad 
filios minores enutriendos, filiosque ad alimenta parentibus prae- 
benda ; — vel determinare quod illa indeterminatum relinquit, 
v. g. conditiones statuendo ad successionem in bonis defunctorum 
vel modum exercendi iustitiam ; — vel imponere quod ipsi est 
conformius, v. g. praescriptionem bonorum, communitatem aut 
separationem bonorum in matrimonio, resiliationem contractus 
a minorennibus initi ; — vel praecipere aut prohibere quae 
ipsa permittit, v. g. quoad piscationem, fabricationem liquorum, 
aut venationem ; — vel haec omnia addita poena urgere ; — vel 
etiam conditiones imponere ad valorem actuum ab ipsa statuto- 
rum (v. g. q.uoad contractus) ; nullo modo tamen potest legi 
superiori contradicere. 

Articulus II. 

De Obligatione legis humanae. 

S. Th. I-II, q. 96, a. 4 - 

283. Principium I. Lex civilis» qua talis, non tantum 
cogit sed obligat in conscientia et coram Deo, etiam 
sub gravi. Est certum. 

Probatur: a) Lex naturalis et lex divina obligant in 
conscientia. Atqui istae leges dictant obediendum esse 
superioribus legitime praecipientibus, et quidem etiam sub 
gravi. Ergo. — Etenim potestas legislativa necessaria est 
ad finem societatis obtinendum ; sed potestas legislativa 
supeiioris importat pro subditis obligationem in conscientia 
obediendi legibus iustis, secus potestas superioris elidi 
posset nec esset vera potestas sed simulacrum potestatis ; 
ergo. — Porro ea quae necessaria sunt societati humanae 
de se obligant sub gravi (cfr. de lege naturali, n. 251, C). 

b) Ex Scripturis, secundum quas 1) lex civilis fertur 
potestate a Deo concessa (Rom. XIII, 1 ; Sap. VI, 4)5 
nomine Dei ab eius ministris imposita (Rom. XIII, 4, 
6 ; Sap. VI, 5 : I Petr. II, 13) et a Deo sancita (I Petr. II, 

• — ideo 2) illis obediendum necessitate (Rom. XIII, 
1, 5), non propter iram ct contentionem sed propter Deum 
et conscientiam (I Petr. II, 13 ; Rom. XIII, 5). Qui enim 
resistit ministro, in eo in quo est minister, censetur resistere 
regi; — unde 3) qui potestati principis resistit, ipsi 
ordinationi Dei resistit et iustam poenam sibi acquirit 
(Rom. XIII, 2). 

284. Corollarium. — Lex civilis obligat in conscientia, 
> etiamsi legislator de tali obligatione non cogitet aut non curet 
7 etiam si sit infidelis, ut patet ex instr. C. de Prop. F. ad vic. ap. 

/ Siami), aut ab ipsa abstrahere velit, modo obligationem non 
l omnino excludat et imperet veram legem. Qui enim imperat, 
implicite vult obligare in conscientia, tum quia posito praecepto, 
ex lege naturali et voluntate Dei quae erga superiores praecipi- 
unt obedientiam, sponte et naturaliter sequitur obligatio, tum 
quia saepe vult observantiam meliori et efficaciori modo, praeser- 
tim quando agitur de rebus ad bonum commune necessariis. 

Hinc 1) casu quo legislator intendat sua potestate legislativa 
vere uti sed obligationem in conscientia non admittat aut eam 


excludere velit, e duabus voluntatibus contrariis valet voluntas 
praedominans (n. 55) ; quae praesumi debet et ordinario est 
voluntas condendi legem et obligandi, sicuti natura rei ex- 
postulat ; 

2) etiam legislator qui de Deo aut conscientiae obligatione 
non curat, non praesumendus est urgere sola coactione poenae, 
nisi contarium constet aut casus adsit quo bonum commune 
obligationem in conscientiae omnino exigat ; — sed e contra, 
nisi de contrario constet, praesumendus est vere obligare, saltem 
in rebus maioris momenti. 

285. Principium II. Lex humana, ut obliget, debet 
esse iusta i. e. statuere actus iustos : 

1) ex parte materiae quia debet versari circa iusta ; et 

ideo actus praescripti iusti sint, tum generatim iustitia late 
dicta, seu honesti (uti exigunt omnes virtutes) i. e. non 
contrarii legi superiori (naturali, divinae, ecclesiasticae), 
tum iustitia stricte dicta, speciatim iusti i. e. nullius iuri ' 
adversantes ; ' 

2) etiam ex parte ferentis seu modi quia iuste praescribitur : 

a) ratione finis actus praescripti utile s sint non ad proprium 
sed ad c ommune bonum, uti exigit iustitia legalis ; — 

b) ratione auctoris , sint contenti intra ambitum eius potestatis 
uti exigit iustitia commutativa : subditi enim obedire 
tenentur superioribus in iis in quibus superiores sunt, 
sicut miles duci in iis quae pertinent ad bellum, et 
servus domino in operibus quae spectant servitium, etc. ; 
— c) ratione formae seu praescriptionis : sint omnium viribus 
et fac ultatibus debite proportionati, ita ut in distributione 
honorum et onerum servetur proportio aequalitatis, uti 
exigit iustitia distributiva. 

Quodsi unum desit, secundum hoc lex non obligat. 

286. Lex iniusta 1) exparte materiae nullo modo obligat 
ita ut nec ad mortem vitandam impleri possit, quia est 
contraria bono divino : etenim obedire oportet magis Deo 
quam hominibus (Act. Ap. V, 29. Cfr. Exod. I, 17-21 ; 
enc. Qui pluribus 9 Nov. 1846 ; Quanta Cura 8 dec. 1864) ; 
per accidens tamen impleri potest si Deus aut Ecclesia 
i ure suo ce dit et non amplius urget legem suam, v. g. de 
auditione missae si militibus a lege civili prohiberetur ; 

2) lex iniusta ex parte ferentis , utpote contraria bono 

humano tantum, potest impleri sed de se non obligat, 
quia non est vera lex; per accidens tamen servari debet 
vi legis naturalis propter aliquod motivum grave, ad 
obtinendum scii, maius bonum vel ad vitandum maius 
malum. 


Hinc a) lex quae non est utilis bono communi, obligare potest 
per accidens v. g. ad vitandum scandalum, perturbationem , etc. 

b) lex quae fertur contra iustitiam commutativam ab illo qui 
potestatem non habet sed eam usurpat, et rempublicam sine iure 

I invadit; sed oppressam tenet, si iste regnum nondum pacifice 
\ possideat, non obligat defectu potestatis ; si autem regnum 
possideat, obligant leges quae bonum commune promovent 
quia societas stare nequit sine potestate regiminis quam proinde 
usurpatori conferre censetur, nec sine legibus quibus ideo propter 
bonum commune tacite populus acquiescit ; at non obligant 
leges directe latae contra legitimum principem, quia ius certum 

laedunt 1 ; ...... 

c) lex laedens iustitiam distributivam (v. g. in tributis; 
non obligat pro parte iniusta et excessiva, nisi per accidens ratione 
scandali, perturbationis, etc.; obligat tamen pro parte iusta, nisi 

V, excessus proportionis in distribuendis oneribus esset tam magnus 

ut ipsa lex cederet in detrimentum commune. 

' Notetur tamen necesse esse ut de iniustitia moraliter certo 
const et, secus praesumptio stat pro legislatore, tum quia tenet 
facultatem praecipiendi et illam possidet quae ab ipso propter 
dubium nequit auferri, tum quia potest habere rationes subditis 
occultas, tum quia alias subditi sumerent nimiam licentiam trans- 
grediendi leges quae vix possunt esse tam iustae, quin ab aliquibus 
per apparentes rationes iniustitiae possint facile in dubium 
revocari. 

287. Aliae sunt leges morales, aliae poenales. — 

Quaedam leges civiles sunt morales seu praeceptivae, quae 
stricte obligant in conscientia ad faciendum quod lege 
statuitur, etiam aliquando sub poena, quo casu sunt etiam 
poenales et dicuntur mixtae; quaedam mere poenales , 
quae obligant in conscientia non ad faciendum quod lege 
statuitur sed solum ad non resistendum, in casu trans- 
gressionis, inflictioni poenae et ad subeundum poenam 
inflictam. 



x. Ita ius naturale : in praxi etiam spectandae sunt leges positivae 
humanae, v. g. Conventio Hagana in casu belli. Sic v. g. sancitum 
est ut invasor territorii decreta edere possit quae, dum precario regionem 
occupat, necessaria ad pacem tuendam esse videantur. Verum ultra istam 
necessitatem et propriae securitatis rationem imperare nequit. Ver- 
meersch, Th. M. 1 , n. 189. 

Leges mere poenales certo vel probabiliter dignosci possunt : 
a) ex voluntate legislatoris id aperte declarantis ; — b) ex tenore 
seu forma legis, si solam poenam praescribat : Qui hoc fecerit, 
solvet talem mulctam ; e contra potius si praecipiat et simul 
poenam imponat ; — c) ex materia legis : si levis sit et ad bonos 
mores nihil spectans, vel si finis sufficienter obtineri facile possit 
obligando sub sola poena : tunc enim legislator ita obligare 
praesumitur nisi aliud declaraverit ; e contra si materia sit 
magni momenti, pertinens ad bonos mores et ad cohibenda vitia, 
aut necessaria sit ad pacem aut bonum reipublicae vel ad vitandum 
magnum eius incommodum, praesertim si ad observantiam legis 
obtinendam obligatio in conscientia sit necessaria vel expediens : 
tunc enim praesumitur legislator obligare modo efficaciore et con- 
venieptiore reipublicae ; — d) aliquatenus ex natura vel quantitate v 
poenae statutae, si non sit mere coactiva sed valeat ad compen- 
sandum actus defectum, uti rrmlcta, vel si sit magna nimis et 
delicto non proportionata : tunc enim censetur legislator poenam 
augere quia sub sola poena obligat ; e contra si poena supponat 
culpam aut sit mere coactiva, uti incarceratio; — e) ex communi 
aestimatione , sapientum interpretatione, consuetudine, etc. 

Secundum praedictas regulas, morales censendae sunt 
leges : a) quae confirmant legem naturalem vel divinam, 
v. g. illae quae prohibent vitia ; — b) quae immediate con- 
ferunt ad bonum commune, v. g. quae referuntur ad con- 
tractus aut praescribunt officia pertinentia ad functiones 
publicsa, item lex militiae nisi sit certo iniusta (cfr. tr. de 
lustitia) ; — c)quae definiunt iura, v. g. leges quae determi- 
nant proprietate m quoad res inventas et amissas, praescrip- 
tionem bonorum, iura scriptorum, lex quae patri tribuit 
usumfructum de bonis filiorum vel ex bonis paternis tri- 
buit legitimam partem filiis (saltem ordinario) ; — d) etiam 
per se leges tributorum, quia haec necessaria sunt ad guber- 
nationem reipublicae, et ceteroquin ita docent Scripturae 
(Mt. XXII, 15-22 ; Rom. XIII, 1-7), unde, nisi constet 
de opposito, in conscientia obligant ad minus tributa directa 
quae immediate et directe personis imponuntur statutis 
t empo ribus propter bona, reditus, facultates, artis aut nego- 
tiationis exercitium, quaeque etiam poenis coactivis exigi 
solent ; at secundum ius hodiernum non obligant ante- 
quam definiantur et exigantur (cfr. tr. de lustitia). 

E contra mere poenales probabiliter sunt : a) leges et 
statuta quae ad ordinem communitatis externum referuntur 
( lois et arretes de police ) ; — b) leges de caesione lignorum \ 
aut pastione animalium in silvis vel pascuis communibus ; 

item leges de venatione et piscatione, nisi in quantum 
ius tertii statuunt ; — c) leges quae bona quaedanj extrahere 
vel inferre vetant (nisi omnino necessarium sit bono 
publico v. g. tempore belli) ; — d) leges quae imponunt 
i quaedam tributa indirecta, quae primario et immediate 
j attingunt bona et solvuntur occasionaliter pro transmissione 
et mutatione iurium vel interventu tribunalis ( droits d'en- 
registrement, de mutation , de timbre, d , hypotheque , de greffe ), 
sive pro mercibus transvehendis {droits de douane : d'entrde, 

I de sortie , de transit), sive pro fabricatione certarum rerum 
j {droits d’accises) aut culturae quorumdam fructuum (v. g. 
tabacci) ; — e) leges quae aleas et ludos prohibent, nisi pro 
parte qua ludos aleatorios de industria instituere vetant, 
cum hoc sit vitiosum et etiam aliis damnosum. 

Praestat tamen haec non docere publice populum, sed illum 
, ad observantiam legis adducere, praesertim quod legis mere 
i poenalis violatio, maxime si sit habitualis , possit esse culpabilis 
< per accidens, vel quia huius occasione laeditur ius tertii aut 
\ datur scandalum, vel quia laeditur charitas erga se et suos, 
dum poenis gravioribus et periculis magnis, infamiae ac damnis 
seipsum et familiam imprudenter quis exponit, vel quia resisten- 
tiam violentam aliquis contra illos exerceret qui ex officio legem 
applicare tenentur aut ad illam paratus esset. 

288. Dantur etiam leges civiles irritantes quae actus 
reddunt invalidos, sive in poenam delicti, sive in protec- 
tionem agentis vel tertii, sive ad bonum commune, v. g. 
propter periculum fraudum, et ad vitandas lites, et ut 
cum maiore tutela contractus fiant. 

Et quidem : a) aliquando actus sola lege invalidantur sine ulla 
sententia iudicis, si conditiones desint ad naturam, obiectum vel 
existentiam actus ac proinde ad validitatem quasi essentiales 
omnino requisitae , ita ut sine ipsis nec concipi possit , v. g. si adsit 
radicalis incapacitas vel inhabilitas ad actus ponendos, . vel 
desint formae requisitae ad solemnitatem donationis inter vivos 
et testamenti ; tunc dicitur in iure gallico : nui par le fait mime , 
radicalement nul,inexistant , non avenu ; — b) aliquando lege decer- 
nitur irritatio ita tamen ut ad ipsam necessaria sit sententia 
iudicis declaratoria, si coniitiones desint simpliciter requisitae ad 
validitatem ; quo casu actus ante sententiam iudicis manet validus, 
post sententiam est invalidus non tantum a momento sententiae 
sed censetur nunquam fuisse positus ; iudex enim illum non reddit 
nullum sed tantum declarat esse nullum ipsa lege. Tunc dicitur 
in iure gallico : nui de droit, nui de plein droit, simpl ement nui ; 
c) aliquando a lege non annullatur sed decernitur annullari posse 

a iudice, si sit in se validus sed quaedam conditiones desint ad 
liceitatem requisitae , quo casu ante sententiam iudicis manet 
validus, post sententiam censetur nullus sed tantum ab illo 
momento, quia non lege sed ab ipso iudice annullatur. Ita fit 
in iure gallico quando actus est iurium laesivus sive agentis 
sive tertii ( acte lesionnaire ) : iste dicitur rescindibilis (rescindable 
par action en rescision ) ; vel quando est fraudulentus ( frauduleux ), 
et iste dicitur revocabilis ( par action revocatoire ). 

Quae leges reddunt actus irritos in conscientia (utpote 
determinativae iurium), etiam probabilius in primo casu 
ante sententiam iudicis. 

Notetur autem leges irritantes non esse necessario prohibentes 
(ut lex irritans testamentum sine formis ad solemnitatem requi- 
sitis), sed tantum si actus non potest esse bonus nisi sit validus, 
vel si motivum quod postulat irritationem etiam postulat prohi- 
bitionem (v. g. donationes parentum ultra legitimam), vel si 
expresse prohibetur aut implicite, per additionem specialis poenae 
praeter irritationem. 

289. Corollarium. — Ex dictis sequitur legem civilem sub 
gravi obligare per se in materia gravi, quoties scii, multum 
conducit ad finem magni momenti ; nisi tamen legislator velit / 
solum obligare sub levi, aut sub sola poena. 

Articulus III. 

De Subditis legis civilis. 

S. Th. I-II, q. 96, a. 5 et 6. 

290. Principium. Ad leges civiles obligantur omnes 
et soli potestatis legem ferentis subditi, usu rationis 
habitualiter praediti, pro quibus lata est lex. — Hinc 
secundum S. Thomam : a) perf ecti etiam subiicjuntur legi 
humanae in quantum est regula actuum humanorum, quia 
ita etiam statuit lex naturalis et divina, ut definivit Ecclesia 
contra Beguardos et Beguinas, S. XII damnatos in C. Vien- 
nensi (a. 3); b) quantum ad vim coactivam legis tamen, r 
non subiiciuntur iusti et virtuosi quorum voluntas consonat 
legi, sed soli mali quorum voluntas a lege discordat. 

291. Leges personales et territoriales. — Aliae leges 
sunt personales quae immediate afficiunt personas quaeque versan- 
tur principaliter circa ipsarum statum et capacitatem ( lois qui com- 

posent le statut personnel : nationalitd, capacitd, majoriti, filiation, 
itat civil), accessorie circa bona : ad has spectant probabiliter 
leges circa bona mobilia quae censentur adhaerere personis. Aliae 
sunt territoriales quae immediate afficiunt territorium societatis 
et mediate personas quatenus ad territorium pertinent ; inter 
quas recensentur leges reales quae principaliter versantur circa 
bona immobilia et accessorie circa personas, leges quae deter- 
minant formas et executionem actuum quia actus constituendi 
et exequendi sunt secundum leges loci in quo constituuntur vel 
executioni mandantur, iuxta principium : locus regit actum, leges 
spectantes ordinem externum et tranquillitatem publicam terri- 
torii ac securitatem personarum et dominiorum ( lois de police 
et de surete), ad quas pertinent leges quae puniunt delicta. 

292. Variae personae variis modis legibus sub- 
iiciuntur. — In territorio esse possunt : 

1° Cives seu nationales, quae sunt membra societatis, sive nati- 
vitate, sive iure, sive coaptatione, sive adnexione : a) praesentes in 
territorio omnibus legibus tenentur ; — b) absentes tenentur 
legibus personalibus (C. Civ. a. 3, § 3), non autem tenentur 
per se legibus territorialibus, v. g. circa ordinem publicum, vel 
formam contractuum ; — c) tenentur tamen per accidens, si sint 
moraliter praesentes ratione bonorum quae in territorio possident 
pro legibus realibus, vel ratione actionis aut omissionis quam 
ibi exercent v. g. pro officiis erga societatem adimplendis, aut si 
fictione iuris praesentes sint ratione delicti in concivem exerciti : 
id enim censetur fieri in territorio communitatis. 

2° Extranei, qui non sunt membra communitatis, sed domici- 
lium vel residentiam habent in territorio vel per illud transeunt. 
Iamvero, quia non sunt membra communitatis, a) non tenentur 
legibus personalibus ; — nec b) per se legibus territorialibus ; — 
c) per accidens tamen tenentur, vel i) ratione boni communis, 
ad leges quae spectant ordinem (C. Civ., a. 3, § 1) aut quae 
specialiter pro ipsis latae sunt, vel 2) ratione bonorum quae 
ibi possident pro legibus realibus (C. Civ., a. 3, § 2), vel 3) 
ratione actus quem ibi exercent, faciunt aut exsequuntur pro 
legibus quae determinant formam aut executionem contractuum 
(locus regit actum), vel 4) ratione delicti quod ibi committunt 
pro legibus quae poenam statuunt; — d) si sint absentes non tenen- 
tur nisi legibus quae versantur circa bona ab ipsis possessa, vel 
ratione criminis adversus societatem patrati (saltem si a proprio 
superiore non sufficienter punitur). 

3° Exempti qui fictione iuris censentur extra territorium et 
, iurisdictioni loci subtrahuntur. Sunt a) iure humano : principes 
aliarum nationum quacumque de causa in eo degentes ; item 
' ipsorum legati cum suis et domesticis ; — b) ex iure divino et 
ecclesiastico : R. Pontifex quantum ad omnes ; clerici et religiosi 
pro iis qui eorum dignitati et officio adversantur (de quo ad 
Ecclesiam pertinet iudicare), pro aliis hodie tenentur etiam directe 
vi ipsarum legum . 

4° An ipse legislator legi subiiciatur, non amplius est quaestio 

practica, quia non datur legislator singularis ; unde omnes qui 
ad confectionem legis concurrerunt, ipsi subiiciuntur. Quoad 
vi?* coactivam tamen, ipsa persona regis exempta est, quae ideo 
declaratur inviolabilis (Const. belg., a. 63). 

Articulus IV. 

De Impletione et Interpretatione legis 
humanae. 

S* Th. I-II, q. 96, a. 6; 97* 3, ad 2 ; II-II, q. 60, a. 5, ad 2 ; q. 120. 

2 93* Quomodo lex sit implenda. — Legislator huma- 
nus di recte non praescribit niodum internum virtutis, sed 
conservationem ordinis socialis; unde praescribit solam 
substantiam actus praecepti et contentus est physica seu 
externa impletione, quamvis intendere possit bonum virtu- 
tis. Finis enim praecepti non cadit sub praecepto; nec 
proinde per se modus (extrinsecus) implendi praeceptum, 
nisi modus sit de substantia praecepti (intrinsecus). 
Quae magis declarabuntur, ubi de lege ecclesiastica. 

294. Quomodo lex sit interpretanda. — Ut autem 
recte impleatur sicut oportet, lex saepe indiget interpreta- 
tione. Lex humana scii, nequit ita perfecte exponi, ut 
omnem dubitationem de eius sensu excludat, et ideo 
saepe eget interpretatione, sive propter imbecillitatem 
humani ingenii, sive propter circumstantiarum et morum 
mutationem. 

Interpretatio est clarior determinatio mentis vel verbo- 
rum legislatoris. Quae ratione valoris seu efficaciae est 
duplex : auctoritativa quae cum auctoritate imponitur, et 
mere directiva quae etiam a privatis fieri potest. Ratione 
autem causae seu auctoris est quadruplex : 

1° Authentica seu legalis quae fit auctoritative ab ipso rectore \ 
communitatis qua tali, qui legis sensum melius riosse merito ) 
censetur et ideo auctoritate interpretandi gaudet : fit ab ipso 
legislatore, huiusve successore aut superiore, vel etiam ab alio ad 
hoc specialiter designato (uti fit in Gallia, consilio Status), 
et eamdem vim habet ac ipsa lex. 

In patria nostra valet art. 28 Const. belg. : « L’interpretation 
des lois par voie d’autorite n’appartient qu’au pouvoir legislatif.» 

2° Usualis quae fit generali communitatis observantia seu 
populi usu et consuetudine, quae ideo dicitur optima legum 

interpres. Porro consuetudo alia est antecedens legem, et haec 
potest valere ad deprehendendum sensum legis quae secundum 
consuetudinem ferri solet ; — alia concomitans est modus legem 
observandi, et haec valet ut signum et testis ad mentem legislatoris 
dignoscendam quia exhibet communem subditorum sensum qui, 
licet non sit authentica, magis tamen valet quam doctrinalis 
i interpretatio eo quod plures in ea conveniunt; — alia subsequens 

| 1 quae, datis conditionibus, obligationem praeexistentem definire 

; vel extendere potest sicut et illam inducere vel tollere (ut diximus 

| n. 273) : tunc est auctoritativa. In iure civili hodierno tamen 

j / non admittitur vis consuetudinis ad interpretandam legem au- 

| ctoritative, sicut nec ad eam inducendam aut abrogandam. 

3 0 Iudicialis quae fit auctoritative a potestate iudiciaria in 
ordine ad causam specialem, applicando scii, legem ad factum 
particulare : est auctoritativa quoad litigantes ; quoad alios 
non habet nisi auctoritatem privatam iudicis, eo maiorem quo 
' : maiori scientia polleat saepiusque repetatur interpretatio, maiorem 

tamen ceteris paribus quam si detur a privato doctore. 
i - 4 0 Doctrinalis quae non est auctoritativa nec proinde de se 

| i obligatoria, sed scientiae innixa et directiva, fitque a doctoribus 

| vel iuris peritis privatis secundum regulas artis criticae. Est eo 

1 maior quo maiora sint eorum numerus et praestantia, ac argu- 

menta ; quodsi omnes in interpretatione consentiant, temerarium 
esset illam spernere. 

295. Quotuplexsit interpretatio. — Ratione indolis seu 

I rnodt quo fit, interpretatio est simpliciter declarativa seu compre- 

h ensiv a quae unice declarat verba et sensum legis et nihil addit 
vel demit, sive plus minusve clara declaret, sive etiam obscuriora 
elucidet : haec fieri potest ab omnibus etiam privatis ; — aut 
suppletiva quae addi t quod deest sensui et verbis legis, et est 
vel extensiva quae addit obligationem prius non expressam aut 
intentam, et ideo promulgatione indiget, vel restrictiva quae 
alterutram demit : haec sicut ipsa lex potest fieri ab auctoritate 
legislatoris, et a consuetudine dum ptaesumi possit legislatoris 
consensus. 

i 

296. Interpretatio per epichiam. — Etiam subditus 
legis potest, in raris casibus particularibus, quamdam 
quasi inte rpretationem restrictivam facere et licite praeter 
verba legis agere, quando haec scii, bono communi sit 

I nociva. Lex enim in tantum obligat in quantum ordinatur 

1 ad bonum commune, et non obligat si ab hoc deficit. 

Contingit autem aliquid esse utile generatim et in pluribus, 
et in quibusdam casibus esse nocivum ; sed quia legislator 
1 i non omnes casus praevidere potest (nec lex omnes casus 

, ; enumerare quia obscurior fieret), proponitur lex secundum 

1 | id quod in pluribus accidit propter bonum commune. 

( ; 

■■■(' ! 

! 

1 ! 

Ergo casu quo observantia legis sit damnosa bono communi 
non est observan da ; recte enim censetur legislator casum 
illum in lege noluisse comprehendere, sicut lex de portis 
oppidi claudendis non esset applicanda civi qui civitati 
defendendae multum esset utilis, et lex quae prohibet 
arma gestare, non obligat illum qui ab inimico quaeritur 
ad necem. 

Iudicium rectum de circumstantiis in quibus lex non 
obligat, et virtus moralis inclinans (sub directione pruden- 
tiae) ad recte agendum secundum tale prudens iudicium 
(quae pertinet ad iustitiam legalem) vocatur epichia (irueUma 
i. e. aequitas, benignitas, moderatio), quae interpretatur et 
iudicat et applicat leges secundum aequum et bonum i. e. 
secundum quod ratio iustitiae et communis utilitas postu- 
lat. « Usu theologico designat quamdam legis explicationem 
quae fit ex aequitate, benignam interpretationem et pru- 
dentem moderationem legis praeter rigorem verborum, qua 
judicatur legem ad aliquem casum particularem, ob huius 
speciales circumstantias non se extendere, licet legislatoris 
verba, ut sonant, istum etiam casum contineant 1 ». De- 
finiri potest : aequa et benigna legis interpretatio, seu : 
prudens moderatio et restrictio, qua contra verba aut \ 
sensum legis sequimur mentem habitualem legislatoris. 1 

Est duplex : alia late dicta non excedit limites simplicis inter- 
pretationis ex circumstantiis petitae, et locum habet non solum 
in positiva sed et in naturali lege (v. g. deposita sunt reddenda) ; 
alia stricte dicta continet legis emendationem et locum habet in 
sola lege humana. Et ista differt: a) a simplici interpretatione 
quae explicat verba obscura et inquirit an in hoc vel illo sensu 
ista verba sint accipienda, ita ut hos vel illos casus comprehendant : 
haec sequitur sensum legis litteralem et mentem quam legislator 
habuit, illa recedit a verbis et claro sensu litterali legis et sequitur 
mentem quam legislator habuisset, vel rationabiliter habere de- 
buisset si casum praevidisset ; - — b) a simplici cessatione finis : 
hac enim cessat lex in universali et quidem negative seu contra- 
dictorie quia deficit eius finis, illa vero non obiigat in particulari \ 
casu et quidem contrarie quia lex redditur nociva seu nimis ) 
onerosa ; — c) a dispensatione : haec enim est actus iurisdictionis 
quo legislator solvit vinculum legis in casu speciali cui secus 
lex foret applicanda ; epichia autem pronuntiat talem casum in 
lege nunquam fuisse comprehensum, licet in verbis compre- 
hendatur. 

1. Ita Leroux in Rev. Eccl. de Liige VII, n. 4 (janvier 1901). 

297* Epichia stricte dicta locum habet quoties lex 
est 1) nociva vel mala, v. g. si sine peccato nequit servari ; 
vel 2) ita boni impeditiva aut valde onerosa et nimis 
difficilis ut ab aequo legislatore vix imponi possit; vel 
3) non satis onerosa et difficilis ut imponi non possit, 
sed tamen inspectis circumstantiis et praesertim ordinario 
modo praecipiendi cum moderamine praesumitur talem 
, non fuisse legislatoris mentem. At ordinario non datur 
in legibus irritantibus ob bonum commune. 

Interpretatio epichiae fieri potest a quovis privato si 
causa sit evidens ; — si dubia sit, superior est adeundus 
quia ad ipsum pertinet interpretari quid sit utile vel 
inutile communitati, unde propter tales casus habet po- 
' testatem dispensandi : inordinatum est enim verba legis 
praetermittere ubi de voluntate legislatoris certo constare 
potest, et in dubio de liceitate actus, debemus, quantum 
moraliter possumus, pervenire ad certitudinem (n. 213 et 
214, 4 0 ); — si vero sit causa quae non patitur moram 
recurrendi ad superiorem et sit satis fundata (ita ut positi- 
ve dubium sit legem adhuc obligare), ipsa necessitas 
dispensat quae legem non habet : tunc scii, sufficit ut 
probabiliter lex cessaverit obligare. 

A lege tamen civili hodierna aegre admittitur epichia, 
nisi in casu quo evidenter noceret directe bono communi . 

I restringit scii, legislator eam ad minimum possibile, et 
iudicat melius esse servare legem, etiam si sit onerosa 
nni vel alteri, propter exemplum aliorum. 

QUAESTIO TERTIA. 

DE MUTABILITATE LEGIS HUMANAE. 

S. Th. I-II, q. 97- 

298 . Lex humana est mutabilis . — Lex humana, quam- 
vis negative sit perpetua quia de se est stabilis et semper 
durat sicut communitas, positive tamen non est perpetua, 
quia id quod praecipit ex natura sua non est necessarium : 
«in rebus mutabilibus, ait S. Thomas, non potest esse 
aliquid omnino immutabiliter permanens » (a. 1, ad 2). 

Unde lex humana mutari potest sive a) ex parte legislatoris 
qui gradatim vult ducere subditos ad maius bonum ; 
sive b) ex parte materiae quae propter diversas temporum 
et locorum circumstantias minus utilis fit ad finem ; sive 
c) ex parte subditorum quibus secundum diversas eorum 
conditiones diversae leges expediunt (Cfr. pro lege eccl a , 

C. Lat. IV, c. 26 ; et Trid. sess. 14, c. 1 et 2 ; sess. 21, c. 2). 

Non tamen de facili sunt mutandae (praesertim leges organicae 
iurTs politici et administrativi), etiam quando aliqua melioratio 
sit possibilis. Probatur: 

Lex humana in tantum recte mutatur in quantum per eius 
mutationem communi utilitati providetur. Sed ipsa mutatio legis 
ex se est nociva et detrimentum affert bono communi: «ad 
observantiam legum, ait S. Thomas (a. 2 ), plurimum valet con- 
suetudo, in tantum quod ea quae contra communem consuetu- 
dinem fiunt, etiamsi sint leviora de se, graviora videantur ; 
unde quando mutatur lex, diminuitur vis constrictiva legis, in 
quantum tollitur consuetudo ». Ergo nunquam debet mutari lex 
humana, nisi tantum recompensetur communi utilitati quantum 
ipsi per mutationem derogatur. — Quod contingit in 2 casibus : 

a) vel ex hoc quod aliqua maxima et evidentissima utilitas 
ex nova lege provenit ; 

b) vel ex eo quod est maxima necessitas ex hoc, quod lex\ 
consueta aut manifestam iniquitatem continet aut eius observatio) 
est plurimum nociva. 

299. Lex humana mutari potest dupliciter: 

1) Ut ipsa lex cesset et ab ea excusemur in generali : vel ab 
intrinseco ipsa totali cessatione finis (cessante ratione legis 
cessat eius dispositio, et cessante fine cessat praeceptum), 
vel ab extrinseco, tum revocatione i. e. abrogatione ac 
derogatione, tum et consuetudine opposita (de consensu 
legislatoris) ; in iure tamen hodierno non admittitur con- ' 
suetudo nec cessatio finis nisi expresse a lege indicetur, 
nec est necessarium in societate hodierna : hisce enim in / 
casibus a membris coetus legislativi ipsa abrogatio legis 
proponi potest. 

2) Ita ut aliquo modo cesset (aut saltem non applicetur) 
sola obligatio legis in casu determinato , et excusemur a 
transgressione legis, sive formali et subiectiva tantum quod 
fit ignorantia, sive etiam materiali et obiectiva, quod fit 
ab intrinseco : impotentia (quae diiudicatur ab epichia), ab 
extrinseco : dispensatione, ad quam pertinet privilegium. 

Attamen in iure hodierno a) dispensatio non valet concedi 
nisi in raris casibus ab ipso determinatis, b) ordinario non ad- 
mittitur ignorantia legis in foro externo, quia omnes censentur 
diligentiam adhibere ad cognoscendas leges ; hinc quamvis 
ignorans sit innocens coram Deo, coram iudice haberi potest 
ut reus : tunc adest culpa iuridica, et si lex poenam statuat, 
| post sententiam iudicis datur obligatio ad illam sustentandam 
1 ratione ordinis externi servandi et boni communis, secus omnes 
| dicerent se ignorare leges. 

j Quae omnia magis patebunt ex applicatione eorum ad legem 
ecclesiasticam. De qua infra dicetur. 


Sectio C. 

DE LEGIBUS QUAE REGUNT ACTUS 
SUPERNATURALES . 

QUINTA PARS. 

DE LEGE DIVINA. 

S. Th. I-II, q. 91, a. 4 et 5. 

300. Lex divina est ordinatio rationis divinae quae 
a libera et positiva Dei voluntate immediate lata et pro- 
mulgata fuit ad dirigendum homines in finem supernatura- 
lem. — Est moraliter necessaria 

i° etiam ante peccatum Adae, propter finem super- 
naturalem ad quem homo lege dirigi debet : si enim finis 
non excederet proportionem naturalium virium, sufficerent 
lex naturalis et lex humana, proportionatae viribus natura- 
libus ; nunc autem necesse est (necessitate convenientiae) 
ut homo ad illum dirigatur lege divinitus data ; 

2° post peccatum, insuper a) propter incertitudinem 
humani iudicii (praesertim de rebus contingentibus et 
particularibus), ut expedite sine dubitatione et errore sciret 
homo quid sit agendum et vitandum ; 

b) ad ordinandos lege positiva actus interiores hominum : 
lex humana enim non praecipit directe nisi exteriores ; 
ad perfectionem autem virtutis requiritur quod in utrisque 
homo rectus existat ; 

c) ad prohibenda lege positiva omnia peccata : lex 

enim humana non potest omnia mala punire vel prohibere 
(Ps. CXVIII, 33). 

« Et istae quatuor causae tanguntur Ps. XVIII, 8, ubi dicitur : 

Lex Domini immaculata , i. e. nullam peccati turpitudinem per- 
mittens ; convertens animas, quia non solum exteriores actus 
sed et interiores dirigit -, testimonium Domini fidele, propter 
certitudinem veritatis et rectitudinis ; sapientiam praestans parvulis 
in quantum ordinat hominem ad supernaturalem finem et 
divinum » (a. 4). 

301, Quotuplex lex divina. — Lex quaedam divina data 
fuit Adamo in paradiso pro toto genere humano. Post 
peccatum autem fuit duplex : lex vetus seu mosaica per 
Moysen solis Israelitis manifestata ; lex nova seu christiana 
a Christo pro toto genere humano lata (C. Trid. sess. 6, 
can. 19 et 20). 

Distinguuntur non ut duae species, sed sicut imperfectum et 
perfectum in eadem specie ; et sunt sicut puer et vir (Gal. IV), 
via et terminus, praeparatio et consummatio, ut constat : 1) ex 
fine ad quem directe ordinabant 1 , qui est bonum commune 
sensibile et terrenum in V. L. (felicitas temporalis populi iudaici), 
ipsum bonum spirituale et coeleste in nova (felicitas aeterna) ; 

2) ex iustitia quam ponunt in actibus humanis, quam lex vetus 
praecipue faciebat quoad actus exteriores 2 quos solos efficaciter 
cohibere poterat, nova magis quoad interiores quos efficaciter 
dirigit ; 3) ex modo quo inducit ad observantiam eius, scii, vetus 
timore poenarum, nova amore qui datur ex gratia Christi. 

Ante Moysen, ad finem supernaturalem, ducebantur homines 
sola lege naturali hypothetica seu naturali- divina 1 supposita 
enim revelatione facta Adamo tum finis supernaturalis tum \ 
futuri Redemptoris, ratione cognoscere poterant ad illum finem i - 
per Christum esse tendendum fide, spe et charitate, ac actibus / 
virtutum 3 . 


1. Non finis immediatus: iste est potius subordinatio ad Deum et 
communis legi veteri et novae ; sed haec subordinatio in vetere directe 
tendebat ad felicitatem temporalem, in nova directe ad felicitatem 
aeternam. 

2. Praecipue, nam etiam interiores spectabantur, ut amor Dei (Deut. VI, 
5), poenitentia cordis (Lev. XVI, 18), rerum alienarum concupiscentia 
(Exod. XX, 17). Cfr. q. 100, a. 2. 

3. Ante Moysen nulla erat lex divina positiva. Praecepta de sacrificiis 
erant ex lege humana determinante legem naturalem ; praeceptum de 
circumcisione non erat lex lata pro populo, sed praeceptum privatum 

^ a Deo datum pro familia Abraham (Gen. Xvil). Fuerunt quoque alia 

quaedam praecepta particularia data No6 (Gen. VII et IX). 





Caput I. 

DE LEGE VETERE. 

QUAESTIO PRIMA. 

DE LEGE VETERE SECUNDUM SE. 

S. Th. I-II, q. 98. 

302. Lex vetus est bona, tum quia Deum habet 
auctorem, tum quia Christus, verbis et factis docendo et 
eam observando, dixit esse bonam (Mt. V, 17), tum 
quia consonat rationi dum concupiscentiam reprimit (Exod. 
XX, 17) et peccata prohibet (ibid.). Unde dicitur ab Apostolo 
ad Rom. VII, 12 : lex sancta, mandatum sanctum (cfr. 
Ps. XVIII, 8-11 ; Mt. V, 17 ; I Tim. I, 8). — Non tamen 
est simpliciter perfecta, quia non erat de se sufficiens ad 
perducendum ad finem qui est vita aeterna, ad quam 
hominem lapsum tantum adiuvabat, non autem complete 
sanabat nec idoneum reddebat : id enim fit per gratiam 
quae a lege veteri non dabatur (Gal. IV, 9 ; Hebr. VII, 
i 19 ; X, 1). At erat perfecta secundum tempus ad quod 
I dabatur et secundum conditionem eorum quibus dabatur. 

« Quantum vero lex mosaiqa alienis legibus praecellat paulo 
attendenti patet 1 : a) monotheismum enim clare et explicite 
inculcat, et idolorum cultum, apud alios populos vigentem, 
stricte prohibet : Ego sum Dominus... (Exod. XX, 2-4), b) Praeterea 
servitus, licet tolerata, multo mitior est quam apud vicinas 
gentes (Exod. XXI, 1-11). c) Summa legis est amor Dei et 
proximi : Diliges... (Deut. VI, 5 1 Levit. XIX, 18). d) Non solum 
externa peccata prohibet, ut pleraeque leges, sed etiam interna : 
Non concupisces (Ex. XX, 17 ; Deut. VI, 5 ; Lev. XVI, 18). 
e) Non solum praecipitur sanctitas negativa, sed etiam positiva 
quae in quadam imitatione divinae sanctitatis consistit : Sancti 
estote quia ego sanctus sum, Dominus Deus vester (Lev. XIX, 2)». 

303. Lex vetus data est 

1° a Deo Patre, quia disponebat homines ad Christum 
futurum, eius Filium, dupliciter : et testimonium de ipso per- 
hibendo (Luc. XXIV, 44 ; Ioh. V, 46) ; et homines retrahendo 

1. Tanquerey, o. c. n. 237. 

ab idololatria, eosque ponendo sub cultu unius Dei a quo salvan- 
dum erat genus humanum (Gal. III, 23-24 ; Rom. X, 4) ; 

2° ministerio angelorum,quia imperfecta,dum nova et per- 
fecta dari debuit per ipsum Christum (Gal. III, 19 ; Act. VII, 53) ; 

3 0 soli populo Iudaico quem elegit Deus ut ex ipso Chri- 
stus nasceretur ; unde decebat ut speciali sanctificatione polleret 
(Deut. IV, 8 ; Ps. CXLVII, 8 ; Rom. III, 2). Hinc quamvis 
ad praecepta iuris naturalis quae continebat et manifestabat, 
obligaret omnes, ad praecepta tamen ipsi propria legi naturali 
superaddita, per se obligabat solos Iudaeos, et per accidens gen- 
tiles qui populo iudaico erant circumcisione adscripti (Ex. XIL48) 

304* Animadversiones.- — i a . Emu itaque legis veteris 1) im- 
mediatus et proximus est instruere populum in ordine ad ho- 
nestatem, cultum Dei, iustitiam, et ita procurare felicitatem 
temporalem ; 2) mediatus et ultimus est supernaturalis beatitudo 
(Lc. X, 25) ; 3) extrinsece adiunctus praedictis est Christus 
ut honorandus et glorificandus (Rom. X, 4). 

2 a . De tempore quo danda erat lex vetus, docet S. Thomas, q. 98, 
a. 6 : « Convenientissime lex vetus data fuit tempore Moysi. Cuius 
ratio potest accipi ex duobus, secundum quod quaelibet lex 
duobus generibus hominum imponitur : ...duris et superbis, qui 
per legem compescuntur et domantur ; ...bonis, qui per legem 
instructi adiuvantur ad implendum quod intendunt. x° Conve- 
niens igitur fuit tali tempore legem veterem dari ad superbiam 
hominum convincendam. De duobus enim homo superbiebat, scii. 
de scientia et de potentia, a) De scientia quidem, quasi ratio 
naturalis ei posset sufficere ad salutem ; et ideo ut de hoc eius 
superbia convinceretur, permissus est homo regimini suae 
rationis absqUe adminiculo legis scriptae ; et experimento homo 
discere potuit quod patiebatur rationis defectum per hoc quod 
homines usque ad idololatriam et turpissima vitia circa tempora 
Abrahae sunt prolapsi. Et ideo post haec tempora fuit necessarium 
legem scriptam dari in remedium humanae ignorantiae, quia per 
legem est cognitio peccati... b) Sed postquam homo est instructus 
per legem, convictus est eius superbia de eius infirmitate, dum 
implere non poterat quod cognoscebat. — 2° Ex parte vero 
bonorum, lex data est in auxilium ; quod quidem tunc maxime 
populo necessarium fuit quando lex naturalis obscurari incipiebat 
propter exuberantiam peccatorum ». 


QUAESTIO SECUNDA. 

DE POTESTATE LEGIS VETERIS. 

S. Th. I-II, q. 99 et ioo ; ioi et 104 ; 103, a. 2 ; II-II, q. 122. 

305. Lex vetus, quamvis ratione materiae circaX 
quam versatur multa contineat praecepta, in se 

| tamen est una, quia omnia ordinabantur ad unum 
' finem (q. 99, a, 1). 

Cum enim, — ad distinctionem legis humanae, quae 
principaliter ordinat homines ad invicem, — lex divina 
principaliter ordinat homines ad Deum, secundario autem 
ad invicem ; hinc continet praecepta triplicis generis : 

i° alia sunt praecepta moralia de actibus virtutum, 
quibus homines efficiebantur boni et similes Deo : lex 
enim intendebat amicitiam cum Deo optimo, quae sine 
similitudine ad eum esse nequit (a. 2) ; 

2° alia caeremonialia quibus ad Dei cultum ordinabantur, 
quod fieri debet non tantum actibus interioribus, sed et 
exterioribus operibus quibus homo servitutem protestetur 

(a. 3) ; 

3 0 alia iudicialia quibus ordinabantur homines ad in- 
vicem, modo iustjitiae inter ipsos servato (a. 4). 

lamvero A. ad praecepta praedicta, omnia alia reducuntur 
quae pertinent ad vim legis directivam: vel enim dictantur ab 
ipsa ratione et debita sunt secundum regulam rationis, et tunc 
pertinent ad moralia quae sunt iuris naturae conclusiones (etiamsi 
sint mandata et consilia) ; vel sunt debita ex lege positiva deter- 
minante legem naturalem, et sunt vel caeremonialia quae sunt 
praeceptorum naturalium determinationes in rebus divinis, vel 
iudicialia seu determinationes in rebus humanis (Deut. V, 1 ; 
VI, 1, 17). Hinc dicitur ab Apostolo (Rom. VII, 12) mandatum 
iustum, sanctum , bonum (a. 5). 

B. quantum ad vim coactivam : ad illorum observantiam lex 
inducebat per temporales promissiones et comminationes , quia non 
dirigebatur ad perfectos qui, temporalibus despectis, spiritualibus 
infiaerent, sed ad imperfectos qui temporalia bona desiderant, 
quamvis in ordine ad Deum. Media enim hominibus sunt 
proponenda secundum eorum conditionem (a. 5 et 6). 

Bona aeterna sciL non immediate pertinebant ad pactum 
initum inter. Deum et populum iudaicum, sed tantum mediante 
promissione Redemptoris et pacto futuro. Unde lex quae 
respicit populum solas promissiones temporales continebat ; bona 
aeterna poterant ab individuis obtineri mediante fide et spe in 
Redemptorem, ex meritis et vi gratiae ipsius seu vi legis novae, 
nam secundum hoc pertinebant ad legem novam (q. 106, a, I, 
ad 3 et 107, a. 1, ad 2 et 3). 

306. Speciatim A. praecepta moralia omnia, ad 
decem praecepta decalogi populo proposita, ali- 
qua ratione reduci possunt (q. 100, a 3). 

Probatur: In lege naturae enim a) alia sunt praecepta primaria 
cognitu, per se evidentia, omnibus nota, quae non erat necessarium 
iterum promulgare ; — alia autem secundaria sunt conclusiones 
ex primis deductae, quarum b) multae sunt r emotior es quae non 
erant in decalogo ponendae, quia ratio eorum non est manifesta 
nisi solis sapientibus ad quos populum docere pertinet, et quia 
multiplicitas praeceptorum poneret confusionem, unde non erant 
populo proponendae ; — c) quaedam sunt proximae et immediatae 
quae modica consideratione statim evidenter ex primis praeceptis 
deducuntur et quarum ratio apparat omnibus, et hae fuerunt in 
decalogo positae, quia in paucioribus casibus vel apud quosdam 
contigit humanum iudicium circa illas perverti. 

lamvero primaria et communia (v. g. amor Dei et proximi) 
continentur in praeceptis decalogi tamquam principia in conclu- 
sionibus (ad 1) ; remotiora autem e converso continentur in eis 
sicut conclusiones in suis principiis. 

Praecepta ergo decalogi omnia sunt moralia, excepto tertio 
quod partim est morale, quantum ad hoc quod homo deputet 
aliquod tempus cultui divino, partim est caeremoniale, quantum 
ad determinationem specialis temporis scii, sabbati (ad 2). 

B. Praecepta caeremonialia determinabant peculiarem modum 
quo Deus erat colendus ; quae multa debebant esse et solemnia, 
ad promovendum Dei cultum et avertendum ab idololatria. 
Erant autem quadruplicis generis : a) vel de ipso cultu qui 
specialiter consistit in sacrificiis, vel b) de instrumentis sacris, vel 
c) de colentibus qui consecrantur sacramentis, et d) ab aliis 
distinguuntur variis observationibus. Haec omnia Christum futu- 
rum praefigurabant (q. 101). 

C. Item iudicialia (seu politica) praecepta spectabant res humanas 
secundum quadruplicem ordinem qui in populo inveniri potest : 
a) alia erant principum ad subditos, b) alia subditorum ad invicem, 
c) quaedam populi ad extraneos, d) quaedam ad domesticos (uxo- 
rem, filios, servos). Haec praefigurabant Ecclesiam (q. 104). 

Caeremonialia et iudicialia variis mutationibus fuerunt obnoxia, 
nam Deus leges suas Iudaeorum conditionibus accommodare non 
cessavit, unde misit Prophetas qui legem authentice interpretati 
sunt et compleverunt. 

307. Praecepta moralia sunt de omnibus actibus 
virtutum (q 100, a. 2). — Ad differentiam enim legis humanae 
quae ordinat ad communitatem hominum ad invicem (quod fit 
per operationes exteriores), et non praecipit nisi actus iustitiae 
et actus aliarum virtutum in quantum assumunt rationem 
iustitiae, lex divina praecipit de omnibus illis quibus homines 
ordinantur ad communicationem cum Deo. Homo autem Deo 
coniungitur ratione (et voluntate). Unde de omnibus illis praecipit 
lex divina quibus ratio humana (et voluntas) debite ordinata 
est, quod contingit actibus omnium virtutum 1 , ita tamen quod 


1. Nam virtutes intellectuales ordinant bene actus rationis in se ipsis ; 
morales ordinant bene actus rationis circa interiores passiones et exteriores 
operationes. 

f quaedam, sine quibus ordo rationis observari nequit, cadant sub 
: obligatione praecepti, quaedam vero quae pertinent ad bene 
'esse virtutis perfectae, cadant sub monitione et consilio. 

( Attamen praecepta decalogi omnia pertinent ad 
iusdtiam (q. 100, a. 3, ad 3 et II-II, q. 122, a. 1). — Etenim 
praecepta decalogi sunt principia legis naturalis quibus ratio 
modica consideratione adhaeret et quae statim ut debita agnoscit. 
Ratio autem debiti maxime apparet in iustitia quae est ad alterum 
(in his enim" quae sunt ad seipsum videtur primo aspectu quod 
homo est sui dominus, et quod licite possit facere quodlibet 1 ). 
Et ideo praecepta decalogi ad iustitiam pertinent : tria priora 
sunt de actibus religionis quae est potior inter virtutes adnexas 
iustitiae, quartum est de actibus piet atis quae est secunda inter 
has virtutes, alia sex sunt de actibus iustitiae communiter et 
stricte dictae quae est inter aequales. 

308. Praecepta decalogi secundum diversa obiecta 
convenienter distinguuntur et convenienti numero 
enumerantur (q. 100, a. 4 et 5). — Probatur : 

Sicut leges humanae ordinant homines ad quamdam 
communitatem humanam, ita lex divina ad communitatem 
hominum sub Deo. Atqui, ut aliquis bene ordinetur in 
societate, requiruntur duo : ut bene se habeat et ad eum 
qui praeest communitati et ad alios concives. Unde in 
lege divina primo ponuntur praecepta quae homines ad 
Deum, et deinde quae eos ad alios proximos, conviventes 
sub Deo, ordinant sive opere, sive ore, sive corde. 

A. Principi autem communitatis homo debet tria : 

I. fidelitatem in opere, qua ipse solus agnoscitur, quod 
traditur in i° praecepto : Non habebis deos alienos ; quo 
agnoscimus unitatem Dei ; — deinde 

II. reverentiam maxime in ore , qua nihil iniuriosum in 
eum dicatur, quod traditur in 2° praecepto : Non assumes 
nomen Dei in vanum, i. e. non facies periurium ; quo reve- 
remur Dei veritatem; — postremo 

III. famulatum etiam in corde, ad recompensationem pro 
beneficiis acceptis (imprimis creationis), quod pertinet ad 
3 m praeceptum : Memento quoniam diem sabbati sanctifices ; 
quo colimus Dei bonitatem. 


i. Q. 100, a. 5. 


B. Ad proximos vero aliquis bene se habet : 

a) vel specialiter ad illos quorum est debitor, si iis 
debitum reddat, quod 

IV. maxime faciendum parentibus, unde ponitur 4“ prae- 
ceptum : Honora patrem et matrem; 

b) vel generaliter ad omnes, si nullum nocumentum 
inferat, nec a) opere, iniuriam committendo, sive 

V. in propriam personam quantum ad vitam individualem, 
quod prohibet 5 m praeceptum : Non occides; — sive 

VI. in personam coniunctam quantum ad propagationem 
prolis, quod prohibet 6 m praeceptum: Non adulterabis ; — sive 

VII. in bona exteriora possessa quae ordinantur ad 
utrumque, quod prohibet j m praeceptum : Non facies 
furtum; — nec |5) nocumentum inferatur ore 

VIII. quantum ad famam et honorem, quod prohibet 
8 m praeceptum : Non falsum testimonium loqueris ; — nec 
corde , vel 

IX. concupiscentia carnis, desiderando uxorem alterius, 
quod prohibet 9 m praeceptum : Non desiderabis uxorem 
proximi tui; — vel 

X. concupiscentia oculorum, cupiendo bona ipsius, quod 
prohibet io™ : Non concupisces domum proximi tui S etc. 

309. Praecepta decalogi convenienti ordine tra- 
duntur (q. 100, a. 6 et 7). — Probatur: 

Praecepta decalogi dantur de illis quae statim in 
promptu a ratione admittuntur ; tanto autem aliquid 
facilius a ratione admittitur, quo contrarium eius est 
gravius seu magis repugnans rationi. Ergo secundum 
ordinem gravitatis praecepta erant ponenda. Iamvero magis 
repugnat rationi inordinatio erga ipsum finem, Peum, et 
ideo prima praecepta decalogi ordinant hominem ad Deum, 
et quidem gravior est 1) infidelitas erga superiorem quae 
i° praecepto prohibetur quam 2) irreverentia quae prohi- 

1. Non traditur praeceptum speciale de concupiscentia homicidii Ct 
falsi testimonii sicut de delectatione adulterii et furti : delectatio carnis 
et utilitas divitiarum maxime sunt appetibiles et quasi naturaliter 
amantur ; homicidium et falsitas de se non sunt bona sed potius horrorem 
ingerunt quam delectationem (a. 5, ad 5). 

betur 2°, et haec est gravior quam 3) absentia obsequii 
debiti, de quo agit 3 m . — In praeceptis ordinantibus ad 
proximum, magis repugnat rationi et gravius est peccatum 
si homo non servat ordinem debitum erga personas quibus 
magis debet, et ideo post tria praecepta erga Deum 
ponitur 4) praeceptum erga parentes. Erga reliquos 
proximos, gravius est peccare opere quam ore, et quidem 
gravius est 5) homicidium quo tollitur vita hominis exi- 
stentis, quam 6) adulterium quo impeditur certitudo prolis 
nasciturae, et hoc gravius est quam 7) furtum quod pertinet 
ad externa bona ; deinde 8) peccata oris quae graviora 
sunt quam peccata cordis, et in his gravior est 9) concu- 
piscentia adulterii, quam 10) concupiscentia furti. 

Quae omnia sunt praecepta negativa, exceptis 3 0 et 4 0 : 
negativa enim se extendunt ad omnes personas et casus ; 

> non ita affirmativa, quia non omnibus nec semper beneficia 
! et obsequia sunt praestanda, et ideo tantum ponuntur duo, 
quantum ad Deum et parentes propter maxima beneficia 
quae sufficienter recompensari non possunt (a. 7, ad i). 

310. Omnia praecepta moralia secundum prae- 
cepta decalogi facile distinguuntur (q. 100, a. n). 

Probatur : 

A. Quaedam omnino universalia ac per se evidentia praesup- 
ponuntur tamquam principia conclusionibus. Sic praeceptum 
agnoscendi finem supernaturalem et tendendi in eum fide, spe 
et divina charitate, praesupponitur tribus prioribus ; et praeceptum 

— lamandi proximum sicut seipsum reliquis. Similiter praeceptum 
amandi seipsum et conservandi sibi vitam, quod homo naturaliter 
adimplet et ceteroquin includitur in dilectione Dei et proximi : 
in hoc enim homo vere se diligit quod se ordinat ad Deum, et 
proximum diligit vere si ad finem ordinet sicut seipsum. 

B. Alia particularia determinata, quorum ratio non est mani- 
festa omnibus sed sapientioribus, adiunguntur ut conclusiones, sive 
mediate, sicut omnia quae necessario ducunt ad ea quae ipsa 

\ praecipiunt vel prohibent, sive indirecte, quia similis ratio existit 
illa praecipiendi vel prohibendi. Hinc 

ad i um pr. : reducuntur omnia quae ordinantur ad idololatriam 
vel similitudinem cum ipsa habent : maleficium, divinatio, vana 
observantia, illa quae sunt contra fidelitatem ut tentatio Dei, vel 
contra opera cultus quibus fidelitatem praestamus, uti sacrilegium 
et simonia ; 

ad 2 um pr.: blasphemia et falsa doctrina, omnia iuramenta 
ct vota ilhcita aut violata, omnis vana assumptio divinorum i 


DE LEGIBUS 


277 


ad 3 um pr. : omnia caeremonialia quae spectant sacrificia et 
sacramenta ; 

ad 4 um pr. : omnia praecepta de honora tione superiorum et 
seniorum, et de beneficiis exhibendis aequalibus et minoribus 
ac pauperibus ; 

ad 5 um pr.: omnes violationes contra cprpus proximi, odium 
et ira quae ad illas ducunt, et scandalum quod violat animam ; 

ad 6 um et 9 um pr. : fornicatio, vitia contra naturam, et quae 
luxuriam inchoant, aut ad illa omnia ducunt ; 

ad 7 um et io um pr.: usura, fraus, rapina et omnis iniustitia erga 
bona externa, ac omnia quae ad ea ducunt ; 

ad 8 um pr. : falsum iudicium, mendacium, detractio et omnis 
iniuria facta verbo contra famam et honorem. 

Praecepta ad seipsum in decalogo enuntiari non debuerunt’’ 
(cfr. n. 307) et ceteroquin ad illum facile reducuntur. Etenim ' 

1) praeceptum amandi et conservandi seipsum est omnibus 
notum et naturaliter servatur, et ideo non erat promulgandum ; 
ceterum includitur in dilectione Dei et proximi (i um et 5 um pr.) : 
in hoc enim homo vere se diligit quod se ordinat ad Deum, et 
proximum diligit vere si amet et ad finem ordinet sicut seipsum 
q. 100, a. 5, ad i) ; 

2) alia autem sunt conclusiones remotae quarum ratio non est 
omnibus manifesta, et ideo non erant directe proponenda populo 
sed sapientibus qui docere populum possunt ; facile tamen 
reducuntur ad praecepta proximi secundum diversa bona circa 
quae versantur : sic praecepta circa sanitatem propriam et circa 
cibum et potum qui ad illam ordinantur, reducuntur ad 5 m ; 
quae sunt circa bona fortunae ad 7 um et io m ; quae sunt circa 
honorem, famam et gloriam ad 8 m ; praeceptum fortitudinis 
secundum varia motiva cur aliquis mortem spernere debet. 

31 1. Lex vetus non iustificat (q. 100, a. 12) proprie 
et perfecte, quia iustitiam a Deo infusam causare non poterat 
per praecepta moralia vel iudicialia, quae sunt tantum de 
actibus humanis qui gratiam causare nequeunt ; nec per 
praecepta caeremonialia quia sacramenta V.L. gratiam non 
conferebant. Iustificabat tamen secundum quid in quantum 
praecipiebat actus iustitiae ; etiam improprie quatenus 
excitabat fidem et spem et ita disponebat ad gratiam Christi 
iustificantem et illam significabat, et quatenus caeremo- 
nialia praecepta conferebant iustificationem et munditiem 
« legalem » qua homines secundum iustitiam externam, in 
facie legis et societatis, habebantur iusti coram lege ac 
idonei ad cultum Dei. 

| QUAESTIO TERTIA. 

DE MUTABILITATE VETERIS LEGIS. 

i S. Th. I-IIj q. 100, a. 8 ; q. 103, a. 3 et 4, q. 104, a. 3. 

! 312. Principium I. Lex vetus, redemptione Christi 

; peracta, cessavit, quia cessavit eius finis qui est praepa- 

J rare ad Christum et legem novam (q. 103, a. 3 ; — Hebr. 

I VIII, 13 ; Coi. II, 16 ; C- Flor.). Attamen 

j 1) praecepta eius moralia , quamvis non propter legem 

j veterem, obligant quia sunt iuris naturae et quia a Christo 

i rursus fuerunt imposita in lege nova ; quod maxime 

J valet de praeceptis decalogi, quae continent ipsam conser- 

( vationem boni communis quod est ordinatio ad Deum 

| (3 priora praecepta), et ipsum ordinem iustitiae et virtutis 

j inter homines servandae (7 reliqua) 1 $ 

I 2) quoad praecepta caeremonialia, cessare debuit, ad- 

j veniente Redemptore, quia cultus exterior proportionari 

j debet cultui interiori quem exprimit ; in V. L. autem 

I erat fides et spes non solum de beatitudine et bonis coe- 

I lestibus, sed et de mediis ad illam, quae sunt gratiae 

redemptionis, sicut de quibusdam futuris. Unde adveniente 
Redemptore cessare incepit et, peracta redemptione, cultus 
/ obligationem amisit (ut Apostoli decreverunt in coetu 
1 Hierosolymitano, Act. XV, 1-28), quod factum est in ipsa 
! morte Christi (C- Flor., decr. pro Iacobitis) ; 

3) quoad praecepta iudicialia, quia instituta sunt ad 
disponendum statum populi quo ordinabatur ad Christum, 
ideo mutato statu populi postquam Christus venit, obliga- 
j tionem amiserunt (Cfr. Act. XV). 

313. Principium II. Praecepta caeremonialia hodie 
I observare est graviter inaiutn, quia sunt cultus falsus 

) (q. 103, a. 4). 

j Probatur : 

1 ! Falsa professio fidei est graviter mala. Omnes autem 

' ,{ f 1. Determinatio tamen et applicatio ad singulos actus variari potest 

j propter mutationem materiae et circumstantiarum, ut dictum est supra 

t \ de lege naturali n. 258-259. 

i j 

I ( 

1 

'I 

caeremoniae sunt protestationes fidei in qua consistit 
interior Dei cultus, et caeremoniae V. L. significabant 
Christum nasciturum et passurum. Sicut ergo peccaret 
graviter qui nunc diceret Christum nasciturum, ita qui 
caeremonias observat V. Legis (ad Gal. V, 2, 4). 

Praecepta autem iudicialia, quia non sunt instituta ad 
figurandum Christum venturum sed tantum ad dispo- 
nendum statum populi, observari possunt, nisi per 
accidens ex falsa opinione ea imponere vel servare quis 
vellet tamquam obligatoria ex veteris legis institutione. 

314. Principium III . Mortuo Christo, lex vetus obli- 
gare cessavit (Hebr. IX, 16, 17 ; Eph.II, 15), unde mortua 
dicitur (q. 100, a. 4, ad 1). 

Attamen a Iudaeis ad tempus sine peccato servari pote- 
rat, uti constat exemplo Apostolorum (Act. X, 14 ; XVI, 3 ; 
XVIII, 18 ; XXI, 24 ; I Cor. IX, 20) ; et ex necessitate 
illam quodam tempore observandi ut Iudaei facilius ad 
Christum adducerentur : ita ut non statim et quasi vio- 
lenter sed paulatim lex desineret et cultus moresque 
mutarentur, et ut Synagoga sepeliretur cum honore. At 
non observabatur prout significabat Christum venturum, 
nec cum persuasione quod adhuc obligatoria erat (ut 
ceteroquin Apostoli expresse dixerunt) ; sed prout prae- 
scribebat modum colendi Deum convenienter servan- 
dum secundum speciales huius temporis circumstantias, 
ut istae circumstantiae sufficienter indicabant. Post tempus 
autem Evangelii sufficienter promulgati, omnis ratio cessa- 
vit illam servandi, unde ab hoc momento cultus non habet 
amplius nisi solam significationem falsam redemptionis 
futurae, et lex facta est mortifera ; — quod videtur factum 
tempore excidii Ierusalem, quo tempore Synagoga defi- 
nitive sepulta est. Cfr. C. Flor. decr. pro Iacobitis, 
4 Feb. 1442. 

Caput II. 

DE LEGE NOVA. 

QUAESTIO PRIMA. 

DE ESSENTIA LEGIS NOVAE. 

S. Th. I-II, q. 106 et 107. 

315. Lex noya proprie et principaliter est lex 
interna nobis indita (q. 106, a. 1) : sicut enim lex 
naturalis est ipsum lumen rationis nostrae habitualiter 
ostendens quid sit bonum faciendum et malum vitandum 
et ipsa habitualis inclinatio ad bonum rationis, ita lex 
nova est ipsa j;ratia habitualis Spiritus sancti, in corde 
fidelium scripta, in qua tota virtus legis consistit, cum ex 
abundantia luminis fidei et donorum (intellectus et scien- 
tiae) et illuminationum Spiritus sancti indicet quid sit 
faciendum in ordine ad vitam aeternam, et ex abun- 
dantia amoris et gratiae suaviter inclinantis etiam adiuvet 
ad implendum. 

Constat ex doctrina Apostoli qui a) ad Hebr. VIII, 
8-10, dicit adimpletam prophetiam Ieremiae (XXXI, 33) 
de novo pacto seu testamento : « Dabo' legem meam in 
visceribus eorum et in corde eorum scribam eam » ; unde 
II Cor. III, 3 : « epistola estis Christi (ministrata a nobis) 
et scripta non atramento sed spiritu Dei vivi, neque in 
tabulis lapideis sed in tabulis cordis carnalibus » ; — b) ad 
Rom. III, 27, 31, ipsam fidei gratiam legem appellat, eam- 
que ut internam opponit veteri legi exteriorum operum ; — 
et c) VIII, 2, dicit eam legem Spiritus vitae , i. e. Spiritus 
sancti interne vivificantis (nam spiritus vitae est aliquid 
internum), quae nos liberat a lege peccati et mortis i. e. 
ab interna concupiscentia, quam lex vetus utpote externa 
vincere non poterat. Cfr. Ioh. VI, 44, 45 et Is. LIV, 13. 

Secundario autem lex nova est lex externa et scripta, 
quatenus verbis et scriptis instruit fideles circa credenda 
et agenda ea quae ad gratiam disponunt vel ad eius usum 
spectant. 

Ex quo sequitur legem novam vi sua iustificare secundum 
quod principaliter est ipsa gratia interius data, non autem 

secundum praecepta quae secundario ad ipsam perti- 
nent (a. 2). 

316. Lex nova dari non debuit ab initio (a. 3), 1) quia 
principaliter est gratia Spiritus sancti, quae abundanter dari non 
debuit nisi redemptione per Christum peracta (Ioh. VII, 39 ; 
Rom. VIII, 3) ; 2) quia est perfecta : non statim ad perfectionem 
aliquid adduci debet sed successive, et ideo debuit praecedere 
lex imperfecta (Gal.IV, 24) ; 3) quia est lex gratiae, et ideo oportuit 
quod homo relinqueretur suis viribus in V. L. ut in peccatum 
cadendo, suam infirmitatem cognoscens, agnosceret se gratia J 
indigere (Rom. V, 20). 

317. Lex vetus et nova sunt una speciejn quantum 
ad unum tendunt, quod homines subdantur Deo et habeant 
vitam aeternam (q. 107, a. 1-4) ; sunt tamen duae gradu 
perfectionis in quantum Vetus est imperfecta. Nova vero 
perfecta quia est lex charitatis et amicitiae cum Deo. 

Hinc 1) Nova implet veterem (Mt. V, 17) quia perfectum 
adimplet quod imperfecto deest : a) quantum ad finem qui est 
iustificatio hominum, quam lex vetus efficere non poterat sed 
praefigurabat et promittebat efficiendam nova lege ; b) quantum 
ad praecepta : Christus enim praecepta moralia legis non tantum 
confirmavit sed verum sensum illius exposuit ostendendo et 
interiores actus ab ipsa prohiberi, indicavit quomodo tutius 
observaretur, et superaddidit perfectiora consilia (Mt.V-VII); — 
2) continetur in vetere ut arbor in semine ; — 3) est minus 
gravis quam vetus (Mt. XI, 28), tum numero praeceptorum quia 
pauca positiva externa addit legi naturali, tum facilitate et delecr 
tabilitate amoris quacum adimpletur : quamvis enim modum 
operandi secundum virtutem perfectiorem praecipiat et etiam 
in omni interiori affectu iustitiam praescribat, haec tamen non 
sunt gravia Deum amantibus et iustitiam habentibus. 

Unde lex nova est omnino spiritualis : a) sanctionem habet 
spiritualem et aeternam (Mt. X, 28) ; ideo beatos eos dicit 
qui sunt pauperes, qui lugent, qui persecutionem patiuntur, 
quoniam merces eorum copiosa est in coelis (Mt. V, 3 ~ I2 )> et 
bona temporalia denuntiat tamquam impedimenta quae nos 
retardant a regno coelorum (Lc. VI, 24-25 ; Mt. XVI, 26) ; 

b) est regnum spirituale, ad quod ingrediendum requiritur 
fides in Evangelium, amor Dei et proximi, imitatio Christi, 
abnegatio sui (Mt. V, 48) ; 

c) cultus quem promovet, etsi externe manifestari debeat, 
praesertim esse debet internus (Ioh. IV, 23). Hinc sacrificia 
antiqua, quae in externa immolatione praecipue consistebant, 
aboleta sunt iisque succedit sacrificium Christi, qui non solum 
corpus, sed animam suam immolat perfectissima obedientia 
(Hebr. X, 5-7). Quare vult et discipulos suos offerre spirituales 
hostias 1 (I Petr. II, 5 ; Mt. VI, 1). 

1. Tanquerey, Th. Mor. fund., n. 247. 

318. Lex nova solemniter promulgata fuit in die 
Pentecostes, praesentibus Iudaeis ex omni natione ; qua 
die incepit obligare in lerusalem, in aliis regionibus autem 
successive secundum tempus necessarium ut notitia legis 

} \ ad illas moraliter devenire per se possit. Id autem sufficienter 

factum fuisse pro mundo tunc cognito, communiter credi- 
tur 40 circiter annis post mortem Salvatoris (tempore 
excidii lerusalem) : tunc enim in omnem terram exiverat 
sonus Apostolorum (Rom. X, 18). — Non tamen ideo 
erat lex divulgata, cum ad omnes notitia eius nondum 
de facto pervenit. 

QUAESTIO SECUNDA. 

DE POTESTATE LEGIS NOVAE. 

S. Th. I-II, q. 108 J q. 106, a. i, ad I ; a. 4. 

319. Lex nova debet ordinare actus exteriores 

(q. 108, a. 1 et 2). — Quamvis enim sit principaliter gratia 
Spiritus sancti, convenienter tamen tradit quaedam prae- 
cepta non tantum circa actus interiores, sed etiam circa 
exteriores, ita ut sit vera lex (Mt. V, 17 ; XXVIII, 20 ; 
C. Trid. sess. 6 can. 19, 20 et 21). Et quidem continet : 

1) Quaedam caeremonialia de sacramentis, ad ipsam gra- 
tiae susceptionem (v. g. Ioh. III, 5) : habemus enim gratiam 
per Dei Filium visibiliter hominem factum, unde gratia a 
Verbo incarnato et visibili profluens in nos deduci debet 
per visibilia signa, quae sunt sacramenta et sacrificium ; 

2) Praecepta quoque moralia de actibus virtutum tum 
internis tum externis, qui ad gratiam disponunt vel ad 
eius usum pertinent : 

a) praecepta de actibus qui necessarii sunt ut dispositio 
ad gratiae susceptionem et conservationem, sive quantum 
^Jntellectum, uti cognitio principalium veritatum fidei aut 
praeambulorum de manifestatione divinitatis et humanitatis 
Christi ; sive quantum ad affectum, scii, ea quae pertinent 
ad contemptum mundi sine quo homo non est capax Spiritus 
sancti (Ioh. XIV, 17) ; 

b) praecepta de actibus qui necessarii sunt ad rectum 

gratiae usum , non solum de internis quae sunt ipsa gratia 
et charitas nos interne ordinans ad Deum et proximum ; 
sed etiam de externis quae ex instinctu gratiae producuntur : 
gratia enim est. operosa per charitatem, et ideo etiam se 
manifestare debet per opera externa (Eph. V, 8 ; Ioh. XII, 
36 ; Mt. X, 13), quorum aliqua necessariam convenientiam 
habent vel contrarietatem ad gratiam, et haec sunt prae- 
cepta vel prohibita, v. g. confessio et negatio fidei (Mc. XVI, 
16 ; Mt. X, 32 ; XXV 19, 20 ; Ioh. XVI, 9) et plura alia 
tradita Mt. V, 22 sq. 

3) Alia autem opera quae non sunt necessaria ad gratiam, 
non sunt praecepta : haec si spectant ad unumquemque 
relicta sunt eius libertati ; si spectant ad utilitatem com- 
munem relicta sunt superioribus temporalibus et spiritua- 
libus. Et ideo praeter praecepta moralia et sacramentalia, 
non sunt data alia caeremonialia vel iudicialia, sed relicta 
sunt Ecclesiae. 

Hinc, ad differentiam veteris legis, quae dicitur servitutis, lex 
nova vocatur lex libertatis, non solum a) quia ea liberamur a 
servitute peccati (Rom. VI, 18), sed etiam b) quia nova non obligat 
nisi ad illa quae necessaria sunt saluti facienda vel ipsi contraria 
vitanda, et alia relinquit libertati, nec est sicut vetus, quae\ 
multa caeremonialia et iudicialia determinabat et pauca tantum 
relinquebat arbitrio hominum (Act. XV, I ; Gal. V, 1) ; c) quia 
haec praecepta nos facit libere implere, non timore et animo 
servili, sed in quantum interiori instinctu gratiae et amoris 
libenter ea impleamus. 

320. Lex nova convenienter ordinat actus interiores, 

ut homines totaliter Deo sint subditi (q. 108, a. 3). — Christus 
enim in sermone quem habuit de monte, i° beatitudinem 
variis operibus eximiis promisit ; 2° ordinavit actus interiores 
hominis quantum ad seipsum : a) circa media, quod 
abstineamus non tantum ab exterioribus operibus malis 
sed etiam ab interioribus et ab occasionibus malorum ; 
b) circa finem, quod non constituamus illum in humana 
gloria, vel divitiis, vel delectationibus ; unde tria proponit 
contraria opera bona : orationem, eleemosynam et ieiunium; 
3 0 ordinavit actus interiores hominis quantum ad proxi- 
mum, ne temerarie iudicemus aut iniuste aut praesump- 
tuose, nec indignis nimis confidamus ; 4 0 docet modum 

adimplendi legem, implorando divinum auxilium, conatum 
adhibendo ad virtutem, et cautelam contra seductores 
(Mt. V-VII). 

321. In lege nova, quae est lex libertatis et per- 
fectionis, convenienter adduntur consilia circa ea quae 
sunt necessaria, non ad consequendum finem, sed ut melius 
et expeditius illum consequamur (q. 108, a. 4). Homo e nim 
in medio ponitur inter mundana et spiritualia bona, ita 
ut quanto plus aliis inhaereat, tanto plus recedat ab aliis ; 
et quamvis ad beatitudinem non sit necessarium ut homo 
, totaliter relinquat terrena, quia illis uti potest secundum 
; rationem, melius tamen et expeditius ad illam perveniet 
. totaliter illa bona abdicando. lamvero : 

i° Bona huius mundi sunt triplicis generis : a) div itiae 
ad quas excitat concupiscentia oculorum, quas relin- 
quendas proponit consilium paupertatis (Mt. XIX, 
21) ; b) d electationes carnis circa quas versatur concu- 
piscentia carnis, quas relinquendas docet consilium virgini- 
tatis vel continentiae (Mt. XIX, 11-12 ; I Cor. VII, 25- 
40) ; c) honores quos prosequitur superbia vitae, quosque 
relinquimus obedientia perfecta (q. 108, a. 4). 

2 0 Similiter sollicitudinis saecularis inquietudo praecipue 
ingeritur homini circa tria (Lc. VI, 24 ; IX, 23 ; XII, 22) : 
a) circa dispensationem exteriorum rerum, et haec sollici- 
tudo per consilium paupertatis homini aufertur ; b) circa 
gubernationem uxoris et filiorum, quae amputatur per 
consilium virginitatis ; c) circa dispositionem propriorum 
actuum, quae amputatur per consilium obedientiae quo 
aliquis se alterius dispositioni committit (cfr. C. Gent. III, 
IBO). 

3 0 Denique habet homo triplex bonum : a) bonum 
exteriorum rerum, quas totaliter aliquis Deo offert per 
voluntariam paupertatem ; b) bonum proprii corporis, quod 
offert per castitatem perfectam ; c) bonum animae, quod 
totaliter offert per obedientiam qua aliquis dat Deo pro- 
priam voluntatem, per quam homo utitur omnibus potentiis 
et habitibus animae (II-II, q. 186, a. 7), 


322. Lex nova est universalis (q. 106, a. 4). Nam : 

a) imponitur omnibus hominibus (Mt. XXVIII, 18-20 ; 
Mc. XVI, 15-16 ; Rom. I, 16) ; at alia praecepta sunt 
immediate obligatoria v. g. credendi et suscipiendi Bap- 
tismum, alia mediate nimirum baptizatis, v. g. praeceptum 
confessionis et communionis ; 

b) imponitur omnibus temporib us subsequentibus, quia 
nulla perfectior esse potest, cum 1) homines immediate 
Deo co niungit et in finem ultimum introducit (Hebr. X, 
19-20), 2) ipsam gratiam causat per sacramenta quae vere 
sanctificant, ac 3) sacrificium habet infinitae dignitatis. Et 
sane dari nequit in hac vita lex divina seu religio perfectior, 
cum nequeat excogitari maior unio hominis a<J Deum : 
hic enim factus est homo et incarnatione se univit nobis, ut 
nos faceret deos sibique uniret per vitam gratiae, hanc 
nutrit et auget nobis uniendo carnem et sanguinem suum 
in Eucharistia, ut ipsi uniamur perfecta visione et intima 
possessione sui ipsius in coelis. Ita in ordine religioso 
ad Deum attingitur maximum quo maius aliquid nec 
excogitari potest. Unde 

c) lex nova a nullo potest mutari, nec Ecclesia proprie 
in ea dispensare potest sed tantum authentice nomine Dei 
eam interpretari j ac usque ad consummationem saeculi 
est duratura. Hinc in Scripturis dicitur regnum stabile 
(Mt. XVI, 18 ; XXVIII, 20), tempus novissimum (Act. II, 
17 ; I Ioh. II, 18), foedus mansurum in aeternum (ler. 
XXXI, 40 ; Mal. I, 10-11 ; Hebr. XIII, 20 ; Mt. XXVIII, 
20), novum et aeternum testamentum (Mt. XXVI, 28 ; 
Lc. XXII, 20 ; Hebr. XIII, 20 j IX, 20). 

Lex nova itaque a vetere lege differt : 1) ratione causae efficientis, 
quia est a Christo non solum ut Deus est sed etiam ut homo ; 
(Hebr. I, 1) ; 2) ratione causae formalis, quia principaliter est 
gratia et charitas quam dat ex opere operato, dum lex vetus 
cognitionem praecepti dabat ac peccati, non vero auxilium ; 

3) ratione materialis causae, quia lata est pro omnibus et in per- 
petuum, ac praecepta perfecte declarat, addit consilia, pauca 
imponit externa, sed multa interna quae tamen impletu facilia 
sunt ex gratia ; 4) ratione causae finalis, quia felicitatem aeternam 
immediate procurat. ) 

SEXTA PARS. 

DE LEGE ECCLESIASTICA. 

323. Lex ecclesiastica est ordinatio rationis humanae qua 
- Ecclesia et fideles baptizati ab illo qui curam eorum habet 
diriguntur in sanctitatem et vitam aeternam. Sicut enim lex 
/civilis necessaria est ad determinandam legem naturalem 
'et regendum populum in ordine ad felicitatem temporalem, 
ita lex ecclesiastica ad legem naturalem et divinam deter- 
minandam, inculcandam, complendam et addita speciali 
sanctione poenae urgendam, ac ita regendum populum 
Christianum in ordine ad finem ultimum.Non mirum igitur 
si plura dicta de lege humana in praesenti applicantur 1 . 

Lex etiam vocatur canonica, a saec. VIII, a canonibus qui 
opponuntur legibus civilibus iam in Cone. Ancyrano (314) et 
Nicaeno I (324) ; item lex humana sacra, tum ratione auctoritatis 
quae a Christo (lege divina) est constituta, tum ratione materiae 
quae res temporales qua tales excludit, tum ratione finis quia 
fit in sanctificationem animarum. Hinc est derivatio, imitatio et 
suppletio divinae legis. 

QUAESTIO PRIMA. 

DE LEGE ECCLESIASTICA SECUNDUM SE. 

Articulus I. 

De Auctore legis ecclesiasticae. 

/ 324, Legem ferre possunt omnes qui gaudent publi- 

^ca potestate perfecta regendi, seu politica iurisdictione, 
in communitatem perfectam vel eius partem. In Ecclesia 
potestas, ex voluntate Christi, iure divino ordinario competit 
Summo Pontifici (Mt. XVI, 19. Ioh. XXI, 15-18) et episco- 
pis, (Mt. XVIII, 18; XXVIII, 20); iure ecclesiastico et aliis 
concedi potest. Alia autem distinguitur ordinaria, ex vi 
proprii muneris habita ; alia delegata ex speciali commis- 
sione illius qui ordinariam habet 2 (c. 197, § 1). Hinc leges 
ferre possunt, qui gaudent 

1. De lege ecclesiastica specialiter non agit S. Thomas, quia in scientia 
i uris fieri solebat. 

2. Haec semper vicaria seu nomine alterius excercenda ; ordinaria 
autem potest esse propria aut vicaria prout proprio vel nomine alterius 
exerceatur ; sed ista differentia non spectat potestatem legislativam. 


a) iurisdictione ordinaria perfecta in foro externo : 

1) S. Pontifex pro toto orbe et qualibet eius parte (c. 218), 
sive solus, sive cum aliis v. g. Congregationibus romanis, 
quarum ope decreta conficit aut edit quae ipse confirmat ; 

2) Concilium : oecumenicum (c. 228) a R. Pontifice 
confirmatum (c. 227) pro tota Ecclesia ; plenarium pro 
suo territorio (c. 290), v. g. nationale pro natione, provin- 
ciale pro provincia ; sed decreta conciliorum particularium 
promulgari nequeunt antequam a. S. Congr. Concilii 
recognita fuerint (c. 291, § 1) ; item synodus dioecesana 
pro dioecesi (c. 356) ; 

3) Episcopi pro subditis, etiam extra synodum (c. 362) ; 
item, sede vacante, capitulum Ecclesiae cathedralis (c. 429 
et 431) vel coetus consultorum (c. 427) et vicarius capitularis 
(c. 435) : quamvis non expediat, nisi ad urgendum leges 
antea latas vel opus sit in vacatione valde longa, ita tamen ut 
«nihil innovetur » (c.436); item qui exercent iurisdictionem 
episcopalem, ut praelati nullius et exempti pro territorio 
sibi subiecto (c. 323) ; item vicarii et praefecti apostolici pro 
sua regione (c. 294), et administratores apostolici perma- 
nenter constituti (c. 3x5) ; 

4) Ordines religiosi et religiones clericales exemptae in 
capitulo generali (c. 501, § 1) ; 

b) vel iurisdictione delegata a Pontifice : legati, nuntii, etc. 
pro regione ad quam mittuntur et iuxta tenorem conces- 
sionis et suarum facultatum ; — item vicarii generales ex 
speciali delegatione episcopi ; 

c) non autem illi qui tali iurisdictione carent : 

1) rectores communitatum inferiorum : parochiarum, 
monasteriorum, sodalitatum, universitatum, religionis non 
exemptae (c. 501, § 1), etc., quorum statuta tamen possunt 
habere vim obligandi ex pacto vel voto subditorum, aut 
aucto ritate dominativa, aut. voluntate legislatoris ; 

2) superiores generales vel capitula generalia religionis 
laicalis e tiam exemptae, quia soli clerici valent iurisdictio- 
nem in Ecclesia obtinere (c. 118); 

3) abbatissae vel superiorissae : licet enim auctoritate 
domestica possint praecipere, nulla tamen potestas iuris- 
dictionis in Ecclesia mulieribus competit. 

Articulus II. 

De Materia et Qualitate legis ecclesiasticae. 

325. Materia legis ecclesiasticae in genere. — 

Materia legis humanae sunt omnes actus quorum positio 
vel omissio ad bonum commune conferre potest, etiam illi 
qui ex se sunt indifferentes, quatenus ad virtutem vel 
vitium ordinari possunt. Bonum commune quod Ecclesia 
intendit est Dei cultus et sanctificatio supernaturalis ho- 
minum ; unde leges ferre potest circa illa quae pertinent 
ad vitam spiritualem, uti sunt fides, virtutes Christianae, 
remissio peccatorum et indulgentiae ; circa illa quae spe- 
ctant cultum, uti sunt sacrificium, sacramenta, orationes, 
vota, iuramenta, processiones, peregrinationes, caeremo- 
niae, dies festivi ; circa personas sacras vitae spirituali et 
cultui praepositas ; circa bona temporalia ad illis omnibus 
providendum necessaria. 

Porro in his omnibus potest lex vel inculcare legem naturalem 
et divinam (v.g. prohibendo haeresim, praecipiendo Baptismum), 
vel determinare quod illae indeterminatum relinquunt (v. g. 
confessio annua, communio paschalis, dies dominica, ieiuniurn), 
vel imponere quod ipsis est conformius (celebrare Nat. D 1 ), 
vel praecipere et prohibere quae illae permittunt (abstinere a 
carnibus, ab opere servili aut forensi), aut haec omnia urgere 
addita speciali sanctione poenae (v. g. excommunicatione), et 
etiam conditiones adiicere ad valorem actus, lege naturali, divina, 
ecclesiastica instituti (sic ad professionem religiosam, ad matri- 
monium v. g. ut celebretur coram parocho). 

326. In specie quinam actus praescribi possunt. — 
Ex parte materiae debet lex ecclesiastica, utpote lex humana, 
praescribere actus qui sint 

1) generarim honesti , i. e. non contrarii legi superiori v. g. 
naturali aut divinae, 

2) speciatim iusti, i. e. nullius iuri adversantes, 

3) contenti intra ambitum iurisdictionis legislatoris : subditi 
enim obedire tenentur superioribus secundum rationem 
superioritatis ; unde praeter iurisdictionem in superiore 
requiritur competentia, i. e. potestas in particularem mate- 
riam circa quam lex versatur ; 


4) utiles ad bonum commune. Tales per se et regulariter 
sunt soli actus 

a) moraliter possibiles et accommodati hominum viribus ; 
secus lex non esset rationi conformis nec bonum commune 
promoveret sed saepius esset occasio peccatorum. Notetur 
tamen iudicium de difficultate legis ad legislatorem spectare, 
non ad subditos, secus actum .esset de legibus,; insuper 
actus arduos et heroicos posse imponi illis qui libere statum 
elegerunt ad quos pertinent (uti continentia perpetua sacer- 
dotibus et religiosis, perpetua clausura monialibus, missio- 
nariis missiones in locis barbarorum), vel etiam quando 
bonum publicum id exigit (v. g. administratio sacramen- 
torum a parocho tempore pestis) ; 

b) futuri : actus enim praeteritos praecipere, prohibere, 
permittere, vel si irrevocabiles sint irritare esset inutile ; 
item actus praeteriti non possunt puniri nisi iam aliqua 
lege fuerint prohibiti, nec actus revocabiles irritari aut 
personas ad actus praeteritos reddi inhabiles aut incapaces, 
nisi propter magnam necessitatem boni communis ; semper 
enim bonum partis cedere debet bono totius. Hinc can. 

10 : « Leges respiciunt futura, non praeterita, nisi nomi- 
narim in eis de praeteritis caveatur » (cfr. can. 2226, 

§ 2 et 3, et 2222). Lex autem non constitutiva novi iuris 
sed mere declaratoria iuris antiquioris attingere valet actus 
praeteritos ; 

c) externi qui soli nos ponunt in relatione ad societatem 
et soli directe referuntur ad gubernationem externam. 

327. Possuntne praescribi actus interni? — Recen- 
tiores plures, ad differentiam veterum, malunt potestatem Eccle- 
siae legislativam extendere ad actus mere internos 1 . Id tamen 
asserunt sine fundamento. Etenim : 

i) Sicut potestas fori interni directe et immediate internam 
singulorum sanctificationem respicit, ita potestas legislativa fori ( 
externi per se primo tendit ad externum et commune regimen, \ 
nam societas, etiam ecclesiastica, est corpus visibile et externum. 

1. Ita olim Sylvius et Elbel, Schmier et Bockn ; nunc autem 
Ballerini-Palmieri, Bouquillon, Van den Berghe, Lehmkuhl, Maroto, 
Leroux in Rev. Eccl. de Liege, VII, n. 3, nov. 1911 ; favet Noldin. 

E contra S. Thomas, I-II, q. 91, a. 4 ; q. 95 ; q. 100, a. 9 ; 11 - 11 , 
q. ( 104, a. 5 ; Suarez, Benedictus XIV, Reiffenstuel, S. Alphonsus, 
D’Annibale, Billot, Vermeersch, et fere omnes canonistae. 

Sed actus mere interni non sunt materia apta ad huiusmodi 
regimen externum. Ergo. Et sane lex humana, cum sit lata pro 
.communitate, singulos afficit prout pars sunt societatis visibilis, 
/et socialiter inter se communicant ; unde potestas socialis est 
^necessario fori exterioris. Sed actus mere interni ad socialem 
communicationem non pertinent : per illos enim non com- 
municamus cum aliis. Ergo actus interni directe et secundum se 
obiectum legis humanae et potestatis socialis esse nequeunt. 
/ 2) Legislator non potest ferre leges nisi de illis de quibus potest 

Viudicare et ad quae potest cogere, secus lex esset inutilis et 
f inefficax ad obtinendum effectum ; hinc potestas legislativa, 
4 judiciaria et coactiva sunt eiusdem ordinis, velut partes unius 
L integrae potestatis iurisdictionis, quae proin iisdem terminis per 
se continentur. Sed legislator humanus non potest iudicare nec 
punire nisi actus externos. Ergo nec praecipere nisi externos 1 . 

3) Unde Innocentius III : Ecclesia non iudicat de occultis. 

Hinc legislativa potestas fori interni concipi nequit nisi 
vicaria Dei et nomine Dei exercenda ; ex revelatione autem 
vel usu Ecclesiae nullum datur vestigium talis potestatis a Deo 
concessae. Verba enim Mt. XVI, 19 et XVIII, 18 intelligenda 
sunt cum restrictione iuxta naturam rei, et tantum sunt generalia 
intra latitudinem quae legislatori humano semper assignantur ; 
secus etiam probarent Pontificem posse solvere legem naturalem 
[aut divinam, aut legem ferre in materia temporali et civili. 

Itaque a) non probatur lex ecclesiastica posse praecipere actus 
mere internos, et certum est quod id non facit ; 

b) attingere valet directe omnes actus externos etiam occultos ; 
actus enim externi per se et natura sua sunt publici et per accidens 
tantum sunt occulti ; lex autem attendit ea quae per se et com- 
muniter fiunt ; 

c) attingere valet indirecte omnes actus internos qui sunt 
forma exteriorum et illis sunt coniuncti, sive necessario et per se, 
sive etiam per accidens, dummodo aliquo modo se manifestent 
externe : hoc ipso enim sunt lege attingibiles. Sic attingitur 
1° causa interna actus externi, v. g. praecipitur etiam voluntas 
ieiunandi et prohibetur voluntas manducandi carnes ; item 2° con- 
ditio necessaria ut actus externus speciem, valoretn, honestatem, 
et moralitatem etiam specialem habeat, v.g. intentio in iuramento 
vel sacramentis aut sacrificio, advertentia in oratione, dolor in 
contritione, intentio se obligandi in contractu, consensus in 
matrimonio, dotes ut actus (v. g. confessio vel communio) sint 
boni (cfr. prop. 14 damn. ab Alex. VII et 55 damn. ab Inn. XI, 
et c r 907 et 861) ; 3 0 item motivum speciale seu finis accidentalis 
propter quem actus est ponendus : missa celebranda pro grege. 


1. Respondent : 1) Ecclesia posset censuram ferre. Sed sanctio 
incognita interna non est naturaliter proportionata legi externae. — 2) Ad 
divinum judicium potest appellare. Sed id etiam possent reges ; cur 
ergo nec ipsi possent praecipere actus internos ? v. g. amoris et devotioni» 
erga rempublicam. 

oratio pro pluvia, animabus purgatorii, etc. : est scii, conditio 
actus publici qualiter intenditur ab Ecclesia 1 . 

328. Animadversio. — Quamvis potestate legislativa actus 
mere internos Ecclesia non attingat, hos tamen attingere valet 
al ia p otestate ; et quidem 

T) potest actui interno adnectere favorem v. g. indulgentiam, 
uti fecit meditationi ad viam crucis ; 

2) potest nomine Dei interpretari legem naturalem et divinam 
etiam quantum ad actus mere internos, ad quos tunc tenemur 
non vi legis ecclesiasticae, sed vi legis superioris ; ita nomine; 
Dei potest remittere vota aut iuramenta etiam interna ; 

3) potest nomine Dei in foro interno conscientiae absolvere a 
peccatis etiam internis ac mere interna praecipere, v. g. piam 
meditationem ; 

4) potest, per superiores, religiosis praecipere interna, vi voti 
obedientiae, v. g. orationem mentalem, examen conscientiae. 

Articulus III. 

De Efformatione legis ecclesiasticae. 

329. Leges ecclesiasticae efformari possunt sicut 
aliae humanae : sive actu imperativo legislatoris obser- 
vantiam a subditis exigentis, sive observantia seu consuetu- 
dine sub d itoru m cui accedit consensus legislatoris. 

Olim multae leges ecclesiasticae consuetudine introductae 
fuerunt, quarum plures iam scripto fuerunt consignatae ; 
at etiam hodie valet consuetudo legem introducere, uti 
explicabimus in q, 3, art. 7, sed semper de consensu 
legislatoris (can. 25) ; vocantur istae leges ius consuetudi- 
narium. 

Nunc autem ordinario constituuntur leges actu imperativo 
legislatoris ; unde istae leges vocantur ius constitutum, quod 
ordinario est scriptum. 

Naturae legis constitutae convenit a) ut superior legem non 
ferat sine consilio prudentum, unde Pontifices congregationes 
solent consulere, et episcopi habent consilium capituli, imo 
singulis saltem decenniis celebranda est synodus dioecesana 
(can.. 356, § 1), in qua tamen solus episcopus est legislator, 
ceteris votum mere consultivum habentibus (can. 362) ; — b) ut 


1. Item censura punit actum factum ex odio, gratia, avaritia, amore 
turpis lucri. Ita tamen non attingit actum internum ; sed est non attin- 
gere actum externum nisi fiat ex odio, etc. Est scii, sola restrictio 
punitionis, ut aiunt Suarez et Salmariticenses. Vel, ut exponit Santi : in 
quantum actus ille internus exeat in forum externum et pariat malos 
effectus in societate. 

I verbis claris et brevibus exprimatur intentio obligandi et in lingua 
j societatis ad quam dirigitur, qualis est latina in Ecclesia occiden- 
1 tali ; — c) ut scripto proponatur quo melius consulatur perspi- 
v fcuitati legis ; quod sub variis formis fieri potest decreti, epistolae, 

I codicis seu collectionis, etiam responsi et sententiae quamvis hae 
duae magis conveniant ad interpretandam legem iam latam 
quam ad introducendam novam, imo sub forma instructionis, 
quae tamen potius norma est declarativa et regula directiva 
servanda accessorie legem complens, in qua nihilominus puncta 
quaedam secundaria ordinatione praescriptiva possunt imponi. 
Nulla tamen determinata forma est in efformatione legum de 
praecepto servanda. 

330. Leges ecclesiasticae variam induunt formam. 

Hodie enumerantur 

1) constitutiones apostolicae quae eduntur nomine R 1 Pontificis 
seu promanant immediate ab ipso, in forma solemniori Bullae, 
et versantur circa graviora negotia ; 

2) litterae apostolicae quae eduntur sub forma Bullae vel sub 
forma mipus solemni Brevis, pro negotiis minus gravibus, prae- 
sertim ordinis gubernativi sive administrativi ; litterae vocantur 
encyclicae quando ad episcopos totius orbis, vel ad partem 
notabilem eorum, v. g. saltem unius aut plurium nationum, diri- 
guntur ; 

3) decreta seu decreta generalia quae R. Pontifex vel in concilio 
oecutnenico vel per congregationes romanas conficit ; 

4) decretales epistolae seu responsa quae ex aliena relatione (ad 
consultationem vel postulationem) occasionem sumunt, et rescripta 
quibus alienae petitioni satisfit (can. 36 sq.) ; 

5) allocutiones consistoriales quae viva voce in consistorio ha- 
bentur : pro foro externo authenticae sunt, si scripto redigantur 
et ab officialibus consignentur ; 

6) codex luris seu collectio principalium legum disciplinarium 
Ecclesiae, quarum praescriptiones, non per articulos ut ius civile, 
sed per canones distinguuntur ; 

7) decreta conciliorum particularium ; 

8) statuta, quibus potius designantur leges ab inferiore po- 
testate lata, v.g. statuta episcopalia vel dioecesana,aut ordinationes 
interni regiminis personarum moralium, v. g. statuta capitularia, 
religiosa. 

331. Modus promulgandi leges, sicut efformandi, 
varius fuit a Pontificibus adhibitus : 

a) per 12 priora saecula, suas constitutiones promulgabant, eas 
mittendo in provincias, per clericos probatissimae fidei, sive ad 
singulos episcopos, sive ad metropolitanos aut patriarchas, qui 
easdem episcopis transmittendas curabant ; 

b) ineunte saeculo XIII, promulgare ceperunt collectiones 
authenticas iuris canonici, eas mittendo cum Bulla ad celebriores 
academias : ita Innocentius III, an. 12x0, suarum decretalium 
collectionem promulgavit litteris ad universitatem Bononiensem 
directis ; 

c) labente eodem saeculo, quasdam Bullas promulgari iusserunt 
per affixionem in loco suae residentiae, Romae praesertim (v. g. ad 
valvas Eccl. Later. ; basii. S. Petri in Vat., et Cancell. Apost., 
aut in acie campi Florae), cum hac clausula quod talis promul- 
gatio sufficeret ut lex totam suam vim obtineret: ita Martinus IV, 
an. 1281 contra Michaelem Paleologum Bullam edidit, et eodem 
modo usus est Bonifacius VIII contra Philippum pulchrum. 

Talis promulgatio facta in loco centrali qualis est Roma sufficit 
ut lex habeat vim obligandi : est enim urbs totius orbis princeps 
cuius est ingens cum toto orbe communicatio, ad quam conve- 
niunt omnes fere nationes, in qua non tantum reges suos legatos 
sed omnes fere praelati suos procuratores habent qui de novis 
legibus eos certiores reddere valent ; unde facillime lex nova ibi 
promulgata divulgatur. 

Qui modus promulgationis deinceps fuit generarim retentus a 
Summis Pontificibus, quin tamen unquam fuerit unicus : quaedam 
enim promulgari solebant transmissione ad nuntios, metropoli- 
tanos, episcopos, etc., uti encyclicae et decreta edita a congre- 
gationibus ; aut etiam promulgatione in singulis dioecesibus vel 
etiam paroeciis, uti factum fuit pro decreto Tridentini circa 
matrimonia clandestina et fieri solebat pro lege poenali, irritante, 
iurisdictionem auferente, vel pro constitutionibus quae respiciunt 
partem Ecclesiae. 

d) Nunc autem Pius X edixit (Const. 29 sept. 1908) ut com- 
mentarium officiale ederetur ( Acta Apostolicae Sedis), in quo 
voluit inserta et in vulgus edita ac hac ratione promulgata consti- 
tutiones pontificias, leges, decreta aliaque R. P. et S. C. et 
Officiorum scita, quoties promulgatione opus sit, nec aliter a 
S. Sede fuerit provisum. Quod ratum habuit Codex, can. 9: «Leges 
ab Apostolica Sede latae promulgantur per editionem (i. e. non 
solam insertionem sed editionem seu aliquam in vulgus publi- 
cationem) in Actorum Apostolicae Sedis commentario officiali, 
nisi in casibus particularibus alius promulgandi modus fuerit 
praescriptus ». 

332. Quandonam lex promulgata obligare incipit. 

— Promulgatione legis generalis Romae facta, obligat lex 
tempore ab ipsa designato, quod si nullum designetur (ut 
olim saepe habebat locum), aliqui dixerunt obligare statim 
i. e. postridie ; — melius alii paulatim post tempus ad 
divulgationem sufficiens, plus minusve iuxta distantiam 
locorum ; — alii denique nonnisi post duos menses et 
quidem ubique etiam in loco promulgationis • tempus enim 
quo lex humano modo possit ad aures subditorum perve- 
nire, taxandum est iudicio prudentum, quod olim taxatum 
fuit in iure romano ad duos menses ; ergo illi standum est 
ubi tempus non est determinatum. At haec taxatio non 
demonstratur applicanda legibus Ecclesiae ; deinde Curia 

romana reos declaravit legis transgressores vicinos ante 
duos elapsos menses ; et ex altera parte plures sunt regiones 
ad quas post duos menses notitia legis pervenire non semper 
poterat ; denique taxatio illa non videtur fieri posse pro 
omnibus temporibus etiam illis in quibus divulgationis 
media fient qiulto faciliora. Unde 2 a sententia videtur vera, 
ultima a multis habebatur probabilis, prima est omnino 
improbabilis. 

, Nunc autem iam universaliter fuit tempus designatum, et 
valet can. 9 Codicis : « Leges ab Ap a Sede latae promul- 
gantur... et vim suam exserunt tantum expletis tribus 
mensibus (« prout sunt in calendario computato primo die » 
can. 34, § 3) a die qui Actorum numero appositus est, nisi 
ex natura rei illico ligent aut in ipsa lege brevior vel 
longior vacatio specialiter et expresse fuerit statuta ». 

Ex natura rei illieo ligant leges quae versantur circa materiam 
fidei et morum, libros damnant et in Indicem referunt, aut 
declarant ea quae nullam patiuntur dilationem et statim appli- 
canda sunt. 

333. De promulgatione legum particularium, quales 
sunt episcopales, ius commune nihil habet, unde relinquitur 
determinanda iudicio legislatoris. Promulgari possunt pu- 
blica lectione in ecclesia cathedrali, voce praeconis in 
platea civitatis, affixione in loco publico ad hoc designato, 
insertione in folio dioecesano, vel etiam decisione publica 
in synodo (can. 335, § 2 et 362). Obligant statim, nisi 
aliter declaretur. — Idem fere valet de legibus conciliorum 
particularium (can. 291, § 1). 

334. Ad valorem seu vim obligatoriam legis eccle- 
siasticae per se non requiritur : 

v ! A. Acceptatio subditorum proprie dicta approba- 
• tiva seu acceptatio iuris, i. e. consensus in pbservantiam 
legis latae seu voluntas se illi submittendi. Legislator enim 
ecclesiasticus potestatem habet concessam ab ipso Christo, 
non a communitate seu subditis, independenter ab eorum 
consensu exercendam ; et ideo potest et generatim vult 
praecipere independenter a tali consensu (C. Flor. ; Trid. 
sess. 14, c. 7 ; Vat., c. 3). Hinc non requiritur : 


1) acceptatio populi; nec 2) pro lege pontificia acceptatio 
episcoporum, aut pro lege episcopali acceptatio sacerdotum 
2 1 ordinis : episcopi tamen si legem pontificiam noxiam pro 
ipsorum subditis existiment, de hoc possunt imo debent Pon- 
tificem reddere certiorem eumque supplicare ut ipsi deroget, 
quo tempore supplicationis probabiliter obligatio suspenditur ex 
epichia, donec Pontifex definitive iudicaverit ; nec 3) a fortiori 
requiritur consensus potestatis saecularis (placet). Cfr. C. Vat. 
c. 3 ; enc. Quanta cura 1864 ; Syll. prop. 28, 41, 49 ; const. Apost. 
Sedis , tit. I, n. 7 et 8. 

B. A fortiori non requiritur acceptatio executiva 
et improprie dicta facti, ad valorem legi tribuendum, 
seu ipsa actualis observantia legis et in usum deductio. 

Potest tamen esse necessaria ad vim legis conservandam, non 
directe sed indirecte . Si enim superior non valet legis impletionem 
obtinere a maiori vel saniori parte communitatis, potest esse 
conveniens ut legis observantiam non urgeat : urgendo enim 
potest esse subditis occasio ruinae absque fructu. Quo casu 
non deficit obligatio directe ex non acceptatione populi, sed 
indirecte e x consensu tacito vel praesumpto legislatoris qui 
censetur nolle animarum ruinam si legem non urgeat. Quandonam 
autem talis lex censetur revocata, nequit generaliter determinari 
sed arbitrio prudentum relinquitur. 

335. Animadversio. — Definitiones Ecclesiae spectantes ius 
naturale et divinum, et simplex interpretatio iuris ecclesiastici 
vigentis statim obligant ac cognoscantur, quia non indigent 
promulgatione cum non sint novae leges. 

Articulus IV. 

De Divisione legis ecclesiasticae. 

336. Divisio iuris ecclesiastici. — Ius ecclesiasticum 
aliud est liturgicu m quod directe regit actus cultus divini, 
aliud disciplinare quod directe respicit mores fidelium : 
hoc ultimum strictiore sensu vocatur canonicum. 

Utrumque paulatim fuit elaboratum, tum ex praescri- 
ptionibus Pontificum et Conciliorum, tum usu et consue- 
tudine postea scripto confirmatis. 

Ita praesertim pro iure liturgico, quod iam antiquitus 
fuit libris consignatum. Quae spectabant Sacrificium, 
continebantur in Sacramentariis romanis et gallicanis, in 
Antiphonariis seu Gradualibus, in Lectionariis, Epistolariis 
et Evangeliariis : ex quibus tribus postea confectum fuit 
Missale. Quantum ad S, Officium, existebant Psalterium, 




Antiphonarium, Hymnarium, Codex Scripturae S., Horni- 
liarium, Collectarium, etc„ ex quibus diversa fuerunt 
desumpta et unita in Breviarium. Pro administratione 
Sacramentorum, inveniuntur Ritualia, quae etiam voca- 
bantur Manualia aut Agenda. 

Hodie leges liturgicae continentur in 5 libris authenticis : 

' Missale, Breviarium , Rituale , Pontificale et Caeremoniale ; 

■. ac in decretis et declarationibus S. Congr. Rituum (can. 253). 
Pro quibusdam tamen valet Congregatio Caeremonialis 
(can. 254) ; et pro ritibus Ecclesiarum orientalium, Con- 
gregatio pro Ecclesia orientali (can. 257). 

Ius autem disciplinare variis temporibus extitit sub 
varia forma ; recenter ius Ecclesiae latinae fuit codificatum . 
De quibus quaedam magis particularia opportune notantur 

337. Divisio iuris antiquioris. — Ius canonicum lente 
decursu saeculorum fuit efformatum.Ante novissimam iuris 
codificationem, distinguebatur in ius antiquum, quod ab 
aetate Apostolorum usque ad saec. XII extenditur, scii, 
usque ad Decretum Gratiani (1140-1x50); ius novum, quod 
a decreto Gratiani usque ad saec. XVI extenditur seu ad 
Cone. Tridentinum (1545-1563) ; et ius novissimum seu 
posttridentinum. 

A. Ius antiquum. Primis saeculis extiterunt syllogae et collectiones 
canonum praesertim a Conciliis, v. g. a Nicaeno, editorum, dein 
etiam systematice efformatae. Sub medium autem saeculum XII, 
monachus benedictinus Gratianus omnes canones in unum 
colligere etnovam atque unicam ecclesiasticarum legum ordinare 
syllogen aggressus est, quae postea Decretum Gratiani nuncupata 
fuit, quaque studiorum iuris canonici veluti iecit fundamenta. 

Decretum in tres dividitur partes : a) prima constat 101 
Distinctionibus, et quaelibet distinctio plures canones seu capita 
complectitur ; b) secunda pars dividitur in 36 Causas, causae 
in quaestiones, et quaestiones in canones ; c) tertia pars, quae 
tractat de Consecratione i. e. de ritibus et rebus sacris, distribuitur, 
sicut prima, in Distinctiones et canones. 

B. Ius novum continetur in Corpore iuris canonici. Complectitur 

1° Decretum Gratiani quod, licet emendatum, non tamen est 

authenticum, et ideo non aliam auctoritatem habet quam ipsi 
fontes ex quibus fuit desumptum. 

2° Decretales Gregorii IX quae iussu huius Pontificis editae 
fuerunt a S. Raymundo de Pennafort O. P. (1234). Haec collectio 
est vere authentica et per se vim legis habet ; complectitur episto- 

las Gregorii IX et quorumdam praedecessorum, voluitque Pon- 
tifex ut ea sola uterentur in iudiciis et in scholis. Quinque libros 
continet qui dividuntur in titulos, tituli autem in capita. 

3° Sextus Decretalium liber Bonifacii VIII quem iste Pontifex 
adiecit (1298), eadem vi et auctoritate ac praecedentibus authen- 
tice collata. Iisdem divisionibus constat ac collectio S. Raymundi. 

4 0 Clementinae Decretales, a Clemente V collectae et a 1 'oan- 
ne XXII authentice promulgatae (1317), ita ut vim legis habeant. 

5° Extravagantes Ioannis XXII, sic vocatae quia vagabantur 
extra praevias collectiones, privatorum studui collectae et editae, 
a. 1325, vim legis non habent ut collectio, sed solum ex ipsis 
documentis quae ab auctoritate pontificia vere emanant. 

6° Extravagantes communes, numero 70, aliorum Pontificum, 
privata auctoritate collectae circa finem saec. XV : valore au- 
thentico collectionis non gaudent sed solo valore ipsorum docu- 
mentorum. 

C. Ius novissimum continetur in decretis et canonibus Concilio- 
rum generalium, praecipue Tridentini et Vaticani, in Constitu- 
tionibus RP. Pontificum, in Declarationibus S. Congregationum 
et Tribunalium romanae curiae ac Regulis Cancellariae Aposto- 
licae. 

Quibus legibus quasi innumeris iam feliciter succedit 
Codex Iuris canonici, qui a Pio X indictus, a Benedicto XV 
fuit solemniter promulgatus die festo Pentecostes anni 
1917, ita ut vim obligandi haberet a die Pentecostes anni 
sequentis, i. e. a 19 maii 1918. 

338. Divisio iuris novi codificati. — Dividitur Codex 
iuris in quinque partes seu libros : 

l us liber tradit Normas generales, praecipue de Legibus, 
Rescriptis et Privilegiis, ac Dispensationibus. 

2 US liber agit : de Personis, speciatim de Clericis in genere 
et in specie, de Religiosis et de Laicis. 

3 US liber est : de Rebus, scii, de Sacramentis singulis 
in specie, et sacramentalibus, de Locis et Temporibus sacris, 
de Cultu divino, de Magisterio ecclesiastico, de Beneficiis 
et Institutis ecclesiasticis, ac de Bonis Ecclesiae temporalibus . 

4 US liber tractat de Processibus, scii, de Iudiciis in genere 
et in specie, de Causis beatificationis et canonizationis, ac 
de Modo procedendi in nonnullis expendendis negotiis. 

5 118 liber denique est de Delictis ei Poenis. 

339. Valor Codicis ab ipso codice indicatur. 

Can. 1 : « Licet in Codice iuris canonici Ecclesiae quoque 
Orientalis disciplina saepe referatur, ipse tamen unam 
respicit Latinam Ecclesiam, neque Orientalem obligat, nisi 
de iis agatur, quae ex ipsa rei natura etiam Orientalem 
afficiunt ». 

Can. 2 : « Codex, plerumque, nihil decernit de ritibus 
et caeremoniis quas liturgici libri, ab Ecclesia Latina 
probati, servandas praecipiunt in celebratione sacrosancti 
Missae sacrificii, in administratione Sacramentorum et 
Sacramentalium. aliisque sacris peragendis. Quare omnes 
liturgicae leges vim suam retinent, nisi earum aliqua in 
Codice expresse corrigatur ». 

Can. 3 : « Codicis canones initas ab Apostolica Sede 
cum variis Nationibus conventiones nullatenus abrogant 
aut iis aliquid obrogant ; eae idcirco perinde, ac in praesens 
vigere pergent, contrariis huius Codicis praescriptis minime 
obstantibus ». 

Can. 4 : « lura aliis quaesita, itemque privilegia atque 
indulta quae, ab Apostolica Sede ad haec usque tempora 
personis sive physicis sive moralibus concessa, in usu 
adhuc sunt nec revocata, integra manent, nisi huius Codicis 
canonibus expresse revocentur ». 

Can. 5 : « Vigentes in praesens contra horum statuta 
canonum consuetudines sive universales sive particulares, 
si quidem ipsis canonibus expresse reprobentur tamquam 
iuris corruptelae corrigantur, licet sint immemorabiles, neve 
sinantur in posterum reviviscere ; aliae, quae quidem cente- 
nariae sint et immemorabiles, tolerari poterunt, si Ordinarii 
pro locorum ac personarum adiunctis existiment eas pru- 
denter submoveri non posse, ceterae suppressae habeantur, 
nisi expresse Codex aliud caveat ». 

Can. 6 : « Codex vigentem huc usque disciplinam 
plerumque retinet, licet opportunas mutationes afferat. 
Itaque ; 

i° Leges quaelibet, sive universales sive particulares, 
praescriptis huius Codicis oppositae, abrogantur, nisi de 
particularibus legibus aliud expresse caveatur ; 

2° Canones qui ius vetus ex integro referunt, ex veteris 


DE LEGIBUS 


iuris auctoritate, atque ideo ex receptis apud probatos 
auctores interpretationibus, sunt aestimandi ; 

3° Canones qui ex parte tantum cum veteri iure con- 
gruunt, qua congruunt ex iure antiquo aestimandi sunt ; 
qua discrepant, sunt ex sua ipsorum sententia diiudicandi ; 

4° In dubio num aliquod canonum praescriptum cum 
veteri iure discrepet, a veteri iure non est recedendum ; 

5° Quod ad poenas attinet, quarum in Codice nulla 
fit mentio, spirituales sint vel temporales, medicinales vel, 
ut vocant, vindicativae, latae vel ferendae sententiae, eae 
tamquam abrogatae habeantur; 

6° Si qua ex ceteris disciplinaribus legibus, quae usque 
adhuc viguerunt, nec explicite nec implicite in Codice 
contineatur, ea vim omnem amisisse dicenda est, nisi in 
probatis liturgicis libris reperiatur, aut lex sit iuris div ini , 
sive positivi sive naturalis ». 


QUAESTIO SECUNDA. 

DE POTESTATE SEU OBLIGATIONE LEGIS 
ECCLESIASTICAE. 

340. Thesis. Lex ecclesiastica qua talis est vere 
moralis, i. e. non meram coactionem importat, sed 
obligat in conscientia et coram Deo, etiam sub gravi. 

Est de fide ex Cone. Const 1 sess. 8, prop. 8, 11, 12 
et 15 contra Wicleff, et sess. 15, prop. 12 eL 15 contra 
Hus, et ex bulla Leonis X contra Lutherum, ac*e C. Trid. 
sess. 7, can 8 de Bapt, ; obligationem esse gravem constat 
ex universali Ecclesiae praedicatione atque praxi urgendi 
quasdam leges sub gravi. 

Probatur ; a) Lex ecclesiastica fertur potestate a Deo 
concessa,nomine Dei ab eius ministro imponitur et sancitur, 
unde quae ab illa ligantur in terra etiam ligantur in coelis, 
et qui ministros spernunt, spernunt Christum (Mt. XVI, 
19 ; XVIII, 17-18 ; Lc. X, 16). 

b) Lex humana obligat in conscientia ita ut sibi damna- 
tionem acquirant qui resistunt potestati naturali humanae 
(Rom. XIII, 2) ; a fortiori lex ecclesiastica quae fit a po- 
testate supernaturaliter constituta. 

c) Unde in Scripturis saepe admonentur fideles de 
religiosa obedientia pastoribus praestanda (Act. XV, 28-29 ; 
II Cor. X, 6 ; I Thes. IV, 2, 8 ; II Thes. III, 14 ; Hebr. 
XIII, 17). 

d) Et ita habet communis sensus fidelium, v. g. quoad 
auditionem missae, abstinentiam a carne. 

Dicitur r) qua talis, i. e. non solum quatenus legem naturalem 
et divinam continet et applicat. Textus enim citati sunt omnino 
generales, obligatio oritur ex sola divina origine potestatis, non 
ex praesupposito simili praecepto divino, et plura ab Apostolis 
inculcantur quae nullo modo lege naturali ac divina comprehen- 
duntur ; 

2) etiam sub gravi: illa enim quae necessaria sunt societati 
humanae, qualis est obedientia erga auctoritatem, de se obligant 
sub gravi, in materia gravi. 

Articulus I. 

De Quantitate seu Gravitate Obligationis. 

S. Th. II-IIj q. 105, a. 2. 

34I. Gravitas obligationis in lege ecclesiastica 
pendet a duobus : a gravitate materiae et a voluntate 
legislatoris, qui saltem debet habere intentionem impli- 
citam obligandi sub gravi. Unde 

a) si materia est undequaque, etiam fine et circumstantiis 
spectatis, levis, lex non potest obligare sub gravi : talis 
enim materia non est capax obligationis gravis, nec legislator 
potest facere ut materia levis quae parum conducit et 
leviter influit in finem seu bonum commune, multum con- 
ducat et graviter influat, aut quod inobedientia parva sit 
magna ; ceterum talis lex non est conformis rationi, nec 
tenderet ad bonum commune, sed potius esset occasio 
ruinae ; 

b) si materia est gravis et legislator intendit obligare 
sub levi, obligatio est tantum levis : ad differentiam enim 
legis naturalis, in qua et obligatio et eius gravitas necessario 
et immediate oritur ex ipsa gravitate et necessitate materiae, 
causa proxima et immediata obligationis in lege positiva 
est voluntas legislatoris ; tanta ergo est obligatio quantum 
vult legislator, et sicut ab ipso pendet ut lex sit et obliget, 
ita ut sit gravis vel levis. Et licet ita agendo legislator 

aliquando peccare possit, obligatio tamen, quia est effectus 
voluntatis ipsius, non se extendit ultra id quod voluerit. 

342, Gravitas materiae pensatur ratione finis ac 
aptitudinis ad hunc finem : 

A. Materia equidem est gravis, quando est medium 
efficax ad magnum bonum, scii, quando finis specialis seu 
proximus est magni momenti quantum ad bonum commune, 
valde utilis, moraliter necessarius, et simul id quod lege 
praescribitur multum conducit ad finem obtinendum. Talis 
est cultus sacri dignitas. Dei servitium, poenitentia, cleri 
sanctitas, etc. ad quae multum conferunt usus sacrorum 
paramentorum, festorum observantia, abstinentia a carne, 
coelibatus. Unde res in se levis potest esse materia gravis, 
uti fuit esus fructus vetiti in paradiso ratione agnitionis 
Dei et subiectionis hominis ad Deum ; ita v. g. ingressus 
domus ratione scandali vel periculi, mixtio aquae et vini 
ratione repraesentationis magni mysterii in sacrificio. 

B. E contra, si finis specialis non sit magni momenti, 
vel si magni momenti sit et actio non multum conducat 
ad finem, materia est levis ; sic ad glorificationem Dei nori 
multum confert ordo inter diversas horas breviarii. 

343. Regulae practicae ad dignoscendam obliga- 
tionem gravem vel levem. 

A. Lex positiva obligat sub gravi, quando materia est 
gravis, i. e. multum conducit ad finem magni momenti, et 
simul legislator sub gravi praecipere vult. 

B. Legislator autem sub gravi vult obligare 

a) si utitur verbis graviter comminatoriis vel severiori- 
bus v. g. si praecipit in virtute sanctae obedientiae, sub 
indignatione Dei, sub interminatione divini iudicii, etc. 

b) si gravem poenam imponit v. g. mortis, mutilationis, 
carceris perpetui, exilii, depositionis, privationis bonorum, 
censurea, irregularitatis, reservationis, privationis sepul- 
turae ecclesiasticae (can. 2218 § 2) : poena enim, ut sit 
iusta, debet esse delicto proportionata ; 

c) si in gravi materia utitur verbis ordinariis : manda- 
mus, praecipimus, prohibemus, etc. et non exprimit se 

velle obligare sub levi, neque id ex circumstantiis colligitur, 
praesertim v. g. ex nimio onere quod lex imponeret, 
censetur obligare sub gravi : praesumitur enim rationa- 
biliter agere et ordinario obligare iuxta capacitatem et 
exigentiam materiae. Nec debet obligationem gravem 
explicite intendere : sicut non explicite debet intendere 
obligationem in conscientia sed facere legem, et ita impli- 
cite vult obligationem, eodem modo praecipiendo materiam 
gravem, implicite censetur velle praecipere sub gravi ; 

d) si consuetudo et usus fidelium et praxis timoratorum 
sic legem interpretantur ; 

e) si ita unanimiter iudicant prudentes, pii et docti. 

C. Quodsi dubitetur de illis, censetur lex obligare sub 
levi, nisi legislator eam urgeat sub gravi, quia tunc prae- 
sumptio stat pro ipso. 

Articulus II. 

De Qualitate et Extensione Obligationis 
legis praeceptivae. 

344. Lex praeceptiva seu moralis est illa quae praecipit 
aliquod bonum faciendum vel prohibet aliquod malum 
vitandum. Observantia huius legis non est semper actus 
illius speciei et virtutis ad quam materia de se pertinet, 
sed illius ex cuius motivo formali lex lata est : virtutes 
enim et actus humani boni ex obiecto formali seu motivo 
distinguuntur. Sic ieiunium de se est actus abstinentiae et 
ieiunium quadragesimale quod ex tali motivo praecipitur, 
sed ieiunium ante communionem est actus religionis qui 
ex motivo formali religionis imponitur. Unde qui praecep- 
tum transgreditur peccat contra illam virtutem ex cuius 
motivo praeceptum fertur. 

Ex hisce sequitur transgressionem praecepti tantum esse 
peccatum formalis inobedientiae si ex motivo speciali 
obedientiae feratur, non autem in aliis casibus, nisi ex 
contemptu transgressio fiat. Nulla lex ecclesiastica videtur 
ex speciali motivo obedientiae lata. 

345. Lex praeceptiva fundata in praesumptione 
iuris est illa quae nititur in rationabili coniectura seu 

probabilitate ex circumstantiis desumpta saepius connexis 
cum veritate. Praesumptio enim est rei incertae probabilis 
coniectura (can. 1825 § 1) : ita v. g. lex obligans ad senten- 
tiam iudicis quae praesumitur iusta, ad executionem con- 
tractus qui supponitur valide initus nisi probetur contra- 
rium ; item lex qua puer censetur habere usum rationis a 
septennio (c. 88 § 3), pubes cognoscere quid sit matri- 
monium 1 (c. 1082 § 2). 

Alia fundatur in praesumptione facti particularis quando 
superior praesumit factum, v. g. damnum, fraudem, con- 
sensum, negligentiam non in communi ut plurimum sed 
in quovis particulari casu existere, ideoque legem fert pro 
omnibus casibus similibus : ita in exemplis datis ; — alia 
est in praesumptione periculi communis quando praesumit ex 
tali opere vel modo operandi ut plurimum, ordinario et 
communiter sequi damnum, fraudem, scandalum, etc., et 
ideo illud prohibet, v. g. libros pravos legere : non supponit 
fraudem vel scandalum vel damnum sed ipsorum peri- 
culum. 

Prima per se non obligat, si praesumptio in casu parti- 
culari sit falsa, quia tunc deest legis fundamentum, quod 
est praesumptio huius facti particularis ; hinc non teneris 
solvere pecuniam pro damno falso praesumpto. 

Unde effatum : idem est iudicium in foro conscientiae et in foro 
fori, verum est in easibus in quibus forum externum non nititur 
falsae praesumptioni facti particularis. Per accidens tamen inforo 
externo obedire tenemur, ratione ordinis publici et scandali, 
sed tunc possumus nos occulte compensare (etiam post sententiam 
iudicis) ; at obedire non possumus si res sit illicita, ut si quis 
peteret vel redderet debitum in matrimonio certe invalido quod 
praesumitur validum in foro externo. 

Secunda per se obligat semper, etiam in casibus particu- 
laribus in quibus damnum vel eius periculum non inter- 
venit, quia manet legis fundamentum. 

a) Legem enim non tulit superior quia praesumit in quolibet 
casu damnum sed quia praesumit hominibus communiter ita 


1. Alia est iuris tantum si contraria et directa probatio in foro externo 
admittitur, v. g. c. 1015, § 2 ; alia iuris de iure, cum iudex ad contrariam 
et directam probationem tttendere vetatur, v. g. pro re iudicata (c. 1904, 
§ 1). Admittitur tamen indirecta, contra ipsum factum quo prae- 
sumptio fundatur (c. 1826). 

esse ; ergo quamdiu manet periculum commune, tamdiu manet 
ipsa lex. 

b) Ceterum bonum commune exigit ut nulla admittatur 
exceptio, secus mala vitanda non impedirentur efficaciter quia 
facile unusquisque sibi persuaderet respectu sui non esse peri- 
culum, quam falsam persuasionem praecavere intendit lex, necnon 
homines ad damna vitanda reddere diligentiores. Ita lex eccle- 
siastica lata ad praecavendum generale periculum perversionis 
vel detrimenti spiritualis, sicut lex civilis ad praecavendum 
generale periculum negligentiae. 

c) Aliis verbis : lex non cessat nisi finis adaequate cesset i. e. 
totaliter et quoad omnes. Atqui in casu, etsi periculum non existat 
pro individuo, pro communitate perseverat. Ergo non cessat lex. 
Nam eius finis est vitare periculum commune ; iam commune 
perjculum efficaciter et certo vitari nequit si absolute et pro 
omnibus lex non urgeret, cum unusquisque facile sibi persuade- 
ret periculum pro se non adesse, ex quo finis legis frustraretui 

Hinc sicut lex civilis, ad praecavendum generale periculum 
negligentiae, obligat reum culpae mere iuridicae ad damnum 
reparandum v. g. ad solvendum pro damno a cane illato absque 
culpa morali, qua lege iudicium periculi subditis subtrahitur ; 
— ita quoque obligat lex ecclesiastica prohibens professionem 
religiosam ante annos 16, invalidans matrimonium clandestinum, 
prohibens matrimonia mixta aut libros in indicem relatos, 
etiamsi constet nullam fraudem, aut defectum libertatis, aut 
damnum adesse. Quae doctrina iam firmatur can. 21. 

346. Lex fundata in fictione iuris non est confundenda 
cum lege fundata in praesumptione L 

Praesumptio eniin est rationabilis coniectura in re incerta, 
sed fictio iuris est dispositio qua legislator ex iusta causa 
idem statuit pro casu ficto quod alia lex in casu vero, 
v. g. quod canonici propter infirmitatem ex choro absentes 
habeantur ut praesentes quoad distributiones quotidianas 
(can. 420), vel quod matrimonium quo proles antecedens 
legitimatur censeatur validum a tempore huius conceptionis 
aut nativitatis (can. 1117), vel quod proles nata in matri- 
monio quod postea probatur nullum censeatur legitima 
(can. 11 14), vel quod matrimonium invalidum, si sanetur 
in radice, censeatur validum ab initio (can. 1138). 

Praesumptio ergo nititur verisimilitudini, fictio aequi- 
tati ; — praesumptio assumitur in casu dubio secundum 
verisimilitudinem, fictio in casu certo contra veritatem- 


1, Nulla lex proprie loquendo in fictione fundatur, cum fictio nihil 
sit. Sed ratio boni communis, v. g. aequitas, movet ut idem statuatur 
ac pro vero casu. 

Talis lex, si iusta sit, obligat in conscientia. 

Adverte tamen quod 1) fictio non habet locum nisi in casibus 
in iure expressis, 

2) non debet plus operari fictio in casu ficto, quam veritas 
in casu vero, 

3) non valet ultra id quod est expressum in lege : ita pro 
defuncto et haerede habetur unicitas personae quoad haeredita- 
tem, non quoad alia, 

4) demum stricte interpretanda est. 

347. Lex permittens non est absentia legis nec mera 
licentia aut simplex tolerantia, sed vera lex quae homini 
libertatem vel internam vel saltem externam aut iuridicam 
capacitatem ad aliquid agendum positive agnoscit. Talis 
lex obligat alios ne praedictos actus impediant, et iudices 
ne illos puniant. Item lex concessiva iurium obligat alios 
ne illa privent vel a legitima actione impediant. Non tamen 
est lex mere prohibitiva pro aliis, sed speciale ius tribuit, 
facultatem aut capacitatem concedit. 

Articulus III. 

De Qualitate et Extensione Obligationis 
legis poenalis. 

348. Ecclesia, cum habeat potestatem publicam 
coercitivam, etiam potest statuere leges poenales 

(can. 2214) quae obligant ad subeundam poenam etiam 
graviorem (can. 2291), sive sint leges mere poenales, sive 
sint mixtae i. e. morales simul et poenales. 

De facto non dantur leges pontificiae mere poenales, nam 
poenae in Iure canonico inflictae omnes supponunt veram culpam 
(can. 2215) ; dari tamen solent in ordinibus et institutis religiosis, 
et possunt dari in legibus dioecesanis. 

Ratione modi quo imponitur poena, alia est latae, alia 
ferendae sententiae (can. 2217). 

i° Poena sententiae ferendae est illa quae non incurritur 
ipso facto sed a iudice vel superiore infligi debet, seu quae 
statuitur infligenda per sententiam iudicis condemnatoriam 
postea ferendam. 

Tales sunt quae designantur a) verbis de futuro : excommunica t 
bitur, erit excommunicatus , etc. (c. 2315, 2321, 2328) ; b) verbis 
comminatoriis vel ministerium iudicis postulantibus : sub poena , 
sub interminatione excommunicationis, sententia duximus innodan- 

dam, excommunicationem se noverit incursurum, ab ingressu ecclesiae 
interdicatur, debet excommunicari ; c) verbis ambiguis quae non 
sufficienter indicant poenam sententiae latae v. g. excommuni- 
cationi suhiaceat, in excommunicationem incidat, locum suum amit- 
tat: leges enim quae poenam statuunt strictae subsunt interpre- 
tationi (can. 19), unde secundum can. 2219 : « in poenis benignior 
i est interpretatio facienda », nisi tamen contextus aliter indicet. 

2° Poena sententiae latae est illa quae incurritur ipso 
facto commissi delicti, eo scii, quod legis transgressio vel 
peccatum committitur. 

Tales sunt quae feruntur a) verbis quae excludunt alterius 
ministerium : ipso facto, ipso iure (c. 2217), eo ipso (c. 2365), 
sine alia sententia; b) verbis praeteriti vel praesentis temporis : 
excommunicatus est, volumus, sciat aut noverit se excommunicatum, 
excommunicavimus, auctoritate nostra vel virtute praesentium sit 
excommunicatus, ex nunc excommunicavimus ; c) verbis imperativis 
ipsius poenae, quae indicant reum hic et nunc poena affici : 
maneat suspensus, anathema sit, excommunicatio tenet (c. 2388, § 2). 

Haec si in executione requirit actionem executivam externam 
vel ipsius delinquentis vel alterius, et effectum physicum habet, 
ordinario requirit sententiam iudicis declaratoriam : ita pro 
poenis positivis exilii, verberationis, carceris, mulctae, vel priva- 
tivis boni iam possessi scii, a iure quaesito, V. g. in confiscatione 
bonorum, depositione, degradatione, privatione beneficii aut officii 
obtenti, aut dignitatis acquisitae. E contra si nullam actionem 
externam requirit in solo effectu morali consistens, statim incur- 
ritur : ita poenae privativae a iure vel iuris exercitio, v. g. privativae 
spirituales (censurae), vel poenae negativae quibus reo negatur 
bonum alias plene acquirendum (v. g. irregularitas ex delicto), aut 
inhabilitas ad aliquid contrahitur, v.g. canonicus omittens culpa- 
biliter officium ius percipiendi fructus amittit. 

Differunt sententia condemnatoria et declaratoria : prima cadit 
super ipsam poenam et ideo poena debetur a die sententiae ; 
secunda cadit non in ipsam poenam sed super crimen commissum 
declarando quod commissum fuerit, et ideo declaratur poenam 
fuisse contractam et debita poena retrotrahitur ad tempus 
commissi criminis. Unde can. 2232, § 2 : « sententia declaratoria 
poenam ad momentum commissi delicti retrotrahit ». 

349. Lex poenalis, post transgressionem, in con- 
scientia obligat judices ad poenam infligendam, saltem 
si lex utatur verbis non facultativis sed praeceptivis 
(can. 2223, § 3) ; et subditos ad illam subeundam. 

Ante sententiam iudicis : i° si poena sit ferendae 
sententiae, non tenentur eam subire donec per sententiam 
iudicis ad ipsam fuerint damnati : lex enim non infli git 
poenam sed decernit infligendam ; unde etiam licitum est 


mediis honestis sententiam ferendam avertere et subter- 
fugere ; 

2° si sit sententiae latae et requirat actionem executivam 
externam, ordinario non tenentur poenam subire ante 
sententiam declaratoriam. Ratio est quia lex debet esse 
moraliter possibilis et naturae humanae accommodata ; 
nimis autem durum et inhumanum esset si cogeret reum 
ita ut bonis suis et iuribus teneretur seipsum spoliare. 

Excipitur a) si poenae sint leviores aut tales quas iudices 
irrogare non valent, ut ieiunium, recitatio precum, moderata 
corporis castigatio, non egressio e loco assignato, abstinentia a 
cibis ; b) si sint conventionales. 

3 0 si nullam requirat actionem executivam externam 
(v. g. censura, irregularitas), incurritur a momento quo 
crimen cui est annexa committatur, et ab hoc momento 
(secluso infamiae periculo) subditos obligat ad illam sub- 
eundam sine sententia iudicis. 

In foro externo tamen non censetur contracta sine sententia 
iudicis deplaratoria, nisi delictum sit notorium. — Dixi : secluso 
infamiae periculo (quod abesse solet in privatione vocis activae 
vel passivae), quia si tale periculum existit et delinquens poenam 
servare sine infamia nequit, poena privativa aequiparatur poenae 
positivae (can. 2232). 

Post sententiam iudicis: 1) reus obligatur ad poenam 
per se ipsum exequendam, si non sit nimis acerba nec 
multum naturae repugnans, v. g. pecuniam solvere quae 
exigitur, ad carcerem ire non diuturnum, nam praecepto 
iusto et moraliter possibili tenetur obedire ; 

2) obligatur solum ad poenam sine positiva resistentia 
subeundam, quando est valde gravis vel naturae repugnans, 
licet possit negative resistere fugiendo. Est principium 
generale in iure humano etiam civili ; v. g. damnatus ad 
mortem tenetur patibulum ascendere, praebere collum, 
etc., potest tamen fugere. Nullus enim tenetur talem 
poenam agere, sed illam pati, unde nullus tenetur prae- 
stare id unde sequitur mors, vulneratio, flagellatio publica, 
carcer perpetuus, exilium perpetuum, et v. g. manere in 
loco unde ducatur ad mortem ; sed illam tenetur pati 
i. e. non resistere infligenti. 

350. Poena conventionalis a praedictis poenis distinguitur 
qua, cum aliquid v.g. beneficium alicui datur sub tacita conditione 
ut aliquid faciat, conditione non impleta, re concessa ipse privatur. 
Obligat ipso facto sine sententia iudicis, v. g. curatus, qui olim 
poterat esse diaconus, infra annum sacerdotio non initiatus amit- 
tebat beneficium; episcopus infra 3 menses consecrationem non 
recipiens non facit fructus (C. Trid. sess. 23, c. 2), et infra 6 
menses id negligens, episcopatu privatus ipso iure manet 
(can. 2398). 

351. Animadversiones. — 1) Can. 2219, § 1 : « In poenis 
benignior est interpretatio facienda ». 

f 2) Can, 2219, § 2 : « At si dubitetur utrum poena, a Superiore 
{ competente inflicta, sit iusta, necne, poena servanda est in 
\ utroque foro, excepto casu appellationis in suspensivo ». 

Non datur appellatio in suspensivo a censura iudicialiter 
inflicta (can. 2243, § 1), datur a poenis vindicativis, nisi aliud 
expresse in iure caveatur (can. 2287). 

3) Can. 2219, § 3 : « Non licet poenam de persona ad personam 
vel de casu ad casum producere, quamvis par adsit ratio, imo 
gravior, salvo tamen praescripto can. 2231 » scii, casu quo plures 
ad unum delictum perpetrandum concurrerint sive physice sive 
communi consilio sive mandando sive alio modo, si delictum alias 
commissum non fuisset ; isti eadem poena tenentur nisi lex aliud 
expresse caverit. 

4) Iudex poenam minuere et augere potest, ex iusta causa, 
si ipse sit legislator ; inferior autem non potest nisi id a iege 
permittatur. Ita in iure novo, ad modum canonis 2223. 

Articulus IV. 

De Qualitate et Extensione Obligationis 
legis irritantis. 

352. Lex irritans ea est quae actum aliquem reddit 
invalidum vel nullum. Ad eam reducitur, tamquam species 
ad genus, lex inhabilitans, quae decernit personam aliquam 
esse inhabilem ad hunc vel illum actum ; unde irritatio 
directe actum respicit, et inhabilitas direct q personam spectat; 
in praxi tamen et moraliter loquendo ambo ad idem redeunt, 
quia actus semper fit invalidus sive immediate sive mediate. 

Differt lex irritans a) a lege prohibente , quia haec actum prohi- 
bitum reddit illicitum non invalidum ; unde distinguuntur lex 
mere prohibens (v. g. impedimentum impediens matrimonii), 
lex mere irritans quae actum solummodo irritat et non prohibet 
(uti fieri potest si superior votum religiosi irritat), et lex simul 
prohibens et irritans (v. g. impedimentum dirimens matrimo- 
nium) ; 

b) a lege poenali stricte dicta, quia haec propter culpam statuit 


poenam ; unde distinguuntur lex irritans poenalis quae irritat in 
poenam delicti (v. g. olim ordinatus sine certo titulo, et adhuc 
hodie beneficiatus omittens officium invalide percipit fructus), 
et lex irritans directiva quae irritat ob bonum commune (v. g. 
matrimonium clandestinum) vel ob tutelam quarumdam perso- 
narum (v. g. professio religiosa ante annum 16, promissio metu 
extorta, alienatio bonorum ecclesiae absque consensu capituli) : 
tunc irritatio est poena improprie dicta ; 

c) a lege permittente quae actum non agnoscit aut ab aliis 
negligi sinit, vel a simplici absentia legis qua actus in foro externo 
non protegitur (irritatio improprie dicta). 

Porro sicut lex poenalis, ita lex irritans habet effectus ipso 
facto, vel sententia iudicis : aliquando enim ipsa lege seu iure 
actus plenissime irritatur uti fit pro impedimentis matrimonii, 
et pro simoniaca collatione beneficii (can. 729); — aliquando lege 
irritatur ita ut ad plenum effectum requiratur sententia iudicis 
declaratoria, v.g. electio facta si plures quam tertia pars electorum 
non fuerint legitime convocati (can. 162, § 3), renuntiatio ex 
metu gravi iniuste incusso, dolo aut errore substantiali vel 
simoniace facta (can. 185) ; cfr. etiam can. 1679, 2238 : quo Casti 
vis sententiae retrotrahitur ad momentum quo actus factus est 
et iste ab initio est nullus (can. 1679-1682) ; — aliquando lege non 
irritatur, sed sententia iudicis decretoria seu annullatoria, quia 
lex statuit actum invalidari posse auctoritate competenti, aut 
rescindi, uti actus ex gravi metu vel dolo procedentes (can. 103 
§ 2, 104, 153, 162 § 2, 1317 § 2, 1684 § 1, 1689) : tunc invalidus 
est a momento sententiae. 

Sententia iudicis ac consequenter annullatio impediri potest 
mediis licitis, imo actus manet validus, etiamsi sententia mediis 
illicitis impediatur ; quod si mediis iniustis fiat, potest oriri 
obligatio reparandi damnum. 

353. Principia. I. Lex irritans obligat iudices ad 
habendum actum ut invalidum vel ad invalidandum; 
alios, non ad omittendum actum, sed ad eum habendum 
ut invalidum seu ad non insistendum actui invalido. 

II. Lex irritans poenalis in culpam lata non obligat 
nec effectum habet si culpa desit : fundatur enim in 
praesumptione facti particularis ; unde ignorantia invin- 
cibilis ab illa excusat, quia poena statuta est ob culpam 
et illam supponit. Ita si beneficiatus ex oblivione inculpabili 
omittat v. g. vesperas officii et completorium, facit fructus 
suos. 

III. Lex irritans quae etiam est directiva obligat 
semper et effectum habet etiamsi desit culpa vel si lex 
ignoretur : fundatur in praesumptione periculi communis, 
et causa annullationis subsistit etiam in casu ignorantiae. 

scii, bonum commune. Hinc canon 16, § i : « Nulla igno- 
rantia legum irritantium aut inhabilitantium ab eisdem 
excusat, nisi aliud expresse dicatur ». 

'i Per accidens _ tamen cessat obligatio 

, a) propter communem necessitatem i_: sic impedimentum clan- 

i destinitatis cessat, si adiri nequeat parochus vel Ordinarius vel 

' sacerdos delegatus qui matrimonio assistant, et praevideatur eam 

rerum conditionem esse per mensem duraturam (can. 1098) j 
b) etiam propter privatam necessitatem in casu urgentiori, si 
Ecclesia dispensare cognoscatur (vel praesumi possit), uti fit pro 
' fere omnibus impedimentis iuris ecclesiastici, tum urgente mortis 

'• periculo, tum si omnibus ad nuptias paratis, matrimonium sine 

] probabili gravis mali periculo differri nequeat (can. 1043-1045 ; 

| 1098). 

5 , 354 * Animadversiones. — 1) De legibus irritantibus notetur 

5 can. 1 1 : « Irritantes aut inhabilitantes eae tantum leges habendae 

sunt, quibus aut actum esse nullum aut inhabilem esse personam 
expresse vel aequivalenter (i. e. verbis aequiparandis, v. g. 
) praecipiendo formam necessariam actus aut conditiones sub- 

stantiales) statuitur ». 

2) Hinc irritatio per se non praesumitur adnexalegi prohibenti, 
sed per se et certo est probanda. Unde can. 15 : « Leges, etiam 
j 1 irritantes et inhabilitantes, in dubio iuris (fundato et rationabili) 

I non urgent ». 

; 3) E contra ut lex irritans simul sit prohibens, requiritur expressa 

l declaratio, nisi actus in se turpis sit aut aliunde illicitus. 


)\ Articulus V. 

De Subditis legis ecclesiasticae. 

355. Subditi legum generalium Ecclesiae sunt omnes 
et soli fideles seu baptizati, rationis usu habitualiter praediti, 
quibus lex conveniat (C. Trid. sess. 7, can. 8, et sess. 
14, c. 2 et 5, can. 12 et 13), unde can. 13, § 1 : « Legibus 
generalibus tenentur ubique terrarum omnes pro quibus 
latae sunt» Dicitur: 

1) Fideles scii, in foro externo, i. e baptizati, etiam per- 
, fecti et spirituales. 

Hinc a) non ligantur infideles, Iudaei, catechumeni, quia non 
sunt Ecclesiam ingressi per Baptismum nec eius subditi (c. 12) ; 
b) per se ligantur haeretici, apostatae,schismatici, excommunicati, 
quia Baptismo facti sunt Ecclesiae subditi, et tales esse non desi- 
nunt propter statum rebellionis ; saepe tamen excusantur a 
peccatis propter ignorantiam, imo aliquando censetur aut prae- 
sumitur Ecclesia eos nolle obligare ad leges quando obligatio 

cederet in destructionem potius quam in aedificationem, uti 
expresse declaravit pro impedimento clandesrinitatis (c. 1699, 

§ 2) : ita secundum quosdam praesumendum prO omnibus legibus 
quae directe spectant sanctificationem animarum, uti sunt leges 
ieiunii, festorum, etc., quod tamen in iure non habet funda- 
mentum (cfr. can. 87) ; at certo obligantur ad leges quae directe 
latae sunt ob bonum commune,ad decus religionis vel ad tollendos 
abusus, v. g. ad impedimenta matrimonii, nisi Ecclesia expresse 
contrarium declaret (can. 1070 § 2). 

2) Usu rationis habitualiter praediti : lex enim est regula 
actuum humanorum, unde lata est pro iis solis qui obe- 
dientiae capaces sunt atque directionis ad communem 
finem, seu qui sunt capaces regulariter ponendi actus 
humanos et cognoscendi legis promulgationem. 

Hinc a) non ligantur perpetuo aut habitualiter amentes, vel 
pueri ante usum rationis (can. 12), imo b) nec etiam pueri qui 
usum rationis habent ante septennium completum, quia leges 
feruntur pro ordinario contingentibus et pueri ante 7 annos 
completos usum rationis habere non censentur (can. 12), unde 
non tenentur nisi aliud iure expresse caveatur, ut pro lege annuae 
confessionis aut communionis paschalis (can. 906 et 859) ; 
c) quodsi post septennium de usu rationis dubitetur, in foro 
externo habere usum rationis censentur quia iudicat ex ordinario 
contingentibus, in foro interno, si dubium non sit negativum 
sed positivum in gravibus rationibus fundatum, obligatio fit 
revera dubia atque ideo non est urgenda ; — e contra d) ligantur 
dormientes, ebrii, semiamentes, qui habent lucida intervalla, in 
quibus accidentali ter et transitorie tantum est defectus rationis. 

Ex quibus sequitur agentes contra legem ecclesiasticam qui v.g. 
ipsi non subiiciuntur, quia non sunt baptizati vel usum rationis 
habitualem non habent, nec materialiter transgredi legem cui 
non sunt subiecti, et illos qui tales ad hoc inducunt non peccare, 
v. g. praebendo carnes die veneris, imponendo opus servile, nisi 
ratione scandali vel contemptus ; — e contra fideles qui usum 
rationis habitualiter habent sed hic et nunc illo sunt destituti, 
peccare materialiter, imo et formaliter si causam transgressionis 
culpabiliter posuerint (v. g. se inebriando), sicut etiam formaliter 
peccant illi qui tales ad legis transgressionem inducunt. 

3) Quibus lex conveniat: ad aliquos actus vel poenas 
enim aliquando certae requiruntur conditiones vel aetas, 
v. g. annus 2i us pro ieiunio (can. 1254), anni pubertatis 
(14) pro poenis (v. g. censuris) latae sententiae (can- 2230). 

356. An superior tenetur legibus propriis ? — Rector 
communitatis, qui solus exercet potestatem legislativam, 
uti Papa, episcopus pro dioecesi, 1) non tenetur legibus 

propriis quoad vim coactivam : nullus enim proprie cogitur 
a seipso, nec ab aliis cogi potest quia ipse solus habet 
supremam potestatem; 2) quoad vim directivam a) non 
tenetur directe i. e. vi ipsius legis ecclesiasticae : nullus 
enim obligat seipsum, nec aliquis sibi ipsi simul superior 
et inferior esse potest ; b) indirecte tamen obligatur vi legis 
naturalis, i. e. ex honestate, decentia, aequitate naturali 
quae exigit tum ut caput membris conformetur, tum ut 
legislator concurrat ad bonum commune, exemplo suo 
subditos alliciendo, tum ne eius auctoritas vilescat apud 
subditos ; haec tamen obligatio, utpote ex sola decentia, 
est levis, nisi adsit periculum scandali, magni nocumenti 
pro communitate, notabilis iniuriae tertii uti fieri potest in 
contractibus, etc. ; c) non obligatur nec indirecte si leges 
ipsius conditioni non conveniant, ut lex de non ferendis 
vestibus pontificalibus, aut lex imponens tributa. 

Dicitur : qui solus est legislator, nam illi qui tantum cum aliis 
potestatem legislativam exercent in coetu, v. g. in consilio vel 
capitulo, obligantur ad leges : distributive, singulariter et in 
individuo spectati, sunt inferiores ipsi coetui seu omnium collec- 
tioni quae sola supremam auctoritatem habet. 

357. Leges particulares aliae territoriales, aliae 
personales, — Pontifex et legislatores inferiores, uti epis- 
copi et praelati, possunt ferre leges particulares quae 
partem Ecclesiae obligant ; quarum aliae sunt territoriales 
quae immediate afficiunt territorium et mediate personas 
de territorio qua tales i. e. quatenus ad territorium perti- 
nent, aliae sunt personales quae immediate afficiunt certas 
personas, quaeque, sicut praecepta particularia, ossibus 
earum haerent et eas comitantur et obligant quocumque 
vadant : sic sacerdos in sua dioecesi suspensus nec in alia 
celebrare potest. Cum autem communitas territorio defi- 
nitur, subditi autem non obligantur nisi quatenus pars 
sunt communitatis, hinc can. 8, § 2 : « lex non praesumitur 
personalis, sed territorialis, nisi aliud constet ». 

358. Subditi legum particularium. — In territorio 
esse possunt : 

i° Incolae qui ibi habent domicilium, et advenae qui 

acquisierunt quasi-domicilium (can. 13 § 2) : domici- 
lium autem acquiritur in aliqua paroecia (vel quasi-paroecia) 
aut saltem in dioecesi (vel quasi-dioecesi) commoratione ad 
decennium completum protracta, imo inde ab initio sola 
commoratione cum animo ibi perpetuo manendi ; quasi- 
domicilium habitatione per maiorem anni partem protracta 
i. e. post sex menses, et etiam inde ab initio habitatione cum 
animo manendi per maiorem anni partem 1 (can. 92) ; — 
amittitur utrumque discessione a loco cum animo non 
revertendi (can. 95). Hi obligantur ad leges territoriales a) 
dum sunt in territorio physice praesentes (can. 13, § 2) ; 
b) etiam dum sunt physice absentes sed moraliter aut iuri- 
dice praesentes, si transgressio legis in proprio territorio 
noceat (can. 14, § 1) v. g- ratione rei in proprio territorio 
sitae, aut actionis vel omissionis quam ibi exercent, aut 
delicti ibi commissi ; c) absentes e territorio nec moraliter 
praesentes, non tenentur, quia non obligantur nisi illi qui 
aliquo modo in territorio sunt ; etiamsi discedant praecise 
ut a lege eximantur, quamvis sic peccare possint inten- 
tione : nullus enim transgreditur legem qui iure suo 
utitur. 

2° Peregrini qui alibi domicilium vel quasi-domicilium 
habent, sed accidentaliter ad breve tempus extra suum 
territorium versantur cum animo redeundi, uti mercatores 
et viatores excurrentes : 

a) generatim non tenentur legibus proprii territorii, nisi 
transgressio noceat proprio territorio, ut dictum est sub i°, 
b) et c) (can. 14, § 1) ; 

b) neque per se tenentur legibus territorii in quo adsunt, 
etiamsi sint similes legibus proprii territorii, quia lex non 
obligat nisi subditos seu membra communitatis ; 

c) per accidens tamen tenentur, vi iuris communis, 
ratione rei circa quam operantur aut actionis quam ibi 
exercent aut delicti quod committunt (quia hac ratione 
sunt subditi), vel ex iure naturali, ratione ordinis servandi 

1. Notetur secundum can. 93, quod uxor a viro legitime non separata, 
necessario retinet domicilium viri sui ; amens, domicilium curatoris ; 
minor, domicilium illius cuius potestati subiicitur. At minor, infantia 
egressus, potest quasi-domicilium proprium obtinere ; item uxor a 
viro legitime non separata, legitime autem separata etiam domicilium. 

et perturbationem ac scandalum vitandi ; unde tenentur 
ad leges securitatis publicae aut quae specialiter latae sunt 
, pro peregrinis. Hinc can. 14, § 1, 2 0 : « neque legibus terri- 
torii in quo versantur, iis exceptis quae ordini publico con- 
sulunt (in quantum ordini consulunt), vel actuum solemnia 
determinant » ; 

d) tenentur tamen ad leges universales Ecclesiae etiamsi 
in proprio territorio essent abrogatae, v. g. ad festa abro- 
gata (can. 14, § 1, 3 0 ) ; 

e) at non tenentur ad illas leges universales, si in loco in 
quo adsunt fuerunt abrogatae, quia privilegia localia partici- 
pantur ab omnibus qui in loco versantur (can. 14, § 1, 3 0 ) ; 

f) quodsi in uno loco legi communi iam satisfecerint, in 
alio non tenentur, Disi ratione scandali, quia Ecclesia 
censetur nolle bis obligare ad idem. 

3 0 Vagi qui nullibi domicilium vel quasi-domicilium 
habent, sed de loco in locum transeunt seu vagantur, 
nunc obligantur legibus tam generalibus quam particula- 
ribus quae vigent in loco in quo versantur (can. 14, § 2); 
unde fiunt subditi Ordinarii vel parochi loci ubi actu 
commorantur (can, 94, § 2). 

4 0 Exempti qui fictione iuris censentur extra territorium 
et iurisdictioni territorii subtrahuntur, uti religiosi stricte 
dicti quantum ad leges Ordinarii loci (can. 615) : 

a) hi non tenentur ad leges territoriales per se et vi 
ipsarum legum ; 

b) per accidens teneri possunt ex decentia vel aequitate, 
scii. ratione scandali vitandi, vel boni communis obtinendi, 
quoad ea quae illorum exemptioni et privilegio non re- 
pugnant ; 

c) tenentur quoad certas causas in iure expressas (v. g. 
quoad curam animarum) secundum principia can. 336, § 2 
et 619. 


Tales causae sunt : 

1 . ratione doctrinae (episcopus est simul quasi delegatus aposto- 
licus in re fidei), v. g. quoad praedicationem publicam verbi Dei 
(can. 1338 § 2 ; 1334 et 609 § 3 ; C. Trid. sess. 5, c. 2 ; sess. 
24, c. 4) ; quoad scholas, oratoria, patronatus, et alia opera in 
iis quae religiosam et moralem institutionem spectant (can. 1382), 
censuram praeviam librorum edendorum (can. 1385-86), prohi- 

bitiqnem librorum 1 (can. 1395 § x), examen ordinandorum 
(can. 996-997) 5 

2. in cultu divino tutando (can. 1261, 1265, 1274, 1279), 
v. g. quoad preces et solemnia (can. 612), processiones (can. 
1291-1292), associationes pias (can. 686 § 3 ; 703), festa et 
ieiunia (can. 1244) ; leges quoad missae celebrationem, stipen- 
dium, collectas (can. 831 § 3 ; 804 § 3), etc. ; 

3. in cura animarum, non solum si parochi sint, sed generatim, 
non solum quoad instructionem et mores, ut dictum est, sed 
etiam quoad administrationem sacramentorum erga saeculares 
et religiosas (can. 874 § 1, 876) ; 

4. in certis rebus disciplinae, censuris et interdictis in populum, 
promulgandis indulgentiis (can. 919) ; 

5. ratione delicti extra conventum commissi, quando superior 
monitus punire negligeret (can. 616 § 2). 


359* Casus. — A. Qui transit de loco inquo obligatur ad locum 
in quo non obligatur, 

1° quoad legem prohibentem (v. g. abstinentiam a carnibus vel 
ab operibus servilibus) : a) per se tenetur illam servare quamdiu 
est in priore loco, quia praeceptum negativum obligat semper et 
pro semper ; b) per accidens tamen non tenetur ls praeceptum 
sit indivisibile (v. g. ieiunium) : habet enim ius non servandi 
legem in altero loco, et si iure isto utitur, iam praeceptum 
fit servatu impossibile etiam in primo loco ; 

2° quoad legem praecipientem (v. g. auditionem sacri) : a) te- 
netur illam servare si durante toto tempore quo datur possibilitas 
seu opportunitas legem servandi in priore loco maneat, quia, 
dum est subditus legi, non potest, viam instituendo, impedi- 
mentum ponere legis impletioni ; hinc debet missam audire si 
ante ultimam missam vel, dum unica celebretur, ante istam non 
erit in altero loco ; ■ — b) si ante finem huius temporis quo lex 
servari possit, ad alterum locum pervenit, probabiliter non tene- 
tur, quia ius habet expectandi ultimum tempus opportunum ad 
legem implendam, v. g. si ante tempus quo unica vel ultima 
missa celebretur ad alterum locum perveniet. Nec obstat quod 
praevidens impedimentum teneatur praevenire, quia id tantum 
verum est, quando, manente vi praecepti, quis sit impediendus, 
hic autem ab obligatione praecepti absolvitur. 

B. Qui transit de loco in quo non est ad locum in quo est obligatio, 

1° quoad legem prohibentem : a) per se tenetur illam servare 
a momento quo est in secundo loco, v. g. abstinere a carnibus 
vel ieiunare, quia hoc momento est subditus legis ; b) per accidens 
tamen non tenetur si praeceptum iam sit impletu impossibile, 
v. g. si in priori loco iure suo pluries manducandi iam usus fuerit 
ita ut ieiunium factum sit impossibile ; quod si iure non usus, 
ieiunium adhuc servari possit, ad illud tenetur nisi adesset grave 
incommodum ; 

2° quoad legem praecipientem , tenetur servare si ante finem 


temporis quo adhuc 


servari possit, v. g. si ante ultimam missam. 


1. Id aliqui negant ; sed receptam disciplinam novo codice iuris fuisse 
immutatam non demonstratur. 

sit redux, quia ab hoc momento est subditus legis et obligatur 
ad illam, nisi tamen impleri morali ter i. e. sine gravi incommodo 
non possit. 

C. Qui itinerando mere transit per locum ubi adest obligatio, 
quin in loco e quo profectus vel quo adventurus sit obligetur, 
non censetur obligari nisi in loco transitus maneat, quia interrum- 
pere iter sat magnum est incommodum et quasi medium extra- 
ordinarium. 

D. Qui legi communi in uno territorio satisfecit, per se non 
tenetur iterum satisfacere si veniat in locum ubi idem praeceptum 
servandum urget, quia non existit obligatio idem praeceptum 

bis adimplendi. . 

Notetur in praedictis casibus saepius per accidens dari obliga- 
tionem, ratione scandali vitandi. 

Articulus VI. 

De Impletione legis ecclesiasticae. 

360. Legi prohibenti satisfit sive scienter et volun- 
tarie, per actum humanum etiam meritorium, sive 
nescienter v. g. a dormiente, quia sufficit omittere id 
quod lex prohibet ; ad omissionem autem non requiritur 
necessario positiva voluntas omittendi seu abstinendi ab 
opere. Hinc qui ieiunat satisfacit legi, sive faciat ut parcat 
pecuniae, sive ratione valetudinis, vel quia cibus ei non 
,datur, vel quia dormit aut non cogitat de cibo : est enim 
praeceptum negativum. Qui tamen omittit inscius, potius 
legem non transgredi quam illam implere dicendus est. 

Omittens tamen non potest habere voluntatem contra- 
riam : quod enim lex prohibet est malum, et ideo eo ipso 
prohibetur affectus seu voluntas huius mali ; sic ille cui 
invito violenter subtrahuntur carnes, licet effective legem 
non transgrediatur, peccat tamen affective contra eam et 
voluntate reus est eam violandi. 

361. Lex praecipiens impleri debet per actum 
humanum i. e. scienter et voluntarie : datur enim lex 
hominibus, unde si actum personalem praescribat, requirit 
ut fiat humano modo, hinc ebrius yd dormiens vel om- 
nino coactus in sacro non satisfacit ; si vero lex sit realis, 
rem praestandam imponens, sufficit ut ab altero praestetur, 
sed de mandato illius qui obligatur, aut cum eius rati- 
habitione. 


Ut lex impleatur humano modo, requiritur intentio, 
quam substantia actus exigit ut ponatur in sua specie 
morali ; unde 

1) ex parte subiecti intentio sit saltem virtualis i. e. olim 
habita et hic et nunc in actum influens (v. g. pergens orare 
distractus ex intentione initio habita), et implicita in alia 
contenta (v. g. intentio orandi in actu sumendi breviarium) ; 

2) ex parte obiecti sit intentio ponendi actum praeceptum , 
quia sine illa non poneretur actus a lege praescriptus. 

Non tamen requiritur a) intentio finis extrinsci a legislatore 
intenti (nisi specialiter imponatur) : aliud enim est finis intentus 
a legislatore, aliud est actus quem ut medium ad hunc finem 
praescribit. Hinc axioma : finis (extrinsecus) praecepti non cadit 
sub praecepto , et fipis operantis potest esse oppositus fini legis- 
latoris, v. g. qui pisces manducat ex gula praeceptum abstinentiae 
servat ; lex ideo communi utilitate non privatur ; 

b) nec intentio explicita satisfaciendi seu legem qua talem im- 
plendi, quia leges generatim non obligant ad obedientiam for- 
malem i. e. ad faciendum quia praeceptum, sed tantum ad fa- 
ciendum id quod est praeceptum ; hinc ignorans esse diem festum 
vel intendens aham missam audire, nihilominus satisfacit prae- 
cepto ; 

c) imo probabiliter effective satisfacit legi cum contraria inten- 
tione non satisfaciendi (dummodo voluntas faciendi opus prae- 
ceptum sit praedominans), quia legislator ordinario praecipit 
solam substantiam operis ; hinc qui vult orare et non satisfacere 
legi, licet affective contra legem peccare possit, effective tamen 
satisfacit. Quamvis enim ab intentione agentis pendeat quod'; 
obligatio impleatur quae ab eius voluntate dependet uti votum, J 
iuramentum, poenitentia sacramentalis, tamen non ab ipsius sed 

a legislatoris voluntate pendet quod lex ad tale opus obliget et 
tali opere impleatur ; etenim posito opere praescripto, subditus 
impedire nequit quin hoc opere lex impleatur. Ergo posita 
substantia operis lex necessario impletur. — Excipitur si pluribus 
praeceptis v. g. lege, voto, poenitentia sacramentali quis teneatur 
ad plures actus similes : tunc enim ab eius intentione pendet 
cuinam satisfaciat. 

362. Potestne lex impleri cum peccato? — Lex 

generatim impleri potest i° sine statu gratiae vel habitu 
bono, laetitia, delectatione, etc., quia praecipit substantiam 
actus, non modum (prop. 16. Baii damn.) ; nisi modus 
aut status gratiae positive et intrinsece ad substantiam 
actus requiratur, v. g. ad confessionem (can. 907 ; prop. 14 
Alex. VII) aut ad communionem (can. 861 ; prop. 55 

Inn. XI) ; — imo 2° lex, non quidem universaliter sumpta 
vel lex charitatis, quibus omne peccatum repugnat, sed 
alia lex particularem actum praecipiens impleri potest simul 
[ peccando, dummodo actus adimpletionis quoad substan- 
tiam et secundum obiectum et speciem maneat bonus, et 
non totaliter corrumpatur eius bonitas (uti confessio 
nulla) ; scii, a) actu qui simul fit ob finem extrinsecum 
malum qui non sit unica ratio agendi, v. g. audire missam 
etiam ad videndam feminam (n. 156, 4 0 ) ; b) actu bono 
quem mere comitatur circumstantia mala extrinseca quae 
in obiectum non transit et in actum non influit, v. g. 
audire missam cum cogitationibus pravis seu cum inten- 
tione furandi (non peccando satisfit sed peccans satisfacit ; 
n. 154) : lex enim non praescribit modum (extrinsecum) 
sed tantum substantiam actus ; nisi modus sit de intrinseca 
actus ratione secundum se vel prout sub lege cadit. Hinc 
axioma : modus (extrinsecus) praecepti non cadit sub prae- 
cepto. 

363. Quando lex impleri debet. — Lex praecipiens, 
si non determinet tempus impletionis, implenda est quam- 
primum, moraliter loquendo, commode fieri possit (v. g. 
intra 3 dies, si statim sit implenda), secus enim eludere 
legem quis posset, semper differendo. Si vero determinet 
tempus, hoc tempore est implenda ; quodsi tempus 
elapsum fuerit, si fuerat praefixum ad obligationem 
finiendam, cessat obligatio v. g. missae, ieiunii ; si vero ad 
obligationem urgendam, obligat quamprimum, v. g. qui non 
est confessus infra annum, aut non fecit communionem 
paschalem (can. 859 § 4), vel qui poenitentiam sacramen- 
talem certa die non implevit. 

De tempore obligationis notentur canones 31-35, speciatim 
can. 33 in quo dicitur : « In supputandis horis diei standum est 
cOmmuni usui, sed in privata Missae celebratione, in privata 
horarum canonicarum recitatione, in sacra communione reci- 
pienda et in ieiunii vel abstinentiae lege servanda, licet alia sit 
usualis loci supputatio, potest quis sequi loci tempus aut locale 
sive verum sive medium, aut legale sive regionis sive aliud 
extraordinarium ». Canon intelligendum est secundum Responsum 
C.I. C., die 29 maii 1947, in quo declaratur quod «electo uno 
temporis supputandi modo hic, vi can. 33 § 1, in actionibus for- 
maliter diversis, mutari possit ». 

Actiones formaliter diversae illae sunt quae, etiam in aedone 
forsan materialiter una, respiciunt obligationes diversas seu prae- 
cepta diversa, quae intrinsece non connectuntur vel intrinsecam 
affinitatem non habent. 

Ita : 1. Potest aliquis eadem 'eria sexta carnes sumere quia 
secundum horam citiorem iam est media nox et lex abstinentiae 
jam non urget, et obligadoni divinum officium feriae sextae reci- 
tendi sadsfacere, quia secundum horam tardiorem iam non est 
media nox et terminus obligationis finiendae nondum exspiravit. 

2. Imo potest aliquis feria sexta carnes sumere quia secundum 
horam citiorem dies abstinentiae iam est elapsus et tamen Sabbato 
missam celebrare vel ad Sacrum accedere quia secundum horam 
tardiorem Sabbatum nondum incepit. Actio enim illa, materialiter 
una, est formaliter multiplex cum sit adimpletio duarum obligatio- 
num quae connexionem vel affinitatem intrinsecam non habent. 

3. Non vero potest ille qui nocte Nativitatis in prima missa 
errore sumpserit ablutiones cum vino ita ut iam non sit ieiunus, 
celebrare secundam et tertiam missam, eligendo nunc horam 
tardiorem ad determinandum mediam noctem a qua debet esse 
ieiunus. Hic enim agitur de una formaliter actione correspondens 
uno et eodem praecepto. 

364. Ad quid lex obligat.-— Lex 1) directe et explicite 
obligat ad sui observationem , quae est essentialis et potis- 
sima obligatio legis in qua aliae implicite et virtute con- 
tinentur ; 

2) indirecte et implicite ad omnia media ordinaria et 
proxime necessaria ad observationem : qui enim tenetur 
ad finem, eo ipso tenetur ad media quae ad obtinendum 
finem proxime necessaria sunt ; scii. 

a) ad legis cognitionem, quae est medium praevium 
immediate necessarium sine qua observari non posset, et 
consequenter ad ordinaria media adhibenda quae ad legis 
cognitionem conducunt ; 

b) ad alia media interna et externa, sine quibus lex 
adimpleri non poterit, dum ordinaria sint et lex proxime 
instet, v. g. ad comparandum breviarium pro recitando 
officio ; 

c) et ideo ad vitanda aut removenda vel praecavenda 
impedimenta quae eius observationem proxime impossibilem 
reddunt ; 

d) ad occasiones proximas vitandas quae periculo trans- 
gressionis frequenter exponunt aut cum ea moraliter con- 
iunctae sunt. 

365. An plura praecepta simul impleri possunt ? — 

Resp. i° Pluribus legibus vel praeceptis satisfieri potest 
uno actu, si omnia materiam seu actum specie et numero 
eumdem praescribunt : sic sacerdos canonicus vel religiosus 
una recitatione breviarii satisfacit ; — non satisfit tamen 
si exigantur diversae vel distinctae actiones, v. g. ieiunium 
praeceptum et a confessario vel a superiore impositum, 
nisi idem imponeret ; solvendo semel 100 fr. si quis bis 
deberet. Quandonam censeantur diversae leges cadere in 
eamdem vel diversas actiones, habemus ex intentione 
praecipientis, verbis, consuetudine, aliis adiunctis. 

2° Etiam satisfit pluribus actibus eodem tempore positis , 
dummodo sint compossibiles nec diversitas temporum 
praescripta sit, v. g. auditio missae (aut peregrinatio) et 
horarum recitatio ; — non satisfit si sint incompossibiles, 
v. g. audire confessionem et legere breviarium. 

366. Animadversio. — Occurrentibus eodem tempore pluribus 
praeceptis quae simul impleri nequeunt, 

) de iure, si aeque urgentia sunt, servandum est maius prae 
minori: hinc praeferendum est, ceteris paribus, praeceptum 
negativum affirmativo, naturale positivo, divinum humano, ec- 
clesiasticum civili, praeceptum superioris primarii vel virtutis 
strictioris vel spectantis ad bonum commune aut spirituale 
praecepto superioris secundarii, virtutis minus strictae, spectantis 
ad bonum particulare aut corporale ; 

2) de facto agens satisfacit illi cui satisfacere intendit : ab inten- 
tione enim agentis pendet cuinam satisfaciat ; — quodsi de nulla 
obligatione determinate cogitaverit censetur satisfacere urgentiori ; 
si sint aeque urgentes et materia sit divisibilis, utrique ex 
parte satisfacit ; si indivisibilis, obligationi maiori, ut dictum 
est sub i°. 

Articulus VII. 

De Interpretatione legis ecclesiasticae. 

367. Lex ecclesiastica, utpote humana, saepe eget 
interpretatione, quae potest esse mere declaratoria seu 
comprehensiva, aut extensiva et restrictiva, et ratione 
auctoris quo fit, denominatur authentica seu legalis, usualis, 
iudicialis aut doctrinalis (cfr. n. 294). Porro in iure eccle- 
siastico non solum legalis est auctoritativa, sed etiam 
usualis ex usu legis subsequenti, datis conditionibus ad 
consuetudinem requisitis, de quibus infra dicemus (can. 


I 


DE LEGIBUS 32 1 

27-29 ) ; item iudicialis sed quoad partes causae tantum ; 
doctrinalis vero est mere privata. 

368. Summus Pontifex delegare potest Congrega- 
tiones romanas ad leges authentice interpretandas 

ex mandato speciali, vel etiam ex generali quale dedit 
C 1 Rituum pro legibus ad ritus pertinentes, et C 1 Concilii 
pro decretis Tridentini mores et disciplinam spectantibus ; 
nunc autem iuxta const. Sapienti 28 iun. 1908, singulae 
pro competentia sibi commissa hoc iure funguntur salva 
R. Pontificis approbatione (can. 244) ; insuper instituta fuit 
commissio specialis ad Codicis canones declarandos (ex 
motu proprio 15 sept. 1917). Quarum actus non eadem 
auctoritate sed tali ac tanta gaudent ac singulis ipsae 
tribuunt. Etenim : 

1) Vel edunt solemne et generale decretum, speciali auctoritate 
Pontificis approbatum quo controversiam dirimunt : eamdem 
vim habet ac lex hancque etiam extendere potest. 

2) Vel sub approbatione in forma communi tradunt resolutiones, 
declarationes, decisiones generales, quibus ex professo sensum legis 
exponunt : hae sunt interpretatio mere declarati va sed authentica 
quae valet pro omnibus casibus. 

3) Vel dant responsa ad dubia proposita pro casu particulari, 
quin decretum generale emittant : haec sunt auctoritativa relate 
ad casum propositum et pro personis ad quas spectat, sicut inter- 
pretatio iudicialis (can. 17, § 3), — pro aliis et quoad casus 
similes non sunt auctoritativa interpretatio nec per se obligatoria, 
exhibent tamen probabilem et prudentem rationem agendi et 
habent valorem doctrinalem maiorem quam si daretur a privatis 
doctoribus, et eo maiorem quo firmioribus innixa sit argumentis, 
saepius fuerit repetita, et casus occurrentes sint similiores. Imo 
si esset uniformis praxis, generalis, constans, nefas esset ipsi 
contradicere : tunc contraria non esset probabilis ; unde in 
responsis aliquando additur : « attenta constanti praxi S. Congr 8 . » 

369. Interpretatio egetne promulgatione ? — Inter- 
pretatio authentica extensiva (vel et restrictiva) requirit 
novam promulgationem, quia revera est obligationis ex- 
tensio (vel mutatio) quae in lege non continebatur, seu 
nova lex relate ad aliquod punctum : talis interpretatio 
facta ab illo qui deputatur ad simpliciter interpretandum 
leges, non habet vim legis, nisi detur ex speciali mandato 
legislatoris et ab ipso legitime promulgetur, uti fieri solet 
pro decretis Congregationum (can. 17, § 2). 

Interpretatio comprehensiva quae declarat sensum qui sat 

clare in lege continetur aut necessario ex ea eruitur, non 
requirit promulgationem quia sufficienter fuit promulgata 
cum lege ; illa vero quae declarat sensum qui obscure 
continetur ita ut antea et ex se esset dubia vel probabilis 
tantum, requirit novam promulgationem. Secundum ius 
naturae id disputari potest : iuxta alios non requirit 
promulgationem quia non condit novam legem sed detegit 
sensum qui prius latebat ; secundum alios requirit quia 
id quod dubie vel probabiliter in lege continebatur non 
erat sufficienter promulgatum, unde lex non erat totaliter 
promulgat?. Spectato autem iure ecclesiastico novo, pro- 
mulgari debet ex can, 17, § 2. 



370. Interpretatio doctrinalis facienda est secun- 
dum regulas in iure statutas ; scii. 

1« «Leges ecclesiasticae intelligendae sunt secundum 
propriam verborum significationem in textu et contextu 
consideratam ; quae si dubia et obscura manserit, ad locos 
codicis parallelos, si qui sint, ad legis finem ac circumstantias 
et ad mentem legislatoris est recurrendum » (can. 18). 

2° « Leges quae poenam statuunt, aut liberum iurium 
exercitium coarctant, aut exceptionem a lege continent, 
strictae subsunt interpretationi » (can. 19). 

3° « Si certa de re desit expressum praescriptum legis 
sive generalis sive particularis, norma sumenda est, nisi 
agatur de poenis applicandis, a legibus latis in similibus ; 
a generalibus iuris principiis cum aequitate canonica 
servatis ; a stylo et praxi Curiae Romanae ; a communi 
constantique sententia doctorum » (can. 20). 

4° « Leges latae ad praecavendum periculum generale, 
urgent, etiamsi in casu peculiari periculum non adsit » 
(can. 21). 

5° « Lex posterior, a competenti auctoritate lata, obro- 
gat priori, si id expresse edicat, aut sit illi directe contraria, 
aut totam de integro ordinet legis prioris materiam ; sed 
lex generalis (de se) nullatenus derogat locorum specialium 
et personarum singularium statutis, nisi aliud in ipsa 
expresse caveatur » (can. 22). 

6° «In dubio revocatio legis praeexistentis non praesu- 

mitur, sed leges posteriores ad priores trahendae sunt et 
his, quantum fieri possit, conciliandae » (can. 23). 

371. Lex ecclesiastica admittit privatam inter- 
pretationem epichiae et quidem in triplici casu : 1) si 
lex in casu particulari fit nociva vel mala, v. g. si sine pec- 
cato nequeat servari, uti si velles pro missa relinquere 
aegrotum tuo auxilio omnino indigentem ; 

2) si est boni impeditiva, aut valde onerosa, et nimis 
difficilis ut ab aequo legislatore vix urgeri possit, uti si 
excedat humanas vires vel causet grave damnum non pro- 
portionatum, v. g. si graviter aegrotans ieiunare teneretur ; 

3) etiamsi non sit satis onerosa ut stricte imponi non 
possit, si inspectis circumstantiis temporis, loci, perso- 
narum et praesertim ordinario modo praecipiendi cum 
moderamine, praesumitur talem non fuisse legislatoris 
mentem : sic non teneris audire missam ne amittendum 
sit magnum lucrum extraordinarium. 

At Ordinario non datur epichia in legibus irritantibus, 
ob bonum commune, a quibus nulla etiam ignorantia 
excusat ; nisi expresse dicatur (can. 16, § 1). 

Interpretatio epichiae fieri potest a quovis privato, si causa sit 
evidens ; — si dubia sit, est periculis plena, cum homo in propria 
causa cito in benigniorem partem inclinari solet ; unde adeundus 
est superior qui propter tales casus habet potestatem dispensandi 
(can. 15) ; — si vero sit pausa quae non patitur moram recurrendi 
ad superiorem et sit satis fundata, ita ut positive dubium sit 
legem adhuc obligare, ipsa necessitas dispensat : tunc scii, sufficit 
ut probabiliter lex cessaverit obligare. 

QUAESTIO TERTIA. 

DE MUTABILITATE LEGIS ECCLESIASTICAE, 

372. Lex ecclesiastica, sicut om n is lex humana, 
mutari potest, et quidem dupliciter : 

a) Aliae sunt causae excusantes a lege, quae obligationem 
non tollunt sed impediunt ne alicui hic et nunc applicetur, 
et excusant a legis transgressione, scii. 1) ignorantia quae 
impedit in subiecto solam obligationem formalem et sub- 
jectivam, et 2) impotentia quae etiam impedit obligationem 
materialem et obiectivam. 

b) Aliae causae eximentes a lege, quae tollunt obligationem 
sive in casu particulari, quoad aliquos tantum, ita ut non 
cesset ipsa lex, quod fit 3) dispensatione, et 4) privilegio , 
sive in genere ita ut lex cesset, vel 5) ab intrinseco, cessa- 
tione finis, vel ab extrinseco, 6) abrogatione et derogatione, 
ac 7) consuetudine. De quibus iam est dicendum in specie. 

Articulus I. 

De Ignorantia. 

373. An ignorantia excusat a culpa? — Ignorantia 
ex parte subditi non efficit ut lex ipsum non attingat in 
actu primo, sed efficere potest ut non obliget in actu 
secundo et transgressor a culpa excusetur. Ignorantia enim 
invincibilis (antecedens vel concomitans), sive iuris seu legis, 
sive facti determinantis legis applicationem,excusat a culpa 
quia tollit voluntarium : nihil enim volitum nisi praecogni- 
tum ; e contra ignorantia vincibilis quia non tollit volun- 
tarium, haec tamen minuit culpam, nisi sit affectata ad 
liberius peccandum seu ad habendam excusationem a 
peccato (n. 82). 

374. An ignorantia legis excusat a poena ? — Igno- 
rantia invincibilis sive iuris sive facti in foro interno 
excusat a poena quia excusat a culpa ; e contra vincibilis 
non excusat a poena proportionata, excusat tamen a poena 
improportionata, unde si culpa sit levis non incurritur 
poena gravis (can. 2199-2203 ) 1 . In foro externo autem, 
«ignorantia vel error circa legem aut poenam aut circa 
factum proprium aut circa factum alienum notorium 
generatim non praesumitur ; circa factum alienum non 
notorium praesumitur, donec contrarium probetur » (can. 
16, § 2) ; et « posita externa legis violatione, dolus (i. e. deli- 
berata voluntas violandi legem) in foro externo praesumitur, 
donec contrarium probetur » (can. 2200, § 2). Quod 
saepe non fit, et ideo (si deficit sufficiens probatio) ali- 
quando subire poenam quis tenetur propter iustam causam, 

1. Imo secundum ius hodiernum nulla si agitur de legibus proprie 
dictis (non de meris praeceptis) et potnis latae vel ferendae sententiae 
a iudice (non a superiore) inferendis, etiam in foro externo, si pro foro 
externo excusatio evincatur (can. 2218, § 2). 


DE LEGIBUS 


325 

id exigente bono communi, saltem quando accedit sen- 
tentia iudicis ; at tunc non est poena proprie dicta sed 
potius onus subeundum propter bonum commune. 

375. An ignorantia poenae excusat a poena? — 

Ignorantia (etiam invincibilis) solius poenae nOD excusat a 
poena proportionata, quia ratio unicuique dictat malum 
iuxta suam naturam esse puniendum v. g. homicidium 
morte, furtum carcere. Unde can. 2202, § 2 : « Ignorantia 
solius poenae imputabilitatem delicti non tollit, sed ali- 
quantum minuit ». Similiter non excusat ab irritatione, 
nam can. 16, § 1 : «Nulla ignorantia legum irritantium aut 
inhabilitantium ab eisdem excusat, nisi aliud expresse 
dicatur ». — Imo nec ignorantia legis ab ulla poena vindi- 
cativa latae sententiae eximit in foro externo (can. 2229, 
§ 3, i°) ; unde can. 988 : « Ignorantia irregularitatum sive 
ex delicto , sive ex defectu atque impedimentorum, ab 
eisdem non excusat ». 

Excusat tamen ignorantia legis vel poenae a) si poena supponat 
contumaciam ac proinde comminationis notitiam ut pro medi- 
cinalibus et censuris, nisi ignorantia sit crassa vel supina 
(cap. 2229, § 3, l°) ; b) si legislator requirat scientiam vel teme- 
ritatem, quia non vult punire nisi illum qui fecerit scienter, 
temerarie, consulto, studiose, cum praesumptione, aut ausus fuerit 
(can. 2229, § 2), nisi ignorantia sit affectata, quia haec in iure 
aequiparatur scientiae et a nulla poena latae sententiae excusat 
(can. 2229, § 1). 

Articulus II. 

De Impotentia. 

376. Impotentia est incapacitas subditi ad legem 
implendam i alia est absoluta quando nequit poni opus 
praescriptum, sive sit corporalis seu physica quando deest 
potentia physica ad illud ponendum, v. g. defectu virium, 
mediorum, libertatis ex violentia, externa coactione, uti 
apud aegrotum in lecto fixum vel incarceratum ; sive sit spi- 
ritualis quando opus nequit poni sine peccato ob legem supe- 
riorem ; — alia est moralis quando lex impleri nequit sine 
ma gno metu vel periculo gravis damni aut incommodi 
corporalis vel spiritualis, quod per accidens cum impletione 
coniungitur, v. g. si requirat laborem extraordinarium, aut 

notabiliter noceat sanitati vel fortunae, aut scandalo vel 
gravibus scrupulis occasionem praebeat, aut magni boni 
sit impediti va v. g. eximii operis charitatis non praecepti. 

377. Regulae de excusatione ob impotentiam. — 

I. Impotentia absoluta physica semper excusat ab obser- 
vatione legis, quia ad impossibile nemo tenetur. 

II. Impotentia absoluta spiritualis excusat ab observatione 
legis, quia nullus obligatur ad malum. 

III. Impotentia moralis, ob epichiam, excusat regulariter 
ab observantia legis positivae, quia lex debet praecipere 
actus moraliter possibiles ; hinc axioma : lex positiva non 
obligat cum gravi damno vel incommodo ipsi extr inseco 1 . 
Quanta autem difficultas requiratur ut excuset, moraliter 
aestimandum est ex legis momento, personarum qualitate, 
circumstantiis locorum, temporum, etc. 

Exceptionaliter tamen non excusat : 

1) per se, vi ipsius legis positivae, quando observantia necessaria 
est bono communi, quod semper praestat bono privato ; sic v. g. 
etiam cum periculo vitae ministranda sunt sacramenta mori- 
bundis a parocho, gerendum bellum a militibus ; 

2) per accidens, vi legis naturalis, quando violatio cederet in 
contemptum Dei, religionis, potestatis legislativae aut in grave 
scandalum, v. g. lex non celebrandi sine vestibus sacris, lex 
de impedimentis dirimentibus matrimonii, aut lex non mandu- 
candi carnes si id exigeretur in odium religionis. 

378. Qui non potest totam legem implere an tene- 
tur implere partem? — Resp. 1) tenetur ad partem 
possibilem, si lex sit moraliter divisibilis, pars sit aliquatenus 
notabilis, et ad finem legis conducat, v. g. qui non potest 
ieiunare tenetur abstinere a carnibus, carens breviario 
tenetur ad partes quas cognoscit memoriter vel quae in 
diurnali servantur (prop. 34® damn. ab Inn. XI) ; 

2) non tenetur a) si lex sit saltem moraliter indivisibilis, 
quia est servatu impossibilis etiam partialiter, v. g. ieiu- 
nium : sic qui nequit facere peregrinationem non tenetur 
incipere iter ; 

1. Incommodum per se cum lege coniunctum ex voluntate legislatoris 
ferendum est. Item illud quod cum officio tacite est acceptum. 

b) si pars sit omnino exigua, ita ut pro nihilo reputetur, 
v. g. supplere psalmum iudica in missa : sic qui pauca 
sciret de officio, dum breviario careret ; 

c) si ratio praecepti non salvetur in parte possibili, quia 
haec nihil confert ad finem ; v. g. qui nequit consecrationi 
interesse, non tenetur ad reliqua missae quae non praeci- 
piuntur nisi propter consecrationem. 

Qui serio dubitat an partem possibilem servare possit, 
non tenetur, propter magnum incommodum scrupuli. 

379. An licitum est ponere impedimentum ob- 
servantiae legis? — Omne praeceptum aliquo modo 
obligat, tum ad impedimenta vitanda, tum ad illa removenda 
quae obstant eius adimpletioni. Hinc 

i° impedimenta sive proxima sive remota ponere aut 
non removere, non est licitum si fiat directe i. e. eo fine 
ut praecepto satisfieri nequeat, v. g. iter arripere ut quis 
audire missam non possit : esset enim velle legem violare ; 

2° indirecte i. e. alio fine, cum praevisione tamen quod 
lex non possit impleri, illicitum est ponere vel non removere 
impedimenta proxima, i. e. ipso tempore obligationis vel 
pa ulo ante quando moraliter et proxime iam urget, v. g. 
iter incipere vespere ante diem praecepti ; nisi tamen adsit 
causa proportionate gravis, v. g. incommodum grave, aut 
media extraordinaria essent adhibenda, V.g. ad ecclesiae 
adeundum : tunc enim valet principium de causa cum 
duplici effectu, altero bono, altero malo ; 

3° impedimenta remota ponere vel non removere non 
prohibetur, v. g. feria secunda incipere iter vel ponere 
causam aegritudinis, propter quod non possit quis audire 
missam in dominica aut ieiunare die veneris : esset enim 
magnum incommodum grave etiam obligari ad vitanda 
impedimenta remota. Hae scii, non sunt vitandae causae 
ut praeceptum impleri possit, a. v. causae remotae et per 
accidens, etiamsi prohibeantur, non praecise prohibentur 
ne sequatur iste effectus. 

380. Animadversio.— Sicut a culpa, ita impotentia legem 
implendi valet etiam excusare a poena, aut eam minuere (cfr. 
can. 2199, 2203 § 2, 2205). 

Articulus III. 

De Dispensatione. 

S. Th. I-II, q. 97, a. 4 ; 96, a. 6 j II-II, q. 63, a. 2, ad 2; 88, a. 10 et 
11, ad 2; 89, a. 9; I47, a. 4 et ad 1. 

381. Dispensatio est relaxatio legis in casu parti- 
culari facta ab habente competentem potestatem publicam 
iurisdictionis (can. 80). Dicitur : 

1) Relaxatio , i. e. exemptio, remissio, suspensio, sublatio. 

Sic distinguitur a) ab interpretatione et epichia quae tantum 
declarant legem hic et nunc non obligare (v.g. ob causas excusantes) 
vel secundum sensum verborum vel contra eorum sensum ; 
b) a permissione quae tantum non impedit nec punit legis viola- 
tionem ; c) a licentia quae habetur inde quod lex disponit aliquid 
esse prohibitum, non absolute sed solum v.g. ut non flat absque 
superioris voluntate saltem praesumpta, qua conditione posita, 
non suspenditur lex sed nunquam obligavit, v. g. nemo sine 
licentia frumentum exportet, aut domum egrediatur ; unde 
licentia est facultas secundum legem concessa (v. g. can. 1398) ; 
d) ab absolutione quae non est remissio obligationis implendae 
in futurum, sed culpae vel poenae contractae in praeterito, et 
pertinet ad potestatem iudiciariam, non ad legislativam. Haec 
omnia non tollunt ipsam obligationem legis nec sunt contra 
sed iuxta legem. 

2) In casu particulari : datur enim tantum aliquibus, vel 
si omnibus, non pro omni tempore, unde manet lex in 
universali seu pro communitate. 

Sic distinguitur : a) ab qbrogatione et derogatione , quibus lex 
extinguitur totaliter vel partialiter sed respectu communitatis, i. e. 
prO omnibus et in perpetuum j b) a privilegio quod ius positive 
constituit dum dispensatio mere negative operetur ; insuper est 
permanens et stabile et non semper contra sed multoties praeter 
legem, v. g. privilegium absolvendi vel dispensandi. 

3) Facta ab habente potestatem competentem publicam 
iurisdictionis. 

Sic distinguitur a) ab irritatione ad quam sufficit potestas 
dominativa superioris in inferiorem j et quae legem mediate 
tantum attingit ; b) ab interpretatione quae fieri potest, et ab 
epichia quae semper fit a persona privata ; ad quas sufficere 
potest scientia, non necessario requiritur potestas, 

382. Dispensatio datur in lege humana propter 
variationem casuum et circumstantiarum, quam legislator 

praevidere nequit : contingit enim praeceptum quod est 
ad bonum commune ut in pluribus, non esse conveniens 
huic personae vel in hoc casu, quia impediretur aliquod 
melius vel induceretur aliquod malum. — Est autem 
duplex : dispensatio simplex, si simpliciter relaxatur vin- 
culum legis , et dispensatio cum compensatione, si onus 
aliquod loco legis imponitur, et tunc vocatur commutatio. 
Ad legitimam dispensationem requiruntur tria : potestas 
dispensandi, voluntas dispensandi manifestata, iusta dis- 
pensandi causa. 

383. Ad dispensationem requiritur potestas dis- 
pensandi. — Facultas dispensandi pertinet ad publicam 
potestatem iurisdictionis. Proinde eam aliqui habent : 

A. Vel potestate ordinaria i. e. vi officii: illi scii, qui 
ferre leges possunt, in legibus propriis, praedecessorum et 
inferiorum : etenim « omnis res, per quascumque causas 
nascitur, per easdem dissolvitur ». Sunt R. Pontifex relate 
ad leges omnes ecclesiasticas, et episcopi, aliique locorum 
Ordinarii, relate ad leges dioecesanas etiam synodales 
(c. 82), nisi in forma specifica confirmatae fuerint ita ut 
R. Pontifex eas fecerit suas. 

B. Vel potestate delegata : inferior enim dispensare non 
potest in lege superioris nisi ipsi concedatur, quia inferior 
nihil potestatis habet in superioris voluntatem, a qua tota 
vis legis pendet. Inferiores vero facultatem habent : 

Sive a) potestate quasi ordinaria seu a iure vel consuetudine; 
sunt illi qui officium habent cui ius vel consuetudo ad- 
nectit potestatem dispensandi in quibusdam legibus supe- 
riorum, scii. 

a) Ordinarii locorum (episcopi et vicarii generales, sede 
vacante vicarius capitularis, praelati nullius, administrato- 
res, vicarii et praefecti apostolici). 

Isti « a generalibus Ecclesiae legibus ...dispensare nequeunt, 
ne casu quidem peculiari, nisi haec potestas eisdem fuerit 
exp licite vel implicite concessa » (c. 81) ; iis tamen conceditur 
implicite, si lex dicat indefinite : posse dispensari , vel donec 
dispensetur, vel etiam explicite, uti fit pro irregularitatibus ex 
deficto occulto provenientibus, excepta ea quae oritur ex homi- 
cidio voluntario aut abortu, aliave deducta ad forum iudiciale 

(can. 990), et pro poenis latae sententiae, ad normam can. 2237. 
Id autem possunt generatim 

1) in quibusdam causis levioribus frequentius occurrentibus : 
ita v. g. in casibus singularibus possunt subiectos sibi singulos 
fideles singulasve familias, etiam extra territorium atque in terri- 
torio etiam peregrinos, a lege communi de observantia festorum, 
itemque de observantia abstinentiae et ieiunii vel etiam utriusque 
dispensare, imo ex causa peculiari magni populi concursus aut 
publicae valetudinis possunt totam quoque dioecesim seu locum 
a ieiunio et ab abstinentia vel etiam ab utraque lege dispensare 
(can. 1245 § 1 et 2); item pro libris prohibitis (can. 1402) 5 item 
ex consuetudine centenaria in recitatione horarum ; 

2) in casibus urgentis necessitatis, si difficilis sit recursus ad 
S. Sedem et simul in mora sit periculum gravis damni, et de 
dispensatipne agatur quae a S. Sede concedi solet (can. 81), 
v. g. iri impedimentis matrimonii (can. 1043 et 1045) et ab irre- 
gularitatibus in casu periculi gravis infamiae ad ordines exercen- 
dos (can. 990) j 

3) in dubio facti, etiam pro legibus irritantibus, dummodo 
agatur de legibus in quibus R. Pontifex dispensare solet (can. 15) ; 

4) quantum ad leges concilii provincialis aut plenarii, sed solum 
in casibus particularibus et iusta de causa (can. 82 et 291, § 2) 

P) Parochi ex consuetudine iure iam firmata, in legibus 
de observantia festorum et de abstinentia et ieiunio. 

Sed ita solum in casibus singularibus iustaque de causa singulos 
fideles et singulas familias, non autem totam communitatem 
(can. 1245 § 1). 

y) Superiores religiosi , in religione clericali exempta. 

Sunt Ordinarii ', scii, generalis aut provincialis, in quibusdam 
casibus a iure determinatis, minus frequenter tamen quam 
Ordinarii locorum 1 ; ac provincialis pro legibus latis in capitulo 
provinciali, generalis pro legibus latis in capitulo generali. Item 
isti et superiores domus pro legibus de observantia festorum, 
ieiunii et abstinentiae, cum suis inferioribus, sed solum ad modum 
parochi (can. 1245 § 3). 

5) Non tamen id possunt confessarii. 

Hi tantum declarare leges possunt, non vero per se in iis 
dispensare, nisi aliquando id expresse concedatur. 

Ita ex iure delegantur in casibus occultis urgentioribus inquibus 
Ordinarius adiri nequit : 1) casu quo immineat periculum gravis 


1. Ita in dubio facti (can. 15), in difficultate recurrendi et periculo 
in mora (c. 81-82), ab irregularitate ex delicto occulto (c. 990), pro poenis 
latae sententiae ad normam c. 2237, in casu turgenti, a singulis libris 
prohibitis (c. 1402). 


damni vel infamiae, super omnibus irregularitatibus ex delicto 
occulto provenientibus sed ad exercitium ordinis suscepti tantum, 
excepta irregularitate orta ex voluntario homicidio aut ex procura- 
tione abortus, aliave iam deducta ad forum iudiciale (can. 990) ; 

2) item super observatione poenae vindicativae latae sententiae, 
si reus alias seipsum proderet cum infamia et scandalo ; Sed 
cum onere infra mensem recurrendi ad competentem superiorem 
si fieri possit sine gravi incommodo (can. 2290) : 

3) super omnibus impedimentis matrimonialibus iuris eccle- 
siastici, exceptis impedimentis presbyteratus et affinitatis in linea 
recta ex matrimonio consummato (can. 1044-1045). 

Sive b) potestate pure delegata seu ab homine : sunt illi 
qui ad hoc expresse commissi fuerint ab illis qui potestatem 
ordinariam vel quasi ordinariam habent, vel potestatem 
delegatam ad universalitatem causarum aut cum facultate 
subdelegandi. 

Sic episcopi vi facultatum quinquennalium et triennalium 
facultate extraordinaria in pluribus valent dispensare. 

De quibus omnibus valent regulae sequentes. 

384. Regulae de potestate dispensandi. 

1. Qui habet potestatem dispensandi ordinariam potest 
etiam commutare, sicut loco unius obligationis alteram 
imponere. 

2. Qui habet potestatem delegatam dispensandi potest 
etiam commutare in legibus quae onus imponunt, v. g. 
ieiunium, recitationem horarum, — non autem in legibus 
quae ad alios fines latae fuerunt pertinentes ad bonum 
commune, v. g. ad incommodum vitandum, ordinem ser- 
vandum, uti sunt impedimenta matrimonii, quia compen- 
satio nihil conferre potest ad ipsarum fines. 

3. Qui habet potestatem dispensandi per se habet po- 
testatem commutandi, nisi explicite restringatur ad dis- 
pensandum in quodam casu. 

4. Qui vero habet potestatem commutandi non ideo potest 
dispensare, nec commutare in minus, secus pro parte 
dispensaret. 

5. Qui autem facultatem « commutandi dispensando » 
habet, in minus commutare potest, non simpliciter dis- 
pensare. 

385. Quosnam dispensare possunt. — Dispensare 
possunt per se. cum subditis (c. 201, § 1), etiam cum vagis 
(c. 14, § 2), cum exemptis saltem de consensu praesumpto 
eorum superioris (quia non sunt minoris conditionis, se- 
cundum reg. 61 : Quod ob gratiam alicuius conceditur, non 
est in eius dispendium retorquendum), et etiam cum pere- 
grinis qui secus tenerentur adire proprium superiorem, quod 
sine magno incommodo saepe fieri non posset (c. 1245, 
2 2 53 j 3 °, 2237, 1043-1045)» nisi tamen positive statueretur 
contrarium ut v.g. c. 990, § 1 et 1402, § 1 ; imo cum seipso 
quia non sunt inferioris conditionis quam subditi et quia 
nomine superioris agens dispensat se ut ipsi subditum, 
non tamen in propriis legibus, in quibus dispensatione 
non indiget cum ipsis non sit directe subiectus. 

386. Ad dispensationem voluntas dispensandi re- 
quiritur praesens vel antecedens ; non autem sufficit 
praesumpta de futuro, quae non est absoluta voluntas, 
v. g. si sciret superior dispensaret. Et sic distinguitur 
dispensatio a licentia : hoc enim in casu actio non est 
prohibita simpliciter sed solum ne fiat absque consensu 
superioris, qui sufficit praesumptus ; at quando actio est 
absolute prohibita et ideo mala, de praesenti necessaria 
est voluntas quae prohibitionem et malitiam aufert. — - 
Potest illa manifestari 1) expresse , verbis, scriptis, signis; 
vel 2) tacite ex factis : a) si superior sciat contra legem 
agi nec contradicit dum facile possit et debeat, ita ut ex 
circumstantiis silentium explicari nequeat nisi dispensatione 
supposita ; b) si certa scientia praecipiat vel concedat 
quod sine dispensatione fieri non valet, v. g. Pontifex 
sciens dat beneficium irregulari, vel praecipit manducare 
carnes die vetito. 

387. Ad dispensationem requiritur iusta causa 
i cognita et maturo consilio examinata. — Etenim a) si 

dispensator pro sua voluntate dispenset, aut erit infidelis, aut 
imprudens : infidelis si non habeat causam iustam, nam potes- 
tatem in aedificationem datam propter bonum commune ordinat 
ad bonum particulare, et sic convertit in destructionem, dum 
rectum ordinem societatis perturbat, et (acceptionem personarum 
committendo) occasionem dat querelis, unum eximendo cum alii 
lege premuntur ; imprudens si rationem dispensandi ignoret 

, > Insuper b) quia eximere a lege eum qui non est a lege eximendus, 

est acceptatio personarum; c) quia turpe est et contra legem 
naturalem quod pars sine causa non sit conformis toti. Hinc : 

1) Si deest iusta causa , a) et fiat in lege superioris, 
dispensatio est illicita utpote abusus potestatis alterius, et 
quidem graviter vel leviter prout lex sub gravi vel sub 
levi obligat, et ordinario invalida quia superior non censetur 
committere potestatem dispensandi sine causa, quam sine 
peccato concedere non posset (can. 84, § 1) ; 

b) si fiat in lege propria, dispensatio est valida quia 
lex positiva non ligat absque voluntate superioris, sed 
illicita graviter vel leviter pro gradu perturbationis secutae : 
quamvis sit peccatum acceptionis personarum quod est 
grave ex genere suo, contra iustitiam distributivam et 
legalem, quod natum est generare scandalum et nocere 
bono communi» saepius tamen in casu particulari de facto 
erit levis, quia ordinario non valde damnosa ; grave tamen 
est si notabile oriatur scandalum, aut damnum dispensati, 

_ aut onus aliorum ; 

c) subditus scienter petens dispensationem sine legitima 
causa, graviter vel leviter peccat, prout dispensatorem ad 
peccatum grave vel leve inducit (etiamsi superior sit bona 
fide) ; utendo tamen dispensatione, si valida sit, secluso 
scandalo non peccat. 

2) Si deest sola causae cognitio : a) si fiat in lege superioris, 
dispensatio est illicita, et etiam invalida si delegans ut 
conditionem dispensationis posuerit examen causae, vel 
etiam causam iustam et causa deficiat ; secus probabilis 
est validitas ; 

b) si fiat in lege propria, dispensatio est valida sed 
illicita; 

c) si adhibita diligentia, non certum sed probabile sit 
causam sufficere, licite et valide conceditur dispensatio, 
quia in moralibus nequit semper haberi evidentia sed 
sufficit ratio prudens et probabilis (can. 84, § 2). 

In dubio de validitate dispensationis valida censetur : 
standum est pro valore actus. 

388. Iusta causa dispensandi esse potest : necessitas 
v.g. gravis dolor capitis aut debilitas ex ieiunio, pietas v.g. 

cultus servitium ad dispensandum ab irregularitate, vel utilitas 
saltem mediate redundans in bonum commune, sive intrinseca 
sive extrinseca. 

Intrinseca est praeservatio, difficultas vel incommodum ob- 
servantiae legis per accidens unita, v. g. praeservatio a scrupulis 
vel tentationibus, difficultas itineris in hieme. Extrinseca est 
bonum dispensantis v. g. ut se liberalis vel benignus exhibeat ; 
bonum dispensati v. g. utilitas pro merito bono, dignitas petentis ; 
bonum commune v. g. ad praecavendas nimias transgressiones, 
ad augendam communem laetitiam. Ita etiam solutio pecuniae 
in utilitatem Ecclesiae, meritorum compensatio, pacis conciliatio 1 . 

Quanta requiritur causa determinandum est attentis momento 
legis, qualitate personae et circumstantiis temporis, etc. ita ut 
spectatis circumstantiis omnibus appareat rationi conveniens, 
i Est scii, quasi causa cum duplici effectu ' bonum ex dispensatione 
! proveniens debet compensare malum ex ipsa causatum. — Causa 
autem non debet esse tanta, quae per se certo excusat a legis 
observatione, aut probabiliter si superior adiri nequeat, quia tunc 
non est opus dispensatione, cum lex probabiliter cessaverit ; 
nec potest esse minima aut quaecumque parva, sed sufficit 
causa intermedia. 

Causa dispensationis existere non debet quando dispensatio 
petitur vel quando inchoative (v. g. mandatorie) conceditur, sed 
quando definitive et effective conceditur seu fulminatur (can.41). 
Porro permanere debet usque ad inchoatum usum et durante 
usu, si data fuerit ad actum moraliter divisibilem et revocabilem 
et causa natura sua est temporanea ; unde dispensatio datur 
sub tacita conditione si causa perduret, v. g. dispensatio a reci- 
tatione horarum vel ieiunio ob infirmitatem ; — at non debet 
permanere si data fuerit ad actum moraliter indivisibilem et 
irrevocabilem, et causa natura sua est perpetua et ideo, si cessat, 
est per accidens ; unde dispensatio datur absolute, v. g. dispen- 
satio ab irregularitate ob paupertatem est valida etiam si paupertas 
cessaverit ; dispensatio ab impedimento matrimonii ad legitiman- 
dam prolem est valida etiam si, dispensatione concessa, proles 
moriatur. 

389. Dispensatio potest vitiari ex violentia, metu et 
errore. 

A. Violentia stricte dicta seu perfecta et absoluta in va- 
lidat eam quia reddit involuntariam (can. 103, § 1). 

B. Metus per se non invalidat, quia non aufert volun- 
tatem dispensandi, nisi ita fuerit gravis ut rationem omnino 
turbaverit ; unde dispensatio censetur valida, nisi aliud a 
i ure caveatur (can. 103, § 2), ut pro poenae remissione 
metu extorta (can. 2238). 

1. Usus tamen omnis causae, si dispensans non est legislator, non 
est semper permissus. Videndum scii, quo pacto facultas delegata sit et 
mtra quasnam limites contenta. 

' ? C. Error proveniens sive ex subreptione i. e. suppressione 

veri, sive ex obreptione i. e. expressione falsi 1) invalidat 
si versetur 

a) circa substantiam obiecti seu rei, vel qualitatem quae 
substantiam ingreditur rei circa quam dispensatur, v. g. 
affinitatem loco consanguinitatis (can. 40) ; 

b) circa subiectum seu personam cui datur, v. g. Petrum 
loco Pauli (can. 40) ; 

c) circa ea quae ad valorem requiruntur exprimenda de 
stylo curiae, etiamsi superior aliter dispensaret (can. 42, 

§ 1) ; nisi tamen dispensationi apponatur clausula motu 
proprio (can. 45) ; 

d) circa causam finalem seu motivam quae ita ad dispen- 
sandum movet ut, ipsa sublata, dispensatio non fuisset 
data, si unica vel omnes causae finales allegatae sint falsae 
(can. 42, § 2) ; nisi tamen iure exceptio statuatur, ut pro 
impedimentis matrimonii minoribus (can. 1054). 

2) Extra hos casus est valida, v. g. si error versetur 
circa accidentia rei, vel circa nomen personae aut loci aut 
rei dummodo, iudicio Ordinarii, nulla sit de ipsa persona 
vel re dubitatio (can. 47), vel circa causam mere impulsi- 
vam sine qua dispensatio tamen data fuisset sed quae 

y movet ad facilius dispensandum, vel si extrinsecus et 

independenter se habeat ad rem postulatam, etiamsi aliter 
non fuisset dispensatum : hic et nunc enim vult dispensans 
solvere vinculum. 

3) Vitium obreptionis vel subreptionis in una tantum 
parte aliam non infirmat, si simul plures dispensationes 
concedantur (can. 42, § 3). 

390. Animadversiones. — i a . Canon 84, § 2 : « Dispensatio 
in dubio de sufficientia causae licite petitur et potest licite et 
valide conferri ». 

2 a . Canon 85 : « Strictae subest interpretationi non solum 
dispensatio ad normam can. 50 (de lege in commodum priva- 
torum), sed ipsamet facultas dispensandi ad certum casum 
concessa *; — non autem facultas generalis sive ordinaria sive 
delegata ad universalitatem causarum, cum sit favorabilis et 
praeter ius concessa, et ideo latam admittit interpretationem 
(can. 200 § 1). 

3 a . Canon 86 : « Dispensatio quae tractum habet successivum 

(et non totum effectum simul ut irregularitas vel ablatio impedi- 
menti matrimonii) cessat iisdem modis quibus privilegium, 
necnon certa ac totali cessatione causae motivae (sive negative 
sive contrarie). Unde etiam cessat i) revocatione superioris 
concedentis subdito significata (c, 71 et 60), quam valide efficit 
legislator semper, inferior delegatus solum ob iustam causam ; 
2) renuntiatione facta ab illo qui renuntiare potest, et a compe- 
tenti superiore acceptata (c. 72) ; 3) resolutione iuris (ac morte) 
concedentis si dispensatio data fuerit ad beneplacitum (c. 73) 
vel cum clausula aequivalente : donec voluero, donec placuerit 
etc. ; secus si data fuerit : donec revocavero ; 4) morte personae 
cui concessa fuit si privilegium fuit personale ; si locale, interitu 
loci nisi hic intra quinquaginta annos restituatur (c. 74-75) ; 
5) elapso tempore vel expleto numero casuum pro quibus fuit 
concessa (c. 77) ; 6) si rerum adiuncta iudicio superioris ita 
immutentur ut dispensatio noxia evaserit vel usus illicitus (c. 77) ; 
— non autem solo non usu nisi sit aliis onerosa et accedat simul 
legitima praescriptio vel tacita renuntiatio (c. 76). 

Dispensatio autem quae totum effectum simul habet, si absolute 
conceditur, non cessat neque certa ac totali cessatione causae 
motivae. 

4*. De invaliditate dispensationis valent : 

Canon 43 : « Gratia ab una S. Congregatione vel Officio 
Romanae Curiae denegata, invalide ab alia S. Congregatione 
vel Officio aut a loci Ordinario, etsi potestatem habente, conce- 
ditur sine assensu S. Congregationis vel Officii quorum vel qui- 
buscum agi ceptum fuit, salvo iure S. Poenitentiariae pro foro 
interno *. 

Canon 44, § 2 : « Gratia a Vicario Generali denegata et postea, 
nulla facta huius denegationis mentione, ab Episcopo impe- 
trata, invalida est ; gratia autem ab Episcopo denegata nequit 
valide, etiam facta denegationis mentione, a Vicario Generali, 
non consentiente Episcopo, impetrari ». 

Canon 53 : « Rescripti executor invalide munere suo fungitur, 
antequam litteras receperit earumque authenticitatem et integri- 
tatem recognoverit, nisi praevia earumdem notitia ad eum fuerit 
auctoritate rescribentis transmissa ». 

5*. De cessatione potestatis dispensandi dicendum ad mentem 
can. 207 et 208. 

6 a . Ad simoniam vitandam, dispensatio debet esse gratuita, 
quamvis possint exigi modicae praestationes ex titulo expensarum 
cancellariae, ut v. g. can, 1056. 

7 a . Dispensatio realis seu territorialis valet in territorio ; dispen- 
satio personalis, pt est illa quae impedimentum aut inhabilitatem 
aufert, ubique ; dispensatio mixta (realis et personalis) valet pro 
omnibus in territorio, pro subditis etiam extra territorium. 

Articulus IV. 

De Privilegio. 

391. Privilegium etymologice est priva seu privata 
lex, et ideo est lex particularis ob beneficium determi- 
natae personae vel personarum categoriae lata. Sumitur 
obiective pro ipsa lege particulari ; subiective pro facultate 
speciali agendi iuxta legem particularem et utendi bene- 
ficio seu privilegio obiective sumpto. 

Sensu lato ita vocatur quaelibet lex particularis, quo 
sensu lura episcoporum, parochorum, minorum,uxorum etc. 
privilegia dicuntur ; sensu stricto est lex privata favorabilis 
specialem favorem seu beneficium non necessarium contra 
vel praeter ius commune concedens. Ita leges quae religioso- 
rum vitam regulant nonnisi lato sensu, quae ultra iis 
speciale beneficium tribuunt, ut exemptionis ab episcopo 
vel facultatis specialis pro sacramento Poenitentiae, stricto 
sensu privilegia sunt. 

Cum autem sit lex, hinc conditiones essentiales legis habere 
debet ; et ideo privilegium debet esse 

a) stabile et permanens, et sic distinguitur a dispensatione 
aut gratia, quae non solet modo stabili et permanenti sed tran- 
sitorie concedi ; 

b) Utile communitati, secus esset exorbitans et abolendum, 
cum communitas agnoscere privilegium debet et privilegiatum 
in usu non impedire. Ita privilegia regularibus aut clericis con- 
cessa non solum ipsis favent sed toti religioni Christianae ; 

c) et ideo ab eo qui curam habet communitatis concessum : a 
iure communi enim eximere vel alios obligare ne impediant 
privilegiatum ab usu privilegii, non potest nisi legislator. Privatus 
itaque non potest privilegia concedere, sed solum licentias dare, 
nec contra legem. 

Differt ergo privilegium : 

1. a rescripto quod est velut instrumentum quo privilegium 
vel dispensatio vel iuris interpretatio aut alia gratia a superiore 
obtinetur ; 

2. a gratia quae est genus beneficii, cuius privilegium est 
quaedam species ; 

3. a dispensatione: a) privilegium est vera lex quae positive 
ius aliquod constituit, dispensatio negative relaxat legem et tollit 
eius obligationem ; b) privilegium potest esse non contra sed 
solum praeter legem, dispensatio est contra legem ; c) privilegium 
de se est stabile et permanens, dispensatio de se ad actum transeun- 
tem conceditur; d) privilegium datur singulari personae, dispen- 
satio etiam communitati. 

392. Divisio privilegiorum. — Multipliciter dividitur pri- 
vilegium : 

i° Ratione obtecti seu materiae circa quam versatur : a) est 
contra legem si alicui legi derogat, vel praeter legem si per 
illud nulli legi derogatur, ut est facultas dispensandi : ita quae- 
cumque facultates habituales quae concedentur in perpetuum 
vel ad praefinitum tempus aut certum numerum casuum (can. 66 
§ 1). Primum solis subditis concedi potest quia est exemptio 
a Jege per actum iurisdictionis ; alterum etiam non subditis, 
quia fit per modum donationis seu facultatis, quam superior 
excercendam in suo territorio concedere potest etiam extraneis. 

— b) Est favorabile , quod privilegiato affert commodum, nulli 
autem praeiudicium, ut privilegium honorificum aut dicendi 
missam in oratorio privato, vel odiosum, quod uni affert com- 
modum, alteri (non bono communi) incommodum, ut exemptio 
a tributis vel a iurisdictione Ordinarii. 

2 0 Ratione subiecti cui conceditur, est personale quod primario 
directe et immediate conceditur personae ratione sui ipsius, ob 
scientiam, dignitatem, etc. et ipsam personam sequitur et cum 
ipsa extinguitur, v. g. facultas absolvendi a censuris, aut dicendi 
rosarium loco breviarii ; — et reale, quod primario, directe et 
immediate confertur rei, sive corporeae ut ecclesiae, monasterio 
altari, sive incorporeae ut dignitati, muneri, statui, et mediante 
re in personam redundat : ita facultates quae Ordinario habitua- 
liter delegari solent, quae proinde non cessant morte aut amotione 
ipsius. Quodsi privilegium reale sit adiunctum loco, vocatur 
locale. 

3° Ratione causae seu motivi ob quod conceditur, est gratiosum, 
quod ex mera gratia et liberalitate superioris ; — remuneratorium, 
quod ut praemium datur propter meritum aut servitium ipsius 
personae, aut eius parentum, consanguineorum vel propinquio- 
rum ; — et onerosum, si interveniente contractu ob onus imposi- 
tum et servitium promissum. 

4° Ratione modi quo conceditur, a) est datum vel ad instantiam, 
quod intuitu petitionis conceditur et secundum illam est inter- 
pretandum ; vel motu proprio, quod ex mera benignitate et pro- 
pensione superioris tamquam favor specialissimus conceditur, 
etiam si supplicatio praecesserit, et ideo est latae interpretationis. 

— b) Est primo et per se concessum, sine respectu privilegii 
alias dati, vel ad instar si datur in modum quo alteri est conces- 
sum : et tunc datur vel aeque principaliter, si tribuitur ac si primo 
et per se fuisset concessum ideoque non revocatur si in altero 
sit abolitum, vel per accessionem si communicatur propter con- 
nexionem quam habet ille, cui conceditur, cum aliis antea 
privilegiatis, ita ut augeatur, minuatur, amittatur simul cum 
privilegio eorum. 

5° Ratione finis, privilegium est commune quod immediate 
respicit et intendit bonum commune, v. g. privilegia canonis et 
fori data clericis aut exemptionis datum ordinibus religiosis ; 





et privatum quod, licet communitati datum, immediate respicit 
bonum personae particularis. 


393. Acquisitio privilegii. — Acquiri triplici modo 
potest privilegium : directa concessione, indirecte commu- 
nicatione, et praescriptione vel consuetudine (can. 63, § 1). 

1. Directa concessione quam non valet dare nisi ille qui 
habet potestatem legislativam, quia solus potest obligare 
alios ne impediant privilegiatum ab usu privilegii. 

2. Indirecte per communicationem privilegia acquiruntur 
quae sunt concessa personae morali aut statui, quocum alia 
persona moralis habet communicationem privilegiorum. 

Talis communicatio privilegiorum in forma aeque principali 
?xi§iebat inter Ordines religiosos approbatos, sed in posterum 
iam est exclusa ex can. 613, § 1, non revocatis privilegiis ante 
codicem acqu isitis (com. int. 30 dec. 1937); nunc autem existit in 
form a acc essoria inter regulares et familiares aut tertiarios eorum, 
inter primum et secundum ordinem 1 (can. 6x3, § 2, 614). 

Communicatio tamen privilegiorum, etiam in forma aeque 
principali, solum respicit ea quae directe, perpetuo, et sine speciali 
relatione ad certum locum aut rem aut personam concessa fuerant 
primo privilegiato, habita etiam ratione capacitatis subiecti cui fit 
communicatio (can. 64). 

3. Praescriptione et consuetudine, eodem modo ac iisdem 
conditionibus ac ius legitime acquiritur vel lex abrogatur 
(cfr. n. 404) ; cum autem praescriptione norma iuris non 
constituatur, sed solum tribuatur ius subiectivum, nonnisi 
analogice dici poterit privilegium. 

Possessio centenaria vel immemorabilis inducit praesumptio- 
nem concessi privilegii (can. 63, § 2). 

394 * Interpretatio privilegii fiat secundum regulas 
sequentes : 

1. Privilegium ex ipsius tenore aestimandum est, nec 
lic et illud extendere aut restringere (can. 67). 

Interpretatio ergo sumenda est ex clausulis, ex verbis proprio 
sensu iuridico sumptis, et ex contextu sermonis. Nullo autem 
modo privilegium extendi potest nec de persona ad personam, 
ne ^ J < ? e re rem, nec de loco ad locum, etiam si eadem imo 
validior ratio occurrat. 

2. Ea semper adhibenda est interpretatio, ut privilegio 


1. Cfr. etiam can. 713, § 1, 722, 680. 

aucti aliquam ex indulgentia concedentis videantur gratiam 
consecuti (can. 68). 

Est enim privilegium essentialiter concessio beneficii et favoris. 

3. In dubio privilegia interpretanda sunt ad normam 
can. 50 (can. 68), scii, quae ad lites referuntur, vel iura 
aliis quaesita laedunt, vel adversantur legi in commodum 
privatorum, vel denique impetrata fuerunt ad beneficii 
ecclesiastici consecutionem, strictam interpretationem reci- 
piunt ; cetera omnia latam. 

Privilegia itaque odiosa generatim sunt stricte interpretanda 
praesertim ea quae sunt contra ius ; e contra illa quae sunt 
praeter ius, favorabilia, remuneratoria, motu proprio concessa, 
Ordini aut communitati data religiosae. 

4. Concessa facultas secum fert alias quoque potestates 
quae ad illius usum sunt necessariae (can. 66, § 3). 

Quare in facultate dispensandi includitur etiam potestas 
absolvendi a poenis ecclesiasticis, si quae forte obstent, sed ad 
effectum dumtaxat dispensationis consequendae. 

5. Privilegium, nisi aliud constet, censendum est per- 
petuum (can. 70). 

Contrarium constare potest ex tenore, ex clausulis ut si detur 
ad beneplacitum nostrum, ex natura rei, ut si sit stricte personale, 
aut ad certum numerum casuum aut certum tempus concessum. 

6. Privilegium personale personam sequitur et cum ipsa 
extinguitur. 

395. Usus privilegii. — 1. Privilegio communi , quod 
principaliter ad bonum commune est concessum, unus- 
- quisque generatim uti tenetur, nec unquam ei renuntiare 
potest ; quia aliter agere esset in detrimentum boni com- 
munis. 

2. Privilegio privato et mere personali , quod privatae 
personae ad sui dumtaxat favorem est concessum, unus- 
quisque renuntiare potest ; nec per se illo uti tenetur, 
nisi ex alio capite exsurgat obligatio (can. 69). 

Unde sacerdos infirmus domi retentus habens privilegium 
oratorii privati non tenetur illud erigere, nec ipso iam erecto 
uti ut possit diebus dominicis celebrare. E contra confessarius 
gaudens privilegio absolvendi a reservatis, tenetur illo uti erga 
poenitentem rite dispositum. 

3. Privilegio privato, quod communitati est concessum ob 
bonum singulorum, singuli renuntiare non possunt (sed 
sola communitas), at per se illo uti non tenentur. Per acci- 
dens ad id teneri possunt, ratione specialis praecepti a 
superiore singulis iniuncti, aut ratione conformitatis cum 
aliis. 

396. Cessatio privilegii. — Privilegia cessare possunt, 
sive directe et per se, sive indirecte et per accidens, 
defectu scii, conditionis necessariae : 

A. Directe : 1) renuntiatione legitime facta et a superiore 
competente acceptata. Privilegio tamen reali aut communi- 
tati facto persona privata renuntiare non potest ; nec ipsa 
communitas si datum fuerit per modum legis, vel si renun- 
tiatio cedat in Ecclesiae aliorumve praeiudicium (can. 72) , 

2) revocatione expressa vel tacita, i.e. per actum specialem 
explicitum, vel per legem contrariam latam a superiore 
qui privilegium concessit. De quo cfr. can. 71 et 60 ; 
in praxi varii casus sat intricati occurrere possunt de quibus 
iudicare pertinet ad iuristas. 

B. Indirecte : 3) resoluto iure concedentis, si privilegia 
data fuerint cum clausula : ad beneplacitum nostrum, vel 
alia aequipollenti, uti : donec voluero, durante pontificatu 
meo, etc. (can. 73) ; non autem : donec revocavero ; 

4) elapso tempore vel expleto numero casuum pro quibus 
fuerunt concessa ; aut rerum adiunctis, iudicio superioris, 
ita immutatis ut noxia evaserint aut usus eorum illicitus 
(can. 77) ; 

5) ex tincta persona (can. 74), vel absolute suppressa re 
cui cohaerent, aut diruto loco cui adiunguntur, nisi locus 
intra quinquaginta annos restituatur (can. 75) ; 

6) non usu privilegii onerosi cum praescriptione liberativa 
illius in cuius gravamen privilegium cedit (can. 76) ; alia 
vero privilegia per non usum haud cessant. 

397 * Animadversio. — lusta requiritur causa ad privilegii 
Itceitatem : sine iusta causa enim privilegium contra ius laedit 
iustitiam legalem et distributivam, privilegium praeter ius est 
illicita prodigalitas. Non tamen requiritur ad validitatem, quia a 
mera voluntate legislatoris pendet quod aliquis sit a lege eius 
exemptus. 

Articulus V. 

De Cessatione Finis. 

398. Finis legis intrinsecus est bonum illud quod lex 
immediate respicit et intendit, seu motivum formale proxi- 
mum ob quod lata est. Cessat quando iam est obtentus 
vel amplius obtineri nequit, v.g. sanitas pontificis obtinenda 
si obtenta fuerit vel si pontifex moriatur. Potest autem 
cessare sive negative vel contradictorie , cum observantia 
legis non est amplius utilis ad finem : est simplex cessatio ; 
— sive positive et contrarie : quando de iusta, utili et mora- 
liter possibili ex circumstantiis facta est iniqua, noxia vel 
valde difficilis : vocatur mutatio materiae. 

399. Regulae de cessatione finis statui solent sequen- 
tes : 

I. Cessante (etiam negative) totali seu adaequato fine 
legis in universali, i. e. respectu totius communitatis vel 
maioris partis et quidem permanenter, cessat lex, quia fit 
inutilis communitati saltem respective ad id quod inten- 
debat, nec vult legislator obligare deficiente fine ab ipso 
intento ; — a fortiori si positive cesset et lex fiat universa- 
liter nociva. Hinc axioma : cessante ratione legis cessat 
eius dispositio. 

II. Cessante fine partiali, lex non cessat, modo finis 
legis sit sufficiens, v. g. oratio ob pacem et serenitatem 
aeris hac obtenta non cessat. 

III. Cessante fine in particulari (respectu unius vel ad 
tempus), nullo modo cessat lex quia generale bonum 
intendit ; quodsi fiat nociva seu nimis onerosa, non desinit 
ipsa lex sed quantum ad casum particularem potest non 
obligare ex epichia, si nimis gravis fiat. 

400. Corollarium. — Unde ad cessationem legis ab intrin- 
seco tres requiruntur conditiones. Oportet scii, causa finalis 
cesset totaliter quoad omnes legis partes, universaliter pro tota 
communitate, et constanter, secus solum suspenditur lex. 

Articulus VI. 

De Abrogatione et Derogation? . 

S. Th., I-II, q. 97, a. 2. 

401. Abrogatio ( abroger , rivoquer , rapporter ) est abo- 
litio seu revocatio totius legis ; derogatio ( diroger , modi- 
fier ) est abolitio seu revocatio partis legis, altera vigorem 
retinente. Differunt ab irritatione legis : haec est legis ab 
inferiore latae abolitio a superiore ita ut nunquam vim 
obtineat ; illae vero revocant legem quae vim habuit. 

Fieri possunt directe seu expresse (cessatio formalis ), vel 
tacite et indirecte (cessatio virtualis ) ferendo legem incom- 
possibilem ( obrogatio ). 

402. Abrogare et derogare possunt illi qui leges 
possunt ferre, scii, ipse legislator, eius successor et 
superior. Etenim « omnis res, per quascumque causas 
nascitur, per easdem dissolvitur ». 

Quantum ad leges ecclesiasticas sunt : Pontifex pro 
omnibus ; — Concilia pro legibus suae ditionis ; — epi- 
scopi pro dioecesanis etiam in synodo latis, non tamen pro 
legibus latis in concilio provinciali, aut pro dioecesanis si 
fuerint a S. Pontifice confirmatae in forma specifica, 
i. e. non simpliciter in favorem superioris, sed in favorem 
communitatis, ita ut eas pontifex fecerit suas. 

Valide id faciunt etiam sine ratipne, quia lex positiva 
essentialiter pendet a voluntate legislatoris ; licite non 
faciunt sine iusta causa, quia detrimentum infert bono 
communi leges utiles abrogare aut frequenter in alias 
mutare : sic enim populus contemnitur, et leges mim is 
aestimantur et servantur, cum ad observantiam legis mul- 
tum valeat consuetudo. 

403. Animadversiones. — 1. Notetur can. 22 : «Lex poste- 
rior, a competenti auctoritate lata, obrogat priori, si id expresse 
edicat, aut sit illi directe contraria, aut totam de integro ordinet 
legis prioris materiam ; sed lex generalis nullatenus derogat 

r° 5 U ™ ?P ecia * ium et personarum singularium statutis, nisi 
aliud in ipsa expresse caveatur ». Attamen, ex expressa iuris 
determinatione, « leges quaelibet, sive universales sive etiam 
particulares, praescriptis Codicis oppositae, abrogantur, nisi de 
particularibus legibus expresse contrarium statuatur » (can. 6, 1°). 

2. De tacita abrogatione animadverte : a) legem posteriorem cum 
anteriore esse conciliandam, in quantum verborum proprietas 
patitur (can. 23), nam legis mutatio est ex se damnosa communi- 
tati et stricte interpretanda ; 

b) per legem generalem abrogari legem priorem generalem 
in quantum directe contraria ; non consuetudines particulares 
aut locorum specialium aut personarum singularium statuta, 
quae ignorari possunt a legislatore ; 

c) per legem posteriorem generalem abrogari legem priorem 
generalem, non solum contrariam sed et diversam, si posterior 
totam de integro ordinet legis prioris materiam (can. 22). Bono 
scii, communi adversatur ut idem argumentum duplici ordinationi 
subsit. 

Articulus VII. 

De Consuetudine. 

S. Th. I-II, q. 97, a. 3. 

404. Consuetudo, ut factum spectata, proprie est usus 
seu mos i. e. frequens eorumdem actuum repetitio, fre- 
quens modus agendi et inde exorta inclinatio ad similiter 
agendum. In praesenti autem, sermone iuridico, designat 
ius usu seu moribus populi introductum 1 . Quod definiri 
solet : ius legale, diuturnis communitatis moribus cum aliquo 
1 legislatoris consensu introductum. 

Alia autem est consuetudo iuxta legem (inhaesiva seu 
declarativa) quae legem antea latam interpretatur, alia 
contra legem quae legem abrogat vel ipsi derogat, alia 
praeter legem quae novam legem introducit, ut est illa quae 
iana firmatur can. 135. 

Conditiones ad consuetudinem requisitae sunt : 

a) Ex parte actuum ut sint i° frequentes i.e. saepe repetiti ; 
2° diuturni i. e. longo tempore exerciti ; 3 0 uniformes seu 
constantes et ideo non interrupti, sive ex parte populi, 
sive ex parte superioris contradicentis ; 4 0 publici et notorii, 
secus non esset consuetudo societatis ut talis ; 5 0 deliberati 
seu libere positi, et non ex vi vel metu vel errore positi 
quibus consensus communitatis impeditur ; 6° frequentati 
non a paucis personis particularibus, sed a maiore parte 

1. Unde non requiritur specialis promulgatio. Hinc natura rei non 
mutatur, quando consuetudo in scripto documento refertur, nisi ipsa 
scriptura formaliter promulgetur. 

communitatis , aut partis pro qua lex ferri possit (can. 26) 
v. g. dioeceseos, classis fidelium, ordinis religiosi aut huius 
provinciae, non autem paroeciae aut domus religiosae. 

b) Ex parte materiae, ut consuetudo sit rationabilis 
(can. 27) saltem negative, et ideo ut adsint conditiones 
necessariae ad legem. 

c) Ex parte subditorum, intentio se obligandi, (aut se de- 
obligandi, aut tali modo obligationem intelligendi et im- 
plendi, aut obligationem ad hoc extendendi vel limitandi), 
quae manifestari potest superioris vel subditorum verbo 
vel facto, praxi, communi iudicio peritorum, etc. : sic 
consuetudines ex gratitudine vel devotione, v.g. audiendi 
tres missas in natalitiis D l , se signandi aqua lustrali, 
dicendi « Angelus Domini... », non sunt obligatoriae. 

d) Ex parte legislatoris, consensus (can. 25) sive specialis, 
expressus vel tacitus, qui ex actione vel omissione colligitur, 
sive generalis seu praesumptus omni legitimae consuetudini 
datus, seu approbandi quascumque consuetudines certis 
conditionibus exornatas. 

405, Quid statuit Ius de consuetudine. — Secundum 
Ius novum ; 

i° Ad consuetudinem praeter legem introducendam 
nunc requiruntur 40 anni continui et completi (can. 28) ; 
quando tempus requisitum adest, dicitur consuetudo prae- 
scripta (can. 27). 

Differt tamen consuetudo a praescriptione : 

a) haec est modus quo privati ius acquirunt, illa inducit ef- 
fectum pro communitate, 

b) ad praescribendum bona fides requiritur qua quis ignoret 
rem non esse suam ; non requiritur semper ad consuetudinem 
quod introducentes ignorent legem existere ; 

c) ad praescriptionem consensus non requiritur illius contra 
quem praescribitur ; ad consuetudinem requiritur consensus 
legislatoris ; 

d) ad praescriptionem et consuetudinem diversum requiritur 
tempus continuum : ad praescriptionem ordinario sufficit 30 an- 
norum, vel aliud minus a lege determinatum ; ad consuetudinem, 
tempus 40 annorum. 

2° Consuetudo contra legem vel praeter legem per con- 
trariam consuetudinem aut legem revocatur (can. 30). 

3° Attamen, nisi expressam de iisdem mentionem faciat, 
lex non revocat consuetudinem centenariam aut immemo- 
rabilem, sicut nec lex generalis consuetudines particulares 
(can. 30). 

Unde, promulgatione Novi Codicis, consuetudines centenariae 
et immemorabiles non sunt sublatae, nisi ibi expresse repro- 
bentur (can. 5). 

406. Quomodo consuetudo vim legis obtinet. — 

Consuetudo, debitis stipata conditionibus, sicut leges ferre 
potest, ita etiam ipsas abrogare et iis derogare. Quod fit 
dupliciter : 

a) Via conniventiae seu consensu personali speciali , su- 
periore personaliter sciente et consentiente sive expresse 
sive tacite, i. e. non contradicente dum contradicere com- 
mode possit et debeat : consentire enim non censetur si 
consuetudo sit irrationabilis, v. g. quae contraria sit iuri 
divino, occasionem peccandi praebeat, nociva sit bono 
communi, periculosa fidei, perniciosa disciplinae eccle- 
siasticae, cultui divino, libertati Ecclesiae, aut in iure 
expresse sit reprobata ut abusus vel corruptela (can. 27, § 2), 
qualis est consuetudo contra rubricas missae praecep- 
tivas (can. 818) ; nisi ita dicatur propter circumstantias 
nunc mutatas. Haec per se non requirit tempus sed valet 
statim ac constet consensum adesse : sic lex quae nunquam 
usu recepta fuit, desinit obligare post paucos actus a 
superiore toleratos. 

b) Via praescriptionis seu consensu non speciali sed 
generali , non personali sed legali seu iuridico (qui continetur 
lege quae omnes consuetudines legitimas ratum habeat), 
superiore etiam consuetudinem ignorante et dante con- 
sensum praesumptum : haec requirit ut sit rationabilis et 
diuturno tempore sit continuata, nec interrupta ; secus 
enim non sufficienter apparet quod lex non sit subditorum 
moribus accommodata nec posset legislator praesumi con- 
sentire. Quantum tempus requiratur, determinandum est 
iudicio prudentum. 

Nunc autem universaliter statuitur in iure nullam consue- 
tudinem legi ecclesiasticae posse derogare nisi legitime per 

annos 40 continuos et completos fuerit praescripta ; contra 
legem vero quae clausulam contineat futuras consuetudines 
prohibentem, solam praescribere consuetudinem centena- 
riam aut immemorabilem (can. 27, § 1). 

Quapropter aliquibus visum est iam non valere consue- 
tudinem via conniventiae tacite approbatam, nisi etiam 
per 40 annos (vel 100) sine interruptione duraverit. Sed id 
efficaciter non demonstrant. 

407. Quomodo consuetudo contra legem introduci 
potest. — Ad intelligendum quomodo possit introduci consue- 
tudo contra legem, etiam sine peccato, audiatur S. Thomas, q.97, 
a. 3, ad 2 : « Leges humanae in aliquibus casibus deficiunt. Unde 
possibile est quandoque praeter legem agere, in casu scii, 
in quo deficit lex (epichia), et tamen actus non erit malus ; 
et cum tales casus multiplicantur propter aliquam mutationem 
hominum, tunc manifestatur per consuetudinem quod lex ulterius 
non est utilis ; sicut etiam manifestaretur si lex contraria verbo 
promulgaretur. Si autem adhuc maneat ratio eadem, propter 
quam prima lex utilis erat, non consuetudo legem sed lex con- 
suetudinem vincit ; nisi forte propter hoc solum inutilis lex 
videatur, quoniam non est possibilis secundum consuetudinem 
patriae, quae erat una de conditionibus legis. Difficile enim est 
consuetudinem multitudinis removere ». 

Ex hoc ultimo iam intelligitur non esse necessarium quod omnis 
consuetudo contra legem introducatur legitime agendo et sine 
peccato ; ut moderni solent notare cum S. Alphonso, Th. M., 
1 . I, n. I07 : « Consuetudo contra legem non requirit bonam 
fidem, sed et peccando introduci potest. Consuetudo enim tripli- 
cem statum habet. In initio introducentes contra legem, omnes 
peccant (nisi aliqua ratione excusentur). In progressu non peccant 
illa iam a maioribus introducta utentes (bona fide), sed possunt 
a principe puniri. In fine autem nec peccant nec puniri possunt 
illa iam praescripta utentes ». 

408. Consuetudo id omne potest quod legislator, 

v. g. abrogare obligationem in conscientia quoad culpam 
et non quoad poenam, vel vice versa ; item abrogare leges 
irritantes ; imo et leges quae feruntur cum clausula : non 
obstante quacumque consuetudine in contrarium, quia haec 
respicit consuetudines iam existentes, non impedit vero 
futuras. At non potest mutare legem contra legislatorem 
quando iste vult non mutari consuetudine, ut si huic 
contradicat ; unde si lex lata fuit cum clausula : non ob- 
stante quacumque consuetudine etiam futura, ius non prae- 

sumit consensum nisi consuetudo sit centenaria aut imme- 
morabilis (can. 27). 

409. Cessat consuetudo 1) ab intrinseco, si irrationa- 
bilis evaserit, 

2) ab extrinseco, contraria consuetudine legitime prae- 
scripta, 

3) item lege quae eam supprimit. Attamen : 

a) Leges speciales locorum, ut consuetudines particulares, 
statuta et privilegia, quia rationabilia cum sint, tamen a 
legislatore universali facile ignorari possunt, non censentur 
abrogari lege universali contraria, etiamsi feratur cum 
clausula : non obstante consuetudine ; nisi lex id specialiter 
et expresse indicet v. g. dicendo : nulla obstante, vel non 
obstante quacumque consuetudine contraria (can. 30) ; 
tolluntur tamen lege lata a legislatore particulari loci. 

b) Item consuetudo immemorabilis aut centenaria non 
censetur abrogata etiam a lege quae feratur non obstante 
quacumque consuetudine, nisi expresse indicet, v. g. ad- 
dendo « etiam centenaria », aut implicite, declarando illam 
« irrationabilem aut corruptelam » (can. 30). 


TRACTATUS 

DE PECCATIS IN GENERE. 

INTRODUCTIO. 

410. Obiectum tractatus. — Theologia moralis tractat 
de actibus humanis, quibus ad finem, beatitudinem, perve- 
nimus. Sunt illi actus qui Conformes sunt dictamini rectae 
conscientiae et legi aeternae. At etiam habentur actus hu- 
mani qui legi Dei vel dictamini rectae conscientiae non 
conformantur, quibus ad finem non pervenimus, quique 
vocantur peccata. Unde post tractatus de fine, de actibus 
humanis, et de ipsorum regulis scii, de conscientia et de 
lege, recte venit consideratio de actibus malis seu peccatis. 

41 1. Dividitur tractatus in 3 partes : 

i a Pars agit de peccato secundum se : 

1) de essentia peccati ; — 2) de distinctione peccatorum 
a) specifica, b) numerica ; — 3) de comparatione et gravitate 
peccatorum ; — 4) de subiecto peccati, ubi de peccatis 
internis. 

2 a Pars agit de causis peccatorum : 

1) de causis interioribus : a) de ignorantia ex parte 
rationis, b) de passione ex parte appetitus sensitivi, c) de 
malitia ex parte voluntatis ; 

2) de causis exterioribus : a) de Deo permittente, b) de 
diabolo tentante, c) de homine cooperante ; 

3) de peccato quod est causa alterius peccati, scii, de 
modo quo unum peccatum alterum causat, et de peccatis 
capitalibus. 

3 a Pars agit de effectibus peccati : 

1) de diminutione boni naturae ; — 2) de macula seu 
reatu culpae ; — 3) de reatu poenae ; — 4) de peccato 
mortali et veniali quae secundum diversos effectus distin- 
guuntur : a) de distinctione peccati mortalis a veniali, b) de 

eius gravitate, c) de conditionibus ad illud requisitis, d) 
de divisione peccatorum mortalium et venialium, e) de 
eorum conversione, f) de peccato veniali secundum se. 

412. Momentum tractatus. — Tractatus est maximi 
momenti, quia principia generalia abstracta de actibus humanis 
magis determinate et concrete applicat peccatis, quae ab uno- 
quoque ante omnia sunt vitanda, et a sacerdote ac confessario 
in aliis aestimanda et diiudicanda 1 . 

PARS PRIMA. 

DE PECCATO SECUNDUM SE. 

QUAESTIO PRIMA. 

DE ESSENTIA PECCATI. 

Articulus I. 

De Notione et Conditionibus peccati. 

S. Th. I-II, q. 21, a. 1 et 2; q. 71, a. 1-4 ; de Malo, q. 2, a. 2. 

413. Peccatum proprie dictum sumitur philosophice 
et theologice : 

a) Apud philosophos actus malus vocatur peccatum, quod 
est medium inter malum et culpam : non enim omne 
malum est peccatum, nec omne peccatum est culpa. 
Malum siquidem est privatio perfectionis quae in aliquo 
esse debet. At peccatum est privatio perfectionis debitae 
in ordine ad finem, i. e. in operatione quando haec non 
ita dirigitur sicut finis eius exigit ; cum autem lex sit regula 
secundum quam actus est dirigendus ut perveniat ad suum 
finem, idem est sive peccatum dicatur : deordinatio a 
fine, sive : transgressio legis. Porro tres sunt leges : lex 
naturae physicae, regulae artis, et lex moralis ; hinc dicitur 

1. Utiliter conferri possunt : S. Thomas, Q. D. de Malo 1, 2, 3, 7 ; 
et I-II, q. 71-89 cum commentariis Caietani et Billuart ; S. Alphonsus, 
Th. M. 1. V ; ReifFenstuel, Theologia Moralis; Ferraris, Prompta 
Bibliotheca; Ballerini-Palmieri, Opus theologicum morale, vol. I ; Billot, 
De peccato personali et originali ; Theologia Mechliniensis, Tractatus 
de Peccatis , cura St. Carton de Wiart ; Lumbreras, De Vitiis et Peccatis; 
Deman, art. Peche, in Dict. de Theol.; et manualia omnibus nota, ut 
Van der Velden, Haine, Aertnijs, Mare, Lehmkuhl, Gtaicot, Noldin. 
Tanquerey, Prummer et Vermeersch. 

monstrum esse peccatum naturae, et debilis structura esse 
peccatum artis. At transgressio legis moralis hoc habet 
speciale quod a libera voluntate oriatur, ut est domina 
suorum actuum ; ac proinde est imputabilis et vituperabilis : 
hinc speciale nomen culpae obtinuit. 

b) Sed apud theologos qui non considerant nisi peccatum 
in re morali et in ordine ad finem ultimum, Deum, invaluit 
mos sumendi peccatum ac culpam in eodem sensu. In 
significatione ergo strictiore peccatum est actus moraliter 
malus, seu actus humanus malus. Et in hoc sensu, in 
praesenti tractatu, de peccato erit sermo. 

414. Peccatum distinguitur a vitio et a malitia 

in rigore sermonis ; quamvis in sermone vulgari haec saepe 
confundantur : vitium est inclinatio habitualis ad peccatum seu 
habitus malus, — peccatum, actus malus, — malitia est discon- 
venientia cum recta ratione et lege, propter quam actus vel habitus 
est malus et ideo peccatum vel vitium. Vitium directe opponitur 
virtuti, peccatum actui bono, malitia bonitati. 

Peccatum maiorem malitiam habet quam vitium, nam 1) habitus 
est medius inter potentiam et actum, et ideo sicut excedit po- 
tentiam in bono vel malo quia ad hoc illam inclinat, ita exceditur 
ab actu qui potentiam ad hoc determinat; unde peius est male 
agere quam id tantum posse vel ad id inclinari; 2) vitium non est 
malum nisi propter malitiam actus, quia ad actum malum incli- 
nat. — Sub quodam respectu tamen vitium est peius peccato, quia 
diutius durat et causa efficiens esse potest multorum peccatorum ; 
at peccatum respectu vitii est causa finalis secundum quam consi- 
deratur bonitas vel malitia, et ideo est simpliciter peius. 

415. Peccatum differt ab imperfectione, qU ae est 
sive negativa seu physica , scii, defectus maioris perfectionis 
quam actus habere posset, et haec est propria omni actui creato ; 
sive positiva seu moralis. Haec rursus distinguitur duplex : alia 
improprie dicta est transgressio legis minoris momenti omnino 
indeliberata, v. g. distractio omnino involuntaria in oratione : 
haec materialiter est verum peccatum veniale sed absque omni 
culpa ; alia proprie dicta est actio vel omissio voluntaria contra 
consilium ad quod excitatur aliquis vel inspiratione divina, vel 
iudicio rationis, vel voluntate superioris directiva, v. g. omittere 
preces matutinas, violare statuta communitatis, etc. et in hoc 
sensu loqui iam solent de imperfectione. Haec in se non est 
peccatum quia non est contra legem ; attamen si deliberate fiat 
et praesertim habitualiter , non erit semper sine culpa, vel ratione 
effectus ut scandali aut damni, vel saepius ratione causae scii, 
affectus inordinati seu motivi pravi propter quod ponitur : sive 
ex negjigentia aut levitate, sive ex passione inordinata v. g. sen- 
sualitatis, curiositatis, concupiscentiae aut irae, impatientiae. 

acediae, timoris mundani, etc., sive ex contemptu : ratio enim 
vetat ne homo in actibus suis ex motivo malo vel irrationabili agat. 

Hac in re oportet omnino servare essentialem differentiam 
inter praeceptum quod de se est obligatorium, quia de bono 
necessario faciendo vel de malo vitando, et consilium quod non 
est obligatorium de se, utpote de bono meliori ; ita ut omnis 
theoria quae hanc differentiam in praxi tolleret, hoc ipso demon- 
straretur a veritate deficere. Quapropter nequit admitti doctrina 
illorum recentiorum, qui praetermissionem boni melioris habent 
ut per se et necessario ac semper culpabilem, nisi ex determinatis 
adiunctis probaretur illud bonum in casu esse minus conveniens 
vel minus bonum : isti praedictam differentiam praecepti et 
consilii tollunt in praxi. Ceterum affirmationem suam non 
probant valide, cum tamen affirmantis sit probare. Eo ipso scii, 
quod agatur de bono meliori, quod per se magis placet Deo, 
etiam adest bonum minus, quod etiam per se placet Deo, utpote 
bonum, licet minus placeat quia minus bonum. 

Praetermissio ergo melioris et electio minoris boni non est 
de se, necessario et semper irrationabilis, nec proinde mala : 
potest enim fieri ex motivo rationabili, praesertim si quis non 
positive intendat derelinquere bonum maius, sed eligat bonum 
minus quia hic et nunc conveniens sibi, ex quo indirecte sequatur 
omissio boni maioris. Igitur imperfectio non semper est culpa, 
at non semper est sine Culpa. Et ideo melius vocaretur actus 
minus perfectus quam imperfectio. 

416. Conditiones peccati. — Peccatum stricte dictum 
est actus voluntarius debito ordine ad finem ultimum seu 
debita rectitudine privatus ; ergo ad illud concurrunt duo : 
a) inordinatio , unde habet rationem mali, scii, privatio 
debiti ordinis ad ultimum finem et ideo recessus a recta 
ratione et lege Dei : ipsi provenit ex parte obiecti ; b) ratio 
voluntarii , unde habet rationem culpae : provenit ipsi ex 
parte actus seu subiecti. Hinc triplex ad peccatum requiritur 
conditio : 

1) moralis malitia obiecti , secus enim non esset malum; 
sufficit autem malitia subiectiva in obiecto i. e. in re aut 
actione quatenus cognoscitur, nec requiritur necessario 
malitia obiectiva in re aut actione ut est in se : qui enim 
putat aliquid esse malum et illud facit, reapse vult malum, 
unde ille qui falso credit esse diem veneris et carnes 
manducat, nihilominus peccat ; 

2) requiritur in subiecto aliqua advertentia malitiae 1 

i. Constat ex damn. prop. 35 Lutheri a Leone X, 15 iun. 1520 ; et 
prop. 68 Baii a Pio V, 1 oct. 1567; et prop. 2 ab Alex. VIII, 7 dec. 1690. 

saltem confusa : nihil enim volitum nisi praecognitum ; 
unde si malum nullo modo advertatur, neque illud suspi- 
cando aut de illo dubitando, nequit homo illud velle ; hinc 
non peccat ille qui die veneris, de praecepto nihil cogitans, 
carnes comedit 1 

3) requiritur consensus voluntatis 1 directus vel indirectus, 
quia peccatum est actus humanus ; hinc actus, qui neque 
est in voluntate neque a voluntate nec ab ea acceptatur, 
non est peccatum, ut est tentatio non accepta a voluntate ; 

— et quidem consensus liber 2 , unde a peccato excusantur 
vehementissimi motus irae aut alius passionis quibus usus 
rationis et libertas tolluntur. 

Deficiente advertentia malitiae, actus malus qui ponitur vocatur 
peccatum materiale quod est involuntaria legis transgressio : non 
est peccatum quia in subiecto agente deficit voluntarium, vocatur 
tamen peccatum quia ex parte obiecti seu materiae circa quam, 
omnia ad peccatum requisita adsunt. Formale peccatum vero est 1 
deliberata, voluntaria et culpabilis transgressio legis, sive lex 
existat sive existere reputetur. 

417. Notio peccati non est univoca sed analoga”. 

— Univoca non est quae eodem modo omnibus convenit 
alicuius generis, sed analoga dicitur cuius proprium est quod 
secundum plenam et perfectam rationem praedicatur de uno 
genere, scii, de peccato actuali mortali, imperfecte, deficienter 
et secundum quid de aliis : ipsa enim elementa essentialia quae 
in omni peccato inveniuntur, scii, ratio actus voluntarii et inor- 
dinatio, diversa sunt. Etenim *. 

1) Peccatum primario et originaliter est actus, secundario autem 
et consequenter etiam sic vocatur proprie et est deordinatio 
quae sequitur actum, seu status peccati, qui non est actus malus 
nisi secundum quid, quatenus actus moraliter seu reatu perseverat. 

2) Peccatum mortale et veniale differunt in ratione deordina- 
tionis : illud est perfecte contra legem a cuius fine avertit cui 
unimur per charitatem ; hoc nonnisi imperfecte, et ideo solum 
a fine re tardat. 

Peccatum personale et originale differunt in ratione volun- 
tarii: illud est voluntarium voluntate propria, hoc est imper- 
fectissime voluntarium, scii, non voluntate propria sed tantum 
voluntate capitis nostri Adami. 

1. Constat ex damn. prop. 46 Baii, et prop. 1 ab Alex. VIII. 

2. Libertas requiritur non a coactione sed a necessitate, uti constat 
ex damn, prop. 39, 41, 66 et 67 Baii ; et prop. 3 Iansenii ab Inn. X 
damn., 31 maii 1653. 

3. Analogia proportionalitatis, secundum esse et intentionem. c.lr. 
I-II, q. 88, a. 1, ad 1 ; De Malo q. 7, a. 1, ad 1 ; II Sent., d. 35, q. i, 
a. 2, ad 2. 

Sumina Theologiae Moralis I — 23 

418. Peccatum in Scripturis vocatur : 1) in ordine ad 
finem : < 4 iapx£a et ccy-ipTr^cc i. e. aberratio a fine (Rom. V, 12 ; 
VII, 7), ita tamen ut prima vox dicatur etiam de statu peccati, altera 
de solo actu ; — 2) in ordine ad legem Dei : dtvopla et Trapavotda 

I (in Vulg. iniquitas) i. e. violatio seu contemptus legis (I Ioh. III, 
41 II Petr. II, 15) 1 roxpapdKiis i. e. transgressio seu praevaricatio 
legis (Rom. V, 14 ; Gal. III, 19 ; I Tim. II, 14) ; mxpaxor] i, e. 
voluntas non audiendi vocem Dei seu inobedientia (Rom. V, 

I 191 Hebr. II, 2) ; — 3) in ordine ad peccantem : raxpdbrrcofia i. e. 

| lapsus (Mc. XI, 25-26) ; ^TTYjjra i. e. clades, diminutio (Rom. 

XI, 12) ; ayv6n)[ra i. e. ignorantia, quia omne peccatum errorem 
[ culpabilem importat (Hebr. XI, 7 ; Act. XVII, 30). 

I I Saepius etiam sumitur peccatum in sensu metaphorico et 
improprio, sive pro sacrificio oblato pro peccatis (Os. IV, 8 ; 

} II Cor. V, 21), sive pro causa, occasione vel obiecto peccati 

(Deut. IX, 21), sive etiam pro eius poena aut effectu (Lev. XX, 
;j 20), sive pro causa et effectu simul, sicuti concupiscentia ab 

; Apostolo (Rom. VII, 17) dicitur peccatum quia ex peccato est 

V et ad peccatum inclinat (C. Trid. sess. 5, can. 5). 

Articulus II. 

i 

De Peccato omissionis negative voluntario. 

S. Th„ I-II, q. 71, a. 5 j De Malo, q. 2, a. X. 

419. Quid sit peccatum omissionis. — Peccatum 

I commissionis est positio actus prohibiti, et opponitur prae- 

V cepto negativo ; peccatum omissionis est non positio actus 

I. praecepti, et opponitur praecepto affirmativo. 

( Hoc peccatum omissionis in se, i. e. in sua essentia 

1 spectatum, non est actus sed mera privatio) supponit 

tamen aliquem actum positivum saltem interiorem, con- 
j iunctum vel praecedentem, qui sit causa vel occasio eius, 

j' quo scii, quis directe vult omittere rem praeceptam, aut 

'1 directe vult, sive nunc sive antea, aliquid aliud per quod 

1 impeditur a faciendo id quod debet. Omissio enim, ut 

sit peccatum, debet esse directe voluntaria, sive secun- 
dum se ut si quis vult non audire Sacrum, sive saltem 
) in causa ut si directe vult ponere actum incompossibilem 

'| cum re praescripta, sive coniunctum v. g. si vult ludere 

I quando audire Sacrum debet, sive praecedentem, ut si vult 

| diu vigilare de sero, ex quo praevidet se non auditurum 1 . 

I r . 

| 1. Melius tamen dicitur peccatum omissionis esse sine actu. Cff. 

,'tj supra, p. 67, nota 1. . '■ 

420. Quandonamfit peccatum omissionis? — Pec- 
catum omissionis inchoatur interius et contrahitur quoad 
affectum et culpam quando voluntarie ponitur causa omis- 
sionis : tunc enim omittens vel voluntarie intendit non 
implere, vel voluntarie se exponit periculo non implendi ; 
consummatur exterius et ponitur effective quando adest tem- 
pus adlmplendi praeceptum quod non impletur. 

Haec exterior omissio nullam malitiam addit per se 
actuT interiori ; attamen peccatum est (et ideo in confessione 
declarandum) utpote inordinatio voluntaria, eodem modo 
ac opus externum malum recte vocatur peccatum. Quod 
si quis voluntatem omittendi sincere et efficaciter retracta- 
verit antequam externa omissio sequatur, haec non erit 
peccatum sed tantum effectus peccati materialiter malus, 
v. g. qui proiecit breviarium in mare, et postea in itinere 
poenitet. 

421. Opus tempore omissionis positum estne pec- 
catum ? — Opus quod ponitur tempore omissionis, si sit 
causa vel occasio illius, est peccatum non tamen distinctum 
ab omissione (ac proinde non in confessione declarandum), 
sed malum ipsa malitia omissionis : ita ludus qui est causa 
omissionis Sacri. Si non sit causa omissionis sed mere 
accidentaliter et concomitanter se habeat ad omissionem, 
nisi aliunde malum sit, non erit malum neque ex omissione : 
ita si quis efficaciter statuerit non audire Sacrum, sed ne 
interea maneat otiosus, sese applicet studio. 

Articidus III. 

De Peccato commissionis externo, 
indirecte aut in causa voluntario. 

S. Th. I-II, q. 71, a. 6 ; q. 74, a. 2 ; de Malo, q. 2, a. 2 et 3. 

422. Quid sit peccatum externum commissionis. — 

Peccatum proprie dictum commissionis non tantum est 
interior voluntas mali, sed etiam opus externum malum 
a voluntate imperatum vel non impeditum, v. g. homici- 
dium, furtum, motus irae externus : actus enim externus 
quamvis non habeat rationem culpae nisi a voluntate, a 

seipso tamen habet rationem mali quia habet difformitatem 
seu disconvenientiam cum recta ratione et lege Dei, 
propter indebitam materiam vel indebitas circumstantias. 
Unde etiam a Deo prohibetur : omne autem quod prohi- 
betur a Deo est peccatum (et ideo in confessione decla- 
randum). 

Peccatum externum inchoatur interius in affectu quando 
causa eius voluntarie ponitur, et consummatur exterius in 
effectu quando actus externus revera adest, eodem modo 
ac de omissione dictum est. 

423. Peccatum externum potest esse voluntarium 
in causa aut indirecte tantum. — Peccatum enim est 
actus humanus malus ; unde, sicut pro actu humano, ita 
ut opus externum malum sit peccatum, requiritur sed 
etiam sufficit quod sit aliquo modo voluntarium- Ergo non 
requiritur ut sit voluntarium in se, sed sufficit quod sit 
voluntarium in causa positiva (v. g. ira ex ebrietate), vel 
indirecte in omissione praecedenti quatenus voluntas de- 
beret illud prohibere et non facit (v. g damnum ex eo 
quod pater non prohibet filium furari) 

424. Quaestio : An ad peccatum requiritur actualis 
advertentia malitiae? — Respondetur, ex praedictis 
quaestionem facile solvi : Ad peccatum sufficit aliquod 
voluntarium sive in causa sive indirectum ex omissione ; 
sed ad tale voluntarium sufficit advertentia momento quo 
talis causa vel omissio ponitur. Hinc : 

a) Non semper requiritur hic et nunc actualis advertentia 
malitiae, i. e. eo momento quo peccatum exterius consum- 
matur seu actus externus effective ponitur : hoc enim non 
requiritur ut sit voluntarium, nam recte imputantur homini 
effectus seu actus mali qui ponuntur cum inadvertentia 
culpabili et procedunt ex causa voluntaria ex qua secuturi 
praevidentur, ut ex ignorantia culpabili propter negligen- 
tiam (v. g. damnum aegroti ex medico negligenti addiscere 
quae scire tenetur), ex passione quam quis deliberate vult 
sequi (v. g. homicidium ex ebrietate aut ira), ex habitu 
malo (v. g. blasphemia ex consuetudine), ex voluntaria 

inconsideratione sicut operando praecipitanter (v. g. vena- 
tor negligens considerare an adsit homo vel fera et occi- 
dens hominem). 

b) Nihilominus ista inadvertentia et actus cum illa 
positus non erunt voluntarii et culpabiles, nisi momento 
quo causa fuerit posita adfuerit actualis advertentia qua 
aliquo modo effectus seu actus malus fuerit praevisus saltem 
in confuso , obscure et indistincte, quatenus aliquis saltem 
dubitaverit aut suspicatus fuerit malum esse secuturum, 
vel noverit obligationem ad id attendendi aut maioris 
cautelae adhibendae ; secus enim nullo modo essent volun- 
tarii. Hoc momento peccatum interius inchoatur et committitur 
quoad affectum et culpam. 

Ex data explicatione facile conciliantur sententiae theo- 
logorum oppositae, quorum aliqui requirunt semper 
advertentiam actualem, aliqui e contra affirmant quando- 
que sufficere virtualem et interpretativam (n. 60, II et 63) 

Articulus IV. 

De Elementis constitutivis peccati. 

S. Th. I-II, q. 71, a. 6 ; q. 72, a. 1 et 5 ; q. 73, a. 2 ; 

C. Gent. III, 9 ; de Malo, q. 1, a. 1 ; q. 2. 

425. Peccatum constat duobus elementis constitu- 
tivis, quasi partibus metaphysicis, quae sese habent sicut 
materia (indeterminata) et forma (determinans) in entibus 
naturae, quaeque proinde materiale et formale vocantur. 
In ipso enim peccato habetur : 

1° elementum positivum et materiale : substantia actus con- 
siderati, non in esse physico prout tendit ad quodcumque 
bonum (sic enim non est actus humanus seu moralis, 
nec ideo moraliter malus ac proinde non est elementum 
constitutivum peccati sed ipsi praesupponitur), sed in esse 
morali prout indebite ad aliquod bonum creatum tendit 
quod ad finem ultimum referri nequit : est indebita con- 
versio ad creaturam ; — et 

2° elementum privativum quod necessario sequitur ex 
primo, scii, ipsa privatio rectitudinis seu debitae ordinationis 
in finem ultimum : est aversio vel elongatio a DeO. Haec est 

elementum formale quia determinat materiale ad hoc quod 
sit peccatum ■ conversio enim ad creaturam peccatum non 
esset theologicum nisi per eam homo etiam se haberet 
inordinate circa finem ultimum. — Aliis verbis : materiale 
peccati est ipse actus voluntarius quo homo tendit ad 
aliquod contrarium legi aeternae ; formale vero est ipsa 
difformitas actus seu recessus a lege aeterna. 

'i 4*6. Animadversio. — Materiale peccati non est con- 
fundendum cum peccato materiali : in hoc enim nulla est formalis 
malitia imo potest esse actus formaliter bonus, materiale peccati 
est elementum eius constitutivum quod inseparabiliter habet ma- 
litiam adnexam. Sic accessus Iacob ad Liam est materiale pecca- 
tum respectu Iacob, sed materiale peccati respectu Liae ; 
sumere pecuniam pro illo qui ad hoc violentatur est peccatum 
materiale, materiale peccati pro illo qui violentiam infert. 
i Similiter non sunt confundenda formale peccati et formale 
i peccatum : hoc est totum peccatum, illud est elementum peccati 
> formalis. 

427. Essentia peccati. — De essentia peccati celebris 
existit controversia r S. Thomas dicit utrumque elementum 
materiale et formale ad peccati essentiam pertinere ac 
proinde hanc consistere in aliquo positivo; S cotus vero, 
Suarez et alii, elementum materiale ut merum subiectum 
peccati considerantes, dicunt formale totum esse peccatum 
et hoc consistere in privativo vel etiam, ut pauci dixerunt, 
in negativo. 

Circa quod animadvertendum : 

1) Certum est peccatum non consistere in negativo : 
peccatum enim est actus malus, malum autem non est 
simplex absentia perfectionis sed absentia perfectionis 
debitae. Unde peccatum essentialiter non est quid nega- 
tivum, sed ad minus quid privativum. 

2) Certum est elementum formale peccati esse quid priva- 
tivum. Formale enim peccati est id quo actus malus est 
malus Porro malum est privatio boni. Ergo formale peccati 
est privatio, et peccatum in quantum est malum est quid 
privativum, nempe privatio conformitatis cum lege aeterna 
seu rectitudinis debitae actui. 

3) Certum est peccatum omissionis, in sua essentia 
spectatum separa tim ab actu qui est sua causa, prout scii. 


mera omissio est, esse quid privativum, ut dictum est 
supra, n. 419. In ipso materiale est privatio actus debiti, 
formale privatio ordinis ad finem ultimum. 

4) Videtur dicendum essentiam peccati commissionis 
non esse privationem puram, sed aliquid positivum, nempe 
actum voluntarium qui est materiale peccati, ad ipsam 
peccati essentiam pertinere x . Probatur : 

a) Duplex est privatio : alia est pura, totalis et completa quae 
totum bonum oppositum corrumpit, ut mors, caecitas, et ideo 
concipi potest sine aliquo positivo, sed essentialiter non est nisi 
privatio ; alia est non pura sed partialis et incompleta, ut aegritudo 
quae est via ad mortem et ophthalmia vel caecutio ad caecitatem : 
haec non corrumpit totum bonum oppositum sed aliquid de eo 
retinet ita ut sine isro concipi nequeat, et ideo in essentia sua aliquid 
positivum includit. Atqui in rebus moralibus non datur privatio 
pura (s eu purum malum), quia nulla voluntas ad malum ut malum 
tendere potest, sed semper sub ratione boni : voluntas scii, in 
agendo non totaliter aufert bonum rationis, sed semper retinet 
aliquid de rectitudine seu de ordine rationis ad bonum. Ergo 
privatio debiti ordinis quae in peccato invenitur, essentialiter 
includit conservationem alicuius rectitudinis seu tendentiae ad bonum, 
quae est aliquid positivum. Unde sicut aegritudo non est pura 
et totalis privatio vitae, sed includit conservationem partialem 
vitae quae tamen non agitur modo normali ; ita peccatum non 
est pura et totalis privatio ordinis rationis, sed includit positive 
tendentiam seu ordinem rationis ad bonum apparens, quod 
revera est malum et prohibitum quia ad ultimum finem referri 
nequit. 

b) Bonum et malum morale non contradictorie opponuntur 
sicut qualitas et privatio, res et nihil, sed contrarie sicut duae 
quali tates oppositae : virtus enim et vitium sunt contraria quia 
tendunt ad obiecta contraria bona vel mala ; quodsi vitium sit 
contrarium virtuti, etiam peccatum ex quo generatur vitium vel 
quod ab ipso elicitur. Atqui si malum morale vel peccatum \ 
esset mera privatio, bono opponeretur Contradictorie, et esset 
simplex absentia boni. Ergo malum morale vel peccatum non ' 
est mera privatio sed aliquid positivum, scii, actus tendens ad 
obiectum malum. 

Articulus V. 

De Definitione peccati. 

S. Th. I-II, q. 71, a. 6. 

428. Peccatum theologice sumptum definitur ab 

1. Ita magni thomistae : Capreolus, Caietanus, Ferrariensis, Ioannes 
a S. Thoma, Salmanticenses, etc.; ultimis temporibus accesserunt Billot 
et Vermeersch. Cfr. Gillon, La theorie des oppositions et la thiologie du 
pichi. 

Augustino, 1. 22, c. Faustum, c. 27 : Dictum , factum vel 
concupitum contra legem aeternam. 

a) Indicatur id quod est materiale in peccato, nimirum 
actus qui distinguitur triplex ad denotandum triplex 
peccatum quod committi potest cogitatione, verbo et opere. 
Cum autem affirmatio et negatio reducantur ad idem 
genus, sub nomine dicti, facti vel concupiti (i. e. voliti 
seu amati) etiam venit peccatum omissionis : non dictum, 

, non factum, non concupitum cum quis dicere, facere, 
velle deberet. Ceterum peccatum omissionis radicaliter 
consistit in actu positivo, quia non est voluntarium nisi 
derivetur a deliberatione qua homo decrevit vel omittere 
praeceptum vel aliquid cum eo incompossibile facere. 

b) Dicitur : contra legem, ut implicite significetur ad 
peccatum requiri quod sit voluntarium et liberum : nemo 
enim proprie et formaliter agit contra legem nisi per 
actum voluntarium et liberum, seu nisi istam transgredi 
libere velit. 

c) Dicitur : contra legem aeternam, quia lex aeterna est 
prima et essentialis regula actuum humanorum, eos ordi- 
nans ad finem, ex qua habent quod sint boni vel mali ; 
et quamvis peccata sint etiam contra rationem, vel et ali- 
quando contra leges humanas, haec tamen peccata non 
sunt nisi quia simul sunt contra legem Dei aeternam, a 
qua derivantur omnes leges et quae praecipit istis obedien- 
dum. Hoc est formale peccati quod sit contra legem Dei. 

429. Peccatum stricte dictum etiam recte definitur 
philosophice : Actus contra rectam rationem seu actus 
humanus disconveniens naturae rationali. 

Ita secundum quod animadvertit S. Thomas, ad 5, « a theologis 
consideratur peccatum praecipue secundum quod est offensa contra 
Deum, a philosopho autem morali secundum quod contrariatur 
rationi ». Attamen nullum est peccatum philosophicum i. e. 
rectae rationi pepugnans, quin simul sit theologicum seu 
legi aeternae contrarium, quia ex una parte quidquid est 
contra rectam rationem est contra legem aeternam quae est 
ratio Dei, cum recta ratio nil aliud sit quam participatio legis 
aeternae in mente creata ; ex altera parte impossibile est ut 
^aliquis homo, qui habet sufficientem rationis usum, Deum et 
legem aeternam invincibiliter ignoret. Licet ideo peccati philo- 
sophici conceptus non sit metaphysice repugnans : actus enim 


sufficienter apparet malus et peccatum eo quod soli regulae 
rationis repugnat, abstrahendo (non excludendo) a lege aeterna ; 
de facto tamen, in ordine reali, non existit, uti constat ex prop, 2 
damn. ut scandalosa, temeraria et erronea ab Alex. VIII 1 . 

430. Minus bene peccatum ab aliquibus definitur : 

Transgressio libera legis Dei, seu voluntarius recessus a regula 
divina. 

Quae definitio licet vera, tamen est incompleta quia fit secun- 
dum elementum formale 2 et: non indicat elementum materiale 
esse de essentia peccati ; est etiam minus propria quam definitio 
Augustini : peccatum enim potius est actus voluntarius quam 
privatio vel recessus, quia voluntas non directe tendit in priva- 
tionem, sed in bonum positivum, quod habet privationem 
adnexam : bonum enim est proprium eius obiectum. Unde primo 
et in recto ponendum est elementum positivum. 

431 . Animadversio. — Sicut notio peccati, ita definitio non 
convenit perfecte nisi peccato mortali actuali, imperfecte et 
secundum quid aliis. 


QUAESTIO SECUNDA. 

DE DISTINCTIONE PECCATORUM. 

Articulus I. 

De Distinctione specifica. 

S. Th. I-II, q. 72 ; de Malo, q. 2, a. 6. 

432. Principium I. Peccata specie distinguuntur 
immediate et proxime secundum obiecta formalia 
diversa, seu specie morali distincta. Peccatum enim non 
est simplex privatio sed actus voluntarius debita rectitu- 
dine privatus, unde sicut ceteri actus humani, peccata 
speciem habebunt immediate ex obiecto : sic distinguuntur 
idololatria, homicidium et gula (a. 1). — Cum autem finis 

x. «Peccatum philosophicum seu morale est actus humanus disconve- 
niens naturae rationali et rectae rationi ; theologicum vero et mortale 
est transgressio libera divinae legis. Philosophicum quantumvis grave, 
in illo qui Deum vel ignorat vel de Deo actu non cogitat, est grave 
peccatum, sed non est offensa Dei, neque peccatum mortale dissolvens 
amicitiam Dei neque aeterna poena dignum ». Notat Lehu : « in propo- 
sitione damnatur duplex indicatus casus, non tamen copulative sed 
disiunctive : in illo qui Deum vel ignorat, vel de Deo actu non cogitat. 
Ergo in utroque casu seorsim sumpto aequaliter damnatur propositio », 
o. c. n. 217. 

2. S. Thomas, II Sent. d. 35, q. 1, a. 2. 

seu bonum sit proprium obiectum voluntatis, sequitur 
peccata specie distingui secundum diversos fines (ad i) 
sive operantis (v. g. furari propter vindictam vel propter 
fornicationem), sive praesertim ipsi operi intrinsecos (v. g. 
gula ad delectationem, furtum ad pecuniam ; — gula ex 
amore cibi deliciosi vel ex amore multi cibi). 

433. Principium II. Peccata specie non distinguun- 
tur immediate et proxime, prout opponuntur diversis 
a quibus recedunt virtutibus (ut docuit Scotus) vel prae- 
ceptis (ut ait Vasquez) : privatio enim quae in peccato 
habetur, scii, recessus a virtute vel lege non intenditur a 
peccante sed est praeter eius intentionem, unde non est 
per se et directe obiectum voluntatis et actus humani, 
nec ideo actui malo speciem tribuit (a. 1). 

Animadvertit tamen S. Thomas in idem redire quod 
peccata vel specie distinguantur secundum obiecta vel 
secundum virtutes quibus opponuntur, quia ipsae virtutes 
distinguuntur specie ex obiectis (ad 2) ; — aut etiam secun- 
dum praecepta, quia haec differunt secundum diversum 
obiectum, motivum et finem et etiam secundum diversas 
virtutes, cum ad hoc fiunt ut secundum virtutem operemur. 
Peccata ergo, licet immediate non sumant speciem a lege 
quam transgrediuntur, vel a virtute a qua recedunt, remote 
tamen et mediate ab illis speciem accipere dici potest 1 . 

434. Practicae regulae adstrui solent sequentes, quibus 
distinctio specifica obiectorum ac proinde peccatorum 
facile dignoscitur : 

i a omnino universalis, ad quam omnes aliae reduci 
possunt : Peccata diversa sunt quae versantur circa obiecta 
formaliter diversa; obiecta autem formaliter diversa sunt 
non secundum esse physicum sed secundum esse morale, 
i. e. secundum specialem convenientiam vel repugnantiam 
cum recta ratione et lege aeterna : hinc furari ovem vel 
equum vel pecuniam idem est specie peccatum, licet obiecta 

1. Ex Laymann desumpsit Noldin, quem sequitur Tanquerey: 
peccata proxime distinctionem specificam accipere a virtutibus vel a 
praeceptis quibus opponuntur, remote ab obiectis circa quae versantur. 
Est autem praecise contrarium dicendum. 

sint materialiter diversa, quia conveniunt in una ratione 
morali, in accipiendo bonum alienum ; — e contra homi- 
cidium, adulterium et furtum quia continent diversam 
repugnantiam ad rationem, cum laedant ius diversum ad 
vitam, ad uxorem, ad bona exteriora (a. 1 et ad 3). 

2 a ; Peccata illa sunt diversa quae opponuntur diversis 
virtutibus: singulae enim virtutes habent suam propriam 
bonitatem. Hinc distinguuntur furtum, fornicatio et periu- 
rium quia opponuntur iustitiae, castitati et religioni (ad 2). 

3 a : Peccata illa sunt diversa quae opponuntur eidem 
virtuti sed modo contrario , id est per excessum et defectum, 
ut praesumptio et desperatio spei, prodigalitas et avaritia 
virtuti liberalitatis : ponuntur enim ex motivo opposito et 
diversa ratione a virtute recedunt (a. 8). 

4 a : Peccata illa diversa sunt quae opponuntur eidem 
virtuti, non modo contrario sed diverso, propter specialem 
repugnantiam cum recta ratione et lege ; aliis verbis quae 
sunt contra diversa bona, rectitudines , honestates, officia 
eiusdem virtutis, v. g. homicidium et furtum, furtum et 
rapina, contumelia et detractio, sacrilegium reale, personale 
et locale, violatio voti et iuramenti, idololatria et magia, 
periurium et blasphemia : tunc enim laeditur diversa 
bonitas et in obiectis habetur difformitas distinctae rationis. 

5 a : Peccata illa sunt diversa quae repugnant praeceptis 
formaliter diversis i. e. ex diverso motivo seu fine intrinseco 
latis, non autem illa quae repugnant pluribus praeceptis ex 
eodem motivo intrinseco latis, etiamsi a diversis legisla- 
toribus ferantur. Hinc ille qui tenetur ex voto et ex 
praecepto confessarii ieiunare feria 6 a quatuor temporum, 
si non ieiunet, triplex peccatum specie distinctum com- 
mittit contra temperantiam, religionem et virtutem poeni- 
tentiae ; — e contra omittens Sacrum die festo incidente in 
dominicam aut non ieiunans sabbato quatuor temporum 
incidente in vigiliam, quia utrumque praeceptum est 
eiusdem rationis ex parte finis seu motivi intrinseci ; item 
unum tantum est peccatum quod prohibetur lege naturali, 
divina, ecclesiastica et civili, ut homicidium. 

435. Circumstantiae per se tantum aggravant pec- 
catum. — Plures enim pertinent ad idem obiectum et eamdern 

materiam, v.g. ex eodem motivo prodigus dat quando, ubi, cui 
non debet, et illiberalis accipit quando, ubi non oportet et plus 
quam oportet. — Speciem tamen mutant si specialem et distinc- 
tam difformitatem cum ratione includant aut proveniant ex 
speciali motivo ; at tunc non manent circumstantiae sed fiunt 
quasi obiectum secundarium actus habentque rationem differen- 
tiae specificae. Ita distinguuntur specie furtum rei sacrae a furto 
simplici, item varia peccata gulae uti manducare nimis vel cibum 
nimis deliciosum (a. 9). 

436' Corollaria. — A .Distinguuntur itaque specie : a) peccata 
carnalia et spiritualia quia tendunt ad obiecta formaliter diversa : 
carnqlia enim, scii, gula et luxuria et quae ad eas reducuntur, 
Ut finem habent delectationem carnalem quae in tactu corporis 
perficitur,spiritualia delectationem spiritualem quae consummatur 
in cognitione alicuius rei, uti quinque alia capitalia (a. 2). 

b) Item peccata in Deum , in seipsum et in proximum, nam specie 
diversa sunt obiecta et virtutes quibus homo ordinatur ad Deum, 
ad proximum et ad seipsum. Notetur omne peccatum quod est 
contra proximum et contra Seipsum esse etiam contra Deum : hic 
autem sub nomine peccati contra Deum venit illud quod est 
proxime, immediate et specialiter contra eum, quin sit contra 
proximum et seipsum (a. 4). 

B. Non distinguuntur specie peccata: a) quia differunt secundum 
reatum poenae, sicuti mortalia et venialia. Voluntas enim peccantis 
non intendit poenam peccati, sed haec est per accidens et praeter 
eius intentionem. Cum ergo reatus poenae non sit obiectum 
actus peccaminosi sed per accidens sequatur, non causat diffe- 
rentiam specificam. 

' Peccatum mortale et veniale in infinitum differunt ex parte 
(inordinationis seu privationis, non autem ex parte conversionis 
'ad bonum creatum, ex parte actus et obiecti, unde tamen speciem 
habent. Nihil itaque prohibet in eadem specie morali inveniri 
peccatum mortale et veniale, sicut primus motus in genere 
adulterii, vel furtum 10 cent m . est veniale (a. 5). 

Item b) quia sunt peccata cordis, oris et operis : quamvis enim 
per accidens differant specie completa si consummata et perfecta 
sunt sive cogitatione, sive verbo, sive opere,uti haeresis, blasphemia 
et idololatria, quia tunc habent fines seu obiecta diversa ; per se 
tamen non indicant nisi gradus unius specie peccati, cuius r a in- 
choatio est in affectu cordis, 2 US gradus in manifestatione oris, 
3 US in consummatione operis, v. g. desiderium, propositio et 
patratio adulterii ; corde iracundiam erga alterum concipere, 
asperis verbis exprimere, et ipsum percutere (a. 7). 

Hinc 1) non distinguuntur quando simul coniunguntur ; 
2) sed si unus vel alter gradus seorsim inveniatur et voluntas 
non ultra progrediatur ac non exequatur peccatum, tunc distin- 
guuntur specie incompleta, quia tunc sese habent ut species incom- 
pleta et completa eodem modo ac pars motus et totus motus, 
opus imperfectum ac completum, v. g. positio fundamenti et 
aedificatio domus. Ita luxuria interna, luxuria imperfecta oris, 


aspectus, vel tactus, et luxuria consummata seu perfecta operis 
(ad Sa- 
ltem c) quia sunt peccata commissionis et omissionis: quamvis 
enim secundum esse physicum distinguantur specie imo et genere, 
secundum esse morale non necessario distinguuntur specie, quia 
possunt versari circa idem obiectum, ad eumdem finem tendere 
et ex eodem motivo procedere, sicut aliena rapere et non resti- 
tuere, vigilare et dormire contra praeceptum superioris, omittere 
missam vel furari ad adulterium., etc. (a. 6). 

Articulus II. 

De Distinctione numerica. 

S. Th. II Sent., d, 42, q. I, a. 1 ; de Malo, q. 2, a. 6, ad 12. 

437 . Principia . — Peccata multiplicantur numero, non 

quidem ex multis vel diversis difformitatibus seu malitiis, 
et ideo non necessario est multiplex numero illud quod 
est multiplex specie, quia unus et idem actus potest 
habere plures species morales,v.g. furtum rei sacrae; — sed 

1) ex multiplicatione morali actuum : peccatum 
enim non est simplex privatio sed potius actus debito 
ordine privatus ; — etiam 

2) ex multiplicatione morali obiectorum : actus 
enim distinguuntur secundum obiecta, nam actus non 
est nisi tendentia ad obiectum. 

Unde duplex statui solet regula practica. 

438. Prima regula est : Tot sunt peccata quot sunt 
obiecta moralia totalia , i. e. mof aliter non unita sed distincta 
et non coalescentia in unum obiectum. Hinc : 

a) Unicum sunt peccatum, actus externi physice plures 
qui a ratione considerantur et a voluntate imperantur 
coordinati tamquam partes incompletae seu integrantes unius 
obiecti completi, secundum quod versantur circa res eiusdem 
rationis, sicuti actus repetiti ad auferenda plura etiam 
diversa bona eiusdem personae, plura iuramenta mala vel 
blasphemiae aut variae contumeliae vel haereses uno 
impetu prolatae, plures tactus impudici in eadem persona 
eodem impetu exerciti, plures horae canonicae unius diei 
omissae, et probabiliter diversa sacramenta (v. g. infirmo- 
rum) uni, aut plura sacramenta (v. g. Eucharistiae vel 

Poenitentiae) pluribus sine morali interruptione sacrilege 
ministrata, quia sunt una ministratio ; — e contra plura 
peccata sunt actus externi in se completi sicut furari equum 
Petri et deinde pecuniam Pauli, detrahere uni et statim 
postea alteri, tres fornicationes etiam una immediate post 
alteram habitae, officium 3 diebus omissum, 3 missae 
sacrilege celebratae in Nat. D 1 , plures ministrationes 
sacrilegae sacramentorum. 

b) Unicum sunt peccatum, actus externi physice plures 
qui intenduntur subordinati ad unam actionem principalem 
tamquam media ad unum finem , v.g. qui sacrilege consecrat 
et communicat in eodem sacrificio, qui ad fornicationem 
munera tribuit, verba profert obscena, tactus impudicos 
exercet, ipsum peccatum operatur et immediate post de 

1110 complacentiam habet, qui volens inimicum occidere, 
arqia emit, insidias struit, et percutit 1 ; — e contra si non 
subordinantur ad actum principalem completum : ita ille 
qui sine intentione fornicationis tactus impudicos exercet 
et tandem ad fornicationem devenit duo peccata committit, 
sicut ille qui, fornicatione peracta, post aliquod intervallum 
rursus impudice tangit. 

c) Unicum probabiliter est peccatum, actus externus phy- 
sice unus quo diversae personae vel materiae attinguntur, 
sicuti plures una actione occidere vel scandalizare, uno 
actu a pluribus vel coram pluribus furari vel detrahere, 
in plures sanctos blasphemare, plures hostias sacrilege 
consecrare in eodem sacrificio, etc. : actus enim externus 
in se unitatem habet et ideo per modum unius in plura 
tendit ; unde haec sicut unum obiectum adaequatum con- 
cipiuntur et intenduntur 2 ; — e contra si quis explicite 
intenderet distincte et sigillatim illa attingere, per modum 

1. Sicut quae plura sunt in genere entis, una domus sunt, ita actus 

1111 in genere entis distincti sunt unum quid in genere moris scii, imum 
peccatum opere externo consummatum, cum ad hoc illi omnes ordi- 
nentur tamquam actus incompleti ad completum. 

2. Nec obstat adulterium coniugati cum coniugata, aut sacrilegium 
carnale inter duas personas sacras esse duplex peccatum. Ibi enim 
non est duplex numero, sed duplex specie : laedere ius alterius et non 
servare cqntractum cum coniuge propria sunt diversae malitiae ; vel 
etiam iniuste aut sacrilege violare promissionem propriam et cooperari 
ad iniustitiam aut sacrilegium alterius. 

plurium, quia tunc intenduntur ut plura obiecta et distincta : 
actus scii, physice unus erit tunc mor aliter multiplex. 

d) Unicum peccatum probabiliter est voluntas inefficax 
intendens plura obiecta eiusdem rationis v. g. plures actus 
externos etiam completos, sicut delectatio morosa de 3 feminis, 
odium 3 personarum, desiderium inefficax ter fornicandi 
etiam cum tribus, omittendi pluries horas, ieiunium, 
missam per hebdomadam, mensem, annum, optio inefficax 
diversorum malorum etiam pluribus : tunc enim ea consi- 
derantur per modum unius ut unum obiectum placens vel 
displicens ; — e contra si plures actus completi intenduntur 
voluntate efficaci seu proposito, quia tunc considerantur 
per modum plurium, ut plures effectus obtinendi vel causandi. 

Notetur plures actus, vel plures effectus malos unius actus, qui 
tantum constituunt unum peccatum, non ideo esse minus malum 
quam si essent plura peccata : hoc enim unum peccatum tanto 
gravius est quanto plures malitias contineat, et tam malum est 
ac plura peccata quia in malitia aequivalet pluribus. 

439. Secunda regula est : Tot sunt peccata quot sunt 
actus mor aliter interrupti ac repetiti etiam circa idem obiectum. 
Interrumpuntur autem actus moraliter, quando virtualiter 
seu effectu non censentur manere. Quod fit tripliciter : 

1° per retractationem seu voluntatem contrariam, sive 
explicitam, sive aequivalentem, ponendo actum incom- 
possibilem cum priori ; 

2° per cessationem ab actu voluntariam et liberam, sine 
proposito ulterius progrediendi 1 , v. g. cessando a conatu 
qui non ordinatur ad alium conatum, divertendo ad alia 
propter taedium aut lassitudinem ; 

3° per cessationem involuntariam seu natufalem, quae 

1. Dicitur : » sine proposito ulterius progrediendi, nam si tale propositum 
pergendi adesset et actus iili alias inter se forent unibiles ad unum 
completum constituendum, cessatio ab actu non faceret interruptionem 
moralem, et sic nec numero multiplicaret peccatum, v. g. si quis cum 
femina turpia et ad copulam dispositiva exercere inchoasset, interea 
tamen ob intervenientem aliam personam ad aliquod tempus cessaret, 
in animo tamen adhuc non revocans peccaminosum illud propositum, in 
eo casu i. e. post discessum alterius denuo turpissimos priores actus 
prosequeretur, non censeretur inter hos et praecedentes intercedere 
interruptio moralis, sed unum numero peccatum vi mali illius propositi 
moraliter continuatum committeretur, non obstante cessatione illa 
voluntaria » Reiffenstuel, Th. M., tr. de Peccatis, q. 5, n. 53. 

habetur ex distractione involuntaria, oblivione, occupatione, 
etc. v. g. lectione epistolae, somno, ebrietate et similibus, 
quando prior voluntas non permanet virtualiter et nequit 
censeri causa posterioris circa idem obiectum. Signum autem 
/propter quod prior voluntas virtualiter remanere merito 
censetur, est quod voluntas in idem obiectum quasi sponte 
et sine nova deliberatione redeat ; e contra si nova delibe- 
ratio fuerit necessaria. Unde brevis cessatio involuntaria 
ordinario non est moralis interruptio ; quanta autem prae- 
cise mora requiritur ad moralem interruptionem, generali 
regula nequit definiri sed prudentis arbitrii determinationi 
est relinquendum, attentis intensitate actus et natura 
distractionis. Hinc : 

a) Actus mere interni (delectationes morosae, desideria vel odia 
inefficacia, invidiae, iudicia temeraria, dubia circa fidem, despe- 
rationes) non diu perseverant, ita ut interruptio physica si sit 
notabilis censeatur moralis : idem enim affectus inter diversas 
occupationes et distractiones durare non potest nisi ad breve 
tempus, regulariter certo non ultra 2 vel 3 horas ; imo hoc 
videtur multum, 

b) Actus interni exterius complendi, utpote ad opus externum 
ordinati, diutius manent praesertim si coeperunt expleri ; secus 
tantum aliquot diebus perseverare censentur : idem enim impetus 
internus etiam vehemens non diutius durat, saltem generaliter, 
nam quidam, ut odia efficacia, desideria rei turpis vel vindictae, 
saepe propter vehementiam diu perseverant, etiam voluntas non 
restituendi quia ordinatur ad effectum de se perpetuum. 

c) Actus externi interrumpuntur si sint absoluti et completi, 
i. e. si non subordinantur ad actionem principalem nec eodem 
impetu fiunt, ut dictum est in regula i a sub a) et b). 

t 440, Corollaria practica. — i° Qui peccatum unicum 
commisit quod circa plura versatur obiecta non tenetur per se 

V. numerum obiectorum in confessione declarare ; — at tenetur 
declarare pluritatem, dicendo v. g. plures vel multos scandalizavi, 
plures feminas inefficaciter desideravi, plures absolvi sacrilege, 
detraxi de familia, etc. ; Secus enim in errorem induceret confes- 
sarium qui recte putaret actum versari circa unum obiectum 
tantum, et sic de facto aliud accusaretur peccatum, sicut ille 
qui diceret : furatus sum nummum aureum loco 20. 

2 0 In actibus ad unam principalem actionem subordinatis, 
haec sola, non vero media sunt declaranda, nisi malitiam mortalem 
specie distinctam contineant, v. g. furtum ad fornicationem. Si 
autem actio principalis secuta non fuerit, declaranda est intentio 
illam committendi ; — media adhibita non sunt declaranda si in 
se sint indifferentia (v. g. emere arma, deambulatio) quia non 

sunt mala nisi malitia intentionis ; sunt declaranda si in se mala 
sint v. g. si imentionem internam manifestent, sed generali et 
confuso modo, v g. media adhibui impudica ad fornicationem 
aut tentavi eam procurare ; sunt distincto modo declaranda si 
malitiam mortalem specie distinctam contineant, v. g. maleficium 
aut cooperationem alterius ad damnum inferendum. 

3 0 Poenitens qui determinare nequit quot vicibus interruptis 
internae tentationi consenserit, declaret tempus per quod in 
mala voluntate perseveraverit, v. g. per diem odio habui, per 
mensem concupivi puellam, addendo pro posse an rarae vel 
frequentes fuerint interruptiones. Ex tempore confessariuS enim, 
attenta personae indole, natura rei et adiunctis, aliquo modo 
coniectare interruptiones poterit. 

4 0 Qui uno impetu plures actus eiusdem rationis ponit, 
declaret unum dicendo v. g. tetigi feminam, blasphemavi, iuravi, 
detraxi, etc. : est enim unus actus moraliter. 

5 0 Ne sacramentum poenitentiae onerosum et odiosum red- 
datur, nec scrupulis crucientur fideles et confessarius, non sunt 
faciendae interrogationes circa speciem et numerum peccatorum 
nisi gravia adsint motiva. Poenitens vero speciem et numerum 
confiteri tenetur secundum cognitionem quam de istis saltem 
in confuso habuit eo momento quo peccatum commisit, non autem 
secundum scientiam theologicam si non habuerit : nihil enim 
volitum nisi praecognitum. 


QUAESTIO TERTIA. 

DE COMPARATIONE ET GRAVITATE PECCATORUM, 

S. Th. I-II, q. 73. ; de Malo, q. 2, a. 7, 8, 9, 10. 

441. Principium I. Peccata omnia non sunt paria. — 

Peccatum enim non est pura et simplex privatio sed 
aliquid retinet de ordine rationis ad bonum ; unde sicut 
aegritudo est maior vel minor prout plus vel minus privat 
de sanitate, ita peccatum est magis vel minus grave prout 
plus vel minus recedit a rectitudine rationis. 

Est de fide contra Stoicos et Iovinianum (cfr. prop. c r- — 
20 a BaiI). 

Probatur 1) ex Scripturis : Ioh. XIX, 11 ; I Ioh. V, 16 ; 

Mt. V, 22 ; Ezech. XVI ; Ierem. VII ; Thren. IV ; 

2) ex poenis peccatorum inaequalibus : Quando poenae 
peccatorum sunt inaequales, etiam ipsa peccata sunt 
inaequalia, quia inaequalitas poenae supponit inaequali- 

tatem culpae. Sed poenae sunt inaequales ; ergo et peccata 
(cfr. Deut. XXV ; Lc. X, 12-14) ; 

3) ex specie peccatorum inaequali : Species se habent ut 
numeri. Atqui peccata sunt specie distincta. Ergo inaequalia 
in ratione peccati, et ideo non eadem est eorum gravitas 
(a. 2). 

442. Principium II. Gravitas peccatorum funda- 
mentalis seu principalis : 

i° Desumitur immediate ex obiectis ex quibus 
peccata moralitatem fundamentalem seu primam speciem 
habent. Sicut enim tanto gravior est aegritudo quanto 
laedit nobilius principium seu organum vitae, ita tanto 
gravius est peccatum quanto contra nobiliorem finem seu 
obiectum agitur (a. 3). 

Hinc peccata directe contra Deum sunt secundum se seu 
secundum speciem (i. e. ceteris paribus, non spectatis circum- 
stantiis) graviora quam peccata contra Christum hominem, et 
haec illis quae fiunt contra cultum et res sacras, et haec illis quae 
fiunt in seipsum et proximum ; porro suicidium maius est homi- 
cidio, et hoc adulterio et fornicatione quae sunt contra solam 
propagationem vitae, et haec furto quod est contra bona exteriora. 

2° Desumitur mediate ex oppositione ad virtutes, 

Hinc a) illa peccata sunt secundum se graviora quae circa 
obiectum earum principale directe repugnant dignioribus 
virtutibus, ita ut peccatum summum contra virtutem 
digniorem maius sit peccato maximo contra virtutem 
inferiorem : maximum ergo peccatum est odium Dei quod 
est contra charitatem, sequuntur peccata directe contra 
fidem, contra spem, contra religionem, contra poenitentiam, 
et contra virtutes per ordinem cardinales (a. 4). 

Diximus : quae directe repugnant obiecto principali ; oppositio 
i enim indirecta virtuti digniori vel directa oppositio circa ob- 
iectum secundarium, potest esse minor quam directa oppositio 
> ad obiectum primarium virtutis inferioris, v. g. omissio actus 
charitatis, vel scandalum aut invidia est minor quam haeresis, 
lectio libri haeretici quam desperatio. 

b) Inter peccata quae repugnant eidem virtuti, illa se- 
cundum se graviora sunt quae magis recedunt ab inclina- 
tione principali virtutis, unde avaritia maius est peccatum 

quam prodigalitas, timiditas quam audacia, intemperantia 
quam insensibilitas, et generatim peccatum commissionis 
quam omissionis v- g. periurium quam violatio iuramenti. 

c) Item illa secundum se sunt graviora quae opponuntur 
maiori rectitudini, bono vel officio eiusdem virtutis, v. g. 
homicidium quam adulterium et hoc quam detractio et 
haec quam furtum ; similiter gravior est blasphemia quam 
periurium et hoc quam sacrilegium. 

3 0 Desumitur etiam mediate ex oppositione ad 
praecepta : secundum se graviora sunt si opponuntur 
praeceptis dignioribus, i. e. ex nobiliore motivo vel a 
nobiliore legislatore latis, aut magis necessariis, v.g. ceteris 
paribus maius est peccatum contra legem divinam quam 
contra humanam. 

443. Principium III. Gravitas peccatorum acciden- 
talis et secundaria, qua fieri potest quod peccatum ex 
obiecto suo gravius de facto sit minus grave et vice versa, 
desumitur a circumstantiis (C. Trid. sess. 14, c. 5, can.7): 

1° ex parte agentis seu causae : eo gravius est peccatum 
quo maior est libera voluntas quae est propria peccati 
Causa ; cuius signum saepius sunt intensitas et duratio 
actus (a. 6). Hinc peccata ex malitia, quia magis sunt 
a voluntate, graviora sunt peccatis ex infirmitate seu pas- 
sione, et haec peccatis ex ignorantia factis ; 

2° ex parte actus, sive circumstantiae speciem mutent 
(v.g. furtum rei sacrae; varia peccata luxuriae iuxta 
naturam), sive multiplicent rationem peccati in eadem specie 
(sicut prodigus qui dat quando et cui non debet, vel ille 
qui diversas contumelias dicit), sive augeant aut minuant 
deformitatem peccati (sicut ille qui multum furatur, plures 
scandalizat aut sacrilege absolvit, plures horas omittit 
unius diei) : peccatum enim est ex defectu alicuius cir- 
cumstantiae debitae (a. 7). 

Hinc a) peccatum aggravatur secundum conditionem et digni- 
tatem personae inquam committitur, quia haec est quasi obiectum 
peccati ; unde graviora sunt peccata in personas Deo vel peccatin 
vel pluribus coniunctiores (III Reg. XIX, 14 ; Mich. VII, 6). 
Exempla sunt : occisio sacerdotis (Zach. II, 8), patris (Eccli. XIV , 

| ! 5), vel regis aut personae publicae (Exod. XXII, .28) cuius iniuria 

L , in plures redundat (a. 9). 

/ b) Peccata deliberata graviora sunt in persona maioris scientiae 

|) ' vel virtutis, et quia facilius resistit peccato, et propter ingratitu- 

dinem ac scandalum, et propter repugnantiam specialem peccati 
? ad talem personam v. g, iniustitiae in rege, fornicationis in sacer- 

t dote, idololatriae in fideli. Peccata autem quae fiunt ex subreptione 

'i 1 propter infirmitatem humanae naturae minora sunt, eo quod 

• minus negligit huiusmodi peccata reprimere (a. 10). 

» 1 c) Peccata contra proximum eo sunt graviora quo maius ex 

1 , illis sequatur nocumentum, maxime si fuerit propter se intentum ; 

1 etiam si non fuerit in se intentum sed tamen praevisum saltem 

in confuso, nec fuerit iusta causa illud permittendi 1 (a. 8). 
I ' 

444* Corollarium. — Peccatum spirituale quodlibet non est 
maioris culpae quolibet peccato carnali ; sed, ceteris paribus, 
i ' considerata sola differentia spiritualitatis et carnalitatis graviora 

sunt spiritualia : x° ex parte subiecti, quia peccata carnalia 
consummantur in carnali appetitu ad quem principaliter pertinet 
■; t converti ad bonum corporale et ideo plus habent de conversione 

ad bonum creatum ; peccata spiritualia autem magis sunt in 
ratione et voluntate ad quas pertinet converti ad Deum et ab 
eo averti, unde plus habent de aversione ex qua procedit culpa ; 
— 2 0 ex parte eius in quem peccatur : peccans peccato spirituali 
peccat contra Deum vel proximum, peccans peccato carnali peccat 
per se contra corpus proprium quo indebite utitur; — 3 0 ex parte 
motivi: peccata carnalia sunt minora quia magis ad ea impellimur, 
quod liberum minuit. Attamen peccata carnalia sunt maioris 
infamiae quia consistunt in delectatione nobis et brutis communi, 

1 et sunt maioris adhaesionis et periculi propter adnexam delecta- 

tionem (a. 5). 

j 445* Animadversiones. — 1. Peccata omnia non sunt con- 
, nexa. Mortalia quidem omnia contemnunt eumdem auctorem legis 

! 1 Deum, et conveniunt in aversione, et ideo contraria sunt charitati 

(quae est finis legis) et gratia privant et reatum eiusdem poenae 
incurrunt, secundum quod dicit Iacobus,II, 10 : «Quicumque to- 
tam legem servaverit,.,, offendat autem in uno, factus est omnium 
reus », i, e. reus illius culpae et poenae quae in omnibus invenitur ; 
i unde unum mortale sine altero remitti non potest. Attamen 

peccans non intendit a Deo averti et recedere ab eo quod est 

1. Ita summatim. S. Thomas magis distincte : 1) si maius nocumentum 
sit distincte praevisum et intentum, directe auget peccatum ; 2) si nocu- 
| mentum sit distincte praevisum sed non sit intentum, nec fuerit iusta 

i causa illud negligendi, indirecte auget, « in quantum scii, ex voluntate 

multum inclinata ad peccandum procedit quod aliquis non praeter- 
j mittat facere damnum vel sibi vel alii, quod simpliciter non vellet » ; 3) 

imo si nec distincte praevisum sit nec intentum, sed per se sequatur 
ex actu peccad, directe peccatum auget (dummodo tamen aliquo modo 
1 in confuso fuerit praevisum), « quia quae per se consequuntur ad pec- 

j catum, pertinent quodammodo ad ipsam peccati speciem » ; quod si 

| per accidens se habeat ad peccatum, non auget directe. 

/ 

i 

i 

secundum rationem, sed potius tendere in quaedam appetibilia 
bona ; huiusmodi autem bona sunt diversa, nec sunt connexa, 
imo etiam interdum sunt contraria, ac proinde unum sine altero 
appeti potest, ut ipse testatur Iacobus, II, 11 (a. 1). 

2. A saeculo XVI multi loquuntur de 4 peccatis quae in 
Scripturis dicuntur in coelum clamantia, quia, ut plures existi- 
mant, committuntur directe contra summa bona omni societati 
tamquam fundamentum necessaria. Id tamen nec in Scripturis 
nec in ratione sufficienter est fundatum, ut ostendit cl. prof. 
Leroux in eph. Revue Eccl. de Liege, mai 1914. 


QUAESTIO QUARTA. 

DE SUBIECTO PECCATI. 

S. Th. I-II, q. 74 ; de Malo, q. 2, a. 2 et 3 ; q. 7, a. 6. 

446 . Subiectum peccati est potentia quae est princi- 
pium actus mali in ipsa manentis. Porro peccatum inest 
vario subiecto : a) proprie et formaliter est in voluntate : 
peccatum enim est actus voluntarius, actus autem volun- 
tarius propriissime est actus immanens voluntatis (a. 1) ; 

b) attamen non tantum actus voluntatis sunt voluntarii, 
sed etiam actus qui a voluntate imperantur vel non repri- 
muntur ; unde peccatum etiam residet in ratione et in 
facultatibus inferioribus prout a voluntate moventur ; 

c) non tamen est in membris exterioribus quia eorum \ 
actiones sunt transeuntes. Unum ergo numero peccatum 
potest constare ex pluribus actibus partialibus qui diversis 
insunt sublectis : hi tamen actus, quia unus dicit ordinem 
ad alium, constituunt unum in ordine morali : unum 
peccatum (a. 2). 

447 . Peccatum tribui solet potentiae principaliori, 

quando a pluribus potentiis elicitur. A Scholasticis tri- 
buitur potentiae principaliter operanti 1 , quia actio magis 

1. Ex hoc principio intelligendus est modus loquendi S. Thomae 
in tota hac quaestione. Hinc 1) peccatum tribui non solet membris et 
sensibus exterioribus quia, cum ad nutum voluntatis despotice obediant 
nec illi resistere possint, ac proinde proprios motus non habeant, non 
sunt nisi facultates passivae et organa ac instrumenta actuum volun- 
tatis (a. 2, ad 3). — 2) Peccatum tribuitur appetitui sensitivo (concu- 
piscibili et irascibili) in quantum a ratione et voluntate movetur politice. 



374 


SUMMA THEOLOGIAE MORALIS 


h 

ii 

l\ 

. I 

l 

5 

;U' 
I, 'i 

1 f 

; i 


s 

■i. 

■i 


I 


■i 


attribuitur principali et primo agenti quam secundario aut 
quasi instrumentaii. A modernis autem hodie solet tribui 
potentiae in qua consummatur. Hinc ratione subiecti distin- 
guuntur tria peccata interna : 

1) in appetitu sensitivo, in quantum ratione et voluntate 
movetur, motus concupiscentiae seu peccata sensualitatis 
quae perficiuntur passionibus appetitus sensitivi ; 

2) in ratione delectatio morosa, quando ratio deliberata 
non reprimit motum imaginationis, appetitus sensitivi, 
voluntatis, sed circa ipsum, cogitando et malum ut sibi 
praesens repraesentando, immoratur ad delectationem : tunc 
enim voluntas non tendit in actum et delectationem natu- 
raliter sequentem, sed consentit in solam delectationem ut 
cogitatam et repraesentatam et peccatum perficitur in 
ratione ; 

3) in ipsa voluntate desiderium aut gaudium , quando 
voluntas non tantum in delectationem cogitatam sed et in 
ipsum opus malum consentit sive ponendum sive positum, 
quae intentio in ipsa voluntate perficitur. 

Notetur autem plura istorum peccatorum saepius 
coniungi. 


quia non est purum instrumentum, sed est facultas activa quae proprios 
actus habet ad quos a ratione et voluntate moveri potest vel ab iis reprimi, 
ita tamen ut hisce etiam resistat. Habet ergo principalitatem quamdam 
operandi comparative ad membra exteriora ; sed non semper est princi- 
paliter operans comparative ad rationem et voluntatem, htenim t) pec- 
catum mortale, quod requirit perfectam deliberationem rationis et plenum 
consensum voluntatis, non tribuitur nisi rationi et voluntati quae principa- 
liter operantur et quarum est ad hnem converti vel ab eo averti (a. 4 ; Q. 
de Ver. 25, a. 5). bed b) motus inordinati concupiscentiae qui cum plena 
deliberatione non fiunt, sed cum aliquali tantum rationis advertentia, 
imperfecte aut indirecte voluntarii, tribuuntur appetitui sensitivo ut 
principaliter operanti, quia ratio et voluntas non principaliter sed imper- 
fecte in iis operantur (a. 3, ad 3). Vocantur peccata sensualitatis. — 
3) Omne peccatum est a ratione deliberante ; porro potest esse in ratione 
dupliciter : a) in quantum errat in cognitione alicuius quod potest et 
debet scire, b) in quantum motus inordinatos aliarum potentiarum 
imperat vel non coercet (a. 5). Quando ratio deliberata non reprimit 
inordinatum motum appetitus, sed circa ipsum immoratur ad delecta- 
tionem, committitur peccatum delectationis morosae seu consensus in 
delectationem, quod tribuitur rationi ut principaliter operanti, scii, ut 
primo motivo et dirigenti (a. 6). — 4) Ratione deliberante haberi potest 
consensus non in solam delectationem operis sed etiam in actum seu 
opus ipsum, futurum vel praeteritum : tunc adest peccatum desiderii 
vel gaudii, quod tribui potest vel rationi ut iudicanti et sententiam ferenti 
ac dirigenti, vel voluntati quae consentit et ita peccatum complet (a. 7, 
ad 1). 

Articulus I. 

De Motibus seu Peccatis Sensualitatis. 

S. Th. I-II, q. 74, a. 3 et 4 ; De Malo q. 7, a. 6 et 8 ; De Verit. 

q. 25, a. 5. 

448. Motus sensualitatis seu concupiscentiae di- 
cuntur motus inordinati appetitus sensitivi insurgentis 
contra ordinem rationis, uti sunt motus amoris sensibilis 
aut aversionis, irae, gulae, delectationis, tristitiae, spei, 
timoris, desperationis, audaciae, etc. et praesertim venerei./' 

Distinguuntur a theologis 1 : i) motus primo primi qui 
antecedunt omnem rationis advertentiam, et hi non sunt 
peccata formalia, quod est de fide pro baptizatis, ex C. Trid. 
sess. 5, can. 5 ; et certum est de infidelibus ex damnatione 
prop. 5o ae et 5i ae Baii ; 

2) motus secundo primi (ita vocati quia sunt secundi 
post primo primos, et primi inter morales et liberos), qui 
cum semiplena vel aliquali advertentia fiunt, et hi sunt 
peccata venialia ; 

3) motus deliberati qui fiunt cupi plena advertentia 
intellectus et deliberate a voluntate admittuntur vel exci- 
tantur : hi sunt voluntarii 

vel a) directe et in se quando voluntas illis positive 
consentit, et tunc sunt peccata mortalia, si sint graviter 
inordinati seu sub gravi prohibiti ; 

1. Utimur terminologia recepta, quam mutare nec est possibile, nec 
opportunum. Alia est terminologia S. Thoroae, quamvis non omnium 
suae aetatis. Secundum ipsum, motus primo primi sunt motus mere 
naturales, qui dependent unice a dispositione corporis, vel qui tam 
subito concitantur ad apprehensionem sensus quod ratio omnino non 
potuit illos praevidere et impedire ; — motus secundo primi sunt illi 
qui dependent ab apprehensione sensitiva imaginationis vel sensus j 
cum autem facultates sensitivae natae sint a ratione moveri et ei obedire, 
ratio potest illos motus impedire. De his docet S. Thomas esse peccata 
venialia, et quidem generaliter et indefinite, quia si ratio vigilans sit, 
potest singulos motus praevidere et impedire. - — Ne tamen inde con- 
cludas esse semper peccata. S. Thomas enuntiat generale principium: 
motus de se nati sunt a ratione praevideri et ideo possunt et debent 
impediri, et ita indirecte sunt voluntarii ; de facto quandoque simt 
causae excusantes ob quas impediri non debent vel etiam non possunt. 
Hac in re recentiores forsan nimis facile admittunt excusationes, et 
plus quam oportet, de officio invigilandae rationis minus solliciti ; 
andqui valde rigorose applicabant principium, et ad causas excusationis 
minus attendebant. 


376 


SUMMA THEOLOGIAE MORALIS 


DE PECCATIS 


377 


vel b) voluntarii indirecte quando voluntas tantum 
omittit illos reprimere dum possit et debeat ; 

vel c) voluntarii in causa positiva quando voluntas tantum 
ponit causam ex qua sequi praevidentur. 

449. Motus indirecte voluntarii sunt illi quibus 
voluntas positive nec consentit nec resistit, sed ad quos se 
habet negative et quos tantum permittit. De illis dicendum: 

1° Homo in illis certo peccat, quia ratio et voluntas desunt 
suo officio dirigendi et reprimendi motus potentiarum 
inferiorum, nec potest homo indifferenter se habere ad 
hoc quod motus et actus sui sint inordinati necne. Appetitus 
mali autem est deformitas, ac proinde expellendus. Quam 
si ratio advertit, debet de ea deliberare et displicentiam 
ostendere ac deformitatem pro posse auferre, secundum 
Gen. IV, 7 : Sub te erit appetitus eius, et tu dominaberis 
illius. Qui vero negative se habet, aequivalenter censetur 
consentire. At 

' a) per se non peccat graviter, quia deest positivus et 
plenus consensus voluntatis 1 ; 

b) per accidens peccaret graviter, si inde haberetur proxi- 
mum periculum consentiendi motibus graviter prohibitis, 
uti saepe fit in commotionibus venereis vehementioribus, 
ac in vehementi odio aut appetitu vindictae 2 . 

2° Homo tenetur iis positive resistere, quantum ad non 
consentiendum et ad reprimendum motus sit necessarium 
et moraliter possibile : 

a) Ordinario tamen non directe i. e. actibus contrariis vel 
violentis, quia non est necessarium yel nimis difficile, vel 
etiam motus magis excitat 3 . 

Directa resistentia fit suppressione imaginationis, actu 


1. Notetur hominem, quod alius in se motus excitet, non posse 
permittere, et quidem sub gravi, quia hoc est cooperatio ad peccatum 
mortale et facilius includit periculum consensus. 

2. Multi dicunt : « si motus sint vehementes, resistendum est sub 
mortali, quia proximum adest periculum consensus », sed id non 
semper verum est ; — «si motus sint leves, non est resistendum sub 
mortali, quia parvum est periculum consensus », sed neque semper est 
parvum pro omnibus. 

3. Per accidens potest adesse obligatio directe resistendi,si alia resistentia 
periculum consensus non sufficienter excludit, v. g. in ira aut odio. 


amoris loco odii, spei loco desperationis, compressione mem- 
brorum, motu violento capitis, castigatione corporis per afflic- 
tiones, vigilias, disciplinam, v. g. in spinas aut in aquam frigidam 
se nude proiiciendo, etc. 

b) Sed generatim tenetur resistere indirecte, applicando 
mentem ad alia incompossibilia, praesertim quae fortius 
mentem afficiunt. 

Ita v. g. opus interrumpendo, negotia prosequendo, occupa- 
tione externa specialem attentionem requirenti, orando, medi- 
tando, etc. 

c) Aliquando , si adsit iusta causa non aliter resistendi nec 
motus reprimendi, sufficit resistentia positiva per simplicem 
actum displicentiae saltem implicitae x , qui actus non est 
frequenter repetendus cum, donec retractetur, moraliter 
perseverare censeatur. 

Ita si quis expertus sit aliam resistentiam esse inutilem ad 
motus coercendos, aut magis excitare illos et augere ; vel si 
motus ortum habeant ex causa necessaria aut ex actione utili, 
ut indicabitur n° seq. sub c), et nimis molestum sit eos repellere 
v. g.propter diuturnitatem ; vel si motus sint leves et transitorii, 
tum quia causae tales motus excitantes frequentissimae sunt ac 
proinde obligatio illos reprimendi nimis difficilis foret, tum quia 
contemptu melius et efficacius reprimuntur : sollicitudo enim 
eos impediendi imaginationem excitare motusque augere solet. 
Quae omnia facile verificantur in scrupuloso, qui proinde displi- 
centiam ostendit sufficientem, motus simpliciter contemnendo. 

Homo tamen, in praedictis circumstantiis, debet afferre prae- 
sidia et curam ne motibus consentiat. 

450. Motus voluntarii in causa, qui non intenduntur 
quibusque non consentit voluntas, sed qui sunt tantum 
in causa positiva voliti ex qua sequi praevidentur, tantum 
sunt peccatutn quantum causa prout in eos influit. Hinc : 

a) Grave peccatum est sine sufficienti ratione ponere 
causam per se graviter influentem in motus sub gravi pro- 
hibitos, uti sunt motus venerei, magnae irae iniustae, 
magni odii ; etiamsi per accidens non sequantur. 

Ita v. g. lectio diu continuata valde impia et persuasiva contra 
religionem, sacerdotium, ordinem publicum, etc. excitans ad 
odium, iram, vindictam ; lectio valde turpis, conversatio aut 


I. Displicentia adest implicita, si quis voluntarie aliud agit, voluntarie 
hisce non attendit aut ea contemnit. 

lectio in desperationem iniiciens aut suicidium, frequentatio 
sociorum qui ad hoc excitant, diuturnitas tactus vel aspectus 
partis inhonestae, item delectatio morosa protracta vindictae 
aut luxuriae. Hinc dicit S. Alphonsus etiam motum pollutionis 
non esse mortalem nisi proveniat ex causa per se, mortali in 
genere luxuriae: i) debet esse mortalis, quia cum pollutio non 
sit volita in se sed tantum in causa, eo gradu mala erit quo mala 
est ipsa causa (intellige : quo mala est causa in quantum est causa ; 
omnis autem et sola causa quae per se graviter influit in motus 
sub gravi prohibitos, nisi adsit ratio excusans effectus boni qui 
malum compenset, est mortalis in quantum est causa) ; 2) debet 
esse mortalis in genere luxuriae , quia secus non graviter sed 
leviter tantum in pollutionem influeret, v. g. ebrietas. 

b) Leve peccatum est sine iusta causa ponere actionem 
leviter influentem in motus etiam Vehementes et sub gravi 
prohibitos (imo in ipsam pollutionem), modo non placeant 
nec proximum adsit periculum consensus. Levis influxus 
scii, in rem gravem est res levis. 

Talis est colloquium non diuturnum cum homine impio aut 
cum puella ; aspectus, tactus non valde turpis, lectio parum 
impia aut parum turpis. Sufficiens ratio haec permittendi erit 
quaevis rationabilis causa necessitatis, utilitatis, aut convenientiae 

c) Nullum peccatum est ex iusta causa ponere actionem 
unde praevideantur secuturi motus deordinati (etiam pol- 
lutio), modo semper absit periculum proximum consensus. 

In materia luxuriae iusta causa est pro sacerdote audire con- 
fessiones et studere turpibus ; pro chirurgo aspicere et tangere 
partes inhonestas, item pro inserviente infirmis vel in balneis ; 
pro omnibus osculari mulieres iuxta morem patriae, taiigere se 
ex necessitate, equitare causa recreationis aut utilitatis, decumbere 
situ magis commodo, calidos cibos et potus moderate sumere. 

451 • Animadversio. — In praecedentibus locuti sumus se- 
cundum solam legem naturalem ; aliquando enim causae quae 
pro aliquo leviter vel nullo modo influunt, etiam sub gravi pro- 
hibentur lege positiva, v. g. lege indicis librorum. 

Articulus II. 

De Consensu in Delectationem seu de 
Delectatione morosa. 

S. Th. I-II, q. 74, a. 6, 7, 8 ; De Ver. q. 15, a. 4. 

452. Delectatio morosa, quae nihil aliud est quam 
consensus in delectationem de obiecto malo, definitur : 

simplex amor seu complacentia voluntaria circa obiectum seu 
opus illicitum, cognitione ut praesens exhibitum, absque desi- 
derio executionis. 

Non versatur directe circa opus externum sed circa opus per 
imaginationem nobis exhibitum. Qui enim delectatur fingit sibi 
actum peccati praesentem (v. g. occisionem inimici, furtum, forni- 
cationem) ac de illo actu repraesentato sibi complacet ac si illum 
exequeretur (v. g. actualiter occideret, furaretur, aut fornicaretur), 
sine voluntate tamen illud exequendi. 

Vocatur delectatio , quia sola cogitatio de re mala non est 
peccatum (nisi per accidens in quantum periculum peccandi 
includit et ad peccatum inclinat), sed delectatio de re mala 
cogitata (a. 8) ; vocatur morosa , non quod requirat moram tem- 
poris, nam unico momento perfici potest, sed quia ratio delibe- 
rans, potius quam repellat delectationem, circa eam immoratur 
in quantum res mala est homini grata et iucunda (a. 6, ad 3). 

453. Principia. I. Delectatio morosa est peccatum : 
nemo enim delectatur nisi de eo quod videtur ipsi bonum 
et naturae suae conforme ; qui ergo delectatur de re mala 
habet eam ut sibi bonam, ac proinde eius affectus in rem 
malam tendit. 

II. Delectatio morosa est peccatum grave vel leve 
secundum obiectum : si fiat de obiecto venialiter malo 
est venialis, si de obiecto graviter prohibito semper est 
mortalis : quod enim aliquis deliberate velit quod affectus 
eius conformis sit operi quod de se est mortale, est pecca- 
tum mortale (a. 8 ; — Prov. XV, 26 ; Sap. I, 3 ; Mt. XXIII, 
27). 

III. Delectatio morosa, — licet sit minus mala 
quam ipsum malum opus (a quo distinguitur sicut 
species incompleta a completa) vel quam eius propositum, 
— attamen, quia tendit in idem obiectum cogitatum, 
habet malitiam eiusdem speciei ac opus (in confessione 
declarandam), dummodo et in quantum opus cogitatur 
ut delectabile seu ad delectationem movet. Delectatio 
mere interna scii, moraliter eiusdem rationis est ac delectatio 
actu percepta quae ex opere exurgit. 

Sic delectatio de homicidio, de adulterio ut adulterio, de 
sodomia ut sodomia, vel de falso testimonio differt specie a 
delectatione de vulneratione, fornicatione, pollu tione vel mendacio . 

Probabiliter tamen delectatio morosa non contrahit ma- 

litiam circumstantiarum, quas ratio quidem advertit sed a 
quibus in delectatione abstrahit et circa quas non versatur 
delectatio, seu quarum delectabilitate appetitus non move- 
tur. Delectatio enim tendit in obiectum non ut realiter, 
sed prout in intellectu existit, ac proinde non tendit in 
circumstantias quas ratio non repraesentat ut delectabiles, 
et quae non sunt motivum delectationis. 

Hinc si quis delectetur de homicidio sacerdotis, non quia 
sacerdotis, aut de furto rei sacrae, non quia sacra sed quia pretiosa, 
non contrahit malitiam specificam sacrilegii sed homicidii aut 
furti tantum ; et si delectetur de copula cum coniugata, at non 
qua coniugata sed qua muliere pulchra, non contrahit malitiam 
specificam adulterii sed fornicationis tantum. 

454. Corollaria. — Delectatio morosa est de solo 
obiecto seu opere malo. Hinc : 

a) Delectatio, non quidem de re mala cogitata, sed de 
ipsius cogitatione vel de modo quo res mala fit, est bona, 
venialiter vel mortaliter mala, prout ipsa cogitatio vel ipse 
modus sit bonus, leviter vel graviter malus. Exempla sunt : 
delectari de cognitione criminum poenitentis, de cognitione 
otiose comparata vel ex curiositate, de cognitione secreti 
aut criminis occulti ex detractione ; — vel de modo 
ingenioso, industrio, subtili, miro, novo aut ridiculoso (ut 
de flexibilitate ebrii), de copula matrimonii habita praeter 
modum aut situm naturalem, de modo contra naturam in 
peccatis luxuriae. 

Ita licite fit de picturis et comoediis obscenis propter artificium, 
de modo subtili vel artificioso quo res ablata fuit, de attico sale quo 
commentitia narratio aspersa est, de singulari vel ingeniosa 
astutia in fraude, de eloquentia detrahentis, de dexteritate pu- 
gnantis, de lapsu hominis ex equo ob ridicula adiuncta, de modo 
quo mulierculae inter se rixantur vel quo facta obscena narran- 
tur, de statuis obscenis quia valde artificiosae, de spectaculis 
lubricis quia magna arte repraesentatae, de modo pulcherrimo 
vel lepido narrandi res lubricas. 

b) Delectatio de opere malo, abstrahendo ab hoc quod 
sit malum, vel de opere materialiter malo est licita si opus 
prohibetur tantum iure positivo, nisi quis delectetur de 
eo in quantum est lege prohibitum, v. g. de esu carnium 
die vetito, de oblivione matutini, de omissione missae : 
hoc opus enim in se obiective non est malum intrinsece ; 


— e contra est illicita si opus prohibetur iure naturae quia 
tunc opus in se intrinsece est malum, v. g. de fornicatione 
materiali, homicidio involuntario, pollutione involuntarie 
procurata, de periurio materiali propter liberationem (cfr. 
prop. 15 damn. ab Inn. XI). 

Cum autem pollutio mere naturalis, a sola natura sese exone- 
rante procedens, non sit materialiter mala, peccatum non est 
ob bonum finem de ea delectari vel etiam simplici affectu eam 
desiderare, non tamen ob voluptatem. 

c) Delectatio de opere malo propter effectum bonum mala 
est, v. g. de occisione patris ob haereditatem, de omissione 
missae ob utilitatem, de pollutione procurata propter 
concupiscentiam sedatam ; — licita autem est de solo 
effectu bono seu de eo quod opus malum bonos effectus 
habuit, v. g. de haereditate ex homicidio, de prole ex 
fornicatione, de gloria martyrum, de cessatione scandali 
ex occisione seductoris ; vel etiam de malo proximi, non 
quidem ut est ipsi malum sed in quantum est ipsi vel aliis 
magis bonum, servato scii, ordine charitatis, ita ut malum 
quod vitetur praeponderet vel coaequet malum proximi 
quod placet. 

Ita v. g. de malo corporali cb bonum animae, de proximi 
infirmitate ut convertatur, de malo unius ob bonum commune, 
de morte persecutoris Ecclesiae aut malefactoris ob exemplum 
aliorum ; e contra illicitum est delectari de malo proximi ob minus 
bonum v. g. de morte patris ob haereditatem, uti constat ex 
prop. 13, 14, 15 damn. ab Innoc. XI. 

d) Delectatio de opere aliquando licito sed tempore delecta- 
tionis illicito, si hoc prohibitum sit solo iure positivo, 
ordinario non est mala quia lex positiva non prohibet 
delectationem sed tantum opus, v. g. die abstinentiae quis 
delectari potest de esu carnium, non tamen praecise ut 
prohibito. Si autem opus prohibitum sit iure naturae, 
delectatio mala est si fiat de opere absolute et tamquam 
de praesenti v. g. pro sponsis de copula nunc habenda ; 
non erit mala si fiat sub conditione temporis quo erit 
licitum v. g. de copula habenda in matrimonio. 

Notetur autem hoc ultimum fieri posse si delectatio sit in appe- 
titu rationali, non autem si sit in appetitu sensitivo : etenim 
appetitus rationalis tendit in obiectum a ratione propositum, 

ratio autem illud proponere potest sub conditione de futuro vel 
de praeterito et sic a malitia abstractum ; — e contra appetitus 
sensitivus tendit in obiectum a sensibus internis propositum, 
sensus autem illud proponit sine ulla conditione vel abstractione 
a malitia et ideo absolute ut praesens et ut est in se ; unde delec- 
tatio fertur in obiectum non ut est sub conditione sed ut est in 
se ac proinde ut est in praesenti absolute malum. Mala igitur 
esset delectatio sensibilis hic et nunc habita de odio et vindicta 
alio tempore legitimis, non ita delectatio spiritualis seu voluntatis, 
quae esse potest sub conditione iniuriae illatae. 

Hinc pro praxi 1) appetitu rationali, non autem carnali, possunt 
sponsi de copula futura delectari et ipsam desiderare, item vidui 
de praeterita delectari et gaudere, item coniux qui fecit votum 
castitatis altero non faciente ; 

2) aliis autem solutis, quamvis idem de se non sit illicitum, 
ordinario est illicitum per accidens, quia non fiet sine motibus 
concupiscentiae quos excitare non possunt et ad quos permittendos 
isti nullam rationem habere possunt ; 

3) e contra coniuges, etiam absente comparte, delectari possunt 
carnaliter de copula habita vel habenda (dummodo non fiat prin- 
cipaliter ob delectationem sed ob finem honestum et non adsit 
periculum pollutionis), quia hic et nunc copula ipsis est licita, 
quamvis per accidens sit impossibilis. 

455. Animadversiones. — A. Notetur delectationes omnes 
de quibus in praecedenti numero diximus, in praxi esse vitandas 
tum quia saepe sunt otiosae et ideo peccata venialia, tum quia 
valde periculosae, praesertim quando agitur de rebus luxuriae vel 
vindictae quia facile fit transitus ad delectationem de ipso opere 
malo. 

B. Coniecturalia criteria ad dignoscendum an delectatio fuerit de 
sola cogitatione vel modo aut de ipsa re mala, recensentur sequentia : 

a) Affectus vel bona intentio agentis. Etenim si quis ex bono 
motivo, et sincera intentione de rebus malis studet vel loquitur 
(v. g. confessgrius, medicus, artifex, etc.), praesumi potest delec- 
tatio de cogitatione non de ipsa re cogitata ; e contra si delectatio 
orta fuerit ex affectu vitioso, curiosa nimium et inutili lectione 
aut consideratione. 

b) Occasio ex qua oritur delectatio. Si oriatur ob studium, con- 
fessionem, praedicationem, etc. potest praesumi delectationem 
esse de cogitatione ; e contra si procedat turpi occasione ut sumptae 
vindictae vel peccati patrati. 

c) Inclinatio habitualis agentis. Si quis habitualiter inclinetur et 
saepius peccat e. g. in rebus luxuriae, tunc eius cogitationes iam 
non mere theoreticae, sed de ipsis rebus pravis esse praesumun- 
tur ; e contra in viro timorato. 

d) Moderatio aut vehementia delectationis. Si cogitatio (vel 
modus) aeque delectat in licitis ac in illicitis, signum est delecta- 
tionem non esse de re mala ; e contra si talis est, qualis percipitur 
ex ipsa re turpi quando praesens est, puta cum simili commotione 
appetitus, indicium est delectationem non de sola cognitione (vel 
modo) esse, sed etiam de re ipsa. 

e) Causa sufficiens. Si enim quis sine ulla causa vel ex mera 
curiositate delectatur de modo quo res mala sit facta vel reprae- 
sentata, est peccatum (saltem veniale) ; sin autem id faciat 
quia tenetur talibus rebus intendere, non est peccatum 1 . 

C. Sicut delectatio de re mala est mala, ita eodem modo 
tristitia de re bona : ista vere bonum odit sicut illa malum 
amat. Hinc : 

1. Tristitia de bono quod sub gravi praeceptum est, grave 
peccatum est. 

2. Tristitia de bono quod sub levi praeceptum est, leve 
peccatum est. 

3. Tristitia de bono quod secundum se praeceptum non est, 
e. g. de voto emisso aut emittendo, de suscepto vel suscipiendo 
sacerdotio, leve non excedit, dummodo retineatur voluntas 
implendi obligationem contractam. Num leve vel nullum, pecca- 
tum sit, pendet a motivo, propter quod aliquis tristatur, utrum 
nempe rationabile sit necne ; ordinarie tamen, opere iam electo, 
eiusmodi tristitia rationabili motivo caret. 

4. Tristitia non de ipso bono opere, sed de solis adiunctis 
bonae actionis, e.g. de incommodo et labore, peccatum non est*. 

Articulus III. 

De Consensu in Actum seu de Desiderio 
et Gaudio. 

5 . Th. I-II, q. 74, a. 7, 9. 

456. Differunt delectatio morosa, desiderium et 
gaudium : prima respicit tempus praesens quia versatur 
circa obiectum quatenus hic et nunc cognitione nobis est 
praesens ; desiderium respicit futurum quia est actus 
voluntatis rem malam exoptantis ; gaudium denique 
respicit praeteritum et est complacentia seu approbatio 
operis mali a gaudente vel ab aliis patrati. Aliis verbis, 
delectatio morosa est consensus in solam delectationem 
cogita tam praesentem et non in ipsum actum 3 ; desi- 

1. Ita Ballerini-Palmieri, Opus theol.-mor., vol. I, n. 538 sq. ; Theol. 
Mechliniensis, Moralis generalis, n. 148, q. 2 ; et Prummer, Th. M. I, 
n - 398, qui addit : « Iam veteres auctores, ut Castropolaus et Salmanti- 
ccnses, animadverterunt (quod et ipsi sacerdotes prae oculis habeant), 
eos convinci delectatione carnis latenter ferri, qui frequenter et libentius 
de occultis partibus corporis, de aegritudinibus, vestibus aliisque ad 
eas pertinentibus loquuntur et irrumpunt facile in risus incompositos. 
Unde sacerdos amator castitatis, cum haec vel invitus audit vel iusta 
de causa profert, nullum debet praebere signum laetitiae, sed serenitatem 
et gravitatem vultus in omnibus servare ». 

2. Noldin, Th. M. 1 , n. 335. 

3. Si actus esset praesens ita ut peccatum hic et nunc committeretur, 
delectatio de ipso ut praesente non esset moraliter a peccato distincta. 

derium est etiam 1 consensus in actum futurum et ponen- 
dum ; gaudium in actum praeteritum et positum 2 . 

Ratione obiecti desiderium est duplex : efficax seu abso- 
lutum quod vocatur propositum , cum aliquis proponit opus 
perficere ; inefficax seu conditionatum, cum vult quod opus 
a se vel ab altero perficiatur data quadam conditione v. g. 
si nihil obstaret, si posset, si liceret, etc. Hoc non est 
conditionatum ex parte voluntatis sed ex parte obiecti : 
non enim est voluntas mere interpretativa quam quis non 
habet sed quam haberet si aliquid cognosceret (haec non 
existit), sed est voluntas actualis quam hic et nunc habet 
et qua nunc statuit et intendit quod vellet opus perfici si 
conditio daretur. 

457. Principium 1. Desiderium absolutum et gaudium 
habqnt eamdem speciem ac gravitatem malitiae, 
mortalem vel venialem, quam habet opus circa quod 
versantur, patrandum vel patratum, cum omnibus circum- 
stantiis cognitis (Mt. V, 28) : actus enim interior voluntatis 
malitiam habet ab actu exteriori tamquam ab obiecto, 
nam desiderium tendit in opus realiter ponendum ac 
proinde non ut repraesentatum in intellectu tamquam 
delectabile sed ut est a parte rei, et gaudium est de opere 
| praeterito prout fuit, et utrumque tendit in omnes circum- 

I; stantias quae sunt in opere et ab ipso in concreto non sunt 

;/ separabiles. Unde, ad differentiam delectationis morosae, 

| desiderium contrahit malitiam omnium circumstantiarum, 

, etiam illarum quae non habentur ut delectabiles nec sunt 

l motivum voluntatis. 

fi' 1 

\i Ita v. g. qui desiderat peccare cum coniugata, non quia coniu- 

ji i gata, sed quia pulchra, reus est adulterii, et qui vult furari 

rem sacram, non quia sacra sed quia pretiosa, reus est sacri- 
, legii. « In praxi tamen non raro accidit, quod desideria non 
referantur ab obiectum omnino determinatum, sed potius ad 
aliquid geneticum. E. g. aliquis desiderat vindictam sumere de 

1. Qui consenut in actum, etiam consentit in delectationem, sed non 
e contra ; hinc complacentia de peccato futuro non est actus distinctus 
a desiderio. 

2. « Consensum in actum praeteritum nefas est confundere cum con- 
sensu in delectationem actus praeteriti cogitati ut praesentis, quae est 
delectatio morosa » Waffelaert, De Virt. Cardinalibus , p. 323. 

inimico suo, quin determinet modum quo velit istam vindictam ; 
vel aliquis desiderat carnaliter peccare cum persona alterius 
sexus, quin sibi conscius sit de actu speciali committendo. In 
istis casibus sufficit confiteri : volui vindictam sumere de inimico 
meo, vel volui peccare cum persona alterius sexus » (Prummer, 
Th. M. I, n. 403). 

458. Principium II. Desiderium conditionatum, sub 
conditione quae omnem malitiam ab obiecto aufert, 
per se non est peccatum, saepius tamen est otiosum 
et subinde periculosum. Hinc : 

a) in omnibus solo iure positivo prohibitis licitum est 
desiderium sub conditione : si prohibitum non esset • 

b) in prohibitis iure naturali, naturaliter aut ordinario 
vel extra statum illicitis , sed in aliquo casu aut statu licitis, 
licitum (quamvis periculosum) est desiderium sub condi- 
tione huius status vel casus, v. g. occiderem Petrum si 
Deus mandaret, ducerem uxorem si non essem religiosus, 
suspenderem furem si essem iudex, copulam haberem 
cum ea si esset uxor ; 

c) prohibita iure naturae essentialiter mala, quae nun- 
quam sunt licita, nunquam licite desiderantur, quia malitia 
ab iis nequit separari, v. g. si non esset peccatum, vellem 
blasphemare, sodomiam committere, peierari, ulcisci, etc. : 
conditio enim impossibilis non potest auferre malitiam. 

Huiusmodi tamen locutiones saepius tantum significant pro- 
pensionem naturalem in tale obiectum, sine affectu ad illud, ita 
ut sensus sit : propensus sum ad blasphemandum sed nolo 
propter legem Dei, et tunc non sunt peccatum ; — e contra 
si esset verum desiderium seu consensus in opus, aut si sensus 
esset : vellem blasphemiam non esse peccatum, quod adhuc 
esset peius quam simplex desiderium blasphemiae. 

459. Principium III. Desiderium conditionatum, si 
conditio partialiter aufert malitiam obiecti, est pec- 
catum, sed minus quam desiderium absolutum : induit 
scii, malitiam quae remanet in obiecto, non contrahit 
illam quae fuit ablata. Ita si quis diceret : si non essem 
sacerdos fornicarer, contraheret malitiam fornicationis, non 
sacrilegii, quia conditio huius malitiam aufert. 

460. Principium IV. Desiderium conditionatum, si 

conditio, utpote ad moralitatem impertinens, nullatenus 
aufert malitiam obiecti, induit huius malitiam cum 
omnibus circumstantiis. — Ratio est quia desiderium 
etiam conditionatum consentit et tendit in opus externum 
secundum se et ut est ex parte rei. Ita si quis diceret : 
fornicarer si non esset infernus, si occulte possem sumerem 
vindictam. 


SECUNDA PARS. 

DE CAUSIS PECCATORUM. 

QUAESTIO PRIMA. 

DE CAUSIS PECCATI INTERIORIBUS. 

S. Th. I-IIj q. 75, a. i et 2 ; De Malo, q. 1, a. 3. 

461, Quomodo peccatum causam habet. — Pecca- 
tum i° ex parte actus (elementi materialis) habet, sicut 
quilibet actus et quodlibet ens, causam agentem per se, 
scii, potentiam hominis, maxime voluntatem quatenus 
intendit aliquod bonum creatum ; 2 0 ex parte inordina- 
tionis (elementi formalis) habet causam eo modo quo 
negatio habere causam potest : 

a) causam agentem per accidens : ad positionem enim 
unius effectus sequitur absentia alterius, et sic causa 
intendens positionem, per accidens est causa negationis 
consequentis, sicut ignis causando calorem consequenter 
causat privationem frigiditatis ; ita voluntas intendens 
bonum creatum legi oppositum simul producit priva- 
tionem conformitatis cum lege huic bono adnexam, quam 
tamen non intendit sed quam causat consequenter , per 

i accidens et praeter intentionem. Unde causa peccati per se 
\ ex parte actus, est etiam per accidens causa inordinationis ; 

b) habet causam deficientem : in peccato enim non est 
mera negatio sed privatio ; quod autem in aliquo effectu 
esse debet, nunquam abesset nisi propter defectum alicuius 
causae ; voluntas ergo causat peccatum in quantum deficit 
a directione regulae rationis et legis Dei, i, e. in quantum 

illi non attendit vel illa non utitur. Nec iste defectus 
seu carentia regulae iam peccatum est (quamvis sit imper- 
fectio physica), sed quod voluntas cum hac carentia ad 
eligendum et agendum procedat, 

462. Peccatum habet qua tuor causas interiores 

ex parte actus : duas proximas et immediatas, rationem et 
voluntatem, quae in omni peccato requiruntur ; duas 
remotas et mediatas, cognitionem sensitivam et appetitum 
sequentem, quando peccatum circa bonum sensibile ver- 
satur. Hoc in casu incipit (saltem ordinario) imaginatio et 
proponit appetitui sensitivo bonum delectabile, et statim 
eo ipso movetur appetitus in illud, rationem praeveniens 
et alliciens ut illud probet et iudicet bonum. Deinde ratio 
varia commoda et incommoda advertit huius boni delec- 
tabilis, etiam quod sit vel forte sit contra legem Dei. Ratio 
nihilominus deficiens a regula illud probare potest : tunc 
voluntas illi consentiendo complet et perficit (per delecta- 
tionem, per desiderium, vel per opus) rationem peccati 

(lac. I, 14-15). 

463. Divisio quaestionis. — Peccatum itaque est a 
ratione male dirigente, ab appetitu sub ductu imaginationis 
inclinante, et a voluntate perficiente. Hinc dicemus : 

i° de ignorantia quae est causa peccati ex parte rationis ; 

2 0 de infirmitate seu passione quae est capsa peccati 
ex parte appetitus sensitivi ; 

3° de malitia (seu contemptu) quae est causa peccati 
ex parte voluntatis. 

Ita secundum illud Isidori, de Summo Bono, 1 . 2 : 
« Tribus modis peccatum geritur, hoc est ignorantia, infir- 
mitate et industria ». Peccata scii, vocantur peccata igno- 
rantiae, infirmitatis, vel malitiae, prout principalis ipsorum 
causa seu peccandi principium sit ignorantia, passio, aut 
malitia *. 

1. Quae distinctio tamen non est essentialis et specifica, sed mere 
accidentalis gravitatis, quia non est ex obiecto. Idem ergo peccatum 
v. g. homicidii potest esse ex ignorantia, passione, vel malitia. 

Articulus I. 

i 

De Ignorantia causa peccati ex parte rationis. 

(De Peccatis ignorantiae). 

S. Th. I-II, q. 76 ; De Malo q. 3, a. 6, 7, 8. 

464. Ex parte rationis causa peccati est ignorantia 

et inconsideratio intellectus, non quaecumque sed illa quae 
removet scientiam (sive universalem iuris, sive particularem 
facti seu circumstantiae) qua, si adesset vel plenior adesset, 
peccatum non fieret. Unde non est causa peccati per se, 
sed per accidens in quantum removet id quod peccatum 
impediret. — Quodsi aliquis ita sit dispositus ut sine 
ignorantia nihilominus peccaret, ignorantia non esset causa 
peccati : talis non peccat ex ignorantia vel propter ignoran- 
tiam, sed peccat cum ignorantia seu ignorans. Ita si igno- 
rantia sit concomitans, vel etiam si sit affectata sed praecise 
ad liberius peccandum. 

Ad omne peccatum, etiam ex malitia factum, requiritur 
ignorantia seu error in iudicio ultimo practico, quo ratio 
erronee iudicat talem actum illicitum hic et nunc esse sibi 
bonum 1 ; at peccata ignorantiae dicuntur illa quae prove- 
niunt etiam a iudicio speculativo culpabiliter erroneo 2 . 

465. Ignorantia peccatum esse potest (contrarium 
damnatum fuit in Coelestio et Abaelardo), non quidem 
secundum se : est enim malum intellectuale, non morale, 
sed ratione negligentiae praecedentis in addiscendo vel 
actualis in considerando (Lc, XII, 48 ; I Tim. I, 13). 
Non tamen omnis ignorantia est peccatum : ignorantia 
enim invincibilis quam aliquis repellere non potuit, non 
est peccatum, ut constat ex prop. 68 Baii, et 2 ab Alex. 

1. Vocatur ignorantia malae electionis. Cfr. Eth. III, lect. 3 ; I-II, 
q. 6, a. 8 ; II Sent. d. 39, q. 1, a. 1, ad 4. 

2. « Ignorantia quandoque excludit scientiam qua aliquis simpliciter 
scit hoc esse malum quod agitur, et tunc dicitur ex ignorantia peccare ; 
quandoque autem excludit scientiam qua homo scit hoc nunc esse 
malum, sicut cum ex passione peccatur ; quandoque autem excludit 
scientiam qua aliquis scit hoc malum non sustinendum esse propter 
consecutionem illius boni, scit tamen simpliciter hoc esse malum, et 
sic dicitur ignorare qui ex malitia peccat » I-II, q. 78, a. 1, ad 1, Cfr. de 
Malo q. 2, a. 3, ad 9. 

VIII damn. 1 ; ignorantia autem vincibilis est solum- 
modo peccatum, si sit de iis quae aliquis spire tenetur, 
seu quae necessaria sunt ad dirigendos proprios actus 
et sine quibus non potest debitum actum recte exercere. 

Unde ad peccatum non sufficit ut ignorantia sit voluntaria, 
sed insuper oportet ut sit culpabilis. Ad quod requiruntur tria : i 
ad hoc quod sit voluntaria 1) ut quis eam tollere potuerit i. e. 
ad il*ud media habuerit, et 2) ut ad illam aliquo modo adverterit ; 
ut autem sit culpabilis, insuper a'» ut quis obligatus fuerit igno- 
rantiam impedire i. e. media adhibere ne ignorantia sequatur : 
sic ignorantia scientiae medicae non est culpabilis pro agricola 
et advocato, sed pro medico. 

Omnes autem scire tenentur a) articulos seu veritates funda- 
mentales fidei, b) universalia praecepta iuris scii. Decalogi et 
Ecclesiae ; c) singuli autem ea quae ad eorum statum vel officium 
spectant, saltem ea quae communia sunt et saepe occurrunt. 

Imo ignorantia potest esse peccatum speciale. — 
Ignorantia vincibilis 1) rei quam tenemur scire habitualiter 
vel ratione sui (ignorantia iuris) est peccatum speciale 
omissionis, a peccatis quae ex ea sequuntur diversum, quia 
ipsa ignorantia est moraliter mala in se, et quia peccans 
sic violat duo praecepta diversa. 

Ita v. g. si quis voluntarie ignoraret incarnationem vel adulterii 
malitiam vel quinque praecepta Ecclesiae, et ideo blasphemaret 
Christum, vel adulteraret, ve' carnes manducaret, reus esset 
duplicis peccati. 

E contra 2) ignorantia rei quam quis scire tenetur, non 
quidem permanenter et ratione sui, sed transeunter et 
propter opus hic et nunc ponendum (ignorantia facti parti- 
cularis v. g. circumstantiae actus) non est peccatum distin- 
ctum a peccato quod ex illa sequitur, vel cui exponit, 
quia non est mala nisi ratione effectus mali, et ideo peccans 
non agit nisi contra unum praeceptum et unam virtu- 
tem. 

Sic negligentia inquirendi an dies praesens sit dies ieiunii 
(etiam si dies ieiunii non esset), quia ex eodem praecepto tenetur 
ieiunare et inquirere. 

466. Principia. I. Ignorantia invincibilis et antece- 

I- « Tnfidelitas negativa est peccatum». — «Ignorantia iuris naturae 
invincibilis in statu naturae lapsae non excusat a peccato formali ». 

dens per se totaliter excusat a toto peccatQ opus quod 
ex illa fit, quia reddit illud involuntarium (Gen. IX, 21); 
per accidens non omnino excusat si non est totalis sed 
partialis, quia solum ignoratur circumstantia qua cognita 
peccatum non fieret, et tamen scienter fit peccatum, v. g. 
occisio hominis ab illo qui nescit esse patrem (Gen. 
XXXVIII). Unde excusat in quantum est ignorantia. 

II. Ignorantia invincibilis et concomitans non om- 
nino excusat : excusat a peccato opus externum quod 
cum ea fit quia illud reddit non voluntarium ; non autem 
excusat totaliter ipsum operantem, quia non aufert 
omnem voluntatem peccandi seu internum affectum ad 
peccatum, cum opus nihilominus fieret si non daretur 
ignorantia, v. g. qui occidit inimicum, putans esse feram, 
cum nihilominus occideret si sciret. Talis ignorantia nec 
excusat scii, omnino, nec accusat. 

III. Ignorantia vincibilis et consequens de his quae 
aliquis scire tenetur, si est causa peccati quod secus non 
fieret, non excusat a peccato totaliter opus quod ex 
illa fit, quia id manet voluntarium (cum ipsa ignorantia 
sit voluntaria), sed minuit illud quia illud reddit invo- 
luntarium secundum quid. Unde accusat , utpote volun- 
taria, et non excusat a toto sed a tanto , v. g. Vulneratio ex 
ebrietate. 

IV. Ignorantia vincibilis sed affectata, et excitata 
praecise ad liberius peccandum, nullo modo excusat 
a peccato sed potius auget, quia provenit ex maiori 
voluntate peccandi. Unde simpliciter accusat. 

Articulus II. 

De Passione causa peccati ex parte appetitus 
sensitivi. 

(De Peccatis infirmitatis) 

S. Th. I-II, q. 773 q. 9> a - 2 3 De Malo, q. 3, a. 9, 10, 11. 

467. Ex parte appetitus sensitivi causa peccati 
est passio, qua homo movetur ad bonum sensibile vel a 
malo sensibili retrahitur, contra bonum seu ordinem 

rationis. Cum autem passiones sint quaedam animae aegri- 
tudines quae debilitant et impediunt usum rationis et volun- 
tatis, peccata quae ex eis procedunt vocari solent peccata 
infirmitatis (Rom. VII, 23 ; lac. I, 14). 

468. Passio directe trahere aut movere voluntatem 
non potest, sed indirecte tantum. Et quidem 

1° ex parte subiecti, per aliquam subtractionem, distrahendo 
virtutem a voluntate: cum enim omnes vires ex anima tamquam 
ex una radice procedant, sequitur a) exercitium intensum unius 
potentiae diminuere vim agendi in aliis, et b) hominem, dum 
uni attendit vehementer, ad alia esse minus attentum. Unde 
quo intensius agat appetitus sensitivus, eo remissior fit vis vel 
impeditur motus voluntatis 1 3 

2° per contrarietatem, ex parte obiecti seu boni quod ratio 
apprehendit, inclinando in bonum rationi contrarium: a) homini 
enim in passione videtur bonum quod non videtur ei extra 
passionem existenti, sicut amanti vel irato videtur bonum qupd 
non videtur quieto, et sic passio saepe tendit in objectum rationi 
contrarium ; praeterea b) passio importat, vehementem apprehen- 
sionem imaginationis, qua indiget ratio in suo exercitio, et 
qua in casu inclinatur ut obiectum passionis praecipue consideret 
et approbet ac iudicet bonum. Unde fit ut iudicium rationis 
et consequenter voluntas saepe sequantur passionem et aliter 
agant ac si passio non esset 2 3 

3° per immutationem corporalem, aliquando corpus ita trans- 
mutando ut imaginatio a dispositione corporis unice pendeat, nec 
amplius ratione regatur, quo in casu totaliter ligat cognitionem 
rationis et impedit eius deliberationem ac usum, et consequenter 
peccatum : ita plures propter abundantiam amoris et irae sunt in 
insaniam conversi. 

469. Inordinatus amor sui est causa omnis peccati. 

— Etenim amare aliquem est ipsi velle bonum ; sed 

1. Argumentum concludit pro statu praesenti, pro viribus quae 
egent organis, quia haec, in statu praesenti, exercitio vires deperdunt ; 
non valet pro viribus quae sine organo sese exercent. 

2. Quomodo passio possit ad peccandum inclinare non obstante 
morali scientia universali opposita, indicat S. Thomas, a. 2, ad. 4 : « Ille 
qui habet scientiam in universali, propter passionem impeditur ne possit 
sub illa universali (propositione) sumere, et ad conclusionem pervenire ; 
sed assumit sub alia universali, quam suggerit inclinatio passionis, et 
sub ea concludit. Unde Philosophus dicit, in VII Eth., quod syllogismus 
incontinentis habet quatuor propositiones, duas universales : quarum 
una est rationis, puta nullam fornicationem esse committendam, alia est 
passionis, puta delectationem esse sectandam. Passio igitur ligat rationem 
ne assumat et concludat sub prima 3 unde ea durante, assumit et con- 
cludit sub secunda ». Cfr. De Malo q. 3, a. 9, ad 7. 

peccato aliquis inordinate vult sibi bonum ; unde peccatum 
procedit ex hoc quod quis se inordinate amat. 

Bonum autem quod homo sibi inordinate appetit est 
triplex : 

a) bona delectabilia secundum tactum seu sensum carnis, 
quae spectant ad conservationem individui et speciei, et 
horum inordinatus appetitus est concupiscentia carnis seu 
naturalis ; 

b) bona delectabilia secundum apprehensionem imagi- 
nationis, ut sunt pecuniae, bona externa, splendor, fastus, 
ornatus vestium, etc., et horum inordinatus appetitus est 
concupiscentia oculorum seu cupiditas eorum quae exterius 
sensibus apparent et sic cognita placent ; 

c) denique appetitus inordinatus boni difficilis seu ardui, 
et ideo excellentis, voqatur superbia vitae quae est appetitus 
excellentiae. 

Haec tria sunt causa omnium peccatorum (I Ioh. II, 16) ; 
ad illa quoque reduci possunt omnes passiones quae sunt 
causa peccati : ad duo priora omnes passiones concupisci- 
bilis, ad tertium omnes passiones irascibilis. 

470. Principia. I. Passio quae totaliter ligat usum 
rationis, impedit deliberationem et libertatem ac proinde 
excusat a peccato, nisi voluntarie fuerit contracta in causa 
v. g. ex ebrietate. 

II. Passio antecedens et causa peccati non totaliter 
excusat a peccato sed illud minuit quia reddit minus 
liberum. 

III. Passio consequens, utpote voluntaria et libera, 
nullo modo excusat nec minuit, sed vel est signum magni- 
tudinis peccati, si ab eo procedit per redundantiam, vel 
illud auget, si directe eligatur et excitetur ad intensius 
peccandum ; ut dictum est in tr. de Act. Hum. n. 180. 1 


x. Non datur passio concomitans, quia nulla passio se habet sine 
influxu ad actum voluntatis. 

Articulus III. 

De Malitia causa peccati ex parte voluntatis, 

(De Peccatis Malitiae) 

S. Th. I-II, q. 78 ; IMI, q. 14 ; De Malo q. 3, a. 12-15. 

471. Ex parte voluntatis causa peccati est malitia 

seu depravatio et perversitas (Ps. LI) qua voluntas, nulla 
ignorantia vel passione influente, ex seipsa malum scienter 
et de industria eligit (Iob XXXIV, 27), non quia malum 
ut malum vult, quod est impossibile, sed quatenus priva- 
tionem boni spiritualis praefert absentiae boni temporalis, 
et minus bonum magis amat. Tunc voluntas dicitur malum 
agere non solum eligens sed ex electione , uti fit a) in igno- 
rantia affectata quam eligit ad liberius peccandum ; vel b) 
in passione quam studiose excitat ad peccandum intensius ; 
vel c) in mala consuetudine voluntarie et libere admissa. 
Quae etiam in venialibus fieri possunt. 

472. Peccata ex habitu malo iiunt ex malitia. — 

Cum enim habitus vitiosus sit libere acquisitus, si etiam 
in praesenti libere conservetur voluntate illum non retra- 
ctante, homo qui non ex inadvertentia vel passione agit 
secundum habitum, sed suo habitu scienter et libere utitur, 
peccat ex malitia, quia agit ex voluntate confirmata in malo 
seu ex mala inclinatione voluntatis qua ista est firmata 
in malo. Tunc Voluntas dicitur malum agere,non secundum 
habitum sed ex habitu. — Non tamen omne peccatum ex 
malitia est ex habitu ; sed homo potest etiam sine habitu 
de industria eligere malum (sicut angeli mali et primus 
homo fecerunt), sive ex praedispositione innata vel acqui- 
sita corporis, sive ex remotione prohibentis fidei, spei, 
timoris, etc. 

473. Principium. Gravius est, ceteris paribus, peccare 
ex malitia quam ex passione (vel, a fortiori, ex igno- 
rantia), quia 1) fit ex motu magis proprio voluntati, cum 
nullo modo ab impulsu ipsi extrinseco (qualis est passio) 
voluntas moveatur sed omnino ex seipsa : « unde peccatum 
tanto magis aggravatur quanto fuerit vehementior malitia. 

et. diminuitur tanto magis quanto passio fuerit magis 
vehemens » ; — 2) peccans ex passione, cum haec cito 
transeat, facile redit ad bonum propositum, peccans autem 
ex malitia saepe peccat ex habitu et ideo diuturnius ; — 
3) peccans ex passione habet voluntatem ordinario ordina- 
tam ad bonum : bonum enim proponit et quaerit sed 
aliquando recedit a proposito propter passionem ; peccans 
ex malitia autem male dispositus est quantum ad ipsum 
finem, quia habet firmum propositum peccandi. Finis 
autem in moralibus est primum principium. Unde 
peccans ex malitia peccat gravius quia defectus principii est 
pessimus, et periculosius quia non facile a peccato revocatur . 

474. Specialis malitiae sunt peccata in Spiritum 
Sanctum. — Sunt illa quae directe fiunt contra bonum quod 
Spiritui Sancto per appropriationem tribuitur, scii, bonitatem et 
amorem Dei, et quidem ex malitia seu electione mali. Quod 
nomen ex Scripturis desumptum (Mt. XII, 31 ; Mc. III, 29, 
Lc. XII, 10), ibi designat illud Pharisaeorum peccatum quo 
miraculosa opera Christi, virtute Spiritus Sancti facta ut homines 
salvarentur et a malo retraherentur, ex malitia tribuebant diabolo ; 
quod est impugnare veritatem manifestatam et clare propositam 
et agnitam. A Patribus et Scholasticis tamen per analogiam 
extensum fuit ad designanda omnia peccata similia, quae mali- 
tiose contemnunt media a Spiritu Sancto concessa ad hominem 
convertendum et a peccato retrahendum. 

Ad illa ergo requiruntur duo : a) ut sint ex malitia. , i. e. non 
ex subito motu passionis (uti etiam fieri potest pro desperatione, 
odio Dei, etc.), sed ex sola voluntate seipsam deliberate ad malum 
movente. At id non sufficit, secus omnes qui peccarent ex habitu, 
in Spiritum Sanctum peccarent; sed b) requiritur malitia specialis, 
ex eo quod quis contemnit et abiicit ea quae peccatum poterant 
impedire vel eius remissionem procurare ; quae media sunt 
effectus gratiae Spiritus Sancti in nobis, et ideo qui sic agit ex 
malitia, proprie peccat in Spiritum Sanctum. Sunt ergo illa 
peccata quibus homo per contemptum abiicit media ex bonitate 
Spiritus Sancti concessa quibus a peccato potuisset retrahi. 

475. Sex a Scholasticis numerantur peccata in 
Spiritum Sanctum. — Homo enim retrahitur a peccato : 

a) ex parte divini iudicii, vel i° consideratione misericordiae 
per spem, quam abiicit desperatio ; vel 2 0 consideratione iustitiae 
per timorem, quem tollit praesumptio illa qua quis sola miseri- 
cordia Dei et sine meritis vel poenitentia vult obtinere gloriam ; 

b) ex parte donorum Dei, vel 3 0 agnitione veritatis per fidem, 
contra quam ponitur impugnatio veritatis agnitae, ut maiori cum 
licentia quis peccet ; vel 4 0 interioris gratiae auxilio, contra quod 

ponitur invidentia fraternae gratiae, dum aliquis dolet non de 
solo bono proximi sed de ipso augmento gratiae in animabus ; 

c) ex parte peccati, vel 5 0 inordinatione et turpitudine peccati, 
quae, movente gratia actuali, ducunt ad poenitentiam, et huic 
opponitur impoenitentia, quae non est mera mors in peccato 
sed propositum non poenitendi ; vel 6° parvitate et brevitate 
boni quod in peccato invenitur, quae, movente gratia actuali, 
inducit hominem ad hoc quod in peccato non firmetur, et huic 
opponitur obstinatio i. e. firmum propositum inhaerendi in 
peccato. 

Odium Dei, quamvis de se sit peccatum maximae malitiae, 
inter peccata in Spiritum Sanctum non ponitur, quia est ipsis 
gravius, et quia aliquo modo implicite in omnibus continetur. 

476. Peccatum in Spiritum Sanctum dicitur irre- 
missibile ’ non quasi gratia Dei remitti non possit, nec quia de 
facto nunquam remittitur, sed est tale secundum naturam, quia 
directe excludit ea per quae fit remissio peccatorum, et includit 
"dispositionem pertinaciae quae de se est permanens, et dum manet 
est obstaculum positivae resistentiae ad actionem gratiae divinae. 
Unde difficillime et rarius et solum quasi miraculose remittitur, 
quia, contemnendo dona supernaturalia ad remissionem neces- 
saria, directe impugnat omnem ad Deum conversionem. 

477 - Animadversio. — Peccata malitiae quae sunt ex 
inclinatione habitus nunquam sunt prima, quia praesupponunt 
actus ex quibus habitus fuit causatus. Peccata in Spiritum 
Sanctum ordinario praesupponunt alia peccata, quia homo solet 
procedere ab imperfectiore et minore peccato ad perfectum et 
maius ; potest tamen aliquis propter libertatem arbitrii l , etiam 
in primo actu ex contemptu peccare in Spiritum Sanctum. 


QUAESTIO SECUNDA. 

DE CAUSIS PECCATORUM EXTERIORIBUS. 

S. Th. I-II, q. 75, a. 3 ; De Malo q. 3, a. 3. 

478. Causa exterior peccati est illa quae causam eius 
interiorem movet, sive voluntatem sive rationem sive appe- 
titum sensitivum. Voluntatem nullus immediate movere 
potest nisi Deus, qui non est causa peccati sed illud 
permittit ; rationem homo et diabolus movere possunt, 

1. Ita secundum S. Thomam fit, vel propter malas dispositiones praece- 
dentes (ut ex corporis complexione et ex praecedentibus peccatis sed 
condonatis), vel propter vehemens motivum ad malum et debilem affectum 
ad bonum. 

peccatum suadendo ; appetitum sensitivum movent v. g. 
obiecta exteriora in se vel in imaginatione apprehensa. Nihil 
tamen sic movet voluntatem ut necessario peccet. 

Articulus I. 

De Deo permittente. 

S. Th. I-II, q. 79 ; De Malo q. 3 , a. 1 et 2. 

479. Peccatum, secundum elementum formale, 

in quantum est privatio, aversio et defectus, non est a 
( Deo qui non est causa nisi entis, nec movere potest ad 
aversionem a seipso : est enim finis ultimus qui omnia 
inclinat ad se. Quod est de fide ex C. Trid. sess. 6, can. 6, 
et ex C. Araus. II, et Valentino, et Later. IV. 

At secundum elementum materiale seu conversionem : 
a) in quantum est ens, est a Deo ut a primo ente per essen- 
tiam, et in quantum est actus, est a Deo ut a prima causa 
movente^et applicante omnes alias ad agendum ; b) in 
quantum autem elemento materiali defectus coniungitur 
(seu in quantum est fundamentum privationis), non est 
a Deo sed a causa deficiente scii, libero arbitrio : actus 
enim peccati spectari potest inadaequate in quantum retinet 
aliquid de ordine rationis ad bonum, et sub hoc respectu 
non est malus sed bonus et est a Deo ; etiam adaequate, 
in quantum non habet satis de ordine rationis sed ab eo 
deviat, et sic est malus et non est a Deo sed a voluntate 
deficiente ab ordine. Sicuti quidquid est de motu in claudi- 
catione est ex virtute motiva animae, sed quod motui 
iungatur defectus claudicationis, non est ex virtute motiva 
sed ex indispositione tibiae : ita quidquid est de perfectione 
et actu in peccato, a Deo est ; quod autem ille actus sit 
cum defectu est ex libero arbitrio deficiente ab ordine 
rationis : Deus enim moveret ad actum perfectum si 
liberum arbitrium non esset defective dispositum 1 . 

1. Etiam in sententia Thomistarum, homo inchoat peccatum in aliquo 
genere causae, materialis scii, et dispositivae, quatenus Deum obiective 
movet ad praebendum influxum ratione dispositionis naturae corruptae 
per peccatum originale aut actuale : Deus movet unumquodque secun- 
dum sui conditionem. Cfr. Biiluart, de voluntate Dei, diss. 8, a. 5 j 
de peccatis diss. 8, a. 9. 

480. Deus non est causa peccati, ut definivit C. Trid. 
sess. 6, can. 6 : a) non causa directe et per se ut constat ex 
praecedentibus ; neque b) causa per accidens aut indirecte , 
licet peccatum posset impedire, largiendo motionem vel 
gratiam efficacem ad bonum, et aliquando non impediat, 
gratiam istam non concedendo vel et subtrahendo iis qui 
ponunt obstaculum : non enim tenetur dare talem gratiam 
et impedire peccatum, quod ceteroquin permittit secundum 
sapientiam et iustitiam (cfr. Ps. V, 5 ; Eccli. XV, 21 ; 
Rom. IX, 14 ; lac. I, 13 ; Deut. XXXIII ; Sap. XIV, 9 
simul ac XI, 25). 

Articulus II. 

De Diabolo tentante. 

S. Th. I-II, q. 80 ; De Malo q. 3, a. 3, 4, 5. 

481 . Diabolus non est causa peccati nisi indirecte : 

a) per modum persuadentis , non quidem directe movendo 
intellectum quem non intendit illuminare, quia quanto 
magis illuminaretur tanto magis retraheretur a deceptione 
quam diabolus exoptat ; sed interius instigando seu ope- 
rando in sensibus et imaginatione qua vult intellectum 
Obnub ilare, et movendo appetitum sensitivum ; b) ali- 
quando exterius proponendo sensibus pbiectum ut suave, 
iucundum etc., vel et visibiliter apparendo (I Thes.III, 5 i 
I Petr. V, 8). 

482. Omnia peccata suntne ex tentatione diaboli? — 

Omnia peccata, licet indirecte proveniant a diabolo (1 Ioh . III, 8), 
quatenus causa peccati originalis (ex quo ad peccatum proclives 
sumus), non tamen omnia proveniunt directe ab eius instigatione, 
sed vel a mundi i. e. peccantium sollicitationibus, vel ab ipsa 
natura hominis vitiata, vel a sola voluntate. 

483* TentatlO dici solet sollicitatio seu incitatio ad peccatum. 
Quae vox originarie et sensu lato idem sonat ac examen seu 
probatio : « tentare enim est experimentum sumere de aliquo » 
(I q. 114, a. 2), eo fine ut sciatur aliquid, et haec est tentatio 
probationis quae etiam tribui potest Deo, qui afflictionibus et 
mandatis extraordinariis fideles probat eorumque virtutem et 
Constantiam explorat (Deut. XIII, 3), non ut ipse cognoscat 
quod sint sed ut homo ostendat (I Tim. VI, 9). In praesenti 

autem sumitur vox in sensu strictiore et agitur de sola tentatione 
seductionis, quae est incitatio ad peccatum sive interna sive 
externa : haec non est a Deo (lac. I, 13), quamvis ipse tentationem 
permittat (I Cor. X, 13), sed provenit a corrupta nostra natura, 
etiam a mundo, maxime a daemone. Et potest esse gravis vel 
levis prout vehementer incitat voluntatem vel non ; eius autem 
vis pendet a natura rei, a vividitate repraesentationis, ab intensitate 
appetitus. 

Cum autem ex natura sua solum sit sollicitatio ad malum, 
secundum se non est ipsum peccatum, sed potest esse causa 
peccati, accedente consensu voluntatis ; hinc statui possunt 
sequentia de ea principia. 

484. Principium I. Sentire tentationem non est pec- 
catum sed consentire : non sensus aut placentia, sed 
consensus et complacentia. Sentire i. e. intellectualiter 
conscientiam habere sollicitationis, imo delectatione mali 
moveri et ita experiri et sentire (etiam facultatibus inferio- 
ribus) quod gratum sit et iucundum : id non adhuc est 
peccatum ; sed voluntarie adhaerere malo ad quod sollicitet : 
solus enim actus liber ex consensu voluntatis est moraliter 
malus. Quod omnino certum est ex communi doctrina, quae 
ceteroquin probata invenitur ab ipso Cone. Trid. sess. 5, 
can. 5 et ex damnatione prop. 50 Baii. 

Quod ut in praxi applicetur facilius, praestet in processu ten- 
tationis distinguere tria stadia. Est nempe : 

a) suggestio seu sola repraesentatio, aut mera idea mali : 
simplex propositio mali per imaginationem et intellectum, et 
haec, quantumvis prava et diuturna, non est peccatum quia in 
ea voluntas nullam partem habet ; 

b) delectatio indeliberata, ex suggestione orta in appetitu 
sensitivo vel et rationali qua tentatio placet : frequenter enim 
et cqnnaturaliter ex suggestione, praesertim si sit vivida, intensa, 
aut diu continuata, oritur delectatio, imo impressio organica 
iucunda ac commotio sensibilis, qua quis afficitur erga obiectum 
placens : haec etiam, usquedum interveniat deliberatio rationis, 
nullum est peccatum, quia talis motus non est deliberatus nec 
liber ; 

c) liber consensus voluntatis: postquam ratio percipit pravam 
suggestionem necnon delectationem in appetitu exinde ortam, 
eiusque malitiam, si voluntas utramque statim reiicit, nullum 
est peccatum : hoc enim non est in solo intellectu, vel in appetitu 
sensitivo, vel in spontanea inclinatione appetitus rationalis, sed in 
voluntate libera quae malo adhaeret ; si autem ista delectationi 
libere consentiat vel in ipsa sibi complaceat aut eam admittat, 
probet aut retineat quia placet aut ei adhaeret, tunc aderit 
peccatum. 


485. Principium II. Temere et absque iusta causa 
tentationem provocare vel ipsi se exponere est illici- 
tum, plus minusve secundum gravitatem periculi. 

Etenim tentatio aliquod periculum peccandi importat 
plus minusve grave. Sed periculo peccandi sine sufficienti 
ratione se exponere non est licitum (n. 177). Ergo et illi citum 
est se exponere tentationi absque iusta causa ; quae pro- 
portionata esse debet tentationis gravitati i. e. incitamento 
et periculo peccandi, spectato non solum absolute et in se, 
sed et relative ad diversa individua. Et quidem ; 

a) Graviter illicitum est sine ratione sufficienti libere se exponere 
gravi tentationi gravioris peccati, quae scii, proximum importat 
periculum peccandi graviter. 

b) Licitum est ex iusta causa gravi se exponere tentationi 
gravi cum periculo proximo graviter peccandi, dummodo debitae 
cautiones adhibeantur ad periculum removendum et simul adsit 
fundata spes tentationem superandi. 

c) Leviter illicitum est sine iusta causa levi se exponere levi 
tentationi peccandi graviter vel gravi tentationi peccandi 
leviter. 

486. Animadversio. — Ad vitandas et vincendas tentationes 
adhibenda sunt opportuna remedia : 

A. Ante tentationem : 1) vigilantia ad praecavendas multas et 
graviores (I Petr. V, 8 ; Mc. XIII, 37), ad quod oportet a) fugere 
occasiones, b) vitare otium et inutiles animi divagationes, ex 
quibus saepe periculosa oriuntur phantasmata, c) etiam facultates 
animae et passiones positive convertere ad res bonas, utiles, ac 
religiosas ; 

2) oratio (Mt. XXVI, 41 ; VI, 13 ; Lc. XI, 4), ad quam requi- 
runtur a) humilitas (lac. IV, 6), b) fiducia (Phil. IV, 13) et c) 
fervor ; 

3) quibus utiliter addi potest praxis meditationis v. g. passionis 
Christi, novissimorum, praesentiae Dei, qua ad ferventius oran- 
dum et ad peccatum et occasiones fugiendum movemur. 

B. In tentatione est resistendum : 1) statim et a principio, quan- 
do adhuc debilis est inimicus et facilior victoria ; 

2) strenue et fortiter : si enim haesitantes fluctuamus, vel nonnisi 
molliter resistimus, audacior fit inimicus et acerbius impugnat ; 

3) perseveranter, usquedum plene fuerit devictus. 

Ita a) orando, b) strenue laborando, c) ciim hoste non alter- 
cando, d) animum convertendo ad virtutem oppositam, e) eum- 
que avertendo a vitio. 

C. Post tentationem finitam aut superatam expedit : 1) humiliter 
agere gratias Deo cui soli tribuenda victoria ; nec unquam 
concidere animo sed fiducialiter confugere ad misericordiam Dei ; 

2) de consensu praestito aut negato non longius se examinare, 
ne nova tentatio provocetur ; 

3) directori spirituali prudenti et pio graviores tentationes 
aperire, et consilium expetere. 

Articulus III. 

De Homine cooperante. 

S. Th. II-II, q. 62, a. 7; De Malo q. 13, a. 4, ad 19. 

487. Homo est causa peccati: a) transmittendo originale, 
de quo agit Dogmatica ; 

b) aliis suggerendo et suadendo actuale , quod fit scandalo, 
scii, tum mundi (i. e. malorum hominum) perversis et 
falsis principiis, tum eius pravis operibus et exemplis 
quibus debiles trahit, et minis quibus timidos terret, tum 
bonorum exteriorum oblectamentis quae concupiscentiam 
excitant (Mt. XVIII, 7 ; II Tim. III, 1-10 ; Rom. XII, 2 ; 
I Ioh. V, 19 ; II, 16). Scandalum formaliter et praecipue 
est contra charitatem, et ideo specifice de eius malitia 
dicitur in tr. de charitate ; 

c) aliis cooperando, quod fieri 9 modis potest (6 positivis 
et 3 negativis) : mandando, consulendo, consentiendo, 
laudando et vituperando, patrocinando, participando, non 
monendo, non obstando, non manifestando. Qui metony- 
mice solent vocari peccata aliena (I Tim. V, 22), quia 
scii, ab aliis committuntur, nobis tamen imputantur, quia 
aliquo modo sumus ipsorum causa quatenus ad ea ut 
auctores, adiutores, vel non impedientes cooperati sumus. 
Unde sunt aliena et propria simul, quia ab aliis commissa, 
ratione cooperationis nobis propria fiunt. 

488. Cooperatio ad peccatum alterius est om n is 
concursus praestitus actioni malae alterius l . 

A. Ratione modi quo fit : I. alia est proprie dicta et directe 
voluntaria quae fit actu positivo (6 priores modi) ; II. alia est 
improprie dicta et indirecte voluntaria quae fit omissione actionis 
irnpeditivae peccati ab illo qui impedire potest et ad hoc tenetur 
(3 modi negativi): haec vocatur negativa , illa positiva. 


1. De cooperatione optime scripsit Waffelaert in speciali opusculo : 
Stude sur la Coopiration et 1 'esptce morale du scandale. 


Positiva est duplex : 1) late dicta quae fit per influxum moralem 
in volunt atem alterius qui actionem malam exequitur (ut eius 
voluntas ad peccandum moveatur vel quodammodo determine- 
tur) : identificatur cum scandalo directo, quod non est mera occa- 
siq_sed et vera causa moralis peccati alterius et fit iussione, consi- 
lio et seductione, petitione et consensu, laude, patrocinio morali ; 

2) stricte dicta quae fit per influxum realem in ipsum effectum 
malu m, adiuvando alterum ad illum producendum, seu partialiter 
causando cum altero principaliter agente actum vel effectum 
malum, quod fit participatione aut patrocinio reali : dicitur a) im- 
mediata quando cooperans exequitur cum principali agente ipsum 
acfilnFpeccati, v. g. adiuvando furem in re aliena auferenda, ut 
si duo unam rem simul portando surripiunt ; b) mediata quando 
cooperans aliquid subministrat (materiam, facultatem, media) 
quod principali agenti inservit ad opus malum exequendum 
vel facilius exequendum, v. g. scalam tradendo ad furandum vel 
furi aperiendo fenestram. Haec potest esse plus minusve proxima 
vel remota, prout medium subministratum ex natura sua vel ex 
circumstantiis plus minusve influat et maiorem minoremve con- 
nexionem habeat cum peccato principaliter agentis, v. g, scalam 
tenere ascendenti aut infideli praebere idolum dicitur proxima, 
scalam tradere aut materiam vendere ex qua idolum conficien- 
dum, remota cooperatio. 

B. Ratione intentionis dividitur in formalem quando cooperans 
consentit malae voluntati principaliter agentis et huius peccatum 
intendit (uti fit in scandalo directo) ; et materialem quando 
peccatum non intendit sed aliquid facit praevidens principaliter 
agentem eo abusurum esse ad peccatum perpetrandum. Eadem 
igitur actio potest pro diversa intentione esse cooperatio formalis 
vel materialis : ita caupo si potum alicui ministrat eo fine ut se 
inebriet, est formalis cooperatio ; sed materialis tantum si 
lucri causa potum praebet ei qui praevidetur sese inebriaturus 1 . 

489. Principia. Cooperatio ad malum generatim est 
illicita quia est causam ponere effectus mali ; quod licitum 
esse non potest, nisi actio in se non sit mala, sed saltem in- 
differens, intentio sit recta, et aeque immediate producatur 
simul effectus bonus ac malum compensans (n. 173). Hinc : 

a) Cooperatio formalis semper est illicita, quia non 
ex recta procedit intentione sed peccatum principaliter 
agentis intendit, et ideo semper est peccatum eiusdem spe- 
ciei ac istud, tamquam consensus in illud eiusque appro- 
batio. 


1. Ita melius definitur cooperatio materialis et formalis post S. Alphon- 
sum. Ut autem doctrina auctorum recte intelligatur, legenti attenden- 
dum est eos aliquando aliter declarare terminos. 

J b) Cooperatio immediata etiam mere materialis 
lest illicita, quia non est actio indifferens sed maia, imo 
semper est peccatum eiusdem speciei ac peccatum princi- 
paliter agentis, quia est exequi cum illo ac facere ipsum 
/ opus prohibitum ; — nisi aliquando agatur de bonis 
\ fortunae in quorum ablatione consentire potest dominus. 

/ c) Cooperatio mediata mere materialis, licet non 
Ii semper et necessario, tamen per se et ordinario est 
V illicita, quia est actus male sonans qui non est licitus nisi 
ob rationem extrinsecam cohonestantem : si enim effectus 
seu finis est malus et prohibitus, etiam media ad illum 
obtinendum per se et ordinario (nisi sit ratio excusans) 
erunt prohibita ; nam si voluntarie adhibeantur media, 
etiam effectus erit voluntarius in causa, si culpabiliter 
adhibeantur media, effectus erit culpabilis in causa. Quod 
est peccatum contra virtutem quae laeditur peccato princi- 
paliter agentis (licet non eiusdem speciei infimae), et simul 
contra charitatem quando, omittendo cooperationem, 
peccatum proximi possemus impedire. 

( d) Cooperatio mediata mere materialis per acci- 
dens est licita, si adsit ratio proportionate gravis l . 

Ita iuxta regulam supra traditam de actione ex qua duplex 
oritur effectus : licitum est ponere causam in se bonam vel 
indifferentem, quae duplicem habet effectum aeque imme- 
diatum : unum bonum qui solus intenditur, et alterum 
malum, dummodo ratio habeatur agendi proportionate 
gravis (n. 173). Ex istis quatuor conditionibus, duae inter- 
mediae in hac cooperatione ex natura rei verificantur 
semper ; unde dicendum est hanc cooperationem esse 
licitam, si actio non sit in se mala, (quod non semper facile 
est determinare), et si adsit ratio proportionate gravis seu 
causa sufficiens cooperandi. 

490. Ratio proportionate gravis seu causa sufficiens 
cooperandi adest, si finis seu effectus bonus, i. e. utilitas 
et necessitas agendi compenset effectum malum seu potius 

1. Hinc S. Thomas : «Pro aliquo incommodo vitando, potest homo 
licite uti materia alterius vel materiam ei non subtrahere sed praebere ». 
Q. D. de Malo 13, a. 4, ad 19. 

influxum in effectum malum : ita v. g. si aliud medium 
desit, licitum est mediate cooperari ad peccatum alterius 
ob maius eius peccatum vitandum (sicut ebrietati ne blas- 
phemet), et ad damnum proximi ob vitandum sive maius 
ipsius damnum sive damnum aequale proprium ; e duobus 
malis minus malum est praeferendum. 

Hinc eo gravior requiritur causa quo gravior est cooperatio i. e. 

a) quo peccatum ad quod aliquis cooperatur est gravius tum 
in se tum respectu damni quod infert honori Dei, bono communi, 
vel tertio, v.g. gravior causa requiritur ad cooperandum peccato 
iniustitiae quam alii, quia cooperatio non solum fit damno 
spirituali peccatoris sed etiam damno temporali tertii, item ad 
cooperandum homicidio quam furto , 

b) quo cooperatio est propinquior i. e. quo magis influit in 
peccatum alterius seu arctius cum eo connecti tur, v. g. gravior 
causa requiritur ad ordinandos characteres in imprimendo libro 
pravo quam ad praeparandas chartas, ad tendendum gladium 
occisionis quam ad materiam qua conficitur ; 

c) quo probabilius est, te non cooperante, alterum non esse 
peccaturum, v. g. maior requiritur causa ad vendenda arma, 
vinum, libros pravos, efc. si unica sit officina quam si multi sunt 
qui ista vendunt, ad carnes praebendas in paterna domo quam 
in taberna. 

491. Regulae practicae speciales possunt itaque statui 
sequentes : 

i a Cooperatio proxima ad actionem quae bono publico 
sive religionis sive reipublicae graviter nociva est, propter 
nullum damnum a peccato mortali excusatur, quia est 
perversio ordinis : bonum privatum publico et communi 
bono anteponere. 

2 a Si actio mala bono publico non graviter noceat, 
proxima ad eam cooperatio (praecipue si ad executionem 
peccati sit necessaria) non excusabitur nisi ob causam seu 
incommodum grave ; imo si cooperatio graviter damnosa 
sit tertio innocenti, requiritur incommodum valde grave 
scii, metus damni saltem aequalis. 

3 a Cooperatio remota, si alter iam expeditus sit ad 
peccandum, excusatur ob causam levem ; nisi, negando 
consensum, posset peccatum impediri : tunc enim requi- 
ritur metus detrimenti notabilis. 

492» Applicationes ad casus. — Ut doctrina supra exposita, 
et in re morali quotidianae applicationis, melius intelligatur. 

praestet illam quibusdam exemplis ex probatis auctoribus illustra- 
re de mercatorum et famulorum cooperatione, quae ad plures 
materias spectat, et ideo magis convenit theologiae generali quam 
aliae applicationes quae ad speciales virtutes pertinent. 

A. De cooperatione mercatorum: 1° Res indifferentes ex se 
ad malum non destinatas (chartas pictas, vinum, arma, cultella, 
carnes die veneris, ornatum muliebrem) vendere licitum est 
sola ratione lucri, etiamsi in genere praevideantur plures ipsis 
abusuri : cooperatio enim est sat remota nec abusus omnino 
impediri potest. 

2 0 Si autem talis vel talis praevideatur - in particulari abusurus : 

a) venditio non est licita nisi ob causam gravem peccato propor- 
tionatam, quia cooperatio est proxima ; hinc licitum non erit 
ornatum vendere puellae ipso abusurae ad libidinem (aut potum 
se inebriaturo), etsi apud alios aeque emeretur ; nisi ad vitandum 
notabile damnum vel incommodum seu ob causam mediocriter 
gravem (recessum pinguis clientis, diminutionem emptorum, 
rixam gravem, veram blasphemiam). 

b) Quando non vendendo peccatum praevidetur impedien- 
dum iri, causa requiritur longe gravior ‘ y quare licitum non est, 
nisi forte ob gravissimam causam, vendere librum pravum 
innocenti qui secus non perverteretur. 

c) Si denique alter sit abusurus in damnum tertii , requiritur 
metus damni aequivalentis, v. g. licitum non est arma vendere 
occisuro nisi ad vitandam propriam mortem aut malum aequiva- 
lens, et vix unquam licitum erit res vendere illis qui eas post 
factam adulterationem vere nocivam aliis sunt divendituri, quia 
hoc est bono publico graviter damnosum. 

3 0 Res non indifferentes sed ad malum usum, ex se vel ex 
institutione, destinatas et vix alium usum habentes, sicut vene- 
num, imagines vere obscenas, medium abortivum, non est licitum 
vendere nisi constet abesse periculum abusus, vel nisi gravissima 
causa proportionata excuset. 

4 0 Res quae de se ex propria natura alium usum non habent 
quam malum et quibus homo sine peccato uti non potest, ven- 
I dere nunquam est licitum, uti sunt vestis theatralis manifeste 
turpis vel instrumenta destinata ad impediendam generationem, 
i pharmacum unice ad abortum destinatum, insignia sectae 
massonicae ; nisi aliquem ad a).ium finem eas quaerere iisque 
non esse abusurum certo constaret. 

B. De cooperatione famulorum: i° Vestes porrigere, equum 
aut rhedam parare domino ad peccandum profecturo, ostium 
aperire concubinae, facem afferre, lectum parare, librum vel 

[ diarium afferre pravum, parare carnes die vetito, vinum apponere 

domino se inebriaturo, etc. licitum est sola ratione famulatus, 
quia sunt servitia indifferentia et cooperatio ad peccatum est 
remota. 

2 0 Dominum comitari vel curru deferre ad locum peccati, v-g. 
ad concubinam, licitum non est sola ratione famulatus vel lucri, 
sed accedere debet metus alicuius notabilis detrimenti (uti male 
tractari, e domo expelli, gravis rixa) quia cooperatio est propinquior . 

Si autem comitatu famuli dominus animosior ad peccandum 
redditur, alias non peccaturus, secundum S. Alphonsum 1 . II, 
n. 64, nunquam comitari poterit, secundum alios tamen potest 
propter maximum damnum. Et casus huic similes sunt : ad- 
vigilare dum dominus peccat cum amasia et illum admonere si 
quis interveniat — secreto informationes capere circa locum in 
quo talis puella solet conversari — pingere imaginem personae 
turpiter amatae — humerum praebere ascendenti ad non invitam. 

3 0 Munera aut litteras amatorias concubinae deferre, secundum 
S. Alphonsum, 1 . II, n. 67, est illicitum quia, cum ad peccandum 
directe excitant, est intrinsece malum : est enim cooperatio ad 
peccatum domini et scandalum directum ad concubinam. Multi 
tamen auctores censent hoc esse opus indifferens quod tamen 
non erit licitum nisi ad vitandum grave damnum, quia cooperatio 
est sat propinqua ; at intrinsece malum esset scribere simul et 
deferre litteras amatorias valde turpes, aut illas coram tali per- 
sona approbare. 

4 0 Humerum subiicere, scalam tenere, vi aperire fenestram ut 
dominus possit ad deflorandam virginem ascendere non erit 
licitum nisi ob metum mortis vel mali aequivalentis, quia coope- 
ratio es X~omnino proxima et tertio innocenti maxime iniuriosa 
(cfr. Innoc. XI, prop. 51 damn.). 

C. Speciatim quoad cooperationem famuli ad usuras: 1° Qui 
adiuvat usurarium solummodo in numerandis pecuniis, scribendis 
rationibus, aut in deferendo pignore, potest excusari ratione 
solius famulatus. 

2° Non ita famulus qui nomine domini exigit usuras, quia 
exactio est cooperatio proximior ad peccatum usurarii, etiamsi 
amicabiliter exigat. 

3° Quod si exigeret per vim aut minas, non solum peccaret 
sed etiam teneretur, deficiente domino, ad restitutionem. 


QUAESTIO TERTIA. 

DE PECCATO QUOD EST CAUSA ALTERIUS PECCATI. 

Articulus I. 

De Modo quo unum peccatum alterum causat. 

S. Th. I-II, q. 75, a. 4 j q. 84 j De Malo, q, 8. 

493. Unum peccatum potest esse causa alterius 

sicut unus actus humanus potest esse causa alterius. Hoc autem 
contingit tripliciter : 1° potest esse causa materialis alterius, in 
quantum subministrat et praeparat materiam alteri, sicut gula 
praeparat materiam luxuriae, et avaritia litigio, quia multiplicat 
temporalia bona quae litis materia sunt ; — 2 0 potest esse causa 
efficiens alterius : a) per accidens , in quantum removet gratiam, 
vel charitatem, vel verecundiam, vel submissionem, vel quod- 

cumque aliud quod a peccato retrahit et illud impediret ; sic 
ex ebrietate vel ira omnia peccata oriri possunt quia removent 
iudicium rationis quo homo a peccato cohibetur 1 ; b) per se, in 
quantum aliquo peccato v. g. luxuriae, homo per modum incli- 
nationis vel habitus disponitur ad actus similes seu peccata 
eiusdem speciei; — 3° et praecipue potest esse causa finalis alterius, 
in quantum propter finem unius peccati, aliquis committit aliud 
peccatum, ut si quis furatur ad fornicandum. Et quia finis in 
moralibus dat speciem seu formam, sic unum peccatum etiam 
est causa formalis alterius, quia alteri dat formam : si enim 
quis furatur propter fornicationem, furtum est sicut materiale, 
fornicatio sicut formale (q. 75, a. 4). 

494. Peccata capitalia sunt illa quae plerumque sunt 
plurium aliorum causa praesertim finalis, quia habent 
obiectum seu finem maxime appetibilem ; unde propter 
illum facile alia committuntur peccata. Vocantur capitalia 
a capite, quod metaphorice dicitur de eo quod est princi- 
pium et directivum et quodammodo ductivum aliorum : 
sunt enim principium seu causa aliorum peccatorum, ut 
dictum est , sunt directiva quia sunt eorum causa finalis : 
fine enim diriguntur actus humani. Unde capitalia sunt 
quasi duces, et vitia quae ex iis oriuntur quasi exercitus 
(q. 84, a. 3). 

Peccata capitalia ergo non sunt maxima, cum plura alia sint 
illis graviora, v. g. illa quae directe sunt contra Deum aut directe 
opponuntur virtutibus theologicis ; neque necessario sunt mor- 
talia, etsi deliberate fiant, uti patet de ira et gula quae saepe sunt 
venialia. 

495. Septem sunt Capitalia peccata 2 , ut sequenti 
modo ostenditur ; Peccata capitalia sunt illa quae fines 
habent valde appetibiles et ideo principales ad moven- 
dum appetitum 3 ; movet autem aliquid appetitum directe 

1. Hoc modo superbia ex parte aversionis, est causa omnis peccati 
indirecte, quatenus removet subiectionem ad Deum quae a peccato 
retrahit. 

2. De his scriptores ecclesiastici et S. Patres disserere ceperunt, et 
plura vel pauciora numero indicare, donec auctoritas S. Gregorii obti- 
nuerit ut septem communiter numerarentur peccata capitalia. Cfr.Wrozl, 
Die Hauptsundenlehre des Ioannes Cassianus und ihre historischen Quellen , 
in Divus Thomas, 1923-1924. 

3. Unde capitalia non sunt sive ea quae sunt tantum causa materialis 
aliorum, quia non est causa peccati in actu, sed occasionaliter et in 
potentia, — sive ea quae sunt tantum causa efficiens aliorum, quod 
ceteroquin de omnibus peccatis verificatur, et sic omne peccatum esset 
capitale ; — sive ea quae sunt causa finalis sed ex conditione peccantis. 

per se et sic movet bonum ad prosequendum, aliud 
indirecte per aliud et sic movet bonum ad fugiendum, 
in quantum aliquis bonum refugit propter malum 
adiunctum. 

Iamvero bonum quod homo maxime appetit potest esse : 

1) excellentia laudis et honoris, quod est bonum animae, 
quod inordinate appetit inanis gloria ; 

2) cibus et potus, quod est bonum corporis quo indi- 
viduum conservatur, quod inordinate appetit gula ; 

3) usus venereorum, quod est bonum corporis quo 
conservatur species humana, quod inordinate appetit luxu- 
ria; 

4) bona externa, quae inordinate appetit avaritia l . 

Bonum autem quod homo fugit propter malum adiun- 
ctum quod maxime timet, est 

5) bonum spirituale proprium quod propter laborem 
corporalem adiunctum inordinate fugit acedia ; 

6) vel bonum alienum quod impedit excellentiam pro- 
priam et ita est malum, quod inordinate fugit invidia; 

7) vel contra quod insurgit ira (q. 84, a. 4). 

496. Superbia est initium omnis peccati, secundum 
Eccli. IX, 15, non tantum in ordine historico, quia Angeli 
er primus homo illius fuerunt rei, sed etiam ex natura rei, 
quia est causa finalis omnium peccatorum : omnia enim peccata 
ex illa possunt et nata sunt oriri, quatenus bona temporalia quae 
homo in aliis peccatis quaerit, potest velle propter excellentiam 


quia id per accidens contingit ipsi peccato : « Unum peccatum ordinatur 
ad finem alterius dupliciter : uno modo ex parte ipsius peccantis cuius 
voluntas est pronior ad finem unius peccati quam alterius, sed hoc 
accidit peccatis. Unde secundum hoc non dicuntur peccata capitalia. 
Alio modo ex ipsa habitudine finium quorum unus habet quamdam 
convenientiam cum alio, ita quod in pluribus ad ipsum ordinetur... et 
secundum hoc oportet capitalia vitia assumere ». Q. D. de Malo 8, 
a. 1 ; cfr. I-II, q. 84, a. 4. 

1. « Vel aliter. Bonum praecipue movet appetitum ex hoc quod 
participat aliquid de proprietate felicitatis, quam naturaliter omnes 
appetunt. De cuius ratione est i° quaedam perfectio ; nam felicitas est 
perfectum bonum, ad quod pertinet excellentia vel claritas, quam appetit 
superbia vel inanis gloria; 2 0 ... sufficientia, quam appetit avaritia in divitiis 
eam promittentibus ; 3 0 ... delectatio, sine qua felicitas esse non potest... 
et hanc appetunt gula et luxuria » a. 4. 

propriam quae est finis superbiae. Et quia finis est primus in 
ordine intentionis, et intentio executionem per media praecedit, 
recte dicitur initium omnis peccati. Superbia ergo est causa 
finalis omnium peccatorum, ac proinde non est peccatum capitale, 
a quo plura tantum vitia oriuntur, sed potius omnium capitalium 
causa, et mater et regina omnium vitiorum 1 2 . 

497. Avaritia est radix omnium peccatorum, se- 
cundum Ap. I Tim. VI, 10, seu causa, non quidem finalis (sicut 
superbia) sed disponens ad omnia, quia per divitias homo acquirit 
facultatem et facilitatem perpetrandi, et occasionem desiderandi 
quodlibet peccatum, eo quod ad habenda quaecumque temporalia 
bona potest per pecuniam iuvari, secundum illud Eccli. X, 19 : 
Pecuniae obediunt omnia. Unde est radix seu primum peccatum 
in ordine executionis, quia opportunitatem praebet et media dat 
omnia perpetrandi ; et ideo sicut radix alimentum praestat arbori, 
ita pecunia nutrit desiderium omnis peccati, et in hoc sensu 
quodlibet peccatum ex avaritia oriri potest a . 

Avaritia, in quantum est radix omnium peccatorum, non est 
peccatum capitale, sed in quantum insuper est causa finalis 
plurium, recte capitalibus annumeratur. 

498. Animadversio. — Capitalia peccata non sunt illa, 
quae opponuntur fundamentalibus seu cardinalibus virtu- 
tibus, quia « non est eadem ratio originis in virtutibus et 
in vitiis. Nam virtutes causantur per ordinem appetitus 
ad rationem, vel etiam ad bonum incommutabile, quod est 
Deus ; vitia autem oriuntur ex appetitu boni commutabilis. 
Unde non oportet quod principalia vitia opponantur prin- 
cipalibus virtutibus » (a. 4, ad 1). 


1. Id aliqui interpretati sunt de superbia improprie dicta, i. e. a) de 
aversione seu contemptu Dei quo aliquis non vult subiici eius regulae, 
qui per se spectat ad superbiam, sed in omnibus peccatis invenitur 
implicite, consequenter ad conversionem in bon m legi oppositum ; 
haec generalis superbia est causa peccati seu initium ex parte aversionis : 
ex hac enim peccatum habet quod sit malum, et ideo ex parte aversionis 
incipit ratio mali ; etiam b) de inclinatione naturae lapsae ad talem 
contemptum, ex qua proveniunt omnia peccata. — Vera ista sunt, 
sed non tradunt sensum Scripturae, quae manifeste ex contextu loquitur 
de superbia proprie dicta quae est speciale peccatum, scii, appetitus 
propriae excellentiae fq. 84, a. 2). 

2. Id aliqui interpretati sunt de avaritia improprie dicta, scii, a) de 
inordinata conversione seu tendentia ad quodcumque bonum temporale, 
quae in omni peccato invenitur : haec generalis cupiditas dicitur causa 
peccatorum ex parte conversionis ad bonum creatum, ex qua peccatum 
nutritur et fovetur, unde dicitur radix ; etiam b) de inclinatione naturae 
lapsae ad temporalia bona inordinate appetenda, ex qua proveniunt 
omnia peccata.' — Vera ista sunt, sed non tradunt sensum Scripturae, 
quae manifeste loquitur de avaritia proprie dicta, quae est spedale 
peccatum, scii, inordinatus appetitus divitiarum (q. 84, a. 1). 


Articulus II. 

De Superbia et Inani Gloria. 

S. Th. II-II, q. 162, 130, 131, 132; De Malo q. 8 et 9. 

499. Superbia est appetitus inordinatus excellentiae 
propriae 1 . Dicitur 

1° appetitus t quia superbia residet in appetitu, nempe 
principaliter in voluntate, si excellentiam quaerit in spiri- 
tualibus rebus, secundario in irascibili qui tendit ad bonum 
sensibile arduum et excellens, 

2° inordinatus : appetere excellentiam secundum se non 
est malum, at contra ordinem rationis est quod quis tendat 
supra id quod est, uti facit superbus : « habet enim hoc 
ratio recta ut voluntas uniuscuiusque feratur in id quod 
est proportionatum sibi » (II-II, q. 162, a. 1) ; 

3° excellentiae : tum relativae, qua quis vult aliis prae- 
cellere, implicite saltem eos contemnendo ; tum absolutae, 
qua quis simpliciter vult excellere supra id quod est, etiam 
de aliis non cogitando ; 

4 0 propriae : speciale obiectum a quo speciem accipit 
Superbia est celsitudo propriae perbonae : non enim in tali 
vel tali materia sed communiter et in omnibus superbus 
se habet ut celsum. Superbia ergo appetit excellentiam 
quamdam universalem et per hoc distinguitur a prae- 
sumptione, ambitione et inani gloria, quae inordinate appe- 
tunt aliquam particularem excellentiam sive in operibus, 
sive in honoribus et dignitatibus, sive in fama et gloria. 

500. Superbia de se contrariatur charitati et ideo 
est peccatum mortale : superbus enim se extollit supra 
id quod est, i. e. supra id quod sibi est a Deo praefixum, 
unde implicite saltem in superbia includitur contemptus 
Dei, quatenus Deo et regulae ipsius homo subiici nolit. 
Hoc autem est averti a Deo, quod est contra charitatem 

1. Peccata capitalia, si spectentur singula secundum propriam speciem, 
pertinent ad theologiam moralem specialem ; quatenus vero capitalia 
sunt et ita generalem inliuxum in alia vitia exercent, iam spectant 
panem generalem scientiae moralis. De iis in opusc. de Variis Peccatis 
in sacramentali confessione medendis, c. III. 

qua ad Deum convertimur, et ideo secundum se est pecca- 
tum mortale. — Contemptus ille si sit explicitus, formalis 
J et perfectus , ex intentione Deum contemnendi quia Deo 

! et eius legi subiici fastidit et excellentiae propriae 

! videtur laesivum, semper est mortalis. Si vero sit impli- 

I citus antum, sine intentione Deum contemnendi, potest 

i quidem esse mortalis, scii, in re gravi ; sed saepe est 

\ venialis non tantum ex indeliberatione sed etiam ex levi- 

tate materiae. 

Iamvero, secundum Gregorium (Mor. 1 . 23, c. 4), 
quatuor modis ex parte obiecti specie diversis, committitur 
| superbia : i° aestimando bona quae aliquis habet a seipso 

I non a Deo habere, vel ita agendo quasi aestimaret ea habere 
a seipso ; — 2° aestimando se accepisse illa a Deo sed 
propter merita propria, vel agendo ac si ita esset 1 ; — 

\ 3 0 tribuendo sibi bona quae non habet ; — 4 0 in bonis 

quae habet, volendo, ceteris despectis, illis praeferri plus 
quam decet. Duo priores modi, cum Dei contemptum 
formalem includunt, sunt peccatum mortale ; duo ultimi 
i saepe tantum veniale sunt, nisi fiant cum gravi irreverentia 

\ in Deum, aut paratum reddant ad peccandum mortaliter, 

aut adsit gravis proximi contemptus vel notabile detri- 
mentum. 

501. Filiae superbiae. — « Illa vitia quae de se nata sunt 
ordinari in finem alicuius vitii capitalis, dicuntur filiae eius », 
(II-II, q. 132, a. 5). Omnia quidem vitia nata sunt in finem 
superbiae ordinari; quaedam tamen, quia specialem excellentiam 
quaerunt, habent obiectum valde propinquum obiecto superbiae, 
et ideo immediate, proxime et frequentius quam alia peccata ex 
ipsa oriuntur secundum rationem finis, et ipsi immediate deser- 
[ii viunt ; unde illa sola eius filiae vocantur. Sunt autem tria : 

1) praesumptio quae est inordinatus appetitus excellentiae in 
operibus, scii, aggrediendo aliquid supra vires ; 2) ambitio quae 
inordinate appetit excellentiam dignitatis et honoris non debiti 
vel debito maioris ; 3) inanis gloria quae inordinate tendit in 
famam et gloriam i. e. in vanam excellentiae manifestationem. 

Praesumptio, ambitio et inanis gloria de se sunt peccata 
venialia, quia non sunt contra charitatem, sed excessivus appetitus 

1. Si superbus vere crederet, iudicio speculativo, haec omnia a se 
habere vel propter merita propria, esset haereticus ; plerumque specialiter 
id non cogitat, sed ita praefice se habet quasi haec dona non essent a 
Deo, vel non sine merito. 

rei secundum se bonae vel indifferentis. Per accidens fiunt 
mortale (saepius inanis gloria), vel quia proveniunt ex causa 
mortaliter mala v. g. ex affectu ad peccatum mortale ; vel quia 
ut effectum habent mortale peccatum, ut si fiant cum damno 
vel iniuria notabili proximi, aut si quis propter ea paratus sit 
committere peccatum mortale ; vel ratione materiae , ut si quis 
honorem vel gloriam ex mortali peccato quaerat (cfr. tr. de 
Fortitudine). 

502. Inanis gloria est appetitus gloriae et famae inor- 
dinatus, i. e. appetitus gloriae vanae, seu vanae manifesta- 
tionis et apud alios aestimationis de propria excellentia sive 
vera sive ficta. Quod fit tripliciter : a) quaerendo gloriam 
de re quae non est gloria vel tanta gloria digna, ut de re 
mala, falsa, ficta, fragili, de opibus, nugis, etc. ; b) quae- 
rendo illam ab illis qui discernere non valent quid sit 
gloria dignum, v. g. ab eo cuius iudicium non est certum ; 
c) quaerendo et non referendo gloriam ad debitum finem, 
nimirum ad honorem Dei vel salutem proximi aut 
utilitatem propriam. 

Ex inani gloria septem vitia communius oriuntur, 

et ideo eius filiae vocantur. Inani enim gloria quaeritur propriae 
excellentiae manifestatio, quod fieri potest : a) directe : i° vel 
verbis per iactantiam, qua quis de opere commisso gloriatur ; vel 
factis 2° per praesumptionem novitatum, qua quis novitates exco- 
gitat quae aliorum admirationem excitant ; et 3 0 per hypocrisim, 
qua quis bonum facit ut videatur bonus, quamvis non sit ; — b) 
indirecte aliquis quaerit manifestationem suae excellentiae, osten- 
dendo se non esse aliis minorem, et hoc fit : 4 0 quantum ad 
intellectum per pertinaciam, qua quis adhaeret nimis suae sen- 
tentiae ; 5 0 quantum ad voluntatem per discordiam, qua non 
vult a propria voluntate recedere ut aliis concordat ; 6° quantum 
ad locutionem per contentionem, qua clamose litigat ; 7 0 quantum 
ad factum per inobedientiam, qua non vult exequi superioris 
praeceptum. 

Articulus III. 

De Avaritia. 

S. Th. II-II, q. 118; de Malo q. 13. 

503. Avaritia est inordinatus appetitus divitiarum : 
divitiarum autem nomine veniunt omnia bona exteriora 
quatenus utilia sunt homini et pecunia aestimari possunt. 

Avaritia est duplex : 1) appetitus divitiarum inordinatus 

in accipiendo et retinendo indebite, qui opponitur iustitiae 
et ideo saepe est graviter malus ; 2) inordinatus affectus 
divitiarum quo nimis amantur aut desiderantur aut nimis 
delectationi placent, qui opponitur liberalitati, et est de 
se leviter malus, nisi propter affectum divitiarum aliquis 
non vereatur committere aliquod peccatum mortale, vel in 
divitiis finem ultimum constituat. 

504. Ex avaritia septem vitia frequentius oriuntur, 

tamquam ex causa finali, quae vocantur eius filiae. Quatenus 
est immoderata in retinendo, oritur 1) obduratio cordis seu 
inhumanitas contra misericordiam erga proximum ; quatenus 
est immoderata in accipiendo, oritur 2) in affectu : inquietudo 
seu sollicitudo superflua de bonis acquirendis ; in effectu : 
3) violentia, quando quis ad bona acquirenda utitur vi, 4) fallacia, 
et 5) periurium, quando utitur dolo in verbis vel simolicibus, 
vel iuramento confirmatis, 6) fraus et 7) proditio, quando utitur 
dolo in opere vel quantum ad res, vel auantum ad personas, 
ut patet de Iuda qui ex avaritia prodidit Christum. 

Articulus IV. 

De Luxuria et Gula. 

S. Th. IMI, q. 153 et 148. 

505. Luxuria est inordinatus appetitus venereorum, 
qui est de se mortalis, ut dicetur in tr. de Temperantia. 
Cum luxuriae appetitus sit vehementissimus, sequitur illum 
maxime impedire usum virium superiorum i. e. intellectus 
et voluntatis, quia virtutem ab^iis distrahit, et movet ad 
obiecta rationi opposita. 

Ex luxuria multa oriuntur vitia.— Etenim : 

a) In intellectu producit 1) caecitatem mentis in consideratione 
finis eiusque bonitatis, seu abalienatio a cogitandis coelestibus ; 
2) praecipitationem in consilio et deliberatione circa electionem 
mediorum ; 3) inconsiderationem in iudicio de agendis quae 
statum vel personam dedecent ; 4) inconstantiam in praecipiendo 
iudicii executionem, seu in bonis propositis. Unde maxime evertit 
prudentiam. 

b) In voluntate producit circa finem : 5) amorem sui quoad 
delectationem carnis quam inordinate appetit ; 6) odium Dei, 
in quantum prohibet delectationem concupitam ; circa media : 
7) affectum, praesentis saeculi i. e. nimium amorem vitae praesentis 
propter eius voluptates ; et 8) horrorem et desperationem futuri 
saeculi i. e. bonorum spiritualium, quia dum aliquis nimis 


detinetur carnalibus delectationibus, non curat pervenire ad 
spirituales, sed fastidit eas et despicit 1 . 

506. Gula est inordinatus appetitus cibi et potus, qui 
est solum venialis, nisi, ratione effectus, grave nocumentum 
inferat corpori vel animae, v. g. sanitati, aut usui rationis, 
aut virtuti si causa sit gravis peccati (cfr. tr. de Tem- 
perantia). 

Ex gula plura oriuntur vitia. — Gula per immode- 
ratam sumptionem cibi vel potus producit perturbationem 
inferioris partis et sic impedit rationem, et consequenter ea 
quae ratione dirigi debent. Hinc producit r) in anima a) quan- 
tum ad rationem cuius acies hebetatur ex immoderatione cibi 
et potus ; hebetudinem mentis seu stupiditatem quantum ad 
speculabilia ; — b) quantum ad appetitum qui consopito guber- 
naculo rationis inordinate afficitur : ineptam laetitiam seu 
vagam et incompositam de illis quae, secundum rectae iudicium 
rationis, nullam delectationem nata sunt causare ; — quantum 
ad actus exteriores : c) multiloquium, quo homo nequit cohibere 
verbg 1 et d) scurrilitas, qua nequit cohibere vel componere 
gestus externos ; — 2) in corpore autem producit immunditiam 
i. e. inordinatam emissionem quarumcumque superfluitatum 
(praesertim seminis) : licet enim utilis sit v. g. vomitus post 
superfluam comestionem, tamen vitiosum est quod aliquis huic 
necessitati se subdat per immoderatum cibum vel potum. 

Articulus V. 

De Invidia et Ira. 

S. Th. II-II, q. 36 et 158 ; de Malo q. 10 et 12. 

507. Invidia est inordinata tristitia de bono alterius, 
aestimato ut malo proprio, in quantum illud bonum videtur 


1. Ulterius oriuntur « quidam inordinati actus exteriores, et praecipue 
ad locutionem pertinentes. In qua est aliquid inordinatum quadru- 
plidter. Uno modo propter materiam, et sic ponuntur turpiloquia: 
quia enim ex abundantia cordis os loquitur..., luxuriosi, quorum cor 
est turpibus concupiscentiis plenum, de facili ad turpia verba prorum- 
punt. Secundo, ex parte causae : quia enim luxuria inconsiderationem 
et praecipitationem causat, consequens est quod faciat prorumpere in 
verba leviter et inconsiderate dicta, quae dicuntur scurrilia. Tertio 
quantum ad finem : quia enim luxuriosus delectationem quaerit, verba 
sua ad delectationem ordinat ; et sic prorumpit in verba ludrica . Quarto, 
quantum ad sententiam verborum, quam pervertit luxuria propter cae- 
citatem mentis, quam causat ; et sic prorumpit in stultiloquia , utpotc 
cum suis verbis praefert delectationes quas appetit quibuscumque aliis 
rebus » II-II* q. 153, a. 5, ad 4. 

diminutivum excellentiae propriae. Quae de se etiam potest 
esse mortalis, utpote directe contra charitatem, quia sicut 
charitas gaudet de bono proximi, ita invidia de eo tristatur 
(cfr, tr. de Charitate). Praecipue est de illis bonis in quibus 
est gloria et in quibus homines amant honorari et in 
opinione esse, qualia sunt dignitates, magistratus, titu- 
lorum insignia, divitiae, pulchritudo, ornatus, celebritas 
nominis, eloquentia, eruditio, amicitiae, pietas, virtutes, etc. 
maxime sapientia et felicitas ; solet autem istud peccatum 
maxime inveniri apud ambitiosos et mulieres, ac inter 
illos qui sunt aliquo modo pares, vel saltem in aliquo 
appropinquant v. g. in conditione, scientia, virtute, etc. : 
tales enim volunt invicem aequari vel praeferri. 

508. Ex invidia quinque generatim oriuntur pec- 
cata, eo quod conatur aliquid facere contra proximum. In 
hoc enim quod conatur facere, est aliquid tamquam initium et 
principium, aliquid tamquam medium, et aliquid ut terminus. 
Principium est ut aliquis intendat diminuere gloriam alterius, 
quod fit occulte per susurrationem , manifeste per detractionem. 
Medium est quod volens diminuere gloriam alterius, vel potest 
et tunc nascitur exultatio in adversis i. e. gaudium in malis 
proximi ; vel non potest et tunc oritur afflictio in prosperis, 
quae non est ipsa invidia, sed eius filia, quando prospera proximi 
eveniunt contra conatum invidentis qui ea nititur impedire. 
Denique terminus est in ipso odio proximi, nam sicut delectatio 
causat amorem, ita tristitia odium. 

509, Ira est inordinatus appetitus vindictae. Dicitur : 
inordinatus, quia ira de se non est mala sed indifferens, 
utpote passio ; unde vindictam appetere secundum ratio- 
nem rectam, v-g- ut alter corrigatur, ut iustitiae ordo ser- 
vetur, ut ratio fortius iustitiam exequatur, ut ceteri terrean- 
tur, est bonum et laudabile (cfr. tr. de Temperantia). 

Ira dupliciter potest esse mala : 1) ex parte obiecti 
a) appetendo vindictam iniustam illi qui non meruit, vel 
ultra quam meruit ; b) appetendo vindictam non secundum 
legitimum ordinem, sed exsequendam propria auctoritate ; 
c) appetendo eam non ad debitum finem, sed v. g. ex 
odio tit satiativam proprii animi mali. Haec ira de se est 
mortalis, quia contrariatur charitati et iustitiae, licet ad- 
mittat levitatem materiae, si modica sit vindicta. — 2) Ex 


parte modi ira est mala, si sit nimis ardens interius, vel 
nimis manifestetur exterius. Haec de se est venialis, quia 
merus excessus rei indifferentis ; fit tamen mortalis propter 
effectum sub gravi prohibitum, uti sunt scandalum, blas- 
phemia, notabile detrimentum sanitatis, etc. 

Notetur autem iram non esse necessario inordinatam quia 
magna est, sed quia magna nimis ; unde vehemens motus est 
bonus dummodo proportionetur qualitati culpae, conditioni 
peccantis et aliis circumstantiis, uti patet in Christo eiiciente 
negotiatores de templo. 

510. Ex ira sex communius oriuntur peccata. — 

In quantum est in corde, ex ea nascuntur 1) indignatio contra 
hominem in quem irascitur, dum reputat indignum ut sibi talem 
iniuriam fecerit ; et 2) tumor mentis quo iratus replet animum, 
meditando et excogitando varia media vindictae ; — in quantum 
est in ore, ex ea oriuntur 3) clamor seu inordinata et confusa 
locutio qua homo iram in verbis demonstrat, 4) blasphemia 
qua prorumpit in verba Deo iniuriosa, et 5) contumelia seu 
iniuriosa locutio in proximum ; — in quantum procedit usque 
ad factum 6) ex ea oriuntur rixae, quo nomine comprehenduntur 
omnia nocumenta sicut vulnerationes, homicidia, verberatio- 
nes, etc. quae facto proximis inferuntur in ira. 

Articulus VI. 

De Acedia. 

S. Th. II-II, q. 35 ; de Malo q. ii. 

51 1. Acedia est tristitia de bono spirituali praesertim 
divino ; est torpor, frigiditas, languor, tepiditas, taedium 
circa spiritualia, quia impediunt quietem et delectationem 
corporalem. Hinc acedia praefert nihil agere, et inde 
nascitur fuga, horror, detestatio bonorum spirituali um . 
Quae tristitia est peccatum, tum 1) ratione obiecti : tristari 
enim de malo est bonum, sed tristari de eo quod apparenter 
est malum sed vere est bonum, est peccatum, quia bonum 
non meretur ut de eo tristemur ; — tum b) ratione effectus : 
retrahit enim hominem ab operibus debitis (cfr. tr. de 
Charitate). 

512. Acedia est duplex : 1) ea qua tristamur de bono 
cuiuscumque virtutis ; et haec non est speciale peccatum 

etiam si fiat propter laborem corporis adnexum, sed est 
circumstantia omnis peccati, quia omne vitium fugit bonum 
spirituale oppositum etiam quatenus impedit corporalem 
quietem. Unde est mortalis vel venialis prout peccatum 
cuius est circumstantia sit grave vel leve ; • — 2) ea qua 
tristamur de bono spirituali per excellentiam ad quod 
omnia alia ordinantur, scii, de bono divino, non in se 
sed in quantum internum est nobis et ad nos pertinet 
et nobis videtur malum, v. g. de beatitudine vel de amicitia 
Dei, et de mediis ad illam, scii, de sacramentis, gratia 
Dei, bonis operibus, divinis praeceptis, etc. quatenus la- 
borem requirunt. Haec est speciale peccatum, quia habet 
speciale obiectum, et directe contrariatur speciali actui 
specialis virtutis : opponitur enim gaudio de bono divino 
de quo delectatur charitas. Unde de se est peccatum 
mortale, quia secundum propriam rationem charitati 
opponitur : sicut enim invidia est peccatum mortale, quia 
tristatur de bono proximi de quo charitas gaudet, ita a 
fortiori acedia, quae tristatur de bono divino. Potest tamen 
esse veniale, si non est perfecte deliberatum, vel etiam 
quando versatur circa bona ad salutem non necessaria. 

5x3. Ex acedia speciali sex oriuntur peccata. _ Ex 

tristitia enim fit quod homo fugiat ea de quibus tristatur, imo 
quod ea impugnet , et quod transeat ad alia de quibus delectatur. 
Ex acedia fugit homo bona divina : x) finem ultimum, salutem 
aeternam seu bonum divinum speratum, quod fit per despera- 
tionem ; fugit quoque 2) bonum spirituale agendum seu media 
ad finem communia et ordinaria, quod est torpor circa praeceptas 
3) fugit media ardua, v. g. quae subsunt consiliis, per pusillani- 
mitatem. — Impugnat 4) bona spiritualia contristantia, ea dete- 
stando, quod appellatur malitia; vel etiam 5) impugnat sacer- 
dotes et viros timoratos qui ad bona spiritualia alios inducunt, 
et contra eos indignatur ; et hoc est rancor. — Denique 6) propter 
tristidam transit ad res exteriores delectabiles, in quibus anim us 
carnalis delectatur, et hoc est evagatio mentis circa illicita. 

514. Animadversio. — Plura alia oriuntur peccata ex vidis 
capitalibus ; quae tradidimus sunt ea quae frequentius et magis 
immediate ex illis oriuntur, quaeque ideo eorum filiae vocantur. 
Alia, hisce mediandbus, non tam frequenter ex ipsis nascuntur, 
ut invidia ex inani gloria, ira ex invidia, acedia ex ira, et ex acedia 
avariua, gula et luxuria. Ita Gregorius M., 1. Mor. XXXI, c. 45 
(P. L. LXXV1, 620-622). 

TERTIA PARS. 

DE EFFECTIBUS PECCATORUM. 

QUAESTIO PRIMA. 

DE DIMINUTIONE BONI NATURAE. 

S. Th. I-II, q. 85 ; 109, a. 7; De Malo q. 2, a. 11 et 12. 

515. Primus effectus peccati est diminutio seu 
corruptio boni naturae, non quidem principiorum quibus 
natura humana constituitur et proprietatum quae ex ipsa 
fluunt (v.g. intellectus et voluntatis), sed naturalis inclina- 
tionis ad virtutem x . Etenim : 

i) Ex parte privationis: peccato mortali (et ideo 
originali) homo avertitur a fine ultimo, unde potentiae 
animae destituuntur debita subordinatione ad invicem et 
ad Deum , et sic privantur debito ordine ad bonum virtutis 
et negative non pertingunt ad terminum suum. Haec 
subordinatio in statu naturae purae haberetur imperfecta 
ex eo quod, ordinante ratione, voluntas sese converteret ad 
finem ultimum Deum, et sic uno actu omnes vires hominis 
habitualiter sibi subiiceret et ad Deum referret ; in statu 
autem innocentiae erat perfecta per dona supernaturalia 
iustitiae originalis. Hinc per peccatum originale quod 
iustitiam originalem aufert, etiam dicitur homo in naturali- 
bus vulneratus, quia in ipso omnes vires animae remanent 
destitutae proprio ordine quo naturaliter ordinabantur ad 
virtutem. In quantum scii, ratio destituitur suo ordine ad 
verum, est vulnus ignorantiae ; in quantum voluntas desti- 
tuitur ordine ad bonum est vulnus malitiae ; in quantum 
irascibilis destituitur suo ordine ad arduum, est vulnus 

1. Naturalis est quia secundum inchoationem est a natura, quatenus 
intellectus et voluntas tendunt ad bonum (I-II, q. 63, a. 1), et quia 
perficit naturam in suo ordine. 

infirmitatis ; in quantum concupiscibilis destituitur suo 
ordine ad delectabile ratione moderatum, est vulnus 
concupiscentiae. 

2) Ex parte conversionis : peccato actuali, sicut omni actu 
humano, fit inclinatio ad similes actus ; quae dispositio 
est obstaculum quo homo impeditur ne facile feratur in 
bonum virtutis contrarium. Diminuitur ergo ipsa inclinatio 
ad virtutem, non quidem in se (ac proinde nec totaliter 
corrumpi potest), sed in quantum ipsi apponitur positive 
impedimentum pertingendi ad terminum. Hinc ex peccato 
actuali augentur et aggravantur quatuor vulnera per pec- 
catum originale inflicta. 

516. Animadversio. — Exinde intelligitur doctrina Scholasti- 
corum, secundum quos peccatum ut effectum habet privationem 
modi, speciei, et ordinis: 

« Modus, species et ordo consequuntur unumquodque bonum 
creatum, in quantum huiusmodi, et etiam unumquodque ens. 
Omne enim esse et bonum consideratur per aliquam formam, 
secundum quam sumitur species. Forma autem uniuscuiusque 
rei... est secundum aliquam mensuram... et ex hoc habet modum 
quemdam, qui mensuram respicit. Ex forma vero sua unumquod- 
que ordinatur ad aliud. Sic igitur secundum diversos gradus bono- 
rum sunt diversi gradus modi, speciei et ordinis. 

a) Est ergo quoddam bonum pertinens ad ipsam substantiam 
naturae, quod habet suum modum, speciem et ordinem ; et illud 
nec privatur, nec diminuitur per peccatum. 

b) Est etiam quoddam bonum naturalis inclinationis, et hoc 

, etiam habet suum modum, speciem et ordinem ; et hoc diminuitur 

v per peccatum... sed non totaliter tollitur. 

c) Est etiam quoddam bonum virtutis et gratiae, quod etiam 

( ' habet suum modum, speciem et ordinem ; et hoc totaliter tollitur 

per peccatum mortale. 

d) Est etiam quoddam bonum quod est ipse actus ordinatus, 
'1; quod etiam habet suum modum, speciem et ordinem ; et huius 

privatio est essentialiter ipsum peccatum (quoad elementum 
formale). 

Et sic patet qualiter peccatum est privatio modi, speciei, et 
ordinis ; et privat vel diminuit modum, speciem et ordinem » 
q. 85, a. 4. 

QUAESTIO SECUNDA. 

DE REATU CULPAE SEU MACULA PECCATI. 

S. Th. I-II, q. 86; q. 89, a. 1. 

517. Secundus effectus peccati est reatus culpae 

i. e. debitum reparandi offensam Deo per peccatum illatam. 
Peracto enim peccato actuali, illius manet homo reus ; 
nam cessante actu voluntario quo homo recedit a lumine 
rationis et lege Dei, non ideo statim homo ad illud redit, 
sed ad hoc requiritur motus voluntatis contrarius primo 
motui, « sicut si aliquis sit distans alicui per aliquem motum, 
non statim cessante motu fit ei propinquus, sed oportet 
quod appropinquet rediens per motum contrarium » (q. 86, 
a. 2). Unde homini imputatur culpa, usquedum illam retra- 
ctaverit et ipsius veniam sit consecutus. 

518. In peccato mortali, reatus culpae importat 
statum habitualis aversionis a fine ultimo, quod est 
peccatum habituale: est enim impossibile quod homo sit 
reus aversionis a fine et simul sit ad finem conversus. 
Unde manet homo a Deo aversus donec per conversionem 
ad Deum redeat (Is. XVII ; Mt. IX, 1-7 ; 12-13 i Lc. VIII, 
37-50 ; I Ioh. III, 5 ; Ps. L, 4). Peccatum habituale, in 
ordine naturali, esset tantum privatio habitualis ordinationis 
rationis (et voluntatis) in Deum ; in ordine autem super- 
naturali, cum conversio et ordinatio ad Deum fiat per 
gratiam, privatio habitualis conversionis in Deum est etiam 
privatio gratiae habitualis gratum facientis (C. Trid. sess. 6, 
c. 15, can. 27 ; sess. 7, can. 6). Non est mera poena vel 
effectus, sed verum peccatum habituale, quia est inordinatio 
voluntaria et culpabilis : voluntaria, utpote praevisa ab illo 
qui peccat mortaliter et ideo volita saltem in causa aut 
indirecte ; culpabilis, quia talem inordinationem praecavere 
et auferre tenetur. 

519. Peccatum mortale relinquit maculam in 
anima. — Habitualis enim ordinatio nostra in Deum 
sive per rationem sive per gratiam est decor animae : 
* habet, inquit S. Thomas, a. 1, anima hominis duplicem 

nitorem, unum quidem ex refulgentia luminis naturalis 
rationis per quam dirigitur in suis actibus , alium vero ex 
refulgentia divini luminis scii, sapientiae et gratiae ». Hinc 
privatio habitualis ordinationis ad Deum est simul amissio 
nitoris debiti et ideo macula animae. Unde peccatum habi- 
tuale et macula non distinguuntur realiter sed ratione tan- 
tum : in quantum tollit ordinem ad Deum finem ulti- 
mum, consideratur ut habitualis culpa et separatio a Deo; 
in quantum autem tollit decorem animae debitum, consi- 
deratur ut macula 1 (Ier. II, 22 ; Zach. XIII, 1 ; Ps. XIV ; 
Ps. CXVIII ; Eccli. XXXI; Is. IV, 4 ; Ezech. XIV ; XXXVI, 
23 ; Ios. XXII, 17 ; Ioh. XIII, 10 ; Eph. V, 27 ; Tit. I, 
15 ; I Cor. VI, 11 ; C. Trid. sess. 5, can. 2 ; prop. 56® Baii). 

Non tamen sequitur maculas diversorum peccatorum 
inter se non differre, vel secundum peccatum mortale non 
causare novam maculam, cum gratia habitualis iam sit 
sublata per primum. Etenim, ut dicit S. Thomas, a. 1, 
ad 3, macula significat privationem nitoris animae in ordine 
ad causam, quae est actus peccati, et ideo maculae sunt 
plures, diversae et inaequales prout plura, diversa et 
inaequalia sunt peccata quae eam induxerunt, sicut di- 
versae sunt umbrae secundum diversa corpora lumen 
impedientia. Praeterea secundum peccatum de se est priva- 
tivum gratiae eamque auferret si reperiret ; adeoque est 
nova causa privationis et ita nova macula. 

520. Quid relinquat peccatum veniale. — Peccatum 
veniale quod est contrarium fervori i. e. exercitio charitatis 
imputatur ad culpam, usquedum homo, influente charitate, per 
actum contritionis vel alium aequivalentem qui virtualem displi- 
centiam continet peccati, istud retractaverit et sic eius inordina- 
tionem compensaverit. Cum autem non auferat nec minuat 
habitualem seu permanentem ordinem in Deum et habitualem 
decorem animae (C. Trid. sess. 6, c. 11 ; sess. 14, c. 5), sequitur 

1. «Macula proprie dicitur in corporalibus quando aliquod corpus 
nitidum perdit suum nitorem ex contactu alterius corporis... Est autem 
quasi quidam animae tactus, quando inhaeret aliquibus rebus per amo- 
rem. Cum autem peccat, adhaeret aliquibus rebus contra lumen rationis 
et divinae legis... Unde ipsum detrimentum nitoris ex tali contactu 
proveniens macula animae metaphorice vocatur... Ergo dicendum, quod 
anima non inquinatur ex rebus inferioribus virtute earum, quasi agentibus 
in animam ; sed magis e converso anima sua actione se inquinat, inordinate 
eis inhaerendo contra lumen rationis et divinae legis « (q. 87, a. 1 et ad 1). 

ipsum non inducere maculam proprie dictam et manentem ; in 
quantum autem impedit hic et nunc actualem nitorem ex actibus 
virtutum provenientem, aliquando dicitur improprie, pro uno 
momento, animam maculare 1 . 


QUAESTIO TERTIA. 

DE REATU POENAE. 

S. Th. ITI, q. 87 ; q. 72, a. 5 ; Suppi, q. 99, a. t ; De Malo q. 1, 
*. 4 et 5 j q. 7, a. 1 et 8 ; C. Gent. III, 140-146 ; II Sent. d. 24, 

a. 2, ad 5. 

521. Tertius effectus peccati est reatus poenae i. e. 

debitum poenae ob peccatum luendae, seu obligatio ad 
poenam subeundam. Etenim : 

a) Ut lex ab hominibus servetur, debet habere vim 
coercitivam per timorem poenae, a. v. requiritur ut lex 
proportionata poena sanciatur (n.237). Atqui peccatum est 
contra legem Dei aeternam. Ergo inducit coram Deo 
debitum poenae ipsi proportionatae. 

b) Iustitia exigit ut aequalitas ordinis laesa reparetur. 
Atqui peccator aequalitatem ordinis violat, dum divinae 
voluntati voluntatem suam praefert eique satisfacit contra 
ordinem Dei. Ergo iustitia exigit ut aequalitas reparetur, 
et homo contra voluntatem suam aliquid pati cogatur 
secundum ordinationem voluntatis Dei, « ut scii, qui 
plus voluntati suae indulsit quam debuit, contra mandatum 
Dei agens, secundum ordinem divinae iustitiae aliquid 
contra illud quod vellet spontaneus vel invitus patiatur » 
(q. 87, a. 6) ; quod est poena. 

c) Qui insurgit contra aliquem ordinem, reprimi debet 
a principe ordinis. Peccato autem homo agit non tantum 
contra ordinem rationis, et aliquando contra ordinem 
legislatoris humani, sed etiam contra ordinem Dei. Ergo 
triplicem poenam incurrit, unam a seipso quae est con- 
scientiae remorsus, aliam aliquando ab homine, tertiam 
vero a Deo (q. 87, a. 1 ; — Exod. XVIII ; Ps. XXXI ; 
Mt. XII, 36 ; XXV ; Rom. II, 9)* 

1. Maxima charitas compatitur secum veniale peccatum : ergo 
fervor quem impedit peccatum veniale non est habitualis. 

522. Poena est malum afflictivum in vindictam 
peccati inflictum contra voluntatem passi, seu privatio 
boni delectabilis quam invita patitur voluntas contra 
naturalem appetitum 1 . 

Alia est 1) concomitans quam ipsa culpa, tamquam causa effi- 
ciens, secum affert ab intrinseco (Sap. V, 7 ; 2-13 ; Lc. XV, 18), 
v. g. privatio sanitatis, verecundiae, remorsus conscientiae, pri- 
vatio gratiae ut macula ; — 2) alia est inflicta quae ab extrinseco 
infertur a Deo vel homine tamquam causa efficiente et cuius 
culpa est causa meritoria, v. g. privatio gratiae ut physica desti- 
tutio principii supernaturalis a Deo. Haec respicit vel solum 
peccatum praeteritum, et tunc est a) aut poena simpliciter et 
stricte dicta seu mere vfldicgtiva, si malum infligitur ex sola iustitia 
unice in vindictam violati ordinis, scii, in punitionem proprii 
peccati (Ezech. XVIII, 20) et ad restituendum ordinem iustitiae 
laesum, v. g. poena vitae futurae ; aut b) satisf actoria, si malum 
sive a iudice sive a peccante sibi inflictum voluntarie sustinetur, 
pro prop riis ve l et iam pro alienis peccatis, ad compensandam 
iniuriam Deo illatam, v. g. poenitentia sacramentalis, ieiunium, 
malum a Deo immissum : haec, involuntaria secundum quid, est 
voluntaria simpliciter, quod minuit de ratione poenae ; — vel 
c) respicit etiam peccatum futurum, et tunc est medicinalis, si 
malum infligitur vel toleratur etiam ex misericordia, in reme- 
dium salutis, ut est censura : ad emendationem scii, et medelam 
contra peccata futura sive eius qui punitur sive aliorum, v. g. 
poena praesentis vitae a Deo inflicta. 

523. Thesis I. Peccatum mortale per se inducit 
reatum seu debitum poenae aeternae, utpote indu- 
cens inordinationem de se irreparabilem. Est de fide. 

Probatur 1) ex Scripturis : Mt. XXV, 41, 46 ; Mc. IX, 
42 ; Is. LXVI, 24 ; Apoc. XIV, 11 j XX-XXII ; II Thes. 
I> 9; 

2) ex Traditione , nempe ex Symbolo athanasiano, et ex 
definitione Cpnc. Lat. IV (cap. Firmiter), ac Trid. sess. 
6, can. 24 et 25 ; sess. 14, can, 5 ; 

3) ratione : Peccatum mortale inducit inordinationem de 
se irreparabilem ; ergo ei debetur poena aeterna. Prob. : 
Peccatum mortale aufert principium vitae moralis a quo 


1. Est scii, contra habitualem tendendam naturae, et non semper contra 
actualem et elicitum appetitum voluntatis, cum eam ignorare imo 
voluntarie subire quis possit, quo casu tamen manet involuntaria secun- 

dum quid. 

reparari posset, scii, ordinationem ad finem ultimum (in 
ordine praesenti : gratiam et charitatem) qua homo inhaeret 
Deo et qua potest veniam a Deo obtinere satisfaciendo. 
Atqui principium vitae, in casu ordinationem ad finem 
ultimum (seu charitatem) recuperare nemo propriis viribus 
potest. Ergo peccatum mortale de se est irreparabile, ita 
ut ex natura sua maneat in aeternum eius deordinatio. 
Manente autem causa, manet effectus. Ergo deordinatione 
peccati manente, remanet reatus poenae, et ideo peccatum 
mortale ex natura sua in aeternum puniri potest 1 (q. 87, 
a. 2). 

Confirmatur : a) Primum principium vitae moralis est ordinatio 
ad ultimum finem, sicut anima est principium vitae animalis, 
et veritates per se evidentes prima principia sunt vitae intel- 
lectualis. Atqui aegritudo reparari potest quia manet aliquid de 
principio vitali, sed mors quae removet principium vitae a natura 
reparari non potest ; similiter error in conclusionibus reparari 
potest ex reductione ad principia, sed error in primis principiis 
est irreparabilis. Ergo similiter peccatum quod avertit ab ultimo 
fine seu inordinatio circa ultimum finem est irreparabilis pro 
homine ; quamvis possit reparari per potentiam Dei. 

b) Peccator se ponit voluntarie in statu a quo, nisi divinitus 
adiutus, erui non potest. Unde ex hoc ipso quod vult peccare, 
quantum in ipso est, se ligat ut in peccato semper maneat, et 
consequenter implicite vult in peccato manere perpetuo. Sicut 
ille qui oculos sibi auferret, mereretur in aeternum carere visu, 
ita qui se voluntarie avertit a Deo, meretur in aeternum Deo privari. 

c) Peccator finem suum ultimum et felicitatem perfectam 
constituit in creatura contra Deum, ac proinde vult totam vitam 
ad illam ordinare sernperque illi adhaerere ; praefert fruitionem 
boni creati aeternae fruitioni ultimi finis, ac proinde multo 
magis voluisset in aeternum illo bono creato frui. Et ideo implicite 
habet voluntatem in aeternum peccandi, et in suo aeterno meretur 
puniri cum contra bonum aeternum peccaverit 2 . — Totaliter 

, 1. Non obstat quod inordinatio perpetuo manens, post mortem non 
sit amplius voluntaria, quia tempus merendi et demerendi transiit ; 
unde non debet puniri perpetuo. Nam deordinatio perpetua est volun- 
taria in causa, quia peccans voluntarie ordinationem ad finem abiecit 
et quidem irreparabiliter. 

2. Non obstat quod peccans aliquando habet voluntatem contrariam 
non semper adhaerendi bono creato vel etiam se convertendi. Quando 
enim plures sunt voluntates oppositae, intentio praedominans elidit 
_ahasjLvoluntas autem peccandi est efficax et effectum habet, unde est 
praedominans ; et ideo intentio opposita non est nisi conditionata, vel 
etiam mera velleitas. Sciens enim ista componi non posse, peccator 
simpliciter praefert et tamquam finem ultimum eligit bonum creatum. 

« Sicut si aliquis se in foveam proficeret, unde exire non posset nisi 
extraordinarie adiutus, posset dici quod in aeternum ibi manere vellet, 
quantumcumque aliud cogitaret » (S. Thom. IV Sent. d. 46, q. 1, a. 3). 

enim se avertit a Deo, ultimo fine, et ipsi renuntiat. Qui autem 
fini renuntiat quia alii adhaeret, meretur nunquam illum obtinere, 
quia finis ultimus ex natura sua est perpetuus. Unde qui ei 
renuntiat, pro semper renuntiat. 

d) Peccator contemnit vitam aeternam et reiicit charitatem 
quae est vinculum quo societati coelesti unitur ; ergo meretur 
ab ista in perpetuum excludi. 

Argumentum proposuimus pro ordine praesenti in quo ordi- 
natio ad finem ultimum fit gratia et charitate ; sed valet etiam 
in ordine naturali, quia nulla creatura potest satisfactionem 
condignam offerre pro peccato, nec proinde ex se debitam ordina- 
tionem ad finem recuperare, ut solet ostendi in tr. de Verbo 
incarnato (n, 536). 

524. Thesis II. Poena peccati mortalis est duplex : 
poena damni et poena sensus. — Peccatum enim constat 
aversione a Deo et conversione indebita ad bonum creatum. 
In quantum est aversio a Deo, infinito bono, iuste meretur 
bono infinito privari ( poena damni: I Cor. VI, 9; Mt. 
XXV, 41 ; Apoc. XXI-XXII) ; in quantum est conversio 
indebita ad creaturam, bonum finitum, iuste meretur poe- 
nam afflictionis ex creaturis {poena sensus: Is. LXVI ; 
Mc. IX, 42 ; Apoc. XIV, 11 ; Mt. XXV, 41). Cum autem 
peccatum non sit infinitae gravitatis ex parte conversionis, 
non requiritur poena infinitae acerbitatis (a. 4). 

i 525. Thesis III. Peccatum veniale de se non meretur 
nisi poenam temporalem. — Etenim, cum non auferat 
ordinem ad ultimum finem et charitatem ex qua reparari 
possit, de se est reparabile et ideo de se non meretur 
poenam aeternam, sed temporalem. Per accidens tamen, 
secundum S. Thomam, punitur poena aeterna, si fiat 
irremissibile quia coniungitur peccato mortali (a. 5). 

[ 526. Thesis IV. Remissa culpa, non remittitur 

semper omnis poena, uti probatur in tr. de Poenitentia, 
et constat ex definitione C. Trid. sess. 6, c. 14, can. 30 
et sess. 14, can. 22 ; sed potest manere satisfactoria, quia 
peccator non potest converti ad Deum nisi voluntas eius 
acceptet ordinem divinae iustitiae, secundum quem « ille 
qui plus voluntati suae indulsit quam debuit, contra man- 
datum Dei agens, aliquid contra illud quod vellet, spon- 
taneus vel invitus patiatur » (a. 6). Unde requiritur « ut ipse 

sibi poenam spontaneus assumat in recompensationem 
culpae praeteritae, vel etiam a Deo illatam patienter susti- 
neat » (Sap. X ; Gen. III; II Reg. XII, 13). 

Hinc, quamvis « remota macula, sanatum est vulnus peccati 
quantum ad voluntatem, requiritur adhuc poena 1) ad sanatio- 
nem aliarum virium animae, quae per peccatum praecedens 
deordinatae fuerunt, ut scii, per contraria curentur. Requiritur 
2) ad restituendam aequalitatem iustitiae ; et 3) ad amovendum 
scandalum aliorum, ut aedificentur in poena qui sunt scandalizati 
culpa » (ad 3). 

527. Animadversio. — Notetur poenam non respondere 
culpae secundum dignitatem eius in quem peccatur (quia sic 
cuilibet peccato deberetur poena infinita intensione), sed secun- 
dum dispositionem et inordinationem peccantis, — et quidem 
a) quantitas poenae seu acerbitas respondet quantitati culpae, 
quae non est infinita simpliciter sed vario gradu maior vel minor 
secundum diversam gravitatem ; b) duratio poenae respondet 
non quantitati sed durationi culpae, non ex parte actus qui transit 
sed ex parte inordinationis perpetuae (a. 4, ad 3, coli. a. 3, ad I ; 
IV Sent. d. 46, q. I, a. 3, ad 6). 

528. Differunt malum culpae et malum poenae 1 : 

a) culpa est prior poena, quia inducit poenam ; b) culpa est 
secundum voluntatem (malum operari), poena contra voluntatem 
(malum pati) ; c) culpa est malum in actione seu actus deficiens, 
poena est malum in agente secundum quod privatur perfectione 
permanente ; d) culpa opponitur bono honesto, poena bono 
delectabili. Hinc : 

1) Malum culpae est maius quam malum poenae, unde nun- 
quam licitum est committere peccatum, etiam veniale, ad averten- 
das quascumque poenas, etiam inferni. 

2) Idem secundum idem non potest esse simul poena et culpa, 
sed sub diverso respectu non repugnat. Ita privatio gratiae 
habitualis est simul peccatum et poena : est peccatum habituale 
in quantum est voluntaria privatio ordinationis ad Deum seu 
habitualis ab eo aversio ; est poena in quantum est privatio 
ornatus a Deo concessi, et quidem dupliciter : ut privatio nitoris 
et macula inhaerens est poena concomitans, ut physica ablatio 
vitae supernaturalis a Deo est poena inflicta. Aliis verbis : 
moraliter, ut voluntaria carentia seu habitualis aversio peccatoris 
a Deo, quae est passive in homine, est peccatum ; active et 
physice, ut aversio Dei gratiam subtrahentis ab homine est poena. 

3) Intelligitur cur peccatum, secundum S. Thomam (a. 2), 
non potest esse poena peccati per se seu ratione culpae, tum 
quia peccatum voluntarium est, poena contra voluntatem ; tum 


1. Cfr. De Malo, q. 1, a. 4 et 5. 

quia poena intenditur a iudice, Deus autem culpam nullo modo 
intendere potest. 

Per accidens tamen et indirecte potest esse poena peccati : 

a) ratione antecedentis seu ex pqrte causae (quae est remotio 
prohibentis), in quantum Deus, in vindictam praecedentis pec- 
cati, subtrahit gratiam quae peccatum impediret (Rom. I ; 
II Thes. II) ; 

b) ratione concomitantis scii, ex parte substantiae actus seu 
elementi materialis, quatenus actus peccati affert difficultates et 
afflictiones, sive sit actus interior uti fit in ira, invidia, etc., 
sive actus exterior si homo magnos labores aut expensas 
sustinere et pericula subire debet ad perpetrandum peccatum ; 

c) ratione consequentis seu ex parte effectus , in quantum 
peccatum dicitur poena propter effectus consequentes, uti sunt 
anxietates conscientiae, infamia, paupertas, morbi, etc. 

His duobus ultimis modis peccatum non solum est poena 
praecedentis peccati, sed etiam sui. 

529. Omnis poena est propter culpam ( a . 7 et 8).~ 
Et quidem : 

1) Poena stricte dicta i. e. mere vindicativa est propter culpam 
propriam illius qui punitur : nemo enim punitur simpliciter 
et proprie pro peccaip alterius (Ezech. XVIII, 20). 

2) Poena satisf actoria etiam potest esse pro peccato alterius, 
cum unus portare potest poenam alterius, quatenus unus alteri 
coniunctus vinculo charitatis assumit poenam peccatis aliorum 
debitam (Gal. VI, 2), 

3) Item poena medicinalis, si sit corporalis et praesentis vitae, 
pro alterius peccato potest infligi illis qui sunt eius : ita filii 
puniuntur pro parentibus, subditi pro dominis, cives propter 
civitatem vel regem (aut vice versa), quatenus sunt quaedam 
res eorum, quo casu poena est quantum ad eum pro quo punitur, 
non quoad illos qui puniuntur ; nisi tamen eius culpae (originali 
aut actuali) participes fuerint aut peccatum fuerint imitati, quia 
tunc puniuntur propter suum et propter alterius peccatum 
(Exod. XX, 5 j Mt. XVIII, 32). 

4) Imo omnis poenalitas est aliquo modo propter culpam 
saltem originalem. Poenalitas non est vera poena quia non 
infligitur propter peccatum, sed propter maius bonum, scii, 
spirituale, obtinendum (cfr.prop. 72 Baii); at cum poena simili- 
tudinem habet, quia est malum afflictivum temporale appetitui 
naturali repugnans, v. g. miseriae B. V. ‘aut Sanctorum (Hebr. 
XII, 6 ; Ps. XXXIII, 20). Poenalitas a Deo infligitur a) ob exer- 
citium virtutis et maius meritum (Tob. XII, 13); b) ad aver- 
tendum a peccato (Lc. XXIII, 31); e) in exemplum virtutis et 
patientiae pro aliis (Tob. II, 12) ; d) in punitionem alterius 
peccati, ut si parentes puniuntur in filiis ; e) ut Deus ostendat 
alteram esse vitam ; f) ut gloria Dei vel gratia magis elucescat 
(Ioh.IX, 3). 


QUAESTIO QUARTA. 

DE PECCATO MORTALI ET VENIALI. 

Articulus I. 

De Differentia inter peccatum mortale 
et veniale. 

S. Th. I-II, q. 88, a. 1 ; q. 72, a. 5 ; De Malo q. 7, a. 1 et 2. 

530. Thesis , Dantur de facto peccata mortalia a 
venialibus distincta. — Est de fide ex praedicatione 
universali, confirmata in Cone. Lugd. II, prof. fidei 
Mich. Palaeologi, a Ben. XII const. Ben. Deus, a Cone. 
Flor., in decr. unionis, et a Trid. sess. 6, c. 5 et 15, can. 23, 
25 et 27, et sess. 14, c. 1 et 5, can. 7. 

Peccatum mortale et veniale differunt multipliciter : 

1) quantum ad reatum poenae : mortale enim meretur 
poenam aeternam, veniale vero poenam temporalem .Verum, 
ait S. Thomas (de Malo q. 7, a. 1), «ista differentia con- 
sequitur rationem peccati mortalis et venialis, non autem 
constituit ipsam. Non enim est tale peccatum quia talis 
poena ei debetur, sed potius e converso quia peccatum 
est tale, ideo talis poena ei debetur » ; 

2) quantum ad effectum, nam peccatum mortale gratia 
privat quae est supernaturalis animae vita, ideoque est de 
se irreparabile et mortale vocatur (cum gratia simul tol- 
luntur dona connexa : charitas, virtutes morales infusae, 
dona Spiritus Sancti, gratiae sacramentales ; item ius ad 
coelum et merita bonorum operum) ; veniale vero non 
tollit (neque minuit) gratiam quae est principium veniae 
et condonationis, et ideo est de se reparabile et veniale 
vocatur C Sed nec ista est differentia constitutiva : ex eo 
enim quod aliquod peccatum grave est, ut effectum habet 
gratiae privationem estque irreparabile, et non e converso. 
Unde 

1. «Peccatum est quasi morbus animae. Sicut ergo sunt quidam 
morbi curabiles, quidam incurabiles qui dicuntur mortales, ita sunt 
quaedam peccata curabilia quae dicuntur venialia, et quaedam (quantum 
est de se) incurabilia, licet a Deo curari possint, quae dicuntur mortalia. » 
De Malo, q. 7, a. 1. 

3) in ipsa ratione deordinationis quaerenda est ipsa 
differentia fundamentalis et intrinsece constitutiva. Duplex 
enim est deordinatio : « Una per subtractionem principii 
ordinis ; alia qua, salvato principio ordinis, fit inordinatio 
jfirca ea quae sunt post principium... Principium autem 
totius ordinis in moralibus est finis ultimus... Unde 
quando anima deordinatur per peccatum circa ipsum finem 
ultimum, usque ad aversionem a Deo cui unitur per chari- 
tatem, est peccatum mortale »; quando vero sine aversione 
a fine fit deordinatio solum circa ea quae sunt ad finem , tunc 
est peccatum veniale (q. 72, a. 5). Aliis verbis : in mortali 
horno constituit sibi finem ultimum contrarium Deo, 
deoque a Deo recedit et sese avertit (contra ordinem finis) 5 
in veniali inordinate inhaeret iis quae sunt ad finem, et 
per hunc actum ad Deum tantummodo non tendit (extra 
ordinem finis). Ex hac differentia tamquam ex radice 
sequuntur duae priores. 

531, Differunt peccatum mortale et veniale ex parte 
elementi formalis seu privationis. — In utroque enim 
habetur conversio indebita ad bonum creatum quod ad 
finem ultimum referri nequit, et secundum hoc ad eamdem 
speciem pertinere possunt (v. g. furtum). In mortali autem 
homo ita convertitur ad bonum creatum ac si esset eius 
ultimus finis totaliter, unde conversioni coniungitur pri- 
vatio omnis ordinis ad Deum ut ad finem, et haec privatio 
est aversio seu recensus a Deo ; e contra in veniali homo 
convertitur ad creaturam, non tamquam ad finem ultimum, 
sed aliquem actum ponit quo ad Deum tendere nequit, 
et ideo conversioni coniungitur tantum privatio actualis 
tendentiae ad Deum, licet habitualis ordo ad Ipsum rema- 
neat, et haec privatio est solum retardatio seu elongatio 
a fine. Unde ex parte privationis mortale et veniale ex 
toto genere et infinite differunt, nam, ut ait S. Thomas 
(q. 87, a. 5, ad 1), « finis ultimus ab his quae sunt ad finem 
in infinitum differt ». 

Aliis verbis, in utroque habetur actus tendens ad aliquid 
lege prohibitum, sed difformitas cum lege est valde diversa. 
Lex enim primario praecipit ipsam essentiam ordinis moralis 


seu ipsum ordinem subiectionis ad Deum ultimum finem, 
secundario (tamquam complementum ordinis) praecipit 
modum quo id fiat, scii. quod nihil fiat nisi ad hunc finem. 
Unde aliquid potest esse contra legem dupliciter : 1) sim- 
pliciter et perfecte, quia a Deo summo bono avertit et 
essentiam ordinis moralis destruit, ipsam subiectionem ad 
ultimum finem, et hoc modo mortale est contra legem ; 
2 ) imperfecte et secundum quid, quia licet non contineat 
aversionem a fine ultimo, tamen non e?t referibile ad ulti- 
. mum finem Deum ad quem nos et omnia nostra tenemur 
referre : hoc altero modo peccatum veniale est contra legem; 
sed quia non est contra legem subiectionis ad Deum sed 
contra solum modum quem lex intendit, melius dicitur 
praeter legem. In mortali itaque habetur difformitas cum 
essentiali et primaria ordinatione legis praecipiente omnino 
necessaria ad finem, et ideo dicitur contra legem i. e. contra 
finem legis qui est charitas qua subiicimur et unimur Deo ; 
in veniali habetur tantum difformitas cum accidentali et 
secundaria ordinatione legis quae praecipit aliquid utile 
ad finem, et ideo dicitur praeter legem i. e. praeter finem 
legis, sed contra solum medium ad finem, quin subiectionem 
ad finem evertat. Et ideo notio peccati est analogica (ad 1). 

532. Exinde doctrina intelligitur, revelata et theo- 
logica, de natura peccati mortalis : 

A. In Scripturis: 1) Ipse Christus docet esse peccata absolute 
gravia, quae gravis poenae causa sunt imo et damnationis aeternae: 
« Qui dixerit fratri suo : fatue, reus erit gehennae ignis » (Mt. V, 
22) ; « Discedite a me, maledicti, in ignem aeternum » (Mt.XXV, 
41-42). Unde et Apostoli affirmant quaedam peccata excludere 
a regno coelorum (I Cor. VI, 9-10 ; Gal. V, 19-21 ; Rom. VI, 

23 ; VIII, 13 ; lac. I, 15) et privare animam luce supernaturali 
atque vita amoris divini (Ioh. III, 20; I Ioh. II, 9; III, 14). 

2) Sunt tamen peccata relative alia aliis graviora : « Qui me 
tradidit tibi maius peccatum habet» (Ioh. XIX, 11 ; cfr. Ier. 
VII, 26) ; imo quaedam tam gravia sunt ut ex natura sua et 
quasi sine miraculo Dei dicantur « irremissibilia » (Mt. XII, 
31; Mc. III, 29). Ex adverso, alia ex se valde levia sunt (Mt. XXIII, 

24 ; Lc. VI,42), ita ut a iustis etiam saepe committantur (lac. III, 
2 ; I Ioh. I, 8). 

3) Ex quibus intelliguntur tum malitia peccati mortalis quae 
est in aversione a Deo (Ier. II, 13 ; Ez. XVIII, 24), tum eius 
effectus, quia privat gratia Dei et charitate et vita divina, et animae 
infert mortem ac damnationem aeternam. 

Homo scii, qui per gratiam est a) filius Dei adoptivus (Ioh. I, 

| 12 j Eph. I 3 5 i I Ioh. III, 1-2 ; Rom. VIII, 14-16) ; b) particeps 

divinae naturae i. e. Deo similis, sanctus et filius lucis (II Petr. I, 
4 > I Ioh. III, 2 ; Eph. IV, 25 j V, 8) ; c) Dei amicus et templum 
(Ioh. XV, 14-15 ; I Cor. III, 16-17 5 VI, 19 ; Ioh. XIV, 23) ; 
d) dignus vitae aeternae ac haeres (Coi. I, 12-13 J Rom. VIII, 
17 ; Tit. III, 7) ; e) capax eam merendi (Ioh. XV, 1-5 ; Mt. X, 
42 j Rom. VIII, 17 ; II Cor. IV, 17 ; II Tim. IV, 8 ; Hebr. 
X, 35 i VI, 10) ; — r peccato mortali fit a) diaboli filius ac 
servus (I Ioh. III, 8; Ioh. VIII, 44; II Petr. II, 19) ; b) huiusque 
operum particeps, quibus in tenebris ambulat et est immundus 
(I Ioh. I, 7-9 ; III, 8 ; Eph. V, 8 ; Coi. I, 13 ; Hebr. IX, 14) ; 
c) Dei mimicus (Rom. V, 10) ; d) dignus inferno (Mt. XXV, 
41, 46 ; Mc. IX, 42 ; Apoc. XIV, 11, XX-XXII ) ; e) incapax 
merendi vitam aeternam (Ioh. XV, 5-6). 

B. Apud Patres 1 : 1) Tribus prioribus saeculis non explicite 
sed tantum confuse instituitur distinctio peccatum mortale 
inter et veniale. Distinguebant a) inter maxima peccata et minora ; 
b) inter maxima et mediocria quae poenitentia publica erant ex- 
pianda, et minuta quae contritione, eleemosyna, oratione aliisque 
huiusmodi mediis remittebantur. Saeculo autem II 0 et III 0 tria 
peccata habebantur ut gravissima : apostasia, adulterium et homi- 
cidium, ita ut, in quibusdam saltem Ecclesiis, iis non concedebatur 
venia, saltem ante articulum mortis. 

Quae constant ex testimonio Tertulliani et S. Cypriani. 

2) A saeculo IV 0 iam explicite habetur distinctio inter peccata 
gravia quae publica poenitentia sunt expianda, et levia quorum 
privatim poenitere sufficit. Cuius testes sunt S. Ambrosius et 
S. Augustinus pro Ecclesia latina ; S. Gregorius Thaumaturgus 
et S. Basilius pro Ecclesia graeca. 

3) Postea circa saeculum VI m praesertim traduntur regulae 
quibus dignoscantur peccata gravia seu capitalia et levia seu minuta, 
quia plurium gravitas hucusque non erat perspecta. Enumeratio 
inveniri potest apud Caesarium Arei. et in libris Poeni tentialibus. 

C. Apud Scholasticos instituitur scientifica analysis et profun- 
dior investigatio. Non solum declarant peccata illa distingui 
ratione effectus et poenae, sed intrinseca natura, scii, in ipsa 
ratione deordinationis per comparationem scii, ad finem ultimum, 
et ad legem aeternam, ut supra fuit explicatum. 

j 533 • Animadversiones. — i a Aversio a Deoquae constituit 
- peccatum mortale actuale non est confundenda cum privatione 
gratiae. Haec est habitualis aversio et effectus peccati mortalis; 
illa est inordinatio in ipso actu malo quo agimus contra charita- 
tem eamque excludimus, scii, actualis difformitas cum charitate 
et actualis recessus a fine, qui est causa privationis gratiae : 
actualis privatio ordinationis habitualis. Prior est privatio pura 
et totalis charitatis, altera non est privatio pura sed tendentia 
ad bonum cum privatione. Unde S. Thomas, de Malo q. 2, 
a. 9, ad 2 : « Mors animae est privatio gratiae per quam anima 
Deo unitur ; privatio autem gratiae non est essentialiter ipsa 

t. Cfr, Tanquerey, Th. Mor. fund., n. 453-459. 

'*t culpa sed effectus culpae. Unde peccatum dicitur mors animae 

non essentialiter sed effective ; essentialiter vero est actus deformis 
vel inordinatus ». 

2 a Qui peccat mortaliter habet ut finem cui seipsum, ut finem 
qui ipsum bonum creatum, de quo indebite gaudet et ad quod 
tamquam ad ultimum finem tendit ; scii, bonum proprium 
amatum usque ad contemptum Dei, seu convenientia, commo- 
ditas, excellentia, abundantia, sapientia peccantis ut ab ipso 
disposita, non ut ordinata a Deo, sed connotans Dei privationem. 

3* Qui peccat venialiter, illum actum referre nequit ad Deum : 
id enim esset Deo maxime iniuriosum, — neque illum refert 
ad bonum aliquod creatum ut ad finem ultimum quia tunc 
peccaret mortaliter ; — sed simpliciter illum refert ad felici- 
tatem in communi et abstracte volitam. Est bonum in communi 
sub ratione boni completi, seu bonum proprium secundum 
totam latitudinem, abstrahendo ab honesto vel delectabili, 
bonum universaliter comprehendens omne bonum hominis. 

4* Cum ex parte privationis peccatum mortale et veniale 
diversi sint ordinis et differant toto genere et infinite, sequitur 
omnia venialia peccata, etiam simul sumpta non constituere 
unum mortale, quia non includunt proprie dictam aversionem 
a Deo. Unde per se non peccaret mortaliter ille qui proponeret 
omnia venialia committere ; nec per accidens propter periculum 
sic labendi in mortale, quia propositum illud remote tantum in 
f mortale ducit. 

5» Mortale versari circa ultimum finem, veniale vero circa 
ea quae sunt ad finem, non ita est intelligendum quod proximum 
obiectum actus graviter peccaminosi semper sit finis ultimus, 
summum bonum (seu quod peccatum mortale semper directe sit 
x contra Deum) ; proximum vero obiectum actus leviter peccami- 

nosi semper sit aliquod medium ad finem ultimum, bonum 
nempe creatum, cum manifesto sint peccata mortalia quae proxime 
versantur circa media ad finem ut homicidium, furtum, etc., quod 
locum habet quando media sunt necessaria ad finem. Sed intellige 
quod peccatum mortale est inordinatio circa finem quia destruit 
debitum ordinem seu coniunCtionem cum ultimo fine ; peccatum 
veniale est inordinatio circa sola media quae scii, non sunt neces- 
. saria ad finem, quia voluntas nimis adhaeret bonis creatis, quin 
tamen ab ultimo fine recedat. A. v. inordinatio circa media 
necessaria ad finem est etiam circa finem ipsum ; sed inordinatio 
circa media non necessaria non est inordinatio circa finem. 

Articulus II. 

De Gravitate peccati mortalis. 

S. Th. I-II, q. 84, a. 2 ; q. 87, a. 4 ; II-II, q. 162, a. 6 ; q. 34, a. 2 ; 
q. 105, a. 1, ad 1 ; III, q. 1, a. 2 et ad 2;Suppl. q. 99, a. 1 ; III Sent. 
d. 20, q. 1, a. 2 ; II Sent. d. 42, q. 1, a. 5 et ad 2 ; De Verit. q. 28, 
a. 2 et ad 5 ; de Malo q. 2, a. 9, ad 5. 

534. Peccatum mortale est malum gravissimum, 

sive spectetur ex parte Dei, sive ex parte hominis. 

A. Quantum ad Deum : 

1) Est summa iniuria Summo Bono facta, qua homo finem 
ultimum ponit et beatitudinem quaerit in creatura eamque 
praefert Deo, hunc contemnit, inhonorat, aversatur et 
odio habet, eius dilectionem et amicitiam contemnit, et 
sic ius Dei violat quod exigit ut omnes actiones et omnes 
creaturas quibus utimur ad ipsum referamus ; unde pec- 
catum implicite continet malitiam odii Dei *, irreligiositatis, 
contumeliae erga Deum omnipraesentem (Ps. L, 6) et 
idololatriae (Ioh. XII, 43 ; Rom. 11,23 ; Is. LII, 5 ; XLIII, 
24; Ez. XXXVI, 20; Ps. CXXXVIII, 8; Ps. I, 6; 
I Reg. II, 30 ; Lev. VI, 2 ; XXVI, 15 ; Phil. III, 19 5 Gal. V ; 
C. Trid. sess. 6, c. 5). 

2) Est temeraria inobedientia et audax rebellio contra 
infinitam maiestatem, ac offensa et contemptus supremi 
legislatoris, domini omnipotentis, iudicis et regis, ipsius 
voluntatis et legis, cui contradicit ac obedientiam et sub- 
iectionem recusat ; unde implicite continet malitiam su- 
perbiae (Gen. II, 16 ; III, 1 ; Hebr. II, 2 ; Ier. II, 20 ; 
Is. XXXIII, 14 ; Sap. V, 2-15 ; I Ioh. III, 4 i Iob XV, 
25 ; Gal. VI, 7). 

3) Est maxima ingratitudo contra insignem benefactorem, 
cuius beneficiis utimur ad illum offendendum : contra 
Patrem creantem, conservantem, providentem et nos in 
filios adoptantem et ad vitam aeternam vocantem ; contra 
Filium fratrem ac redemptorem (Hebr. VI, 5) cuius mortis 
causam renovat ; contra Spiritum S. sanctificantem, amicum 
et animam nostram inhabitantem. Unde implicite continet 
contemptum amicitiae et praesentiae illius quem a nobis 
abiicimus, ac malitiam sacrilegii quia violat animam Deo 
consecratam, et infidelitatis erga foedus (Ezech. II, 3 ; 


1. C.fr. Il-It, q. 34, a. 2. Ubi notari potest, ad mentem Caietani, 
peccatum includere malitiam odii tum abominationis, tum inimicitiae. 
In omni peccato mortali includitur voluntas, quod Deus non prohibeat 
nec puniat, unde implicite odio habetur Deus ut res contraria voluntati 
peccantis (odium abominationis ) , imo voluntas quod non sit prohibens 
Deus, et ita implicite etiam ut persona odio habetur Deus ( odium ini- 
micitiae). A. v. in peccato includitur voluntas quod non debeamus 
Deum aliis praeferre et plus aliis amare, quod pertinet ad abomina- 
tionem ; imo voluntas quod non sit ille quem debemus aliis praeferre 
et qui est super omnia amandus, quod dicit inimicitiam. 

Ier. XXXI, 32 ; Is. I, 2 ; Hebr. X, 26-31 ; Eph. IV, 3) 
cum Deo initum et officia inde secuta (Is. V ; Ier. II, 
32 ; III, 1 ; II Reg. XII, 7 ; Hebr. VI, 6 ; I Cor. III, 17 ; 
VI, 19 ; II Cor. VI, 16). 

B. Quantum ad hominem est : 

1) Turpitudo , inhonestas et insipientia (Ps. XLVlII, 13 ; 
LXVIII, 6 ; Sap. V, 2-13), utpote malum contra naturam 
nostram et rationem (q. 71, a. 2). 

2) Spirituale suicidium , utpote privans lucem et vitam 
supernaturalem (I Ioh. III, 15, 20 ; II, 9 ; III, 14 ; Tob. 
XII, 10). 

3) Deformitas privans animam pulchritudine naturali et 
supernaturali, unde dedecorat operantem et reddit con- 
temptu dignum (Ps. XLVIII, 13). 

4) Servitus diaboli (I Ioh. III, 8 ; Ier. II, 19 ; Rom. 
VI, 6 ; II Petr. II, 19), quia homo facit opus diaboli et 
ipsi se subdit ei consentiens, atque ita tentationibus magis 
se obnoxium reddit. 

535 * Animadversiones. — 1) Praedictae malitiae in peccato 
mortali non inveniuntur per se nisi implicite, ac proinde ad sum- 
mum sunt voluntariae in causa et virtualiter ; unde non sunt 
in confessione explicandae, utpote conditio omnis peccati ; nisi 
quis aliquam in se explicite et formaliter intenderet, quia tunc 
adesset peccatum speciei intentae. 

2) Plures malitiae peccati mortalis etiam inveniuntur in peccato 
veniali, sed tantum analogice, imperfecte et secundum quid (a. 1, 
ad 1). Unde, si leve sit malum respectu peccati mortalis, in se 
tamen est valde grave. 

536. Quonam sensu peccatum mortale est infini- 
tum. — Peccatum mortale : 

1) Ex parte conversionis non est infinitum, quia tum actus 
hominis, tum bonum creatum ad quod tendit, sunt finita. 

2) Ex parte aversionis ab Infinito bono : 

a) non est malitiae infinitae : malum enim infinitum est 
malum purum, sine ulla mixtione boni ; hinc ut peccatum 
haberet malitiam infinitam, deberet homo tendere ad ma- 
lum in quantum est malum ; quod est impossibile ; 

b) neque ut est offensa seu iniuria Dei infiniti, videtur 
simpliciter infinitum : gravitas enim offensae mensuranda 

videtur non tantum ex dignitate Dei offensi sed etiam ex 
1 parte hominis offendentis. Atqui voluntastend it in obiec- 

I tum prout est in intellectu, et ideo per peccatum non 

offendit Deum ut est in se simpliciter infinitus sed prout 
ab intellectu valde imperfecte cognoscitur. Non ergo per 
i peccatum Deo infertur iniuria simpliciter infinita. 

. e) Est tamen illa offensa infinita secundum quid, et spe- 

I ciatim relative ad reparationem nostram : est enim con- 

^ temptus personae infinitae ; atqui iniuria aestimatur etiam 

' ex dignitate personae offensae, satisfactio autem tantum ex 

i ~ dignitate personae satisfacientis, et ex alia parte infinita 

est distantia inter Deum et homines ; ergo iniuria peccati 
infinite magis aestimatur quam omnis reparatio hominis 
(etiam ex gratia et charitate facta). Non ergo homo de 
condigno pro peccato satisfacere potest. Et ideo 

d) peccatum mortale de se est infinitae durationis, quia 
ex natura sua est irreparabile, et eius malitia in nobis 

! sine fine manet et in aeternum durat. Unde et ei debetur 

i poena infinitae durationis. 

537. Gravitas peccati mortalis describitur in Scri- 
pturis. — A. In V. T.: 1) Ab exordiis peccatum exhibetur ut 
inobedientia seu transgressio divini praecepti , quae stricte punitur 
\ (Gen. II, 16 ; III, 11 ; 14-19 J IV, 9-16 ; VI, 5-7 i 11-13)* . 

2) Post electionem populi Israel et promulgationem legis divinae 
a Moyse, consideratur peccatum ut rebellio contra supremum 
Legislatorem et Regem populi electi (Exod. XIX, 5-8 ; XXIV, 
3, 7), et tamquam contemptus legis Domini (Lev. XXVI, 
15). Inter peccata praecipuum est idololatria (Exod. XX, 3-5), 
quod et severe punitur (Exod. XXXII, 30-35.) ; sed et alia 
graviora delicta mortis poena puniuntur (Lev. XVIII, 29 ; 
XX, 6-27). 

Ut autem populus rudis et incultus a peccato averteretur : 
a) praecipue et ante omnia lex sanctionem habebat promissionis 
bonorum temporalium pro eam servantibus, pro violantibus autem 
minationis gravium malorum (Deut. VII, 11-26; X, 12-22 ; 
XI, 13-28) ; — b) addebatur tamen etiam motivum gratitudinis 
et amoris erga Deum (Deut. XI, 1 ; VIII, 2-20) ; — c) sicut et 
soHdaritatis , eo quod Deus singulorum delicta etiam in eorum 
posteritate aut in natione sit puniturus (Exod. XX, 5). 

3) A tempore Prophetarum expressius exhibetur peccatum ut 
offensa Dei, proximi, aut propriae rationis : 

a) erga Deum est ingratitudo, contemptus benefactoris et Patris, 
ac infidelitas (Is. I, 2 ; ler. II, 4-37 ; III, 1) ; 

b) erga proximum est iniustitia (Amos II, 7) ; 

e) erga nos ipsos, insipientia (Tob.XII,io; Sap.V, 2-13 ; X,8). 

Quare Prophetae insistunt poenitentiae internae cordis qua 
misericordia Domini obtinebitur (Ioel, II, 12-13 i Ps. L, 19). 

B. In N. T. : 1) Christus, qui venit ut, agnus Dei, tolleret 
peccata mundi (Ioh. I, 29), naturam peccati supponit notam, 
sed gravitatem aliquorum peccatorum denuntiat, atque extensionem 
peccati ad quosdam actus qui tamquam honesti perhibebantur ; 
in specie malitiam hypocrisis, scandali, infidelitatis, et blasphemiae 
contra Spiritum Sanctum (Mt. XXIII, 5-32; XVIII, 16; XII, 
31-32 ; Mc. III, 29 ; XVI, 16 ; Lc. XVH, 1-2). Atque instanter 
inordinationem proclamat peccati interni cordis (Mt. XV, 19-20). 

2) S. Paulus praecipue ostendit peccati effectus. Est scii. 
servitus qua liberamur per gratiam (Rom. VI, 17-18) ; est causa 
mortis (Rom. V, 12 ; VI, 23 ; VIII, 13), ac tenebrarum (Coi. I, 

13 ; Eph. V, 8 ; II Cor. Vi, 14) ; est praevaricatio quae terribili 
punietur iudicio (Hebr. II, 2), eo quod peccator Filium Dei 
conculcat et Spiritum contristat (Hebr. X, 26-31 ; Eph. IV, 30). 

3) S. Iohannes autem, discipulus dilectus illius qui apparuit 
ut peccata nostra tolleret (I Ioh. III, 5) et quem habemus ad- 
vocatum apud Patrem, ubi est propitiatio pro peccatis nostris 
(II, 1-2), non solum effectus sed magis causas peccati illustrat : 
sunt iniquitas (V, 17 ; I, 9) ; diabolus: qui enim facit peccatum 
ex diabolo est (III, 8 ; cfr. Ioh. VIII, 44) ; et mundus, quia totus 
in maligno est positus (V, 19) et omne quod est in eo, concu- 
piscentia carnis est, et concupiscentia oculorum, et superbia vitae 
(II, 16). Peccator autem in tenebris ambulat et caret luce 
(I, 6 ; II, 9, 1 1), manet in morte et non habet in se vitam aeternam 
(III, 14-15 ; V, 12), nec charitatem Dei (III, 17 ; IV, 8, 20). 
Duo autem peccata praesertim dicit vitanda : peccatum contra 
dilectionem proximi (II, 9-1 1; III, 15-17; IV, 8), et peccatum 
contra Christum, negando eius divinitatem (II, 22 ; IV, 15 ; V, 
10-12). Hoc est peccatum ad mortem (V, 16-17), tam grave, ut 
orationes pro eo qui illud patravit non fundantur (16). 

Articulus III. 

De Conditionibus ad peccatum mortale 
requisitis . 

S. Th. I-II q. 88, a. 2 et 6 ; De Malo q. 7, a. 1 et 3. 

538. Conditiones ad peccatum mortale requisitae. 

— In peccato perfecto seu mortali adest duplex elemen- 
tum : a) obiectivum scii, malitia gravis, b) subiectivum 
seu actus perfecte deliberatus et voluntarius. Hinc ad 
illud triplex requiritur conditio : 

i a ) gravitas malitiae in obiecto, secus enim non esset , 
graviter malum ; sufficit quoque gravitas in obiecto i. e. 
in re vel actione ut est apprehensa, nec requiritur neces- 

I sario gravis malitia in re aut actione ut est in se : illud 

j enim sufficit ut homo reapse malum grave velit. Adesse 

I ergo debet gravis transgressio legis in se vel saltem ex 

falsa aestimatione ; 

I 2 a ) gravis malitiae advertentia, nam si gravitas non ad- 

vertatur, nequit homo illam velle, et offensa erit levis ; 
et quidem plena advertentia seu perfecta deliberatio, secus 
j enim malitia non esset perfecte volita et deficeret conditio ; 

3 a ) perfectus consensus voluntatis : etenim nullus censetur 
' sese convertere ad aliquid ut ad finem ultimum et id supra 

I omnia diligere et se omnino separare a Deo, nisi per 

actum perfecte humanum ac voluntarium. Deinde in 
tantum aliquid est peccatum in quantum voluntarium ; 
ergo si imperfecte sit voluntarium, imperfectum est pecca- 
\ tum. Denique repugnat bonitati divinae aeternis suppliciis 

punire hominem absque plena ipsius consideratione et 
j consensu. 

i 

i 539. Malitia obiecti, cuius gravitatem advertere debe- 

mus, intelligitur vel gravis in se i. e. ex obiecto, vel ex 
circumstantiis, ut ex fine, scandalo, periculo adiuncto, etc. 
ut dicetur art. 5. Ut dignoscatur facile malitiae gravitas 
(vel levitas), solent a theologis tradi regulae sequentes : 

i a desumitur ex Scriptura : quando peccatum aliquod gravibus 
1 afficit appellationibus, iudicandum est mortale, v.g. si illud vocet 

) scelus, nequitiam, iniquitatem, abominationem, vel dicat esse 

/ dignum morte, exosum Deo, mortem inferre, excludere a 

regno coelorum, clamare in coelum, vel si ei apponatur maledictio 
v. g. vae (Lev. XXIV, 14, 16, 17, 23 ; Prov. VI, 16 ; Is. V, 
20 ; Rom. I, 18 sq., I Cor. VI, 8-VII ; Gal. V, 19 > Eph. V, 3) ; 
— e contra peccatum reputatur tantum veniale, dum Scriptura 
mitioribus verbis utatur, ut nomine festucae, stipulae, foeni, etc. 
(I Cor. III, 12 ; Mt. XXIII, 24 ; Lc. VI, 41), vel leviore 
correptione perstringat (Prov. X, 19-, Mt. XII, 36). 

2 a desumitur ex Traditione : mortalia sunt quae ut talia 
habentur in Pontificum et Conciliorum decisionibus, vel ex 
SS. Patrum aut Doctorum consensu mor aliter unanimi, vel et ex 
praxi virorum timoratorum. Tamen circa antiquos Patres caute 
attendendum est quis fuerit modus loquendi illorum (v. g. an 
forte ad modum oratoris exaggeratus), et quae disciplina illorum 
temporum (v. g. nonne gravis poena pro minore culpa aut vice 
versa). 

3» desumitur ex ratione: peccata sunt mortalia quae auferunt 
ordinem ad finem ultimum, seu dissolvunt charitatem Dei vel 
sui vel proximi ; talia sunt quibus tollitur subiectio et reverentia 
hominis ad Deum (v. g. blasphemia, superstitio falsi numinis); 
— vel quibus incurritur grave damnum propriae salutis corporalis 
vel spiritualis, quae est conditio necessaria ad finem ultimum, 
dilectionem et gloriam Dei ; — vel quibus tolluntur ea sine 
quibus servari non potest humana societas, quae est medium 
homini necessarium ut ad finem ultimum perveniat, uti rebellio, 
homicidium, adulterium, furtum, inobedientia in re magni mo- 
menti : non enim possent homines ad invicem convivere ubi 
passim et indifferenter ista perpetrarentur, uti diximus distin- 
guentes praecepta primaria et secundaria legis naturalis (n.251, C). 

Aut etiam : peccata mortalia sunt quae directe opponuntur 
praeceptis primariis legis naturalis, seu quae ordinem moralem 
a natura primario intentum violant. Ordinis enim primarii ob- 
servantia est necessaria conditio ad consequendum finem ulti- 
mum. Ergo substantialis violatio ordinis primarii est peccatum 
mortale. Hinc mortalia sunt : a) quae violant ipsum ordinem 
ad Deum seu tollunt subiectionem ad Ipsum (blasphemia, per- 
iurium), non autem ea quae solum sunt contra modum subiectiq- 
nis; — b)quae violant ordinem hominis ad seipsum,et sunt directa 
dispositio sui vel suarum facultatum contra ipsam ordinationem 
naturae rationalis, aut sine debita subordinatione ad speciem hu- 
manam et commune bonum (suicidium, ebrietas, pollutio), non 
autem ea quae solum sunt contra modum disponendi ; — c) quae 
violant ordinem ad proximum, dum notabile damnum inferunt 
vel offensam cui graviter est invitus (homicidium, adulterium, 
furtum), non autem ea quae solum non servant modum debitum 
vel quibus proximus non est multum invitus (n. 251, A, b). 

Inobedientia autem in re gravi habetur et in lege positiva ; 
unde mortalia sunt illa quae fiunt contra legem praecipientem 
sub gravi : tunc enim eo ipso agit homo contra ea sine quibus 
servari nequit humana societas, nam violatio praecepti quod 
magni momenti est pro bono communi nata est notabiliter 
nocere societati. Lex autem sub gravi obligat quando materia 
est gravis, i. e. multum conducit ad finem magni momenti, et 
simul legislator sub gravi praecipere velit ; de quo diiudicandum 
secundum regulas traditas in tr. de Legibus, n° 343. 

In praxi non dicatur mortale id cuius malitia gravis certo 
non appareat. 

540. Advertentia intellectus adest 1) ad malitiam gra- 
vem, si homo intelligit aliquid esse adeo malum vel prohi- 
bitum a Deo ut simul cum eius amore, vel amicitia, vel 
gratia, vel coniunctione ad eum ut finem nequeat consis- 
tere, aut saltem id intelligit implicite v.g. cognoscendo ali- 
quid esse valde turpe, rigorose prohibitum, moralem 
ordinem notabiliter perturbans, voluntati divinae valde 

oppositum, inimicitiae Dei inductivum, poena gravi 
dignum etc., vel quodcumque aliud distinctivum peccati 
gravis aliquo modo perspiciat 1 2 . 

Hinc S. Thomas, q. 88, a. 2 , ad i : « ex hoc ipso quod 
aliquis elegit id quod repugnat divinae charitati, convincitur 
praeferre illud charitati divinae ; et per consequens plus 
amare ipsum quam Deum. Et ideo aliqua peccata ex 
genere quae de se repugnant charitati, habent quod aliquid 
diligatur supra Deum ; et sic sunt ex genere suo mortalia ». 

Requiritur autem 2 ) advertentia plena seu perfecta 
deliberatio, quae tamen non est maxima possibilis, sed 
illa qua homo, plene sui compos , ad negotium sat magni 
momenti attendere solet. Et quidem : 

a) Subiective non sufficit obscura et imperfecta, sed requiritur 
plena et perfecta, qua homo vigil, mente expedita, nec ulla 
notabili distractione impeditus aut turbatione abreptus, advertit 
gravitatem malitiae sive immediate, momento quo actio mala 
ponitur, sive mediate, quando causa ponitur ex qua malus effectus 
sequi praevidetur saltem in confuso. 

b) Obiective vero non requiritur distincta sed sufficit confusa: 
non enim requiritur ut gravis malitia apprehendatur distincte, 
sed sufficit ut appareat in confuso, de ea dubitando vel eam 
suspicando, vel advertendo huius adesse periculum, aut esse 
obligationem ad id attendendi vel magis attendendi, et hoc sive 
momento quo malum fit sive momento quo ponitur causa ex qua 
secuturum praevidetur : tunc enim si nihilominus quis illud 
eligat, iam plene vult illud etiamsi grave malum sit (n. 214), 
et ideo reapse grave malum vult, et ita spernit amorem Dei et 
finem ultimum et illud plus amat, ac implicite et virtualiter 
eligit etiam aversionem a Deo et finem ultimum relinquit (a. 2, 
ad x). Hinc advertentia confusa non ideo est obscura, sed potest 
esse plena et perfecta*. 


1. Non ergo requiritur quod formaliter fiat. Aequivalenter id fit, 

aqundo peccator, etsi non velit creaturae rationem ultimi finis, attamen 
de facto ei adhaeret non secus ac si esset bonum summum, perspiciens 
scii, renuntiationem creaturae esse medium necessarium ad Deum 
finem et nihilominus eligens creaturam, Deo sic postposito ac contume- 
liose tracttao. , .... 

2. Notat Aertnijs, Th. M. I, n. 230 de Peccatis : « Advertentia dicitur 
a) plena, quando quis mente expedita discernit ; imperfecta, quando 
mente non plene expedita, utpote semisomnis, semiebrius aut semi- 
distractus ; b) confusa, quando quis dubitat aut suspicatur de gravitate 
vel specie peccati in actu faciendo ; distincta, quando peccati qualitatem 
aut quantitatem discernit. Unde patet advertendam confusam posse 
simul plenam esse, cum quis actu intellectus plene sibi conscii suspicari 
possit gravem acuonis malidam ». 


c) Non requiritur reflexa qua homo cognoscit se advertere, 
sed sufficit directa ad ipsam malitiam advertentia, qualis etiam 
ex habituali notitia hauritur et vix abesse potest in iis quae 
habitualiter cognoscuntur et frequenter in memoria revocantur : 
ita si persona sacra contra castitatem peccet, etiamsi de sacrilegio 
non explicite cogitet, illud tamen advertit implicite seu in actu 
exercito, cum sciat se esse et non alium qui talia perpetret ; 
item qui libenter immoratur in turpibus cogitationibus quae 
plerumque pollutionem inducunt vel qui familiariter solet agere 
cum feminis. Pariter ad advertendam plenam non requiritur 
temporis diuturnitas, neque haec est ipsius signum. 

Imperfectae advertendae coniecturalia signa a theologis traduntur 
sequentia : a) si re alia occupatus et distractus obiter et tenuiter 
apprehenderis rem esse malam; b) si semidormiens aut semidelirus 
nondum perfecte fueris tui compos ; c) si immemor post factum 
vix recordaris quid egeris ; d) si ubi melius consideras, iudices, 
secundum habitualem tuam dispositionem, te non fuisse factu- 
rum, si ita apprehendisses; e) si distractione aut passione ita 
abreptus fueris ut cognitione solius utilitatis, damni, commoditatis 
vel incommoditatis ex opere percipiendae, non malitiae, occupatus 
fueris ; f) vel si vehemendssima passione (irae, timoris, trisdtiae), 
apprehensione, nervorum agitatione vel mania, aut statu patho- 
logico laborasti vel turbatus fuisti, ita ut fere nesciveris quid 
ageres (quod saepe fit in pravis cogitationibus, detractionibus, 
peccatis ex quibus sequuntur damna aut pericula pro aliis). 

Imperfecta advertentia ordinarie adest et ideo praesumitur in 
semisopitis, primo evigilantibus, subito consternatis, semiamen- 
tibus, semiebriis, pueris iunioribus (ante septennium), senibus 
repuerascentibus, valde scrupulosis ; — e contra supponitur 
advertentia saltem confusa sed sufficiens apud consuetudinarios 
et peccatores obduratos. 

541. Voluntatis consensus est plenus, quando ex 
plena deliberatione vel advertentia mentis, actum eligit 
sive directe et immediate quando hic et nunc ponitur 
transgressio, sive mediate aut indirecte quando ponitur 
causa positiva aut omissio ex qua transgressio sequi 
praevideatur, saltem in confuso. — E contra semiplenus est 
consensus si voluntas sequatur semiplenam advertentiam 
intellectus, vel si indiligenter cum aliquo torpore repellat 
suggestionem mali minus quam debet, ut si passio appetitus 
sensitivi moveatur sed voluntas tepide resistat. 

Imperfecti consensus coniecturalia signa a theologis traduntur 
sequentia : a) si quis, plene advertens ad tentationem, eam 
statim repellit ; b) si plenius advertens statim angitur vel tristatur; 
c) si, statim ubi angitur, adhuc reperit se ita habitualiter consti- 
tutum, ut malit mori quam peccare mortaliter ; d) si facile 
pofuerit peccatum exequi et non sit exeeutus ; e) si vir timoratus 

(vel ille qui soleat ita esse affectus ut malit mori quam expresse 
mortaliter peccare) dubitet num consenserit ; f) si quis valde 
timide et suspense processisse se meminerit ; g) si semisomnis 
fuerit, non plene sui compos, iudicetque se id non fuisse facturum, 
si plene vigilasset ; h) si dubitet an sui compos, vigilans, non 
ebrius fuerit. 

In dubio : imperfectus consensus praesumitur apud viros 
timoratos et illos qui solent ita esse dispositi ut malint mori 
quam mortaliter peccare, quia si perfecte consensissent, ordinario 
non dubitarent ; — e contra praesumitur perfectus apud illos 
qui sunt laxioris conscientiae et facile in aliquod peccatum 
labuntur : hi si melius quam ut solet tentationi restitissent, istud 
certo scirent. 

542. Corollaria. — i. Qui cognoscit se male agere, sed nescit 
an malum est grave vel leve : a) si advertat periculum gravis 
peccati saltem in confuso et de hoc dubitet, graviter peccat 
quia deliberate se exponit periculo graviter offendendi Deum : 
cognoscit enim actionem suam fortasse graviter offendere Deum 
et nihilominus ab ea non abstinet (cfr. tr. de Conse 8 , n. 214) ; 

b) si autem nil prorsus cogitet de gravitate aut levitate, non 
peccat graviter, quia gravem malitiam nullo modo apprehendit. 

2. Qui deliberat de peccato gravi committendo utrum scii, 
peccato consentire debeat, ita tamen ut non consentiat : a) si 
sit deliberatio vera et plena, ita ut proposita gravitate malitiae, 
quaerat utrum rem graviter malam velit necne, peccat graviter, 
quia Deum comparat cum creatura, anceps utrum Deum prae- 
ferat an creaturam, aestimans fieri posse ut bonum creatum 
divinae amicitiae anteponatur ; quod est Dei iniuriosum ; 

b) si deliberatio sit imperfecta, aut solum aliqualis haesitatio 
seu omissio resistentiae contra tentationem ex negligentia vel 
torpore, peccatum veniale non excedit 1 . 

Articulus IV. 

De Divisione peccati mortalis et venialis. 

S. Th. I-II, q. 88, a. 2 ; De Malo, q. 2, a. 8 ; q. 7, a. 3. 

543. Peccatum mortale et veniale aliud ex genere 
et per se, aliud per accidens. — Peccatum mortale 
dividitur in mortale per se seu ex genere, et mortale per 
accidens: primum, secundum se, ratione sui, ex proprio 
obiecto seu materia, ex specifica sui ratione potest esse 
mortale ; secundum non est mortale nisi ex parte agentis 
vel actus accedat ad speciem circumstantia. Mortale per 
se dividitur in mortale ex genere toto quod ex specie sua 

1. Ita Haine, Th. M. I, de Peccatis, q. 7 ; et Noldin,Th. M I, n. 318. 

semper est mortale, et mortale ex genere suo quod in specie 
admittit levitatem materiae. 

Item peccatum veniale dividitur in veniale per se et 
veniale per accidens : hoc ratione sui et ex obiecto est 
mortale, et non est veniale nisi accedente circumstantia 
ex parte agentis, qualis est imperfecta advertentia ; illud 
est veniale ratione sui et ex obiecto, et dividitur in : veniale 
ex genere suo quod secundum se, ex proprio obiecto et ex 
specifica sui ratione non potest esse mortale, et veniale ex 
levitate materiae quod licet ex specifica ratione et propria 
materia possit esse mortale, propter parvam quantitatem 
materiae circa quam versatur est veniale. 

Relictis ergo peccatis quae sunt gravia et levia per acci- 
dens, remanet celebris divisio in mortalia ex genere toto, 
mortalia ex genere suo, et venialia ex genere suo 1 . Haec 
distinctio est per se, secundum propriam peccatorum 
materiam et speciem, unde et vocabulum : genus, hic 
speciem significat. 

544. Peccata mortalia ex genere toto dicuntur ea 
quae levem materiam non habent, quia in qualibet parte 
materiae circa quam versantur, servatur integra ratio 
deordinationis 2 . Mortalia sunt ex qualitate materiae, unde 
totum genus est mortale. Talia sunt : 

a) peccata quae directe sunt contra Deum bonum infinitum, 
aut aliquam divinam perfectionem, i.e. quibus directe Deo 
imputatur imperfectio vel defectus perfectionis,sive directe 
opponantur virtutibus theologicis ut infidelitas, haeresis, 
desperatio et odium Dei ; sive sint contra religionem : 
cultus explicitus creaturae i.e. idololatria vel divinatio aut 
magia saltem cum explicito pacto diaboli, tentatio Dei 


> I * S. Thomas solum loquitur de mortali et veniali ex genere , et non 
distinguit mortalia in mortalia ex genere toto et mortalia ex genere 
suo, quia respicit speciem peccati in concreto. Unde peccatum mortale 
ex genere suo, si materia est gravis, est mortale ex genere seu ex propria 
specie, et peccatum veniale ex levitate materiae de facto non est mortale 
in concreta specie, sed veniale. 

2. Applicanda veniunt dicta n. 251, C. et 539. 

stricte dicta, blasphemia et perfurium ; sive sit contemptus 
quicumque explidtus et formalis Dei 1 ; 

b) peccata quae, si in iis daretur levitas materiae , genus 
humanum ad peccandum maxime allicerent cum ingenti eius 
damno, ut luxuria directe et in se voluntaria extra matri- 
monium admissa; et fractio directa sigilli sacramentalis 
quae homines mox averteret a sacramento Poenitentiae ; 

c) peccata quorum materia est res gravis in indivisibili 
consistens, seu quorum malitia in quacumque materia 
aequaliter repugnat gravi fini lege intento, ut simonia 
iuris naturalis, homicidium, duellum, delectatio luxuriae 
propter se extra matrimonium quaesita quae semper 
directe opponitur ipsi ordini et fini primario naturae, 
violatio ieiunii ante communionem, omissio communionis 
paschalis vel mixtionis aquae cum vino in missa, simulatio 
sacramenti, etc. 

545. Peccata mortalia ex genere suo illa sunt quae 
possunt esse mortalia vel venialia prout propria materia 
circa quam versantur gravis est vel levis, gravem vel 
levem deordinationem continet ; unde sunt mortalia ex 
quantitate materiae 2 , et genus continet mortalia et venialia. 
Talia sunt quae versantur circa bonum finitum et divisibile : 

a) peccata contra virtutem religionis seu praecepta i ae 
tabulae quae non sunt directe contra Deum, sed solum 
contra cultum, uti cultus indebitus Dei, tentatio Dei late 
dicta, sacrilegium, violatio voti vel iuramenti promissorii, 
iuramentum iniquum, violatio diei dominicae, omissio vel 
defectus in oratione, celebratione vel auditione missae, etc. 

b) peccata quae laedunt iura aliorum circa bona personae, 
honoris, divitiarum ; vel peccanti grave detrimentum infe- 

1. Contemptus pertinet ad quamcumque virtutem : contemptus amici- 
tiae divinae est contra charitatem, contemptus cultus divini aut voti 
contra religionem, contemptus vitae aeternae contra spem, contemptus 
praecepti vel praecipientis ut talis contra obedientiam, contemptus 
parentum contra pietatem, contemptus superioris contra observantiam, etc. 
In praesenti agitur de contemptu formali amicitiae divinae, vel Dei 
colendi, vel Dei praecipientis, vel Dei vocantis ad vitam aeternam. 

2. Non tamen gravia sunt ratione solius quantitatis, sed quatenus 
quantitas in qualitatem influat et redundet, et notabile da mn u m aut 
violationem ordinis moralis secum ferat, 

runt in bonis intrinsecis ut mutilatio corporis, ebrietas, 
detrimentum sanitatis ; item peccata quae sunt directe 
contra charitatem proximi uti odium et invidia ; uno 
verbo peccata contra praecepta 2 ae tabulae, exceptis homi- 
cidio et luxuria in se voluntaria ; 

c) peccata contra gravia praecepta Ecclesiae quorum 
materia est divisibilis, uti violatio ieiunii aut abstinentiae, 
simonia iuris ecclesiastici, lectio libri prohibiti, omissio in 
horis canonicis, etc. 

546. Peccata venialia ex genere suo sunt illa quae, 
manente eadem materia, nunquam sunt mortalia, quia 
quaecumque sit quantitas materiae circa quam versantur, 
non continent gravem deordinationem. Venialia sunt ex 
qualitate materiae, et totum genus est veniale. Unde non 
sunt mortalia nisi accedat malitia alterius speciei. Talia 
sunt generatim : 

a) peccata contra proprium bonum commissa, prae- 
sertim contra virtutes adnexas fortitudini vel temperantiae 
(v.g. contra magnanimitatem, magnificentiam, patientiam, 
perseverantiam, modestiam, studiositatem, etc.), quae, se- 
cluso gravi nocumento, consistunt in immoderato appetitu 
vel usu excessivo rei honestae vel indifferentis, v. g. cibi, 
potus, somni, risus, usus matrimonii, bonorum, pecuniae, 
cultus, vestitus, laudis, honoris, deliciarum, timoris, tristi- 
tiae, etc. ; item curiositas, otium, nugae, loquacitas, impa- 
tientia, pertinacia, inconstantia in proposito, etc. 

b) peccata contra quasdam virtutes iustitiae adnexas, 
quae non versantur circa debitum strictum nec circa 
notabile bonum proximi, nimirum contra veritatem et 
fidelitatem, affabilitatem, gratitudinem (per omissionem), 
liberali tatem, etc. 

Articulus V. 

De Conversione peccati mortalis 
et venialis. 

S. Th. I-II, q. 88, a. 4, 5, 6 ; De Malo q. 2, a. 8 ; q. 7, a. 3 et 4. 

547. Conversio peccati mortalis in veniale, et vice 
versa, non ita est intelligenda quasi idem numero actus 

peccati mortalis qui nunc in concreto existit cum omnibus 
suis circumstantiis possit fieri venialis ; sed quod actus 
peccati qui ex genere, ratione sui, in abstracto est mor- 
talis, possit esse solum venialiter malus prout in concreto 
hic et nunc cum suis circumstantiis existit ; et vice versa. 


548 . Peccatum mortale per se seu ex genere potest 
fieri veniale, non quidem per accidens ex circumstantia 
venialiter mala addita actui, quia levis deformitas addita 
peccatum potius auget quam minuit ; sed : 

a) Si sit mortale ex genere toto, tantum fit veniale ex disposi- 
tione agentis quae aliquid ab actu subtrahit : 1) ex conscientia 
erronea quae sine negligentia gravi iudicat esse veniale quod est 
mortale ; 2) ex imperfecta deliberatione ; et 3) ex imperfecto con- 
sensu. 

b) Si sit mortale ex genere suo, fit veniale ex tribus modis 
praedictis, et insuper 4) ex levitate materiae seu ex parte obiecti, 
v. g. furtum. 

Peccata venialia ex imperfecta deliberatione vel imperfecto 
consensu vocantur venialia ex imperfectione actus : sunt enim 
imperfecti actus humani. Secundum S.Thomam imperfecta deli- 
beratio et imperfectus consensus sunt in omni materia possibiles. 

549. Peccatum veniale secundum se fit mortale, 

sive a) ex parte agentis ob circumstantiam seu dispositionem 
mortaliter malam, — sive b) ex parte actus ob circum- 
stantiam quae speciem mutat et gravem malitiam specie 
distinctam addit ; — sive c) ex coalescentia, multiplicatione 
seu aggravatione materiae. Et quidem : 

1) ex conscientia erronea quae iudicat vel dubitat esse mortale 
quod tantum est veniale ; 

2) ratione finis ultimi, cum peccans constituat suum ultimum 
finem in peccato veniali, i. e. cum paratus sit peccare mortaliter 
propter illud peccatum de se veniale, v, g. omittere sacrum ad 
ludendum excessive aut parvum quid furandum ; 

3) ratione finis adiuncti, ut si quis leve mendacium aut Verbum 
leviter inhonestum dicat ad fornicandum, aut leve furtum faciat 
ad homicidium ; 

4) ex contemptu formali et perfecto praecepti vel praecipientis, 
quo homo praeceptum violat praecise quia est praeceptum, 
quodcumque sit sive grave sive leve, — vel quia superior in 
quantum est superior praecipit, quidquid praecipiat 1 ; 


1. Non autem quia superior praecipit tantum quid leve vel quid 
ineptum, aut quia ipse est imprudens vel improbus. 

5) ratione gravis scandali, ut si praevides per verbum inhones- 
tum te esse alteri occasionem graviter peccandi ; 

6) ratione periculi proximi incidendi in peccatum mortale, cui 
sine sufficienti cautela aut necessitate se exponeret peccans, v. g. 
colloquium cum femina pro viro fragili : porro cuiusnam peccati 
mortalis periculo se exponit est in confessione declarandum ; 

7) ratione notabilis damni quod ex peccato sequi praevidetur 
pro proximo, v. g. si leve furtum poneret alterum in extrema 
necessitate, aut rixa oriretur ex nimia loquacitate ; 

8) ratione materiae coalescentis vel multiplicatae , ut specialiter 
est explicandum. 

Septem priores modi etiam valent pro peccato veniali ex genere 
suo ; ultimus solum de peccato veniali ex levitate materiae. 

550. Regula ad dignoscendum an peccatum veniale 
ex levitate materiae fiat mortale ex materiae aggra- 
vatione et multiplicatione est sequens : Plures materiae 
parvae coalescere possunt et moraliter uniuntur in unam 
gravem, quando ad idem numero praeceptum pertinent 
et ad unam praecepti transgressionem. 

Ita minuta furta coalescunt in unam graviter iniustam deten- 
tionem vel damnificationem, item plures parvae comestiones, aut 
omissiones in horis, eadem die habitae in unam ieiunii violationem, 
vel breviarii omissionem gravem ; — e contra plures parvae 
comestiones vel omissiones diversis diebus habitae non coalescunt 
quia non pertinent ad idem numero praeceptum, nec coalescunt 
plures leves excessus in potu eadem die habiti : cum enim non 
consistunt in re permanenti non pertinent ad unam et eamdem 
transgressionem, possunt tamen coalescere in unum damnum 
sanitatis vel familiae quia in ratione damni sunt aliquid perma- 
nens. 

Qui pluribus transgressionibus levibus ad materiam gravem 
pervenit, si id ab initio intenderit, committit unum peccatum 
mortale ; si autem id non intenderit, committit tot peccata venialia 
quot fuerunt transgressiones leves, ultima excepta quae est 
mortalis quia per illam materia gravis completur : hoc enim 
actu vult materiam parvam quatenus unitur aliis ad gravem 
materiam componendam. 

Transgressiones leves sequentes materiam gravem iam com- 
pletam, si ab initio fuerint intentae, unum peccatum mortale 
cum prioribus constituunt sed illud externe aggravant ; — si 
vero non fuerint intentae, non constituunt novum peccatum 
mortale nisi rursus pertingant ad novam quantitatem gravem : 
quodsi tamen considerarentur ut unum quid cum materia gravi 
praecedente, includunt peccatum mortale gaudii seu appro- 
bationis de illa. 


! 

Articulus VI. 

De Peccato veniali secundum se. 

S. Th. I-II, q. 89 5 q. 88, a. 3 ; De Malo q. 7, a. 1, 2, 3, 5, 7, 9- 

551. Thesis. Dantur peccata venialia a mortalibus 
distincta. — Ita docet Ecclesia contra lovinianos et 
Pelagium (cfr. C. Milev., can. 7, et C. Afric. in ep. 95 
S. Aug., et lib. 50 hom., hom. 19), et est de fide contra 
Protestantes ex C. Trid. sess. 6, c. ji, can. 7, 23, et 
25 ; et sess. 14, c. 5, can. 7. Cfr. prop. 2o damn. Baii. 

Constat a) ex Scripturis quae docent genus esse peccatorum 
quae essentialiter parva sunt et a gravioribus distincta (Mt. 
XXIII, 24 ; Lc. VI, 42), — non esse iustum in terra qui non 
peccet (Eccl. VII, 21), — omnes offendere in multis (lac. III, 2), 
— et etiam sanctissimos peccatum habere (I Ioh. I, 8), — imo 
super aedificio fidei et charitatis posse aedificari ligna, foenum 
et stipulam (quae proinde charitatem non auferunt) quae non 
impediunt salutem, sed tamen sunt comburenda i. e. punienda 
(I Cor. III, 11-15). 

b) Patres distinguunt a peccatis capitalibus (i. e. maioribus) 
et mediocribus, minuta et levia non submittenda poenitentiae 
publicae. Cfr. Augustinus c. Pelagium, ep. 108. 

c) Ex ratione: 1) Non omnis deordinatio tollit principium 
ordinis, nec omnis infirmitas principium vitae ; ergo non omne 
peccatum tollit ordinem subiectionis ad ultimum finem, vel chari- 
tatem quae est principium vitae. — 2) In omni societate interveniunt 
leves offensae quae amicitiam non dissolvunt ; ergo et in societate 
et amicitia quam homo habet ad Deum. Homo scii, intelligit 
quaedam esse prohibita a Deo non ita tamen ut amicitiam solvant, 
et paratus esset ea relinquere si amicitiam solverent. 

Sicut ergo homo, in statu peccati mortalis constitutus, potest, 
dum habitualiter manet a Deo aversus, aliquot opera bona facere 
non referendo tamen ad Deum super omnia dilectum; ita pariter 
homo, existens in statu gratiae, potest, dum habitualiter manet ad 
Deum conversus, actus elicere venialiter malos qui, etsi ad Deum 
non referantur, non ideo referuntur ad creaturam Ut ad ultimum 
finem (q. 89, a. I et 2). 

552. Obiicitur J Qui actu deliberato praefert voluntatem 
suam voluntati Dei, amat aliquid supra Deum. Sed amare aliquid 
supra Deum est adhaerere ut ultimo fini, et ideo non amplius 
subiici Deo ultimo fini. Ergo omne peccatum ex natura sua est 
mortale et continet aversionem a Deo. — R. Dist.: qui praefert 
voluntatem suam voluntati Dei increatae, amat aliquid supra 
Deum, conc.; qui praefert rem volitam rei volitae et praeceptae 
a Deo, subd. : si res praecepta sit necessaria ad adhaesionem et 
subiectionem ad Deum,c<wc.,' sj sit praeter ordinem subiectionis 
et adhaesionis ad Deum, nego. Peccatum veniale est extra subiec- 


DE PECCATIS 


447 


tionem et amicitiam Dei, non subiicitur Deo nec amat Deum, 
quamvis subiectionem et amicitiam Dei non abiiciat. 

553. Peccatum veniale disponit ad mortale. — 

Peccata venialia omnia, quia impediunt fervorem i. e. exercitium 
charitatis, indirecte disponunt ad mortalia per se, i° in quantum 
removent subiectionem Deo quae impediebat ne anima tenderet 
in obiectum contrarium Deo : « ex hoc enim quod consuescit 
voluntatem suam in minoribus debito ordini non subiicere, 
disponitur homo ad hoc quod etiam voluntatem suam non 
subiiciat ordini ultimi finis » (q. 88, a. 3 ; — Eccli. XIX, 1 ; 
Lc, XVI, 10) ; 2 0 in quantum auxilia Dei impediunt quae a 
peccato mortali retraherent. 

Peccata venialia directe disponunt ad actus eiusdem speciei 
mortales, scii. 

1 0 venialia ex genere suo directe disponunt ad mortalia per acci- 
dens, quatenus ille qui habitualiter veniale committit, disponitur 
ad amandum illud etiam ut finem ultimum et ad peccandum 
mortaliter propter illud ; 

2° venialia ex levitate materiae et ex imperfectione actus volun- 
tarii disponunt directe ad mortalia eiusdem speciei : ita parvum 
furtum (vel detractio) disponit directe ad magnum, et consensus 
semiplenus in luxuriam ad luxuriam plene voluntariam (ibid.). 

554. Angelus venialiter peccare non potest. — ipsius 
intellectus, cum non sit discursivus, non cognoscit media nisi 
connexa cum fine ; unde eius voluntas non potest velle media 
nisi in ordine ad finem, ac proinde in eo non potest esse inordina- 
tio circa media, quin habeatur simul deordinatio cirCa finem 
ipsum. Unde Angeli boni bonum, mali malum in omnibus 
agunt, scii, ex charitate, aut ex superbia (q. 89, a. 4). 

Similiter in statu innocentiae impossibile erat pec- 
catum veniale : tunc enim pars inferior perfecte sub- 
debatur rationi, unde impossibile erat peccatum veniale ex im- 
perfectione actus, seu actus imperfecte subditus deliberationi ; 
pariter ratio perfecte subdebatur Deo, unde impossibile erat 
peccatum veniale per se et ex genere, seu actus qui non subditur 
fini Deo, antequam homo perfectam subordinationem ad Deum 
abiiceret, quod est mortale (q. 89, a. 3). 

555 * Animadversio. — Peccatum veniale committi nequit 
antequam usus rationis sit sufficiens ad peccatum mortale. Non 
quidem veniale ex genere suo seu per se, quia facilius et prius 
cognoscit homo peccatum grave et perfectum, quam leve et 
secundum quid. — Neque veniale ex indeliberatione, quia ad 
tale peccatum non sufficit quod homo imperfecte deliberet sed 
quod id faciat dum possit perfecte deliberare ; secus enim quod 
deliberatio non sit perfecta sed imperfecta non esset ipsi volun- 
tarium et imputabile. Perfecta autem deliberatio ante plenum 
usum rationis est impossibilis. Ita Caietanus, in I-II, q. 89, 
a. 6, conformiter ad doctrinam S. Thomae, in II Sent., d. 42, 
q. 1, a. 5, ad 7. 

TRACTATUS 

DE HABITIBUS ET VIRTUTIBUS IN GENERE. 


INTRODUCTIO. 

556. Obiectum tractatus. — Theologia moralis con- 
siderat actus humanos quibus homo movetur ad Deum 
finem ultimum supernaturalem : est enim scientia de 
actibus humanis in ordine ad Deum finem supernaturalem 
ex principiis revelatis. Hinc agit de ipso fine nostro ultimo 
et de actibus humanis quibus ad finem seu beatitudinem 
pervenimus, et de omnibus quae ad illos pertinent. Iamvero 
actus egent regulis (principio exemplari) quibus conformari 
debent, scilicet tum regula proxima seu conscientia, tum 
remota seu legibus ; quibus si non conformantur, sunt mali 
et vocantur peccata. Sed actus etiam habent principia 
(efficientia) ex quibus producuntur : extrinsecum est Deus 
per gratiam ; intrinsecum sunt potentiae et habitus. Unde 
post tractatus de fine, de actibus humanis in se, de con- 
scientia, de legibus, de peccatis, — supposita doctrina de 
gratia ex theologia dogmatica et doctrina de potentiis animae 
ex psychologia, — recte venit consideratio de habitibus, 
praesertim de bonis, quorum praecipui sunt virtutes. 

557. Divisio tractatus. — Sicut in actu humano 
distingui potest esse physicum, esse morale, esse super- 
naturale, ita et in habitu. Unde tractatus dividitur in tres 
partes, et unaquaeque in quatuor quaestiones. 

i a Pars est de habitibus secundum esse physicum et 
psychologicum, seu de habitibus in genere, i. e. de eorum 
1. essentia, 2. subiecto, 3. causa, 4. distinctione ; 

2 a est de habitibus secundum esse morale seu de virtutibus 
acquisitis, i. e. de earum 1. essentia, 2. subiecto, 3. dis- 
tinctione in intellectuales, morales, cardinales, 4. proprie- 
tatibus : medio, connexione, aequalitate, duratione ; 


3 a est de habitibus secundum esse supernaturale et de 
virtutibus infusis, i. e. de eorum 1. existentia et essentia, 
2. distinctione in virtutes theologicas, morales, dona Spiritus 
Sancti, 3. causa, 4. proprietatibus, ut supra. 

558. Tractatus est simul theologicus et philoso- 
phicus. — Prima pars est mere philosophica, quae notiones 
praebet necessarias ad intelligentiam aliarum partium. Tertia 
pars est tota theologica, utpote agens de elemento superna- 
turali. Secunda pars est simul philosophica, rationi humanae 
innixa ; et theologica, quia partim revelatione divina aut auc- 
toritate Ecclesiae confirmatur ac tamquam medium adhibetur 
ad explicandos habitus supernaturales 1 . 


PRIMA PARS. 

DE HABITIBUS IN GENERE 

SECUNDUM ESSE PSYCHOLOGICUM. 

QUAESTIO PRIMA. 

DE ESSENTIA HABITUS. 

S. Th. I-II, q. 49 ; Q. D. de Virt. I, a. i. 

559. Habitus (s;-.;, hebbelijkheid) dicitur a verbo 


1. Cfr. S. Thomas, in Q. D. de Virtutibus ; et I-II, q. 49-70, 
cum commentariis Caietani, Iohannis a S. Tfaoma, Sylvii et Pfegues ; 
etiam partim Billuart ; — Goudin, Philosophia, in Logica et in Morali; 

— Lehu, Philosophia moralis et socialis; — Satolli, De Habitibus; — 
de Roton, Les Habitus, leur caractere spirituel; — Waffelaert, De Virtu- 
tibus Cardinalibus ; — Mazzella, Schiffini et Billot, omnes ex S. I. qui 
singuli scripserunt De Virtutibus Infusis ; — Prtimmer, Th. M. I, n. 437 
sq. ; — Sertillanges, La Philosophi ? morale de S. Thomas d’Aquin; — 
Gardair, Les venus naturelles ; — Massoulie, Meditations sur les Vertus; 

— Janvicr, Conf. de N. D.: La Venu; — Masi, De Virtute Fidei, ubi 
legitur introductio de Virtutibus in genere. 

De virtutibus non multa solent habere moderni auctores manualium, 
qui toti sunt in distinguendis, numerandis, mensurandis peccatis, ita 
ut recte dixerit aliquis, quod eorum theologia moralis iam nil sit nisi 
elenchus seu codex peccatorum. Et si id verum sit de virtutibus specialibus, 
multo magis verificatur de virtutibus in genere. De hoc argumento 
v. g. nihil habent S. Alphonsus, Gury, Ballerini, Genicot, Lehmkuhl, 
Aertnijs ; fere nihil Vermeersch ; pauca Haine. Multa vero inveniuntur 
apud Mare, Tanquerey etNoldin; sed horum doctrina tamen non est 
completa nec semper accurata. Istis omnibus melius et completius scripsit 
Prummer. In ultimis editionibus operis Aertnijs, P. Damen addidit 
bonum tractatum de virtutibus. 

habere, unde significat qualitatem seu modum quo res 
sese habet taliter vel taliter in se vel ad aliud. Multis 
autem modis aliquid potest sese habere ; unde restringitur 
significatio vocis ad indicandum tantum primam qualitatis 
speciem i. e. modum quo res sese habet in ordine ad suam 
naturam et consequenter ad suum finem, et ideo bene vel 
male ; et quidem modum _perfectum et permanentem qui 
rei firmiter inhaeret et ideo difficulter amittitur : sic dis- 
tinguitur a simplici dispositione quae est modus facile 
amissibilis quo res sese habet in ordine ad suam naturam. 
Est itaque habitus qualitas de difficili mobilis, secundum 
quam subiectum bene vel male se habet secundum se vel 
ad aliud ; — seu dispositio stabilis determinans subiectum 
ad bene vel male se habendum secundum se vel ad opera- 
tionem, in essendo V el in operando. 

«Habitus, ait S. Thomas, C. G. IV, 77, a potentia in hoc 
differt quod per potentiam sumus potentes aliquid facere, per 
habitum autem non reddimur potentes ad aliquid faciendum, 
sed habiles vel inhabiles ad id quod possumus bene vel male 
agendum. Per habitum igitur non datur neque tollitur a nobis 
aliquid posse, sed hoc per habitum acquirimus ut bene vel male 
aliquid agamus ». 

560. Habitus dividitur a) in habitum bonum et malum, 
prout est modus conveniens naturae vel non conveniens ; 

b) in substantivum seu entitativum, et operativum, prout 
est modus quo natura sese habet bene vel male secundum se, 
quantum ad esse, — vel quo sese habet bene vel male ad 
aliud, quantum ad suam operationem, seu quo disponitur 
ad agendum convenienter vel non ad suum finem. 

Primus immediate inest substantiae et ordinatur principaliter 
ad esse, et non ad operari, nisi mediate in quantum ipsum esse 
ordinatur ad operari : tales sunt pulchritudo, sanitas, aegritudo, 
et gratia gratum faciens ; — alter immediate inhaeret potentiae 
operativae et ideo ordinatur immediate ad operationem : tales 
sunt habilitas et inhabilitas, scientia et ars, virtus et vitium. 
« Aliquid disponitur bene vel male dupliciter : scilicet secundum 
se aut per respectum ad aliquid. Sicut sanum est quod esi 
bene dispositum secundum se, robustum autem quod est bene 
dispositum ad aliquid agendum » S. Thom., in V Metaph. 
lect. 20. 

561. Habituum necessitas. — Dari habitus operativos 


experientia compertum est : operationes enim valde diffi- 
ciles fiunt postea valde faciles, uti constat ex eo qui cytharim 
pulsat, vel choreas agit, vel scribit, vel legit, vel scientiae 
studet, vel temperantiae se exercet aut ebrietati. — Neces- 
sarii sunt in iis quae sunt indifferentia : habitus enim est 
bonus vel malus ; unde nihil habet habitum nisi quod 
pluribus et diversis modis potest disponi in ordine vel 
ad suam naturam in se vel ad operationem. Insunt ergo 
habitus iis quae 1) in potentia sunt, 2) ad multa, diversa, 
contraria, et ideo 3) pluribus vel diversis modis bene vel 
male possunt et debent disponi ad naturam suam vel opera- 
tionem. Tres istae conditiones requiruntur ad hoc quod 
aliquid habitu indigeat. Hinc : 

1) Non datur habitus in Deo, quia nullo modo est in 
potentia, sed est suum esse et sua operatio, ac proinde ad 
nihil praeter se disponi potest. 

2) Neque datur habitus in potentiis omnino ad unum 
determinatis, quia sunt sufficienter ad actum determinatae 
et non possunt pluribus modis determinari, nec esse magis 
vel melius vel minus bene dispositae ; unde vires naturae 
non acquirunt habitum suo exercitio, sed semper agunt 
quantum possunt. 

3) At habitus insunt potentiis quae non sunt omnino 
ad unum determinatae, et ideo non totam propensionem 
habent quam habere possunt ad operationem, sed ad hoc 
diversis modis commensurari possunt. Per habitum talis 
potentia acquirit maiorem inclinationem, et ita constantiam, 
facilitatem et suavitatem in perficiendo actus suos. Qui 
modus fit ipsi quasi connaturalis, et ideo dicitur habitus 
altera natura. 

Unde habitus operativus definiri potest : Qualitas de 
difficili mobilis qua homo disponitur ad facile, prompte 
et delectabiliter operandum 1 ; — seu qualitas permanens 
superaddita potentiae operativae eamque facilitans et incli- 
nans ad operandum sive bene sive male, i. e. convenienter 
vel non convenienter ad finem. 

I. Notetur habitus infusos potentiae dare elevationem, sed non 
tantam facilitatem : conferunt solum potentiam agendi altiora et quam- 
dam ad ea inclinationem. Vide infra n. 619. 

562. Animadversiones . — 1». Ex praedicta definitione 
sequitur 

a) habitum operativum esse actum primum (proximum) po- 
tentiae, et Operationem esse actum secundum (q. 49, a. 3, ad i) ; 

b) habitum esse medium inter potentiam operativam puram 
(actum primum remotum) et actum perfectum (operationem, 
actum secundum ) ; 

c) habitum non dare potentiae quod possit operari, sed quod 
perfecte, i. e. constanter et uniformiter, — prompte, facile et 
expedite, — ac delectabiliter operetur (Q. D. de Virt. 1, a. 1 ; 
C. G. IV, 77) 1 

d) habitum operativum vere et proprie inveniri in potentia 
activa quae proprie operatur ; in mere passiva autem per quam 
activa operatur, non inveniri nisi improprie et secundario , in 
quantum ibi est qualitas potius passiva qua haec potentia facile 
deservit potentiae activae (q. 50, a. 1). 

2». Habitus operativus, dum inest potentiae indifferenti, huius 
■ indifferentiam tamen non complete aufert, pec proinde ad actum 
j necessitat unde S. Thomas dicit quod aliquis habitu utitur 
'cum voluerit (q. 49, a. 3 sed contra ; q. 50, a. 3, ad 2 ; a. 5). 


QUAESTIO SECUNDA. 

DE SUBEECTO HABITUS. 

S. Th. I-II, q. 50. 

563. Habitus entitativus naturalis non invenitur in anima, 
quia haec est forma completiva naturae humanae, et ideo ad aliquid 
perfectius secundum naturam disponi nequit ; at potest in ea 
inveniri habitus supernaturalis quo participat naturam superiorem : 
sic per gratiam gratum facientem participat naturam divinam. 
— In corpore autem invenitur habitus entitativus naturalis quo 
magis vel minus in suo esse est perfectum : tales sunt sanitas, 
aegritudo, pulchritudo, difformitas, macies, etc. 

564. Principium. Habitus operativus inest potentiae 
operativae indifferenti i. e. non omnino determinatae 
ad unum: — Probatur: 

1) Inest potentiae operativae. Nam habitus operativus 
est ille qui immediate determinat ad operationem ; illud 
autem debet determinari ad operationem, quod est princi- 
pium operationis. 

2) Inest potentiae indifferenti. Quod enim pluribus modis 
potest in seipso disponi, potest diversis modis ad agendum 
ordinari et determinari. 

Hinc est in potentiis animae quae diversimode operari 
possunt : 

1) in voluntate quae, utpote potentia rationalis, diversi- 
mode ad agendum ordinari potest et ad bonum rationis 
determinatum, et ex se est indifferens ad bene vel male 
agendum ; 

2) in intellectu qui est in potentia ad omnia intelligibilia, 
et indeterminatus ad res non evidentes ; 

3) in potentiis sensitivis , non quidem quando operantur 
ex instinctu naturae (sic sunt ad unum determinatae), sed 
quando operantur ex imperio rationis, secundum quod ad 
diversa ordinari possunt et bene vel male disponi. Cum 
autem 

a) appetitus sensitivus magis ex imperio rationis operetur 
(et ita sit magis indifferens) quam sensus interni, sequitur 
magis inveniri habitus in appetitu sensitivo ; 

b) inveniuntur tamen habitus in interioribus sensibus, qui- 
bus homo fit bene memorativus, vel cogitativus, vel ima- 
ginativus ; at 

c) non inveniuntur in sensibus externis, quia a natura 
sunt omnino ad unum determinati. 

565. Habitus operativi proprie dicti non sunt in 
potentiis corporis, quae proprie non operantur, sed mera 
sunt instrumenta animae. Nam : 

a) Habitus operativus per se non inest potentiis corporis, scii, 
membris exterioribus, vel viribus vegetativis, vel viribus motivis 
secundum locum, quia a natura sunt determinatae ad unum. 

b) In quantum autem ab anima moventur , in iis et etiam in 
sensibus externis, habitus proprie operativi esse non possunt, 
quia proprie non operantur, sed mera sunt instrumenta animae 
quae principaliter in iis operatur et cui ad nutum obediunt. 

c) At dicuntur in ipsis esse secundario, quia in ipsis esse possunt 
qualitates et dispositiones passivae quibus mat r aliter disponun- 
tur ad prompte deserviendum operationibus animae. Ita v.g. vires 
motivae secundum quod nervi laxantur aut contrahuntur ; vires 
vegetativae prout usufiunt abstinentiae vel ad usum cibi deter- 
minati. 

QUAESTIO TERTIA. 

DE CAUSA HABITUUM. 

S. Th. I-II, q. 51, 52, 53 ; q. 63, a. I et 2 ; De Virt. q. 1, a. 8 et 9. 

566. Principium I. Unus habitus operativus animae 
inest in homine a natura, non quidem totaliter (tunc 
esset innatus) sed partialiter et secundum inchoationem , 
1 nempe habitus primorum principiorum, quatenus cognitis 
terminis per species intelligibiles (quae nobis non ins unt 
' a natura), statim profluit facilitas videndi quod termini 
invicem conveniant vel non. 

:>( 5^7* Principium II. Alii habitus causantur in anima 

ex actibus humanis agenti propriis, scii, ex actibus 
potentiae moventis in potentia mota eiusdem agentis 1 ; ita 
v. g. actus appetitivae virtutis procedit ab apprehensione 
repraesentante obiectum, vis intellectiva ut ratiocinans 
habet principium activum propositionem per se notam, 
intellectus possibilis movetur ab intellectu agente. Agens 
enim in quo simul est principium activum et passivum 
sui actus, in quantum est activum potest causare habitum, 
et in quantum est passivum potest illum suscipere et ab 
eo perfici. 

Sunt habitus acquisiti 2 . 

Aliquando uno actu causatur habitus, cum potentia agens uno 
actu totaliter vincat potentiam passivam,uti fit in habitu scientiae 
quia _ unus actus sufficit ad convictionem 3 ; — ordinarie tamen 
ex iisdem specie actibus repetitis , uti fit in habitu opinativo, 
in habitibus sensuum internorum, et praesertim in virtutibus 
et vitiis moralibus, quia ratio uno actu nequit facere quod 
appetitus ordinarie, et generatim, et in omnibus circumstantiis 
sit bonus vel malus, ut tamen ad virtutem vel vitium requiritur. 

568. Principium III. Alii habitus causantur a Deo, 
nimirum supernaturales quibus disponimur ad finem super- 
naturalem excedentem facultatem naturae humanae ; item 

1. Etiam eadem potentia potest esse movens et mota sub diverso 
respectu. 

2. Cfr. I-II, q. 51, a. 3, et De Virt., q. 1, a. 9, ad 10 et 11. 

3. Ita quantum ad intellectum, nam « quantum ad inferiores vires 
apprehensivas, necesse est eosdem actus pluries reiterari, ut aliquid 
firmiter memoriae imprimatur* q. 51, a. 3. 

Deus etiam potest causare habitus quos actibus nostris 
acquirere possumus, sicuti aliquibus dedit scientiam Scri- 
pturarum aut linguarum. 

Sunt habitus infusi per se , vel per accidens. 

569. Principium IV. Nullus habitus est innatus. — 

Habitus supernaturales nullo modo nobis insunt a natura ; 
— neque habitus acquisiti sunt a natura secundum essen- 
tiam, perfectionem et consummationem ; sed tantum se- 
cundum quamdam aptitudinem et inchoationem, et quidem 
dupliciter. 

a) Ex parte animae, non secundum inchoationem ipsius 
habitus, sed solum secundum aptitudinem seu quantum ad 
principia eius, quatenus intellectus et voluntas naturaliter 
dicunt ordinem et inclinationem ad cognitionem veri et 
amorem boni, et ita habitus primorum principiorum in 
intellectu et naturalis inclinatio voluntatis ad bonum sunt 
principia seu semina ex quibus generantur virtutes intel- 
lectuales et morales 1 . Sed « quia inclinatio ad obiecta 
propria, quae videtur esse inchoatio habitus, non pertinet 
ad habitum sed magis ad ipsam rationem potentiarum » 
(q. 51, a. 1), ideo non est inchoatio ipsius habitus secundum 
se, sed tantum secundum principia seu secundum aptitu- 
dinem eius in causis. 

b) Exparte corporis et sensuum internorum, etiam secun- 
dum inchoationem ipsius habitus, quatenus propter eorum 
dispositionem homo adiuvatur vel impeditur ad bonum, et 
sic melius vel minus bene ad quosdam habitus est dispo- 
situs : sic ex dispositione organorum et complexione 
corporis unus magis dispositus est ad intelligendum quam 
alius, vel propensionem habet ad quasdam virtutes (casti- 
tatem, fortitudinem, mansuetudinem) aut vitia (iracundiam, 
luxuriam). Ita maiorem habilitatem habet ad talem vel 
talem habitum recipiendum et illum facilius acquirit 2 . 

Porro habitus corporis possunt causari uno actu, si causa 
producens fuit magnae virtutis, uti sanitas ex una forti 

1. Cfr. q. 51, a. 1 et q. 63, a. 1. . . 

2. Non sunt tamen virtutes aut vitia : anima enim potest esse indemnis, 
licet corpus ita dispositum sit ex naturali complexione. 

medicina, deformatio organica ex una passione, v. g. 
ingenti terrore. 

570. Principium V. Habitus augentur, sed non per 
additionem novi gradus : etenim additio supponit duo 
vel plura quae adduntur, unde essent plures habitus et 
sic plura accidentia eiusdem speciei in eodem subiecto, 
quod repugnat (v. g. duae charitates, duae temperantiae, 
duae artes) ; nec prior habitus revera fieret maior et 
augeretur, sed potius multiplicaretur. At augentur 

1) secundum se : extensive, quatenus idem numero habi- 
tus extendit se ad nova obiecta ad quae prius non ordina- 
batur ; uti scientia theologica extenditur studio novi trac- 
tatus ; 

2) ex parte subiecti : intensive, in quantum idem habitus 
magis recipitur et firmius inhaeret in subiecto, et illud 
magis in actum reducit ; ac proinde potentia in qua habitus 
residet magis participat rationem habitus, unde expeditius 
et promptius ad actum tendit ; uti scientia eiusdem tractatus 
quae fit clarior. Et quidem : 

a) Habitus augentur intensive eadem causa ac producuntur : 
similes enim actus causant habitus non tantum specie sed etiam 
gradu et intensitate similes j unde actus intensior vel aeque 
intensus ac habitus auget illum vel saltem ad augmentum dis- 
ponit quando autem voluntas noti utitur totaliter habitu et 
actum minus intensum producit, ille actus magis disponit ad 
habitus diminutionem et non auget. 

b) Habitus augentur extensive per actus circa aliam panem 
obiecti : qui iam habet scientiam omnium tractatuum theologiae, 
uno excepto, auget habitum, studio illius partis. 

571. Principium VI. Habitus corrumpuntur per se 
vel per accidens : per accidens, quando corrumpitur subiectum 
cui inest ; per se i. e. per suum contrarium. Notetur omnem 
habitum qui acquiritur uno actu, uno actu corrumpi ; 
illum autem qui pluribus actibus acquiritur, nec corrumpi 
nisi pluribus, uno autem tantum minui. 

Per se non corrumpuntur habitus qui contrarium non habent, 
uti habitus principiorum. Qui autem contrarium habent, per se 
corrumpi possunt, uti scientia et opinio per principium oppositum 
vel per deductionem sophisticam ; et virtus moralis acquisita 
per contraria iudicia rationis practicae ex ignorantia, passione, 
aut malitia ; item habitus corporis. 

Non corrumpuntur per accidens habitus intellectus et voluntatis, 
quia hae facultates sunt incorruptibiles ; corrumpuntur autem 
habitus potentiarum sensitivarum et corporis, uti temperantia 
ante resurrectionem. 

572. Principium VII. Habitus diminuuntur intensive 
et extensive ex eadem causa qua corrumpuntur per se, 
i. e. per contrarium, quia diminutio est via ad corruptio- 
nem. 

Porro quidam habitus etiam diminuuntur et corrum- 
puntur sola cessatione ab actu, non quidem directe per se, 
sed indirecte per accidens, scilicet per remotionem prohi- 
bentis, quatenus haec cessatio tollit actus qui impedirent 
contraria habitui ne ipsum per se corrumpant vel minuant, 


QUAESTIO QUARTA. 

DE DISTINCTIONE HABITUUM. 

S. Th. MI, q. 54 et 56, a. 2. 

573. Plures sunt regulae secundum quas habitus 
distinguuntur specie (a. 2) : 

i a ) Ut formae distinguuntur ratione causae : Specie distin- 
guuntur habitus quorum causae propriae et per se sunt 
diversae, nam omne agens agit sibi secundum speciem 
simile. Sic distinguuntur habitus qui acquiruntur diversis 
actibus ; item habitus acquisiti quos acquirimus actibus 
nostris, et infusi per se quos Deus solus nobis dare potest. 

2 a ) Ut habitus distinguuntur ratione naturae : Specie 
distinguuntur habitus qui dicunt diversum ordinem ad 
naturam (et consequenter ad finem), uti habitus boni et 
mali, vel qui ordinem dicunt ad naturam diversam, uti 
virtus humana ordinaria et virtus divina vel heroica quae 
convenit naturae superiori. 

3 a ) Ut operativi distinguuntur ratione obiecti: Specie 
distinguuntur habitus qui habent obiecta formalia diversa : 
etenim habitus sunt dispositiones ad actus ; si ergo actus 
distinguuntur specie secundum obiecta, etiam habitus. — 
Haec est regula praecipua, quia indicat ultimam speciem. 

Tres praedictae regulae sunt fundamentales i ex ultima 
vero sequitur regula derivata , scii. 

4 a ) Quod habitus consequenter distinguuntur ratione sub- 
iecti : Specie distinguuntur habitus qui insunt diversis 
potentiis principaliter operantibus. Ipsae enim potentiae 
distinguuntur ex obiectis generice distinctis. Unde ubi 
diversae sunt potentiae, etiam diversa sunt obiecta 1 . 

_ 574* Corollaria. — I°. Ex tertia regu'a sequitur habitus 
diversae speciei posse inesse uni eidemque potentiae , quia potentia 
ordinari potest ad obiecta diversa. 

2 °. Quarta regula distinctionis specificae ratione subiecti seu 
potentiae intelligenda est de potentiis quae principaliter operantur. 
Illae enim quae secundario operantur, actui principali deserviendo 
vel ad illum disponendo, tendunt ad obiectum operationis prin- 
cipalis, et ideo habitus secundarii, qui illis insunt, ab hoc obiecto 
speciem habent : sic operatio artis in manu speciem desumit 
ab obiecto artis quae est in intellectu. 

3°. Hinc unus habitus aut una virtus non potest esse ex aequo 
et secundum essentiam in pluribus potentiis ; potest tamen perti- 
nere ad plures potentias ordine quodam, ita ut in una sit principa- 
liter, et secundario se extendat ad alias : sive per modum diffu- 
sionis secundum quod una potentia movet aliam quae ipsi 
deservit, v. g. iustitia imperat parsimoniam ve) temperantiam ; 
sive per modum dispositionis secundum quod una accipit ab 
alia, v. g. prudentia rectificans electionem mediorum supponit 
rectitudinem appetitus, circa finem (q. 66, a. 2 ). 


SECUNDA PARS. 

DE HABITIBUS SECUNDUM ESSE MORALE 

SEU DE VIRTUTIBUS ACQUISITIS. 

Secundum esse morale i. e. in ordine ad finem ultimum et 
regulam morum, habitus operatjvi sunt boni? et virtutes, aut 
mali et vitia, prout conveniunt naturae rationali et eius fini 
ultimo aut non conveniunt 2 . De vitiis sufficienter dictum est 

1. Hinc principium distinctivum est obiectum, quia potentiae ex ob- 
iecto distinguuntur. Dispositio subiecti non est principium distinctionis 
ratione sui sed ratione obiecti. Unde hic revera non traditur nova regula, 
distincta a tertia. 

2. Moralis agit de motu creaturae rationalis in Deum. Deo appro- 
pinquamus actibus virtutum. Ergo virtutes ad theologiam moralem per 
se pertinent, non ad dogmaticam. 

in tractatu de peccatis : quot enim sunt peccata specie completa 
diversa, tot etiam haberi possunt habitus ex illis causati et ad 
ilia inclinantes, seu vitia. Restat igitur specialiter dicamus de 

habitibus bonis et virtutibus. 

\ 

\ QUAESTIO PRIMA, 

DE ESSENTIA VIRTUTIS. 

S. Th. I-II, q. 55 i 56, a. 3 ; S7, a. 1 ; 65, a, 2 ; De Virt. q. 1, a. 1 et 2. 


576 . Virtus secundum nomen (It/us, Silvani;, deugd) 
derivatur a vi, et ideo designat perfectionem potentiae opera- 
tivae seu potentiam completam 1 , Hinc 

1) potentiae naturales, cum sint omnino determinatae 
ad unum, ex seipsis perfecte sunt dispositae ad operationem, 
et ideo vocantur virtutes naturae (a. 1). At 

2) potentiae indifferentes ad plura et diversa, uti poten- 
tiae rationales, ex seipsis possunt melius disponi per habi- 
tum, et ideo in illis distinguitur potentia ab eius perfectione ; 
et virtus in illis est habitus (a. 1). Cum autem 

3) vera perfectio non consistat nisi in bono, sequitur 
virtutem esse habitum operativum bonum (a. 3). Unde 
Aristoteles : Virtus est quae bonum facit habentem et 
opus eius bonum reddit (II Eth., c. 6 ; VII Phys., c. 3) ; 

4) agimus de virtute humana, quae est propria homini, 
quaeque ideo est bonus habitus operativus rationalis (a. 2). 


577. Virtus definitur verbis ex S. Augustino collectis 2 : 
Bona qualitas mentis qua recte vivitur, qua nullus male 
utitur, quam Deus in nobis sine nobis operatur. Indicatur 

1) genus : qualitas, quia est de genere habituum ; melius 
tamen diceretur habitus, quod est genus proximum ; 

2) differentia specifica : bona, quo distinguitur specifice 
ab habitibus malis ; 

3) subiectum : mentis, quia virtus humana residet in 
ratione vel in potentia a ratione mota ; 


1. * Virtus secundum sui nominis rationem, potentiae complementum 
designat ; unde et vis dicitur secundum quod res aliqua, per potentiam 
completam quam habet, potest sequi suum impetum vel motum • 
virtus enim, secundum suum nomen, potestatis perfectionem designat * 


Q, D. de Virt. q. 1, a. 1. „ vtrT 

2. Cfr. c. Iui. IV, 3 ; de Lib. Arb. II, 19 ; ep. 105 ; et conc. XXVI 


in Ps. 118. 

4) finis virtutis, scii, operatio : a) qua recte vivitur i. e. 
qua homo conformiter ad rationem operatur, ut indicetur 
esse habitum proprie operativum, et distinguatur ab habi- 
tibus qui semper se habent ad malum ; b) qua nullus male 
utitur , quo distinguitur ab habitibus qui sunt quandoque 
ad bonum, quandoque ad malum, uti opinio vel fides 
humana. Hinc virtus non potest esse principium productivum 
actus mali, et actus virtutis non potest esse malus, nam 
virtus non influit in actum malum. Nullus scilicet potest 
facere ut virtus producat actum malum, nullus potest 
utendo virtute ut principio producere malum opus ; — 
potest tamen aliquis male uti virtute tamquam obiecto cum 
v. g. de ea superbit vel eam odit, sed ille actus non procedit 
a virtute tamquam a principio operativo ; 

5) causa additur efficiens : quam Deus in nobis sine nobis 
operatur, i. e. sine nobis efficientibus, non tamen sine nobis 
adultis consentientibus, vel per auxilium gratiae nos dispo- 
nentibus ; quod verum est de virtute infusa supernaturali 
de qua Augustinus loquitur. Quae ultima verba, si relin- 
quantur, habetur definitio communis omnibus virtutibus 
acquisitis et infusis (a. 4). 

Hanc definitionem esse realem, i. e. de facto dari tales 
virtutes ostendetur toto tractatu. 

578. Virtus reddit potentiam perfectam. — Hinc : 

x) Non omnis habitus bonus est virtus, sed ille tantum 
qui nullam imperfectionem includit ; unde opimo, h um ana 
fides vel spes, continentia etconstantia 1 non sunt vir- 
tutes (q. 58, a. 3, ad 2). 

2) Neque sunt virtutes illi habitus boni qui deserviunt 
actioni potentiae principalis : etenim usquedum potentia 
principalis, quae opus consummat, bene disponatur ad 
operationem, non adhuc ad eam erit homo perfecte dispo- 
situs, nec ideo erit operatio perfecta. Habitus ergo qui 
inest potentiae principali, boni operis consummativae, solus 

1. S. Thomas utens terminologia Aristotelis dicit perseverantiam, sed 
melius vocatur constantia, ut distinguatur a perseverantia stricte dicta 
quae est virtus proprie dicta (II-II, q. 137, a. 1 et 3). De continentia, 
cfr. II-II, q. 155, a. 1. 

(icitur virtus. Hinc dicitur ab Aristotele : dispositio perfecti 
ad optimum 1 , i. e. dispositio stabilis potentiae perfecte 
instructae ad suam operationem optime exercendam. 

579. Notio virtutis est analogica, quae ideo non 
omnibus aeque perfecte competit, nec in eodem sensu de 
omnibus dicitur. Etenim quaedam virtutes reddunt ho- 
minjm perfectum sub aliquo respectu tantum et ideo 
vocantur virtutes secundum quid ; — quaedam reddunt 
hominem simpliciter bonum in quantum est homo, et ideo 
vocantur simpliciter et proprie dictae ; ipsis competit in 
sensu pleno definitio Aristotelis : virtus est quae facit 
bonum habentem et opus eius bonum reddit. Hinc : 

A. In ordine naturali et pro philosophis: virtutes mere 
intellectuales (artes et scientiae) quae reddunt hominem 
bonum sub aliquo respectu tantum, scii, quoad bonum 
unius potentiae, v. g. quae faciunt bonum architectam, 
bonum philosophum, etc., vocantur virtutes secundum quid; 
virtutes morales autem reddunt hominem simpliciter per- 
fectum sub ratione boni (scii, honesti), nempe quoad 
bonum totius hominis, et faciunt bonum hominem, et ideo 
appellantur virtutes simpliciter dictae seu virtutes simpli- 
citer humanae. Quarum duplex est differentia : 

a) priores, licet dent habilitatem ad bene operandum, 
non tamen inclinant ad utendum sua habilitate, unde ille 
qui non utitur sua arte, non reputatur ideo artifex imper- 
fectior ; posteriores inclinant hominem ut sua habilitate 
recte utatur, unde ille qui non ponit actus iustos vel tem- 
peratos non habet iustitiam aut temperantiam ; 

b) priores non reddunt hominem moraliter bonum, nec 
inclinant ad honeste vivendum ; e contra posteriores, unde 
in voluntate resident vel in potentia ut a voluntate movetur 
(q. 57, a. 1 ; 56, a. 3). 


ii «Virtutes sunt quaedam dispositiones eius quod perfectum est in 
sua natura ad optimum, i. e. ad finem qui est operatio. Sicut enim 
dictum est, ex hoc huiusmodi virtutes dicuntur quod bonum faciunt 
habentem et opus eiqs bonum reddunt ». S. Thomas, in VII Phys. 
c. 3, text. 17. Cfr. II Eth. c. 6, et I-II, q. 55 > a. 4 > Q» 5 ^» a. 5 ; q. 58, 
a. 3, ad 2. 

B. In ordine supernaturali et pro theologis: virtutes 
secundum quid sunt illae quae reddunt hominem bonum 
quoad finem particularem (aut ultimum in aliquo genere) 
v. g. temperatum, iustum, credentem, etc. ; virtutes sim- 
pliciter et proprie dictae sunt illae quibus homo perfectus 
est quantum ad finem ultimum supernaturalem. Unde virtutes 
naturales et philosophicae etiam stricte dictae non sunt in 
statu perfecto virtutis nec vocantur a theologis virtutes 
simpliciter dictae , nisi de facto ordinentur habitualiter in 
finem ultimum , quod fit per charitatem : tunc dicimtur 
perfectae seu formatae; si autem insunt homini a fine 
ultimo averso, imperfectae dicuntur virtutes seu informes , 
cum iis desit ultima seu suprema perfectio vel formaimora- 
litatis. Virtutes formatae sunt virtutes in sensu plenissimo 
(q. 65, a. 2). 

580. Animadversio. — Sicut in actu humano bono vel 
malo (et in passione), ita et in habitu morali, virtute et vitio, 
duplex distingui potest elementum : 

x) materiale et physicum, quod est sola inclinatio seu physica 
propensio ad agendum bene vel male ; 

2) formale seu morale, quod est ordinatio rationis, scii, per- 
manens deliberata adhaesio ad obiectum ut bonum ve malum, 
quae habitum perficit in esse morali virtutis vel vitii. 

Hinc quando peccator convertitur, ab habitu malo aufertur 
id quod formalem vitii rationem habet, non autem materialis 
propensio quamvis minuatur et impediatur; unde vitium remanet 
solum quoad materiale, in statu quodam destructionis. Et similiter 
quando homo virtuosus peccat graviter contra obiectum vir- 
tutis, amittit formale virtutis, sed habitus acquisitus bonus 
remanet quoad suum materiale 1 . 

581. Corollarium, — Doctrinae propositae contradicunt 
Americanismi sectatores , quorum ideae apud quosdam etiam in 


1. « Virtus infusa et acquisita non sunt eiusdem speciei. Unde cum 
habitus ex frequentia operum peccad generatus virtuti acquisitae con- 
trarius sit, non contrariatur directe virtuti infusae, quae habet opposi- 
tionem ad peccatum ex parte illa qua est offensa Dei. Unde non oportet 
quod statim virtutibus infusis restitutis, habitus vitiorum totaliter 
tollantur, quamvis impediantur et etiam diminuantur * S. Thomas, 
IV Sent., d. 14, q. 2, a. 2, ad 4. — « Licet per actum simplicem non 
corrumpatur habitus acquisitus, tamen actus contritionis habet quod 
corrumpat habitum vitii generatum, ex virtute gratiae. Unde in eo 
qui habuit habitum intemperantiae cum conteritur, non remanet cum 
virtute temperantiae infusae habitus intemperantiae, in ratione habitus, 
sed in via corruptionis, quasi dispositio quaedam. Dispositio autem 
non contrariatur habitui perfecto » Q. D. de Virt , a. 10, ad 16. 


■r mania , Gallia et Anglia inveniuntur latentes. Dicuntur distin- 
xisse duo virtutum genera, scii, activas virtutes et passivas, seu : 
viriles, quales sunt independentia sui, cultus propriae persona- 
litatis, officia erga proximum ; et femineas , ut humilitas, patientia, 
mansuetudo, abnegatio sui, plena in Deum confidentia ; — porro 
naturales virtutes videntur potius habere activas quae praesentis 
aetatis moribus et necessitatibus respondent aptius, Christianas 
auteqi et supernaturales potius passivas, quae praesenti tempori 
non tam congruunt sicut medio aevo. 

Quae doctrina damnata fuit a Leone XIII, in epistola 22 Ian. 
1899 ad Card. Gibbons. Et merito ; nam contradicit : 

1° Scripturae, ubi Prov. XVI, 32 : « Melior est patiens viro 
forti i; et Christus, exemplar nostri, exhibetur tamquam mitis 
et huiffilis (Mt. XI, 29), ac obediens (Phil. II, 5, 8), et crucifixus 
ad mortificationem carnis, quapropter qui sunt Christi carnem 
suam Crucifixerunt cum vitiis et concupiscentiis (Gal. V, 24). 

2 0 Rationi. Etenim a) virtus passiva esse non potest, nam, ut 
ait Lea XIII, « virtus est potentiae perfectio..., finis potentiae 
est actus, et nihil aliud est actus virtutis quam bonus usus liberi 
arbitrii i ; 

b) insuper virtutes naturales praeferendas esse supernaturalibus 
et maioris esse efficaciae vel fecunditatis, intelligi nequit, quia 
natura, accedente gratia, non fit infirmior, sed perficitur. Unde 
et sancti ex humilitate, obedientia, abstinentia facti sunt potentes 
opere et sermone. 

3° Experientiae. Constat passivas virtutes exercere esse maioris 
laboris quam acquirere virtutes activas ; insuper exercitio illarum 
virtutum magnos fructus tum individuis tum societati obvenisse 
compertum est, ut ostendit Leo XIII. 

4° Denique ipsi doctrinae de connexione virtutum inter se, quacum 
male quadrat et vix convenire potest L 


QUAESTIO SECUNDA. 

DE SUBIECTO VIRTUTIS. 

S. Th. I-II, q. 56 ; De Virt. q. 1, a. 3, 4, 5 > 6, 7. 

582. Principium I. Virtutes sunt in potentiis animae. 

— Cum virtus sit 1) habitus operativus, et 2) perfectio 
potentiae operativae, et 3) dispositio ad optimum finem, 
finis autem sit operatio vel operatum, sequitur ipsam esse 
in potentia operativa animae tamquam in subiecto. 

583. Principium II. In intellectu secundum se consi- 


1. Cfr. Analecta S. O. P., tom. IV, p. 68 ; Weiss, Die Kunst zum 
Leben, XII, n. 2 ; Hugon, Vertus actives et vertus passives , in Revue 
Thomiste, 1908. 

derato sunt tantum virtutes secundum quid, quibas 
homo est perfectus sub aliquo respectu : ita scientia/et 
i ars ; sed quatenus movetur a voluntate, in ipso etiam sunt 
; virtutes simpliciter et proprie dictae quibus homo perficitur 
ad finem ultimum : sunt prudentia et virtutes ipsi adneptae, 
et in ordine supernaturali fides divina (q. 56, a. 3). I 

,j 584. Principium III. In voluntate virtutes sunt sim- 

I pliciter dictae, sed non omnes. — Nam in voluntate : 

a) Non sunt habitus quibus inclinamur ad eligendum 
bonum rationis nostrum, voluntati proportionatum : Volun- 
tas enim est appetitus, unde ex natura sua, sine habitu, 
sufficientur tendit in bonum proprium ; est appetitus 
rationalis, ergo tendit ad bonum rationis, i. e. honestum. 

j Hinc in voluntate nulla est virtus ad eligendum bonum 
! rationis in passionibus (q. 56, a. 6). 

b) Sunt tamen in voluntate habitus ad resistendam pas- 
sionibusj scil. continentia ad resistendum passionibus im- 
pellentibus ad bonum delectabile contra rectam rationem, 
et constantia ad resistendum passionibus retrahentibus a 
bono rationis propter tristitiam et arduitatem ; qui tamen 
non dicuntur virtutes, quia non reddunt hominem per- 
fectum : non enim faciunt quod passiones rationi obediant 
(q. 58, a. 3, ad 2). 

c) Insunt voluntati virtutes simpliciter dictae, quibus 
- - bene ordinamur ad bonum extrinsecum, quod excedit pro- 
portionem volentis sive quantum ad individuum, sicut 
bonum alterius ad quod ordinat iustitia, sive quantum 
ad speciem seu naturam humanam, sicut bonum divinum 
seu supernaturale quod nobis communicatur, ad quod 
ordinat theologica spes ac charitas : ad haec enim bona 
non sufficienter inclinatur voluntas ex natura sua, et ideo 
virtutes quae ordinant affectum hominis in Deum vel 
proximum sunt in voluntate (q. 56, a. 6). 

585. Principium IV. In appetitu sensitivo sunt 
verae virtutes. — In appetitu sensitivo siquidem 

a) spectato in se non sunt habitus, nec ideo virtutes ; 

b) quatenus autem movetur a ratione et principium 
immediatum est actuum humanorum, in ipso sunt habitus 


1 

quibus passiones obediunt et conformantur rationi, ut forti- 
tudo, temperantia, mansuetudo, etc.; 

o) porro illi habitus sunt virtutes simpliciter dictae, quia 
nuliam includunt imperfectionem, et quia opus bonum 
consummatur in appetitu sensitivo, scii, ipsa passio regulata 
(q. J6, a. 4). 

586 . Principium V. In aliis potentiis non sunt virtutes. 

— Ini sensibus internis sunt quidem habitus boni, sed illi non 
sunt Virtutes, quia opus bonum in sensibus internis non con- 
summatur, et ideo illi habitus sunt aliis subordinati : sic habitus 
bonae memoriae subservit virtuti scientiae, et bona cogitativa 
prudentiae. In aliis autem hominis potentiis (sensibus externis, 
viribus vegetativis aut locomotivis) non sunt habitus proprie 
operativi, neque ideo virtutes (a, 5). 


QUAESTIO TERTIA. 

DE DISTINCTIONE VIRTUTUM. 

S. Th. I-II, q. 57-63 j De Virt. q. I, a. 12. 

587. Principia. Virtutes distinguuntur : 

1) Ratione subiecti seu potentiae cui principaliter insunt, 
in intellectuales quae sunt in intellectu, et morales (seu 
appetiti vas) quae sunt in appetitu. 

2) Ratione naturae ad quam ordinem dicunt, in naturales 
quae conveniunt naturae humanae ut tali, ac fini naturali ; 
et supernaturales quae conveniunt naturae divinae in nobis 
participatae, et fini supernaturali ; visioni beatificae ; de 
quibus dicetur in 3 a parte. 

3) Ratione causae, in acquisitas quae acquiruntur actibus 
nostris naturalibus, eo modo quo explicatum fuit in i a p., 
q. 3, n.567; et infusas per se, quas Deus solus nobis dare 
potest. 

4) Ratione obiecti ac materiae circa quam versantur, in- 
tellectuales dividuntur in speculativas et practicas, et morales 
secundum varia obiecta ; item supernaturales distinguuntur 
in theologicas quae versantur circa ipsum Deum, et morales 
quae ordinant vitam nostram : hae ultimae, sicut et virtutes 
naturales stricte dictae quae reddunt hominem moraliter 

bonum, distinguuntur in cardinales quae versantur dica 
materiam principalem, et adnexas quae versantur circa 
materiam secundariam. 


Notetur virtutes ex pluribus capitibus posse distingui t de 
facto, quotquot sunt, distinguuntur ratione obiecti quod dat spe- 
ciem infimam. 

Speciatim dicemus in praesenti de Virtutibus intellectualibus, 
moralibus et cardinalibus. 7 


Articulus I. 

De Virtutibus Intellectualibus. 


S. Th. I-II, q. 57 ; De Virt. q. I, a. 6 et 7. 

588. Principium. Quinque enumerantur virtutum 
intellectualium distinctae species s 

A. Tres sunt in intellectu speculativo qui sistit in con- 
templatione veri, quibus scii, perficitur ad cognoscendum 
verum ; 

1) Habitus principiorum , quo disponitur ad cognoscenda prima 
principia, sive speculativa : tunc appellatur simpliciter intellectus 
(vouc)j sive practica : tunc appellatur synderesis. 

2) Scientia qua perficitur ad cognoscendas conclu- 

siones evidentes in aliquo genere rerum cognoscibilium per proprias 
earum causas. 

3 ) Sapientia (croda), qua perficitur ad cognoscendas conclu- 
siones cuiuscumque generis per altissimas causas , per quas etiam 
iudicat de principiis. 

B. In intellectu practico, qui ordinat verum ad opus, 
sunt duae, quibus perficitur ad dirigendas et regulandas 
operationes humanas : 

4 ) Ars (tipn), quae regit operationes transeuntes, quibus 
aliquid facit in exteriori materia, ut aedificare, secare, etc. 

5) Prudentia quae regit operationes manentes in 

ipso agente, ut velle, amare, irasci, etc. 

Ars definitur recta ratio factibilium, quae dirigit opera ipsa 
seu effectus secundum certas regulas faciendos ; prudentia recta 
ratio agibilium, quae dirigit actus humanos. 

589. Quonam sensu sunt virtutes. — Quatuor priores 
sunt virtutes secundum quid, quia non inclinant ad ho- 
neste agendum : solam enim dant habilitatem ad bene 
operandum, non bonum usum, quia iste pertinet ad appe- 

titum, unde opus artis potest esse moraliter pessimum ; 
— \e contra, prudentia qua ratio humana bene disponitur 
ad Wdinandos actus humanos in appetitu, tamquam media 
ad honestum finem, est virtus simpliciter dicta. 

Haec virtus est homini maxime necessaria. Etenim ad 
honeste vivendum, non sufficit quod homo velit quemdam 
finem bonum {quid agat), sed etiam quod media conve- 
nientia ordinet ad finem maxime requiritur ( quomodo agat). 
Ad debitum finem homo in appetitu disponitur per vir- 
tutem moralem ; sed ad media convenienter in finem 
ordinanda debet etiam bene disponi ratio, a voluntate 
mota, quod fit per prudentiam : de mediis enim praecise 
eligendis deliberare, et iudicare, et praecipere sunt actus 
rationis ; ad haec autem recte facienda nos bene disponit 
prudentia. 

590. Corollarium. — Hinc, licet prudentia secundum 
essentiam et ratione subiecti sit virtus intellectualis, ratione 
materiae quae est actus humanus honestus convenit cum virtutibus 
moralibus. Unde iis annumeratur, quando opponuntur virtutibus 
theologicis. 

Articulus II. 

De Virtutibus Moralibus. 

S, Th. I-II, q. 58-60 i De Virt. q. I, a. 4, 5, 12. 

591. Virtus moralis dicitur a more i. e. inclinatione 
ad agendum, quod proprie competit appetitui ; unde 
virtus moralis est habitus quo appetitus bene dispo- 
nitur ut sit rationi conformis. De facto est habitualis con- 
formitas ad rationem rectam. Cum autem eligere sit actus 
appetitui humano proprius, hinc virtus moralis est habitus 
electivus secundum rectam rationem, et definitur ab Aristo- 
tele, Eth. VI, c. 6 : habitus electivus in medietate consistens 
quoad nos, determinata ratione prout sapiens determinabit 1 . 
Dicitur 

1) habitus electivus, quia electio est actus proprius virtutis 
moralis, et quia habitus moralis est electionis principium ; 

2) consistens in medietate quoad nos : est obiectum seu 

i. Cfr. S. Thomas, in Eth. VI, c. 6, lect. 7. 

i terminus huius actionis. Bonum morale quod est obiectqm 

j virtutis est medium inter excessum et defectum, quod 

; aestimari debet non in se, sed respectu ad eligentem ita ut 

eligat quod sibi congruit iuxta rectam rationem, non plus 
i nec minus ; | 

3) determinata ratione : haec est causa bonitatis. Est enim 
ratio quae determinat medium inter excessum et defectum, 
ut sit bonum. Et quia contingit rationem non semper esse 
> rectam sed et aliquando erroneam, additur : prout sapiens 

l' i. e. prudens determinabit ; ratio scii, per prudentiam recte 

! aestimabit quid sit bonum vel malum in actibus appetitus 

| (q. 5 8 , a. 1 et 59, a. 1). 

’ 59 1 2 * Principium I. Virtutes morales sunt necessariae. 

— Etenim appetitus tum rationalis tum sensitivus non 
1 obedit rationi omnino ad nutum, sed potest ipsi contra- 

- -- dicere, quia est proprie operativus i. e. proprios motus et 
! actiones habet. Unde ad bene operandum requiritur ut 

non tantum intellectus per prudentiam, sed etiam appetitus 
| bene disponatur, ad obediendum rationi, per habitus vir- 

j tutum moralium ; secus quasi violenter et cum tristitia 

moveretur (q. 58, a. 2). 

1 593. Principium II. Virtus moralis non est specie 

t una sed multiplex, tum ratione subiecti seu diversae 

potentiae cui inest, tum ratione obiecti (principii formalis), 
quod diversimode se habere potest ad rationem, cui plus 
vel minus participare potest, et ita diversam habitudinem 
dicit ad rationem dirigentem (q. 59, a. 2 et 4 ; q. 60, a. 1). 

Ratio enim dirigit et operationes voluntatis quibus homo 
disponitur, etiam externe , ad alterum , et passiones appetitus 
sensitivi, tum concupiscibilis tum irascibilis,ut conformentur 
rationi et sic homo bene disponatur interne, in ordine ad 
seipsum. Unde triplici modo : et a) ratione materiae circa 
quam principaliter 1 versantur (operationes externae, in- 

1. Principaliter, nam virtutes circa operationes possunt consequenter 
versari circa passiones, in quantum istae impediunt operationes debitas, 

et vice versa virtutes circa passiones possunt etiam versari circa opera- 
tiones, si passiones habent effectus exteriores et dicunt respectum ad 
alterum. Unde S. Thomas, q. 60, a. 2 . » Contingit autem quod in opera- 
tionibus quae sunt ad alterum praetermittatur bonum virtutis propter 

teiiores affectus impellentes aut retrahentes), et b) ratione 
subiecti cui insunt (voluntas, appetitus concupiscibilis, appe- 
titus irascibilis), et c) ratione obiecti formalis (bonum 
secundum commensurationem ad alterum, vel bonum se- 
cundum solam commensurationem ad operantem sive ut 
delectabile, sive ut arduum) Specie distinguuntur virtutes 
circa operationes voluntatis — virtutes circa passiones con- 
cupiscibilis, — et virtutes circa passiones irascibilis (q. 60, 
a. 2). 

594. Principium III. Diversae sunt virtutes circa ope- 
rationes. — Omnes virtutes quae sunt circa operationes 
conveniunt in generali ratione debiti ad alterum. Sed ratio 
debiti non est unius rationis in omnibus : aliter debetur 
stricte ex pacto, aliter non stricte ex promisso vel beneficio 
suscepto ; aliter debetur aliquid aequali, aliter superiori, 
aliter minori. Unde secundum diversas rationes debiti, 
diversae sunt virtutes circa operationes, v.g. iustitia, religio, 
pietas, gratitudo, veritas, etc. (q. 60, a. 3). 

595. Principium IV. Diversae quoque sunt virtutes 
circa passiones concupiscibilis aut irascibilis, non quidem 
ex eo quod diversae sunt passiones, sed quando diversam 
habitudinem dicunt ad rationem. 

Hinc a) eadem virtus versatur circa passiones contrarias 
inter quas tenet medium, v.g. fortitudo inter timorem et 
audaciam (q. 60, a. 4) ; 

b) insuper diversae passiones quodam ordine ad se 
invicem et ad unum ordinari possunt, et eodem modo 
rationi repugnare (vel convenire), uti fit. pro passionibus 
concupiscibilis : amore, desiderio et delectatione eiusdem 
boni (et consequenter etiam pro odio, fuga, tristitia mali 
oppositi) ; unde omnes istae passiones non ad diversas 
virtutes sed ad eamdem virtutem, v. g. temperantiae, per- 
tinent (a, 4) ; 

inordinatam animi passionem, et tunc in quantum corrumpitur commen- 
suratio exterioris operationis, est corruptio iustitiae, in quantum autem 
corrumpitur commensuratio interiorum passionum, est corruptio alicuius 
alterius virtutis, sicut cum propter iram aliquis alium percutit, in ipsa 
percussione indebita corrumpitur iustitia, in immoderantia vero irae 
corrumpitur mansuetudo. Et idem patet in aliis *. 

e) e contra quando passiones ad diversum bonum rationis 
ordinantur, et ita diversam dicunt habitudinem ad ratio- 
nem, uti fit pro passionibus ir^scibilis, quae « non sunt 
unius ordinis sed ad diversa ordinantur. Nam audacia et 
timor ordinantur ad aliquod magnum periculum ; spes et 
desperatio ad aliquod bonum arduum ; ira autem ad supe- 
randum aliquod contrarium quod nocumentum intulit. Et 
ideo circa has passiones diversae sunt virtutes, utpote... 
fortitudo circa timores et audacias, magnanimitas circa 
spem et desperationem, mansuetudo circa iras » (q. 6o,a.4) ; 

d) a fortiori quando ad diversas potentias pertinent, quia 
tunc versantur circa diversa obiecta, unde aliae virtutes 
versantur circa passiones concupiscibilis (bonum ut sic), 
aliae circa passiones irascibilis (bonum ut arduum), v.g. 
temperantia et fortitudo, philotimia et magnanimitas, libe- 
ralitas et magnificentia, temperantia et mansuetudo, etc. 1 
(a. 5)- 

596. Corollaria. — Ex dictis sequitur : 

1° « Quod omnium humanarum operationum principium 
primum ratio est,... unde sicut appetitus (rationalis vel sensitivus) 
est principium humani actus secundum hoc quod participat 
aliqualiter rationem, ita habitus moralis habet rationem virtutis 
humanae in quantum rationi conformatur » (q. 58, a. 2). 

2 0 Hinc, sicut virtus intellectualis est rationalis per essentiam, 
ita virtus moralis est rationalis per participationem, in quantum 
appetitus sive superior voluntatis sive inferior vitae sensitivae par- 

1. Quia non ad nutum, sed « ordine quodam (et secundum conditiones 
a natura determinatas) ratio inferiores hominis partes regit, et etiam 
ad exteriora extendit, ideo etiam secundum quod unum obiectum 
passionis apprehenditur sensu vel imaginatione — aut etiam ratione, 
et secundum quod pertinet ad animam — corpus — vel exteriores res, 
diversam habitudinem habet ad rationem, et per consequens natum 
est diversificare virtutes. Bonum igitur hominis, quod est subiectum 
amoris, concupiscentiae, et delectationis, potest accipi vel ad sensum 
corporis pertinens (v. g. cibus), vel ad interiorem animae apprehensionem 
(y. g. pecunia, honor ) ; et hoc sive ordinetur ad bonum hominis in seipso 
vel quantum ad corpus (pecunia) vel quantum ad animam (honor) ; 
sive ordinetur ad bonum hominis in ordine ad alios (actiones et locutiones 
sive seriae quibus se reddit delectabilem vel manifestat alteri, sive ludi). 
Et omnis talis diversitas propter diversum ordinem ad rationem diversificat 
virtutem... » Et quia bona quaedam « considerari possunt vel absolute, 
vel cum arduitate..., patet quod secundum Aristotelem sunt io virtutes 
morales circa passiones, sch. fortitudo, temperantia, liberalitas, magni- 
ficentia, magnanimitas, philotimia, mansuetudo, amicitia, veritas, et 
eutrapelia » q. 60, a. 5. 

ticipat rationem (q.6o, a. 1 ; q.56, a. 4 et ad 1 ; a. 6, ad 2 ; q. 58, 
a. 2 ; q. 59 j a. 4, ad 2 ; q. 61, a. 2). 

3° Virtutes morales esse possunt sine intellectualibus virtutibus 
sapientiae, Scientiae et artis ; non tamen sine prudentia quae 
necessaria est ad recte accipienda media ad finem et quae ipsa 
supponit intellectum principiorum practicorum (q. 58, a. 4). 

4 0 Virtutes intellectuales esse possunt sine virtutibus morali- 
bus ; non tamen sine his est prudentia. Nam ut opus sit virtutis 
prudentiae, debet fieri ad rectum finem, seu ad bonum ; rectum 
finem procurat virtus moralis (a. 5). 

Articulus III. 

De Virtutibus Cardinalibus. 

S. Th. I-II, q. 61 ; De Virt. q. 5, a. 1 ; q. 1, a. 12, ad 2b. 

597. Principium I. Quaedam virtutes vocantur car- 
dinales, quasi principales in quibus aliae fundantur : 

ita metaphorice a cardine in quo ostium vertitur ; unde 
dicuntur illae in quibus tamquam in cardinibus vita moralis 
vertitur et fundatur tota vita humana recta 1 . Cum sint 
principales in vita humana, non sunt virtutes mere intel- 
lectuales et secundum quid, sed sunt simpliciter dictae et 
morales, quae solae rectitudinem appetitus continent et 
quae respectu boni praestant intellectualibus. 

Quatuor autem esse virtutes cardinales probatur : 

1) Ratione obiecti: Bonum rationis quod est obiectum virtutis, 
potest spectari sive in ipso actu rationis quae illud considerat, 
sive in variis materiis in quibus debet produci, nimirum in 
operationibus et in passionibus. Passiones autem aliae impellunt 
ad aliquod contrarium rationi, aliae retrahunt ab eo quod ratio 
dictat. Sic ergo erit una virtus principalis quae facit bonum in 
ipsa ratione : prudentia ; et una quae facit bonum in operationi- 
bus : iustitia ; et una quae moderatur et reprimit passiones 
impellentes ad contrarium rationis : temperantia ; et una quae 
firmat nos contra passiones ab ordine rationis retrahentes : 
fortitudo. 

2) Ratione subiecti : Quatuor sunt facultates animae in quibus 
resident virtutes et in unaquaque virtus principalis adsit oportet : 
in ratione ergo est prudentia ; in voluntate iustitia ; in concu- 
piscibili temperantia ; in irascibili est fortitudo, 

r. Ambrosius videtur fuisse primus qui eas vocavit cardinales, exp. 
in Luc., 1. V, n. 49 et 62. 

598. Virtutes cardinales non eodem sensit semper 
ab omnibus intelliguntur. — Aliqui enim illas sumunt 
sensu generico, ut modis generales qui in pluribus, imo in 
omnibus virtutibus inveniuntur 1 ; sive 

a) ut quatuor genera seu collectiones virtutum, sub quibus 
omnes aliae tamquam species continentur, ita ut quaecumque 
virtus quae facit bonum in consideratione rationis dicatur pru- 
dentia (v. g. eubulia), et quaecumque virtus quae facit rectitu- 
dinem in operationibus dicatur iustitia (v. g. religio, pietas, 
gratitudo), et quaecumque X virtus quae cohibet passiones et 
reprimit dicatur temperantia (v. g. mansuetudo, humilitas), et 
quaecumque virtus quae facit firmitatem animi contra quascum- 
que passiones dicatur fortitudo (v. g. magnificentia, magnani- 
mitas) ; ■ — vel etiam 

b) ut conditiones generales ad quamcumque virtutem requisitas, 
quatenus omnis virtus debet esse prudens, et iusta, et fortis, 
et moderata. 

At, licet haec vera sint, non tamen propriam naturam virtutum 
cardinalium in stricto sensu describunt. 

599. Principium II. Virtutes cardinales sumendae 
sunt sensu specifico et sunt virtutes speciales, quae 
determinatam materiam habent et ab omnibus aliis distin- 
guuntur. Etenim : 

a) In unoquoque genere virtutum (de quo supra dictum 
est) est aliquid maximum, praecipuum et magis difficile, 
circa quod habetur virtus specialis : sic in actu quo ratio 
considerat, praecipuum et difficile? magis est bene prae- 
cipere quam bene consiliari et iudicare ; in operationibus 
erga alterum, praecipua est rectitudo debita strictae aequa- 
litatis in qua maxime elucet rectitudo, scii, in commu- 
tationibus et distributionibus ; similiter difficilius est 
refrenare vehementiores delectationes, scii, delectationes 
tactus, et firmare hominem contra maxima pericula, 
nempe pericula mortis. Unde quatuor sunt virtutes princi- 
pales, utpote quae versantur circa materiam principalem : 
prudentia stricte dicta quae est praeceptiva boni, iustitia 
proprie dicta quae est circa actiones debitas inter aequales, 
temperantia proprie dicta quae reprimit concupiscentias 
delectationum tactus, et fortitudo stricte dicta quae firmat 
contra pericula mortis. 

b) Quia autem ille qui bene disponitur ad faciendum 

1. Ita Ambrosius et Gregorius. 

praecipuum, et magis difficile, eo ipso quamdam inchoatam 
dispositionem et facilitatem habet ad minus difficile, secun- 
dum adagium : Qui potest plus, potest minus (sicut ille 
qui potest refrenare concupiscentias carnis quod est diffi- 
cilius, eo ipso habilior est ad refrenandas alias passiones 
quod est facilius ; et qui iustus est iam potest fieri liberalis, 
gratus, pius, quod secus non posset), hinc ille qui habet 
has quatuor virtutes speciales, habet, secundum inchoatio- 
ni. nem saltem, omnes alias morales, et ideo sunt fundamentum 

omnium aliarum, et recte dicuntur cardinales *. 

* Ceterae autem vocantur adnexae quae versantur circa 

secundarios actus vel materias ^ aut partes potentiales, quasi 
non habentes totam potentiam principalis virtutis . 

QUAESTIO QUARTA. 

DE PROPRIETATIBUS VIRTUTUM. 

Articulus I. 

De Medio Virtutis. 

S. Th. I-II, q. 64, a. I, 2, 3 ; De Virt. q. 1, a. 13. 

600. Adagium : « Virtus moralis est in medio » : 

1) Non est intelligendum de medio secundum essentiam 
et ratione habitus, ac si significaret quod virtus sit essen- 
i •' tialiter inter duo vitia extrema, quorum unum ipsi adver- 

satur per excessum, alterum per defectum : hoc enim 
falsum est de virtute iustitiae, cui sola opponitur iniustitia. 
Ceterum eodem peccato simul peccatur per excessum et 
i per defectum, nam qui uni dat minus quam debet, alteri 

vel sjbi tribuit plus quam potest, et si quis alteri tribuit 
plus quam debet, iam non est iustus sed liberalis. 

£ 2) Sed intelligendum est causaliter, de medio secundum 

« effectum et ratione obiecti, et significat quod virtus habeat 

pro obiecto medium inter excessum (plus) et defectum 
(minus) in propria materia : facit enim quod appetitus 
noster eligat operationes vel passiones non plus nec minus, 

1. Cfr. S. Thomas, in III Sent., d. 33, q. 2, a. 1, qc. 4 ; et De Virt., 
q. 1, a. 12, ad 26. 

sed praecise in ea mensura quam recta ratio dictat : sic 
pro temperantia, excessus in materia consistit in utendo 
delectationibus plus quam oportet, defectus in non utendo 
quando oportet, medium quod est obiectum temperantiae 
est uti delectationibus sicut, quando, quo modo... oportet. 

[_ Probatur : Bonum virtutis moralis est in adaequa tione seu 
conformitate ad regulam, i. e. ad rectam rationem, quin ab ea 
discordet. Sed adaequatio medium est inter excessum quo 
aliquid superexcedit mensuram, et defectum quo ab ea deficit 
seu eam non attingit. Ergo bonum virtutis moralis est in medio. 

Quod si virtus dicatur ultimum potentiae, quod summum in- 
dicat, non medium ; — id intelligendum est secundum per- 
fectionem actus, nam sic virtus est in summo perfectionis ; non 
autem secundum quantitatem materiae, quia sic virtus est in 
medio. 

3) At sensus non est de medio ratione sublecti et secundum 
solam mensuram nostrae infirmae conditionis , scii, quod 
virtus mediocriter sit exercenda ita quod homo non possit 
tendere ad aliquod maximum ; — nam maximum aliquando 
est rationi conforme, uti patet de fortitudine, magnanimi- 
tate, virginitate, etc..., et tamen in hoc casu virtus adhuc 
est in medio, quia excessus est tendere in illud maximum 
quando non oportet. 

601. Medium virtutis est medium rationis, quia 
est conformitas ad mensuram rationis rectae, quam men- 
suram non excedit et a qua non discedit : inter excessum 
autem et defectum adaequatio ad mensuram tenet medium. 
Hinc definitur : proprietas virtutis qua ita versatur circa 
Suam materiam ut caveat ab excessu et defectu. Ratio 
illud medium constituit, dictat et virtutibus moralibus 
imponit per prudentiam ; unde S, Thomas ait quod « illud 
medium est prudentiae ut regulantis et mensurantis, vir- 
tutis moralis ut mensuratae et regulatae » (a. 3) ; prudentia 
ergo est in medio quia ipsa est mensura virtutis moralis. 

602. Medium rationis aliquando est medium rei, 

nempe in iustitia, in quantum scilicet ratio dictat iusti- 
tiae solvere debitum ad aequalitatem, seu dare rem per- 
sonae alterius vel rei aequalem (sive arithmetice sive 
proportionaliter), nec plus nec minus. 

Etenim ratio determinat medium virtutis in propria eius 


DE VIRTUTIBUS 475 


materia. Sed iustitia est circa operationes quae consistunt 
in rebus exterioribus sine respectu ad diversas conditiones 
operantis. Ergo medium iustitiae consistit in re determinata 
secundum se, sine respectu ad operantem, in quantum 
scii, unicuique dat quod debet nec plus nec minus. Et ita 
medium rationis est medium rei. 

At in aliis virtutibus moralibus, quae sunt circa passiones 
interiores, medium rationis sumitur per comparationem 
ad nos, undp variat secundum personas, qualitates, cir- 
cumstantias, diversas habitudines ad passiones. Sic excessus 
in potu pro uno non est pro altero. 

603. Animadversiones.* — 1») Etiam virtutes intellectuales 
sunt in medio rei. Bonum intellectus est verum quod pendet a 
rebus quae sunt mensura intellectus nostri. « Sic igitur bonum 
virtutis intellectualis consistit in quodam medio per conformi- 
tatem ad ipsam rem, secundum quod dicit esse quod est vel 
non esse quod non est ; in quo ratio veri consistit. Excessus est 
secundum affirmationem falsam per quam dicitur esse quod non 
est ; defectus autem accipitur secundum negationem falsam per 
quam dicitur nOn esse quod est » (a- 3)- 

2 a ) Insuper virtutes intellectuales practicae habent rationem 
regulae quantum ad opera nostra, et ita sunt in medio rationis sicut 
ipsa regula quae medium imponit. Ita prudentia medium imponit 
actibus et virtutibus moralibus, et ars artefactis. 

3 a ) Quidam theologi dicunt virtutes Religionis et Poenitentiae 
non esse in medio, at hoc falsum est : licet enim sub uno respectu 
in earum materia nequeat dari excessus, quatenus cultus Deo 
redditus et satisfactio pro peccatis non possunt esse excessiva 
in quantitate, sub aliis tamen respectibus : qualitate, modo, 
tempore, etc. in earum materid*ex cessus datur. 

Articulus II. 

De Connexione Virtutum. 

S. Th. I-II, q. 65, a. 1 ; De Virt. q. 5, a. 2. 

604. Principium I. Virtutes morales imperfectae non 
sunt connexae. — Nam inchoationes virtutum moralium, 
quae nos disponunt ad hoc vel illud in quibusdam circum- 
stantiis eligendum, sive insint nobis a natura propter 
dispositionem corporis, sive proveniant ex consuetudine, 
non sunt connexae, ut experientia constat : potest enim 
esse aliquis promptus ad liberalitatem qui non sit promptus 
ad castitatem. Illae autem inclinationes vocantur aliquando 

virtutes imperfectae ; sed non sunt verae et proprie dictae 
virtutes, quia non reddunt perfectum. 

605. Principium II. Connexae sunt virtutes morales 
perfectae, quae nos inclinant ad bonum opus constanter 
et in omnibus circumstantiis faciendum non obstantibus 
quibuscumque difficultatibus. Ita ad mentem SS. Au- 
gustini 3 et Thomae, contra S cotum. Etenim : 

a) Virtus moralis, quae est habitus faciens bonam electio- 
nem, non potest esse sine prudentia , quia ad recte eligendum 
| non sufficit intentio finis debiti ad quam disponit virtus 

i moralis, sed etiam requiritur bonum consilium, iudicium, 

v et praeceptum de bonis mediis ad finem, ad quod disponit 

j; prudentia : naip facere malum pro ter bonum finem est 

/* moraliter malum ; unde ad semper recte agendum requi- 

) | ritur prudentia perfecta. 

| b) Prudentia non potest esse sine virtutibus moralibus; 

( etenim : 

' i° Ad media honeste ordinanda requiritur intentio ali- 

cuius finis boni, ad quam disponit virtus moralis : nam 
ordinare bona media ad finem malum est moraliter malum ; 
et ordinatio mediorum non erit semper et in omnibus 
circumstantiis hones‘a nisi in omnibus circumstantiis ha- 
beatur intentio finis debiti, ad quod non disponimur nisi 
per omnes virtutes morales perfectas. 

2 0 Unusquisque ordinarie iudicat prout affectus est ; 
i ergo virtutes morales necessariae suni ut homo semper 
bene iudicet et in omni casu 2 . 

1. Scribit in ep. ad S. Hieronymum: «Illud de inseparabilitate 
virtutum... omnibus philosophis placuit (v. g. Aristoteli, Hth., 1. VI, 
c. ult.).,. Certe hinc suadent, qui unam virtutem habuerit, habere omnes, 
et omnes deesse, cui una defuerit, quod prudentia nec ignava, nec iniusta, 
nec intemperans potest esse, nam si aliquid horum fuerjt, prudentia 
non erit. Porro si prudentia tunc erit, si et fortis et iusta et temperans 
sit, profecto ubi fuerit, secum habet ceteras. Sic et fortitudo imprudens 
esse non potest, ve! intemperans vel iniusta : sic temperantia necesse 
est, ut prudens, fortis et iusta sit : sic iustitia non est, nisi sit prudens, 
fortis, temperans. Ita ubi vera est aliqua earum, et aliae similiter sunt ; 
ubi autem aliae desunt, vera illa non est, etiamsi aliquo modo similis 
esse videatur ». P. L. XXXIII, 735. 

2. Ad rem Lessius, de Prudentia, c. 1, dub. 4, ex Aristotele, VI Eth., 

c. 5 et 13 : « Prudentiae est id quod in singulis actionibus est honestum 
apprehendere, seu iudicare tamquam hic et nunc conveniens. Atqui virtus 
moralis in voluntate (seu appetitu) exi st ens facit, ut id quod est ho- 

c) Quod ceteroquin experientia constat , nam iudex bene 
affectus ad iustitiam sed pecuniae cupidus, oblata pecunia 
, iniuste iudicabit ; et mulier pudica sed timida, metu alicuius 

mali, consentiet fornicationi ; et multi fortes, liberales, 
devoti... defectu prudentiae male eligunt media ad finem 
virtutis 1 . 

Hinc prudentia et virtutes morales mutuo includuntur, 
ac proinde per prudentiam omnes virtutes connectuntur . Pru- 
'L dentia est de essentia definitionis virtutis moralis, et virtus 

moralis de definitione prudentiae in quantum hanc oportet 
j esse ad bonum finem. 

606. Animadversio. — Virtutes mere intellectuales nec 
inter se omnes nec cum virtutibus moralibus connexae sunt, 
quia sunt circa diversas materias ad invicem non ordinatas, 
sicuti patet ex diversis scientiis et artibus ; omnes tamen depen- 
dent ab intellectu principiorum, sed iste versa vice non pendet 

; ab aliis. 

i 

Articulus III. 

De Aequalitate Virtutum. 

S. Th. q. 66, a. 1-5 5 De Virt. q. 5, a. 3. 

607. Aequalitas virtutum triplex intelligi potest : 
1) aequalitas secundum speciem ; 2) aequalitas in eadem 


nestum videatur intellectui conveniens, et hic et nunc acceptandum. 
Quisque ordinarie iudicat prout affectus est : iracundus enim apprehendit 
intellectu vindictam tamquam convenientem, et intemperans volupta- 
tem, avarus habere copiam pecuniarum ; servare autem in his modum 
rationis, non apprehendunt ut conveniens sibi hic et nunc, sed ad sum- 
mum ut conveniens in genere, vel pro aliquo tempore et statu rerum... 
Morales itaque virtutes in voluntate (seu appetitu) latentes, faciunt 
ut intellectus bonum honestum in actionibus iudicet esse conveniens 
hic et nunc fieri ; idque praestant, partim quia comprimunt passiones 
quae rationem perturbant in consideratione honesti et bonum delectabile 
ostentant, partim quia subiectum ita disponunt ut opus honestum sit ei 
quam maxime congruum, sicut sitienti potus, esurienti cibus... Consensio 
enim illa quae est inter obiectum et affectum, causa est ex parte obiecti, 
ut apprehendatur per modum convenientis, sicut e contra dissonantia 
est causa cur intellectus apprehendat ut dissentaneum ». 

1. Hinc omnis homo, ut sit perfecte virtuosus, oportet quod exercitetur 
circa materias omnes virtutum moralium, quae perficiunt hominem 
secundum communem statum et quantum ad ea quae communiter in 
omni vita humana occurrunt agenda ; virtutes autem quae perficiunt 
hominem secundum aliquem eminentem statum (magnanimitatem, ma- 
gnificentiam, liberalitatem, virginitatem), omnis homo virtuosus non 
habet actu sed in potentia propinqua et praeparatione animi, ita ut 
modico exercitio acquirantur (a. 1, ad 1). 

specie virtutis secundum seipsam, quantum ad ea ad quae 
se extendit seu secundum extensionem eius ad diversa 
obiecta ; 3) aequalitas in eadem specie secundum gradum 
ac intensitatem, seu secundum participationem virtutis in 
subiecto. 

608. i J rincipium I. Secundum speciem virtutes non 
sunt aequales, sed aliae aiiis pertectiores secundum quod 
habent obiecta nobiliora. 

A. Comparando virtutes intellectuales et morales : 

1) Virtutes intellectuales speculativae, quia earum ob- 
iectum est universale, ideo ut habitus (seu entitatesj sunt 
simpliciter nobiliores secundum obiectum seu speciem, quam 
virtutes morales quarum obiectun* est bonum particulare ; 
porro inter intellectuales eminet sapientia cuius obiectum : 
ahissima causa, est omnium nobilius. Unde sapientia iudicat 
de omnibus virtutibus intellectualibus easque ordinat, et 
ideo architectonica dicitur. 

2) Sed virtutes morales et prudentia sunt nobiliores secun- 

( dum quid (sub uno respectu, scilicet in ordine ad actum), 

®J quatenus magis disponunt ad operandum : non enim 

|i tantum dant habilitatem ad bene operandum, sed etiam 

disponunt ad bene utendum sua habilitate. Unde ut virtutes 
sunt perfectiores. 

B. Inter cardinales ; 1) perfectior est prudentia quae est 
in ratione, et ideo ut obiectum habet bonum ipsius rationis 
per essentiam, dum aliae versantur circa bonum rationis 
in aliis participatum ; — 2) deinde iustitia : a) quia est in 
voluntate quae est potentia rationi propinquior et ideo 
magis rationem participat ; et b) quia non tantum bene or- 
dinat hominem in se sed etiam ad alterum ; — 3) praefertur 
fortitudo temperantiae quia bonum rationis magis in ea 
elucet, cum eius motivum non sit delectabile per se ; insuper 
fortitudo appetitum sensitivum rationi subiicit circa id 
quod est maximum in homine, nimirum circa ipsam vitam 
et mortem ; — dum 4) temperantia versatur circa ea quae 
immediate inserviunt vitae 1 . 

I. Ita simpliciter loquendo ; secundum quid enim aliqua potest esse 
maior. Humilitas enim in removendo prohibens, scii, superbiam quae 



DE VIRTUTIBUS 


479 


C. Comparando virtutes morales speciales, post pruden- 
tiam eminent religio et poenitentia quae propinquius acce- 
dunt ad Deum. 

609. Principium II. Secundum extensionem prudentia 
et virtutes morales perfectae utpote connexae sunt 
aequales, quia augeri nequeunt extensive, cum disponant 
ad faciendum bonum in omnibus circumstantiis ; ideo in 

1 omnibus hominibus, et in eodem homine etiam diversis 

temporibus, secundum extensionem sunt aequales (a. 1). 
— Contrarium est dicendum de inchoationibus virtutum, 
et de virtutibus intellectualibus, quia non sunt connexae. 

610. Principium III. Secundum intensitatem virtutes 
morales perfectae, quia sunt connexae, sunt aequales 

in eodem homine eodem tempore ; unde si una augetur, 
omnes proportionaliter augentur, sicut digiti manus sunt 
inaequales secundum quantitatem, sed sunt aequales secun- 
dum proportionem cum proportionaliter augeantur. Quod 
intdligendum est a) ex parte prudentiae et secundum 
formale virtutis quod est ordinatio rationis ad bonum : per 
prudentiam enim aequaliter adhaerent bono rationis seu 
medio quod omnibus ab una et eadem prudentia aeque 
bene constituitur. « Existente ratione aequaliter perfecta 
in uno et eodem, oportet quod proportionaliter secundum 
rationem rectam medium constituatur in qualibet materia 
virtutum » ; unde aeque conformantur rationi. Attamen 
b) non augentur semper secundum materiale i. e. secundum 
inclinationem et pronitatem subiecti ad actus ipsi proprios, 
nam homo potest esse promptior ad quasdam virtutes, sive 
ex dispositione corporis, sive ex consuetudine, sive ex 
gratiae dono (a, 2). 

Possunt autem esse inaequales secundum intensitatem 
in diversis hominibus et in eodem homine diversis tem- 

insidiatur bonis operibus ; obedientia, non ex parte pbiecti, sed ex 
parte eius cui renuntiat ; fortitudo quia defendit et propugnat bonum 
commune cuius adaequationem facit iustitia : est adminiculum iustitiae ; 
liberalitas quatenus intendit supplementum et splendorem iustitiae : 
sic ornatus est iustitiae et aliquo sensu maior, sed simpliciter est minor 
quia ordinatur sub principali virtute iustitiae. 

poribus : ita enim non sunt connexae. « Si vero conside- 
ratur virtus ex parte subiecti participantis, sic contingit 
virtutem esse maiorem vel minorem, sive secundum 
diversa tempora in eodem, sive in diversis hominibus ; 
quia ad attingendum medium virtutis, quod est secundum 
rationem rectam, unus est melius dispositus quam alius, 
vel propter maiorem assuetudinem, vel propter meliorem 
dispositionem naturae, vel propter perspicacius iudicium 
rationis, vel etiam propter maius gratiae donum » (a. i). 

6 11. Animadversio. — Virtutes mere intellectuales, quia 
non sunt connexae, non sunt aequales secundum extensionem 
vel intensitatem. 

Articulus IV. 

De Duratione Virtutum. 

S. Th. I-II, q. 67, art. 1-2 j De Virt., q. 5, a. 4. 

612. Principium. In beatis remanent illae virtutes 
quae nullam includunt imperfectionem eorum statui 
repugnantem. — Unde remanent virtutes morales, non 
quidem 

a) quoad elementum materiale seu inclinationem ad actus 
earum, nam in futura vita non erunt commutationes et 
distributiones rerum, nec pericula mortis, nec delectationes 
ciborum et venereorum, etc. ; — sed 

b) quoad formale, quod est conformitas ad rectam ratio- 
nem, seu quoad earum essentiam, in quantum appetitus 
sive rationalis sive sensitivus omnino et in omnibus erit 
rationi conformis ; unde virtutes illae alios exercebunt 
actus, vitae coelesti conformes. Idem dicas de prudentia 
quae versatur circa eamdem materiam ac virtutes morales. 
Unde, secundum Augustinum, De Trin., 1. XIV, c. 9 , 
« prudentiae erit nullum bonum Deo praeponere vel ae- 
quare, fortitudinis ei firmiter inhaerere, temperantiae nullo 
defectu noxio delectari », pariter iustitiae esse subditum 
Deo. — Attamen 

c) ante resurrectionem non erunt nisi in radice tempe- 
rantia, fortitudo et aliae virtutes circa passiones, quia sunt 
in appetitu sensitivo, concupiscibili et irascibili ; qui ap- 
petitus sine corpore esse non potest. 

Idem dicendum de animabus purgatorii ; in damnatis 
autem nulla virtus proprie dicta seu perfecta esse potest. 

613. Corollarium. — Item remanent Virtutes intellec- 
tuales secundum elementum formale, seu essentiam, quia subiectum 
earum, intellectus, est incorruptibile, et semper conservat 
species intelligibiles ex quibus dependent Virtutes intellectuales. 
Non autem secundum materiale, i. e. secundum imagines ima- 
ginationis quibus utimur in scientiis, nec secundum actus huius 
vitae, quia ad hos requiruntur imagines quae sine corpore esse 
non possunt. Et in hoc sensu ait Apostolus, I, Cor. XIII, 8: 
scientia destruetur , scii, quoad modum operandi huius vitae, sed 
alium habebit actum. 


TERTIA PARS. 

DE HABITIBUS SECUNDUM ESSE 
SUPERNATURALE 

SEU DE VIRTUTIBUS INFUSIS. 

614. Necessitas habituum supernaturalium. — 

Finis ad quem de facto destinamur consistit in participa- 
tione vitae Deo propriae, i. e. in videndo et amando Deum 
eo modo quo videt et amat seipsum. Talis finis est absolute 
supernaturalis, et ideo nulla creatura potest ad illum 
pervenire per principia suae naturae. Unde ut ad illum 
homo ordinetur et actibus suis tendat, necesse est ut 
naturae humanae addantur quaedam principia seu habitus 
quibus supra se elevetur, ad divinum ordinem trans- 
vehatur, et capax fiat eliciendi operationes divinas fini 
supernaturali proportionatas. Quod fit dono divinae gratiae 
habitualis quae est formaliter gratum faciens. 

« Actus perducentes ad finem oportet esse fini proportionatos. 
Nullus autem actus excedit proportionem principii activi ; et 
ideo videmus in rebus naturalibus, quod nulla res potest perficere 
effectum per suam operationem, qui excedit virtutem activam ; 
sed solum potest producere per suam operationem effectum 
suae virtuti proportionatum. Vita autem aeterna est finis excedens 
proportionem naturae humanae,... et ideo homo per sua naturalia 
non potest producere opera meritoria proportionata vitae aeternae; 
sed ad hoc exigitur altior virtus, quae est virtus gratiae » I-II, 
q. X09, a. 5. 

615. ^Quinam dantur habitus supernaturales 1 . — 

Gratia, ut tradit Dogmatica, est quasi habitus entitativus 
qui perficit ipsam essentiam animae, quam elevat ad 
ordinem divinum, et reddit deiformem i. e. ipsi divinae 
naturae similem ac eius vitae participantem (II Petr. I, 4 ; 
I Ioh. III, 2) ; unde est quasi nova natura supernaturalis 
et divina, seu nova forma divina nobis inserta et communi- 
cata. Hinc non est purus ornatus animae, aliquid mere 
! staticum , sed etiam est principium dynamicum quod fundat 
et constituit novam vitam supernaturalem, qua vivimus 
Deo, vivimus cum Christo in Deo, et Christus in nobis 
(Rom. VI, 4-11 ; VIII, 2 ; Ioh. X, 10 ; II Cor. V, 15-17 ; 
Coi. III, 3 ; Gal. II, 20), qua inserimur Christo sicut 
palmites viti (Ioh. XV, 1-5), qua semen Dei ac initium 
vitae divinae in nobis manet (I Ioh. III, 9), qua regene- 
ramur et renascimur ex Deo ad vitam novam (Ioh. I, 13 ; 
III, 5 ; Iac.I, 18 ; Tit. III, 5; I Petr. I, 23 ; I Ioh. III, 9), 
filii Dei (I Ioh. III, 1-3 ; V, 18 ; Ioh. I, 12 ; Eph. I, 5 ; 
Rom. VIII, 15 ; Gal. IV, 5-7). 

Ad vitam autem requiruntur tria : principium funda- 
mentale vitale, facultates operativae vitales, et actus vitales. 
Unde in infusione gratiae habitualis simul dantur : 

a) ipsa gratia quae est novum principium vitale nos 
elevans ad novum gradum vitae intellectualis, qui vitam 
rationalem longe excedit et est participatio ipsius vitae 
intellectualis Dei ; novum principium novae operationis, 
scii, intuitivae visionis Dei et operationis ad eam praepa- 
ratoriae ; 

b) virtutes infusae quae ex gratia fluunt : sunt veluti 
novae facultates quibus potentiae naturaliter insitae perfi- 
ciuntur et elevantur ita ut actus supernaturales, actus 
deiformes elicere valeant. Etenim « sicut ab essentia animae 
effluunt eius potentiae, quae sunt operum principia, ita 

1. De his conferri possunt : Scheeben, Die Herrlichkeiten der gottlicher 
Gnade ; Terrien, La Grace et la Gloire ; Froget, L’ Habitation du Saint- 
Esprit dans les ames justes ; Waffelaert, De Unione iustorum cum Deo; 
Mercier, La Vie intirieure ; Marmion, Le Christ, Vie de Lame ; Janvier, 
Corif. de N.D. : La grace ; La vertu ; Sauve, VHomme intime ; Garrigou- 
Lagrange, Perfection et Contemplation ; Gardeil, La Structure de Lame 
et Lexperience mystique ; et articuli quos scripsimus in per. Revue Eccl. 
de Liege , annis 10, 11, 12 et 13. 

et ab ipsa gratia effluunt virtutes in potentiis animae per 
quas potentiae moventur ad actus » (q. 110, a. 4, ad 1) ; 

c) actus vitales supernaturales et meritorii qui ex virtu- 
tibus procedunt et quibus ad finem supernaturalem tendi- 
mus eumque obtinere meremur. Cum autem ad illum 
finem qui naturam nostram tantum exsuperat, in actibus 
nostris non sufficienter dirigamur propria ratione etiam per 
fidem illuminata, sed ipso Spiritu sancto duce indigeamus 
qui gratiae actualis instinctu et inspiratione nos movet ut, 
actus supernaturales etiam modo suprahumano elicientes, 
in vita supernaturali conservemur et proficiamus ; hinc 
etiam egemus principiis seu habitibus, quibus ordinamur 
ad sequendum ductum Spiritus sancti in usu virtutum 
infusarum, qui vocantur dona Spiritus sancti. 

616. Radix totius vitae supernaturalis.— Itaque ipsa 
essentia gratiae, et ratio fundamentalis ex qua omnia eius attributa 
derivari concipiuntur, est physica participatio naturae divinae 
in quantum est intellectualis, et ideo resplendentia luminis 
divini in nobis (Eph. V, 8), ac participatio vitae Deo propriae, 
quae nos reddit deiformes (q. no, a. 3). Exinde sequuntur : 

A. Primo et immediate perfectiones absolutae: quia enim gratia 
animam reddit deiformem, ideo reddit 

1) amabilem et dignam Dei dilectione et amicitia (Ioh. XV, 
14-15), ac ipsi gratam et acceptam ; hinc 

2) etiam dignam vitae aeternae et beatitudinis divinae (CoL I, 
12-13 1 Rom. VI, 23 ; II Cor. I, 22 ; Eph. I, 13-14) ; inde 

3) remote capacem operationum supernaturalmm et meritoria- 
rum vitae aeternae : natura enim supernaturalis ordinatur ad 
operationem, et qui dignus est vitae aeternae, debet facere opera 
vitae aeternae digna ; unde 

4) gratia est radix virtutum et donorum Spiritus sancti, quae 
ex ea fluunt et quibus sumus proxime capaces operum superna- 
turalium ; praecipue autem est radix charitatis qua proxime 
capaces sumus merendi. 

Quibus omnibus constituitur status sanctitatis et mstitiae 
(Eph. IV, 24) ac pulchritudinis supernaturalis (Eph. V, 8). 

B. Deinde ex illis resultant relationes quae in perfectionibus 
absolutis fundantur : quia gratia reddit participem divinae na- 
turae, Deo gratum et dignum vitae aeternae, ideo reddit hominem 

x) filium Dei adoptivum, praesertim Patris, et ideo haeredem 
vitae aeternae (I Ioh. III, 1 ; Rom. VIII, 15-17) ; inde 

2) fratrem Filii et cohaeredem (Hebr. II, 11 ; Rom, VIII, 17), 
et imaginem Verbi (Rom. VIII, 29), imo in hypothesi Incarna- 
tionis, membrum Christo capiti insertum, animamque reddit 
sponsam ei unitam (Eph. V, 28) ; 

3) mediante charitate quae ex ea fluit, reddit Dei amicum 
et socium, ac templum SS. Trinitatis inhabitantis (Ioh. XIV, 
23), praesertim Spiritus sancti (I Cor. III, 1 7), ut ipso dirigamur 
in via salutis aeternae et eius amore et praesentia fruamur. 

C. Denique ex iis omnibus derivantur effectus ulteriores perma- 
nentes et transeuntes : quia gratia nos reddit participes naturae 
divinae, etiam reddit participes operationum divinarum, unde 
ex ea derivantur 

1) habitus supernaturales operativi scilicet virtutes infusae, 
theologicae et morales, et dona Spiritus sancti (II Petr. I, 5-7) ; 

2) actus supernaturales et meritorii, scilicet operationes divinae. 

617. Materia tractanda — De modo quoDeus nos elevat 
ad esse supernaturale per gratiam habitualem, sufficienter dicitur 

1 in tractatu de gratia. Unde remanet dicendum de principiis seu 
habitibus operativis supernaturalibus, quae sunt principia proxi- 
ma actuum humanorum et ita specialiter ad theologiam moralem 
pertinent. 

QUAESTIO PRIMA. 

DE EXISTENTIA ET ESSENTIA 
INFUSORUM HABITUUM AC VIRTUTUM. 

S. Th. I- 1 I, q. 51, a. 3 et 4 ; q. no, a. 2 ; q. 62, a. 1 et 2 ; q. 63, a. 2, 
3, 4 ; De Virt., q. 1, a. 9 et 10 ; q. 5, a. 4. 

618. Thesis. Habitus supernaturales operativi a Deo 
nobis infunduntur. 

Probatur : 

1) Nullus perfecte tendit et operatur ad finem nisi per 
principium operationis permanens, quo intrinsece inclinatur 
ad illam ; unde res naturales Deus non tantum movet ad 
actus suos sed iis principia permanentia dedit operandi 
ad finem suum 1 , quibus motus earum fiant connaturales 
et faciles. Ergo et ad finem nostrum supernaturalem (de 
quo certe non minus providet Deus) dedit nobis super- 
naturalia principia habitualia et permanentia, ut perfecte 
ad illum operaremur et tenderemus 2 ; secus non connatu- 
raliter sed quasi violenter moveremur. 

« Non est conveniens quod Deus minus provideat his quos 


1. Remotum : formam, et proximum : vires. 

2. Dedit principium remotum: gratiam habitualem; et principia 
proxima : habitus et virtutes. — Argumentum praesertim valet, spectata 
suavi Providentia quam ex revelatione novimus. 

diligit ad supernaturale bonum habendum, quam creaturis, quas 
diligit ad bonum naturale habendum. Creaturis autem naturalibus 
sic providet, ut non solum moveat eas ad actus naturales, sed 
etiam largiatur eis formas et virtutes quasdam, quae sunt principia 
actuum, ut secundum seipsas inclinentur ad huiusmodi morum ; 
et sic motus quibus a Deo moventur, fiunt creaturis connaturales 
et faciles. Multo igitur magis, illis quos movet ad consequendum 
bonum supernaturale aeternum, infundit aliquas formas, seu 
qualitates supernaturales, secundum quas suaviter et prompte 
ab ipso moveantur ad bonum aeternum consequendum » (q. iiq, 
a. 2). 

2) Quod certum est, quia clare deducitur et est sensus 
obvius C. Trid., sess. 6, quamvis non expresse definiatur • 
ait enim gratiam et charitatem nobis inhaerere (can. n), 
et hominem iustificari per susceptionem gratiae et donorum 
(c.7), ac infusa accipere: fidem, spem et charitatem (c. 7) ; 
quae omnia indicant principia habitualia, praesertim quod 
eamdem iustificationem tribuat infantibus (sess. 5, can. 4 ; 
sess. 6, c. 2) qui actuum et motionis ad actum non sunt 
capaces. 

3) Unde Scripturae dicunt semen vitae divinae in nobis 
manere (I Ioh III, 9), et iustificationem describunt ut 
regenerationem ; quae indicant concessionem principii per- 
manentis. 

619. Quaenam sit essentia habituum infusorum. 

— Entia supernaturalia proprie non sunt in categoriis 
entium naturalium, eodem modo ac ipse Deus cuius sunt 
participatio ; ad categorias tamen secundum quamdam 
analogiam plus minusve reducuntur, et ita gratia gratum 
faciens, cum sit accidens spirituale et permanens, reducitur 
ad qualitatem, ut habitus entitativus. Similiter principia 
operativa supernaturalia reducuntur ad qualitatem et qui- 
dem ut habitus operativi, quamvis non omnia cum iis 
habeant communia. Non enim sunt puri habitus nec purae 
potentiae, sed aliquid habent de potentia et aliquid de 
habitu. Etenim : 

1) Tn aliquo deficiunt a ratione habitus, quia non dant omni- 
modam facilitatem ad operandum : intrinsecam inclinationem, 
habilitatem et promptitudinem quidem conferunt ad bonum, 
imo maiorem quam habitus acquisiti, non tamen extrihsecam 
quia non removent a nobis omnia boni obstacula, sicuti patet 
ex peccatore converso qui non valde maiorem quam antea 

experitur facilitatem ad bonum ; unde non sunt habitus proprie 
dicti 1 . 

2) Faciunt autem quod homopotnfsupernaruraliter operari, 
quod non facit habitus, in quo proinde non conveniunt cum 
habitu sed potius cum potentia operativa. 

3) At pro ceteris omnibus cum habitibus conveniunt, nam 
a) sicuti habitus, resident in potentiis operativis naturalibus quas 
elevant et quibuscum operantur : non enim dant simpliciter 
posse agere, sed posse agere melius et supernaturaliter; b) homo, 
si sint activi, iis utitur cum voluerit et quo gradu voluerit, 
intense vel remisse, et nonnisi ad bonum iis uti potest ; c) augeri 
possunt et corrumpi. Quae omnia non competunt potentiae 
proprie dictae. Plus ergo habent de ratione habitus quam de 
ratione potentiae, et ideo habitus supernaturales appellari solent. 

620. Habitus et virtutes supernaturales a natura- 
libus multipliciter differunt : 

a) Ex parte essentiae : naturales sunt habitus proprie dicti, 
unde non dant potentiam sed facilitatem agendi ; super- 
naturales dant potentiam agendi supernaturaliter, non 
autem talem omnimodam facilitatem. 

b) Ex parte causae efficientis : naturales ex principiis 
naturae et ex actibus nostris acquiruntur, supernaturales 
infundi debent a Deo (q. 51, a. 4 ; q. 63, a. 1). 

c) Ex parte naturae et finis ad quem ordinantur : natura- 
libus homo bene sese habet in ordine ad res humanas et 
ad actus naturales convenientes naturae humanae ; super- 
naturalibus homo bene sese habet in ordine ad hoc quod 
sit filius Dei adoptivus, ad vitam aeternam destinatus, et 
ad hoc quod actus supernaturales exerceat convenientes 
naturae divinae (q. 54, a. 3 ; q. 63, a. 4). 

d) Ex parte obiecti formalis : in naturalibus est bonum 
secundum regulam et lumen rationis humanae, seu con- 
formitas ad finem naturalem ; in supernaturalibus est bo- 
num secundum regulam et lumen supernaturale legis 
divinitus revelatae (quae excedit rationem humanam), seu 
conformitas ad finem supernaturalem. Ergo nobiliores sunt 
quam virtutes acquisitae (q. 63, a. 4). 

1. « Facilitas operandi opera virtutum potest esse ex duobus, scii, ex 
consuetudine praecedente, et hanc facilitatem non tribuit virtus infusa 
in sui principio ; et iterum ex forti inhaesione ad obiectum virtutis, et 
hanc est invenire in virtute infusa statim in sui principio ». S. Thomas, 
in IV Sent. d. 14, q. 2, a. 2, ad 5. Cfr. q. 65, a. 3, ad 2 et De Virt., a. io, 
ad is. 

l .621. Animadversio. — Exercendo virtutes supernaturales 
homo vincet et removebit obstacula habitui extrinseca, et sic 
acquiret facilitatem omnimodam et perfectam ad bonum. Actus 
enim ex habitu supernaturali producti possunt considerari 
dupliciter : 

1) ut supernaturales seu tamquam tendentes ad aliquid praecise 
ut supernaturale, excedens naturam humanam, et sic non possunt 
producere habitus eiusdem speciei, seu supernaturales qui a solo 
Deo infunduntur (n. 639) ; at 

2) actus supernaturales, dum tendunt ad finem seu bonum et 
obiectum supernaturale, simul tendunt sub aliquo respectu ad 
finem naturalem et bonum naturale rationi conveniens, tum quia 
exercentur simul facultates naturales, tum quia actus et bonum 
supernaturalia eminenter continent et includunt actum naturalem 
et bonitatem naturalem : sic autem possunt producere habitus 
naturales eiusdem speciei ac illud obiectum ut est naturale et 
conforme rationi, et per hoc vincere et removere obstacula huic 
actui et obiecto opposita, eodem modo ac de virtute acquisita 
dictum est (n. 567;. F.t ita acquiritur omnimoda facilitas, quae 
tamen non est virtus supernaturalis, utpote fini supernaturali non 
proportionata, sed habitus naturalis : v. g, dum quis credit 
Deo, exercet castitatem aut iustitiam intuitu vitae aeternae, etiam 
agit quid rationi conforme. Cfr. De Verit. q. 10, a. 10, ad I ; 
Quodl. VIII, q. 2, a. 2. 

Alii dicunt non produci habitus, sed solum removeri impe- 
dimenta ; unde iam cessat omnis in agendo difficultas. 


QUAESTTO SECUNDA. 

DE DISTINCTIONE INFUSORUM HABITUUM ET 
VIRTUTUM. 

622. Triplex species habituum infusorum. — Ad 

operandum supernaturaliter, tribus egemus principiis : 

1) principiis quibus ordinamur ad ipsum finem ultimum 
supernaturalem : sunt virtutes theologicae ; 

2) principiis quibus ordinamur circa media ad finem 
ultimum supernaturalem sub ductu rationis rationabiliter 
eligenda : sunt virtutes morales ; 

3) principiis quibus o>dinamur ad sequendum ipsum 
ductum Spiritus sancti nos moventis ad vitam aeternam : 
sunt dona Spir.tus sancti. 

De singulis est dicendum. 

Articulus I. 

De Virtutibus Theologicis. 

S. Th. I-II, q. 62 ; De Virt., q. 1, art. 10 et 12. 

623. Virtutes theologicae sunt principia operativa 
quibus immediate ordinamur ad Deum ut finem 
supernaturalem, ita ut per earum actus anima Deum 
finem supernaturalem immediate attingat eique coniun- 
gatur. Recte vocantur theologicae : 

1) quia ipsum Deum finem supernaturalem, in quantum 
scilicet excedit cognitionem rationis nostrae, habent tum 
pro obiecto materiali quod illis attingitur, tum pro obiecto 
formali seu motivo, 

2) et ideo a solo Deo nobis infunduntur, 

3) et sola revelatione cognosci possunt (a. 1). 

624. Thesis. Virtutes theologicae necessariae sunt, 
et quidem tres. — Probatur: 

i) Ratione S. Thomae : In ordine naturali homo in 
finem naturalem esset habitualiter inclinatus, radicaliter 
per animam, immediate per intellectum cognoscentem 
finem et iudicantem ad illum esse tendendum, et per volun- 
tatem quae ex natura sua tendit ad finem seu bonum 
proprium. At, cum homo, ex gratuita Dei bonitate, desti- 
netur ad finem supernaturalem, visionem beatificam, necesse 
est ut principia supernaturalia naturae addantur quibus 
habitualiter inclinetur ad finem supernaturalem '. Sunt 
unum principium substantivum : gratia gratum faciens, in 
ipsa essentia animae, et tria operativa : fides qua intellectus 
Deuro, finem supernaturalem, attingit ut verum, et illum 
aliaque principia supernaturalia valet cognoscere ; spes 
qua voluntas in Deum finem supernaturalem tendit ut 
bonum suum sed arduum ; et charitas qua ordinatur ad 
illum ut bonum in se et sic per amorem ipsi supernatura- 
liter conformatur. Tres ergo sunt virtutes theologicae 
(a. 3 ; II-II q. 17, a. 6). 

1. Si natura, notat S. Thomas, non dericit in necessariis, multo minus 
gratia. 


2) Scriptura et Traditione , in quibus constanter enume- 
rantur hae tres virtutes, ut peculiari convenientia ad invi- 
cem connecti debeant et a ceteris omnibus distingui ; 
unde Apostolus I Cor. XIII, 16 : « Nunc autem manent 
fides, spes, charitas, tria haec. Maior autem horum est 
charitas » (cfr. I Thes. V, 8 ; Coi. I, 4, 5). 

3) Decretis Ecclesiae. Hoc enim supponunt Innocen- 
tius III (cap. Maiores), aiens inter doctos disputari an 
etiam parvulis fides, charitas et aliae virtutes infundantur ; 
et Clemens V in Cone. Vien. statuens hanc sententiam 
ut probabiliorem praeferendam ; docet autem ut certum 
pro fide, spe et charitate Cone. Trid., sess. 6, c. 7, quamvis 
non definiat. 

625. Inter virtutes theologicas datur ordo : 

A) Ordo generationis , non quidem 1) secundum tempus, nam 
omnes simul infunduntur, sed 2) secundum rationem praecedit 
fides, sequitur spes, denique incedit charitas a) secundum 
actus : nullus enim sperat vel amat quod non cognoscit ; at ea 
quae sperat et amat, cognoscit per fidem ; — et similiter homo, 
sperando bonum a Deo, hunc etiam ut suum bonum considerat 
et procedit ad ipsum amandum ; — b) etiam secundum habitus, 
sed in ordine ad actus : fides enim praesupponitur spei et spes 
charitati, sicut intellectus praesupponitur voluntati, et amor 
imperfectus praecedit perfectum. 

B) Ordine perfectionis autem charitas praecedit quae est per- 
fectio omnium virtutum (a. 4). 

Articulus II. 

De Virtutibus Moralibus. 

S. Th. I-II, q. 63, a. 3 et 4 ; De Virt., q. 1, a. 10. 

626. Thesis. Praeter virtutes theologicas admitten- 
dae sunt virtutes supernaturales morales, ut Sancti 
Augustinus, Gregorius et Thomas docent, contra Scotum 
et Nominales, et iam admittit quasi communis Theologo- 
rum sententia. Etenim : 

In ordine naturali homo non tantum bene disponeretur 
habitualiter ad finem ultimum, sed etiam circa media ad 
finem per virtutes morales acquisitas. Ergo, et in ordine 
supernaturali, de quo certe non minus providet Deus , non 

sufficit ut homo habitualiter bene disponatur ad finem 
ultimum supernaturalem, sed etiam oportet ut habitualiter 
bene disponatur circa media supernaturalia ad finem ulti- 
mum ordinanda, quod fit per virtutes morales infusas 
; (q. 65, a. 3). — Secus a) deesset proportio inter animam 
elevatam ad esse divinum et vitam eius moralem, inter 
finem supernaturalem et virtutes morales, inter virtutes 
theologicas circa finem et virtutes morales circa media : 
non enim essent eiusdem ordinis, sed theologicae effectus 
divinos operari deberent per instrumenta non proportio- 
nata et defectuosa. Unde b) actus morales supernaturales 
non connaturaliter a nobis elicerentur, sed facultates 
quasi violenter moverentur ad eos (q. 63, a. 3). 

Id supponit Innocentius III et Cone. Vien. (n. 624,3) 
ac Leo XIII, ep. ad Card. Gibbons (n. 581) ; et innuit 
Scriptura (Sap. VIII, 7) : « Sobrietatem et prudentiam 
docet (Sapientia aeterna), iustitiam et virtutem, quibus 
utilius nihil est in vita hominibus » (Cfr. II Petr. I, 5-7). 

627. Virtutes morales infusae sunt principia opera- 
tiva quibus ordinamur ad recte eligendos actus 
humanos tamquam inedia ad finem ultimum super- 
naturalem, et ideo non versantur immediate circa Deum 
finem Supernaturalem, sed circa actus nostros et totam 
vitam ordinandam, quapropter vocantur morales. 

Unde 1) etiam pertinent ad vitam divinam in nobis 
participatam, quatenus mediate prosequuntur finem ipsum 
supernaturalem : sub influxu enim virtutum theologicarum 
ordinant aliquo modo opera omnia ad Deum finem 
eiusque gloriam, sicut Deus omnia ordinat ad se. 

2) Sunt igitur multae sicut multi et diversi actus humani ; 
generatim dicunt theologi tot infundi virtutes morales 
supernaturales quot acquiri possunt virtutes naturales 1 . 
Possunt tamen omnes reduci ad quatuor cardinales, eodem 
modo ac dictum est de virtutibus acquisitis. 

628. Virtutes morales supernaturales distinguun- 


1. Aliqui, ut Pesch et Noldin, dicunt solum infundi quatuor cardinales. 

tur a naturalibus, ut supra dictum est q. i, n° 620, 
et quidem non tantum 

a) secundum essentiam, sicut habitus minus proprie dicti 
a proprie dictis ; et 

b) secundum causam efficientem qui est solus Deus, 
non actus nostri ; et 

c) secundum finem et naturam, scilicet ut homo bene 
se habeat ad civitatem coelestem et vitam aeternam, non 
autem solum ad res humanas ; sed etiam 

d) secundum obiectum formale : in virtutibus naturalibus 
est bonum secundum regulant rationis humanae ; in super- 
naturalibus est bonum secundum regulam legis divinae, 
seu rationis humanae elevatae per fidem. Sic v. g. prudentia 
naturalis dictat id quod est bonum secundum rationem, 
prudentia supernaturalis quod est bonum secundum legem 
supernaturalem fidei ; iustitia medium altiore titulo eligit, 
pacem conservat et societatem, ut sit pax et societas quasi 
deifica et coelestis ; abstinentia naturali homo moderate 
utitur cibo propter rationem humanam v, g. ne valetudini 
noceat, supernaturali propter rationem fidei v. g. ut corpus 
castiget et in servitutem redigat et ipse liberius vacet divi- 
nis ; patientia supernaturalis exercenda est non ex ratione 
humanae sapientiae, sed ut Christo conformetur, etc. Hinc 
prudentia infusa non semper idem medium dictat ac 
prudentia acquisita, et ideo virtutes morales infusae non 
habent eundem actum ac virtutes acquisitae (q. 63, art. 4). 
Unde differunt specie. 

629. Corollarium. — Ex quibus intelligi valet quomodo 
distinguantur virtutes politicae, purgativae, et purgati animi, ut 
docet S. Thomas, q. 61, a. 5 : 

«A. Quia homo secundum suam naturam est animal politicum, 

1) virtutes,... prout in homine existunt secundum conditionem 
suae naturae, politicae vocantur, prout scii, homo secundum has 
virtutes recte se habet in rebus humanis gerendis... 

B. Sed quia ad hominem pertinet ut etiam ad divina se trahat 
quantum potest... et hoc nobis in Scriptura commendatur 
multipliciter, ut est illud Alt. V, 48 • Estote perfecti sicut et Pater 
vester coelestis perfectus est, necesse est ponere quasdam virtutes 
medias inter politicas quae sunt virtutes humanae, et exemplares 
quae sunt virtutes divinae (in ipso Deo) ', ... ita scilicet quod 

2) quaedam sunt virtutes ... in divinam similitudinem tendentium, 

et hae vocantur virtutes purgatoriae: ita scilicet quod prudentia 
omnia mundana divinorum contemplatione despiciat omnemque 
animae cogitationem in divina sola dirigat ; temperantia vero 
relinquat, in quantum natura patitur, quae corporis usus requirit ; 
fortitudinis autem est ut anima non terreatur propter recessum 
a corpore et accessum ad superna ; justitiae vero est ut tota 
anima consentiat ad hujusmodi propositi vitam. 

3) Quaedam vero sunt virtutes iam assequentium divinam 
similitudinem , quae vocantur virtutes iam purgati animi , ita scilicet 
quod prudentia sola divina intueatur, temperantia terrenas 
cupiditates nesciat, fortitudo passiones ignoret, iustitia cum 
divina mente perpetuo foedere societur, eam scii, imitando ; 
quas quidem virtutes dicimus esse beatorum et aliquorum in 
hac vita perfectissimorum ». 

Unde virtutes distinguuntur politicae , purgatoriae et iam purgati 
animi. 

Articulus III. 

De Donis Spiritus sancti. 

S. Th. I-II, q. 68, a. 1-4 ; q. 69 et 70 ; IMI, q. 8, a. 6. 

630. Thesis I. Dona Spiritus sancti differunt a virtu- 
tibus moralibus infusis 1 : hisce egemus ut disponamur 
ad prompte obediendum rationi rectae, illis ergo a fortiori 
egemus ut disponamur ad prompte obediendum motioni 
seu inspirationi Spiritus sancti in nobis per charitatem 
(tamquam motoris proprii) inhabitantis. « Quanto enim 
rnovens est altior, tanto necesse est quod mobile perfectiore 
dispositione ei proportionetur, sicut videmus quod per- 
fectius oportet esse discipulum dispositum ad hoc quod 
altiorem doctrinam capiat a doctore ». Et ideo sicut ad 
obediendum rationi appetitus eget habitibus, ita a fortiori 
videtur dicendum dona quibus obedimus Spiritui sancto 
esse habitus, non dispositiones transeuntes, ut connatura- 
liter, prompte, facile et suaviter, non autem quasi violenter, 
moveremur, sed tamquam instrumenta ipsi aptata et pro- 
portionata. 


1. Solam distinctionem rationis cum virtutibus tenuerunt Petrus 

Lombardus, Gulielmus Altissiodorensis, Gulielmus Parjsiensis et inter 
recentes De Bellevue ; item Scotus, Gabriel Biel, Ockam et Nominalistae, 

quod intelligere non valemus, cum nec admittant virtutes morales infusas : 
alu incerti inveniuntur ut Durandus et Vasquez. Distinctionem realem 

docent Alexander Alensis, S. Bonaventura, S. Albertus Magnus, 

S. Thomas, Suarez, Billot. Aliae opiniones antiquatae notantur apud 
S. Thomam, a. 1. 


\ DE VIRTUTIBUS 493 


Igitur dona Spiritus sancti sunt habitus supernaturales 
quibus disponimur ad prompte obediendum motioni seu inspi- 
rationi ipsius Spiritus sancti in nobis per charitatem tamquam 
motoris proprii inhabitantis. Vocantur dona non solum quia 
dantur a Deo, sed quia disponunt ad sequendum instinctum 
donantis (i. e. infundentis) Spiritus sancti, et hominem 
reddunt prompte mobilem ab inspiratione divina, quae est 
speciale donum gratiae actualis ; possunt quoque simpliciter 
vocari spiritus 1 . 

631. Thesis II. Dona Spiritus sancti sunt necessaria 
ad salutem. — Etenim motione Spiritus sancti 2 * * S. , seu 
speciali auxilio gratiae actualis, non tantum indigent illi 
qui opera extraordinaria et excellentiora exercent (ad quae 
vires non sufficiunt), sed unusquisque ut in accepta gratia 
perseveret et proficiat, sicut in tractatu de gratia probatur. 
Cuius rei ratio fundamentalis a S. Thoma assignatur, quod 
per gratiam et virtutes theologicas solum imperfecto modo 
possidemus naturam, vitam et vires divinas ; qui autem 
imperfecte habet naturam aliquam vel formam aut virtutem, 
non potest semper et quoad omnia per se operari, nisi, 
aliquando saltem, moveatur ab illo qui naturam istam 
perfecte possidet : sicut parvuli in vita, qui debent deduci 
ne cadant, sed et ut progrediantur. Ergo imperfecti in 
vita divina egemus moveri et deduci ab ipso Deo, ut ita 
vivamus semper quod ad vitam aeternam perveniairms. 

Unde dona Spiritus sancti sunt necessaria ad salutem 
omni iusto, et licet maxime ad opera extraordinaria et 

1, De his cfr. Iohannes a S. Thoma, in comm. Summae j Meschler, 
Die Gabe des Pfingsfestes (gall. versum) ; Dr. Walter, Der H. Geist in 
seinen Gnaden und Gaben ; Regler, Die sieben Gaben des H. Geistes 
nach Lehre H. Thomas ; Weiss, S. Thomae Aq. de septem doms Spintus 
sancti doctrina ; Friaque, Lt Saint-Esprit, sa grdce , ses figures, ses fruits, 
ses dons : Mgr Perriot, in per. Ann du Clerge, 1892 et 1898 ; Proget, 
VHabitation du Saint-Esprit dans les ames justes ; De Bellevue, Lceuvre 
du Saint-Esprit ou la sanctification de Tdme ; Touzard, in Rev. Biblique, 
VIII (1899) ; Raymond, in Rev. Thomiste, 1913-1914 ; Gardeil, lnDict. de 
Th.cath., art. Dons ; Les dons du Saint-Esprit dans les Saints Domimcains; 
Schriivers, Les Principes de la Vie Spirituelle ; Meynard, Traite de la 
Vie interieure ; Billot, De Virtutibus infusis; Garrigou-Lagrange, I er- 
fection et Contemplation ; — CEuvres de Ruysbroeck, trad. des Benedictins 
de S. Paul de Wisques, vol. II. 

2. Modo Spiritus sancti est specialis ; secus simpliciter dicitur motio 
divina. Distinctio inter utramque motionem occurrit apud S. I hornam, 
q. 109, a. 9. Cfr. Garrigou-Lagrange, in opere Xenia Thomisttca , II, p. 212. 

excellentiora, non tamen unice sed etiam ad opera com- 
munia disponunt, quando et quatenus sub motione Spiritus 
Dei a iustis fiunt. Hinc dona illa iustis omnibus conceduntur 
(Rom. VIII, 14) et sunt connexa cum charitate qua uni mur 
Spiritui sancto motori. 

632. Quaenam sunt illa dona. - — Enumerantur illa 
dona apud Isaiam XI, 2, ubi Christo iustorum exemplari 
et primogenito inter multos fratres (Rom. VIII. 9-29 ; 
Gal. IV, 6) tribuuntur : « Requiescet super eum spiritus 
sapientiae et intellectus, spiritus consilii et fortitudinis, 
spiritus scientiae et pietatis, et replebit eum spiritus timoris 
Domini ». At, secundum doctrinam Patrum ab initio 
Ecclesiae, etiam iustis omnibus conceduntur. 

De numero donorum nil certi statui potest, nam in 
textu graeco et latino numerantur septem, in textu hebraico 
deest pietas ; ceteroquin propheta non videtur intendere 
enumerationem completam sed potius dona praestantiora 
indicat ad docendum plenitudinem donorum Spiritus sancti 
competere Christo. Nihilominus Patres, theologi et auctores 
mystici solent omnes effectus Spiritus sancti sanctificantes 
ordinare secundum septem dona quae enumerantur in textu 
nostro, ad quod alludit Liturgia in hymnis. 

Quatuor sunt in intellectu, quibus disponimur ut sub 
ductu Spiritus sancti et quasi experimentaliter 1) veritates 
fidei penetremus per donum intellectus, et iudicemus tum 
2) de rebus creatis per donum scientiae, prout ducunt ad 
Deum vel abducunt, tum 3) de rebus divinis, et de 
humanis secundum rationes divinas, per donum sapientiae, 
quo suaviter illas gustamus (Sap. VII, 8, 11), tum 4) de 
singulis agendis vel vitandis in vita spirituali, et in casibus 
difficilioribus et inopinatis, per donum consilii, quo diri- 
gimur ut operemur sine haesitatione. Hoc est donum 
practicum; tria priora sunt principaliter speculativa, secun- 
dario practica. 

Tres sunt in appetitu : etenim Spiritu sancto impellente 
5) amanter reveremur Deum, non ut creatorem sed ut 
Patrem, et omnes homines ut ipsius filios (Rom. VIII, 15) 
per pietatem ; 6) fiducialiter spernimus quaecumque pericula 


et adversa in via salutis per donum fortitudinis ; et 7) filiali 
reverentia timemus offendere Deum praesertim in delecta- 
tionibus ad quas maxime inclinamur, et hoc est timor 
Domini 1 . \ 

633. Dona respondent virtutibus. — Et quidem 1) imme- 
diate 2 septem principalioribus virtutibus infusis : fidei responderit 
intellectus et scientia ; spei timor Dei in quantum nos facit 
vitare offensam Dei ; charitati sapientia ; prudentiae consilium ; 
iustitiae pietas ; fortitudini donum fortitudinis ; et temperantiae 
timor Dei in quantum nos facit fugere delectationes quae maxime 
nos ad peccatum alliciunt. Hisce donis respective disponimur ad 
actus tum communes et ordinarios, tum excellentiores harum 
virtutum exercendos sub impulsu Spiritus sancti. Ita S, Thomas ; 
secundum alios tamen, dum consilium spei, scientia respondet 
prudentiae ; secundum alios spei cui tunc non respondet timor ; 
secundum alios, ut Innocentius V, temperantiae. 

2) Etiam respondent mediate 3 septem praecipuis virtutibus 
acquisitis : intellectui principiorum, scientiae et sapientiae res- 
pondent tria dona eiusdem nominis, prudentiae consilium, iusti- 
tiae pietas, fortitudini fortitudo, temperantiae timor Dei. 

634. Beatitudines non sunt habitus sed opera quaedam 
perfecta et excellentia donorum Spiritus sancti, quae specialiter 
conducunt ad beatitudinem, et specialiter ^merentur tum beati- 
tudinem perfectam in coelo, tum etiam " inchoationem (spem 
firmam) beatitudinis in vita praesenti. Unde ob singularem per- 
fectionem sunt pignus, meritum et inchoatio beatitudinis per- 
fectae. 

De convenienti earum enumeratione et significatione, cfr. 
S. Thomas, q. 69, a. 3 et 4, — Iuxta ipsum etiam singulis donis 
correspondet una beatitudo, considerando in beatitudinibus 
motiva ipsarum, hoc scii, modo : 


1. Ita in doctrina S. Thomae. — - S. Albertus, S. Bona ventura et 
Ruusbroeck consilium habent ut donum ducens ad perfectionem et 
contemplationem, scientiam e contra ut donum practicum vitae activae ; 
— item S. Albertus, S. Bonaventura et Ruusbroeck ponunt pietatem in 
concupiscibili ; — S. Bonaventura et Ruusbroeck sapientiam in volun- 
tate ; — Ruusbroeck timorem in irascibili et fortitudinem in voluntate. 
Hoc ultimum quadrat cum eius doctrina de virtutibus cardinalibus, 
secundum quam prudentia dirigit et gubernat irascibilem, temperantia 
ornat concupiscibilem, iustitia potentiam rationis naturalis, fortitudo 
liberam- naturam voluntatis. 

2. Immediate , quia dantur ad exercitium illarum virtutum ; non tamen 
exclusive sed principaliter, nam mediate omnia dona habent influxum 
in omnes virtutes. Unde non est absurdum quod unum donum respondeat 
duabus virtutibus, ut timor spei et temperantiae, aut scientia fidei et 
spei ; et duo dona uni virtuti, ut intellectus et scientia fidei. 

3. Mediate, nam dona non movent ad exercitium harum virtutum, 
sed quia ordo supematuralis perficit ordinem naturalem, vita supema- 
turalis aedificata est secundum analogiam ad vitam naturalem. — - Arti 
autem non respondet donum, quia nihil influit in vitam interiorem. 

Dono timoris prima beatitudo ; Beati pauperes spiritu, quoniam 
ipsorum est regnum coelorum; — dono pietatis secunda : Beati mites, 
quoniam possidebunt terram ; — dono scientiae tertia : Beati qui lu- 
gent, quoniam consolabuntur; — dono fortitudinis quarta : Beati qui 
esuriunt et sitiunt iustitiam, quoniam saturabuntur; — dono consilii 
quinta ; Beati misericordes, quoniam misericordiam consequentur ; — 
dono intellectus sexta : Beati mundo corde, quoniam Deum videbunt; 
— dono sapientiae septima : Beati pacifici, quoniam filii Dei voca- 
buntur (III Sent. d. 34, q. i a. 4). Octava autem beatitudo : 
Beati qui persecutionem patiuntur propter iustitiam , est quaedam 
confirmatio et manifestatio omnium praecedentium, quatenus 
propter eas provenit quod ab his bonis propter nullam persecu- 
tionem aliquis recedit (I-II, q. 69, a. 3, ad 5). 

635, Fructus Spiritus sancti sunt quaecumque opera 
virtutis quando habent specialem delectationem et suavitatem 
adnexam, unde dicuntur fructus ; perficiuntur sub inspiratione 
Spiritus sancti, unde dicuntur fructus Spiritus sancti. Cum de- 
lectationes carnales et mundanae nos alliciunt, ipse Spiritus 
sanctus delectationem multo maiorem et quasi coelestem in 
nobis producit per opera virtutum ; hinc fructus opponuntur 
operibus carnis. 

Praecipui enumerantur ab Apostolo, ad Gal. V, 22, 23. 

636. Corollaria. — Ex eo quod dona disponunt hominem 
ut sit bene mobilis a Deo, virtutes Ut sit bene mobilis a ratione, 
quae est distinctio fundamentalis, sequitur 

1) virtutes dari ut homo active bene agat, dona ut passive 
bene agatur ; et quamvis etiam libere agat sub actione doni, 
tamen magis passlVe quam active se habet, « quia mens hominis 
non se habet ut movens sed magis ut mota » ; 

2) virtutes hominem perficere ad agendum modo humano, 
accommodato naturae humanae ; dona ad agendum modo altiori, 
suprahumano et divino secundum quod convenit Spiritui sancto : 
ita quoad obiectum quando aliquis exercet opera excellentiora 
et heroica, vel quoad solum modum quando movetur spontanee, 
quasi instincti ve, et sine discursu agit et potius ducitur quam 
seipsum ducat ; 

3) virtutibus nos uti posse quando volumus, donis quando 
vult Spiritus sanctus. 

637* Animadversio. — Non confundenda sunt dona cum 
gratiis gratis datis, quamvis istae possint fundari in dono, v. g. 
scientiae Vel sapientiae, quod manifestant : manent enim dis- 
tinctae ; et sunt potius transeuntes, non habitus. Cfr. q. 68, a. 
5, ad 1 et 2. 


\ 

quaestio tertia. 

DE CAUSA INFUSORUM HABITUUM ET VIRTUTUM. 

S. Th. I-II, q. 62, a. 3 ; q. 63, a. 2 ‘, q. 65, a. 3 ; q. 114, a. 4 et 8 ; 
II-II, q. 24, a. 1, 2, 3, 4» 10. 11. 12 1 De Virt., q. 1, a. 11 ; q. 2, 

a. 12-13. 

638. Thesis I. Virtutes infusae a Deo infunduntur 
una cum gratia gratum faciente. — Constat ex docu- 
mentis Ecclesiae supra allatis (n. 624,3), et facile intelligitur 
quia sunt vires derivatae a gratia gratum faciente. Qui 
enim elevatur ad esse et naturam et vitam divinam per 
gratiam, etiam debet acquirere virtutes ad operationes 
divinas, nam omnis natura tendit ad operationem et vita 
importat activitatem. Unde e gratia fluunt virtutes super- 
naturales in potentiis animae ad operationes divinas. 

Igitur non sunt audiendi qui dicunt fidem et spem 
infundi illi qui ex gratia actuali actum fidei vel spei exercet, 
quamvis gratiam et charitatem non recipiat. Nam 

1) qui non satis se disponit ad recipiendum esse super- 
naturale quo participat naturam divinam, nec sufficienter 
dispositus est ad virtutem supernaturalem qua participat 
operationem divinam ; 

2) insuper cum Dei opera sint perfecta, numquam in- 
fundit fidem et spem sine charitate 1 . 

639. Thesis II. Actus nostri non producunt virtutes 
infusas. — Probatur : 

A. Actus nostri naturales 1) non causant habitum aut 
virtutem supernaturalem, quia effectus nequit superare 
causam ; 2) nec disponunt ad eam quia ipsi lion sunt 
proportionati. 

B. Actus ex supernaturali gratia facti : 

1) Non efficiunt virtutem supernaturalem, quia a) po- 
tentia operativa ad plures actus, sicuti est virtus super- 

1. Est sensus obvius C. Trid. sess. 6, c. 6 : « Disponuntur... dum 
fidem... concipientes, credentes... in spem erigantur... » ; et c. 7 : « Hanc 
dispositionem... iustificatio consequitur... et tunc simul infusa accipit... 
fidem, spem et charitatem ». Ergo potest haberi actus fidei et spei ante 
iustificationem et ante infusionem fidei et spei. 

naturalis, in entitatc sua (ut principium) est perfectior uno 
eius actu, unde ab illo nequit causari ; — nec b) a pluribus 
actibus, nam id non faciunt nisi singuli aliquid causent ; 
primus autem nequit producere dispositionem ad plures 
actus. — Praeterea c)isti actus, quamvis possint elici auxilio 
gratiae actualis, postulant ut eliciantur a facultate et habitu ; 
nihil autem producit id quod est eius causa connaturalis. 

2) Nec augmentum producunt, quia potentia operativa 
nequit producere maiorem potentiam. 

3) Possunt tamen illi actus a) disponere ad virtutum in- 
fusionem, quod proxime facit actus charitatis ; et b) possunt 
mereri illarum augmentum, in quantum ex charitate fiunt. 
Solus autem Deus efficit earum productionem et augmen- 
tum, qui tamen ad hoc aliis uti potest tamquam instru- 
mentis, ut Christo et sacramentis ; unde istae virtutes 
dicuntur infusae per se (q. 63, a. 1 ; a. 2, ad 3 ; a. 3, 
ad 3 ; q. 51, a. 2, ad 3). 

640. Quid de augmento habituum infusorum? — 

Habitus per se infusi et virtutes non augentur extensive , 
quia dant potentiam ad omnes actus supernaturales corres- 
pondentes qui fieri possunt, seu potentiam agendi super- 
naturaliter pro omnibus circumstantiis. Intensive autem 
augentur, non per additionem sed per maiorem radicatio- 
nem et participationem in subiecto, et quidem iisdem 
causis ac producuntur. Solus ergo Deus est causa efficiens 
huius augmenti 5 at sacramenta illud producunt instru- 
mentaliter (ex opere operato), et actus nostri supernaturales 
ex charitate facti, etiam minimi (Mc.IX, 40), possunt esse 
ad augmentum dispositiones et meritum (ex opere ope- 
rantis), ut docet Cone. Trid., sess. 6, c. 10 et 16, can. 24 
et 32. Unde augentur simul cum gratia et charitate ; et 
ideo Ecclesia orat : Da nobis, Domine, fidei, spei et 
charitatis augmentum (cfr. Prov. IV, 18). 

Circa teinpus autem quo datur charitatis et virtutum infusarum 
iugmentum propter bona opera nostra, duplex praecipue existit 
4 nter theologos sententia, Quidam, actum ex charitate factum 
considerantes tantum ut solam causam moralem et meritoriam 
augmenti, dicunt illud conferri statim ac ponitur actus, sive 
hic actus sit intensus, sive non sit ; unde etiam dicunt peccatorem, 
eo quod omnia eius opera reviviscunt, semper resurgere in 

charitate maiore illa quam antea habebat. Hoc utique admittunt 
quamvis incredibile videatur ; sed ex alia parte negant omnes 
actus bonos ius torum fieri ex influxu charitatis et esse meritorios. 
Ita, post Nominales, Vasquez, Suarez, De Lugo, Mazzella et 
maior pars recentiorum. — Alii habentes actus nostros non 
solum ut causas morales et meritorias, sed et insuper dispositivas, 
dicunt omnem actum t;x charitate factum augmentum mereri, 
sed non in determinato gradu, nisi sub conditione quod adsit ad 
dictum augmentum debita dispositio 1 ; haec autem est solum actus 
intensior ac charitas habita, vel aeque intensus, quia tali actu 
solo conatur homo ad charitatem augendam : statuit enim Deus 
augmentum charitatis causare quando vis nostra illud causaret, 
si id posset. Actus autem minus intensi non disponunt sufficienter 
et immediate ad augmentum, sed tantum mediate, « in quantum 
ex uno actu charitatis homo redditur promptior iterum ad 
agendum secundum charitatem, et habilitate crescente, pro- 
rumpit in actum ferventioris dilectionis quo conetur ad charitatis 
profectum, et tunc augetur charitas 1 2 », non tantum (ex uno 
titulo) propter illum actum, sed (ex pluribus titulis) etiam 
propter omnes actus praecedentes. Unde omnia opera reviviscunt , 
in aequali gradu charitatis, dummodo dispositio ad illum adsit ; \ 
si autem minor sit dispositio, reviviscunt in gradu inferiori ; si : 
maior, in superiori 3 . Ita S. Thomas, S. Bonaventura, Scotus, 
Caietanus et fere omnes veteres ; et inter recentiores, Thomistae. 

Praecipuum argumentum prioris sententiae est non posse 
intelligi meritum bonorum operum, nisi unicuique operi detur 
speciale praemium, i. e. specialis gradus gratiae, charitatis et glo- 
riae; secus enim non mereremur plus multis operibus quam uno 4 ; 
nec merita bonorum operum omnia totaliter reviviscerent. — 
Secundae sententiae argumentum praecipuum est : Virtus iisdem 
causis augetur quibus generatur ; ergo sicut ad infusionem 
charitatis et virtutum infusarum requiritur dispositio proportio- 
nata quantitati charitatis infundendae (Cone. Trid. sess. 6, c. 7), 
ita ad augmentum requiritur dispositio proportionata augmento. 
Et sane ; 

1. S. Thomas, q. 114, a. 8, ad. 3. 

2. S. Thomas, II-II, q. 24, a. 6. — Omnis actus remissus per se dis- 
ponit, licet insufficienter, ad augmentum, quia disponit ad actum 
intensum ; per accidens disponit ad diminutionem, quatenus facile dat 
locum causis contrariis. 

3. III, q. 89, a. 2. 

4. Argumentum non est stringens. Nam praemium non est donum 
secundum se, sed donum formaiiter ut datum propter opera. Ergo si 
datur ob duplex opus, vel ob maius, maius est praemium. Est moraliter 
plus : magna enim perfectio est vitam aeternam ut coronam habere 
pro operibus, et eo maior quo conferatur pluribus operum titulis. 
Maius igitur est praemium, si pluribus titulis idem datur, et exinde 
etiam crescit gaudium accidentale. Ita Christo, cui ius erat innatum 
ad gloriam corporis, hanc eamdem gloriam voluit multis titulis passio- 

f num et dolorum ac suae mortis mereri. — Ceterum in ordine naturali 

ita certo esset, cum virtus acquisita non uno sed solum pluribus operibus 
bonis repetitis augeretur ; quod ergo in ordine naturali esset, nec 
repugnat in ordine supernaturali. 

a) qualitates quae admittunt maius et minus, in maiori vel 
minori gradu existunt secundum diversam dispositionem subiecti. 
Atqui sicut actus minus intensi virtutis acquisitae non disponunt 
immediate ad eius augmentum, sed ad hoc disponit actus aeque 
intensus et hoc producit actus intensior ; ita actus minus intensus 
virtutis infusae vel charitatis non immediate disponit ad eius 
augmentum, sed hoc facit solus actus intensior vel aeque intensus ; 

b) secus enim plus possemus ad nos disponendum quoad aug- 
mentum virtutis infusae quam virtutis acquisitae ; — et 

c) ad Deum finem nostrum converteremur et tenderemus et 
amicitiam haberemus magis quam vellemus aut facere conaremur. 

Ergo ut charitas et virtus infusa augeatur, requiritur actus 
intensior vel aeque intensus. — Accedit quod valde probabile 
sit omnia opera iustorum esse meritoria, et tamen incredibile 
est charitatem singulis quasi sine interruptione augeri, nec ullus 
id cum aliqua probabilitate asserere posset. 

641 'Animadversio. — Addi cum probabilitate potest (post 
Gonet, Billuart et Masi), quamvis necessarium non sit, augmen- 
tum charitatis et virtutis infusae quod in hac vita operibus 
minus intensis fuit meritum, sed propter absentiam dispositionis 
proportionatae non fuit obtentum, nobis conferri primo momento 
post mortem quando anima tota intensitate suae charitatis in 
actum amoris Dei tendit. Hic actus non est meritorius, quia 
anima separata non est in statu viae, sed esset dispositio ad 
obtinendum augmentum quod merito anteriori huius vitae est 
debitum. 

642. Possunt amitti virtutes infusae et per se amit- 
tuntur peccatis directe contrariis. Hinc fides divina amit- 
titur sola infidelitate, spes desperatione et praesumptione 
contra spem, virtutes morales per peccatum grave ipsis 
contrarium l , v.g. iustitia per gravem iniustitiam, charitas 
per omne peccatum mortale. 

Per accidens amittitur virtus, quando amittitur alia quae 
ipsi praesupponitur et a qua dependet quasi a funda- 
mento. Ita spes amittitur infidelitate, et virtutes morales 
infusae quando amittitur charitas quacum connectuntur, 
/ Fides et spes non amittuntur, amissa charitate, quia ipsi 
praesupponuntur ; Deus scilicet ex bonitate illas conservat 
in iis qui vitam supernaturalem gratiae abiiciunt, quasi 
reliquias quibus facilius convertentur. 

643. Virtutes infusae non possunt minui. — Cha- 


1. S. Thomas, in II Sent., d. 42, a. 2, ad 4. 

ritas et aliae virtutes infusae minui non possunt directe et 
in se, nam peccatum mortale quod illis contrariatur eas 
totaliter aufert ; peccatum veniale, quia non est contrarium 
charitati et virtutibus infusis sed est praeter eas, non 
potest eas minuere. Hinc peccata venialia, aut non usus 
virtutum infusarum, neque per accidens efficiunt earum 
diminutionem, sed solum disponunt ad earum corruptio- 
nem, et haec dispositio ad corruptionem vocari potest 
diminutio indirecta et improprie dicta. 

644. Corollarium. — Dona Spiritus sancti connexa cum 
charitate, simul cum ea infunduntur, intensive augentur, et 
amittuntur eodem modo ac virtutes morales infusae. 


quaestio quarta. 

DE PROPRIETATIBUS INFUSORUM HABITUUM 
ET VIRTUTUM. 

Articulus I. 

De Medio Virtutum infusarum. 

S. Th. I-II, q. 64, a. 1, 2, 3 i De Virt., q. 1, a. 13. 

645. Virtutes theologicae non sunt in medio, proprie 
et per se ac secundum ipsam rationem virtutis, i. e. ratione 
obiecti, quia in earum materia excessus dari nequit : 
obiectum enim et mensura virtutum theologicarum non 
est bonum rationis in actibus ponendum (quod est in 
medio), sed ipse Deus (perfectio infinita quae excedit 
omnem facultatem humanam), ad quem non possumus 
nimis tendere, imo quem diligere vel in quem credere aut 
sperare non possumus quantum debet. Non datur scii, 
excessus in attingenda mensura. 

Attamen ex parte nostra et ratione subiecti ac modi quo 
exercentur, sunt in medio inter duo vitia extrema, quia 
debemus tendere in Deum secundum mensuram nostrae 
naturae et conditionis ; unde sic debemus sperare et credere 
ut spes nostra media sit inter praesumptionem et despera- 
tionem, et fides nostra inter duas haereses oppositas, et 

ideo peccat praesumptuosus qui sperat bonum quod excedit 
suam conditionem, et desperans qui non sperat quod 
secundum conditionem sperare potest ; item peccat ille 
qui contemplationi se daret quando detrimentum seque- 
retur pro societate aut deberet vacare rebus familiae. Sed 
hoc est per accidens quantum ad naturam virtutis theolo- 
gicae, quia non provenit ex propriis eius actibus secundum 
se spectatis, et ex propria eius materia , sed ex circumstantiis 
extrinsecis subtecti cui inest. Unde improprie dicuntur esse 
in medio. 

646 . Virtutes theologicae itaque sunt appretiative 
summae, i. e. adhaerent Deo super omnia 1 * : 

1 ) Fides adhaeret auctoritati divinae prae omni alia auctoritate 
spes adhaeret omnipotentiae prae omni alia potentia ; charitas 
divinae bonitati prae omni aha bonitate. 

[I, jd) Fides credit firmius Deo quam omnibus aliis ; spes immo- 

bilius sperat in Deo quam in aliis quibuslibet et amat super 
'jl omnia concupiscibilia •, charitas praefert Deum quam omnia aha 

j et illum amat super omnia diligibilia. 

3) Unde parati sumus omnia deponere quae sunt contraria 
j fidet, spei vel charitati, potius quam ab ipsis recedamus. 

I 6 47 - Virtutes morales infusae sunt in medio, eodem 

! | modo ac dictum est de virtutibus acquisitis ; at medium 

I potest esse diversum quia non determinatur per relationem 

ad rationem humanam sed ad legem divinam. 

I Dona Spiritus sancti non sunt in medio quia diriguntur 

j Spiritus sancti instinctu qui non potest deficere vel exce- 

derej insuper Spiritus sanctus non est aliquid regula- 
j bile. 

II 

Articulus II. 

De Connexione Habituum infusorum. 

S. Th. I-II, q. 65 et 68, a. 5 j De Virt., q. 2, a. 3 ; q. 5, a, 2. 

648. Principium I. Virtutes theologicae secundum 
essentiam non sunt connexae, sed ut virtutes. Inter 
virtutes theologicas : 

1. Hinc fides dicitur sine mensura, quia circa finem. Cfr. S. Thomas, 

m ep. ad Rom. XII, lect. 3. 

1) Fides et spes secundum essentiam propriam non 
pendent a charitate, nam charitati praesupponuntur ; unde 
sine charitate esse possunt, uti patet in peccatore qui fidem 
et spem non negavit. Quod pro fide definitum est a Cone. 
Trid. sess. 6, c. 15 et can. 28 ; pro spe est certum ex 
unanimi Theologorum sententia. 

2) Attamen sine charitate non sunt virtutes perfectae 
seu formataequia de facto ad finem ultimum non referuntur. 
Nam ad rationem perfectae virtutis pertinet non tantum 
ut bonum operemur, sed etiam ut bene operemur ; fides 
autem est assensus voluntarius, qui non erit perfectus nisi 
debito modo fiat et voluntas etiam bene disponatur per 
charitatem ; spes est exspectatio beatitudinis ex meritis, 
quae non erit perfecta nisi habeantur merita praesentia, ad 
quod requiritur charitas. Hinc charitas qua ad finem 
ultimum supernaturalem ordinamur, dicitur perfectio et 
forma (extrinseca) omnium virtutum supernaturalium ; et 
fides et spes sine charitate sunt informes (q. 65, a. 4). 

3) Fides potest esse sine spe quia praesupponitur spei 
secundum rationem. 

4) Sed charitas nequit esse sine fide et spe, et spes 
nequit esse sine fide. Hinc S. Thomas, q. 65, a. 5 : « Sicut 
aliquis non posset cum aliquo amicitiam habere si discre- 
deret vel desperaret se posse habere aliquam societatem 
vel familiarem conversationem cum ipso ; ita aliquis non 
potest habere amicitiam ad Deum, quae est charitas, nisi 
fidem habeat, per quam credat huiusmodi societatem et 
conversationem cum Deo, et speret se ad hanc societatem 
pertinere ». 

649. Principium II. Virtutes morales infusae sunt 
connexae : 

A. Inter se per prudentiam : nos inclinant enim ad bene 
eligendum media supernaturalia in bonum finem seu ad 
bene agendum supernaturaliter in omnibus circumstantiis, 
quod sine perfecta prudentia supernaturali est impossibile ; 
— et vice versa prudentia perfecta esse nequit ad media in 
omnibus circumstantiis bene ordinanda, nisi quis dispositus 
sit ad bonum finem particularem pro omnibus circumstan- 

tiis, ad quod requiruntur omnes virtutes morales. Eodem 
modo ac dictum est de virtutibus acquisitis (q. 65, a. 1). 

B. Etiam sunt connexae cum charitate : 

1) Sine charitate esse non possunt. Etenim non possunt 
esse sine prudentia supernaturali ; porro prudentia super- 
naturalis non potest esse sine charitate, nam si ad perfec- 
tam prudentiam requiritur quod homo bene disponatur 
relative ad fines particulares debitos in tali vel tali materia, 
quod fit per virtutes morales, multo magis requiritur quod 
bene disponatur relative ad finem ultimum, quod fit per 
charitatem : actus enim bene ordinans media ad finem 
particularem bonum sed ad finem ultimum malum fit 
malus. Ergo virtutes morales infusae sunt connexae cum 
charitate (a. 2). 

2) Item chantas nequit esse sine virtutibus moralibus infusis. 
Etenim a) charitas connectitur cum gratia gratum faciente, 
quae elevat ad esse supernaturale et principium remotum 
est operationum supernaturalium. Atqui virtutes morales 
infusae sunt proprietates gratiae gratum facientis, nam qui 
habet esse supernaturale tamquam principium remotum, 
debet posse operari supernaturaliter et habere principia 
proxima ad operationes supernaturales. Ergo — b) Gratia 
et charitas in quantum ordinat hominem ad finem ultimum, 
est principium omnium bonorum operum quae ad finem 
ultimum ordinari possunt. Sed nullum ens tendit ad finem 
nisi habeat potentiam disponendi media ad finem, et 
principium aliquorum operum non invenitur in aliqua re, 
quin inveniantur ea quae sunt necessaria ad huiusmodi 
opera perficienda. Virtutes autem morales dant potentiam 
eligendi media necessaria ad finem ultimum et perficiendi 
singula genera bonorum operum supernaturalium. Ergo 
connectuntur cum gratia et charitate. Deus scilicet non 
minus perfecte operatur in operibus gratiae ac in operibus 
naturae. 

Hinc qui recipit gratiam et charitatem recipit virtutes 
morales supernaturales ; et per unumquodque peccatum 
mortale amittuntur charitas et omnes virtutes morales 
supernaturales da. 3). 

3) Item dona Spiritus sancti sunt connexa cum charitate 
qua unimur Spiritui sancto motori, et ideo cum charitate 
conceduntur, intensive augentur, et amittuntur (q. 68, a. 5). 

650. Principium III. Virtutes morales naturales 
acquisitae possunt esse sine charitate, et vice versa, 
nam peccator qui convertitur, non ideo habet virtutes 
acquisitas; et ille qui peccat mortaliter, non ideo eas 
amittit (q. 63, a. 2, ad 2). 

651. Animadversio. — Ait S. Thomas : Charitas est forma 
Amnium virtutum quia dat et imprimit actibus aliarum virtutum 
formam et ultimam perfectionem, secundum quod ordinat eas 
ad ultimum finem; est earum radix quia eas nutrit et sustentat; 
finis quia omnes alias virtutes ordinat ad finem suum; et mater 
« quia ex appetitu ultimi finis concipit actus aliarum virtutum 
imperando eos » (II-II, q. 23, a. 8). Prudentia itaque est forma 
virtutum moralium quia dat ordinationem ad finem particularem 
secundum rationem ; charitas est forma virtutum theologicarum 
et prudentiae quia dat ordinationem perfectam ad finem ulti- 
mum ; gratia est forma Charitatis quia dat esse divinum et ita 
ipsi confert dignitatem et ius ad finem ultimum (De Virt., q. 2, 
a. 3, ad 19) l . 

Articulus III. 

De Aequalitate Habituum infusorum. 

S. Th. I-II, q. 66, a. 1, 2, 6 ; q. 68, a. 7 et 8 ; IMI, q. 23, a. 6. 

Dc Virt., q. 5 » a - 3 - 

652. Principium I. Secundum speciem virtutes theo - 
logicae sunt aliis perfectiores. — Nam ut obiectum 
habent ipsum Deum finem supernaturalem et attingunt 
immediate ipsam primariam regulam humanorum actuum, 
scii. Deum ; et sic aliis virtutibus secundum speciem sunt 
perfectiores quae solam attingunt rationem humanam. Inter 
ipsas autem eminet charitas, nam fides et spes includunt dis- 
tantiam a Deo et imperfectionem, cum fides sit de Deo 
non viso et spes de Deo non possesso, sed charitas est de 
Deo qui iam aliquo modo per amorem amicitiae possidetur 

1. Cfr , II Sent., dist. 26, q. 1, a. 4, ad 5. 

et plene possidebitur x . Unde Apostolus, I Cor. XIII, 13 : 
Maior horum est charitas (q. 66, a. 6). 

Fides, entitative ut habitus , est perfectior spe quia est 
in intellectu, cuius obiectum est nobilius ; sed spes, ut 
virtus, est perfectior quia magis accedit ad Deum. 

Virtutes morales infusae sunt minus perfectae quam virtutes 
theologicae, quia immediate versantur circa sola media ad 
finem ; habent autem diversum gradum perfectionis eo 
modo quo dictum est de virtutibus acquisitis. 

Dona Spiritus sancti sunt minus perfecta quam virtutes 
theologicae quae sunt eorum principia et radices, et quae 
immediate coniungunt Deo ut ultimo fini; dum dona 
solum perficiunt hominem ut subiiciatur Deo moventi : 
perfectius autem est Deo uniri quam moventi subiici. At 
perfectiora sunt aliis virtutibus quae perficiunt vel ipsam 
rationem vel nos disponunt ad sequendam motionem 
rationis, dum donis subdimur motori nobiliori Spiritui 
sancto. « Manifestum est autem quod ad altiorem motorem 
oportet maiori perfectione mobile esse dispositum » (q. 68, 
a.8).— Inter dona, praestantiora sunt intellectualia iis quae 
sunt in appetitu, et quidem 1) dignior est sapientia, 2) in- 
tellectus, 3) scientia, 4) consilium, 5) pietas, 6) fortitudo, 
7) timor, secundum ordinem virtutum naturalium 2 (a. 7). 

653 * Principium II. Secundum extensionem et inten- 
sitatem habitus infusi sunt aequales. — Virtutes infusae 
— item dona Spiritus sancti — augeri nequeunt extensive, sed 
disponunt ad omnes actus supernaturales ipsis correspon- 
dentes ; et ideo in omnibus hominibus et in eodem homine 
etiam diversis temporibus secundum extensionem sunt aequa- 
les. Item, quia, secundum formale connexae, simul infun- 
duntur, etiam secundum intensitatem sunt aequales in eodem 
homine eodem tempore : ita omnes habitus infusi per chari- 

x. Alia ratio traditur in tractatu de Charitate. Cfr. II-II, q. 23, a. 6. 
2. Ita dignitas donorum attenditur simpliciter, « per comparationem 
ad proprios actus, prout procedunt a suis principiis»; nam secundum 
quid, scii. ■ per comparationem ad materiam •, « fortitudo et consilium, 
quia locum habent in arduis, praeferuntur scientiae et pietati, quae locum 
habent in communibus »„ Unde ab Isaia enumerantur ante scientiam et 
pietatem. Et huic ordini congruit ipverse ordo beatitudinum. 

tatem aequaliter ordinantur ad finem supernaturalem, sicut 
etiam virtutes morales per prudentiam infusam aequaliter 
adhaerent bono rationis et conformantur rationi. Hinc si 
charitas augetur, simul augentur proportionaliter omnes ; 
sicut, aucta prudentia, augentur proportionaliter omnes 
morales. 

Articulus IV. 

De Duratione Habituum infusorum. 

S. Th. I-II, q. 67 ; q. 68, a. 6 ; De Virt., q. 5. »• 4- 

654. Principium. In beatis remanent habitus infusi 
qui nullam includunt imperfectionem, eorum statui 
repugnantem. — Hinc: 

1) Non remanent fides et spes quae includunt imper- 
fectionem quia sunt de non viso et de non possesso ; 
unde accedente visione et possessione evacuantur. 

2) Remanet charitas quia amor ex natura sua nullam 
includit imperfectionem : potest esse de possesso et non 
possesso, de viso et non viso. 

3) Remanent virtutes morales supernafuralis quoad essen- 
tiam, sed alios habebunt actus vitae coelesti conformes, 
sicut dictum est de virtutibus acquisitis ; ante resurrectio- 
nem tamen virtutes quae versantur circa passiones non 
erunt nisi in radice, quia sunt in appetitu sensitivo qui sine 
corpore esse nequit. 

4) Dona Spiritus sancti quoad essentiam remanent in 
altera vita quia beati perfecte sequuntur ductum Spiritus 
sancti, et perfectissime ipsi subduntur sed alios habebunt 
actus vitae coelesti convenientes. 

655. Animadversio. — In animabus purgatorii remanent 
insuper fides et spes quia non adhuc vident nec possident Deum. 
In damnatis nullus habitus supernaturalis aut virtus esse potest, 
quia non amplius destinantur ad vitam supernaturalem. 

INTRODUCTIO 

De Materia, Methodo et Ordine Theologiae 
Moralis specialis. 

656. Materia. — Post theologiam moralem generalem, 
quae complectitur tractatus de fine ultimo, de actibus 
humanis in se, de eorum regulis scii, conscientia et legibus, 
de peccatis, et de habitibus ac virtutibus, spectatis in genere. 
Incipimus theologiam moralem specialem quae tractat in 
speciali 

i° de singulis actibus bonis, et malis seu peccatis oppositis, 

2° de singulis habitibus, virtutibus seu donis Spiritus sancti, 
et de vitiis oppositis, 

3 0 de singulis praeceptis sive affirmativis, quae ad opera 
bona et virtutes pertinent, sive negativis, quae pertinent ad 
peccata et vitia. 

Porro, inter haec omnia, quaedam sunt quae pertinent 
ad statum omnium hominum, quaedam ad quemdam 
statum determinatum, scii, clerici, religiosi, episcopi, etc. 

657. Methodus. — Iamvero praedicta omnia separatim, 
vel etiam plura eorum simul explicari possunt, uti faciunt 
multi auctores moderni, qui cum S. Alphonso dividunt 
theologiam moralem secundum praecepta. At methodus 
S . Thomae scientifica et perfectior, utpote magis completa 
simul et compendiosa, est haec omnia simul considerare 
ita ut in eodem tractatu spectemus et virtutem cum ipsius 
actibus, et vitia ac peccata opposita, et donum Spiritus 

sancti huic virtuti correspondens, et praecepta affirmativa 
vel negativa ad haec omnia pertinentia. 

« Est considerandum, ait S. Thomas 1 , ... quod si seorsum 
determinaremus de virtutibus, donis, vitiis et praeceptis, opor- 
teret idem multoties dicere... Erit ergo compendiosior et expe- 
ditior considerationis via, si simul sub eodem tractatu conside- 
ratio procedat de virtute et dono sibi correspondente, et vitiis 
oppositis, et praeceptis affirmativis vel negativis. Erit autem hic 
considerationis modus conveniens ipsis vitiis secundum pro- 
priam speciem. Ostensum enim est supra quod vitia et peccata 
diversificantur specie secundum materiam vel obiectum... Est 
autem eadem materia circa quam et virtus recte operatur, et 
vitia opposita a rectitudine recedunt ». 

Revera ordo praeceptorum non favet expositioni scientificae, 
i qua omnia inter se logice coniungantur et ad principia reducantur . 

| Nam 

f a) multi sunt actus, qui sat arbitrarie et valde remote 

: reducuntur ad praecepta, v.g. imprecatio, ira, imo gula et ebrietas, 

quae nata sunt corpori nocere, ad 5 m praeceptum ; omnia sacra- 
menta ad 3 m ; obligatio eleemosynarum ad 4 m vel ad 5 m ; humi- 
litas ad 8 m ; . 

b) sunt actus vel virtutes, quae ad plura praecepta reduci 
debent, v.g. charitas ad i m pro amore Dei, ad 5™ pro amore 
proximi, ad 4 m vel 5 m pro officio eleemosynae ; item restitutio 
ac iustitia, fortitudo et temperantia ad diversa praecepta secun- 
dum varias materias ; — et ita multa miscentur quorum moralitas 
procedit ex rationibus valde diversis, aut e contra separantur 

| ea quae spectant ad easdem virtutes ; 

c) insuper dicta methodus dat locum tractationi incompletae : 
agentes ex professo de actibus praeceptis, omittunt ea quae 
sunt de consilio et quae spectant ad perfectionem, ac magis 
aut etiam unice considerant peccata, non virtutes. 

Unde omnino praeferenda est divisio secundum virtutes. 

658. Ordo divisionis. — Septem sunt virtutes, 
ad quas omnes aliae reducuntur : tres theologicae et 
quatuor cardinales. Theologia moralis specialis ergo septem 
complectitur tractatus : de fide, de spe, de charitate, de 
prudentia, de iustitia, de fortitudine, de temperantia, quae 
ad omnes status spectant ; quibus additur octavus : de 
statibus particularibus 2 . 

Incipimus dicere de virtutibus theologicis. 

1. In introductione ad II 3 ™ II ,e . 

2. Intellige status particulares relative ad finem ultimum non autem, 

sicuti moderni ponunt, status laicales: hi, cum S. Thoma, considerandi 
sunt cum virtute iustitiae. 


I 


DE VIRTUTIBUS THEOLOGICIS. 


TRACTATUS 

DE FIDE DIVINA. 


INTRODUCTIO. 

659. Fides secundum nomen (xira; a iteMw, ireMonai, 
fido, mihi persuasum habeo) primano et iuxta originem 
designat fiduciam seu confidentiam voluntariam, datam sive 
auctoritati (seu veritati) vel testimonio alterius per nostrum 
intellectum J , sive eius bonitati vel promissioni per ipsam 
voluntatem 1 2 . 

Ex derivatione huius ultimae significationis, fides sumitur 
etiam : a) pro fidelitate in promissis 3 ; b) pro promissione ipsa 
et voto 4 * ; c) pro rebus promissis 

Ex derivatione prioris significationis, fides sumitur etiam: 

a) pro veritate in testando 6 ; b) pro ipsis rebus testatis v. g. pro 
doctrina credenda, sicut ad Eph. IV, 5 : « Unus Dominus, una 
fides », et Symbolum athanasianum : « Haec est fides catholica...» 7 ; 
c) pro fiducia data sive propriae opinioni, quando non adest 
plena evidentia, sive dictamini propriae conscientiae, ut ad 
R°m. XIV, 23 : * Quod non est ex fide (i. e. ex persuasione 
conscientiae) peccatum est » ; quo etiam sensu quis bonae vel 
malae fidei dicitur 

660. Fides stricto sensu accepta dicitur de assensu 
voluntario intellectus (fides actualis), vel de habitu incli- 
nante ad talem assensum praestandum (fides habitualis) 


1. Hebr. XI; I Cor. XIII, 13; I Thes. I, 8; II Thes.TI, 12; II Cor. V, 7. 

2. Iac. I, 6 : «Postulet in fide nihil haesitans » ; Ioh. II, 23 ; Mt VI 
30 ; VIII, 26 ; IX, 2 ; XIV, 31 ; Eccli. VII, 28 ; XXVII, 17 ; I Cor! Ix! 
17, et saepius in Scripturis, non tamen semper, ut falso asserunt Pro- 
testantes. 

3. Rom. III, 3 ; Mt. XXV, 21 ; Lc. XIX, 17 ; I Cor. IV, 2. 

4. I Tim. V, 12 : » fidem (i. e. promissionem castitatis) irritam 

fecerunt ». 


5. V. g. fidem matrimonii servare. 

6. Apoc. III, 14 ; « testis fidelis et verus » ; ler. VII, 28. 

7. Act. Vl7;Apoc.II, 13; Gal.111,25. 

propter solam auctoritatem seu testimonium alterius. Si 
auctoritas illa sit humana, fides humana vocatur ; si sit 
divina, fides divina dicitur. 

Fides divina dari posset de rebus mere naturalibus ; 
in ordine tamen praesenti quo destinamur ad finem super- 
naturalem, est de supernaturalibus et divinis (et de aliis in 
ordine ad vitam aeternam), et ideo strictius est divina 
non tantum ratione motivi sed etiam ratione materiae, 
unde theologica vocatur. 

661. Fides theologica describitur ab Apostolo, ad 

Hebr. XI, 1 : Est autem fides sperandarum substantia rerum, 
argumentum non apparentium. Dicitur 

i° sperandarum substantia rerum i. e. beatitudinis prima 
in nobis inchoatio, primumque fundamentum (quod stat 
sub aliis et ideo alia fundat), ut explicat S. Thomas ; 
vel textui graeco conformius : beatitudinis in mente nostra 
firma ac certa subsistentia (67x677271?), quatenus fides 
adeo certos nos facit de rebus sperandis ac si iam essent 
praesentes et a nobis possessae ; 

2° argumentum (zkt TX°?) metonymice pro ipsius effectu, 
scii, convictione quam causat ; 

3 0 non apparentium (06 (3Xi7t6j.Levwy) : fides est argu- 
mentum i. e. plena convictio, certa persuasio rerum quae 
nec sensibus nec mente videntur, sed propter Dei aucto- 
ritatem admittuntur. 

Hanc descriptionem esse veram definitionem ostendit 

S. Thomas, II-II, q. 4, a. 1 (cfr. De Verit., q. 14, a. 2), 
unde ab eius tempore in scholis ut classica definitio explicari 
solet. Hac enim definitione fides ab omnibus aliis distin- 
guitur : 

a) per hoc quod dicitur sperandarum substantia rerum 
distinguitur a fide communiter dicta, v.g. a fide humana, 
quae non ordinatur ad beatitudinem speratam ; 

b) per hoc autem quod dicitur argumentum , distinguitur 
ab opinione, suspicione et dubitatione, quibus intellectus 
non plene convincitur nec firmiter adhaeret alicui veritati ; 

c) per hoc denique quod dicitur non apparentium, distin- 
guitur a scientia et ab intellectu principiorum quibus res 

intellectui apparent. Unde si quis vellet doctrinam Apostoli 
in forma definitionis ponere, dicere posset : « fides est 
habitus mentis quo inchoatur vita aeterna in nobis, faciens 
intellectum assentiri non apparentibus ». 

662. Definitionem Apostoli explicat Concilium Va- 
ticanum, dum fidei naturam exponit (Const. Dei Fil. c. 3) : 
« Hanc fidem quae humanae salutis initium est. Ecclesia 
catholica profitetur virtutem esse supernaturalem qua. Dei 
aspirante et adiuvante gratia, ab eo revelata vera esse 
credimus, non propter intrinsecam rerum veritatem naturali 
rationis lumine perspectam, sed propter auctoritatem ipsius 
Dei revelantis, qui nec falli nec fallere potest. Est enim 
fides, testante Apostolo, sperandarum...». Indicatur 

1) genus ad quod fides pertinet : virtus supernaturalis ; 

2) actus proprius virtuti fidei quo ab aliis virtutibus 
distinguitur : qua vera esse credimus ; 

3) materia circa quam versatur : revelata a Deo ; 

4) motivum fidei : propter auctoritatem Dei revelantis ; 

5) causa fidei : aspirante i. e. praeveniente, et adiuvante 
gratia. 

Quam definitionem esse realem et adaequatam toto 
ostendetur tractatu 1 . 

Tractatus autem de fide non pertinet, ut quibusdam visum 
est, ad theologiam dogmaticam, sed ad theologiam moralem. 
Credere enim est actus humanus quo ad finem supernaturalem 
tendere oportet. Et ideo, licet principaliora obiecta fidei sint 


1. Pro doctrina de fide utiliter conferri possunt : per totum S. Thomas, 
Q. D. de Veritate 14; et II-II, q. 1-16, cum commentariis Caietani, 
Iohannis a S. Thoma, Sylvii, Salmanticensium, Gotti, et Billuart ; 
item Billot, De Virtutibus infusis; — etiam aliquando, quamvis minus 
tuto : Suarez, Lugo, Franzelin ; — item Scheeben, Heinrich. Mannens, 
Tanquerey, Van Noort in sua Dogmatica ; — Brouwer, De Fide divina ; 
Bouquillon, De Virtutibus theologicis , cum adnotationibus Waffelaert ,■ 
Mazzella et Schiffini in respectivo suo tractatu De Virtutibus infusis; 
Theologia Mechliniensis, De Virtutibus ; Masi, De Virtute Fidei ; 
Garrigou-Lagrange, De Revelatione ; Lumbreras, De Fide ; — item 
Goudin, Philosophia, p. 4, diss. 2, q. 4, a. 5 ; R. Martin, De Necessitate 
credendi et credendorum; Gardeil, Credibilite et Apologetique ; Bainvel, 
La Foi et facte de foi ; Lefebvre, VActe de Foi d'apres, S. Thomas; Ans. 
Stolz, Glaubensgnade und Glaubenslicht ; AI. Janssens, Het Geloof; Jan- 
vier, Conf. de N.-D. : La Foi; Harent in Dict. de fheol., an. Foi ; — 
pro parte magis practica: S. Alphonsus et alii moralistae recentiores : 
Lehmkuhl, Ballerini, Aertnijs, Mare, Haine, Genicot, Noldin, Priimmer, 
et Vermeersch. 


| mere speculativa seu dogmata solum credenda, quae explicantur 

• i in dogmatica, ipsa tamen fides est aliquid practicum quod eatenus 

* est cognoscendum quia simul est agendum et in praxim dedu» 

cendum. Unde tractatus totus quantus est pertinet ad theolo- 
giam moralem. 

663. Divisio tractatus. — Tractatus de fide complecti- 
l tur quinque partes : 

i a Pars agit de obtecto fidei quod magis est notum 
I quam actus fidei, unde etiam prius est explicandum : 

I 1) de obiecto formali ; 2) de obiecto materiali : a) de obiecto 

I materiali in se ; b) de eius conditionibus ; c) de eius evo- 

f lutione ; d) de Ecclesia illud proponente. 

| 2 a Pars agit de actu fidei qui magis est notus quam habitus 

I fidei : A. de actu interiore : 1) de eius essentia ; 2) de eius 

I analysi, scii, tum a) ipsius actus fidei, tum b) pii credu- 

( litatis affectus, tum c) iudicii credibilitatis, i. e. de praeam- 

bulis fidei; 3) de necessitate actus fidei; B. de actu 
exteriore seu confessione fidei. 

3 a Pars agit de habitu fidei : i) de ipsa fide : a) relative 
ad subiectum, b) relative ad alias virtutes supernaturales, 
c) relative ad alias virtutes intellectuales ; 2) de habentibus 
fidem ; 3) de causa et effectibus fidei ; 4) de donis fidei 

* correspondentibus. 

is 

1 4 a Pars agit de vitiis et peccatis oppositis ; 1) de peccatis 
directe oppositis fidei interiori : a) de infidelitate ; b) de 
haeresi et apostasia; 2) de peccatis indirecte oppositis 
fidei : a) de communicatione cum infidelibus et haereticis ; 
b) de cooperatione ad infidelitatem et haeresim ; c) de 
lectione vel evulgatione librorum prohibitorum ; d) de 
admissione vel professione doctrinae quae pro fide est 
periculosa ; 3) de blasphemia quae directe opponitur con- 
fessioni fidei. 

5 a Pars agit de praecepto fidei. 

PRIMA PARS. 

DE OBIECTO FIDEI. 

S. Th. IMI, q. i, a. i. 

664. Obiectum fidei est prima veritas, Deus, ut 
infra probabitur. Est ipse prima veritas tripliciter : a) in 
essendo, quia essentia sua est primum ens et ideo pr imum 
verum aeternum ; b) in cognoscendo , quia sapientia sua ab 
aeterno omnia cognoscit prout sunt ; c) in dicendo, quia 
veracitate sua ab aeterno summam propensionem habet ad 
dicendum verum, si loquitur. 

665. Obiectum fidei est duplex : materiale et for- 
male. — In omni enim potentia et habitu, sicut in omni 
actu, duplex distinguitur obiectum : 

1) Obiectum materiale seu id quod actu attingitur, materia 
circa quam actu versatur, v. g. pro cognitione id quod 
cognoscitur, ut puta conclusio. Porro obiectum materiale 
est duplex : est enim aliquid quod primo, per se ipsum 
et ratione sui attingitur, quod proinde vocatur obiectum 
primarium, et ratione cuius cetera attinguntur, quae vo- 
cantur obiectum materiale secundarium. 

2) Habetur obiectum formale seu id per quod, mediante 
quo obiectum materiale immediate attingitur, seu motivum 
proximum propter quod attingitur, v. g. pro cognitione 
medium per quod aliquid immediate cognoscitur, puta 
syllogismus quo cognoscitur conclusio. 

Exemplum sit in visione : obiectum materiale secunda- 
rium sunt visa, primarium est coloratum, formale est lux. 

666. Animadversiones. — i a Ne confusio oriatur, notetur 
quosdam theologos obiectum materiale primarium appellare 
obiectum formale quod ; sed isti obiectum formale vocant formale 
quo , vel motivum formale seu rationem formalem l . 

1. Obiectum primarium enim est ratio formalis sub qua seu id mediante 
quo attingitur obiectum secundarium, et ita est quasi obiectum formale 
respectu obiecti secundarii. Attamen est id quod attingitur, imo primo 
et per se ; unde melius vocatur materiale quam formale, ita ut denomi- 
natio : obiectum formale, reservetur illi quod non est nisi formale, 
seu id quo attingimus. Et ita loquitur S. Thomas, hic in art. 1. 

2 » In catechismis, obiectum materiale designatur per particu- 
lam quid, v. g. dum postulatur quid credere debeamus, et 
obiectum formale exprimitur per particulam cur seu quare, v. g. 
cur credere debeamus. 

QUAESTIO PRIMA. 

DE OBIECTO FORMALI FIDEL 

S. Th. II-II, q. 1, a. 1 j De Verit., q. 14, a. 8. 

667. Thesis. Obiectum formale fidei est auctoritas 
Dei revelantis seu prima veritas in dicendo. — Ob- 
iectum formale fidei est id propter quod creditur id quod 
creditur. Hoc autem, definiente Cone. Vat., sess. 3, c. 3, 
can. 3, est auctoritas Dei revelantis qui nec falli nec fallere 
potest ; auctoritas quidem non in praecipiendo sed in 
affirmando et testificando seu veritas Dei in dicendo, et 
quidem veritas Dei ut revelans. Quae verba indicant duo : 

i° Quod Deus, quando loquitur, ex infinita perfectione 
non dicit nisi verum, et ideo ius habet ut ipsi credamus, 
unde obiectum formale fidei dicitur esse prima veritas 
in dicendo. 

2° Sed non sufficit quod Deus, quando loquitur, verum 
dicat, ad fidem requiritur etiam quod de facto sit locutus : 
unde obiectum formale fidei dicitur esse auctoritas Dei 
ut revelantis seu prima veritas revelans. Si enim ab aliquo 
petimus cur credat, respondebit quia Deus dixit (en 2 11111 ) ; 
et credit quod Deus dixit, quia Deus in loquendo est 
verus (en i um ). — At : 

3 0 Ad auctoritatem Dei qua verus est in dicendo, non 
sufficit quod Deus sit infinite verax i. e. non possit ex 
malitia aliquem fallere, sed requiritur etiam quod sit 
infinite sapiens i. e. non possit falli in cognoscendo ex 
ignorantia. Ergo a theologis dicitur obiectum formale fidei 
esse prima veritas in dicendo, quatenus supponit primam 
veritatem in cognoscendo. Motivum tamen immediatum et 
ultimum fidei solum est prima veritas revelans. 

668 . Auctoritatem Dei revelantis esse obiectum 
fidei formale, probatur : 

1) Ratione : Eide divina eodem modo credimus Deo ac 

fide humana credimus homini. Atqui fide humana credimus 
propter auctoritatem hominis in testificando : si enim ab 
aliquo petimus : cur credis hoc, respondebit : quia Petrus 
dixit ; et si petimus : cur credis quod Petrus dixit, respon- 
debit : quia Petrus verus est in loquendo. 

2) Ex modo loquendi S. Scripturae : a) fides dicitur ex 
auditu verbi Dei (Rom. X, 14 ; Ierem. VII, 28) et fideles 
dicuntur accipere fidem ut verbum seu testimonium Dei 
(I Thes. II, 13) ; — b) fide credimus Deo (Gen. XV, 6) : 
credere est testimonium Dei accipere sicut credere hominibus 
est accipere testimonium hominum (I Ioh. V, 5-13) ; et 
quidem comparatur fides divina fidei quae adhibetur 
testibus in iudicio (Ioh. V, 36 ; VIII, 17) ; — c) appellant 
prophetae V. T„ quando fidem exigunt, ad auctoritatem 
Dei ( Haec dicit Dominus ), imo ipse Christus explicite ad 
eius veritatem et veracitatem (Ioh. VII, 16, 28 ; VIII, 26) ; 
unde credendo significamus Deum esse veracem (Ioh. III, 
33). Quibus omnibus constat eodem modo nos credere 
Deo ac credimus hominibus, et fidem fundari in testimonio, 
ac auctoritate Dei loquentis. — Et ideo d) fides dicitur 
obedientia et captivitas intellectus in obsequium Christi 
(II Cor. X, 5) : cum enim homo fide admittit, non quae 
ipse sed quae Christus videt, quia Christo voluntarie 
fidit, ideo per voluntatem intellectus tenetur captivus 
intellectus Christi, huic sese subiicit eumque honorat. 

3) Ex Traditione : idem clare et aperte docent Patres 
ab initio : Athenagoras, Leg. pro Christianis, n. 7 ; S. Theo- 
philus Ant,, ad Autolyc. I, 8 ; Clemens AI., Strom. II, 
c. 2, n. 8 ; S. Chrysostomus, in Mt. hom. I, n. 82 ; hom. 
36 in Gen. 15, n. 6 ; Theodoretus, Graec. affect. serm. 1 ; 
S. Cyprianus, de Mortalitate, n. 6 ; S. Ambrosius, in 
Luc. IV, 71 ; S. Augustinus, ep. 47, n. 7 ; de Spiritu 
et Littera, XXXII, n. 5 ; S. Leo M., serm. 27, c. 1. 

Argumenta al'ata probant fidem aeque fundari in revelatione 
seu testimonio ac in veritate Dei, et ideo non solam veritatem 
Dei in dicendo esse obiectum formale fidei ; sed etiam reve- 
lationem ad illud pertinere, seu motivum esse positive influens 
in fidem, et non esse puram conditionem sine qua non quae 
motivum applicat, ut docuit Scotus. Et sane : 

a) Id quod Deum formaliter constituit testem et quod reddit 

auctoritatem Dei formaliter moventem pertinet ad motivum fidei. 
Sed revelatio activa formaliter constituit Deum testem et reddit 
auctoritatem eius formaliter moventem, nam auctoritas non 
loquens non est movens audientem. Ergo motivum formale 
fidei est prima veritas ut actu testificans ; secus in actu primo 
moveret, non in actu secundo. 

b) Nam motivum partiale est id quo ratio videt connexionem 
inter auctoritatem Dei et veritatem credendam, sicut nexus 
conclusionis cum principio movet ad assensum scientiae ; haec 
connexio autem in casu est facturn revelationis. Ergo revelatio est 
motivum partiale. 

c) Obiectum formale adaequatum est id quod ostendit 
infallibiliter veritatem revelatam. Non sola auctoritas Dei nec 
sola revelatio id ostendunt. Ergo obiectum formale adaequatum 
est utrumque simul. Non credimus scii, solum quia Deus verax 
est, nec solum quia Deus revelavit, sed propter utrumque ] . 


669. Fides est virtus theologica seu pure divina, 
quae proinde Deum solum ut obiectum formale 
habet : gratia enim habituali et virtutibus theologicis 
participamus vitam et operationes ipsi Deo proprias, quae 
solum obiectum Deum habent. Unde unicum motivum 
fidei est sola veritas Dei revelantis, nec aliquid creatum 
potest ingredi eius obiectum formale, sicut etiam de aliis vir- 
tutibus theologicis est dicendum. Hinc non sunt audiendi : 

1) Illi qui cum De Lugo putant pbiectum formale fidei 
partialiter esse propositionem Ecclesiae, dicentes quod cre- 
dimus quia Deus revelavit, et hoc quia Ecclesia dicit. 
Propositio enim ab Ecclesia facta non est causa seu moti- 
vum cur credimus, sed tantummodo medium ordinarium 
quo cognoscimus quid sit a Deo revelatum 2 j quo cognito 
revelatis adhaeremus propter solam Dei auctoritatem. Sic 
quando magister dicit : haec est sententia Scripturae aut 
S. Thomae, creditis sententiae non propter magistri, sed 
propter Scripturae aut S. Thomae auctoritatem. 

Ita et contenta in littera regis, non creduntur propter 
auctoritatem nuntii. 


1. Ita S. Thomas I, q. i, a. 8, ad 2 ; II-II, q. I, a. 1 ; q. 5, a. 3 ; 
De Ver., q. 14, a. 8 ; Caietanus, Iohannes a S. Thoma, Salmanticenses, 
et generatim Themistae ; etiam Billot et Pesch. 

2. Propositio Ecclesiae non formalitrr infiuit in actum credendi ; 
at praestat esse medium cognoscendi quaenam sint revelata, tum quia 
homini connaturale est ut ab alio doceatur, tum quia ita facilius et 
expeditius fit, tum quia medium est tutum et efficax, cum non subjiciatur 
defectioni. 

2) Neque audiendi sumt qui, ut Mazzella, docent extrin- 
secarn revelationem ingredi obiectum formale fidei ; quia ad 
fidem requiritur quod de facto Deus sit locutus, ut dictum 
est n° 667. Locutio enim Dei potest spectari vel active, 
prout est in ipso Deo conceptio veritatis quam ordinat et 
dirigit ad nos et voluntas ac imperium illam revelandi, at 
sic non est nisi ipse Deus et pertinet ad motivum fidei ; 
vel spectari potest passive, prout est manifestatio et signum 
huius conceptionis et voluntatis in creaturis (vox externa, 
visio imaginaria, vel species intelligibilis nobis infusa), et 
haec non est obiectum formale fidei sed tantum conditio 
sine qua non : quia enim locutionem Dei i. e. ipsius in- 
tellectum et voluntatem inspicere non valemus, ideo in- 
digemus ad eam cognoscendam signis Deo externis, quae 
tamen non sunt causa seu motivum cur credimus, sed 
conditio sine qua fides non est possibilis. 

Sic epistola qua aliquis testatur, non est motivum cre- 
dendi, sed conditio cognoscendi eius iudicium et testimo- 
nium internum sui intellectus. 

670. Corollarium. — Exinde apparet falsas esse sententias 
antiquiorum theologorum, ex quibus 

1) Caietanus obiectum formale fidei reposuit in divina essentia 
seu Dei veritate in essendo, et Gulielmus Parisiensis in supremo 
Dei dominio : ista sunt ultima ratio ontologicct ipsius motivi fidei, 
sed non motivum proximum quod movet ad assensum, seu quo 
nititur assensus nostri intellectus ; 

2) Bannez et Sylvester Maurus saltem partialiter reposuerunt 
in lumine fidei sive habituali sive actuali : gratia causat per 
modum causae efficientis, sed non est motivum credendi ; 

."3) Ripalda pro revelatis promissionibus reposuit in fidelitate 
Dei : hoc autem pertinet ad motivum spei. 


(11 

! ! QUAESTIO SECUNDA. 

| DE OBIECTO MATERIALI FIDEI. 

'j 

Articulus I. 

\ De Oblecto materiali in se. 

,j S. Th. II-II, q. 1, a. 1 et 2 ; a. 6, ad 1 ; De Verit., q. 14, a. 8. 

j 671. Thesis I. Obiectum materiale fidei sunt omnia 

' a Deo revelata. — Obiectum materiale fidei est id quod 

i 

creditur propter auctoritatem Dei revelantis. Hoc autem, 
ut docet Cone. Vat., sess. 3, c. 3, sunt ea omnia eaque 
sola quae a Deo sunt revelata. — Probatur : 

Obiectum materiale fidei est omne id quod attingi 
potest per obiectum formale, quod est auctoritas Dei 
revelantis. Iamvero auctoritas Dei aequaliter se extendit 
ad omnia revelata, et Deus est aeque dignus fide, sive 
veritates maioris momenti sive res minoris momenti 
manifestet ; ex altera parte auctoritas Dei in loquendo 
nequit se extendere ad illa quae non revelat. Ergo ea 
omnia eaque sola quae Deus revelavit sunt obiectum 
materiale fidei. 

672. Thesis IL Obiectum materiale fidei primarium 
seu principale est ipse Deus ut finis supernaturalis, 
seu prima veritas in essendo. — Obiectum materiale 
primarium seu principale est id quod per se et ratione sui 
creditur, et ratione cuius caetera creduntur. Hoc autem 
est ipse Deus ut finis supernaturalis ; nam caetera omnia. 
Ut humanitas Christi, sacramenta et alia in Scripturis 
contenta, a non cadunt sub fide nisi secundum quod 
habent aliquem ordinem ad Deum », ut illum tamquam 
finem supernaturalem plenius cognoscamus et ad illum 
melius tendamus. Unde obiectum materiale primarium 
dicitur esse Deus ut est prima veritas in essendo. 

Licet obiectum fidei sit veritas prima quae est omnino simplex, 
quia tamen illam in se non videmus, sed modo nostro concipimus 
secundum quamdam complexionem, sequitur obiectum fidei 
quoad nos esse aliquam propositionem enuntiabilem. 

673. Obiectum fidei secundarium. — Ad illud per- 
tinent : 

1) ea quae per se directe conducunt ad finem superna- 
turalem, quaeque vocantur res fidei et morum : sunt 
fidei obiectum proprie et per se ; 

2) ea quae per se sunt indifferentia ad finem superna- 
turalem et sine quibus doctrina christiana circa fidem et 
mores completa est, sed quae de facto simul cum illa doc- 
trina in S 18 Litteris fuerunt attestata ad eius manifestatio- 
nem, v. g. historia Abraham vel captivitatis populi Iudaici, 

et alia huiusmodi quae naturali ratione cognosci possunt ; 
illa quoque credi debent, sed non sunt obiectum fidei 
nisi improprie et per accidens (q. I, a. 6 , ad i). 

[ '674. Corollarium de revelationibus privatis. — 

Cum auctoritas divina sit aequalis in revelationibus particularibus 
ad privatam personam directis, ac in revelatione publica, sequitur 
illas esse obiectum fidei divinae, et credi posse dummodo de iis 
certo constet. Quo in casu obligatur ad credendum ille saltem 
ad quem fuerunt directae ; quodsi omittat, peccatum infidelitatis 
committit, discredens auctoritati Dei, quod fidem in ipso evertit ; 
ceteris autem probabiliter sufficit quod eas non contemnant. 

Etenim revelationes privatae si ab Ecclesia probantur, non 
proponuntur credendae fide divina ; sed Ecclesia tantum declarat 
1) eas nihil continere contra fidem et mores, 2) adesse sufficientia 
indicia ut prudenter, pie, et sine supersutione credantur fide 
humana ; ex quo sequitur 3) non esse fas illas contemnere. 

675. Obiectum fidei implicite revelatum, — Ad 

fidem divinam non tantum pertinent ea quae sunt explicite 
i. e. in seipsis, expressis et propriis verbis revelata, sed 
etiam quae sunt revelata implicite et in alio. 

Dicuntur enim aliqua revelari : 

1) Formaliter et immediate, licet implicite, i. e. realiter 
et proprio conceptu, quamvis non expresso et distincto sed 
confuso modo, neque propriis sed aequivalentibus terminis : 
sunt illa quae continentur in explicite revelatis sicut pars 
in toto,v. g. definitio et essentialia rei definitae in re definita 
( totum actuale metaphysicum et partes metaphysicae, v. g. 
homo=animal rationale ; sacramentum = signum practicum 
gratiae) ; — vel particulare in universali ( totum potentiale 
et partes subiectivae, v. g. omnis homo, Iohannes) ; — vel 
elementa et proprietates essentialia in toto ( totum actuale 
physicum vel integrale, et partes constitutivae vel integra- 
les, v. g. homo — corpus et anima; caput, cerebrum, cor ; 
risibilis) ; — vel vires et potentiae essentiales in essentia 
( totum potestativum et partes potentiales, v.g. anima, intel- 
lectus et voluntas) ; — vel unum correlativum, contradic- 
torium aut contrarium in altero (v. g. Iohannes est filius 
Zebedaei, hic est pater Iohannis). Haec sunt obiectum 
fidei quia aequivalenter et quoad sensum a Deo dicuntur, 
et ideo vere, realiter et proprie continentur in revelatione : 
Qui revelat totum, revelat implicite partes. 

2) Virtualiter et mediate revelari dicuntur implicite ea 
quae continentur in revelatione sicut effectus in causa, et 
sicut consequentia seu conclusio in suis principiis. Haec non 
sunt obiectum fidei divinae utpote non immediate et in se 
revelata 1 , sed tantum mediate scii, in medio ex quo 
deduci valent : non enim admittuntur quia Deus ea dixit, 
sed tantum propter aliud quod Deus dixit, scii, non unice 
propter verbum Dei sed etiam propter nexum cum iis 
quae dixit. Qui enuntiat principium seu causam, non enuntiat 
consequentiam aut effectum. Sunt tamen illa obiectum 
assensus scientiae theologicae ; et si ab Ecclesia infallibiliter 
definiuntur, omnino sunt admittenda ut vera et obiectum 
sunt, non fidei divinae, sed assensus theologici vel et 
fidei ecclesiasticae 2 . — Hinc : 

a) Conclusio ex una praemissa revelata et ex altera naturaliter 
cognita est revelata et obiectum fidei, si secunda tantum ostendit 
conclusionem contineri formaliter implicite in prima, v. g. 
Christus est homo, ergo habet corpus vel est animal rationale ; 
— Omnis homo ex Adam generatus contrahit peccatum originale, 
ergo Petrus id contrahit ; et etiam, ut videtur, conclusio cuius 
cognitio dependet a facto contingenti, v. g. Omnis pontifex 
legitime electus est vicarius Christi, ergo Pius XI est vicarius 
Christi ; — hic puer rite baptizatus habet gratiam, haec hostia 
consecrata continet Christum. Hisce tamen in exemplis non 
adest verus syllogismus, quia processus non habet vim illativam ; 
non est conclusio proprie dicta per veram demonstrationem et 
deductionem novae veritatis, sed est conclusio mere explicativa 
et simplex declaratio illorum quae iam actualiter continebantur 
in praemissis. 

b) Conclusio ex ima praemissa revelata et ex altera naturaliter 
cognita, si in utraque aeque continetur et ex utraque aeque et 
vere deducitur, non est revelata nec obiectum fidei, quia non 
propter solam auctoritatem Dei admittitur sed propter deductio- 
nem, v. g. Christus est Deus-homo, atqui Deus-homo nunquam 
gratia aut visione beatifica carere potest, ergo ; — B. V. est Mater 
Christi, atqui S. Anna est mater B. V., ergo est avia Christi ; — 
Christus mortuus est sub Pontio Pilato, ergo sub Tiberio. Time 
adest verus syllogismus, vera et proprie dicta deductio, et vera 


1. Esse revelata et credenda olim docuerunt plerique, inter quos 
nominari solent M. Canus, A. Vega, Vasquez et Ripalda. Ita et hodie 
Tuyaerts, Vfivolution du Dogme. — E contra pars longe maior recen- 
tiorum. Cfr. Schultes, Introductio in historiam dogmatum. 

2. Ita generarim docent ; plures tamen tenent in casu esse credenda 
non ecclesiastica sed divina fide, uri Suarez, Ripalda, Lugo, Schiffini, 
de Grandmaison, Gardeil, Marin-Sola, qui ita tenent sententiam quam- 
dam intermediam. 

conclusio illativa illorum quae virtute tantum et vi connexionis 
continebantur in praemissis^ conclusio scii, distinctae veritatis, 
non revelatae, sed cum revelatione connexae. Conclusio, aiunt 
Logici, sequitur deteriorem partem. 

c) Conclusio ex duabus praemissis revelatis, secundum plures l 2 3 , 
est revelata et obiectum fidei, tum quia conclusio formaliter 
continetur in duabus praemissis quae in casu sunt revelatae ; 
tum quia Deus earum connexionem et conclusionem cognoscit, 
ille autem qui duas praemissas enuntiat dum conclusionem 
videt, hanc enuntiare intendit et sufficienti modo manifestat. 
Haec tamen argumenta non videntur probantia : non primum, 
quia conclusio proprie dicta non formaliter sed virtualiter tantum 
continetur in praemissis quae sunt vera causa perveniendi ad 
conclusionem ; secus enim conclusio non exprimeret novam 
veritatem, nec ratiocinium esset medium augendi scientiam * ; 
— non secundum, quia ut conclusio proprie et formaliter enun- 
tietur, non sufficit ut quis eam in praemissis cognoscat et dicere 
intendat, requiritur etiam ut connexionem cum illis aliquo modo 
sermone humano manifestet, scii, ut praemissas enuntiet non 
quidem separatim sed tamquam praemissas, in quantum ad 
invicem comparantur et ad conclusionem ducunt. Ergo ut 
Deus, qui humano sermone ad homines utitur, conclusionem 
revelet, non sufficit ut connexionem cum principiis cognoscat 
et consequentiam videat, sed etiam requiritur ut istam Connexio- 
nem vel consequentiam exprimat, et unam praemissam immediate 
post alteram ponat s . 

Tales itaque conclusiones, ex duabus praemissis revelatis, non 
[i videntur necessario et semper revelatae j quodsi essent, ex illis 

aliae deduci valerent, et ex istis rursus aliae, et sic revelatio se 
| protraheret quasi in infinitum. De facto tamen saepe sunt revelatae, 

et obiectum fidei, vel quia et ipsae expresse revelantur, vel quia 
una praemissa tantum ostendit quid in altera formaliter implicite 
continetur, quo casu non adest syllogismus vere demonstrativus, 
sed mere explicativus, ut dictum est sub a) ; v. g. Unus est 
Deus ; atqui Pater, Filius, et Spiritus sanctus est Deus ; ergo 
sunt unus Deus ; — Omnes Apostoli receperunt Spiritum 
sanctum ; Petrus est apostolus ; ergo. 

1. Ita Lugo, Salmanticenses, Franzelin, Mazzella, Brouwer, Bouquillon, 
Waffelaert, Mechlinienses, Mannens, Satolli, De Grooc, Tanquerey, etc. 
Contrarium tenent omnes qui absolute aiunt veras et proprie dictas con- 

■ clusiones deductas ex revelatione non esse revelatas, eodem modo loquendo 

de omnibus et nullatenus distinguendo inter conclusiones, sive ex una 
sive ex duabus praemissis revelatis deducantur. Ita Iohannes a S.Thoma, 
j Gonet, Bi'luart, Berthier et generatim Thomistae, item Valentia, Molina, 

Turrianus, Lorea, Suarez, Wirceburgenses, Dens, Schiffini. 

2. Ita Mercier, Logique, 3 e p., ch. I, a. 2, n. 95 ; et Goudin, Philo- 
sophia Thom., t. I, de demonstr., a. 1, par. un. 

3. Hinc Berthier, de Loc. theol., p. 1, 1 . 2, ap. 1, n. 478 : « Certitudo 
conclusionis ex duabus praemissis fide certis eductae, minor est per se 
quam certitudo propositionis fide certae. Etsi enim Deus conclusionem 
illam in praemissis inclusisse censeatur, attamen Deus ipse hanc in 
illis inclusam fuisse nullatenus asseruit, sed hominis ingenium invenit 
et collegit, cui non competit Dei infinita scientia atque veracitas ». 

d) Omnes praedictae conclusiones, si spectentur ut conclu- 
siones, i. e. in quantum nexum habent cum praemissis etiam 
revelatis et ex ipsis deducuntur, non sunt obiectum fidei sed 
assensus scientiae theologicae, quia tunc non admittuntur propter 
motivum fidei, auctoritatem Dei revelantis, sed propter motivum 
scientiae, scii, propter nexum cum principiis et rationalem 
deductionem. 

676. Obiectum fidei quoad se et quoad nos ; fidei 
divinae et catholicae. — Obiectum fidei distingui potest : 

1) Obiectum fidei divinae quoad se, est illud quod de facto 
est revelatum et ita quoad se ad fidem pertinet. 

2) Obiectum fidei quoad nos , est illud quod insuper tam- 
quam revelatum sufficienter proponitur et cuius revelatio 
a nobis certo cognoscitur. Unde propositiones particulares 
quarum cognitio dependet a facto contingenti, v. g. haec 
hostia continet Christum, hic puer habet gratiam, saepe 
non erunt obiectum fidei quoad nos quando existentia facti 
cum absoluta certitudine a nobis non cognoscitur 1 : tunc 
enim non appare* nexus cum propositione revelata. 

3) Obiectum fidei catholicae seu universalis quoad omnes , 
et ab omnibus credendum, est illud quod pertinet ad 
revelationem publicam a Deo ad omnes homines et uni- 
versalem Ecclesiam directam (in Scriptura et Traditione 
contentam), et insuper quod Ecclesia proponit tamquam 
divinitus revelatum et omnibus credendum praecipit. Hinc 
revelationes privatae ad fidem catholicam pertinere non 
possunt, et Immaculata Conceptio B. V. ante definitionem 
erat obiectum fidei divinae, non autem catholicae (C. Vat., 
sess. 3, c. 3 ; Codex iuris can. 1323, § 1). 

Unde aliquid potest a) esse de fide quoad se, et non quoad 
nos, si certi non sumus illud esse revelatum : ita hodie ponitur 
quaestio de B. V. universali mediatione ; 

b) esse de fide quoad unum et non quoad alterum, v. g. 
revelatio privata ; 

c) esse de fide probabiliter tantum, si dubium sit de revela- 
tione ; imo probabiliter de fide catholica, si dubium sit de 
propositione Ecclesiae ; 

1. Propositiones istae particulares non sunt revelatae, nisi prout con- 
tinentur in propositione universali. Unde non sunt revelatae nisi neces- 
sario cum illa sint connexae : si nexus non existat necessarius, 
revelatae non sunt. Sola autem certitudo stricta statuit nexum obiec- 
tivum inter particularem et universalem propositionem. 

d) incipere esse de fide catholica, post definitionem; imo 
desinere esse de fide catholica quoad nos, si non amplius 
constet de definitione vel de eius sensu. 

Fides itaque explicita crescere potest. 

Articulus II. 

De Conditionibus ad obiectum materiale 
requisitis . 

S. Th. II-II, q. 1, a. 3, 4, 5 ; I-II, q. 67, a. 3 et 5 ; De Verit., q.14, a. 9. 

677. Duae conditiones requiruntur ad obiectum 
fidei. — Ut aliquid credi possit, requiritur ut sit verum 
simul et obscurum seu inevidens. Unde a theologis 
dicitur duas esse materialis obiecti fidei conditiones, scii, 
quod sit verum et obscurum, et duas proprietates fidei ex 
parte obiecti : infallibilitas et obscuritas. 

678. Infallibilitas fidei. — Requiritur primo ut ob- 
iectum materiale fidei sit verum (Num. XXIII, 19 ; 
Hebr. VI, 18) : fidei enim non potest subesse falsum, neque 
ex parte Dei revelantis, neque ex parte hominis credentis, 

a) Non ex parte Dei revelantis quia falsum dicere nequit : 
si enim Deus per se vel per alium posset dicere falsum, 
id fieret vel quia deciperetur, vel quia alios decipere vellet ; 
utrumque autem est impossibile, nam prius repugnat eius 
omniscientiae, posterius infinitae eius bonitati et perfec- 
tioni. b) Neque ex parte hominis credentis : nihil enim ha- 
bitu fidei attingitur et creditur nisi propter auctoritatem et 
testimonium Dei, mediante scii, obiecto formali ; iamvero 
auctoritas et testimonium Dei non se extendunt ad falsa ; 
ergo falsum credi nequit. 

Fides est virtus intellectualis quae non versatur circa 
falsum, quod est malum intellectus : virtute enim nullus 
male utitur. Unde si quis assentiatur falso quod ex igno- 
rantia etiam invincibili putat esse revelatum a Deo, talis 
non assentitur ex supernaturali habitu fidei theologicae 
propter auctoritatem Dei, quia Deus id revelavit, sed 
tantum actu naturali propter errorem quia falso putat 
Deum id revelasse. Nec Deus per gratiam tali actui con- 
currit, quo intellectus adhaeret falso. Hinc fides est 
infallibilis. 


679. Obscuritas fidei. — Requiritur secundo ut 
obiectum fidei materiale sit obscurum seu inevidens : est 
enim fides argumentum non apparentium. Et quidem : 

a) Omnes theologi unanimiter admittunt obiectu mmate- 
riale fidei esse inevidens formaliter, ratione motivi, i. e. 
quatenus attingitur per obiectum formale, auctoritatem Dei 
revelantis ; haec enim non reddit rem intellectui eviden- 
tem, ut dicit C. Vat., sess. 3, c. 3, nec facit veritatem reve- 
latam in se apparere* 

b) Omnes pariter tenent non posse aliquid credi simul 
et visione beatifica videri, iuxta I Cor. XIII, 9-10. 

c) Item concedunt ea de quibus principaliter est fides, 
esse omnino obscura et inevidentia ; sunt enim visio 
beatifica et alia mysteria in Deo abscondita, ad quae 
cognoscenda revelatio est absolute necessaria (C. Vat., 
sess. 3, c. 4, can. 1). 

d) Disputatur utrum alia obiecta quae naturaliter co- 
gnosci possunt, sed quae tamen revelantur, ab iis credi 
possint qui de hisce obiectis etiam habent cognitionem 
rationalem evidentem, v.g. an ille qui omnimodam habet 
evidentiam existentiae Dei, vel creationis, vel providentiae, 
etc. adhuc ea possit admittere propter auctoritatem Dei 
qui etiam haec revelavit. 

680, Quomodo evidentia impedit fidem. — In hac 

quaestione : 

i° Certum est illum qui evidentiam alicuius rei habet 
hanc posse credere implicite, quatenus debet credere gene- 
rali modo omnia quae Deus revelavit et nihil eorum potest 
excludere, et hic est sensus C. Vat., sess. 3, c. 3. 

2° Imo explicite sed alio momento ac habeat cognitionem 
evidentem : qui enim v.g. nunc demonstrat existentiam 
Dei, potest eam admittere postea propter revelationem, 
scii, quando intellectus non considerat evidentiam vel 
demonstrationis non recordatur. 

3 0 Unde simul esse possunt in eodem homine, circa 
eamdem veritatem habitus fidei et actus scientiae, actus 
fidei et habitus scientiae, imo etiam habitus fidei et habitus 
scientiae, quibus simul eodem tempore disponitur ad cre- 

dendum et sciendum non simul sed diversis temporibus. 

4° Nam videtur dicendam cum S. Thoma J , qupd eodem 
momento ac quis evidentem demonstrationem facit alicuius 
veritatis, vel anterioris demonstrationis plenissime recor- 
datur, ita ut plenam evidentiam veritatis habeat, non posse 
illum hoc momento eamdem veritatem accipere propter 
testimonium, etiam divinum. — Probatur: 

a) Experientia interna constat nos id quod oculis videmus , 
nunquam admittere nec admittere posse propter testimo- 
nium alterius etiam fide dignissimi ; item constat nullum 
credere nec credere posse prima principia, v. g. principium 
contradictionis, quae mente videntur ; unde in coelo fides 
evacuatur, accedente Dei visione; videtur idem dicendum 
de eo momento quo aliquis, demonstratione facta, mente 
videt conclusionem evidentem existentiae Dei vel alius 
veritatis naturalis : evidentia enim immediata et mediata 
sunt eiusdem generis. Lex scii, intellectus nostri est non 
posse credere ea quae videmus. 

b) Ratione : Intellectus nequit eodem momento perfecte 
quiescere in veritate et simul non quiescere. Atqui qui 
habet cognitionem omnino evidentem, perfecte quiescit in 
veritate et quidem necessario ; qui credit, in hac non quie- 
scit, nam remanet ipsi dubitandi vel non assentiendi 
possibilitas et libertas. Ergo eodem momento nequit aliquis 
eamdem veritatem fide et evidentia tenere 2 . 

c) Responsione ad argumentum praecipuum adversario- 
rum : Eadem veritas potest simul admitti propter duplex 
motivum : evidentiam nempe et auctoritatem. Facile enim 
distinguitur : si illa motiva non exigunt contrariam dispo- 
sitionem intellectus, concedo ; si dispositionem contrariam 
requirunt, nego. Nam secus eodem modo demonstraretur 
possibilitas fidei in coelis, aut compossibilitas scientiae 
et opinionis. 

1. S. Thomas sequitur traditionem Chrysostomi, Gregorii, Augustini et 
eodem modo Scotus. 

2. Impossibilitas itaque forsan non adest metaphysica, sed psycholo- 
gica. — • Aliqui valorem huius 2 1 argumenti negant, dicentes intellectum 
quiescere in veritate ut evidenti, sed simul non quiescere in ea ex motivo 
fidei. Bene tamen consideranti apparet non esse nisi idem argumentum 
ac primum ex psychologica experientia deductum, sed cuius simul 
ratio redditur. Quies insuper non dicit relationem ad obiectum, sed 
absolute relationem ad subiectum, quod est in quiete vel non. 

681.1 Animadversio. — Non ideo minuitur meritum fidei, 
ex f eo ijuod aliquis non credat veritates rationales revelatas 
quarum evidentiam habet. Nam, ut notat S. Thomas, q. 2, 
a. 10, ad 2; « Rationes demonstrativae inductae ad ea quae 
sunt fidei praeambula (non tamen ad articulos), etsi diminuant 
rationem, fidei, quia faciunt esse apparens id quod proponitur, 
non tamen diminuunt rationem charitatis, per quam voluntas 
est prompta ad ea credendum, etiamsi non apparerent, et ideo 
non diminuitur ratio meriti ». 

\ 

Articulus III. 

De Evolutione obiecti materialis. 

S. Th. II-II, q. 1, a. 6 et 7 ; De Verit., q. 14, a. 11. 

682. Notiones. — A theologis distinguuntur haec tria : 
dogma, punctum et articulus fidei. 

Punctum fidei est veritas a Deo revelata. 

Dogma fidei est veritas revelata ab Ecclesia proposita ut 
credenda. 

Articulus fidei 1 est veritas revelata ab aliis perfecte 
distincta, et ideo i) principalis seu primaria inter cre- 
denda, et 2) speciali ratione noji visa. Dicitur 

1° principalis inter credenda , i. e. vel ipse Deus finis 
supernaturalis beatitudine possidendus, vel aliquid super- 
naturale quod directe et per se nos ordinat ad Deum et 
conducit ad Deum finem et beatitudinem, non autem ea 
quae tantum pep accidens, in ordine ad alia, revelantur 
(ut dictum est n. 673) ; hinc quod Abraham habuerit 
duos filios vel quod Saiil fuerit primus rex Israel non 
sunt articuli fidei, cum per se ad fidem non pertineant ; 

2 0 speciali ratione non visa seu obscura, et ideo parti- 
cularem habens in credendo difficultatem ; unde quod 
Christus sit passus, mortuus et sepultus, non est nisi 
unus articulus, quia illae tres propositiones habent eamdem 
difficultatem, sed quod tertia die resurrexerit, articulus est 
distinctus, quia resurrectio specialem habet in credendo 
difficultatem. 

1. Articulus, a graeco apOpov, significat quamdam coaptationem 
partium distinctarum, et ideo particulae corporis sibi invicem coaptatae 
dicuntur membrorum articuli. Unde et credibilia fidei dicuntur per 
articulos distingui, 'in quantum in quasdam partes dividuntur habentes 
quamdam coaptationem ad invicem. 

683. Principia. De crescentia obiecti fidei aC fidei 
progressu. \ 


I. Obiectum materiale fidei catholicae , i. e. ab omnibus 
tenendae, non crevit , per temporum successionem, quantum 
ad substantiam articulorum. Etenim tota doctrina, revelata 
reducitur ad duo summa capita, ab initio revelata, in 
quibus omnia tamquam in brevi introductione continentur 
impliciter : obiective, scii, ex parte rei, non tamfen logice 
et quoad nos nec formaliter nec virtualiter ; nempe quod 
Deus finis supernaturalis existat, et quod procidentiam 
habeat de hominis salute, dicente Apostolo ad Hebr. XI, 
6 : « Accedentem ad Deum (i. e. tendentem ad finem super- 
naturalem, nam in ordine praesenti non est naturalis sed 
supernaturalis finis, visione beatifica attingendus) oportet 
credere quia est, et inquirentibus se remunerator sit ». 

II. Usque ad tempora Christi et Apostolorum crevit fides 
evolutione obiectiva quae facta fuit per novas revelationes. 
Nam duorum articulorum fundamentalium crevit explicatio 
seu evolutio obiectiva per novas revelationes, quales sunt 
Trinitas, praedestinatio et omnia aeterna pro primo ; omnia 
temporaliter disposita ad salutem, scii. Redemptio et in 
hoc Incarnatio, passio, resurrectio et sacramenta Christi 
pro secundo. Ita usque ad Christum qui Apostolis suis, 
sive per se, sive per Spiritum S 1 *™ quem misit, omnia 
revelavit secundum Ioh. XVI, 13 : « Cum venerit ille 
spiritus veritatis, docebit vos omnem veritatem ». Unde in 
Apostolis revelatio publica consummata et completa est 
(C. Trid. sess. 4 ; prop. 21 Modern.). 

III . A tempore Apostolorum fides non crevit in se evolutione 
obiectiva , sed sola evolutione subiectiva in mentibus hominum . 
Non amplius factae fuerunt novae revelationes, et ideo 
obiectum fidei non crevit simpliciter et in se ; potest tamen 
dici quod crevit secundum quid et quoad nos, i. e. secundum 
explicationem seu evolutionem subiectivam , quatenus crevit 
eius cognitio in nobis, sive per novam propositionem 
magis distinctam aut instantem, qua crevit in mente 
Ecclesiae, sive per cognitionem perfectiorem, profundiorem 
inspectionem et intelligentiam, qua crescit in mente unius- 

cuiusque fidelium. Est, ait Albertus M., III Sent. d. 25, 
a. 1, potius profectus fidelis in fide quam fidei in fideli ». 
— Porri) evolutio subiectiva Ecclesiae quantum ad fideles est 
obiectiva evolutio, non quidem ipsius revelationis aut 
veritatis revelatae, sed eius propositionis et explicationis. 

A. Explicatio subiectiva in mente Ecclesiae (et consequen- 
ter fideliulm) sub assistentia Spiritus veritatis fit tripliciter : 

1 . Distmcta et accurata declaratione et scientifica expo- 
sitione eorum quae explicite sed obscure et confuse 
revelantur^ cum revelatio obscura, interpretatione Ec- 
clesiae, redditur clara. 

Ita v. g. Christus est Deus et homo, ergo habet cluas naturas 
et unam personam ; Unus est Deus Pater, Filius, Spiritus, ergo 
tres personae sunt et una natura ; item voces : transsubstantiatio, 
consubstantialis, definitio ex cathedra. Deipara. 

2. Explicita propositione eorum quae revelata sunt, forma- 
liter implicite, cum revelatio generalibus terminis concepta 
evolvitur et ad particularia applicatur. 

E. c. gratia est necessaria ad omne opus salutare, ergo et 
ad initium fidei ; Mater Dei est sanctissima, ergo noti habet 
peccatum originale ; Christus est Deus et homo perfectus, ergo 
habet voluntatem (et opera) divinam et humanam ; particularia 
iura et officia S. Pontificis in primatu. 

3 . Diserta, instanti et theoretica praedicatione eorum quae 
obiter aut in praxi et consuetudine fuerunt revelata, cum 
revelatio novo modo proponitur praesertim ad occurren- 
dum novo errori . 

Ita v. g. validitas Baptismi puerorum aut ab haereticis collati 
ex praxi baptizandi vel non rebaptizandi ; character sacramentalis 
ex usu non rebaptizandi ; praesentia Christi sub qualibet specie 
ex usu adorationis vel communionis ; infallibilitas S. Pontificis 
ex usu definiendi seu sententiam irreformabilem imponendi ; 
Christus et Apostoli Mariam venerando eam dignissimam osten- 
dunt. 

Ita et ipsum dogma de evolutione dogmatis ex usu innotescit : 
explicabant dogmata, errores damnabant, definiebant formulas, 
etc. ; ergo doctrina revelata legitime potest exponi et explicari. 

B, Explicatio subiectiva in mente cuiusque fidelis crescit 
duplici via : 

1. secundum viam logicam seu speculativae explicationis 

conceptuum, ope scientiae, eodem modo ac dictum est 
pro fide Ecclesiae ; \ I 

2. secundum viam affectivam et connaturalitajtem , sub 
influxu donorum Spiritus sancti nos docentis quasi experi- 
mentaliter veritates fidei ; quo experimur et quasij sentimus 
veritatem ac verum sensum doctrinae revelatae 1 . 


684* Corollaria, — . I. Cum revelatio in Apostolis fuerit 
clausa, sequitur nihil pertinere posse ad fidem catholicam, 
quod ipsis non fuit revelatum vel explicite vel salteni formaliter 
implicite. Unde quae moderni quidam scriptores aiunt de evo- 
lutione vel incremento fidei viventis seu dogmatis quadi ex semine , 
non possunt intelligi de ipsis veritatibus revelatis, sed ad summum 
de explicatione subiectiva et de scientia theologica circa ipsas 


II. Item sequitur non alium, diversum aut contrarium fier 
posse sensum dogmatis ac illum quem proponit vel quo id 
intellexit semel Ecclesia. «Unde is sensus perpetuo est retinendus 
quem Semel declaravit sancta mater Ecclesia » (C. Vat. ; sess. 3, 
c. 4, can. 3). 


III. Licet numerus veritatum revelatarum non crescat, crescit 
tamen numerus dogmatum i. e. veritatum revelatarum ab Ecclesia 
propositarum : accedente tali propositione, veritas aliqua incipit 
esse de fide catholica ; crescunt quoque dogmata i. e. perfectior 
fit propositio veritatum revelatarum ab Ecclesia facta. 


IV. Praedictae doctrinae opponitur x) error Hermes et Froh- 
schammer qui putant, ope progressus scientifici, nos aliquando 
pervenire posse ad demonstranda et penetranda mysteria ; quod 
est contra C. Vat., sess. 3, c. 4 ; : — item 2) doctrina Gunther 
et Loisy qui propugnant, ope progressus scientiae, sensum 
dogmatum mutari posse, et dium fieri ab illo quem definivit 
Ecclesia ; quod damnatum est in C. Vat., sess. 3, c. 4 et can. 3, 
et ab encycl. Pascendi Pii X, 7 sept. 1907, et in prop. Modern. 21, 
22, 23 et 26 damn. 3 iul. 1907 ; — a fortiori 3) sententia illorum 
qui dixerunt revelationem tempore Apostolorum non esse clausam 
(prop. 20 Modern.), aut novam et perfectiorem esse expectandam 
oeconomiam Spiritus sancti : ita Montanistae, Manichaei, Fra- 
tricelli, Swedenborg, Anabaptistae, Irving. 


, V. Facta explicita et diserta propositione ab Ecclesia, haec 

1 explicationem custodit ; unde per se nequit dari regressus vel 

obscuratio in explicatione ab Ecclesia proposita quoad veritatem 
1 definitam (cfr. damn. prop. 95 Quesn. et 1 syn. Pist.). Attamen 

1 regressus per se dari potest quoad intelligentiam fidelium : sic 

1 initio saec. XIX minor erat cognitio scientiae theologicae quam 


I 

’ 1. Quod bene ostendit Marin-Sola, La evolucion homogenea dei dogma 

catdlico . 


) 


i 

saec. J 4 III tempore S. Thomae ; item exceptionaliter et per 
accidens\quoad explicationem subiectivam Ecclesiae , si^definitio vel 
propositio Ecclesiae in totalem oblivionem cadat aut dubius 
fiat eius pensus, quod tamen raro fiet et quoad veritates secun- 
darias taptum. Id dictum habeatur, salvo meliori iudicio. 

Articulus IV. 

De Ecclesia proponente obiectum fidei. 

S. Th. Il-II, q. 1, a. 8, 9, 10. 

685. Principium 1. Ecclesia infallibiliter proponit 
obiectum fidei. — Ut ea quae vere et reapse sunt in 
doctrina revelata omnibus innotescant, Christus instituit 
Ecclesiam quae ab omnibus ut sua posset agnosci, quae- 
que esset organum authenticum proponendi infallibiliter 
omnia quae tamquam divinitus revelata, fide divina et 
catholica credenda sunt (C. Vat., sess. 3, c. 3 ; Codex 
luris, can. 1322, § 1). 

Porro duplex est modus quo utitur Ecclesia in propo- 
nendis infallibiliter seu definiendis veritatibus fidei : unus 
extraordinarius et solemnis, quem adhibet in definitionibus 
Cone. Oecumenicorum et S. Pontificum ex cathedra lo- 
quentium ; alter ordinarius et quotidianus, quo utitur Ec- 
clesia per orbem diffusa quatenus ordinario et universali 
magisterio, i. e. praedicatione et doctrina S. Pontificis et 
episcoporum quotidiana et universali, certas veritates ut 
revelatas proponit et definit credendas (cfr. tr. de Ecclesia ; 
C. Vat., 1 . c. ; Codex luris, can. 1323). 

686 . Principium II. Ecclesia infallibilis est in defi- 
niendo non solum ipsum obiectum fidei sed etiam 
veritates et facta connexa, atque vario gradu proponit 
doctrinam sacram. — Ecclesia non solum infallibilis est 
in definienda ipsa doctrina revelata ; ad illam perfectius 
tuendam etiam infallibiliter proponit veritates (et facta) 
cum illa necessario connexas in quantum connexas ; quin 
tamen eas fide divina credendas praecipiat ; — insuper 
ipsas veritates revelatas non semper statim ab initio ut 
revelatas et credendas definit, sed aliquando ut certas et 
veras, vel solum ut tutas et tenendas. Hinc doctrina sacra 
variis gradibus proponi potest : 

i° De fide definita et credenda, seu dogma fidei, quando /Ecclesia 
/ infallibilis explicite proponit illam ut revelatam et credendam ; 

| huic directe opponitur propositio haeretica. 

' \ 

I 2° Certa, quando Ecclesia solummodo illam proponit vel 

I definit ut certam ; cui directe opppnitur doctrina erronea* Doctrina 

j. autem certa est 

i a) vel fide certa, si sit revelata ; et huic opponitur error in fide 

I seu in doctrina revelata ; 

1 b) vel theologice certa, si non sit revelata sed ex alia revelata 

sit deducta ; et huic opponitur error theologicus. 

, 3° Communis et tuta, si ab omnibus admittitur et habetur 

ut sola conformis revelationi, sed non ut certa proponitur ; 
cui directe opponitur propositio temeraria. 

4° Probabilis ve\ probabilior, quando verisimile est, i. e. gravis 
vel gravior ratio adest iudicandi, quod sit revelata vel ex reve- 
latione deducta et huic opponitur sententia improbabilis vel 
minus probabilis. 

Ab aliquibus doctrina certa aliquando dicitur proxima fides 
(cui opponitur haeresi proxima), quando scii, iam ita communiter 
et certo proponitur tamquam revelata ut sit proxime definibilis 
tamquam dogma fidei, V- g. doctrina Immaculatae Conceptionis 
B. V. in ultimo statu ante definitionem ; — vel etiam, secundum 
alios, quando declarata est ab Ecclesia saltem ut certa, sed dubium 
sit an sit de fide definita. 

687. Principium III. Ecclesia etiam infallibilis est in 
damnandis et reiiciendis propositionibus fidei doc- 
trinae oppositis. — Ecclesia docet non solum positive 
proponendo vel commendando doctrinam ob suam cum 
fidei doctrina conformitatem ; sed etiam negative damnando 
vel censurando ob aliquam cum fidei doctrina oppositio- 
nem. Propositiones autem diversimode opponuntur doc- 
trinae fidei : 

A. Aliae opponuntur directe ob ipsam doctrinam assertam : 

1° Haeretica propositio, quae directe opponitur (contrarie vel 
contradictorie) doctrinae revelatae definitae, v. g. Christus non 
est Deus. 

2 0 Erronea, quae opponitur directe et immediate doctrinae 
certae, sive revelata sit ab Ecclesia proposita non tamquam 
revelata sed tamquam certa, et tunc est error in fide, v. g. Christus 
non habet gratiam ; sive ex revelata sit deducta, et tunc est 
error theologicus, v. g. Christus non est impeccabilis ; Filius 
non procedit a Patre per intellectum. 

I 3° Temeraria, non tantum negative quia sine ulla ratione et 

I auctoritate affirmat, sed positive et contrarie quia ita affirmat 

| directe contra doctrinam communem et tutam quae ab omnibus 

f admittitur ut sola conformis cum revelatione (non tamen con- 

f nexione necessaria), v. g. Ecclesia non est infallibilis in canoni- 

satione sanctorum ; Deus non vult salvare omnes pueros. 

, /4 0 Improbabilis quae non habet pro se rationes graves, et directe 
opponitur doctrinae probabili, v. g. B. Ioseph fuit immaculate 
conceptus ; puer salvari potest sine Baptismo. 

Quibus addi potest propositio proxima haeresi, ad modum 
quo explicatum fuit n° praec. 

B. Aliae opponuntur ipsi expressioni doctrinae catholicae, ob 
formam enuntiandi : 

1° Haeresim sapiens est propositio, seu de haeresi suspecta, quae 
sensum verum habere potest, sed tamen ex adiunctis ansam 
praebet opinandi aut suspicandi aliquam haeresim esse in 
mente enuntiantis, v. g. fides iustificat ; ridiculum est deferre 
Eucharistiam in processione ; Christus est minor Patre ; Christus 
est homo perfectissimus. 

2 ° Errorem sapiens vel de errore suspecta : v. g. Congr. Indicis 
est malum. 

3 0 Male sonans, quae sensum verum habet, sed verba non 
congrua, quatenus doctrinam exprimit contra communem et 
ordinarium modum loquendi, v. g. in Deo sunt tres essentiae 
relativae ; B. V. est mater divina. 

4° Piarum aurium offensiva, quae licet nec falsa sit nec male 
sonans, tamen dicit aliquid indecens et indignum, quod fidelium 
pietatem et reverentiam minuit, v. g. propositio explicans membra 
turpia Christi vel de B. V. partu indecore loquens, vel ista : 
S. Magdalena meretrix, o. p. n. 

688 . Principium IV. Ecclesia modum practicum pro- 
ponendi fidem ordinario et universali magisterio 
adhibet Symbolum. — Quae vox graeca significat tum 
collationem seu plurium collectionem, tum etiam indicium, 
signum distinctivum, tesseram. Recte ergo sic vocata fuit 
brevis collectio seu summa articulorum fidei, quae omnibus 
proponitur credenda ut signum suae professionis. Porro 
symbola ad tres fines fuerunt confecta ; praecipue a) ut 
professione symboli fideles ab infidelibus et haereticis 
discernerentur ; etiam b) ad faciliorem fidelium instructio- 
nem ; et c) ut uniformitas in fide in toto orbe servaretur. 

Tria sunt celebriora in Ecclesia fidei symbola, quorum unum 
alterum declarat, ac explicite, distinctius, et plenius eamdem 
doctrinam proponit secundum diversorum temporum necessitates, 
et diversos errores ut contra illos munirentur fideles : 

Primum, Apostolorum 1 , quod ab aliquibus in 14, ab aliis in 
12 dividitur articulos, quae ultima divisio communis evasit 
apud fideles, et servata fuit in catechismo Concilii Tridentini. 

Secundum, Patrum, quod in Cone. Nicaeno I confectum, 
in Constantinopolitano I autem et successione temporum fuit 
auctum. 

Tertium dicitur S. Athanasii, eo quod 'ab isto confectum 
esse olim erronee putaverunt 2 j quod non est symbolum nisi 
quatenus auctoritate R. Pontificis fuit receptum. 


SECUNDA PARS. 

DE ACTU FIDEI. 


CAPUT I. 

DE ACTU FIDEI INTERIORE. 

QUAESTIO PRIMA. 

DE ESSENTIA ACTUS FIDEI. 

S. Th. II-II, q. 2, a. 1 j De Verit., q. 14, a. t. 

689. Quid sit credere. — Credere, dicit S . Augustinus, 
de Praed. SS. c. 2, est cum assensione cogitare. Cogitare 
proprie dicitur ille qui intellectu inquirit, non habens 
plenam evidentiam veritatis ; assensio autem est firma ad- 
haesio intellectus. Credens ergo assentitur i. e. firmiter 
adhaeret rei, ut verae, non habendo tamen ipsius eviden - 
tiam. Cum autem intellectus ex se non determinetur nisi 
per evidentiam, sequitur illum, quando credit, deter- 


1 Saltem existebat iam initio saeculi II 1 , utpote hoc saeculo iam 
ubique sparsum ; imo probabiliter saeculo 1°, uti constare videtur ex 
simplicitate sermonis, qui nullo modo est theologicus. Est evolutio for- 
mae baptismalis et primitivae instructionis catechumenis tradendae, et 
hoc sensu recte dicitur doctrina apostolicum. Evolutio locum habuit in 
variis partibus Ecclesiae, tam Occidentalis quam Orientalis, et sub variis 
formis, quae mutuum inter se exercuerunt influxum. Forma Symboli 
Romana est fructus evolutionis progressivae, cuius primum stadium 
reponendum est saltem initio saec. II 1 . 

2. Confectum fuit saec. V aut VI. 

minari a voluntate. Credere ergo est actus elicitus ab intel- 
lectu, imperatus a voluntate. Hinc : 

1) Sensu latissimo dicimur credere ea de quibus non 
habemus nisi certitudinem practicam, quae non omne sed 
tantum prudens dubium excludit, i. e. convictionem quae 
sufficit ad prudenter agendum, licet non habeamus per- 
fectam evidentiam, sicuti multi admittunt existentiarp Dei 
propter rationes ipsis non omnino evidentes x . 

2) Magis proprie credimus ea quae nobis non sunt evi- 
dentia, sed quae admittimus propter testimonium hominum 
etiam quando non sunt fide digni ; et ideo non propter 
solum testimonium ; tunc enim omnia admitteremus quae 
dicunt, sed propter evidentiam testimonii (evidentiam in 
attestante, aiunt Scholastici), quia nobis constat quod hoc 
testimonium eorum de facto sit verum. Talis est multoties 
certitudo historica. 

3) Propriissime credimus ea quae nobis non sunt eviden- 
tia, sed quae non dubitando admittimus unice propter 
testimonium seu auctoritatem alterius, i. e. quia ipse est fide 
dignus et meretur quod ipsi fidamus (evidentia credibili- 
tatis), etiam si non appareat testimonium esse verum. Sic 
puer credit matri et indoctus docto . Haec est fides proprie 
dicta, quia per illam in sensu proprio alteri fidimus, et quia 
ad ipsam maxime requiritur ut intellectus a Voluntate 
determinetur ; unde nullus credit nisi volens. De hac 
fide verum est dicere quod honorificat testificantem : non 
enim possemus credere nisi agnosceremus excellentiam 
illius cui credimus. 

690. Quid sit credere Deo. — Secundum praedictam 
explicationem, Deo credere est admittere ea quae Deus 
dixit, praecise quia auctoritatem i. e. dignitatem et ius 
habet ut ipsi loquenti acquiescamus. Est ergo firmus assensus 
mentis in veritates a Deo revelatas oh ipsius revelantis Dei 
auctoritatem. Hanc esse veram notionem actus fidei iam 
probavimus, ubi egimus de obiecto formali ; unde definitur 


1. Improprie dicimur credere ea de quibus non habemus nisi pro- 
babilitatem : tunc proprie non credimus, sed inclinamur potius ad 
credendum. 

a S. Thoma, q. 2, a. 9 : « Actus intellectus assentientis 
veritati divinae ex imperio voluntatis a Deo motae per 
gratiam ». 


691. Errores oppositi, — Praedictae definitioni oppo- 
nitur : 

1) Error Rationalistarum, Semirationalistarum et Modernista- 
rum, qui fidem non habent nisi 

a) ut scientiam rationalem vel cognitionem philosophicam Dei 
(Giinther) ; — vel etiam 

b) veritatum religiosarum seu de rebus divinis simplicem 
persuasionem rationalem (Abaelardus, Wegscheider, Hermes), 
aut quamcumque cognitionem rationalem de Deo et rebus divinis 
(Deistae) ; — vel 

c) intimum animi instinctum religiosum (i. e. veritatum su- 
prasensibilium) caecum, v. g. a Spirito S°, innixum imaginationi 
et sensibus, non rationali motivo (Pietistae, Jacobi et Senti- 
mentalistae, Fideismus, Pseudomystjci et Methodistae) ; — vel 

d) merum instinctum spiritualem religiosum dependentiae, 
vivide perceptae, qui cum rationali natura cohaeret (Schleier- 
macher), aut naturalem sensum religiosum, cuius motivum est 
conformitas veritatum religiosarum cum aspirationibus nostris 
et exigentiis superioribus (Ritschl, Sabatier, Protestantes libe- 
rales) ; — vel 

e) solam exigentiam et postulationem irrefragabilem rationis 
practicae, ut communem inclinationem naturae humanae (Reid, 
schola scotica), approbationem veritatum religiosarum propter 
veritatem practicam vitae moralis (Kant, Harnack) aut propter 
inclinationem totius hominis (Renouvier) ; — vel 

f) consciantiam religiosam et sensum religiosum de rebus 
divinis ex indigentia divini ortum (Modernistae). 

Uno verbo opponitur ; fides pure rationalis (a et b), fides 
affectiva (c et d), fides moralis (e), fides affectiva moralis (f). 
Cfr. C. Vat. sess. 3, c. 2 et 3 ; et prop. 23 damn. ab Inn, XI : 
« Fides late dicta testimonio creaturarum similive motivo ad 
iustificationem sufficit ». 

2) Doctrina quoque Protestantium qui orthodoxi vocantur. 
Distinguunt illi a) fidem miraculorum seu magnam in Deo confi- 
dentiam quae miracula obtinet (I Cor. XIII, 2), b) fidem dog- 
matum seu historicam in narrationes Evangelii, et c) fidem pro- 
missionum : hanc esse fiduciam specialis misericordiae, et esse 
fidem iustificantem falso contendunt (cfr. tr. de gratia), illam 
autem esse simplicem notitiam et apprehensionem rerum reve- 
latarum, non vero esse assensum seu iudicium firmum quo eas 
ut veras habemus, propugnant contradicentes Apostolo dicenti 
fidem esse convictionem non apparentium. Unde Concilia decla- 
rant fide nos esse credentes vera : ita Trid., sess. 6, c. 6 et 9, 
vel qua vera esse credimus : ita Vat., sess. 3, c. 3. 

QUAESTIO SECUNDA. 

DE ANALYSI ACTUS FIDEI. 

S. Th., in III Sent., d. 23, q. 2, a. 2, qc. 2. 

692. Analysis seu resolutio actus est ipsius re- 
ductio ad principia, tum obiectiva tum subiectiva, i. e. 
ad causas motivas et efficientes quae ad eius productionem 
concurrunt. Porro fides divina sicut humana complectitur 
plures actus, nam ipse actus fidei praesupponit duos alios : 
est enim assensus intellectus a voluntate imperatus , unde 
supponit motionem et imperium voluntatis; voluntas autem 
nequit movere intellectum ad assensum et assensum in- 
tellectus imperare, nisi ipse intellectus praevie iudicet 
talem assensum esse praestandum, unde praesupponit iudi- 
cium credibilitatis ex parte intellectus. Hinc 

1) triplex actus requiritur ad credendum : a) iudicium 
credibilitatis quo iudicamus talem vel talem veritatem v.g. 
Incarnationem esse credendam; b) pius credulitatis affectus 
quo illam veritatem volumus credere ; c) ipse actus fidei 
quo proprie credimus, i. e. adhaeremus illi veritati et 
eam iudicamus esse veram; 

2) consequenter quaestio cur credimus, triplici intelligi 
potest sensu, scii, a) dispositive : cur iudicamus aliquam 
veritatem esse credendam? — b) affective : cur imperamus 
assensum illi veritati ?— c) formaliter : cur ipsi adhaeremus ? 
Ergo analysis huius triplicis actus est instituenda. 

Articulus I. 

De ipso Actu Fidei. 

S Th. II-II, q. 1, a. 1 ; q. 2, a. 2 ; De Verit., q. 14, a. 1 ; III Sent 
d. 23, q. 2, a. 2, qc. 2. 

693. Thesis. Principium elicitivum fidei est intel- 
lectus. — Ultimus actus ad fidem requisitus, qui est 
essentialiter et proprie actus fidei quo assentimur veritati 
revelatae, est actus intellectus ; unde intellectus est princi- 
pium proxime elicitivum fidei. — Certum est ex C. Vat., 
sess. 3, c. 3, statuente fidem qua vera esse credimus, et 
ex prof. fid. Pii X ; contra multos Protestantes qui fidem 

habent ut fiduciam quae magis in corde est seu voluntate 
quam in intellectu, et contra Rationalis tas, Semirationa- 
listas et Modernistas qui eam potissimum in tendentia 
seu inclinatione ponunt, aut ad sensum religiosum re- 
ducunt. 

Constat ex Scripturis in quibus 

1) fides dicitur argumentum i. e. convictio non apparentium 
(Hebr. XI, i) ; 

2) qua aliquid ut verum admittimus et quidem propter 
testimonium (Hebr. XI, 3,6, 8; Mc.XVI, 16; Ioh. VI, 70; XX, 
31 ; Rom. X, 9 ; I Ioh. V, 1-10) 5 

3) unde vocatur captivitas intellectus in obsequium Christi 
(II Cor. X, 5). 

Hinc semper a catechumenis exigebatur professio fidei in qua 
explicabatur Symbolum (cfr. Cyr. Hier. Cat. V, 7 j Chrys. in 
Hebr. ; Aug. de Praed. SS. n. 5). 

694. Analysis actus fidei simpliciter est haec : admit- 
timus aliquam veritatem v. g. Incarnationem, i. e. iudicamus 
eam esse veram, quia Deus auctoritatem habet in illam 
revelando (quod supponitur iam antea cognitum) ; sed 
non credimus nec ullo modo affirmamus in hoc actu 
ipsam auctoritatem Dei revelantis. Sicut enim in fide 
humana auctoritas Petri testificantis nullo modo creditur 
nec affirmatur, sed tantum est motivum seu id propter 
quod credo id quod dicit, ita in fide divina auctoritas Dei 
revelantis tantum est motivum propter quod credimus, at 
nullo modo id quod creditur vel affirmatur ; secus esset 
confundere obiectum materiale et formale. Aliis verbis : 
cognitio auctoritatis Dei praevie supponitur ut conditio, 
sed non est causa seu motivum assensus ; hoc non est 
cognitio de Dei auctoritate sed sola auctoritas cognita 
aliunde l . 

Hinc 1) non recte docet Suarez 2 , motivum i. e. auctori- 
tatem Dei revelantis in ipso actu fidei credi, dicens ana- 
lysim huius actus esse : credo incarnationem, quia credo 
auctoritatem Dei id revelantem, et credo auctoritatem Dei 
id revelantem, quia credo auctoritatem Dei seipsam reve- 

1. Iste modus nobis omnino videtur conformis principiis S. Thomae. 
Illum tradunt Salmanticenses, Iohannes a S. Thoma, Gotti, Mazzella, 
Billot, Mannens, Van Noort, etc. ; ita quoque forsan censet Billuart. 

2. Item Valentia, Coninck, Schaetzler, Brouwer, Waffelaert ; etiam 
quidam Themistae. 

lantem, cum impossibile sit quod Deus aliquid revelet et 
non eo ipso dicat auctoritatem suam in revelando, seu se 
revelare cum auctoritate. — Etenim rursus quaeri potest : 
et cur credis Deo dicenti se revelare cum auctoritate, 
seu revelanti suam auctoritatem ? Aut respondebis, 
quia credo novam revelationem auctoritatis Dei, et tunc 
istam credis quia credis aliam, et tunc erit processus in 
infinitum ; aut respondebis : credo auctoritatem Dei reve- 
lantis quia eam credo, quod est affirmatio caeca sine ratione 
data. 

Neque dicas : auctoritas Dei revelantis etiam est revelata, ergo 
et credi debet. — Respondetur : 

a) non ideo creditur in omni actu fidei : potest enim intellectus 
abstrahere ab hoc quod Deus revelando etiam revelavit suam 
auctoritatem, et unice considerare quod aliam veritatem v. g. 
incarnationem revelaverit ; imo ordinario ita agimus ; 

b) quando credimus auctoritatem Dei revelantis, ipsa est 
simul id quod creditur et motivum propter quod creditur, at 
non creditur quatenus est obiectum formale seu motivum; aliis 
verbis : auctoritas Dei creditur propter seipsam ut motivum, non 
autem propter seipsam ut creditam, secus perveniremus ad hanc 
absurdam analysim : credo auctoritatem Dei revelantis quia 
eam credo ! 

Pariter 2) non admittimus quod docet Lugo 1 , in actu 
fidei auctoritatem Dei et ipsum factum revelationis ratione 
affirmari, dicens actum fidei esse ratiocinium vel ei aequi- 
valere : Deus in revelando est infallibilis, atqui Deus reve- 
lavit incarnationem, ergo incarnatio facta est. — Etenim : 

a) huius syllogismi conclusio non est : ergo incarnatio 
facta est, sed : ergo Deus revelando incarnationem est 
infallibilis. Quae conclusio non est actus fidei, quia non 
est adhaesio incarnationi data ; ex ipsa utique sequitur 
obligatio credendi incarnationem, non autem necessario 
quod iam credatur 2 ; 

1. Pariter Franzelin, Bouquillon, Theol. Mechlinensis. 

2. Dicet forsan aliquis, aliter posse proponi argumentum : Quod Deus 
revelat verum est, atqui Deus revelavit incarnationem, ergo incarnatio 
vera est. Haec autem conclusio est assensus in incarnationem. — Resp. 
1) indirecte : Vel assensus datur ob deductionem, et tunc est assensus 
scientiae, non fidei ; vel datur ob solam auctoritatem Dei, et tunc non 
est discursivus ; — 2) directe : sensus Maioris, in quo totum obiectum 
formale seu fidei motivum ponitur, est : Quod Deus revelat verum est 
quoad nos, i. e. ostenditur verum, quatenus revelatum et quia Deus verax : 

b) illa conclusio cum admittatur propter nexum cum 
praemissis, non est actus fidei in auctoritate et testimonio 
alterius, sed actus scientiae ; praesertim 

c) quod non admittatur fidendo dignitati vel auctoritati 
Dei revelantis ; unde et tate ratiocinium fieri posset ab 
infideli, qui simul perversa voluntate credere nollet. 

Neque dicas : irrationale imo impossibile est ut credamus, 
nisi cognoscamus Deum esse infallibilem in revelando er ipsum 
esse locutum. — Respondetur enim assertum esse verum, sed 
nop ideo sequi illas veritates affirmari in ipso actu fidei : sufficit 
enim et requiritur ut praevie ad illum qctum cognoscantur, ut 
dicetur art. 3. Sicuri in fide humana, praerequiritur quod co- 
gnoscam auctoritatem et testimonium Petri ut ipsi credam, non 
autem, dum ipsi credo, affirmo ipsius auctoritatem et testimo- 
nium. 

695* Corollaria. — Ex praedicta doctrina sequitur, et 
ceteroquin experientia constat 

1) actum fidei esse simplicem, quia indivisim attingit veritatem 
revelatam ut creditam et revelantis auctoritatem ut rationem 
credendi ; proinde 

2) non esse complexum et multiplicem, ita ut aequivaleat 
duobus aliis (ut ait Suarez) aut tribus (ut dicit Lugo) ; proinde 

3) nec esse formaliter aut virtualiter discursivum. Ceterum 
assensus qui nititur discursui habet ut morivum bonitatem 
consequentiae, nam assentimur conclusioni quia logice cohaeret 
et bene sequitur ex antecedenti ; assensus autem fidei nullo 
modo innititur bonitati consequentiae, sed motivum adaequatum 
fidei est sola prima veritas Dei aliquid revelantis. 


Articulus II. 

De ipso Credulitatis Affectu. 

S. Th. IT-II, q. 2, a. 2 et 9 ; q. 1, a. 1 ; De Verit., q. 14, a. 2, ad 
10 et 13 ; a. 3, ad 10 ; a. 7, ad 3 ; III Sent., d. 23, q. 2, a. 2, qc. 1 et 2. 

696. Thesis. Ad actum fidei requiritur etiam impe- 


non enim est aliquid obiective in se verum quia revelatur ; — minor 
autem non est nisi applicatio motivi fidei determinatae veritati, scii, incar- 
nationi. Conclusio non potest esse latior Maiori, et debet esse : Incarnatio 
vera est quoad nos, scii, quatenus revelata et quia Deus verax; id aut-m 
nihil aliud est quam dicere : ita ostenditur vera propter auctoritatem Dei 
revelantis, ut haec nos moveat ad eam propterea admittendam, et ipsa 
mereatur admitti propter hoc motivum alio quodam et speciali illo 
assensu voluntario qui est fides. Sed hoc non est nisi credibilitas ; unde 
ipsa conclusio non est assensus fidei. 


rium voluntatis. — Secundus scii, actus ad fidem requi- 
situs est motio voluntatis ; quod certum est quia explicite 
docetur a Cone. Vat., sess. 3, c. 3, fidem vocante voluntatis 
obsequium, imo immediate sequitur ex iis quae definivit 
de libertate fidei (ean. 5). 

Cuius analysis haec est : voluntas movet ad assensum 
rebus revelatis eumque imperat propter motivum sibi 
proprium ; motivum autem proprium voluntatis est bonum ; 
hinc movet intellectum ad credendum v. g. quia bonum 
est credere, quia credere est utile, quia fide tendere ad 
ultimum finem est bonum, quia bonum est non irrationa- 
biliter agere. «Illa voluntas, ait S. Thomas, de Verit., 
q. 14, a. 2, ad 10, quae determinat intellectum ad creden- 
dum, non est actus charitatis, nec actus spei, sed quidam 
appetitus (seu simplex volitio) boni repromissi », v. g. 
Ioh. VI, 69. Hic actus voluntatis moventis intellectum ad 
credendum a theologis post Cone. Araus. II vocatur pius 
credulitatis affectus, i. e. pia inclinatio ad credendum. 

697. Corollarium : Quid sit credere Deum, Deo et 
in Deum. — Ex praedictis intelligimus quod post S. Au- 
gustinum, in Ioh., tr. 29, docet S. Thomas (a. 2), actu 
fidei nos credere Deum, Deo, et in Deum. Credere enim 
est actus intellectus a voluntate imperatus. Ex parte 
intellectus, Deus est obiectum materiale primarium, et hoc 
significamus dicendo : credo Deum : est etiam obiectum 
formale, et hoc significamus dicendo : credo Deo scii, cum 
auctoritate loquenti. Ex parte voluntatis aptem haec 
imperat actum fidei tendendo in Deum ut in finem, et 
hoc significamus dicendo : credo in Deum. Hoc ultimum 
non facimus perfecte nisi per charitatem, et ideo sine 
hac fides dicitur imperfecta seu informis. 

E contra fide divina non credimus Ecclesiae quia huius 
fidei Ecclesia non est obiectum formale, licet illi credere 
possimus fide ecclesiastica (saltem secundum plures) ; — 
nec credimus in Ecclesiam quia illa non est finis noster 
ultimus ; proprie credimus Ecclesiam, sicut loquitur Sym- 
bolum, quia est obiectum materiale quod credimus. 

698. Libertas fidei. — Ex parte motionis voluntatis 

'i habet actus fidei proprietatem, scii, libertatem, ut iam 

L docuerunt Cone. Araus. II, can. 5, et Trid., sess. 6, c. 6, 

; definivit Vat., sess. 3, c. 3, can. 5, contra Rationalistas et 

(i Hermes, confundentes fidem cum scientia. 

) Est actus liber 1) non quidem radicaliter, remote et per 

I accidens, quia possumus non considerare motiva credibili- 

! tatis, — vel quia motiva credibilitatis non reddant nos 

i; omnino certos de revelatione, uti falso docet Lugo (sicut 

; ' dicetur art. seq. n. 703), quod ceteroquin explicaret liberta- 

! tem in praeambulis, sed non in ipso actu fidei ; — at 

! 2) formaliter, proxime et per se, quia, licet factum 

| revelationis et obligatio credendi possint esse omnino certa 

et evidentia, attamen veritates credendae non sunt seipsis 
| evidentes pro nobis ; unde intellectus non necessario iis 

assentitur, sed ad hoc requiritur motio liberae voluntatis, 
maxime 

j 3) quia illas veritates admittimus fidendo divinae aucto- 

j ritati. Ex quo sequitur 

1 a) actum fidei esse liberum non tantum quoad exercitium, 

j seu quantum ad usum (sicut scientia), quia possumus non 

i considerare motivum aut attentionem avertere ab obiecto 

l credendo, sed etiam quoad specificationem seu quantum ad 

assensum, quia dum consideramus obiectum, manet possi- 
bilitas dubitandi, non assentiendi, imo negandi ; unde 
, S. Thomas, a. 10 : « actus fidei... subiacet voluntati non so- 

j lum quantum ad usum, sed etiam quantum ad assensum »; 

! b) actum fidei posse meritorium esse, accedente tamen 

charitate (a. 9 et 10). 


Libertas fidei traditur in S . Litteris : a) posita Evangelii prae- 
f dicatione, quidam credunt, quidam non credunt, quod est 

! signum libertatis (Act. XVII, 32-34 ; Rom. X, 16 ; Is. LXV) ; 

i non credunt quia lucem non quaerunt sed tenebras diligunt 

1 (Ioh. III, 18-21)} 

I b) credentes laudantur, non credentes reprehenduntur (Rom. 

j IV, 3 5 Mc. XVI, 14 Apoc. II, 19 ; Lc. XXIV, 25 ; Act. VII, 39) ; 

I c) fides cadit sub praecepto et ipsi adseribitur praemium, 

j infidelitas autem habetur ut grave peccatum aeterna poena 

j dignum (I Ioh. III, 23 ; Ioh. III, 15 ; Rom. IV, 3 ; Mc. XVI, 16) ; 

d) unde fides vocatur obedientia voluntaria (Rom. I, 5 ; 
X, 16 ; Act. VI, 7; II Cor. X, 5-6) aua ex corde, imo ex toto 
corde creditur (Rom. X, 9-10 ; Act. VIII, 37V Hinc Augustinus, 
( in Ioh. tr. 26, n. 2: « Credere non potest nisi volens » ;.et Irenaeus 

adv. Haer. IV, 37, 5 : « Non tantum in operibus, sed etiam in fide 
liberum et suae potestatis arbitrium hominis servavit Dominus ; 
et propter hoc is qui credit ei, habet vitam aeternam, qui autem 
pon credit Filio, non habet vitam aeternam, sed ira Dei manebit 
super ipsum ». 

Ideo Ecclesia nunquam vi usa est ad convertendos infideles. 


Articulus III. 

De Iudicio credibilitatis seu de Praeambulis fidei. 

S. Th. II-II, q. 1, a. 4, ad 2 ; q. 2, a. I, ad I ; a. 9, ad 3 ; a. 10. 

699. Thesis, Ad actum fidei praevie requiritur 
iudicium credibilitatis. — Primus nempe actus ad 
fidem requisitus, qui alios praecedit, est praevium iudicium 
credibilitatis (Ps. XCII, 5 sec. t. gr. et lat. ; Ioh. X, 25, 
37-38). Quod ante actum fidei omnino requiritur ut 
conditio. Ratio est quia voluntas nequit movere intellectum 
ad aliquid credendum et imperare fidem in aliquid, nisi 
hoc ipsi proponatur ab intellectu ut credibile, et intellectus 
videat esse credendum. Et quidem : 

a) Illud iudicium debet esse evidens, quia voluntas nequit 
prudenter imperare assensum omnino certum et firmum, nisi 
aliquid intellectui appareat et ab ipso proponatur ut certo 
et evidenter credibile. 

b) Illud iudicium est conclusio ratiocinii similis illi quod 
Lugo dicebat esse ipsum fidei actum ; Quod Deus in 
loquendo infallibilis dicit, est credibile et credendum. 
Atqui Deus in loquendo infallibilis revelavit incarnationem. 
Ergo incarnatio est credibilis et credenda. — Aut magis 
reflexe : Quod omnibus consideratis, post diligens examen 
mihi sufficienter apparet a Deo infallibiliter testatum, est 
credendum. Atqui omnibus consideratis, sufficienter videtur 
mihi Deum revelasse incarnationem. Ergo est credenda. 

c) Hinc praemissae huius ratiocinii, nempe quod Deus 
sit infallibilis in loquendo et credibilis, et quod de facto 
sit locutus, debent cognosci cum certitudine saltem practica, 
non absoluta, sed respectiva i. e. quae respectu ad capaci- 
tatem intellectus uniuscuiusque excludit omne dubium 

prudens ; secus non posset in ipsis fundari certum iudicium 
credibilitatis \ 

Unde damnata fuit propositio 2i a ab Innocentio XI : 
«Assensus fidei supernaturalis et utilis ad salutem stat 
cum notitia solum probabili revelationis, imo cum formi- 
dine quo quis formidet, ne non sit locutus Deus » ; et 
prop. 25 a Modernistarum a Pio X : « Assensus fidei ultimo 
innititur in congerie probabilitatum ». 

700. Iudicium credibilitatis innititur praeambulis 
fidei et motivis credibilitatis. — Illa quorum cognitio 
praerequitur ad fidem, et quibus innititur iudicium credibi- 
litatis, vocantur praeambula fidei. Divina quidem auctoritas 
seu infallibilitas in loquendo ratione cognoscitur : supposito 
enim quod Deus existat, facile deducitur ex eo quod est 
ens perfectissimum. Factum autem revelationis a diversis 
hominibus cognoscitur diversis argumentis, prout sunt 
eorum intellectui accommodata; quae argumenta vocantur 
motiva credibilitatis. 

Differunt itaque motiva credibilitatis et obiectum formale 
seu motivum fidei : 

a) illa proxime demonstrant motivum fidei scii. Deum 
aliquid revelasse, et sic tantum remote disponunt, inducunt, 
impellunt ad credendum ; hoc omnino proxime et immediate 
movet ad credendum ; 

b) illa praecedunt actum fidei, et sunt conditio ipsi 
extrinseca ; hoc ingreditur actum fidei ut elementum essen- 
tiale et motivum intrinsece constitutivum ipsius ; 

c) illa ostendunt fidem esse rationabilem ; et non sunt 
motivum formale cur aliquid credimus, sed tantum cur 
iudicamus aliquid esse credibile et credendum : hoc est 
ipsum motivum cur aliquid credimus, i. e. iudicamus 
esse verum. 


1. Evidentia credibilitatis etiam ex certitudine mere practica sine 
evidentia de existentia revelationis oritur, quia evidentia credibilitatis 
versatur circa rem ut prudenter affirmabilem : evidens est mihi prudenter 
esse agendum, i. e. secundum certitudinem practicam in defectu certi- 
tudinis stricte dictae. Id patet ex secunda forma syllogismi indicata 
in qua tres propositiones sunt evidentes. 


701. Motiva credibilitatis externa sunt omnino 
certa. — Signa certissima habentur et argumenta externa , 
omnium intelligentiis accommodata (C, Vat.), etiam huius 
temporis hominum (prof. fid. c. Mod.), etiam pro sapientio- 
ribus omnino apodictica, quibus probatur existentia reve- 
lationis, ut definivit C. Vat., sess. 3, c. 3, can. 3 et 4, 
scii, facta quaedam quae naturali modo explicari nequeunt, 
et apparent ut supernaturalia et divina. Sunt autem, docente 
eodem Concilio, c. 3, praecipue 1) miracula et 2) prophetiae ; 

— etiam 3) Ecclesia quae, per se ipsa, ob admirabilem 
propagationem, eximiam sanctitatem et in bonis fecundi- 
tatem (testimonio innumerabilium martyrum confirma- 
tam), catholicam unitatem et invictam stabilitatem, apparet 
ut opus et institutum divinum et divinae suae legationis 
est testimonium irrefragabile ; et 4) eadem Ecclesia quae, 
ut notis et characteribus insignita suae a Christo legationis, 
evidenter et facile omnibus apparet tamquam legata 
Dei, et ita custos et magistra revelationis, fidem nomine 
Dei proponens. 

Neque dicas : Ecclesia cognoscitur fide et revelatione ; ergo 
non potest esse medium cognoscendi ipsam revelationem, et 
motivum credibilitatis ; secus incideremus in circulum vitiosum. 

— R. enim Ecclesiam, quatenus est medium cognoscendi 
revelationem et motivum cur iudicamus esse credendum, cogno- 
sci non revelatione et fide sea ratione et historia, in quantum 
possumus eam inspicere, v. g. in quantum describitur Evangeliis 
et testimoniis scriptorum ecclesiasticorum, non quatenus sunt 
verbum Dei vel testimonia traditionis divinae, sed quatenus sunt 
libri historici auctoritatem habentes humanam. Postea autem 
Ecclesia, ut supernaturalis et divina, cognoscitur et creditur 
revelatione et fide. 

702. Minus certa sunt motiva credibilitatis interna. 

— Motiva Christianae religioni intrinseca, uti sanctitas 
Christi et sublimitas doctrinae christianae, si sola spectentur 
etiam ut facta divina externa naturaliter inexplicabilia, non 
videntur probare existentiam divinae revelationis cum certi- 
tudine stricte dicta et demonstrativa, sed tantum cum 
summa probabilitate et certitudine practica ; praeterea sunt 
argumenta multum studium requirentia et magnis difficul- 
tatibus obnoxia, nec omnibus intelligentiis accommodata. 
Unde non sunt efficacia ad convincendos omnes, nec 

principaliorem partem in Apologetica occupare merentur. 

Vehementius adhuc falluntur illi qui, reiectis vel saltem 
posthabitis externis motivis credibilitatis, ad fidem super- 
naturalem fundandam unice vel praecipue provocant ad 
motiva mere interna., uti sunt experientia interna, indigentia 
animi religiosi, sensus religiosus ; vel etiam fidem ut aliquid 
instinctivum habent. Haec enim motiva : 

a) non sunt evidentia, nec certitudinem practicam in 
omnibus valent fundare, imo sunt subiectiva ita ut alii 
alia fide vel etiam nulla se indigere dicant ; 

b) repugnant supernaturalitati fidei, si ad verbum suma- 
tur quod dicunt : fidem esse placitum naturae, vel illam 
solam aspirationibus naturae satisfacere aut societatis ne- 
cessitatibus, cum religio naturalis etiam satisfaciat suffi- 
cienter ; 

c) repugnant motivo fidei, quod non esset amplius testi- 
iponium Dei sed congruentia naturae vel societati : Deum 
enim esse locutum praedictis omnibus vel aliis internis 
criteriis probari non potest, sed tantum factis divinis 
externis. Unde illa motiva possunt praeparare ad fidem 
suscipiendam, removere obstacula fidei, voluntatem dispo- 
nere ad revelationem suscipiendam, ac eam confirmare ; 
istam vere demonstrare non possunt. 

703. Motiva credibilitatis sufficiunt late certa ; 
quaedam tamen certitudinem possunt fundare 
absolutam. — Motiva credibilitatis, quamvis apud multos 
non sint certa, nisi certitudine practica et improprie dicta, 
possunt tamen esse absolute certa. Unde falsum est, quod 
Lugo dicere cogitur actum fidei — quem iste putat con- 
clusionem ratiocinii — esse obscurum et liberum, quia prae- 
missae, scii, auctoritas Dei et saltem factum revelationis, 
sunt obscurae et non cognoscuntur cum evidentia vel certa 
demonstratione, sed tantum cum magna probabilitate et 
certitudine practica. Etenim t) inj allibilitas seu auctoritas Dei 
revelantis in loquendo clare perspici potest , uti fit a philoso- 
phis ; — 2) de facto revelationis videtur nos posse acquirere 
veram certitudinem historicam a) ex prophetiis, vel ex miraculis 
Christi, de cuius vita et factis habemus certitudinem historicam, 
veluti physicam vero de supernaturalitate actuum eius, — et 
praesertim b) si omnia motiva credibilitatis simul spectentur, 
quia si tam multa ac omnia indicia concurrunt in ostendenda 
veritate unius religionis nostrae, ipsa Providentia falleret si 
sita religio non esset vera : non tantum improbabile, sed im- 

possibile est explicare Ecclesiam catholicam et miracula Christi 
et Apostolorum, si religio Christi non sit vera ; — imo 3) Deum 
esse locutum potest esse evidens ; uti fuit Angelis, Apostolis, 
et aliis qui a Deo in fide immediate instruuntur ; quod fidem 
non impedit, quia quanto evidentior appareant auctoritas Dei 
et factum revelationis, tanto evidentior apparet obligatio credendi. 

Unde actus fidei tantum est obscurus et liber, quia revelatio 
non facit res revelatas apparere, et maxime quia non creduntur 
nisi illa quae non sunt plene evidentia, ut supra dictum est. 

704. Quomodo pueri et rudes sibi effbrmare pos- 
sunt iudicium credibilitatis ? — A pueris et rudioribus 
factum revelationis saepe non cognoscitur nisi auctoritate 
humana parentum, sapientium, pastoris, etc. ; quibus 
credunt : recta enim et prudens ratio ipsis dictat ut in 
rebus necessariis quae per seipsos videre non valent, 
auctoritati sese subdant illorum qui naturaliter ipsos pos- 
sunt et debent erudire. Credunt itaque fide humana ea 
quae de historia revelationis a Deo factae, a parentibus 
vel parocho acceperunt, v. g. quod Deus talia vel talia 
docuerit, quo posito, illa credunt fide divina propter solam 
auctoritatem Dei revelantis. 

Generatim habent iudicium credibilitatis. Quod sat 
facile efformatur sequenti vel aequivalenti ratiocinio saltem 
implicito : In necessariis quae investigari a me nequeunt, 
prudens vel obligatorium est testimonium admittere illorum 
qui naturaliter sunt duces vel institutores. Atqui per me 
non possum certiorari quod Deus haec sit locutus. Ergo 
prudens et obligatorium est id admittere quia ab illis 
dicitur qui naturaliter sunt duces et institutores ; et ideo 
credere propter testimonium Dei. 

Attendant igitur parentes et sacerdotes, ad quos tales instruere 
incumbit : 1) ut doctrina iis proponatur saltem ut verbum vel 
revelatio Dei, secus enim sola fide humana crederent propter 
ipsorum auctoritatem, et non fide divina propter auctoritatem 
Dei revelantis. Quinimo 2) si paulo plus instruantur, facile 
agnoscent parentes idem docere ac suos sacerdotes, et hos cohae- 
rere cum episcopis, et episcopos esse unitos cum Rom. Pontifice, 
v. g. quia omnes docent similem catechismum ; unde cognoscent 
doctrinam propositam non esse privatorum, sed societatis reli- 
giosae universalis quae maxima pollet auctoritate, et a pastoribus 
non doceri proprio nomine sed tamquam a ministris Ecclesiae, 
qui ab ipsa et a Christo ad praedicandum missi sunt ; — imo 3) 
facile agnoscent hanc doctrinam esse verbum Dei, propter miracuia 

quibus revelatio fuit confirmata, et propter Ecclesiam quae suis 
notis (magna auctoritate et veritate, catholica doctrinae unitate, 
sanctitate et in bonis fecunditate, invicta stabilitate) facile apparet 
omnibus ut legata Dei et custos verbi revelati. 

705. Animadversiones.— i» Ex parte iudicii credibilitatis 
fides dicitur rationabilis , et ipsi competit specialis proprietas, 
scii, rationabilitas (C, Vat., c. 3), cui ex parte obiecti revelati 
respondet rationalis credibilitas. 

2» Licet Spiritus S™ directe et immediate possit docere, et 
aliquando doceat etiam rudiores, errant tamen Protestantes di- 
centes revelationem esse credibilem ob immediatum et intern um 
testimonium Spiritus S 1 , quod omnibus concederetur (cfr. tr. de 
Locis theologicis). 

3 a De Lugo et illi qui tenent actum fidei esse ratiocinii conr 
clusionem quae admittitur propter praemissas, ut in sua sententia 
explicent quomodo motivum proximum, immediatum et ultimum 
fidei sit auctoritas et revelatio Dei, coguntur dicere praemissas, 
et nominatim factum revelationis quod asseritur in minore, ab 
omnibus immediate et sine novo ratiocinio cognosci,quia miracula, 
impletiones prophetiarum, propositio Ecclesiae, etc. quibus reve- 
latio probatur aut ostenditur et propter quae in minore affirmatur 
revelatio, sunt pars completiva locutionis divinae. — At 

a) ad summum haec omnia non sunt nisi locutio externa Dei, 
quae non est motivum fidei, ut dictum est supra, n. 669 ; 

b) probabilius etiam non sunt ipsa locutio externa Dei nisi 
improprie ; proprie sunt solum signa divinae locutionis, sicut 
sigillum est signum epistolae regis ; 

c) revelationem divinaro salretr prima vice non cognovimus 
immediate, sed nonnisi plui ibus argumentis. 


QUAESTIO TERTIA. 

DE NECESSITATE FIDEI. 

S. Th. II-II, q. 2, a. 3 et 5-8 ; De Verit., q. 14, a. 10-12. 

706. Duplex necessitas : alia medii, alia praecepti. 

— Praenotandum est aliquid dici necessarium ad finem 
vel necessitate medii, vel necessitate praecepti. Necessa- 
rium necessitate medii est medium quod ad finem obtinendum 
positive influit , et quidem ita ut sine illo etiam involuntarie 
omisso finis obtineri nequeat. Necessarium necessitate prae- 
cepti non est medium ad finem, sed id quod praecepto 
imponitur ita ut, quando cognoscitur praeceptum, eius 
observantia sit conditio, sicut transgressio voluntaria est 

obex ad finem consequendum ; unde non positive sed 
negative influit, non ponendo obstaculum. Ex qua defi- 
nitione sequitur a necessitate praecepti excusare ignoran- 
tiam invincibilem, quia excusat a peccato quod esset obex 
ad finem consequendum ; a necessitate autem medii non 
liberare quamcumque ignorantiam vel impossibilitatem, 
nam haec non supplet influxum necessarium medii ad 
finem consequendum. 

Necessitas medii alia est ex natura rei, alia ex positiva 
institutione ; item alia est necessitas medii in re quando 
ipsum medium semper necessarium est, alia est necessitas 
medii in voto quando defectus medii suppleri potest per 
aliud cum ipsius voto. Exempla sunt pro salute : gratia 
gratum faciens, et Baptismus. 

707. Fides necessaria est necessitate medii. 

I. Necessitate medii ad salutem tam pro parvulis quam 
pro adultis, ex natura rei, necessarius est habitus fidei, quia 
sine ipso charitas haberi nequit. C. Trid., sess. 6, c. 7. 

II. Necessitate medii ad iustificationem et hoc modo ad 
salutem l , pro adultis i. e. usum rationis habentibus, ex 
natura rei, omnibus omnino temporibus, necessarius est 
actus fidei proprie dictae quo credant explicite ob divinam 
revelationem Deum, institutorem et finem ordinis super- 
naturalis, existere, et esse remuneratorem. 

Probatur : i° Ex Scriptura, quae saepius declarat abso- 
lutam necessitatem voluntariae susceptionis fidei proprie 
dictae (nam nullam aliam agnoscit necessariam) ad iustifi- 
cationem consequendam (Hebr. X, 38 sq. ; Rom. I, 17 ; 
III, 26 ; IV, 5; Gal. II, 16 ; Mc. XVI, 16), et ex professo 
docet ad Hebr. XI, 6, quod « sine fide impossibile est 
placere Deo. Credere (actus fidei) enim oportet accedentem 
ad Deum quia est, et inquirentibus se remunerator sit ». 


1. Sic dicitur et non simpliciter ad salutem, quia, si quis fuerit 
baptizatus in infantia, posteaque pervenerit ad usum rationis, ac contingat 
fidem ipsi non sufficienter proponi, et simul ipsum non peccare mortaliter, 
sine actu fidei salvabitur. Hic tamen pro adultis regulariter erit medium 
necessarium ad conservandam iustitiam, scii, ad officia Christiana im- 
plenda, ut in iustitia perseverent. 

2° Ex perpetua doctrina Ecclesiae , quae constat ex Trid. 
sess. 6, c. 6, 7, 8 ; ex Vat., sess. 3, c. 3, can. 2; et ex dam- 
natione prop. 22 ae et 23 ae ab Innocentio XI 1 . 

3 0 Ex ratione: a) Nullus ad finem supernaturalem sese 
ordinare et tendere potest, quod tamen ad iustificationem 
requiritur, nisi 1 illum finem cognoscat. Atqui finem super- 
naturalem non valemus cognoscere ratione, sed tantum 
revelatione cui respondet fides. Ergo. 

b) Item nullus salutem sperare potest et contritionem 
supernaturalem habere de peccato, nisi finem et renumera- 
tionem supernaturalem cognoscat. Atqui ad iustificationem 
requiritur spes et contritio supernaturalis (C. Trid., sess. 6 
et 14). Ergo ad iustificationem requiritur quod finem 
supernaturalem credamus. 

Ex dictis sequitur a) requiri quemdam verum conceptum 
unius Dei, quo nimirum distinguatur a creaturis, et cognoscatur 
saltem ut creator, vel omnipotens, vel ens necessarium aut 
perfectissimum ; secus enim non ad verum Deum tenderemus ; 

b) non sufficere cognitionem Dei ut finis et remuneratoris 
naturalis : licet enim non requiratur ut distincte et formaliter 
cognoscamus tamquam supernaturalem finem aut remuneratio- 
nem, tamen debemus credere remunerationem quae de facto est 
supernaturalis ; 

c) practice in hoc non esse difficultatem : quicumque fide prop- 
ter auctoritatem Dei revelantis credit Deum esse et remunerari, 
eo ipso credit Deum se supernaturali modo revelantem i.e. nobis- 
cum communicantem ultra exigentias naturae, et credit Deum 
remuneraturum renumeratione quam sua revelatione promisit. 

III. Ante promulgatum evangelium, non erat necessaria 
necessitate medii ad iustificationem fides explicita Incar- 
nationis (et simul passionis, mortis, redemptionis, resur- 
rectionis et regni gloriosi Christi in coelo) et SS. Trinitatis, 
sed sufficiebat implicita ; an autem post promulgatum 
evangelium requiratur ex positiva Dei institutione, dispu- 
tatur. Licet sententia affirmans S. Thomae et S. Alphonsi 
sit probabilior et modo loquendi S . Scripturae et SS . Patrum 
conformior 2 , non tamen omnino certa est, quia textus qui 
ad eam probandam afferuntur, et necessitatem fidei in 

1. « Nonnisi fides unius Dei necessaria videtur necessitate medii, non 
autem explicita Remuneratoris ». — i Fides late dicta, ex testimonio crea- 
turarum similive motivo, ad iustificationem sufficit ». 

2. Cfr. Martin, De Necessitate credendi et credendorum. 

Christum secundum ipsos praedicant, forsan etiam intelligi 
possunt vel de sola efficacia fidei in Christum ; — vel de 
sola necessitate praecepti ; — vel de necessitate medii sed 
meritorum et gratiae Christi, aut fidei qua Christo unimur, 
aut saltem fidei in Christum implicitae. Quia tamen in 
necessariis ad finem, in casu ad salutem, illicitum est 
sententiam mere probabilem eligere, sed tutius est agendum 
(cfr. n. 215, 3 0 ), ideo in praxi haec duo mysteria conside- 
randa sunt ut credenda necessitate medii. 

708. Corollaria practica. — 1. Cum ille qui ignorat 
existentiam Dei finis supernaiuralis et remuneratoris sit in- 
capax iustificationis et certo indispositus, nunquam ipsi possunt 
dari sacramenta etiam Baptismi vel Poenitentiae. Imo confessiones 
peractae cum ignorantia etiam invincibili harum veritatum sunt 
nullae (defectu contritionis) ac proinde repetendae. 

2. Neque possunt ministrari haec sacramenta illi qui ignorat 
mysterium Incarnationis vel Trinitatis i sed de his antea est 
instruendus, quia illicitum est exponere sacramentum periculo 
infructuositatis, vel etiam Poenitentiam periculo nullitatis. 
(S. Off. 25 ian. et 10 maii 1703, renov. 30 mart. 1898; 
Inn. XI, prop. 64 et 65 l ). Excipitur casus extremae necessitatis, 
quando medium vel tempus instructionis deest ; quo casu ad- 
ministratur sacramentum Poenitentiae sub conditione : si es 
capax, dummodo alia requisita adsint, his autem datis cetera 
sacramenta absolute. 

3. Speciatim notetur can. 752, § 2 : Adultus « in mortis periculo, 
si nequeat in praecipuis fidei mysteriis diligentius instrui, satis 
est, ad Baptismum conferendum, ut aliquo modo ostendat se 
eisdem assentire serioque promittat se Christianae religionis man- 
data servaturum ». 

4. Cum confessiones factae cum ignorantia non graviter 
culpabili Incarnationis vel SS. Trinitatis ab eo qui bona fide 
putavit se esse rite dispositum, non sint certo invalidae, licet 
securius repetantur, ad hoc tamen stricte obligari fideles non 
possunt. 

5. Quando agitur de semifatuis aut valde ignorantibus, eis sugge- 
rendus est actus fidei in Deum unum et trinum, et ip Christum 
redemptorem, antequam absolvantur ; quo securior evadat abso- 
lutionis validitas. 


1. « Absolutionis capax est homo,quantumvis laboret ignorantia myste- 
riorum fidei et etiamsi per negligentiam, etiam culpabilerp, nesciat myste- 
rium SS. Trinitatis et Incarnationis D. N. Iesu Christi. » — « Sufficit 
illa mysteria semel credidisse. » 

6 . Hinc notat S. Alphonsus, Th. M., 1 . 2, c. i, n. 2 : Si quis 
esset adeo rudis ut praedicta mysteria ullo modo percipere nequeat, 
et ideo nec explicite credat, quoad hoc esset assimilandus infan- 
tibus et amentibus ; quodsi retinere nequeat, sufficeiet quod 
singulos articulos explicite credat dum ei proponuntur. Est 
casus ceteroquin rarus etiam in regionibus barbaris. 

7. Ad iustificationem non sufficit fides implicita ex parte actus, 
seu fides in voto aut late dicta, sed requiritur fides in re, qua 
explicite credimus Deo revelanti ; sufficit- tamen implicita ex 
parte obiecti quatenus veritates revelatae in confuso apprehen- 
dantur, at explicita requiriter quoad veritates necessarias ne- 
cessitate medii. 

709. Fides necessaria est necessitate praecepti. 

A. Necessitate praecepti sub gravi ab omnibus explicite 
cognoscenda sunt quoad substantiam , i. e, ita ut de his 
intelligentiam vulgarem habeant, et de ipsis interrogati 
possint respondere substantiam, licet nec verba praecise, 
nec verborum ordinem memoria teneant : 

i° Quae requiruntur ad recte credendum et sentiendum, 
nempe Symbolum Apostolorum, uti constat ex perpetuo 
usu Ecclesiae, hanc notitiam ante Baptismum exigentis ; 
ceterum Christianus debet summatim cognoscere doctrinam 
Christi quantum ad veritates praecipuas, scii, articulos 
fidei, et eam ab aliis posse distinguere. 

Quae tamen minoris momenti in symbolo continentur, tantum 
obligatoria sunt sub levi, uti virginitas perpetua B. M. V. ; 
circumstantiae temporis : sub Pontio Pilato, tertia die ; Christi 
sepultura, et descensus ad inferos, et sessio ad dexteram Patris ; 
iudicium de vivis et mortuis ; communio sanctorum, etc. 

2° Quae requiruntur ad recte vivendum, nempe 

a) universalia praecepta iuris, scii, praecepta decalogi 
et quinque praecepta Ecclesiae, quae omnes servare debent 

b) officia propria status seu conditionis. 

3° Quae requiruntur ad recte utendum auxiliis specialibus 
salutis, nempe 

a) oratio dominica, de qua scire saltem debent pro 
singulis bonis acquirendis et malis vitandis quae ibi enu- 
merantur, Deum esse orandum ; 

b) sacramenta, quantum necessarium est ut bene susci- 

piantur, scii. Baptismus, Poenitentia et Eucharistia semper, 
quia ad omnes pertinent, cetera autem quando aliquis 
vult ea recipere. 

Symbolum, oratio dominica, et sacramenta explicite sunt 
credenda ; cetera sufficienter etiam sola ratione cognosci valent 
explicite ; decalogus utpote revelatus, explicite credi potest, et 
saltem implicite debet. 

B. Necessitate praecepti sub levi ab omnibus explicite 
cognoscenda sunt ex consuetudine et communi usu fidelium : 

i° signum crucis, quod est signum distinctivum Chris- 
tiani ; 

2° salutatio angelica, saltem quoad substantiam, quia 
B. V. est mediatrix gratiae ; 

3 0 symbolum, praecepta decalogi et Ecclesiae, oratio 
dominica, quoad verba . 

710. Corollaria practica. — 1. Graviter obligantur 
parentes et superiores quibus alios in fide instruere incumbit, 
ipsos, statim ac pervene int ad usum rationis, gradatim docere 
ea quae necessitate medii et praecepti cognoscenda sunt. Quod 
officium in parochis est iustitiae. 

2. Hinc maior fides explicita in quibusdam requiritur ratione 
muneris, conditionis et status, v. g. in illis qui alios debent 
erudire, ut apud episcopum, parochum, concionatorem, con- 
fessarium, hominem maioris scientiae iudicem magistratum, etc. 

3. Si confessarius, propter probabiles rationes, dubitat an 
poenitens necessaria cognitu necessitate medii vel praecepti igno- 
ret, illum de his interrogare tenetur. Quod hodie saepe accidit. 

4. « Ignorantiam illam coniiciet confessarius ex imbecillitate 
aetatis iunioris aut senioris, ex hebetudine ingenii, ex defectu 
educationis et litteraturae, ac modo confitendi, ex ipsa confessione 
puta ex neglectu diuturno orationis, frequentationis ecclesiae, 
concionum, sacramentorum, et manente dubio ex prudenti et 
discreta interrogatione» (Waffelaert, o.c. n. 191). 

5. Notat tamen S. Alphonsus, Pr. Conf., n. 22 : « S. Leonardus 
a Portu Mauritio, loquens de personis urbanis salutis propriae 
negligentibus, quae sibi magno labori et contumeliae habent se 
de iis interrogari, ait decere confessarium, ut ipsis dicat : Eia 
eliciamus una simul actus christianos, dic mecum... », subiungens 
scii, actum fidei cum principalibus mysteriis. 

6. Ignorantes necessaria necessitate praecepti tantum, monendi 
sunt ut addiscant, et si serio proponant, absolvi possunt. Quodsi 

iam saepius proposuerint, investigandum est an confessiones 
praecedentes non fuerint invalidae ex defectu propositi ; et 
aliquando ipsis est absolutio differenda. — Quodsi opportunitatem 
non habeant illa addiscendi, confessarius ipsis substantiam cre- 
dendam proponat, cum onere perfectius addiscendi, vel redeundi 
ad discendum. 

7. Notat S. Alphonsus, Th. M., 1 . 2, n. 3, 3 0 : In praxi, qui 
symbolum, orationes, etc. verbotenus ignorant, praesertim si sint 
rudiores, monendi sunt ut addiscant ; secus enim magno periculo 
se exponent neque substantiam retinendi, et vix aliter praecepto 
orationis satisfacient. 

CAPUT II. 

DE ACTU FIDEI EXTERIORE SEU DE EIUS 
CONFESSIONE. 

S. Th. II-II, q. 3- 

71 1. Confessio fidei est externa eius manifestatio per 
aliquod signum ad hoc idoneum. Est actus externus 
virtutis fidei, quia immediate a fide producitur nullo alio 
habitu mediante ; unde confessio fidei secundum obiectum 
et speciem directe ordinatur ad fidem ut ad finem. 

Ex iure naturali-divino datur praeceptum, obligans sub 
gravi , exterius confitendi fidem ; quod praeceptum simul 
est affirmativum et negativum (can. 1325, § 1). 

712. Quatenus est negativum praeceptum confi- 
tendi fidem prohibet, ullo unquam casu vel periculo 
etiam mortis, expresse vel tacite, verbo vel signo vel 
facto (silentio v. g.), fidem exterius negare vel falsam 
profiteri aut simulare. Qui enim sic ageret, impliciu saltem 
diceret vel Deum revelare falsa vel ipsum non revelasse 
dogmata fidei Christianae, quod utrumque est Deo maxime 
iniuriosum. Hinc Christus : « Qui autem negaverit me 
coram hominibus, negabo et eum coram Patre meo qui 
in coelis est » (Mt. X, 32, 33 ; qfr. Lc. IX, 26 ; XII, 8-9 ; 
II Tim. II, 12). 

Quod fieri potest dupliciter : a) directe et explicite, 
quando quis scienter fidem negat vel falsam profitetur ; 

b) indirecte et implicite, si absque intentione negandi 
actionem ponit quae ab aliis ut negatio fidei habetur, 
qualis esse potest assistere aut participare ritibus haereticis 
(sumere v. g. coenam calvinisticam). 

Peccant igitur contra fidem : i° verbis , qui aperte, serio 
aut ficte, negant etiam unum articulum fidei, aut se esse 
Christianos vel catholicos negant, aut alterius sectae disci- 
pulos (vetero- catholicos, rationalistas, positivistas, mahu- 
medanos) sese dicunt, aut negant se esse papistas, ultra- 
montanos, clericales,... in regionibus in quibus illa verba 
non significant nisi catholicum religione ; 

2 0 factis : qui ad occultandam fidem adhibent ritus aut 
caeremonias falsi cultus, uti sunt thus adolere, genuflectere 
vel sacrificare coram idolo (S. C. de Pr. F. 12 sept. 1645), 
sumere coenam calvinisticam, circumcisionem ut ritum 
religiosum adhibere, etc. 

3 0 item qui pecunia emunt testimonium quod falsam 
religionem professi sunt (libellatici) ; 

4 0 item qui ponunt actionem quae ex se vel ex circum- 
stantiis significat professionem falsae religionis, v. g. bibere 
in mortem Papistarum vel in sanitatem hostium Ecclesiae, 
simul cum iis orare, cantare, etc., nomen dare sectae 
haereticae, schismaticae, massonicae, societati anticatho- 
licae aut biblicae, quacumque de causa ; 

5° generatim illi qui utuntur vestibus, manuum nutibus, 
vel signis specialiter professivis falsae religionis, uti sunt 
vestes sacrae quae exhibent honorem Prophetae, idolo, etc. 
(S.C. P. F. 23 mart. 1844) et insignia seu signa professiva 
Francomurariorum ; 

6° generatim illi qui de fide nominatim et personaliter 
interrogati a potestate publica tacent vel utuntur verbis 
ambiguis (quae v. g. ab interrogante accipiuntur pro nega- 
tione) : hoc enim propter adiuncta ex communi aestima- 
tione consideratur ut negatio vel erubescentia fidei, ve- 
timor poenae imminentis (prop. 18 damn. ab Inn. XI). 

Dixi : generatim, quia, si ob quasdam circumstantias 
omnino peculiares omnibus manifestum esset illa non esse 
4 religionis negationem vel erubescentiam, v. g. si tacitur- 

nitas a praesentibus potius haberetur pro confessione 

fidei, vel si lex aperte statueret nulli potestati publicae 
licere ut se in civium conscientiam ingerat, non esset 
illicitum. Quando autem id fiat, prudenti aestimatione 
relinquitur determinandum. 

713. Quatenus est affirmativum praeceptum con- 
fitendi fidem praecipit, etiam aliquando cum periculo 
vitae, confessionem externam fidei, et quidem in duplici 
casu : 1) quando per omissionem huius confessionis, 
privative magnus subtraheretur honor debitus Deo, vel 
positive seu contrarie Deus magna iniuiia afficeretur ; hinc 
non tantum interrogatus de fide qui tacendo habetur 
ut infidelis debet confiteri et procurare magnum honorem 
Deo, sed etiam ille qui videt ab infidelibus vel haereticis 
conculcari res sacras tenetur impedire si potest, et ille qui 
audit fidem impugnari debet contradicere si potest vel 
impugnantibus imponere silentium, vel profiteri fidem, si 
haec iudicantur utilia vel profutura ; 2) quando, non 
confitendo fidem, grave nasceretur damnum spirituale 
proximo, ut contemptus religionis, fidelium perversio, 
scandalum, v. g. si, aliquo tacente, ab aliis crederetur' quod 
fides non esset vera et averterentur a fide, vel diu retarda- 
rentur, vel ad fidem non converterentur Unde Rom. X, 
9, 10 : «Si confitearis in ore tuo Dominum Iesum et in 
corde tuo credideris..., salvus eris : corde enim creditur 
ad iustitiam, ore autem confessio fit ad salutem ». 

Ipsa enim fides nos obligat ad illam confitendam, 
quando, omittendo confessionem, in fide iniuria fiat Deo 
vel proximus detrimentum patiatur. 

714. Applicationes. — Cum praeceptum affirmativum 
non pbliget. pro semper, hinc per se et gener atim non peccant, 
saltem contra fidem , verbis, signis, actibus : 

i° qui fidem occultant vel dissimulant sed gravi causa; 

2 0 qui interrogati ab homine privato, contemnendo aut 
tacent aut verbis aequivocis utuntur ; 

3 0 qui negant vel tacent se esse sacerdotes, religiosos, etc.; 

4 0 a fortiori qui, ne catholici agnoscantur, edunt carnes, 
vel non assistunt missae, non orant ante vel post prandium, 

nisi id expresse exigeretur in odium religionis, inobedien- 
tiam Ecclesiae, professionem falsae sectae ; 

5 0 imo qui graviori causa utuntur vestibus vel signis 
nationis, et etiam probabiliter falsae religionis tantum 

distinctivis ; 

6° item qui tempore persecutionis fugiunt (Mt. X, 23) ; 
excipiuntur pastores animarum qui fugerent cum istarum 
damno spirituali (Ioh. X, 1 1) ; 

7 0 qui pecunia emunt ne ipsis noceant vel de eorum 
fide inquirant ; 

8° qui, principe iubente ut catholici se prodant vel com- 
pareant, comparere vel se prodere nolunt. 

Dico : generatim, nam si praedictae actiones ex specialibus 
circumstantiis, ab aliis haberentur ut negatio aut eru- 
bescentia fidei, vel si magnus honor Deo subtraheretur, 
vel grave scandalum nasceretur, essent in fidem peccami- 
nosae et relinquendae. Quando autem id fiat, prudenti 
aestimatione relinquitur determinandum. 

715. Animadversiones. _ i» Ex aliis praeceptis vel 
virtutibus etiam obligamur aliquando ad externam fidei confes- 
sionem, v. g. in susceptione Baptismi (cfr. rituale) vel alterius 
sacramenti, ratione cultus externi et adhaesionis ad Ecclesiam, 
ex praecepto Ecclesiae (S. Off. 20 iul. 1859 ; can. 1406-1408), etc. 
At in illis casibus non est ipsum praeceptum fidei quod nos 
obligat. 

2° Aliquando oportet fidem occultare, quoties, non urgente 
praecepto confitendi fidem, ex eius confessione religio magis blas- 
phemaretur, aut perturbationes orirentur, aut mortis periculum 
foret subeundum, aut alia sequerentur gravia damna (S. Th., 
a. 2, ad 3). 

3° De communicatione cum infidelibus et haereticis, dicetur 
in 4 a parte. 

4° Notat Noldin : « Sicubi potestas politica conversionem ad 
veram fidem ante certum aetatis annum (16 vel 18) prohibet, 
lex impia est, nec licet, cui de veritate religionis catholicae per- 
suasum est, propter legem civilem professionem fidei diutius 
differre. Pastores animarum tenentur eos, qui in sinum Ecclesiae 
cooptari petunt, non obstante quocumque malo temporali proprio 
vel alieno ad professionem fidei admittere. Ad evitanda autem 
mala, quae tum parocho tum convertendo ex lege civili immine- 
rent, permitti potest, ut mutuo consensu conversio ad aetatem 

legitimam differatur, vel ut peracta conversio usque ad illam 
aetatem occultetur, si haec iarn proxime instet » Th. M., II, n. 14. 
Sed interna adhaesio statim est danda fidei, nec differri ea potest. 

5 C Attamen unio ad Ecclesiam et professio fidei per se debent 
fieri publice, nec occultari debent saltem perpetuo, uti fert 
constans Ecclesiae praxis. Unde : , 

a) « Extra casum necessitatis non licet adultum baptizare vel 
ad conversionem admittere secreto, solo sacerdote sciente, sed 
id fieri debet publice coram aliis, saltem duobus testibus. Ideo 
praescribit Ecclesia, ut abiuratio haeresis, quae a neoconversis 
exigitur, coram duobus testibus fiat et facta conversio in libros 
parochiales inseratur, tum ut satisfiat obligationi profitendi 
fidem, tum ut conversus subsit iurisdictioni Ecclesiae inforo 
externo... 

b) Ideo statutum est non posse admitti ad Baptismum, 
Mahumedanum qui propter vitae periculum, vult Christianus 
occultus esse et manere , sed illum debere se transferre ad loca, 
ubi possit publice Christianam religionem profiteri (S. C. deProp. 
F. 28 maii 1635). 

c) In casu necessitatis, ubi nempe moribundus ex rationabili 
gravi causa publicam conversionem ad fidem detrectat, a quovis 
sacerdote prorsus occulte in Ecclesiam recipi potest, ut eius 
saluti consulatur, nisi ratio scandali praecavendi vel salutis 
proximi promovendae aliud exigat, ut in homine magnae digni- 
tatis et auctoritatis. Sed etiam in hoc casu conversio fieri potest 
coram duobus testibus tantum, qui rem, si opus fuerit, postea 
divulgare possunt » (ibid., n. 16, 2 ; cfr S. Off. 25 iul. 1630). 

d) Pariter « aliquis haereticus aut paganus, qui vult veram 
fidem amplecti sed hoc praestare non valet sine magnis incom- 
modis temporaneis, potest clam coram duobus testibus discretis 
in gremium Ecclesiae recipi, (et id ad tempus occultare). Atvero 
post conversionem non potest amplius perficere actus qui sunt 
professio haereseos aut paganismi, v. g. recipere coenam prote- 
stanticam, matrimonium contrahere coram ministro acatholico, 
signa deferre idololatriam significantia, etc. Posset autem alia 
peragere, quae non sunt directa professio fidei heterodoxae, 
ut v. g. visitare templa haereticorum, assistere (mere) funeri 
non catholico, imo una alterave vice assistere sermoni acatholico, 
dummodo tamen desit periculum perversionis aut scandali » 
Prvimmer, Th. M. I, n. 507, resol. i a . 

6° Notat Priimmer, ib., n. 507, 5 : « In praxi non semper facile 
distingui potest num occultatio fidei liceat necne. Generatim 
loquendo multo melius est fidem candide profiteri, quia damna 
ex professione orientia non solent esse tanta, quanta prima 
fronte apparent. E contra ex ingenua professione fidei solent 
maxima bona produci tum pro ipso profitente, tum pro aliis 
eius bonum exemplum admirantibus ». 


TERTIA PARS. 

DE HABITU FIDEI. 

QUAESTIO PRIMA. 

DE IPSA FIDE. 

Articulus I. 

De Fide in ordine ad subiectum spectata. 

S. Th. II-II, q. 4, a. 1-5 ; q. 6, a. 2 ; De Verit., q. 14, a. 4-7. 

716. Habitus fidei 1) est in intellectu sicut in 
subiecto, quia actus eius, qui est credere seu adhaerere 
veritatibus revelatis, est actus intellectus, cuius obiectum 
est verum (n. 693). 

2) Sed actus ille est a voluntate imperatus (n. 692 et 696): 
cum autem plures potentiae ad actum producendum con- 
currant, actus non erit perfectus nisi omnes illae potentiae 
per aliquem habitum sint perfecte dispositae. Unde fides 
non erit perfecta nisi etiam voluntas quodam habitu bene 
disponatur ad fidem imperandam (a. 2). 

3) Nihilominus ex hoc principio nequit concludi in 
voluntate existere quemdam habitum specialem, qui ad 
nihil aliud nos disponat nisi ad fidem imperandam. 

4) Sed dicendum est, conformi ter ad principia S. 
Thomae, illum habitum quo perfecte disponitur homo ad 
fidem imperandam, et quidem propter ultimum finem, 
esse charitatem, quae hominem ad finem ultimum ordinat 
et ideo nata est imperare actus omnium virtutum. 

717. Corollaria de fide formata et informi. — 

Ex praedicta doctrina facile deducuntur conclusiones 
sequentes : 

1) Charitas dat fidei ultimam perfectionem nempe ten- 
dendam ad ultimum finem. 

2) Unde charitas dicitur forma (extrinseca, directiva et 
accidentalis) fidei (a. 3), et fides quae unitur charitati, 
fides formata seu perfecta et viva, dum illa quae est sine 
charitate vocatur informis et imperfecta seu mortua. 

3) Fides informis non differt secundum essentiam a fide 
formata, sed eadem numero manens, accedente charitate, 
fit formata; unde non differunt secundum speciem, sed 
sicut perfectum et imperfectum in eadem specie (a. 5, ad 3). 

4) Fides, licet non sit virtus mere intellectualis sed insit 
intellectui in quantum movetur a voluntate, et ideo etiam 
inclinet ad honeste vivendum ; in ordine supematurali 
tamen, non est virtus simpliciter dicta et secundum per- 
fectam rationem seu in statu perfecto, quae valeat produ- 
cere actum omnino perfectum, nisi uniatur charitati qua 
voluntas perfecte disponitur ut tendat ad bonum. Quia ita 
fit, ut ait S. Thomas, q. 4, a. 5, « quod intellectus semper 
feratur in verum,... et quod infallibiliter voluntas ordinetur 
in bonum finem ». Quando enim duae potentiae concurrunt 
ad unam operationem, haec non erit perfecta nisi utraque 
potentia sit perfecte disposita. 

5) Fides informis, quia est habitus supernaturalis, a Deo 
causatur secundum suam essentiam, unde Dei donum recte 
appellatur (C. Trid., sess. 6, c. 7 et 15, can. 28 ; Vat., 
sess. 3, c. 3, can. 5) ; non tamen Deus causa est quod 
sit informis, seu quod sit sine charitate (q. 6, a. 2). 

718. Fides est in intellectu speculativo, quia directe 
versatur circa verum et non circa operabilia. Cum autem obiectum 
fidei : prima veritas, sit etiam ultimus finis propter quem opera- 
mur, hinc fides etiam ad operationes se extendit quatenus in ipsis 
dirigimur veritatibus revelatis seu rationibus aeternis et divinis. 
Unde fides secundario est practica (a. 2, ad 3). 

Articulus II. 

De Fide spectata relative ad virtutes 
supernaturales. 

S. Th. II-II, q. 4, a. 5-7 ; De Verit, q. 14, a. 3 et 7. 

719. Fides est virtus quia est habitus bonus, non 
includens imperfectionem : est bonus quia semper tendit 
ad verum ; — non includit imperfectionem, quia homini 
in statu viae non est imperfectio sed perfectio, admittere 
propter auctoritatem Dei illa quae ratione propria 
cognoscere nequit (a. 5). 


DE FIDE 561 


Est una virtus quia habet unum obiectum formale, 
nam eadem auctoritate divina admittimus omnia revelata 
(a. 6). 

Est prima virtus supernatuialis : etenim virtutes theo- 
logicae, quae nos ordinant ad finem supernaturalem, praece- 
dunt virtutes morales infusas quae nos ordinant circa me- 
dia ; porro relative ad finem prius est ipsum cognoscere, 
quam illum velle ; cognoscimus autem finem super- 
naturalem per fidem, et ideo fides est prima virtus. Nihilo- 
minus per accidens actus alicuius virtutis praecedere 
potest actum fidei, in quantum removet impedimenta 
credendi, uti humilitas superbiam, et fortitudo timorem 
mundanum (a. 7). 

Articulus III. 

De Fide spectata relative ad habitus 
intellectuales. 

S. Th. II-II, q. 4, a. 8 ; De Verit., q. 10, a. 12, ad 6 ; q. 14, a. I, ad 7. 

720. Notiones de certitudine. — Cum habitibus 
intellectualibus comparatur fides sub respectu certitudinis. 
Ad quod intelligendum recolere oportet certitudinem 
proprie dictam seu speculativam esse determinationem in- 
tellectus ad unum, seu firmam mentis adhaesionem ad 
obiectum sine formidine errandi. Hinc duplex includit 
elementum : unum negativum scii, exclusionem actualis 
dubii, alterum positivum scii, firmam mentis adhaesionem, 
et ideo considerari potest certitudo sub duplici respectu : 
1) negative , 'n quantum excludit omnem dubitationem seu 
formidinem, et sic non admittit gradus sed consistit in 
indivisibili ; 2) positive , in quantum alicui adhaeret firmiter, 
et sic admittit gradus et est maior vel minor. Hoc fit 
duplici modo : 

a) Simpliciter et quoad se, ex parte causae et motivi, 
id est certius quod habet certiorem causam seu motivum 
cui magis repugnat error ; unde intellectus aestimaiive fir- 
mius ei adhaeret. 

Secundum diversum motivum certitudo naturalis 
est metaphysica, physica vel moralis. Prima innititur essen- 
tiali seu metaphysicae rerum necessitati ex ipsis harum 
essentiis cognitae. Secunda in earum necessitate naturali 
ex inductione cognita, qua posita eadem causa (antece- 
dente) etiam variis in adiunctis, semper vel fere semper 
et in pluribus idem recurrit effectus (consequens), quod 
esse non posset nisi haberetur naturalis proprietas et lex 
secundum quam causa illa constanter tendit in hunc 
effectum et etiam, nisi aliunde impediatur, certo illum 
est productura, v. g. sol oritur mane, ex hydrogenio et 
oxygenio fit aqua, matres diligunt filios. Tertia nititur in 
testimonio aliorum hominum, quod ex quasi inductione 
morali demonstratur verum, quia tot ac tanta diversa a se 
invicem independentia in tam variis adiunctis data sunt 
testimonia concordantia, ut concordia explicari nisi veritate 
rei assertae nequeat, v. g. existentia Iulii Caesaris, Napo- 
leonis, Gulielmi II, Romae. 

Porro certitudo metaphysica maior est physica, et haec 
morali, quia magis repugnat error essentiae rerum quam 
earum naturali inclinationi, et huic quam testimonio hu- 
mano. 

b) Etiam secundum quid et quoad nos , i. e. ex parte 
subiecti, id est certius quod intellectus plenius assequitur 
quia ipsi clarius manifestatur, ac proinde id quod 
intellectum magis satisfacit et quietat et cui intensive 
firmius inhaeret sine ulla possibilitate dubitandi. Hoc modo 
certitudo evidens seu intrinseca, quae necessitat intellec- 
tum, maior est inevidenti et extrinseca, quae non neces- 
sitat sed ex auctoritate aliorum est petita. 

Praeterea habetur certitudo improprie dicta, prudentialis seu 
practica, quae excludit non omne dubium speculativum, sed 
omnem formidinem rationabilem et prudentem errandi. Haec 
non est stricta certitudo quia non excludit omnem formidinem, 
sed est maxima probabilitas quae aequivalet certitudini, quia 
sufficit ad recte et prudenter agendum ; unde nos reddit potius 
moraliter i. e. fere et aequivalenter certos, quam sit vera certitudo 
moralis. Talis est apud multos cognitio veritatum metaphysicarum 
et moralium essentialium quas admittunt sine plena earum evi- 
dentia ; item saepius certitudo experimentalis ; praesertim fides 
humana quae non videtur facile ad strictam certitudinem posse 
assurgere. 

721. Fides est vere certa, uti constat ex eo quod 
nititur infallibili veritati Dei revelantis (C. Trid., sess. 6, 
c. 9, can. 16, et Vat., sess. 3, c. 3) ; est quoque summe 
certa, uti tenet unanimis SS. Patrum et Theologorum 
sententia. 

a) Est autem certior simpliciter et quoad se, i. e. ex 
parte causae et motivi : hoc enim modo fides est etiam 
certior quam certitudo metaphysica, quia magis repu- 
gnat admittere falsum propter veritatem Dei lumine 
divinae gratiae quam propter quodcumque aliud motivum, 
etiam propter omnimodam evidentiam luminis naturalis 
nostrae rationis. Quapropter veritatibus fidei magis et 
firmius adhaeremus quam aliis, quia voluntas in fide 
intellectum movet ad adhaesionem aestimative firmiorem, 
prae o mni alia cognitione naturali ; unde homo paratus 
est ad neganda, quantum ipsi possibile est, illa omnia 
quae veritatibus revelatis contradicerent (I Ioh. V, 9 ; 
Pius IX, enc. 9 Nov. 1846 : nil certius). 

b) Non tamen certior est secundum quid, scii, quoad 
nos, i. e. ex parte subiecti, hominis credentis : hoc modo 
enim fides, quia non excludit dubium involuntarium, est 
minus certa quam assensus plene evidens qui excludit 
omnem possibilem dubitationem. Id tamen est per 
accidens quantum ad motivum fidei quod in se virtutem 
habet sufficientem firmandi omnino intellectum, et provenit 
ex imperfecto nostro modo illud concipiendi, et ideo fides 
simpliciter est certior. 

Certitudo ex parte motivi vocatur a theologis infallibili- 
tatis ; certitudo ex parte nostra, indubitabili tatis. 

Certitudo fidei praedicatur in Scripturis; a) firma adhaesio exi- 
gitur (Act. II, 36 ; VIII, 37 ; Rom. IV, 3-10, 21-25 i Hebr. X, 22 ; 
Gal. I, 8) j 

b) omnis dubitatio reprobatur (Mc. XVI, 14 ; Lc XXIV, 25) ; 

c) ratio indicatur cur adhaesio debet esse firma (Act. I, 16 sq. ; 
Hebr. X, 19-ad fin. ep. ; Gal. I, 8, 11 ; I Ioh. V, 9) ; 

d) unde humiliter admittenda dicuntur ea quibus humana ratio 
repugnare videtur (Hebr. XI, 1 ; II Tim. I, 12), et in symbolo 
athanasiano legitur : Haec est fides catholica quam nisi quisque 
firmiter crediderit... 

722. Animadversiones. — i a Certitudo fidei maior est 
ex parte motivi quam certitudo iudicii et motivorum credibilitatis ; 

hoc sensu damnata est ab Innocentio XI, prop. 19 : « Voluntas 
non potest efficere ut assensus fidei in seipso sit magis firmus 
j | quam mereatur pondus rationum ad assensum fidei impellentium », 

i. e. praeambulorum propter quae iudicamus esse credendum 
seu motivorum ita remote ad fidem disponentium. 

2 a Cum conclusio non sit certior praemissis, sequitur in 
sententia Lugonis dicentis actum fidei esse ratiocinium, explicari 
non posse quod fides sit certior quam cognitio rationalis, imo 
cum ipse dicat (in minore syllogismi) revelationem non esse nisi 
practice certam, sequeretur fidem non habere nisi practicam et 
improprie dictam certitudinem. 

3 a Falso quidam theologi contendunt gratiam divinam par- 
tialiter supplere defectum certitudinis ex parte motivi, et causare 
adhaesionem firmiorem quam expostulet motivum proximum 
adhaesionis propter quod adhaeremus et credimus : voluntas 
enim nequit rationabiliter imperare adhaesionem firmiorem quam 
motivum adhaesionis mereatur. Potest tamen gratia illuminare 
intellectum ut clarius et melius perspiciat motiva fidei et credi- 
bilitatis, etiam illa quae secus non perspiceret ; imo exceptionaliter 
novum et speciale motivum credibilitatis alicui interne mani- 
festare l . 

QUAESTIO SECUNDA. 

DE HABENTIBUS FIDEM. 

S. Th. II-II, q. 5. 

723. Angeli et primus homo creati fuerunt in fide. 

— Ratio est quia ex una parte non gaudebant visione Dei 
in se, et ex altera parte ad hanc visionem erant destinati ; 
unae fide illam cognoscere debebant, ut ad illam tamquam 
ad finem supernaturalem tendere possent (n. 707). 

724. In altera vita non permanet fides. — In beatis 
fides non manet, quia vident (I Cor. XIII, 9-10) ; manet 
tamen in animabus purgatorii. — In damnatis autem 
evacuatur, quia nulla manet in iis habilitas nec tendentia 
ad finem supernaturalem ; sunt enim definitive aversi a 
fine ultimo et obfirmati in malo. 

Neque dicas secundujnlac. II, 19 : « Daemones credunt et contre- 
miscunt ». Non enim proprie credunt seu adhaerent veritatibus 
revelatis, gratia supernaturali ex pio credulitatis affectu, propter 
solam auctoritatem Dei revelantis, quia Deus est fide dignus et 

I. De hoc inspici meretur De Poulpiquet, Le Miracle et ses suppleances 

quia ipsi loquenti fidere volunt ; — sed eas admittunt tantum 
cognitione radonali et certitudine quasi historica, quia ex 
perspicacitate intellectus habent tam manifesta indicia quod a 
Deo non mentiente revelentur, et ideo quod ipsius testimonium 
circa ipsas de facto est verum, ut de ipsis convincantur nec 
dubitare possint, propter evidentiam scii, testimonii (cfr. n. 689, 
2°). Non dubitant scii, sed adhaerent, at propter signa et ratio- 
nes inducentes, non propter ipsam auctoritatem Dei revelantis. 

725. Fides amittitur non per quodcumque peccatum 
mortale, ut definivit C. Trid., sess. 6, can. 28 et supponitur 
in Scripturis, I Cor. XIII, 2 ; lac. II, 14 ; sed tantum 
per peccatum ipsi directe contrarium (I Tim. I, 19), nempe 
per infidelitatem (C. Trid., sess. 6, c. 15) etiam si tantum 
versetur circa unum punctum. Qui enim auctoritatem Dei 
revelantis negat in uno, non potest eam recipere in alio, 
quia semper et in omnibus est aequalis ponderis et valoris . 
Unde si haereticus aliis articulis adhaeret, id fit iam non 
fide divina propter auctoritatem Dei, sed vel fide humana 
vel propria opinione. 

QUAESTIO TERTIA. 

DE CAUSA ET EFFECTIBUS FIDEI. 

S. Th. II-II, q. 6 ei 7 ; De Verit., q. 8 et q. 18, a. 3. 

726. Deus est causa fidei : a) quia exterius proponit 
tum res credendas quas sine revelatione divina cognoscere 
non possumus, tum signa manifesta quibus cognoscimus 
hanc revelationem esse divinam. At b) hoc non sufficit, 
nam multi haec cognoscentes non credunt ; unde etiam 
requiritur causa interior quae moveat hominem interius ad 
assentiendum his quae sunt fidei : non autem solum 
liberum arbitrium quod est ^insufficiens ad actum super- 
naturalem ; ergo etiam Deus interius per gratiam (habitua- 
lem vel solam actualem) movet nos ad assentiendum 
veritatibus revelatis. « Cum homo, assentiendo his quae 
sunt fidei, elevetur supra naturam suam, oportet quod 
hoc insit ei ex superiori principio interius movente, quod 
est Deus. Et ideo fides quantum ad assensum qui est 
principalis actus fidei, est a Deo interius movente per 

gratiam » (q. 6, a. 1). Fides ergo, cum sit gratia, est per se 
| infusa. 

727. Fides est supernaturalis, non tantum obiective 
J quia ut obiectum habet ipsam veritatem Dei revelantis 

I res supernaturales ; sed etiam subiective quia producitur 

j a principio supernaturali, gratia Dei non tantum medicinali 

seu sanante sed et elevante. Est enim impossibile quod 
1 naturae viribus aliquod obiectum in se supernaturale qua 

l tale 1 attingamus ; ceterum fides, quia scii, initium salutis 

et radix iustificationis, est medium quo tendimus ad fin em 
in se supernaturalem, medium autem debet esse fini 
proportionatum. Ita definivit C. Araus. II, can. 5, 6, 7 ; 
et Trid., sess. 6, c. 6, can. 3 ; et Vat., sess. 3, c. 3, can. 5 
contra Hermes. — Cfr. Ioh. VI, 44, 45, 64 ; Eph. II, 5, 8 ; 
I Cor. III, 7 ; II Cor. III, 5 ; Phil. I, 29. 

Porro non solum ipse actus fidei, verum etiam ipse cre- 
dulitatis affectus seu motio voluntatis, utpote initium fidei, 
elicitur viribus gratiae, uti definivit Cone. Araus. II, 
can. 5 et 7 contra Semipelagianos. Est enim tendere ad 
obiectum supernaturale, scii, ad actum fidei. 

Ipsum autem iudicium credibilitatis forsan potest fieri 
viribus naturae, quia ut obiectum habet rationabilitatem 
fidei ; at quando illud iudicium est immediate et ultimo 
practicum (hic et nunc est credendum a me, hic et nunc 
credas), ita ut fiat in ordine ad fidem supernaturalem et 
causa sit quod velimus credere et credamus, aut quod 
voluntas credendi ipsum sequatur, tunc versatur circa 
obiectum supernaturale ut tale, scii, actum fidei exercen- 
dum, et pertinet ad initium fidei, ac proinde non potest 
fieri nisi viribus gratiae, ut certo eruitur ex eodem Concilio 
(can. 5) et ex Cone. Milevitano (can. 4). Cfr. S. Augustinus, 
1 . 2, c. 2 ep. Pel., c. 8. 

Actus fidei et iudicium credibilitatis eliciuntur habitu 
fidei theologicae in eo qui illum possidet 1 2 ; secus fit tantum 

1. Obiectum supernaturale ut conforme rationi, vel ut rationabiliter 
credibile, vel ut symbolis creatis repraesentabile aut conceptibile, est 
quid naturale ; sed ut est res et ut veritas in se est supernaturalis. 

2. Admittit S. Thomas alios actus, praeter ipsum actum fidei, procedere 
ex habitu fidei, q. 6, a. i. 

viribus gratiae actualis. Ipse pius credulitatis affectus, 
secundum S. Thomam, elicitur a charitate in iusto ; in 
peccatore autem fit tantum ope gratiae actualis. 

728. Animadversiones.— 1' Vires gratiae quae intellectui 
nostro conceduntur, sive per modum habitus sive per modum 
gratiae actualis, ut possit credere, a SS. Patribus et Theologis 
vocantur lumen fidei ; sicut enim lumine rationis valemus 
cognoscere res naturales, ita hisce viribus, quae intellectum 
nostrum elevant, valemus cognoscere supernaturaliter res super- 
naturales. 

2* Fides nos elevat ad ordinem supernaturalem et divinum ; 
unde actus fidei est supernaturalis non quoad solum modum 
sed secundum se et quoad substantiam : est enim divinus quia 
Ut obiectum materiale et formale habet Deum in se , qualis natu- 
raliter cognosci solum a seipso potest. Unde credimus easdem 
veritates mysteriosas quas in coelis videbimus et quidem propter 
idem motivum : primam veritatem eas revelantem. Sola differentia 
est ex parte conditionis obiecti quod in coelo est clarum, hic 
manet obscurum. Unde sicut visio beatifica est actus vitae 
divinae, ita et fides. 

3» Habitus fidei non tantum causat ipsum fidei actum, sed 
sicut in aliis habitibus, causalitas ipsius se extendit ad alios 
actus principali subordinatos (I-II, q. 54, a - 4)> sive sint prae- 
paratorii actus principalis, sive conservativi ipsius. Unde ab 
habitu fidei etiam efficiuntur tum actus pertinentes ad praevium 
iudicium credibilitatis ut dictum est n° praec ' tum actus 
quibus (propter auctoritatem Ecclesiae) admittimus veritates 
non quidem in se revelatas sed cum hisce connexas, quae ad 
fidem secure conservandam ab Ecclesia definiuntur, vel saltem 
cum auctoritate proponuntur. 

4' Ex antea dictis iam cognoscuntur variae fidei proprietates : ex 
parte obiecti materialis sunt infallibilitas et obscuritas ; ex parte 
voluntatis libertas ; ex parte iudicii credibilitatis * rationabilitas 
(et rationalis credibilitas obiecti) , ex parte intellectus inhaerentis 
obiecto formali est summa certitudo ; ex parte causae exterioris. 
Dei moventis per gratiam : supernaturalitas ; ex parte denique 
subiecti fidei competit irrevocabilitas, ut infra dicetur, n. 736, 3°- 

729. Effectus fidei. — Fides habet ut effectum: i° ti- 
morem: in quantum enim fide informi apprehendimus mala 
infligenda divino iudicio, est causa timoris servilis, quo quis 
timet a Deo puniri ; in quantum autem fide formata Deum 
aestimamus ut Summum Bonum a quo separari est pessimum 
et cui velle aequari est malum, est causa timoris filialis, quo quis 
Deo subiicitur et a Deo separari timet ; — 2 0 habet ut effectum 

1. Cfr. S. Thomas, q. 1, a. 4, ad 3 i a. 5> ad 1 , q. 2, a. 9, ad 3 ; 
Quodl. II, 6. 

purificationem cordis : illud enim dicitur impurum quod miscetur 
rebus vilioribus ; et id purificatur quod miscetur rebus nobiliori- 
bus. Ex quo patet hominem impurum fieri si se subiicit amore 
rebus temporalibus quae sunt ipsi viliores ; sed per fidem 
tendit ad res sibi superiores, nempe supernaturales et divinas, 
et ideo fides est principium purificationis cordis : fides quidem 
informis purificat ab errore, qui contingit ex hoc quod intellectus 
inordinate inhaeret rebus inferioribus ; fides formata etiam ab 
impuritate affectus. Unde Act. XV, 9 : Fide purificans corda 
eorum. 


QUAESTIO QUARTA 

DE DONIS FIDEI CORRESPONDENTIBUS. 

S. Th. II-II, q. 8 et 9. 

730. Donum intellectus, sub interiore instinctu Spiri- 
tus sancti, inservit ad illa penetranda supernaturali lumine, 
quae naturali lumine penetrare non possumus, et quae se 
habent in fide tamquam principia ex quibus alia deducuntur 
(q. 8, a. 1). 

Porro illa penetrare in se, durante statu viae, non valemus; 
at penetramus quod aliae evidentes veritates hisce non 
contradantur (a. 2). 

H c autem fit secundum triplicem gradum. 

« Primus gradus doni intellectus est quod per eum cognoscit 
homo fidei veritatibus adhaerendum quantum ad salutem 
necessarium est, considerando aliquam rationem fidei Christianae, 
propter quam se credere cognoscit. Nam Spiritus sanctus omni 
gratiam habenti ostendit ad minus aliquam fidei rationem per 
claritatem doni intellectus, ob quam fidei adhaerendum cognoscit. 
Aliqui enim moventur propter testimonia prophetarum de 
Christo novaque lege. Aliqui ex consideratione sanctitatis et 
fidei praecedentium patrum... Aliqui ex consideratione miracu- 
lorum... Aliqui ex speciali inspiratione vel divina visitatione 
aut simili aliquo, quod in se experiuntur vel ipsis contingit. 

Secundus gradus doni intellectus est omnes vel certe praeci- 
puas fidei veritates subtiliter speculari : sicque tanto robustius 
in fidei veritatibus solidari, quanto diligentius fidei fundamenta 
perpendit, in tantum, ut ubertim miretur, quod Deus tam copio- 
sissime et evidentissime dignatus est fidem catholicam approbare. 
Itaque ad hunc gradum doni intellectus pertinet clare et prompte 
advertere originem fidei, qualiter Christus usque ad passionem 
et mortem paucos habeat credentes... Haec atque similia infinita 
sincere cognoscere, ad secundum gradum doni intellectus 
spectare opinor. 


Ad tertium gradum attinet, ut singulorum fidei articulorum 
proprias rationes ac fundamenta quis purgatissima acie valeat 
considerare, sicque singulas fidei veritates seorsum subtilissimo 
atque certissimo mentis oculo queat delectabiliter speculari, 
contemplando videlicet, quod rationabilis sit fides superbene- 
dictissimae Trinitatis,... tum propter evangelica testimonia et 
apostolica documenta, tum propter pulcherrimas persuasiones 
ex naturis rerum acceptas. Insuper contuendo rationes fidei de 
incarnatione Filii Dei, oracula prophetarum, testimonia aposto- 
lorum, considerationes rationabiles quibus probatur hoc decuisse, 
sicque de singulis fidei articulis sive particulis considerando 
propria fundamenta, et quomodo pene nihil de Christo asserunt, 
quin id a vatibus sanctis comprobetur praedictum... 1 » 

Huic dono respondet 6 a beatitudo : Beati mundo corde, 
quoniam Deum videbunt. Donum enim intellectus depurat 
mentem a phantasmatibus et erroribus quibus male accipe- 
remus seu intelligeremus ea quae de Deo proponuntur : 
quanto autem magis ab ipsis purificamur, tanto melius 
videmus Deum, prout in hac vita est possibile. 

« Est enim duplex munditia : una quidem praeambula et 
dispositiva ad Dei visionem, quae est depuratio affectus ab inor- 
dinatis affectionibus ; et haec quidem munditia cordis fit per 
virtutes et dona quae pertinent ad vim appetitivam. Alia vero 
munditia cordis est, quae est quasi completiva respectu visionis 
divinae, et haec quidem est munditia mentis depuratae a phan- 
tasmatibus et erroribus, ut scii, ea quae de Deo proponuntur, 
non accipiantur per modum corporalium phantasmatum, nec 
secundum haereticas perversitates ; et hanc munditiam facit 
donum intellectus. Similiter duplex est Dei visio : una quidem 
perfecta, per quam videtur Dei essentia ; alia vero imperfecta, 
per quam etsi non videamus de Deo quid est, videmus tamen 
quid non est ; et tanto in hac vita Deum perfectius cognoscimus, 
quanto magis intelligimus eum excedere quidquid intellectu com- 
prehenditur. Et utraque Dei visio pertinet ad donum intellectus: 
prima quidem ad donum intellectus consummatum, secundum 
quod erit in patria ; secunda vero ad donum intellectus inchoa- 
tum, secundum quod habetur in via » (a. 7). 

Dono intellectus respondet fructus Spiritus sancti, fides i. e. 
certitudo fidei quae producit in mente delectationem ; in volun- 
tate autem respondet fructus gaudii (a. 8). 

731. Donum, scientiae, sub interiore instinctu Spiritus 
sancti, inservit ad recte et certo iudicandum secundum 
veritatem fidei de rebus humanis et creatis, discernendo 
quae de his credenda sunt, a non credendis (q. 9, a. 1 et 2). 


1. Dionysius carthusianus. De donis, tr. II, a. 34. 

;i; c Donum scientiae triplicem obtinet gradum. 

>' Primus in eo consistit, ut homo universa creata respectu 

i' divinae naturae caduca et vana cognoscat, nec propter se dili- 

1' genda, nec pro fine ultimo appetenda intelligat, eisque minus 

I quam Deo inhaereat, et hic gradus doni scientiae ad salutem 

j exigitur, atque universis charitatem Mbentibus communis 

r censetur. 

’ Ad secundum scientiae huius gradum proficisci debemus, ut 

scii, de singulis rebus creatis, singillatim atque per propiias 
rationes sciamus, quoniam in ipsis non sit affectus figendus, 
nec quasi finalibus bonis sit in ipsis alligandus, sed in eis nec 
pagis nec minus intendat sive utatur quam ad interiorem 
salutem requiritur. 

Tertius denique gradus doni scientiae, est in his quae vitam 
activam concernunt adeo esse exercitatum, expertum atque 
perfectum, ut in omni... dubioso eventu perplexoque casu sciat 
verissime, promptissime, ac saluberrime iudicare, causas pecca- 
torum elicere, rationes negligentioris pigriorisque vitae deserere, 
'l ad temporalium contemptum inducere, ad seriosissimam atque 

jS ad infatigabilem spiritualium profectuum conversationem at- 

tendere 1 ». 

Dono scientiae respondet 3 a beatitudo : Beati qui lugent, 
quoniam consolabuntur. Qui enim recte iudicat de creaturis, 
in ipsis non invenit bonum perfectum, sed potius de 
ipsis luget, et eas ordinat in bonum divinum ; ex quo 
sequitur consolatio (a. 4). 

732. Animadversiones. — 1. Fide veritatibus revelatis 
simpliciter adhaeremus ; dono intellectus eas penetramus. 

2. Differt donum scientiae a dono intellectus : hoc, per modum 
simplicis apprehensionis procedit, « ut intellectu penetrentur 
vel capiantur » ea quae sunt fidei ; illud per modum iudicii, 
« ut de eis homo habeat iudicium rectum et aestimet his esse 
inhaerendum et ab eorum oppositis recedendum » (q. 8, a. 6). 

3. Illa dona, sicut fides, sunt per se primario speculativa, 
secundario tamen practica (a. 3). Ita S. Thomas, in praesenti, 
retractat quod in I-II, q. 68, a. 4 in contrarium scripserat (a. 6). 

4. Dono intellectus opponuntur duo vitia : caecitas mentis, et 
hebetudo sensus. Haec « circa intelligentiam importat quamdam 
debilitatem (seu obtusionem) mentis circa considerationem spiri- 
tualium bonorum ; caecitas autem mentis importat omnimodam 
privationem cognitionis ipsorum» (q. 15, a. 1). Oritur hebetudo 
ex gula ; caecitas ex luxuria. 

Dono scientiae directe opponitur ignorantia. 


1. Dionysius carthusianus. De donis, tr. III, a. 25. 

QUARTA PARS. 

DE VITIIS ET PECCATIS FIDEI OPPOSITIS. 

733. Quaestiones tractandae. — Nomine peccati 
oppositi non venit mera omissio actus praecepti, sive inte- 
rioris seu fidei, sive exterioris seu confessionis fidei ; sed 
actus contrarius, peccatum commissionis. Plura autem vitia 
et peccata opponuntur fidei : 

1° Ipsi fidei interiori directe opponitur a) infidelitas, quae 
ex aliquibus circumstantiis vocatur b) haeresis et apostasia ; 

2° Fidei indirecte opponuntur ea quae pro se vel pro 
aliis occasionem et periculum includunt fidem amittendi, 
uti a) communicatio cum infidelibus et haereticis ; b) co- 
operatio ad infidelitatem et haeresim ; c) scripta contra 
doctrinam fidei et morum ; d) interna admissio vel externa 
propositio doctrinarum quae pro fide sunt periculosae. 

3° Fidei exteriori seu confessioni fidei directe opponitur 
blasphemia. 

QUAESTIO PRIMA. 

DE PECCATIS DIRECTE OPPOSITIS FIDEI. 

Articulus I. 

De Infidelitate. 

S. Th. II-II, q. 10. 

734. Infidelitas in genere. — Infidelitas ( ongelovig - 
heid), in quantum est status, est carentia fidei defectuosa, 
scii, in illo in quo fides esse deberet ; hinc beati et homo 
in statu naturae purae, licet fidem non habeant, non 
sunt infideles, quia fides in ipsis non esse debet ; e contra 
parvuli non baptizati sunt infideles quia carent fide quam 
habuissent, si in Adam non peccassent. 

Status infidelitatis est triplex ; a) infidelitas negativa seu 
carentia fidei in eo qui nunquam aliquid de fide audivit ; 
b) infidelitas privativa seu carentia fidei in eo qui notitiam 
fidei sufficientem sibi comparare neglexit ; c) infidelitas 

l contraria et positiva seu carentia fidei in eo cui sufficienter 

y' est proposita et qui positive eam contemnit (voluntate) 

h et respuit (intellectu). Haec est infidelitas proprie dicta, 

[ quia sola provenit ex peccato infidelitatis. 

735. Peccatum infidelitatis. — Infidelitas, in quantum 
est peccatum , est actus quo aliquis deliberate discredit 
aliquam veritatem, quae ipsi sufficienter proponitur, ut a 
Deo revelatam. Hic actus ex parte obiecti directe opponitur 
actui fidei, nam velle credere et nolle credere, voluntarie 
credere seu iudicare id esse verum, et voluntarie discredere 
seu iudicare id non esse verum, ex obiecto directe oppo- 
nuntur. Unde hic actus fidem ex natura sua excludit, 
et ideo, quamdiu non retractetur, homo credere non potest ; 
et amissio habitus fidei ex ipso necessario consequitur. 
Dicitur in definitione : 

a) actus, ut peccatum infidelitatis a statu infidelitatis 
distinguatur ; 

b) quo quis deliberat » discredit i. e assensum seu ad- 
haesionem renuit : sicuti enim actus fidei est voluntarie 
assentiti rebus revelatis, ita actus infidelitatis est ab illis 
voluntarie dissentire. Unde S. Thoinas dicit peccatum 
infidelitatis esse in intellectu : non est mera omissio seu 
ignorantia fidei, sed peccatum commissionis quo quis 
positive renititur fidei eamque reiicit, quod tamen habet 
ignorantiam adiunctam (a. 3, ad 2) ; 

c) aliquam veritatem a Deo revelatam, nam negatio vel 
dubitatio unius articuli vel puncti sufficit ut quis fidem 
amittat. Qui enim auctoritatem Dei revelantis reiicit in 
uno, non potest eam recipere in alio, quia semper et in 
omnibus est aequalis ponderis et valoris. Unde haereticus, 
si aliis articulis adhaereat, id facit non iam ex fide divina 
propter auctoritatem Dei, sed vel fide humana, vel propria 
opinione (n. 678) ; 

d) quae sufficienter proponitur : si aliqua veritas invinci- 
biliter ignoretur, imo etiam si ex negligentia et ignorantia 
omnino culpabili insufficienter cognoscatur, non ideo 
negatur fides in ipsam, nec habetur peccatum infidelitatis, 

nec excluditur aut amittitur fides 1 : voluntas enim non 
inquirendi de fide non est voluntas non credendi, imo 
cum illa stare potest voluntas credendi veritatem si suffi- 
cienter proponatur, quia ex obiecto non opponuntur directe, 
uti patet in eo qui non vult de fide inquirere, et qui, 
coactus ad fidem audiendam, credit. 

Igitur peccatum infidelitatis oritur ex contemptu volun- 
tatis et pertinacia intellectus, et ideo etiam definiri potest : 
error voluntarius reniteris fidei cum pertinacia. 

736. Corollaria. — Ex praedicta doctrina sequitur ; 

i° Solam infidelitatem positivam includere peccatum infideli- 
tatis : infidelitas enim negativa, cum sit invincibilis, nullum est 
peccatum (Ioh. XV ; Rom. X ; prop. 68 Baii damn.), unde, 
ait S. Thomas : « qui sic sunt infideles, damnantur quidem 
propter alia peccata quae sine fide remitti non possunt, non autem 
damnantur propter infidelitatis peccatum » ; — infidelitas vero 
privativa non includit peccatum infidelitatis (quod est commis- 
sionis), sed peccatum ignorantiae in fide (quod est omissionis), 
quo aliquis voluntarie caret sufficienti fidei cognitione. Quod 
peccatum, si ex negligentia gravi provenit, erit mortale. 

2 0 Negatio solummodo externa fidei non est proprie infidelitas, 
et ideo virtutem fidei non excludit, quia cum ea stare potest volun- 
tas credendi interne, cum non opponantur directe ex obiecto. 

3° Cum infidelitatis peccatum supponat sufficientem fidei 
propositionem, sequitur neminem habitum fidei amittere sine 
culpa 8 (C. Vat. sess. 3, c. 3 et can. 6). Unde specialis competit 
fidei proprietas ex parte subiecti, scii, irrevocabilitas , 

737. Peccatum infidelitatis est mortale ex genere 
toto (Mc. XVI, 16), quia semper continet contemptum 
auctoritatis Dei revelantis, et ideo est peccatum in Spi- 
ritum Sanctum, utpote ex contemptu reiiciens medium 
necessarium ad salutem. Estque per se gravissimum, uno 
excepto odio Dei. Cum enim per virtutes theologicas 

1 . Si ignorantia adest affectata, adest voluntas non credendi, non 
tamen formalis infidelitas, quia deest dissensus intellectus, cum veritas 
non sit proposita. Adest tamen peccatum voluntatis eiusdem malitiae. 

2 . Non tamen dicimus : sine culpa non posse corpus relinquere 
Ecclesiae catholicae, aut professionem fidei. Quamvis enim id ex causa 
obiective iusta fieri non possit et gratia adiuvet ne id fiat, et ideo per 
se et ordinario sine graviore culpa infidelitatis non sit ; in circumstantiis 
tamen exceptionalibus, sine culpa aut saltem sine culpa gravi infidelitatis 
per accidens fieri posse aliqui existimant, non tamen multi. Nec id explicite 
damnatum fuit a Concilio Vaticano, uti constat ex historia Concilii. 
Cfr. Granderath, Constitutiones Cone. Vat. explicatae. 

directe et principaliter ad Deum convertamur, hinc peccata 
ipsis directe opposita, directe et principaliter important a 
Deo aversionem, et ideo graviora sijnt peccatis directe 
oppositis virtutibus moralibus : sic infidelitate homo magis 
a Deo separatur et elongatur, quia nec veram Dei cogni- 
tionem habet. 

Porro infidelitas est gravior desperatione, quia opponitur 
veritati Dei ut in se est ; desperatio autem est contra Deum 
secundum quod eius bonum a nobis participatur. Sed 
odium Dei est gravius, qui$ id quo omnia alia peccata 
sunt peccata i. e. voluntaria aversio a Deo, directe et per se 
intenditur in hoc peccato, et ipsa eius essentia est. 

Saepe tamen infidelitas est peccatum minus grave propter 
circumstantias, v. g. ignorantiam. 

738. Diversi modi infidelitatis. — Infidelitas consi- 
derari potest 1) ex parte actus et modi quo committitur ; 
2) ex parte obiecti quantum ad speciem ; 3) ex parte con- 
ditionum peccantis. 

Modus quo committitur est multiplex : i° quantum ad 
obiectum formale : a) negando Dei veritatem in dicendo 
vel de ea dubitando ; b) negando factum revelationis vel 
de eo dubitando ; c) admittendo veritatem revelatam, non 
propter Dei auctoritatem, sed exclusive propter rationem 
propriam ; — 2 0 quantum ad obiectum materiale ; a) ne- 
gando veritatem revelatam propositam, vel assentiendo 
sententiae incompossibili cum doctrina revelata ; b) assen- 
tiendo veritati revelatae non firmiter, sed cum formidine 
oppositi ; c) deliberate et positive dubitando de ipsa i. e. 
suspendendo assensum, non quidem quia aliquis vult aut 
aliis nunc attendere, aut mentem non fatigare, aut inquirere 
motiva commodius assentiendi, vel aliquid simile, sed 
praecise quia positive putat vel timet quod veritas proposita 
possit esse falsa. Haec enim omnia manifeste excludunt 
voluntatem credendi firmiter et firmam adhaesionem 
voluntariam propter Deum revelantem, et ita saltem im- 
plicite sunt negatio fidei. 

739. Species infidelitatis. — Ex parte obiecti infidelitas 
spectari potest : 

i° Secundum corruptionem veritatum fidei, et sic inde- 
finitae sunt eius species, quia errores possunt in indefinitum 
multiplicari : istae species sunt diversae sed tantum se- 
cundum esse physicum, et non secundum esse morale quia 
non includunt diversam repugnantiam ad rationem. 

2° Secundum diversam habitudinem ad fidem, et sic 
in praesenti tres distinguuntur principales species : paga- 
nismus (ad quem refertur mahumetismus, deismus, atheis- 
mus, etc.), iudaismus, et haeresis. Paganus est ille qui 
nullam fidem aut redemptionem agnoscit ; iudaeus agnoscit 
redemptorem sed putat adhuc venturum ; haereticus ag- 
noscit redemptorem Christum, sed ipsius dogmata cor- 
rumpit. Haec sunt tres species moraliter distinctae, quia 
errores diversa ratione fidei opponuntur, vel fidei quae non 
suscipitur, vel fidei quae suscipitur 1 aut in figura, aut 
in manifestatione veritatis ; insuper saepe includunt di- 
versas superstitiones aut puniuntur diversis poenis. Unde 
illae species sunt in confessione declarandae. 

Considerari possunt dupliciter : 

x) Obiective quantum ad rationem mali ; iamvero : 

a) si considerantur secundum corruptionem veritatum fidei et 
numerum errorum, paganismus est gravior quam iudaismus et 
iudaismus quam haeresis ; 

b) si autem considerantur secundum diversam habitudinem ad 
fidem, gravior est haeresis iudaismo et hic paganismo, quia 
gravius est reriiti fidei quae suscipitur in manifestatione veritatis 
quam fidei quae suscipitur in figura, et hoc quam reniti fidei 
quae non suscipitur, sicut gravius est non implere quod quis 
promisit quam quod non promisit. 

2) Unde etiam subiective ex parte peccantis, quantum ad ratio- 
nem culpae ordinario gravior est haeresis, quia haeretici ordinario 
maiorem fidei cognitionem habent quam Iudaei, et ideo magis 
voluntarie ipsi opponuntur et cum maiori pertinacia ; — similiter 
Iudaei quam pagani. In casu tamen extraordinario possent 
aequalem cognitionem fidei habere. 

740. Suntne infideles ad fidem compellendi ? — infi- 
deles non baptizati ad fidem suscipiendam externa vi compelli non 
possunt, quia credere voluntatis est ; etenim neque ab Ecclesia 
compelli possunt cuius potestati non subiiciuntur, neque a 
societate civili quae non gaudet iurisdictione spirituali. Possunt 
tamen compelli, ne fidei praedicationem vel exercitium blasphe- 
miis, persuasionibus, persecutionibus in suis locis impediant, 


1. Fides suscipitur obiect.ve, non semper subiective. 

quia Ecclesia a Christo recepit ius praedicandi ubique. Imo a suis 
principibus possunt compelli, tum ad legem naturae (et religionem 
naturalem) servandam , in cuius observatione rectus ordo civilis 
fundatur, tum etiam aliquando ad fidem audiendam. 


Infideles autem baptizati compelli possunt poenis spiritualibus 


et corporalibus, ut revertantur ad fidem et Ecclesiam, quia per 


Baptismum facti, sunt Ecclesiae subditi (C. Trid. sess. 7, can. 14). 


741. Suntne ritus infidelium tolerandi ? — infidelium 
ritus a principibus Christianis approbari aut foveri non possunt 
(Sy.il. prop. 77-79) J tolerari autem aliquando possunt, si ex 
eorum prohibitione maiora timerentur mala, vel maiora impe- 
direntur bona : sic Deus in mundo tolerat mala ne peiora incur- 
rantur, vel meliora impediantur. Hinc moderate tolerantur 
Iudaeorum ritus, ex quorum conservatione magnum habemus 
fidei nostrae testimonium (Const. Imm. Dei ; encycl. Libertas, 
Leonis XIII). 


742. Animadversio* — Pueri infidelium regulariter non 
possunt baptizari, invitis eorum parentibus ; de quo vide tract. 
de Baptismo, et can. 750 et 751. 


Articulus II. 

De Haeresi et Apostasia. 

S. Th. II-II, q. 11 et 12. 

743. Variae infidelitatis conditiones. — Ex parte 
peccantis, infidelitas vocatur vel apostasia, vel haeresis, vel 
infidelitas simplex. Apostata est ille qui fidem Christi 
antea receptam totaliter abiicit ; haereticus ille qui fidem 
Christi aliquando (saltem nunc) receptam profitetur, sed 
dogmata corrumpit, quae proponere pertinet ad Ecclesiam ; 
simpliciter infidelis ille qui fidem Christi nunquam suscepit. 
Ut autem plene i. e. etiam in foro externo et coram Ecclesia 
apostata vel haereticus quis habeatur, requiritur ut solemni 
professione in Baptismate fidem (saltem externe) susceperit, 
hancque fidem ab Ecclesia explicite propositam ut creden- 
dam totaliter vel partialiter negaverit (can. 1325, § 2). 

744. Haeresis ( ketterij ) etymologice significat electionem, 
unde in tota traditione catholica designat errorem illius 
qui, fide praesertim in Baptismate recepta, Christo adhaeret 
et ab Ecclesia regulam fidei accipere non vult, sed sibi ipsi 

eligit i. e, ex perfecta deliberatione firmiter statuit regulam 
credendi '. 

Definiri solet : error in fide catholica voluntarius et perti- 
nax, in eo qui fidem Christi profitetur. Indicatur 

1) elementum materiale : 

a) error i. e. iudicium erroneum, non sola ignorantia, 
intellectus, unde haereticus non est qui externe tantum 
negat fidem ex levitate vel metu, sermone vel opere ; 

b) infide i. e. in veritate revelata, unde non est haereticus 
ille qui tantum negat veritatem connexam cum revelata, 
etiam ab Ecclesia infallibiliter definitam, uti conclusionem 
theologicam vel factum dogmaticum. Sic distinguitur hae- 
resis a simplici errore, contra fidem ecclesiasticam aut obe- 
dientiam Ecclesiae docenti debitam ; 

c) catholica i. e. in aliqua veritate revelata omnibus 
directa quam Ecclesia credendam proponit ; ita ut in 
negante simul adsit contemptus auctoritatis Dei et Ecclesiae: 
sic distinguitur haeresis ab infidelitate quae etiam opponi 
potest soli fidei divinae ; 

d) voluntarius, secus non esset actus infidelitatis quo 
quis Deo et Ecclesiae credere nollet et discrederet ; unde 
ille qui Ecclesiae adhaerendo, ex ignorantia etiam culpabili 
nesciret aliquid ab Ecclesia ut credendum esse propositum, 
et illud negaret, non esset haereticus etiam materialis : 
sic distinguitur haeresis a sola ignorantia fidei ; 

2) elementum formale : pertinax, ita ut aliquis adversetur 
auctoritati Dei et Ecclesiae, non quidem ex ignorantia 
etiam culpabili, sed sciens et volens, i. e. mala voluntate 
dum veritas et haec auctoritas ipsi sufficienter proponitur, 
sive ex superbia aut vana gloria, sive ex cupiditate contra- 
dicendi, sive ex levitate, sive ex quacumque alia causa 
fiat ; unde ille qui ignorantia etiam culpabili nesciret 
Ecclesiae in fide esse obediendum, peccare posset, at 
non esset haereticus formalis sed materialis tantum : sic 
distinguitur haeresis proprie dicta et formalis ab haeresi 
mere materiali ; 

3) subiectum: in eo qui fidem Christi profitetur, i. e. 

1. Ait S. Thomas electionem significare id quod quis vult firmiter 
post considerationem perfectam. 

in illo qui eam recepitj praesertim Baptismate, et non 
totaliter abiecit : sic distinguitur haeresis ab apostasia et 
a simplici infidelitate Iudaeorum et paganorum. 

745. Differt haeresis ab infidelitate, sicut species a 
genere : infidelitati enim aliquid addit. 

1) Infidelitas potest esse in omni homine, utenti ratione ; 
haeresis non est nisi in Christiano, praesertim baptizato. 

2) Infidelitas dicit tantum negationem fidei iis quae Deus 
revelavit ; haeresis autem negationem fidei iis quae ab Ecclesia 
ut revelata et credenda proponuntur ; unde qui negat revelationem 
privatam ipsi factam non haeresim sed peccatum infidelitatis 
committeret, et ille qui negat veritatem quam certo cognoscit 
pertinere ad revelationem publicam sed quam Ecclesia non 
explicite proponit ut Credendam, haereticus esset sed non in 
sensu pleno et coram Ecclesia. 

3) Infidelitas opponitur fidei divinae, haeresis fidei catholicae. 

746. Haeresis varie dividitur. — Haeresis alia est 
materialis 1 , alia formalis. Materialis auctoritatem Ecclesiae 
in proponenda fide negat sine pertinacia, quia non fuit 
sufficienter proposita ; formalis cognoscit sufficienter aucto- 
ritatem Ecclesiae, sed fidem verae Ecclesiae amplecti 
renuit et eam negat saltem in uno puncto. — Alia est 
interna quae ita in mente latet ut nullo signo externo 
manifestetur ; alia est externa quae se manifestat signis 
externis (verbis, signis, factis, omissione facti), etiamsi 
nullus ea videat ; haec est aut occulta quae vel nulli vel 
uni alterive tantum manifestatur, aut publica quae palam 
et coram pluribus externe manifestatur. 

Signa propter quae aliquis existimandus sit materialiter hae- 
reticus, indicari solent: 1) si paratus sit se submittere iudicio 
Ecclesiae, quando errorem agnoverit, etsi interim sententiam 
suam mordicus teneat ; 2) si de fide catholica nihil cognoverit, 
et de sua nunquam dubitaverit ; 3) si dubitans studuerit agnoscere 
Veritatem, quantum potuerit. — Qui autem timore humano, 
vel incuria, conversionem suam ad fidem procrastinat, non ideo 
haereticus est ; peccat tamen contra praeceptum affirmativum 
fidei, si eam multo tempore differat. 

E contra pertinax et ideo haereticus formalis censendus est : 


1. Haeresis materialis est sine peccato, si ignorantia sit invincibilis ; 
si vincibilis sit, est venialis dummodo non adfuerit negligentia gravis, 
secus erit grave peccatum ignorantiae in fide, sed non peccatum haereseos. 

1) qui dubitat, atque ex pertinacia, aut ex Ecclesiae contemptu, 
ulterius inquirere detrectat ; — 2) qui intellectum a veritate 
sufficienter proposita, de industria avertit, ut suae sectae vel 
opinioni adhaereat ; — 3) qui, agnita veritate, Ecclesiae contra- 
dicere perseverat, ut ex odio Papae vel Ecclesiae facere solent 
haeresiarchae. — Hi sunt tres praecipui pertinaciae gradus, 
quorum primus fundatur in veritate studiose neglecta ; secundus 
in veritate sufficienter proposita, sed contempta ; tertius in agnita 
veritate malitiose oppugnata. 

747. Peccatum haeresis est gravissimum, (n. 737 ei 
739), quod per se meretur poenas corporales simul et 
spirituales. 

De poenis corporalibus docet S. Thomas : « Multo 
gravius est corrumpere fidem, per quam est animae vita, 
quam falsare pecuniam per quam temporali vitae sub- 
venitur. Unde si falsarii pecuniae vel alii malefactores 
statim per saeculares principes iuste morti traduntur, 
multo magis haeretici statim ex eo quod de haeresi con- 
vincuntur, possunt non solum excommunicari, sed et iuste 
occidi» (a, 3). Mors tamen, quamvis ab Ecclesia decerni 
possit, ab ipsa non est infligenda. 

Poenae spirituales infliguntur a Iure canonico; secundum 
quod haeretici 

1) incurrunt ipso facto excommunicationem R. Pontifici 
specialiter reservatam (can. 2314, § 1), 

2) nisi moniti resipuerint, priventur beneficio, dignitate, 
pensione, officio aliove munere, si quod in Ecclesia habeant, 
infames declarentur, et clerici, iterata monitione, depo- 
nantur (ib.), 

3) imo, si sectae acatholicae nomen dederint vel publice 
adhaeserint, ipso facto sunt infames, et clerici, monitione 
praemissa, degradentur (ib.), 

4) sunt irregulares (can. 985), 

5) privantur sepultura ecclesiastica (can. 1240, § 1). 

Ad quas poenas incurrendas requiritur haeresis formalis 

simul et externa , ad 3 am autem et 5 am insuper publica 1 . 


1. Easdem poenas incurrunt suspecti de haeresi, qui moniti causam 
suspicionis non removent et iam puniti, intra 6 menses a contracta 
poena completos, se non emendarunt (can. 2315). Tales ut haeretici 
habentur. Suspecti de haeresi de iure habendi sunt: a) qui quoquo modo 
haereseos propugnationem sponte iuvant (can. 2316) ; — b) qui com- 
municant in divinis cum haereticis (can.2316 et 1258) ; — c) qui matri- 

748. Corollaria. — 1) Non est haereticus ille qui externe 
tantum negat fidem, ex levitate vel metu, sermone vel opere, quia 
non habet iudicium erroneum. 

2) Pertinacia ad haeresim requisita non significat diuturnitatem 
temporis, in neganda veritate ; sed est pertinacia rationis quae 
consistit in neganda veritate sufficienter proposita, ad quod unum 
instans sufficit. 

3) Cum ille qui vere dubitat positive de veritate ab Ecclesia 
proposita, erronee iudicet (saltem aequivalenter aut implicite) 
illam non esse certam, sequitur illum esse haereticum (can. 1325, 
§ 2). 

4) Qui errat ex ignorantia culpabili, etiam si sit affectata et 
quaesita ad peccandum alio tamen peccato quam haeresi, dum- 
modo paratus sit iudicio sese submittere Ecclesiae, non est haere- 
ticus, quia deficit pertinacia ; si autem ignorantia sit affectata, 
quia decrevit non credere Ecclesiae ut liberius in fide erret, i. e. 
ex voluntate qua decrevit non credere etiamsi sciret ab Ecclesia 
proponi, haereticus est : habet enim voluntatem non credendi 
id omne quod ab Ecclesia proponitur, et interne iam dissentit 
ab una veritate revelata sufficienter proposita, scii, ab aucto- 
ritate Ecclesiae cui totaliter in fide est obediendum. 

5) Qui negat id quod falso putat esse ab Ecclesia definitum 
revera negat Ecclesiae auctoritatem, et est haereticus formalis ; 
non tamen in foro externo, nisi animum suum et peccatum 
sufficienter proferret. 

749. Apostasia ( afvalligheid ), secundum etymologiam, 
est defectio ; unde significat retrocessionem a Deo. Porro 
pluribus modis Deo uniri possumus : fide, obedientia in 
praeceptis, aut speciali vinculo non praecepto (sed ad 
consilium spectante) scii, religione et Ordine. Hinc qua- 
druplex datur apostasia : 

i a ab Ordine , quando clericus in ordinibus maioribus 
constitutus se transfert ad statum laicalem ; 

2 a a religione , quando quis ab instituto vel ordine reli- 
gioso, quem professus est, recedit ; 


monio uniuntur cum pacto explicito vel implicito de educatione acatholica 
prolis (can. 2319, § 2) ; — d) aut huius baptismum vel educationem 
extra Ecclesiam catholicam procurant (can: 23i9,§ 3-4); — e) qui species 
consecratas sacrilege tractant ad normam can. 2320 ; — f) qui a decretis 
R. Pontificis appellant ad concilium oecumenicum (can. 2332) ; — g) qui 
obdurato animo per annum excommunicari insorduerunt... (can. 2340, 
§ 1) ; — h) qui simoniace ordinantur, vel ordinant aut alia sacramenta 
ministrant (can. 2371). 

3 a ab obedientia , quando quis omnino se subtrahit a lege 
Dei et ab obedientia divinis mandatis ; 

4 a a fide, quando quis a fide quam antea professus est 
totaliter recedit. Haec sola est peccatum contra fidem et 
est apostasia stricte dicta : aliis enim apostasiis existentibus, 
adhuc potest homo remanere Deo coniunctus per fidem ; 
sed si a fide discedit, tunc omnino a Deo retrocedere 
videtur. 

Apostasia a fide definitur : recessus totalis a fide christiana 
(can. 1325, § 2). Apostasia de se non indicat nisi terminum 
a quo : fidem quae relinquitur ; non autem terminum 
ad quem apostata accedit, sive sit idololatria, sive deismus, 
sive iudaismus, etc., sive etiam ad nullam religionem 
transeat et indifferens maneat. Unde non est species 
infidelitatis, sed huius variis speciebus addit circumstan- 
tiam aggravantem, nempe quod fides relinquitur (a. 1, ad 3). 

75O. Animadversiones. — 1. Apostatae per se puniuntur 
iisdenl poenis ac haeretici (can, 2314, § 1) ; aliquando tamen 
speciales et graviores poenae contra illos edictari possunt : ita 
in quibusdam locis est peccatum specialiter reservatum Ordinario. 

2. Apostatae merito habendi sunt qui ex convictione adhaerent 
sectae massonicae, quae sub velo philantropiae, solidaritatis et 
mutui adiutorii, verae religioni subdole adversatur. Imo omnes 
qui (etiam sine adhaesione interna) illi sectae dant nomen, sicut 
aliis eiusdem generis associationibus quae contra Ecclesiam vel 
legitimas potestates civiles machinantur, contrahunt ipso facto 
excommunicationem R. Pontifici simpliciter reservatam (can. 
2335) ; clerici autem et religiosi insuper specialibus puniuntur 
poenis et Congr. S. Officii sunt denuntiandi (can. 2336). 

3) Olim praeceptum positivum existebat denuntiandi Ordinario 
haereticos vel de haeresi suspectos, sed istud in desuetudinem 
abiit. At vi legis naturalis denuntiare oportet quoties agitur de 
damno gravi animarum vitando, cui superior remedium afferre 
possit ; quod etiam valet de regionibus ubi haeretici catholicis 
permixti sunt, v.g.si agatur de periculo insolito quod catholicae 
religioni immineret, inscio superiore. Clerici tamen videntur in 
omni casu denuntiandi, ut episcopus damno tum populi tum 
cleri sibi commissi occurrat. 

4) De reconciliatione haereticorum et receptione in sinu 
Ecclesiae, diximus in opusculo De Variis Peccatis in sacramentali 
confessione medendis , c. 2, q. 1, XI- XV. 

751. Monitum. — Qui fidem amplexus est, si oriatur 

dubium serium 1 contra eam, sub gravi tenetur de fide 
inquirere et a Deo petere lumen ; quod si negligat, peccat 
peccato ignorantiae in fide, quod est grave si negli- 
gentia sit gravis. At non potest dubium practice admit- 
tere et fidem dimittere, etiamsi inquisitione facta con- 
trarium fidei appareat probabile, sed inquirere tenetur 
donec ad certitudinem perveniat suo ingenio propor- 
tionatam. Ratio est, quia in rebus salutis tutius est 
agendum. Similiter lex naturae postulat ut religionem erga 
Deum habeamus semper. Unde admissam ex auctoritate 
retinere debemus donec propria ratione valeamus suffi- 
cienter convictionem efformare, qualis non est mera pro- 
babilitas. 

Idem dicendum de haeretico et infideli qui de sua 
religione dubitant. 


QUAESTIO SECUNDA. 

D]E PECCATIS INDIRECTE OPPOSITIS FIDEI. 

Articulus L 

De Communicatione cum infidelibus et 
haereticis . 

S. Th. II-II, q. 10, a. 7 et 9. 

752. Communicatio cum infidelibus et haereticis 
distinguitur duplex : 

1) Civilis, in rebus profanis et civilibus ad sociale com- 
mercium pertinentibus, uti sunt emptiones, venditiones, 
convivia, cohabitatio, conversatio, familiaritas, famulatio, 
etc. : haec licita est modo absit scandalum et perversionis 
periculum 2 ; et modo haeretici non sint excommunicari 
vitandi, quo ultimo casu valeret can. 2267. 

2) Religiosa, in rebus sacris ad religionem pertinentibus, 


1. Qui credit et non habet dubium serium, non potest, ut ad veri- 
tatem perveniat, inquirere, tamquam dubitans ; sed dubium inane est 
negligendum. 

2. « Si aliqui fuerint firmi in fide, ita quod ex communicatione 
eorum cum infidelibus conversio infidelium sperari possit magis quam 
fidelium a fide aversio, non sunt prohibendi infidelibus communicare.,,; 
si autem sin r simplices et infirmi in fide..., prohibendi sunt ab infidelium 
communione » S. Thomas, q. 10, a. 9. 


uti sunt ritus, dogmata, sacrificia, orationes, etc., et in 
rebus mixtis quatenus ad religionem spectant, v. g. in 
ritu religioso matrimonii vel funerum. Haec spectari potest 
sive ex parte infidelium et haereticorum, sive ex parte 
fidelium, et ex utraque parte potest esse activa aut passiva. 

753. De communicatione infidelium et haereti- 
corum cum catholicis dicendum : Infideles et haeretici 
possunt passive assistere non solum praedicationi verbi 
Dei sed et aliis officiis cultus publici, non tamen active 
iis participare, quia id recte existimaretur ut signum 
religiosae unitatis. Unde excluduntur a sacramentis 
(can. 731, § 2), a sacramentalibus quae singulis publice 
in ecclesia administrantur 1 , a sepultura ecclesiastica 
(can. 1240), ab adscriptione associationibus piis (can. 693) 
et eiusmodi ; consequenter etiam generatim prohibetur ut 
eadem ecclesia simultanee utantur cum catholicis, aut vice 
versa. Quod si sint apostatae aut haeretici, ac proinde 
excommunicati, insuper valet can. 2259. 

Complures habentur de hac re decisiones S. Officii, 
quod non fert positivam legem ecclesiasticam, sed ipsam 
legem naturalem et divinam hac in re et in similibus 
quaestionibus interpretatur aut applicat : 

a) Illicitum est in sacris functionibus haereticos in chorum 
invitare, alternis psallere, dare iis pacem, sacros cineres, candelas 
et palmas benedictas aliaque id genus externi cultus, quae 
interioris vinculi et consensionis indicia iure existimantur (8 iun. 
i*59). 

b) Licitum non est haereticos, schismaticos aut Iudaeos, etsi 
pueri aut puellae sint, admittere, ut in ecclesiis catholicis ad 
functiones liturgicas in choro musico cantent (1 maii 1889), 
id tamen attentis specialibus circumstantiis, pro schismaticis 
tolerari posse (24 ian. 1906) ; licitum autem est acatholicis per- 


1. Preces tamen privatae pro omnibus et singulis fieri possunt, etiam 
Missa, sed privatim et remoto scandalo tantum (can. 809 et 2262 § 2), 
item benedictiones, non quidem consecrativae, sed mere invocativae ad 
obtinendum fidei lumen vel una cum illo corporis sanitatem (can. 1149) ; 
non tamen preces publicae pro iis sigillarim seu nomine singulari expresso 
fieri possunt, nisi pro persona publica ut tali, v. g. pro rege i. e. pro 
societatis prosperitate : ita toleratum fu t pro rege Angliae nominaliter 
orare post missam, in formula « Dom ne, salvum fac regem» (23 feb. 
1820). Possunt etiam catholici simul cum haereticis orare privatim, 
dummodo preces sint bonae et non sit scandalum, v. g. si haereticus 
moriturus. 

mittere ut ad functiones liturgicas in ecclesia catholica organum 
pulsent, si ex eo non est timendum scandalum (23 feb. 1820). 

c) Non est licitum acatholicis permittere ut ad functiones 
liturgicas catholicorum faces vel lumina deferant (20 nov. 1850) ; 
item ut missae inserviant (ibid.; 30 iun. et 7 iul. 1864); aut 
patrinum agant (3 maii 1893; 27 iun. 1900; can. 765); item 
adhiberi testes in matrimonio catholicorum, quamvis aliquando 
tolerari possit remoto scandalo (19 aug. 1891). 

d) Non est licitum permittere ut haeretici vel schismatici in 
ecclesiis catholicis suos ritus celebrent (10 maii 1753), neque 
ut catholici in eorum templis sacra perficiant (can. 823, § 1 et 2) : 
id enim perinde est ac consentire eorum ritibus aut saltem occa- 
sionem praebere catholicis communicandi cum acatholicis in rebus 
sacris (10 maii 1753 ; 13 aug. 1627 ; 5 iun. 1889) ; id tamen 
aliquando tolerari potest si aliter fieri sit impossibile et conditiones 
reddant impossibilem confusionem religionum, ac absit scandalum 
(5 iun. 1889). Ita ex graviore causa, ad facilius promovendam 
schismaticorum et infidelium conversionem, sacrarum caeremo- 
niarum intuitu, aliquando missionariis permittitur facultas cele- 
brandi missam catholico ritu super altaribus in templis haeretico- 
rum vel schismaticorum, « ita ut eadem altaria non inserviant 
nisi pro nudis tabulis, et more catholicorum disponantur cum 
sacrato lapide, mappis, SS 1 Crucifixi imagine, candelabris et 
aliis necessariis suppellectilibus ad usum SS. Missae sacrificii 
ritu praedicto » (12 apr. 1704). 

754. De communicatione religiosa fidelium cum 
infidelibus aut acatholicis dicendum : 

Communicatio activa seu participatio in ipsis sacris, 
scii, cultus publici, est illicita, quia est implicita approbatio 
exercitii cultus et agnitio sectae ; passiva vero illicita est 
generatim, sed aliquando licita esse potest ob gravem 
rationem. Hinc ; 

a) Si fiat cum haereticis (vel schismaticis), ex iure naturali 
et ecclesiastico per se et regulariter est graviter illicita 
fidelibus « vel ob periculum perversionis in fide catholica, 
vel ob periculum participationis in ritu haeretico, vel ob 
periculum et occasionem scandali aut seductionis 1 », vel 
ob speciem adhaesionis falsae sectae quam per se significat 
(Rom. XVI, 17 ; Tit. III, 10). 

b) Per accidens tamen et extraordinarie licita esse potest, 
dummodo actio non sit intrinsece mala, et adsit causa 
proportionata, quae requiritur eo gravior quo res sacra in 

1. Ita ex regula tradita missionariis a S. C. de P. F., 1729. 


DE FIDE 585 

qua communicatur sit maioris momenti, et quo actio 
propius ad cultum accedat. 

c) Cum infidelibus , a fortiori est illicita, praesertim quod 
eorum cultus solet esse falsus et superstitiosus. 

Hinc canon 1258 : « § 1. Haud licitum est fidelibus quovis 
modo active assistere seu partem habere in sacris acatholicorum. 

§ 2. Tolerari potest praesentia passiva seu mere materialis, 
civilis officii vel honoris causa, ob gravem rationem ab Episcopo 
in casu dubii probandam, in acatholicorum funeribus, nuptiis 
similibusque solemniis, dummodo perversionis et scandali peri- 
culum absit » (cfr. can. 2316). 

755 * Speciatim quoad Sacramenta, principium gene- 
rale est illa a ministro haeretico (schismatico vel iurato) 
illicite postulari, quia talis postulatio est implicita agnitio 
auctoritatis ministri et ipsius sectae. Hinc : 

1) Nunquam licitum est ea petere ab eo, qui illa sit 
mini straturus modo qui a ritu catholico sit alienus et ab 
Ecclesia tales discernat, quia esset immediata participatio 
in cultu illicito, et implicita professio falsae sectae. 

2) Neque licitum est, si catholico ritu ministret, nisi in 
extrema necessitate pro Baptismo (deficiente scii, laico) 
et Poenitentia tantum (S. Off., 7 iul. 1864), et hac defi- 
ciente pro Extrema Unctione, dummodo tamen circum- 
stantia necessitatis faciat (quod ordinario fit) ut petitio 
non amplius tamquam agnitio sectae consideretur ; secus 
adhuc illicitum esset 1 . 

3) Nunquam licitum est in Baptismo haereticorum per 
se vel per procuratorem agere patrinum, quia nomine 
baptizandi a ministro Baptismum petit (10 maii 1770 ; 
7 iul. 1864 ; 3 ian. 1871). 

4) Imo regulariter non est licitum tali Baptismo assistere 
vel in eo materialiter tenere infantem, nisi propter grave 
motivum et semoto scandalo (10 maii 1770). 

756. Quoad sacramentalia et benedictionem nuptialem 
valet idem principium : illicite ea a ministro acatholico 

1. Item licitum non est eleemosynam dare sacerdoti haeretico (vel 
schismatico) ad celebrandam missam (S. C. P. F., 12 mart. 1789) ; 
aut formaliter et libere se in templum conferre ad audiendam eius 
missam, etiam si die festo missa carendum sit IS. Off., 5 dec. 1668 ; 
7 aug. 1704). 

qua tali postulari, quia talis postulatio est implicita agnitio 
auctoritatis ministri. Hinc : 

1) Nunquam licitum est sacra, ut benedictiones, ora- 
tiones, etc. petere a ministro haeretico (vel schismatico), 
neque benedictionem nuptialem, nec consensum matri- 
monialem coram illo praestare aut renovare, etiamsi matri- 
monium iam contractum fuerit coram parocho (29 ian. 
1817), et hoc sub poena excommunicationis Ordinario 
reservatae (can. 2319 ; 1063, § 1). 

2) Contractum civilem inire coram ministro haeretico 
agente tantum ministrum civilem, est licitum (29 nov. 
1762 ; can. 1063, § 3). 

3) Nunquam licitum est, in matrimonio coram ministro 
haeretico celebrato, fungi munere testis, sive paranymphi 
sponsam ducentis, non ad sponsum, sed ad altare vel ad 
ministrum, quia ipsi caeremoniae participando, et testis 
auctoritatem conciliando contractui, implicite ministri auc- 
toritatem agnoscit. 

4) Non licitum est regulariter tali matrimonio assistere 
nisi propter grave motivum, semoto scandalo et contemptu 
auctoritatis ecclesiasticae, et tantum honoris et officii 
civilis causa 1 (10 Maii 1770 ; 14 ian. 1874 ; can. 1258, § 2). 

757 * Quoad disputationes cum infidelibus et haereticis : 

t. Disputare tamquam de fide dubitans et veritatem fidei 
argumentis experiri intendens, pro fideli est peccatum et quidem 
infidelitatis. 

2. Disputare ad exercitium privatim, per se est licitum, nisi 
pro disputante vel audientibus sit periculosum, 

3. Disputare ad confutandos errores per se est licitum, 
dummodo disputans sit firmus in fide, sufficienter doctus, et 
iudicetur disputatio saltem audientibus profutura ; quod tamen 
in praxi raro continget. 

4. Nihilominus ex lege positiva omnibus prohibetur disputatio 
publica 2 nisi de consensu auctoritatis ecclesiasticae (can. 1325,5 3). 
Cfr. S. C. deProp. Fide, 8 mart. 1625; 7 fcb. 1645; 18 dec. 1662 ; 

S. Off., 19 ian. 1664 ; S. C. Cone., 6 mart. 1625 ; et 8 mart. 1658. 

758. Quoad ingressum in templa haereticorum et 

1. Quae matrimonium spectant, etiam valent pro matrimonio inter 
catholicam partem et acatholicam contra vetitum Ecclesiae. 

2. Publica est illa quae fit statutis die et hora, coram multitudine et 
controversiae iudicibus. — Prohibitio etiam valet de disputatione cum 
socialistis (Cong. de Neg. extr., 27 ian. 1902). 

assistentiam ipsorum officiis, principium generale est 
non licere officiis participare, assistere tamen materialiter 
aliquando licitum esse (can. 1258). Hinc : 

1) Simplex ingressus in templum est per se res indiffe- 
rens, unde licita si fiat (semoto scandalo) ad templum 
invisendum, ad vitandam pluviam vel aggressionem, etc. 
(S. Off., 13 ian. 1818). 

2) Participatio officiis, psalmodiis, precibus, ritibus, qua 
quis se gerit sicut haeretici et illis se iungit, nunquam licita 
est, etiamsi exigatur ab auctoritate publica (S. C. P. F., 
6 aug. 1764; S. Off., 13 ian.1818; 26 apr. 1 894); — licitum 
tamen est privatim orare ante SS. Sacramentum vel statuas 
Sanctorum, aut reverentiam exhibere Sanctissimo, dummodo 
satis appareat illum qui ita agit se cum adstantibus non 
formaliter unire ; item simul cum haereticis privatim 
orare, si preces sint bonae 1 . 

3) Cooperatio ad ipsa officia haereticorum sive cantu, 
sive cantus directione, sive instrumentis musicis, etiam 
sponte vel solius lucri aviditate facta, nunquam licita est, 
quia pertinet ad ipsum exercitium cultus, vel et falsae fidei 
est simulatio 2 (S. Off., 19 iun. et S. C.P.F., 8 iul. 1889). 

4) Assistentia mere materialis officiis vel concionibus, 
ex mera curiositate et sine ulla causa habita, quia speciem 
mali habet, est peccatum (S. Off., 7 aug. 1704 ; 10 maii 
1770 ; instr. Card. Vic. de Urbe, 12 iul. 1878), probabiliter 
tamen leve tantum, nisi accedant peculiares circumstantiae, 
vel specialis prohibitio, uti facta fuit Romae (Card- Vic. 
de Urbe, 12 iul. 1878) ; unde, semoto scandalo, si fiat ob 
bonum finem erit licita, v. g. ad confutandos haereticos. 

Hinc a) in locis in quibus iamdudum catholici cum acatholicis 
permixti vivunt, talis assistentia communiter non censetur culpa 
gravis, dummodo absit scandalum, participatio ritibus vel oratio- 
nibus, et perversionis periculum. 

1. Etiam illicitum non est iurare tangendo aut osculando Biblia 
haereticorum, sicut moris est in Anglia (S. O., 20 febr. 1820) ; quia 
non considerantur Biblia ut indebite edita aut forsan falsata sed ut 
liber sacer. 

2. Facilius ergo admittitur quod acatholicus organum pulset apud nos, 
quam catholicus in cultu sectae haereticae. — Aliud esset in templo 
haereticorum id facere pro rege, etiam intra officium, dummodo non 
sit pars officii. 

b) In locis omnino catholicis in quibus haeretici paulo antea 
fere ignoti nunc sedes fixerunt, templa erigunt et discipulos 
quaerunt, talis assistentia facile causat scandalum et habetur 
ut favor sectae vel signum communionis cum ipsa, unde facile 
erit graviter mala et strictius est prohibenda. 

c) Si a persona privata vel a publica potestate exigatur in 
odium religionis vel favorem haereseos, nunquam licita est : 
sic enim censeretur adimpleri id quod a superiore exigitur. 
— Si autem propter aliam rationem exigitur (v. g. pro famulis, 
nautis, militibus, ijicarceratis), licita est ad vitandum grave 
incommodum (Paulus V, 1606). 

d) In omni tamen casu frequentatio assidua raro excusabitur 
a mortali propter periculum vel scandalum. 

759* Corollarium. — De assistentia funeribus vel sepulturae : 

1) Si sint haeretica (pagana, mahumedana, iudaica...), ipsis 
assistere materialiter, civilis officii causa, licitum est catholicis 
propter grave damnum, dummodo non communicent in ritibus 
vel sacris caeremoniis sectae quibuscumque (precibus, luminaribus, 
concioni audiendae) et absit periculum scandali 1 (S. Off. 13 ian. 
1818 ; 7 iul. 1871). 

2) Si sint stricte civilia et nullo modo anticatholica, assistentia 
vel cooperatio non videtur illicita, si fiat civilis officii exhibendi 
causa, vel alia quadam ratione etiam solius amicitiae : ita fit 
aliquando pro defuncto non baptizato, vel pro suicida cui Eccle- 
sia denegat sepulturam. 

3) Si sint (ut saepius fit) civilia et simul antireligiosa v, g. si 
sint manifestatio contra denegatam ab Ecclesia sepulturam, vel 
contra religionem, uti fit si magna solemnitas, convocatio inimi- 
corum Ecclesiae, signa francomurariorum, spiritistarum, libe- 
rorum cogitatorum adhibeantur, aut etiam si defunctus bapti- 
zatus ut appstata mori voluerit, aut aliquo contractu se ad hoc 
obligaverit, etiam si pie mortuus fuerit : formalis cooperatio aut 
participatio in caeremoniis si fiat nunquam licita est ; et materialis 
cooperatio vel assistentia licita non erit nisi a) non significet 
approbationem et absit omne periculum scandali, b) non maior 
vel diuturnior fiat ac necessitas postulet, et c) adsit ratio valde 
gravis, qualis ordinario non est simplex gratitudo, ordinaria 
amicitia, invitatio, lucrum, societas artistica, timor humanus ; — 
proxima tamen cognatio, omnimoda subiectio vel coactio, amissio 
officii cum magno damno temporali sufficiunt praesertim ubi 
talis ratio ab omnibus facile agnosci posset (ep. Pii IX ad arch. 
Paris., 26 oct. 1865). 


1. Hac in re, pro parochis et sacerdotibus, notanda venit declaratio 
S. Off., 3 mart. 1859 et 8 maii 1889, « parochum, uti parochum, funeribus 
acatholicorum adesse non posse ; si vero tantum civiliter assistat, absque 
vestibus sacris et absque ulla communicatione in ritu sacro cum haereticis, 
tolerari posse, dummodo notorie constet de vinculo cognationis sive 
amicitiae inter parochum et defunctum acatholicum ». 

4) Adire domum mortuariam ad exhibendum obsequium 
civile et urbanitatis causa est licitum. 

760. Animadversiones. — 1. Gravitas peccati in assistentia 
officiis, Baptismo, matrimonio, funeribus acatholicis pendet a 
circumstantiis : pensanda est ex gravitate vel specie mali, scandalo, 
approbatione data, et ex insufficientia motivi. Ad quod etiam 
considerandae veniunt qualitas personae assistentis, necessitas vel 
convenientia assistendi, significatio solemnitatis etintentio hostilis. 

2. Periculum pro fide etiam oriri potest ex frequentatione 
scholarum acatholicarum, et ex matrimoniis mixtis j de quibus 
dicetur in respectivis qui has quaestiones spectant tractatibus. 

Articulus II. 

De Cooperatione ad infidelitatem et 
haeresim. 

761. Cooperatio ad i n fidelitatem vel haeresim est 

concursus ipsis praestitus. Est duplex : una immediata , 
quae est participatio ipsi constitutioni, propagationi, cultui 
earum : haec est intrinsece mala et semper illicita ; alia 
mediata, quae est subministratio materiae, facultatis, me- 
diorum ad earum conservationem, propagationem vel 
cultum. Haec per se est illicita, quia dat alteri medium seu 
occasionem peccandi, quod ab eo potius avertere tenemur, 
et in hoc mala est ; per accidens licita esse potest, si actio 
cooperantis non sit intrinsece mala, et adsit causa propor- 
tionate gravis, bonum scii, quod malum i. e. occasionem 
peccandi datam compensat. Unde eo gravior requiritur 
causa quo malum ad quod cooperatio fit est gravius, et 
quo cooperatio est propinquior et magis in illud influit 
(n. 489-490). 

762. Quoad Sacramenta : 1) Parentibus nunquam est 
licitum positive cooperari aut permittere (v. g, petendo 
aut volendo aut consentiendo) ut liberi a ministro haeretico 
(schismatico, iurato) baptizentur, quia petere aut velle 
Baptismum haereticorum est implicita agnitio sectae, quod 
est intrinsece malum (S. O., 26 sept. 1668 ; 29 nov. 1672 , 
can. 2319) ; id autem negative permittere et passive se 
habere non erit licitum nisi propter incommodum valde 
grave, quia cooperatio fit ad valde grave malum. 

2) Similiter catholicis, etiam in nosocomio deservienti- 
bus, illicitum est, postulante infirmo haeretico, ministrum 
ipsius sectae directe advocare ut auxilia religionis recipiat 
(item ut minister ritus funebres persolvat) : ita S. O., 
14 maii 1848 et 26 dec. 1898 ; ad hoc tamen uti possunt 
persona ad eamdem sectam pertinente (31 ian. 1872). 

Quodsi talis persona desit, secundum quosdam licitum est 
advocare ministrum dicendo : talis vult te alloqui, vel aliquid 
simile, sed tantum propter bonum commune, in casu non 
ordinario, ut vitetur scii, magnum odium publicum in catholicam 
religionem, vel cessatio multorum bonorum a deservientibus 
nosocomio praestandorum ; secus non, quia agitur de maximo 
malo privatae personae scii, de noxa aeterna moribundi *. 

763. Quoad officia cultus et conciones haereticorum : 

1) Nunquam est licitum cantu aut musicis instrumentis 
cooperari officiis haereticorum, ut dictum est art. praec. 
(n. 758, 3 0 ), quia cooperatio est immediata seu participatio 
ipsi exercitio cultus. 

2) Nec licitum est alios invitare ad officia vel conciones 
haereticorum, sive persuasione, sive auctoritate vel consilio, 
sive aliis quibuslibet invitamentis, quia est directe inducere 
ad peccandum, quod est intrinsece malum. 

3) Imo pulsare campanas tamquam signum quod incipit 
officium vel concio haeretica (e contra in honorem regis), 
quia ordinario pro invitatione sumitur aut omnino proxime 
cum invitatione cohaeret ; nisi forsan quis ostendat se ita 
agere ex causa valde gravi , v.g. in gravi aut quasi extrema 
necessitate. 

7 64. Quoad aedificationem templorum et altarium : 

1) Nunquam erit licitum idola et illorum altaria vel templa 
ornare, quia est intrinsece malum. 

2) Ipsorum templa vel altaria aedificare illicitum est ge- 
nerarim, quia ut signum professionis falsae fidei haberi et 


1. Imo Lehmkuhl (item Prtimmer, Mare, Vermeersch) putat in talibus 
circumstantiis etiam licere deservienti, pro ministio acatholico mensam 
parare in qua vixit suos ritus conficere, utensilia, panem et vinum 
porrigere. Sed id certo nequit fieri durante ipso ritu, quia est communicatio 
in cultu. — Possunt tamen catholici moribundum excitare ad fidem in veri- 
tatibus necessitate medii confitendis et ad contritionem ac amorem Dei 

scandalum excitare sVet (S. O., 7 dec. 1626 ; 5 sept. 1736 ; 
8 ian. 1851) ; secus licitum non erit nisi ex gravissima 
causa, quia agitur de re omnino prava (2 iul. 1827). 

3) Aedificare templa mahumedanorum, secluso scandalo, 
licitum est ex metu gravis mali (P. F., 21 nov. 1837). 

4) Aedificare templa haereticorum, iudaeorum, schisma- 
ticorum 

a) ex leviori causa licitum est murariis et opificibus 
subalternis, modo non habeatur ut professio vel approbatio 
haereseos, absit scandalum, et non exigatur in contemptum 
religionis, quia cooperatio est remota et secundaria (S. O., 
13 ian. 1818 -, 7 iul. 1864) ; 

b) architectis autem, conductoribus, praefectis operum, 
in locis in quibus catholici acatholicis permixti iamdudum 
vivunt, non est licitum nisi ex gravi causa, qualis non est 
solum lucrum, quia cooperatio est principalior ; 

c) pro iisdem, in locis omnino catholicis, generatim est 
graviter illicitum (instr. Card. Vic. de Urbe, 12 iul. 1878). 

5) Idem dicendum videtur de aedibus francomurariorum 
vel alterius societatis impiae. 

6) Ad locandam autem domum ut inserviat haereticorum 
cultui vel congregationi francomurariorum aut alius sectae 
impiae, gravior requiritur causa, quia cooperatio est pro- 
pinquior. 

765. Quoad confectionem et venditionem rerum 
falso cultui destinatarum : 

1) Si alium usum bonum vel indifferentem habere non 
possint, nunquam est licitum quia est intrinsece malum. 

2) Si alium usum habere possint sed cultui falso inservire 
debeant, licitum esse potest propter motivum tanto 
gravius quanto cooperatio est maior. 

In particulari a) generatim est licitum, leviori causa, conficere 
organa, cathedram, altaria, vestes pro haereticis, quia cooperatio 
est remota ; 

b) quodsi expresse et formaliter petantur propter malum 
usum, non erit licitum nisi gravi causa, quia cooperatio est 
propinquior ; imo aliquando requiritur causa gravissima, si res 
sit gravissima, v. g. hostias conficere aut vendere quibus abusuri 
inimici Ecclesiae ; 

c) denique illicitum est fabricare idola, vestes sacras ad usum 
superstitiosum destinatas, signa superstitiosa, signa et emblemata 

francomurariorum, cum res fere nunquam usum bonum habeant ; 

d) si Conficiantur ista ad usum indifferehtem vel bonum, est 
licitum, sicut idolum facere ad ornandum hortum vel ad ludos 
scenicos. 

766. Quoad opera religiosa acatholica vel quae ad 
falsam religionem ordinantur : 

1) Ipsis conferre pecuniam vel sponte, vel quia ad 
religionem spectant, nunquam licitum est quia est formaliter 
protegere, quod est intrinsece malum. 

2) Id agere coacte et sine mala intentione, si opera sint 
religiosa (v. g. templum, festivitates, caeremoniae), regula- 
riter est illicitum, nisi a) propter causam valde gravem , 
quia fovere falsam religionem est cooperatio satis proxima 
et proximior quam constructio templi, et b) dummodo 
constet non consentiri falsis superstitionibus aut caere- 
moniis (S.C.P.F., 2 iul. 1827; S. O., 21 apr. 1847) : uti 
v.g. facere possunt catholici ut se liberent a simultaneitate 
cultus (S. Poen., 1822), et deputati qui ob bonum pacis 
publicae ex aerario publico haereticis sicut catholicis 
operibus subsidia conferunt. 

3) Si non tantum ad religionem ordinentur, sed alium 
finem bonum habeant v.g. educationem, curam aegroto- 
rum, pauperum.... Sufficeret causa gravis, dummodo non 
consideretur ut favor haereseos, desit scandalum et pecunia 
non adhibeatur ad pervertendos catholicos. Quod facilius 
erit licitum in locis iamdudum mixtis, quam in locis 
omnino catholicis. 

4) Idem dicendum videtur de operibus aliorum inimi- 
corum Ecclesiae, v. g. liberalium, socialistarum, in regio- 
nibus ubi hae voces indicant oppositionem ad Ecclesiam. 

5) Attamen illicitum est talibus societatibus nomen dare 
quae directe habent finem malum ; si autem solum indirecte 
ordinentur ad finem malum, et habeant finem directum 
bonum v.g. oeconomicum, licitum erit ex gravi causa et 
semoto scandalo. 

Ita illicitum est nomen dare societatibus theosophicis (4 iul. 
1919), item societati Londinensi « ad promovendam Christiani- 
tatis unitatem » (18 iul. 1919), vel etiam associationi Y. M. C. A. 
(5 nov. 1920) quae indifferentismum religiosum spargit. 

767. Quoad scripta mala aut prohibita : libros. 

ephemerides, dictionaiia, encyclopedias, periodica, diaria 
aliave huius generis 1 . \ 


A. conscribenda : 1) Redactoribus principia falsa pro- 
pugnare et secundum illa principia scripta conficere nun- 
quam qst licitum, quia est immediata cooperatio et semper 
peccatum grave. 

2) Articulis ex se indifferentibus (v. g. de re litteraria, 
scientifica, artistica) cooperari et quidem frequenter aut 
ordinario est cooperatio plus minusve proxima, prout ita 
plus vel minus commendetur et propugnetur pravum 
scriptum, et ideo non est licitum nisi, secluso scandalo, 
et propter causam plus minusve gravem, qualis non est 
maius lucrum, sed solum lucrum ad sustentationem neces- 
sarium. 

3) Aliquando et extraordinarie articulos indifferentes 
inserere est cooperatio remotior, quae tamen non est 
licita sine causa, sed ad quam sufficit mediocriter gravis 
qualis certo est occasionaliter exponere vel defendere bona 
principia aut impedire malum articulum, modo existimatio 
mali scripti exinde non augeatur nec pessimum scriptum 
cum magno fidelium scandalo promoveatur (can. 1386, § 2). 

B. imprimenda : 1) Ipsi editori aut typographiae domino 
nunquam licitum est impressionem suscipere, quia non 
solum est proxime cooperari sed etiam alios ad cooperan- 
dum inducere (can. 2318, § 1). 

2) Impressioni omnino proxime cooperari, typographiam 
dirigendo, characteres seu typos ponendo, folia impressa 
corrigendo, non est licitum nisi in casu rarissimo, ad breve 
tempus et ob necessitatem gravem (qualis non est dimissio 
e famulatu) ; excepto casu quo liber adeo malus sit ut 
bonum finem habere non possit (12 iul. 1878). 

3) Remotius, quamvis sat proxime cooperari, chartam 
typis imponendo, prelum versando, chartam vel atramen- 
tum parando, folia impressa ordinando et coniungendo, 
aut ad emptores deferendo, machinam movendo eamque 
curando, ex minori causa semper tamen gravi est licitum. 

1 . Inspici meretur dissertatio 111. Waffelaert : £tude sur la Cooperation 
et 1’espice morale du scandale. 

Summa. Theologiae ^Morali» I. — 38. 

4) Remotissime agere, v. g. atramentum, chartas, ma- 
chinas et alia ad impressionem necessaria vendendo, licitum 
est solius lucri causa. 

Exinde sequitur adesse obligationem deserendi typographiam, 
in qua fere unice libri pravi et ephemerides pravae imprimantur : 
absolute pro illis qui omnino proxime cooperantur ; imo pro 
illis qui remotius cooperantur, sicut pro illis qui laborant in 
typographiis in quibus libri boni et mali indiscriminatim impri- 
muntur, si sine notabili detrimento recedere possint. 

C. vendenda (a fortiori locanda, distribuenda, conce- 
denda) : 1) Vendere scriptum prohibitum quod est prorsus 
malum, adeo ut bonum usurn non habeat, nullo modo est 
licitum, nisi illi qui ex officio lecturus certo cognosci- 
tur, v. g. inquisitori. 

2) Ea quae non sunt ex omni parte mala sed res utiles 
continent, sive illi qui iis est abusurus, sive indiscriminatim 
omnibus, in officinis aut per vias publice exponere et 
vendere non est licitum nisi propter incommodum valde 
grave, et donec aliud medium adsit comparandi victum 1 . 

3) A fortiori invitare seu positive inducere ad mala 
scripta emenda est illicitum, quia est inducere ad peccan- 
dum, et ideo intrinsece malum. 

4) Exemplare separatum vendere, potest esse licitum ex 
minori causa, scii, mediocriter gravi (non ob solum lucrum 
aut solam concurrendam) ; imo nullo modo erit illicitum 
si praesumi possit ementem habere iustam causam legendi. 

Notetur autem bibliopolas non teneri inquirere in quem 
finem libri emantur, sed eos vendere possunt omnibus quos 
spectata eorum qualitate prudenter existimabunt licite eos petere ; 
alias onus nimis grave imponeretur (cfr. can. 1404). 

D . exponenda : 1) Tabernariis, cauponibus, dominis hos- 
pitiorum, tonsoribus scripta prorsus mala (quae fidei aut 
moribus vix non adversantur) omnibus legenda exponere 
est grave peccatum, etiam si a multis petantur qui propterea 


t. Minor ratio requiritur, sed tamen gravis pro illo qui, exclusis 
obscenis et valde impiis et remoto scandalo, venderet ephemerides 
cuiuscumque generis, bonas et malas, si consuetudo alicubi existat 
ita agendi ; a fortiori facere posset si ab administratione publica redime- 
retur ius aut monopolium vendendi ephemerides in locis publicis, v. g. 
plateis aut stationibus viarum ferrearum, ea lege ut aeque vendantur 
ephemerides omnis factionis politicae. 

cauponam sint derelicturi : damnum grave non sufficienter 
compensat multorum ruinam spiritualem. 

2) Scripta, quae rarius aliquid mali continent, legenda 
tradere iis qui petunt, licitum est ad vitandum grave 
damnum. 

3) Iis quibus experientia constat fere omnes talia scripta 
petere, et alias cauponam derelicturos, non erit illicitum 
ea publice exponere ; praestat simul et exponere bona. 

E .promovenda et sustentanda : 1) Nomen dare et actiones 
emere causa societatis constituendae ad scripta prava 
edenda vel propaganda item illorum publicationi sub- 
scribere et eam pecunia sustentare, illicitum est quia 
nulla necessitas videtur cooperationem cohonestare ; quod 
certissimum est si scripta sint ex professo impia aut prava 
vel si absque cooperatione societas non constitueretur. 

2) Societati iam effectae vel scripto iam edendo sub- 
scribere, cum sit cooperatio proxima, non erit licitum 
nisi sit causa gravis proportionata ad influxum cooperationis 
et ad malum timendum, absit periculum scandali et 
perversionis, nec scriptum manifeste in odium religionis 
edatur. 

3) Numerum separatum vel exemplare speciale emere 
est cooperatio remotior, ad quam, secluso scandalo, sufficit 
causa rationabilis etiam levis, v.g. utilitas lectionis; et 
paulo maior si frequentius fiat. Notetur tamen lectionem 
ipsam illicitam esse, si positive prohibeatur. 

4) Nuntia indifferentia praestare de rebus vendendis, 
locandis, emendis, etc. non est licitum nisi secluso scandalo, 
et ex iusta causa, eo maiore quo magis annuntiationes 
efficiant ut scripta latius propagentur et facilius sustine- 
antur. Quando parum confert, sufficit ratio minus gravis. 

768. Quoad deputatorum electiones comitiis regni, 
provinciae, municipii : 

1) Sponte i. e. ex convictione et approbatione eligere candi- 
datum Ecclesiae infensum, graviter est illicitum, quia est coope- 
ratio formalis et ideo intrinsece malum. 

1. Actiones emptas retinere licitum non est si alias malum impediri 
possit, licitum autem ad vitandum malum maius. 

2) Mere materialiter et coacte , metu mali, talem eligere non 
est intrinsece malum, quia mandatum quod elector confert non 
est determinatum ad malum, sed malitia seu abusu electi ad 
malum ordinatur ; unde elector non est vera causa sed solum 
occasio mali inferendi. Cum autem agatur de malo gravissimo 
religionis et societatis, nulla causa utilitatis talem cooperationem 
excusare potest sed sola necessitas gravis (qualis esse potest 
amissio officii), praesertim si exitus electionis vere dubius appa- 
reat et forsan a paucis suffragiis pendeat ; quo saltem casu erit 
peccatum mortale, quia tunc suffragium magnum influxum 
exercere potest in magnum malum. Non ergo sufficit amicitia 
candidati aut peritia maior, aut commodum ex eius electione 
sperandum : ista enim non compensant adiutorium praestitum 
gravi nocumento Ecclesiae aut reipublicae. 


3) Abstinere a suffragio ferendo est illicitum propter easdem 
rationes, si scii, probabiliter impediri potest electio indigni : 
est enim cooperatio negativa illius qui non facit quod facere 
ex officio tenetur, iustitiae scii, legalis ; imo est peccatum grave 
quando exinde probabiliter timeri potest quod sufficiens numerus 
bonorum candidatorum non eligatur et ita magnum malum a 
perversis perpetretur, vel si abstinens est tantae auctoritatis ut 
multos exemplo suo traheret et efficaciter in successum electionis 
influeret (quod raro contingit). 


4) Eligere candidatum neutralem est illicitum si exinde proba- 
biliter impediatur electio boni, aut non impediatur electio 
indigni ; imo potest esse peccatum grave, eodem modo ac dictum 
est, m solutione praecedenti. 


5) Candidato quaerenti et cpgenti, suffragium promittere sed 
cum restrictione interna (prout possim, et ut ius habeas) aut 
ipsi aequivoce respondere, est licitum ad vitandum grave incom- 
modum, quia tunc circumstantiae sufficienter indicant sensum 
responsi, scii, respondentem unice intendere se ab importuna 
coactione liberare. Talis promissio evidenter non obligat. 

6) Eligere candidatum pravum aut indignum, a fortiori neu- 
tralem, per accidens potest esse licitum, v. g. si non sit spes ut 
eligatur elenchus bonorum quin eligantur et mali qui in eodem 
elencho contineantur ; item si candidati eligendi non sint nisi 
mali : tunc enim potest eligi minus malus, praesertim si ita 
maius malum ab aliis timendum esset avertendum. 

Articulus III . 

De Lectione et Evulgatione scriptorum 
prohibitorum. 

769. Lege naturali atque positiva diversimode pro- 
hibentur scripta pro fide aut vita christiana pericu- 


losa. — Lege naturali obligamur ad vitandum omne 
periculum magni momenti pro fide et moribus ; unde 
praeter omnes leges humanas et ecclesiasticas, regulariter 
illicitum est evulgare Vel legere scripta pro fide vel bonis 
moribus periculosa. Hinc : 

1) Maxima vigilantia uti debent episcopi, parochi, patres- 
familias, legislatores, magistratus, praeceptores, etc. ut 
libri perniciosi longe fiant ab oculis et manibus eorum 
pro quibus rationem sunt Deo reddituri (can. 1405, § 2 1 

I 397> § 4)- . , . , 

2) Etiamsi libri non prohibeantur lege humana et eccle- 
siastica, possunt tamen periculosi et prohibiti esse pro 
determinata persona ratione specialis periculi, v. g. pro 
iuvene. 

3) Unde si libri non sint in Indicem relati, possunt a 
iure naturali prohiberi sive generarim, sive pro determinata 
persona. 

4) Et si qui facultate muniti fuerint legendi libros 
prohibitos, aut si leges Indicis alicubi non vigerent, nihilo- 
minus non possent omnia legere, si scii, ex natura sua 
sint periculosa pro omnibus, vel si sciant aut. experiantur 
huiusmodi lectionem sibi esse noxiam, vel proxime pericu- 
losam, v. g. si nesciant veritatem ab errore discernere 

(can. 1405, §1). . . 

5) In hac re expedit ordinario rigidiores opiniones sequi 
ait S. Alphonsus, dum scii, agitur de vitando proximo 
periculo peccati formalis. 

6) Sed et insuper lege ecclesiastica v.g. Indicis, aut 
a S . Pontifice vel ab episcopo nominarim interdici scripta 
possunt 1 (can. 1395); et tunc, etiam si absque periculo 
legerentur, nihilominus manent prohibiti : lege quidem 
naturali prohibentur propter ipsum periculum perver- 
sionis in particulari, sed lege positiva propter praesum- 
ptionem periculi communis (n. 345, et can. 21). 

De qua lege positiva Indicis eiusque regulis generalibus 


1 Cfr. tr. de Ecclesia, ubi de Ecclesiae potestate; item Cone. Tnd. 
sess. 4, et 18, et 25. De lege indicis conferri possunt : 

De Prohibitione et Censura librorum ; Salsmans, Het Index ; Kiselstein, 
Vindex ; Marc-Gestermann, in Th. M. I, appendix. 

et specialibus nunc speciatim est dicendum, quae prohibet 
tria genera scriptorum, spectantia scii. S. Scripturam — vel 
fidem et mores — vel cultum, devotionem et liturgiam. 

770 . Quoad S. Scripturam, generali regula, ipso 
iure prohibentur : 

1) « Editiones textus originalis et antiquarum versionum 
catholicarum sacrae Scripturae, etiam Ecclesiae orientalis, 
ab acatholicis quibuslibet publicatae » (can. 1399, § 1). 

2) « Eiusdem versiones in quamvis linguam, ab eisdem 
confectae vel editae » (can. 1399, § 1). 

3) «Libri S. Scripturarum vel eorumdem adnotationes 
et commentaria, si edita fuerint non servatis canonum 
praescriptionibus» (can. 1385, § 1, et 1399, § 5) i. e . 
sine censura praevia etiam a laicis. 

4) « Versiones S. Scripturarum in linguam vernaculam... 
nisi sint a Sede Apostolica probatae, aut nisi edantur 
sub vigilantia Episcoporum et cum adnotationibus 1, prae- 
cipue excerptis ex sanctis Ecclesiae Patribus atque ex 
doctis catholicisque scriptoribus 2 » (can. 1391 et 1399, § 5). 
Quod valet pro editionibus post annum 1897 : lex enim 
non habet effectum retroactivum ; ante annum 1897 autem 
non requirebatur episcopi approbatio sed sufficiebat pro 
catholicis editionibus ver sio cum adnotationibus. 

,.,^ otetur autem a ) exceptio can. 1400 : «Usus (praedictorum) 
librorum... iis dumtaxat permitdtur qui studiis theologicis vel 
bibhcis quovis modo operam dant, dummodo iidem libri fideliter 
et mtegre editi sint neque impugnentur in eorum prolegomenis 
aut adnotationibus catholicae fidei dogmata ». Permittuntur scii, 
professoribus, et discipulis, et illis qui post studia impleta 
pergunt Scripturae studere ; quicumque scii, habitualiter , non 
actu mere transeunte, sive in scholis sive privatim haec studia 
excolunt ; 

b) nullam amplius adesse prohibitionem legendi Scripturam 
in lingua vernacula, nec obligationem petendi licentiam a parocho 
aut confessario, dummodo editio sit probata. 

77 1 - Quoad fidem et mores, generali regula, ipso 
iure prohibentur: 

1. Quod sumendum est copulative (com. int. 20 maii 1923). — Versioni- 
bus cum adnotationibus assimilandae videntur versiones paraphrasticae. 

, notatlones 'i ua - exponunt scientiam profanam : geographiam, 
archaeologiam, etc. possunt desumi ex auctoribus profanis. 

1) « Libri quorumvis (etiam catholicorum) scriptorum, 
haeresim vel schisma propugnantes 1 (i. e. non solum obiter 
enuntiantes, paucis et quasi aliud agentes, sed additis 
rationibus suadere conantes, probantes aut defendentes) ; 
— aut ipsa religionis fundamenta quoquo modo (sive 
directe, rationibus, sive indirecte, iniuriis, sive seria im- 
pugnatione, sive etiam iocis et derisionibus) evertere 
nitentes » (can. 1399, § 2). 

Haeresis est error in fide catholica. Schisma intelligitur per- 
fectum et completum, quo quis renuit obedientiam S. Pontifici ; 
non autem simplex inobedientia nec contemptus legis particii- 
laris, nec rebellio adversus episcopum. Fundamenta religionis 
sunt veritates ordinis naturalis praeliminares quae religionem 
catholicam (v. g. possibilitas miraculi, prophetiae, revelationis, 
aut motiva credibilitatis in genere, etc.) vel omnem religionem 
fundant (v. g. existentia Dei, spiritualitas animae) ; hinc pro- 
hibentur libri propugnantes atheismum, pantheismum, scepti- 
cismum, agnosticismum, positivismum, theosophiam (16 iun. 
1919), multaque opera philosophica moderna. 

2) « Libri qui religionem (catholicam, vel saltem natu- 
ralem) aut bonos mores data opera impetunt » (can. 1399, 

§ 3), i. e. non obiter attingunt sed ex professo impugnant 
seu px intentione et de industria, quae manifestari potest 
sive explicite sive multiplicatis impugnationibus ex eo quod 
in notabili parte ita fiat, v. g. pluribus vicibus, aut per 
plures paginas vel integrum caput. 

Hinc prohibentur scripta sectaria, et multa socialistica, et 
illa quae habitualiter narrant vel describunt immoralia. 

3) « Libri quorumvis acatholicorum (scii, apostatarum, 
haereticorum, schismaticorum, aut non baptizatorum) qui 
ex professo (i. e. intentione docendi, principaliter, in nota- 
bili parte v. g. uno capite) de religione tractant ; nisi 
constet nihil (alicuius momenti) in eis contra fidem catho- 
licam contineri » (can. 13993 § 4)- 

Acatholicorum libri de doctrina sacra, de re dogmatica aut 
morali, de iure canonico aut historia ecclesiastica, de veritatibus 
philosophicis quae sunt fundamentum religionis et theologiae 
tractantes praesumuntur erronei et periculosi in fide, nisi constet 
contrarium, uti v. g. pro Leibnitz : « Systema theologiae », pro 

1. Consuetudo excepit scripta haereticorum antiquiorum, ut Tertul- 
liani, Origenis, Pelagii, etc, quorum errores iam diu obsoleverunt. 

Hugone Grcmo : * De Religione ». Non igitur legendi sunt sine 
t praevia informatione. — E contra opera catholicorum qui postea 

' j haeretici facti sunt. 

1 • 4) « Libri qui quodlibet (etiam unum) ex catholicis 

U dogmatibus (non tantum negant sed et) impugnant (argu- 

l mentis) vel derident, — qui errores ab Apostolica Sede (sive 

’ immediate a S. Pontifice sive mediate a S. Congregatione 

i ) cum pontificia approbatione, v. g. Syllabi errores : ita S. C. 

1 Ind., 23 maii 1898) proscriptos tuentur (i. e. ex professo 

1 defendunt), — qui cultui divino detrahunt (non obiter sed 

notabiliter ita ut fama laedatur aut minus existimetur), 
I — qui disciplinam ecclesiasticam (v. g. coelibatum. Indi- 

cem) evertere contendunt (seu mutare et vacillare ex professo 
l<! intendunt), — et qui data opera (studiose, consulto, de 

industria) ecclesiasticam hierarchiam (sive ordinis sive 
t iurisdictionis), aut statum clericalem vel religiosum (non 

j ut privatas personas sed quia ad hierarchiam vel statum 

pertinent) probris (seu contumeliis) afficiunt » (can. 1399, 

§ 6 ). 

5) « Libri qui cuiusvis generis superstitionem, sortilegia, 
divinationem, magiam, evocationem spirituum, aliaque id 
genus docent (ut alii addiscant et faciant) vel commendant » 
(can. I399 j § ?). 

Tales sunt qui docent effectus daemonis, modos qui cognos- 
cantur insufficientes sine interventu daemonis, aut spiritismum 
verum quo intenditur evocatio spirituum aut cum illis commer- 
cium, — non autem libri qui occultismum mere naturalem tra- 
dunt. 

6 ) « Libri qui duellum, vel suicidium, vel divortium 
(non solum civilis contractus sed ipsius matrimonii vinculi) 
licita (in conscientia) statuunt (i. e. non obiter affirmant 
sed rationibus demonstrare conantur), — qui de sectis 
massonicis vel aliis eiusdem generis societatibus agentes, 
eas utiles et non perniciosas Ecclesiae et civili societati esse 
contendunt » non incidenter sed notabili parte (can. 1399, 
§ 8 ). 

Societates eius generis sunt sectae clandestinae ut carbonaria, 
nihilistarum, anarchistarum, etc., etiam Feniani (S. O. 12 ian. 
1870), — non autem socialistarum qui efformant sectam politi- 
cam, nisi tamen secreto unirentur ad evertendum Statum. 

7) « Libri qui res lascivas seu obscenas ex professo (non 

obiter, sed principaliter, aut directe et notabiliter) tractant, 
narrant (vivide ita ut alliciant, v. g. libri pornographici), 
aut docent » i. e. theoretice approbant, v.g. amorem libe- 
rum, malthusianismum, media anticonceptionalia (can. 
13995 § 9)- — Non autem theologica, scientifica, chirurgica 
Opera, nisi sub praetextu scientifico appareant conscripta 
ad alendam nefariam curiositatem vel excitandum appe- 
titum venereum. 

Notetur olim extitisse exceptionem in favorem magistrorum 
pro operibus classicis obscenis, sed haec est ablata. Unde si 
professor, vel iudex, vel scriptor diarii, vel officialis, ex officio 
librum obscenum legere debeat, licentiam petat , quodsi omnino 
immediate legere deberet, posset supponere, pro hoc solo casu, 
legem non obligare eiusque obligationem hic et nunc cessare. 

772. Quoad cultum, devotionem, liturgiam, regula 
generali ipso iure prohibentur : 

1) « Libri ac libelli qui novas apparitiones, revelationes, 
visiones, prophetias, miracula (tamquam supematuralia) 
enarrant (i, e. non obiter per transennam sed ex professo 
aut in notabili parte referunt), vel qui novas (ab antiquis 
et probatis notabiliter diversas) inducunt devotiones, etiam 
sub praetextu quod sint privatae, si editi fuerint non 
servatis canonum praescriptionibus » (can. 13995 § 5 )* 

Valet pro libris post 1897 editis, nam lex non habet effectum 
retroactivum. Non amplius prohibentur libri precum, devotionis, 
vel doctrinae theologicae institutionisque religiosae, moralis, 
asceticae aut mysticae : sine approbatione etiam possunt legi 
et retineri. Item non valet canon pro apparitionibus probatis 
ab Ecclesia ut B. M. V. immaculatae Lapurdensis, revelationibus 
S. Brigittae, S. Margaritae Mariae, etc. 

At plures reprobatae fuerunt novitates : cultus de sanguine 
Mariae (13 ian. 1875), titulus amici S. Cordis Iesu (4 maii 1892), 
titulus B. M. V. Dominae a S. Corde eo quod imperium exercet 
in Filium (23 feb. 1875), cultus specialis Vultui Redemptoris 
tribuendus eo modo quo a presbyteris a Vultu sancto proponeba- 
tur (4 maii 1892), titulus S. Cordis Iesu poenitentis (9 iul. 1893), 
oratio pro imperio Christi et Mariae Imm. super omnes creaturas 
(19 iun. 1895), cultus privatus manuum divinarum Christi 
(17 apr. 1896 ind.), imago Cordis Iesu Eucharistici (27 maii 1891). 
imago B. V. M. vestibus sacerdotalibus indutae (8 apr. 1916). 

2) « Editiones librorum liturgicorum (v.g. missalis, 
breviarii, ritualis, pontificalis et caeremonialis episcoporum) 
a Sede Apostolica approbatorum, in quibus quidquam 

/J immutatum fuerit, ita ut cum authenticis editionibus a 

,, S. Sede approbatis non congruant » (can. 1399, § 10). 

3 ) (< Libri, quibus divulgantur indulgentiae apocryphae 

J vel a S. Sede proscriptae aut revocatae » (can. 1399, § 11). 

'i Unde etiam parva folia cum indulgentiis apocryphis pro- 

hibita sunt (can. 1388, § I). 

4) « Imagines quoquo modo (per typographiam proprie 
dictam, incisionem, photographiam, lithographiam,photo- 
typiam, etc.) impressae D.N. I.C., B.M.V., Angelorum 
atque Sanctorum vel aliorum Servorum Dei, ab Ecclesiae 
sensu et decretis alienae » (can. 1399, § 12). 

Non prohibentur statuae vel imagines pictae *. Nec imagines 
artisticae quae principalem finem habent artem reproducere; 
sed piae, ad cultum destinatae publicum aut privatum. Nec 
simpliciter non approbatae, sed novae. An numismata comprehen- 
dantur est incertum, quia potius cuduntur quam imprimantur. 

773. Quid nomine librorum prohibetur ? — Nomine 
librorum non veniunt manuscripta (etiam lithographica vel 
polygraphica) nisi edita sint et publici iuris facta omnibus 
tradantur vel vendantur ; sed « quae... de libris praescri- 
buntur, publicationibus, diariis, periodicis et aliis editis 
scriptis quibuslibet applicentur, nisi aliud constet » (can. 
1384). Hinc : 

1) Periodica, encyclppediae, etc. si per transennam, in uno 
vel altero articulo attinguntur regulis generalibus Indicis, non 
censentur prohibita ; — e contra si ordinario vel in notabili 
aut maiori parte talia ut obiectum habent : tunc non solum 
fasciculi in volumen colligati sed etiam unusquisque est pro- 
scriptus. Non tamen proh.bentur excerpta e periodicis (tires a 
pari), quae bona Vel indifferentia continent. 

2) Si opus prohibitum pluribus tomis constat, omnes prohi- 
bentur, si de eodem argumento eoque indivisibili agunt ; solus 
tomus, qui errorem seu partem periculosam continet, prohibetur, 
si diversi tomi agunt de argumento diverso, vel de eodem quidem 
sed divisibili, ut est v. g. historia universalis, quia in hoc casu 
diversi libri censentur. 

3) Liber propter aliqua tantum loca prohibitus, — dummodo 
certum sit, — si haec pars removeatur ita ut legi non possit, non 
amplius prohibetur, 

4) Merae citationes e libro pravo, praesertim ad confutandum 
eas, non prohibentur ; nisi sint longiores ita ut essent reproductio. 

1. Istae, pro earum admissione in ecclesiis vel usu in cultu, cadere 
possunt sub can. 1279. 

774. Specialis scriptorum prohibitio. — Praeter 
libros regulis generalibus prohibitos, etiam specialiter et 
nominatim sunt in Indicem relati, vel alio modo a Sede 
Apostolica prohibiti. Prohibitio ista efficit 

1) ut omnes editiones iam factae prohibeantur, nisi 
limitetur prohibitio ad determinatam editionem 1 ; item 
omnes editiones futurae « nisi factis correctionibus, licen- 
tiam is dederit qui librum prohibuerat eiusve superior 
vel successor » (can. 1398, § 2) ; 

2) ut omnes prohibeantur versiones, nam « prohibitio 
librorum id efficit ut liber sine debita licentia... nec in 
aliam linguam verti... possit» (can. 1398, § 1), nisi tamen 
sola versio fuerit in Indicem relata ; 

3) ut opera omnia si prohibeantur alicuius auctoris, 
intelligenda sint non posteriora, sed anteriora quae mo- 
mento condemnationis existunt. Ex praefatione Catalogi 
Indicis editi anno 1940 insuper habemus quod « cum 
damnantur opera omnia alicuius scriptoris, eiusdem censen- 
tur damnata omnia et singula opera» et non solum illa quae 
regulis generalibus prohibentur, Quae norma, cum sit 
modificans, non habet valorem retroactivam, ila ut pro 
damnationibus latis ante diem 2 januarii 1940 opera omnia 
ea sola sunt quae regulis generalibus prohibentur. Adest 
tamen praesumptio et suspicio contra alia, unde in praxi 
examini sunt subiicienda. 

4) ut fabulae amatoriae si cuiusdam prohibeantur omnes, 
intelligantur etiam omnes et singulae si damnatio lata est 
post annum 1940, secus illae tantum quae regulis genera- 
libus prohibentur. 

5) ut chrestomathiae etiam prohibeantur si reproducant 
unum vel plura pro maiori parte scripta damnata. 

775. Ad quid lex prohibitionis praecise obligat? — 

Praedictae leges obligant fideles (non cardinales, episcopos, 
ordinarios iuxta can, 1401), et quidem sub gravi, quia 
finis arcendi a fidelibus periculum, quod ex lectione immi- 
net, gravior est, et ad hunc finem lex multum confert ; 

1. Prohibitiones quae libros vetant propter materiam, censentur res- 
picere omnes editiones ; prohibitiones quae libros vetant propter de- 
fectum approbationis non extenduntur ad libros antea editos. 

quod etiam patet ex poenis. Obligat autem fideles, ita ut 

a) ubique terrarum ligentur (can. 1396), nisi tamen 
alicubi obtentum fuerit indultum speciale ; 

b) etiam ii pro quibus non adest periculum (can. 21) ; 

c) et ita ut « liber sine debita licentia nec edi, nec legi, 
nec retineri, nec vendi, nec in aliam linguam verti, nec 
ullo modo cum aliis communicari possit » (can. 1398, § 1). 
Non potest 

1) edi i. e. publici iuris fieri, quod faciunt : auctor si 
eo fine ut edatur librum tradidit, editor qui evulgandum 
curat, et typographiae dominus qui imprimendum suscipit ; 

— non tamen, probabiliter, correctores aut ipsi typographi ; 

2) nec legi proprio sensu, quod faciunt illi qui propriis 
oculis librum perlustrantes intelligunt quae scripta sunt, 

— non autem qui alium legentem audiunt, nec qui memo- 
riter recitant, nec qui propriis oculis lustrantes ex ignorantia 
idiomatis non intelligunt, nec probabiliter qui legentem 
audiunt quem precibus vel iussione ad legendum induxe- 
runt. 

Materia gravis et peccatum mortale adest a) ratione 
qualitatis , quando locus valde pravus legitur, vel articulus 
in diariis, etsi unam tantum vel alteram paginam complec- 
tatur ; b) ratione quantitatis , si quis legat indiscriminatim 
omnia, aut scripti notabilem partem incognitae naturae , 
quia se exponit communiter magno periculo : notabilis 
pars quaenam sit difficulter determinatur, an 6, 10 vel 
etiam forsan 20 paginae, secundum pravitatem aut molem 
scripti et gravitatem periculi ; pro diariis autem est con- 
suetudo legendi ; c) legere quae certo sunt innoxia, non 
solum legenti sed ex natura sua et communiter omnibus, 
est veniale, nisi periculum adsit habitum contrahendi et 
cetera legendi ; d) veniale est legere id quod tantum prohi- 
betur quia sine approbatione est editum ; 

3) nec conservari, quod faciunt : sive proprietarius qui 
servat librum suum penes se, etiam si faceret non ad 
legendum sed ad merum ornamentum, etiam si idioma 
non intelligat, — sive depositarius qui servat librum 
alterius penes se, — sive deponens qui servat suum apud 
alium, modo non deponat cum pacto non repetendi nisi 

post obtentam licentiam ; — non tamen compactor (saltem 
si non fiat diuturno tempore), nec custos aut bibliothecarius, 
dummodo libros non removeat et in propriam domum 
transferat. 

Peccatum grave est per notabile tempus conservare v. g. 
per aliquot hebdomadas vel per mensem ; quodsi occa- 
sionem opportunam expectet aliquis petendi licentiam, 
aliquatenus longius libri poterunt retineri ; 

4) nec vendi. Hinc can. 1404: «Librorum venditores 
libros de obscenis ex professo tractantes ne vendant, 
commodent, retineant ; ceteros prohibitos venales ne ha- 
beant, nisi debitam licentiam a Sede Apostolica impetra- 
verint, neve cuiquam vendant, nisi prudenter existimare 
possint ab emptore legitime peti ». Vendunt autem etiam 
procurantes librum ; 

5) nec in aliam linguam verti ; 

6) nec cum aliis communicari, v.g. propagando, commo- 
dando, locando, etc. (can. 1403, § 2). 

776. Poenae in transgressores. — Etiam feruntur poenae 
in aliquos transgressores, scii, iuxta can. 2318 : 

1) «In excommunicationem Sedi Apostolicae speciali modo 
reservatam ipso facto incurrunt, opere publici iuris facto, editores 
(i. e. qui librum publici iuris efficiunt et evulgandum curant, uti 
ordinario sunt auctor et dominus typographiae) librorum aposta- 
tarum, haereticorum et schismaticorum (non autem catholico- 
rum), qui apostasiam, haeresim, schisma propugnant (additis 
argumentis) ; — itemque eosdem libros alipsve (cuiusvis scriptoris 
etiam catholici) per Apostolicas litteras (in forma bullae, brevis, 
encyclicae, etc. non per solum decretum Indicis, sed ab ipso 
S. Pontifice) nominatim (ita ut proprius exprimatur titulus et 
non solum nomen auctoris) prohibitos defendentes (facto aut 
verbo, privatim aut publice, occultando v. g. librum ne denun- 
tietur, suadendo esse iniuste damnatum, doctrinae praebendo 
laudem, physice aut moraliter impediendo destructionem libri), 
— aut scienter (ita ut excuset ignorantia etiam crassa, non tamen 
affectata) sine debita licentia legentes aut retinentes ». 

2) « Auctores et editores qui sine debita licentia sacrarum 
Scripturarum libros vel earum adnotationes aut commentarios 
imprimi curant, incidunt ipso facto in excommunicationem 
nemini reservatam ». 

In quibus, ad differentiam tituli XXIII, can. 1384,5 2 (n. 773), 
libri intelligendi sunt in sensu strictiore, scii, scripta typis edita 
quae aliquo volumine constant ac pondere molis non sint adeo 

exigua, ut alio potius nomine quam librorum nuncupari soleant. 
Non itaque comprehenduntur ephemerides, — nec periodica, 
aut fasciculi exigui, nisi isti in unum religantur (S. Off., 3 ian. 
1892). 

777. Libros prohibere possunt : S. Pontifex ; S. Con- 
gregatio S . Officii, ad quam iam pertinet Index librorum, 
per se ; per accidens aliae Congregationes libros de materia 
ipsis competente ; — Concilia particularia ; — Ordinarii 
locorum 1 (can. 1395) ; unde can. 1403, § 1 : 

« Qui facultatem apostolicam consecuti sunt legendi et reti- 
nendi libros prohibitos, nequeunt ideo legere quoslibet a suis 
Ordinariis proscriptos, nisi in apostolico induito expressa iisdem 
facta fuerit potestas legendi et retinendi libros a quibuslibet 
damnatos ». 

Pariter qui hanc generalem licentiam obtinuerunt legendi 
libros in Indicem relatos, aut facultatem eam concedendi, non 
possunt ideo legere, aut generalem licentiam concedere legendi, 
scripta motu proprio S. Pontificis prohibita, uti constat ex recenti 
declaratione pro notissima ephemeride prohibita : L’ Aetion fran- 
faise, an. 1927-39 ; sed isti omnino specialem debent obtinere. 

Licentiam legendi dare possunt, illi qui libros prohibuerunt, 
eorum superiores et illi qui ab iis ad hoc delegantur. Unde 
Ordinarii per se non habent potestatem ad concedendam 
generalem licentiam legendi libros a Sede Apostolica dam- 
natos, sed solum si specialem facultatem recipiant ; attamen 
in hac re attendendus est can. 1402 : 

« § 1 . Ordinarii licentiam, ad libros quod attinet ipso iure vel 
decreto Sedis Apostolicae prohibitos, concedere suis subditis valent 
pro singulis tantum libris atque in casibus dumtaxat urgentibus. 

§ 2. Quodsi generalem a Sede Apostolica facultatem impetra- 
verint suis subditis permittendi ut libros proscriptos retineant 
ac legant, eam nonnisi cum delectu et iusta ac rationabili causa 
concedant ». 

Quae facultas legendi, cum sit privilegium personale, 
ubique locorum valet. 

778. Evulgatio et censura librorum. — Etiam ad 
edenda seu evulganda quaedam scripta requiritur praevia 
censura aut licentia : 


1. «Etiam Abbas monasterii sui iuris et supremus religionis clericalis 
exemptae Moderator, cum suo Capitulo vel Consilio, potest libros ex 
iusta causa suis subditis prohibere, idemque, si periculum sit in mora, 
possunt alii Superiores maiores cum proprio Consilio, ea tamen lege 
ut rem quantocius deferant ad supremum Moderatorem », Can. 1395, § 3. 

A. Omnibus etiam laicis, iuxta can. 1385 : 

« § 1. Nisi censura ecclesiastica praecesserit, ne edantur etiam 
a laicis : 

i° Libri sacrarum Scripturarum vel eorumdem adnotationes 
et commentaria ; 

2 0 Libri qui divinas Scripturas, sacram theologiam, historiam 
ecclesiasticam, ius canonicum, theologiam naturalem, ethicen 
aliasve huiusmodi religiosas ac morales disciplinas spectant ; 
libri ac libelli precum, devotionis vel doctrinae institutionisque 
religiosae, moralis, asceticae, mysticae aliaque huiusmodi, quam- 
vis ad fovendam pietatem conducere videantur ; ac generaliter 
scripta in quibus aliquid sit quod religionis ac morum honestatis 
peculiariter intersit ; 

3 0 Imagines sacrae quovis modo imprimendae, sive preces 
adiunctas habeant, sive sine illis edantur. 

§ 2. Licentiam edendi libros et imagines de quibus in § 1, 
dare potest vel loci Ordinarius proprius auctoris, vel Ordinarius 
loci in quo libri vel imagines publici iuris fiant, vel Ordinarius 
loci in quo imprimantur, ita tamen ut, si quis ex iis Ordinariis 
licentiam denegaverit, eam ab alio Ordinario petere auctor 
nequeat, nisi eumdem certiorem fecerit de denegata ab alio 
licentia ». 

B- Speciatim religiosis et clericis : 

« Religiosi vero licentiam quoque sui Superioris maioris antea 
consequi debent » (can. 1385, § 3). 

« Vetantur clerici saeculares sine consensu suorum Ordinario- 
rum, religiosi vero sine licentia sui Superioris maioris et 
Ordinarii loci, libros quoque, qui de rebus profanis tractent, 
edere, et in diariis, foliis vel libellis periodicis scribere vel eadem 
moderari » (1386, § 1). 

Et quidem 1. aliquando requiritur licentia S. Sedis, scii. 

a) pro iis quae pertinent ad causas beatificationis et canoni- 
zationis (can. 1387) ; 

b) pro collectione authentica precum piorumque operum qui- 
bus Sedes Apostolica indulgentias adnexuit, elencho indulgentia- 
rum apostolicarum, et summario indulgentiarum vel nunc 
primum collecto, vel nondum approbato (can. 1388, § 2) ; 

c) pro collectionibus decretorum R. Congregationum (can. 
1389) ; 

d) pro versionibus s. Scripturarum sine adnotationibus in 
linguam vernaculam imprimendis (can. 1391), pro approbandis 
libris liturgicis (can. 1257) et novis litaniis publice recitandis 
(can. 1259, § 2). 

2. aliquando licentia illius qui prohibuit, scii. 

pro prohibitis scriptis (can. 1398, § 2). 

3 . aliquando licentia Ordinarii loci : 

a) pro libris Scripturarum aut earum adnotationibus et com- 
mentariis, libris de re religiosa aut morali agentibus ac imaginibus 
sacris (can. 1385, § 2 ) ; 

b) pro indulgentiarum libris, summariis aut foliis iam conces- 
sarum edendis (can. 1388, § 1) ; 

c) pro edendis libris liturgicis aut litaniis a S. Sede approbatis 
in ordine ad concordandam cum editione approbata (can. 1390) ; 

d) pro versionibus S. Scrip.urarum cum adnotationibus in 
linguam vernaculam edendis (can. 1391). 

779 * Animadversiones. — i a . « Approbatio textus origi- 
nalis alicuius operis, neque eiusdem in aliam linguam translatio- 
nibus neque aliis editionibus suffragatur ; quare et translationes 
et novae editiones operis approbati nova approbatione communiri 
debent » (can. 1392, § x). 

2 a . « Excerpta e periodicis capita seorsum edita novae editiones 
non censentur nec proinde nova approbatione indigent » (can. 
1392 , § 2). 

3 a . « Licentia, qua Ordinarius potestatem edendi facit, in 
scriptis concedatur, in principio aut in fine libri, folii vel imaginis 
imprimenda, expresso nomine concedentis , itemque loco et tem- 
pore concessionis » (can. 1394, § 1). 

In hoc tamen potest aliquando ex iusta causa dispensari, aut 
magnum incommodum excusare ; imo, ait Vermeersch, Th. M. 
III, n.896, pro pluribus scriptis, sane minoris molis aut momenti, 
practice admittitur ut mere ponatur : « cum approbatione 

ecclesiastica ». 


Articulus IV. 

De Admissione vel Professione 
doctrinae quae pro fide est periculosa. 

780. Doctrinae pro fide periculosae. — Praeter pec- 
catum infidelitatis quod directe opponitur fidei, et amis- 
sionem ipsius secum trahit, alia habentur ipsi indirecte 
opposita. Virtus enim non tantum prohibet id quo destrui- 
tur, verum etiam ne quis exponat se vel alios periculo 
eam amittendi vel non obtinendi. Unde prohibentur causae 
occasionales quae ad eius amissionem ducunt. Ipsa igitur 
virtus fidei prohibet sub gravi non solum occasiones exter- 
nas de quibus iam diximus, scii, lectionem scriptorum 
contra fidem, communicationem et amicitiam cum infi- 
delibus, haereticis, apostatis, impiis, indifferentibus, etc., 
frequentationem eorum societatum aut scholarum, partici- 

pationem in ipsorum ritibus- cooperationem ad infideli- 
tatem et haeresim, si notabile periculum pro fide consti- 
tuunt verum etiam 

1) internam adhaesionem propositionibus ab infallibili 
Ecclesiae auctoritate censuratis ut erroneis et falsis vel 
temerariis quia tales propositiones logice cohaerent cum 
negatione fidei vel saltem ad hanc negationem disponunt 
et ducunt ; item negationem factorum ab Ecclesia infalli- 
biliter definitorum quae cum veritatibus revelatis sunt 
connexa, quia haec negatio ad negationem ipsius dogmatis 
ducit. Haec continent gravem iniuriam erga Ecclesiae auc- 
toritatem, et sunt peccatum directe oppositum virtuti stu- 
diositatis, indirecte contra fidem (C. Vat., sess. 3, c. 4 ; 
prop. 7. Mod. ; can. 1324 ; Litt. Pii IX ad ep. Monach., 
11 dec. 1862) ; 

2) enuntiationem doctrinalem coram aliis vel defensionem 
praecedentium (can. 1399, § 6), aut etiam propositionum 
quae infallibiliter censurantur ut haeresim vel errorem 
sapientes, male sonantes, piarum aurium offensivas, scan- 
dalosas (in doctrina) : haec directe sunt peccatum contra 
modestiam in loquendo, indirecte contra confessionem fidei 
quando alios ad peccandum contra fidem disponunt (can. 
1399, § 6). Unde Ecclesia id urget sub poenis (can. 2317) ; 

3) imo per se, illorum negationem quae non quidem cum 
auctoritate infallibili sed tamen cum auctoritate a Rom. 
Pontifice ut capite omnium Ecclesiarum, vel a Congrega- 
tionibus Romanis, vel omnium theologorum consensu in 
rebus fidei et morum ut certa vel tenenda docentur : per se 
enim temeritatem involvit quia spernit doctrinam, non 
infallibilem, sed practice certam (Pius IX ad ep. Monach,, 
21 dec. 1863 ; prop. 8 Mod.). 

Dicitur : per se, quia dum Ecclesia non docet cum auctoritate 
infallibili, doctrina proposita de se non est irreformabilis ; 
unde, si per accidens, in casu tamen rarissimo, post diligens omnino 
examen, alicui viderentur rationes gravissimae contra doctrinam 
sic propositam, sine temeritate licitum esset interne assensum 
suspendere ; externe tamen requireretur, propter reverentiam 
erga Ecclesiam, silentium obsequiosum. 

j QUAESTIO TERTIA. 

)S ; 

ti DE BLASPHEMIA QUAE OPPONITUR CONFESSIONI 

FIDEI. 

! 1 

y s. Th. II-II, q. 13. 

781. Blasphemia (S/.in-M, laedo, fr,[xr„ famam) ety- 
, mologice significat maledictionem et contumeliam in ali- 

')> ■ quem (I Cor. IV, 13), et ideo adhibetur ad significandam 

derogationem alicuius excellentis bonitatis ; at in sensu 
SS. Patrum et Theologorum sic vocatur sola locutio in 
Deum contumeliosa. Dicitur : 

i° Locutio seu significatio, et sic distinguitur ab infide- 
litate quae est iudicium, et a sacrilegio (et simonia) quod 
est indigna tractatio rei sacrae. Porro elocutio fit variis 
modis, et ideo ex parte actus, blasphemia est interna cordis 
(nutu, ut apud daemones) et externa, quae est vel oris , 
quando fit verbis dictis aut scriptis, vel operis, quando 
fit signo, facto aut gestu, ut si quis dentibus in Deum 
strideat, spuat in coelum, Christum, imagines sacras, 
crucifixa conculcet, proficiat sanguinem in coelum, etc. 
Unde sacrilegium etiam est blasphemia, si facto violationis 
rei sacrae simul insit significatio seu realis quaedam 
}) locutio contra Deum. 

2° In Deum, et sic distinguitur a contumelia et male- 
dictione in proximum et in alias creaturas : Blasphemia 
scfi. est actus contra fidem, religionem et Deum, nempe 
vel m se, vel mediantibus creaturis, in quantum ordinem 
dicunt ad Deum : « sicut enim Deus in sanctis suis laudatur, 
in quantum laudantur opera quae Deus in sanctis efficit, 
ita et blasphemia quae fit in sanctos, ex consequenti in 
Deum redundat » (a. 1, ad 2). Unde ex parte obiecti seu 
termini blasphemia est immediata vel mediata. 

3° Contumeliosa, qua scii, aliquid de excellentia seu 
honore divinae maiestatis detrahitur, et sic distinguitur 
a periurio quod est locutio invocativa testimonii divini. 
Cum autem Deus sit ubique praesens, omnis locutio 
contra ipsum est contumelia ; unde et blasphemia diversa 
esse potest secundum diversum modum quo contumelia 
infertur, ut nunc sumus explicaturi. 

782. Diversi modi blasphemandi. — Ex parte igitur 
modi quo contumelia infertur, blasphemia esse potest enun- 
tiativa, dehonestativa , vel imprecativa. 

i° Enuntiativa fit : 

a) affirmando de Deo quod ipsi non convenit, v. g. esse 
iniustum, auctorem malorum, crudelem, iniuste punire, 
me oblitum esse, tyrannum, etc. ; 

b) denegando Deo quod ipsi competit, ut omnipo- 
tentiam, providentiam, iustitiam, scientiam, v.g. dicendo 
non omnia esse bene ordinata sed melius in creatione fieri 
potuisse, Deum non velle aut non posse nos iuvare, non 
curare nostra, se acturum aliquid invito Deo (velit, nolit 
Deus, hoc faciam), negando Deum vel sacramenta, etc. ; 

c) adscribendo creaturis quod soli Deo est proprium : 
cum enim omne quod Deo est proprium Deus sit, hoc 
ipso Deus dicitur creatura et id quod ipsi proprium est 
negatur, v.g. dicendo : hoc tam bene facere possum quam 
Deus j serio vocando am asiam deam,omne et unicum bonum, 
beatitudinem suam ; iurando per falsos deos ; diabolum 
vocando sanctum, omnipotentem, fideiiorem, potentiorem 
(a. I, ad 3). 

Quodsi affirmetur aliquid contrarium fidei vel negetur 
aliquid ad fidem pertinens, blasphemia est haereticalis . 

2 0 Dehonestativa fit : 

a) affirmando vel negando de Deo cum veritate, sed 
modo contumelioso per contemptum seu irrisionem, v.g. 
exprobrando Christo quod sit passus, mortuus, nominando 
membra eius inhonesta, « vicisti Galilae », « Ave rex Iu- 
daeorum », « Vah, qui destruis templum Dei » ; vel im- 
precando per illa omnia, v.g. perdant te sanguis, vulnera, 
mors, caput, passio, sacramenta, chrisma Christi ; aut 
afferendo Scripturam ad turpia : non enim ad perdendum 
sed ad salvandum ista omnia sunt instituta ; 

b) non affirmando, sed probrose et contemptim nomi- 
nando sancta, i. e. ex ira, non quidem contra creaturas, 
sed contra Deum aut religionem, per modum ipsis indi- 
gnantis aut contemnentis, v.g. Deum ! ; nomen Dei, 
membra, sanguinem Christi ; sacramenta, sanctos ; « vah ! 

Dei potentiam » ; irrisorie iurare per membra Christi ; 
« Deum toto corde despicio », etc. 

3° Imprecativa est quando Deo optatur seu imprecatur 
malum vel et imperatur, v.g. ut pereat, non sit, moriatur, 
damnetur, non puniat peccata, non sit omnipotens ; « ad 
despectum Dei ! » ; « displiceat Deo ! » Talis si fiat ex 
animo procedit ex odio Dei estque blasphemia damnatorum 
et pessimorum hominum. 

Omnes praedicti modi reducuntur ad duos priores : falso 
affirmare vel negare de Deo. Dehonestativa enim implicite 
dicit in Deo esse aliquid vituperabile quod vituperabile non est, 
aut negat esse dignum quod est dignum. Imprecativa implicite 
affirmat de Deo esse possibile quod esse non potest, vel esse 
decens quod non decet. 

783. Diversa intentio blasphematoris. — Ex parte 
intentionis blasphemia est directa seu perfecta , quae fit 
cum affectus detestatione seu expressa intentione inhono- 
randi Deum, et procedit ex odio Dei, ex ira et indignatione 
in Deum (et religionem), ex despectione, etc.; et indirecta, 
quae fit sine expressa sed cum implicita intentione Deum 
inhonorandi, cum aliquis voluntarie profert verba quae 
secundum opinionem intellectus cognoscit vel eX propria 
significatione, vel ex modo proferendi aliis ve circumstantiis, 
Dei inhonorationem importare (a. 1). Hinc si quis ex consue- 
tudine, ex ira in creaturas, ex ioco, per modum interiectionis 
pronuntiat verba blasphema, peccatum blasphemiae com- 
mittit ; excipe si ex ioco fiat quod verba ab aliis non ha- 
beantur ut blasphema, vel si mere narrative proferantur. 

784. Blasphemia est peccatum simul contra fidem 
et religionem. — Etenim : 

a) Opponitur confessioni fidei : vel enim est haereticalis 
et explicite dicit contra fidem ; vel saltem implicite Deum 
vel rem sacram esse Vituperabilem, seu in Deo aliquid esse 
contumelia dignum ; potest scii, quis peccare contra 
confessionem fidei etiam nihil enuntiando contra fidem, 
nempe significando suo modo loquendi se non credere, 
seu loquendo quasi non credat 1 . 

1. Cfr Lumbreras, in Angelicum, 1937. 

b) Opponitur quoque directe honori et laudi quae Deo 
debentur, et sic inhonorationem et irreverentiam contra 
virtutem religionis continet. 

Hinc omnes blasphemiae, etiam haereticales, non dif- 
ferunt specie sub ratione blasphemiae; sed aliquando 
accedunt aliae species ut haeresis, odium Dei, desperatio, 
quae tunc sunt in confessione declarandae. 

Quodsi locutio sit contumeliosa in creaturas , si spectantur 
formaliter cum relatione ad Deum, quatenus sunt eius creaturae, 
uti facile fit pro vento, pluvia, tonitruo, coelo, toto mundo, 
(v. g. maledicta sit pluvia Dei...), et fere semper pro iis quae 
per se relationem ad Deum dicunt, uti fides Christiana, sacra- 
menta, sancti, anima nostra, etc.. contumelia necessario in Deum, 
ipsarum auctorem redundat. Imo cum blasphematores non in- 
tendi nt generatim illas afficere iniuria ob propriam earum ex- 
cellentiam, sed tantum mediat : prout ad Deum referuntur, non 
adest peccatum contra duliam, sed contra solam religionem et 
fidem. — Si autem sancti, non ut sancti, spectarentur, sed in se, 
formaliter abstrahendo a relatione ad Deum, in quantum homines 
sunt, esset peccatum contra solam duliam sanctis debitam, leve 
si fiat ex ioco (v. g. s. Crispinum vilem sutorem vocando, S. Pe- 
trum calvum, ss. Iohannemet Paulum eunuchos), grave si pro- 
cederet ex ira, indignatione, contemptu vel odio contra eos. 

Aliis creaturis in se consideratis maledicere, si sint rationales, 
est ipsis iniuriosum ; si irrationales, est vanum et otiosum. 
Daemoni maledicere non est malum, nisi aliquando per accidens 
ratione scandali. 

785. Blasphemia est peccatum mortale ex genere 
toto : nulla enim contumelia in Deum potest esse parva 
(Lev. XXIV, 15-16 ; Is. XXXVI ; IV Reg. XVIII, XIX ; 
Tob. I, 21 ; II Mach. XV ; I Tim. I, 20 ; Coi. III, 8). 

Imo dicitur gravissimum, sensu absoluto i. e. valde grave ; 
abstracte sumptum prout opponitur soli religioni et solam 
inhonorationem Dei importat, est minus grave quam odium 
Dei, infidelitas, desperatio et idololatria ; sed gravior quam 
periurium (quod nihil falsi affirmat contra Deum sed tantum 
testem falsitatis eum facit) et quam homicidium (quod tan- 
tum est contra proximum) . At si spectetur in concreto, suppo- 
nit et includit malitiam infidelitatis vel odii Dei et aliquid 
ipsis addit, et sic ipsis est gravior ita ut maxima blasphe- 
mia sit gravior maxima infidelitate vel maximo odio Dei. 

Ex parte obiecti ergo ipsi praestat sola idololatria quae 
ceteroquin magnam blasphemiam continet. 

Ex parte autem peccantis saepe est gravior quam idolo- 
latria. 

Ex parte effectus minor est quam homicidium : plus 
enim homicidium nocet homini quam blasphemia Deo. 

7S6. Consuetudo voluntaria seu habitus blasphe- 
mandi malus est quia proxime inclinat ad peccatum ; 
unde adest obligatio illum removendi, et graviter peccat 
ille qui talem habitum voluntarie acquirit vel eliminare 
negligit. Peccat interne et quoad affectum toties quoties, 
advertens obligationem retractandi habitum, non retractat ; 
externe et quoad effectum quoties ex habitu blasphemias 
sufficienter praevisas profert actibus moraliter distinctis. 

Qui blasphemat ex consuetudine 

a) vel profert verba blasphema advertenter, et tunc 
blasphemia est voluntaria et culpabilis in se ; 

b) vel non attendit ad verba prolata, et tunc locutio 
quae externe sonat blasphemiam, est voluntaria et culpa- 
bilis in causa, scii, consuetudine, ut dictum est ; 

c) quodsi efficaciter retractaverit consuetudinem, neque 
est voluntaria in causa, nec peccatum. 

Consuetudo retractatur per voluntatem qua quis dolet 
de ipsa et sibi proponit media adhibere ad illam tollendam 
(quod propter utilitatem aliquot vicibus renovetur) ; si 
autem post propositum media non adhibuit, consuetudo 
iterum fit ipsi indirecte voluntaria, quia ostendit se non 
velle eam tollere. 

787. Regulae practicae. — i* Blasphemae non sunt for- 
mulae quae propria significatione esse possunt contumeliosae in 
Deum, sed vel sunt valde mutatae seu corruptae, aut dimidiatae 
seu mancae, vel saltem ab hominibus ut blasphemae non haben- 
tur. Tales sunt locutiones : merdie, mordie , lar die, jarnidii, 
sernidie, ventredie, sacredjen, non de domme, verdomd, podverdomme, 
sacri non , sakristi, sapristi, sangbleu , morbleu, non di hu, non de 
djouw , godvernondedomme, godvernondedju, saterment. 

2 2 * * * & E contra blasphemae sunt formulae quae de se, propria 

significatione, non continent contumeliam in Deum, sed vel ex 

modo proferendi nomen Dei ironice vel cum contemptu vel 
in ira contra Deum ; vel etiam ex acceptione communi ut tales 

habentur. Talis fuit olim locutio flandrica : G. v. D. quae signi- 

ficat secundum aliquos : Deus damnet, secundum alios : Deus 
damnet me (quod est imprecatio mortalis si serio, venialis si 


cum levitate dicatur ut ordinario fit), cuius significationem 
veram non blasphemam populum docere oportet ex mandato 
Episc. Belgii (oct. 1903). 

3* Formulae aequivocae quae sensum blasphemum et non 
blasphemum habere possunt, sunt blasphemae vel non, secundum 
intentionem loquentis vel saltem audientium, v. g. mort-Dieu, 
ventre-Dieu, hoc est a fato destinatum, c’ est fatalite , het is alzoo 
dat het moest zijn. Unde non sunt blasphemae si ab hominibus 
generatim ut tales non habentur, v. g. in Belgio : tausend sakra- 
ment , tausend Herr Gott, mille Dieu, mille nom de Dieu, milliard 
de nom de Dieu , sacre mille Dieu. 

4& In dubio an formula sit blasphema, attendendum est ad 
proferentis intentionem et conscientiam, ac circumstantias. 

5 a Formula gallica : 5 . N. de D. (S. D .) de se est aequivoca, 
quia vox sacrum duplicem sensum habet : primario quidem et 
obvio sensu significat benedictum ; at secundaria significatione 
per antiphrasim significare potest : maledictum aut execrabile, uti 
fit in interlectionibus et formulis : sacree bete, sacre coquin, 
menteur, bougre, matm, sacre cure, sacre fils, sacree pluie. Unde 
formula : S. N. de D. potest habere sensum pium, et sensum 
blasphemum, quem sensum de lacto habet si pronuntietur ex 
ira seu indignatione, non quidem contra creaturas, sed contra 
Deum. Originarie videtur fuisse iuratoria : iuro per sacrum 
nomen Dei. Sed iste sensus non amplius ab omnibus perspicitur ; 
imo ab aliquibus formula sumitur in sensu blasphemo, sive eam 
habeant ut significantem : execrabile sit nomen Dei, sive ipsi 
determinatum sensum non tribuant sed confuso modo ut magnam 
blaspnemiam concipiant ; quod etiam saepe fit de formula : S.D., 
quamvis pro ista persuasio sit minus firma. Quae tamen existimatio 
iure non existit et recta non est, cum formulae istae sensum 
bonum habere possint. 

Quapropter in praxi praedicatores et confessarii doceant a) sen- 
sum blasphemum non esse unicum et solum sensum necessarium, 
et praesertim non esse : Deus est maledictus ; b) formulam 
blasphemam non esse, si non ex mala intentione proferatur seu 
ex ira et indignatione contra Deum, sed solum per modum 
simplicis interiectionis aut ex ira contra creaturas ; c) ab illa 
tamen esse abstinendum, tum quia venialem irreverentiam erga 
Deum includit, tum ne aliis sit scandalum. 

788. Animadversiones practicae. — i a Confessarii 
instruant poenitentes qui ex conscientia erronea credunt certas 
formulas veras esse blasphemias et peccata mortalia, v. g. nom 
de Dieu, begod , par Dieu, etc. ; — interrogent tamen de scandalo 
dato, quod facile sequitur ; — magnitudinem blasphemiae et 
horrendam eius malitiam et temeritatem ac eius inutilitatem 
consuetudinariis exponant qui veras blasphemias proferunt (quod 
in nostra patria rarum est), — ipsis ut corrigantur renovationem 
firmi propositi imponant saepe repetendam, et ad singulas 

blasphemias oratiunculam statim faciendam vel poenitentiam 
praestandam ; suggerantque alias locutiones bene sonantes sed 
non peccaminosas. 

2 a Interrogandi sunt poenitentes a) quaenam verba protulerint ; 
confundunt aliquando maledictiones, imprecationes, iuramenta, 
blasphemia ; et quanam intentione : an ex infidelitate, desperatione, 
odio in Deum vel Sanctos, ira etc. ; — bj quoties et quanam 
occasione : in ludo, caupona, quanto tempore, etc. ; — c) an 
coram aliis, fiiiisfamilias, etc., ad cognoscendum an adfuerit 
scandalum. 


QUINTA PARS. 

DE PRAECEPTO FIDEI 

QUAESTIO UNICA. 

S. Th. IUI, q. 16. 

789. Lege naturali-divina datur praeceptum fidei 

obligans sub gravi , uti constat 

1) ex ratione : supposito enim quod Deus revelet, reve- 
rentia erga eum exigit ut ipsi credamus ; 

2) ex Scriptura actum fidei ut medium iustificationis im- 
ponenti, et mandatum adstruenti : Qui non crediderit con- 
demnabitur (Mc. XVI, 16 ; Ioh. III, 16 et simul I Ioh.111,23; 
cfr. prop. 16 damn. ab Innoc. XI 1 ; C. Vat., sess. 3, c. 3, 
can. 1). 

Quod praeceptum est tum negativum, quo prohibemur 
fidem negare vel de ea dubitare, et hoc obligat ad semper ; 
tum affirmativum, quo obligamur ad actum fidei elicien- 
dum, et hoc non obligat ad semper. 

790. Ipsa fidei virtus et praeceptum nos obligat 
ad actum fidei eliciendum, et quidem sub gravi : 

A. per se i. e. in circumstantiis conditioni omnium 
hominum communibus. Etenim omnino necessarium est, 
imo et maximum praeceptum tendere in finem ultimum 
supernaturalem ; quod tamen non facimus nisi actibus 
fidei, spei et charitatis. Porro id maxime necessarium est 


1. « Fides non censetur cadere sub praeceptum speciale et secundum 

se ». 

1) initio usus rationis, quando homo tenetur se convertere 
ad Deum et sibi finem ultimum eligere ; 

2) in articulo mortis (i. e. versus finem vitae), quando in 
eo est ut finem attingat ; 

3) saepius in vita. Non enim sufficit semel vel iterum 
ad Deum tendamus, sed tota vita durante nostram a 
Deo dependentiam agnoscamus oportet ; unde isti actus 
saepius eliciendi sunt 1 . Quod aliqui determinant dicendo : 
saltem semel in anno, alii singulis mensibus (S.Alphon- 
sus) vel etiam hebdomadis (Scotus), alii denique proba- 
bilius ter quaterve in anno. 

Si initio usus rationis, finis supernaturalis ignoretur ex 
defectu propositionis fidei, ad actum fidei tenebitur homo 
statim ac sufficienter proponatur. 

B. per accidens i. e. occasione cuiusdam specialis circum- 
stantiae : 

1) cum tentatio contra fidem insurgit quae non nisi per 
actum fidei superanda speratur ; quod tamen non convenit 
scrupulosis qui sese torquent repetendo illum actum, unde 
ipsi has tentationes ad alia divertendo contemnant ; 

2) quando fides amissa fuit, quod fit per peccatum 
directe contrarium, scii, infidelitatis, quia tendentia ad 
finem ultimum sic ablata renovanda est et restituenda ; 

3) dum fidem exterius manifestamus v. g. in professione 
fidei, secus illa manifestatio esset simulatio. 

791. Aliae virtutes et praecepta nos obligant ali- 
quando ad actum fidei saltem implicite eliciendum : 

1) quando tentationes contra alias virtutes oriuntur, quae 
nonnisi per actum fidei superandae sperantur ; 

2) quando aliquis debet vel intendit suscipere sacramenta ; 

3) quando debet vel intendit exercere actum alterius 
virtutis quae sine fide exerceri nequit, v-g- orationem, 
auditionem missae, contritionem de peccatis, etc., et sic 
obligamur ad fidem quando obligamur ad spem vel cha- 
ritatem, 


1. Hinc damnata ab Inn. XI prop. 17 : « Satis est actum fidei semel 
in vita elicere ». 

At in his casibus obligatio non oritur ex ipso praecepto 
fidei ; unde omisso hoc actu, non peccamus contra hanc 
virtutem, sed tantum contra aliud praeceptum vi cuius 
exigebatur. 


792. In lege divina positiva non datur explicitum 
praeceptum credendi in Deum. — Nam, ut habet S. 
Thomas, a. 1 : « Lex non imponitur ab aliquo domino nisi 
suis subditis ; et ideo praecepta legis praesupponunt subiec- 
tionem cuiuslibet recipientis legem ad eum qui dat legem. 
Prima autem subiectio hominis ad Deum est per fidem, 
secundum illud Hebr. XI, 6 : Accedentem ad Deum oportet 
credere quia esf ; et ideo fides praesupponitur ad legis prae- 
cepta ; et propter hoc Exod. XX, 2, id quod est fidei prae- 
mittitur ante legis praecepta, cum dicitur : Ego sum Dominus 
Deus tuus..., et postea statim incipit agere de praeceptis. 

Sed quia in fide multa continentur ordinata ad fidem qua cre- 
dimus Deum esse, quod est primum et principale inter omnia 
credibilia..., ideo praesupposita fide de Deo, per quam mens 
humana Deo subiiciatur, possunt dari praecepta de aliis creden- 
dis ». Nihilominus 

a) « in veteri lege non erant secreta fidei populu exponenda ; 
et ideo praesupposita fide unius Dei, nulla alia praecepta sunt 
in veteri lege data de fide » ; 

b) at, supposita subiectione ad Deum per fidem unius Dei, in 
nova lege praecepta de aliis credibilibus fuerunt addita, ut 
de incarnatione qua unus est Deus et homo. Unde Christus 
ait, Ioh. XIV, 1 : Creditis in Deum et m me credite (ad 2'! ; 

c) insuper praesupposita fide unius Dei, etiam in vetere lege 
fuerunt danda prohibitiva praecepta, quibus homines prohibe- 
rentur a particularibus defectibus et peccatis per quae fides 
corrumpi posset (ad 3) ; 

d) imo praesupposita subiectione hominis ad Deum per fidem, 
danda in vetere lege iam erant praecepta pertinentia ad fidei 
confessionem vel ad doctrinam fidei, non tamen ad fidem ipsam 
(ad 4;. 

Praecepta quae spectant doctrinam fidei, pertinent ad intel- 
lectum et scientiam, quae abundantius in novo Testamento tam 
in doctrina evangelica, quam apostolica, mandata leguntur (a. 2). 

793. Monita practica. — 1. Praecepto fidei satisfit etiamsi 
actus fidei non ex professo et explicite eliciatur, sed implicite 
tantum, adimplendo aliud praeceptum y. g. suscipiendo sacra- 
mentum, quod sine fide impleri nequit (cfr. n. 791). 

2. Non se examinent nec interrogentur poenitentes de adim- 
pletione huius praecepti : qui enim Christiane vivunt saepius 
habent occasionem illud exercendi ; pro aliis autem, ex illis 
quae confitentur, sat facile constat an adimpleverint necne. 

3. Maxime sacerdotes hortentur fideles ut saepius fidem exer- 
ceant ; et in periculo mortis cum aegroto [actum fidei recitent. 


TRACTATUS 

DE SPE DIVINA. 


INTRODUCTIO. 

S. Th. MI, q. 40, a. 1 et 2 j q. 25, a. 1 ; Q. D. de Virt. 4, a. I. 

794. Spes secundum nomen (eX-rtiq) sensu proprio 
significat primario quamdam passionem appetitus sensitivi 
irascibilis ; unde vox usurpata fuit ad designandum etiam 
tum actum voluntatis similem passioni spei, tum habitum 
ad hunc actum inclinantem (I Cor. XIII, 13). 

Sensu autem derivato et improprio sumitur etiam a) pro re spe- 
rata (Tit. II, 13 ; Rom. VIII, 24-25) ; — b) pro illo a quo speramus 
(Ps. XIII, 6 ; XXI, 10), quo sensu B. V. invocamus, dicendo : 
spes nostra, salve ; — c) pro medio acquirendi rem speratam 
(merita, preces sanctorum, sacramenta) ; — d) pro certitudine 
spei quae est eius perfectio (Rom. V, 4-5). 

795. Spes, sensu proprio accepta, recte definitur : 

Motus appetitivae virtutis, tendens in bonum futurum, 
arduum, obtentu possibile. Dicitur 

1) motus appetitivae virtutis, i. e. vel appetitus sensitivi, 
vel appetitus rationalis seu voluntatis, ut dictum est n° 
praec. ; 

2) tendens in bonum, et sic differt a timore qui est mali ; 
porro hoc bonum est sensibile si agitur de passione spei, 
est autem spirituale vel etiam divinum dum agitur de 
spe pertinente ad voluntatem ; 

3) futurum : nullus enim sperat quod iam habet; et 
sic distinguitur spes a gaudio vel delectatione quae sunt 
de bono iam habito ; 

4) arduum i. e. obtentu difficile : nullus enim sperat quod 
statim et facile est in sua potestate ; et sic distinguitur 

spes a desiderio quod est cuiuscumque boni, non consi- 
derata ipsius difficultate vel possibilitate ; 

5) obtentu possibile, saltem secundum existimationem, et 
ideo probabiliter obtinendum ; et sic distinguitur a despe- 
ratione. 

Sperare itaque est vivide optare sibi aliquod bonum, et 
confidere se illud obtenturum. 

796. Spes necessario supponit amorem concupi- 
scentiae et desiderium ; imo illa virtualiter includit : 
quamvis enim aliquis amare, imo et desiderare possit quod 
non sperat, nullus tamen sperare potest quod non concu- 
piscit et desiderat. Ille amor est simplex complacentia 
boni i. e. coaptatio appetitus ad aliquod bonum, qua 
appetitus fit conformis et proportionatus amato, et hoc 
fit ei connaturale et conveniens ; desiderium est motus, 
tendentia ad illud bonum consequendum ; sed supra illa 
addit spes conatum firmiorem ad boni consecutionem, non 
obstante huius difficultate. Cum enim difficultates apparent 
quae hominem alliciunt ad bonum non prosequendum, et 
simul apparet possibilitas obtinendi bonum, facit spes ut 
homo prosecutionem boni non relinquat, sed in ea fir mi ter 
perseveret, imo ut propter difficultates magis ad bonum 
tendat. Spes ergo appetitum roborat, obfirmat, pugnando 
contra difficultates insurgit, et supra difficultates nos 
erigit. 

Cum aliquis boni consecutionem sperat ab auxilio alte- 
rius, actus spei proprie vocatur expectatio. 

797. Spes divina seu theologica definitur : virtus 
divinitus infusa qua, certa cum fiducia, beatitudinem 
aeternam et media ad illam, auxilio divino obtinenda, 
expectamus. Indicatur 

1) genus ad quod spes pertinet : virtus divinitus infusa 
seu supernaturalis ; 

2) actus proprius spei quo ab aliis virtutibus distinguitur : 
qua expectamus ; 

3) obiectum materiale seu materia circa quam versatur, 
tum principalis : beatitudinem aeternam ,* tum secundaria : 
media ad illam obtinenda ; 

4) obiectum formale seu motivum spei : auxilio divino ; 

5) proprietas spei essentialis : certa cum fiducia. 

798. Divisio tractatus. — Tractatus de spe complectitur 
4 partes : 

i a agit de obiecto spei et de actu spei qui per obiectum 
cognoscitur : 1. de obiecto formali, 2. de obiecto materiali, 
3. de necessitate spei ; 

2 a agit de habitu spei qui cognoscitur per actum, et 
de subiecto cui inhaeret : 1. de spe ut est virtus, 2. de 
subiecto spei et de habentibus spem ; 3. de dono timoris 
Dei ; 

3 a agit de peccatis oppositis : 1. de desperatione, 2. de 
praesumptione ; 

4 a agit de praecepto spei 1 . 


PRIMA PARS. 

DE OBIECTO ET ACTU SPEI. 

QUAESTIO PRIMA. 

DE OBIECTO FORMALI SPEI. 

S. Th. II-II, q. 17, a. 1 et 4 ; de Virt., q. 4, a. I. 

799. Thesis. Obiectum formale spei est omnipotentia 
Dei auxilians. — Obiectum formale spei est id propter 
quod speramus id quod speramus. Porro speramus aliquid 
quia nobis videtur obtentu possibile; dupliciter autem 
aliquid nobis est possibile, vel per propriam potestatem 
vel per potestatem seu auxilium alterius. Unde spe divina 
speramus propter potestatem seu auxilium divinum. 
Iamvero : 


1. De spe utiliter conferri possunt : S. Thomas, in Q. D. de Virt. 4 ; 
et II-II, q. 17-22, cum commentariis Caietani et Billuart ; Bouquillon : 
De Virtutibus theologicis, cum adnotationibus Waffelaert ; Billot et 
Schiffini in respectivo suo opere : De Virtutibus infusis ; Harent, in Dict. 
de Thiol., art. Esperance ; Janvier, Conf. de N.-D. : Vesper ance ; insuper 
manualia moralia quae in omnium sunt manibus. 

1) Potestas seu auxilium divinum, i. e. attributum quo 
Deus nobis assistit est virtus Dei auxiliatrix, seu ipsa 
Dei omnipotentia quatenus de facto nobis auxiliatur. Si enim 
ab aliquo petimus : cur speras beatitudinem? recte 
respondebit : quia Deus paratus est nobis assistere ; et si 
petimus : quo assistit nobis ? respondebit : sua potentia. 
Unde Scripturae constanter indicant ut motivum spei, 
adiutorium et fortitudinem Dei (Gen. XV, i ; Ps. XVII, 
3 ; LVI, 2 ; LXI, 7 ; CXVIII saepius ; Is. XXVI, 4 ; 
II Reg. XXII, 3; Prov. XVIII, 10; II Cor. IX, 8; 
C. Trid., sess. 6, c. 13). 

2) Attamen omnipotentia Dei non adiuvaret nos, nisi 
Deus esset benignus et misericors (bonus erga nos). Unde 
Scripturae aliquando fundant spem in misericordia divina 
(Ps. XII, 6 ; LI, 10 ; CXVIII). 

3) Similiter non essemus certi nec speraremus firmiter 
quod Dei potentia nos adiuvet, nisi id promisisset et in 
promissis esset fidelis. Unde Scripturae fundant certitudi- 
nem spei in fidelitate (Hebr. X, 23 ; Tit. I, 2). 

Hinc a theologis dicitur obiectum formale spei esse om- 
nipotentia auxilians, quatenus supponit Dei benignitatem a 
qua movetur et imperatur, et quatenus supponit fidelitatem 
qua ad nos iuvandum ligatur. Motivum tamen ultimum et 
immediatum spei est sola omnipotentia auxilians. 

Apposite S. Thomas, Q. D. de Virt. 4, a. 1 : 

« Est possibile aliquid haberi ab aliquo dupliciter : uno modo 
per propriam potestatem ; alio modo per auxilium alterius. . . 
Sic igitur quandoque sperat homo aliquid adipisci per propriam 
potestatem, quandoque per auxilium alienum... Et tunc necesse 
est quod motus spei feratur in duo obiecta, scii, in bonum adi- 
piscendum, et in eum cuius auxilio innititur (« Bonum, quod 
aliquis sperat obtinere, ait in II-II, q. 17, a. 4, habet rationem 
causae finalis, auxilium autem per quod aliquis sperat illud 
bonum obtinere habet rationem causae efficientis »). Summum 
autem bonum quod est beatitudo aeterna homo adipisci non 
potest nisi per auxilium divinum... et ideo spes adipiscendi 
vitam aeternam habet duo obiecta, scii, ipsam vitam aeternam, 
quam quis sperat, et auxilium divinum a quo sperat. Sicut 
etiam fides habet duo obiecta, scii, rem quam credit, et veri- 
tatem primam (in dicendo) cui correspondet. Fides autem non 
habet rationem virtutis nisi in quantum inhaeret testimonio 
veritatis primae... Unde et spes habet rationem virtutis ex hoc 

ipso quod homo inhaeret auxilio divinae potestatis ad consequen- 
dam vitam aeternam. . . » 

800. Corollaria de variis sententiis non probandis. 

— Ex praedictis facile intelligitur quid censendum sit de variis 
sententiis theologorum, qui multum laborant in designando divino 
attributo, quod in spe obiecti formalis munere fungitur. 

a) Alii simpliciter dicunt esse Dei omnipotentiam 1 . — - Sed ut 
aliquid a Deo expectemus, non sufficit ut ad illud obtinendum 
nobis ferre auxilium Deus possit, verum etiam requiritur ut de 
facto ferat et nobis auxilietur. Unde obiectum formale comple- 
tum, non est omnipotentia, in se et quasi abstracte considerata, 
sed tantum quatenus de facto est auxilians. 

b) Alii tenent esse divinam misericordiam 3 . — At quamvis 
misericordia moveat Deum ad auxilium ferendum, non tamen est 
id qup immediate auxiliatur nobis et assistit ; sed hoc est eius 
potentia. Quodsi misericors vellet auxilium ferre, sed potestatem 
ad id non haberet, omnis spes impossibilis evaderet ; e contra si 
absque benignitate auxiliari posset et de facto auxiliaretur : sive 
enim ex misericordia auxiliaretur, sive non, dummodo tamen 
auxiliaretur, spes aeque subsisteret. 

c) Alii aiunt esse Dei Dei in promissis fidelitatem *. — Sed 
rursus fidelitas non est id quo immediate nobis auxilium ferat, 
quamvis certitudinem et firmitatem spei tribuat, Quodsi fidelis 
Deus promissa vellet exequi, sed potestatem non haberet, spes 
impossibilis foret; e contra etiamsi Deus nihil promisisset vel 
in promissis fidelis non esset, dummodo cum quadam proba- 
bilitate appareret verisimile ipsum sua potentia auxiliaturum, 
sufficiens esset fundamentum sperandi, licet haec spes certa non 
foret. 


x. Ita plures thomistae. Eminentiores tamen indicant omnipotentiam 
auxiliantem : ita Capreolus, Caietanus, Iohannes a S. Thoma, Gonet, 
Gotti, Contenson, Billuatt, Salmanticenses ; etiam recenter Waffelaert 

et Billot. .. 

2. Ita solent loqui concionatores. Theologi plurimi in eadem linea 
ponunt misericordiam et omnipotentiam, quia utraque auxiliatur Deus. 
Ita Vasquez, Turrianus, Meratius, Malderus, Schiffim. Eodem modo 
loqui videtur S. Bonaventura, III Sent., d. 26, a. I, q. 2. S. Thomas 
autem constanter assignat auxilium divinum, virtutem, potestatem alterius 
et nominatim Dei, ut motivum spei. Cfr. v. g. I-II, q. 4°> a - 2 > ad J» 
et a. 7 ; II-II, q. 17, a. 1, et 2, et 4» et 5, et 6 ad 3, et 7 5 Q- 
a. 2 ; Q. D. de Virt. 4, a. 1 et 4. . . . . 

Quodsi etiam mentionem faciat divinae pietatis vel misericordiae, ia 
potius rarum est et accessorie ad potentiam (II-II, q. 18, a. 4> a d 2 et 3 , 
de Virt., q. 4, a. 1), nec potest opponi generali eius theoriae de motivo 
spei, scii, illud esse spei motivum quo aliquid fit possibile sive propria 
sive aliena virtute. Ne ergo ex istis concludas iuxta S. T hornam miseri- 
cordiam aeque ac potentiam ad motivum spei pertinere ; sed intelligas 
etiam interdum addere pietatem, quia aliquo modo, licet remote, con- 
currit ad spem fundandam. T 

3. Pro hac sententia Iuenin allegatur a S. Alphonso, Th. M.l. 11, n. 21. 

d) Alii, praesertim recentissimi cum S. Alphonso, tenent illa 
tria simul constituere obiectum formale 1 . — Sed isti non solvunt 
nodum quaestionis, nec illam attingunt. Etenim i) uniuscuius- 
que habitus, sicut et actus, non est nisi unum obiectum formale 
et motivum proximum ; unde impossibile est quod ista tria 
aeque principaliter ad motivum spei concurrant. Praeterea 2) si 
ex istis tribus constituatur obiectum formale unum, adhuc 
ostendendum est quomodo in unum concurrant, quod praefati 
auctores non satis aut etiam nullo modo indicant ; porro non 
aliter id fieri potest quam modo supra indicato, quatenus Dei 
misericordia moveat omnipotentiam ad auxiliandum et hoc ex 
eius fidelitate omnino sit certum. 

Restat ergo ut sola omnipotentia auxilians, quae imperatur 
a Dei misericordia et exequitur eius fidelitatem, sit obiectum 
formale et motivum immediatum spei : misericordia scii, et 
fidelitas sunt potius ratio cur omnipotentia auxiliatur quam cur 
speramus. — Vel etiam haec duo necessaria sunt spei ut 
praeambulum, sicut motiva credibilitatis sunt praeambulum fidei ; 
sed non sunt motivum ipsius spei. 

e) Alii denique attributum divinum ut obiectum formale spei 
non indicant, sed sobrie nimis loquuntur assignando solum 
auxilium divinum 2 . — Hoc tamen non est intelligendum auxilium 
creatum gratiae : id enim est aliquid quod speramus, et pertinet 
ad obiectum materiale ; — et ceteroquin nihil creati potest 
esse motivum virtutis theologicae seu divinae (cfr. n. 669). Restat 
ergo ut auxilium intelligatur increatum, et hoc rursus non est 
nisi omnipotentia auxiliatrix (q. 18, a. 4, ad 2 ; q. 17, a. 6, ad 3). 

801. Motivum proprium spei non est Deus ut sum- 
mum bonum nostrum. — Docet S cotus, quem sequitur 
Suarez, motivum spei esse Deum quatenus est summum 
bonum nostrum 3 , seu bonitatem Dei relativam ad nos 4 , i.e. 
infinitam Dei perfectionem quatenus, a nobis possessa, per- 
fecte quietat nostrum appetitum et complet omnia desideria 
nostra. — Hoc quidem est motivum amoris concupiscentiae 
et desiderii, quae spei necessario praesupponuntur (tam- 

1. S. Alphonsus, ibid. Primus id defendisse videtur Lorca,quem secuti 
sunt Ripalda, Kilber, et multi moderni : Theologia Mechliniensis, Haine, 
Bouquillon, Lehmkuhl, Genicot, Noldin, Aertnijs, Tanquerey, Ver- 
meersch. 

2. Ita plures veteres. 

3. Ita Scotus, in III Sent., d. 26 ; Suarez, de Spe, disp. 1, sect. 3; 
Granados, Arriaga, Coninck, Wiggers, Harent. Cfr. Ballerini, Opus 
theol. mor. II, de Spe, n. 4 et 5 ; Schiffini o. c., d, 5, sect. 3 ; Billot, 
o. c., th. 26. 

4. Ne confundantur bonitas Dei erga nos et bonitas eius reativa ad 
nos: haec est aptitudo seu capacitas quietandi nostrum appetitum, 
quatenus Deus est summum bonum nostrum, quo possesso nihil desi- 
derandum remaneat ; illa autem est infinita Dei propensio et inclinatio 
diffundendi suam perfectionem illamque nobis communicandi. 

quam praeambulum) et ipsi virtualiter includuntur ; 
concupiscimus enim et desideramus Deum quia ipsum 
possidere nobis est bonum et delectabile. At hoc non 
est motivum actus qui spei est proprius, quique addit 
supra desiderium, expectationem beatitudinis quae diffi- 
culter habetur .Quod enim difficulter obtinetur, nihilominus 
speramus, propter potentiam illius a quo illud obtinere 
valemus. 

802. Motiva spei secundaria. — Sola potentia Dei est 
causa efficiens principalis quae nos ducit ad beatitudinem ; 
unde ab ipso solo ut a causa principali seu a prima causa 
movente sperare possumus. At Deus utitur creaturis tamquam 
instrumentis quibus nos ad beatitudinem aliquo modo adjuvat. 
A creaturis ergo, sicut a causis secundariis et instrumentalibus, 
sub Deo agentibus, sperare possumus aliquod adiumentum ad 
obtinenda bona ad beatitudinem ordinata. 

Quo modo 1) speramus propter merita Christi , capitis nostri, 
quorum intuitu Deus vitam aeternam et auxilia ad illam pro- 
misit (C. Trid. sess. 6, c. 3 et 7) ; insuper per eorum virtutem 
oportet omnia a Deo petere ; 

2) speramus propter preces et merita Sanctorum, praesertim 
B. M. V. mediatricis ; imo propter preces et auxilia hominum 
in terris degentium, et ideo ab ipsis aliquid petimus ; 

3) speramus pro meritis nostris , quatenus fiunt ex gratia et 
Dei sunt dona ; non quidem quod ita sint motivum sperandi, 
sed quia sunt dispositiones requisitae, ut ad vitam aeternam 
perveniamus (C. Trid. sess. 6, c. 16, can. 26). 

Sola tamen Dei potentia est obiectum formale spei : Christi 
enim. Sanctorum, aut ipsius sperantis merita non adiuvant nos, 
nec ideo movent ad sperandum nisi dependenter ab ipsa Dei 
omnipotentia, quae iis utitur et a qua efficaciam habent, quaeque 
manet fundamentum in quo spes nostra innititur. 


QUAESTIO SECUNDA. 

DE OBIECTO MATERIALI SPEI. 

S. Th. UTI, q; 17, a. 2. 

803. Obiectum materiale spei est id quod speramus ; 
hoc autem obiectum est duplex : unum principale seu 
primarium quod propter se speramus et ratione cuius 
cetera speramus, et hoc est ipse Deus ut finis supernaturalis 

a nobis possidendus, nam cetera omnia ut remissionem 
peccatorum, gratiam, etc. non speramus nisi secundum 
quod habent ordinem ad Deum, ut ad illum tamquam 
finem supematuralem nostrum pervenire possimus vel 
melius perveniamus. Alterum est obiectum secundarium , 
et hoc sunt omnia media quae ad beatitudinem con- 
ducunt. 

804. Thesis. Obiectum materiale primarium spei est 
Deus possidendus. — Probatur : 

a) In S. Scriptura spes describitur constanter in relatione 
ad vitam aeternam : vocatur spes vitae aeternae (Tit. I, 2 ; 
III, 7), — et spes gloriae filiorum Dei (Rom. V, 2) ; — 
est spes qua vitam illam expectamus quam Deus daturus 
est his qui fidem suam nunquam mutant ab ea (Tob. II, 18), 
et qua scimus quod similes Deo erimus quia videbimus 
Deum sicuti est (I Ioh. III, 2) ; — est spes quae incedit, 
i. e. penetrat, usque ad interiora velaminis, i. e. usque ad 
abscondita, ubi praecursor pro nobis introivit Iesus 
(Hebr. VI, 18). Ex quibus omnibus apparet vitam aeternam 
esse obiectum principale spei, unde Mt. VI, 33 : « Quae- 
rite primum regnum Dei, et omnia adiicientur vobis ». — 
Quo posito, sic ratiocinamur 1 : Idem est obiectum quod 
speramus obtinere, et id in quo quiescimus quando illud 
obtinuimus. Atqui obiectum principale in quo quiescimus 
in vita aeterna est ipse Deus. Ergo ipse Deus est obiectum 
principale spei. Unde Ps. LXXII, 25 : « Quid mihi est 
in coelo et a te quid volui super terram?... Deus cordis 
mei et pars mea Deus in aeternum ». 

b) Obiectum materiale spei est id omne quod attingi 
potest per obiectum formale ; sed obiectum materiale 
primarium est illud quod est obiecto formali proportiona- 
tum. Iamvero obiectum formale, omnipotentia Dei auxi- 
lians, est infinitum. Ergo obiectum materiale quod ipsi 
proportionatur non potest esse nisi bonum infinitum ; 
ac proinde est ipse Deus. 

1. Ergo thesis non probatur directe ex Scripturis ubi non enuntiatur, 
sed argumentum adest theologicum ex Scripturis deductum. 

805. Sententia non probanda. — Censent quidam theo- 
logi obiectum principale spei non esse Deum a nobis possidendum, 
sed ipsam Dei visionem vel possessionem, seu actum quo Deum 
possidemus 1 . Contra quam sententiam non tantum militant duae 
rationes allatae n° praec., verum etiam facit quod obiectum 
primarium virtutis theologicae non est nisi Deus, et nullo 
modo aliquid creatum (ctr. n. 800, e) ; et quod sperans non 
quaerit Deum propter possessionem, secus poneret finem ultimum 
in creatura, sed quaerit possessionem Dei propter Deum. Restat 
ergo ut visio et possessio Dei sit tantum conditio requisita ut 
Deus attingatur ac possideatur, et applicatio Dei possidendi et 
beatificantis facta nobis s . 

806. Obiectum materiale secundarium spei sunt 
omnia quae ad beatitudinem conducunt. Et quidem obie- 
ctum secundarium per se sunt media supernaturalia quae ex 
natura sua ad beatitudinem ducunt, nimirum gratia sancti- 
ficans simul cum virtutibus supernaturalibus et Spiritus S 1 
donis, remissio peccatorum, gratiae sacramentales et gratiae 
actuales. Obiectum autem per accidens sunt omnia bona 
creata etiam naturalia et temporalia (quae per se ad 
beatitudinem sunt indifferentia et ad illum ex natura sua 
non tendunt), quatenus aliquando in quibusdam circum- 
stantiis ad beatitudinem nos aliquo modo conducere 
possunt ; unde et in oratione dominica ea petimus. 

807. Animadversiones. — i a Ut aliquid sperari possit, 
requiritur ut sit futurum simul et arduum. Illa quidem non 
sunt motivum spei, sed sunt conditiones ad obiectum materiale 
requisitae, sicut obscuritas est conditio obiecti materialis fidei. 

2 a « Motus est ad proprium terminum proportionatum mobili. 
Et ideo spes directe respicit proprium bonum, non autem quod 
ad alium pertinet. Sed praesupposita unione amoris ad alterum 
(quo aliquis alterum habet ut unum sibi et alterum se), iam 
aliquis potest sperare et desiderare aliquid alteri sicut sibi ; 
et secundum hoc potest aliquis sperare alteri vitam aeternam, 
in quantum est ei un tus per amorem » (a. 3). 


1. Durandus censet esse beatitudinem subiectivam ; Deum autem 
esse obiectum mediatum (in III Sent., d. 26, q. 2). Alii dicunt obiectum 
esse compositum ex beadtudine obiectiva et subiectiva : ita Comnck, 
Ripalda, Pesch. 

2. Ita Thomistae ; conferri possunt Caietanus, in q.17, a. 2, et Buluart. 

QUAESTIO TERTIA. 

DE NECESSITATE SPEI. 

808. Principium I. Spes est necessaria necessitate 
medii. — Necessitate medii ad salutem tam pro parvulis 
quam pro adultis, ex natura rei, necessarius est habitus 
spei, quia sine ipso charitas haberi nequit (C. Trid., 
sess. 6, c. 7). 

Necessitate medii ad iustificationem, et hoc modo ad 
salutem, pro adultis usum rationis habentibus, ex natura 
rei necessarius est actus spei. Nullus enim contritionem 
supernaturalem de peccato habere potest, nisi speret 
veniam ; nullus iustificabitur nisi iustificari a Deo speret 
(C. Trid., sess. 14, c. 4 ; sess. 6, c. 6). 

809. Principium II. Spes necessaria est necessitate 
praecepti. — Actus spei etiam necessarius est necessitate 
praecepti, non solum peccatoribus ut ad iustitiam perve- 
niant, sed etiam iustis ; non solum ordinario et regulariter, 
sed semper et omnibus, etiam perfectis. 

Necessitatem spei pro perfectis negarunt Quietistae l , sic 
dicti a quiete seu indifferentia circa propriam salutem, qui dice- 
bant perfectionem consistere in actu passive recepto et continuo 
contemplationis et dilectionis, et in passivitate excludente omne 
desiderium beatitudinis, omnem activitatem in bonis operibus, 
imo omnem resistentiam ad tentationes. Item Semiquietistae 
dicentes dari habitualem statum amoris puri et perfectionis 
consummatae, qui timorem poenarum, desiderium beatitudinis, 
et consequenter exercitium spei excludit. 

Iamvero sententiae istae damnatae fuerunt ut erroneae, res- 
pective ab Innocentio XI (20 Nov. 1687, cfr. prop. 7 et 12 
Molinos) et ab Innocentio XII (12 mart. 1699, prop. 1, 2 et 
1 1 Fenelon) ; et merito. 

Constat : 1) Ex Scripturis in quibusfides dicitur speranda- 
rum substantia rerum, ad quam proinde spes connatu- 
raliter sequitur) fides autem est omnibus necessaria. Unde 
et multis in locis, sive in modum promissionis, sive in 
modum admonitionis, spes commendatur et quidem om- 


1. Quibus praeludere videtur Ekkard (prop. 8). 

nibus (Ps. IV; LXI, 9; Sap. II, 22; Eccli. II, 6; 
Os. XII; I ad Cor, IX, 24, 25; Rorn. XII, 12; VIII, 
23-25; Coi. I, 4, 5; I Thes. V, 8; ad Tit. II, 13; 
Hebr. III, 6 ; VI, 18, 19 ; I Tim. VI, 17 ; I Ioh. III, 3). 
Quae supponunt aliquoties saltem eliciendum actum spei. 

2) Ex necessitate bonorum operum : salus aeterna omnibus 
adultis datur ut merces et non ut pura haereditas ; nemo 
autem operatur propter mercedem nisi habeat fiduciam 
et spem illam obtinendi. Unde C. Trid., sess. 6, can. 26 : 

« Si quis dixerit, iustos non debere pro bonis operibus, quae 
in Deo sunt facta, expectare et sperare aeternam retributionem 
a Deo per eius misericordiam et Iesu Christi meritum, si bene 
agendo et divina mandata custodiendo usque in finem perse- 
veraverint ; a. s. » Cfr. PhiL HI, r4 ; II Tim. IV, 8. 

3) Ex necessitate orationis ad perseverantiam ; oratio 
autem ad Deum supponit et includit spem (lac. I, 6) ; 
unde et in oratione dominica iubemur exprimere desiderium 
beatitudinis et eam petere : Adveniat regnum tuum. 

4) Ex natura amoris puri seu perfectae charitatis, quae 
non excludit desiderium et spem beatitudinis. Perfectio 
scii, charitatis consistit a) ex parte actus amoris, in eo 
quod proprium bonum non sit motivum ipsius actus 
charitatis, et b) ex parte status amantis, quod omnes 
actus ad charitatem ordinentur et ita stent sub fine chari- 
tatis qui est Deus propter se amandus et glorificandus ; 
— non autem quod excludantur alii actus, v. g. quod non 
desideremus beatitudinem, cum ista sit conditio requisita 
ut possimus perfecte amare Deum propter se, et. ita 
ordinari possit ad Deum propter se glorificandum. Unde 
indifferentia beatitudinis et salutis penitus impossibilis est 
loquendo de beatitudine in abstracto ; peccaminosa est 
loquendo de beatitudine prout in concreto in Deo consistit, 
imo reddit charitatem impossibilem 1 . 

Quodsi adversarii habeant spem imperfectam, errant. 
Tota imperfectio in eo est quod non possideamus Deum, 


1. Vocatio ad beatitudinem supernaturalem est fundamentum et 
conditio charitatis seu amicitiae erga Deum, ut constabit ex tractatu 
de charitate. 


I 

quae est imperfectio status viae, non ipsius spei. Et 
quamvis ista sit miqus perfecta quam charitas, est tamen 
in se perfecta, utpote vera virtus uniens Deo, uti nunc 
videre est. 

SECUNDA PARS. 

DE HABITU ET SUBIECTO SPEI. 

QUAESTIO PRIMA. 

DE SPE UT EST VIRTUS. 

S. Th. II-II, q. 17, a. 1, 5, 6, 7, 8 ; de Virt., q. 4, a. 1 et 3. 

810. Spes theologica est habitus moraliter bonus 
et honestus, quia habet obiectum bonum : Deum, sum- 
mum bonum nostrum, auxilio divino consequendum. Imo 
est virtus quia est habitus reddens hominem perfectum : 
facit enim ipsum inhaerere auxilio divino et ita attingere 
Deum, supremam regulam actuum humanorum ; in hoc 
autem consistit perfectio hominis quod Deo inhaereat et 
propriam regulam attingat. Unde in Scripturis laus spei 
inde deducitur quod per eam homo coniungitur Deo 
(Ps. XVII, 3 ; LXI, 8 ; XC, 1 ; Ier. XVII, 5, 7). 

Neque dicas : spes includit imperfectionem, quia est de bono 
futuro et absenti. — Respondetur : licet hoc in se sit imper- 
fectum, homini tamen in statu viae non imperfectio sed perfectio 
est expectare propter auxilium divinum illa quae humana 
potestate acquirere non possumus (q. 17, a. 1, ad 3 j de Virt., 
q. 4, a. i, ad 4). 

81 1. Errores oppositi. — Spem esse inordinatam 
dixerunt Lutherani, Calvinistae, Baius, Iansenistae, et 
plures moderni philosophi, praesertim Kantiani et evolu- 
tionistae ; eam esse imperfectam dixerunt Quietistae et 
Semiquietistae : eo quod includit amorem concupiscentiae 
quo Deum volumus ut bonum nobis et praemium ex- 
pectamus ; qui amor est inordinatus quia refert Deum 
ad creaturam, vel saltem est amor imperfectus, interessatus 
et mercenarius. — Respondetur : 

a) Duplici modo aliquid ad nos referimus : tamquam 
medium ad finem et tamquam perfectum ad perfectibile, 
i. e. tamquam finem quem nobis appetimus. Iamvero amore 
concupiscentiae referimus Deum ad nos, ut fontem supre- 
mae perfectionis a quo perfici debemus ; quod certe non 
est inordinatum : sic enim Deus ipse voluit incarnari 
Filium suum propter nos. At spes non refert Deum ad 
nos ut medium ad finem j sed potius e contra refert 
nos ad Deum ut ad finem,quia appetit Deum ut summum 
bonum seu summum finem nostrum. Et sane, finis noster 
non est propter nos, sed nos sumus propter finem. Unde 
appetere finem non est ordinare ut medium ad nos, sed 
nos ut medium ad illum. — Aliis verbis, tantum sumus 
nos finis cui appetimus, nullatenus finis qui. 

Id autem esse licitum Scripturae docent, fideles constanter 
hortantes ut agant propter coelestem beatitudinem (Mt. VI, 
33; XIX, 29; I Cor. IX, 25; Eph. I, 16; Coi. III, 23-24; 
Hebr. XI, 25-26; Apoc. II, 10; Ps. CXV 1 II, 112; Prov. XI, 
18 ; Eccli. XII, 2 ; I Ioh. III, 3) ; item Ecclesia voce Conciliorum 
v. g. Trid. sess. 6, c. 11 et 16, can. 31, et Pontificum v. g. 
Alex. VIII (prop. 10 et 13 damn.). 

b) Deinde amor ille, licet sit minus perfectus quam 
amor dilectionis et charitatis, non tamen est inordinatus 
et positive imperfectus, quia motivum et amorem charitatis 
non positive excludit, sed ab illis tantum abstrahit : quia 
enim Deum amamus ut summum botium nostrum, non 
ideo negamus illum esse in se summe bonum et summe 
amabilem. 

812. Obiiciunt opus intuitu mercedis, in casu vitae aeternae, 
factum esse mercenarium. Inordinatum autem et vile est agere 
propter mercedem. — Respondetur : 

a) Mercenarius proprie est ille qui nobilius ut medium ordinat 
ad vile, v. g. ad pecuniam, aut qui non agit nisi propter merce- 
dem, vel etiam propter solum bonum temporale. Hinc a S. Tho- 
ma, q. 19, a. 4, ad 3, amor mercenarius potius dicitur qui Deum 
diligit propter bona temporalia. De spe autem nequit dici 
1) quod agat propter mercedem temporalem ; aut 2) quod non 
agat nisi propter mercedem, quia aliud motivum honestum 
non excludit, quamvis spes praemii mere spiritualis et futuri 
potenter ad bonum incitet. Unde praemium non est motivum 
exclusivum agendi sed adiUnctum utpote adiumentum. — Nec 
3) ordinat spes Deum ad beatitudinem, se d beatitudinem ex- 

poscit et ulterius ad Deum ordinat, ut dictum est n° praec., a, 
et n. 805. 

b) Qui autem iactant se propter officium, ut aiunt, non autem 
propter praemium agere, seipsos vel alios decipiunt : experientia 
enim constat incipere homines agere intuitu mercedis, et nonnisi 
pedetentim allici ad bonum superioris ordinis et ad amorem 
purum, absque intuitu praemii elicitum. Imo conditio necessaria 
ut aliquid velimus et amemus est ut etiam sit bonum nostrum ; 
secus non possemus illud appetere. Sed ideo bonum nostrum 
non erit semper et necessario motivum agendi, scii, in omni 
actu, nec a fortiori principale aut exclusivum. 

813. Spes est virtus theologica, quia attingit ipsam 
supremam regulam humanorum actuum, Deum ; nam 
t) habet Deum ut obiectum formale : attingit enim omni- 
potentiam Dei ut causam efficientem, in quantum eius 
auxilio innititur ; 2) habet etiam Deum ut obiectum 
materiale primarium : attingit Deum ut causam finalem 
in quantum in eius possessione beatitudinem expectat. 

Est autem virtus ab aliis theologicis distincta: possumus 
enim Deo inhaerere vel propter se, et hoc facimus per charitatem ; 
vel sicut principio a quo aliquid nobis provenit : a Deo autem 
nobis provenit tum cognitio veritatis et circa hoc versatur fides, 
tum possessio bonitatis divinae, circa quam versatur spes. 

Fides praecedit spem, quia proponit obiectum spei eSse possi- 
bile, sed spes praecedit charitatem et ad eam introducit : in 
quantum aliquis sperans remunerari a Deo accenditur ad aman- 
dum Deum propter se; ut dictum est in tr.de Virtutibus, n.625. 

814. Spes sine charitate dicitur imperfecta seu 

informis, quia ipsi deest ultima perfectio nempe tendmtia per- 
fecta ad finem ultimum ; et quia sperat beatitudinem tantum 
ex meritis futuris quae aliquis putat acquirere, non autem ex 
meritis praesentibus iam habitis. 

815. Spes est virtus supernaturalis, tum obiective, 
quia ut obiectum habet ipsam Dei omnipotentiam super- 
naturaliter auxiliantem nobis ad supernaturalia ; tum sub- 
iective , quia producitur a principio supernaturali : cum 
enim actus spei sit medium ad finem supernaturalem, et 
ipse supernaturalis sit oportet ; porro non erit super- 
naturalis nisi producatur a principio supernaturali, gratia 
Dei. Hinc 

1) spes est virtus per se infusa ; 

2) actus spei producitur ab habitu spei, tamquam a 

principio, apud eos qui illum possident ; in aliis non erit 
nisi ex gratia actuali ; 

3) actus spei est supernaturalis non quoad solum modum 
sed secundum se et quoad substantiam ; est enim divinus quia 
ut obiectum materiale et formale habet Deum in se possi- 
dendum quem expectamus divina omnipotentia auxiliante. 
Unde, sicut Deus in operibus innititur soli suae potentiae, 
ita per spem in actibus nostris ad divina, etiam ad Dei 
possessionem similem illi quam ipse in coelo habet, 
tendimus nitendo soli potentiae divinae ; 

4) unde spes nos elevat ad ordinem supernaturalem et 
divinum. 

QUAESTIO SECUNDA. 

DE SUBIECTO SPEI. 

S. Th. II-II, q. 18 ; de Virt., q. 4 , a- 2 et 4. 

816. Subiectum proximum spei theologicae est 
voluntas. — Probatur: Habitus residet ubi est actus ; 
atqui actus spei est motus appetitivae virtutis ; cum 
autem spes theologica ut obiectum habeat non quidem 
bonum sensibile sed bonum divinum, non est in appetitu 
irascibili sed in voluntate. Ergo etiam habitus spei theo- 
logicae est in voluntate. 

Exeo sequitur quod actus spei sit liber, quia est actus voluntatis. 
Neque dicas : homo necessario vult suam beatitudinem ; ergo 
necessario sperat. Licet enim homo necessario velit suam beati- 
tudinem in abstracto consideratam, libere tamen eligit hoc vel 
illud, in casu Deum, ut obiectum in quo suam beatitudinem in 
concreto constituat. 

817. Subiectum spei remotum cognosci potest ex 
eo quod obiectum Spei sit bonum, futurum, arduum 
obtentu possibile. Hinc 

1) spes non remanet in beatis, quia beatitudo iis non 
est futura. Nec possunt sperare gloriam futuram corporis, 
quia non habet rationem ardui ; 

2) in Christo non fuit virtus spei, quia beatitudo ipsi 
nunquam fuit futura ; potuit tamen sperare gloriam corporis 

quae ipsi erat ardua, utpote merenda passione. At illam 
non speravit spe theologica, cuius obiectum : beatitudo 
futura, deficiebat ; sublato autem obiecto primario, non 
remanet habitus ; — e contra spes fuit in B. Virgine ; 

3) in animabus purgatorii manet spes quia beatitudo 
futura est ipsis et ardua, utpote mediantibus poenis obti- 
nenda. Nec obstat quod beatitudo ipsis est certa, nam 
certitudo non est contra naturam spei ; 

4) in damnatis spes non manet, quia beatitudo est 
ipsis impossibilis. 

818. Spes infunditur simul cum gratia gratum 
faciente, fide et charitate ; amittitur a) directe per peccata 
directe contraria, nempe per desperationem, et per prae- 
sumptionem illam quae tollit motivum spei ; b) indirecte 
amittitur, destructo eius fundamento : fide, quod fit per 
peccatum infidelitatis. 

819. Spes viatorum est certa. — Licet enim certitudo 
essentialiter competat soli actui intellectus, attamen actus 
aliarum virium eam participare possunt quatenus ab in- 
tellectu infallibiliter ad aliquid moventur. Actus spei ergo 
est certus certitudine derivata a certitudine fidei. Hinc : 

a) Spes est absolute certa et infallibilis quoad se i. e. ex 
parte motivi, nam fide certum est omnipotentiam Dei non 
deficere in auxiliando ; unde fides movet voluntatem, ut 
sit sine ullo timore, diffidentia, haesitatione quod aliquid 
nobis ad salutem necessarium ex parte Dei deficiat, sed 
ut Deo auxilianti firmiter adhaereat. 

b) Attamen quoad nos, i. e. ex parte subiecti sperantis, 
Spes non est certa quia, licet Deus nobis non deerit, tamen 
liberum nostrum arbitrium potest deficere, ponere obsta- 
culum peccati, et sic deesse Deo. 

Ex parte ergo nostra spes non habet nisi certitudinem con- 
ditionatam qua certi sumus nos obtinere vitam aeternam, st 
media salutis adhibemus et usque in finem perseveramus. Unde 
spes simul stat cum timore quod aliquid deficiet ex parte nostra, 
propter fragilitatem et in stabilitatem nostram. Quare Apostolus, I 
Cor. X, 12: « Qui se existimat stare, videat ne cadat », et Phil. II, 
12 : « Cum metu et tremore vestram salutem operamini ». 

Quod tamen est per accidens relate ad naturam spei, nam 
non provenit ex obiecto eius vel motivo, sed ex conditionibus 
subiecti in quo inhaeret spes. Unde simpliciter spes est certa. 
Quod docent Scripturae Ps. XXX, 2; Eccli. II. 6. 12-13; 
Rom. V, 2 ; Hebr. VI, 18, 19 ; II Tim. I, 12. 

Tota doctrina exponitur a Cone. Trid. scr . 6, c. 9 et 13, can. 
18 et 16. 

QUAESTIO TERTIA. 

DE TIMORE DEI. 

S. Th. II-II, q. 19. 

820. Notiones. — Timor est motus appetitus quo refugit 
malum imminens quod, licet difficile vitetur, vitari tamen 
potest. Nascitur ex amore et spe : illud enim timet homo 
amittere vel non consequi, quod amat vel sperat. — 
Deinde timor et spes se mutuo iuvant ut hominem a 
praesumptione et desperatione praeservent : mediat enim 
timor inter spem et desperationem. Unde postquam 
egimus de spe, et antequam agamus de desperatione, recte 
agitur de timore. 

821. Quid sit timor Dei. — Deum timere non pos- 
sumus, quatenus est malum quod refugimus, nam ipse 
est summum bonum ; possumus autem timere aliquod 
malum propter Deum, quatenus a Deo vel per comparatio- 
nem ad Deum nobis aliquod malum accidere potest : 
1) a Deo quidem malum poenae aeternae vel temporalis, 
quod nobis infligere potest ; 2) per comparationem ad 
Deum nobis accidere potest malum culpae, quo eum offen- 
dimus et ab eo separamur. 

822. Quotuplex sit timor Dei. — Timor quo ad Deum 
convertimur et ipsi adhaeremus est. triplex : i° si ad eum 
convertimur et peccata vitamus unice propter malum 
poenae, est timor servilis, quo homo timet culpam (i. e. 
offensam Dei) propter poenam : hoc enim modo solent servi 
timere poenas a domino infligendas ; — 2° si convertimur 
et peccata vitamus unice propter malum culpae, est timor 
filialis, quo homo timet culpam ut culpam seu quatenus 

est offensa Dei : filiorum enim est timere offensam patris ; 
— 3 0 si autem propter utrumque peccata vitamus et Deo 
adhaeremus, est timor initialis, inter servilem et fili alem 
medius, et quasi initium timoris filialis. 

Hisce opponitur timor mundanus seu humanus quo homo 
a Deo recedit, et propter malum quod timet, paratus est 
Deum offendere. Qui timor semper est peccatum grave 
vel leve, prout nos inducit ad peccandum mortaliter vel 
venialiter. 

823. Principium I. Timor servilis in se, secundum 
essentiam suam spectatus, est bonus : nihil enim aliud 
est quam timor poenae a Deo infligendae, quae merito 
timetur. Unde Mt. X, 28 : « Timete eum qui potest et 
animam et corpus perdere in gehennam » (cfr. Luc. XII, 
5 ; Mt. III, 7-10). Quod honestum esse potest, quia timo- 
rem culpae non positive excludit (sicut nec includit), 
sed a comparatione cum culpa abstrahit. Cfr. C. Trid., 
sess. 6, c. 6, can. 8 ; sess. 14, c. 4 ; prop, damn. 14 
et 15 ab AI. VIII ; et 60-64 Quesnelli, a Clem. XI. 

Nec obstat quod timere unice poenam sit inordinatum. Etenim 
ex essentia sua et proprio obiecto, timor servilis solum timet 
simpliciter poenam, abstrahendo ab hoc quod etiam culpa Ut 
culpa timenda sit necne, nam non excludit alium timorem : 
ita ut nec affirmetur unice timeri poena nec affirmetur etiam 
culpa timeri. — Quod autem aliquis poenam unice timeat et non 
timeat culpam propter se, non provenit ex essentia seu obiecto 
huius timoris, sed quia de facto invenitur in peccatore qui Dei 
culpam non timet : fit ergo servilis, ratione alicuius extrinseci 
scii, status timentis, ex sola absentia charitatis et timoris filialis. 
Hinc 

1) absentia charitatis est mala, unde dicitur a S. Thoma quod 
servilitas timoris sit mala ; 

2) cum absentia charitatis sit extrinseca timori, servilitas est 
ipsi extrinseca ; 

3) unde accedente charitate et timore culpae, timor poenae 
secundum essentiam suam manet sed non amplius est servilis. 

824. Corollarium. — Plures moderni theologi distinguunt 
timorem servilem quasi genus in duas species, scii, in simpliciter 
servilem et serviliter servilem ; non recte tamen, nam timor ser- 
viliter servilis nihil habet commune cum timore servili nisi 
nomen. Simpliciter servilis scii, est timor supra descriptus ; 
serviliter servilis autem est timor quo homo timet poenam magis 
quam culpam, et quidem ita ut hic et nunc taliter sit dispositus ut 


peccaret si poena non esset. Est timor qui positive excludit timo- 
rem culpae, quo scii, homo dicit : non timeo nisi poenam, ita ut 
servilitas sit ipsi intrinseca et ipsi competat ex proprio obiecto et 
sit de eius essentia. At talis timor non est verus timor Dei, quo 
ad Deum convertimur ex reverentia et peccata vitamus, sed est 
peccatum ; unde potius quam inter timores Dei sit numerandus, 
ad timorem mundanum videtur reducendus. 

825. Principium II. Timor servilis et filialis specie 
differunt, cum versentur circa obiectum malum diversum ; 
timor initialis quo ad Deum tendimus, timendo primario 
malum culpae et secundario malum poenae, non est 
nova species timoris, sed est timor filialis, quocum habet 
idem obiectum primarium, qui tamen versatur in statu 
imperfecto. 

Qui enim nondum habent perfectionem charitatis, sed Deum 
amare incipiunt, nondum adhaerent Deo et peccata vitant propter 
solum timorem culpae, sed etiam propter timorem poenae. Unde 
in ipsis est timor culpae qui necessario supponit timorem poenae, 
et hic est timor initialis. Crescente autem charitate, minuitur 
timor poenae, sed crescit filialis. 

Timor filialis non excludit timorem poenae, sed facit ut timor 
poenae non sit ratio cur adhaeremus Deo : haec enim in illis qui 
timorem filialem habent, est unice timor offensae Dei. 

826. An timor Dei maneat post hanc vitam? — in 

coelo non manet timor poenae ; timor filialis autem habet duos 
actus, scii. 1) timere separationem a Deo, et quantum ad hunc 
actum non manet in coelo, ubi nulla est culpa timenda ; 2) reve- 
reri Deum et quantum ad hunc actum manet, nam beati conside- 
rantes altitudinem Dei et suam parvitatem, summa animi sub- 
missione Deum venerantur, et ipsi perfecte subiiciuntUr : est 
timor reverentialis. 

827. Timor Domini dicitur initium sapientiae, non 

secundum huius essentiam, sed quantum ad effectum unde 
sapientia incipit operari (Ps. CX, ro ; Eccli. I, 16) : 

1) timor servilis, quatenus est primum quod ad sapientiam extra 
disponit (Eccli. I, 27) ; 

2) timor filialis, quia primus sapientiae effectus est reverentia 
et subiectio erga Deum (ib. 20-22). 

828. Animadversio. — Timor servilis, licet sit a Spiritu 
sancto, non tamen inter septem eius specialia dona numeratur ; 
quia invenitur in peccatore qui dona Spiritus sancti non possidet. 
Inter illa autem dona numeratur filialis : etenim dona nos dis- 
ponunt ad prompte obediendum motioni Spiritus sancti ; ad' hoc 
autem requiritur, et quidem primo, quod motioni non simus 

repugnantes ; sed hoc facit timor filialis quo Deum reveremur 
et nos ipsi subiicimus. Et ideo timor filialis primum locum tenet 
inter dona Spiritus sancti) ascendendo de minus perfecto ad magis 
perfectum. 

Huic dono corresppndent i a beatitudo : Beati pauperes spiritu...: 
timor enim filialis facit nos Deum revereri et ipsi subiici ; unde 
quaerimus magnificari in Deo solo, et non in nobis per superbiam 
vel in honoribus vel in divitiis. 



TERTIA PARS. 

DE PECCATIS SPEI OPPOSITIS. 

QUAESTIO PRIMA. 

DE DESPERATIONE. 

S. Th. II-II, q. 20. 

829. Desperatio est peccatum quod spei opponitur per 
defectum. Non est simplex absentia spei, sed est actus 
contrarius spei, quo aliquis positive recedit a beatitudine 
et eam fugit, et sic spem de beatitudine abiicit. 

Desperatio est duplex : 

1) Desperatio improprie dicta , qua aliquis beatitudinem 
contemnit et fastidit, quia eam non bonam et non desidera- 
bilem iudicat. Sic facit ille qui contemnit finem supema- 
turalem ; aut qui Deo vult relinquere coelum, si sibi relin- 
quat terram ; aut qui serio cupit perpetuo vivere in mundo, 
praecise quia hanc vitam vitae aeternae praefert ; — non 
autem ille qui sic loquendo simpliciter ostenderet magnam 
inclinationem naturalem, in res terrenas, vel timorem 
subeundi damnationem. 

2) Desperatio proprie dicta est illa qua aliquis beatitu- 
dinem refugit quia eam iudicat sibi impossibilem, vel 
obtentu nimis difficilem, vel non futuram, v. g. quia 
putatur Deus peccatori denegare veniam, vel non dare 
gratiam ad conversionem. Sicuti autem actus spei est actus 
voluntatis qui supponit iudicium intellectus quo iudicatur 
beatitudo possibilis, ita desperatio supponit iudicium in- 
tellectus praevium quo quis putat se non consecuturum 

beatitudinem; sed illud iudicium inducens ad desperatio- 
nem, non est ipsa desperatio : haec enim est actus voluntatis 
qui sequitur, quo positive a beatitudine recedimus. 

830. Differt desperatio ab infidelitate. _ Desperatio, 
quamvis facile i ungatur infidelitati, potest nihilominus sine ista 
haberi, quatenus aliquis credendo (iudicio speculativo) in ab- 
stracto et universali quod beatitudo vel remissio peccatorum sit 
possibilis ; tamen hanc vel illam desperat, quia falso iudicat 
(iudicio practico) in hoc particulari casu vel statu sibi non esse 
sperandum de venia vel beatitudine, v. g. quia iudicat se non 
esse praedestinatum, vel beatitudinem esse obtentu nimis diffi- 
cilem, vel Deum ipsi non esse veniam daturum. Eodem modo : 
qui fornicatur, iudicat fornicationem hic et nunc esse sibi 
bonam, quamvis in universali iudicet secundum fidem eam esse 
malam. 

831. Desperatio est peccatum mortale ex genere 
toto : semper enim Deo est maxime iniuriosum, habere 
beatitudinem ut non bonam, vel ut non possibilem ; — 
im o est peccatum contra Spiritum sanctum, quia per con- 
temptum omnipotentiae divinae misericorditer auxiliantis 
abiicit spem, quae est speciale remedium a Spiritu sancto 
contra peccatum nobis concessum. — Saepe tamen des- 
peratio est venialis propter indeliberationem, si proveniat 
ex impatientia, tristitia, complexione melancholica aut 
scrupulis. — Hinc : 

1) Est peccatum gravius illis quae opponuntur virtutibus 
moralibus. Cum enim virtutibus theologicis directe et 
principaliter ad Deum convertamur, hinc peccata ipsis 
directe opposita, directe et principaliter important a Deo 
aversionem ; et ideo graviora sunt peccatis ad virtutes 
morales oppositis, quae directe important conversionem 
ad aliquod bonum creatum, et per quamdam consequentiam 
tantum aversionem a Deo. 

2) At infidelitas et odium Dei sunt graviora desperatione, 
quia opponuntur veritati et bonitati Dei ut sunt in se ; 
desperatio autem est contra Deum secundum quod bonitas 
a nobis participatur. 

3) Nihilominus hisce est desperatio periculosior, quia 
per spem revocamur a malis et ad bonum inducimur ; 
et ideo, sublata spe, homines irrefraenate labuntur in vitia. 

832. Causae desperationis atque remedia. — Despe- 
ratio improprie dicta otitur ex luxuria : ex amore enim magno de- 
lectationum corporalium, inter quas praecipuae sunt delectationes 
venereae, contingit quod homo fastidit bona spiritualia et non 
sperat ea quasi quaedam bona magna. — - Desperatio autem proprie 
dicta oritur ex acedia seu tristitia spirituali, qua quis reputat 
nimis difficile esse bene vivere, et refugit labores bonorum 
operum. 

Remedia alia sunt contra causas desperationis ; de quibus 
S. Thomas, II-II, q. 35, a. 1, ad 4; « Impugnatio peccati 
quandoque est vincenda fugiendo, quandoque resistendo : 
fugiendo quidem, quando continua cogitatio auget peccati in- 
centivum, sicut est in luxuria..., resistendo autem, quando 
cogitatio perseverans tollit incentivum peccati, quod provenit 
ex aliqua levi apprehensione. Et hoc contingit in acedia, quia 
quanto magis cogitamus de bonis spiritualibus, tanto magis 
nobis placentia redduntur ; ex quo cessat acedia » (I Petr. I, 
10 ; Rom. XII, 11, 12). — Alia autem sunt remedia quae directe 
fovent spem : firma fides de misericordia Dei erga peccatores 
(quae valde elucet parabolis evangelicis), consideratio amoris et 
passionis Christi, meditatio promissionum divinarum, exempla 
magnorum peccatorum qui evaserunt sancti, oratio et devotio 
erga SS. Cor Iesu, et B. M. V. quae vocatur desperantium salus. 


QUAESTIO SECUNDA. 

DE PRAESUMPTIONE. 

S. Th. II-II, q. 21. 

833. Praesumptio est quaecumque spes immoderata 
seu excessiva 1 ; non tamen omnis praesumptio opponitur 
spei divinae. Obiectum enim omnis spei est bonum arduum 


1. Vox praesumptio (a praesumere) diversis modis sumitur : potest 
enim referri vel ad intellectum vel ad voluntatem. Praesumptio intellectus 
est iudicium ex coniecturis desumptum, quo intellectus plus sumit 
quam stricte probari possit, et sic loquuntur de praesumptione vehementi, 
probabili, levi, falsa, iuxta fundamentum coniecturae, et de lege fundata 
in praesumptione. Praesumptio voluntatis 1) alia agit supra modum 
ordinarium peccandi, qua sine metu et vi, scienter et volenter ex contem- 
ptu et singulari audacia quis transgreditur legem ; quo sensu in iure 
dicitur ; « si quis praesumpserit », « si quis temerario ausu », « si quis 
scienter » ; 2) alia agit supra vires physicas, sive a) opus aggrediatur 
Supra vires proprias , corporales aut intellectuales, et haec est mala et 
directe est contra magnanimitatem ; sive b) aggrediatur virtute divina 
vel plus quam ordinarium, et sic potest esse bona ut si quis speret a 
Deo aliquid magnum quod decet cum excellenti fiducia (Iudith, VI, 
15 ; IX, 17), vel c) plus quam decet, et tunc mala est contra spem divinam. 

possibile. Possibile autem est aliquid homini dupliciter : 
per propriam virtutem, et per virtutem divinam. Unde 
duplex est praesumptio : una qua aliquis tendit in bonum 
ut sibi possibile, quod tamen suam facultatem excedit ; et 
talis praesumptio per se opponitur virtuti magnanimitatis 
quae versatur circa huiusmodi spem, et virtuti theologicae 
spei non opponitur nisi per accidens , quatenus viribus 
propriis quis obtinere praesumeret id quod non est possibile 
nisi virtute divina. — Alia est quae tendit in aliquod 
bonum ut possibile per virtutem divinam, quod possibile 
non est, sicut cum aliquis sperat se veniam obtinere sine 
poenitentia; haec per se est circa virtutem theologicam 
spei, per quam aliquis inhaeret divinae potentiae. 

Praesumptio itaque divinae spei opposita definiri potest : 
temeraria et inordinata expectatio beatitudinis vel mediorum 
ad illam. Nata est sequi ex haeresi aut infidelitate, et facile 
ipsi coniungitur ; sine ista tamen potest esse, eodem modo 
ac desperatio : non enim requiritur ad praesumptionem 
ut quis iudicio speculativo affirmet aliquid contra fidem, 
v. g. veniam obtineri posse sine poenitentia ; sed sufficit 
ut practice aliquis agat ac si ita crederet, aut etiam putaret 
Deum secum usurum singulari quodam privilegio. 

834. Multiplex est praesumptio quae spei divinae 
opponitur. — Praesumptio alia est directe contra spem> 
alia praeter spem. 

Prima directe opponitur motivo spei : virtuti Dei auxi- 
lianti, et ideo spem destruit. Committitur duplici modo : 
a) innitendo nimis propriis viribus, ut si quis beatitudinem 
vel remissionem peccati positive renuit sperare a virtute 
divina, sed hanc vel illam intendit obtinere solis viribus 
propriis ; et haec praesumptio vocatur pelagiana; — b) in- 
nitendo inordinate Dei virtuti,ut si quis ipsi tribuit quod ipsi 
non convenit, et sic ipsi detrahit et eam diminuit, sperando 
v. g. remissionem peccati sine poenitentia vel gloriam sine 
meritis ; et haec praesumptio vocatur lutherana 1 . 

1. Suarez addit 3 am praesumptionem : sperare a Deo auxilium ad 
peccandum. At, licet hoc sit magna blasphemia, non tamen est inordinata 
expectatio beatitudinis, unde non praesumptio opposita virtuti theologicae 
spei. 

Altera est praeter spem : haec non tollit motivum 
sperandi, nec spem destruit, sed quod Deo convenit, 
sperat modo inordinato et temerario. Committitur variis 
modis : a) sperando a Deo bona supernaturalia praeter 
communem ordinem divinae providentiae, ut si quis speret 
se habiturum tantam gloriam ac B. M. V. ; — b) sperando 
a Deo bona supernaturalia ordinaria, sed quae non sunt 
promissa, ut tempus poenitentiae praecise in fine vitae, 
nihil curando de salute ; — c) sumendo fiduciam in Deum 
ut motivum liberius peccandi, vel augendi aut multiplicandi 
peccata, vel diu in peccato perseverandi, ut si quis plura 
peccata facit praecise quia facile obtinetur eorum remissio, 
vel quia tam facile remittuntur plura quam unum. Ille 
tamen qui pluries peccat unice quia plura peccata tam 
facile accusantur in confessione quam unum, licet habeat 
pravam dispositionem, non videtur committere peccatum 
praesumptionis. 

835. Praesumptionis gravitas. — I. Praesumptio quae 
est contra spem est peccatum mortale ex genere toto ; quia 
motivum spei et ideo ipsam spem tollit. Praesumptio 
tamen lutherana gravior est pelagiana : gravius enim est 
diminuere divinam virtutem quam propriam extollere. 
Imo est peccatum in Spiritum Sanctum : maxime enim 
est iniuriosum Deo existimare quod det veniam peccati 
sine poenitentia, vel gloriam sine meritis ; contemnendo 
autem divinam omnipotentiam auxiliantem sub ratione 
iustitiae, abiicitur timor Dei qui est speciale remedium a 
Spiritu Sancto concessum ut a peccato retrahamur. 

Praesumptio tamen est minus gravis quam desperatio, 
quia magis proprium est Deo misereri et parcere quam 
punire : illud enim convenit Deo secundum se, hoc autem 
secundum peccata nostra. 

Peccatum praesumptionis raro est plene deliberatum ; 
quodsi non sit, non est peccatum in Spiritum Sanctum 
nec tollit spem. 

II. Praesumptio quae tantummodo est praeter spem est 
peccatum mortale ex genere suo, quod levitatem materiae 

admittit. Leve est a) si quis sperat bonum supernaturale 
extraordinarium, sed cum plena subiectione erga divinam 
providentiam ; — b) si quis in aliquo periculo, sine oratione 
et praeparatione, sperat auxilium ordinarium , sed parvum, 
quod Deus non promisit ; — c) si spes veniae sit motivum 
committendi sola peccata venialia. 

836. Causae praesumptionis et remedia. — Prae- 
sumptio indirecte oritur ex erroribus in fide supra descriptis ; 
insuper illa quae propriae virtuti innititur, directe procedit ex 
vana gloria : ex hoc enim quod aliquis multum desiderat gloriam, 
sequitur quod attentet aliquid supra suas vires. — Praesumptio 
autem quae nititur inordinate divinae virtuti, directe oritur ex 
superbia, ex qua fit quod aliquis tanti se aestimat, ut se non 
putet ob peccata puniendum vel a beatitudine excludendum. 

Remedia contra praesumptionem sunt : a) humilitas quae 
directe opponitur causis praesumptionis, scii, superbiae et inani 
gloriae ; — b) meditatio inscrutabilium iudiciorum Dei, quae 
directe fovet timorem Dei, quo praesumptio excluditur : « Deus 
siquidem non irridetur, ac de se nimium praesumentes iusto 
iudicio punit ». 

837. Corollaria practica, — I. Spes veniae potest esse 
motivum peccandi, quo casu aggravatur peccatum malitia 
praesumptionis ; si autem non sit motivum peccandi, sed 
tantum concomitanter se habet ad peccatum, non est prae- 
sumptio, imo peccatum minuit : « Peccare cum proposito 
perseverandi in peccato sub spe veniae, ad praesumptionem 
pertinet, et hoc non diminuit sed auget peccatum. Peccare 
autem sub spe veniae... cum proposito... poenitendi (postea) 
de peccato (si spes non est motivum peccandi sed tantum 
concomitanter se habet ad peccatum), hoc non est prae- 
sumptionis, sed hoc peccatum diminuit, quia per hoc 
videtur habere voluntatem minus firmatam ad peccandum », 
q. 21, a. 2, ad 3. 

2. Cum praesumptio mortaliter mala sit peccatum 
speciale, hinc in confessione declarandum est si quis ex 
hoc motivo aliquod peccatum commisit, quia est circum- 
stantia speciem mutans. 


i 

QUARTA PARS. 

DE PRAECEPTO SPEI 

QUAESTIO UNICA. 

S. Th. IMI, q. 22. 

838. Ex iure naturali-divino datur praeceptum 
spei, obligans sub gravi, uti constat tum ex ratione : 
supposito enim quod Deus nobis destinavit et promisit 
beatitudinem supernaturalem, reverentia erga eum pos- 
tulat ut eam ab illo speremus et firma fiducia ipsi adhae- 
reamus ; tum ex Scriptura actum spei ut medium Justifi- 
cationis vel perseverantiae aut conditionem meriti exi- 
gente, ut dictum est supra n. 808 et 809. Cfr. Rom. 
VIII, 24 ; Hebr. III, 6 ; I Ioh. III, 3. 

Quod praeceptum est tum negativum quo prohibemur 
spem abiicere desperatione aut praesumptione, et hoc 
obligat ad semper ; tum affirmativum quo obligamur ad 
actum spei quandoque eliciendum, et hoc non obligat 
ad semper. 

839. Obligatio eliciendi actum spei adest ex 

multiplici capite : 

A. Ipsa virtus et praeceptum spei obligat per se i. e. in 
circumstantiis conditioni omnium hominum communibus, 
quando urget praeceptum se convertendi ad Deum (n. 790): 

1) initio usus rationis , seu quando beatitudo aeterna 
sufficienter est proposita ut finis ad quem unusquisque 
tendere debet, quod facere non posset nisi beatitudinem 
et media ad illam a Deo speraret ; 

2) in articulo mortis (i. e. versus finem vitae) quando in 
eo est ut finem consequatur ; 

3) saepius in vita (cfr prop. 1 damn. ab Alex. VII 1 ), 
quod aliqui determinant dicendo : sub gravi, saltem 
semel in anno, alii singulis mensibus vel hebdomadis, 
alii probabilius ; pluries, saltem ter quaterve in anno. 

1. «Homo nullo unquam vitae suae tempore tenetur elicere actum fidei, 
spei et charitatis ex vi praeceptorum divinorum ad eas virtutes pertinen- 
tium ». 

B. Ipsa virtus et praeceptum spei obligat per acci- 
dens i. e. occasione cuiusdam specialis circumstantiae : 

1) cum tentatio contra spem insurgit, quae nonnisi per 
actum huius virtutis superanda speratur ; quod tamen non 
convenit scrupulosis qui sese torquent repetendo hunc 
actum, unde ipsi tales tentationes ad alia divertendo con- 
temnant ; 

2) quando spes fuit amissa, quod fit per peccatum directe 
contrarium, ac per infidelitatem ; 

3) cum spem exterius manifestamus, secus manifestatio 
esset simulatio. 

C. Aliae virtutes et praecepta etiam nos obligant aliquando 
ad actum spei saltem implicite eliciendum : 

1) quando contra alias virtutes, v. g. religionem aut 
castitatem, oriuntur tentationes quae nonnisi per actum 
spei superandae sperantur ; 

2) quando aliquis debet vel intendit suscipere sacra- 
menta ; 

3) quando aliquis debet vel intendit exercere actum alte- 
rius virtutis quae sine actu spei exerceri nequit, v. g. oratio- 
nem, auditionem missae, contritionem de peccatis, etc. 

At in his casibus obligatio non oritur ex ipso praecepto 
spei; unde omisso illo actu, non peccamus contra ipsam 
spem sed tantum contra aliud praeceptum vi cuius exige- 
batur. 

840. In ipsa lege divina positiva non debuit poni 
explicitum spei praeceptum. — Quod ostendit S. Tho- 
mas, a. 1 : 

« Praeceptorum... quaedam sunt de substantia legis, quaedam 
vero sunt praeambula ad legem. Praeambula quidem sunt ad 
legem illa, quibus non existentibus, lex locum habere non potest. 
Huiusmodi autem sunt praecepta de actu fidei, et de actu spei ; 
quia per actum fidei mens hominis inclinatur, ut recognoscat 
auctorem legis talem, cui se subdere debeat ; per spem vero 
praemii homo inducitur ad observantiam praeceptorum. Praecepta 
vero de substantia legis sunt quae homini iam subiecto et ad 
obediendum parato imponuntur, pertinentia ad rectitudinem 
vitae. Et ideo huiusmodi praecepta statim in ipsa legislatione 
proponuntur per modum praeceptorum. Spei vero et fidei prae- 
cepta non erant proponenda per modum praeceptorum, quia 

nisi homo iam crederet et speraret, frustra lex ei proponeretur. 
Sed : 

a) Sicut praeceptum fidei proponendum fuit, per modum 
denuntiationis vel commemorationis,... ita etiam praeceptum 
spei in prima legislatione proponendum fuit per modum pro- 
missionis. Qui enim obedientibus praemia promittit, ex hoc 
ipso incitat ad spem. Unde omnia promissa quae in lege conti- 
nentur, sunt spei excitativa. 

b) Sed quia lege iam imposita pertinet ad sapientes viros ut 
non solum inducant homines ad observantiam praeceptorum, 
sed etiam multo magis ad conservandum legis fundamentum ; 
ideo post primam legislationem in sacra Scriptura multipliciter 
inducuntur homines ad sperandum, etiam per modum admoni- 
tionis Vel praecepti, et non solum per modum promissionis, 
sicut in lege ; sicut patet in Ps. LXI, 9 : Sperate in eo, omnis 
congregatio populi, et in multis aliis Scripturae locis (Ps. IV, 
Eccli. II, Oseae, XII, etc.) ». 

Idem valet de timore servili ; de timore autem filiali datur 
praeceptum in lege, sicut de dilectione, tamquam de principio 
totius legis (a. 2). 

841. Monitum practicum. — Hortandi quammaxime sunt 
fideles ad exercendam spem ; non tamen interrogentur poenitentes 
de adimpletione huius praecepti, quia per observantiam prae- 
ceptorum aut actus vitae Christianae necessario impletur : non 
enim requiritur ut, spe accepta, ipsa explicite exerceatur, sed 
passim sufficit ut fiat implicite, ponendo opus quod sine ea 
adimpleri nequit. 


TRACTATUS 

DE DIVINA CHARITATE. 


INTRODUCTIO. 

S. Th. I-II, q. 26-28 ; I, q. 60 ; III Sent., d. 27, q. 1 ; 

C. G. IV, 19 ; Quodl. I, a. 8. 

842. Charitas secundum nomen» — Vox latina 
charitas derivatur vel a voce graeca : yfp-c, i» e» gratia, 
benevolentia ; vel a voce latina : carum i. e. quod magni 
est pretii. Uterque sensus fere in idem recidit, nam qui 
benevole amatur, generatim magni pretii aestimatur, et 
ille qui magni pretii habetur, facile amatur benevole : 
unde : 

1° Charitas originarie et primario significat amorem gra- 
tuitum, liberalem, honestum, benevolum, excellentem erga 
aliquem qui magni aestimatur. 

Etenim amor, dilectio, charitas et amicitia, licet quodam 
sensu ad idem pertineant, quia sunt appetitus boni, tamen 
proprio et stricto sensu diversa sunt : amor et dilectio 
proprie significant actum, amicitia est quasi habitus 1 seu 
status, charitas dicitur de utroque. Praeterea amor est 
terminus maxime generalis : significat enim vel passionem 
appetitus sensitivi concupiscibilis, vel actum voluntatis ; 
dilectio addit super amorem, electionem praecedentem 
qua fit ut unum ametur prae alio, unde est actus solius 
voluntatis ; charitas addit super dilectionem, aliquam per- 
fectionem amoris, in quantum id quod charitate amatur, 
magni pretii aestimatur et ex benevolentia amatur, Denique 
amicitia addit supra benevolentiam, dilectionem mutuam 
seu redamationem : est enim benevolentia mutua, fundata 
in quadam communicatione (Eth. VIII, 2 ; I-II, q. 26, 
a. 3). Hinc S. Thomas : « amicitia est perfectissimum inter 


I. Nam amicitia humana non est virtus sed consequens virtutis. 
Q. D. de Virt. 2 a. 2, ad 8. 

ea quae ad amorem pertinent » (III Sent., d. 27, q. 2, a. 1). 

2° Ex usu loquendi autem charitas sumitur in sensu 
strictiore, et est eximius amor specialis amicitiae sive 
naturalis sive supernaturalis . 

3 0 At in sermone theologico et sensu strictissimo sola 
amicitia supernaturalis et divina dicitur charitas, utpote 
omnibus aliis pretiosior, Deum super omnia alia aestimans. 
Unde S. Thomas : « amicitia ad Deum omnibus pretiosior 
et carior » (ib., ad 7). 

Praedicti sensus traduntur in S. Scriptura: 1) charitas dicitur 
ipse amor Dei increatus a) quo nos diligit (I Ioh. IV, 8), imo 
etiam b) amor benevolentiae erga peccatores qui ipsum non dili- 
gunt (Ier. XXXI, 3 ; Eph. II, 4) ; 2) amicitia inter homines 
naturalis (II Macch. XIV, 26) ; 3) amor amicitiae supernaturalis, 
scii, tum a) actus quo Deum amamus propter se et ideo proximum 
propter Deum (Coi. III, 14 ; Rom. XII, 10) ; tum b) habitus 
amicitiae supernaturalis erga Deum (I Cor. XIII, 13). 

843. Charitas est amor. — Amor est coaptatio affectus 
ad bonum amatum ; sub quo respectu differunt cognitio 
et amor : res enim per cognitionem quodammodo trahitur 
ad cognoscentem, quia intellectus agens (virtute activa) 
agit in rem et sumit ac transformat rem in se ; e contra 
per amorem amans trahitur ad ipsum amatum, quia res 
agit in appetitum et transformat appetitum (virtutem 
passivam) in se (I-II, q. 22, a. 2). Affectus scii, vel appe- 
titus a bono apprehenso quodammodo informatur et 
immutatur, — ipsi adaptatur, conformatur et assimilatur, 
— in ipsum transformatur, — et ipsi unitur unum cum ipso ; 
et ideo adhaeret ei quasi fixum in ipso, et in illo quiescit 
et sibi complacet eo quod est conveniens sibi ; ac tamquam 
pondus in illud inclinatur et propendit. Est scii, princi- 
pium et initium tendentiae in bonum et sic differt amor a 
desiderio et gaudio : a desiderio quod est motus seu ten- 
dentia perfecta ad bonum consequendum, ex inclinatione 
arnoris procedens ; etiam a gaudio quod est quies in bono 
iam possesso, quia complacentia amoris completur posses- 
sione amati 1 . — Amor est quasi pondus tendens in ama- 
tum ; desiderium est pondus iam cadens ; gaudium est 

1. Omnia ista desumpta sunt ex S. Thoma. Ita v. g. in I-II, q. 26, 
a. 2 : « Passio est effectus agentis in patiente. Agens autem naturale 

quies ponderis in proprio loco, in reali scii, possessione et 
praesentia termini. 

Triplex autem in homine invenitur amor. Narn, ut ait S. Tho- 
mas, I-II, q. 26, a. 1 : Amor est aliquid ad appetitum pertinens, 
cum utriusque obiectum sit bonum ; unde secundum differentiam 
appetitus est differentia amoris. Est enim : 

1) Quidam appetitus non consequens apprehensionem ipsius 
appetentis, sed alterius ; et huiusmodi dicitur appetitus naturalis : 
res enim naturales appetunt quod eis convenit secundum suam 
naturam, non per apprehensionem propriam sed per appre- 
hensionem instituentis naturam. 

2) Alius autem est appetitus consequens apprehensionem 
ipsius appetentis, sed ex necessitate, non ex iudicio libero ; et 
talis est appetitus sensitivus in brutis, qui tamen in hominibus 
aliquid libertatis participat, in quantum obedit rationi. 

3) Alius autem est appetitus consequens apprehensionem 
appetentis secundum liberum iudicium ; et talis est appetitus 
rationalis, sive intellectivus, qui dicitur voluntas. 

In unoquoque autem horum appetituum amor dicitur illud 
quod est principium motus tendentis in finem amatum : 


duplicem effectum inducit in patiens, nam i° quidem dat formam, 
2° dat motum consequenter formam... Sic etiam ipsum appetibile dat 
appetitui primo quamdam coaptationem ad ipsum, quae est quaedam 
complacentia appetibilis, ex qua sequitur motus ad appetibile... Appeti- 
bile enim movet appetitum, faciens quodammodo in eo eius intentionem, 
et appetitus tendit in appetibile realiter consequendum, ut sit ibi finis 
ubi fuit principium. Prima ergo immutatio appetitus ab appetibili vocatur 
amor, qui nihil est quam complacentia appetibilis ; et ex hac compla- 
centia sequitur motus in appetibile, qui est desiderium ; et ultimo 
quies quae est gaudium. Sic ergo cum amor consistat in quadam immu- 
tatione appetitus ab appetibili, manifestum est quod amor sit passio, 
proprie quidem secundum quod est in concupiscibili, communiter 
autem et extenso nomine secundum quod est in voluntate ». Et in 
III Sent., d. 27, q. 1, a. 1 : n Amor ad appetitum pertinet; appetitus 
autem est virtus passiva. ... Omne autem passivum perficitur secundum 
quod informatur per formam sui activi, et in hoc motus eius terminatur 
et quiescit... Quando affectus vel appetitus omnino imbuitur forma boni 
quod est sibi obiectum, complacet sibi in illo, et adhaeret ei quasi 
fixum in ipso ; et tunc dicitur amare ipsum. Unde amor nihil aliud est 
quam quaedam transformatio affectus in rem amatam. Et quia omne 
quod efficitur forma alicuius efficitur unum cum illo, ideo per amorem, 
amans fit unum Cum amato, quod est factum forma amantis, et ideo Phil. 
dicit quod amicus est alter ipse ; et I Cor. VI, 17 : Qui adhaeret Deo, 
unus spiritus est. Unumquodque autem agit secundum exigentiam 
suae formae, quae est principium agendi et regula operis. Bonum autem 
est finis ; finis autem est principium in operabilibus... Unde... amans 
cuius affectus est informatus ipso b >no quod habet rationem finis... 
inclinatur per amorem ad operandum secundum exigentiam amati ». 
Summatim, in a. 3, ad 2 : « Amor facit quod amatum sit conveniens et 
connaturale amanti, in quantum unit affectum amantis amato... », et a. i, 
ad 2 : « est ipsa unio vel nexus vel transformatio qua amans in amatum 
transformatur et quodammodo convertitur in ipsum ». Cfr. I-II, q. 28, 
a. 1 et 2 ; q. 26, a. 2, ad 2. 

a) In appetitu autem naturali principium huiusmodi motus 
est connaturalitas appetentis ad id in quod tendit, quae dici 
potest amor naturalis: sicut ipsa connaturalitas corporis gravis 
ad locum medium est per gravitatem et potest dici amor naturalis. 
Talis amor naturalis est in omnibus potentiis animae, et etiam 
in omnibus partibus corporis, et universaliter in omnibus rebus, 
cum unaquaeque res habeat connaturalitatem ad id quod est 
sibi conveniens secundum suam naturam. 

b) Similiter coaptatio appetitus sensitivi ad aliquod bonum 
sensibile et complacentia appetitus sensitivi in bono sensibiliter 
apprehenso dicitur amor sensibilis seu sensitivus, qui versatur 
circa qualitates quae sensibus placent quaeque frivolae sunt et 
mutabiles, unde amor qui exinde nascitur est vanus et inconstans. 

c) Denique coaptatio voluntatis ad aliquod bonum intelligibile 
et complacentia voluntatis in bono intellectu apprehenso dicitur 
amor rationalis, qui oritur ex dotibus intellectualibus et moralibus 
uti perspicacitate aut promptitudine mentis, rectitudine iudicii, 
sapientia, scientia, prudentia, benignitate, fortitudine aliisque 
virtutibus, animi nobilitate, etc. Amor iste dignus est homine 
utpote qualitatibus vere humanis fundatus ; estque magis 
constans utpote dotibus innixus quae minus mutabiles sunt et 
magis stabiles. 

844. Charitas est amor benevolus. — Duplex enim 
est amor rationalis seu electionis, scii, concupiscentiae seu 
desiderii, et benevolentiae aut amicitiae 1 . 

Priore modo amamus aliquid (rem vel personam) in 
nostrum commodum et utilitatem,scil. propter nos tamquam 
bonum nobis seu ut nobis exinde bonum proveniat ; 
altero amamus aliquem propter seipsum,et ideo ipsi bonum 
volumus tamquam bonum sibi seu ut ipsi bonum proveniat. 
Amare equum propter utilitatem vel cibum propter delecta- 
tionem est concupiscentiae : nullus enim erga equum vel 
cibum propriam benevolentiam habet ; et similiter amare 
hominem propter utilitatem vel delectationem, v. g. do- 
minum propter mercedem ; e contra benevolentiae est 
amor amici erga amicum vel matris erga filium. 

Qui multipliciter differunt ; 

1) Ratione finis cui ; amore concupiscentiae enim amamus 
aliquid propter nos ut nobis bene sit, amore benevolentiae ama- 
mus aliquem propter seipsum, ut ipsi bene sit. 

2) Ratione finis qui (obiecti materialis) : amor concupiscentiae 
intendit proprium commodum scii, bonum proprium amantis, 
amor benevolentiae bonum alterius scii, bonum ipsius amati. 


1. Benevolentia est principium amicitiae, Eth. IX, c. 5. 

3) Ratione motivi proximi (obiecti formalis) : amore concupi- 
scentiae amamus aliquid quia bonum nobis in quantum nobis 
inde bonum provenit, ita ut amor non sistat in amato sed ad 
amantem redeat ; amore benevolentiae amamus aliquem quia 
bonus in se, ita ut amor sistat in persona amati quia ista in se 
perfectionem habet qua redditur in se amabilis. 

Duplex ille amor a) se habet tamquam perfectum et imper- 
fectum : amor benevolentiae quo aliquem amamus secundum 
se (qua bonum in se) ut ipsi bene sit est amor in pleno et proprio 
Sensu ; amor concupiscentiae autem quo tantum aliquid amamus 
propter nos ut sit bonum nobis, est amor in sensu imperfecto et 
analogico 1 : id enim non amamus propter se sed tantum ut 
bonum nobis, in quantum amamus nos ut illud bonum nobis 
proveniat. Hinc 

b) semper aliquo sensu coniunguntur et ad invicem subordi- 
nantur : impossibile enim est ut aliquid concupiscamus nisi id 
alicui velimus benevole et propter se amato, et ita in amore 
concupiscentiae quo nobis aliquid optamus etiam nos ipsos 
benevole amamus — et vice versa impossibile est ut aliquem 
amemus benevole nisi ipsi aliquod bonum concupiscamus ; 

c) moraliter tamen differunt amor concupiscentiae et bene- 
volentiae : in amore concupiscentiae quidem quo nobis aliquod 
bonum optamus, etiam nos ipsos benevole amamus, sed quia 
ista benevolentia est necessaria et naturalis, non attenditur in 
scientia morali quae diiudicat actus humanos morales et liberos, 
et ideo iste amor simpliciter vocatur concupiscentiae ; — e 
contra in amore benevolentiae quo aliquem amamus propter 
se, etiam concupiscimus et desideramus illi bona sicut nobis, 
sed quia id provenit ex eodem motivo benevolo, amor iste simpliciter 
vocatur benevolentiae. 

Et ita spectati amor concupiscentiae et benevolentiae distin- 
guuntur specie morali, secundum quod principaliter tendunt in 
hoc vel illud bonum proprium amantis, vel in bonum alterius 
in se amati. Actus enim nostri speciem habent ex diversis obiectis 
seu motivis a nobis distinctis. 

845. Charitas est amor amicitiae. — Est autem 
amicitia a) benevolentia mutua seu redamatio, unde dicitur : 
amicus est amico amicus (Eth. VIII) ; b) mutuo cognita 
seu manifestata, secus enim dilectio esset mutua per 


1. «Sicut bonum... simpliciter est id quod ipsam habet bonitatem, 
quod autem est bonum alterius est bonum secundum quid ; et per 
consequens amor quo amatur aliquid ut ei sit bonum est amor simpliciter, 
amor autem quo amatur aliquid, ut sit bonum alterius, est amor secundum 
quid » I-II, q. 26, a. 4. Hinc Aristoteles ait, Eth. VIII, c.3, utilem et delec- 
tabilem amicitiam esse per accidens, secundum similitudinem et ana- 
logiam, non autem proprie dictam ; et S. Thomas, q. 26, a. 4, ad 3 : 
« quia bonum (quod quis vult amico) refert ulterius ad suam delectatio- 
nem et utilitatem, inde est quod amicitia utilis et delectabibs, in quantum 
trahitur ad amorem concupiscentiae, deficit a ratione amicitiae ». Cfr. 
q. 27, a. 3 ; Q. p. de Virt. 4, a. 3 ; in Ioh. XV, lect. 4. 

accidens, nec esset vera redamatio seu dilectio alterius 
in quantum iste etiam diligit ; unde dicitur : amicitia est 
redamatio non latens (Eth. IV) ; c) stabilis et ideo fundata 
in communicatione i. e. communitate eorumdem bonorum, 
in consortio eiusdem vitae et unius intimae societatis, 
ita ut inter anticos sit quaedam aequalitas, ex qua paritate 
uti possunt commercio familiari, amicaliter convivere 
eadem vita, frui eadem felicitate. Unde dicitur : amicitia 
aut pares invetiit aut facit. 

De amicitia praeclare loquitur Scriptura, Eccli. VI, 14-16 : 

« Amicus fidelis protectio fortis ; qui autem invenit illum, invenit 
thesaurum ', amico fideli nulla est comparatio, et non est digna 
ponderatio auri et argenti contra bonitatem fidei illius ; amicus 
fidelis medicamentum vitae et immortalitatis ». 

846. Fundamentum remotum omnis amoris et con- 
ditio ex parte subiecti est amor necessarius et naturalis 
sui ipsius : quia enim nosmetipsos benevole amamus et 
perfectionem summam seu felicitatem nobis volumus, ideo 
amore concupiscentiae volumus nobis hoc vel illud bonum 
ut aliquid quod pertinet ad felicitatem nostram ; et amore 
benevolentiae amamus alios ut nosmetipsos et volumus 
ipsis bonum sicut nobis (q. 27, a. 3). 

Fundamentum proximum benevolentiae est aliqua 
communitas bonorum : similitudo enim amantis cum amato 
facit ut amans amatum amet ut alterum se, et amet bonum 
ipsi ut sibi 1 . — Fundamentum proximum amicitiae est 
similitudo usque ad aequalitatem saltem proportionis, orta 
ex communione in iisdem bonis, scii, communicatio propriae 
bonitatis, consociatio in eadem vita, vel saltem destinatio 
aut aptitudo ad eamdem vitam 2 . 

Experientia enim constat : a) amicitiam naturaliter nasci 
inter illos qui eamdem vitam ducunt, non nasci inter illos qui 
valde distantes sunt ; b) secundum diversam communionem 
vitae, diversam esse amicitiam : sic amicitia naturalis fundatur in 


1. In amore alterius homo imitatur amorem sui : sicut unitas in 
substantia nobiscum est fundamentum amoris erga nos, ita unio in 
forma seu similitudo cum aliis est fundamentum amoris erga ipsos. 
Cfr. I-II, q. 26, a. 2, ad 2 ; q. 27, a. 3 ; q. 28, a. 1, ad 2. 

2. Ita conformiter ad S. Thomam, in III Sent., d. 28, q. 1, a. 3 ; et 
d. 27, q. 2, a. 2, ad 4 ; et II-II, q. 25, a. 3. 


communicatione vitae naturalis per generationem, amicitia 
domestica, civilis vel militaris fundatur in communione in eadem 
i vita domestica, civili vel militari, etc., et quo excellentiora sunt 
bona alicuius vitae, eo excellentiorem esse amicitiam ; c) ubi 
maxima est unio in eadem vita, maximam esse amicitiam, 
uti patet ex unione viri et uxoris 1 . 

847. Fundamentum remotum omnis amoris et con- 
ditio ex parte obiecti est ipsius bonitas qua talis cognita, 
i), e. in quantum proponitur ut nobis proportionata : im- 
possibile enim est quod aliquis amet id quod sibi non 
videtur bonum seu conveniens ; unde etiam naturaliter 
aliquem amamus prius amore concupiscentiae quatenus 
est bonum nostrum, quam amore benevolentiae vel ami- 
citiae (q. 27, a. 1 et 2). 

Fundamentum seu motivum proximum, i. e. ob- 

iectum formale secundum quod differunt concupiscentia, 
benevolentia et amicitia, est illa bonitas diverso modo 
spectata : motivum enim amoris concupiscentiae est bonitas 
rei relativa, praecise qua bona est alicui, quia apta ad illum 
perficiendum et beatificandum ; motivum amoris benevo- 
lentiae est bonitas absoluta personae in se seu ipsius per 
fectio, qua est non tantum diligenti bona sed et bona 
et amabilis in se ; denique motivum amicitiae est eadem 
bonitas personae in se sed quam communem habemus cum 
ipsa, et propter quam etiam ab ipsa diligimur. 

848. Effectus amoris praecipui, secundum S. Thomam, 
sunt unio seu mutua inhaesio, exstasis, zelus, influxus universalis 
in activitatem agentis ac subordinatio actionum in obiectum 
amatum, et vulneratio (q. 28). 

1) Unio, nam amor quilibet tendit ut amantes coniungat, et 
ex duobus vel pluribus unum moraliter efficiat, iuxta illud : 
Multitudinis autem credentium erat cor unum et anima una 
(Act. IV, 32). Duplicem efficit unionem : a) unam affectuosam vi 
cuius amici eadem velle et eadem nolle satagunt, et amans est 
in amato sicut sua reputans bona ac voluntatem amici, et 
vicissim amatum est in amante quia ipsum amat sicut se. Ita 


I. Communicatio bonorum non est sumenda in sensu activo pro 
beneficiis mutuo collatis : haec est effectus amicitiae, non fundamen- 
tum. Potest ista esse necessaria ut adsit communitas vitae, sed id est 
per accidens ; potest etiam conservare et fovere amicitiam. Ita ad 
mentem Aristotelis, et in hoc sensu est definitio intelligenda, utpote 
ab ipso mutuata. 

legitur in Scriptura (I Reg. XVIII, i) : « Anima Ionathae con- 
glutinata est animae David, et dilexit eum Ionathas quasi animam 
suam ». Hanc unionem causat amor formaliter ; — b) alteram 
realem quae consistit in praesentia et possessione amati ; quam 
unionem facit amor effective. Haec tamen, quamvis ab amantibus 
exoptata, aliquando per obstacula impeditur aut retardatur, 

2) Exstasis (ex-axaa egressus), qua veluti extra se ponitur 
amans ; quod fit duplici actu intellectus et voluntatis : a) secundum 
intellectum, amans, sui oblitus, de amato frequenter cogitat, eft 
hanc exstasim facit amor dispositive in quantum scii, facit meditari 
de amato; intensa autem meditatio unius abstrahit ab aliis:; 
— b) secundum affectum extra seipsum fertur : per amorem 
concupiscentiae, non contentus de bono quod habet, quaefit 
frui aliquo extra se ; per amorem amicitiae, non sibi solum 
agit, sed vult et operatur amico bonum, quasi gerens curam et 
providentiam ipsius propter ipsum amicum, non quoad proprium 
bonum sed ad bonum amati, et hanc exstasim facit amor directe. 
Quare maximi momenti est nonnisi honesta et sancta diligere, 
cum amans veluti a se exeat et similis fiat amato 1 . 

3) Zelus qui ex intensitate amoris provenit : quo enim vehe- 
mentius in aliquid tendimus, eo fortius repellimus quidquid huic 
propensioni adversatur. Ita, in amore concupiscentiae, qui intense 
aliquid concupiscit, eo ipso fertur contra omne illud quod eius 
consecutioni aut quietae fruitioni obstat ; et hoc modo viri 
dicuntur zelare uxores. In amore amicitiae, qui sincere vult 
amici bonum, eo ipso vehementer movetur contra omne illud 
quod eius bono repugnat ; et secundum hoc aliquis dicitur zelare 
pro amico, vel et pro Deo, quando ea quae sunt contra bonum 
amici, aut contra honorem vel voluntatem Dei repellere 
secundum posse conatur. Unde Ps. LXVIII, 10 : « Zelus 
domus tuae comedit me ». (Cfr. III Reg. XIX, 14). 

4) Influxus universalis in activitatem agentis. Cum amor boni 
(seu finis) sit causa omnium quae amans agit, hinc si unus 
amor sit praedominans, omnia fiunt propter illum. Et ideo qui 
vehementer aliquem diligit, omnes suas actiones in eum ordinat, 
scii, ad ei placendum eiusque amicitiam consequendam. Ex quo 
sequitur nihil magis interesse quam recte suas affectiones ordi- 
nare, ut vita ipsa recte instituatur ; nam, ut ait Augustinus, 
de Civ. Dei, l. XIV, c. 28 : « fecerunt itaque civitates duas 
amores duo ; terrenam scii, amor sui usque ad contemptum 
Dei, coelestem Vero amor Dei usque ad contemptum sui ». 


1. Exstasis mystica non est nisi connaturalis redundantia status animae 
et facultatum superiorum in facultates inferiores et corpus, qua scii, 
facultates superiores ita omnino inhaerent Deo ut sensus interni, vel 
etiam externi, imo et facultates corporeae impediantur, suspendantur 
vel totaliter ligentur et corpus conservet statum. Attamen Deus etiam 
praetematuraliter potest talem statum externum producere in illis qui 
nondum pervenerunt ad praedictos gradus vitae mysticae. — Raptus 
non est nisi exstasis quae rapit subito impetu. 

5) Vulneratio. Ad praedictos effectus reducuntur quoque 
liquefactio, fruitio, languor, et fervor, qui uno nomine vocari 
\pqssunt vulneratio (Cant. IV, 9). Liquefactio est mollificatio 
cordis quae facit non continere amantem intra se, et qua habile 
fit cor ut amatum subintret, ac faciliter penetretur ab amato. Si 
ergo amatum fuerit praesens et habitum, causatur fruitio de 
praesentia ; si autem fuerit absens, erit languor seu tristitia de 
absentia, et fervor seu intensum desiderium praesentiae quo 
amans extra se fertur in amatum. — Vulneratio autem dicitur 
quia amans dividitur a se ut amatum intret, et extra se fertur ut 
qiaerat amatum. Circa quod notat S. Thomas, III Sent., d. 27, 
ql 1, a. 1, ad 4 : « In amore est unio amantis ad amatum, sed 
etiam est triplex; divisio. Ex hoc enim quod anior transformat 
amantem in amatum, facit amantem intrare ad interiora amati et 
e contra, ut nihil amati amanti remaneat non unitum (sicut 
forpia pervenit ad intima formati, et e converso) ; et ideo a) amans 
quodammodo penetrat in amatum et secundum hoc amor dicitur 
acUfus : acuti enim est dividendo ad intima rei devenire ; et 
similiter amatum penetrat amantem, ad interiora eius perveniens, 
et propter hoc dicitur quod amor vulnerat, et quod transfigit 
iecur. Sed quia nihil potest in alterum transformari nisi secundum 
quod a sua forma quodammodo recedit (quia unius una est for- 
ma), ideo b) hanc divisionem penetrationis praecedit alia divisio, 
qua amans a seipso separatur in amatum tendens, et secundum 
hoc dicitur amor exstasim facere (et languere), et fervere, quia 
quod fervet extra se bullit, et exhalat. Quia vero nihil a se 
recedit nisi soluto eo quod intra seipsum continebatur (sicut 
res naturalis non amittit formam nisi solutis dispositionibus 
quibus forma in materia retinebatur), ideo oportet c) quod ab 
amante terminatio illa, qua infra terminos suos tantum contine- 
batur, amoveatur ; et propter hoc amor dicitur liquefacere cor, 
quia liquidum suis terminis non continetur, et contraria dispositio 
est cordis duritia ». 

Quod si amor sit vehemens, etiam causare potest laesionem 
corporis seu organicam. 

849. Triplex est in amicitia unio. — Una est causa 
amicitiae, et haec est communitas bonorum, seu unio 
similitudinis. Altera est essentialiter ipse amor amicitiae, 
et haec est unio affectiva seu moralis, in affectu, qua homo 
considerat amicum ut unum sibi et alterum se, unde 
dicitur : amicus est alter ipse (Eth. IX). Tertia est effectus 
amicitiae, et haec est unio effectiva et physica realis prae- 
sentiae quam amans quaerit habere cum persona amata : 
haec non est de essentia sed de convenientia amoris (q. 28, 
a. 1, ad 2). 

Unio secundum affectum est inhaesio mutua (mutua 
penetratio), non tantum a) quia amici se mutuo diligunt ; 

sed b) quia amatum est in amante, nam manet impressum in 
ipsius memoria per cognitionem continuatam, et in affectu 
per complacentiam, unde amans reputat amatum ut idem 
sibi, et vult et agit propter amicum sicut pro seipso ; et/ 
vicissim amans est in amato, quia tendit ad illum intime 
cognoscendum, et quia affectu transformatur in ipsum, 
unde reputat bona vel mala amici ut sua et voluntatem 
amici ut suam, et ideo eadem vult et agit ac amicus, dt 
cum ipso tristatur et gaudet, quasi idem factus amato. 
Unde amicitia dicitur nexus amantium, unio inter amantem 
et amatum : est enim duarum voluntatum unio atque 
consensio (q. 28, a. 2). 

850. Charitas divina seu theologica definitur : virtus 
divinitus infusa qua Deum finem supernaturalem ex toto 
corde propter se diligimus, nos autem et proximum sicut 
nos, propter Deum. In qua definitione 

1) indicatur genus ad quod charitas pertinet : virtus 
divinitus infusa seu supernaturalis ; 

2) actus proprius charitatis quo ab aliis virtutibus 
distinguitur : qua diligimus ; 

3) obiectum materiale charitatis tum principale : Deum 
finem supernaturalem, tum secundarium : nos et proximum ; 

4) motivum charitatis : propter Deum ; 

5) proprietates charitati essentiales : ex toto corde (super 
omnia) est erga Deum, et ad proximum est sicut ad nos ipsos. 

Quam definitionem esse realem et adaequatam toto 
ostendetur tractatu 1 . 


1. De charitate utiliter conferri possunt : S. Thomas, in Eth. VIII-IX ; 
in III Sent., d. 27-31 ; Q. D. de Virt., 2 et 3; II-II, q. 2^3-45 ; 
cum commentariis Caietani, Bannez, Iohannis a S. Thoma, Billuart 
et Salmanticensium ; item Gr. de Valentia, Suarez et Ripalda ; — 
Goudin, Philosophia thomistica , 3 p., q. 3, a. 2, et Mercier, Psychologie ; 
— S. Franvois de Sales, Traite de VAmour de Dieu, et Bossuet, in scriptis 
de Quietismo ; — Theologia Mechliniensis, De Virtutibus ; Bouquillon, 
De Virtutibus theologicis , cum adnotationibus Waffelaert ; Billot, De 
Virtutibus infusis; Em. Card. Van Roey, De Virtute Charitatis; — 
Coconnier, La Charite d’apres S. Thomas d’Aquin, in Revue Thomiste 
1906 et 1907; Janvier, Conf. de N.-D. : La Charite; Sertillanges, 
Vamour chretien ; Noble, Uamitie avec Dieu ; — Xenia Thomistica II : 
Keller, De Virtute charitatis tamquam amicitia quaedam divina; — et 
pro parte practica : Ferraris, S. AlphonSus, Mare, Aertnijs, Ballerini. 
Lehmkuhl, Haine, Genicot, Noldin, Tanquerey, Prummer, Vermeersch, 

851. Divisio tractatus. — Tractatus de charitate 
quinque complectitur partes : de ipsa charitate i. e. de 
habitu charitatis, — de obiecto charitatis, — de eius 
actibus et effectibus — de vitiis et peccatis ipsi oppositis, 
i— de praeceptis charitatis. 

Ordinario pro aliis virtutibus ex obiecto cognito cognoscitur 
aictus, et tupe ex actu habitus ; e contra pro charitate habitus 
est notior obiecto et actu : cum enim plures et diversi amores 
possint referri ad idem obiectum sub diversa ratione, prius 
determinandum est qualis amor sit charitas antequam deter- 
minetur sub qua ratione formali obiectum consideretur et 
quibus actibus attingatur. Unde iste tractatus incipit ab habitu. 

i a Pars agit de ipsa charitate : 1) de essentia charitatis; 
2) de excellentia charitatis a) in se, b) relative ad alias 
virtutes ; 3) de comparatione charitatis ad subiectum : 

a) de subiecto et generatione charitatis, b) de eius aug- 
mento, c) de eius diminutione et amissione. 

2 a Pars agit de obiecto charitatis : 1) de obiecto formali ; 
2) de obiecto materiali i. e. de diligendis : a) de diligendis 
generatim; tunc speciatim b) de diligendo Deo, c) de 
dilectione sui, d) de peccatoribus diligendis, e) de inimicis 
diligendis ; 3) de ordine charitatis : a) inter nos et Deum, 

b) inter nos et proximum, c) inter varios proximos. 

3 a Pars est de actibus et effectibus charitatis : 1) de 
actu proprio, dilectione; 2) de effectibus charitatis internis : 
gaudio, pace, misericordia, et dono sapientiae ; 3) de actu 
externo, seu beneficentia : a) materiali seu eleemosyna, 
b) spirituali seu correptione fraterna. 

4 a Pars est de peccatis oppositis charitati : 1) de odio 
quod opponitur dilectioni ; 2) de peccatis oppositis gaudio, 
scii, de acedia et invidia ; 3) de peccatis oppositis paci : 
4) de scandalo quod opponitur beneficentiae, scii, a) de 
scandalo activo, b) de scandalo passivo, c) de quibusdam 
scandalis in specie. 

5 a Pars est de praeceptis charitatis. 

PRIMA PARS. 

DE IPSA CHARITATE. 

QUAESTIO PRIMA. 

DE ESSENTIA CHARITATIS. 

S. Th. II-II, q. 23, a. 1 et 2 ; de Virt., q. 2, a. 1-2 ; 

III Sent., d. 27, q. 2, a. 2 et 4. 

852. Thesis. Charitas est vera et proprie dicta 
amicitia inter Deum et hominem. — Certum est. 

Probatur : 

1) Ex Scriptura : a) apertis verbis indicat talem ami- 
citiam existere (Sap. VII, 14 ; Ps. CXXXVIII, 17), quare 
iusti vocantur amici Dei v. g. Abraham (Is. XLI, 8 ; 
Iudith VIII, 22 ; lac. II, 23) ; — b) anima unitur Deo 
ut sponsa sponso (Cant. Cant.), et homo ut filius patri 
(Rom.VIII, 14-17; I Ioh. III,i), fitque civis et domesticus 
in societate et domo Dei (Eph. II, 19) ; atqui ex commu- 
nicatione vitae domesticae et civilis, praesertim inter filium 
et patrem, inter sponsum et sponsam naturaliter nascitur 
amicitia, unde Cant. II, 13, dicit sponsus : « surge, amica 
mea... », et V, 16, dicit sponsa : « ipse est amicus meus » ; 
— c) in N. T. ipse Filius Dei explicite amicos vocat qui 
mandata servant (Ioh. XIV, 15, 21 ; XV, 10, 14), et ami- 
citiam illam describit, Ioh. XIV, 21... «Qui autem diligit 
me, diligetur a Patre meo, et ego diligam eum... et ad 
eum veniemus et mansionem apud eum faciemus », et 
XV, 14-15 : « Vos amici mei estis, iam non dicam vos servos 
quia servus nescit quid faciat dominus eius. Vos autem 
dixi amicos, quia omnia quaecumque audivi a Patre meo, 
nota feci vobis ». Quam amicitiam vocamus charitatem. 

2) Ex Traditione: thesis explicite enuntiatur apud Pa- 
tres : Hilar. in Ps. 138, n. 38 ; Chrys. (P. G. LV, 417) ; 
Athan. (P.G. XXVII, 534) ; Ambros. ep. 37, n. 13 ; 
August. in Ioh., tr. 85 (p, 1848 sq.) ; Cyr. AI. in Ioh. XV, 
4 ; Bern. serm. in Cant. 1, n. 8 ; 68, n. 1, 3 ; estque 
doctrina communis theologorum post S. Thomam, et 
commentatorum Cantici Canticorum. 

3) Ex ratione: Charitas est amicitia inter Deum et 
hominem, si omnes conditiones ad hoc requisitae adsint. 
Atqui a) habetur communicatio bonorum et quidem illorum 
quae sunt propria naturae et vitae divinae : Deus enim 
Communicat seipsum et vitam intellectualem propriam et 
beatitudinem in visione beatifica (I Cor. I, 9 ; I Ioh. III, 2), 
et per gratiam sumus consortes et participes ipsius deitatis, 
et filii similes Deo in natura et operationibus (II Petr. I, 

4 ; I Ioh. III, 1-2) ; uno verbo : Deus communicat nobis 
propriam bonitatem inchoate per gratiam, perfecte et con- 
summate per gloriam, ita ut simus vere filii Dei et ipse 
Pater noster (Rom. VIII, 15). Ex qua communicatione 
naturaliter oritur b) benevolentia mutua , scii, amor bene- 
volus quo Deum Patrem nostrum ut finem supernaturalem 
omnino ultimum diligimus super omnia, ac proinde 
propter se, quia infinite est amabilis ; — et amor benevolus 
quo Deus nos gratuito diligit ut filios non in sui sed in 
nostri utilitatem et felicitatem : ex una parte enim Deus 
non potest non sibi complacere in similitudine propriae 
naturae nobis communicatae, et ex altera parte nihil 
utilitatis aut felicitatis ex hoc amore sibi provenire ex- 
pectat, cum Ipse sit in se summum Bonum et summa 
Felicitas, c) Est quoque mutuo cognita , nam Deus declaravit 
se diligere qui eum diligunt (Prov. VIII, 17 ; Ioh. XIV, 
21, 23), et probabilibus coniecturis signisque sat certis 
dignoscere valemus an revera amemus Deum. Ergo. 

853. Triplex invenitur in charitate unio. — Una 

est communicatio bonorum seu unio similitudinis quae 
est fundamentum amicitiae et charitatis, et haec in casu 
est gratia gratum faciens qua similes sumus Deo in natura 
et digni beatitudinis aeternae. Altera est ipsa charitas, et 
haec est unio mutua secundum affectum, qua Deus pro- 
priam beatitudinem vult nobis sicut sibi, et nos beati- 
tudinem quam nobis volumus, magis volumus Deo. 
Tertia est unio realis quae est charitatis effectus, qua 
Deus et nos mutuam praesentiam realem quaerimus, et 
Deus substantialiter nobis inhabitat in terris per gratiam 
et charitatem, ac mentibus nostris erit praesens in gloria. 

De secunda unione seu inhaesione mutua secundum 
affectum dicit Iohannes (I ep., IV, 16) : Qui manet in 
charitate, in Deo manet et Deus in eo. Deus scii, manet 
in nobis, quia in affectu nostro ita manet impressus ut 
beatitudinem et omnia bona nostra Deo velimus ut nobis, 
imo plus quam nobis : ita factus est unum nobiscum. 
E contra nos manemus in Deo, quia voluntatem Dei 
sequimur ut nostram, et desideria ipsius ac bona habemus 
ut nostra, unde volumus, agimus et vivimus sicut Deus : 
sic transformamur in Deum. Unde I Cor. VI, 17 : Qui 
autem adhaeret Domino , unus spiritus est. 

854* Corollarium. — Cum in statu naturae purae nulla 
fuisset nobis communicatio facta bonitatis et vitae Deo propriae , 
nulla fuisset inter Deum et nos aequalitas nec amicitia, licet 
tamen ex utraque parte fuisset amor benevolentiae. In illo enim 
statu non essemus nisi servi relative ad Deum ; nunc autem 
sumus ipsius amici, non quidem in quantum servi sumus, sed 
in quantum filii eius adoptivi. 

855. Charitas non est ipse Spiritus sanctus. — 

Docuit Petrus Lombardus charitatem non esse habitum 
in anima creatum, sed ipsum Spiritum sanctum nobis 
concessum qui, nullo mediante habitu creato, immediate 
per seipsum in nobis producit actum amoris divini. Quae 
sententia est erronea : 

a) Quia componi nequit cum Cone. Trid. docenti (sess.6, 
c. 7 et 16, can. 11) charitatem quae datur a Spiritu sancto 
nobis inhaerere, et in iustificatione nos accipere infusa 
fidem, spem et charitatem, per Spiritum sanctum qui 
charitatem diffundit ; ubi manifeste charitas describitur ut 
habitus, et a Spiritu Sancto distinguitur ut effectus a 
causa ; 

b) Contradicit quoque rationi , quae 1) probat charitatem 
esse principium operationis creatum : actus enim charitatis 
est voluntarius et meritorius, unde non producitur a 
Spiritu sancto solo, nec a voluntate agente ab eo mota 
tamquam merum ipsius instrumentum, sed a principio 
activitatis voluntati intrinseco, quo ipsa viribus suis libere 
se movet ad diligendum Deum ; atqui actus charitatis, 
quia supernaturalis, excedit vires intrinsecas naturales vo- 

luntatis ; ergo necessarium est ut Spiritus sanctus volun- 
tati addat principium operandi, seu vires supernaturales ipsi 
intrinsecas quibus fiat capax actum charitatis producendi. 
— 2) Ratio probat illud principium non esse momentaneum 
et transiens, sed habituale et permanens : nullus enim 
perfecte tendit et operatur ad finem, nisi per principium 
operationis permanens, unde rebus naturalibus Deus talia 
principia dedit ad operandum ad finem suum ; ergo et ad 
finem nostrum supernaturalem (de quo certe non minus 
providit Deus) dedit nobis supernaturale principium habi- 
tuale et permanens, ut perfecte ad illum operaremur et 
tenderemus. Alias actus charitatis non esset facilis, nec 
delectabilis, sed quasi violenter et cum tristitia ad eum 
moveremur, quod tamen est contra experientiam. 

Unde charitatem esse habitum in anima creatum est 
theologice certum. 

856. Animadversiones. — 1» Gratia non est ipsa cum 
Deo amicitia, sed eius principium, radix et fundamentum, scii, 
bonum divinum participatum, propter quod amicitia inter Deum 
et nos esse potest, quae fit per charitatem : per gratiam reddimur 
diligibiles Deo i. e. digni amore divinae amicitiae, per amicitiam 
dilecti et diligentes ; gratia est in essentia animae cui tribuit 
esse supernaturale, charitas in voluntate diligentis cui tribuit 
potentiam operandi supernaturaliter. 

2 a Deus, ut nos benevole amet, non exspectat praesentiam 
gratiae in nobis : haec enim est effectus, non causa, amoris 
divini gratuiti erga nos, cum amor Dei sit causa omnis bonitatis 
rerum et omnia bona ab amore Dei proveniant 1 . — Sed post- 
quam gratia ex amore Dei gratuito ornati simus, iam digni sumus 
ut ab eo diligamur et capaces ipsum redamandi ut patrem. Et ita 
gratia, quae est effectus amoris divini specialis benevolentiae, 
etiam est fundamentum amicitiae divinae seu amoris stabilis et 
mutui. Deus scii, prius amore benevolo confert homini perfectio- 
nem ob quam fit amabilis et dein eum ut amicum amat. 

3 S Inter nos et Deum est amicitia excellentiae, quia nulla est 
aequalitas quantitatis sed solius proportionis ad superexcellentem, 
quam participamus. Dei bonitatem. 


I. Nos amamus res quia in se amabiles, e contra amabiles sunt quia 
Deus illas amat ; amor noster supponit bonitatem rerum, sed arrior 
divinus totam bonitatem rerum causat. Cfr. I-II, q. iio, a. i. 

QUAESTIO SECUNDA. 

DE EXCELLENTIA CHARITATIS. 

Articulus I. 

De excellentia charitatis In se. 

S. Th. II-II, q. 23, a. 3, 4, 5, 6; I-II, q. 66, a. 6 ; De Virt., 
q. 2, a. 4 et 5 ; III Sent., d. 27, q. 2, a. 2. 

857. Charitas est virtus quia est habitus reddens 
hominem perfectum, nam coniungit eum Deo, qui est 
suprema regula actuum humanorum. Est virtus specialis 
quia habet obiectum speciale, scii, bonitatem Dei in se, 
quatenus est obiectum beatitudinis supernaturalis. Est una 
virtus quia unus est charitatis finis unaque principalis 
ratio diligendi Deum, nos et pro xim um, scii, divina bonitas 
quam nobis omnibus vult comm un icare ; — et quia una 
est communicatio aeternae beatitudinis super quam fun- 
datur amicitia charitatis. 

Ne dicatur amicitiam non esse virtutem. Nam respondet 
S. Thomas, Q. D. de Virt., q. 2, a. 2, ad 8 : « Amicitia (humana) 
non ponitur virtus, sed consequens virtutem, quia ex hoc ipso 
quod aliquis habet virtutem et amat bonum rationis, consequitur 
ex ipsa inclinatione virtutis quod diligit sibi similes scii, virtuosos 
in quibus bonum rationis viget. Sed amicitia quae est ad Deum, 
in quantum est beatus et beatitudinis (supernaturalis) auctor, 
oportet praestitui ad virtutes quae ad illam beatitudinem ordi- 
nant. Et ideo cum non sit consequens ad alias virtutes sed 
praeambulum..., oportet quod ipsa sit per se virtus ». Item 
IItII, q. 23, a. 3, ad 1 : « Amicitia... non est virtus per se ab aliis 
distincta. Non enim habet rationem laudabilis et honesti, nisi 
ex obiecto, secundum scii, quod fundatur super honestatem vir- 
tutum; quod patet ex hoc quod non quaelibet amicitia habet 
rationem laudabilis et honesti, sicut patet in amicitia delectabilis 
et utilis. Unde amicitia virtuosa magis est aliquid consequens ad 
virtutem quam sit virtus *. Nec est simile de charitate, quae non 
fundatur principaliter super virtutem humanam sed super 
bonitatem divinam ». 


t- Aliquando amicitia humana dicitur virtus, sed tunc non agitur de 
amicitia proprie dicta et interna, sed de externa amiticia, qua ad 
invicem convivunt et sese gerunt ac si essent amici : est scii, 
affabilitas. Cfr. II-II, q. 114, a. 1, ad. I. 

858. Charitas est virtus excellentissima. — Etenim 

1) est excellentior virtutibus moralibus, quia attingit 
ipsum Deum ; 

2) est etiam excellentior theologicis 

a) ex parte obiecti formalis, quia magis et perfectius 
attingit Deum : fides enim et spes attingunt ipsum qua- 
tenus ab ipso nobis provenit vel cognitio veri vel possessio 
boni, charitas autem attingit eum in se, ita ut in ipso 
sistat, non autem ut aliquod bonum ab ipso nobis proveniat ; 
a. v. fides et spes nituntur Deo revelanti et auxilianti, 
charitas nititur Deo in se ; 

b) ex parte conditionis obiecti materialis, quia charitas 
se habet propinquius ad Deum : fides enim et spes in- 
cludunt distantiam a Deo, et imperfectionem, cum fides 
sit de Deo non viso, et spes de Deo non possesso ; sed 
charitas est de Deo qui iam aliquo modo per amorem 
amicitiae nobis unitur et possidetur, ac plene possidebitur ; 

« est enim amatum in amante et amans per affectum 
trahitur ad unionem amati » (cfr. Coi. III, 14 ; I Cor. 
XIII, 13). 

Uno verbo : fides et spes de se includunt imperfectionem, 
scii, aut obscuritatem, aut absentiam boni ardui ; charitas 
autem de se nullam inducit imperfectionem. Unde illae 
evacuantur in patria, non ita charitas quae ibidem ratione 
obiecti praesentis et intuiti ve visi perficitur. 

859. Obiiciunt praedictae doctrinae, quod fides residet 
in potentia nobiliore : intellectu, charitas autem solum in volun- 
tate. — Respondetur ; cognitio naturaliter perficitur secundum 
quod obiectum intellectum est in intellectu, et ideo perfectio 
cognitionis mensuratur a dignitate intellectus ; volitio autem 
perficitur secundum quod voluntas inclinatur ad rem ut ad 
terminum et speciatim dilectio secundum quod diligens trahitur 
ad rem dilectam, et ideo perfectio volitionis ac dilectionis men- 
suratur a perfectione rei ad quam tendit. Ea autem quae sunt 
infra nos, nobiliore modo sunt in intellectu quam in seipsis 
(quia unumquodque est in altero per modum eius in quo est) ; 
quae autem sunt supra nos, nobiliore modo sunt in se quam 
in nostro intellectu. Et ideo perfectior est cognitio quam dilectio 
illorum quae sunt infra nos ; sed eorum quae sunt supra nos, 
ut Deus, perfectior est dilectio quam cognitio. Unde charitas 
est excellentior fide, sec. Eph. III, 19: supereminentem scientiae 
charitatem Christi. Hinc amari in se potest Deus quin in se 

cognoscatur, — Ita est in statu viae ; aliter iri patria : in 
visione beatifica enim (qua Deum videmus in se), Deus non 
repraesentatur in intellectu nostro specie in nobis recepta, sed 
immediate in se videtur sine specie creata et recepta, unde 
unitur intellectus ad rem secundum quod est in se, ad Deum 
ut est in se. Et ideo visio est perfectior dilectione. 

Articulus II. 

De excellentia charitatis relative ad alias 
virtutes . 

S. Th. II-II, q. 23, a. 7 et 8 ; I-II, q. 65, a. 2 et 4 ; De Virt., q. 2, a. 3. 

860. Sine charitate nulla est virtus perfecta. — 

Cum virtus reddat hominem perfectum et summa perfectio 
hominis consistat in ordinatione ad ultimum finem, quae 
sine charitate non habetur, sequitur sine charitate nullam 
haberi virtutem in sensu pleno et in statu perfecto. Attamen 
sine ipsa haberi possunt verae virtutes quae reddunt 
hominem honestum et perfectum sub quodam respectu, 
quantum ad quemdam finem particularem ; quia tamen 
ipsis deest ordinatio ad ultimum finem quae est suprema 
perfectio seu forma moralitatis, vocantur virtutes imper- 
fectae seu informes, sicut fides, spes, vel virtus naturalis in 
peccatore (I Cor. XIII, 1-3). Formatae vero sunt, dum 
ordinem ad ultimum finem recipiunt a charitate, quae 
proinde dicitur omnium virtutum forma. 

861. Charitas est omnium virtutum forma, regina 
et finis. — Charitas relative ad omnes virtutes est : 

i° Finis quia actus omnium virtutum ordinat ad finem 
ultimum, qui est praecise suum obiectum et proprius 
suus finis ; et cum praecepta sint de actibus virtutum, 
etiam dicitur finis legis (I Tim. I, 5 ; Rom. XIII, 10). 

2° Forma , non quidem intrinseca et essentialis, sed ex- 
trinseca et accidentalis, quia dat et imprimit actibus aliarum 
virtutum formam et ultimam perfectionem, scii, ordinem 
seu tendentiam ad ultimum finem, et ita iis tribuit meritum 
vitae aeternae (I Cor. XIII, 1-3) A 

1. Ad pleniorem intelligentiam huius doctrinae, animadvertendum : 

i° S. Thomas, q. 23, a. 8, eam demonstrat hoc argumento : Quod 
dat actui humano ordinem ad finem, dat ei formam seu perfectionem. 

3 0 Radix, quia eas nutrit et sustentat, tribuendo ipsis 
robur ut facilius et frequentius exerceantur. 

Sed per charitatem ordinantur actus aliarum virtutum ad ultimum finem. 
Ergo charitas dat formam actibus aliarum virtutum. Prob. M. : Quod 
dat actui ordinem ad obiectum dat ei formam. Sed actus humani ut 
obiectum habent bonum seu finem. Ergo quod dat actui humano ordinem 
ad finem dat formam. 

2° Principium igitur demonstrationis est : In moralibus forma actus 
est ex parte finis. Quod supponit doctrinam expositam in I a -ID e : Quando 
actus est ex duobus principiis, superius movens dat formam, inferius est 
quasi materiale. Ideo q. 13, a. 5 de electione dicit esse essentialiter 
actum voluntatis, sed formaliter intellectus ; et q. 16, a. 1, de usu esse 
actum voluntatis sed praeordinante ratiope. Et e contra q. 17, a. 1 et 4 
de imperio, esse essentialiter actum rationis, sed formaliter voluntatis 
utpote moventis ; et q. 18, a. 6 et 20, a. 3, de casu duplicis actus, dicit 
quod voluntas finis est elementum formale, actus vero exterior imperatus, 
ad finem, elementum materiale. Ergo si actus charitatis movet alias 
virtutes ad finem suum qui est finis ultimus, dat eis formam. 

De habitu autem dicendum sicut de actu : ipsa enim virtus dicitur in 
ordine ad actus formatos. Ergo virtus charitatis est forma aliarum 

virtutum. . 

3 0 Qualis autem est forma? Non intrinseca seu constitutiva essentiae, 
nec essentialis ; sed extrinseca, effectiva seu motiva, et accidentalis, 
utpote tribuens ultimum perfectionis complementum. Et tamen quid 
intrinsecum dat aliis virtutibus, sic eas constituens in rapone accidentali : 
imponit scii, et imprimit ordinem in actibus aliarum virtutum, movendo 
habitum ad actum. . . 

Quid imprimit? Respondet Caietanus : Participatio passiva imperii 
et ordinationis suae est velut forma constituens actus illos in esse virtuoso 
simpliciter. Ab hac participatione actus aliarum virtutum dicuntur et 
sunt formati. 

Hinc quid intrinsecum addit, quod constituit eas sub aliquo respe- 
ctu, scii, in ratione virtutis perfectae, unde earum meritum et digni- 
tas. Et tamen non sunt eadem virtus : habent id per participationem 
momento quo chaiitate moventur ; sicut instrumentum participat 
virtutem principalis agentis at non fit principaliter agens. 

4° An est forma exemplaris ? Videtur S. Thomas hic negare, ad 1 5 
in Q. D. de Charitate autem affirmat. Sed est quaestio de verbis. Sub 
una ratione non est exemplaris; sub alia est exemplaris. Et id non 
negat omnino in Summa, nam ait : dicitur forma non exemplariter, sed 
magis effective. Unde non est mere exemplaris. 

Causa scii, exemplaris proprie est ad cuius similitudinem sunt aliae ; 
latius ad cuius similitudinem aliae operantur, quatenus inclinatio ad 
bonum est similis inclinationi charitatis ad summum bonum. 

Hinc charitas proprie non est forma exemplaris, quia virtutes non ad 
similitudinem charitatis generantur, sed latius, quatenus ad similitudinem 
charitatis operantur (Q. D. de Char., a. 3, ad 6 et 8). Est ergo, exemplaris 
solummodo quantum ad ordinem ad ultimum finem. 

5° Hinc ponitur charitas in definitione omnis virtutis ut meritoriae 
(ibid., ad 1 et 3). Non dat eis propriam speciem, secus esset forma 
essentialis et constitutiva (ad 1) ; sed dat eis speciem communem per- 
fectae virtutis, et est forma communis (ad 5 et 9). Unde una est species 
communis in omnibus virtutibus (ad 1 et 5) ; non una species propria, 
quae dicitur specialissima. _ 

Nec obstat quod sic plures sint formae in una re. Nam plures acciden- 
tales esse non repugnat, dummodo sit secundum quemdam ordinem (ad 2). 

, 4° Motor et regina , quia movere et imperare omnibus potest 
f ut producant actus suos quando et quomodo id exigit 

finis eius, amor et gloria Dei. 

| 5° Mater , quia ex appetitu finis ultimi concipit et generat 

>■ actus aliarum virtutum, eos imperando (I Cor. XIII, 4-7). 

V 

862. Animadversio. — Prudentia est forma virtutum 
' moralium quia dat ordinem ad finem particularem secundum 

f rationem rectam ; charitas est forma virtutum theologicarum, 

j prudentiae et virtutum moralium quia dat ordinem perfectum ad 

i finem ultimum ; gratia est forma charitatis et virtutum, quantum 

ad esse divinum, quia dat dignitatem et ius ad finem ultimum. 


QUAESTIO TERTIA. 

DE CHARITATE QUOAD SUBIECTUM SPECTATA 

Articulus I. 

De Subiecto et Generatione charitatis. 

S. Th. II-II, q. 24, a. 1, 2, 3, 4 ;I-II, q, 112, a. 4; de Virt., q. 2, a. 10 et 11. 

863. Cfiaritas est in voluntate. — Cum charitas 
habeat ut obiectum non quidem bonum sensibile sed 
bonum divinum, hinc non est in appetitu sensitivo sed 
residet in voluntate. 

t 864. Thesis. Charitas est virtus per se infusa : 

V • • 1 • ■ * 

non emm mest nobis naturaliter, neque causatur ex actibus 
nostris ; ergo ex sola infusione divina. — Probatur : 

Charitas excedit facultatem nostrae naturae : fundatur 
enim in communicatione beatitudinis aeternae et gratiae 
quae sunt dona supernaturalia, naturam excedentia. Atqui 
illud quod excedit facultatem naturae non inest nobis 
naturaliter ; neque acquiritur per potentias naturales, quia 
effectus nequit superare causam. Ergo charitas nequit 
haberi nisi per infusionem divinam. Confirmatur: charitas 

a) est proprietas consequens gratiam gratum facientem, 
ergo supernaturalis ut illa ; 

b) est principium actus salutaris et supernaturalis, ergo 
et ipsa est supernaturalis ; 

c) obiectum materiale et formale habet supematurale ; 
ergo supernaturalis esse debet ut ad illud tendere possit. 

865. Corollarium. — Ex hoc deducit S. Thomas charitatem 
non dari nobis secundum capacitatem (vel dispositionem) na- 
turalem, ac si naturalis perfectio Vel opera viribus naturae facta 
haberent dispositionem ad charitatem aut ad certam charitatis 
quantitatem (seu gradum) ; vel ac si decrevisset Deus dare 
charitatem maiorem vel minorem prout maior vel minor est 
perfectio naturalis. Sed Deus dat charitatem in tali proportione 
qualem vult (Eph. IV, 7) ; quando tamen illam infundit, per 
gratiam praeparat hominem (adultum) et dat illi dispositionem ac- 
tualem qua iste conetur ad illam voluntarie et libere recipiendam, 
et quidem dat dispositionem seu conatum proportionatum quantitati 
charitatis quam vult infundere; secus enim homo amorem Dei 
haberet quin vellet, vel plus quam vellet aut conaretur. In hoc 
sensu intelligendum est C. Trid., sess. 6, c. 7 : « iustitiam recipit 
unusquisque suam, secundum mensuram quam Spiritus sanctus 
partitur singulis prout vult, et secundum propriam uniuscuiusque 
dispositionem et cooperationem ». Cfr. c. 5 et 6 et can. 4. 

866. Animadversio. — Actus supernaturalis charitatis ad 
gratiam et habitum charitatis proxime disponit per modum causae 
materialis, et ideo cum solo voto sacramenti iustificat (Cfr. tr. de 
Justificatione et de Poenitentia). 

Articulus II. 

De Augmento charitatis. 

S. Th. II-II, q. 24, a. 4-9; q. 184, a. 2; I-II, q. 114, a. 8; 

III, q. 89, a. 2 et 5 ; Q. D. de Virt. q. 1, a. 11. 

867. Charitas in via augeri potest intensive. — 

Charitas patriae augeri nequit quia est in termino. — Chari- 
tas viae non potest augeri extensive, scii, extendendo se ad 
nova obiecta, quia minima charitas se extendit ad omnia 
quae sunt ex charitate diligenda. At potest augeri intensive, 
quatenus fit intensior, fortior et ad agendum promptior. 

Quod fit non quidem per additionem charitatis ad cha- 
ritatem, sed per hoc solum quod eadem charitas magis 
recipitur et firmius inhaeret, et homo magis charitatem 
participat, et magis reducitur in actum secundum illam, 
ut explicatum fuit in tr. de Virt. in gen., n. 570. 

Probatur: Qui enim est in via, semper potest magis 
appropinquare termino ; sed terminus viae est Deus ; 
ergo in terra possumus semper magis appropinquare Deo. 
Iamvero per charitatem tendimus et appropinquamus ad 

Deum, cui non appropinquatur passibus corporis sed 
v affectibus mentis quibus illi unimur ; ergo charitas viae 

semper potest augeri. Cfr. Eph. IV, 15-16 ; Phil. I, 9 ; 

' Prov. IV, 18 ; et C. Trid., sess. 6, can. 24 et 32, c. 10 : 

« Hoc autem iustitiae incrementum petit sancta Ecclesia dum 

■ orat : Da nobis fidei, spei et charitatis augmentum ». 

^ 868. Charitas augeri potest sine fine, ut definitum 

'l est in C. Vien., can. 1 contra Beguardos. Nulla enim 

' t adest ratio cur eius augmentum limitaretur : 1) ex essentia 

y est participatio charitatis infinitae Dei, quae semper magis 

participari potest ; 2) virtus infinita Dei quae est causa 
i charitatis semper potest producere maiorem charitatem ; 

> 3) homo semper potest maiorem charitatem recipere, nam, 

■ crescente charitate, crescit habilitas ad charitatis augmen- 

! tum. Ergo ex nulla parte datur ratio limitandi hoc aug- 

mentum. — Ex divina tamen praeordinatione nullus de 

■ facto perveniet ad charitatem Christi vel B. M. V. 

I 

| 869. Deus est causa efficiens principalis augmenti 

! charitatis, sicut eius productionis ; at augetur charitas 

i instrumentaliter per sacramenta, dispositive et meritorie 

per bona opera. Ex tractatu de gratia et de actibus humanis 
: scimus quemlibet actum, sive charitatis, sive ex influxu 

s charitatis positum, etiam minimum, mereri de condigno 

{ vitam aeternam, ac gratiae et charitatis augmentum. Unde 

5 dicit Christus, Mc. IX, 40 : « Quisquis enim potum 

jj dederit vobis calicem aquae in nomine meo... non perdet 

! mercedem suam ». Cfr. C. Trid., sess. 6, c. 10 et 16, 

'■ can. 32. 

870. Quandonam augetur charitas. — Quamvis omnis 
actus bonus ex charitate factus disponat ad augmentum chari- 
tatis, imo illud mereatur, videtur tamen dicendum cum S.Thoma, 
non omnem actum charitatis de facto augere, sed solum id fieri 
per actum intensum quo agens quantum potest conatur ad 
charitatis augmentum, scii, omnibus viribus charitatis quam habet. 
Sicut enim Deus non infundit determinatum gradum charitatis 
nisi proportionate ad dispositionem et conatum voluntatis, ita 
non videtur augere nisi quis per actum intensum ad hoc conetur. 
Et tunc augmentum datur non solum propter ultimum actum sed 
etiam propter omnes actus praecedentes. « Augmentum spirituale 
charitatis quodammodo simile est corporali augmento ; ayg- 

mentum autem corporale in animalibus et plantis non est motus 
continuus,.. ; sed per aliquod tempus natura operatur disponens 
ad augmentum, et nihil augens actu ; et postmodum producit in 
effectum id ad quod disposuerat, augendo ipsum animal, vel 
plantam, in actu. Ita etiam non quolibet actu charitatis charitas 
actu augetur ; sed quilibet actus disponit ad charitatis aug- 
mentum, in quantum ex uno actu charitatis homo redditur 
promptior ad agendum iterum secundum charitatem, et habili- 
tate crescente, homo prorumpit in actum ferventiorem dilec- 
tionis, quo conetur ad charitatis profectum ; et tunc charitas 
augetur in actu » (q. 24, a. 6). Cfr. de Virt., n. 640. 

871. Quonam sensu charitas potest esse perfecta. 

— Charitas : 

1) Ex parte obiecti : Dei diligibilis, nequit esse perfecta, 
quia nunquam tantum diligi potest Deus, quantum diligi- 
bilis est : sic ergo sola perfecta est charitas qua Deus 
seipsum diligit. 

2) Ex parte subiecti : hominis diligentis, charitas patriae 
est perfecta quia est in statu connaturali (dum hic pere- 
grinamur a Domino) : a) in ea enim perfecte verificantur 
conditiones amicitiae : habetur eximia communicatio, sum- 
ma unio, perfecta amici praesentia, cum ipso conversatio 
et ipsius possessio ; unde b) semper fertur actualiter in 
Deum et quidem tota virtute sua ; et ideo c) est inamis- 
sibilis. Licet ergo habitus charitatis secundum essentiam 
suam sit idem ac in coelo, et possit esse aequalis in gradu, 
imo etiam maior in uno viatore quam in alio beato, secun- 
dum praedictas tamen conditiones charitas patriae semper 
est perfectior et intensior. 

3) Charitas viae, quamvis non possit habere perfectionem 
patriae qua totum cor hominis actualiter feratur semper in 
Deum: est enim impossibile propter humanae vitae infirmita- 
tem semper actu cogitare de Deo et moveri dilectione ad 
ipsum ; potest tamen esse perfecta in quantum excludit omnia 
quae repugnant motui charitatis. Et quidem dupliciter : 

a) ut habitualiter aliquis totum cor suum ponat in Deo, 
ita quod nihil cogitet vel velit quod divinae dilectioni 
sit contrarium (seu quodcumque peccatum mortale), et 
haec perfectio est essentialis charitati quae sine ea esse 
non potest, et communis omnibus charitatem habentibus, 
ac de necessitate salutis ; 


r 

;< 

it* 670 SUMMA THEOLOGIAE MORALIS 

jv ~~ " — 

b) ut studeat vacare Deo et rebus divinis ita ut etiam 
actualiter feratur in Deum in quantum necessitates prae- 
sentis vitae id patiantur, et relinquat alia nisi in quantum 
necessitas praesentis vitae requirat ; et talis perfectio etiam 
quibusdam possibilis est in via, et est de consilio, ac 
competit solis perfectis. 

Hinc charitas viae ex parte hominis est in triplici statu : 
cum enim aliquis charitatem acquisiverit , principalis eius 
cura est ut peccatum (mortale) vitet et charitatem conservet, 
i et tunc charitas dicitur incipiens (via purgativa) ; 

t deinde cura principalis est ad proficiendum in bono, et 

5 vitanda peccata venialia praesertim deliberata, et tunc 

charitas est proficiens (viq illuminativa) ; 
denique tertio cura principalis est ad Deo inhaerendum, 
f et vitanda ea quae etiam perfectiorem unionem cum Deo 

impediunt, et tunc charitas est perfecta (via unitiva), non 
sicut in coelo, sed sicut in terris perfecta esse potest, scii, 
non ita quod actualiter feratur semper in Deum, sed ut 
[ homo id faciat in quantum necessitas praesentis vitae id 

! permittat. 

Prima praecipitur sub mortali, secunda sub veniali, 
* tertia non est de praecepto ; peccatum tamen esset illam 

contemnere, vel firmare animum contra spiritualem pro- 
fectum. 

i \ ■ 

| . Articulus III. 

i; De Diminutione et Amissione charitatis. 

; 

S. Th. II-II, q. 24, a. 10, n, 12 ; de Virt., q. 2 3 a. 6, n 5 12, 13. 

1 872. Charitas diminui non potest. — Charitas non 

diminuitur proprie, directe et in se : 

: i° Id enim non efficitur sola cessatione ab actu (sicut 

I , pro virtutibus acquisitis), quia charitas non causatur ab 

[, actibus nostris, 

j 2 0 Neque actu peccaminoso : 

1 a) non fit per peccatum mortale, quia charitatem aufert ; 

| b) neque veniale efficit diminutionem charitatis : habitus 

enim diminuitur per suum contrarium, sed peccatum 
' / veniale non opponitur charitati,quia est tantum inordinatio 

i. i 

h 

h 

'i 


DE CHARITATE 671 

circa media ad finem, dum charitas est circa ipsum finem 
ultimum. 

3 0 Neque Deus diminuit charitatem in nobis, quia non 
subtrahit nobis bonum nisi id mereamur ; peccatum 
autem veniale non meretur diminutionem charitatis : cum 
enim aliquis delinquit in minori, non meretur detrimentum 
pati in maiori, unde qui inordinate se habet circa media 
ad finem, non meretur detrimentum pati in charitate per 
quam ordinatur ad ipsum ultimum finem. Deus scii, non 
plus se avertit ab homine quam homo se avertat ab ipso. 

Attamen refrigescentia charitatis (Mt. XXIV, 12) quae 
consistit in diminutione vel cessatione fervoris i. e. fre- 
quentiae actuum seu exercitii charitatis, disponit indirecte 
ad eius corruptionem ; et peccata venialia etiam ad illam 
disponunt directe : haec dispositio ad corruptionem vocari 
potest diminutio indirecta et improprie dicta. 

873. Charitas viae ex parte nostra amitti potest. — 

Charitas secundum se deficere non potest, nec 1) ex parte 
Dei moventis, qui per eam infallibiliter movere potest 
ad actum charitatis (Rom. VIII, 38), nec 2) secundum 
propriam rationem et potestatem charitatis quae excludit 
omne peccatum (I Ioh. III, 9) ; sed solum 3) ex parte 
subiecti, voluntatis nostrae, quod est vertibile secundum 
arbitrii libertatem, et sic abiicere potest charitatem. 

Charitas tamen patriae amitti non potest quia semper 
fertur actu in Deum ; sed charitas viae amitti potest propter 
mutationem nostrae voluntatis : quando enim charitas actu 
non fertur in Deum, potest aliquid occurrere per quod 
amittitur, motivum scii, peccandi cui consensus praebetur. 
Ita definit C. Vien. contra Beguardos, et Trid. contra 
Calvinistas, sess, 6, c. 12, 14, 15, can. 23 et 27 (Cfr. 
Ezech. XVIII, 26 ; XXXIII, 12-13 ; Rom. XI, 20-22 ; 
Gal. V, 4 ; I Cor. IX, 27 ; Apoc. II, 4, 5). 

Amittitur charitas per quodcumque peccatum mortale (C. Trid. 
sess. 6, c. 15). Etenim : 

1) « Qui habet mandata mea et servat ea, ille est qui diligit me» 
(Ioh. XIV, 21) ■, qui autem peccat mortaliter, mandata Dei non 
servat ; ergo non diligit Deum. 

2) Peccatum mortale reddit dignum morte aeterna (Rom. VI, 

23) ; qui autem habet charitatem, dignus est vita aeterna (Rom. 
VIII, 15-17 simul cum II Titn. I, 7 et IV, 8). Atqui impossibile 
est ut quis simul sit dignus morte aeterna et vita aeterna. Ergo 
peccatum mortale tollit charitatem. 

3) Charitas postulat ut Deum aestimative diligamus super 
omnia et ipsi in omnibus subiici velimus. Atqui per peccatum 
mortale homo in aliquo renuit et non vult subiici Deo, sed 
peccatum praefert amicitiae Dei et creaturam Deo. Unde pec- 
catum mortale est contrarium charitati, et ideo eam tollit non 
tantum meritorie, sed etiam physice et efficienter eam expellit 1 . 


SECUNDA PARS. 

DE OBIECTO CHARITATIS. 

QUAESTIO PRIMA. 

DE OBIECTO FORMALI. 

S. Th. II-II, q. 23, a. 4 et 5 ; q. 25, a. 1 ; I, q. 60, a. 5 ; 

I-II, q. 65, a. 5 ; de Virt. q. 2, a. 2 et 4. 

874. Thesis. Obiectum formale seu motivum proxi- 
mum charitatis erga Deum est bonitas Dei absoluta 

in se, propter se amabilis, quatenus est obieetum beatitu- 
dinis supernaturalis. 

Est bonitas Dei in se. Etenim : 

1) Rectus amor erga Deum ut motivum habet bonitatem 
Dei spectatam vel in se, vel relative ad nos. Atqui amor 
charitatis non habet ut motivum bonitatem Dei relativam 
ad nos. Ergo. — Prob. min. : Est vera amicitia cum Deo. 
Sed dilectio amicitiae diligit amicum propter bonitatem 
ipsius amici, non autem ut ex ipso bonum nobis proveniat ; 
unde Ioli. XV, 13, dicitur : dilectio ponit animam pro 
amico. Ergo. 

2) Sicut in statu naturae purae tenderemus habitualiter 
ad finem ultimum naturalem ut bonum in se, super omnia 
diligendum 2 , ita in ordine supernaturali necessarium est, 
ut per virtutem supernaturalem habitualiter tendamus ad 


1. Peccans venialiter non renuit subiici Deo nec evertit subiectionejn 
sui ad Deum, sed modo indebito subiicitur et tendit ad finem. 

2. Cfr. S. Thomas, I, q. 60, a. 5 ; et III Sent., d. 29, a. 3. 

’ finem ultimum supernaturalem ut bonum in se super 

omnia diligendum. Atqui hoc non facimus per fidem quae 
tendit in Deum sub ratione veri ; neque per spem qua 
tendimus ad Deum secundum quod est bonum supremum 
nostrum : haec enim non tendit ad illum ut bonum supre- 
mum in se, nec facit ut Deum diligamus supra nos. Ergo 
per charitatem tendimus ad Deum finem supernaturalem 
ut bonum in se. 

875. Obiectum formale charitatis dicitur bonitas 
Dei in se, ut obiectum beatitudinis i. e. ut finis super- 
naturalis. Quod non significat bonitatem Dei in quantum 
nos reddit beatos, nam haec non est amplius bonitas Dei in 
se sed bonitas Dei relativa ad nos ; at sensus est bonitatem 
Dei quae et quatenus sese communicat in visione beatifica 
et est ultimus finis supernaturalis omnium, ac supernatu- 
rali fidei lumine tantum cognosci potest, esse in se et 
super omnia diligibilem, et sic esse motivum charitatis. 

Bonitas enim Dei in se spectari potest tripliciter : vel 
abstrahendo ab hoc quod sese communicat, — vel quatenus 
se communicat improprie per quamdam sui adumbra- 
tionem in productione rerum naturalium, et secundum 
exigentiam naturae esse posset finis et obiectum beatitudinis 
I naturalis, — vel quatenus seipsam communicat propriis- 

sime per visionem beatificam et gratiam gratum facientem. 
Duobus prioribus modis est tantummodo motivum amoris 
naturalis et benevolentiae qui etiam esset in statu naturae 
purae ; tertio modo considerata est motivum amoris 
supernaturalis et amicitiae. Etenim a) si bonitas Dei non 
sese communicaret secundum modum excedentem omnes 
exigentias naturae, nunquam esset motivum amoris super- 
naturalis ; et b) si ipsa bonitas et vita propriae Deo non 
fierent nobis communes, nunquam fundamentum essent 
amicitiae (cfr. prop. Baii damn. 34, 36, 38). 

! 876. Sententiae non probandae. — i° Pauci moderni 

i bonitatem Dei esse motivum formale charitatis intellexerunt ita 

quod Detis sit summum bonum nostrum nosque beatificans, 
dicentes etiam amorem concupiscentiae esse amorem charitatis. 
Quae assertio non solum sine ullo fundamento est facta ; sed 
1 etiam falso, nam est contra naturam et perfectionem verae amici- 

tiae ; nec videtur conciliari posse cum doctrina de praeminentia 
chari tatis supra spe. Et non tantum directe contradicit S.Thomae, 
ut expositione doctrinae facta manifestum est l , sed etiam ante 
finem saeculi XVIII videtur fuisse ignota. 

2° Alii plures immerito contendunt motivum charitatis esse 
solam naturam, vel quamcumque perfectionem divinam a reliquis 
abstractam, quatenus est in se amabilis. 

Licet enim Deus sic possit amari quodam amore benevolentiae, 
motivum charitatis est bonitas in se quatenus sese communicat ; 
Deus autem in se est infinite bonus omnibus perfectionibus et 
communicat seipsum sicuti est in se, et ideo communicat nobis 
omnes suas perfectiones videndas et possidendas. 

Praeterea motivum charitatis est finis ultimus, scii, summa 
bonitas in se summe amabilis, qua maior excogitari nequit et, 
qua possessa, nihil desiderandum remanet, quia perfecte beatificat 
et plene satiat totum appetitum hominis ; atqui haec non 
verificantur de una vel altera perfectione quae virtualiter alias 
continet, sed tantum de bono quod etiam formaliter concipitur 
ut cumulus omnium perfectionum saltem in confuso. Motivum 
ergo adaequatum charitatis est summa bonitas Dei infinita 
quatenus continet omnes perfectiones. 

877. Obiectum formale charitatis erga proximum 
est eadem Dei bonitas in se, ut obiectum beatitudinis 
superna tur alis, in quantum scii, nobis communicatur 
vel communicabilis est. 

Possumus enim proximum amare propter bonitatem 
Dei in se, ad quam relationem habet : 

a) quatenus est res Dei et ad gloriam eius destinatur : 

ij medium propter finem ; 

b) quatenus divina bonitas supernaturaliter ab ipso par- 
ticipatur, in ipso elucet et eum amabilem reddit, vel 
saltem proximus ad hoc destinatur : participans ad partici- 
patum ; imago ad veritatem, exemplar, prototypum ; 

c) quatenus a Deo diligitur, et destinatione saltem est 
amicus Dei : amatum ad amantem. 

Diligere proximum amore charitatis est ipsi velle bonum 
supernaturale, maxime ut in Deo tamquam fini ultimo 
inhaereat, et sic in aeternum Deum amet et laudet ; 
motivum autem cur hoc volumus est quia Deus in se 
infinite bonus et perfectus meretur in aeternum amari, 

1. Speciatim videri possunt Q. D. de Virt. 4, a. 3, ad 9 ; II-II, q. 17, 
a. 6 et 8 ; q. 23, a. 5, ad 2 ; q. 26, a, 3, ad 3 ; q. 28, a. 1, ad 3 ; 
III Sent., d. 29, a. 3, ad 2. 

laudari et glorificari ab omnibus qui illud facere possunt 
(cfr. I Ioh. III, 14 sq. ; IV, 12, 21 ; V, 1, 2). 

Sic ultima et formalis ratio diligendi proximum est ipsa 
bonitas increata Dei propter se diligibilis. 

878. Quomodo divina charitate diligimus nos ipsos. 

— Eodem modo explicatur quomodo nos ipsos diligimus 
propter Deum. Quod tamen videri potest difficile vel 
etiam impossibile, nos scii, amare Deum quia est bonus 
in se : non enim amamus nisi id quod nobis est bonum ; 
sed amare aliquem quia nobis est bonus, non est amare 
nos propter illum sed e contra illum amare propter nos. 
Quod patet ex eo quod nostram felicitatem in omnibus 
actibus naturaliter et necessario prosequimur. 

Resp. : Verum est conditionem requisitam ut aliquid 
amemus esse quod sit bonum nostrum, unde etiam primo 
naturaliter amamus Deum amore concupiscentiae quia 
nobis est bonus ; attamen motivum principale et proximum 
amoris non est semper quod aliquid sit bonum nostrum, 
sed potest esse quod sit in se bonum ; et ideo postquam 
amavimus Deum propter nos, ut bonum nostrum, etiam 
consideramus illum ut bonum in se et amamus illum 
principaliter propter se, et nos ipsos referimus ad Deum 
nosque volumus Deo, tamquam bonum Dei. 

Aliis verbis : conditio praerequisita sine qua non, est 
ut actus amoris talis obiecti ac proinde ipsum obiectum 
sit bonum nostrum et conveniat nobis (sic est intra sphae- 
ram voluntatis) ; sed haec universalis ratio amoris non est 
specialis ratio amoris perfecti : non est huius motivum 
proximum, nec est id quod voluntas appetit. Nam sic 
aliquis non amat bonum quia suum, sed quia bonum est. 

Quod utique non significat nos in illo actu non quaerere 
felicitatem : in omni enim actu illam naturaliter quaerimus ; 
sed significat nos velle nos ipsos Deo et felicitatem nostram 
ad Dei felicitatem referre, in eaque voluntarie constituere 
Charitas ergo non tam tendit in Deum ut bonum amantis, 
sed potius ut bonum amati. 

879* Corollaria. — Ex praedictis sequitur : 

x) Licet beneficia a Deo accepta vel accipienda sint motiva 

remota quae nos inducant et impellant ad charitatem, quatenus 
a) ostendunt Deum in se esse perfectum e: per se amabilem 
(Eph. V, 2), et quatenus b) nos movent ad diligendum ipsum 
benefactorem in se, quo casu gratitudo disponit ad amorem 
charitatis ; attamen bonum velle Deo unice et praecise propter 
beneficia non est actus charitatis, sed gratitudinis, quae pertinet 
ad virtutem religionis. Itaque si beneficia spectentur ut bona 
nobis collata et ibi sistimus, est actus gratitudinis ; si spectentur 
ut communicationes divinae bonitatis, potest esse actus charitatis, 
si in iis non amamus utilitatem nostram, quia accepimus, sed 
bonitatem Dei quae se communicat, quatenus est propter se 
arnabilis. 

2) Charitas, et amor concupiscentiae quo amamus Deum ut 
bonum nostrum, non se invicem excludunt ; imo hic amor 
necessario praesupponitur charitati et ad illam ut causa impulsiva 
remote disponit et movet (ut dictum est coroll. praec.) et eam 
roborat, quatenus bona a Deo accepta vel accipienda ostendunt 
illum in se esse bonum 1 . — Unde amor concupiscentiae ab ipsa 


1. De hisce sapienter docet Sylvius, in II-II, q. 27, a. 3 : « Plura 
sunt observanda. Primum. Non licet diligere Deum aut alia bona opera 
facere intuitu mercedis tamquam finis, si merces intelligatur finis rei 
amatae, hoc est, Dei ; quia Deus non potest ordinari ad aliquid aliud 
sicut ad finem. Cum enim finis magis diligatur quam ea quae sunt 
ad finem, sequeretur licere aliquid diligere plus quam Deum. 

Secundum. Omnino licet diligere Deum propter mercedem vitae 
aeternae tamquam finem nostrae dilectionis ; quia vita aeterna est a 
Deo constituta merces et finis bonorum operum, iuxta illud Mt. XIX : 
si vis ad vitam ingredi, serva mandata ; et I Petr. I : reportantes finem 
fidei vestrae, salutem animarum... 

Tertium. Non licet ita Deum diligere propter mercedem, ut vita aeterna 
vel constituatur finis omnino ultimus nostrae dilectionis, vel sic propter 
eam diligamus Deum ut alias non essemus eum dilecturi,... quia cum 
Deus sit summe bonus, et propter se summe amabilis, debemus eum 
diligere propter se, etiam dato quod nihil nobis commodi proveniat 
ex eius dilectione. Ita ergo diligendus est Deus propter mercedem aeter- 
nam, ut tam dilectionem quam alia bona opera exerceamus quidem 
propter beatitudinem tamquam finem istorum operum, sed illam nostram 
beatitudinem ulterius ordinemus in Deum, sicut in finem simpliciter 
ultimum... Quo pacto Deum principaliter et propter se diligimus, merce- 
dem vero aeternant secundario, et propter Deum Deique gloriam, 
intuebimur. 

Quartum. Si mercedis nomine intelligilur aliquod temporale, non licet 
diligere vel colere Deum intuitu mercedis tamquam finis proprie dicti ; 
licet tamen eius intuitu, tamquam boni alicuius, vel comitantis finem 
principalem vel ad eum conducentis, quod proinde moveat operantem 
velut finis aliquis secundarius seu accessorius... » 

Quibus praenotatis, ipsi quaestioni respondet : « charitatem esse amo- 
rem benevolentiae principaliter ; nihil tamen vetare quin secundario 
includat aliquem amorem concupiscentiae : vera enim amicitia non 
excludit respectum ad bonum aliquod ab amico consequendum, modo 
primo et principaliter diligatur amicus propter se, bonum autem illud 
secundario expectetur... 

Si quaeratur an hoc sit imperfectionis? dicendum est, imperfectionis 
quidem esse indigere tali incitamento, sicut perfectionis est non indi- 
gere... Verumtamen perfectioni dilectionis (vel iustitiae) nihil simpliciter 

charitate elici potest dummodo ipsi subordinetur, et Deus 
principaliter ametur, bonum nostrum secundario exoptetur, 
quatenus appetimus Deum possidere et beatos esse ut per 
possessionem. Dei bonitatem melius amemus et laudemus. 

3) Amare proximum unice quia Deus mandavit, non est actus 
charitatis sed obedientiae. 

4) Amare proximum propter beneficia ab ipso accepta, vel 
propter egregias qualitates naturales, vel propter imaginem Dei 
naturalem in ipso impressam, non est charitas sed amor 
naturalis. Idem dicendum si amatur propter suas perfectiones 
supernaturales gratiae et charitatis, non quidem praecise ut 
sunt participatio bonitatis divinae (sic enim amantur charitate, 
ut dictum est n° 877), sed quatenus sunt proximo propriae, non 
considerata relatione quam habent ad Deum. 

5) Nullus ex charitate potest diligere proximum quin vir- 
tualiter implicite diligat Deum, quia diligere proximum est velle 
ut in aeternum amet Deum ; et e converso non potest diligere 
Deum quin virtualiter implicite diligat proximum, quia diligere 
Deum est etiam velle ut in aeternum ametur et laudetur a 
proximo. Cfr. I Ioh. IV, 12, 21 ; V, r, 2. 

6) Actus charitatis est actus quoad substantiam supernaturalis, 
et vere divinus, quia ut obiectum materiale et formale habet 
ipsum Deum in se : amat enim ipsum Deum propter ipsqm 
suam bonitatem propriam qua superat omnes creaturas totamque 
naturam, eodem scii, modo quo Deum amabimus in coelis ubi 
perfecte ipsius vitae participes erimus, et modo simili lili quo 
Deus amat seipsum. 


QUAESTIO SECUNDA. 

DE OBIECTO MATERIALI CHARITATIS. 

Articulus I. 

De Diligendis ex charitate generatim. 

S. Th. II-II, q. 25, a. 1, 2, 3, 4, 5, 10, 11, 12 ; de Virt., q, 2, a. 7. 

880. Duplex obiectum amoris. — Cum amare sit 
velle bonum alicui, in omni amore duplex habetur ob- 
iectum : persona cui bonum volumus, quae est obiectum 
immediatum, per se et simpliciter amatum ; — et bonum 


derogat, Deum diligendo (vel colendo), mercedem aeternam intueri, 
eiusque intuitu diligere... 

Etsi vero alicuius virtutis actus principalis dignior sit quam secun- 
darius, non oportet tamen quod principalis solus sit dignior quam 
principalis et secundarius simul ». 

Cfr. omnino S. Thomam, in III Sent., d. 29, q. 1, a. 4. 

quod ipsi volumus, quod tantum amatur mediate et sub 
quodam respectu, in quantum amamus personam cui hoc 
bonum est. Unde personae amatae solae dicuntur proprie 
obiectum materiale amoris. 

881. Thesis. Obiectum materiale principale chari- 
tatis est ipse Deus finis supernaturalis qui per se 

propter bonitatem propriam amatur, et ratione cuius aliae 
personae amantur, ut sic ipsum melius et perfectius 
amemus. Obiectum materiale secundarium sunt omnes 
creaturae rationales quae in beatitudine Dei communicare 
possunt : nos ipsi, omnes homines viatores, sancti in coelo, 
angeli boni, animae in purgatorio degentes ; non autem 
creaturae irrationales, damnati, et angeli mali. Amantur 
illi non per se propter bonitatem propriam, sed propter 
Deum et ipsius bonitatem : sicut si aliquis habet amicitiam 
ad aliquem hominem, ratione eius diligit omnes qui ad 
illum hominem pertinent, sive filios, sive amicos, sive 
servos, etc. in quantum ad ipsum pertinent, ita amicitia 
charitatis se extendit ad omnes familiares Dei, quos ad 
sui societatem et beatitudinem advocat. 

882. Quodnam bonum volumus amore charitatis ? 

— Bonum quod volumus Deo principale sunt ipsius 
infinitae perfectiones, quas ipsi non desideramus quidem, 
sed in quibus nobis complacemus ; secundarium est harum 
perfectionum manifestatio et glorificatio externa, quam 
Deo optamus et procuramus et de qua procurata gaudemus. 

Bonum quod volumus nobis et proximo principale est 
ipsa charitas simul cum eius fundamento gratia gratum 
faciente et beatitudine ; secundarium sunt tum omnia bona 
supernaturalia quae ad beatitudinem per se conducunt, 
tum etiam per accidens bona naturalia quatenus ad beati- 
tudinem aliquando conducere possunt. 

Charitas etiam versari potest circa creaturas irrationales 
vel daemones, in quantum ea vult conservari ad gloriam 
Dei vel utilitatem hominum. 

883. Quatuor diversa sunt ex charitate diligenda, 
iuxta Augustinum, de doctr. ch a , 1 . 1, c. 23 et 26 : 

1) aliquid sicut causa et radix beatitudinis : Deus ; 

2) aliquid quod beatitudinem directe participat : ipse 
diligens, seu nos ipsi ; 

3) illi quos consociatos habere possumus in hac parti- 
cipatione : proximi ; 

4) denique aliquid ad quod beatitudo derivatur solum 
per quamdam redundantiam : corpus nostrum. 

Articulus II. 

De diligendo Deo. 

S. Th. II -II, q. 23, a. 4 ; q. 25, a. 1 ; q. 27, a. 2, 5, 6 ; q. 28, a. Ij 
q. 44, a. 4, 5, 6. 

884. Quomodo charitas est erga Deum exercenda. 

— Charitas seu amicitia divina est amor benevolentiae 
efficax, unde complectitur tum complacentiam de bonis 
divinis, — tum desiderium seu benevolentiam proprie 
dictam i. e. voluntatem bona divina augendi, — tum zelum 
ad gloriam Dei promovendam. 

i) Complacentia est de bonis quae Deus possidet : 
quando enim aliquem vere diligimus, ipsius bona ut nostra 
habemus, ideoque in eius bonis complacemus, quasi nostra 
essent ; quod Christus his verbis indicavit : « Si diligeretis 
me, gauderetis utique quia vado ad Patrem » Ioh. XIV,28. 
Hinc : 

a) Iusti de infinitis perfectionibus Dei in se spectatis laetantur, 
ut de sapientia, potentia, benignitate, pulchritudine, etc., imo 
plus sibi complacent in perfectione et gloria Dei quam de 
propria beatitudine. Ita Augustinus dixisse refertur ; « Domine 
Deus, sic te diligo, ut si ego Deus essem et tu Augustinus, 
vellem ego esse Augustinus, ut tu Deus esses ». Et S. Franciscus 
Salesius qui id refert, ipse precatus est : « O dilectissime cordis 
mei, non cupio quidem quod possim aliquid boni tuae maiestap 
exoptare, sed ex toto corde complaceo in illo supremo bonitatis 
gradu quem tu habes, cui neque desiderio neque etiam cogitatione 
aliquid addi potest ; sed si tale desiderium possibile esset, o 
infinita Deitas et divina Infinitas, anima mea vellet esse hoc 
ipsum desiderium et nihil aliud 1 ». 

b) Gaudent pariter de externa manifestatione Dei attributorum, 
de divina providentia, de extensione regni Dei, de externa gloria 
quam accipit ab Angelis, electis in coelo, et iustis in terra. 


1. Traiti de VAmour de Dieu, 1 . V, cb. 6. 

c) Quae complacentia sponte prorumpit in laudem Dei (quae 
est actus religionis) qua ipsi gratulantur de omnibus quae ad 
eius perfectionem et gloriam pertinent : « Gloria in excelsis 
Deo... Laudamus te, benedicimus te, glorificamus te... Te Deum 
laudamus, te Dominum confitemur ». 

2) Desiderium est de bonis divinis augendis in quantum 
sit possibile ; quod est benevolentia stricte dicta qua Deo 
volumus et optamus bonum : quando enim aliquem vere 
diligimus, ipsi optamus bonum sicut nobis. 

a) Desiderium illud non est absolutum quoad perfectiones Deo 
intrinsecas quarum incrementum non optamus, cum nihil boni 
Infinito accrescere valeat ; illas tamen possumus aliquo modo 
optare sub conditione. Ait enim S. Thomas (III Sent„ d. 29, 
q. 1, a. 3, ad 4) : < Si esset possibile quod ex nostris operibus 
aliquid ei accresceret, habens charitatem multa plura faceret 
propter beatitudinem ei conservandam, quam propter eam sibi 
adipiscendam ». Unde S. Franciscus Sal. (1. c.) : « Dixi Domino : 
Deus meus es tu, immensa plenus bonitate, qui nec meorum 
nec alterius cuiusque bonorum indiges ; si tamen possibile foret 
te boni alicuius indigere, nunquam id tibi exoptare desinerem, 
et, ad illud tibi procurandum, vitam omniaque mihi carissima 
libenter impenderem ». 

b) At absolutum est desiderium quoad gloriam Dei extrin- 
secam, ad quam amore inducimur procurandam,tum in nobis qua- 
tenus parati sumus omnia agere et pati ad proficiendum in divino 
amore, tum in aliis quatenus sincere desideramus ut peccatores 
et infideles illuminentur et Deum cognoscant, ament et glori- 
ficent, vel et ut iusti magis glorificent : « Confiteantur tibi 
populi, Deus ; confiteantur tibi, populi omnes... Laudate Domi- 
num de coelis... laudate Dominum de terra... laudate eum omnes 
gentes... Benedicite omnia opera Domini Domino... Sanctifice- 
tur nomen tuum, adveniat regnum tuum ». 

c) Ex quo desiderio oritur tristitia de peccatis et offensionibus 
contra Deum, summum Bonum commissis, et filialis timor ne 
Deum offendendo separemur ab eo super omnia dilecto. 

3) Zelus ad gloriam Dei promovendam oritur, cum 
amor non in solo affectu sistat, sed etiam exterius operetur. 
Non enim sufficit affectus, sed oportet charitas sit effectiva : 
« Non diligamus verbo neque lingua sed opere et veritate » 
(I Ioh. III, 18 ; cfr. Mt. XXV, 41 sq.). « Qui habet 
mandata et servat ea, ille est qui diligit me » (Ioh. 
XIV, 21). Unde S. Gregorius : « Probatio dilectionis 
exhibitio est operis » (hom. in Ev., 1. 8, hom. 30). 

Quod fit dupliciter : a) vehementer repellendo pro posse ea 
quae sunt contra honorem et voluntatem Dei, et b) positive 

peragendo quae honorem Dei procurant : in seipso perfecte 
observando mandata, imo et consilia, ac opera omnia ad Deo 
placendum efficiendo ita ut vere regnet super nos ; in aliis 
exercitiupi religionis et virtutum promovendo. 

885. Media ad proficiendum in Dei amore opportuna 
sunt adhibenda. Oportet : 

1) Obstaculum minuere et paulatim eradicare inordinatum amo- 
rem sui , qui divino amori directe contrariatur estque causa 
omnis peccati (I-II, q. 77, a. 4). Unde Christus (Mt. XVI, 24) : 
« Si quis vult post me venire abneget semetipsum ». Quare 
nutrimentum charitatis est imminutio cupiditatis, et tantum in 
charitate proficimus quantum amorem nostri deprimimus. 

2) Considerare rationes amandi Deum, scii, a) Deus est amator 
nostri, qui prius dilexit nos et ab aeterno nos gratuito selegit 
ad existentiam et innumera beneficia naturalia et supernaturalia, 
non ad sui commodum aut felicitatem, sed ad nostrum bonum. 

b) Deus vult et ardenter cupit a nobis amari , uti constat ex 
praecepto quod nobis imposuit ut primum et maximum totius 
legis (Mt. XXII, 37-38), — ex promissis, comminationibus, bene- 
ficiis et poenis quibus ad sui amorem allicit, et exhibetur 
largissimus benefactor, optimus pater, amantissimus sponsus, 
amari enixe flagitans, — maxime ex eo quod misit Filium qui 
venit vitam divinam nobis communicare, ignem divini amoris 
mittere ut accendatur, et promittere Spiritum sanctum et Deum 
nobis inhabitantem. 

c) Deus in se est infinite amabilis, uti constat ex eo quod omnes 
perfectiones, bonitates et pulchritudines omnium creaturarum 
ac cuncta beneficia supernaturalia eminenter et infinite in se 
contineat ; unde dignus est omni amore, et si amor dignitati 
obiecti proportionari debeat, suprema et infinita bonitas erit 
amanda sine modo. 

3) Media adhibere quibus charitas frequenter exerceatur et au- 
geatur, sive : 

a) Directe eliciendo actum amaris erga Deum insignem bene- 
factorem in se amabilem, complacentia in attributis divinis omni 
laude dignis, benevolentia qua optamus ut sanctificetur nomen 
Dei, regnum eius adveniat et voluntas eius fiat sicut in coelo 
et in terra, zelo quO totis viribus gloriam Dei promovemus, 
perfecta contritione qua peccata detestamur quia Deum infinite 
bonum offendunt ; — sive : 

b) Indirecte actus eliciendo virtutum moralium qui charitate 
informantur, praesertim observantia mandatorum quae est signum 
dilectionis (Ioh. XIV, 15, 21 ; I Ioh. II, 4 ; V, 3), perfecta 
submissione ad voluntatem Dei maxime in adimplendis officiis 
status ; imo qualibet actione pietatis, laboris, mortificationis, etc. 
ex amore Dei patrata (I Cor. X, 31). Et ita opera etiam difficiliora 
evadunt facilia, nam, ut ait Augustinus, nihil est difficile aman- 
tibus. 

Articulus III. 

De diligendo Seipso. 

S. Th. II-II, q. 25, a. 4, 5, 7. 

886. Homo debet amare seipsum, tum amore naturali, 
quod etiam naturaliter adimplet, cum unusquisque natu- 
raliter amet sui conservationem et felicitatem (et ita amare 
est commune bonis et malis) ; — tum amore supernaturali 
charitatis, ut manifeste supponitur in praecepto Domini, 
amandi scii, proximum sicut seipsum. Quamvis enim proprie 
dicta amicitia ad seipsum directe haberi non possit, sed 
aliquid maius amicitia, potest tamen amicitia haberi ad 
Deum, et consequenter ad alios (et nos ipsos) qui sunt 
Dei. Unde S. Thomas, q. 25, a. 4 : 

« Cum charitas sit quaedam amicitia... dupliciter possumus 
de charitate loqui. Uno modo sub communi ratione amicitiae , 
et secundum hoc dicendum est quod amicitia proprie non habetur 
ad seipsum, sed aliquid maius amicitia, quia amicitia unionem 
quamdam importat... Unicuique autem ad seipsum est unitas, 
quae est potior unione ad alium. Unde sicut unitas est 
principium unionis, ita amor quo quis diligit seipsum, est forma 
et radix amicitiae. In hoc enim amicitiam habemus ad alios, 
quia ad eos nos habemus sicut ad nos ipsos... Alio modo 
possumus loqui de charitate secundum propriam rationem ipsius, 
prout scii, est amicitia hominis ad Deum principaliter, et ex 
consequenti ad ea quae sunt Dei : inter quae etiam est ipse 
homo, qui charitatem habet ; et sic inter cetera quae ex charitate 
diligit quasi ad Deum pertinentia, etiam seipsum ex charitate 
diligit ». 

887. Quomodo homo seipsum diligere debet. — 

Vi praecepti divini homo tenetur, ex charitate sui, seipsum 
diligere supernatur aliter, propter Deum, non secundum 
naturam sensitivam et corporalem in se spectatam, et 
secundum corruptionem exterioris hominis in his quae 
repugnant rationi, sed secundum naturam rationalem seu 
interiorem hominem, in quantum potest de beatitudine 
divina secundum animam et secundum corpus participare. 
Haec est perfectissima ratio et simul unica norma et regula 
in amore nostri : in tantum debemus nos i. e. animam et 
corpus diligere, in quantum pertinemus ad Deum. "Et quidem : 

1) Primario animam, quae a Deo creata, per gratiam 
divinae effecta est consors naturae, sanguine Christi 
redempta, templum divinitatis et capax aeternae beatitu- 
dinis. 

Hinc tenemur a) salutem animae ac sanctificationem omnibus 
anteponere (Mt. VI, 33), et media necessaria ad salutem adhi- 
hibere, b) virtutes Christianas colere, c) opera bona et meritoria 
secundum exemplum Christi agere (Mt. VI, 19-20), d) gratiam 
et media ad eam servandam et augendam maioris aestimare 
quam omnia temporalia adiumenta, e) ac odio habere et unum 
timere peccatum quod avertit a Deo. Omnia autem bona animae, 
sive naturalia uti sunt eruditio, scientia, honor, fama, gloria, 
etc., sive etiam supernaturalia, non sunt amanda propter seipsa 
sed propter Deum, 

2) Secundario et subordinate etiam diligere debemus 
corpus, non propter se sed propter Deum, in quantum est 
animae instrumentum ad honorem Deo praestandum et 
bonum operandum (Rom. VI, 13, 19), ac templum Dei 
gratia sanctificatum et capax quodammodo beatitudinis, 
quae ex animae gloria in corpus redundat (II Cor. VI, 
19-20 ; XV, 42-43). 

Hinc a) tenemur media ordinaria adhibere conservandi pro- 
priam vitam, integritatem membrorum et sanitatem, procurando 
nobis victum, indumentum, habitationem, ut corpus possit esse 
instrumentum aptum ad deserviendum animae et serviendum 
Deo ; attamen b) appetendo bonum corporis, v. g. sanitatem, 
voluptatem, vitam, etc., haec omnia debemus quaerere propter 
Deum, in gloriam Dei ; c) carnis concupiscentiam et inordinata 
desideria refrenare debemus ex odio peccati, et rationabilem 
mortificationem infligere corpori quod aggravat animam et 
pronum est ad rebellionem, ad illud scii, subiiciendum menti 
et servitio Dei (Coi. III, 5 ; I Cor. IX, 27) ; d) non tamen 
corpus affigere ex odio corporis secundum suam naturam spectati 
(sic bonum est), nec quaerere mortificationem propter ipsam 
mortificationem (sicut nec voluptatem propter voluptatem), nec 
fugere omnes delectationes et voluptates, sed possumus gaudere 
et frui etiam terrestribus delectationibus, at iuxta rectam rationem. 

888. Peccant contra charitatem sui : a) Magis per 
excessum , qui inordinato egotismo indulgent et privatis com- 
modis student praecipue, plus quam bono Dei, aut exclusive, 
gloria Dei aut aliorum salute et utilitate posthabitis 
(Phil. II, 21 ; II Cor. X, 24 ; II Tim. III, 1-2). Hipc 
intelligitur 1) id fieri in omni peccato mortali (Ps. X, 6; 


684 SUMMA THEOLOGIAE MORALIS 

Tob. XII, io) ; 2) nullius boni causa licitum esse etiam 
venialiter peccare. 

b) Magis per defectum : 1) qui bona exteriora aut corpora- 
lia ita diligunt ut contemnantur spiritualia, bonum scii, 
corporis bono animae praeferendo (Mt. X, 28), aut etiam 
bona fortunae saluti et vitae corporis anteponendo ; 

2) qui negligunt media necessaria salutis aut media ordi- 
naria conservandi propriam vitam, corporis integritatem 
vel sanitatem ; aut se exponunt sine sufficienti ratione 
periculo animae (v. g. diu differendo poenitentiam) vel 
corporis (v. g. mortis aut gravis morbi) ; 

3) qui malum sibi optant et a fortiori sibi inferunt, v. g. 
directe nocendo saluti corporis, laedendo se in integritate 
membrorum, aut vitam corporalem sibi auferendo. 

Ad istam malitiam tamen qua haec peccata opponuntur 
charitati erga seipsum, non est specialiter attendendum in con- 
fessione, quia includitur in omni peccato ; praeterea ista peccata 
semper laedunt aliud praeceptum aut virtutem, et ideo secundum 
aliam speciem sunt declaranda. 

Articulus IV. 

De Peccatoribus diligendis. 

S. Th. II-II, q. 25, a. 6 et 7. 

889. Peccatores sunt diligendi. — « Omnis peccator, 
dicit Augustinus, 1 . 1 de Doctr. ch a , c, 27, in quantum 
peccator est, non est diligendus, et omnis homo, in quantum 
homo est, diligendus est propter Deum ». Itaque pecca- 
tores secundum quod culpa in ipsis est non sunt diligendi, 
sed potius odio habendi, i. e. culpa in peccatoribus est 
odio habenda ; at secundum naturam quatenus homines 
sunt aeternae beatitudinis capaces, sunt ex charitate dili- 
gendi. 

Desiderare peccatori malum in quantum est malum, 
semper est illicitum. At aliquando licitum est ipsi desiderare 
malum temporale sub ratione maioris boni, vel ad emen- 
dationem culpae (v. g. morbum aut adversitatem ut con- 
vertatur), vel ad conservationem iustitiae (v. g. ut puniatur 
propter crimen commissum), vel ad bonum commune (v. g. 


DE CHARITATE 685 


mortem haeresiarchae ne alios a fide abducat) .At illicitum 
est ulli viatori desiderare quod damnetur vel quod peccet, 
quia id est simpliciter malum. 

890. Peccatores non diligunt seipsos ex charitate. 

— « Peccatores, aiunt Mechlinienses., n. 60, q. 2, non vere 
diligunt seipsos ; quia se non diligunt secundum id quod 
principale est in ipsis i. e. secundum animam et bona 
spiritualia ; sed secundum id quod odisse et abnegare 
deberent, scii, secundum exterioris hominis corruptionem. 
Unde, ait S. Thomas (Q. D. de Virt. 2, a. 12, ad 6), 
peccator « magis se odit quam amat secundum Ps. X, 6 : 
Qui diligit iniquitatem odit animam suam». Manet tamen 
amor naturalis ex amore sui esse ». 

Rem illustrat S. Thomas q. 25, a. 7 : « Amare seipsum uno 
modo commune est omnibus, alio modo proprium est bonorum, 
tertio modo proprium est malorum... Homo dicitur esse aliquid : 
Uno modo secundum suam substantiam et naturam ; et secun- 
dum hoc... omnes homines boni et mali diligunt seipsos, in 
quantum diligunt sui ipsorum conservationem. Alio modo 
dicitur homo esse aliquid secundum principalitatem... : princi- 
pale enim in homine est mens rationalis, secundarium autem 
est natura sensitiva et corporalis, quorum primum Apostolus 
nominat interiorem hominem , secundum exteriorem (II Cor. IV, 
16). Boni autem aestimant principale in seipsis rationalem 
naturam, sive interiorem hominem, unde secundum hoc aesti- 
mant se esse quod sunt. Mali autem aestimant principale in 
seipsis naturam sensitivam et corporalem, scii, exteriorem 
hominem. Unde non recte cognoscentes seipsos, non vere 
diligunt seipsos, sed diligunt id quod seipsos esse reputant. 
Boni autem vere cognoscentes seipsos, vere seipsos diligunt. 

Et hoc probat Philosophus per quinque quae sunt amicitiae 
propria. Unusquisque enim amicus 1° quidem vult suum amicum 
esse et vivere ; 2 0 vult ei bona ; 3 0 operatur bona ad ipsum ; 
4 ° convivit ei delectabiliter; 5 0 concordat cum ipso, quasi in 
iisdem delectatus et contristatus. Et secundum hoc boni diligunt 
seipsos, quantum ad interiorem hominem, quia 1) volunt ipsum 
servari in sua integritate ; et 2) optant ei bona, quae sunt bona 
spiritualia; et 3) etiam ad ea assequenda operam impendunt ; 
et 4) delectabiliter ad cor proprium redeunt, quia ibi inveniunt 
et bonas cogitationes in praesenti, et memoriam praeteritorum 
bonorum, et spem futurorum bonorum ex quibus delectatio 
causatur. Similiter etiam 5) non patiuntur in seipsis voluntatis 
dissensionem quia tota anima eorum tendit in unum. — E 
contrario autem mali 1) non volunt conservari in integritate 
interioris hominis ; 2) neque appetunt ei spiritualia bona ; 
3) neque ad hoc operantur ; 4) neque delectabile est eis secum 

convivere, redeundo ad cor, quia inveniunt ibi mala, et prae- 
sentia, et praeterita, et futura, quae abhorrent ; 5) neque etiam 
sibi ipsis concordant propter conscientiam remordentem. 

Et per eadem probari potest quod mali amant seipsos secundum 
corruptionem exterioris hominis ; sic autem boni non amant 
seipsos ». 

Articulus V. 

De Inimicis diligendis, 

S. Th. II-II, q. 25, a. 8 et 9; de Virt. q. 2, a. 8. 

891. Inimici sunt diligendi. — Inimici sunt illi qui 
nos vel nostros oderunt, vel offenderunt, vel iniuria 
affecerunt, vel saltem ut tales apprehenduntur l . 

Inimici non sunt diligendi ut inimici, i. e. eorum inimi- 
citia non debet amari, quia illa malum est. At inimici 
secundum naturam, quatenus homines sunt aeternae bea- 
titudinis capaces, sunt ex charitate diligendi. — Probatur : 

a) Ex verbis Christi, Mt. V, 44 : « Diligite inimicos 
vestros, benefacite his qui oderunt vos... orate pro perse- 
quentibus et calumniantibus vos, ut sitis filii patris vestri 
qui in coelis est » ; et VI, 12 : « Dimitte nobis debita 
nostra sicut et nos dimittimus debitoribus nostris», ubi 
indicatur dilectio inimicorum ut conditio requisita ad 
remissionem peccatorum, nam v. 15 : « Si autem non 
dimiseritis hominibus, nec Pater vester dimittet vobis 
peccata vestra ». 

b) Ex V. T.: Lev. XIX, 17-18; Exod. XXIII, 4, 5 ; 
Prov. XXV, 21, coli, cum Rom. XII, 20-21. 

c) Ratio dictat principium : Quod tibi non vis fieri, 
alteri ne feceris ; atqui nullus vult odio haberi sed omnis 
cupit amari. — Ceterum contra rationem est aliquem, 
propter culpam, odisse non tantum secundum culpam, 

1. Offensa est sola laesio voluntatis alterius, qua alteri molestiam 
inferimus et sufficiens motivum praebemus displicentiae et indignationis 
absque violatione iuris proprie dicti, et est contra solam charitatem 
et pacem humanam, aut affabilitatem, etc., ut si amico petente a te obse - 
quium quo maxime indiget et quOd praestare potes, deneges : ista 
exigit reconciliationem. Iniuria est etiam laesio iuris proprie dicti, et est 
contra iustitiam ; haec est vel damnosa quando de facto nocet proximo 
in bonis, et ista restitutionem exigit, vel simplex si non noceat, v. g. si 
alicui contumeliam inferas soli, et ista exigit simplicem satisfactionem. 


> 

sed etiam secundum naturam, in quantum in ipso bonum 
est. 

892. Inimici de praecepto diligendi sunt in com- 
muni, i. e. sicut alii homines etiam incogniti, quatenus a 
dilectione proximi illos excludere non possumus ; unde 
tenemur per se et generatim ipsis praestare, ex interno 
affectu, signa et beneficia communia dilectionis : illa enim 
negare generatim habetur ut signum odii, et facile causat 
scandalum, tum respectu inimici qui inde in inimicitia fir- 
matur, tum etiam respectu videntium. 

At in particulari, exercendo actum specialem dilectionis 
erga personam inimici, non est de praecepto sed de per- 
fectione et consilio ; et ideo signa specialia dilectionis 
exhibere generatim non est de praecepto. Est tamen illud 
in praecepto secundum praeparationem animi, ut scilicet 
homo paratus sit ad diligendum inimicum in particulari, 
et ad ipsi benefaciendum, et ad exhibendum ipsi signa 
dilectionis specialia, si necessitas postularet (Prov. 
XXV, 21). 

893. Signa et beneficia communia dilectionis sunt 
illa quae, ratione generalis charitatis. Vel omnibus hominibus 
aut omnibus alicuius conditionis exhibentur (v. g. cum aliquis 
orat pro omnibus, vel omnibus pauperibus eiusdem civitatis dat 
eleemosynas), vel ab omnibus hominibus talis status aut con- 
ditionis invicem exhiberi solent (v. g. a vicino vicinis, a cognato 
cognatis, a patre filiis, a discipulo condiscipulis, etc.). Quaenam 
autem illa sint, ex prudentum aestimatione et recepta consue- 
tudine est iudicandum : magna enim diversitas est pro regione, 
statu et tempore. Hinc, ait S.Alphonsus, n° 28 : « Non licet inimi- 
cum excludere a communibus orationibus, v.g. oratione dominica 
quae pro communitate instituitur, nec a communibus eleemosynis, 
resalutatione, responsione (etiam litteris), expositarum mercium 
venditione ; quia haec sunt communia dilectionis signa, ideoque 
contra haec facere v. g. cognatos omnes invitare, obvios omnes 
ex vicinia vel collegio ex consuetudine salutare, solo inimico 
excluso » est per se et regulariter malum. 

894. Signa et beneficia specialia dilectionis sunt 
illa quae nemini debentur, nec a conditione personae et consue- 
tudine regionis exiguntur, sed ex mera liberalitate specialiter 
exhibentur aliquibus personis, ratione specialis amicitiae quae 
non est ad omnes eiusdem conditionis : haec sicut libere assu- 
muntur, libere omittuntur. Hinc per se et generatim non tenemur 
inimicos aegrotos visitare, moestos consolari, hospitio aut con- 

vivio excipere, specialiter pro iis orare, frequens commercium 
v. g. epistolarum cum iis habere, imo nec prius alloqui aut salu- 
tare, nisi ageretur de superiore aut de valde coniunctis, vel nisi 
salutatio aut allocutio esset signum commune charitatis erga 
obvios (v. g. in locis parvis, in convivio, communitatibus, etc.), 
a quo diutius abstinere pro signo odii haberetur. 

895. Omittere signa et beneficia dilectionis com- 
munia aliquando licitum est, sed per accidens et extra- 
ordinarie ad tempus , propter iustam causam : 

a) ex iustitia, scii. 1) si superior offensus ab inferiore 
eum sic emendare speret (dummodo spes sit fundata), vel 
eum corrigere intendat, aut aliis dare exemplum : superior 
enim habet ius puniendi 1 ; 

b) ex charitate : 2) si absque odio fiat, etiam a non supe- 
riore, ut offensoris audacia et insolentia refraenetur, vel 
ut emendetur 2 ; 3) si quis ex signis exhibitis, prudenter 
timeat maiorem obstinationem inimici, recordationem in- 
iuriarum, novam commotionem aut rixam ; 

c) ex alia rationabili causa: 4) si fiat in signum iusti 
doloris ex actuali vel recenti iniuria, praesertim si haec 
fuerit atrox ; 5) si fiat ob iniuriam graviter infamantem, 
ne videretur illa parvi aestimari ; 6) si, absque scandalo, 
fiat quia signis exhibitis inimicum non esse responsurum 
certo quis cognoscat, v. g. quia id expertus est ; quodsi 
dubitet, saltem semel experiri tenetur, 

896, Exhibere signa dilectionis specialia debemus 


1. Parentes possunt ad tempus eiicere filios, ob crimen commissum, 
vel ob matrimonium indignum, ad emendationem scii, vel castigationem ; 
non autem possunt in perpetuum negare reconciliationem. 

2. Quidam, ut Ballerini et Genicot, id licitum dicunt ad vindictam 
sumendam de leviore iniuria : quod enim in gravioribus iniuriis a iudici- 
bus peti potest, videtur ab unoquoque assumi posse ob eosdem fines 
in levioribus offensis, quibus vindicandis ad iudices recurri non solet. 
— Id tamen non videtur probandum, quia in tota theologia Catholica 
solemne fuit semper principium privatam vindictam esse illicitam, 
tum quia nemini licitum est sibi reddere ius et propria iura sibi 
vindicare, sed id competit iudicibus, tum quia in praxi difficile erit 
vindictam quaerere unice ex amore iustitiae sine ullo malevolo animo ; 
principium autem Ballerini est novum et inauditum. Unde hic modus 
agendi solum admittatur : non ut vindicta pro iniuria praeterita, sed ut 
frenum iniuriae ulterioris. Notat tamen Priimmer, Th. M. II, n. 119, 
id practice permitti, si superior censeatur delegare privatum, v. g. de 
licentia praesumpta parentum parvam correctionem ministrari posse 
pueris, qualis est verberatio levis. 

per accidens et extraordinarie ; quae tunc iam sunt com- 
munia signa omnibus debita : 

a) in gravi necessitate spirituali vel temporali (vitae, 
famae, fortunae) proximi, tunc enim ea negare haberetur 
recte ut signum odii ; 

b) cum inimicus veniam rogat, vel specialia Signa ad 
illam obtinendam exhibet, quo in casu negare specialia 
signa ordinario est signum odii ; quandoque tamen licite 
quis ea negabit (ad tempus), v.g. superior ad emendationem, 
punitionem vel exemplum, unusquisque ad exprimendum 
iustum dolorem si statim post offensam venia postuletur ; 

c) ad resistendum odio ad quod te propensum sentis ; 

d) ad vitandum scandalum, quod tamen generatim 
aliter vitari potest v.g. declaratione aut monitione viden- 
tium ; 

e) si adsit fundata spes quod inimicus tunc grave odium 
deponat, a qua tamen obligatione grave incommodum 
excusat (cfr. infra, p, 3, q. 3, a. 2). 

897. Denegare inimico signa charitatis debita est 
peccatum mortale ex genere suo. — Est mortale quia est 
contra charitatem 1 ; quod fit 1) ex intentione interna, 
quando procedit eX odio vel appetitu vindictae mortaliter 
malis, 2) propter significationem externam, quando ab inimico 
consideratur ut gravis offensa, vel quando causat grave 
scandalum, vel quando ab aliis haberetur ut signum gravis 
odii aut appetitus vindictae mortaliter mali. Ad hoc ulti- 
mum diiudicandum, attendendum est ad causam ob quam 
signa omittuntur, v. g. si fiat ob gravem rixam praecedentem 
facilius habebitur ut signum gravis odii quam si fiat ob 

1. Rem probat S. Thomas, Q. D. de Virt., q. 2, a. 8 : « In eo qui 
contra nos inimicitiam exercet, est duo invenire : unum quod est ratio 
dilectionis, scii, quod ad Deum pertinet, et aliud quod est ratio odii, 
scii, quod nobis adversatur. In quocumque autem invenitur ratio 
dilectionis et ratio odii, si praetermissa dilectione in odium convertamur, 
manifestum est quod id quod est ratio odii praeponderat in corde nostro 
eo quod est ratio dilectionis. Sic ergo si aliquis inimicum suum odio 
habeat, inimicitia illius praeponderat in corde suo amori divino. Magis 
ergo odit inimicitiam illius quam diligat Deum. Tantum autem odimus 
aliquid, quantum diligimus bonum quod nobis per inimicum subtrahitur. 
Relinquitur ergo quod quicumque inimicum odit, aliquod bonum 
) creatum diligit plus quam Deum, quod est contra praeceptum charitatis. 

Habere igitur odio inimicum est contrarium charitati ». 

Summa Theologiae Moralis I. — 44 

nugas. Hinc videtur nimis generale, quod aliqui sine 
restrictione dicunt, religiosum qui confratrem post decem 
dies non vult alloqui, non esse absolvendum : non enim 
semper ut signum gravis odii habetur. 

Est mortale ex genere suo; ergo admittit levitatem mate- 
riae : sic si persona multo maior inferiorem non resalutet, 
v. g. nobilis rusticum, pater filium, non videtur mortale ; 
et ceteroquin in nostris regionibus omissio salutationis vel 
resalutationis una vel altera vice saepius est peccatum 
veniale : per se enim opponitur soli affabilitati, nec semper 
ipud nos est signum aut effectus gravis odii, vel causa 
gravis scandali. 

898. Tenemur inimico interius remittere offensam 

(Mt. VI, 15 ; XVIII, 35), non tamen cum ipso redinte- 
grare pristinam amicitiam specialem, si haec fuerit libere 
assumpta. Nec tenemur per se, etiamsi veniam petat, 
remittere restitutionem pro damno causato, vel satis- 
factionem pro iniuria illata (nemo enim tenetur per se 
remittere bonum sibi debitum), imo nec eas acceptare si 
offerat ; sed possumus eas actione iuridica quaerere, 
dummodo non intendamus principaliter malum inimici, 
sed bonum quod talis actio procurat, scii, inimici emenda- 
tionem, vel cohibitionem, quietem aliorum, vel conserva- 
tionem iustitiae. 

In praxi tamen : 1) Generatim debemus acceptare sufficientem 
satisfactionem sponte oblatam, nec eam possumus iuridice 
prosequi, praesertim si agitur de quaerenda poena gravi contra 
inimicum sine commodo pro nobis, vel de urgenda satisfactione 
maiori illa quam praestare possit. Ratio est quia in talibus 
quaerendis difficulter animus vindictae abest : difficile enim est ut 
quis publicam vindictam ex puro amore iustitiae a iudice quaerat, 
sine inordinato amore privatae vindictae quae illicita est, et 
ad quam homo valde est propensus ; unde et communis aestimatio 
id habet ut signum vindictae. 

2) Aliquando debemus remittere reparationem pro iniuria mere 
personali, quando gravamen quod inimicus reparando subiret, 
esset nimis magnum respectu boni quod nobis inde proveniret. 

3) Nunquam licet remittere, si superior fama sua, non pro se 
tantum, sed magis pro aliorum bono et salute indigeret, vel si sit 
iniuria quae toti familiae aut communitati infamiam crearet, 
nisi satisfactione iuridica repararetur. 

899. De ordine et modo reconciliationis. — Offensor 

reconciliationem incipere debet (Mt. V, 23-24) quam- 
primum moraliter potest : ex charitate enim tenetur, sicut 
non ponere, ita et auferre offensam ; si vero mutua est 
offensio, ille qui gravius offendit ; si fere aequalis est, 
qui prior offendit. Excipitur, si certo praevideatur venia 
ab altero deneganda, vel si offensor valde superet dignitate 
aut statu, nisi forsan iniuria sit enormis. 

Reconciliatio generatim quaeritur sufficienter modo indirecto 
per signum speciale dilectionis : mittendo donum, praestando 
obsequium, officium vel beneficium, praeveniendo in honore, 
amicabili colloquio, etc. aut intercessione aliorum. Attamen 
quando offensa fuit gravis, et non aliud adest reconciliationis 
medium (vel si superior aut iudex illud imponit), etiam debet 
offensor directe petere veniam, quia sicut ex charitate tenebatur 
non ponere offensam, ita ex charitate tenetur eam tollere. At 
in praxi, formalis petitio veniae multas admittit excusationes, 
v. g. si non sit in usu inter personas talis conditionis, si offensus 
exigat insuetam humiliationem, vel petitionem non curet, vel 
si aliter plene satisfieri poterit v. g. pecunia aut medio indirecto, 
per signum specialis dilectionis aut honoris, sicut supra dictum est. 

900. Monitum practicum. — Cum unusquisque facile 
sibi persuadeat se graviorem passum esse iniuriam, confessarius 
hortetur unumquemque ut reconciliationem quaerat. Non facile 
tamen imponat obligationem directe petendi Veniam, quia haec 
fere nunquam adest ; imo etiamsi certo adsit, saepe prudentia 
suadet ut poenitentem in bona fide relinquat, si monitio non 
speretur profutura. 


QUAESTIO TERTIA. 

DE ORDINE CHARITATIS. 

901 . In charitate servandus est ordo quatenus unum 
plus amari debet quam aliud, secundum comparationem 
ad principium dilectionis charitatis ; quod est duplex : 
principium beatitudinis et dilectionis obiectivum et finale 
quod est Deus, et principium dilectionis efficiens seu ipse 
diligens. Obiectum charitatis enim est bonum amatum, 
et hoc secundum diversos gradus in quantum unum est 
melius, vel magis propinquum, 

Qui ordo non tantum existit a ) principaliter inter diversas 
personas; sed etiam secundario, b) inter diversa bona 
quorum alia sunt aliis praestantia magis vel necessaria ; 

imo c) inter diversas dilectiones seu amicitias quae secundum 
diversa bona in quibus fundantur aliae sunt aliis excellen- 
tiores : bona enim humana in quibus aliae fundantur 
coniunctiones et amicitiae tamquam ad finem ultimum 
ordinantur ad bonum super quod fundatur charitas, scii, 
ad beatitudinem aeternam ; et ideo coniunctio et dilectio 
charitatis omnes alias dilectiones honestas sibi subordinat, 
et imperat actibus omnis alterius amicitiae honestae 
(q. 26, a. 7). 

902. Ordo servandus describitur a S. Augustino, 

de doctr. ch a , 1. I, c. 27-28 : 

« Ille autem iuste et sancte vivit qui rerum integer aestimator 
est : ipse est autem qui ordinatam dilectionem habet, ne aut 
diligat quod non est diligendum, aut non diligat quod est 
diligendum, aut amplius diligat quod minus est diligendum, 
aut aeque diligat quod vel minus vel amplius diligendum est, 
aut minus vel amplius quod aeque diligendum est. Omnis 
peccator in quantum peccator, non est diligendus ; et o mni s 
homo, in quantum homo est, diligendus est propter Deum, 
Deus vero propter seipsum. Et si Deus omni homine amplius 
diligendus est, amplius quisque debet Deum diligere quam seip- 
sum. Item amplius alius homo diligendus est quam corpus 
nostrum : quia propter Deum omnia ista diligenda sunt, et 
potest nobiscum alius homo Deo perfrui, quod non potest corpus ; 
quia corpus per animam vivit qua fruimur Deo. Omnes autem 
aeque diligendi sunt ; sed cum omnibus prodesse non possis, 
his potissimum consulendum est, qui pro locorum et temporum 
vel quarumlibet rerum opportunitatibus, constrictius tibi quadam 
sorte coniunguntur ». 

Inter personas itaque triplex est ordo : 1) inter Deum 
et nos, 2) inter nos et proximum, 3) inter varios proximos. 

Articulus I. 

De Ordine inter Deum et nos, 

S. Th. II-II, q. 26, a. 1, 2, 3 ; De Virt., q. 2, a. 7. 

903. Notiones. — Praenotandum est aliquem plus diligi 
quam alterum triplici modo : a) obiective illum magis 
diligimus cui maius bonum volumus ; b) appretiative seu 
aestimative magis diligimus eum quem simpliciter praeferi- 
mus et pluris aestimamus quam alterum, ita ut magis 

timeamus ipsius quam alterius amicitiam amittere ; c) in- 
tensive magis diligimus eum quem affectu ferventiore, i. e. 
maiore actus intensitate et vehementia v. g. maiore conatu 
voluntatis diligimus *. 

904. Principium. Ordine charitatis Deus est sim- 
pliciter diligendus super omnia. — De essentia chari- 
tatis est ut Deum diligamus super omnia, ut dicitur 
Deut. VI, 5 et Mt. XXII, 37 : 

1) Obiective, quia debemus Deo velle bona divina quae 
sunt infinita, scii, infinitas eius perfectiones quae nulli 
creaturae competere possunt ; et quia omnia alia ad Deum 
debemus referre et ipsi maiorem gloriam desiderare quam 
nobis vel proximo. 

2) Etiam appretiative, ita ut mallemus omnia perdere 
et pati potius quam ipsum deserere 2 ; etenim a) infinitum 
postulat plus amari quam creatura finita, et bonum 
commune omnium plus quam particulare proprium ; b) 
Deus est principium et causa beatitudinis, unde debemus 
diligere Deum plus quam nos vel proximum qui huius 
beatitudinis tantum sumus participes ; c) ratio diligendi nos 
et proximum est Deus, ut dictum est n. 877-878 ; unde 
magis amandus Deus. Hinc d) dicitur apud Lc. XIV, 26: 
«Si quis venit ad me et non odit patrem suum et matrem..., 
adhuc autem et animam (vitam) suam, non potest meus 
esse discipulus » (cfr. Mt. X, 37). 

3) Attamen non debemus Deum magis diligere intensive t 
bona enim sensibilia et praesentia aut propinqua solent nos 
movere vehementius quam remota, absentia et divina 8 . 


1. Notat Billuart S. Thomam sub eodem vocabulo intensionis loqui 
de intensione et appretiatione : utrumque est ex parte agentis. 

2. Appretiative i. e. etiam per electionem voluntatis seu affectu 
aestimativo, non iudicative tantum per actum intellectus sic enim 
ipsi daemones sciunt et iudicant Deum propter se dignissimum esse qui 
omnibus bonis creatis anteponatur, sed non ita aestimant voluntate. 

3. Appretiatio est ex electione voluntatis, non ita semper intensitas. 
Nam intensitas voluntatis et sensatio amoris non tam provenit a dignitate 
obiecti quam a subiectiva dispositione amantis, scii, ex vivida perceptione 
obiecti et eius propinquitate. Illa quae nobis magis propinqua videntur 
solent vividius percipi et ita magis excitare et intensius amari. Hinc 
multa obiecta creata utpote visibilia a nobis percipiuntur ut magis pro- 
pinqua et a nobis vividius sentiuntur quam Deus, et ideo amorem in- 
tensum magis excitant quam contemplatio invisibilium Dei perfectionum. 

At non potest creatura intensius diligi quam Deus, si ex chari- 
tate eodem actu diligitur, quia sic ratio diligendi creaturam est 
Deus dilectus, qui proinde magis diligitur. 

Articulus II. 

De Ordine inter nos et proximum. 

S. Th. II-II, q. 26, a. 4 et 5. 

905. Notiones. — Praenotandum est : a) triplex esse 
genus bonorum, ordine charitatis distinctum : 1) magis 
aestimanda sunt bona spiritualia et aeterna, sive super- 
naturalia sive naturalia, quae per se et directe spectant 
animam ac salutem, i. e. perfectionem moralem hominis, 
«honestatem»;— 2) tunc veniunt bona naturalia temporalia 
(sive animae sive corporis) homini intrinseca, quae per 
se et directe constituunt perfectionem physicam hominis, 
uti sunt vita, integritas et sanitas corporis, doctrina, natu- 
rales animi dispositiones, libertas, etc.;— 3) denique bona 
naturalia homini extrinseca, in quibus tamen fama et honor, 
utpote aliquod morale, praestant divitiis. Notetur autem 
bonum commune maius esse bono privato, quia bonum 
totius, utpote universalius, praestat bono partis. 

Praenotandum est 1 b) in bonis tam spiritualibus et 
aeternis quam temporalibus, triplicem ordine charitatis 
distingui necessitatem : 1) extremam quando periculum 
damnationis, aut mortis vel alterius mali aequivalentis 
moraliter certo imminet, nec sine alterius auxilio moraliter 
vitari potest 1 ; malum autem aequivalens morti est 
privatio perpetua magni boni quod vitae aequiparant 
quodque natura voluit omnibus esse commune, ut sanitatis, 
rationis, libertatis, integritatis membrorum, v. g. morbus 
incurabilis, amissio perpetua usus rationis, et forsan 
amissio membri principalis, vel servitus aut incarceratio 
perpetua, praesertim si sit dura ; — 2) gravem cum prae- 
dicta mala probabiliter tantum imminent et homo sine 


1 . Periculum non stricte sed moraliter aestimatur, ita ut etiam intelli- 
gatur periculum proximum brevi incidendi in extremam necessitatem, 
quod ab aliquibus vocatur quasi-extrema necessitas. Unde definitio ita 
acta est ut includat necessitatem quasi-extrcmam. 

magna difficultate illa vitare nequit, vel cum malum 
certo imminens est solum grave, uti sunt : iniusta captivitas, 
notabilis infamia, gravis morbus, gravis iactura bonorum 
qua fiat ut difficulter aliquis se sustentet,amissio status, etc.; 

— 3) communem in qua aliquis sibi providere potest sine 
magna difficultate : in hoc versantur in ordine spirituali 
peccatores ordinarii, et in ordine temporali pauperes, ad 
ostium mendicantes sive publice sive occulte. 

906. Principium generale. Ordine charitatis homo 
ceteris paribus se magis diligere debet quam proxi- 
mum. — Ordo inter nos et proximum est ut in paribus 
bonis parique necessitate et conditione, unusquisque seip- 
sum simpliciter magis diligat quam proximum. Probatur : 

a) Ex Mt. XXII, 39 : «Diliges proximum tuum sicut 
teipsum » (Lev. XIX, 18), in quibus verbis dilectio sui 
traditur ut regula et exemplar dilectionis proximi ; atqui 
regula potior est regulato ; ergo plus debemus nos diligere 
quam proximum. Unde verbum : sicut, non significat quod 
homo proximum diligat aequaliter sibi, sed tantum similiter 
sibi (q. 44, a. 7). 

b) Homo per charitatem diligit se ut participem beati- 
tudinis, sed proximum tantum ut socium in hac partici- 
patione. Atqui, ait S. Thomas, participatio est potior 
consociatione sicut unitas unione. Ergo homo debet seipsum 
magis diligere quam proximum. 

c) Homo naturaliter magis inclinatur ad amorem sui 
quam ad amorem proximi. Haec naturalis inclinatio, utpote 
a naturae auctore indita, non potest esse inordinata. 

907. Comparando sola bona spiritualia et aeterna, 

principium est quod : unusquisque tenetur magis diligere 
seipsum quoad animam seu salutem quam proximum. Unde : 

a) Nunquam licitum est pro salute proximi etiam levissime 
peccare. 

b) Nec licitum est se exponere periculo proximo peccandi, 
quia hoc est peccare (prop. 62 et 63, damn. ab Inn. XI) ; at 
licitum est se exponere periculo, si sit remotum, — et etiam, 
gravi de causa, si remediis adhibitis opportunis, ita ut fundata 
sit spes non labendi, periculum proximum possit reddi remotum, 

— imo aliquando ita agere oportet ut subveniatur proximo in 
extrema necessitate spirituali. 

c) Charitas semper inclinat ad tnagis desiderandum nobis 
gratiam et gloriam, et quidem maiorem, quam proximo, nec 
unquam licitum est sibi desiderare minorem. 

d) Charitas de se nos inclinat semper ad perfectiora ; attamen 
si haec non sint stricte necessaria, possumus et aliquando debemus 
ea relinquere propter bonum spirituale vel etiam temporale 
proximi, v. g. sacerdos orationem ad audiendas confessiones, 
filius ingressum religionis ad parentes alendos. In hoc tamen 
casu bonum, si relinquitur ex charitate quia ita Deo magis 
placet, per charitatem compensatur. 

908. Comparando bona spiritualia et aeterna pro- 
ximi cum nostris temporalibus, principium generale est 
quod : unusquisque tenetur magis diligere proximum quoad 
animam et salutem quam corpus proprium. Ratio est quia ani- 
mam proximi diligere debemus tamquam sociam in plena 
participatione beatitudinis, corpus autem nostrum tam- 
quam particeps beatitudinis per redundantiam ; atqui 
consociatio in plena beatitudine maior est ratio diligendi 
quam participatio per redundantiam. Ergo. 

Speciatim : a) In extrema necessitate spirituali proximi, unus- 
quisque tenetur, sub gravi, ei succurrere cum certo vitae periculo 
(v. g. infanti sine Baptismo morituro, vel peccatori mortem 
Subituro de ea non cogitanti aut non valenti elicere contritionem 
perfectam), dummodo necessitas non sit ex propria eius malitia 
(ut est in duellantibus et iniustis vitae invasoribus), probabilis 
sit spes eum iuvandi, non alius sit qui opem ferat, nec gravius 
malum timeatur ut si exinde plurium aliorum salus periclitaretur 
(Ioh. XV, 12 ; I Ioh. III, 16). 

b) In gravi necessitate spirituali J , proximo succurrendum est, 
sub gravi, cum aliquo detrimento in bonis temporalibus famae, 
honoris, fortunae, iudicio prudentum moraliter aestimando. Non 
tamen cum periculo vitae, licet charitas id suadeat ; nisi 1) quis 
teneatur ex iustitia ratione officii, ut medicus, vel parochus qui 
tenetur cum periculo vitae vel bonorum temporalium parochianis 
peste infectis ministrare sacramentum Poenitentiae (Ioh.X, 1 1); vel 
2) nisi sit necessitas publica : haec enim semper coniungitur cum 
plurium necessitate extrema, et ceterOquin bonum commune 
praestat privato ; unde si quis pravam doctrinam in populo 
spargit et non est qui impediat, obligatio adest cum periculo 
vitae impediendi ; et tempore luis (vel persecutionis) tenetur 
sacerdos non curatus assistere moribundis, si non adsit alius. 


1. Gravis necessitas animae est illa e qua, licet possit absolute se 
proximus liberare, nonnisi tamen difficulter, vel ob vehementiam passio- 
nis, vel ob inveteratam consuetudinem et obstinationem in malo, vel 
ob ignorantiam aut aliam causam. 


c) In necessitate communi spirituali, proximo succurrendum 
est sine detrimento corporali, non autem cum detrimento etiam 
levi (cfr. 3 p., q. 3, a. 2). 

909. Comparando sola bona temporalia, principium 
generale est quod : unusquisque per se tenetur magis diligere 
vitam et bona temporalia propria quam vitam et bona 
temporalia proximi , — plus autem proximum quoad bona 
corporalia quam seipsum quoad bona externa. 

Speciatim : a) In necessitate extrema temporali, proximo suc- 
currendum est, sub gravi, cum notabili detrimento proprio 
temporali ; non autem mediis extraordinariis (ad hoc nec ipse 
homo tenetur quantum ad vitam propriam), nec cum iactura vitae 
aut boni fere aequivalentis, nisi agatur de extrema necessitate 
reipublicae. Attamen, si quis de statu gratiae non diffidat, nec 
adsit necessitas familiae vel aliorum, ipsi charitas saepe permittit 
et suadet vitam (a fortiori bona temporalia) exponere propter 
motivum virtutis , v. g. propter amicitiam, gratitudinem, honorem 
Dei, bonum commune, non aequivalenter amando vitam pro- 
ximi ac suam, sed magis amando bonum virtutis quam vitam 
propriam, quia bonum virtutis quod est spirituale praestat 
vitae corporali. Sic cum periculo vitae laudabiliter peste infectis 
inserviunt, aquis se iniiciunt ut alios eripiant, moriuntur pro 
persona reipublicae vel familiae valde necessaria 1 . 

b) In necessitate gravi temporali subveniendum est, sub gravi, 
privatae personae cum mediocri tantum incommodo, communi- 
tati etiam cum gravi. 

c) In necessitate communi temporali subveniendum est proxi- 
mo, si id fieri potest sine incommodo (cfr. p. 3, q. 3 , a- x )- 

910. Corollaria. — i° Ex praedictis sequitur principium : 
Charitas non obligat cum magno incommodo, valere in necessitate 
communi et gravi, et quidem solummodo genefatim, non autem 
valere in necessitate extrema in qua etiam cum maximo incom- 
modo obligat charitas. 

2 0 In omnibus praedictis regulis subintelligendum est : si 
adsit spes fructus, et si alius magis obligatus id non praestiterit. 


1 . « Tradere seipsum morti propter amicum est perfectissimus actus 
virtutis ; unde hunc actum magis appetit virtuosus quam vitam propriam 
corporalem. Unde quod aliquis vitam propriam^ corporalem propter 
amicum ponit, non contingit ex hoc quod aliquis plus amicum quam 
seipsum diligat, sed quia in se plus diligit bonum virtutis quam bonum 
corporale ». III Sent. d. 29, q. 1, a. 5, ad 3. 

Articulus III. 

De Ordine inter varios proximos. 

3. Th. II-II, q. 26, a. 6-13 ; q. 31, a. 3 ; de Virt. q. 2, a. 9. 

911. Notiones. — Ordo attenditur secundum maiorem 
propinquitatem ad principium. Duplex autem est princi- 
pium dilectionis, unum obiectivum : Deus ; alterum effi- 
ciens : diligens. Ergo duplex ordo in charitate attendendus : 

a) secundum propinquitatem ad Deum ; b) secundum 
propinquitatem seu coniunctionem ad diligentem. 

Iamvero triplex praecipue distinguitur coniunctio : 

i a carnalis , orta ex vinculo sanguinis, et fundata in 
bonis vitae et familiae : haec specie est diversa prout est 
inter parentes et filios, — vel inter coniuges, — vel inter 
consanguineos, — vel inter affines ; 

2 a spiritualis, oriunda ex vinculo religionis et fundata 
in bonis spiritualibus et aeternis ; quae etiam plures species 
continet : inter membra Ecclesiae, — inter membra com- 
munitatis, — inter pastorem et oves, — inter praedicatorem 
vel confessarium et conversum vel poenitentem, etc. ; 

3 a civilis, orta ex vinculo politico et fundata in bonis 
socialibus, cuius iterum species multiplex : inter cives, 
cohabitantes, commilitones, benefactorem et beneficia 
accipientem, etc. 

912. Principium generale. Ordine charitatis meliores 
obiective magis, proximiores intensive et appretia- 
tive magis sunt diligendi. — Ordo attenditur secundum 
maiorem propinquitatem ad principium. Sed duplex est 
principium dilectionis, unum obiectivum : Deus ; alterum 
efficiens : diligens. Ergo magis diligendi sunt illi qui Deo 
vel nobis sunt propinquiores et coniunctiores. Et quidem : 

1) Aleliores seu sanctiores sunt magis diligendi uno modo, 
scii, obiective sed directe, i. e. dilectione quae innititur bonis 
iam possessis: dilectione enim complacentiae debemus de 
maiori bono ab ipsis possesso gaudere, et dilectione bene- 
volentiae debemus ipsis maiorem beatitudinem velle ad 
quam ius possident. Sunt enim Deo propinquiores et ideo 


magis digni, et secundum hoc etiam debemus ipsis maiorem 
reverentiam, cultum et honorem. 

2) Nobis coniunctiores, caeteris paribus, sunt magis dili- 
gendi omnibus aliis modis : 

a) Intensive : amor enim est motus amantis in amatum ; 
atqui principium motus vehementius influit in ea quae 
sunt ipsi propinquiora quam in remotiora ; ergo quanto 
aliqui diligenti sunt propinquiores, tanto vehementius sunt 
diligendi « et ideo eos intensiori affectu diligit homo ad 
illud bonum ad quod eos diligit, quam meliores ad: maius 
bonum ». 

b) Etiam appretiative : sic enim magis diligendi sunt 
qui diliguntur pluribus titulis, et dilectionis modis seu 
amicitiis, quae omnes a charitate imperantur (ad quam 
ordinantur ut ad finem, sicut dictum est n° 901). Atqui 
nobis coniunctiores uniuntur nobis pluribus titulis et 
dilectionibus ; alii autem tantum communi coniunctione 
charitatis, quia possunt pervenire ad beatitudinem. Ergo 
ex charitate magis aestimare debemus et praeferre nobis 
coniunctiores. 

c) Hinc etiam obiective magis diligendi sunt sed indirecte : 
bonum virtutis enim in homine augeri potest et minui, 
et ideo possumus ex charitate velle quod nobis propinquio- 
res sint meliores aliis, et sic ad maiorem beatitudinem 
perveniant. — Magis ergo diligendi sunt dilectione bene- 
volentiae et desiderii qua aliis optamus bonum nondum 
possessum, et dilectione misericordiae et beneficentiae qua 
bonum ipsis procuramus (I Tim. V, 8 ; Gal. VI, 10 ; 
Is. LVIII). 

Unde simpliciter et absolute magis diligendi sunt con- 
iunctiores . 

913. Principia specialia. I. In bonis alicui coniunctioni 
propriis, ille ceteris praeferendus est qui secundum hanc 
coniunctionem nobis est propinquior, et ideo in his quae 
pertinent ad naturam plus debemus diligere consanguineos, 
in his quae pertinent ad civilem conversationem praeferendi 
sunt concives, et in bellicis commilitones. 

II. In bonis coniunctioni cuicumque communibus, 

sive aeternis, sive temporalibus, praeferri debent illi qui 
sunt absolute propinquiores, i. e. qui potiori coniunctione 
nobis uniuntur. 

Per se autem praevalet spiritualis coniunctio civili ; utrique 
vero praevalet carnalis, utpote naturae innixa, ideoque prior et 
immobilior, ac maioribus beneficiis fundata : charitas enim 
ordinem naturae non mutat sed perficit. Hinc filius tenetur 
militiam vel vitam religiosam relinquere, si necesse sit, ad parentes 
convertendos vel alendos. 

914. Ordo inter consanguineos. — Generatim, ordi- 
nario et per se inter varios consanguineos subveniendum 
est 1) uxori quae tam intime cum marito unitur ut sint 
una caro ; 2) filiis quibus secundum naturam parentes 
debent providere ; 3) patri qui est nobilius generationis 
principium ; 4) matri ; 5) fratribus et sororibus ; 6) aliis 
consanguineis et affinibus. Post illos veniunt amici, bene- 
factores, superiores et personae reipublicae utiliores. 

Dicitur : generatim , ordinario et per se, nam a) in extrema 
necessitate praeferendi videntur parentes omnibus aliis, quia cum 
vitam dederint, ipsorum vita, si necesse fuerit, maxime est 
servanda ; b) ex circumstantiis particularibus licet hunc ordinem 
invertere : sic mater bona et sedula plus diligenda quam pater 
malus et dissipator, item amicus singularis vel benefactor 
insignis quam consanguinei remotiores ; c) licet ordinem mutare 
ratione officii vel specialis obligationis : sic parochus generatim 
tenetur magis ad instructionem parochianorum quam consan- 
guineorum, non tamen in extrema necessitate. 

915. Animadversiones. — i a Parentes, quia Deo simi- 
liores, obiective et cum reverentia magis sunt diligendi quam 
uxor et filii ; sed hi magis aestimative et intensive ac cum benefi- 
cientia, quia coniunctiores. Pari ratione benefactores magis 
obiective quam ii quibus benefacimus ; e contra ii quibus 
benefacimus intensive plus quam benefactores. 

2 a Pater ut pater per se magis diligendus est quam mater ut 
talis, quia nobilius est principium generationis ; at sub alio 
respectu (et alia dilectione) mater potest esse magis diligenda, 
v. g. si ipsa plus amat, ut naturaliter facile fit, quia saepe magis 
fecit pro filio (saltem initio) et magis scit quod sit filius eius 
quam pater, et statim natum seeum tenet et nutrit. Unde S. Tho- 
mas, III Sent., d. 29, q. 1, a. 7, ad 4 : « plus de suo ponit mater 
in filio quam pater, sed plus de ?o quod est filius ponitur a patre 
quam a matre ». 

3 a In istis et omnibus regulis supradictis, semper supponitur 
in omnibus aequalis necessitas in eodem ordine bonorum ; in 
inaequali necessitate prius succurrendum est illi qui maiorem 
patitur, v. g. baptizandus potius est infans quam audiendae 
confessiones. 

4 a Inversio ordinis charitatis non est mortaliter mala nisi 
agatur de extrema necessitate ; — vel nisi sit valde notabilis 
et fiat sine ulla ratione. Notabilis non est inversio inter filium, 
uxorem et parentes ; bene autem inter omnino extraneos et 
valde coniunctos. 

5 a In coelo a) manet ordo charitatis inter Deum et nos, ubi 
Deus super omnia diligetur simpliciter ; — b) quoad ordinem 
inter nos et proximum obiective plus diligemus meliores, minus 
vero minus bonos, in conformitate perfecta ad divinam volun- 
tatem ; at appretiative et intensive magis nos ipsos ; — 
c) quoad varios proximos simpliciter magis diligemus Deo 
coniunctiores (tamquam nobis coniunctiores), quia omnis alia 
coniunctio ad proximum in coelo cessat et tota vita beata 
in immutabili ordinatione mentis ad Deum consistit ; unde illi 
magis diliguntur ibi et propinquiores a nobis habentur qui sunt 
Deo propinquiores. Et quamvis aliqui etiam pluribus titulis et 
modis diligantur (quia gratia non destruit naturalem dilectionem), 
omnibus tamen istis rationibus praefertur incomparabiliter ratio 
dilectionis quae sumitur ex propinquitate ad Deum. E contra in 
terris ubi auxilio aliorum indigemus (Q. D. de Virt. 2, a. 9, 
ad 12 ; II-II, q. 26, a. 13). 


TERTIA PARS. 

DE ACTIBUS CHARITATIS. 

QUAESTIO PRIMA. 

DE ACTU PROPRIO SEU DILECTIONE. 

S. Th. II-II, q. 27. 

916. Virtus charitatis, sicut omnis amicitia, tendit 
ad amorem, non ad illum quo amamur ab aliis, sed quo 
alios amamus. Est enim amor benevolentiae ; et benevo- 
lentia plus vult amare quam amari. Unde 

1) actus proprius charitatis est amare, qui « convenit 
charitati in quantum est charitas » ; 

2) 0 magis convenit ei amare quam amari » : amare 
secundum se, in quantum virtus inclinatur ad proprium 
actum, amari per aliud, in quantum ipsa est etiam aliquod 

bonum amabile, et habet communem rationem boni ad quod 
amandum alii per actum charitatis moventur ; unde matres, 
quia maxime amant, plus quaerunt amare quam amari ; 

3) magis laudabile et melius est amare quam amari, 
unde amici magis laudantur ex hoc quod amant, quam ex 
hoc quod amantur ; imo si non amant, vituperantur. Et 
quamvis meliores in quantum meliores sint magis amabiles, 
ex eo quod in iis est perfectior charitas sunt magis amantes. 

917. Actus proprius et principalis charitatis est 
dilectio. — Haec non est simplex benevolentia qua 
solummodo bonum volumus, sed est amor benevolentiae 
et amicitiae, et ideo etiam includit unionem secundum 
alfectum inter amantem et amatum, in quantum aestima- 
mus illos quos amamus quodammodo ut unum nobis et 
sic in ipsos movemur et ipsis etiam bonum volumus 
(n. 844 et 846). 

Dilectio itaque includit benevolentiam et addit unionem 
affectus et complacentiam. Unde benevolentia est princi- 
pium amicitiae. 

Non ergo sufficit maius bonum velle illis qui magis 
sunt diligendi, vel etiam ipsis magis benefacere effective, 
sed etiam oportet secundum affectum magis diligere unum 
quam alium, ita ut ex affectu maiori charitas procedat in 
maiorem effectum prout necesse fuerit. 

918. Quomodo Deus est diligendus. — A. Deus est 
diligendus propter se : 1) ut causam finalem , quia non 
ordinatur ad aliud sed ipse est finis ultimus omnium ; 
2) ut causam formalem, quia ipse est sua bonitas per 
essentiam ; 3) ut causam efficientem, nam bonitas ipsius 
a nullo alio, sed e contra aliorum bonitas ab ipso proce- 
dit. -r- At 4) non ut causam dispositivam seu materialem, 
nam propter alia disponimur ad diligendum Deum in se 
v. g.per beneficia ab eo accepta, vel per praemia sperata, 
vel per poenas quas per ipsum vitare intendimus. Et sic 
spes et timor ducunt ad charitatem. 

B. Deus est diligendus immediate , et mediante ipso 
diliguntur quaecumque alia. Quamvis enim hic in terris 
non possit immediate et in se cognosci, ita tamen potest 

amari, quia amor tendit in rem amatam non prout est 
in cognoscente sed prout in seipsa existit 1 ; et ideo in 
coelis charitas non evacuatur sed permanet. 

C. Deus est diligendus totaliter : a) ex parte rei dilectae, 
quia totum quod pertinet ad Deum diligi debet ; b) etiam 
ex parte diligentis, quia homo debet secundum totum posse 
diligere Deum i. e. seipsum totum et omnia sua ad Dei 
amorem ordinare. — c) Non tamen potest diligi totaliter 
secundum comparationem diligentis ad rem dilectam, ita ut 
diligatur tantum quantum diligibilis est, quia nulla creatura 
infinite diligere potest illum qui infinite est diligibilis. 

D. Deus est summe diligendus ac sine modo et dilectioni 
eius nullus est modus imponendus, quia in dilectione Dei 
dari excessus nequit. Deus est enim finis ultimus et 
mensura ac regula suprema omnium actionum. Atqui 
nullus potest nim is adhaerere fini ultimo, nec regulae 
supremae, secus finis ultimi esset alius finis et mensurae 
esset alia mensura, et sic procederetur in infinitum ; sed 
quanto plus attingitur ultimus finis ac regula, tanto 
melius est. Ergo quanto plus Deus diligitur, tanto dilectio 
est melior 2 . 

919* Animadversiones. — Quoad meritum dilectionis 
docet S. Thomas : 1) dilectio amici, ex parte obiecti, est magis 
meritoria quam dilectio inimici quia melius est diligere meliorem ; 
at dilectio inimici utpote difficilior est signum maioris dilectionis 
Dei,quae tanto ostenditur fortior quanto ex ipsa facimus difficilio- 
ra ; charitas tamen ferventius diligit amicos quam inimicos quia 
sunt nobis propinquiores (a. 7). 

2) Si separatim considerentur, dilectio Dei magis est meritoria 
quam dilectio proximi, nam haec non est meritoria nisi per 
priorem ; si vero comparentur dilectio solius Dei et dilectio 
proximi propter Deum dilectum, ita ut dilectionem Dei includat, 
sic dilectio proximi praeeminet (a. 8). 


1 . Notat Caietanus : Deus in se immediatus est terminus amoris, 
quamvis non immediate moveat ad amandum, quia per alia cognoscimus 
Deum et ita ad eum amandum movemur. 

2 . Non itaque est in medio, sed summa: «Finis, ait S. Thomas, a. 6, 
omnium actionum humanarum et affectionum est dilectio Dei, per 
quam maxime attingimus ultimum finem, et ideo in dilectione Dei 
non potest accipi modus, sicut in re mensurata, ut sit in ea accipere plus 
et minus ; sed sicut invenitur modus in mensura, in qua non potesi 
esse excessus, sed quanto plus attingitur regula, tanto melius est : 
et ita quanto Deus plus diligitur, tanto est dilectio melior ». 

QUAESTIO SECUNDA. 

DE EFFECTIBUS INTERNIS CHARITATIS. 

S. Th. II-II, q. 28, 29, 30, 45. 

A 

920. Tres sunt effectus interni charitatis : 

jus est gaudium quod causatur ex dilectione, vel 

a) propter hoc quod bonum inest amato et in ipso con- 
servatur, et sic gaudemus de immutabili bonitate Dei 
(gaudium amicitiae complens amorem complacentiae), vel 

b) propter praesentiam amati, et sic de Deo gaudemus plene 
in coelo, vel etiam in terris de ipsius in anima inhabitatione 
(gaudium concupiscentiae explens desiderium amantis). 

Prirnum gaudium nullam habere potest tristitiam admixtam ; 
— similiter alterum gaudium in coelis, ubi erit omnino plenum 
quia nil desiderandum remanet, imo superplenum quia datur 
plus quam desideratur ; non autem nunc in terris, ubi ex ipso 
sequi etiam potest tristitia de illis quae repugnant perfectioni 
participationis boni divini et quae contraria sunt effectibus 
charitatis in nobis vel proximo. 

Modo simili gaudere possumus de bonis nostris, et 
congaudere de bonis proximi. 

2 US est pax quae includit duo : a) concordiam seu unionem 
voluntatis nostrae cum voluntate aliorum ; hanc facit 
charitas in quantum diligimus proximos ut nos ipsos ; 
ex quo fit ut homo velit implere voluntatem proximi sicut 
sui ipsius, et sic duae voluntates tendunt in unum ; 
b) unionem omnium appetituum nostrorum : hanc facit 
charitas in quantum diligimus Deum ex toto corde et 
omnia referimus in ipsum ; et sic omnes nostri appetitus 
in unum tendunt. 

3 UB est misericordia quae definitur a S. Augustino, de 
Civ. Dei, 1.9:« alienae miseriae in nostro corde com- 
passio seu tristitia qua utique, si possumus, subvenire 
compellimur ». Quia enim amans reputat amicum ut 
seipsum, malum ipsius reputat ut suum, et ideo de hoc 
dolet ut de suo, et vult miseriam eius sublevare, sicut suam. 

Gaudium et pax sunt actus secundarii charitatis, naturaliter 
et necessario consequentes dilectionem ; habent idem obiectum 

et motivum ac dilectio, unde non sunt habitus distincti. Miseri- 
cordia autem est virtus specialis quia habet obiectum speciale, 
scii, miseriam alienam ex compassione ope nostra sublevandam, 
et specialem appetitum, scii, dolorem de miseria aliena, ratione 
moderandum ; porro miseria consistit in hoc quod homo patiatur 
quae non vult, i. e. malum quod sit ipsi aliquo modo involun- 
tarium , et ita peccatum alterius etiam est obiectum misericordiae, 
quatenus illud quaedam mala adnexa habet quae sunt contra 
voluntatem peccantis, ut obligatio poenae, infirmitas, separatio 
a Deo, etc. 

921. Animadversio. — Misericordia est virtutum omnium 
maxima, si spectetur in se, quia aliis dare et defectus sublevare 
maxime superioris est, et ideo propria est Deo, in quo non 
distinguitur ab amore gratuito seu charitate quam includit et 
extendit ad alios. At si spectetur quoad hominem habentem, 
non est maxima quia maius est coniungi superiori Deo, quod fit 
immediate virtutibus theologicis et mediate quibusdam aliis ; 
sed inter omnes virtutes quae ad proximum pertinent est maxima, 
quia supplere defectui in quantum huiusmodi est melioris 
(q. 30, a. 4). Sic est adnexa non solum charitati sed et iustitiae, 
et pertinet ad liberalitatem cuius est species (III Sent., d. 33, q. 3, 
a. 4, qc. 4.I 

922. Donum Sapientiae correspondet charitati, 

utpote inter dona Spiritus sancti perfectissimum. Sapientia 
sumitur : a) pro virtute intellectuali naturali et acquisita 
qua homo prompte iudicat de omnibus per altissimas 
causas ratione cognitas ; b) pro dono supernaturali et 
infuso quo homo per causam altissimam supernaturalem, 
Deum, et regulas divinas, omnia potest ex connaturalitate 
iudicare et ordinare. Quod iudicium consequitur homo per 
Spiritum Sanctum (I Cor. II, 15 et xo), et ideo haec sa- 
pientia est Spiritus Sancti donum. 

: Sapientia residet in intellectu quia eius actus est iudicare ; 

| sed causam habet in voluntate, scii, charitatem qua sumus 

connaturales rebus divinis, cum nos uniat Deo : proinde 
| sapientiae est iudicare cum sapore, gustu, suavitate et 

delectatione. Unde sapientia non est in peccatoribus. 
Porro non tantum contemplatur divina sed etiam per 
| divinas rationes iudicat de rebus humanis ; unde est 

I speculativa simul et practica. 

j Ex praedictis patet eius definitio : Habitus divinitus 

. infusus, quo mens redditur facile mobilis a Spiritu Sancto 

j ad contemplandum divina, et ad iudicandum de illis, et 

£ { de humanis secundum rationes divinas, 

ll 

ij Sicut charitas secundum triformem hominum statum, tri- 

'! partitur in charitate incipientium, et proficientium, ac per- 

( fectorum, quae non est specifica sed gradualis distinctio, con- 

j 1 formiter triplex est sapientiae gradus. 

| 1 * Omnes charitatem et gratiam gratum facientem habentes, 

I donum sapientiae saltem secundum hunc primum eius gradum 

i ' habent. Hic autem sapientiae gradus in duobus consistit. Primo 

S j in hoc quod per ipsum iudicat intellectus divinis potius inhae- 

| rendum quam rebus creatis atque caducis, dicens illud Psalmo- 

■ ! graphi : Mihi adhaerere Deo bonum est. Secundo, quod per ipsum 

! operationes suas humanas atque externas recte disponit ac 

regulat secundum leges divinas, secundum divina praecepta 
sive consilia... 

Secundus sapientiae gradus proficientibus competit, consistens 
in hoc ut propter spiritualem atque putissimam sapientiae 
suavitatem seu delectationem percipiendam et experiendam 
spernat et deserat homo universas carnis illecebras ac mundi 
( delicias, atque in divinorum speculatione clara et sapida intel- 

lectum totis viribus stabilire conetur, ad angelicae conversationis 
limpiditatem conscendere satagens... 

j ! . Tertius sapientiae gradus perfectis tantummodo congruit, et 

in eo consistit, ut intellectui nullius rei creatae cognitio sapiat, 
delectet vel placeat, nisi in quantum ad divinorum notitiam 
confert, sicque mens ipsa divinorum contemplationi totaliter 
infigatur ; ut ea prompte, sincere, subtiliter, dulciterque valeat 
contueri, passionibus tam sedatis, exteriorique homine penitus 
1 reformato, ordinato ac rationis censurae ad nutum subiecto, 

quantum praesentis vitae fragilitas capit vel sustinet... 1 » 

Dono sapientiae tribuitur 7 a beatitudo : Beati pacifici quoniam 
I filii Dei vocabuntur: 1) quantum ad meritum, nam pacifici sunt 

ilh qui pacem faciunt vel in se vel in aliis, quod fit illos redigendo 
ad debitum ordinem ; atqui ordinare pertinet ad sapientiam ; 
ergo esse pacificum convenienter tribuitur sapientiae 5 2) quan- 
tum ad praemium, nam erunt filii Dei participando s imili tudinem 
unigeniti Filii Dei qui est ipsa Sapientia increata genita. 

9 2 3 ’ Animadversio. — Notentur verba S. Thomae, 
q- 45 j a. 5 : « Quidam tantum sortiuntur de recto iudicio tam in 
\ : contemplatione divinorum quam etiam in ordinatione rerum 

1 [ humanarum secundum divinas regulas, quantum necessarium est 

' a d salutem; et Aoe nulli deest sine peccato mortali existenti per 

j I gratiam gratum facientem... Quidam autem altiori gradu percipiunt 

1 i sapientiae donum et quantum ad contemplationem divinorum, 

I ln quantum scii, altiora quaedam mysteria cognoscunt et aliis 

I I manifestare possunt j et etiam quantum ad directionem huma* 


1. Dionysius carthusianus. De donis, tr. II, a. 15. 

norum secundum regulas divinas in quantum possunt secundum 
eas non solum seipsos sed etiam alios ordinare ; et iste gradus 
sapientiae non est communis omnibus habentibus gratiam gratum 
facientem, sed magis pertinet ad gratias gratis datas quas Spiritus 
sanctus distribuit prout vult secundum illudi Cor. XII, 8 : Alii...» 


QUAESTIO TERTIA. 

DE ACTU CHARITATIS EXTERNO SEU 
BENEFICENTIA. 

S. Th. II-II, q. 31. 

924. Beneficentia nihil aliud est nisi bonum facere 
alicui. Hoc autem est actus seu effectus externus charitatis : 
dilectio enim includit benevolentiam, nam ille qui amat 
amicum ut seipsum, ipsi vult bonum sicut sibi ; atqui 
voluntas efficit ea quae vult quando potest ; ergo bene- 
ficentia ex actu dilectionis et benevolentiae consequitur 
ut effectus. 

Benefacere quod est actus charitatis est facere bonum consi- 
deratum sub communi ratione boni, in quantum est bonum ; 
si autem bonum quod quis facit alteri consideratur sub speciali 
ratione boni v. g. in quantum est debitum, vel gratuitum, vel 
sublevans miseriam, sic beneficentia pertinet ad specialem 
virtutem v. g. iustitiae, vel liberalitatis, vel misericordiae. 

Beneficentia non est virtus specialis, nam habet idem obiectum 
(et motivum) ac dilectio et benevolentia (bonum sub ratione 
boni), cuius est actus externus exeeutivus. Beneficentia et bene- 
volentia scii, non differunt nisi sicut actus interior et actus ex- 
terior, quia beneficentia est exeeutio benevolentiae. Actus interior 
et exterior non requirunt diversas virtutes. 

925. Benefaciendum est omnibus. — Cum dilectio 
charitatis se extendat ad omnes, etiam benefaciendum est 
omnibus, sine exceptione, pro loco tamen et tempore : 
non enim possibile est omnibus benefacere in speciali, 
semper tamen debet homo in praeparatione animi esse 
paratus ut benefaciat quibuscumque si tempus adesset. 
Inter eos tamen est ordo servandus, ita ut magis sit bene- 
faciendum illis qui sunt nobis propinquiores vel versantur 
in maiori necessitate. 

Quando beneficentia versatur circa necessitatem seu 
miseriam alterius, vocatur eleemosyna corporalis vel spiri- 
tualis. Hinc 

Articulus 1. 

De Eleemosyna corporali. 

S. Th. II-II, q. 32. 

926. Eleemosyna (ex graeco : miseratio) est opus quo datur 
aliquid indigenti, ex compassione, propter Deum, i. e. opus 
indigenti ex commiseratione praestitum ad eius inopiam 
sublevandam. In qua definitione non sumitur, ut saepe 
solet, pro re data, sed pro actione dandi. 

Est actus misericordiae a charitate imperatus. Probatur ; 

Exterior actus pertinet ad illam virtutem ad quam 
pertinet motivum proximum propter quod actus ponitur ; 
atqui motivum proximum ad dandam eleemosynam est ut 
Subveniatur necessitatem patienti, quod pertinet ad mise- 
ricordiam ; misericordia autem est effectus charitatis ; ergo 
eleemosyna est actus charitatis mediante misericordia seu 
actus misericordiae a charitate imperatus ; quod dicitur 
in definitione : propter Deum. 

Quodsi ordinetur ad alium finem, et ex alio motivo fiat, 
puta ad satisfaciendum pro peccatis, vel in cultum Dei, 
erit actus imperatus a poenitentia vel religione, etc. 

927. Septem sunt eleempsynae spirituales quae or- 
dinantur ad defectus animae, et septem corporales ad de- 
fectus corporis. Eleemosynae autem spirituales simpliciter prae- 
eminent corporalibus : a) ratione rei exhibitae, scii, doni spiri- 
tualis quod est nobilius corporali, b) ratione eius cui subvenitur, 
scii, spiritus qui est nobilior corpore ; c) quantum ad ipsos 
actus quibus subvenitur proximo, quia spirituales actus sunt 
nobiliores corporalibus. Per accidens tamen in particulari casu, 
praeferenda est eleemosyna corporalis, puta magis est pascendus 
fame moriens quam docendus. 

Inter corporales sex exercentur erga vivos (Mt. XXV, 35-36, 
42-43) : pascere esurientem, potare sitientem, vestire nudum, 
recolligere hospitem, visitare infirmum, redimere captivum ; et 
una erga mortuos (Tob. II, 3-10, XII, 12-13) : sepelire mortuum. 

928. Ex iure naturali et divino datur praeceptum, 

faciendi eleemosynas corporales, quod est ex genere 
suo grave. — Probatur; 

1) Christus, apud Mt. XXV, 41, dicit : « Ite, maledicti, 
in ignem aeternum... : esurivi enim et non dedistis mihi 
manducare»; sed nullus damnatur propter omissionem 
alicuius quod non est praeceptum et quidem sub gravi ; 
ergo dare eleemosynam est in praecepto, et quidem gravi. 

2) Cum dilectio proximi sit in praecepto, omnia illa 
praecepta sunt sine quibus haec dilectio non habetur. 
Atqui dilectio proximi postulat non solum ut ipsi velimus 
bonum sed etiam ut illud ipsi procuremus, ad quod 
requiritur ut necessitati eius per eleemosynam subvenia- 
mus. Ergo eleemosyna est in praecepto. Prob. min. : Ius 
naturae postulat ut subveniamus proximo in necessitate, 
sicut volumus ut ipse in necessitate nostra subveniat 
nobis ; unde I Ioh. III, 18 : « Non diligamus verbo et 
lingua, sed opere et veritate» (Deut. XV, II ; Prov. XXV, 
21 ; Is. LVIII, 7 ; Ezech. XVIII, 7 ; Lc. III, 9 sq. ; 

I Tim. VI, 17 sq. ; lac. II, 15 sq. ; I Ioh. III, 17). 

929. Praeceptum eleemosynae oritur ex duplici 
capite : a) si adsit moralis facultas seu superfluum ex 
parte dantis, b) si adsit vera necessitas ex parte indigentis. 
Ad quorum pleniorem intelligentiam, ordine charitatis non 
tantum distinguenda est triplex necessitas temporalis res- 
pectu indigentis, de qua supra dictum est, n. 905 ; verum 
etiam triplex genus bonorum temporalium respectu illius 
qui eleemosynam est daturus : 

i um genus est bonorum quae necessaria sunt ad sui 
suoruroque quorum curam habet (parentum, uxoris, filio- 
rum, etc.) vitae sustentationem : victus, amictus, et domi- 
cilium ; et haec dicuntur necessaria (absolute) ad naturam 
seu vitam. 

2 um genus est bonorum quae sunt necessaria (conditionate) 
ad statum, scii, ad decentem sui suorumque statum con- 
servandum, habita ratione non quidem, omnium quae 
accidere possunt, sed eorum quae prudenter timeri et 
expectari possunt. Unde theologi in hoc genere includunt 

ea quae requiruntur ad famulos alendos, vel ad necessitates 
probabiliter occurrentes incrementi familiae, filiorum dota- 
tionis, morborum, senectutis, bellorum, etc., imo convivia 
et munera honesta ac liberalitates moderatas, iuxta statum, 
non tamen fastum et pompam exaggerata. « Huiusmodi 
necessarii terminus, ait S. Thomas, q. 32, a. 6, non est 
in indivisibili constitutus, sed multis additis non potest 
diiudicari esse ultra tale necessarium ; et multis subtractis, 
adhuc remanet unde possit convenienter aliquis vitam 
transigere secundum proprium statum ». Id itaque latitu- 
dinem admittit a stricte necessariis statui sine quibus status 
amittitur, usque ad decentia sine quibus non tam conve- 
nienter ageretur. Necessaria ad statum sunt superflua vitae. 

311111 g enus est bonorum quae sunt statui superflua. 

930. Principia. De quibusnam bonis facienda est 
eleemosyna. — Hac in re valent regulae sequentes 1 : 

A. In necessitate extrema : x° Non est danda eleemosyna 
de necessariis vitae, quia vita nostra et nostrorum est 
praeferenda vitae alterius, nisi ageretur de persona reipu- 
blicae necessaria , quia bonum commune est proprio prae- 
ferendum. 

2 0 Adest obligatio gravis dandi de superfluis vitae et 
de necessariis ad statum, etiam cum magno incommodo, 
quantum necessarium est ad necessitatem tollendam : ordo 
charitatis postulat ut magis diligamus vitam proximi quam 
decentiam status nostri, quod est bonum longe inferius 2 . 

3 0 Attamen nullus tenetur id facere cum maximo in- 
commodo, aut uti mediis extraordinariis et exquisitis quae 
communiter homines adhibere non solent, v. g. maximis 
expensis ad emendam pretiosissimam medicinam, procu- 
randam operationem chirurgicam extraordinariam, mit- 


1. Principia fundamentalia statuuntur a §. Thomaj sed enuntiantur 
omnino generaliter, ita quod apud recentiores scholasticos magis deter- 
minate inveniantur applicata. 

2. Bona primario ad hominum necessitatem ordinantur, unde ius 
privatum dominii non potest impedire hunc finem primarium. — In 
casu omnes tenentur in solidum ; unde i) potest quis necessitatem 
extremam indicare, et tunc etiam alii tenentur ; 2) si unus 
subveniat, alii eximuntur ; secus non dantes peccant omnes ; 3) at aliis 
non dantibus, tenetur unusquisque solus. 

tendum in regionem longinquam, redimendum e proximo 
periculo mortis, quia illis non tenemur uti ad vitam pro- 
priam conservandam ; nec proinde aliquis e statu excidere 
tenetur vel in eo magnam imminutionem pati, quod cete- 
roquin reputatur malum gravissimum. 

B. In necessitate gravi: Adest obligatio gravis dandi de 
superfluis status, in quantum necessarium est ad necessi- 
tatem tollendam (prop. 12 damn. 1 ab Inn. XI), imo 
etiam de necessariis ad statum, quando id fieri potest sine 
gravi incommodo ; quia ordo charitatis postulat ut cum levi 
incommodo magnum incommodum proximi sublevemus ; 
im o cum magno incommodo, si agitur de magna necessitate 
reipublicae. 

C. In necessitate communi: i° Adest obligatio de super- 
fluis status aliquid dandi aliquando durante vita (Eccli. XIV, 
13) quibusdam pauperibus, quia magis debemus diligere 
decentiam status proximi quam superfluum nostrum. 

2° Attamen non adest obligatio dandi omnibus, neque 
praecise huic, vel illi, nec auferendi totaliter necessitatem, 
quia divites omnes obligantur, et si omnes elargiuntur 
aliquid superflui, satis subvenitur necessitatibus 2 . 

3 0 Neque adest obligatio quaerendi pauperes, nisi adsit 
grave omnino dubium de necessitate extrema, vel nisi 
aliquis ad hoc teneatur ex officio, ut parochus : id enim 
esset onus grave, et ceteroquin ad illum qui necessitatem 
patitur, pertinet necessitatem exponere. 

931. Obligatio eleemosynae est gravis ex genere 

suo ; unde certo obligat sub mortali in materia gravi, scii, 
in necessitate gravi de qua saltem loquitur Scriptura 
(Mt. XXV), et a fortiori in necessitate extrema. Imo etiam 
probabiliter in necessitate communi, tum quia locutiones 
Scripturae et Patrum indiscriminatim et sine restrictione 
inculcant gravem obligationem pauperibus subveniendi 


1. « Vix in saecularibus invenitur, etiam in regibus, superfluum 
statui ; et ita vix aliquis tenetur ad eleemosynam quando tenetur ex 
superfluis statui ». 

2. In casu non obligantur omnes in solidum. 

quam supponunt saepe violari, cum tamen necessitas gravis 
sit satis rara ; — tum quia, si non iuvarentur, aliqui 
inciderent in necessitatem gravem, et ceteroquin necessi- 
tates pauperum leves aggregatae constituunt grave malum 
pro societate, cui remedium est praestandum. 

Quantum autem sit dandum ex variis circumstantiis pendet, 
nam necessitates non sunt semper eaedem. In ordinariis adiunctis 
sufficit dare, secundum S.Alphonsum, quinquagesimam partem 
seu 2 % redituum, si ista pars sit superflua, et partem proportione 
minorem, si reditus sint ingentes ; quamvis ista aestimatio 
censeri possit satis benigna. Qui ergo statueret nullas dare in 
necessitate communi eleemosynas, vel in istis esset notabiliter 
negligens, videtur peccare mortaliter ; quodsi tamen non daret 
parvam quantitatem debitam, non peccaret nisi venialiter ex 
levitate materiae. 

At, licet quis stricte satisfecerit praecepto eleemosynae erga 
pauperes, semper tamen ipsi manet obligatio de reliquis bonis 
superfluis bene et utiliter utendi ; quod pertinet ad virtutes 
liberalitatis et magnificentiae, vel etiam ad iustitiam legalem 
intuitu boni communis. 

932. Corollaria. — Cum eleemosyna fiat translatio 
dominii : 

A. Illi soli eleemosynam facere valent qui de rebus 
disponere possunt, scii, omnes qui dominium et liberam 
bonorum administrationem habent, — et etiam illi qui, 
sine dominio, administratione potiuntur : sic maritus e 
bonis quorum dominium vel ususfructus pertinet ad com- 
munitatem, imo de bonis propriis uxoris si eorum admi- 
nistrationem habeat ; superior quantum ad bona monaste- 
rii ; item tutores et curatores de bonis pupilli pro modicis 
eleemosynis quales ipse facere deberet; alii omnes qui 
sub potestate sunt constituti, v. g. religiosi aut famuli, 
tantum in extrema necessitate proximi, vel si adest con- 
sensus explicitus aut tacitus aut rationabiliter praesumptus 
superioris aut domini, quem consensum non habent si 
contradicat. Hinc : 

1) Uxor eleemosynas facere potest de bonis propriis si quae 
habeat de quibus ipsa disponere potest ; — item de bonis mariti 
vel communitatis sed de consensu mariti ; — imo etiam, in 
regionibus nostris, sine consensu e rebus domesticis modicas , 
non extraordinarias, eleemosynas facere potest iuxta suam con- 

ditionem, quia id pertinet ad honestam sustentationem ad quam 
uxor apud nos ius habet ; nisi tamen in casu particulari dare 
tali vel tali prohiberet maritus. Quodsi omnino prohiberet, ali- 
quando forsan esset melius abstinere, ad vitandam indignatio- 
nem mariti. 

2) Filiifamilias possunt modicas eleemosynas facere de bonis 
quae ipsis a parentibus absolute et non ad usum determinatum 
traduntur, nisi tamen expresse pater prohiberet, 

3) Famuli non possunt sine certa licentia, et haec, quia domini 
illam non solent concedere, non potest facile praesumi, nisi 
forsan quoad cibos qui supersunt et secus proficerentur foras 
aut quoad panem pro vero paupere ; quodsi nihilominus faciant, 
per se tenentur ad restitutionem. 

B. Eleemosyna a) de bonis iniuste acquisitis est illicita, 
nisi domino reddi non possint, aut pauper in extrema sit 
necessitate et aliter ipsi subveniri non possit ; 

b) item de bonis simoniace acquisitis, quia omnis con- 
tractus simoniacus est irritus ab initio (can. 729) ; unde 
illa bona sunt restituenda ; 

c) fieri autem potest de bonis licite acquisitis, sed 
per peccatum seu ex illicito, v. g. propter homicidium 
perpetratum vel meretricium exercitum ; at non est prae- 
ceptum. 

C. Pauperes ficti peccant tripliciter : 1) contra veritatem; 
2) contra charitatem quia veris pauperibus subtrahunt 
eleemosynas ; 3) contra iustitiam quia dolo et fraude deci- 
piunt ; unde donatio est invalida, et ideo restituere tenentur 
vel domino vel pauperibus de consensu praesumpto domini, 
nisi agatur de purissimis donis quorum motivum prima- 
rium non est egestas sed amor Dei et proximi. 

933* Animadversiones. — ■ i a Praecepto assistendi proximo 
in necessitate sufficienter satisfit dando mutuum, commodando 
v. g. equum donec revertatur domum, vendendo dilata solutione, 
etc. si talibus modis necessitas tollatur, v. g. si proximus tantum 
egeat usu rei, vel si non sit ita absolute pauper ut nec in re nec 
in spe habeat aliquid. Attamen sic non satisfit praecepto dandi 
eleemosynam de superfluo, quod praeceptum tamen adimpleri 
potest etiam in afiis circumstantiis, dando aliis. 

2* Tenentur medici, advocati, aliique officio publico fungentes 
pauperibus operam suam gratis impendere, si non appareat 
quomodo aliter eis subveniri possit. 

3 1 Pauperibus publice expositis qui signa extremae necessitatis 
videantur ostendere (v. g. ex nuditate, morbo, etc.) aut qui 
illam asserant (v. g. dicendo se 3 diebus ieiunasse), raro quis 
tenetur ex praecepto subvenire etiam de superfluis, tum quia 
forsan ad movendos spectatores ista necessitas exaggeratur, tum 
quia ab aliis iuvandi praesumuntur. 

4* Nullus obligatur (imo aliquando est illicitum) dare elee- 
mosynam pauperibus laborare nolentibus ; ne tamen hisce annu- 
merentur illi qui ob laboris defectum in miseriam inciderunt. 
Quibus consultius esset laborem procurare aut subministrare 
ex quo viverent. 

5 a In eleemosynis praeferendi sunt propinquiores ; nulli tamen 
possunt systematice excludi (nec infideles, nec peregrini, nec 
inimici), sive ex infortunio sint pauperes, sive ex virtute propter 
Christum, sive etiam ex culpa praecedenti (si eleemosyna unicum 
sit medium subveniendi), non tamen si ex culpa actuali (Mt. V, 
45 ; Prov. XXV, 21 ; Rom. XII, 20). 

6 a De superfluis licitum est quaedam reservare ad statum 
paulo altiorem acquirendum, dummodo non reserventur omnia : 
decentia quidem postulare potest ut moderate et paulatim ad 
altiorem statum ascendamus, non autem ut omnia ad hoc reser- 
vemus, imo postulat ut quaedam ex magnificentia in eleemosynas 
elargiamur (prop. 12 damn. ab Inn. XI). 

T Prohibitio mendicandi facta a magistratu civili non liberat 
ab obligatione dandi eleemosynam, quia non desunt alia media 
praecepto satisfaciendi, v. g. erogando pecuniam illis qui indi- 
gentium curam habent, aut bonis institutis vel operibus bene- 
ficentiae. 

8 a Similiter solutio tributi ex quo pauperes iuvantur minuit 
obligationem dandi eleemosynam, sed non penitus eam extinguit, 
si tributum non sufficiat ad extinguendas pauperum necessitates. 

9 a Etiam damnum avertendum est a proximo, si sine gravi 
incommodo averti potest, v. g. monendo illum cui imminet, aut 
causam depellendo. 

934* Monita practica. — I. Eleemosyna sit a) prudens, 
ad veros pauperes, nori ad otiosos (II Thess. III, 10 ; Eccli. XII, 
4) ; b) libens i. e. hilaris et benigna (II Cor. IX, 7) ; c) abundans 
ut pauperes etiam multi vere subleventur (Tob. IV, 9) ; d) 
prompta ut sit opportuna, ne secus pauperes in abiectam cadant 
miseriam et in desperationem (Prov. III, 28) ; e) secreta et humilis 
(Mt. VI, 1-4) ; f) iusta ; g) ordine recto ; h) omnibus auxiliaris. 

2. Confessarius non facile deneget absolutionem propter 
omissionem eleemosynae, quia poenitentes facile se putant 
excusatos, et quia pauci sunt qui nihil omnino dant pauperibus 
aut bonis operibus, et quia obligatio gravis in necessitate communi 
non certo adest. 

Articulus II. 

De Eleemosyna spirituali seu Correptione 
fraterna . 

S. Th. II-II, q. 33 ; De Virt., q. 3. 

935. Septem sunt eleemosynae spirituales: 1) pro 

omnibus orare, de quo dicitur in tr. de Religione, 2) remittere 
offendenti, de quo dictum est supra n. 898, 3) consolari tristem, 
et 4) portare onerosos et graves, quae pertinent potius ad eos 
qui in officio sunt constituti, 5) docere ignorantem, 6) consulere 
dubitanti, 7) corripere peccatorem, de quibus hic dicendum, 
praesertim de ultima quae est praecipua et specialem difficultatem 
prae se fert. 

936. Correptio peccantis alia est iudicialis, alia fraterna : 

i° Illa adhibetur a) contra peccatum in quantum est 
malum pro aliis, praesertim pro bono communi ; b) et 
fit ad reparandum ordinem, c) per punitionem delinquentis; 
haec est a) remedium peccati in quantum est malum 
ipsius peccantis, b) et fit simplici eius admonitione, ac 
c) ordinatur ad eius emendationem. 

2° Illa est actus iustitiae ; haec est praecipua eleemosyna 
spiritualis, unde est actus misericordiae imperatus a cha- 
ritate. 

3 0 Illa fit actione iuridica a superiore tamquam iudice ; 
haec fit a proximo ut a fratre ad bonum fratris, et si fiat a 
superiore, non fit ab ipso tamquam a superiore, sed 
tamquam a persona privata. Hinc definitur : admonitio 
proximi peccatoris facta a privato vel a quasi privato ut 
proximus emendetur ; aut cum S. Thoma, IV Sent., d. 19, 
q. 2, a. 1 : admonitio fratris de emendatione delictorum 
fraterna charitate procedens. 

Media inter utramque est paterna, quae fit a superiore 
cum auctoritate, sed absque forma iudicii, ad emendationem 
et ad scandalum tollendum. 

937. Ex iure naturali et divino datur praeceptum 
correptionis fraternae ex genere suo grave — Probatur : 

a) Ex S. Matt. XVIII, 15 : «Si peccaverit in te frater 
tuus, vade et corripe eum inter te et ipsum solum ; si te 

audierit, lucratus eris fratrem tuum » (cfr. Lev. XIX, 17 ; 
Eccli. XVII, 12 ; XIX, 13 sq. ; Lc. XVII, 3 ; Gal. VI, 1 ; 
I Thes. V, 14 ; II Thes. III, 15). 

b) Ex ratione : Iure naturae et charitate subvenire 
tenemur proximo corporaliter indigenti ; ergo multo magis 
indigenti spiritualiter. — Ceterum debemus diligere proxi- 
mum ; at dilectio proximi includit velle et praestare ipsi 
bonum ; ergo multo magis ab eo avertere grave malum, 
quale est certo peccatum mortale. 

Praeceptum illud, sicut charitas, per se erga omnes 
obligat omnes, i. e. non tantum superiores qui corripere 
tenentur tum ex officio vel iustitia, tum etiam ex ordine 
charitatis quia magis idonei et subditis magis coniuncti ; 
at etiam obligat aequales, imo subditos et peccatores, licet 
hi multis ex circumstantiis excusentur, utpote ad correp- 
tionem non semper idonei. 

Superiores sunt parentes, maritus, tutores, magistri et 
praeceptores, domini respectu famulorum, episcopi, praelati 
et parochi, confessarii respectu poenitentium, concionatores 
respectu audientium. 

938. Conditiones ad correctionem fraternam requi- 
sitae. — Quinque sunt conditiones simul requisitae ut 
hoc praeceptum hic et nunc obliget ; 

1) Certa materia i. e. peccatum grave certe commissum, 
in quo praevidetur proximus relapsurus, vel in quo timetur 
moriturus, aut poenitentiam non acturus tempore debito. 

Dicitur : peccatum grave, quia cum omnis correptio sit onerosa 
corripienti et leve saltem incommodum includat, per se et or- 
dinario non obligat ad auferendum leve malum a proximo. 
Deinde requiritur peccati gravis notitia moraliter certa ob teme- 
ritatis propriae et offensionis alienae periculum ; quodsi dubium 
sit, privatus non debet nec potest in vita proximi inquirere 
quia esset valde onerosum et aliis odiosum (Prov. XXIV, 15) ; 
secus aliquando superior qui aliorum curam et providentiam 
habet 1 . 

2) Necessitas i. e. probabilitas quod proximus se non sit 


1. Addunt aliqui : etiam privatus, si de gravissimo malo avertendo 
v. g. de homicidio ageretur, aut de damno communi. At tunc non adest 
obligatio ad emendationem fratris, sed ad avertendum malum alterius. 

sponte emendaturus et quod alius aeque idoneus eum non 
sit correpturus. 

3) Utilitas i. e. fundata spes emendationis, seu proba- 
bilitas quod correptio non sit nocitura (v. g. impellendo 
ad nova vel graviora peccata) sed profutura sive statim, 
sive saltem post aliquod tempus. Cessante enim fine 
cessat praeceptum. 

Hinc a) si correptio sit dubie profutura sed certo non nocitura, 
facienda est ; 

b) si utilitas non sit probabilis sed dubia, ita ut aequaliter 
speretur emendatio et timeatur nocumentum, per se et generatim 
omittenda est quia praeceptum negativum non nocendi magis 
obligat quam praeceptum affirmativum benefaciendi ; 

c) attamen in tali dubio, per accidens et exceptionaliter est 
facienda, si praevideatur proximus in peccato moriturus, vel si 
timeatur maius malum quod praecaveri debet, v, g. dehonoratio 
Dei, irreverentia religionis, scandalum vel damnum plurium aut 
reipublicae, imo damnum unius si sit maius vel magis timeatur 
quqm damnum peccantis ; item si ex officio correptio sit facienda 
a superiore, qui etiam cum modica spe monere tenetur, ne 
disciplina enervetur aut scandalum aliis noceat. 

4) Possibilitas i. e. quod fieri possit sine nimio incom- 
modo corripientis, quale non est periculum alicuius indig- 
nationis quod fere semper adest. 

Est autem incommodum tanto maius subeundum, quanto 
maior sit necessitas proximi (in extrema necessitate etiam cum 
periculo vitae), vel gravitas peccati, vel probabilitas fructus, vel 
obligatio corripiendi. Et quidem superiores etiam cum magno 
incommodo tenentur in necessitate gravi, imo cum periculo 
vitae si teneantur ex iustitia, uti episcopi, parochi, magistratus; 
aut cum aliquo magno detrimento, uti parentes, domini, maritus, 
magistri ; — e contra famuli et subditi raro tenentur cum facile 
dubia res sit in casu particulari. 

5) Opportunitas i. e. quod tempus, locus et aliae cir- 
cumstantiae emendation convenientes hic et nunc adsint : 
praeceptum enim affirmativum non obligat pro semper, 
sed tantum in datis circumstantiis. 

Non ergo semper adhibenda est statim, sed ad tempus oppor- 
tunum est saepe differenda, cum fructus magis speretur ; imo 
interdum permitti potest reiteratio peccati ut ferventius peccator 
resipiscat, si non speretur fructus immediatus. Quodsi immediatus 
speretur, fiat statim, si tollendum sit scandalum aliis nocivum, 
vel si defendendus honor Dei aut proximi. 

939. Modus et ordo in correptione servandus. — 

Correptio fraterna fieri potest vel convenienti sermone, vel factis 
aut signis aequivalentibus, vultum tristem exhibendo, sermonem 
ad alia divertendo, subtrahendo auxilium temporale, vel aliis 
modis quibus proximus aperte vel implicite monetur. 

Semper tamen fiat magna cum prudentia et charitatis affectu, 
et quidem erga inferiores et aequales cum benignitate et amore 
(Gal. VI, 1), erga superiores cum humilitate et reverentia (I Tim. 
V, 1). 

Ne contra iustitiam peccetur, laedendo famam proximi sine 
necessitate (Mt. XVIII, 15), praescribitur ordo in correptione 
servandus : primo fiat secreto, idque saepius, quamdiu speretur 
fructus ; quodsi non prosit, adhibeantur unus vel duo testes ; 
et si nondum prosit, denuntiatio fiat superiori qui prius paterne 
corripiat, deinde, si necesse fuerit, etiam iudicialiter. At ordo 
ille mutari potest ita ut statim denuntiatio fiat : a) si delictum 
sit publicum, maiori parti communitatis notum vel brevi noti- 
ficandum ; b) si praevideatur privata monitio non esse profutura, 
praesertim si necessitas correptionis urgeat, ut si peccatum 
sit in nocumentum communitatis aut religionis, vel in grave 
damnum tertii (v. g. infamiae, corruptionis aliorum) ; c) si 
emendatio per superiorem praevideatur multo securior et fructuo- 
sior, modo superior sit prudens et discretus ; d) si aliqua lex 
denuntiationem imponat, ut pro confessariis sollicitantibus. 

940. Omittere correptionem fraternam est pec- 
catum mortale ex genere suo. Secundum S. Thomam, 
si quis praesumit de aliquo quod posset eum retrahere a 
peccato, et tamen propter timorem vel cupiditatem vel vere- 
cundiam absolute renuit correptionem facere, peccat morta- 
liter quia timorem, etc. praeponit fraternae charitati ; si quis 
autem ex his tantum efficitur tardior ad corripiendum, ita 
tamen ut si ei constaret quod fratrem posset a peccato 
retrahere, non omitteret, peccat tantum venialiter, quia non 
tollitur ratio finis, v. g, si esset negligens in conside- 
randis circumstantiis et opportunitate in quibus corripere 
tenetur, vel culpabiliter existimans se ad id non esse 
idoneum. 

94,1. Materia correptionis sunt sola peccata gravia 
commissa, et ideo non sunt : 

1) Peccata committenda : haec enim sunt materia moni- 
tionis (consulere dubitanti), quae obligat iisdem in circum- 
stantiis ac correptio. 

2) Peccata materialia facta ex ignorantia invincibili vel 

saltem non graviter culpabili : haec sunt materia instruc- 
tionis (docere ignorantem), quae etiam est de praecepto in 
iisdem circumstantiis ac correptio, non tantum ex reve- 
rentia erga legem sed etiam ex charitate, quia prava 
ignorantia eorum quae quis scire tenetur est malum a 
proximo auferendum sicut peccatum ; minus stricte tamen 
et saepe sub veniali tantum quia est minus malum. Hinc 
secundum plures probabile est privatos non teneri instruere 
alios quoad peccata materialia contra legem positivam 
(divinam aut humanam) tantum commissa, quia haec non 
sunt intrinsece mala et ideo minoris momenti ; aliud esset 
si ex officio quis teneretur alios docere, vel si ex ignorantia 
oriretur damnum ignorantis, vel tertii, aut scandalum, aut 
irreverentia erga Deum vel religionem, etc. 

3) Peccata venialia. Haec tamen per accidens possunt 
esse materia correptionis, instructionis vel monitionis etiam 
sub gravi aliquando faciendae, tum ratione effectus v. g. si 
ex ipsis sequitur periculum proximum peccandi mortaliter, 
vel magnum scandalum, vel aliud grave malum pro reli- 
gione aut bono communi, ut perturbatio tranquillitatis in 
communitate, vel relaxatio disciplinae regularis in mo- 
nasterio ; tum ratione officii, pro superioribus quia curam 
aliorum habent. 

942. Instructio ignorantis est utilis et ideo, suppositis 
aliis conditionibus, facienda est generatim : 

1) Si ignorantia sit vincibilis et graviter culpabilis, v. g. 
si quis non sit in bona fide sed dubitet, ut si interroget. 

2) Si ignorantia brevi fiet vincibilis, ut si quis ignoret 
leges quae diu ignorari nequeunt, v. g. prima principia 
et primas conclusiones i uris naturae, aut officia status 
obvia (sacerdotis, patris, iudicis). 

3) Si ignorantia non sit graviter culpabilis, sed nociva 
ignoranti, v.g. si versetur circa necessaria ad salutem, vel 
inducat occasionem aut periculum proximum peccandi aut 
perseverandi in peccato, vel causa sit existimandi peccatum 
esse quod non sit, aut esse mortale quod est veniale. 

( 4) Etiam si ignorantia sit invincibilis et favorabilis, sed 

| monitio probabiliter sit profutura, saltem post tempus, nec 

1] timeantur graviora incommoda ut infamia pro aliis, scan- 

i dalum, odia, rixae, v. g. e dissolutione matrimonii invalidi. 

' E contra generatim est omittenda propter maius malum, 

I scii, si ignorantia non sit graviter culpabilis et 

t a) monitio sit dubie profutura ignoranti et aeque dubie 

i nocitura (dubio positivo), quia magis praecavendum est 

peccatum formale quam materiale 1 ; 

i b) magis si probabiliter non sit profutura, nisi tamen 

& maius damnum timeatur sive publicum (magnum scan- 

i dalum), sive tertii (omissio restitutionis), sive ipsius igno- 

rantis (prava consuetudo v. g, pollutionis difficulter vin- 
cenda) ; 

c) maxime si certo non sit profutura ; nisi tamen silen- 
| tium aequivaleat approbationi (v. g. si sacerdos vel prae- 

ceptor interrogatus aut videns fornicationem, pollutionem, 
i furtum, taceat), vel nisi ex non monitione sequatur magnum 

j damnum plurium aut publicum, quia bonum commune 

aut plurium praeferendum bono privato unius (ita per se 
sacerdos invalide consecrans aut docens errores, coniuges 
qui actum matrimonii exercent ita ut generationem impe- 
; diaUt), non autem si sequatur damnum unius quia bonum 

i spirituale ignorantis praeferri potest . 

! 943. Animadversiones practicae. — 1. Cum conditiones 

requisitae ad obligationem correptionis fraternae raro adsint pro 
privatis (nisi sint familiariter coniuncti), hi raro ad correptionem 
tenentur, praesertim erga ignotos quorum indoles est incognita, 
et ideo emendatio valde dubia. A fortiori ad eam raro tenentur 
scrupulosi qui ob defectum discretionis semper putarent ad 
alios corrigendos teneri, aut semper de hoc dubitarent, et sae- 
pissime imprudentias committerent. 

| 2. Tenetur peccator se emendare ad correptionem : a) si sit 

;i superior, quia tenetur procurare ea quae necessaria sunt ad 

. suum officium rite subeundum, inter quae est ipsius emendatio ; 

1 b) si aliis scandalo sit, quia tenetur abstinere a scandalo ; c) si 

proximus sit in peccato mortali moriturus, nisi ipse emendatus 


1. In dubio negativo tamen seu improprie dicto, utrum profutura 
vel obfutura sit monitio, facienda est quia nemo praesumitur malus < 

nisi probetur. 

corripiat, quia videtur tunc gravis necessitas cui cum aliquo 
incommodo subvenire debet. 

3. In communitatibus, collegiis, etc. plerumque expedit ut 
correptio fiat via denuntiationis ad superiorem : facile enim 
cognosceretur ille qui denuntiartet, si prius privatim moneret ; 
imo ubi de gravi damno communitatis (non unius vel alterius) 
agitur, nec possent absolvi convictores denuntiare nolentes. 

4. Quoad denuntiationem apud superiorem notat S. Alphonsus: 

a) Si certo constat fratrem perfecte emendasse peccatum 
occultum, nec ex eo esse ullum periculum relapsus vel damni 
ipsi aut alteri, non licet denuntiare patri vel praelato, nisi frater 
expresse in istam denuntiationem consentiat. 

b) Non licet deferre delictum ad superiores mediatos, si 
superior immediatus potest per se corrigere, et nulla sit probabilis 
suspicio fore ut hic officio suo desit , famae enim proximi, 
quoad eius fieri potest, consulendum est. 

c) Superior, vi notitiae per privatam denuntiationem sibi ut 
patri factam obtentae, non potest publice monere aut iud cialiter 
procedere, quia delictum non fuit sibi manifestatum ut iudici. 


QUARTA PARS. 

DE PECCATIS CHARITATI OPPOSITIS. 

QUAESTIO PRIMA. 

DE ODIO QUOD OPPONITUR DILECTIONI. 

S. Th. I-II, q. 29 ; II-II, q. 34- 

944. Odium est motus appetitus quo male afficimur 
erga aliquid. Sicut enim amor est consonantia appetitus 
ad id quod sibi convenit, ita odium est dissonantia ad 
id quod est repugnans seu malum. Est autem odium 
duplex ; 

i° odium abominationis seu aversionis quo aversamur 
aliquid (rem vel personam) ut nobis malum vel nocivum ; 
quando agitur de persona vocatur odium qualitatis ; 

2 ° odium inimicitiae seu malevolentiae, vel odium ipsius 
personae secundum se, quo ex displicentia alicuius personae 
ipsi malum volumus, quia ipsi malum est, i. e. sistendo 
in malo ipsius, ut scii, ipsi male sit. 

Odium abominationis opponitur amori concupiscentiae, 
odium inimicitiae amori benevolentiae ; sicut autem amor 
concupiscentiae ad amorem benevolentiae, ita prius odium 
ad hoc posterius disponit : ex eo enim quod aliquem ut 
nobis displicentem et molestum aversamur, saepe fit ut illi 
malum velimus, et malum eius ut nostrum bonum repu- 
temus. 

945. Odium Dei. — Secundum essentiam suam Deus 
odio haberi non potest quia per essentiam est ipsa bonitas; 
et ideo qui hanc essentiam videt, Deum odio non habet. 
At in quantum ex ipso nobis provenit effectus quem repu- 
tamus malum, a nobis odio haberi potest (cfr. Num. X, 
35 ; Deut. XXXII, 41 ; Ps. LXXIII, 23 ; Ioh. XV, 24), 
v. g. in quantum prohibet peccata vel peccatores punit. 

Hoc est peccatum, et semper mortale, nisi fiat ex indelibe- 
ratione : semper enim gravis deordinatio est aversari sum- 
mum Bonum in quo nihil est aversandum ; vel malum velle 
illi qui est summe amabilis. Imo est peccatum omnium 
maximum : 1) quia directe opponitur dilectioni Dei quae 
est actus principalis dignioris virtutis : charitatis, et ideo 
etiam directe opponitur bonitati infinitae Dei; 2) quia 
id praecise quo aliquid est peccatum mortale est aversio 
voluntatis a Deo ; atqui haec per se, essentialiter et 
explicite habetur in odio Dei, in afiis peccatis invenitur 
tantum implicite, participative et secundum aliud ; ergo 
odium Dei est peccatum omnium gravissimum. — At 
odium inimicitiae erga Deum est gravius quam odium 
abominationis : illud opponitur infinitae bonitati intrinsecae 
Dei, hoc externae eius manifestationi et gloriae. 

Odio inimicitiae peccat a) ille qui vult Deum non esse, vel 
non esse omnipotentem, omniscium, iustum, etc.; — b) qui 
tristatur de eius perfectionibus vel gaudet de eius offensa, de 
praeceptorum Dei violatione ; — c) qui persequitur opera Dei 
et gloriam eius externam minuere intendit, quia Deo displicet. 
Sic diabolus optat et procurat Deo malum quia Dei malum est. 

946. Odium proximi. — Odium abominationis proximi 
est bonum, si odio habetur secundum id quod malum est 
in ipso (Sap. XIV, 9 ; Ps. CXVIII, 113 ; CXXXVIII, 21), 
v. g. quatenus est peccator, inimicus, persecutor, nobis 

noxius, etc., nisi odium maius sit quam causa mereatur, 
E contra est peccatum, si odio habetur secundum aliquid 
quod in ipso est bonum, v. g. in quantum est pius, iustus, 
prudens, etc. 1 . — Odium inimicitiae erga proximum, quo 
malum ipsi volumus tamquam malum ut ipsi male sit, 
semper est peccatum. Ita qui 1) desiderat incommodum 
proximi qua tale et absolute sumptum ; 2) qui gaudet 
de malo eius ut ipsi malum est ; vel 3) qui tristatur de 
bono ut ipsi bonum est. 

Peccatum odii erga proximum est mortale ex genere 
suo quia est contra charitatem (I Ioh. II, 9 ; III, I 4 _I 5 > 
IV, 20). Potest tamen esse veniale, non solum ex indelibe- 
ratione ut si fiat ex subito motu irae, sed etiam ex levitate 
materiae v. g. si leve malum optamus proximo, vel si 
levis est aversio, ut ordinarie est simplex displicentia sine 
mali imprecatione. Haec tamen est periculosa, maxime si 
diu durat, quia facile fiet ut complaceant mala quae hic 
inde proximo obveniant. 

Odium proximi si consideretur ex parte deordinationis peccantis 
est gravissimum peccatorum contra proximum, quia sic maxime 
deordinatur nostra voluntas erga illum 2 . Attamen non est 
maximum ex parte effectus, scii, nocumenti proximo illati : sic 
furtum, homicidium, detractio, etc. sunt maiora. 

947. Odium proximi est. specie multiplex. — 

Odia qualitatis proximi specie differunt secundum specie 
diversa motiva, v. g. odisse proximum quia pius vel quia 
iustum damnum intulit. 

Odia proximi quibus optamus (desiderio inefficaci) ut 
ipsi diversa mala obveniant, sunt probabiliter eiusdem 
speciei, quia haec mala tantum sub generali ratione mali 
ipsi appetuntur ; unde mala non surit in confessione spe- 
cificanda. E contra diversae speciei certo sunt odia quibus 
desideramus (vero desiderio efficaci) diversa mala proximo 


x. Quidam dicunt odium abominationis non qualitatis sed personae, 
quatenus haec habetur ut omni dilectione indigna, semper esse peccatum 
et gravissimum, quia est excludere a beatitudine. Sed hoc iam est odium 
inimicitiae, utpote odium personae secundum se : iam velle quod nullum 
bonum habeat. . . 

2. Alia scii, peccata contra proximum participant rationem odii, 
notat Caietanus. 

inferre , quia desiderium committendi peccatum habet ma- 
litiam operis cum omnibus circumstantiis ; unde mala 
desiderata sunt in confessione declaranda. Sic differunt 
voluntas auferendi famam, et voluntas occidendi. 

948- Animadversiones. — 1. Formale odium sui ipsius 
non datur, utpote naturae repugnans. 

2. Velle alicui malum in quantum est ipsi vel aliis bonum, 
non est odium ; imo est licitum, si servetur ordo charitatis 
(cfr. n. 889). Peccatum tamen esset velle malum alterius contra 
ordinem cnaritatis, i. e. propter bonum quod illud non adaequet : 
stc filius non potest velle mortem patris propter haereditatem 
(cfr. prop. 13, 14, 15 damn. ab Inn. XI). 

3. Odium abominationis de solo malo proximi non est sim- 
pliciter odium, sed secundum quid et mixtum amori : « Hoc 
ipsum quod in fratre odimus culpam et defectum boni, pertinet 
ad fratris amorem : eiusdem emm rationis est quod velimus 
bonum alicuius et quod odiamus malum ipsius. Unde simpliciter 
accipiendo odium fratris (non volendo bonum), semper est 
cum peccato » (a. 3). 

4 - Verum odium difficulter sanatur ; attamen poeniteiites saepe 
ut odia confitentur quae non sunt talia, vel saltem non gravia, 
oie quando affirmant se non posse oblivisci iniuriam, vel non 
po^se aliquem aspicere, alloqui, salutare, aut non posse sine 
vehementi commotione, investigandum est an haec non sint 
mera naturalis aversio ex vera vel apparenti offensione, — vel 
purus affectus appetitus sensitivi ex diversitate indolis sine 
sufficienti deliberatione, — vel desiderium mali ex honesto 
fine. Quodsi proximo non optent grave malum, nec recusent 
signa ordinaria dilectionis, nec aliud grave incommodum ex illo 
affectu timeatur (v. g. contemptus, scandalum et vindictae cupi- 
ditas), sunt absolvendi. 

5 - Animadvertit S. Alphonsus, Th. M., 1 . II, n. 30, ad 3° : 

« Privatiis qui aversus ab alio fugit 3 si id faciat ut eum suo 
colloquio et solatio privet, atque ita contristet, et male illi sit, 
est odium inimicitiae et peccatum. — Si vero nihil mali optando 
tantum fugias quia tuae naturae est difformis. Vel tibi solet 
esse molestus, est odium aversionis et peccatum, si sit sine ratione: 
quale non erit si sit persona valde aspera, modo absit con- 
temptus, scandalum, et vindictae cupiditas ». 

6. Odium proximi formaliter secundum rationem obiecti et 
1 orltur ex invidia, per quam ipsum bonum proximi 

redditur contristabile et per consequens odibile ; dispositive 
autem ex ira : prius enim per iram apprehendit homo malum 
proximi secundum quamdam mensuram ut habet rationem 
vindictae, at ira perseverante, homo pervenit ad Considerandum 
et quaerendum malum proximi absolute et secundum se, quod 
pertinet ad rationem odii (a. 6, ad 3). 

QUAESTIO SECUNDA. 

DE PECCATIS OPPOSITIS GAUDIO. 

Gaudio ipsius charitatis de bono divino opponitur acedia ; 
gaudio de bono proximi invidia. 

Articulus I, 

De Acedia . 

S. Th. II-II, q. 35 ; de Malo, q. 11. 

949. Acedia est tristitia de bono spirituali, praesertim 
divino. Acida enim sunt frigida, unde acedia importat 
taedium seu teporem operandi, qui ita deprimit animum 
hominis ut nihil ei agere libeat. Hinc acedia spiritualis 
dicit torporem, languorem, tepiditatem, taedium circa 
spiritualia, quae ideo molesta sunt quia laborem requirunt 
corporalem. Unde est tristitia de spiritualibus quia impe- 
diunt quietem et delectationem corporalem : praefert enim 
acedia nihil agere quam corporis quietem impedire, et 
inde nascitur spiritualium fuga, horror et detestatio. Haec 
tristitia semper est peccatum : a) ratione obiecti : tristari 
enim de malo est bonum, sed tristari de eo quod apparenter 
est malum sed vere est bonum, est peccatum, quia bonum 
non meretur ut de eo tristemur ; b) ratione effectus : retrahit 
enim hominem ab operibus debitis. 

Acedia est duplex : i° ea qua tristamur de bono cuius- 
cumque virtutis ; haec non est speciale peccatum, etiamsi 
fiat propter laborem corporis adnexum, sed est circumstan- 
tia omnis peccati, quia omne Vitium fugit bonum spirituale 
oppositum etiam quatenus impedit corporalem quietem ; 
2 0 ea qua tristamur de bono spirituali ad quod omnia alia 
ordinantur, scii, de bono divino, non in se, sed in quantum 
nobis est internum vel ad nos pertinet et nobis videtur 
malum : si quis scii, tristetur de beatitudine vel de amicitia 
Dei, eo quod per virtutum exercitia laboriosa servari 
debeant et sic amicitiam illam non curet, aut si propter 
laborem tristetur de mediis ad illam v.g. de sacramentis, 
gratia Dei, bonis operibus, divinis praeceptis, etc. in 
quantum sunt ad amicitiam Dei necessaria vel utilia. Haec 

est speciale peccatum quia habet speciale obiectum, et 
directe contrariatur speciali actui specialis virtutis : oppo- 
nitur enim gaudio de bono divino de quo delectatur 
charitas. 

950. Gravitas acediae. — i.Acedia ut est generale 
peccatum, est mortalis vel venialis prout peccatum cuius 
est circumstantia est grave vel leve. 

2. Acedia specialis est peccatum mortale ex genere 
suo, quia secundum propriam rationem charitati oppo- 
nitur. Proprius enim effectus charitatis est gaudium de 
Deo, unde acedia qua tristamur de bono divino, directe 
opponitur charitati. Potest tamen esse veniale si non est 
perfecte deliberatum, vel etiam, utvidetur, quando versatur 
circa bona ad salutem non necessaria. 

Haec acedia est etiam peccatum capitale, ut declaratum 
fuit supra, in tr. de Peccatis, n. 513. 

Articulus II. 

De Invidia. 

S. Th. II-II, q. 36 ; Q. D. de Malo, q. 10. 

951. Invidia est inordinata tristitia de bono alterius, 
aestimato ut malo proprio, in quantum illud bonum videtur 
diminutivum excellentiae propriae. Dicitur 

i° tristitia : haec est de malo spectato ut nobis coniuncto, 
et sic differt invidia ab odio quod est de bono proximi, 
in proximo considerato ut absolute malo ; 

2° de bono alterius aestimato ut malo proprio : « Obiectum 
tristitiae est malum proprium ; contingit autem id quod 
est alienum bonum apprehendi ut malum proprium, et 
sic de bono alieno potest esse tristitia » ; 

3 ° in quantum illud est diminutivum excellentiae propriae : 
tristitia de bono alterius quod consideratur ut mal um , 
potest contingere quatuor modis : a) cum aliquis dolet 
de bono alterius, quia ex eo timet nocumentum provenire 
vel sibi vel aliis bonis, et talis tristitia est effectus timoris ; 
b) cum aliquis tristatur de bono alterius, non quia ipse 
habet bonum, sed quia nobis deest bonum illud quod ipse 

habet, et hoc est zelus seu aemulatio quae, si sit circa 
bona honesta, est laudabilis ; c) cum aliquis tristatur de 
bono alterius, quia ille cui accidit bonum, est eo indignus , 
et haec tristitia vocatur nemesis seu indignatio, quae est 
bona si fiat ad rectum finem et cum debita subiectione 
ad ordinationem divinae Providentiae ; d) cum aliquis 
dolet de bono alterius, in quantum alter excedit ipsum 
in bonis et id aestimatur ut malum proprium, quia est 
diminutivum propriae gloriae vel excellentiae, et hoc proprie 
est invidia ; 

4 0 inordinata : invidia semper est mala quia dolet de 
eo de quo est gaudendum, scii, de bono proximi. 

952. Gravitas invidiae. — Invidia est peccatum mortale 
ex genere suo . Genus emm peccati sumitur ex parte obiecti . 
Invidia autem secundum obiectum opponitur charitati, 
quia sicut charitas gaudet de bono proximi, ita invidia 
de eo tristatur. Potest tamen esse veniale non tantum ex 
indeliberatione seu imperfectione actus, sed etiam ex 
levitate materiae si quis invideat de exiguo bono proximi, 
v. g. de eo quod vincat in ludo, puta cum eo currendo, 
vel aliquid huiusmodi faciendo. 

953. Animadversio. — Solet peccatum invidiae maxime 
inveniri inter illos qui sunt aliquo modo pares, v. g. eiusdem 
familiae, vel saltem in aliquo appropinquant, v g. in conditione, 
scientia, virtute, etc. ’ tales enim volunt invicem aequari vel 
praeferri. Praecipue est de illis bonis in quibus est gloria, et 
in quibus homines amant honorari et in opinione esse, maxime 
de sapientia et felicitate. Unde oritur ex inani gloria, quamvis et 
ipsa sit capitale peccatum, ut dictum fuit in tr. de Peccatis, 
n. 508. 


QUAESTIO TERTIA. 

DE PECCATIS OPPOSITIS PACI. 

S. Th. II-II, q. 37-42- 

954. Peccata contra pacem privatam. — Paci qui est 
effectus charitatis plura opponuntur peccata. Paci priva- 
tae opponitur : 

1) In corde discordia, quae directe contrariatur concor- 

diae seu unioni voluntatum, et est dissensio voluntatum 
(non tantum intellectuum) circa bonum Dei vel proximi 
quod ex charitate velle debemus , scii, de bono necessario 
de quo consentire tenemur. 

Contingit discordia dupliciter : a) per se quando quis 
scienter et ex intentione dissentit a bono Dei vel proximi 
in quod debet consentire, et sic est peccatum mortale ex 
genere suo quia contrariatur charitati ; b) per accidens 
quando intentio aliquorum est ad bonum quod pertinet 
ad honorem Dei vel utilitatem proximi, sed unus aestimat 
hoc esse bonum, alius autem habet contrariam opinionem, 
et talis discordia quae est potius opinionum et intellectuum 
quam voluntatum, non est contra charitatem nec peccatum, 
nisi sit cum errore circa ea quae sunt de necessitate salutis, 
vel moderationis limites excedat ita ut pertinacia indebite 
adhibeatur. — Oritur discordia ex inani gloria, quia pro- 
priam voluntatem et proprium sensum plus aequo diligi- 
mus. * r 

2) Ex discordia saepe nascitur contentio , quae est alter- 
catio verborum quibus unus alteri contradicit inordinate, 
sive impugnando veritatem, sive eam indebito modo v, g. 
nimia cum acrimonia propugnando. In primo casu est 
peccatum mortale ex genere suo, nempe in materia magni 
momenti : fidei, morum, iustitiae, etc. ; in secundo casu 
est tantum veniale, nisi generet grave scandalum. Oritur 
quoque ex inani gloria qua quisque contendentium vic- 
toriam de altero reportare conatur. 

3) Ex discordia et contentione aliquando nascitur rixa, 
quae est pugna manuum inter privatos qua animis ira 
incensis unus alterum percutere vel laedere nititur. Est 
peccatum mortale ex genere suo in aggressore ; si tamen 
modum non excedat, uti et levicula pugna, est veniale. 
In defendente se non est peccatum, si non excedat limi- 
tes moderationis ; si excedat parum, est veniale ; si 
multum, mortale, v.g. si absque necessitate insurgat aliquis 
ad alterum graviter laedendum. — Oritur ex ira. 


1) Paci Ecclesiae, schisma quod est voluntaria separatio sui 
ab unitate Ecclesiae, retenta professione fidei, seu voluntaria 
separatio baptizati ab Ecclesia catholica. Committitur du- 
pliciter, nam « Ecclesiae unitas in duobus attenditur, scii. 

a) in connexione membrorum Ecclesiae ad invicem..., et 

b) iterum in ordine omnium membrorum ad unum caput... 
Et ideo schismatici dicuntur 1) (perfecte) qui subesse 
renuunt summo Pontifici (cum rebellione, ita ut obedire 
praeceptis pertinaciter recusent), et 2) qui membris 
Ecclesiae ei subiectis communicare recusant » (in doctrina, 
cultu, sacramentis) ; ex quo patet esse peccatum gravissi- 
mum et mortale ex toto genere. Est tamen minus grave 
quam infidelitas, quae est contra ipsum Deum secundum 
quod est in se veritas prima cui fides innititur, dum 
schisma est contra Ecclesiae unitatem, quae est bonum 
participatum et minus quam sit ipse Deus. Et quamvis 
charitas sit nobilior fide, peccatum quod opponitur contra 
bonum secundarium charitatis, scii, bonum proximi, minus 
est quam infidelitas, quia bonum proximi minus est quam 
obiectum fidei quod est ipse Deus. 

2) Paci multitudinis civilis, tum a) bellum illicitum; tum 
b) seditio, quae est tumultuatio seu bellum aggressivum 
quo una pars reipublicae iniuste adversus aliam insurgit 
vel adversus principem legitimum, quo ultimo casu vocatur 
rebellio. Est peccatum tanto gravius quanto bonum com- 
mune (scii, pax et unitas societatis) praestat bono privato ; 
unde est mortale ex genere toto. 

Haec peccata etiam sunt contra iustitiam, et melius 
considerantur in tr. de IuStitia. 

956 . Animadversio. — Haeretici externi etiam sunt 
schismatici, sed non e contra, quamvis tamen schisma ad haeresim 
ducat. Schismatici quoque iisdem poenis ecclesiasticis puniuntur 
ac haeretici ; insuper de communicatione cum schismaticis et 
de cooperatione ad schisma similiter dicendum est ac pro 
haeresi (cfr. tr. de Fide). 


955* Peccata contra pacem publicam. — Paci pu- 
blicae seu multitudinis opponuntur : 

QUAESTIO QUARTA. 

DE PECCATIS OPPOSITIS BENEFICENTIAE. 

957. Scandalum opponitur beneficentiae. — Multa 
sunt peccata quae opponuntur beneficentiae, quorum ple- 
raque iniuriam inferunt vel ipsi cooperantur, et ideo 
iustitiam laedunt ; contra charitatem specialiter est scan- 
dalum. Quae vox etymologice significat offendiculum, et 
sumitur active pro positione offendiculi in via cui pede 
impingens disponitur ad lapsum seu ruinam ; et passive 
pro ipsa impactione in offendiculum seu offensione pedis. 
Hinc in sensu theologico, active est ppsitio actionis quae 
disponit aliquem ad ruinam spiritualem ; passive est ipse 
casus seu ruina spiritualis ob actionem alterius. 

In sensu theologico igitur scandalum non est id quod in 
sermone vulgari ita vocatur, scii, rumor, aut admiratio, aut 
horror et indignatio de peccato alterius ; sed graves suspiciones, 
et iudicia temeraria, detractiones, calumniae in populo exortae, 
— imo etiam delectatio vel approbatio vel consensus in peccatum, 
quamvis haec ultima in sermone vulgari non sint scandalum. 

Articulus I. 

De Scandalo activo, 

S. Th. II-II, q. 43, a. 1-6. 

958. Scandalum activum definitur : Dictum vel factum 
minus rectum praebens occasionem ruinae spiritualis. Dicitur 

i° dictum vel factum , non autem concupitum, quia pec- 
catum mere internum non potest alteri praebere occasionem 
peccandi. Cum autem affirmatio et negatio reducantur ad 
idem genus, ideo sub nomine dicti vel facti etiam venit 
omissio : non dictum, non factum ; 

2° minus rectum i. e. quod secundum se malum est vel 
saltem mali speciem habet ; ut si quis loquatur de turpibus 
coram adolescente, vel iusta de causa coram aliis ignoran- 
tibus comedat carnes die veneris, aut laboret die dominica : 
nihil enim disponit ad spiritualem ruinam nisi secundum 
quod habet defectum rectitudinis, quia id quod est proprie 

rectum magis munit hominem contra lapsum quam ad 
ruinam inducat ; 

3 0 praebens occasionem ruinae spiritualis , tum a) quia scan- 
dalum non est causa efficiens peccati alterius, sed haec est 
sola ipsius voluntas, tum b) quia ad scandalum non sufficit 
ut quis coram aliis peccet (scandalum enim non cadit in 
virum perfectum nec in omnino impium J ), nec requiritur 
ut ruina proximi de facto sequatur, sed ut ei praebeatur 
occasio i. e. ut actio vel semper vel in his circumstantiis de 
se nata sit illum ad peccatum commovere. Quod si actio 
per se non moveat, sed per accidens propter ipsam quis 
moveatur ad peccandum ex propria dispositione, scandalum 
non erit activum, sed passivum tantum (a. 1, ad 4). 

959. Scandalum activum est peccatum mortale. — 

Probatur : 

a) Ex verbis Christi, Mt. XVIII, 6-7 : « Vae homini illi 
per quem scandalum venit » (Rom. XIV, 13, 20 ; I Cor. 
VIII, 13). 

b) Ex ratione : Charitas obligat sub gravi (praecepto 
affirmativo) ad proximum corripiendum et ad impediendum 
ne ruat in peccatum ; ergo multo magis (praecepto nega- 
tivo) ad eum non impellendum ad peccatum consilio 
vel exemplo. 

Est mortale ex genere suo ; quia potest esse veniale 
non tantum ob imperfectionem actus, sed etiam ob par- 
vitatem materiae, si alter inducatur tantum ad peccatum 
veniale, etiamsi hoc formaliter intendatur. 

Porro peccatum scandali tanto gravius est quanto ruina 
proximi est maior, et quanto magis intenditur, et quanto 
magis ex actione nostra sequitur (v. g. datum coram 
adolescente vel a sacerdote), et quanto numerosiores sunt 
personae quae ad peccatum moventur. 

960. Scandalum activum dividitur ratione effi- 

1. Cfr. S. Thomas, q. 43, a. 5 ; et S. Alphonsus, Th. M., 1. 2, n. 47, 
ad 5 : « Non censetur dare scandalum qui, licet publice peccet, facit 
tamen id coram iis qui vel sunt ita viles, vel infames aut improbi, ve) 
qui sunt ita probi ut nemo moveatur ad peccatum, v. g. si quis fornicatur 
coram aliis qui sunt parati idem facere, nec eius exemplo moventur ; 
vel si coram mansuetis quis contendat, rixetur, vel alium caedat ». 

caciae : in directum , quando quis est vera causa moralis 
peccati proximi, quod fit iussione, consilio, seductione, 
laude, petitione peccati committendi, etc.; — et indirectum , 
quando quis actionem ponit minus rectam quae est solum 
probabilis occasio peccandi pro proximo, uti est pravum 
exemplum. 

Scandalum directum est peccatum non tantum contra 
charitatem sed et contra virtutem ad quam violandam 
proximum inducit ; scandalum indirectum est peccatum, 
sed probabiliter contra solam charitatem. Hinc si quis 
iussione, consilio, etc. aliquem adduxit ad peccandum 
mortaliter v. g. ad adulterandum, species peccati ad quod 
perduxit, in casu adulterium, est in confessione declaranda ; 
e contra si solo malo exemplo aliquis scandalizaverit, 
sufficit confiteri : dedi grave scandalum. Ratio est quia 
quaelibet virtus obligat non tantum ne eam violemus sed 
etiam ne causa simus et positive procuremus ut ab aliis 
violetur ; sed non probatur etiam obligare ne praebeamus 
alteri solam occasionem eam violandi, nec ut impediamus 
eius violationem. Et sane peccatum alterius (directe et per 
se) imputari nobis non potest nisi simus ipsius causa ; 
unde qui alteri tantum dedit occasionem furandi (exemplo 
vel intemperantia) non tenetur solidarie ad restitutionem, 
et hoc signum est quod non peccavit contra iustitiam. 
Et similiter de aliis virtutibus 1 . 

961. Dividitur scandalum activum ratione inten- 
tionis : in directe seu explicite intentum, sive sit formaliter 
et per se intentum (ut finis), si quis explicite intendit pec- 
catum proximi quatenus est peccatum (quod vocatur scan- 
dalum diabolicum), sive sit simpliciter intentum (ut medium), 
si quis explicite intendit peccatum proximi propter sui 
utilitatem vel voluptatem ; — et implicitum seu interpre- 
tativum, si quis non intendit peccatum alterius sed tantum 

1. Ne dicas indirecte imputari nobis, in quantum tenemur illud 
impedire ; voluntarium autem directum et indirectum sunt eiusdem 

speciei ; • nam tenemur impedire peccatum alterius in quantum est eius 
malum et est contra charitatem, non in quantum est tale malum et 
talis speciei, et est contra talem virtutem, 

actionem ponit minus rectam, ex qua probabiliter timeri 
possit, ne alter trahatur ad peccatum 1 . 

Sicut autem aliquis solo actu interno peccare potest, non 
quidem peccato scandali, sed scandali desiderio vel affectu, ita 
etiam actu interno potest quis magis desiderare peccatum alterius 
quam illud scandalo procuret externo. Hinc si quis directe et 
explicite intendit peccatum alterius procurare solo scandalo 
indirecto, ut si solo malo exemplo explicite intendit alterum 
ducere ad luxuriam, peccat quidem desiderio vel affectu contra 
virtutem (v. g. castitatis) quam violari intendit, quod in confes- 
sione est declarandum ; sed peccatum externum scandali utpote 
indirecti est contra solam charitatem. 

Si quis autem formaliter intentione diabolica intendit pecca- 
tum proximi, speciale (i. e. distinctam speciem) et gravissimum 
peccatum committit contra charitatem erga proximum, directe 
oppositum correptioni fraternae, quo explicite intendit ut finem 
speciale et gravissimum nocumentum proximi quod est ruina 
spiritualis ; finis autem actibus humanis dat speciem. Secus autem 
ratio scandali est quasi circumstantia speciem mutans alterius 
peccati. 

962. Adest obligatio reparandi scandalum acti- 
vum, quantum fieri potest : si enim quilibet ex charitate 
tenetur praecavere lapsum alterius et procurare emenda- 
tionem peccantis (vel errantis), a fortiori qui per scandalum 
occasio fuit cur alter peccavit. Obligatio oritur ex sola 
charitate quia scienti et volenti non fit iniuria ; non autem 
ex iustitia vel officio, nisi aliquis mediis iniustis, v.g.dolo, 
vi, metu usus sit, vel nisi superior scandalum dederit sub- 
ditis quorum bono spirituali, vi muneris, consulere debet. 

x. Illud scandalum quod est formaliter intentum a S. Thoma vocatur 
activum per se, i. e. ex intentione agentis seu ex parte operantis, « quando 
aliquis suo inordinato dictci vel facto intendit alium trahere ad peccan- 
dum », et dicitur peccatum speciale, quia « finis dat speciem in morali- 
bus » ; — aliud quodcumque scandalum activum, etiam directum, 
solum est scandalum per accidens seu « praeter intentionem agentis, ut 
cum aliquis facto suo vel verbo inordinato non intendit alteri dare 
occasionem ruinae sed solum suae satisfacere voluntati, et sic etiam 
scandalum activum non est speciale peccatum, quia quod est per accidens 
non constituit speciem » r Ita in art. 3 ; alibi S. Thomas utitur termino- 
logia simili sed in sensu prorsus diverso, quod valde notandum est. 
Nam v. g. in art. 1, ad 4, omne scandalum activum dicitur causa pec- 
candi per se, ex parte operis, <1 quando aliquis suo malo verbo vel facto 
intendit alium ad peccandum inducere, vel etiamsi ipse hoc non intendat, 
ipsum factum est tale quod de sui ratione habet quod sit inductivum 
ad peccandum » ; — at in scandalo mere passivo, factum unius est 
alteri causa peccandi per accidens, * quando et praeter intentionem 
Operantis et praeter conditionem operis aliquis male dispositus sumit 
occasionem » peccati. 

' Quoad modum reparationis : i° Scandalum indirectum 

1 solo exemplo datum, implicite reparare sufficit, nempe ces- 

1 satione a scandalo, bono exemplo, sacramentorum publica 

; susceptione, oratione pro scandalizato, etc. 

2° Scandalum directum, datum pravo consilio, falsa doc- 
trina, pravis libris, machinatione contra Ecclesiam, etc., 

, explicite reparandum est, ita ut primo tollatur ulterior 

ipsius influxus, et deinde compensetur malum causatum 
ut ille qui scandalum passus est revocetur ad bonum. Sic 
iniquum consilium et falsa doctrina sunt revocanda, ma- 
chinatio contra Ecclesiam est publice detestanda, diffusio 
pravorum librorum est impedienda quantum fieri potest, 
et boni libri sunt scribendi vel spargendi. 

3° Hinc scandalum publicum etiam publice reparandum 
i est, tum ut ulterior ipsius influxus tollatur, tum ut repa- 

ratio, qua moneantur de malo, omnibus innotescat et prosit. 

| Modus publicae reparationis diversus esse potest : vel re- 

: tractatio scripto exarata per folia publica divulgatur, vel fit 

| coram testibus (2) rem postea divulgaturis, vel coram parocho 

postea divulgaturo peccatorem obligationibus suis satisfecisse, 

• dummodo sufficiat ad scandalum tollendum. Cum autem sacra- 

\ menta non possint ministrari indignis, patet ad sacramenta 

publice admitti non posse eum qui scandalum publicum non 
i sustulit ; quinimo ministrans scandalum committeret, quia prae- 

i beret occasionem iudicandi sacramenta ministrari indignis et 

actiones scandalosas tacite approbari. Sic concubinarius publicus 
tenetur prius relinquere turpe commercium eiusque occasionem 
,1 antequam sacramenta publice recipiat. — In praxi confessarii, 

j parochi, episcopi est determinare modum congruentem repara- 

] tionis. 

I 963. Animadversiones. — I. Fieri potest ut peccatum 

secundum se grave, sit veniale scandalum, v. g. si tuum furtum 
grave sit occasio alteri committendi furtum leve. E converso 
peccatum secundum se leve potest esse grave scandalum inobe- 
i dientiae vel irreverentiae vel iniuriae vel impudicitiae, v. g. si 

j religiosus verbum minus honestum proferat coram feminis vel 

iis qui inde occasionem peccandi mortaliter sumere possunt, 

; aut sacerdos personam suspectam domi retineat. 

I 

2. Scandalum plures alias malitias accedentes continere potest, 
1 vel propter qualitatem personae scandalizantis, v. g. si pater 

scandalizat filios, superior subditos, magister discipulos : hi 
t enim non Solum ex charitate sed et ex officio ruinam subditorum 

( praecavere tenentur; vel propter qualitatem personae scandalizatae 

ut si quis personam coniugatam, aut voto castitatis ligatam, ad 

j 

1' 

turpia directe inducit ; vel propter modum quo committitur, si 
media iniusta ut vis aut minae adhibeantur. 

3. « Non ideo factum aliquod est scandalum quia alius incipit 
de tali homine male suspicari aut sentire, quia hic non peccat 
si ob sufficientia indicia suspicetur. Secus tamen est, si incipiat 
male sentire de fide catholica, clero, ordine religioso, vel minus 
ad pietatem affici » (S. Alph., 1. II, n. 44, 6°). Nihil enim interest, 
praebeatne peccatum, quo scandalum datur, occasionem peccatis 
eiusdem speciei, an peccatis diversae speciei. Hinc facilius dant 
scandalum qui sunt maioris auctoritatis, vel pietatis, vel existi- 
mationis. 

Articulus II. 

De Scandalo passivo. 

S. Th. II-II, q. 43> a. I, 2, 3, 7, 

964. Scandalum passivum seu occasionatum est pec- 
catum quia est ipsa ruina spiritualis proximi occasione 
dicti vel facti alterius ; at non est peccatum speciale quia 
ex alterius dicto vel facto ansam sumere contingit secun- 
dum quodcumque genus peccati et non habet specialem 
difformitatem. 

Scandalum passivum est 1) acceptum quia datum , si 
peccatum proximi vere oritur ex alterius dicto vel facto, 
seu ex scandalo activo ; vel 2) acceptum tantum, quando 
peccatum proximi non vere oritur ex dicto vel facto 
alterius, sed vel a) ex sola malitia peccantis (v. g. de exer- 
citiis pietatis aut virtutis), et tunc est pharisaicum, vel 
b) ex sola eius ignorantia aut infirmitate, et tunc est 
scandalum pusillorum seu infirmorum (v. g. de muliere 
honeste ornata). Hinc notat S, Thomas quandoque esse 
scandalum passivum sine activo, ut pharisaicum ; quan- 
doque abtivum sine passivo, puta cum aliquis inducit 
alterum ad peccandum et ille non consentit ; quandoque 
esse activum cum passivo, si ex inductione aut malo 
exemplo unius alter peccet. 

965. Obligatio vitandi scandalum passivum. — Ex 

lege charitatis qua tenemur benefacere proximo, etiam 
datur obligatio, ex genere suo gravis, vitandi scandalum 
passivum i. e. omittendi ea ex quibus proximus occasionem 
peccati est sumpturus, quotiescumque non adest ratio 

' * sufficiens actum ponendi et permittendi ruinam spiritualem 

proximi. 

? ■■■ 

\\ Requiritur autem causa tanto maior quanto timetur peccatum 

gravius, et quanto facilius et certius praevidetur secuturum, et 
’ , quanto plures sunt scandalum passuri. Hinc : 

1) generatim illicitum est petere, consulere, iubere, etc. opus 
i quod, etsi ab alio sine peccato quidem fieri potest, iste tamen 

i sine peccato vel certo vel probabiliter non faciet, v. g. iuramentum 

I ab illo qui est peieraturus ; — nisi fiat iusta causa necessitatis vel 

'i utilitatis, v. g. in casu, a iudice ; 

V 2) maior requiritur causa ut clericus sit occasio peccati et 

illud permittat, quam ut laicus idem permittat ; maior causa ad 
permittendum scandalum pusillorum quam pharisaicum ; 

3) nonnisi ex gravissima necessitate licitum est facere opus 
v quantumvis alias bonum, quod est ex se valde inductivum ad 

peccandum, v. g. se lavare aut natare nudum in publico, copulam 
matrimonii publice exercere ; — et si magna multitudo hominum 
ad peccata gravia timeatur inducenda, etiam omittendum interdum 
esset cum iactura vitae ; ad vitandam scii, gravem necessitatem 
plurium. 

966. Principia et Regulae practicae. — Igitur ad 
vitandum scandalum passivum, quaedam sunt omittenda. 
Et quidem : 

' I. Ad vitandum scandalum acceptum quia datum : 

a) Semper omittendum est omne opus quod active scan- 
dalizat, si sit malum. 

1 b) Etiam generatim omittendum est opus quod solam 

speciem mali habet, nisi adsit urgens et gravis ratio. 

I ; Haec ratio ordinario sufficienter removet scandalum ; quodsi 

ad hoc non sufficeret, tunc removenda, quantum est in potestate 
/ agentis, ruinae occasio, v. g. per admonitionem factam proximo 

ii de actionis rectitudine ob dispensationem, causam excusantem, 
etc. : sic sacerdos dispensatus manducans carnes die vetito, — 

1 aut frequentans suspectam personam ad consilium vel ministra - 

l tionem sacramenti. Et si scandalum activum i. e. species mali 

I I sufficienter removeri nequeat, est ab opere abstinendum, quidquid 

'•) aliqui moderni videantur asserere, nam ait S. Thomas, a. 2 : 

i « Scandalum activum semper est peccatum in eo qui scandalizat : 

:/ quia Vel ipsum opus quod facit, est peccatum ; vel etiam si habeat 

speciem peccati, dimittendum est semper propter proximi chari- 
tatem, ex quo unusquisque tenetur saluti proximi providere : et 
1 sic qui non dimittit, contra charitatem agit *. 

, \ 

,j II. Ad vitandum scandalum pusillorum : 

':i a) Nunquam debent nec possunt omitti necessaria ad 

salutem (susceptio Baptismi vel verae fidei), nec praecepta 
legis naturalis, sive negativa (non mentiri), sive et affirmativa 
si lex hic et nunc urget (praeceptum confessionis fidei 
vel poenitentiae), quia non est licitum facere intrinsece 
mala ut eveniant bona. 

b) Praecepta legis positivae certo non sunt saepius omit- 
tenda, quia hoc esset grave incommodum ad quod charitas 
non obligat ; at probabilius sunt omittenda ima vel altera 
vice, secluso gravi incommodo, quia praeceptum vitandi 
scandalum quod est legis naturalis de se magis urget 
quam praecepta positiva. 

Exempla sunt apud S. Alphonsum, 1 . II, n. 52 : « Peccatum ex 
quo confessarium in confessione, ex infirmitate tamen, graviter 
scandalizandum nosti, debes reticere... Uxor semel vel iterum 
debet omittere ieiunium, ex quo maritus graviter offenderetur, 
et oriretur discordia... Si, ituro ad sacrum excitanda sit gravis 
rixa vel caedes, non teneris ire... Superior peccata subditi potest 
dissimulare ad vitandas turbas et maiora mala quae alioquin 
teneretur punire ». Ita et mulier sciens se a certo viro turpiter 
concupiscendam, si ad missam die dominica pergat, posset semel 
aut iterum a sacro abstinere l . Quod in praxi est suadendum, licet 
stricte imponi non possit. 

c) Opera consilii vel indifferentia , dummodo fieri possit 
sine magno incommodo, omittenda sunt una vel altera 
vice, vel occultanda, vel aliquamdiu differenda donec pro- 
ximo ratio operis reddita fuerit ; si autem post monitionem 
manet scandalum, censetur pharisaicum. 

Hinc ingressus in religionem differri debet ob scandalum 
propinquorum, si illorum consensus brevi speratur ; potest tamen 
aliquis recte ingredi, si propositis bonis motivis, isti resistere 
pergunt ; — pariter mulier sciens se a certo viro turpiter concu- 
piscendam, aliquot vicibus debet vel abstinere ab audiendo sacro 
non praecepto, vel ornatum honestum dimittere, vel ad fenestram 
et non offerre, vel abstinere a deambulatione aut aliud iter sumere 
se conspectum eius fugere ; — a fortiori non posset a mortali 
excusari, si vanitate ducta, etsi scandalum illius viri non intendat, 
data opera eius aspectui se offerret, aut si peteret aliquem locum, 
quem non adiret, nisi sciret ibi amasium adesse. 

III. Ad vitandum scandalum pharisaicum : 

a) Ordinario non sunt omittenda opera bona, quia sic 

i. Non tenetur abstinere a publica deambulatione, ob scandalum 
aliorum in genere : esset nimis grave incommodum. 

Summa Theologiae Moralis I. — 47 

daretur malis occasio malitiose impediendi bonum, nisi 
tamen ex dilatione fructus speraretur, vel nulla esset causa 
opus statim faciendi, vel malum quod timetur esset longe 
maius bono quod obtineretur opere, ut si timeretur pec- 
catum valde grave in articulo mortis, aut plures esse pecca- 
turos : ita punitio peccatoris aliquando relinquenda, si 
timeatur schisma. 

b) Opera indifferentia sunt omittenda, nisi adsit iusta 
causa, quae non requiritur valde gravis, v. g. sacerdos 
potest levi de causa transire per viam ubi malitiosi inve- 
niuntur religionis osores qui blasphemabunt. 

c) Opera praecepta omitti non possunt, v. g. parochus 
omittere non potest ea quae necessaria sunt ad bona 
ecclesiae conservanda, propter lites ; tenetur tamen monere. 

967. Animadversio. — Bona temporalia 1) ob scandalum 
pharisaicum non sunt dimittenda, quia sic daretur malis occasio 
rapiendi, quod noceret bono communi, et etiam ipsis rapientibus 
qui retinendo aliena in peccato remanerent. Hinc nullus tenetur 
plus solvere operario quia praevidet illum blasphematurum, nec 
parochus dimittere iura stolae ad praecavendas obtrectationes 
parochianorum, quia est grave incommodum sibi et successoribus . 

2) Ob scandalum pusillorum autem bona temporalia propria 
vel dimittenda sunt, ea tribuendo aut non repetendo, modo 
peccatum quod impeditur sit grave et iactura sit levis, quia bonum 
spirituale proximi praeferendum est temporali proprio ; — vel 
scandalum charitativa monitione aut instructione tollendum est, 
qua monitione facta, si perdurat, censetur pharisaicum. Bona 
autem aliena dimittenda non sunt nisi de consensu domini 
saltem rationabiliter praesumpto. 

Articulus III. 

De Quibusdam Scandalis in specie. 

S. Th. II-II, q. 78, a. 4 ; q. 98, a. 4 ; q. 169, a. 2. 

Ut melius intelligatur et in praxim facile deducatur praedicta 
de scandalo doctrina, praestat quibusdam specialibus casibus et 
determinatis exemplis frequentius occurrentibus eam applicare, 
ut ita regulis magis concretis exprimi valeat sive generalibus 
sive specialibus. 

968« Regulae generales de reatu scandali. 

I. Scandali activi reus est, et quidem semper, ille qui petit, 
consulit, iubet, etc. opus quod ab alio sine peccato fieri 


739 


DE CHARITATE 

nequit , etiam si iste paratus sit ad peccandum, quia id est 
intrinsece malum utpote directe inducere ad peccatum vel 
saltem ad peccati exercitium et continuationem. 

Ita qui petit a sacerdote excommunicato vitando sacramenta, 
aut a sacerdote iurisdictione carente absolutionem, ab infideli 
ut per falsos deos iuret, ab usurario ut cum usura iniusta mutuet, 
a notario vel custode quod contra ipsius est officium, a meretrice 
fornicationem, a viro copulam onanisticam, etc. Attamen 

a) ille qui petit, consulit, iubet, etc, opus quod ab alio sine 
peccato quidem fieri potest sed quod sine peccato certo vel 
probabiliter non fiet, v. g. mutuum ab usurario, reus non est 
scandali activi, quamvis contra charitatem peccare possit ratione 
scandali passivi, ut dicetur infra sub II, et patet ex n° 965 ; 

b) si quis iam paratus sit committere grave malum, et a 
proposito abduci nequeat (secus enim suasio non esset bona), 
licitum est ipsi occasionem praestare minoris mali et hoc per- 
mittere, imo probabiliter et suadere sed praecise qua minus, nisi 
tamen sequeretur iniustum damnum tertii. Est enim non quaerere 
malum sed bonum, scii, electionem minoris mali ; retrahere a 
maiori malo et conditionate proponere minus ; 

c) qui peccat cum complice probabiliter non tenetur explicite 
confiteri peccatum scandali cuius factus est reus seductione, 
quia altera pars consentiendo rea est scandali eiusdem speciei ; 
unde sufficienter accusat scandalum confitendo peccatum cum 
complice commissum. 

II. Scandali passivi reus est gener atim ille qui petit, 
consulit, iubet, etc. opus quod ab alio sine peccato quidem 
fieri potest sed quod sine peccato alter certo vel probabiliter 
non faciet. Excipitur si fiat sat gravi causa. 

Hinc ob necessitatem vel sat magnam utilitatem licitum est 
sacramenta petere a sacerdote sacrilego, praesertim si sit. parochus; 
mutuum ab usurario, iuramentum a iuraturo per falsos deos; 
et uxor ob periculum incontinentiae potest a viro onanista 
(non perficiente copulam) petere debitum coniugale. 

III. Item scandali passivi etiam reus est gener atim ille qui 
de industria aliquid ponit quod erit occasio peccati pro 
altero. Excipitur si fiat iusta et proportionata causa, 
dummodo actio non sit active inducens ad peccandum et sit 
indifferens. 

Hinc licitum est patrifamilias ex consulto non auferre aut 
etiam praestare filiis aut famulis ad furtum propensis aut paratis 
meram occasionem peccandi (v. g. exponendo pecuniam vel 
claves aut apertam relinquendo arcam in qua pecunia servatur), 
nqn intendendo sed permittendo furtum unum ut plura vitentur ; 

¥■ 

item custodibus agrorum, vinearum, sylvarum se abscondere ut 
damnificantes deprehendant et punitos avertant ab ulteriore 
damno inferendo, non autem eo solo fine ut aliquem deprehendant 
a quo mulctam recipiant vel poenam sumant ; item marito 
praebere uxori suspectae meram occasionem adulterii ad eam 
corrigendam, vel deprehendendam, vel infidelitatem probandam. 

969. Exempla scandali activi. — Scandali activi 
multum perniciosi rei habendi sunt : 

1) Qui consuetudinem retinent blasphemandi, praesertim coram 
iuifioribus, maxime si coram filiis. 

2) Qui, audita gravi detractione, rem aliis renuntiant : inde 
enim oriuntur odia et iurgia. 

3 ) Qui, absque matrimonii fine, nuntii sunt amoris alicui 
mulieri, sive nuptae sive innuptae ; ita peccant servi et fam uli 
qui filiisfamilias auxilium praestant ad turpes amores fovendos. 

4) Qui conscribunt, edunt, divulgant, indiscriminatim omnibus 
vendunt aut aliis legendos tradunt libros aliave scripta nocuae 
lectionis. 

5) Qui conficiunt, spargunt, vel publice canunt cantilenas vel 
carmina turpia. 

6) Qui in scholis introducunt perniciosam docendi rationem, 
aut libros periculosos. Sine scandalo non possunt in puerorum 
manus tradi libri anatomici vel chirurgici vel et libri auctorum 
paganorum non sufficienter expurgati. 

7) Qui instituunt ac protrahunt, sive verbis claris, sive aequi- 
vocis (ab audientibus satis intellectis) sermones vere lascivos 
(v. g. de actu matrimoniali, de turpibus modis generationem 
impediendi, de iis quae viderint et egerint in lupanaribus) 
praesertim coram personis diversi sexus aut coram iuvenibus 
aut pueris innocentibus ; — secus si iocose a plebaeis, messoribus, 
areatoribus aliisque operariis inter se dicantur, quia inde non 
multum moventur. 

8) Clerici qui personam populo suspectam retinentes, ansam 
praebent peccatis detractionis, calumniae, et contemptus pro 
statu clericali. 

9) Item uxores qui venustulos amasios ad familiaria colloquia 
admittendo, offensioni sunt maritis suis aliisque , item maritus 
qui retinet ancillam uxori non sine ratipne suspectam. 

10) Item per se parentes et domini qui filiabus vel ancillis 
permittunt conversationes in locis abditis cum sponsis et amasiis; 
rei sunt propter suam ad scandalum cooperationem. 

97 ° • Speciatim in re luxuriae, scandali activi sunt 
rei : 

A. Quoad imagines et statuas obscenas , et quidem graviter 
peccant : 

1) Pictores, sculptores, photographi, etc. qui effingunt 

imagines aut statuas vere obscenas et communiter ad 
libidinem incentivas ; nisi fiat iusta causa v. g. ad scientiae 
anatomicae studium. Obscenae autem sunt illae quae 
intendunt exhibere partes omnino inhonestas personae 
adultae nudas aut tenui tantum velo coopertas, vel actus 
graviter impudicos repraesentant, aut formas omnino 
lascivas. 

2) Qui huiusmodi imagines aut statuas in officinis vel 
in domibus aut hortis publice omnium oculis exponunt ; 
item qui illas vendunt nisi fiat iis qui scientiae anatomicae 
incumbunt. 

3) Qui illas spargunt, circumferunt vel videndi praebent 
occasionem. 

At imagines eximiae artis, quibus intuendis aspicientes 
maxime moveantur a modo repraesentandi artistico aut 
ab idea repraesentata potius quam a nuditate, licitum est 
servare in collectionibus et musaeis ; oporteret tamen non 
omnibus indiscriminatim conspiciendae traderentur, sed 
artis peritis et personis maturae aetatis. Igitur etiam videtur 
licitum praedictas imagines conficere et reproducere, et 
artis peritis vel personis seriis vendere. 

B. Quoad spectacula et choreas, quae per se non sunt 
illicita, quamvis saepe sint occasio peccati ; unde ab his 
est dissuadendum et ne introducantur cavendum : 

1) Graviter peccant auctores et actores comaediarum in 
quibus non parcitur virtuti aut bonis moribus aut religioni, 
vel saltationum theatralium valde turpium in quibus ob 
inhonestum vestitum, obscenos saltationis modos, aut 
lascivas gesticulationes vel contrectationes magna apparet 
turpitudo. 

2) Item qui apud se ducunt choreas sive saltationes 
valde turpes et lascivas, sicut plerumque sunt congressus 
qui vocantur bals masques. 

3) Item qui multa pecunia vel plausu ea promovent 
vel probant. 

4) Item musici qui cooperantur sua musica, aut domini 
et habitantes locatione loci, nisi fiat graviore causa, v.g, 
ratione gravis damni. 

5) Imo qui talibus assistunt vel participant, nisi ad 
peccatum inde non moveantur nec aliis malo exemplo 
sint scandalum. 

C. Quoad concessionem vel procurationem loci ad peccan- 
dum ; 

1) Gravissime peccant caupones qui cubicula secreta 
ad libidinem praebent ; item privatus qui postulantibus 
locum concedit ad peccandum, nisi forte, ait Lehmkuhl, 
gravis omnino necessitas adsit, quo casu adhuc deberet 
displicentiam manifestare. 

2) Meretricibus (item usurariis) in vicis et parvis civi- 
tatibus locare domum est illicitum ; at in magnis civita- 
tibus, in quibus ad vitandum maius malum meretrices 
permittuntur, non est illicitum (maxime si alii con- 
ductores desunt), nisi hoc graviter noceret vicinis, vel 
ratione situs esset specialis ad peccandum commoditas ita 
ut seductiones et peccata multiplicarentur, vel aliis esset 
grave scandalum, ut et facile fit. 

3) Aurigae alios ad lupanar vehentes non excusantur 
ratione mercedis, sed solummodo ob grave damnum vitan- 
dum v. g. si timeant ne dimittantur, non facile alium 
dominum inventuri, vel si praecepto civili teneantur con- 
ducere viatores quocumque isti velint. Nunquam possunt 
operam exhibere ad quempiam securius vel occultius 
ducendum, aut ignaro indicare ubi sit prostibulum ; nisi 
forsan propter maximum damnum (cfr. n. 492, B). 

D. Quoad concubinatum et matrimonium mere civile, vide 
opusculum nostrum De Variis Peccatis in sacramentali 
confessione medendis, c. II, § B, q. 2, n. V-VIII. 

E. Quoad ornatum mulierum dicetur in tr. de Tem- 
perantia, ubi de modestia. 

QUINTA PARS. 

DE PRAECEPTIS CHARITATIS 

QUAESTIO Ul^ICA. 

S. Th. II-II, q. 44- 

971. Ex iure naturali-divino datur praeceptum 
charitatis, obligans sub gravi, uti constat tum ex ratione : 
supposito enim quod Deus nos destinet ad finem super- 
naturalem, ad propriae suae vitae participationem ac 
intimam ad eum amicitiam, reverentia erga eum expostulat 
ut eum tamquam finem supernaturalem propter se infinite 
amabilem supra omnia diligamus ; tum ex Scriptura, man- 
datum fiuius dilectionis adstruenti, Deut. VI, 5 et Mt. 
XXII, 37. — Quod praeceptum est tum negativum, quo 
prohibemur charitatem abiicere, et hoc obligat ad semper ; 
tum affirmativum, quo obligamur ad actum charitatis 
eliciendum, et hoc non obligat ad semper. 

Hinc actus charitatis est necessarius ; in praesenti tapien 
N. L. oeconomia, non est necessarius necessitate medii. 
Habitus quidem charitatis omnibus necessarius est neces- 
sitate medii ad salutem, non solum adultis sed etiam 
infantibus, quia sine illo nullus est Deo gratus, nullus in 
statu gratiae aut amicitiae divinae (I Cor. XIII ;I Ioh. III, 
14 ; IV, 16 ; C. Trid. sess. 6, c. 7) ; sed ipse actus in 
N. T. stricte non est de necessitate medii ad iustificationem 
aut salutem, quia iam sufficit contritio imperfecta cum 
sacramento realiter suscepto. Necessarius tamen est neces- 
sitate praecepti, cui non satisfaciunt illi qui diu manent 
in statu peccati mortalis, vel solum cum contritione im- 
perfecta iustificantur. 

972. Obligatio eliciendi actum charitatis oritur ex 
vario capite : 

A. Ipsa virtus et praeceptum charitatis sub gravi obligat 
per se i. e. in circumstantiis conditioni omnium hominum 
communibus. Etenim omnino necessarium est, imo et 
maximum praeceptum, tendere ad finem ultimum super- 
naturalem ; quod tamen non facimus sicut debitum est 

nisi actu charitatis. Porro id maxime necessarium est tum 
i) initio usus rationis, quando homo tenetur se convertere 
ad Deum et sibi finem eligere ; tum 2) in articulo mortis 
(seu versus finem vitae), quando in eo est ut finem attingat ; 
tum 3) saepius in vita : non enim sufficit ut semel vel 
iterum ad Deum tendamus, sed totam vitam dirigere ad 
finem ultimum oportet, et ideo actus charitatis saepius est 
repetendus (prop. damn. 1 ab Alex. VII 1 ; 5, 6 et 7 ab 
lnn.XI 2 ).Quod aliqui determinant dicendo : saltem semel 
in anno, alii singulis mensibus (S. Alphonsus) vel etiam 
hebdomadis (Scotus), alii denique probabilius : pluries, 
saltem ter quaterve in anno. Hoc tamen facile impletur 
ducendo bonam vitam christianam ; unde illi qui Christiane 
vivunt praecepto abunde satisfaciunt. 

B. Ipsa virtus et praeceptum charitatis obligat per accidens 
i. e. occasione cuiusdam specialis circumstantiae : 1) cum 
contra charitatem insurgit tentatio, quae nonnisi per actum 
huius virtutis superanda speratur ; quod tamen non con- 
venit scrupulosis in hoc se torquentibus, quibus nihil 
restat nisi tentationem contemnere ; 2) quando fuit amissa 
charitas, peractum scii, contrarium ; 3) cum illam externe 
manifestamus, secus manifestatio esset simulatio. 

C. Aliae virtutes et praecepta obligant aliquando ad actum 
charitatis saltem implicite eliciendum : 1) quando contra 
alias virtutes tentationes oriuntur, quae nonnisi per illum 
actum superandae sperantur ; 2) qxiando aliquis, in statu 
peccati mortalis debet celebrare, cui copia confessarii 
deest ; item si debet vel intendit aut ministrare sacramen- 
tum, aut suscipere sacramentum vivorum, quin confiteri 
prius possit aut velit ; 3) quando debet vel intendit ponere 
actum alterius virtutis quae sine actu charitatis exerceri 
nequit, v. g. orationem dominicam (in pleno suo sensu 

1. « Homo nullo unquam vitae suae tempore tenetur elicere actum 
fidei, spei et charitatis ex vi praeceptorum divinorum ad eas virtutes 
pertinentium ». 

2. <t An peccet mortaliter, qui actum dilectionis Dei semel tantum in 
vita eliceret, condemnare non audemus ». — « Probabile est, ne singulis 
quidem rigorose quinquenniis per se obligare praeceptum charitatis erga 
Deum ». — « Tunc solum obligat, quando tenemur iustificari, et non 
habemus aliam viam, qua iustificari possumus ». 

attente recitatam), contritionem perfectam de peccatis, 
propositum vitandi peccatum quia Deo displicet, deside- 
rium quod omnes Deo serviant, etc. - At in his casibus 
obligatio non oritur ex ipso praecepto charitatis ; unde 
omisso eius actu, non peccamus contra hanc virtutem, 
sed contra aliud praeceptum vi cuius exigebatur. 

Cum charitas sit excellentissima, maxime praecepta, 
atque causa meriti supernaturalis, quammaxime hortandi 
sunt fideles ut eam saepius exerceant, atque praesertim 
in articulo mortis, quin tamen, ne in scrupulos injiciantur, 
moribundis de stricto praecepto sermo fiat. 

973. In lege divina positiva, imprimis de charitate 
dandum erat speciale, distinctum et explicitum 
praeceptum. — Omne enim debitum est praeceptum : 
in tantum scii, aliquid est praeceptum in quantum est 
debitum. Est autem aliquid per se debitum, scii, finis 
quia habet rationem per se boni (v. g. sanitas), et aliquid 
debitum propter aliud, scii, id quod ordinatur ad finem 
(v. g. medicina ad sanitatem). Finis autem spiritualis vitae 
est ut homo uniatur Deo, quod fit per charitatem, et ad 
hoc ordinantur ut ad finem omnia alia quae pertinent ad 
spiritualem vitam 1 (a. 1). Ergo maximum de charitate 
dandum est praeceptum, et tanto maius quanto id quod 
est per se potius est eo quod est propter aliud (ibid.). 
Hinc dicitur maximum et primum mandatum in lege 
(Mt. XXII, 38 ; cfr. prop. i damn. ab Alex. VIII 2 ). 

De charitate autem duplex dandum erat praeceptum in 
lege positiva explicitum et distinctum : dilectio Dei et 
proximi. 

1. Minorem ita probat S. Thomas (a. 1) : " Omnes enirn virtutes, 
de quarum actibus dantur praecepta, ordinantur vel ad purificandum 
cor a turbinibus passionum, sicut virtutes quae sunt circa passiones ; 
vel saltem ad habendam bonam conscientiam, sicut virtutes quae sunt 
cjrca operationes ; vel ad habendam rectam fidem, sicut illa quae pertinent 
ad divinum cultum ; et haec tria requiruntur ad diligendum Deum. 
Nam cor impurum a Dei dilectione abstrahitur, propter passionem 
inclinantem ad terrena ; conscientia vero mala facit horrere divinam 
iustitiam propter timorem poenae ; fides autem ficta trahit affectum 
ad id quod de Deo fingitur, separans a Dei veritate ». 

2. « Sufficit ut actus moralis tendat in finem ultimum interpretatiye : 
hinc homo non tenetur amare neque in principio, neque in decursu vitae 
moralis ». Vide alias propositiones damnatas, supra p. 742. 

Quamvis enim in primo includatur alterum, sicut in principio 
continetur conclusio, et ideo qui perfecte cognosceret principium 
(dilectionem Dei) secundum totam suam virtutem, etiam per- 
spiceret conclusionem (dilectionem proximi), id tamen non 
omnibus clare apparet, et « ideo non solum oportet dari praecepta 
de dilectione Dei sed etiam de dilectione proximi, propter 
minus capaces, qui non de facili considerant unum horum prae- 
ceptorum sub alio contineri » (a. 2). — Haec autem duo sufficiunt, 
nam charitas est amicitia et ideo dilectio ad alterum cuius volumus 
bonum. Bonum autem vel est finis, vel id quod est ad finem, 
et ideo de charitate duo praecepta sufficiunt : unum quo indu- 
cimur ad Deum diligendum sicut finem ; aliud quo inducimur 
ad diligendum proximum propter Deum sicut propter finem 
(a. 3). De dilectione sui non erat dandum explicitum praeceptum, 
quia homo naturaliter amat seipsum et corpus proprium ; 
modus autem se diligendi, ut scii, se ordinate (et supernaturaliter) 
diligat, sufficienter indicatur in dilectione Dei et proximi, in 
quantum diligere debet Deum supra omnia et proximum sicut 
seipsum (ad i). 

Non tamen enumeranda erant duo praedicta praecepta 
in decalogo, quia sunt de fine, dum omnia praecepta 
decalogi ordinantur ad dilectionem Dei et proximi, quae 
proinde omnibus praesupponuntur et in omnibus inclu- 
duntur (a. 1, ad 3). Unde Christus, Mt. XXII, 40 : 
« In his duobus mandatis universa lex pendet, et pro- 
phetae ». 

974. Modus intrinsecus et de praecepto, quo Deus 
est diligendus, est Ut diligatur ex toto corde , ut dicitur 
Deut. VI, 5 et Mt. XXII, 37. Nam requiritur ad actum 
virtutis non solum quod cadat supra debitam materiam : 
Deus diligendus ; sed etiam quod vestiatur debitis cir- 
cumstantiis quibus fit proportionatus tali materiae : modus 
dilectionis. Deus autem est diligendus sicut finis ultimus, 
ad quem omnia sunt referenda. Et ideo totaliter est dili- 
gendus, ita ut nihil contra Dei dilectionem homo recipiat 
(a. 4). Unde dicitur (Deut. VI, 5) : Diliges Dominum Deum 
tuum ex toto corde tuo. 

Deus itaque non solum est diligendus effective observantia 
mandatorum, sed et affective explicito affectu ; et non solum 
affective seu voluntate, sed et effective omnibus aliis viribus 
a voluntate motis quae ita fiunt principia spiritualium motuum, 
scii, intellectu, appetitu inferiori et viribus executivis externis. 
Et ita intelligi potest quod Deus dicatur diligendus ex toto 
corde , et ex tota mente, et ex tota anima, et. ex tota fortitudine 





* 

seu omnibus viribus (Deut. VI, 5 ; Mt. XXII, 37 ; Mc. XII, 
30 ; Lc. X, 27), quamvis forsan hisce omnibus unum et idem 
significetur sub aliis verbis. 

«Praecipitur ergo nobis, ut tota nostra intentio (voluntatis) 
feratur in Deum, quod est ex toto corde ; et quod intellectus 
noster subdatur Deo, quod est ex tota mente ; et quod appetitus 
noster reguletur secundum Deum, quod est ex tota anima : j 
et quod exterior actus noster obediat Deo, quod est ex tota 
fortitudine, vel virtute, vel (omnibus) viribus Deum diligere » 
(a. 5). 

Praeceptum illud plene et perfecte in patria implebitur, ubi 
charitas semper est in actu secundum totum posse ; in via 
impleri potest imperfecte, in quantum nihil contra Dei dilec- 
tionem homo agit, et ita unus alio perfectius implet, quanto 
magis abstrahit a rebus temporalibus et de Deo cogitat, et ita 
magis accedit per quamdam similitudinem ad patriae per- 
fectionem (a. 6). 

975. Praeceptum de proximi dilectione, ita conve- 
nienter proponitur : Diliges proximum tuum sicut teipsum 
(Lev. XIX, 17-18 ; Mt. XXII, 39). « Tangitur enim in 
eo et diligendi ratio , et dilectionis modus. Ratio quidem 
diligendi tangitur ex eo quod proximus nominatur ; propter 
hoc enim ex charitate diligere debemus alios, quia sunt 
nobis proximi, et secundum naturalem Dei imaginem, et 
secundum capacitatem gloriae... Modus autem dilectionis 
tangitur, cum dicitur : sicut teipsum; quod non est intelli- 
gendum quantum ad hoc quod aliquis proximum sibi 
aequaliter diligat, sed similiter sibi, et hoc tripliciter : 
1° quidem ex parte finis, ut scii, aliquis diligat proximum 
propter Deum, sicut seipsum propter Deum debet diligere, 
ut sic sit dilectio proximi sancta (et non mere naturalis) ; 
2 0 exparte regulae dilectionis, ut scii, aliquis non condescen- 
dat proximo in aliquo malo, sed solum in bonis, sicut et 
suae voluntati satisfacere debet homo solum in bonis, ut 
sic sit dilectio iusta (i. e. honesta) ; 3 0 ex parte rationis 
dilectionis, ut scii, non diligat aliquis proximum propter 
propriam utilitatem, vel delectationem, sed ea ratione 
quod velit proximo bonum, sicut vult bonum sibi ipsi, 
ut sic dilectio proximi sit vera; nam cum quis diligit 
proximum propter suam utilitatem vel delectationem, 
non vere diligit proximum, sed seipsum » (a. 7). — « Ex 
hoc ipso autem quod dicitur : Diliges proximum tuum, 
datur consequenter intelligi quod illi qui sunt magis 

proximi, sunt magis diligendi » (a. 8, ad 3) : « ordo enim 
charitatis pertinet ad ipsam rationem (seu essentiam) 
virtutis » et cadit sub praecepto (a. 8). 

Praeceptum illud perfectius propositum et evidentius decla- 
ratum fuit a Christo in N. T. modo perfectiore exercendum ac 
in V., et hac ratione dicitur novum: «Mandatum novum do 
vobis, ut diligatis invicem ; sicut dilexi vos, ut et vos diligatis 
invicem » (Ioh. XIII, 34-35 ; cfr. XV, 12-13 i I Ioh. III, 16). Est 
scii, novum 1) ratione novi exemplaris (Ioh. XIII, 34 et XV, 12) ; 
— 2) ratione motivi, quia Christus est in proximis : amor enim 
supernaturalis fundatur in communicatione vitae divinae Christi 
qui omnes coniungit uno corpore mystico cuius est caput, et 
una participatione Eucharistiae (Ioh. XV-XVII) ; unde ait 
Christus : « Arnen dico vobis, quamdiu fecistis uni ex his fratribus 
meis, mihi fecistis » (Mt. XXV, 40) j — 3) ratione mensurae et 
modi, quia diligere oportet usque ad vitam tradendam (Ioh. XV, 
12-13 5 I Ioh. III, 16 ; Eph. V, 2) ; — 4) ratione extensionis, 
quia est ad omnes etiam extraneos et inimicos, quod in V. T. 
non explicite tradebatur (Mt. V, 43-45, Lc. VI, 27-28 5 Rom. X, 
12). Cuius eximiae charitatis egregias dotes praeclare describit 
Apostolus, I Cor. XIII, 4-7. 

Praeceptum non tantum obligat ad benefaciendum proximo 
effective et externe, sed ante omnia ad vere diligendum interno 
affectu (cfr. I. Petr. I, 225 prop. 10 et ir damn. ab Inn. XI ‘) ; 
quod generatim impletur sufficienter ipsa dilectione Dei in 
qua implicite continetur ; explicite tamen est exercendum 
quando necessarium est ad opus externum et beneficium proximo 
praestandum, vel ad vitandum odium et offensionem proximi. 
Cum autem huiusmodi occasiones frequenter occurrant, hinc 
fideles christiane viventes eo ipso huic praeceptp abunde satis- 
faciunt. 

Magnum dilectionis mandatum ad exemplar Christi 
adimplentes erga omnes, inimicos quoque et malefactores, 
in omnibus respicientes effigiem Salvatoris et dignitatem 
filiorum Dei, parati vitam ponere pro fratribus nostris, 
diligentes non verbo et lingua sed opere et veritate, pignus 
habemus divinae dilectionis et charitatis quae nos coniun- 
git Deo. Ut, inspirante Spiritu Amoris aeterni, testatus 
est ipse apostolus charitatis (I Ioh. IV, 12 et 16) :« Si 
diligamus invicem, Deus in nobis manet, et charitas eius 
in nobis perfecta est... Deus charitas est, et qui manet 
in charitate, in Deo manet et Deus in eo ». 


i.«Non tenemur proximum diligere actu interno et formali ». — t Prae- 
cepto proximum diligendi satisfacere possumus per solos actus externos ». 


EXCURSUS 

U DE PHILOSOPHORUM SYSTEMATIBUS 

circa fundamentum et normam moralitatis. 

Cum ethica Christiana, nostris quidem temporibus, plurimum im- 
j pugnetur, cumque moderna adversus eam praeiudicia, propter culturae 

atque litteraturae latiorem diffusionem, iam ubique circumferantur, 
non inutile videtur principaliora adversariorum systemata succincte 
exponere. Nullatenus tamen intendimus completam ethicae historiam 
tradere ; sed quaedam adnotare utilia ad usum sacerdotum. 

I. Hedonismus practice existit apud multos ametis temporibus ; sed 
theoretice et scientifice non multos habet defensores. Protagoras (c. 480- 
410) et Gorgias (c. 480-375) docuerunt positivismum et relativismum 
moralem. Ex eo quod nulla sit differentia et norma obiectiva discrimi- 
nans bonum et malum, concluserunt discipuli normam esse statuendam 

I relativam subiecto. Unde principium discriminis est voluptas sensibilis ; 

; quam omnibus mediis procurare bonum est. Ita prius docuit sophista 

Callicles, et post eum Thrasymachus et Pollus. Systema perfecit 
Aristippus Cyrenaicus (435-354), cuius discipuli illud ad ultimas pravas 
consequentias duxerunt. 

Modernis temporibus ipsi adhaeserunt Encyclopedistae, ut Helvetius 
(1715-1771), de La Mettrie (1709-1751), D’Holbach (1723-1789), auctor 
Operis : le Systhne de la Nature, ac in Italia : Melchior Gioia (1767-1829). 

Ad quos partialiter reducuntur pessimistae ut Schopenhauer (1788- 
1860) et von Hattmann (1842-1906), qui solam negativam felicitatem 
possibilem dicunt : absentiam miseriae et doloris (eudaemonismus nega- 
tivus) ; denique Nietzsche (1844-1900) in antipessimismo, qui plenam 
felicitatem proponit sed pro solis hominibus eminentibus seu super- 
hominibus ( uebermensch ). 

Hedonismus expositus et confutatus fuit n. 130. 

II. Utilitarismus individualis seu egoisticus. Antiquitus eum docuerunt 
Leucippus, Democritus (c. 460-370), Epicurus (341-270), Lucrecius ; 
— inter modernos Gassendi (1592-1655), Spinoza (1632-1677), Hobbes 
(1588-1679), La Rochefoucauld (1613-1680), et multi asseclae positi- 
vismi moralis, ut Bentham (1748-1832), Mackintosch (1766-1832), 
Stuart Mill (1806-1873) ; item (explicite vel implicite) materialistae 
saec. XVIII’ : de Condillac (1715-1780), Diderot (1713-1784), Feuer- 
bach (1804-1872), oeconomistae ut Malthus, Bastiat, etc., anarchistae 
ut Bruno Will et Kropotkine. 

Inter quos attentionem meretur : 

1) Epicurus (341-2701, qui non attendit soli voluptati sensuali sed 
et voluptati spirituali, nec soli Voluptati immediatae et praesenti sed 
et mediatae ac futurae, nec omni voluptati indiscrirhinatim : non 
quaelibet voluptas est bona, quia interdum affert secum maiores dolores, 
sicut e centra ex tolerantia dolorum saepe maior sequitur delectatio. 
Unde verus sapiens inter voluptates et dolores reae discernit ; et virtus 
principalis est recta discretio voluptatum, sed ex amore voluptatis ! Et in 
hoc distinguitur ab Aristippo qui solam praesentem voluptatem ut 
normam moralitatis admittebat. Existimabat scii. Epicurus maiorem 
voluptatem homini obventuram esse ex absentia doloris et animi quie- 
tudine quam ex affectibus iucundis et positiva sensuum satiatione. 

2) Epicurum secutus est 'Hobbes (1588-1679): unicum bonum est 
voluptas ; sed distinguere oportet voluptatem praesentem et futuram, 

et aliquando expedit carere praesenti ut non privemur futura: sic 
justitia est utilitas sane intellecta, et altruismus est egoismus sane intel- 
lectus, 

3) Systema ab Hobbes divulgatum perfecit Ieremia Bentham (1748- 
1832), qui methodum observationis experimentalis a Bacone commen- 
datam, in re morali adhibendam contendit, et comparative aestimat 
delectabilia et dolorifera secundum intensitatem, durationem, proximi- 
tatem, certitudinem, extensionem, puritatem et fecunditatem, etc. com- 
puto arithmetico. Est arithmetica quaedam moralis, ad cognoscendum 
id quod maiorem producit felicitatem. 

4 ) Stuart Mill (1806-1873) perfecit arithmeticam moralem ponderando 
potius qualitatem quam quantitatem, ita ut ea quae sunt altioris ordinis, 
v. g. exercitium virtutis, sint praestantiora et magis aestimanda quam 
ea quae sunt infimi ordinis, ut voluptates sensuales : <1 praestat esse 
Socrates patiens quam sus satiata ! » 

De utilitarismo individuali diximus, n. 13 1. 

III. Utihtarismus socialis seu altruisticus. Hoc systema proposuit F.Baco 
(1561-1626) : bonum commune seu utilitas publica est regula morum. 
Invaluit sub influxu philosophiae lockianae (Locke 1632-1704). Docue- 
runt Cumberland (1632-1719) : lex mutuae benevolentiae est fundamen- 
tum omnis moralitatis ; Shaftesbury (1671-1713) : vera moralitatis 
ratio est in servanda perfecta harmonia inter inclinationes egoisticas 
et altruisticas, at propensiones egoisticae sunt subiipiendae socialibus ; 
Hutcheson (1694-1747) ; Reid (1710-1796) ; Hume (1711-1776'» ; Smith 
V 7 3 3 ; 7 90) (1705-1757) et Paley, etc..; et in Germania Pufen- 

aort (1632-1694) : Creator libero suo decreto humanae naturae indidit 
legem socialitatis, ita ut omnes actiones legi socialitatis convenientes 
sint bonae, repugnantes malae. Item schola positiva, moderni scii, 
positivismi : Aug. Comte (1798-1857) : aliis vivere debes ; Littre 1 2 
(1801-1811), Sidgwick (1838-1900), Lotze (18x7-1881), Laas (i83 7 -x88 5 ), 

a e ^ 4 t I9 °, 8) ’ V ‘ IhCri , ng ( i8 ' 8 - j ? 92 ), Jodl (1849-1914), Ziegler 
(,1540 1918), et plures socialistae. Denique propugnantes systema soli- 
dari tatis uti Bourgeois et Payot : cum omnis boni quod habemus debi- 
tores sumus societati, societati debitum est omne bonum quod agimus. 

... forma existit utilitarismus socialis : a) ita ut aspectus 

socialis sit effectus utilitarismi individualis, quatenus necessarius utilitati 
individui. Ita lam Epicurus, Bentham, Stuart Mill, et Nietzsche pro 
parvis. Sic aptem altruismus non constituit systema speciale; 

• ,1 ■ -j 3 . u ? principaliter spectetur utilitas aliorum , secundario utilitas 
individui, in quantum bono totius favet. Ita A. Comte, Hoffding, et 
solidantatis assertores. Omne bonum, aiunt, est ex societate ; ergo 
ipsi debemus ompe quod agimus. Homo enim, in casu concreto, est 
productio societatis ; quarnvis generatio non sit actus socialis sed indi- 
vidualis, et homo productus sit individuum distinctum separatum 
tunctionesque spirituales sint individuales ; 

c) ita ut sola utilitas socialis spectetur (absolutus altruismus), et 
personalitas resorbetur a Statu. Sic Pantheistae monismi metaphysici • 
Fichte (1761-1814), Schelling (1775-1854), Hegel (1770-1831). Item 
ocnopennauer ; et etiam v. Hartmann quantum ad fines intermedios ‘ 
De utilitarismo altruistico vide n. 131, B. 

1. Id confirmare tentabat Littre ex facultatibus vitae vegetativae. Duae 
sunt functiones in homine ; nutritio ad vitam individualem servandam, 
et generatio ad propagationem speciei humanae. Nutritio producit ego- 
tismum, generatio promovet altruismum. Sed falso : altruismus ex gene- 
ratione ortus limitaretur ad paucos, et saepe egotismum imo et odium 
contra extraneos excitat. 

2. Vide infra VI, B. 

IV. Specialis forma altruismi est Ethica affectiva, quae naturam hu- 
manam ex se esse generosam affirmat et ad virtutem inclinatam, nosque 
spontanee discernere bonum et malum sensu quodam speciali, qui ab 
intellectu est distinctus et vocatur sensus moralis. Quod prius docuit 
Shaftesbury (1671-1733), cui aliquatenus praeiverat Cumberland (1632- 
1723) ; Hutcheson (1694-1747) autem magis determinavit, statuens in 
nobis tendendas egoisticas et altruisticas ; has autem ultimas esse morales 
utpote benevolentiae erga alios. Iuxta Hume (1711-1776) vero, etiam 
egoisticae possunt esse morales, utpote quae virtutes quasdam valent 
generare ut prudentiam et habilitatem ; sunt tamen subordinandae 
affectibus generosis et altruisticis qui reducuntur ad quemdam affectum 
humanitatis. Viguit systema in schola scotica, quae sicut veritatis crite- 
rium fundamentale dicebat esse veritatis instinctum, qui vocatur sensus 
communis, ita in re morali adstruebat bonum sensum, qui dicitur conscientia. 
Sic Reid (1710-1796), Hamilton (1788-1856), Mansel (1820-1871) et 
alii. Denique Smith (1723-1790) systema perfecit et criterium moralitatis 
seu sensum moralem reppsuit in spontanea sympathia vel antipathia 
quas experimur erga nonnullas actiones earumque auctores. 

Transivit theoria in Galliam ubi J. J. Rousseau (1712-1778) contra 
puros rationalistas statuit esse vocem naturae quae loquitur in conscientia 
et se directe revelat, ita ut nulla sit incertitudo rationis ; Th. Jouffroy 
vero in fide caeca veracitatis nostrarum reponit facultatum. 

Item in Germania Jacobi (1743-1819) fuit parens scholae sentimentalis. 
Aiunt autem sentimentalistae sensum moralem consistere in affectione 
interna seu fide affectiva, quae in nobis persuasionem firmam et invinci- 
bilem gignit et nos inducit ad aliqua prosequenda et alia vitanda, vel 
experitur satisfactionem in benefactis, remorsum in malefactis. 

Herbart (1776-1841) autem gustum moralem adstruit, ita ut bonum 
sit obiectum gustus recti, et moralis quae iudicat de valore actionum 
subdivisio sit aestheticae, quatenus bona et mala placentiam vel displi- 
centiam suscitant. Sic ordinem aestheticum cum morali confundit. 

Systema sensus moralis quod adoptant multi m°demi, ut Schuppe, 
HSffding, Martineau, sufficienter fuit confutatum n. 137, B. 

Speciatim quoad theoriam Herbart, notetur 

a) artificialem esse systematisationem idearum ; in specie 

b) superficialem adstruere identificationem ordinis aesthetici et ethici. 
Licet actio moralis procurare possit delectationem aestheticam, non 
tamen est moralis quia eam procurat ; nec criterium aut norma moralitatis 
est sensus aestheticus. In nobis sensus est, — vel potius iudidum de 
morali bonitate et malitia actuum, — sed est omnino extraneus cui- 
cumque delectationi ex admiratione ortae ; 

c) contradicere factis, nam aliquando approbamus actiones ut morales, 
sine ulla specie delectationis aestheticae ; 

d) ita moralitatem exclusive reduci ad vitam affectivam ; et ideale 
seu rationale elementum excludi, quamvis sit primarium. Omnes enim 
in systemate suo dicunt hanc esse normam moralitatis quam habent 
rationalem ; 

e) denique systema esse illogicum. Placentia ex nota comparatione 
seu conformitate voluntatis et indicii rationis est prima forma aestimationis 
moralis ; et tamen in ipso iuditio morali iam aestimatio ista plene 
adest. Ergo non oritur ex comparatione inclinationis voluntatis et iudicii 
rationis. Et ideo placentia exinde orta est alia ac aestimatio approbans 
bonum aut improbans malum actionis. 

V. Utilitarismo sociali primitivo successit forma specialis : Utilita- 
rismus evolutionisticus seu evolutionismus utilitarius ; quae theoriae 
evolutionis accommodatur Ch. Darwin (1809-1882), et eam problemati 
morali applicat de origine conscientiae moralis, atque utilitatem indivi- 

dualem et socialem harmonice componere intendit, Quod duplici 
processu explicant : 

1) solo processu psychologico seu associationis experientiarum moralium 
olim habitarum, etiam illarum quae pertinent ad generationes praeteritas ; 

’ quo fit ut consuetudines lente generentur, et experientiis, causis ac motivis 

I earum oblitis, iam actiones iis conformes vel difformes habeantur ut 

' bonae vel malae in se. Ita Stuart Mill, Comte, Littre, Bain (1818-1903), 

j Huxley (1825-1895), Tyndall (1820-1893), Clifford (1843-1879), Lotze, 

i Paulsen, Gizycki (1851-1895), etc. 

2) processu biologico adaptationis individuorum ad externas circum- 
stantias et ad medium in quo invenimur ac conditiones vitae socialis ; 
qui etiam appellat ad leges universi (v. g. persistendae virtutis, continuae 

j evolutionis, et finalis aequilibrii), ita ut scientia moralis sit quasi pars 

scientiae mecanicae de universo materiali. Ita praecipue H. Spencer 

ii (1820-1904). 

ji Initio homines, vix a brutis distincti, brutorum mores imitabantur, 

II et nihil quaerebant nisi proprium commodum. Dein, gregatim viventes, 

ii paulatim intellexerunt sese invicem esse iuvandum et protegendum et 

non posse propriam voluptatem quaerere cum aliorum detrimento : 
illi enim quibus nocumentum infertur, poenas repetere non dubitant ; 
ad quod vitandum melius est quidquam pati aut ab aliqua voluptate 
j’ abstinere. Ita sub influxu societatis in qua coadunantur homines, ex 

(ii egotismo nascitur altruismus i. e. inclinatio ad promovendam aliorum 

v felicitatem ; imo ad procurandum bonum generale in quod impellitur 

* homo instinctu sociali. 

Quibus iam explicari potest origo idearum boni vel mali. Homines 
primum animadvertunt quasdam actiones societati utiles esse ac conser- 
vandae et augendae vitae, alias vere nocivas ; priores laudari et quandoque 
praemio retribui, posteriores vero reprobari et puniri. Hinc nascitur 
idea quasdam actiones esse vere laudabiles et praemio dignas, alias autem 
vituperandas et puniendas utpote poena dignas : idea scii, meriti et 
demeriti. Ex ista demum sequitur idea boni et mali : bona scii, declaratur 
actio laudabilis et societati utilis, mala actio demeritoria, societati nociva. 
— Illae ideae, semel ortae, haereditate et educatione radicantur et figuntur. 

Quomodo autem et quare quaedam actiones sint utiles, aliae vero 
perniciosae, scientifice exponere conantur ope evolutionis. Cum enim 
tota natura in vitae evolutionem tendat, illae actiones vere utiles et bonae 
sunt quae vitae expansionem et delectationem promovent in quolibet 
ordine physico, biologico, psychologico et sociali, seu quae recte ordi- 
nantur ad finem : praesentis vitae evolutionem ; perniciosae autem et 
malae sunt quae huic fini plus minusve obstant. 

Aliunde historice constat humanum genus constanter progredi in 
quolibet ordine, et praesertim altruismum, seu solidaritatis sensum, in 
dies praevalere. Hodie bonum privatum, et bonum commune adhuc 
saepe inter se pugnant et ideo solum quaedam relativa moralitas est 
possibilis, ex quadam compromissione inter egotismum et altruismum ; 
procedente autem evolutione homines conditionibus socialibus ita se 
adaptabunt ut inclinationes egoisticae perfecte subserviant bono commu- 
ni. Qua evolutione et adaptatione peracta, quilibet sequendo inclinationes 
egoisticas eo ipso promovebit bonum commune, et ita erit perfecta 
harmonia inter egotismum et altruismum. Quod fiet per sympathiam, 
ex qua felicitatem aut poenam aliorum sentimus sicut nostram ; et ita 
actiones altruisticae fient delectabiles. Et tunc moralitas erit absoluta, 
et vi perfectae solidaritatis homines maxime boni ac felices evadent, 
Huic systemati speciatim opponi possunt plura : 

1) Fvmdatur in falso conceptu mechanico universi, in quo nullus 
relinquitur locus libertati, nec proinde datur bonum et malum morale 
in vero et propio sensu ; sed omnia sunt physice bona in quantum 
necessario concurrunt ad evolutionem vitae. In physico-mechanica 

evolutione omnes inclinationes sunt eiusdem valoris ; nihil est maioris 
vel minoris aestimationis, sed omnia non sunt nisi phenomena naturae. 

2) Morale autem opponitur physico-mecanico et spontaneo- instinctivo. 
Morale scii, est id quod justificatur coram ratione. Ergo morale ut morale 
non est id quod excitat vel satiat instinctum aut appetitum felicitatis, 

t vel expansionem vitae. Expansio vitae non semper bona est, sed quando- 

que injustitiis et crudelitatibus plena. Aliam proinde oportet esse mora- 
litatis normam. 

3) Ut in praxi applicari valeret systema evolutionis, oporteret ut 
unusquisque cognosceret leges necessarias evolutionis vitae quae essent 
criterium moralitatis ; in specie a) ut statum definitivum seu aequilibrii 
finalis quo humanitas est perventura cognosceret ; quod sane est satis 
complexum; b) ut non daretur nisi unum medium agendi in realisationem 
illius status, aut saltem id quod inter diversa media esset melius semper 
cognosceretur ; c) ut ita vellet agere et attingere illum statum ex dele- 
ctatione aut utilitate. Quae tria in vanum sperare possemus. 

4) Cuicumque enim est ius examini subiiciendi, atque reiciendi 
(aut admittendi) istam conclusionem propter motivum, puta delectationis 
vel utilitatis. Et sic iam redimus ad aliud criterium aut voluptatis et 
egoismi, aut boni rationalis. 

5) Hinc systema non tradit regulam institutionis morum et actionum, 
quia nequit legitimari experientia. Unde non habet basim empiricam 
sed potius agnpisticam : quod est contra ipsa principia systematis. 
Conciliari scii, egotismum et altruismum forsan est utopia ; de facto 
egoismus apparet tam fortis nunc quam antea. 

6) Nec sufficienter explicare valet quomodo ex utilitate pervenimus 
ad ideam boni, cum inter utile et bonum sit maximum discrimen ; 
nec quomodo abnegatio sui (ad subeundos effectus nocivos) tam alte 
efferatur, si effectus utiles et felix exitus sint causa ideae et conscientiae 
morafitatis ; nec cur obedientia vi extorta sit moralitatis minoris, cum 
tamen idem obtineatur effectus. 

VI. Ad Utilitarismum et Evolutionismum reduci potest : 

A. Ethica vitae plenioris, ex Darwinismo et naturali monismo orta, 
quae omnibus anteponit vitae intensitatem et expansionem, seu vitam 
naturalem plene habitam. Contra : 

1) principium « luctae pro vita » introducit in vita morali ; atque 
periculosam et illimitatam apologiam instituit amoris sexualis. Quod 
omni culturae delicatiori et exquisitiori contradicit; unde fitquod puritas, 
benignitas, et charitas minoris aestimentur ; 

2) ipsa fundamenta ethicae evertit : loco liberae voluntatis ponit 
caecam tendentiam, loco conscientiae instinctum, loco debiti moralis 
necessitatem physicam ; 

3) finis quem proponit, scii, plenitudo, vigor, et pulchritudo vitae 
physicae a multis infirmis aut debilioribus attingi nequit, ab aliis valde 
limitate attingi valet. Atque incerta et phantastica est plenior semper 
vita generis humani et adventus hominis superioris ; 

I 4) neghgit dualitatem vitae humanae quae constat oppositione spiritus 

et sensus. Considerat enim solam plenitudinem vitae vegetdtivae et 
sensitivae, quod necessario ducit ad dominationem sensus, nec vere 
i intelligit vitam spiritualem in propria sua indole et superioritate, quae 

:f nobilitatem obtinet a finibus quos prosequitur superioribus. 

i B. Ethica progressivae ctdturae seu progressismus, qui finem ultimum 

; et bonum non praecise in felicitate terrena et utilitate privata aut com- 

muni, sed in cultura seu obiectiva abundantia omnium bonorum hu- 
I manorum ponit et in perfectione praesertim intellectuali ; aut in continuo 

u- progressu humanitatis versus culturam idealem. Progressismus duplici 

I modo proponitur : 

a) alius est privatus, qui prodiit in schola Leibnitzio-Wolffiana ex 
reactione contra merum eudaemonismum, apud Wolff (1679-1754), 
Fergusson (1724-1816), Ulrici (1806-1884), etc. Actiones sunt moraliter 
bonae aut malae prout hominis perfectionem tum in se tum in a his 
aut promovent aut minuunt ; 

b) alius socialis : bonum est quidquid promovet progressum culturae 
generalis, aiunt, seu continuum progressum humanitatis. Ita multi 
pantheistae : Hegel, Schelling, Krause (1781-1832), Schleiermacher 
(1768-1834), Ahrens (1808 -1874) ; — praesertim Wundt (1832-1920), 
Carus, Tiberghien (1819-1901), Windelband (1848-1915), Bergemann, 
Ita et aliquo sensu von Hartmann, secundum quem finis ultimus est 
liberatio absoluta a miseriis existentiae per quamdam sui annihilationem 
(IX, 2 ) ; sed finis intermedius est progressus culturae quo id cognoscatur. 

Contra : 1) homo esset finis in se, aut humanitas ; 

2) regula est vaga et indeterminata : quid enim est quod de facto 
confert ad perfectionem propriam ? Quid scii, sit perfectio determinari 
debet, et cultura hominis est quid indeterminatum. Unde est norma 
subiectiva et variabilis ; nec regula suprema ; 

3) non valet pro omnibus : conceptus enim culturae ex ima parte 
est nimis difficilis ; ex altera parte progressus culturae terrestris pro 
multis et in multis circumstantiis est impossibilis, v. g. pro infirmi ^ 
debilioribus, criminosis, qui tamen vitam secundum principia moralia 
regere debent ; — imo gentes quaedam possent omnem culturam 
omittere, et ideo moralitas apud eas non haberet sensum ! 

4) quodsi cultura esset finis, virtus necessario cresceret cum cultura. 

C. Ethica sociologica etiam aliquo modo ad evolutionismum reducitur 
ct dictamina moralia habet ut producta sub influxu « medii sodalis », 
ut dixerunt Levy-Bruhl et Durkheim. Volunt uni scientificae expe- 
rientiae inniti factorum soeiologicorum, qua non solum constat hominem 
velle vivere in societate, sed etiam simul ideale exemplar sociale apparet, 
quod est regula secundum quam homo fiat aptus ad vivendum in societate 
pro vario medio sociali et adiunctis diversis locorum et temporum. Et 
hoc est tota vita moralis. 

Contra : iudicia fundamentalia omnibus temporibus et lods sunt 
eadem ; non igitur subiiduntur fluctuationibus diversarum societatum. 
Ex adverso, causae valde diversae, ut metus malorum, spes bonorum, 
opinio publica, leges, haereditas, educatio, etc. non possunt explicare 
originem earumdem idearum fundamentalium 1 . 

Speciatim 1) factum sociologicum qua tale non existit in concreto, 
sed est mera constructio mentalis, obtenta per abstractionem a pluribus 
factis individualibus in synthesim collectis secundum quamdam con- 
ventionem. Unde ethica sociologica experientiae non innititur immediate, 
sed ad rationem recurrere necesse habet. 

2) Non reddit rationem de valore speculativo seu theoretico moralitatis. 
Quia non apparet quomodo ex factorum contingentium experientiis seu 
ex idearum associationibus mere experimentalibus, moralis obligatio 
absoluta oriri possit. 

3) Nec valorem practicum moralitatis fundare valet, quia velle vivere 
in sodetate non est regula aut ratio morum suprema vel unica : exemplar 
ideale societatis, sicut ipsa societas, non habet rationem sui in se, nec 
est ratio essendi individuorum. Et quidem : 

a) Haec regula habet valorem mere relativum, quia individua obliga 
quoad sola officia socialia. Societas autem non est totum individuum 
et individuum non habet totam rationem essendi in societate. 


1. De systemate ethicae sodologicae cfr. Deploige, Le conflit de la 
morale et de la sociologie, et M. St. Gillet, La morale et les morales. 


b) Nam velle vivere est fundamentalius : individuum enim non vult 
vivere in societate nisi quia vult vivere, et quidem vivere ad suum 
ultimum finem seu ad suum perfectum et completum bonum. 

c) Societas ultimate est pro individuis, et ideo non intelligitur quod 
conscientia individualis in moralitate, sive exclusive sive ultimate, obli- 
getur societati. 

D. Pragmatismus denique, qui docet ideale moralitatis experientia 
interna cognosci in conscientia collectiva, et non esse nisi functionem 
utilitatis quam procurat. Ita William Iames (1842-1910), Schiller, et alii. 

Cui systemati opponi possunt quae utilitarismo opponuntur. Unde 
sicut utilitarismus est variabilis, ita in pragmatismo moralitas esset 
variabilis et mutabilis. 

VII. Eudaemonismus rationalis fundatus fuit a Socrate (470-399), qui 
essentialia eius principia posuit ex quadam reactione tum in sophistas 
subiectivistas, tum in empiristas physicos. Ethica fundatur in cognitione 
universali rationali, quae ipsa tamen innititur in notitia naturae rerum, 
imprimis naturae humanae ac psychologiae. Ita ratio potest et debet 
regere hominem et sic felicem reddere. 

Quod Plato (427-347) perfecit, ostendendo felicitatem esse in assimi- 
latione cum Deo Summo Bono per contemplationem Idearum aeter- 
narum. Ad quam possumus pervenire per virtutes, quarum principales 
sunt sapientia, fortitudo, temperantia, iustitia, et religio. 

Aristoteles (384-322) complevit. Ait oportere actus, ut sint boni, 
esse conformes rationi, ac insuper esse media quibus tendamus ad 
summum bonum, beatitudinem. Acquiritur principaliter mediis virtuti- 
bus quibus omnes partes hominis subiiduntur rationi ; etiam aliquatenus 
bonis temporalibus in quadam mensura possessis, quia sunt conditio 
aut conveniens dispositio ut felicitas possit esse plena. Sic praeparatur 
homo ad contemplationem sapientiae qua assimilatur Deo. Haec est 
felicitas qualis ab homine attingi potest. Est bonum intelligibile, quod 
communi conatu in societate est pro omnibus prosequendum et ita 
attingendum. 

Quod systema Albertus M. et S. Thomas, Platonem et Aristotelem 
coniungentes, sub influxu luminis fidei Christianae perfecerunt et ad 
ultimas consequentias deduxerunt. Speciatim 

1) fundamentum moralitatis et obligationis firmius stabiliunt, ethicam 
religando methaphysicae, et ostendunt ordinem rerum et rationem 
humanam non esse nisi realisationem ipsius rationis aeternae sapientiae 
divinae, seu legis aeternae j 

2) non limitant felidtatem, sicut Aristoteles, ad vitam praesentem, 
in qua, experientia testante, hominibus etiam ex recta intentione et 
iuxta regulam rationis agentibus plena felicitas rion semper est possibilis ; 
imo sine interruptione nec competit ipsis sapientibus et perfectis. Unde 
felicitas erit plena in vita futura ; 

3) eminentiam contemplationis eamque esse perfectionem naturae 
humanae manifestant ex eo quod nos coniungit nostro principio, utpote 
contemplatio ipsius divinae essentiae et veritatis infinitae, qua non 
possumus non satiari j 

4) denique animadvertunt : summum bonum seu felicitatem quaerere 
oportet non propter delectationem et voluptatem sed ob perfectionem 
naturae humanae ; nec principaliter intendere ipsam possessionem 
veritatis infinitae sed magis ipsam veritatem infinitam possessam. 

VIII. Formalismus seu Rationalismus purus prius prodiit in Graecia 
ex quadam reactione ad Socratis intellectualismum : in schola cynica 
scii, cuius auctor est Antisthenes Atheniensis (444-369) et ad quam 
pertinent Diogenes (414-324), Crates, Menippas. Floruit praesertim 


75 6 SUMMA THEOLOGIAE MORALIS 


in schola Stoica Zenonis (342-270), qui fuit Cratis discipulus, cui ad- 
haeserunt multi ex Graecia : Cleanthes, Chrysippus, Antipater, Pahetius, 
Dardanus, Posidonius ; et Romani : Persius Flaccus, Seneca, Epictetus, 
Marcus Aurelius. 

Bonum et virtus sunt concipienda sine ulla relatione ad delectationem 
et felicitatem ; consistunt in solo conatu voluntatis. Unde a conventioni- 
bus et cultura abstrahendum, et iuxta naturam vivendum, rationalem 
scii., i. e. secundum rationem. 

Nomine autem naturae intelligebant stoici non solum naturam huma- 
nam individuam sed et naturam universalem totius mundi, quam parti- 
cipat homo. Natura hominis individua est solum pars naturae universae 
bene ordinatae ; ergo congruenter ad naturam nostram vivendo, con- 
sentimus naturae universae seu rationi et spiritui universali qui totum 
mundum ordinat ut omnia eveniant fatali necessitate. Ne autem audiendo 
rationem et spiritum, cogites principium immateriale : omnia enim 
sunt corpora, etiam spiritus, imo et Deus ; et materia intelligens ex qua 
constant, non est iners sed dynamica, quia vis est ipsis intrinseca quae 
dicitur : intelligens anima mundi. 

Huic conceptioni materialisticae opponi potest : a) nullum in tali 
systemate relinqui locum libero arbitrio, sed omnia ineluctabili fato 
peragi, ac proinde non esse locum moralitati ; b) si una sit ratio intelligens 
universi, moralitas erit impersonalis, quod contradicit experientiae : 
ita lex moralis, ius, et status civilis pro omnibus deberent esse eadem. 

Stoicismum, materialismo excluso, aliqualiter secuti sunt Reid (1710- 
1796), et praesertim Kant (1724-1804), cuius systema supra longius 
fuit expositum, n. 132. Ipsum plures quoad substantiam secuti sunt, 
inter quos notari potest Renouvier (1815-1903). 

Admittit et iste imperativum categoricum et iudicia synthetica a priori 
quae exprimunt normas ideales meliores et exinde obligatorias, quarum 
vim obligatoriam ex humana ratione abstracta et universali repetit. In 
duobus a Kant recedit : 

a) ait etiam ad facta esse respiciendum et speciatim ad historiam 
generis humani, quod est genus lapsum, cui proinde principia sunt 
adaptanda et lex idealis in tota sua puritate imponi nequit, quamvis 
ad istam puritatem lento progressu sit tendendum; 

b) consequenter non reprobat eos qui non ex solo motivo officii, 
sed etiam intuitu felicitatis honeste agunt. 

Formalistnum, speciatim sub forma Stoica aut Kantiana, sufficienter 
expositum fuit et confutatum, supra n. 132-133. 

IX. Immensum influxum exercuit Kant, et plura eius principia vim 
exerunt in universam philosophiam modernam. Iamvero ex influxu 
philosophiae kantianae orta sunt plura systemata. 

1) Ex una pane ; Idealismus transcendentalis seu absolutus e principiis 
kantianis logice natus est, qui devenit in Pantheismum. Fichte (1762- 
1814I profitetur monismum pantheisticum et idealismum ethicum : 
absolutum ego quod non est ens sed actio quae se cogitat et realisat, 
to ego purum. Hinc principium ; age secundum tuam destinationem. 
Destinatio autem non est individualis sed impersonalis : subiice te Toti, 
fini communitatis. Ita ut in ego experimentali magis redeas ad ego 
purum. 

Similia fere habet Schelling (1785-1854): a Fichte quoad doctrinam 
procedit, proponens systema seu principium identitatis inter obiectum 
et subiectum, realitatem et idealitatem, materiam et spiritum in unitate 
absoluti seu absolutae rationis. Hinc virtus moralis est iugis tendentia 
ab absolutum seu progressiva unio cum absoluta ratione. 

Hegel (1770-1831) autem evolvens principium identitatis dialecticae- 
tenet panlogismum, et ait moralitatem consistere in subiectione individui 

seu spiritus subiectivi ad spiritum obiectivum seu rationem supraindi- 
viducdem generis cuius Status est expressio et forma: ita ut individuum 
resorbeatur in Statu. 

De his systematibus dictum est supra, n. 137, C. 

2) Ex altera parte quidam ex kantianis discipulis in Pessimismum 
lapsi Sunt. Secundum ipsos numenon est naturae volitivae et liberae 1 ; 
quia omnes res in se sunt tendentia, conatus aut voluntas vivendi. 
Est una voluntas absoluta et inconscia, quae se manifestat in phenomenis 
fatalibus et limi tatur in voluntatibus individualibus. 

Voluntas autem est malum, quia omne desiderium, omnis conatus 
importat dolorem. Tendit enim ad felicitatem et delectationem ut finem, 
et tam en obiecti desiderati possessio illam non procurat. Felicitas positiva 
obtineri nequit. Quia igitur voluntas est ipsum malum, est agendum 
contra ipsam in suis effectibus et in se ipsa : 

a) in suis effectibus. Miseriae huius vitae sunt mitigandae per quem- 
dam compassionis affectum erga alios. Hinc solae bonae actiones sunt 
quae ex affectu compassionis et sine ullo motivo egoistico deserviunt 
bono communi et minuunt aliorum miseriam ; 

b) in se ipsa. Cum miseriae cessatio obtineri nequeat, remanet unum 
remedium : annihilatio sui et suae voluntatis. Non per suicidium, quod 
tantum supprimit vitam, sed non supprimit voluntatem vitae ; sed per 
renuntiationem cuicumque desiderio et abdicationem omnis voluntatis. 
Quod fit per castitatem perfectam qua impeditur propagatio mali, et 
per ascetismum seu fugam delectationis et tendentiam ad sui anmhila- 
tionem, usque ad renuntiationem extinctionemque ipsius voluntatis 
vivendi et ingressum in nirvana Buddhistarum. Ita Schopenhauer 
(1788-1860), sed discipulus eius, von Hartmann (1842-1906) impossibilem 
reputat renuntiationem voluntati vivendi, et ideo futurum dicit suici- 
dium collectivum cosmicum, quo viribus omnium voluntatum unitis, 
universum rediret in noctem inconscientiae. 

Systema a) supponit falsa principia philosophiae kantianae, evolutionis 
materialisticae, et pantheismi ; 

b) meras hypotheses ponit aut contradictiones, v. g. omnem conatum 
esse manifestationem voluntatis absolutae, hanc esse inconsciam simul 
et liberam, inconsciam esse et tendere ad finem, conatum esse a voluntate 
libera et esse fatalem, finem omnis conatus non esse nisi delectationem 
et felicitatem, ac felicitatem non posse attingi j 

c) absque necessitate concludit ad altruisinum, cum aeque posset 
ducere ad epicureismum et utili tarismum egoisticum *. 

Quod vidit Nietzsche (1844-1900) qui professus est Antipessimismum 
sensualisticum, simul et Pessimismum. Duo, inquit, sunt hominum 
genera : priores, eminentes, docti, superiores, qui dicuntur supra-humani 
(1 uebermensch ), nulla lege ligantur et suas propensiones hbere sequi 
possunt, quaecumque sint. Bonum pro iis est omne quod ducit ad 
perfectam evolutionem suae activitatis. Sunt enim manifestatio voluntatis 
absolutae, quae non est malum, sed essentialis vis cosmica quae in 
supra-humanis ample debet evolvi. Posteriores seu inculti inclinationes 
et passiones refrenare debent, ut humiliter prioribus serviant; egent 
ipsi regulis moraiitatis scii, altruisticis, sicut tradit pessimismus. Quod 
sicut de individuis, ita et de gentibus valet. Unde duplex datur ethica 
diversa : una « do min orum » et fortiorum, altera « servorum » et infir- 
morum. 


1. Ita ex quadam reactione contra Hegel, secundum quem est essen- 
tialiter idea. 

2. De quo vide Fouillee, Critique des systbnes de morale conttmpo- 
raine. 

3) Ex quadam reactione contra Kant et eius systema aprioristicum, 
nata est schola historica ad quam pertinent Stahl (1802-1861), v. Savigny 
(1779-1861), v. Ihering (1818-1892), etc., et sociologita in Durkheim. 
Contra principia immutabilia et universalia a priori statuta oblidunt 
variationes et modificationes valde notabiles ethicae. Doctrina pure 
rationalis et a priori non potest contingentibus applicari nisi adaptando 
principia, ad quod etiam interrogandae inductiones psychologicae et histo- 
ricae atque experientia vitae. Sed isti reiiciunt omnia principia rationalia 
et recurrunt ad solam experientiam. Et sic redimus ad positivismum 
moralem, de quo n. 122. 


I 

I 

j 

j 

RERUM NOTABILIUM.* 

Numerus indicat subdivisiones articulorum, non paginas. 

Abbas. Eius, in suo territorio, potestas, v. Episcopus. 

Abbatissa: potest dare suis subditis praecepta, non leges 324-C-3 0 . 

Abominatio, opposita charitati 944 — 948. 

Abrogatio: legis 401 — 403, consuetudinis 409. 

Absens : non tenetur, per se, legibus in loco domicilii vigentibus 358. 

Abulia. Eius influxus in voluntarium et liberum 99-B-3. 

Acatholici. V . HAERETICUS. INFIDELES. lUDAEI. 

Acceptatio. Acceptatio Dei, conditio meriti supematuralis 194-C. 
Acceptatio ex parte subditorum : legis civilis 275, 276, legis ec- 
clesiasticae 334. 

Acedia, ut peccatum capitale 511— 513, ut vitium oppositum chari- 
tati 949, 950. 

Acquisitio : virtutum 567, privilegiorum 393, domicilii, quasi-do- 
micilii 358-1°. 

Actus. (Tractatus de actibus humanis. Divisio Tractatus 49.) 

I. ) Essentia actus humani. Actus humanus et actus hominis 47. 
Actus humani : proprietates 48, elementa 52, elementum subiecti- 
vum primum, v. voluntarium, huius impedimenta, v. Invo- 
luntarium, elementum subiectiyum secundum, huiusque im- 
pedimenta, v. Liberum, elementum obiectivum : essentiale 101, 
accidentale, v. Circumstantia. Distinctio actuum : eliciti, v. 
Elicitus actus, imperati, v. Imperium. Analysis actils humani 107. 

II. ) Moralitas actfls humani 113 — 116. Moralitatis divisio : 
secundum morum regulas 117, in supremas species bonitatis et 
malitiae 118. Hac in re errores 116, 119. Moralitatis fundamenta : 
subjectiva : ipsa actus natura 122, recta ratio 124, lex aeterna 125 ; 
obiectiva : fundamentum proximum : humana natura mediante 
recta ratione 127, fundamentum ultimum : divina essentia, 127. 
Falsa systemata circa moralitatis fundamenta 129 — 134. Mora- 
litatis facultas apprehensiva 135. Moralitatis principia, seu fontes, 
138 : actus obiectum 139, 140, circumstantiae 141, finis inten- 
tus 142. 

Iit) Moralitatis specifica distinctio in actus : bonos et malos 
144, indifferentes 145 ; huius specificationis principia ex actus : 
obiecto 148 — 150, circumstantiis 151, fine intento 155 — 157. 
Relatio actus : ad finem honestum 158, ad Deum 159, ad bonum 
utile vel delectabile 158, 161. Moralitatis : mutatio ex circum- 
stantiis, 152; multiplicatio in eodem actu : ex obiecto 149, ex 
fine 155-3 0 . An dentur actus indifferentes in individuo 160. 

IV. ) Moralitas : actfls interioris 162 — 165, actus exterioris 
168 — 171, effectus externi 172, actus habentis simul effectum 
bonum et effectum malum 173. Moralitas : passionum 178 — 180, 
circumstantiarum 187. 

V. ) Actus humani supematurales 188, 189, v. Meritum. 

•Multas gratias agimus optimo confratri, R. P. Van Langenhove, qui magna 
cum cura tabulas alphabeticas pro tota Summa Theologiae Moralis bene voluit 
conficere. 

Administrator apostolicus. Eius potestas legifera 324-3°. Eius 
potestas dispensandi 383-B. 

Advena 358, quoad leges loci 358. 

Advertentia, conditio peccati 416. An requiratur actualis adver- 
tentia 424. Advertentia, conditio peccati mortalis 538 — 540. 

Aequitas, v. Epichva. 

Aetas qua incipit obligatio servandi leges Ecclesiae 355-2. 

Affectata ignorantia 81-2. Eius influxus in voluntarium 82 III. Non 
excusat a culpa 373, nec a poena 374, 375, nec a lege irritante 
aut inhabilitante 375. Non excusat sed auget peccatum 466-IV. 

Aggravantes circumstantiae 152-n. 

Aliena peccata 487, v. Cooperatio. 

Altruismus, falsum moralitatis systema 131-B, Appendix III, IV. 

Amentes s subduntur aliquo modo legi naturali 253, non legibus 
civilibus 290, nec ecclesiasticis 355-2. 

Americanismus, quantum ad virtutes 581. 

Amicitia. Eius notio ac definitio 842. Non est virtus, sed est con- 
sequens virtutis 857. Amicitia specialis et eximia, seu chatitas 
842-2°-3° ; charitatis amor benevolentiae seu amicitiae 843 — 845. 
Amicitiae : fundamenta 846, 847, effectus 848, 849. Amicitia cum 
Deo, v. Charitas. 

Amissio habituum 571 ; virtutum infusarum 642 ; donorum Spiritus 
Sancti 644 ; fidei 725 ; spei 818 ; charitatis 873. 

Amor: ut est passio 91 ; ut est actus appetitus sensitivi et voluntatis 
842. Amoris habitudo ad suum obiectum 843. Amor naturalis, 
sensibilis, rationalis, ibid. Amor concupiscentiae et benevolen- 
tiae, seu desiderii et amicitiae 844. Amoris : fundamenta 846, 847, 
effectus 848, 849. Amor Dei, v. Charitas. Amor beatificus non 
est proprie actus humanus 47-3. Amor inordinatus sui est causa 
omnis peccati 469. 

Analysis: actus humani 107, actfls fidei 692 — 696. 

Apostasia 749. Apostasia ab ordine, a religione, ab obedientia, a fide, 749. 

Apostatae, tenentur, per se, ad Ecclesiae leges 355. Poenae in eos 
canonicae 750-1, 747. Obligatio denuntiandi apostatas 750-2-3. 

Appetitus concupiscibilis, irasdbilis 91. 

Appretiative summa: virtus omnis theologica 646, in specie, cha- 
ritas 904. 

Arbitrium liberum 84, 85, homini inesse probatur 87. 

Ars, virtus intellectualis 588-B. 

Ascetica theologia 4. 

Assensus fidei 660, 689. 

Atheismus, 739. 

Audacia, ut passio 91. 

Augmentum : habituum 570 ; virtutum infusarum 640 ; donorum 
Spiritus Sancti 644 ; charitatis 867 — 870. 

Auriga. Eius cooperatio ad peccatum 970-C. 

Avaritia, ut vitium capitale 503, 504. 

Aversio a Deo, malitia peccati mortalis 518, 530, 531, 533, odium 
aversionis, contra charitatem 944 — 948. 

Beati, Remanentia, in beatis, virtutum moralium 612, virtutum in- 
tellectualium 613, virtutum infusarum 654, donorum Spiritus 
Sancti, ibid. 4 0 . 

Beatltudlnes 634. Beatitudo : i s : beati pauperes spiritu 828 ; 3* : 
beati qui lugent 731 ; 6 a : beati mundo corde 730 ; 7* : beati pacifici 
922 ; 8» : beati qui persecutionem patiuntur 634. 

Beatitudo. (Tractatus de Beatitudine. Divisio Tractatis 14.) Bea- 
titudo : ut est finis 9 — 13, ut est finis omnis actfls humani 15 — 19, 


ut est hominis ultimus finis obiectivus et formalis 19. — Bea- 
titudo hominis non est in bonis creatis 21 — 26, sed in solo Deo 27. 
Beatitudo formalis seu subiectiva : consistens in visione, amore 
et fruitione Dei 31, consistens, in praesenti ordine Providentiae, 
in immediata visione divinae essentiae 32, consistens, secundum 
essentiam metaphysicam, in sola visione Dei 33, non in Dei il- 
lapsu aut in visione Dei communicata 35-9 0 . — Beatitudinis qua- 
litates : delectatio 36, impeccabilitas 38, inamissibilitas 39. Cor- 
poris beatitudini participatio 40. Beatitudinis acquisitio 43 — 46 

Benedictio nuptialis : peti non potest a ministro haeretico 756-1. 

Beneficentia, actus charitatis 924, v. Eleemosyna. Correptio. 

Beneficia divina, ut motiva vel gratitudinis Vel charitatis 879-1. 

Benevolentia, actus charitatis internus 924. Amor benevolentiae seu 
amicitiae 844. Eius causae seu fundamenta 846, 847. 

Biblia sacra, v. Scriptura sacra. 

Bibliopolae. Eorum cooperatio ad lectionem librorum prohibitorum 
767-C, v. Liber. 

Blasphemia 781. Eius distinctio : ex parte modi : enuntiativa, hae- 
reticalis, dehonestati va, imprecativa 782 ; ex parte blasphema- 
toris : directa et indirecta 783. Est contra fidem 784-a, contra 
religionem 784-b, est peccatum mortale ex genere toto 785. Bla- 
sphemia in creaturas, in sanctos, 784-b. Consuetudo blasphe- 
mandi 786. Regulae ad iudicandum de variis blasphemiae for- 
mulis 787. 

Bona : Bonorum distinctio secundum ordinem charitatis 905 ; quoad 
praeceptum eleemosynae 929, 932. 

Bonitas, suprema moralitatis species 114, v. Actus II). 

Bonum. Eius notio et divisio 11. Bonum morale 114, 118. Intrin- 
seca differentia boni et mali 122. Bonum commune, legis humanae : 
finis 272, obiectum 279 — 282. Bonum commune obiectum iustitiae 
legalis, v. Legalis iustitia. 


Cantus. Cooperatio, per cantum : catholicorum ad officia haereticorum 
758-3, haereticorum ad officia catholica 753-a-b. 

Capitalia peccata, quae sunt 493, 494, quot sunt 495, inanis gloria 502, 
avaritia 503, 504, luxuria 505, gula 506, invidia 507, 508, ira 509, 
510, acedia 51 1 — 513, an superbia est peccatum capitale 496. 

Capitulum ecclesiae cathedralis. Eius potestas legifera 324. 

Caritas, v. Charitas. 

Catechumeni, non subduntur Ecclesiae legibus 355. 

Caupones scandalum dantes : exponendo prava legenda scripta 767-D ; 
praebendo loca ad pravos conventus 970-C. 

Causa excusans et causa eximens a lege 372. 

Celebratio Missae, prohibetur in templis haereticorum vel schisma- 
ticorum 753-d. 

Censura librorum 778, 779. Censurae theologicae 687. 

Censura, poena ecclesiastica. Ecclesiae potestas ferendi censuras 348. 

Certitudo 720, certitudo fidei 721, 722 ; certitudo conscientiae, v. 
Conscientia. 

Cessatio legis : ex parte subiecti 372, ex parte ipsius legis : per ces- 
sationem finis 398 — 400, per abrogationem et derogationem 401 — 
403. Cessatio : privilegii 396, consuetudinis 409. 

Character, seu hominis indoles. Eius influxus in voluntarium et 
liberum 98. 

Charitas. (Tractatus de divina charitate. Divisio Tractatis 851.) 

I.) Charitatis notio 842. Eius distinctio ab amore, dilectione, 
amicitia 842. Charitas est amor 843, non concupiscentiae sed be- 

nevolentiae 844, et amicitiae 845. Eius fundamenta 846, 847. Eius 
effectus 848, 853. 

II. ) Charitatis : definitio 850, essentia 852. Est habitus creatus 
in anima 855, nec est ipsa gratia 856. Est virtus 857- Eius excel- 
lentia 858, §59- Est perfectio et forma omnium virtutum 860—862. 

III. ) Charitatis : subiectum 863, causa 864 — 866, augmentum 
867 — 870, perfectio 871, diminutio 872, amissio 873. Charitatis 
obiectum : formale : bonitas Dei in se 874, Dei ut est obiectum 
beatitudinis seu finis supematuralis 875, ut continet omnes per- 
fectiones 876. Obiectum formale charitatis hominis : erga se ipsum 
878, erga proximum 877. Charitatis obiectum: materiale, primarium 
et secundarium 880-883, primarium, Deus 884, 885, secundarium : 
nos ipsi 886, quoad animam 887-1, quoad corpus 887-2; et proxi- 
mus, licet peccator 889, vel inimicus 891 — 900, v. Inimicus. Ordo 
charitatis. v. Ordo. 

IV. ) Charitatis : actus : internus seu dilectio 917, dilectionis 
modus 918, meritum 919, effectus interni 920, 921, effectus ex- 
ternus : beneficentia 924, 925, v. Eleemosyna. Correptio. Cha- 
ritati adnexum donum Spiritus Sancti : sapientia 922. Charitatis 
praeceptum : ex iure naturali-divino 971, ex lege divina-positiva 
973 : erga Deum 974, erga proximum 975. Charitatis necessitas 
medii et praecepti 971 ; obligatio eliciendi charitatis actus 972. 

V. ) Media ad proficiendum in charitate: erga Deum 885, erga 
nos ipsos 887. Peccata contra amorem sui 888, 890. Peccata cha- 
ritati opposita, v. Odium. Acedia. Invidia. Discordia. Scan- 
dalum. 

Choreae, quoad scandalum 970-B. 

Circumstantia. Eius definitio ac species 102 — 104. Circumstantia : 
moralis (quid sit et quaenam requirat) 151, speciem mutans 152-1, 
aggravans vel minuens, 1 52-11, transiens in rationem obiecti 152-1. 
Circumstantia ut fons moralitatis actus ; genericae 141, speci- 
ficae 151. Moralitas singularum circumstantiarum 181-— 186. 
Circumstantia quantum ad gravitatem peccati 443. Conversio, ra- 
tione circumstantiae, peccati mortalis in veniale, 548, venialis in 
mortale 549. 

Civis. Eius subiectio legibus civilibus 292. 

Clementinae decretales 337-B-4 0 . 

Clerici eximuntur, de iure, a quibusdam legibus civilibus 292-3 0 . 
Clerici haeretici vel de haeresi suspecti sunt denuntiandi 750-3°. 

Coactio 68, v. Violentia. 

Coalescentia: materiae in peccatis 550. 

Codex luris Canonici 337-339. Codices luris civilis 278. 

Collisio, seu concursus, praeceptorum 366. 

Comaediae, quoad scandalum 970-B. 

Communicatio cum infidelibus et haereticis 752. Communicatio 
civilis et religiosa, activa et passiva, ibid. Communicatio acatho- 
lfcorum cum catholicis : licita, si passiva, illicita, si activa 753. 
Communicatio cum acatholicis : illicita, si activa, aliquando licita, 
si passiva 754. Illicita communicatio : in sacramentis 755, in sa- 
cramentalibus 756, in controversiis 757, in officiis religiosis 758. 
Licita vel illicita acgtholicorum funeribus assistentia 759. Com- 
municatio civilis cum excommunicato vitando 752. 

Communicatio privilegiorum 393. 

Commutatio obligationis, sive dispensatio cum compensatione 382. 

Compensatio in dispensatione 382. 

Complacentia, in divina charitate 884-1. Complacentia de obiecto 
malo, v. Delectatio morosa. 


Competentia: legislatoris 326. 

Complexio corporalis. Eius influxus in voluntarium et liberum 98-1. 

Conclusiones theologicae quantum ad fidem divinam 675-2. 

Concordia, effectus charitatis 920. 

Concupiscentia, ut est privatio rectitudinis originalis in appetitu 
sensitivo 76-1°, 515 ; ut est quicumque motus appetitus (etiam 
voluntatis) tendens ad bonum delectabile 76-3°, eius influxus 
in voluntarium : si est antecedens 77, 78, si consequens 76, 79 ; 
ut est quicumque motus (seu passio) inordinatus appetitus sensi- 
tivi 76-1°, 448, eius moralitas (peccata sensualitatis seu concupir 
scentiae) si est Voluntaria : directe et in se 448-3, indirecte 449, 
in causa 450 ; ut est specialis passio appetitus concupiscibilis 
76-2°, 91, v. Passio. Triplex concupiscentia : carnis, oculorum, 
superbia vitae 469. — Amor concupiscentiae : in divina charitate 
844, 879-2, in spe divina 796. 

Confessarii non possunt dispensare, nisi expresse in quodam casu 
delegentur, 383-B-S. 

Confessio fidei 711-714. 

Conflictus legum vel praeceptorum 365, 366. 

Conformitas humanae volunfatis cum voluntate divina 166, 167. 

Congregationes (Sacrae) ad legum interpretationem delegatae 368 

Connexio Virtutum 604 — 606, non peccatorum 445. 

Connlventia legislatoris ad legitimam consuetudinem 406. 

Conscientia. I.) Eius notio 199. Conscientia : psychologica et moralis 
— antecedens et consequens 199. Conscientia est actus, i. e. iudi- 
cium 200, 202. Eius : definitio 201, differentia a synderesi, scientia 
morali et prudentia 201. 

II.) Conscientia ut est regula actuum humanorum 203. Con- 
scientia obligans, permittens 203. Conscientiae praecipientis aut 
prohibentis vis obligandi 205, eius requisitae qualitates : rectitudo 
et certitudo 205. Conscientia recta quaenam sit, 210. Conscientia 
est : vera, et vel invincibiliter vel vincibiliter erronea 206. Con- 
scientia vera ut est regula agendi 207. Conscientia erronea ut est 
regula agendi : si invincibiliter erronea, 208, e Contra, si vind- 
bihter 209. Conscientia certa 213. Sola conscientia certa est regula 
recte agendi 214, 215. Conscientia ut est regula actuum super- 
naturalium 216 — 219. 

Consensus unanimis Patrum et theologorum, fons Theologiae Mo- 
ralis 7-6°, 7°. 

Consensus voluntatis in genesi actus humani 107. Consensus : ut 
conditio peccati 416, plenus vel imperfectus quoad mortale pec- 
catum 538, 541, 548. Consensus legislatoris ad legitimam consue- 
tudinem 404 — 406. Consensus subditorum non requiritur ad vali- 
ditatem legis civilis 275, nec ecclesiasticae 334. 

Consilia evangelica 321. 

Consilium, in genesi actus humani 107. 

Constantia 578, 584. 

Constitutiones apostolicae 330. 

Consuetudo, ut modus agendi 95, eius influxus in voluntarium et 
liberum 96, 97. Consuetudo : ut fons iuris 273, ut ius consuetudi- 
narium Ecclesiae 329, iuxta, praeter vel contra legem 404 — 409. 

Contemplatio Dei et consequens amor in Beatitudine 31 — 33. 

Contemptus : Dei 544 ; praecepti vel praecipientis 549. 

Contentio 954-2. 

Continentia. Est habitus bonus temperantiae annexus, deficiens 
ratione perfectae virtutis 578, 584. 

Cooperatio ad aliena peccata 487. Eius : varii modi 488, malitia, si 
formalis 489, si materialis 489-c, d, causa excusans 490, 491. Coo- 

peratio : mercatorum 492-A, famulorum 492-B-C, ad haeresim 
et infidelitatem 761 : quoad sacramenta 762, ad officia religiosa 
763, ad templa construenda 764, ad res falso cultui destinatas 
765, ad opera sustinenda 766, ad res politicas 768. 

Corpus proprium, obiectum charitatis secundarium 887. Peccata in 
corpus proprium 888. Corporis participatio ad beatitudinem 40. 

Corpus luris Canonici 337. 

Correptio peccantis, actus charitatis 936. Correptio fraterna 936 — 941. 

Crassa ignorantia 81-2. Eius influxus in voluntarium 82-111 ; Non 
excusat a culpa, quam tamen minuit 373 ; non excusat a censuris, 
nisi lex requirat praesumptionem 373. 

Credenda explicite : de necessitate medii 707, 708, de necessitate 
praecepti 709, 710. 

Credere quid sit 689. Credere Deo 690. Credere Deum, Deo, in Deum 
697. 

Credibilitatis iudicium, seu Praeambula fidei 699 — 705. 

Credulitatis affectus 696. 

Culpa. Reatus culpae, effectus peccati 517, 5x8. Eius differentia a reatu 
poenae 528. 

Daemon. Tentatio daemonis ut causa peccati 481, 482. 

Damnati: non sunt obiectum charitatis 881. Eorum poenae 524. 

Damnificatio : ex cooperatione ad damnum, v. Cooperatio. 

Damnum. Poena damni 524. 

Decalogus 305 — 310. Eius praecepta sunt praecepta iustitiae 307 ; 
eorum distinctio 308 — 310, eorum ordo 309. Distinctio praecep- 
torum moralium secundum praecepta decalogi 310. Divisio theo- 
logiae moralis secundum ordinem praeceptorum decalogi 657. 

Declaratio legis 367, an indigeat promulgatione 369. Declarationes 
SS. Congregationum 368. — V. Interpretatio. 

Decreta, decretales epistolae, SS. Congregationum 330. 

Decretales: Gregorii IX, Clementinae, Sextus decretalium 337-B. 

Decretum Gratiani 337-A-B. 

Delatio, v. Denuntiatio. 

Delectatio, in Beatitudine, 36, 37. Delectatio ut passio 91. Moralitas 
actus ob delectationem exerciti 158-3-4, 161. Delectatio morosa 
de obiecto malo 452-455. 

Delegata iurisdictio, v. Iurisdictio. 

Deliberatio, Ut est elementum actus humani 47, 52, 54. Deliberatio 
de gravi committendo peccato, eiusque malitia 542-2 0 . 

Dementia, ejus influxus in voluntarium et liberum 99-A. 1. 

Denuntiatio criminum : facienda superiori, etiam omissa correptione 
fraterna 939, 943-3-4. Denuntiatio haereticorum 750-3. 

Deputati. Peccata electorum indignos eligentes deputatos 768. 

Derogatio legis 401 — 403. 

Desiderium naturale Beatitudinis 41-2. — Desiderium ut est passio 
91. — Desiderium possidendi Deum : in spe divina 796, in divina 
charitate 844- Desiderium boni divini in charitate 884-2. Deside- 
rium rei malae 456 — 460. 

Desperatio, passio 91 ; ut est peccatum contra Spem divinam 829 — 832. 

Deus : finis ultimus omnis creaturae 12 ; vera et completa hominis 
beatitudo 27, 29. Dei cognitio, essentia Beatitudinis 31 — 33. Deus, 
finis simpliciter ultimus actus humani 159. Relatio ad Deum : 
actuum omnium 159, speciatim : supernaturalium 195, Deus, 
permittens peccatum 479. Aversio a Deo, malitia peccati mor- 
talis 530, 531, 533 ; status habitualis aversionis in reatu culpae 
518. Privatio Dei, seu poena damni 524. Deus : obiectum mate- 
riale : fidei 672, spei 804, charitatis 880 — 882 ; obiectum formale : 

fidei 667, 670, spei 799 — 801, charitatis 874 — 876. Deus, causa : 
habituum supernaturalium 568, 615, 618, 638 ; fidei 726, 705-2, 
spei 815, charitatis 864. 

Devotiones quaedam ab Ecclesia reprobatae 772. 

Diabolus, v. Daemon. 

Diaria, v. Ephemerides. 

Dilatio : a crus fidei 789 — 791, actus spei 838 — 840, actus charitatis 
97 r > 972 . 

Dilectio. Eius notio 842. Est actus charitatis 917. Dilectio debita : 
Deo 918, 974, sibi 886 — 888, 890, proximo 881, 905 — 915, 975, 
peccatoribus 889, inimicis 891 — 900. 

Diminutio : boni naturae (effectus peccati) 515, virtutum moralium 
572, infusarum 643, charitatis 872. 

Directum voluntarium 59-2 0 . 

Discessus e territorio ; quoad obligationem legis 358, 359. 

Discordia, opposita charitati 954. 

Dispensatio 381. Est vel simplex, vel cum compensatione 382. Proprie 
non datur in lege naturali 259, nec in lege divina 322, sed in lege 
civili 299, et ecclesiastica 382. Facultas dispensandi quibus com- 
petit 383, 384, dispensatio quibus concedi potest 385. Legitimae 
dispensationis : conditiones 386 — 388, impedimenta 389, inter- 
pretatio et cessatio 390. 

Disputationes cum haereticis et infidelibus, quoad liceitatem 757. 

Dissimulatio fidei 714, 715. 

Distinctio peccatorum : specifica 432 — 436, numerica : ex multiplica- 
tione obiectorum totalium 438, ex multiplicatione morali actuum 
439 - 

Diversitas peccatorum, v. Distinctio peccatorum specifica. 

Domicilium, quasi-domicilium, ratio subjectionis legibus civilibus 
292-2 0 ; ex iure canonico, quid sint et quomodo acquiranrur 358, 
quas inducunt obligationes respectu legum territorialium 358, 359. 

Dominium voluntatis in alias potentias m, perfectum et imperfec- 
tum, 112. 

Donum. Dona Spiritus Sancti. Eorum : essentia ac definitio 630 ; 
necessitas 631 ; distinctio 632, 636 ; habitudo : ad virtutes 633, 
ad beatitudines 634, ad charkatem 649-B-3 ; perfectio, com- 
parative ad virtutes 652 ; perfectio relativa singulorum donorum 
652 -in fine ; duratio 654-4. Eorum aequalitas quoad extensionem 
et intensitatem 653. Dona : intellectus 730, scientiae 731, sapien- 
tiae 922, timoris 828. 

Dubium. Depositio dubii, v. Conscientia II.) Obligatio inquirendi 
veritatem in dubio de fide 751. 


Ecclesia, ut est societas. Est motivum credibilitatis 701. Eius infal- 
libilitas in proponendo obiectum fidei 685, in damnando propo- 
sitiones fidei doctrinae oppositas 687. Eius potestas legifera, v. 
Lex ecclesiastica. 

Ecclesia, ut est templum. Haereticorum et infidelium assistentia 
sacris functionibus in ecclesia catholica 753. 

Educatio. Eius influxus in voluntarium et liberum 98-3. 

Effectus. Moralitas effectus externi 172. Eius imputabilitas, huiusque : 
conditiones 172, gradus 174. Moralitas actus ex quo sequuntur 
simul effectus bonus et effectus malus 173. 

Electio, in genesi actus humani 107-B. Ignorantia dicta « malae ele- 
ctionis " 464. — Obligationes electorum in electione deputatorum 769. 

Elector, electores, v. Electio. 

Eleemosyna, actus charitatis 926. Eleemosynae spirituales et cor- 
porales 927. Corporalis eleemosynae praeceptum 928. Praeceptum 

quantum obligat 931, quibus impositum 932, circa quae bona 
929, 930, quomodo obligat in casu particulari 933. Modus in 
eleemosyna servandus 934. Eleemosyna spiritualis 935, v. Cor- 
reptio. 

Elicitum voluntarium 56. Elicitus actus 105, distinctiones 106. Actuum 
voluntatis et intellectiis mutua dependentia 107. 

Empirismus moralis 136. 

Ephemerides, ut periculum fidei 767. 

Epichia late et stricte dicta 296, in fine. Eius differentia a simplici 
interpretatione, a cessatione finis, a dispensatione 296, in fine. 
Dirigitur a gnorne, prudentiae adnexa 29-3. Epichia : ut est ju- 
stitia naturalis 296 in fine ; ut pertinet ad iustitiam legalem, seu, 
ut est beniena legis interpretatio 296, eius liceitas 296, eius usus 
297, eius usus quoad leges civiles 297 in fine, ecclesiasticas 371. 

Epikeia, v. Epichia. 

Epilepsia. Eius influxus in voluntarium et liberum 99-C. 3. 

Episcopus. Potest : ferre leges 324-3, -333, ferre leges territoriales 
vel personales 357, dispensare in legibus propriis 383-A, dispen- 
sare (restrictive), in legibus Ecclesiae 383, 385, nominarim inter- 
dicere libros 769-6. Potest concedere licentiam legendi libros 
prohibitos 777, dispensare in lege de requie festiva et de ieiunio 
vel abstinentia 383 v. V. etiam : Superior religiosus. 

Erronea conscientia, v. Conscientia II.) 

Error 80-2. Error iuris et error facti 81. Erroris influxus in volun- 
tarium et liberum, v. Ignorantia. Error pertinax in fide, seu 
haeresis 744. Error : vitians dispensationem 389. 

Ethica 4. — A. D. Ethica solidaritatis, sociologica, naturae, etc. 134. 
Appendix VI. Ethica organica 136. Ethica affectiva. Appendix fv. 

Eudaemonia 30. 

Eudaemonismus 129, Appendix VII. 

Evidentia, impediens fidem 680. 

Evolutio dogmatum 682 — 684. 

Excommunicatus tenetur Ecclesiae legibus 335. 

Exemplum pravum, v. Scandalum. 

Exempti : a lege civili 292-3, a legibus ecclesiasticis territorialibus 
358-4°, v. Religiosi III.) 

Explicitum voluntarium 55. Explicite credenda : de necessitate me- 
dii 707, 708, de necessitate praecepti 709. 

Expressum voluntarium 57. 

Exstasis, effectus amoris 848-2. 

Extensio legis : aeternae 242 ; naturalis 253 ; civilis 290 — 292 ; ec- 
clesiasticae : praeceptivae 344 — 347, poenalis 349, irritantis 352, 
particularis 358. Extensio legis de Casu ad casum 351-3. Extensio : 
dispensationis 390-7°, privilegii 394. 

Externum voluntarium 56. 

Extranei: quoad leges civiles 292-2 0 , ecclesiasticas 358-2°. 

Extravagantes Ioannis XXII, 337-5 0 . Extravagantes communes 
337-6°. 


Famuli. Eorum peccata : per eleemosynas ex bonis domini illicitas 
932-A-3, per cooperationem ad peccata domini 492-B, C. 
Femina, capax iurisdictionis civilis 269 ; incapax iurisdictionis ec- 
clesiasticae 324-1« fine. 

Fervor, effectus amoris 848-4. 

Fictio : iuris 346. — Fictio : in confessione falsae religionis 712. 
Fides. (Tractatus de fide theologica. Divisio Tractatfis 663.) 

I.) Fides humana, fides divina 659, 660. Fidei divinae : defi- 
nitio 661, 662, obiectum materiale et formale 664, 665. Obiectum 

formale : sola auctoritas Dei revelantis 667, 668, exclusis aliis 
sententiis 669, 670. Obiectum : materiale, i. e. omnia a Deo re- 
velata 671 ; materiale : primarium 672, secundarium 673 ; ma- 
teriale : an esse possit aliquid private revelatum 674, aliquid na- 
turaliter demonstratum 680 ; materiale, implicite revelatum 675 ; 
materiale : fidei divinae et fidei catholicae 676. Obiecti materialis : 
conditiones, i. e. infallibilitas 678, inevidentia seu obscuritas 679, 
680 ; evolutio historica 682 — 684, propositio per Ecclesiae ma- 
gisterium 685 — 688. 

II. ) Actus fidei : definitio 689, 690, definitiones erroneae oppo- 
sitae 691, analysis 692, 694, principium elicitivum proximum 
693, motivum 694, processio ab imperio voluntatis (credulitatis 
affectus) 696. Praerequisita ad actum fidei : iudicium credibili- 
tatis, seu praeambula fidei 699 — 705. Fidei : libertas 698, neces- 
sitas : medii 707, 708, praecepti 709, praecepti existentia 789 — 
793. Fidei confessio, dissimulatio, occultatio 71 1 — 715. 

III. ) Virtus fidei. Eius sublectum 716, 723, 724. Fides formata 
et informis 717. Habitudo fidei ad ailias virtutes theologicas 719. 
Fidei : certitudo 721, 722, amissio 725, causa 726 — 728, pro- 
prietates 678 — 680, 728-4°, effectus 729. Dona Spiritus Sancti 
fidei correspondentia 730 — 732. 

IV. ) Peccata fidei opposita 733; — 788, v. Infidelitas. Haeresis. 
Apostasia. Communicatio. Cooperatio. Blasphemia. Pericula 
fidei 780. 

Finis. Eius : generalis notio 9, divisio 10. Generalia principia circa 
finem ultimum 12. Relatio omnis actus humani : ad finem aliquem 
15, 16, ad finem ultimum seu bonum perfectum 17, ad unum 
finem ultimum 18. Finis ultimus hominis : felicitas seu beatitudo, 
19, v. Beatitudo. — Actus humani specificatio ex fine 16. — 
Finis, ut est fons moralitatis actus humani : genericae 142, spe- 
cificae 155. Moralitas actus secundum quod refertur : ad finem 
honestum, utilem vel delectabilem 158, ad finem simpliciter ul- 
timum, i. e. Deum 159, 165. Finis legis non cadit sub lege 361, 
362. Legis cessatio cessante fine 299, 398-400. 

Fontes theologiae moralis 7. 

Forma virtutum, charitas 861. 

Formale peccatum 416-3° ; formalis contemptus 549-4. « Formale » 
peccati 426. 

Formalismus, falsum moralitatis systema, 132, 133, Appendix VIII. 

Forum externum. Iurisdictio in foro externo quibus competit : ordi- 
naria 324ri-3, delegata 324-4. 

Fratres, sorores : in ordine charitatis 914. 

Fructus Spiritus Sancti 635. 

Fruitio, qualitas Beatitudinis 36. Fruitio, actus voluntatis 107. 

Fuga, ut passio 91. — Fuga : periculorum peccandi 177, tentationum 
485, 486, periculorum fidei 780. 

Fulminatio dispensationis 388. 

Funus, Assistentia licita vel illicita funeribus acatholicorum 759. 

Gaudium : qualitas Beatitudinis 36, effectus charitatis 920. Peccatum 
oppositum : acedia 949. 

Gratia, principium vitae supematuralis 614 — 617. 

Gula, ut peccatum capitale 506. 

Habitatio Spiritus Sancti in anima iusti 616, 853. 

Habitualis intentio 55. Habituale peccatum 518. 

Habitus. (Tractatus de Habitibus. Divisio Tractatus 557.) Habituum : 
essentia 559 ; distinctio in : bonos et malos 560, entitativos et 

operativos 560 ; necessitas 561, definitio 561-3, subiectum 563 — 
565, 574 ; causae : ipsa natura 566, 569, actus repetiti 567, in- 
fusio 568 ; augmentum 570 ; corruptio 571 ; diminutio 572 ; 
distinctio, ratione causae, naturae, obiecti 573, subiecti 573-4, 
574. Habitus morales, v. Virtus. Habitus supernaturales, v. In- 
fusae virtutes. Habitus, eius influxus in voluntarium et liberum, 
96, 97* 

Haeresis 744 — 748. Suspecti de haeresi, 7^7 -nota. 

Haereticus 744. Haereticus : materialis, formalis ; internus, ex- 
ternus ; occultus, publicus 746, 748. Per se, tenetur ad leges Ec- 
clesiae 355. Communicatio cum haereticis, v. Communicatio. 
Poenae canonicae in haereticos 747. Obligatio ipsos denuntiandi 
75°-3- 

Hedpnismus 130 Appendix I. 

Heroicus actus an praecipi possit 280-I-a, 326-4-a. 

Historia theologiae moralis 8. 

Hostes voluntarii 67. 

Hypnosis, eius influxus in voluntarium et liberum 100. 

Hysteria, eius influxus in voluntarium et liberum 99-C. 2. 


Idealismus 137-C, Appendix IX. 

Ignorantia 80. Eius species 81. Eius influxus in voluntarium 82, 
83. Ignorantia legis naturalis, an detur 260. Ignorantia legis hu- 
manae an excuset : a culpa 373, a poena 374. An excuset ignoran- 
tia poenae a poena 375- Ignorantia : ut est peccatum speciale 465, 
466 ; ut est causa peccati (peccata ignorantiae) 464 — 466. 

Imagines Beatorum prohibitae 772-4. — Imagines obscenae quoad 
scandalum 970. 

Impeccabilitas, in Beatitudine 38. 

Imperatum voluntarium 56. 

Imperfectio moralis 415. 

Imperium, actus rationis practicae 109. Actus qui possunt imperari 
m, 112. Actus eliciti et imperati 106. 

Impletio : legis civilis 293, legis ecclesiasticae : quoad modum 360, 
quoad actum 361, quoad intentionem 361-2, quoad tempus 363. 
An possit lex impleri cum peccato 362. An possint plura praecepta 
simul impleri 365, 366. An liceat ponere impedimentum impletioni 
praecepti vel legis 379. 

Implicitum voluntarium 55-1. Implicite revelata 675. 

Impoenitentia 475. 

Impotentia excusans : ab impletione legis 376, 377 : ab impletione 
totali 378. Quid in casu impedimenti voluntarie positi 379. Im- 
potentia excusans a poena 380. 

Imprecatio : in Deum 782-3°, in creaturas 784-b, 439. 

Imputabilitas actus humani 48. Eius distinctio a responsabilitate 
48-nota 3 a . Non constituit moralitatem actus humani 116-b. 
Imputabilitas : omissionis voluntariae huiusque effectuum 60, 
61, 419 ; effectus. Voluntarii in causa 63 ; effectus externi 172 — 
174, 423. 

Inadvertentia 80-3, 83-2. Eius influxus in voluntarium 81, 82. Ut 
esse potest speciale peccatum 464. 

Inanis gloria : ut peccatum capitale 502. 

Incarnationis mysterium quoad praeceptum fidei 707-m, 708. 

Incola, quoad leges Ecclesiae territoriales 358. 

Independens, seu laica, moralitas 134, 248 et nota. 

Index librorum prohibitorum 769, 777. 

Indifferentes actus, an dentur in specie 145, in individuo 160. 


Indifferentia, estne species moralitatis 145. Libertas indifferentiae 
84, 85. 

Indifferentismus, quoad apostasiam a fide 749-4. 

Indulgentiarum forma publicationis 772-3. 

Infallibilitas Ecclesiae in proponendo dogmata fidei 685 — 687. 

Infantes, non subduntur Ecclesiae legibus 355-2. 

Infideles, v. Infidelitas. Infideles : non subsunt Ecclesiae legibus 
355, non sunt ad fidem compellendi 740, possunt eorum ritus 
tolerari 741. Infideles ad fidem conversi, quoad externam fidei 
professionem 715-4-5- Communicatio cum infidelibus, v. Com- 
municatio. 

Infidelitas, opposita fidei 733 ; ut est status : negativa, privativa, 
positiva 734 ; ut est peccatum 735, 736, eius gravitas 737, eius 
modi 738, eius species : ex parte obiecti 739, ex parte peccantis, 
i. e. haeresis, apostasia, infidelitas simplex 743. 

Infirmitas, ut causa peccati (peccata infirmitatis) 467 — 470. 

Influxus universalis in activitatem agentis, ut effectus amoris, 848-4. 

Informis virtus : theologica 648, moralis 649. Informis fides 717, 
spes 814. 

Infusae virtutes 615. Earum : necessitas 614, essentia 619, 620, causa 
i. e. Deus 618, 638, 639, distinctio in theologicas 623 — 625, mo- 
rales 626 — 629 ; augmentum 640, imminutio et amissio 642—644, 
medium 645 — 647, connexio 648 — 651, perfectio relativa 652, 
653, duratio 654. 

Inhabilitans lex 352 — 354. 

Inimicitia : erga Deum 944, 945, erga proximum 946—948. 

Inimicus 891. Praeceptum : diligendi inimicos 891, 892, eis exhibendi 
dilectionis : signa communia 892, 893, signa specialia 894, 896 ; 
omissionis gravitas 895, 897. Praeceptum remittendi offensam 
898. Reconciliationis ordo et modus 899. 

Iniuria. Eius differentia ab offensa 891 -nota. 

Instructio ignorantis, actus charitatis 942. 

Integrales partes : virtutum 599. 

Intellectus: ut est facultas cognoscitiva moralitatis 135, ut est sub- 
iectum virtutum intellectualium 583, 588, ut est subiectum fidei 
divinae 693. — Intellectus, donum Spiritus Sancti 730, 732. 

Intentio, actus specialis voluntatis 107. Distinguitur intentio : ac- 
tualis, virtuabs, habitualis 55. Quaenam requiratur ad actum 
humanum 55. Intentio interpretativa 55-3. Intentio praedominans 
55 -in fine. Intentio requisita : in adimplenda lege 361. 

Internum voluntarium 56. Moralitas, eiusque principia, actus interni 
162 — 165. Actus interni ut obiectum : legis civilis 280-2, legis eccle- 
siasticae 327. 

Interpretatio : legis civilis 294 — 297, legis ecclesiasticae 367 — 371, 
dispensationis 390, privilegii 394, per epichiam 296, 371. 

Interruptio : actuum, multiplicans peccata 439. 

Intuitionismus moralis 137. 

Invidia, ut peccatum capitale 507, ut opposita charitati 951. Invidia 
fraternae gratiae 475. 

Involuntarium 65, 66. Eius causae 67. 

Ira : ut passio 91 ; ut peccatum capitale 509. 

Irritatio legis 401. 

Iudaei, quoad observantiam Veteris Legis, post Christum 314, v. 
etiam Infidei.es. 

Iudaismus 739 ; v. etiam Lex III.) 

Iudicium, in genesi actus humani 107-A-B, ut est conscientia 200-202. 

Iurisdictio. Iurisdictio publica : civilis 222-4 0 ; eius : origo 267, 268, 
subiectum 269 ; ecclesiastica 324, est ordinaria vel delegata 324, 

utriusque subiecta 324. — Facultas simplicis confessarii dispen- 
sandi, in casibus occultis urgentioribus, super irregularitatibus ex 
delicto occulto 383-d. 

Ius canonicum 336—338. Ius civile 278. Ius gentium 230 -in fine, 
277-1 0 . 

Iustitia, ut est habitus : eius notio 597 — 599 ; medium, i. e. medium 
rei 602 ; subiectum 584. 

Kantismus, ut systema moralitatis 133, Appendix IX. 

Laica seu independens moralitas 134, 248-et nota. 

Laicus. Canones luris circa librorum editiones factas a laicis 778-A. 

Legalis iustitia. Eius obiectum : bonum commune : quaenam includat 
279—281, in quonam principaliter consistat 265, 266. Boni com- 
munis procuratio : per societatis rectores 265. 

Legislator civilis. Origo eius legislativae potestatis 267, 269. Pote- 
statis legislativae variae formae 268. Actus legislatori proprii 232. 
Voluntas legislatoris acatholici an liget conscientiam 284. Legis- 
lator ecclesiasticus. Origo eius legislativae potestatis 324. Legis- 
lativa potestas ordinaria et delegata 324, utriusque subiecta 324. 
An legislator teneatur propria lege 356, 292-4. 

Lex. (Tractatus de Legibus. Divisio Tractatus 220.) 

I. ) Legis : notio 221, definitio 222, obiectum, i. e. bonum com- 
mune 222-3 0 , auctor et subiectum 222-4 0 , differentia a praecepto 
223, causae genericae 224, promulgatio 226—229, v. Promul- 
gatio. Legis : effectus : in subditis 231, 233, in legislatore 232 ; 
obligatio, seu vis directiva 233 ; distinctio, vi obligationis : in 
praeceptivam, poenalem, mixtam 234, in affirmativam et negati- 
vam, permittentem et irritantem 234. Legis vis coactiva, seu 
sanctio 235 — 237. 

II. ) Legum generalis distinctio 230. 

Lex aeterna. Eius existentia 238 ; definitio 239, 240 ; potestas : 
ut fons omnium legum 241, ut subiiciens sibi omnia 242 ; im- 
mutabilitas 243. 

Lex naturalis. Eius : existentia ac definitio 244, essentia 245, 
246, fundamenta 247, differentia a lege aeterna 249. Eius obligatio 
seu vis directiva : in se 250, in variis suis praeceptis 251, quoad 
obiecta 252, quoad subiecta 253. Eius vis coactiva seu sanctio 254. 
Eius : unitas 257, immutabilitas 258, 260, 261, indispensabilitas 259. 

Lex humana, civilis, complens legem naturalem 262 — 264, 
270, 271. Eius : necessitas 263, 264, definitio 265, necessariae 
qualitates 272, 279. Eius : efformatio per legislatorem 267 — 269, 
per consuetudinem 273 ; promulgatio 274 — 276 ; divisiones 277, 
278, 291. Eius obiectum seu materia : bonum commune 279 — 
282 ; obligatio in se 283, 284, obligatio legis : iustae 285, iniustae 
286, moralis et poenalis 287, irritantis 288, personalis et ter- 
ritorialis 291. Eius : subiecta 290 — 292, impletio 293, interpretatio 
294 — 297, mutabilitas 298, 299. 

III. ) Lex divina positiva. Eius necessitas 300. Eius species 301, 
Lex Vetus seu Mosaica 302 — 304. Eius unitas 305. Eius praecepta 
306, 307, distinctio et ordo praeceptorum Decalogi 308 — 310. 
Legis Veteris : vis iustificativa 311, cessatio 312 — 314. 

Lex Nova, seu Christiana, complens legem mosaicam 315 — 
317. Eius : promulgatio 318, obiectum 319 — 321, universalitas 
322, immutabilitas 322-c. 

IV. ) Lex Ecclesiastica, complens legem divinam 323. Eius : 
auctor 324 ; materia : in genere 325, in specie quoad actus : ex- 

ternos 326, internos 327, 328. Legum : efformatio 329, forma 330. 
Promulgatio legum : generalium 331, 332, particularium 333. 
Legum divisiones 336 : ius antiquum, novum, novissimum 337, 
ius codificatum 338. Legis : obligatio 340 ; obligationis : origo 334, 
335, gravitas 341 — 343 ; obligatio legis : praeceptivae 344, fundatae 
in praesumptione iuris, et facti 345, fundatae in fictione iuris 
346, permittentis 347, poenalis 348 — 351, irritantis 352 — 354. 
Subiecta legum ; generalium 355, 356, personalium et terri- 
torialium 357 — 359. Legum impletio : quoad modum 360 — 
362, quoad tempus 363, 365, quoad obiectum 364, quoad 
legum conflictum 366. Legum interpretatio 367 : authentica 
368, 369, doctrinalis 370, privata 371. Causae a lege : excu- 
santes : ignorantia 373 — 375, impotentia 376 — 379 ; eximentes : 
v. Dispensatio, Privilegium, cessatio finis 398 — 400, abrogatio 
et derogatio 401, 402, consuetudo 404 — 409. 

Principium : Lex dubia, seu incerta, non obligat 227. 

Libellatici, quoad confessionem fidei 712-3 0 . 

Liber, libri prohibiti, ut sunt pericula fidei et morum 767. Eos legend 
prohibitio : ex iure naturali et positivo 769, ex lege ecclesiastica 
769-6, quoad Sacram Scripturam 770, quoad res fidei et morum 
771, quoad cultum, devotiones, liturgiam 772. Prohibitionis ex- 
tensio : ad libros 773, 774, ad lectores 775 ; poenae in transgres- 
sores 776. Quis potest libros prohibere, eos legendi licentiam 
concedere 777. Canones Ecclesiae circa librorum evulgationem et 
censuram 778, 779. Cooperatio ad editionem et lectionem libro- 
rum prohibitorum 767. 

Libertas 85. Libertas : a coactione, seu executionis 84-1°, a neces- 
sitate, seu indifferentiae, electionis et exercitii 84-2°. Libertas 
humanae voluntatis, seu liberum eius arbitrium 85 ; eius definitio 
85 ; eius subiectum et causa 85-2 ; eius distinctio, ratione obiecti 
electi, in libertatem : contradictionis, 86-1, specificationis 86-2, 
et contrarietatis seu moralis 86-3 ; eius in homine existentia 87. 
In quibusnam homo non sit liber : quoad specificationem 88-a, 
quoad exercitium 88-b. Libertas actus humani non constituit 
eius moralitatem 116-a. Libertas conscientiae 211-2. Libertas 
conscientiae ut est falsum moralitatis systema, v. Kantismus. 
Libertas fidei 698. 

Liberum 84. Liberum arbitrium, v. Libertas. Impedimenta liberi 89, 

Licentia 381-1, 386. 

Litterae apostolicae 330. 

Liturgia 4-5 ; ius liturgicum 336. 

Luxuria, ut vitium capitale 505. 

Machiavellsmus 266. 

Macula peccati : mortalis 518, 519, venialis 520. 

Magisterium Ecclesiae 685. Eius infallibilitas in proponendo ob- 
iectum fidei 686, in damnandis propositionibus fidei oppositis 687. 

Mahumetismus 739. 

Maledictio in Deum, v. Blasphemia, in creaturas 784. 

Malitia: suprema moralitatis species 118, v. Actus humanus II.) 
Fonnalis malitiae ratio in peccato 427. Malitia obiecti ut est con- 
ditio : peccati 416, peccati mortalis 539. Advertentia ad malitiam 
obiecti, ut est conditio : peccati 416, peccati mortalis 540. Malitia 
voluntatis, seu peccata malitiae 471, eorum gravitas relativa 472 — 
476. 

Malum morale 118, v. Actus humanus II,) III.) Malum culpae et 
malum poenae 528. 

Maria sanctissima, quoad cognoscenda de necessitate praecepti 709- 
A-i°, 709-B-2. 

Maritus. Eius potestas dominativa 222-4°. 

Massones. Facile habendi sunt apostatae 750-2. Poenae in eos cano- 
nicae 750-1, 747. 

Materiale obiectum virtutum : primarium et secundarium 665, 666. 
Materiale peccatum 416-3, quod non est idem ac « materiale pec- 
cati » 426. 

Matrimonium. Vetita matrimonii celebratio coram ministro a ca- 
tholico 756. 

Matrimonium civile. Conditiones quibus licite a catholicis iniri 
potest vel debet 756-2. 

Matrina, v. Patrinus. 

Medicinales poenae 522-c, v. Censura ; quaenam tanquam abrogatae 
habendae 339-6-5°. 

Medium. Media ad consequendam Beatitudinem 46. Necessitas 
medii et necessitas praecepti 706. Necessitas medii : in fide 707, 
708, in spe 808, in charitate 971. — Medium rei et medium ra- 
tionis in virtutibus 600 — 603. — Medium in virtutibus infusis 
645—647. 

Mercatores. Eorum cooperatio ad aliena peccata 492. 

Meretricium. Meretrici domum locare an liceat 970-C. 

Meritum 190, 191. Meritum : civile et morale 192-A, naturale et super- 
naturale 192-B, de condigno et de congruo 192-C. Quid cadat 
sub merito 193. Conditiones meriti supernaturalis 194, eius gradus 
196. Relatio operis meritorii in Deum 195. Cognitio evidens ve- 
ritatis simul revelatae non minuit meritum fidei 681. 

Metus, impedimentum : voluntarii 71 — 75, liberi 90 — 94. Metus, 
vitium : dispensationis 389-B. 

Minister. Sacramentorum petitio a ministro haeretico 755, 762. 

Misericordia, effectus charitatis 920, 921. Misericordiae opera cor- 
poralia et spiritualia, v. Eleemosyna. 

Missionarii. Missionariorum (apud haereticos vel schismaticos) fa- 
cultas celebrandi in horum templis 753-d. 

Mixta lex 234. Mixtum voluntarium 66. 

Monitio, seu correptio, peccantis 936. 

Moralitas, v. Actus humanus II.) 

Morbi animi, eorum influxus in voluntarium et liberum 99. 

Mortale peccatum. Eius formale constitutivum 530, 531. Eius dif- 
ferentia a peccato veniali 530, 531, 533. Eius gravitas 534, quo sensu 
dicitur infinita 536. Eius effectus 530, 532-3, 537-B-2, reatus 
culpae 518, macula 519, reatus poenae 523, 524, amissio divinae 
charitatis 873. Eius conditiones 538: — 542. Peccatum mortale : 
per se et per accidens 543, ex genere toto 544, ex genere suo 545. 
Conversio peccati mortalis in veniale, venialis in mortale 547 — 550. 
An impediat legis impletionem 362. 

Motiva credibilitatis 700 — 705. 

Motus appetitus sensitivi, distinguuntur : primo-primi, secundo- 
primi et secundi 54-3 0 , 448. Eorum moralitas 448, si sunt volun- 
tarii : directe 448-3-a 3 indirecte 449, obligatio eis resistendi. 
449-2 ; in causa 450. 

Mysteria fidei credenda de necessitate : medii 707-708, praecepti 709. 

Mystica theologia 4-4. 

Necessitas, opposita libertati 84. Necessitas obediendi, effectus legis 
233. Necessitas medii et praecepti 706. Necessitas spiritualis et 
temporalis, eiusque gradus, attendenda : in ordine charitatis 905- 
910, in ordine beneficentiae 930. 


Negatio fidei 712 — 715. 

Negativum voluntarium 59. 

Neoconversi.Eorum obligationes quoad externam fidei confessionem 715. 

Neurasthenia. Eius influxus in voluntarium et liberum 99-C. I. 

Notae inussae doctrinis oppositis fidei 687. 

Numetica peccatorum distinctio : ex obiectis 438, ex actuum inter- 
ruptione 439. 

Numerus peccatorum : quomodo dignoscitur 440. 

Obiectivismus trans cendentalis, ut falsum moralitatis systema 137-C. 

Obiectum actus humani 101 3 ut est principium eius moralitatis 1387 
A, 139, moralitatis : genericae 140, specificae 144, 148, multi- 
plicis in eodem actu 149. Obiectum, ut specificans moralitatem 
actus interioris 162 — 165, exterioris 168 — 171. Obiecti moralis 
malitia : ut est conditio peccati 461 3 ut peccata : specificat 432 — 
436, multiplicat 438 — 440, aggravat 442 3 ut est conditio peccati : 
mortalis 539, 540, mortalis ex genere toto 543, 544, mortalis ex 
genere suo 545. Obiecti, seu materiae, gravitas vel levitas, causans 
peccatorum conversionem de gravi in leve, de levi in grave 547 — 
550. Obiectum actuum vel virtutum, materiale primarium, ma- 
teriale secundarium et formale 665, 666. 

Obligatio : legis, v. Lex. Conscientia. Praeceptum. 

Oblivio, ut impedimentum voluntarii, v . Ignorantia. Oblivio excusans 
vel non excusans a peccato 424. 

Obreptio, vitians dispensationem 389. 

Obsessio mentis, eius influxus in voluntarium et liberum 99-B. 1. 

Occultatio fidei 713 — 715. 

Odium, ut passio 91 3 ut peccatum oppositum charitati 944, odium 
abominationis et inimicitiae 944. Odium Dei, eiusque maiitia 945, 
ut includitur in omni peccato 534-1. Odium proximi 946 — 948. 

Offensa, eiusque ab iniuria differentia 891-nora. Interna offensae 
remissio 898 ; externa cum offensore reconciliatio 899. 

Omissio actus, ut est voluntarium negativum 59 5 quid requiritur 
ut sit voluntaria et imputabilis 60-1, voluntarius et imputabilis 
eius effectus 60-11. Peccatum omissionis 419 — 421. 

Opera misericordiae : corporalia, v. Eleemosyna 5 spiritualia, v. Cor- 
reptio. 

Oppressio mulieris, v. Violentia. 

Oratio dominica est cognoscenda de necessitate praecepti 709-A-3. 

Ordo in charitate servandus 901, 902. Ordo charitatis : inter Deum 
et nos 903, 904 ; inter nos et proximum 906, quoad bona gene- 
ratim 905, quoad bona speciatim 907 — 910 3 inter nos et varios 
proximos : quoad personas 912, 914, 915, quoad bona 913. Ordo : 
in correptione fraterna 939. 

Organum, eius in ecclesia usus 753-b, 758-3. 

Otiosus actus, eius moralitas 158. 

Paganismus 739. 

Papa, v. Pontifex. 

Parochus. Parochi iurisdictio. Est fori interni 324, 222-4. — Non 
includit; potestatem : ferendi leges 324, dispensandi, generatim, 
in legibus Ecclesiae 324-4-1, possunt tamen dispensare in Casu 
particulari super legibus de observantia festorum et de abstinentia 
et ieiunio 383-B-fi. 

Passio, passiones 90, 91. Earum influxus in libertatem voluntatis 
92 — 94. Passiones, ut sunt morales 178, 179, earum influxus in 
moralitatem actus 180. Passiones, ut sunt causae peccati, seu pec- 
cata infirmitatis 467 — 470. 

S umma Theologiae Moralis I. — 49 

Pastoralis theologia 4-6. 

Pater. Eius potestas dominativa 222-4. 

Pathologici status influentes in voluntarium ac liberum 99. 

Patrinus. Munus patrini : catholicis prohibetur in baptismo haere- 
ticorum 755~3> item acatholicis in baptismo catholicorum 753-c. 

Pauperes. Praecepta, erga eos, charitatis 928 — 931. Peccata pauperis 
ficti 932-C. 

Pax, ut est dilectionis effectus 920. Peccata paci opposita 954, 955. 

Peccator. Praeceptum de diligendis peccatoribus 889. Peccator non 
diligit seipsum ex charitate 890. 

Peccatum. (Tractatus de peccatis. Divisio Tractatus 41 1.) 

I. ) Peccati i notio 413, 417 ; distinctio : a vitio et a malitia 414, 
ab imperfectione 415 ; generales conditiones : malitia obiecti, 
advertentia malitiae, consensus 416, advertentia an requiratur 
actualis 424 ; varia nomina 418. — Peccati : generalis distinctio : 
in peccatum omissionis 419 — 421, et peccatum commissionis 
422-— 424 ; elementa constitutiva, materiale et formale 425 ; es- 
sentia, includens elementum materiale positivum 427 ; definitio 
428: — 431. — Distinctio : inter peccatum materiale et formale 
416-3, inter peccatum materiale et materiale peccati, inter formale' 
peccatum et formale peccati 426. 

II. ) Peccatorum : distinctio specifica : ex obiecto formali 432 
436, ex oppositione ad virtutes ac praecepta 433, 434, ex circum- 
stantiis 435 ; distinctio numerica ex multiplicatione : obiectorum 
438 ; actuum 439, 440 ; distinctio ratione gravitatis 441 : ex obiecto 
442, ex oppositione ad virtutes ac praecepta 442-2-3, ex circum- 
stantiis 443 ; distinctio ratione subiecti 446, 447 : peccata con- 
cupiscentiae seu sensualitatis 447 — 451, consensus in delecta- 
tionem seu delectatio morosa 452 — 455, consensus in actum, seu 
desideritxm et gaudium 456 — 460. — Peccata carnalia et spiritualia 
436, eorum gravitas comparative sumpta 444 ; peccata in Deum, 
in seipsum et in proximum 436-b ; peccata cordis, oris et operis 
436-B-b ; peccata in coelum clamantia 445-2 ; peccata omnia non 
sunt connexa 445-1. 

III. ) Peccatorum : causae 461 ; causae interiores ; ignorantia, 
seu peccata ignorantiae 464 — 466 ; passio, seu peccata infirmitatis 
467 — 469 ; voluntas, seu peccata malitiae 471 — 473, in specie : 
peccata jn Spiritum Sanctum 474—477 ; causae exteriores : Deus 
permittens 478 — 480, tentatio daemonis 481 — 486, cooperatio 
hominis 487— -492, peccatum ipsum 493 — 497, u.Capitalia peccata. 

IV. ) Peccati effectus : diminutio boni naturae 515, 516, reatus 
culpae seu macula 517 — 520, reatus poenae 521 — 529, v. Poena. 

V. ) Peccatorum distinctio in mortalia et venialia, v. Mortale 
peccatum. Veniale peccatum. 

Peccatum originale 515. 

Peregrini, quinam sint 358-2 ; quomodo teneantur Ecclesiae legibus : 
generalibus 358-2-d — f, territorialibus, i. e. loci commorationis 
358-2-a— c j quomodo in legibus Ecclesiae dispensari valeant 
383-B, 385. 

Periculum. Lex fundata in praesumptione periculi communis 345. 
Exponere se periculo peccati quando liceat, quando non liceat 
177. Periculum, causa conversionis peccati venialis in mortale549-6. 
Pericula fidei 780. 

Periodica, v. Liber. 

Permissivum, distinctum a voluntario 53-d. 

Personalis lex 357. Personale privilegium 392-2, eius usus 395-2. 

Pertinacia, in haeresi 744-2, 746. 

Pessimismus, ut systema morale Appendix-lX-2. 

Pharisalcum scandalum 964, opera ob ipsum omittenda vel non 
omittenda 966-111 ; quoad bona dimittenda 967. 

Philosophia moralis 4. Peccatum philosophicum 429. 

Photographia, quoad scandalum 970. 

Phrenisis, eius influxus in voluntarium et liberum 99-A. 2. 

Poena 522. Eius distinctiones 522. Distinctio mali culpae a malo poenae 
528. Omnis poena est propter culpam 529. — Reatus poenae, 
effectus peccati 521 ; effectus peccati mortalis : reatus poenae 
aeternae 523, i. e. poena damni et poena sensus 524 ; effectus 
peccati venialis : reatus poenae temporalis 525 ; peccatum, poena 
peccati 528-3. — Remissa culpa, non semper remittitur omnis 
poena 526. — Poena, sanctio legis humanae 235. Poenae eccle- 
siasticae, latae et ferendae sententiae 348. Poena conventionalis 
350. — An excuset a poena : ignorantia legis 374, ignorantia solius 
poenae 375. Interpretatio poenarum 351, 339-6-5. — Poena vin- 
dicativa et poena medicinalis 522. 

Poenalis lex 234 : civilis 287, ecclesiastica 348 — 351. 

Pontifex Romanus. Eius potestas legifera 324. Eius potestas : inter- 
pretandi : legem naturae 259, legem divinam 322-c ; dispen- 
sandi in legibus Ecclesiae 383. 

Positivismus : moralis 121 — 123. 

Positivum voluntarium 59. 

Potestas : publica et privata 222-4. Potestas ecclesiastica : legislativa 
323, 324, coercitiva 348. Potestas dominativa, oeconomica 222-4. 
Praeambula fidei 699—705. 

Praeceptiva lex 234. 

Praeceptum. Eius distinctio a lege 222-3-4, 223. An possint plura 
praecepta simul impleri 365, 366. Necessitas medii et praecepti 
706.Credenda de necessitate praecepti 709. Praeceptum : fidei 789— 
790, confitendae fidei, 711— 713, spei 838—839, charitatis 971—975. 
Praedominans intentio : in actu humano 55. 

Praefectus apostolicus, v. Vicarius apostolicus. 

Praelatus religiosus, v. Superior religiosus. — Praelatus nullius, 

> v. Episcopus. 

Praescriptio: legitimans consuetudinem 406-b. 

Praesumptio, ut opponitur : Spei theologicae 833 — 837, magnani- 
mitati 833 -nota. Lex fundata in praesumptione iuris, in prae- 
sumptione facti 345. 

Praesumptum voluntarium 57. Praesumpta dispensatio, licentia 386. 
Pragmatismus Appendix-W I-D. 

Privatio modi, speciei et ordinis, effectus peccati 515. 

Privilegium 391 — 397. 

Professio: fidei 71 1 — 715 ; doctrinae pro fide periculosae 780. 
Promissio Dei ; conditio meriti supernaturalis 194-C, non est ob- 
iectum formale Spei 800-c. 

Promulgatio : legis 226 — 229 ; legis naturalis 245, legis civilis 274, 
legis veteris 303, legis Christianae 318, legis ecclesiasticae 331 — 
333, interpretationis legum 369. 

Propensiones animi. Earum influxus in voluntarium et liberum 
99-B. 2. 

Propositiones fidei oppositae. Notae ipsis inussae 687. 

Proximus, obiectum charitatis 881 — 882. Ordo dilectionis inter nos 
et proximum 906—910, inter varios proximos 91 1, inter consan- 
guineos 914. 

Prudentiae necessitas 588, 5S9. Prudentia est forma virtutum mora- 
lium 651. Prudentia est : virtus cardinalis 597 — 599. Prudentis 
conscientiae efformatio, 215. 

Pueri, puellae, ante septennium, non tenentur Ecclesiae legibus, nisi 

aliud iure expresse caveatur 355-2, impuberes non ligantur 
poenis latae sententiae, 355-3. 

Purgativae virtutes 629 ; virtutes purgati animi 629. 

Quasi -domicilium, v. Domicilium. 

Quietismus 809, 811, S12. 

Raptus, exstasis mystica 848 -nota. 

Rationalismus, ut systema moralitatis 129,132, iJ3,Appendix-Wlll,\X. 

Realis : lex civilis 291, ecclesiastica 361. , 

Reatus s culpae, v. Culpa ; poenae, v. Poena. 

Rebellio 955-2. j 

Reconciliatio inimici 899, 900. < 

Redemptionis mysterium, ut obiectum fidei 707, 708. f 

Regimina diversa communitatis. Status 277-3. 

Relatio : actuum omnium ad Deum 159, actuum supernaturalium 195. 

Religiosi omnes. Eorum subiectio quoad libros ab ipsis edendos 'l 

778-B. Poenae canonicae in religiosos apostatas 750-2. — Reli- 
giosi clerici exempti. Subduntur Ordinario loci quoad certas causas i 

in iure expressas 357-4-c-i — 5. V. etiam Superior religiosus. . 

Remissio poenarum, v. Poena. — Remissio offensae 898. 

Reparatio : scandali 962. Quomodo petenda sit, apud iudicem, repa- 
ratio iniuriae 898. 

Responsabilitas actus humani 48 -nota. 

Resurrectio corporis, ad Beatitudinem necessaria 41. ' 

Retrotractio : effectus sententiae declaratoriae legis irritantis : sive 1 

civilis 288, sive ecclesiasticae 352. 

Revelationes privatae, ut obiectum fidei 674, 676-3. 

Revocatio : legis 401 — 403, consuetudinis 409, dispensationis 390-3, 

privilegii 396. 1 

Rigorismus. Nota historica circa ipsum Appendix-lV-3. ? 

Rixa 954-3. , 

Rudes. Eorum sufficiens credibilitatis iudicium ad actum fidei 704. ! 

Sancti. Blasphemia in sanctos 784. i 

Sanctio : legis 235 — 237, 254, legis naturalis 255, legis civilis 287, : 

legis ecclesiasticae 348. Sanctio non nocet moralitati 256. ‘ 

Sapientia, virtus intellectualis 588 ; eius praecellentia 608. Sapientia, 
donum Spiritus Sancti 922. 

Satisfactio, ab offenso acceptanda 898, ab offensore praestanda 899. 

Scandalum 957 ; scandalum activum 958 — 961, illud reparandi 
obligatio ac modi 962 ; scandalum passivum 964, illud vitandi 
obligatio ac modi 965 — 967. Frequentiora scandala activa 968 — 970. 

Schisma 955, 771-1. 

Schismatici 955, v. Haeretici. 

Scientia, virtus intellectualis 588. Scientia moralis 1-4. Scientia, donum 
Spiritus Sancti 731, 732. 

Scriptura Sacra, fons Theologiae moralis 7-A-1 0 . Ecclesiae canones 
circa Bibliorum editiones, versiones, lectionem 770, circa adno- 
tationes et commentaria 778-A. Poenae canonicae in transgres- 
sores 776. 

Seditio 955-2. 

Semiamentes, semifatui : quoad subiectionem legibus 355-2. 

Senatores, Officia vel peccata electorum in eorum electione 768. 

Sensualismus, seu hedonismus 130, Appendix-l. 

Sepultura. Licita vel illicita assistentia sepulturae acatholicorum 759, 

760. 

Signum. Signa imperfectae advertendae ad mali tiam obiecti, in pec- 

cato 540, item, imperfecti consensfis 541. — Dilecdonis erga pro- 
ximum signa : communia 893, specialia 894 ; obligauones quoad 
signa dilecdonis exhibenda 895 — 897. 

S olida ritads ethica 134. 

Sorores, quoad charitatem et iusddam, v. Fratres. 

Species infima peccatorum 432-436. 

Spectacula, quoad scandalum 970-B. 

Spes. (Tractatus de Spe divina. Divisio Tractatus 798.) 

Spei notio 794 — 796. Spei theologicae definitio 797. Actfts 
spei : obiectum formale principale : omnipotentia auxilians 799, 
obiectum formale secundarium 802 ; opiniones in hac re con- 
trariae 800, 801 ; obiectum materiale : primarium : Deus possi- 
dendus 804, 805, secundarium 806. — Spei necessitas : medii 808, 
praecepti 809 ; praeceptum : ex iure naturali-divino 838, 839, ex 
lege divina positiva 840. 

Spes, ut virtus : est habitus moraliter bonus ac honestus 
810 — 812, est virtus theologica 813, est virtus supernatUralis 815. 
Spes informis 814. Eius subiectum : proximum 816, remotum 
817. Eius infusio et amissio 818. Eius certitudo 819. Donum Spi- 
ritus Sancti spei annexum, i. e. timor Dei 820 — 828. — Errores 
contra Spei necessitatem ac perfectionem, seu Quietismus 809, 
811, 812. 

Spes, ut est passio 91. 

Spiritus Sanctus. Dona Spiritus Sancti, v. Donum. Peccata in Spi- 
ritum Sanctum 474 — 476.Charitasnonest ipse Spiritus Sanctus 855. 

Spontaneum 54-1 0 . 

Status. Eius finis proximus, i. e. totius societatis felicitas temporalis 
265. Status felicitas, seu bonum commune in quo consistat et 
quomodo obtineatur, v. Legalis iustitia. Status regitur lege 
civili 265. 

Status gratiae : requiritur ad meritum supematurale 194-B-6. 

Stoicismus 132, Appendix-W III. 

Subditi legis : naturalis 253, civilis 290 — 292, ecclesiasticae 355, ec- 
clesiasticae particularis 358, 359. 

Subiectivae partes virtutum 599. 

Subiectivismus moralis 121. 

Subreptio, in petitione : dispensationis 389. 

Suffragium. Obligationes vel peccata electorum in terendo suffra- 
gium 768. 

Superbia, ut causa peccatorum 499 — 501. 

Superfluum t vitae, vel statui, quoad eleemosynam 929, 930. 

Superior : quomodo tenetur propriis legibus 292-4, 356 ; quomodo 
debet corripere subditos 936. 

Superior religiosus. Superiores quibus competit, de iure communi : 
potestas iurisdictionis 222-4 ; potestas legislativa vel dominativa 
324-4 ; potestas dispensandi in legibus Ecclesiae 383-B-v, fa- 
cultas concedendi vel denegandi subditis licentiam legendi libros 
prohibitos 777-ef nota ; facultas concedendi licentiam libros edendi 
778-B. 

Superiorissae, habent : potestatem dominativam, non iurisdictionis 
324 in fine. 

Suspecti de haeresi, ac poenae in eos canonicae 747-nofa ; obligatio 
eos denuntiandi 750-3. 

Suspicio de gravi malitia obiecti est causa sufficiens peccati mortalis 540. 

Symbolum fidei 688, cognoscendum et credendum de necessitate 
praecepti 709. Tria celebriora symbola 688. 

Synderesis 199-nota, 200-a, 588. Eius distinctio a lege naturali 246, 
a conscientia 201. 

Tacitum voluntarium 57. 

Templa acatholicorum. Quid liceat quoad ingressum in ea 758, quoad 
eorum aedificationem 764. Facultas missionariorum celebrandi in 
eis, ex graviori causa, sacrificium Missae 753-d. 

Tempus, ut est circumstantia actus humani : eius influxus in actus 
moralitatem 186. Tempus quo lex promulgata : incipit obligare 
332, impleri debet 363. Tempus requisitum ad legitimam consue- 
tudinem 405. 

Tentatio ad peccatum 483. Tentatio daemonis 481, 482, tentatio in- 
terior 484. In quo habetur consensus in tentationem 484. Malitia 
temeritatis in tentatione 485. Remedia contra tentationes 486. 
Supputatio temporis in observanda lege ecclesiastica 363. 

Tepldltas 949. 

Territorialis lex : civilis 291, ecclesiastica 357. 

Testes in baptismo neo-conversorum 715-5. Munus testis in matri- 
monio catholico prohibetur acatholico 753-c, item prohibetur catho- 
lico in matrimonio coram ministro acatholico 756-3. 

Theologia i, 2. Theologia moralis. Eius : definitio 3 ; relatio ad theo- 
logiam speculativam 2, ad alias disciplinas 4 divisio generalis 5, 
methodus 6, fontes 7, historia 8. Theologia moralis specialis 656, 
eius divisio 656, 658, eius methodus 657. 

Theologicae virtutes 623 — 625. 

Timor, ut passio 91, 820. — ■ Timor Dei 821 ; filialis, servilis, initialis 
822—826. — Timor filialis, donum Spiritus Sancti 828. Timor 
Domini, initium sapientiae 827. 

Traditio, fons Theologiae moralis 7-2. 

Tributa. Lex imponens tributa an sit mere poenalis 287. 

Trinitas Sanctissima est : credenda de necessitate medii 707-11, 
ni, 708 ; credenda a baptizandis adulti 708. 

Tristitia, ut est passio 91. Tristitia de re bona 455-B. Tristitia de bono 
proximi : invidia 507, 951. Tristitia de bono spirituali : acedia 
511—513= 949- 

Tutius est agendum in dubiis practicis et in dubiis de validitate actus 
seu necessitate medii 215. 

Tyrannus, an ipsi sit obediendum 286-b. 

Unio, effectus amoris 848-1, 849. Unio in Charitate divina 853. 

Usus activus et passivus in actu humano 107. Usus privilegii 395. 

Uxor. Eius eleemosynae 932. 

Vagi 358-3. Tenentur legibus, subsunt Ordinario ac parocho loc 
actualis commorationis 358-3. 

Vana gloria 502. 

Veniale peccatum. Eius distinctio a peccato mortali, eiusque con- 
stitutivum formale 53°> 53 1 - Eius inordinatio respectu ultimi finis 
53 1= 533'4- Eius effectus : macula 520, dispositio ad mortalia 533, 
reatus culpae 520, reatus poenae 525. — Veniale per se et per ac- 
cidens 543, veniale ex genere suo 546. Conversio peccati mortalis 
in veniale, venialis in mortale 547 — 550. — Eius existentia 551 — 555. 

Veritas, veracitas divina : obiectum formale fidei 667. 

Vestes infidelium, earum ad fidem occultandam illicitus usus 712-5, 
714-5- 

Vicarius Apostolicus, v. Episcopus. 

Vicarius Capitularis, v. Episcopus. 

Vicarius Generalis potest dispensare, in quibusdam causis, a legibus 
Ecclesiae 383-B. 

Vindicadva poena 522. 

Violentia 68 ; inferri non potest voluntati quantum ad actum elicitum, 
inferri potest quantum ad actum imperatum 69 ; destruit volun- 
tarium ac facit involuntarium 70. Persona oppressa ad quid 
tenetur 70-4. 

Violentum, v. Violentia. 

Vir, v. Maritus. 

Virtualis : intentio 55-2. 

Virtus. Eius definitio 576, 757 ; est principium perfectivum poten- 
tiae 578, qua ratione distinguuntur virtutes : in ordine naturali : 
in virtutes secundum quid, et virtutes simpliciter et proprie dictae 
579-A, in ordine supernaturali : in virtutes informes, et virtutes 
formatas per chori tat em 579-B ; virtutum elementum materiale et 
formale 580. — Virtutum subiectum, i. e. animae potentiae 582, 
virtutes quae sunt : in intellectu 583, in voluntate 584, in appetitu 
sensitivo 585. — Virtutum distinctio 587 : virtutes intellectuales 
588 — 590 ; virtutes morales : harum : definitio 591, necessitas 592, 
specificatio 593 — 596 ; virtutes cardinales 597 — 599. Medium 
virtutum 600 — 603. — Virtutum : connexio 604 — 606, perfectio 
comparativa 607—611, duratio 612, 613. — Virtutes supematu- 
rales, v. Infusae virtutes. — Actus virtutum ut sunt obiecta : 
legis naturalis 252, legis veteris 307, legis christianae 319 — 321, 
legis humanae 279 — 282, legis ecclesiasticae 325—328. 

Vis directiva, seu obligatio, legis 233, v. Lex I.) 

Vis, v. Violentia. 

Vita supernaturalis 614 — 616. 

Vitium 414 ; eius elementum materiale et formale 580 ; vitia et pec- 
cata capitalia 494 — 498 ; vitiorum cohibitio per leges civiles 280-1. 

Volitum. Eius distinctio a voluntario 53-c, 61. Volitum : actuale, vir- 
tuale, habituale 55, mere interpretativum 58. Volitum naturaliter, 
principium motuum voluntatis 88. 

Voluntarium 53. Eius distinctio a naturali, violento, volito, permis- 
sivo 53. Eius distinctiones : ratione finis, in perfectum et sponta- 
neum, necessarium et liberum 54 ; ratione intentionis, in actuale, 
virtuale, habituale 55 ; ratione principii, in elicitum et imperatum 
56 ; ratione manifestationis, in expressum, tacitum, praesumptum, 
57, mere interpretativum 58. — Voluntarium positivum et nega- 
tivum 59-1, directum et indirectum 59-2 5 conditiones voluntarii 
negativi in se et in suo effectu 60, 61 ; voluntarium in se vel in 
causa 62 ; conditiones voluntarii in causa 63, 64, voluntarium in 
causa relate ad moralitatem : effectus externi 172, effectus duplicis : 
boni et mali 173. — Impedimenta, seu hostes, voluntarii 67. — 
Voluntarium liberum, v. Liberum. 

Voluptas, v. Delectatio. 

Vulneratio, effectus charitatis 848-5. 

Zelus, effectus amoris 848-3. Zelus divinae gloriae, in charitate 884-3. 

